
Secţiunea 1. Noţiunea de patrimoniu 


1. Precizări preliminare. Parte integrantă a ştiinţei dreptului, ştiinta dreptului 
civil operează cu noțiuni din care ea însăşi este constituită. Analiza lor permite 
cunoaşterea şi dezvoltarea acestei importante ramuri a sistemului român de drept 
care este dreptul civil. Una dintre aceste noțiuni este şi aceea de patrimoniu. 

În_dreptul_civil._ noțiunea-de. patrimoniu are un sens tehnic şi precis, sens pe 
care ne propunem a-l AETETTRITTă Tri-CElS ce urmează | Dar, aşa cum SETI 
adeseori, suntem în prezența unei noțiuni care, cu înțelesuri specifice, este întâl- 
nită şi în alte ramuri ale dreptului. Bunăoară, în dreptul internaţional public se vor- 
beşte despre patrimoniul comun al umanităţii, ce are ca obiect marea liberă, pre- 
cum şi resursele minerale, solide, lichide ori gazoase in situ, care se găsesc pe 
fundul mărilor sau în subsolul acestora, inclusiv nodulii polimetalici!']. Este evident 
că noțiunea de patrimoniu astfel folosită are în vedere totalitatea acestor resurse şi 
marea liberă, ele aparţinând întregii umanități. 

În legislaţia noastră de drept civil s-au făcut şi se fac adeseori referiri la noțiu- 
nea de patrimoniu. Deşi vom reveni imediat asupra acestei probleme, trebuie să 
evidențiem că, potrivit_art, 31 alin. (1) NCC. situat în_materia persoanelor. orice 

ersoană fizică sau juridică este titulara unui patrimoniu. ce include. 


şi datoriile ce pot fi evaluate în bani şi aparțin acesteia. 
_De asemenea, noțiunea atrimoniu lizată în diverse acte normative _ 


speciale, prin care se determină regimul juridic al unor anumite categorii de bunuri, 
adoptate înâinte de intrarea în vigoare a noului Cod civii“!. Astfel, art. 1 alin. (2) din 


"] A se vedea art. 116 şi urm. din Convenţia Naţiunilor Unite asupra dreptului mării din 
10 decembrie 1982, cunoscută sub denumirea de Convenţia de la Montego Bay; această 
convenție a fost ratificată de România prin Legea nr. 110 din 10 octombrie 1996 (M. Of. 
nr. 300 din 21 noiembrie 1996); cu privire la noțiunea de patrimoniu comun al umanităţii, a 
se vedea J. COMBACAN, S. SUR, Droit international public, 8* ed., Montchrestien, Paris, 
2008, p. 410-411. 

(2! După cum se ştie, noul Cod civil al României, respectiv Legea nr. 287/2009 privind 
Codul civii a fost publicată în M. Of. nr. 511 din 24 iulie 2009, modificată prin Legea nr. 71 
din 3 iunie 2011 pentru punerea în aplicare a Legii nr. 287/2009 privind Codul civil (M. Of. 
nr. 409 din 10 iunie 2011), rectificată în M. Of. nr. 427 din 17 iunie 2011 şi în M. Of. nr. 489 
din 8 iulie 2011 și republicată în M. Of. nr. 505 din 15 iulie 2011. Ulterior republicării, noul 
Cod civil a fost modificat prin Legea nr. 60 din 10 aprilie 2012 privind aprobarea Ordonanţei 
de urgență a Guvernului nr. 79/2011 pentru reglementarea unor măsuri necesare intrării în 
vigoare a Legii nr. 287/2009 privind Codul civii (M. Of. nr. 255 din 17 aprilie 2012), rectificat 
în M. Of. nr. 246 din 29 aprilie 2013 şi modificat prin Legea nr. 138 din 15 octombrie 2014 
pentru modificarea şi completarea Legii nr. 134/2010 privind Codul de procedură civilă, 


it 

Legea nr. 182 din 20 octombrie 2000 privind protejarea patrimoniului cultural națio- 
nal mobil, republicată!'!, dispune că ansamblul bunurilor ce reprezintă o mărturie şi 
o expresie a valorilor, credințelor, cunoştinţelor şi tradiţiilor aflate în continuă evo- 
luţie, precum şi toate elementele rezultate din interacțiunea, de-a lungul timpului, 
între factorii umani şi cei naturali, bunuri identificate ca atare,jconstituie patrimoniu! 
cultural national, indiferent de regimul de proprietate asupra acestor bunuri. 

Tot astfel, Legea muzeelor şi colecţiilor publice-nr..311 din 23 iulie 2003, repu- 
_blicatăl?l,-prevede-că „patrimoniul _muzea! alcătuit din totalitatea bunurilor, 
_ drepturilor şi-obligaţiilor cu caracter patrimonial ale unui muzeu s: sau, după caz; ale 
colecţiilor publice, bunuri ce se pot afla în proprietate publică sau în proprietate 
privată [art. 8 alin. (1)]. Mai mult, art. 2 lit. b) din această din urmă lege dispune că 
ansamblul da bunuri culturale şi naturale, constituit în mod sistematic şi coerent de 
către persoane fizice sau juridice de drept public ori de drept privat, alcătuieşte o 
colecție; în măsura în care colecţiile sunt accesibile publicului şi specialiştilor, 
indiferent de titularul dreptului de proprietate, şi reunesc bunuri semnificative prin 
valoarea lor artistică, documentară, istorică, ştiinţifică, culturală şi memorialistică, 
acestea sunt publice. De asemenea, colecțiile de astfel de bunuri aflate în proprie- 
tatea privată a persoanelor fizice sau a persoanelor juridice de drept privat sunt 
colecții private, ce pot fi accesibile publicului şi specialiştilor numai cu acordul 
deţinătorilor acestora (art. 3 din Legea nr. 311/2003, republicată). 

Fără a face referire la o anumită ramură de drept, uneori, în legislația noastră o 
grupare de bunuri, de valori care au aceeaşi natură sau acelaşi regim juridic poate 
fi desemnată prin noțiunea de fond. Astfel, art. 1 din Legea nr. 18 din 19 februarie 
1991 a fondului funciar, republicată!”!, cu modificările ulterioare, dispune că terenurile 
de orice fel, indiferent de destinaţie, de titlul pe baza căruia sunt deținute sau de 
domeniul public ori privat din care fac parte, constituie fondul funciar al României. 

; Sau, potrivit art. 1 din Legea nr. 46 din 19 martie 2008 — Codul silvic!”, totalita- 
tea pădurilor, terenurilor destinate împăduririlor, a celor care servesc nevoilSr GE 

cultură, producție sau administrație silvică, a iazurilor, a albiilor pâraielor, a alto „a altor 
terenuri cu destinaţie forestieră şi neproductive, cuprinse în amenajamente silvice __ 
la data de 1 ianuarie 1990 sau incluse în acestea ulterior, în condiţiile legii, consti 
tuie, indiferent de natura dreptului de proprietate, fondul forestier naţional, care, 
potrivit art. 3 din acelaşi cod, este, după caz, proprietate publică sau privată şi 
reprezintă un bun de interes național. 

Alteori,o grupare de bunuri care au aceeaşi natură sau acelaşi regim juridic 
poate fi desemnată prin noțiunea de domeniu. Spre exemplu, art. 4 din Legea fon- 
dului funciar prevede că terenurile pot face obiect al dreptului de proprietate privată 
sau al altor drepturi reale ce au ca titulari persoane fizice sau juridice ori pot apar- 
ține domeniului public sau domeniului privat. Domeniul public poate fi de interes 
național, caz în care proprietatea asupra sa, în regim de drept public, aparține sta- 


precum şi pentru modificarea şi completarea unor acte normative conexe (M. Of. nr. 753 din 
16 oetombile 2014). 
"1 M.Of. nr. 259 din 9 aprilie 2014. 
h M. Of. nr. 207 din 24 martie 2014. 
5 M. Of. nr. 1 din 5 ianuarie 1998. 
'% M.Of. nr. 238 din 27 martie 2008. 

tului, sau de interes local, caz în care proprietatea, de asemenea în regim de drept 
public, aparține comunelor, oraşelor, municipiilor sau județelor. 

Din punctul de vedere al regimului juridic, terenurile din domeniul public sunt 
__scoase-din circuitul civil, dacă prin lege nu se prevede altfel, iar dreptul de proprie-_ 
tate asupra lor este imprescriptibil [art. 5 alin. (2) din Legea nr. ! 18/1991].jDimpotri- 
vă, terenurile din domeniul privat al statului sunt supuse dispozițiilor de drept co- 
mun, dacă prin lege nu se prevede altfel (art. 6 din Legea nr. 18/1991, republicată). 


Aşadar. patrimoniu. colectie. fond. domeniu sunt noțiuni care, în mod evident, 

evocă un ansamblu. o totalitate de bunuri. Totuşi, pe noi ne interesează noțiunea 
E ETEN Eee a o putea detini astfel cum este 
ea specifică ştiinţei dreptului civil? 

Răspunsul la această întrebare a fost dat de o manieră limpede şi precisă — 
aşa cum îi este întreaga operă ştiinţifică — de profesorul nostru şi al atâtor gene- 
raţii de studenţi Constantin Stătescu, cel care a ilustrat ani în şir cursurile de 
drept civil la Facultatea de Drept a Universităţii din Bucureşti. Continuând opera 
marilor săi înaintaşi — între care îi amintim aici pe profesorii Tr. lonaşcu, N. Ra- 
rincescu şi M. Eliescu —, profesorul Stătescu a insuflat pasiunea şi exigenţele şcolii 
de drept civil de la facultatea noastră şi celor care fac parte în prezent din elita cer- 
cetării juridice româneşti în materie. Nu putem decât să salutăm cu imensă satis- 
facţie cel puţin două depline reuşite recente: impresionantul tratat de drept civil 
privind drepturile reale, precum şi cartea din 2009 (actualizată în 2013) consacrată 
aceleiaşi materii ale profesorului Valeriu Stoical!! Şi cursul universitar în materie în 
mai multe ediţii, al profesorului Eugen Chelaru de la Universitatea din Piteşti!?. 


În conceptia profesorului Stătescu. ştiinţa dreptului civil are ca obiect. în uttiznă 
_analiză, cercetarea rea raportului juridic civil ca relație socială ală regiemeniatăsda. norma. 
_ juridică civilă, privit în e ine [E7ERtEIă sale structurale: subiecte. conținut„obiact .C 
tinutul raportului lu ivil este dat de drepturile subiegiive şi oul, igaţiile corelative. 
_Care i i ş subiective ctive şi 
- obligaţiile corelative po ot fi patrimoniale, adică au m rm ră, A 
nepatrimoniale. care nu au un asemenea continut, 

In principiu, drepturile personal-nepatrimoniale privesc subiectele raportului ju- 
ridic civil şi, de aceea, sunt cercetate legate de acestea, fără a fi însă astfel epuli- 
zate. Bunăoară, unele dintre drepturile personal-nepatrimoniale sunt avute în vede- 
re şi în cadrul altor ramuri ale dreptului privat, cum ar fi dreptul familiei sau drep- 
turile de creație intelectuală. 

Pentru definirea noțiunii de patrimoniu este evident că ne interesează numai 
drepturile şi obligaţiile subiective care au o valoare economică, adică cele patrimo- 
niale. Cercetarea drepturilor subiective patrimoniale şi a obligațiilor corelative poate 


1 A se vedea V. STOICA, Drept civil. Drepturile reale principale, vol. |, 2004, vol. II, 2006, 
Ed. Humanitas, Bucureşti; V. Sroica, Drept civil. Drepturile reale principale, Ed. C.H. Beck, 
Bucureşti, 2009; V. Sroica, Drept civil. Drepturile reale principale, ed. a 2-a, Ed. C.H. Beck, 
Bucureşti, 2013. 

2] A se vedea E. CHELARU, Drept civil. Drepturile reale principale, ed. a 3-a, Ed. C.H. 
Beck, Bucureşti, 2009 şi ed. a 4-a, Ed. C.H. Beck, Bucureşti, 2013. 

A se vedea C. STăĂTEScu, Drept civil. Persoana fizică. Persoana juridică. Drepturile 
reale, Ed. Didactică şi Pedagogică, Bucureşti, 1970. 

fi făcută însă în două moduril'l. Ele pot fi cercetate separat, unul câte unul, ca apar- 
ținând unui anumit subiect de drept, deci unui anumit titular. Ele pot fi drepturi reale 
sau drepturi de creanţă. Dar pot fi cercetate şi ca un ansamblu, ca o universalitate 
juridică ce aparţine unui subiect de drept, fără a mai avea în vedere identitatea 
fiecărui drept sau a fiecărei obligații în parte, conştienţi fiind că ansamblul este 
alcătuit din acestea. 

Printr-o asemenea încercare de reunire a tuturor drepturilor subiective cu conțţi- 
nut economic şi a obligaţiilor corelative ajungem la o noţiune care realizează sin- 
teza lor, adică la noțiunea de patrimoniu. 


2. Noţiunea de patrimoniu în legislația civilă. În legislaţia civilă română nu a 
existat şi nu există o definiție a noțiunii de patrimoniu. Redactorii Codului civil ro- 
mân de la 1864, în prezent abrogat!”, după modelul celui francez de la 1804, i-au 
acordat puțină importanţă. Nu este mai puţin adevărat că această noțiune nu îi era 
străină fostului Cod civil, care făcea referiri la ea implicit sau explicit. 

Cea mai generală referire la noțiune patrimoRiub-m.de o manieră implicită — 

_era făcută în art. 1718 fostul C. civ., potrivit cu care „oricine este obligat personal_ 


este ținut de a îndeplini îndatoririle sale cu toăt& Bunurile-sale, mobile şi imobile, 
prezente sr wnoarerte- Trimiterea pe care Tăssa vechiul Cod civil la toate bunurile 
ce aparțin debitorului, „prezente şi viitoare”, cu care acesta garanta îndeplinirea 
obligaţiilor asumate față de creditorul său, avea în vedere totalitatea bunurilor 
acestuia, universalitatea lor, privită ca atare. Fostul Cod civil se referea explicit la 
această noțiune atunci când reglementa aşa-numita separație de patrimonii. Po- 
trivit art. 781 fostul C. civ., creditorii unei persoane care a decedat puteau cere „se- 
parația patrimoniului defunctului de acela al eredelui, cu scopul de a nu se produ- 
ce confuziunea — în sensul de reunire — între patrimoniul pe care l-a lăsat persoana 
decedată şi patrimoniul propriu al moştenitorului ei. Procedând astfel, adică sepa- 
rând — în mâinile succesorului — patrimoniul acestuia de cel al defunctuluiț creditorii 
succesorali urmăreau să se asigure că se vor putea îndestula din bunurile care au 
aparținut defunctului, fără a fi în concurență cu propriii creditori ai moştenitorului. 
Dacă nu ar proceda astfel, adică dacă nu ar provoca — repetăm: în mâinile succe- 
sorului — separația de patrimonii, cele două mase patrimoniale având ca unic titular 
pe moştenitor — cea moştenită şi cea proprie — s-ar uni, şi-ar pierde identitatea, cu 
consecința pentru creditorii succesorali că vor veni în concurs cu creditorii proprii ai 
moştenitorului. 
În fostul Cod civil, noțiunea de „separație de patrimonii” mai era întâlnită în 
art. 784 şi în art. 1743 din materia privilegiilor“. 


('] A se vedea TR. IONAŞCU, S. BRĂDEANU, Drepturile reale principale în Republica Socia- 
listă România, Ed. Academiei, Bucureşti, 1978, p. 13. 

La data intrării în vigoare a noului Cod civil — 1 octombrie 2011 —, prin dispozițiile art. 230 
din Legea nr. 71 din 3 iunie 2011 pentru punerea în aplicare a Legii nr. 287/2009 privind 
Codul civil, a fost abrogat Codul civil din anul 1864 (cu excepţia art. 1169-1174 şi art. 1176- 
1206, care au fost abrogate la intrarea în vigoare a noului Cod de procedură civilă — 15 
februarie 2013). 

Sue) dispoziție asemănătoare se regăseşte în art. 2324 alin. (1) NCC. 
!! Este de reținut că noul Cod civil nu mai reglementează separația de patrimonii. Însă, 
potrivit art. 1107 NCC, creditorii unui succesibil pot accepta moştenirea acestuia, pe calea 

Mult mai numeroase sunt referirile la noțiunea de patrimoniu în sensul ei tehnic 
de drept civil în legislația civilă adoptată în țara noastră după anul 1950, în special 
cea din ultimii ani, prin care au fost reglementate organizarea şi funcţionarea socie- 
tăţilor comerciale!!, societăţilor cooperative, ale unor categorii de subiecte de drept 
public, cum sunt unităţile administrativ-teritoriale, ori de drept privat, precum aso- 
ciaţiile cu scop lucrativ şi fundaţiile, ale organizaţiilor profesionale ale profesiilor li- 
berale autorizate, precum avocaţii, medicii, arhitecţii, executorii judecătoreşti, nota- 
rii publici etc., în reglementările aplicabile regimului juridic al persoanelor fizice 
autorizate să desfăşoare activități economice, precum şi cel al agenților economici, 
întreprinderi individuale şi de familie. Nu vom insista asupra acestor reglementări, 
ele pot fi consultate cu uşurinţă în diverse moduri. 

În chip firesc, pe baza dezvoltărilor din literatura juridică, în special cea din a 
doua jumătate a secolului trecut şi din primele două decenii ale acestuia, precum şi 
prin luarea în considerare a normelor în materie din diverse acte normative ale 
legislaţiei noastre civile, chiar fără a fi definită ca atare, noțiunea de patrimoniu este 
mult mai „prezentă” în dispozițiile noului Cod civil român. Astfel, Titlul | consacrat 
unor dispoziţii generale din Cartea | ce reglementează materia persoanelor cuprin- 
de trei articole — art. 31-33 — extrem de importante, de natură a contura atât conți- 
nutul noțiunii de patrimoniu, cât şi, aşa cum vom arăta mai departe, caracterele 
sale juridice. 

După ce în primul alineat al art. 31 NCC se arată că orice persoană fizică sau 
juridică este titulară a unui patrimoniu care cuprinde toate drepturile şi toate dato- 
riile acesteia evaluabile în bani, alin. (2) al aceluiaşi text dispune că patrimoniul 
unei persoane poate face obiectul unei diviziuni sau unei afectaţiuni numai în ca- 
zurile şi în condițiile prevăzute de lege. Articolul 31 alin. (3) NCC enumeră ca fiind 
patrimonii de afectațiune masele patrimoniale fiduciare constituite potrivit dispoziți- 
ilor Titlului IV din Cartea a lil-a a noului Cod civil, patrimoniile afectate exercitării 
unei profesii autorizate, precum şi alte patrimonii determinate potrivit legii ca având 
acelaşi caracter. Pe lângă fiducie, noțiunea de patrimoniu este evocată şi în alte 
texte ale noului Cod civil român. Astfel, art. 214 alin. (1) NCC dispune că membrii 
organelor care asigură administrarea unei persoane juridice au obligaţia să asigure 
şi să menţină separaţia între patrimoniul acesteia şi propriul lor patrimoniu, suntem 
în prezența unei separații de patrimonii, de natură să împiedice confuzia între 
patrimoniul persoanei juridice şi cel al persoanelor fizice care, potrivit statutului ori 
actului de înființare a persoanei juridice, au calitatea de membri ai organelor de 


acțiunii oblice, în limita îndestulării creanței lor. De asemenea, potrivit art. 1156 NCC, înainte 
de partajul succesoral, creditorii personali ai unui moştenitor nu pot urmări partea acestuia 
din bunurile moştenirii, dar pot cere partajul în numele debitorului lor moştenitor, pot pretinde 
a fi piazenii la partajul prin bună învoială, după cum pot interveni în procesul de partaj. 

'] Potrivit art. art. 77 din Legea nr. 76 din 24 mai 2012 pentru punerea în aplicare a Legii 
nr. 134/2010 privind Codul de procedură civilă (M. Of. nr. 365 din 30 mai 2012), „Ori de câte 
ori prin legi şi prin alte acte normative se face trimitere la Legea nr. 31/1990 privind societăți- 
le comerciale ori la «societatea comercială/societățile comerciale», după caz, trimiterea se 
consideră a fi făcută la Legea societăţilor nr. 31/1990 ori, după caz, la «societatea/societățile 
reglementată/reglementate de Legea nr. 31/1990, republicată, cu modificările şi completările 
ulterioare»". Precizăm că Legea nr. 76/2012 a intrat în vigoare la data de 15 februarie 2013, 
odată cu intrarea în vigoare a noului Cod de procedură civilă (Legea nr. 134/2010, republi- 
cată în M. Of. nr. 545 din 3 august 2012). 

administrare a activităţii acesteia. Urmare a existenţei acestei separații de patrimo- 
nii, creditorii personali ai administratorilor nu vor putea urmări bunurile din patrimo- 
niul persoanei juridice a căror administrare o asigură, după cum, în principiu, 
creditorii persoanei sl nu vor putea urmări bunurile din patrimoniul propriu al 
administratorului ei! 

De asemenea, noțiunea de patrimoniu apare şi în alte texte ale noului Cod civil 
român, precum art. 1114 alin. (2), care dispune că moştenitorii legali şi legatarii 
universali sau cu titlu universal răspund pentru datoriile şi sarcinile moştenirii numai 
cu bunurile din patrimoniul succesoral, proporțional cu cota fiecăruia; art. 1624, potrivit 
căruia în cadrul aceluiaşi raport obligaţional nu poate opera confuziunea între cali- 
tatea de creditor şi cea de debitor, atunci când creanţa şi datoria se găsesc în ace- 
laşi patrimoniu, dar în mase de bunuri diferite; art. 1920, care prevede că, în exe- 
cutarea obligațiilor față de creditorii societăţii, fiecare asociat răspunde cu propriile 
sale bunuri proporțional cu aportul său la patrimoniul social, numai în cazurile în 
care creditorul social nu a putut fi îndestulat din bunurile comune ale asociaților; 
art. 792 din materia administrării bunurilor altuia, potrivit cu care are această cali- 
tate persoana împuternicită prin legat ori prin convenție cu administrarea unuia sau 
mai multor bunuri, a unei mase patrimoniale ori a unui patrimoniu ce nu îi aparține. 
În mod implicit, preluând dispoziţia care era cuprinsă în art. 1718 fostul C. civ. ro- 
mân, în prezent abrogat, noțiunea de patrimoniu este evocată şi de art. 2324 
alin. (1) NCC, potrivit cu care cel care este obligat personal răspunde cu toate 
bunurile sale, mobile şi imobile, prezente şi viitoare, acestea servind drept garanție 
comună a creditorilor săi, constituind, aşadar, ceea ce se denumeşte a fi gajul 
general al creditorilor chirografari. 


3. Definiția patrimoniului”. În fostul Cod civil român de la 1864 nu a existat o 
definiţie a noțiunii de patrimoniu. Ea nu se regăseşte nici în reglementările cuprinse 
în noul Cod civil. Simpla evocare a unor menţiuni din legislaţia noastră civilă în 
vigoare privitoare la noţiunea de patrimoniu ne conduce în chip netăgăduit la ideea 
că acesta presupune, prin el însuşi, o însumare de drepturi şi obligaţii cu conținut 
economic ce aparțin unui subiect de drept, persoană fizică sau juridică. Cum s-a 
spus, patrimoniul „nu mai presupune luarea în considerare a drepturilor şi obligaţi- 
ilor concrete pe care subiectul de drept le are la un moment dat, ci ansamblul 
acestor drepturi şi obligaţii, privite fără luarea în considerare a individualităţii lor“. 
El este asemănător unui „adevărat recipient, al cărui conţinut poate fi supus unei 


!'] Etectele acestei separații de patrimonii sunt asemănătoare cu cele pe care le produce 
aceeaşi separație reglementată de art. 781 vechiul C. civ., care împiedica a se produce 
contuzia între patrimoniul lui de cuius şi cel al moştenitorilor săi, în beneficiul creditorilor 
personali ai acestora. 

A se vedea şi |. LuLă, Unele probleme privind noțiunea de patrimoniu, în Dreptul 
nr. 1/1998, p. 13 şi urm.; a se vedea, de asemenea, O. UNGUREANU, C. MUNTEANU, Tratat de 
drept civil. Bunurile. Drepturile reale principale, Ed. Hamangiu, Bucureşti, 2008, p. 1-4; 
|. SFERDIAN, Drept civil. Drepturile reale principale, Ed. Hamangiu, Bucureşti, 2013, p. 5 şi 
urm. 

(3! În sens contrar, a se vedea D. CiGan, M. EFTIMIE, în Nou/ Cod civil. Comentarii, doctri- 
nă şi jurisprudență. Vol. 1. Art. 1-952, Ed. Hamangiu, Bucureşti, 2012, p. 60-61; în realitate, 
art. 31 NCC nu defineşte patrimoniul, ci îi determină conţinutul. 

14] C. Srărescu, op. cit., p. 484. 

permanente fluctuații, fără ca existența recipientului să fie afectată”. Aşa fiind, 
putem defini patrimoniul ca fiind totalitatea drepturilor şi obligațiilor cu valoare eco- 
nomică ce aparțin unui subiect de drept?.. 

Nu este singura definiție care s-a dat patrimoniului. Astfel, profesorii Tr. lonaşcu 
şi S. Brădeanu l-au definit ca „totalitatea drepturilor şi obligaţiilor având valoare 
economică, a bunurilor la care se referă aceste drepturi, aparținând unei persoane, 
ale cărei nevoi sau sarcini este destinat să le satisfacă”l?. 

Menţionăm că, în concepția profesorului Stoica, cu referire la doctrina franceză 
mai veche, în noțiunea de patrimoniu ar intra numai drepturile şi obligaţiile cu con- 
ținut economic ca bunuri incorporale. În acest sens, el susține că „patrimoniul este 
o noțiune juridică, deci o realitate intelectuală. Ca urmare, el poate fi format tot din 
elemente intelectuale, adică din drepturi şi obligații cane lt respectiv bunuri 
incorporale, iar nu din bunurile materiale corporale"!*i, Este însă de observat că în 
dreptul nostru civil drepturile patrimoniale sunt considerate ca fiind bunuri. În defi- 
nitiv, toate drepturiie şi obligaţiile cu caracter economic se referă la bunuri corpora- 
le sau incorporale ori sunt ele însele bunuri. De aceea, se poate lesne renunţa la 
menţionarea lor în definiția patrimoniului. 


4. Clasificarea elementelor patrimoniului. Cu privire la această problemă, 
este de reținut, mai întâi, că, dacă patrimoniul cuprinde drepturile şi obligaţiile cu 
conţinut economic ce aparțin unei persoane, deci care pot fi exprimate în bani, 
aceasta înseamnă automat înlăturarea din cuprinsul lui a drepturilor personal- 
nepatrimoniale, cum ar fi dreptul la nume, dreptul la onoare, dreptul la reputaţie 
etc. Împrejurarea că atingerea adusă unui asemenea drept s-ar putea concretiza 
într-o creanță în despăgubiri, adică într-un element activ al patrimoniului, nu este 
de natură să pună în discuție această înlăturare. Spre exemplu, atingerea adusă 
dreptului la onoare al unei persoane prin afirmaţii calomnioase despre acea per- 
soană poate conduce la obligarea celui care le-a făcut la plata, către cel al cărui 
drept subiectiv personal-nepatrimonia! a fost atins, a unei despăgubiri. În patrimo- 
niul acestei persoane vom găsi dreptul de creanţă împotriva autorului faptei ilicite, 
în cuantumul stabilit de instanță sau de părți. Dar o asemenea creanţă apare ca 
urmare a atingerii dreptului personal-nepatrimonial care, în această calitate, rămâ- 
ne întotdeauna în afara patrimoniului, aşa cum este cazul tuturor drepturilor subiec- 
tive ce aparțin acestei categorii. 

În al doilea rând, când vorbim despre clasificarea elementelor patrimoniului, nu 
avem încă în vedere nici cunoscuta clasificare a drepturilor subiective patrimoniale 
în drepturi reale şi drepturi de creanță, deşi este evident că acestea dau conținutul 
patrimoniului. 

În sfârşit, spre deosebire de alţi autori”, nu avem în vedere nici clasificarea 
bunurilor care, după părerea noastră, constituie materie de cercetare pentru teoria 


"! /pidern. 
(2! A se vedea şi C. HAMANGIU, |. ROSETTI-BĂLĂNESCU, AL. BĂICOIANU, Tratat de drept civil 
rouă vol. |, Ed. All Beck, Bucureşti, 1996, p. 522; E. CneLAnu, op. cit., p. 6. 
2] TR. IONAŞCU, S. BRĂDEANU, 0p. cit., p. 13. 
“| A se vedea V. STOICA, op. Cit., p. 13. 
'5! În acest sens, a se vedea O. UNGUREANU, C. MUNTEANU, Drept civil. Drepturile reale, 
ed. a 3-a revăzută şi adăugită, Ed. Rosetti, Bucureşti, 2005, p. 51 şi urm.; de asemenea, a 

raportului juridic civil şi are a fi analizată la obiectul acestuia atunci când se vor- 
beşte despre obiectul derivat al raportului juridic civill"!. 

Dacă drepturile şi obligaţiile cu conţinut economic îşi pierd identitatea, „se to- 
pesc” în cadrul patrimoniului, nu mai puţin drepturile alcătuiesc ceea ce denumim 
activul patrimonial, iar obligaţiile pasivul acestuia. Deci cuprinsul patrimoniului, ca 
expresie contabilă, este dat de un activ şi pasivul corespunzător”. 

Activul patrimonial cuprinde toate drepturile subiective ce au valoare economi- 
că, deci exprimabile în bani. Astfel, poate fi vorba despre: dreptul de proprietate 
asupra anumitor bunuri, dreptul de superticie asupra unui teren, dreptul de uzufruct 
asupra unor bunuri, acestea ca drepturi reale; dreptul de a se restitui suma împru- 
mutată, dreptul de a folosi bunul împrumutat de cineva, dreptul de a primi prețul 
asupra lucrului vândut cuiva, dreptul de a utiliza energia electrică în urma încheierii 
unui contract de furnizare a acesteia etc., ca drepturi de creanță sau drepturi per- 
sonale. 

La rândul său,lactivul, din punct de vedere economic, poate fi împărțit în capital! 
şi venituri?l. Capitalul reprezintă expresia valorică a unor bunuri ce fac parte din 
patrimoniul unei persoane. El poate fi productiv, adică producător de venituri — un 
imobil care a fost închiriat şi produce chirii, un număr de acţiuni reprezentând 
participarea la constituirea capitalului social al unei societăți şi care vor produce 
dividendeţ, un număr de obligaţiuni cumpărate de la o societate care le-a emis şi 
care vor produce dobândă, o sumă de bani împrumutată unei anumite persoane şi 
care şi ea va produce dobândă —, sau neproductiv, cum ar fi o bibliotecă de cări, 
un imobil locuit de proprietar etc. Nimic nu împiedică titularul să schimbe natura 
acestui capital şi să îl facă din productiv neproductiv sau din neproductiv productiv. 
Spre exemplu, la expirarea contractului de închiriere, proprietarul nu mai închiriază 
imobilul sau, invers, se hotărăşte să închirieze o parte din imobil pe care e! însuşi o 
locuieşte. 

La rândul lor, veniturile reprezintă resurse periodice care sunt realizate de o 
anumită persoană şi care fac să intre în patrimoniul acesteia valori apreciabile în 
banil“l. Veniturile pot avea origine diversă. De regulă, ele constau în sume de bani 
obținute prin exploatarea unui bun productiv, cum ar fi chiriile încasate prin închirie- 
rea unui imobil, dividendele produse de acţiunile unei societăți, dobânzile unor 
sume împrumutate, salariul etc. Dar veniturile pot consta şi în bunuri în natură, cum 
ar fi produsele obținute prin arendarea unei suprafețe de teren. 


se vedea dezvoltarea aceleiaşi concepții în Tratatul de drept civil al aceloraşi autori, citat 
mai sus, p. 48 şi urm. 

1 A se vedea GH. BeLeiu, Drept civil. Introducere în dreptul civil. Subiectele dreptului 
Civil, Ed. Şansa SRL, Bucureşti, 1998, p. 98. 

(2! Este raţiunea pentru care uneori patrimoniul este definit ca expresiunea contabilă a 
tuturor puterilor economice aparținând unui subiect „de drept”. A se vedea G.N. Luțescu, 
Teoria generală a drepturilor reale. Teoria patrimoniului. Clasificarea bunurilor. Drepturile 
reale principale, Bucureşti, 1947, p. 21. 

! A se vedea G. CoRnu, Droit civil, Introduction. Les personnes. Les biens, 5* 6d,, 
Montchrestien, Paris, 1991, p. 286-287. 

'41 Art. 548 alin. (4) NCC dispune că fructele civile sunt veniturile rezultate din folosirea 
unui bun de către o altă persoană în virtutea unui act juridic, precum chiriile, arenzile, do- 
bânzile, venitul rentelor şi dividendele. 

-Pasivul patrimonial cuprinde datoriile, obligaţiile evaluabile în bani pe care le 
are o anumită persoană. Datoria poate consta în obligația de a da, adică de a 
transmite sau a constitui un drept real, în obligația de a face, adică de a executa o 
prestație pozitivă, sau în obligația de a Fu face, adică de a nu face ceva, ceea ce, 
în lipsa acestei obligaţii, ai fi putut să facil!l. 


Secţiunea a 2-a. Caracterele juridice ale patrimoniului 


5. Patrimoniul este o universalitate juridică Am arătat că patrimoniul cuprin- 
de Greprurile şi obligațiile cu conținut economic ce aparțin unui subiect de drept, 
privite însă în totalitatea lor, fără a ne interesa identitatea fiecărui drept sau iden- 
titatea fiecărei obligații. Aceasta înseamnă că patrimoniul apare ca o universalitate 
juridică, cu două consecinţe: __ 


tu iul sunt legate între ele, for-__ 


distincte de universalitate, aşa încât schimbările duc_în legătură_cu., 


aceste drepturi.şi.abligaţii.nu pun in discuţie E IOTTA TE TTT ei, 


“ care existălindiferent de mişcările produse în interiorul său. 
atrimoniul este o universalii 0 universalitate de drept, care există 
independent de vointa titular |. Această trăsătură deosebeşte net patrimoniul 


-— 8 ceea ce se denumeşte uneori universalitate de fapt. Atunci când vorbim de o 


universalitate de fapt, avem în vedere împrejurarea în care, prin voinţa titularului — 
de regulă proprietarul —, mai multe bunuri sunt grupate, iar gruparea, în ansamblul 
ei, primeşte o anumită destinaţie sau este privită ca atare. Spre exemplu, o per- 
soană decide să vândă biblioteca ce îi aparține sau să o doneze cuiva. Se poate 
spune că, în această situație, biblioteca formează o universalitate de fapt, pentru 
că nu interesează individualitatea fiecărei cărți dintre cele ce o compun, ci intere- 
sează că toate cărțile formează biblioteca ce aparține proprietarului ei. În orice caz, 
ea este un element component al patrimoniului aceleiaşi persoane. La fel se raţio- 
nează pe exemplul unor colecții de tablouri, colecţii numismatice sau alte aseme- 
nea. 

După cum s-a observat în mod judicios, esenţială pentru existența unei univer- 
salități de fapt este „voinţa titularului de a privi mai multe bunuri în ansamblul lor, ca 
O totalitate, iar nu în mod individual”, abordare aflată în deplină concordanţă cu 
principiul libertății de voinţă. Aşa fiind, o persoană „poate să constituie o universali- 
tate de fapt nu numai din bunuri de acelaşi fel, ci chiar bunuri de gen”, fiindcă ceea 
ce are "lea ii este numai voința acelei persoanei de a constitui ansamblul de 
bunuri ca atare!? 

În orice caz, înstrăinarea unor bunuri individual determinate din ansamblul uni- 
versalității de fapt va conduce la diminuarea ei, deoarece în privința acesteia nu 


''] Spre exemplu, obligaţia de a nu ridica un zid la o înălțime mai mare decât cea permisă 
de lege. 
(2! A se vedea |. LULĂ, Joc. cit., p. 16. 

operează subrogaţia reală cu titlu particular; prețul nu va lua locul bunului înstrăi- 
nat. 


Dimpotrivă, cere e ca universalitate de drept, elementele 
te — drepturile şi obligaţiile cu conținut BCorOmIt-=ateătulesc G unitate 


— abstracta, susceptibil de modiicări sau transformări, « t privite prin expresia 

valorică-—-băneaseă -oare-o-au.]Ca ere e 

” universalitatea de fapt", patrimoniul are un activ şi un pasiv”, iar între acestea 
există o strânsă corelație. De aceea, se poate spune!” că „o universalitate de drept 
se defineşte ca un ansamblu în cadrul căruia activul corespunde pasivului”. 

Utilitatea universalității de fapt ca o componentă a patrimoniului unei persoane 
este recunoscută în noul Cod civil român, care o consacră in terminis._Potrivit 
„art. 541 alin. (1), constituie o universalitate de fapt ansamblul bunurilor care aparțin. 
“aceleiași și pers0ăre şi-a o tinatie comuna, stabilita prin voinţa acesteia ori prin_ 
“lege. “Aşadar, pentru a îi în prezența urigi asemenea universalităti, textul impune 
“două condiții necesare şi Ssfiehe pteee 

a) bunurile care 6 compun'să aparțină aceleiaşi persoane; 

2) ansăriBTUT acestor BUTIUIT Sr ară 1 O destinaţie comu 

“ Considerăm că la acestea are a fi re a fi adăugată o a treia condiție, anume destinația 
comună a bunurilor să fie păstrată pe toată durata de existență a ansamblului, 
adică a universalității de fapt. Cel de-al doilea alineat al art. 541 NCC permite ca 
bunurile care alcătuiesc universalitatea de fapt să poată face, împreună ori sepa- 
rat, obiectul unor acte sau raporturi juridice distincte. Bunăoară, art. 706 NCC enu- 
meră printre bunurile ce pot face obiect al dreptului de uzufruct o universalitate de 
fapt ori o cotă-parte din aceasta. 


_6. Orice persoană are un „un patrimoniu”. Într- -adevăr, calitatea _de subiect de _ de 


drept civil, de participant la raporturile juridice civile. a a unei pe rsoane fizice său juri-— 
dice se bazează şi pe existenţa unui patrimoniu... 
— Den persoanele fiz fizice, a acest caracter are valoare de axiomă.-Oricât de sărac 
ar fi cineva, ars totuşi un minimum de bunuri « ce Îi.algătuiesc-patrimoniul. E 


La rândul lOr, persoanele juridice sunt. itulare-ale-pattimoniului necesar indepli- 


ni 
„nirii scopului pentru care au fost înființate, indiferent care ar fi acesta: economic, de 
e a a ÎN ——— 

binsfăcere, de asistență mutuală pentru me membrii lor, cultural, sportiv etc JDe a altte a 

legea ur impune existența U unui iul A ca una intre conditiile esențiale. pentru-în-. 
Z „săși existeTii Fie! ju n acest sens, art. 187 NCC dispune că, pe lângă 


I"] Tot o universalitate de fapt în dreptul comercial român este considerat a fi și fondul de 
comerț. A se vedea ST.D. CĂRPENARU, Tratat de drept comercial român, Ed. Universul 
Juridic, Bucureşti, 2009, p. 135; |. DeLeANu, Fondul de comerț - consideraţii generale, în 
Dreptul nr. 14/2001, p. 73 şi urm.; cu privire la aceeaşi noțiune, a se vedea, de asemenea, 
|. DoGARu, S. CenceL, Drept civil. Teoria generală a drepturilor reale, Ed. All Beck, Bucureşti, 
2003, p. 8-9. 

2] A se vedea G.N. LUȚESCU, 0p. cit, p. 22. 

3) G. CoRnu, op. cit., p. 289. 

(%] A se vedea E. CHELARU, Comentariu, în FL.A. BAIAS, E. CHELARU, R. CONSTANTINOVICI, 
|. Macovei (coord.), Nou/ Cod civil. Comentariu pe articole. Art. 1-2664, Ed. C.H. Beck, 
Bucureşti, 2012, p. 587. 

Pentru amănunte cu privire la această trăsătură a patrimoniului, a se vedea V. STOICA, 
op. cit., vol. |, p. 57 şi urm. 

o organizare de sine stătătoare, orice persoană juridică trebuie să aibă un patrimo- 
niu propriu, afectat realizării unui scop licit şi moral, în acord cu interesul general. 


7. Patrimoniul este unic. Aceasta înseamnă că fiecare subiect de dr 

sdamă-fizică-sau ȚUNaIcă.-a7% un singur PI POI -O7ear 06 TURE opiu Și-a 

"ți âr cuprinde acgata a 

———TEgsă fiu perrălte ca ar acelaşi subiect de drept să fie titularul mai multo rimo- 
nii. Făptulrcă;-spre-exeraplu; în” dr&ptul Gomercia! român este posibilă constituirea 
unei societăţi cu răspundere limitată cu un asociat unic nu trebuie să ne conducă la 
o altă concluzie. Astfel, dacă acest unic asociat al unei asemenea societăţi este o 
persoană fizică, nu înseamnă că respectiva persoană apare ca titulară a două 
patrimonii: cel propriu şi cel al societăţii al cărei unic asociat este. În realitate, ea 
este titulara unui patrimoniu unic, în care vom găsi dreptul pe care îl are asupra 
părţilor sociale cu care a contribuit la înființarea unei persoane juridice distincte, în- 
săşi respectiva societate. La rândul ei, aceasta din urmă are un patrimoniu propriu, 
ca persoană juridică, distinct de cel al asociatului unic inițiator şi constituitor al so- 
cietății. Aceeaşi va fi şi situația persoanei fizice autorizate să desfăşoare activităţi 
economice în temeiul O.U.G. nr. 44/2008, titulară a patrimoniului propriu, dar şi al 
patrimoniului de afectațiune necesar realizării activității economice, separat de ga- 
jul general al creditorilor ei personali [art. 2 lit. j) din ordonanță]. 


8. Divizibilitatea patrimoniului”. Dacă patrimoniul este unic, aceasta nu în: 
PICS 2 
seamnă că el este şi indivizibil, în sensul că toate componentele sale ar avea-unul-— 


şi acelaşi regim juridic, Patrimoniul unui-subiect de drept poate fi divizibil în mai ___ 
multe categorii, grupe sau mase „de drepturi şi obligaţii, fiecare _di dintre acestea ____ 
având un regim juridic distinct, în raport cu scopul pentru care o astfel de divizare-a-—= 
patrimoniului a fost realizată. __ 

Trăsătura esenţială a divizibilităţii patrimoniului este consacrată cu valoare de 
principiu în art. 31 alin. (2) NCC, care dispune în mod limpede că patrimoniul unui 
subiect de drept, persoană fizică sau juridică, poate face obiectul unei diviziuni sau 
unei afectaţiuni, în cazurile şi în condiţiile prevăzute de lege. 

Astfel, lorice_societate, ca subiect de drept, are un patrimoniu.propriu.care. cu-, 
prinde mai multe mase de bunuri — mobile, imobile, fonduri i băneşti —, fiecare având 
un regim juridic distinct. Sau o unitate administrativ- teritorială, ca persoană juridică — 


de drept public, are un patrimo u prapriu,-supus şi normelor juridice de drept.civik=— 
cae ste ara cec en din domeniul public de interes local şi bunuri ce 
__fac pa __fac păne-ulfi domeniul Drival al acesteia. in timp ce bunurile din domeniul Dublic__ 
sunt in e ali aicea insesizabile, CSI8 din domeniul. ș rivat sunt su-_ 
Lo! 


puse area de drept comun, dacă prin lege nu se prevede alt ie altfel” 
În cazul __In cazul persoanelor căsător căsătorite, fiecare dintre soți poate avea în patrimoniul său 


atât bunuri proprii, proprii, cât-şi bunuri ui corure. PET egal trivi regimului matrimoni al pe care soţii 


şi l-au ales. _Într- adevăr, în concordanţă cu realitățile social-economice, spre deo- 


îmi A:66%VEĂBBB)” Dam, Car A se vedea B. DIAMANT, Caracterul depăşit al teoriei patrimoniului unic, în Dreptul 
nr. 1/2000, p. 116. 
| Pentru amănunte, a se vedea V. STOICA, op. cit., vol. |, p. 61 şi urm. 
A se vedea art. 119-120 din Legea administraţiei publice locale nr. 215 din 23 aprilie 
2001, republicată (M. Of. nr. 123 din 20 februarie 2007). 

sebire de dispoziţiile fostului Cod al familiei, în prezent abrogat în mod expres, care 
prevedeau ca unic regim matrimonial al soților comunitatea de bunuri a acestora, 
art. 312 NCC dispune că viitorii soți au posibilitatea să îşi aleagă regimul matrimo- 
nial dintre următoarele regimuri prevăzute de text: comunitatea legală, separaţia de 
bunuri sau comunitatea convenţională. 

Fără a intra în amănunte, deoarece materia urmează a fi studiată pe larg la 
dreptul familiei, raportat la problema pusă în discuţie, dacă luăm exemplul situaţiei 
în care viitorii soți au ales ca regim matrimonial regimul comunității legale, aceştia 
vor avea în patrimoniul lor atât bunuri comune proprietate devălmaşă, cât şi bunuri 
proprii. 

Potrivit art. 339 NCC, bunurile dobândite în timpul existenței comunităţii legale 
de către oricare dintre soți sunt, de la data dobândirii lor, bunuri comune în devăl- 
măşie ale soților. Apoi, art. 340 NCC enumeră categoriile de bunuri ale soților care 
au ales regimul comunităţii legale, bunuri ce nu mai sunt comune, ci bunuri proprii 
ale fiecărui soț, precum: bunurile dobândite prin moştenire legală, legat sau dona- 
ție, cu exceptia situaţiei în care dispunătorul a prevăzut în mod expres că ele vor fi 
bunuri comune, bunurile de uz personal, bunurile destinate exercitării profesiei de 
către unul dintre soți, afară de situaţia în care este vorba despre bunuri elemente 
ale unui fond de comerț ce face parte din comunitatea de bunuri, drepturile patri- 
moniale de creaţie intelectuală, bunurile dobândite ca premii ori recompense, ma- 
nuscrisele operelor ştiinţifice ori literare, indemnizaţia de asigurare, despăgubirile 
materiale şi morale obținute ca urmare a reparării unui prejudiciu suferit de unul 
dintre soți şi altele. 

Urmărirea fiecărei mase de bunuri de către creditorii soților se va putea face, în 
principiu, asupra masei de bunuri în legătură cu care s-a născut creanţa, iar în caz 
de neîndestulare, ei vor putea proceda la urmărirea bunurilor din cealaltă masă. 
Astfel, după ce art. 351 NCC enumeră cazurile în care soții răspund cu bunurile co- 
mune -— obligațiile născute în legătură cu conservarea, administrarea sau dobândi- 
rea acestora, obligaţiile contractate împreună, cele asumate de oricare dintre soți 
pentru acoperirea cheltuielilor obişnuite ale căsătoriei, repararea prejudiciului cau- 
zat prin însuşirea de către unul dintre soți a unui bun ce aparține unei terțe persoa- 
ne, în măsura în care, prin aceasta, au sporit bunurile soților —, art. 352 NCC dis- 
pune că, dacă aceste obligaţii comune nu au fost acoperite prin urmărirea bunurilor 
comune, soții vor răspunde solidar cu bunurile proprii. De asemenea, reluând prin- 
cipiile din fostul Cod al familiei, art. 353 NCC arată că bunurile comune ale soților 
nu pot fi urmărite de creditorii personali ai unuia dintre soți; în caz de neîndestulare 
după urmărirea bunurilor proprii ale soțului debitor, creditorul său personal poate 
cere partajul bunurilor comune, însă numai în măsura necesară acoperirii creanţei 
sale. 

Sau, potrivit art. 1114 alin. (2) NCC, moştenitorii legali, legatarii universali şi le- 
gatarii cu titlu universal ai unei persoane răspund pentru datoriile şi sarcinile 
moştenirii numai cu bunurile din patrimoniul succesoral, proporțional cu cota-parte 
din moştenire ce revine fiecăruia dintre ei, iar art. 1156 alin. (1) din acelaşi cod pre- 
vede că, înainte de efectuarea partajului succesoral, creditorii personali ai unui 
moştenitor nu pot urmări partea acestuia din bunurile moştenirii, parte rezervată 
prioritar satisfacerii creditorilor succesorali. Aceste texte exprimă limpede ideea că, 
cel puţin pentru o perioadă de timp, prin efectul acceptării unei succesiuni, patrimo- 

niul moştenitorului acceptant este divizat în două mase distincte de bunuri: masa 
bunurilor pe care la avea înainte de acceptarea succesiunii şi masa bunurilor 
succesorale, fiecare având, în aceeaşi perioadă, un regim juridic distinct. 


9. Divizibilitatea patrimoniului şi patrimoniile de afectațiune. Din moment 
ce în-cadrul-unuia şi aceluiaşi patrimoniu pot exista mai multe mase de bunuri cu 
regim.juridic_ specific, se recunoaşte posibilitatea juridică pentru titular de a afecta 
una ori-mai-multe mase patrimaniale-realizării unui scop determinat; acesta este 
sensul art. 31 alin. (2) NCC,.patrivit-cu-care-patrimoniul unei persoane poate face 
obiectul unei diviziuni sau unei afectațiuni, dar numai în cazurile şi în. condițiile pre- 
văzute de lege. Aşadar, trăsătura. divizibilităţii patrimoniului permite crearea, , înlăun- 
trul acestuia, d& mase patrimoniale distincte, „anume ne patrimoniile de afectaţiune. î 

Trebuie să reținem că noțiunea de patrimoniu de afectațiune a fost consacrată 
in terminis în dreptul civil român înainte de adoptarea noului Cod civil. Într-adevăr, 
după anul 1990, trecerea ţării noastre la economia de piață a impus organizarea 
pe baze concurenţiale a unor profesii care, prin natura lor, sunt considerate a fi 
profesii liberale, cum ar fi cele de avocat, medic, executor judecătoresc, notar, ex- 
perţii contabili şi contabilii autorizați, practicienii în insolvenţă etc. Actele normative 
speciale care reglementează statutul celor ce practică asemenea profesii conţin 
prevederi potrivit cu care bunuri din patrimoniul acestor persoane primesc o desti- 
nație specială, ca patrimoniu de afectațiune; ele vor servi atât la exercitarea pro- 
fesiei respective, cât şi la eventuala îndestulare a creditorilor ale căror creanţe s-au 
născut în cadrul exerciţiului profesiei. Astfel, art. SQ lit. h) din Legea nr. 95 din 14 
aprilie 2006 privind reforma în domeniul sănătăţii!" cu modificările ulterioare, pre- 
vede că „patrimoniul de afectațiune profesională” reprezintă „totalitatea bunurilor, 
drepturilor şi obligaţiilor medicului afectate scopului exercitării profesiei sale”, 
constituit „ca o fracțiune distinctă” a patrimoniului său, „separată de gajul general al 
creditorilor acestuia” „iar lit. i) a aceluiaşi articol dispune că acest „patrimoniu de 
afectațiune profesională” împreună cu infrastructura cabinetului aflată în proprieta- 
tea sau în folosința medicului şi clientela sa alcătuiesc ceea ce textul defineşte a fi 
„Draxisul de medicină de familie”, evident masa patrimonială distinctă de masa bunu- 
rilor personale ori de altă natură ale medicului. Sau art. 6 alin. (1) din O.U.G. nr. 86 
din 8 noiembrie 2006 privind organizarea activităţii practicienilor în insolvenţă!” pre- 
vede că, în măsura în care practicianul în insolvenţă îşi exercită profesia, printre 
alte forme prevăzute de lege, în cadrul unui cabinet individual, acest cabinet va 
avea un patrimoniu „afectat exclusiv activităţii profesionale”, cu regimul juridic al 
unui patrimoniu profesional de afectațiune, iar creditorii ale căror creanţe s-au năs- 
cut în cadrul activităţii profesionale a practicianului în insolvenţă ce îşi exercită 
profesia în cadrul cabinetului individual vor putea urmări bunurile aflate în acest 
patrimoniu de afectațiune; doar în măsura în care aceste bunuri nu vor fi suficiente 
pentru îndestularea respectivilor creditori, vor putea fi urmărite şi celelalte bunuri 
aflate în proprietatea practicianului în insolvenţă [art. 6 alin. (3) din aceeaşi ordo- 
nanță]. 


11 M.Of. nr. 372 din 28 aprilie 2006. 
(2 Republicată în M. Of. nr. 724 din 13 octombrie 2011. 

De asemenea, potrivit art. 47 alin. (1) din Statutul executorilor judecătoreşti din 
3 septembrie 2010!'!, patrimoniul executorului judecătoresc ce serveşte exercitării 
profesiei sale are regimul juridic al bunurilor afectate exercitării acestei profesii, 
deci este un patrimoniu de afectaţiune. 

Menţionăm că, tot printre actele normative adoptate înainte de intrarea în vigoa- 
re a noului Cod civil, O.U.G. nr. 44 din 16 aprilie 2008 privind desfăşurarea activită- 
ților economice de către persoanele fizice autorizate, întreprinderile individuale şi 
întreprinderile familiale!” prevede că aceste subiecte de drept au un patrimoniu de 
afectaţiune constituit din totalitatea bunurilor, drepturilor şi obligațiilor lor ce sunt 
destinate scopului exercitării unei activități economice; acestea constituie o frac- 
țiune distinctă a patrimoniului persoanei fizice autorizate, al titularului întreprinderii 
individuale ori al membrilor întreprinderii familiale, fracțiune „separată de gajul 
general al creditorilor personali ai acestora”. Aşa fiind, instanța supremă a statuat, 
în mod judicios, că persoana fizică autorizată să desfăşoare, pe temeiul acestei 
ordonanțe, o activitate economică „are un statut de entitate juridică diferit de cel al 
persoanei fizice” şi că, în această calitate, răspunde pentru obligaţiile sale ce s-au 
născut din exercitarea acestei activități cu patrimoniul de afectațiune, dacă a fost 
constituit, şi, în completare, cu întregul său patrimoniu. Aşa fiind, din moment ce 
imobilul aflat în litigiu a fost cumpărat şi înscris în cartea funciară pe numele per- 
soanei fizice autorizate şi era folosit pentru desfăşurarea activităţii comerciale a 
acesteia, pentru înstrăinarea lui nu este necesar consimțământul expres al soției la 
încheierea actului juridic, astfel cum prevedeau dispozițiile Codului familiei în vi- 
goare la data judecării cauzei, „întrucât bunul nu face parte din patrimoniul comun 
al soţilorE, 

Sintetizând această practică economică şi legislativă „premergătoare”, art. 31 
alin. (3) NCC dispune, cu valoare de principiu, că patrimoniile de afectațiune sunt 
mase patrimoniale „afectate exercitării unei profesii autorizate, precum şi alte patri- 
monii astfel determinate"”. 

De asemenea, având în vedere importanţa constituirii maselor patrimoniale de 
afectațiune destinate exercitării unor profesii sau, aşa cum am văzut mai sus, unor 
activități economice, noul Cod civil român instituie anumite norme procedurale de 
principiu privitoare la constituirea şi la lichidarea acestor mase patrimoniale. Astfel, 
potrivit art. 33, constituirea masei patrimoniale afectate exercitării în mod individual 
a unei profesii autorizate se stabileşte prin actul încheiat de titular, cu respectarea 
condiţiilor de formă şi de publicitate prevăzute de lege, dispoziție aplicabilă în mod 
corespunzător şi în ipoteza măririi ori micşorării, din diverse raţiuni, a patrimoniului 
de afectațiune profesional individual, iar eventuala lichidare a acestui patrimoniu 
are a se face în condiţiile lichidării patrimoniului societăților constituite în temeiul 
dispoziţiilor noului Cod civil, prin aplicarea prevederilor art. 1941-1948 din acelaşi 
cod, dacă prin lege nu se dispune altfel. 

În sfârşit, potrivit art. 31 alin. (3) NCC, sunt patrimonii de afectaţiune şi masele 
patrimoniale fiduciare. Fiducia este o instituţie nouă în legislația civilă română, 


(IM. Of. nr. 713 din 26 octombrie 2010. 

(2! M.Of. nr. 328 din 25 aprilie 2008. 

(31 A se vedea [.C.C.J., fosta s. com., dec. nr. 1072/2009, nepublicată. 

!% Privitor la noțiunea în discuţie, a se vedea V. Sroica, Patrimoniul de afectațiune — 
continuitate şi reformă, în R.R.D.P. nr. 2/2013, p. 13 şi urm. 

introdusă prin dispozițiile noului Cod civil. Pe terenul problemei puse în discutie, 
precizăm că, potrivit art. 773 NCC, fiducia reprezintă o operațiune juridică pe te- 
meiul căreia una ori mai multe persoane, denumite constituitori, transferă anumite 
bunuri ce pot consta în drepturi reale, drepturi de creanță, garanții sau alte drepturi 
patrimoniale ori un ansamblu de asemenea bunuri, prezente ori viitoare, către unul 
sau mai mulți fiduciari, care le pun în valoare pentru un scop determinat, în folosul 
unuia sau mai multor beneficiari. Aceste bunuri alcătuiesc o masă patrimonială 
autonomă, distinctă de celelalte drepturi şi obligaţii care se regăsesc în patrimoniul 
fiduciarilor. Ca şi în cazul celorlalte cazuri de constituire a unor patrimonii de afec- 
tațiune evocate mai sus, separarea clară a patrimoniilor în cazul fiduciei determină 
situația juridică a creditorilor părților la această operaţiune juridică. Astfel, potrivit 
art. 786 NCC, bunurile din masa patrimonială fiduciară — deci „afectate” fiduciei — 
vor putea fi urmărite, în condiţiile legii, numai de către titularii de creanţe care s-au 
născut în legătură cu aceste bunuri ori de acei creditori ai constituitorului fiduciei 
care au o garanție reală asupra bunurilor fiduciare, garanţie ce a dobândit opozabi- 
litate față de terţi, în condițiile legii, anterior constituirii fiduciei. Totuşi, textul recu- 
noaşte un drept de urmărire ce poate fi exercitat şi de ceilalți creditori ai constituito- 
rului fiduciei, însă numai în temeiul unei hotărâri judecătoreşti definitive prin care a 
fost admisă acțiunea de desființare a contractului de fiducie ori acesta le-a devenit, 
în orice mod, inopozabil, cu efect retroactiv. La rândul lor, titularii creanţelor care s-au 
născut în legătură cu masa patrimonială fiduciară nu vor putea urmări, pentru satis- 
facerea creanţelor lor, decât aceste bunuri, cu excepția situaţiei în care prin con- 
tractul de fiducie s-a prevăzut în mod expres obligaţia fiduciarului ori a constituito- 
rului fiduciei sau a amândurora împreună de a răspunde pentru o parte sau pentru 
tot pasivul fiduciei. În acest din urmă caz, creditorii în cauză vor urmări, mai întâi, 
activul masei patrimoniale fiduciare şi, numai în măsura în care acesta se va do- 
vedi neîndestulător, vor putea fi urmărite bunurile fiduciarului ori ale constituitorului 
fiduciei sau ale amândurora, în limita şi în ordinea prevăzută de părți în contractul 
de fiducie. 


10..Divizibilitatea patrimoniului şi transferul rul intrapatrimonial. Ca o conse- 
cință a recunoaşterii principiului divizibilității patrimoniului şi a reglementării exis- 
tentei, înlăuntrul aceluiăşi patrimoniu, a patrimoniilor de. fectațiune, art. 32 NCC 


instituie posibilitatea juridică a transferului intrapatrimonial. Potrivit alin. (1) al aces- 


tui text, în cazul divizării unui patrirăhiu Sri ar &xi stenţei unui patrimoniu de ațecta- 


țiune în cadrul aceluiaşi patrimoniu astfel divizat, având acelaşi titulăr, poate opera 
un transfer al drepturilor şi obligațiilor dintr-o masă patrimonială în alta; un aseme- 
_Nea transfer se va face cu respectarea eventualelor condiții prevăzute de lege pen-__ 
tru a opera şi fără prejudicigrea drepturilor creditorilor asupra fiecărei mase pati 
moniale. Textul precizează că într-o asemenea situaţie transferul drepturilor şi O Obli- 
-Zăymăr EIRtF-O masă patrimonială în alta nu nu constituie G TStrAIRară. 

Aceste dispoziţii cu caracter de noutate în dreptul nostru civil impun câteva ob- 
servaţii. Mai întâi, ne putem întreba dacă termenul de „transfer” utilizat de art. 32 
NCC este cel mai adecvat cu putință; în definitiv, a transfera un bun, de regulă, 
semnifică trecerea lui de la un titular la un alt titular, adică din patrimoniul unuia în 
patrimoniul altuia, ceea ce semnifică împrejurarea că are loc o „înstrăinare” a bunu- 
lui de Ia titularul dreptului asupra lui la un alt titular. Dimpotrivă, în situația examina- 


a 

tă, textul dispune limpede că nu operează o „înstrăinare”. De aceea, poate că mai 
exact ar fi fost să se spună că „trecerea” unui bun dintr-o masă patrimonială 
într-alta nu constituie o „înstrăinare”. Dincolo de această observaţie pur terminolo- 
gică „benignă”, în al doilea rând, chiar dacă o asemenea operaţiune juridică nu 
constituie o înstrăinare, nu mai puţin, ea are a fi făcută cu respectarea condiţiilor 
prevăzute de lege. O aplicare a acestui principiu găsim în materia regimurilor matri- 
moniale reglementată de noul Cod civil român. Am amintit mai sus că, la încheie- 
rea căsătoriei, soții au posibilitatea să opteze pentru unul dintre regimurile matri- 
moniale reglementate de noul cod. În acelaşi timp, dispozițiile acestuia permit soți- 
lor să modifice, prin voinţa lor, în timpul căsătoriei, regimul matrimonial inițial ales. 
Astfel, potrivit art. 369 NCC, după cel puţin un an de la încheierea căsătoriei, soții 
pot, ori de câte ori doresc, să înlocuiască regimul matrimonial existent cu un alt re- 
gim matrimonial şi să îl modifice, cu respectarea condiţiilor prevăzute de lege pen- 
tru încheierea convențiilor matrimoniale. Bunăoară, presupunând că soții au ales, 
la încheierea căsătoriei, ca regim matrimonial pe cel a! comunității convenţionale, 
art. 367 NCC permite acestora să includă în comunitate, în tot sau în parte, cu anu- 
mite excepții, bunuri proprii ori să restrângă comunitatea la anumite bunuri, indi- 
ferent de data dobândirii lor. Un „transfer” al unui bun propriu al unuia dintre soți în 
cadrul comunităţii convenţionale de bunuri nu constituie înstrăinare; dar un aseme- 
nea transfer trebuie să se facă numai cu respectarea condiţiilor prevăzute de lege. 
Spre exemplu, printre altele, art. 369 alin. (2) NCC impune ca, spre a fi opozabilă 
terţilor, modificarea convenției matrimoniale prin care s-ar realiza şi transferul în 
discuție să fie înscrisă în Registrul naţional notarial al convențiilor matrimoniale. 
Subliniem că această formalitate priveşte numai modificarea statutului matrimonial 
inițial, şi nu însăşi forma actului de transfer a! bunului într-o altă masă patrimonială. 

În al treilea rând, art. 32 alin. (1) NCC impune ca transferul analizat să se facă 
fără prejudicierea creditorilor fiecăreia dintre masele patrimoniale cuprinse în această 
operaţiune. Aceasta înseamnă, spre exemplu, că transferul unui bun propriu al 
unuia dintre soţi în cadrul comunității legale nu trebuie să prejudicieze interesele 
creditorilor personali ai acestuia, după cum trecerea unor bunuri din comunitate în 
masa patrimonială a bunurilor proprii ale soţilor nu poate fi de natură a prejudicia 
pe creditorii ale căror creanţe s-au născut în legătură cu acte juridice privitoare la 
comunitatea lor legală de bunuri (art. 351-353 NCC). 

În sfârşit, după cum s-a observati”, din moment ce transferurile de bunuri efec- 
tuate între masele patrimoniale ale aceluiaşi patrimoniu nu constituie înstrăinări, 
actul juridic prin care se efectuează un asemenea transfer nu trebuie să fie încheiat 
în formă autentică, chiar dacă aceasta ar fi impusă de lege pentru un transfer 
propriu-zis, adică într-un alt patrimoniu, de asemenea, transferul intrapatrimonial 
nu este impozabil din punct de vedere fiscal. 


___11. Netransmisibilitatea patrimoniului prin acte juridice între vii. Din mo- 
ment-ce patrimoniul este-strâns-legat de subiectul de drept căruia îi aparține, nu 
este de conceput transmiterea lui prin acte între vii. 

O persoană fizică sau juridică poate transmite, prin asemenea acte, unul sau 
mai multe-drepturi din cuprinsul patrimoniului ei, dar nu însuşi patrimoniul. 


————— 


I'] A se vedea E. CHELARU, op. cit. (2012), p. 37. 

După cum s-a spusl!l, patrimoniul rămâne legat de persoana titularului său atâta 
vreme cât acesta este în ființă. 
Transmisiunea universală a pațrimoniului-nu poate avea lac decât-la decesul 
“unei persoane fizice sau în momentul reorganizării şi încetării existenței persoanei 
 Ţuridice(“. 
 Împrejurărea că dispoziţiile art. 1747-1754 ce stiaază paaibillaiaă 
“vânzării unei moşteniri-nu este de nătură â duce lâ 6 altă-concluzie.în-realitate, 
vânzarea moştenirii presupune transmiterea către cumpărător a drepturilor şi obli-____ 
gațiilor din care este alcătuită moştenirea'Ce tace obiectul vânzării. E. 
”Dela acest principiu există o singură exceptie în privința persoanelor juridice, în. 
___ sensul că poate opera a transmisiune patrimonială CU'titlu universal fără ca per- 
___soana juridică să îşi înceteze existența, anume atunci când ea este supusă 750F-- 
ganizării prin divizare parţială Într-adevăr, potrivit art. 236 alin. (ZFNCU; Trtr-o ase- 
”menea ipoteză, o fracțiune din patrimoniul unei persoane juridice care îşi menţine 
ființa se desprinde şi se transmite către una sau mai multe persoane juridice care 
există sau care se înființează în acest fel. Suntem deci în prezența unei transmi- 
siuni de patrimoniu cu titlu universal „între vii”, adică între persoane juridice care 
„ființează” sau care iau astfel „ființă”E. 


Secţiunea a 3-a.lEuncţiile patrimoniului 


__12.-Consideraţii generale. Luarea în considerare a drepturilor şi obligațiilor cu 
conținut economic ce aparțin unui subieot-de-drept-ca 0 universalitate juridică are 
„anumite consecinţe juridice subsumate prin ceeace se denumeşte că reprezintă — 
funcţiile patrimoniului. 
ÎN Ureptull Civil 'omân se consideră-că patrimoniul.are trei funcții, şi anume: 
= permite şi explică gajul general al creditorilor chirografari; » 
„> permite şi explică subrogaţia reală cu titlu universal; 
23 permite şi explică transmisiunea universală şi transmisiunea cu titlu universal. 


13. Gajul general al creditorilor chirografari. Fără noțiunea de patrimoniu nu 
se poate explică de ce Orice SUBIEGt de dea perzoană fizică sau juridică, răspun- 
de de îndeplinirea obligaţiilor care îi incumbă cu bunurile sale prezente şi viitoare. 
Altfel spus, nu se poate explica însuşi gajul general pe care îl au creditorii chirogra- 
fari ai debitorului; sunt creditori chirografari acei creditori care nu dispun de ga- 
ranție reală asupra unui bun determinat a! debitorului lor. Preluând acest principiu 
ce era cuprins în dispoziţiile art. 1718 fostul C. civ.“!, în prezent abrogat, art. 2324 
alin. (1) NCC dispune că ce! ce este obligat personal răspunde cu toate bunurile 


/ 
I"] A se vedea Fa. TERRE, PH. SIMLER, Droit civil. Les biens, 4* €d., Dalloz, Paris, 1992, 


2] A se vedea GH. BeLeIu, Drept civil român. Introducere în dreptul civil. Subiectele drep- 
tului Civil, Casa de editură şi presă „Şansa” SRL, Bucureşti, 1993, p. 402-415. 

5] Jbiderm. 

*] Art. 1718 fostul C. civ. prevedea că „Oricine este obligat personal este ţinut de a înde- 
plini îndatoririle sale cu toate bunurile sale, mobile şi imobile, prezente şi viitoare”. 

sale mobile şi imobile, prezente şi viitoare; ele servesc drept garanție comună a 
creditorilor săi. 

Creditorii chirografari.au acea-garanţie constând în dreptul de gaj general, care_ 
priveşte, în principiu, totalitatea bunurilor debitorului, indiferent de modificările le care. 
au loc în patrimoniul acestuia de /a naşterea creanței şi până în momentul execută- 
rii Aşadar, obiectul dreptului de gaj general al creditorilor chirografari î/ constituie 
însuşi patrimoniul debitorului, şi nu bunuri concrete, individualizate, care îl compun. 
Debitorul, cu toate că are datorii față de creditorii săi, rămâne liber să îşi adminis- 
treze patrimoniul său aşa cum crede de cuviință. El poate dobândi noi bunuri, 
poate să Te înstrăineze pe cele existente sau poate contracta noi datorii, cu condi-_ 
ţia să nu urmărească a-şi crea o stare de insolvabilitate, După cum s-a observat, 
termenul de gaj folosit în formularea acestei funcții a patrimoniului este utilizat într-o 
„accepție metaforică, pentru a evoca pularea pe care creditorul chirografar o are 
asupra patrimoniului debitorului” său: '. Nu mai puțin, fără dreptul de gaj general 
asupra patrimoniului debitorului, creditorii ar trebui să îşi constituie garănţii reale= 
gajul propriu-zis, ipoteca, privilegiile — care ar greva anumite bunuri din patrimoniul 
debitorului. 

Actele de dispoziție făcute de debitor cu privire. la bunurile ce alcătuiesc patri- 
moniul sunt opozabile creditorilor chirografari de la naşterea creanței lor până aaa 
urmărirea bunurilor, sub rezerva dreptului pe care aceştia îl au de a cere, pe cale 
judecătorească, revocarea-acelor acte făcute de debitor în frauda drepturilor lor, __ 
pr o acțiune specițică denumită acțiunea revocatorie, în condiţiile prevăzute de 

562-1565 NEC) — 

Îirecerea creditorilor la executarea creanței marchează momentul fixării-dreptu-— 
lui de gaj general asupra unor bunuri individuat determinate din. patrimoniul. debi- 
torului, adică asupra bunurilor efectiv urmărite. 

Din acest punct de vedere, apare cât se poate de judicioasă distincția făcută în 
literatura de specialitate între funcţia patrimoniului ce permite şi explică gajul ge- 
neral al creditorilor chirografari şi „mecanismul juridic prin care se exercită această 
funcţie", Într-adevăr, funcţia în discuție are în vedere universalitatea, totalitatea 
bunurilor care alcătuiesc patrimoniul debitorului în mişcarea acestora prin actele 
juridice încheiate de debitor cu privire la „componența concretă” a patrimoniului 
său, pe când punerea în valoare a acestei funcții, adică însăşi exercitarea dreptului 
de gaj general de către un creditor chirografar, semnifică posibilitatea ca el să ur- 
mărească drepturile reale şi de creanţă existente în patrimoniul debitorului la mo- 
mentul la care acesta decide începerea urmăririi silite şi, eventual, să ia măsurile 
prevăzute de lege pentru indisponibilizarea unor bunuri” ori de desființare a unor 
acte juridice încheiate de debitor în frauda dreptului său de gaj general, în calitate 
de creditor chirografar. Însă art. 2324 NCC precizează că nu pot face obiectul ga- 
jului general al creditorilor chirografari, neputând deci fi urmărite de către aceştia, 


11] A se vedea V. STOICA, op. cit. (2009), p. 21. 

2] Potrivit art. 1562 alin. (1) NCC, dacă dovedeşte un prejudiciu constând în crearea sau 
în mărirea unei stări de insolvabilitate, creditorul poate cere să fie declarate inopozabile 
actele juridice încheiate de debitor în frauda drepturilor sale; fraudarea avută în vedere de 
PR) i tocmai crearea ori mărirea stării sale de insolvabilitate. 

3 A se vedea V. STOICA, op. Cit. (2009), p. 22. 

A Ibidem. 

bunurile insesizabile, caracter ce poate fi dobândit prin lege ori prin voinţa părților, 
când aceasta o permite. 

Aşa după cum am arătat mai sus, patrimoniul se caracterizează, printre altele, 
_prin_divizibilitatea--sa,-cu posibilitatea constituirii unor. patrimonii de ârâctățiune. 
Atunci se pune întrebarea: cum se raportează funcția patrimoniului de a asigura 
gajul general al creditorilor chirografari la divizibilitatea patrimoniului? Răspunsul la 
această întrebare, inexistent în legislația română sub regimul juridic al fostului Cod 
civil, este dat de dispoziţiile art. 2324 alin. (3) şi (4) NCC român în vigoare de la 1 
octombrie 2011. Dacă este vorba despre un patrimoniu care este divizat, 
general, în mai multe mase de bunuri, pe temeiul art. 2324 alin. (3) NCC, creditorii 
ale căror creanţe s-au născut în legătură cu o anumită diviziune a patrimoniului, 
autorizată de lege, trebuie, mai întâi, să urmărească bunurile care fac parte din 
acea masă patrimonială; numai în măsura în care aceste bunuri sunt insuficiente, 
ei vor putea urmări, pentru satisfacerea în întregime a creanţelor lor, celelalte bu- 
nuri ale debitorului. 

De asemenea, art. 2324 alin. (4) NCC dispune că, în situaţia existenței unui 
patrimoniu de afectaţiune constituit pentru exercitarea unei anumite profesii auto- 
rizate de lege, bunurile care se găsesc în această masă patrimonială vor putea fi 
urmărite numai de către creditorii chirogratari ale căror creanţe s-au născut în legă- 
tură cu exercitarea acelei profesii. Mai mult, spre deosebire de situația divizării unui 
patrimoniu în general, dacă este vorba despre patrimoniile de afectațiune în dis- 
cuție, textul precizează că aceşti creditori nu vor putea urmări celelalte bunuri ale 
debitorului. Aceasta înseamnă că riscul „insolvabilităţii” patrimoniului de afectațiune 
va fi suportat de către creditorii chirografari ce s-au născut în legătură cu exercita- 
rea profesiei autorizate de lege. 

În orice caz, pe plan general, se poate spune că divizarea patrimoniului în mai 
multe mase de bunuri, fiecare dintre ele cu regim juridic distinct, este de natură să 
conducă la specializarea gajului general al creditorilor chirografari; dreptul lor astfel 
definit „se restrânge” la acea masă patrimonială a debitorului în legătură cu care li 
s-a născut creanța, vorbindu-se, într-o asemenea situație, despre gajul specializat 
al creditorilor chirografari. Gajul general în discuţie rămâne general, deoarece el 
poartă asupra unei întregi mase patrimoniale, chiar dacă va fi limitat la activul 
patrimonial din acea grupare de bunuri”! 

În sfârşit, noul Cod civil instituie în art. 2325 posibilitatea pentru creditor şi debi- 
tor să convină a limita dreptul creditorului de a urmări bunurile ce nu îi sunt ipoteca- 
te. Altfel spus, pe temeiul unei asemenea convenții, în caz de neîndestulare a cre- 
ditorului ipotecar din bunul ori bunurile ipotecate, pentru restul creanţei ori crean- 
telor sale ipotecare, el devenind un creditor chirografar, se obligă să nu urmăreas- 
că celelalte bunuri din patrimoniul debitorului său. 


14. Patrimoniul şi subrogaţia reală cu titlu universal, .Subrogaţia înseamnă 
înlocuire. Ea este personală, când o persoană ia locul alteia, în calitate de titular al 
unui drept, şi zeală, dacă un bun este inlocuit cu altul. La-rândul-ei,-subrogaţia rea- 


lă poate fi universală, când se aplică la scara unui patrimoniu, sau cu titlu univer- 


ÎN Laica ugdea "Ren; Brepiuhaă A se vedea L. Pop, Dreptul de proprietate şi dezmembrămintele sale, Ed. Lumina Lex, 
Bucureşti, 1996, p. 16. 


20 Drepturile reale principale 


sal, atunci când priveşte o masă patrimonială, o diviziune a acesteia, şi cu titlu par- 
ticular, când priveşte un bun individual determinat. Aici ne interesează doar subro- 
gatia reală. Aşadar, dacă în cuprinsul unui patrimoniu, respectiv al unei mase patri- 
moniale, un lucru este înlocuit cu altul, înlocuirea poartă denumirea de subrogație 
reală universală sau cu titlu universal. Aceasta înseamnă că locul oricărui bun din 
patrimoniu care este înstrăinat este luat de prețul încasat, iar dacă prețul se inves- 
teşte într-un alt bun, acesta intră în patrimoniu în locul valorii respective (in iudicis 
universalibus pretium succedit loco rei et res loco pretii. Facem precizarea că 
subrogaţia reală universală ori cu titlu universal nu are a fi confundată cu transferul 
drepturilor şi obligaţiilor cu conținut economic dintr-o masă patrimonială în alta, în 
condiţiile art. 32 alin. (2) NCC, transfer ce nu constituie înstrăinare. Acest „transfer” 
nu presupune înlocuirea unui bun din masa patrimonială din cadrul căreia acesta 
se produce cu un alt bun, ci simpla schimbare a destinaţiei bunului, prin voința 
titularului patrimoniului înlăuntrul căruia operează un asemenea transfer. 
Datorită caracterului patrimoniului de a fi universalitate juridică, drepturile şi obli- 
gațiile ce îl alcătuiesc pot fi înlocuite cu alte valori, fără ca universalitatea lui să fie 
___aleciată. Permanent şi automat valorile nou-intrate într-un patrimoniu iau locul, se. 
subrogă celor ieşite, căpătând poziţia juridică avută de acestea din urmă. 
__Funcția.juridică-a-subrogaţiei reale universale sau cu titlu universal este aceea 
de a asigura continuarea afectațiunii-unui patrimoniu sau a unei mase dintr-un pa- 
trimoniu destinaţiei econărhice-concrete.—specitic&_Din_ăcest-punct-de-vedere,_ 
subrogaţia reală universală sau cu titlu universal se interferează cu cealaltă funcţie. 
a patrimoniului — dreptul c de gaj generat-at creditorilor chirografări =, alrcărei- conţi- 
nut îl realizează, deoarece locul bunului înstrăinat va fi luat de unu primit în 
schimb,-aşa încât creditorul va putea să urmărească, la scadenţă, bunuri concrete 
care se vor afla în patrimoniul-debitorului la momentul la care se porneşte executa- 
rea. Acesta este sensul expresiei folosite în art..2324.alin:-4+)-NCC, potrivit căreia 
„cel care este obligat personal răspunde cu toate bunurile sale mobile şi imobile, 
prezente şi viitoare”, ele reprezentând „garanţia comună a creditorilor săi”. 

„De asemenea, subrogaţia reală universală are a fi raportată şi la trăsătura patri- 
moniului de a fi divizibil, căreia i se subordonează. Într-adevăr, afectarea unor ma- 
__se de bunuri dintr-un patrimoniu unei destinații economice concrete este asigurată 
“ca efect al divizibilității patrimoniului, iar subrogaţia reală universală se va produce 

__în interesul fiecărei mase de bunuri din patrimoniu, asigurându-i astfel destinația. 
Spre exemplu, în cazul în care soţii au ales regimul matrimonial al comunităţii lega- 
le, dacă se înstrăinează un bun propriu, bunul procurat cu banii încasaţi va intra în 
masa bunurilor proprii, iar dacă se înstrăinează un bun comun, valoarea lui de înlo- 
cuire intră în masa bunurilor comune. 

Subrogaţia reală universală sau cu titlu universal funcționează şi în alte cazuri 
cu aceeaşi finalitate, anume asigurarea destinaţiei masei de bunuri, cum ar fi nece- 
şitatea împărțirii unui patrimoniu sau aceea a restituirii unui patrimoniu. Într-adevăr, 
în ipoteza în care mai mulți succesori dobândesc împreună un patrimoniu, ei se 
află în stare de indiviziune, a cărei lichidare se face prin împărteală (partaj). 


[1] C. SrăTEscu, C. BiRSAN, Drept civil. Teoria generală a drepturilor reale, Tipografia Uni- 
versităţii din Bucureşti, 1988, p. 15. 

Dacă bunurile ce fac obiectul împărțelii (partajului) nu sunt comod partajabile în 
natură, se va proceda la vânzarea lor la licitație publică, iar suma obținută prin 
vânzare va lua, prin subrogare, locul bunurilor înstrăinate, urmând ca aceasta să 
se împartă între copărtaşi proporțional cu cota-parte din succesiune a fiecăruia 
dintre ei [art. 676 alin. (2) lit. b) NCC]. Sau, urmare a anulării unei hotărâri judecă- 
toreşti declarative de moarte, celui care fusese declarat mort trebuie să i se res- 
tituie patrimoniul. Astfel, potrivit art. 54 alin. (2) NCC, cel care a fost declarat mort 
poate cere, după anularea hotărârii judecătoreşti declarative de moarte, înapoierea 
în natură a bunurilor sale de la moştenitorii săi prezumtivi, iar dacă aceasta nu mai 
este cu putință, restituirea se va face prin echivalent. În cazul în care prezumtivii 
succesori ai celui declarat mort au înstrăinat unul sau mai multe bunuri printr-un act 
cu titlu oneros către un terț de bună-credinţă, actul de înstrăinare rămâne valabil, 
iar în patrimoniul ce se înapoiază va fi inclus preţul primit de succesor, care se va 
subroga bunului sau bunurilor înstrăinate. Terţul dobânditor este de bună-credință 
numai în măsura în care nu se va face dovada că, la data dobândirii bunului, ştia 
ori trebuia să ştie că persoana declarată moantă este în viață [art. 54 alin. (2) par- 
tea finală NCC]. 


15. Subragaţia.cu titlu particular. Spre deosebire de subrogaţia reală univer- 
sală sau cu titlu universal, care operează în mod automat, subrogaţia reală cu tiu 
particular se produce numai atunci când legea o prevede în mod expres şi priveşte 
un bun luat ut singuli. 

[Potrivit unor dispoziţii. cuprinse atât în unele legi speciale, cât şi în noul Cod 
civil, în dreptul civil român în vigoare există mai multe cazuri de subrogaţie reală cu 
titlu particular, [intre care menționăm câteva. Bunăcară, art. 28 alin. (2) din Legea 
„nr. 33 din 27 mai 1994 privind exproprierea pentru cauză de utilitate publică!) dis- 
pune că ipoteca şi privilegiul ce grevau bunul. expropriat.se.strămută. prin. efectul 


„legii (de drept) asupra indemnizaţiei de expropriere. Acest principiu este preluat de 


art. 2330 alin. (2) NCC,.care.arată că.sunt afectate plăţii creanţelor privilegiate sau 


__ipotecare, după rangul-lor;-sumele datorate în temeiul exproprierii pentru cauză de 


„utilitate publică sau cu.titlu-de-despăgubire-pentru. îngrădirila-aduse. dreptului. de 
proprietate, stabilite prin lege. 

_Cazuri de subrogaţie reală particulară se regăsesc şi în noul Cod civil..Astiel, 
potrivit art. 2330 alin. (1), dacă un bun grevat cu un privilegiu ori o ipotecă a pierit 
ori a fost deteriorat, indemnizaţia de asigurare sau, după caz, despăgubirea obținu- 
tă de titularul bunului va fi afectată plăţii creanţelor ipotecare ori privilegiate, după _ 


„rangul lor. Acelaşi principiu operează în materia uzufructului, deoarece, potrivit 


art. 748 NCC, în caz de distrugere a bunului care formează obiectul dreptului de 
uzufruct din caz fortuit, fie aceasta şi parţială, uzufructul va continua să existe, deci 
se va transfera asupra despăgubirii plătite de terț sau, după caz, asupra indemni- 
zaţiei de asigurare, dacă aceasta nu este folosită pentru repararea bunului. 

De asemenea, art. 2393 NCC din materia ipotecilor mobiliare, nou-introduse în 
legislația noastră civilă în locul fostelor garanții reale mobiliare ce erau reglementa- 
te în fostul Cod civil sub denumirea de „gaj”, dispune că cel ce achiziționează un 
bun în cursul obişnuit al activității unei întreprinderi care înstrăinează bunuri de 


] Republicată în M. Of. nr. 472 din 5 iulie 2011. 

acelaşi fel dobândeşte bunul liber de ipotecile eventual constituite de înstrăinător 
privitor la acesta, chiar dacă ipoteca este perfectă, iar dobânditorul cunoştea exis- 
tența ei. Într-o asemenea ipoteză, ipoteca se va strămuta asupra prețului sau asu- 
pra altor bunuri rezultate din înstrăinarea bunului ipotecat, operând astfel o subro- 
gație reală cu titlu particular. 


__16. Patrimoniul şi transmisiunea universală sau cu titlu universal. La dece- 
sul unei persoane fizice sau în caz de reorganizare a unei persoane juridice prin 
fuziune. ori prin contopirea mai multor persoane juridice spre a constitui o.nouă_ 
persoană juridică sau prin divizare, se transmit toate drepturile şi obligaţiile care au 
aparținut subiectului de drept a cărui ființă încetează. Obiectul transmisiunii îl con- 
stituie însuşi patrimoniul ca universalitate juridică ce aparţine acelui subiect de 
drept, şi nu drepturi şi obligaţii privite în mod izolat. 

Dacă întregul patrimoniu se transmite unui succesor, ne aflăm în prezenţa unei 
transmisiuni universale..Dacă. se. transmit fracțiuni din patrimoniu către mai mulţi 
succesori, fiecare dintre ei primind o asemenea fracțiune, operează o transmisiune 
cu titlu universal. 

__ Dar atât succesorul universal, cât şi cel cu titlu universal dobândesc atât activul, 
cât şi pasivul patrimonial. Între ei există numai o deosebire cantitativă, nu calitativă. 
____ Ambele transmisiuni nu pot fi concepute însă în afara noţiunii de patrimoniu în 

care se reflectă unitatea activului şi pasivului, ce aparţin şi formează patrimoniul 
unui anumit subiect de drept”. 


1] A se vedea C. SrĂTESCU, C. BIRSAN, Op. Cit., p. 18. 


Capitolul al II-lea. Drepturile reale 
şi drepturile de creanţă. Categorii intermediare. 
Clasificarea drepturilor reale 


Secţiunea 1. Drepturile reale şi drepturile de creanţă 


17. Clasificarea drepturilor patrimoniale în drepturi reale şi drepturi de 
creanță. Am arătat că în componența patrimoniului intră numai drepturile subiecti- 
ve ce au un conţinut economie,-adică sunt evaluabile în bani. Aceste drepturi se 


i clasifică în două mari grupe: drepturile reale şi drepturile de creanță. 3 

Ca drepturi subiective civile patrimoniale, drepturile reale şi cele de creanță au 
caracteristici distincte. Evidenţierea caracteristicilor este necesară pentru precizarea 
regimului lor juridic, mai ales din perspectiva circulației acestor drepturi. Într-adevăr, 
componente ale patrimoniului unui subiect de drept, practic în cadrul acestuia, drep- 
turile reale şi, în special, cele de creanţă se găsesc într-o continuă mişcare, în scopul 
realizării intereselor economice ale titularului lor, prin participarea acestuia la circuitul 
civil general. 


__18.. Drepturile. reale. llus in re sunt acele drepturi. subiective patrimoniale pe 
temeiul cărora titularul lor poate să exercite anumite puteri, prerogative asupră Unui “ 
iara dd Aa 9 pă răi Pta II) Zibne „uc . pe a Ea i a muie 
bun determi Bau Mapei, ISLE IDLE PANE. 
entru a pune în evidenţă împrejurarea că în cazul drepturilor reale titularul 
exercită direct şi nemijlocit anumite prerogative asupra bunului care apare ca 
obiect al dreptului său, în literatura juridică mai veche s-a spus uneori că dreptul 
real creează un raport nemijlocit între om şi lucru!”. În realitate, ceea ce se urmă- 
„rea prin această afirmaţie-nu era altceva decât sublinierea „puterilor”, a prerogati- 
_velor conferite-titularului.dreptului-real-asupra-bunului ce constituie obiectul dreptu- 
lui său. 
Astăzi doctrina este unanimă în a considera că dreptul real este un raport între 
oameni, cu privire la lucruri..Numai-astfel-se poate recun6aşte caracterul social al 
"raportului juridic civil care priveşte un drept real. _. 
Aşa fiind, dreptul real presuune.stabilirea unui raport juridic privitor la un bun, 
„determinat între una,sau,mai,multe persoane ca.subiect activ al răportului Juridic şi _ 
"1Băte celelalte persoane nedeterminate ca subiect pasiv, cu obligația generală 
negativă de a nu face nimic de natură a stânjeni exercitarea prerogativelor dreptu. 


lui real de către titularul său. ——. 
"= RR PE 0 e PA 


19. Nu se poate nega faptul că această construcţie are un caracter abstract. Ce 
înseamnă „toate celelalte persoane, ca subiect pasiv nedeterminat”? Că suntem tot 


('] A se vedea C. HAMANGIU, |. ROSETTI-BĂLĂNESCU, AL. BĂICOIANU, op. cit., p. 526. 


24 Drepturile reale principale 


timpul în raporturi juridice cu privire la bunurile asupra cărora avem un drept de 
proprietate — spre exemplu, cu toate subiectele de drept de pe pământ? Şi apoi, ce 
conținut economic are „obligaţia generală negativă” ce revine acestui subiect pasiv 
al raportului juridic ce poartă asupra unui drept real? Evident, zero. 

Dar numai printr-o asemenea construcție abstractă se poate da caracter social 
acestui raport juridic. Căci, atunci când cineva aduce atingere exerciţiului preroga- 
tivelor dreptului real de către titularul său, nu se „individualizează” în cadrul rapor- 
tului juridic ce priveşte un drept real, ci se naşte un nou raport juridic, un raport ju- 
ridic obligațional, un drept de creanță, pe temeiul căruia titularul dreptului lezat — 
creditor — va pretinde celui care i-a „atins” dreptul real — debitor — să îl despăgu- 
bească, adică să repare atingerea adusă. Faţă de toate celelalte persoane nede- 
terminate subzistă obligaţia gi negativă de care aminteam mai sus. 


tută cărui 
ei ul [să dea, să facă sau să nu facă ceva După cum cum dispune î în nara 
e art. 2324 alin. (1) NC crec 
de: aceea, drepturile de cre e creanță tă sunt uneori fani a fi drepturi „personale 


21. Comparaţie între drepturile reale şi drepturile de creanță. Orice compa- 
raţie presupune evidenţierea asemănărilor şi deosebirilor între categoriile supuse 
acestei operaţiuni intelectuale. 

Există o singură trăsătură care reprezintă asemănarea între drepturile reale le şi 


__ drepturile dă creanță. ambele, fac. parte din marea, grupare — -in-tond, 
drepturilor patrimoniale. 


" Deosebirile între ele sunt mai multe Şi presupun o analiză nuanțată., 
_Din_ punctul de vedere al subiectelor, - „dreptul real are ca subiect activ titularul 
__său, iar ca subiect pasiv toate celelalte persoane nedeterminate, cu luarea în con- 
dala a limitelor acestei construcții juridice, aşa cum am arătat mai sus. | 


potriva, dreptul de creanţă presupune un raport juridic între subiectul activ 
GTA şau cel puțin-determinabil, denumit creditor, şi subiectul pasiv, denumit 


- = ut AA, SL 


debitor. 

Eat punctul de v de vedere al al continutului, 'dreptul real conferă titularului său anumite 

prerogative, puteri pe care re acestă 16 Egreta direct şi nemijlocit asupra obiectului 

_dreptului său, iar toate celelate alte persoane au obligația generală negativă de a se 
: _abţine să împiedice în vreun n chip exercițiul prerogativelor respective. Din acest 

punct de vedere, se se spune că drepturile TEal6 SURt âb50lUtg, adică opozabile erga 

omnes. 


i 


biectului activ — creditorul — de a pretinde sub iectului pasiv — debitorul — să dea, să. 
facă Său să nu facă ceva. De aceea, se spune că drepturile de creanță sunt re/a- 
tive, adică opozabile inter partes. 


"1 Formularea „oricine este obligat persona!” se regăsea şi în dispoziţiite art. 1718 fostul 
C. civ. român, în prezent abrogat. 

(22. ) eosebirile prezentate, aparent esenţiale, îşi au limitele lor. 

Mai întâi, este de observat că titularul dreptului real nu poate opune. dreptul său 
tuturor decât sub formă negativă, în s&nisu snsul că to toți sunt obligaţi să îi EEE i 
dreptul, dar nimeni nu are vreo obligație pozitivă în legătură. cu acest drept"! = 

În al doilea rând, afirmaţia că dreptul real este absolut, „pe când cel de creanţă 
este relativ trebuie nuanţată. ată. Într-adevăr, “areptul de creanţă este relativ în s&nisul 
efectelor sale obligatorii. dreptul la care dă naştere poate fi exercitat de către cre- 

_ditor, iar obligaţia trebuie executată de către debitor. . Dimpotrivă, s situația juridică 
„creată eată între părţi-este opozabilă erga omnes, „în sensul că nimeni nu poate: să stân- 
- jenească în vreun. fel-exercitarea drepturilor şi obligaţiilor părților. Este vorba aici 

“despre clasica distincție din materia efectelor contractului între relativitate şi opo- 
zabilitate”. 

În al treilea rând, să presupunem că, fiind vorba despre un drept real — spre 
exemplu, dre dreptul de proprietate-= cineva aduce o atingere dreptului proprietarului; 
“bunăoară, acel cineva produce. o stricăciune bunului în discuție. Într-o asemenea. 
situaţie. se va crea un nou raport juridic, obligațional de această dată, adică. un 
“drept de creanţă, în sensul că proprietarul va putea cere despăgubiri de la autorul 


—_— —— 


atingerii dreptului său. El este creditorul obligaţiei de despăgubire, iar cel care i-a 
atins dreptul debitorul aceleiaşi obligații. TSubzistă în însă obligaţia generală negativă 
a tuturor celorlalte persoane nedeterminate, menținându-se caracterul absolut al 
dreptului real, opozabi! erga omnes. 

Să presupunem acum că cineva este creditorul obligaţiei asumate de o altă per- 
soană de a-l transporta într-un anumit loc. Suntem în prezenţa unui drept de crean- 
ță, cu obligaţia corelativă. Un terț împiedică pe debitor să îl transporte pe creditorul 
acestei obligații, ceea ce conduce la crearea unui prejudiciu pentru creditor. Terţul 
a ignorat obligația negativă de a nu stânjeni exerciţiul dreptului creditorului, care, 
ca situaţie juridică, este opozabilă erga omnes. Consecința? Se naşte un nou ra- 
port juridic, tot obligațional, pe temeiul căruia terţul va fi ținut să îl despăgubească 
pe creditorul împiedicat în exercițiul dreptului său. 

- În sfârşit, este de reţinut că opozabilitatea î in materia drepturilor reale impune 
uneori îndeplinirea anumitor forme de publicitate, cum ar fi publicitatea transmisiu- 
_Nilor imobiliare sau publicitatea ipotecilor. 


|. 23. Din punct de vederg.al i lor. drepturile reale pot fi perpetue, cum __ 
eptul de proprietate şi dreptul de servitute, sau sunt constituite pe o durată 
mare de timp; spre exemplu, uzufructul în favoarea persoanelor juridice nu poate fi 
mai mare de 30 de ani; atunci când este constituit cu depăşirea acestui termen, el 
se reduce de drept la 30 de ani; la fel, dacă a fost prevăzut termenul uzufructului în 
favoarea persoanei juridice, el nu poate fi mai mare de 30 de ani, legea prezumând 
că a fost constituit pe acest termen. În privința persoanelor fizice, legea dispune că, 
dacă nu s-a prevăzut durata uzufructului, se prezumă caracterul său viager 
(art. 708 NCC). 
Drepturile de creanţă au o durată limitată în timp. 


UI A se vedea FR. TERRE, PH. SIMLER, op. cit., p. 31. 
'?! A se vedea şi |. DELEANU, Opozabilitatea — considerații generale, în Dreptul nr. 7/2001, 
p. 87 şi urm., în special p. 91-95. 

Privitor la categoria drepturilor reale ce erau reglementate de fostul Cod civil 
român de la 1864 şi de alte acte normative speciale, se afirma adeseori că, din 
punct de vedere numeric, drepturile reale sunt limitate ca număr, în timp ce drep- 
turile de creanţă sunt nelimitate. Într-adevăr, pe lângă contractele reglementate de 
lege — aşa- numitele contracte numite —, părțile pot imagina raporturi juridice obliga- 
ționale sub forma contractelor nenumite. De asemenea, nu trebuie pierdut din ve- 
dere că un raport juridic obligațional, adică un drept de creanţă, se poate naşte din 
orice faptă a omului cauzatoare de prejudicii, adică din fapte ilicite, sau din anumite 
situaţii care conduc la crearea unui dezechilibru patrimonial — cum ar fi îmbogățirea 
fără temei legitim — şi impun restabilirea echilibrului iniţial. 

Observăm că, într-adevăr, drepturile reale sunt limitate ca număr în legislația 
civilă, dar numai la un moment dat. Nimic nu împiedică legiuitorul să reglementeze 
noi drepturi reale, anumite drepturi de folosință, cu caracteristicile specifice unor 
drepturi reale. Că este aşa ne dovedesc din plin dispoziţiile cuprinse în art. 551 
NCC care, după ce enumeră 10 categorii de drepturi reale, arată că sunt drepturi 
reale „alte drepturi (s.n., C.B.) cărora legea le recunoaşte acest caracter”. 

De asemenea, în literatura de specialitate s-a observat în mod judicios că nu 
numai numărul, ci şi conținutul juridic al drepturilor reale este, de regulă, stabilit 
prin lege, afară de situația acelor drepturi reale recunoscute în dreptul nostru civil 
care pot lua naştere prin voința omului, cum sunt servituţile stabilite prin fapta omu- 
lui şi dreptul de superțicie!!. În orice caz, ca regulă generală, prerogativele cores- 
punzătoare unui anumit drept real sunt cele prevăzute de normele care îl regle- 
mentează; prin voința omului nu i-ar putea fi adăugate alte prerogative. Conside- 
răm însă că este de conceput limitarea lor prin manifestarea de voință a titularului 
unui drept real. 


„Xzalor Dreptul de urmărire şi dreptul de preferință. Spre deosebire de drepturile 
e creanță, drepturile reale prezintă două prerogative suplimentare: dreptu! de ur- 
mărire şi dreptul de preferință. 

Dreptul.de „urmărire reprezintă facultatea titularului dreptului real de a pr etinde 
A: meu formează obiectul dreptului său din mâna oricui s-ar afla. a ist a 
Starul Boa e Pecara JL SERIEIE Bunului său de AER I 


2; Dreplu re Ri ularului dreptului real de 
pri II AI eee reale SA a creanţă. eginiasa 
““căr se va îndeătulă EU prefi fe Ina PER COE SETE e El ipotecat din su- 
ma obținută ca urmare a executării ipotecii, un creditor ipotecar de rangul | va avea 
preferință - în acelaşi scop — față de creditorul ipotecar de rangul || asupra ace- 
luiaşi bun, la rându-i şi el titular al unui drept real accesoriu — dreptul de ipotecă -—, 
dar de rang inferior, etc. 


25. Ni se pare însă că şi aici lucrurile nu sunt aşa de nete şi trebuie nuanţate. 
Să presupunem că A este titularul dreptului de proprietate asupra unui bun, 
care a intrat fără temei în stăpânirea lui B; A doreşte să redobândească bunul pro- 


I'] A se vedea V. STOICA, 0p. Cit., vol. |, p. 104. 

prietatea sa. Ce va putea face A, din punct de vedere juridic, în ipoteza în care B 
refuză înapoierea de bunăvoie a bunului? Va trebui să intenteze o acţiune în re- 
vendicare împotriva lui B, în care va trebui să dovedească dreptul de proprietate 
asupra bunului în litigiu; odată această dovadă făcută, B va fi obligat de instanță să îi 
restituie bunul. Se poate spune oare că A a urmărit bunul şi că a beneficiat de 
dreptul de preferință asupra bunului respectiv? Nu, el pur şi simplu a dovedit că este 
proprietar şi că, aşa fiind, cei ce îi deține bunul fără drept trebuie să i-l restituie. 

Să admitem acum că A are o creanţă împotriva lui B, garantată cu o ipotecă 
asupra unui imobil proprietatea lui B, ipotecă înscrisă în registrul de publicitate 
imobiliară. 

Până la scadenţă, B vinde imobilul ipotecat; la scadenţă el nu plăteşte datoria 
către A, astfel că acesta va urmări bunul ipotecat în mâinile noului proprietar pe te- 
meiul dreptului său de ipotecă, îl va scoate în vânzare în condiţiile stabilite de lege 
şi se va îndestula din preț, cu preferință față de creditorii chirografari ai proprietari- 
lor. 

lată de ce am fi tentaţi să spunem că, în realitate, dreptul de urmărire şi dreptul 
de preferință operează în privința drepturilor reale accesorii pe lângă drepturile de 
creanţă — ipoteca, gajul şi privilegiile —, nu şi în privința drepturilor reale principale”. 


Secţiunea a 2-a. Categorii juridice intermediare 


] 26. Precizări prealabile. În general, se admite că la limita dintre drepturile reale 
şi drepturile de creanţă. se-situează_două categorii juridice intermediare, anume 
obligațiile reale de a face — obligațiile propter rem — şi obligaţiile c opozabile t terţilor — 

_ BBirgățiile scripta 8 n rem. mi 

Credem că, din punctul. de vedere al clasificării drepturilor subiective patrimo- 

niale în drepturi reale şi drepturi de creanţă, tot ca o categorie intermediară situată 

“între acestea două pot fi considerate şi drepturile de creație intelectuală”. Desigur 

că, făcând o asemenea afirmaţie, spre a evita orice confuzie, nu pierdem din ve- 

dere niciun moment că drepturile de creaţie intelectuală sunt situate şi la granița 

dintre drepturile patrimoniale şi cele personal-nepatrimoniale, deoarece prezintă | 
trăsături specifice ambelor categorii. Nu mai puțin, considerăm că trăsăturile patri- 

moniale ce le caracterizează sunt de natură să le situeze şi la limita dintre drepturi- 

le reale şi drepturile de creanță. 


"Il Practic, aceeaşi este şi concluzia la care ajunge şi profesorul V. Stoica, dar plecând 
de la un punct diferit, anume distincţia dintre prerogativele substanțiale ale oricărui drept su- 
biectiv şi latura sa procesuală, adică posibilitatea apărării lui în justiție pe calea unei acțiuni 
civile. Orice titular de drept real poate să îşi apere dreptul său în justiție, pe când titularul 
unui drept rea! de garanție, pe lângă faptul că se bucură de o asemenea posibilitate juridică, 
prin intentarea acțiunii în justiție, din punct de vedere material, el va „urmări” îndestularea sa 
în calitate de creditor titular al garanţiei şi va fi „preferat celorlalţi creditori cu garanţii reale 
cu rang inferior şi creditorilor chirografari; a se vedea V. Sroica, op. cit. (2009), p. 27. 

| A se vedea FR. TERRE, PH. SIMLER, op. cit., p. 28-30; a se vedea, în acelaşi sens, 
FR. ZENATTI, TH. REVET, Les biens, 2" ed. refondue, P.U.F., Paris, 1997, p. 48 şi urm. 

! 274 Obligaţiile propter rem şi obligațiile scriptae in rem'". Obligaţiile propter 
rem, cunoscute sub denumirea de obligaţii reale de a face, reprezintă Tnăătsrt ” 
—Căre” revin. deţinătorului unui bun determinat şi au ca izvor legea sau convenția 
părților. ED — 

Astfel, art. 74 din Legea nr. 18/1991, republicată, impune tuturor deţinătorilor de 
terenuri agricole obligaţia de a asigura cultivarea acestora şi obligația de a asigura 
protecţia solului; deţinătorii care nu îşi îndeplinesc aceste obligații pot fi sancționați 
în condiţiile art..75.şi art. 76 din aceeaşi lege. 

Asemenea obligaţii sunt impuse de lege şi tuturor deţinătorilor de păduri: asigu- 
rarea întreținerii şi a respectării amenajamentelor silvice; asigurarea pazei şi a inte- 
 grităţii ății fondului forestier; realizarea lucrărilor Se regenerare a pădurii; prevenirea şi 
combaterea bolilor şi dăunătorilor pădurii etc? 

În cea de-a două ipoteză — convenția părților —, proprietarul unui fond aservit îşi 
poate asuma obligaţia, spre exemplu, cu ocazia constituirii unei servituţi de trecere, 
de a efectua lucrările necesare exerciţiului servituții. 

Ambele situaţii constituie sarcini reale — obligaţii reale de a face — impuse de 
lege sau de voinţa părţilor, care grevează dreptul asupra terenului şi care, accesorii 
ale acestuia fiind, se vor transmite odată cu bunul, fără a fi nevoie de nicio formali- 
“tate specială de transcriere sau înscriere ori de o nouă convenție a părților în acest 
sens. 

“Această obligaţie nu corespunde unui drept real, deoarece Se nu incumbă ori- 
cărei persoane, ci numai proprietarului sau deţinătorului acestuial?! 

După Cum s-a Spus, sfera persoanelor la care se raportează obligația reală ră- 
mâne invariabil aceeaşi, fiindcă vechiul proprietar care a înstrăinat bunul grevat cu 
o asemenea obligaţie „este complet liberat, iar deţinătorul actual este debitor exclu- 
siv din cauza şi numai pe perioada de timp cât se află î în raport direct cu bunuP!“l. 

o galile scriptae in rem se caracterizează prin aceea că sunt atât de strâns 

“legate de st pânirea unui BUN, încât creditorul nu poate obţine satisfacerea drep- 
tului său decât dacă dobânditorul actual al lucrului va fi obligat să respecte acest 
drept, deşi nu a participat în niciun fel la încheierea contractului iniţial. care a con- 
dus la naşterea dreptului creditorului. Este cazul locatarului unui bun pe care loca- 
torul l-a înstrăinat după încheierea contractului de locaţiune. Într-adevăr, potrivit 
art. 1811 NCC, dacă bunul dat în locaţiune este înstrăinat, dreptul locatarului este 
opozabil noului dobânditor: dacă imobilul dat în locaţiune este înscris în cartea 
funciară, iar locaţiunea a fost notată în registrul de publicitate imobiliară; dacă imo- 


('! În literatura noastră juridică, aceste obligaţii au fost denumite şi analizate pe larg ca 
drepturi patrimoniale atipice; a se vedea V. SToicA, op. cit., vol. |, p. 112 şi urm. Dimpotrivă, 
alți autori continuă a vedea în aceste obligaţii, asemenea nouă, „categorii juridice interme- 
diare”; a se vedea, în acest sens, O. UNGUREANU, C. MUNTEANU, 0p. cit. (2008), p. 43-47; 
SĂ JIELARU, op. cit. (2009), p. 21-23. 

7] A se vedea art. 17-18 din Legea nr. 46/2008 — Codul silvic. 

& C. SrăTEscu, C. BiRSAN, 0p. Cit., p. 21; pentru alte categorii de obligaţii propter rem, 
clasificate după natura lor, care poate fi civilă, adică stabilite prin norme juridice de drept 
Civil, administrativă, stabilite prin norme ce impun anumite obligații deţinătorilor unor catego- 
rii de bunuri a căror îndeplinire este în sarcina autorităților administrative, şi convenţională, 
ARIEI stabilite prin convenția părților, a se vedea V. STOICA, op. cit. (2009), p. 33 Şi urm. 

! A se vedea |. LuLĂ, Privire generală asupra obligatiilor „propter rem”, în Dreptul 
nr. 8/2000, p. 10. 

bilul nu este înscris în cartea funciară, dar locatiunea s-a a făcut printr-un înscri 


dată certă, care este anterioară datei certe a actului de înstrăinare; în cazul E 

rilor mobile supuse unor formalităţi de publicitate, dacă locatarul a îndeplinit aceste 

ftormalități privitoare la bunul obiect al locaţiunii; în cazul celorlalte bunuri mobile, 
dacă lă dată ată înistrăinării-bunul-se-afla-în folosință locatarului. 

"Observăm că, în toate aceste situaţii, deşi locatarul nu are niciun raport juridic 
cu noul dobânditor al bunului, acesta, în conformitate cu dispozițiile legale evocate, 
este obligat să recunoască şi să respecte locaţiunea făcută înainte de înstrăinarea 

__ bunului, dacă s-a făcut printr-un-act-ce-îndeplineşte-condiţiile de publicitate prevă- 
zute de lege. 


28: Brepturi! turile de creaţie intelectuală. Sunt cuprinse în această categorie 
repturile conterite de activitatea spirituală desfăşurată de oameni. O asemenea 


- activitate de durată sau chiar ca o sclipire a geniului uman se poate concretiza în 
opere literar-artistice sau ştiinţifice. 

Mai întâi, autorul unei opere literar-artistice are drepturi personal-nepatrimoniale 
legate de creaţia sa: dreptul de a fi recunoscut ca autor al operei, dreptul de a de- 
cide publicarea ei, dreptul de a cere ca opera sa să nu îi fie atinsă de terţi etc. 

Astfel, art. 1 din Legea nr. 8 din 14 martie 1996 privind dreptul de autor şi drep- 
turile conexeli. cu modificările ulterioare, dispune că dreptul de autor asupra operei 

“literare, artistice sau, ştiinţifice, precum şi asupra oricăror asemenea opere de crea- 

” ţie intelectuală este recunoscut şi garantat în condițiile legii. Acest drept este legat 
“de persoana autorului şi comportă atribute de ordin moral şi patrimonial [alin. (1)]. 
De asemenea, textul prevede că opera de creație intelectuală este recunoscută şi 

__ protejată independent de aducerea la cunoştinţa. publică, prin.simplul fapt al reali- 
zării ei, chiar neterminată... 

Din punct de vedere ciidaaatal autorul are mai întâi un drept real — dreptul de 
__ proprietate asupra obiectului în care se materializează opera sa originală: ma- 
_Nuscris, pictură, sculptură, grafică etc. 

—Distinct de acest drept, autorul operei şi, în cazul operelor literare, pe o durată 
de timp, moştenitorii lui au un drept de natură patrimonială ce rezultă din valorifica- 
rea creaţiei respective. Cum s-a spus!”, pe drept cuvânt, este vorba, într-o aseme- 
nea situație, de un drept incorpora! de natură mobiliară, distinct de bunul corporal 
în care s-a concretizat opera creată de autor”. 


...as e. 


le: desenele şi modelele, mărcile de fabrică, de comerţ şi de serviciu, inovațiile. 

„_ Chiar şi scrisorile, rezultat al corespondenței purtate între anumite persoane, 
pot pune probleme din punctul de vedere al discuţiei noastre!“l. Astfel, o scrisoare 
trimisă unei persoane presupune, mai întâi, dreptul de proprietate asupra înscrisu- 
lui în care ea se încorporează şi care aparţine destinatarului ei. Este vorba despre 
un drept asupra unui bun mobil corporal. Apoi, se poate pune problema dreptului 
de a face uz de acea scrisoare prin posibilitatea comunicării conţinutului ei terţilor, 


"IM. Of. nr. 60 din 26 martie 1996. 
3 Ase vedea FR. TERRE, PH. SIMLER, op. cit, p. 28. 
1 Precizăm că nu avem în vedere aici contractul de editare care creează drepturi şi 
cbiaați în cadrul unui raport juridic obligaţional ce are acest izvor. 
41 A se vedea FR. TERRE, PH. SIMLER, op. cit., p. 29. 

afară dacă expeditorul şi deţinătorul nu au decis ca el să rămână confidenţial. În 
sfârşit, scrisorile respective pot fi publicate într-o operă structurată ca atare, caz în 
care vom fi în prezenţa unui drept de creaţie literară şi arțistică ce are ca autor pe 
cel care face selecţia, adnotările, comentariile şi publicarea. 

Drepturile de creaţie intelectuală nu sunt, aşadar, nici drepturi reale — dar ele- 
mente-din-aceste-drepturi nu le sunt străine — şi nici drepturi de creanţă, deşi pre- 
zintă asemănări şi cu acestea, cel puţin sub aspectul lor economic. 

Dar nu sunt drepturi de creanţă prin ele însele, pentru că nu presupun exercita- 
rea lor asupra unui debitor determinat sau cel puţin determinabil. 

Ele conferă titularului posibilitatea punerii lor în valoare în diverse moduri şi, din _ 
acest punct de vedere, se apropie de drepturile reale ca drepturi exclusive de 
exploatare”. Este rațiunea pentru care în teoria dreptului şi în practică se vorbeşte 
despre proprietatea literară şi artistică, proprietatea industrială etc. De aceea, 
aceste drepturi formează obiect distinct de cercetare al unei ramuri moderne a 
dreptului privat — dreptul de proprietate intelectuală. 


Secțiunea a 3-a. Clasificarea drepturilor reale 


29. Drepturi reale principale şi drepturi reale accesorii. În dreptul civil ro- 
mân, drepturile reale se clasifică în drepturi reale principale şi drepturi reale acce- 
sorii. 

„Dre eptulii e reale,principale,sunt acele drepturi care au o existență de sine stătă- 
toare în rar cu alte drepturi reale sau drepturi de creanță. 

Drepturile reale accesorii sunt afectate garantării unor drepturi de creanță şi, în 
coSEBTATE Sete lor dep depinde în mod direct şi nemijlocit de existenta dreptului 
pe care îl garantează. 

Aşadar, drepturile reale accesorii sunt accesorii pe lângă drepturile de creanță. 


130. Categorii de drepturi reale principale. În mod tradițional, ca principiu, sunt 
drepturi reale principale dreptul de proprietate şi dezmembrămintele acestuia. 

Totuşi, înfăţişarea drepturilor reale principale în dreptui civil în vigoare este mult 
mai complexă. Astfel, din punctul de vedere al regimului juridic aplicabil, dreptul de 
proprietate poate fi drept de proprietate publică, ce aparţine, în regim de drept pu- 
blic, statului şi unităților administrativ-teritoriale, şi. drept de proprietate privată, ce 
poate-aparține-oricărui subiect de drept. De altfel, art. 552 NCC dispune că proprie- 
tatea este publică sau privată. 

Din punctul de vedere al subiectelor şi al regimului de punere în valoare, su- 
biectele de drept public — statul şi unitățile administrativ-teritoriale — pot constitui cu 
privire la bunurile proprietatea lor publică următoarele drepturi corespunzătoare 
(art. 866 NCC): m 

— dreptul de administrare; 

— dreptul de concesiune; 

— dreptul de folosință cu titlu gratuit. 


 jpidem. 


—— 

Dreptului de proprietate privată, indiferent de titular — subiectele de drept public 

sau persoanele fizice şi persoanele juridice de _drept privat —, îi corespund dez- 
____membrămintele acestuia, respectiv: 
_— dreptut d6 uzutrtict:-e 

— dreptul de uz; 

— dreptul de abitaţie; 

— dreptul de servitute; 

— dreptul de superficie. 

Noul Cod civil român conține în art. 551 o enumerare „numerotată” a tuturor 
drepturilor reale din sistemul nostru de drept, principale şi accesorii. Astfel, potrivit 
acestui text, sunt drepturi reale: 


1, dreptul de proprietate; 
ZT TeBIuI e Seira 
3. dreptul de uzufruct; 
4. dreptul de uz; 
5. dreptul de abitaţie; 
6. dreptul de servitute; 
7.dreptul de administrare; 
8. dreptul de concesiune; 
9. dreptul de folosinţă; 
10. drepturile reale de garanţie; 
11. alte drepturi cărora legea le recunoaşte acest caracter. 


31. Drepţurile „reale, accesorii. Enumerate în categoria drepturilor reale de 

art. 551 NCC, drepturile reale de ga nție sunt drepturi accesorii pe lângă un drept 

de creanță. Articolul 2323 NUC dispune că întreg Titlul XI al Cărţii a V-a a codului, 

- întitulăt „Privilegiile şi garanţiile reale”, reglementează privilegiile, precum şi garan- 

țiile reale destinate să asigure îndeplinirea unei obligaţii patrimoniale de către de- 
bitorul acesteia. Sunt drepturi reale accesorii privilegiile, ipoteca şi gajul. 

Ca drepturi reăl& accesorii pe lângă drepturile de creanţă, ele urmează a fi cer- 
cetate pe larg la teoria generală a obligaţiilor, de aceea nu vom face decât o scurtă 
evocare a fiecărei categorii. 

Astfel, art. 2333 NCC defineşte privilegiul ca o preferință acordată de lege unui 
creditor în considerarea creanței sale. Privilegiile sunt opozabile terţilor fără a îi ne- 

_Cesară înscrierea lor în registrele de publicitate, afară dacă legea nu prevede altfel, 
ar creditorul privilegiat este preferat celorialţi creditori, chiar dacă drepturile aces- 
tora s-au născut ori au fost înscrise înaintea naşterii privilegiului (art. 2334-2335 
NCC). 

Cât priveşte ipoteca, potrivit art. 2343 NCC, ea este un drept real asupra unor 
bunuri mobile său imobile âle debitorului, căre sunt ar&ctate gărântării executării 

„unei obligaţii. Articoiul 2345 NCC precizează că dreptul de ipotecă se menține asu- 

-pra bunurilor astfel grevate „în orice mână ar trece”, deci în mâinile oricui s-ar afla, 
ar creditorul ipotecar ar& ureptul-de-a:şi satisface creanța, în condiţiile legii, înain- 
tea creditorilor chirografari, precum şi înaintea celorlalţi creditori ipotecari de rang 
inferior. Dacă prin lege nu se dispune altfel, ipoteca nu este opozabilă terţilor decât 
din ziua înscrierii ei în registrele de publicitate (art. 2346 NCC). 

La rândul său, gajul este un contract accesoriu prin care debitorul, în scopul ga- 
rantării executării obligaţiei asumate față de creditorul său, remite ori lasă în păs- 
trare acestuia anumite bunuri mobile corporale sau titluri negociabile emise în for- 
mă materializată (art. aula NCC şi art. 186 din Legea nr. 71/2011 de punere în 
aplicare a noului Cod civil. 

În priciplu, gajul este un drept de garanție reală accesorie pe lângă un drept de 
creanţă, care presupune deposedarea debitorului, astfel că el are ca obiect bunuri 
ce pot fi stăpânite în materialitatea lor, categorie de bunuri ce include titlurile nego- . 


“ciabile „mătsrializate” într-un înscris de valoare. 


32. O garanţie care se situează la limita garanțiilor reale este dreptul de reten- 

__ ție, nereglementat ca atare dă legislaţia noastră anterioară noului Cod civil, dar re- 
cunoscut atât de practica judiciară, cât şi de doctrină. pe temeiul dreptului de re- 
tenție, debitâru! obligaţiei de restituire a unui bun are posibilitatea să refuze execu- 
tarea acesteia până când titularul bunului care pretinde restituirea îi va plăti 
eventualele cheltuieli pe care el le-a făcut cu conservarea, întreţinerea sau îmbu- 
nătățirea bunului în cauză. Astfel, art. 2495 NCC dispune că cel care este dator să 
remită sau să restituie un bun poate să îl rețină, cât timp creditorul restituirii nu îşi 
execută obligația sa izvorâtă din acelaşi raport de drept sau, după caz, atât timp 
cât creditorul nu îl despăgubeşte pe debitorul restituirii pentru cheltuielile necesare 
şi utile pe care le-a făcut pentru acel bun ori pentru prejudiciile pe care, eventual, 
bunul i le-a cauzat, legea putând stabili şi alte situaţii în care o persoană este în- 
dreptăţită a exercita un asemenea drept de retenție. 


'l A se vedea şi AL. BLEOANCĂ, în Noul Cod civil. Comentarii, doctrină şi jurisprudenţă. 
Vol. II. Art. 1650-2664, Ed. Hamangiu, Bucureşti, 2012, p. 893-894. 


Capitolul al Iil-lea. Dreptul de proprietate. 
Definiție. Caractere juridice. Conţinut. 
Condiţii generale de exercitare 


Secţiunea 1. Definiţia dreptului de proprietate 


33. Precizări preliminare. Apărută, practic, odată cu însăşi apariția omului pe 
pământ, proprietatea a stat şi stă la baza dezvoltării societății omeneşti. 

În toate lucrările din literatura juridică ce este consacrată materiei drepturilor 
reale sau numai dreptului de proprietate se recunoaşte că suntem în prezenţa unui 
concept deosebit de complex, cu multiple semnificații de ordin istoric, sociologic şi 
juridic, aflat într-o permanentă evoluție. 

Însăşi noțiunea de proprietate formează obiect de controversă. 

Dacă la începuturile organizării existenței omului ca ființă socială însuşirea pre- 
miselor asigurării traiului său a apărut ca firească, dezvoltarea vieţii sociale a im- 
pus ordonarea relațiilor dintre oameni. Realizată mai întâi la nivelul unor comunităţi 
teritoriale restrânse, de-a lungul istoriei, s-a ajuns la formarea de colectivități din ce 
in ce mai mari, unite prin diferite scopuri, pentru ca, la un moment dat, oamenii să 
se organizeze în state. Ca entități organizate, primele formaţiuni statale au edictat 
norme juridice care au avut în vedere şi raporturile de proprietate. 


34. Proprietatea ca relație socială şi dreptul de proprietate ca raport juri- 
dic. Deşi în limbajul comun aceste două noțiuni se confundă -— în definitiv, fiecare 
dintre noi spunem: sunt proprietarul cutărui bun, societatea X este proprietara uzi- 
nei Y, statul este proprietarul bogățiilor subsolului etc. —, continuăm să credem că 
nu se poate pune semnul egalității între proprietate, ca relaţie economică, şi dreptul 
de proprietate, ca raport juridic. 

Relaţia economică de proprietate înseamnă însuşirea premiselor naturale ale 
oricărei producții. În orânduirea comunei primitive, omul şi-a însuşit primele bunuri 
de câte ori a avut nevoie, aşa cum le-a găsit în natură. Însuşirea exercitată de unul 
a fost încet recunoscută de ceilalți. Dacă unul a produs ceva ce reprezenta mai 
mult decât îi era necesar şi a constatat că altcineva a produs alte bunuri care îl 
interesau, s-a ajuns la schimb, apoi la piață, apoi la organizarea socială, care a în- 
semnat o anumită specializare a activității umane prin diviziunea muncii. 

Membrii comunităţilor umane în curs de formare s-au recunoscut între ei sau, la 
scara comunităţilor, între ele, ca proprietari de bunuri. Sau, altfel spus, puterea 
exercitată de cineva asupra bunului său a trebuit recunoscută de ceilalți. Proprieta- 
tea s-a transformat în relație socială de însuşire, iar când această relație socială a 
fost cuprinsă în norme juridice — de la cutumă până la norma edictată de entitatea 


!'] A se vedea C. STăTEscu, C. BiRSAN, op. cit., p. 27. 

care a ajuns să o ordoneze, să o reglementeze, anume statul —, ea a devenit 
raport juridic, anume drept de proprietate. 

Desigur, la scara dezvoltării omenirii, acest proces s-a petrecut lent şi diferit de 
la o comunitate la alta. Esenţa lui însă rămâne, în concepția noastră, aceeaşi: 
transformarea relaţiei sociale de proprietate într-un raport juridic, cu toate conse- 
cințele ce decurg de aici. 

După cum s-a spus!!l, „ar trebui să înțelegem ce vrea să însemne noțiunea de 
proprietate. Proprietatea este o formă juridică ce nu are nimic universal în ea. Cea 
de astăzi are puţine trăsături comune cu cea din epoca feudală, dar are o legătură 
de filiaţie sigură cu proprietatea din dreptul roman. De unde ideea că proprietatea 
nu ar fi decât expresia juridică a raporturilor ce rezultă dintr-un sistem economic 
determinat, analiză de la care subtilul Marx duce controversa cu naivul critic uni- 


versal (al proprietăţii) care a fost înaintaşul său P.J. Proudhon"!”. 


35. Constituţia României despre dreptul de proprietate“. În Titlul II din Con- 
stituția României revizuită, intitulat „Drepturile, libertățile şi îndatoririle fundamenta-_. 
le”, la Capitolul |I care reglementează drepturile şi libertățile fundamentale, art. 44 
prevede că „dreptul de proprietate, precum şi creanțele asupra statului, sunt garan- 
tate. Conţinutul şi limitele acestor drepturi sunt stabilite de lege” (s.n., C.B.). De 
asemenea, acelaşi text prevede principiul constituțional potrivit cu care proprietatea 
privată este garantată şi ocrotită în mod egal de lege, indiferent de titular. 

Apoi, textul art. 44 conține dispoziţii de principiu privitoare la condițiile în care 
cetățenii străini şi apatrizii pot dobândi dreptul de proprietate privată asupra tere- 
nurilor, la exproprierea pentru cauză de utilitate publică, modul în care o autoritate 
publică poate folosi subsolul oricărei proprietăți imobiliare pentru lucrări de interes 
general, obligaţiile ce decurg din raporturile de vecinătate şi cele de protecție a 
mediului, posibilitatea confiscării, numai în condiţiile legii, a bunurilor destinate, 
folosite sau rezultate din infracțiuni ori contravenţii, precum şi regula potrivit cu care 
averea dobândită în mod licit nu poate fi confiscată. 

Menţionăm că dispozițiile art. 44 alin. (4) din Constituţia revizuită interzic în mod 
expres naţionalizarea sau orice alte măsuri de trecere silită în proprietate publică a 
unor bunuri pe baza apartenenţei sociale, etnice, religioase, politice ori de altă na- 
tură discriminatorie a titularilor bunurilor. 

Articolul 136 din Titlul IV al Constituţiei, consacrat economiei şi finanțelor publi- 
ce, dispune că proprietatea este publică şi privată; proprietatea publică aparţine 
statului sau unităților administrativ-teritoriale (art. 136 alin. (2)]. În alin. (3) şi (4) ale 
aceluiaşi text constituțional sunt determinate bunurile care fac obiectul exclusiv al 


(1] A se vedea FR. ZENATTI, TH. REVET, op. cit., p. 142. 

(2 Este vorba despre celebra lucrare a lui P.J. Proudhon „Ce este proprietatea” din anul 
1840, în care el susține că „aceasta n-ar fi decât un furt” (ibidem). 

5! Avem în vedere dispoziţiile pertinente din Constituţia României, revizuită şi republica- 
tă, cu actualizarea denumirilor şi cu noua numerotare a textelor, în M. Of. nr. 767 din 31 oc- 
tombrie 2003, astfel cum a fost modificată şi completată prin Legea de revizuire a Constitu- 
ției nr. 429/2003 (M. Of. nr. 758 din 29 octombrie 2003). Această lege a fost aprobată prin 
referendumul naţional din 18-19 octombrie 2003 şi a intrat în vigoare la data de 29 octom- 
brie 2003, data publicării în M. Of. nr. 758 din 29 octombrie 2003 a Hotărârii Curţii Constitu- 
ționale nr. 3 din 22 octombrie 2003 pentru confirmarea rezultatelor acestui referendum. 

proprietăţii publice şi care le este regimul juridic, iar art. 136 alin. (5) dispune că 
proprietatea privată este, în condițiile legii organice, inviolabilă. a 
Reținem, aşadar, că, în concepția-constituantului român, dreptul de proprietate 
apare ca un drept fundamental al cetățenilor țării, înscris printre celelalte drepturi. şi 
:bertăţi publice fundamentale recunoscute şi apărate de orice constituție democrati- 
“că modernă. Totodată, aşa cum vom arăta în dezvoltările ulterioare, Constituţia. re- 
 Sementează formele fundamentale ale dreptului.de.proprietate în România — pro- 
2netatea publică şi proprietatea privată — şi liniile generale ale regimului lor juridic. 


36. Dreptul de proprietate în fostul Cod civil român de la 1864. Aparent, s-ar 
Duiea spune că instituţia centrală a fostului, Cod civil român în vigoare de la 1865, 
_Sună modelul său napoleonian de la 1804, este proprietatea. Această idee ar 
„putea fi susținută de faptul că în Cartea a |l-a a codului se vorbea „Despre bunuri şi 
- a5epre osebitele modilicări ale praprietăţit”, iar întreaga Carte a III-a, adică cea mai 

are pantă a a T&glementărilor pe care ea le cuprindea, era consacrată diferitelor 
“oduri prin care se dobândeşte proprietatea. 

F Privite lucrurile prin prisma dinamicii dreptului civil, adică a circulaţiei bunurilor şi 
valorilor, ideea poate fi susținută. 

În realitate însă, Titiul II al Cărţii a II-a, care era intitulat „Despre proprietate”, 
onsacra doar trei articole însuşi dreptului de proprietate. Astfel, art. 480 fostul 
E. iv, încerca să dea o definiţie dreptului de proprietate, spunând că acesta este 
zreptul ce are cineva de a se bucura şi dispune de un lucru în mod exclusiv şi 
aDsolut, însă în limitele determinate de lege. 

“Este limpede că, în conceptia fostului Cod civil, dreptul de proprietate conferea 
dtularului său anumite atribute; că sintagma. „a se bucura” semnitica posibilitatea 
“ gentru roprietar de a stăpâni bunul în această calitate şi de a-l folosi în interesul şi 
îN ÎN puterea sa; că lui i se recunoştea şi dreptul de a dispune de bunul care formea- 
ză obiectul dreptului său; că el exercita aceste prerogative în mod exclusiv şi 
aDsolut, însă în limitele determinate de lege. 

Apoi, art. 481 fostul C. civ. prevedea că nimeni nu poate fi silit a ceda proprieta- 
tea sa, afară numai pentru cauză de utilitate publică şi printr-o dreaptă şi prealabilă 

_gespăgubire, ceea ce inseamnă că textul formula principiul _exproprierii pentru 

_„Câuză de de utilitate publică, În sfârşit, tot la nivel de principiu, ărt. 482 din acelaşi cod 
'eglementa accesiunea în materia proprietăţii, potrivit cu care proprietatea unui 
“ocru mobil ori imobil dădea drept asupra a tot ce producea lucrul şi asupra a tot ce 
se unea ca accesoriu cu lucrul, într-un mod natural sau artificial. Evident, dreptul 
„a tot ce produce lucrul” nu reprezenta o accesiune, ci rezultatul firesc al exercițiu- 
'u prerogativei ius fruendi, recunoscută titularului dreptului de proprietate. 


37. Dreptul de proprietate în noul Cod civil. întreaga Carte a Ill-a a noului 
Cod civil este consacrată materiei bunurilor. Primul titlu al.acestei cărți vorbeşte 
despre bunuri şi drepturi reale în general, ca obiecte ale dreptului. de proprietate. 
Reținem din acest titlu enunţul art. 552 NCC, subsumat capitolului ce enunţă „drep-. 

TURIST isale în genera/”, potrivit cu care proprietatea este publică sau privată, fiind 
astfel puse în lumină categoriile fundamentale ale dreptului de proprietate în drep- 
tul nostru civil. Titlurile următoare ale aceleiaşi cărți reglementează succesiv drep- 

tul de proprietate privată, dezmembrămintele acesteia, fiducia, administrarea bunu- 
rilor altuia, dreptul de proprietate publică, publicitatea imobiliară prin cartea funciară 
şi posesia. Simpla evocare a acestor titluri evidențiază sistematizarea mult mai ri- 
guroasă a materiilor consacrate dreptului de proprietate, realizată prin dispozițiile 
legii civile române fundamentale prin introducerea în cadrul noului cod a dispoziţi- 
biliare, reglementate anterior prin legi speciale ori prin norme disparate, cum era 
regimul juridic a! proprietăţii publice. De asemenea, evidențiem reglementarea în 
noul Cod civil a unor instituții noi în dreptul civil român, cum sunt fiducia şi admi- 
nistrarea bunurilor altuia. 


98..Definiţia.. dreptului. de proprietate. Literatura juridică de specialitate este 


unanimă în a defini dreptul de propriătatejprin punerea în evidenţă a atributelor pe 
care acesta le conferă titularului său: posesia, folosința şi dispoziția. Aceasta pare 
a fi şi concepţia noului Cod civil român care, în art. 555, defineşte, discutabil, nu- 
mai dreptul de proprietate privată ca fiind dreptul titularului de a poseda, a folosi şi 
a dispune de-un bun în-mod exclusiv, absolut şi perpetuu, în limitele stabilită de le- 
ge, precizând că, în condițiile legii, el este susceptibil de modalități şi dezmembră- “ 
minte, după caz. - a 

Considerăm însă că o asemenea definiție nu este de natură să pună în eviden- 
ță şi conținutul social-economic al dreptului analizati'!. Cu alte cuvinte, spre a înțe- 
lege, sub aspect juridic, în ce constă raportul de apropriere, a cărui expresie este 
dreptul de proprietate, trebuie descifrat modul în care sunt exercitate atributele 
conferite de acest drept. 

Este posibil ca unele dintre atributele dreptului de proprietate să fie exercitate 
de către o altă persoană decât proprietarul, în temeiul unui drept real derivat din 
dreptul de proprietate, aşa după cum arată art. 555 alin. (2) NCC, sau în temeiul 
unui raport juridic obligaţional. Spre exemplu, în cazul unui contract de închiriere, 
locatarul deține bunul închiriat şi îl foloseşte. Dar el exercită aceste atribute numai 
în măsura în care i-au fost conferite de proprietar”. Ba, mai mult, şi uzufructuarul 
este titularul unui drept real care îi conferă stăpânirea şi folosirea unui bun; dar, de 
regulă, cel ce a constituit dreptul de uzutruct este proprietarul bunului, care conti- 
nuă să exercite atributul dispoziţiei asupra bunului dat în uzufruct altei persoane. 

La fel, superficiarul poate exercita atributele de posesie şi folosință şi, în anumi- 
te limite, chiar şi atributul de dispoziţie. 

Prin urmare, simpla întrunire a atributelor prin care se exteriorizează dreptul de 
proprietate nu este suficientă pentru definirea acestui drept, ci trebuie precizată 
poziția specifică a celui căruia el aparține sau a celui care exercită aceste atribute. 

Spre deosebire de titularii altor drepturi subiective asupra aceluiaşi bun, proprie- 
tarul exercită atributele juridice ale dreptului de proprietate în putere proprie şi in- 
teres propriu. 

Proprietarul exercită atributele dreptului său în putere proprie, deoarece el se su- 
pune numai legii. Celelalte persoane, altele decât proprietarul, exercită unele atribute 


I!! A se vedea C. SrăTESCU, C. BiRSAN, 0p. Cit., p. 31; L. Pop, op. cit.. p. 34. 
(2! C. SrăTEsCU, C. BIRSAN, op. cit., p. 31. 

ale dreptului de proprietate în virtutea puterii transmise de proprietar şi în confor- 
mitate nu numai cu legea, dar şi cu voința proprietarului care, recunoscându-i-le 
altuia asupra unui bun ce îi aparţine, i le concretizează şi le fixează limitele de exer- 
citarel'] 

A doua particularitate a dreptului de proprietate este aceea că proprietarul exer- 
cită atributele dreptului său de proprietate în interesul său propriu. Chiar dacă titu- 


“arii altor drepturi subiective, reale sau de creanţă, prin exercitarea acestor atribute, 


urmăresc realizarea unor interese proprii, proprietarul este singurul subiect de 
drept care exercită, direct sau indirect (prin alte persoane), plenitudinea atributelor 
proprietăţii, în cele din urmă, în propriul său intere z 

Sintetizând îi expuse succint, dreptul de roprietate se concretizează în ur- 


mătoarele elem ae 
- === SU as Re rc. este un drept de apropriere a unor bunuri, corporale 


sau incorporale; 

— exprimă 0 relație socială de apropriere; 

— cuprinde în conţinutul său atributele posesiei, folosinţei şi dispoziţiei; 

— atributele dreptului de proprietate sunt exercitate de proprietar prin puterea şi 
în interesul său propriu. 

În concluzie, dreptul de proprietate este acel drept subiectiv care dă expresia. 
apropierii unui Bun.„dreal care permite titularului să posede, să folosească şi să 


Îi a a 
dispună de acel lucru, în putere proprie şi în ii interes propriu, în cadrul şi cu respec- 


-— farea legislației existentei 


—— 


39. Scurtă privire de ordin istoric asupra evoluției dreptului de proprietate”. 
Am arătat mai sus că, atunci când în societatea primitivă oamenii şi-au însuşit pri- 
mele elemente necesare existenței lor, a fost vorba despre o însuşire la nivelul 
'ndividului. 

Asupra anumitor bunuri, în special pământul, însuşirea se realiza la nivelul unor 
colectivităţi, care au devenit din ce în ce mai mici, până la nivelul unei familii. 

Adevărata consacrare juridică a dreptului de proprietate apare însă în dreptul 
„roman, în epoca celor XII Table, când s-a ajuns, pe diferite căi, la partajarea pă- 
- _mântului şi la instituirea unui drept de proprietate individuală ce avea ca titular SE 
pater familias, care exercita puterea deplină asupra bunurilor proprietatea sa: 
dominium ex iure quiritum, Acest daminium, suveran, exclusiv şi perpetuu, conferă 
proprietarului trei atribute esenţiale: ius utendi, ius fruendi şi ius abutendi..Ne aflăm 
în prezența construcției desăvârşite a prerogativelor pe care le cuprinde dreptul de 
proprietate, fără a lua în considerare în vreun fel exerciţiul lor într-un cadru social, 
care să cuprindă şi anumite limite. S-a observat“! că Digestele sancționau totuşi 
anumite tulburări cauzate de proprietar vecinilor prin exerciţiul dreptului său, fără 


"* Ibidem. 
2! C. SrăTesCu, C. BIRSAN, Op. cit., p. 32. 
3 Ibidem; pentru alte detiniții ale dreptului de proprietate, a se vedea M. TOMA, Drept 
Civi, „Drepturile reale, Ed. şi Tipografia Argument, Bucureşti, 1999, p. 66 şi urm. 
“ Pentru o prezentare pe larg a „profilului istoric” al dreptului de proprietate, a se vedea 
O. ÎN SUREANUA C. MUNTEANU, 0p. cit. (2008), p. 110 şi urm. 
” A se vedea Fa. TERRE, PH. SIMLER, ODER, p-55. 

însă ca prin aceasta să se poată vorbi despre o funcţie socială a dreptului de 
proprietate. 

În Evul Mediu, raporturile de proprietate sunt mai complexe, dar numai cu privi- 
re la proprietatea imobiliară, bunurile mobile nu au mare importanță economică, de 
aceea se spunea res mobilis, res vilis. 

Cât priveşte proprietatea imobiliară, aceasta era divizată după raporturile socia- 
le de vasalitate ce predominau în Evul Mediu între dominium eminens, care apar- 
ținea proprietarului feudal, şi dominium utile, care aparținea diverşilor săi vasali. 

În Franța, spre exemplu, s-a ajuns ca dominium eminens al proprietarului feudal 
să devină un simplu atribut al rangului acestuia de senior, pe când adevăratele 
atribute ale acestui drept să fie exercitate de titularii lui dominium utile". Mai mult, 
spre a se ajunge la centralizarea puterii regale, s-au realizat construcții juridice ca- 
re să transfere dominium eminens către rege, de unde s-a dedus posibilitatea pen- 
tru stat, a cărui expresie regele o întruchipa, iar celebra formulă a regelui Ludovic 
al XIV-lea — L'Etat, c'est moi — este revelatoare în acest sens, să intervină în exer- 
cițiul dreptului de proprietate individuală. 

Revoluţiile burgheze, în special cele din Anglia şi Franţa, au avut ca scop, prin- 
tre altele, şi „descătuşarea' dreptului de proprietate de sistemul de raporturi contor- 
sionate cunoscut de societatea feudală. 

Declarația drepturilor omului şi ale cetățeanului a Revoluţiei franceze din anul 
1789 proclamă, în art. 2, că „scopul oricărei asociaţii politice este conservarea 
drepturilor naturale şi imprescriptibile ale omului. Acestea sunt libertatea, proprieta- 
tea etc.” Aşadar, proprietatea şi libertatea persoanei apar ca drepturi naturale, ine- 
rente omului. 

Dreptul de proprietate redevine absolut și perpetuu, sacru şi inviolabil, fără a se 
mai face distincţie între bunurile mobile şi cele imobile. Expresia juridică a acestor 
trăsături este reglementarea, chiar şi sumară, a dreptului de proprietate în Codul 
civil francez de la 1804, care consacră toate aceste atribute. 

Se recunoaşte doar posibilitatea statului de a expropria pe particulari, dar numai 
pentru interese de utilitate publică şi cu plata de despăgubiri. 

Dreptul de proprietate a continuat să evolueze şi în epoca modernă şi contem- 
porană. Mai întâi, este de reținut că s-a extins însuşi domeniul acestui drept prin 
apariția şi reglementarea drepturilor de proprietate intelectuală asupra creaţiei 
artistice, ştiinţifice, asupra invențiilor, inovaţiilor, mărcilor de fabrică şi de serviciu, 
desenelor etc. 

În al doilea rând, epoca modernă cunoaşte mişcări deosebite ale proprietății 
private, prin naționalizări sau, în sens invers, privatizări ale unor sectoare economi- 
ce, în funcție de interesele societăţii, exprimate prin forțele politice de diferite ten- 
dințe care preiau puterea în urma unor alegeri libere şi democratice. 

In al treilea rând, datorită dezvoltării tehnice şi globalizării economiei mondiale, 
asistăm la concentrări de capitaluri şi formarea, în diverse domenii — servicii, in- 
dustrie, comerț —, a unor societăți transnaţionale care depăşesc ceea ce se înțe- 
legea până în prezent prin proprietatea individuală. 


! /pidem. 

În al patrulea rând, dezvoltarea economică a impus şi impune dezvoltarea pro- 
prietăţii mobiliare. Într-adevăr, creditul, finanţele, societățile cu capitaluri imense au 
impus crearea unui regim juridic deosebit pentru bunurile mobile incorporale, cum 
ar fi titlurile de credit, acțiunile şi obligaţiunile societăţilor. De asemenea, bunuri 
mobile de o importanță economică deosebită, cum ar fi navele şi aeronavele, se 
bucură de un regim juridic deosebit, asemănător bunurilor imobile. Astfel, acestea 
sunt supuse regimului înmatriculării în registre speciale, iar asupra lor se pot 
constitui ipoteci. 

În al cincilea rând, societatea civilă a devenit din ce în ce mai exigentă cu privire 
la corelația între dezvoltarea economico-socială a statelor şi prezervarea unui me- 
diu înconjurător cât mai sănătos. De aceea, statele sunt nevoite, din ce în ce mai 
mult, pe plan intern, regional sau universal, să adopte măsuri legislative prin care 
să impună norme cât mai severe de protejare a acestuia. 

În sfârşit, ca unul care am scris în domeniu, nu putem să nu spunem câteva 
cuvinte despre „întreruperea” dezvoltării sociale dată de scurta existență la scara 
istoriei omenirii, dar cu consecințe dintre cele mai nefaste pentru câteva generaţii 
care au trăit realitățile respective, a proprietății socialiste. Apărută mai întâi ca o 
idee utopică într-un anumit context istoric, ea s-a transformat, din păcate, în rea- 
litate socială în mai multe țări europene, din Asia şi din Caraibe. 

Socializarea mijloacelor de producţie, împinsă până la absurd în unele ţări, prin- 
tre care şi România, s-a dovedit o frână în calea dezvoltării societăților respective. 
Statul omniprezent, mai ales în economie, totalitar şi asupritor în celelalte relaţii so- 
ciale şi-a dovedit incapacitatea de a asigura progresul firesc al țărilor respective. 
Nu numai datele statistice, ci realitățile crude trăite au demonstrat din plin acest 
lucru. 

Prăbuşirea regimurilor totalitare din ţările europene din anul 1989, în modurile 
cunoscute, a fost de natură să integreze şi aceste state în procesul de dezvoltare 
economică normală, bazat pe proprietatea privată, la care se revine, nu fără greu- 
tăți şi obstacole de natură diversă. 

Dacă, din acest punct de vedere, mai există astăzi câteva „bastioane” ale pro- 
prietății socialiste date de Coreea de Nord, Vietnam şi Cuba, China oferă un exem- 
Dlu interesant de „coexistență paşnică”, cel puţin din anii 1980 şi până în prezent, 
între ideologia statală totalitară şi dezvoltarea proprietății private. 


40. Câteva consideraţii de drept comparat privitoare la dreptul de proprie- 
tate. Constituţiile şi codurile civile ale statelor europene occidentale adoptate în 
secolul al XIX-lea sau pe parcursul secolului XX au fost influențate de Declaraţia 
arepturilor omului şi ale cetățeanului a Revoluţiei franceze din anul 1789, care, în 
art. 17, proclamă dreptul de proprietate sacru şi inviolabil!. 

Astfel, art. 544 C. civ. francez, care, după cum se ştie, a servit ca model mai 
multor coduri europene şi ale unor state din America Latină, adoptate ulterior, prin- 
”e care şi Codul civil român de la 1864, defineşte proprietatea ca fiind „dreptul de a 


"! În textul art. 17 se spune că „proprietatea fiind un drept inviolabil şi sacru, nimeni nu 
2oate fi privat de ea, decât atunci când o necesitate publică, legal constatată, o impune în 
mod evident şi cu condiția unei juste şi prealabile despăgubiri”. 

se bucura şi de a dispune de lucruri, în modul cel mai absolut (!), cu condiția de a 
nu face un uz interzis de legi sau de regulamente”. 

Este interesant de reținut că, în Constituţia franceză din 4 octombrie 1958, în 
vigoare, nu există dispoziţii specifice cu privire la dreptul de proprietate. Nu mai pu- 
țin, preambulul acesteia dispune că „poporul francez proclamă solemn ataşamentul 
său la Declaraţia drepturilor omului şi principiilor suveranităţii naționale astfel cum 
ele sunt definite prin Declaraţia de la 1789, confirmate şi completate prin preambu- 
lul Constituţiei din 1946”. Aşa fiind, având a se pronunța asupra conformităţii naţio- 
nalizărilor întreprinse de Guvernul socialist francez ajuns la putere în urma alegeri- 
lor prezidenţiale şi legislative din anul 1981 cu dispozițiile Constituţiei din anul 
1958, Consiliul Constituțional francez a statuat în sensul că dreptul de proprietate 
are un caracter fundamental pentru societatea franceză. În acest sens, înalta juris- 
dicție constituțională reafirmă că, „dacă ulterior anului 1789 şi până în zilele noas- 
tre finalitățile şi condiţiile de exercitare a dreptului de proprietate au cunoscut o 
evoluție caracterizată atât prin notabila extindere a câmpului său de aplicare la 
domenii individuale noi, cât şi prin limitări impuse de interesul general, înseşi prin- 
cipiile enunțate de Declaraţia drepturilor omului au deplină valoare constituțională, 
atât în ceea ce priveşte caracterul fundamental al dreptului de proprietate a cărui 
conservare constituie unul dintre scopurile societăţii politice şi care este pus pe 
acelaşi plan cu libertatea, siguranța şi rezistenţa la opresiune, cât şi în ceea ce pri- 
veşte garanţiile conferite titularilor acestui drept şi prerogativele puterii publice”!l. 
Altfel spus, deşi drept fundamental, dreptul de proprietate poate suferi, prin decizii 
ale autorităţilor publice, anumite restrângeri dictate de interese de utilitate publică, 
în condiţiile legii. 

În Italia, art. 436 C. civ. de la 1865 avea o formulare asemănătoare cu cea cu- 
prinsă în art. 544 C. civ. francez. Codul civil italian din anul 1942 însă, deşi recu- 
noaşte că dreptul de proprietate este un drept complet, exclusiv şi individual asu- 
pra unui lucru (art. 832), prin art. 836 impune obligația proprietarilor, cel puţin teo- 
retică, de a utiliza bunurile proprietatea lor potrivit funcţiilor economice şi exigen- 
țelor producției naţionale. 

Codul civil german de la 1900 dispune, în art. 903, că proprietarul, în măsura în 
care legea sau drepturile unor terțe persoane nu se opun, are facultatea să utili- 
zeze bunul său aşa cum doreşte şi de a împiedica orice ingerință din partea unei 
alte persoane. De reținut că nu se face nicio mențiune despre caracterul absolut al 
dreptului de proprietate. Mai mult, Constituţia de la Weimar, adoptată de Germania 
în anul 1919, proclama că „proprietatea obligă”, iar Constituţia germană în vigoare 
impune proprietarului exercitarea dreptului său conform cu natura lucrului şi cu 
respectarea intereselor generale ale societăţii”. 

La rândul său, Codul civil elvețian, elaborat sub dublă influenţă, franceză şi 
germană, prevede, în art. 641, că „proprietarul unui lucru are dreptui de a dispune 
în mod liber de el, în limitele determinate de lege. El poate să îl revendice de la 
oricine îl deține şi să respingă orice uzurpare”. 


1] A se vedea F. LUCHAIRE, Les fondements constitutionnels du droit civil, în Revue 
trimestrielle de droit civil, 1982, p. 266 şi urm. 

2] A se vedea J.-L. BEnGEL, M. BauscHi, S. CIMAMONTI, Trait6 de droit civil, sous la 
direction de J. GnesTin, L.G.D.J., Paris, 2000, p. 70. 


III. Dreptul de proprietate — noţiuni generale 41 


Doctrina elveţiană!” defineşte dreptul de proprietate ca reprezentând stăpânirea 
totală şi exclusivă a unui bun, în limitele ordinii juridice, care conferă titularului său 
dreptul de a uza de lucru, de a se bucura (!) de acesta şi de a dispune de el ma- 
terial şi juridic. Proprietatea Sue toate utilităţile bunului, în ciuda numeroaselor 
sale restricții impuse de lege!?. Lege mult mai modernă, Codul civil elvețian regie- 
mentează proprietatea colectivă şi coproprietatea, în special cea pe etaje (art. 646 şi 
urm.). De asemenea, conține dispoziţii de principiu privitoare la proprietatea funcia- 
ră (art. 655 şi urm.). 

În materia proprietăţii, sistemul de drept englez este total diferit de cel continen- 
tal. Astfel, mai întâi, raporturile feudale de proprietate, extrem de complicate de di- 
versele relaţii de vasalitate, au fost înlăturate abia în decursul secolului XX, perioa- 
dă în care s-au simplificat tranzacţiile imobiliare şi s-a introdus publicitatea imobi- 
liară. Totuşi, în concepția dreptului funciar englez, Coroana regală continuă a deți- 
ne, cel puţin teoretic, dominium eminens asupra totalităţii pământului englez”. De 
unde consecința că întreaga suprafaţă de teren a Regatului britanic ar reveni 
Coroanei, atunci când nu ar mai exista nicio persoană care să dețină un titlu valabi! 
asupra terenului. 

Este de reţinut că în dreptul englez termenul de property desemnează ansam- 
blul drepturilor patrimoniale. Ceea ce se înțelege în mod obişnuit în dreptul conti- 
nental prin dreptul de proprietate corespunde, în dreptul englez, termenului de 
ownership şi are ca obiect bunurile mobile. 

În privinţa proprietăţii imobiliare se admite că deţinătorii acesteia (estates) exer- 
cită real property asupra pământului, care reprezintă un drept de concesiune pe o 
durată de timp, spre deosebire de cel care închiriază terenul, care exercită perso- 
nal property. Concesiunea este concepută ca un drept ce se exercită pe durata 
vieţii concesionarului şi a ase rea) iei acestuia, astfel că, practic, se ajunge la 
exercitarea unui drept perpetuul“. 


41. Dreptul de proprietate în acte internaţionale. După cel de-a! Doilea Răz- 
boi Mondial, față de ororile pe care acesta le-a declanşat şi întreținut în lume timp 
de şase ani, comunitatea internaţională, acționând prin diverse organizaţii în plan 
universal sau în plan regional, a adoptat norme de protecţie a drepturilor omului. 
Printre aceste drepturi este prevăzut şi dreptul de proprietate. 

Astfel, Declaraţia universală a drepturilor omului adoptată în anul 1948 de Adu- 
marea Generală a Organizaţiei Naţiunilor Unite prevede, în art. 17, că „orice per- 
soană, privită ca subiect unic sau asociat în colectivităţi, are dreptul la proprietate. 
Nimeni nu poate fi privat în mod arbitrar de proprietatea sa”. Textul, ca întreaga 
Declaraţie de altfel, are valoare proclamatorie şi nu există niciun instrument juridic 
ae natură a-i controla aplicarea concretă. 

În această ordine de idei, este de reținut că un tratat internaţional de o impor- 
tanță cu totul deosebită este Convenţia privind apărarea drepturilor omului şi a 
"Dertăţilor fundamentale adoptată de țările membre ale Consiliului Europei la Roma 


” A se vedea P.H. STEINAUER, Les droits râels, Ed. Staempili, Berna, 1985, p. 1003 şi urm. 
2 Ibidem. 

„A se vedea J.-L. BenGEL, M. Bauscni, S. CIMAMONTI, op. cit., p. 73 şi urm. 

*: Ibidem. 

la 4 noiembrie 1950, intrată în vigoare în anul 1953, semnată de România la 7 oc- 
tombrie 1993 şi intrată în vigoare pentru țara noastră la 20 iunie 1994, care pre- 
vede, în art. 1 parag. 1 din Protocolul său adițional nr. 1!l, că orice persoană fizică 
sau juridică are dreptul de a-i fi protejate bunurile sale. Nimeni nu poate fi privat de 
proprietatea sa decât pentru cauză de utilitate publică şi în condiţiile prevăzute de 
lege şi de principiile generale de drept internaţional. 

Paragraful 2 al aceluiaşi text din Protocolul nr. 1 prevede că aceste dispoziţii nu 
sunt de natură să aducă atingere dreptului pe care îl au statele suverane de a 
adopta legile pe care le socotesc necesare pentru reglementarea utilizării bunurilor 
proprietate privată în conformitate cu interesul general. 

Cu privire la aplicarea dispoziţiilor art. 1 din Protocolul nr. 1, Curtea Europeană 
a Drepturilor Omului, al cărei rol esențial este de a veghea modul în care statele 
semnatare îşi respectă angajamentul juridic şi politic de a asigura protecţia, la sca- 
ră naţională, a drepturilor pe care Convenţia le reglementează, a decis, într-o juris- 
prudență constantă, că textul amintit conţine trei norme distincte: prima, care este 
cuprinsă în prima frază a parag. 1 al textului, are un caracter general şi enunță 
principiul respectului proprietăţii, a doua, figurând în a doua frază a aceluiaşi pa- 
ragraf, vizează privarea de proprietate, căreia îi impune anumite condiții, cât pri- 
veşte a treia normă, cuprinsă în parag. 2 al textului, ea recunoaşte statelor contrac- 
tante puterea, între altele, de a reglementa utilizarea bunurilor de către proprietar 
în conformitate cu interesul general. Aceste ultime două norme însă, care reprezin- 
tă exemple particulare de atingeri aduse dreptului de proprietate, trebuie să fie in- 
terpretate în lumina principiului înscris în prima normă: asigurarea respectului 
acestui dreptl?. 

Aşa fiind, orice măsură care reprezintă o ingerinţă în exercițiul dreptului de pro- 
prietate trebuie să asigure „un just echilibru” între exigenţele interesului general al 
comunităţii şi imperativul salvgardării drepturilor fundamentale ale individului. 

De asemenea, competentă a veghea la corecta aplicare a normelor dreptului 
Uniunii Europene, Curtea de Justiţie a acestei Uniuni — Curtea de la Luxembourg — 
a decis că „drepturile fundamentale (ale omului), în special dreptul de proprietate, 
nu apar ca prerogative absolute, ci trebuie luate în considerare prin raportare la 
funcția lor în societate. Aceasta înseamnă că restricţiile ce răspund unor obiective 


'] Protocolul adițional cunoscut astăzi sub denumirea de Protocolul adiţional! nr. 1 la 
Convenţia pentru apărarea drepturilor omului şi a libertăţilor fundamentale a fost adoptat la 
Paris în anul 1952 şi a intrat în vigoare pentru țările semnatare — țările membre ale Consiliu- 
lui Europei — în anul 1954. România a semnat acest protocol adițional odată cu semnarea 
Convenţiei şi a celorialte protocoale adiţionale ale Convenţiei, prin intrarea în Consiliul 
Eurepei, astfel că acest document a intrat în vigoare pentru țara noastră tot la 20 iunie 1994. 

2! A se vedea, spre exemplu, C.E.D.O., cauza Les Saints Monasteres c. Greciei, Hotărâ- 
rea din 9 decembrie 1994, Publications de la Cour Europeâenne des Droits de l!Homme, 
Sgrie A, nr. 301, $ 56. 

EI jpidem, $ 70. Aceleaşi considerente se regăsesc în nenumărate hotărâri ulterioare ale 
Curţii; pentru amănunte privitoare la protecția dreptului de proprietate în sistemul european 
de protecţie a drepturilor omului, a se vedea C. BinsAN, Convenția europeană a drepturilor 
omului. Comentariu pe articole, ed. a 2-a, Ed. C.H. Beck, Bucureşti, 2010, p. 1641 şi urm.; 
R. CHIRIŢĂ, Convenţia europeană a drepturilor omului. Comentarii pe articole, ed. a 2-a, 
Ed. C.H. Beck, Bucureşti, 2008, p. 768 şi urm. 

de interes general nu constituie, în raport cu scopul urmărit, o intervenţie nemăsu- 
rată şi intolerabilă care ar aduce atingere înseşi substanţei dreptului garantat”!!, 

De altfel, după ce în art. 17 Carta drepturilor fundamentale a Uniunii Europene 
dispune că orice persoană are dreptul de a deține în proprietate, de a folosi, de a 
dispune şi de a lăsa moştenire bunurile pe care le-a dobândit în mod legai, în par- 
tea sa finală prevede că folosința bunurilor poate fi reglementată de lege în limitele 
impuse de interesul general. 


Secţiunea a 2-a. Conţinutul juridic al 
dreptului de proprietate 


42. Am arătat mai sus că art. 555 alin. (1) NCC, chiar dacă se referă numai la 
dreptul de proprietate privată, în realitate defineşte acest drept prin raportare la 
atributele pe care le conferă, acestea, la rândul lor, nefiind suficiente pentru însăşi 
definiția dreptului de proprietate. 

Nu mai puţin, acest text determină conținutul juridic al dreptului de proprietate 
prin enumerarea atributelor juridice pe care dreptul analizat le conferă titularului 
său. În concepția noului Cod civil român, aceste atribute sunt: posesia, folosinţa şi 
dispoziția, atribute ce au a fi exercitate „în limitele stabilite de lege”. Ele reprezintă 
ansamblul „puterilor”, prerogativelor recunoscute de legea civilă fundamentală pro- 
prietarului bunului. 

Din acest punct de vedere, se afirmă uneori în literatura de specialitate că drep- 
tul de proprietate este un drept total?. 

Reamintim că art. 480 fostul C. civ. român de la 1864 determina conținutul juri- 
dic al dreptului de proprietate prin definiţia potrivit cu care proprietatea este „dreptul 
ce are cineva de a se bucura şi de a dispune de un lucru”. După cum a observat 
insă marele civilist român D. Alexandresco, prin folosirea expresiei „a se bucura” 
'egiuitorul a înţeles să includă în realitate atributele posesiei şi folosinţei bunului, 
enunțându-l separat pe cel de dispoziţie? 

În noul Cod civil, legiuitorul român contemporan enunţă direct cele trei preroga- 
ve „clasice” ale dreptului de proprietate, cunoscute încă din dreptul roman: dreptul 
de a poseda bunul (ius possidendi), dreptul de a-l folosi, care presupune folosinţa 
pentru sine (ius utendi) şi posibilitatea culegerii fructelor bunului (ius fruena)), şi 
dreptul de dispoziţie, materială şi juridică (ius abutena)). 


43. Posesia (ius possidendă: Ca atribut ori prerogativă a dreptului de proprie- 
:ate ce intră în conținutul acestuia, posesia reprezintă aproprierea, însuşirea şi stă- 
Dânirea bunului ce formează obiectul dreptului analizat de către titularul său, 
acesta având reprezentarea psihologică, intelectuală a împrejurării că e! are calita- 


VI C.C.E., 1991, cauza C-44/89, Von Deetzen c. Hauptzollamt Oldenburg, Decizia din 
22 octombrie 1991, Bulietin CJCE nr. 18-1, p.2. 

7 A se vedea H. et L. MAZEAUD, J. MAZEAUD, Legon de droit civil. Les biens, 8" 6d. par 
=a CHABAS, Montchrestien, Paris, 1994. 

“. D. ALEXANDRESCO, Explicațiunea teoretică şi practică a dreptului civil român, tomul II, 
zartea |, ed. a 2-a, Bucureşti, 1909, p. 230. 


p 

tea de proprietar. Dobândirea şi prefigurarea calităţii de proprietar pot avea te- 
meiuri juridice dintre cele mai diverse, toate însă trebuind a fi în măsură să confere 
în mod valabil această calitate: constituirea, fabricarea, confecționarea bunului, do- 
bândirea dreptului de proprietate asupra bunului prin încheierea de acte juridice 
pertect valabile: contractul de vânzare, contractul de donaţie etc., dobândirea bu- 
nului pe care succesorală etc. De aceea, atunci când vorbim despre posesie ca 
atribut al dreptului de proprietate, putem spune că starea de fapt a stăpânirii bu- 
nului se suprapune perfect peste starea de drept, „stăpânitorul” fiind însuşi titularul 
dreptului de proprietate asupra bunului stăpânit. 

Vom arăta însă la capitolul consacrat posesiei că aceasta reprezintă o stare de 
fapt constând în stăpânirea unui bun, cu intenţia de a apărea ca proprietar al bu- 
nului. Dar posesorul nu este prin definiție proprietar, el nu are dreptul de proprieta- 
te asupra bunului, ci îl deţine ca şi cum ar fi proprietar. 

Posesia, ca stare de fapt, nu se confundă cu proprietatea. Este adevărat că, 
uneori, se spune că, apărându-se posesia, se apără însuşi dreptul de proprietate şi 
că dovada dreptului de proprietate, mai ales în materie imobiliară, fiind extrem de 
dificilă, însuşi proprietarul poate invoca, spre a face dovada dreptului său, un efect 
al posesiei, cum ar fi uzucapiunea. 

Considerăm însă că dificultatea dovezii dreptului nu se confundă cu lipsa aces- 
tuia. 

Posesia, ca stare de fapt, este distinctă de proprietate, ca stare de drept. Şi pro- 
prietarul stăpâneşte bunul, are posesia lui, dar în calitatea sa de titular al dreptului 
de proprietate asupra bunului. Sau, altfel spus, în cazul analizei conţinutului drep- 
tului de proprietate, vorbim despre posesie ca atribut al dreptului de proprietate. 

De altfei, în una dintre deciziile sale în materie de proprietate, Curtea Constitu- 
țională reţine că regimul juridic general al proprietăţii, publică sau privată, vizează, 
ca esenţă, cele trei elemente ale dreptului de proprietate: posesia, folosința, dis- 
poziția". 

lată de ce preferăm să spunem că, pe conținut, dreptul de proprietate conferă 
titularului său posesia, folosința şi dispozitia bunului care formează obiectul dreptu- 
lui săul?]. Consecința? Vom analiza posesia şi etectele sale după ce vom cerceta în 
întregime dreptul de proprietate şi dezmembrămintele sale, deoarece uneori chiar 
şi acestea sunt susceptibile de posesie; ca atare, exercitarea posesiei asupra lor 
poate apărea producătoare de efecte şi protecție juridicăl?.. 


! A se vedea Decizia Curţii Constituţionale a României nr. 4/1992 (M. Of. nr. 182 din 30 
iulie 1992). In acelaşi sens, art. 5 aiin. (2) din Legea nr. 15 din 7 august 1990 privind reorga- 
nizarea unităţilor economice de stat ca regii autonome şi societăţi comerciale (M. Of. nr. 98 
din 8 august 1990) prevede că, în exercitarea dreptului de proprietate asupra bunurilor din 
patrimoniul ei, regia autonomă posedă, foloseşte şi dispune autonom de acestea. 

(2! A se vedea TR. IONAŞCU, S. BRĂDEANU, 0p. Cit. p. 56. 

2! În acelaşi sens, a se vedea E. CHELARU, op. cit., p. 21 şi urm.; în sens contrar, a se 
vedea |.P. Fiuipescu, Drept civil. Dreptul de proprietate şi alte drepturi reale, Ed. Actami, 
Bucureşti, 1998, p. 48 şi urm.; |. DocARu, S. CERCEL, op. Cit., p. 25 şi urm.; V. STOICA, 0p. 
cit., p. 141 şi urm.; L. Pop, L.M. HAnosA, Drept civil. Drepturile reale principale, Ed. Universul 
Juridic, Bucureşti, 2006, p. 55 şi urm.; O. UNGUREANU, C. MUNTEANU, 0p. cit. (2008), p. 371 şi 
urm, 

44. Folosinţa-ţius.utendi şi_ius_fruendi), Acest atribut presupune facultatea 


recunoscută titularului dreptului de proprietate de a utiliza bunul ce formează obiec- 
tul dreptului în materialitatea sa, direct şi nemijlocit, prin putere proprie şi în interes 
propriu. În legătură cu utilizarea bunurilor consumptibile, este de reținut că, de re- 
gulă, uzul lor se confundă cu dreptul de a dispune de ele, pentru rațiuni care nu 
necesită explicații suplimentare; consumarea înseamnă dispariția lor. 

De asemenea, se admite că dreptul proprietarului de a uza de bunul său implică 
şi latura negativă a acestei prerogative, anume facultatea de a nu uza de bun, de a 
nu se servi de el, în afara situaţiilor în care însăşi legea îl obligă să o facă. Astfel, 
art. 562 alin. (1) NCC prevede că dreptul de proprietate privată se stinge prin piei- 
rea bunului, dar nu se stinge prin neuz. 

În orice caz, uzul este prerogativa cea mai directă a dreptului de proprietate, 
manifestarea concretă a contactului direct al proprietarului cu bunul ce formează 
obiectul dreptului său. Din acest punct de vedere, este de reținut că atributul folo- 
sinței bunului nu poate fi exercitat prin intermediul altei persoane. Dimpotrivă, po- 
sesia, atât ca stare de fapt, cât şi ca stare de drept, poate fi exercitată corpore 
alieno; proprietarul care închiriază bunul rămâne titular al posesiei asupra acestuia, 
chiriaşul având calitatea de detentor precar”. 

Folosința bunului are şi un alt element, cunoscut sub denumirea de ius fruendi. 
Această prerogativă semnifică dreptul proprietarului de a-şi pune bunul în valoare 
prin exploatarea sa, ceea ce conduce la culegerea derivatelor bunului, adică fruc- 
tele şi productele. De altfel, art. 547 NCC arată că produsele bunurilor sunt fructele şi 
productele. Spre exemplu, proprietarul culege recoltele produse de teren, închiriază 
Dunul, împrumută o sumă de bani cu dobândă etc. În acelaşi timp, el are dreptul de a 
nu exploata în acest mod bunul, afară dacă legea nu îl obligă să o facă. 

Dreptul proprietarului de a culege fructele bunului său poate presupune atât 
acte materiale, cât şi acte juridice!”. Din acest punct de vedere, reținem că proprie- 
tarul poate efectua acte materiale de culegere a fructelor sau productelor realizate 
de bun sau poate să le culeagă ca urmare a încheierii de acte juridice; contractul 
de închiriere a bunului, contractul de împrumut etc. 


I'] În acelaşi sens, a se vedea şi V. STOICA, op. cit. (2009), p. 96. 

(2! A se vedea FR. TERRE, PH. SIMLER, op. cit., p. 81. 

' instanţele franceze au fost confruntate cu o aplicare interesantă a atributului folosinţei 
zunului care tinde a-i adăuga acestuia un element nou. Astfel, jurisprudența a recunoscut 
proprietarului dreptul de a interzice difuzarea unor imagini ale bunurilor sale mobile sau imo- 
Sile în scopuri comerciale sau profesionale, cum ar fi includerea unor imagini ale unor con- 
strucţii pe cărţi poştale ilustrate, albume sau alte asemenea. Aşadar, proprietarul are un 
veritabil drept de imagine asupra bunurilor sale, ca atribut al dreptului de proprietate, care îi 
zermite să se opună utilizării de către un terţ a imaginii bunului. S-a observat însă că acest 
aspect al dreptului de folosință a bunului trebuie conciliat cu dreptul de exploatare a unei 
2oere de artă sub forma unui album tematic, spre exemplu, care nu ar trebui sacrificat, pentru 
că, în acest din urmă caz, nu ar mai fi vorba despre o simplă reproducere a imaginii, ci de o 
arelucrare artistică din partea autorului albumului; a se vedea J.-L. BERGEL, M. BRuSCHI, 
S. CIMAMONTI, Op. cit., p. 84-85 şi jurisprudenţa citată la p. 84, nota 97. 

45. Cu privire la derivatele bunului, se face o distincţie între fructe şi pro- 
ducte. Fructele sunt derivatele bunului care se obțin în mod periodic, fără alterarea 
substanţei lui”). 

Dimpotrivă, productele sunt acele derivate care, prin culegerea lor, conduc la 
alterarea substanței bunului. Aşa ar putea fi carierele, pădurile etc. 

Nu mai puțin, prin voința omului se poate ajunge ca înseşi productele să fie 
considerate fructe. Astfel, dacă exploatarea unei păduri se face eşalonat şi pe par- 
cele bine determinate, fără a se ajunge la defrişarea totală a suprafeței de teren 
care este însăşi pădurea, vom putea vorbi despre culegerea de fructe. Dimpotrivă, 
dacă se defrişează întreaga pădure, se vor culege productele. La fel în ipoteza 
exploatării raţionale şi periodice a unei pepiniere. 

La rândul lor, fructele sunt naturale, civile şi industriale. 

Articolul 548 alin. (2) NCC defineşte fructele naturale ca fiind produse de bun în 
mod spontan, fără a fi necesară munca omului în scopul producerii lor: păşunile 
naturale, prăsila animalelor etc. 

Fructele industriale sunt produse de bun ca urmare a muncii omului, cum ar fi 
recoltele de diverse feluri şi altele asemenea [art. 548 alin. (3) NCC]. 

Fructele civile constau în venituri periodice ale bunului, pe care proprietarul le 
culege prin transmiterea folosinţei bunului său către un terț: chiria obținută pentru 
închirierea bunului, dobânda produsă de suma împrumutată etc. [art. 548 alin. (4) 
NCC]. 

Dispoziţiile art. 550 alin. (1) NCC precizează că fructele şi productele se cuvin 
proprietarului, dacă prin lege nu se dispune altfel. De asemenea, acelaşi text deter- 
mină modul de culegere a fructelor de către proprietar, în funcţie de fiecare cate- 
gorie, problemă asupra căreia vom reveni ulterior la un alt capitol al lucrării. 


46. Dispoziţia (jus.abutend)): Dreptul de dispoziție întregeşte conţinutul drep- 
tului de proprietate şi constă în prerogativa proprietarului de a hotărî cu privire la 
soarta bunului său, atât din punct de vedere material, cât şi din punct de vedere 
juridic. 

Dreptul proprietarului de a dispune material şi juridic de bunul său reprezintă un 
atribut esențial al dreptului de proprietate. 

Dacă proprietarul poate transmite către un terț atributele stăpânirii şi folosinţei 
bunului său, fie temporar, cum ar fi în situația închirierii bunului sau a constituirii 
unui drept de uzuțruct, fie perpetuu, cum ar fi în situația constituirii unei servituți, 
sau dacă transmiterea acestor atribute se concretizează chiar în constituirea, în fa- 
voarea unui ter, a unui drept real de sine stătător, cum ar fi dreptul de uzufruct sau 
dreptul de servitute, niciodată proprietarul nu poate transmite atributul dispoziţiei 
bunului. A transmite acest atribut semnifică însăşi transmisiunea dreptului de pro- 
prietate; titularul dreptului de proprietate şi, implicit, al atributului dispoziţiei va fi 


"1 Art. 548 alin. (1) NCC defineşte fructele ca fiind „acele produse care derivă din folosi- 
rea unui bun, fără a diminua substanța acestuia”. 

(2! Potrivit art. 549 NCC, „productele sunt produsele obținute dintr-un bun cu consumarea 
sau diminuarea substanţei acestuia, precum copacii unei păduri, piatra dintr-o carieră şi alte- 
le asemenea”. 

noul dobânditor al bunului, aşa cum se găsea în patrimoniul celui de ia care îl do- 
bândeşte. 

După cum arăta profesorul Matei Cantacuzino, „Puterea de a dispune de drep- 
tul de proprietate, de a-l înstrăina, de a-l transmite constituie un atribut esențial al 
proprietăţii. Inalienabilitatea, care e neapărat vremelnică şi neapărat relativă, adică 
cu privire la raporturile dintre anumite persoane sau dintre anumite categorii de 
persoane, nu poate să existe decât în cazurile prescrise sau îngăduite de lege, 
ceea ce înseamnă că facultatea de a înstrăina este de ordine publică, libera circu- 
lație a bunurilor fiind în relaţie directă cu interesele economiei obşteşti! (s.n., C.B.). 
Şi, mai departe, profesorul Cantacuzino observă că „facultatea de a înstrăina e un 
atribut care nu este specific dreptului real de proprietate, ci un atribut inerent noțiu- 
nii de patrimoniu (...) comun tuturor elementelor active ale patrimoniului, atât ace- 
lora care derivă dintr-un raport de obligații (...), cât şi acelora care constau în drep- 
turi reale, dezmembrăminte ale proprietăţii. Principiul în această materie trebuie să 
fie formulat cu privire la toate elementele active ale patrimoniului, în înțelesul că 
prohibițiunea de a înstrăina dreptul transmis este, în afară de cazurile prevăzute de 
lege, incompatibilă cu transmisiunea dreptului şi trebuie, ca atare, să fie privită ca 
ilicită' (s.n., CB). 

Împrejurarea că, uneori, exercițiul atributului dispoziției juridice asupra bunului 
este supus, mai ales în materie imobiliară, dar nici în cea mobiliară nu este de ex- 
clus, la diverse limitări, de regulă pentru raţiuni ce ţin de luarea în considerare a 
unor interese de ordin general, nu este de natură să ne conducă la o altă conclu- 
zie. Astfel, legea poate să impună necesitatea unei autorizări administrative preala- 
bile pentru înstrăinarea unui bun, să recunoască dreptul de preempțiune, în caz de 
înstrăinare, pentru anumite categorii de persoane, să dispună inalienabilitatea tem- 
porară a unor categorii de bunuri sau pur şi simplu să interzică circulaţia juridică a 
bunurilor „afară din comerț”. 

Toate acestea au a fi privite însă prin prisma unuia dintre caracterele juridice 
ale dreptului de proprietate, anume că el are a fi exercitat în condițiile prevăzute de 
'ege; îl vom analiza mai departe. 


Secţiunea a 3-a. Caracterele juridice ale dreptului 
de proprietate 


47. Definiţia şi conţinutul dreptului de proprietate ne permit să punem în eviden- 
tă caracterele sale juridice. Din acest punct de vedere, nu mi se pare inutil a re- 
aminti căfălspoziţiile art. 480 fostul C. civ. român de la 1864, după modelul său na- 
poleonian - Codul civil francez din 1804 —, arăta că dreptul de proprietate este un 
arept „exclusiv şi absolut'. S-a subliniat întotdeauna în literatura de specialitate ce 
a fost consacrată istoricului evoluţiei dreptului de proprietate că o asemenea formu- 
'are nu reprezenta altceva decât expresia juridică a ideilor Revoluţiei franceze din 
anul 1789, care au proclamat, aşa cum am arătat mai sus, dreptul de proprietate 
sacru şi inviolabil. 


"AM. CANTACUZINO, Elementele dreptului civil, Ed. All, Bucureşti, 1998, p. 138. 


48 Drepturile reale principale 


Sub regimul fostului Cod civil român, caracterelor exciusiv şi absolut toată litera- 
tura juridică le adaugă şi caracterul perpetuu. În prezent, acest caracter al dreptului 
de proprietate este reținut în mod expres de dispoziţiile art. 555 alin. (1) NCC. 

Aşadar, dreptul de proprietate este un drept absolut, exclusiv şi perpetuu. 


48. Dreptul de proprietate este un. Cre Btsdliilla: "n reținerea caracterului 
absolut al dreptului de proprietate se voieşte demarcărea lui de toate celelalte 
drepturi reale. El este conceput ca expresia cea mai cuprinzătoare a conţinutului 
unui drept subiectiv. Numai dreptul de proprietate este un drept real! complet, deoa- 
rece este unicul astfel de drept care conferă titularului său exercițiul tuturor prero- 
gativelor sale — posesia, folosința şi dispoziția. În cazul celorlalte drepturi reale se 
pot exercita numai stăpânirea şi folosinta bunului, dreptul de dispoziţie aparținând 
întotdeauna titularului dreptului de proprietate care a constituit acele drepturi reale, 
dezmembrăminte ale proprietății. 

După cum s-a spus, „caracterul absolut al dreptului de proprietate trebuie inter- 
pretat în sensul că titularul său are asupra lucrului latitudinea de a-i trage toate fo- 
loasele, de a profita de toată utilitatea pe care el o conferă şi de a săvârşi toate ac- 
tele juridice care răspund nevoilor proprietarului sau impuse de propriul său inte- 
res"!'l. Din caracterul absolut al dreptului de proprietate s-a tras adeseori concluzia 
că el este un drept opozabil erga omnes. Am arătat însă, atunci când am făcut 
comparaţia între drepturile reale şi drepturile de creanţă ca drepturi patrimoniale, 
care sunt limitele unei asemenea caracterizări!”. 

De asemenea, adeseori, legiuitorul impune anumite restricţii în exercițiul dreptu- 
lui de proprietate, atunci când este nevoie de protecţia sau realizarea unor obiecti- 
ve de interes general sau din alte raţiuni. Totuşi, proprietarul este liber şi în măsură 
să efectueze toate actele materiale şi juridice care nu îi sunt interzise în mod ex- 
pres. Libertatea acestor acte constituie principiul, iar restricţiile exerciţiului lor, ori- 
cât vor fi de importante şi de numeroase, constituie excepții de la regulă şi trebuie 
expres prevăzute de lege!” Sau, cum s-a spus, „nu trebuie descrise prerogativele 
proprietarului; este suficient să fie căutate limitele acestora”. 

Numai legiuitorul este cel care poate fixa limitele exerciţiului prerogativelor drep- 
tului de proprietate, dar, şi atunci când o face, trebuie să asigure un just echilibru 
între prezervarea intereselor proprietarului şi luarea în considerare a interesului 
general, social. 


49. Dreptui-de proprietate este un drept exclusiv. Acest caracter decurge din 
împrejurarea că proprietarul este îndreptățit să exercite singur toate prerogativele 
conferite de acest drept. El poate utiliza bunul său aşa cum doreşte, fără ca vreo 
altă persoană să poată interveni într-un mod oarecare în exercițiul dreptului său. 
Tot astfel, proprietarul este singurul îndreptățit să „dezmembreze” dreptul său de 
proprietate prin consimţirea ca anumite prerogative să fie exercitate de alte persoa- 
ne, ca drepturi reale, dezmembrăminte ale dreptului de proprietate, sau ca drepturi 


1] G.N. LuȚEscu, op. cit., p. 258. 

(2! A se vedea supra, nr. 21. 

[3] A se vedea J.-L. BenGeL, M. BRuSCHI, S. CIMAMONTI, Op. cit. p. 98. 

[1 PH. MALAURIE, L. AYNES, Droit civil. Les biens, 4* 6d. par PH. THERY, Litec, Paris, p. 477. 

de creanță, rezultate din raporturi juridice obligaționale, după cum, în cazul proprie- 
tăţii comune, atributele dreptului de proprietate sunt exercitate concomitent de mai 
mulți titulari asupra aceluiaşi bun sau asupra aceleiaşi mase de bunuri, fără însă a 
se pune astfel în discuţie caracterul exclusiv al dreptului. 

În literatura noastră juridică de specialitate s-a afirmat că, privit prin prisma ca- 
racterului său exclusiv, dreptul de proprietate „pare pentru titularul său ca un 
monopo!”, ceea ce semnifică împrejurarea că „terţii nu au, în principiu, nicio parte 
din utilitatea lucrului care aparţine altuia. Ei nu pot nici să îl întrebuințeze, nici să îl 
folosească, nici să dispună de el. Exclusivitatea se află în raport şi cu dreptul de 
reproducere a tpora pe: deoarece proprietarul „are un drept la imagine asupra 
bunurilor sale"!l. 

Mai mult, după cum s-a spus în mod judicios, „caracterul exclusiv al dreptului de 
proprietate operează, mai ales, în raporturile cu autoritățile publice (...) cărora le 
este interzisă încălcarea monopolului proprietarului privind exercitarea dreptului de 
proprietate"!”. De altfel, art. 136 alin. (5) din Constituţia revizuită dispune că dreptul 
de proprietate privată este inviolabi!, iar potrivit art. 44 alin. (1) şi (2) din Legea 
fundamentală, dreptul de proprietate, precum şi creanţele asupra statului sunt ga- 
rantate, proprietatea privată fiind garantată şi ocrotită în mod ega! de lege, indife- 
rent de titular. Desigur, aşa cum precizează dispoziţiile art. 556 NCC, dreptul de 
proprietate poate fi exercitat în limitele materiale ale obiectului său, iar limitarea 
exerciţiului atributelor acestui drept trebuie să rezulte din lege sau din voința pro- 
prietarului, în acest din urmă caz, cu excepţia situaţiilor în care legea nu permite o 
astfel de limitare. 


50. Dreptul de proprietate este un drept Porpotuu. Se spune despre dreptul 
de proprietate că are acest caracter, “deoarece el durează atâta vreme cât subzistă 


bunul care îi formează obiectul. Evident că natura bunului va influenţa acest 
caracter al dreptului de proprietate. Nimeni nu a susținut şi nu va susține vreodată 
caracterul perpetuu al dreptului de proprietate asupra unor bunuri consumptibile, 
căci ar fi un nonsens. 

În realitate, această caracteristică are un sens juridic propriu”. Mai întâi, este 
de reținut că dreptul de proprietate nu are o durată limitată în timp, ci durează atâta 
vreme cât există bunul asupra căruia el se exercită. În acelaşi timp, el nu este un 
drept viager, ci se transmite prin succesiune. De asemenea, se poate transmite 
prin acte între vii şi va continua să existe în patrimoniul celui care îl dobândeşte. 

În al doilea rând, el este perpetuu, pentru că există independent de exercitarea 
“ui. Dacă legea nu îl obligă, proprietarul poate să nu uzeze de bun. 

În al treilea rând, din moment ce dreptul de proprietate nu se pierde prin neuz, 
aceasta înseamnă că acțiunea cea mai energică prin care el are a fi apărat, anume 
acțiunea în revendicare, este imprescriptibilă extinctiv. 

În sfârşit, considerăm că numai prin recunoaşterea caracterului său perpetuu, în 
anumite situaţii speciale, se poate pune problema reconstituirii lui. 


A se vedea O. UNGUREANU, C. MUNTEANU, op. cit. (2005), p. 97. 
“A se vedea V. STOICA, op. cit. (2009), p. 104. 
” A se vedea J.-L. BenGEL, M. BRUSCHI, S. CIMAMONTI, op. cit., p. 102. 

Este cunoscut faptul că formarea fostului drept de proprietate socialistă, de stat 
şi cooperatistă s-a realizat prin negarea dreptului de proprietate privată. Căderea 
regimurilor totalitare în fostele țări socialiste europene a fost urmată firesc, în pro- 
porții şi cu instrumente juridice diferite, de încercarea de reparare a marii nedreptăți 
care a constituit-o această negare, fie prin restituirea în natură a bunurilor, fie prin 
adoptarea altor măsuri reparatorii'!. Or, nu se poate concepe, de principiu, recon- 
stituirea dreptului de proprietate asupra unui bun fără a-i recunoaşte caracterul său 
perpetuu. 


1] Pentru România, a se vedea, în special: dispozițiile în materie cuprinse în Legea fon- 
dului funciar nr. 18/1991, republicată, cele ale Legii nr. 1 din 11 ianuarie 2000 pentru recon- 
stituirea dreptului de proprietate asupra terenurilor agricole şi celor forestiere, solicitate 
potrivit prevederilor Legii fondului funciar nr. 18/1991 şi ale Legii nr. 169/1997 (M. Of. nr. 8 
din 12 ianuarie 2000), cele ale Legii nr. 10 din 8 februarie 2001 privind regimul juridic al unor 
imobile preluate în mod abuziv în perioada 6 martie 1945 - 22 decembrie 1989, republicată 
(M. Of. nr. 798 din 2 septembrie 2005); Legea nr. 247 din 19 iulie 2005 privind reforma în 
domeniile proprietății şi justiției, precum şi unele măsuri adiacente, în special Titlul | al 
acestei legi, ce are ca obiect modificarea şi completarea Legii nr. 10/2001 privind regimul 
juridic al unor imobile preluate în mod abuziv în perioada 6 martie 1945 - 22 decembrie 
1989; Legea nr. 165 din 16 mai 2013 privind măsurile pentru finalizarea procesului de resti- 
tuire, în natură sau prin echivalent, a imobilelor preluate în mod abuziv în perioada regimului 
comunist în România (M. Of. nr. 278 din 17 mai 2013); a se vedea, de asemenea, |. ADAM, 
Legea nr. 10/2001. Regimul juridic aplicabil imobilelor preluate abuziv, Ed. All Beck, Bucu- 
reşti, 2001, precum şi M. NicoLAE, Consideraţii asupra Legii nr. 1/2000 pentru reconstituirea 
dreptului de proprietate asupra terenurilor agricole şi a celor forestiere, solicitate potrivit pre- 
vederilor Legii fondului funciar nr. 18/1991 şi ale Legii nr. 169/1997, în Dreptul nr. 3/2000, 
p. 3 şi urm. 

Capitolul al IV-lea. Dreptul de 
proprietate privată 


Secţiunea 1. Noţiuni generale. Definiţie 


51. În cadrul sistemului raporturilor juridice de proprietate specifice unei economii 
de piață bazate pe libera inițiativă şi pe concurență, aşa cum este definită, prin 
art. 135 alin. (1) din Constituţie, economia României, proprietatea privată reprezintă 
forma dominantă de proprietate. De altfel, este de reținut că, deşi art. 552 NCC dis- 
pune că sistemul nostru de drept civil cunoaşte două forme de proprietate, anume 
proprietatea publică şi proprietatea privată, textul imediat subsecvent — art. 553 — 
este consacrat unor principii generale privitoare la proprietatea privată, asupra cărora 
vom reveni ulterior pe larg, iar art. 554 determină regimul genera! al proprietății pu- 
blice, pe care îl vom analiza în capitolul consacrat acestui tip de proprietate. 

Într-adevăr, dacă proprietatea publică îşi are finalitățile sale incontestabile, nu 
mai puțin, bunurile care îi formează obiectul, ca principiu, sunt scoase din circuitul 
Civil general. 

Dimpotrivă, bunurile proprietate privată nu numai că sunt în circuitul civil ge- 
neral, dar circulația lor rapidă, punerea lor imediată în valoare sunt de natură să 
asigure însăşi vigoarea unei economii de tip concurențial. Din acest punct de 
vedere, potrivit art. 553 alin. (4) NCC, bunurile obiect al proprietăţii private, indife- 
rent de titular, sunt şi rămân în circuitul civil, dacă prin lege nu se dispune altfel. 
Aceste bunuri pot fi înstrăinate, pot face obiectul unei urmăriri silite şi pot fi dobân- 
dite prin orice mod prevăzut de lege. 

Acestea sunt, printre altele, rațiunile pentru care dreptul de proprietate privată 
constituie obiectul unui regim de protecție de ordin constituțional. Astfel, aşa după 
cum am mai arătat, potrivit art. 44 alin. (1) din Constituţie, dreptu! de proprietate pri- 
vată şi creanțele asupra statului sunt garantate. Apoi, art. 136 alin. (5) din Constituţie 
dispune că proprietatea privată este, în condiţiile legii organice, inviolabilă. 

De asemenea, potrivit art. 44 alin. (2) din Constituţie, proprietate privată este 
garantată şi ocrotită în mod egal de lege, indiferent de titular. 

Reamintim că, potrivit Constituţiei, nimeni nu poate fi expropriat decât pentru o 
cauză de utilitate publică, stabilită potrivit legii, cu dreaptă şi prealabilă despăgubi- 
re, iar dacă pentru lucrări de interes general autoritatea publică poate folosi subso- 
lul oricărei proprietăți imobiliare, aceasta are obligația de a-l despăgubi pe proprie- 
tar pentru daunele aduse solului, plantațiilor sau construcțiilor, precum şi pentru 
alte daune imputabile autorității [art. 44 alin. (3) şi (5) din Constituţie]. Tot ca o ga- 
ranţie de ordin constituțional trebuie privită şi moaalitatea stabilirii despăgubirilor 
pentru limitările dreptului de proprietate amintite mai sus. Într-adevăr, acestea se 
stabilesc de comun acord cu proprietarul sau, în caz de divergentă, prin hotărâre 
judecătorească [art. 44 alin. (6) din Constituţie]. 

De asemenea, art. 44 alin. (4) din Constituţie interzice în mod expres naționali- 
zarea sau orice alte măsuri de trecere silită în proprietate publică a unor bunuri pe 
baza apartenenţei sociale, etnice, religioase, politice sau de altă natură discrimina- 
torie a titularilor. 

Potrivit dispoziţiilor constituționale, averea dobândită licit nu poate fi confiscată, 
iar caracterul licit al dobândirii averii este prezumat [art. 44 alin. (8)]. 

În acelaşi timp, Constituţia dispune, de principiu, că dreptul de proprietate priva- 
tă obligă la respectarea sarcinilor privind protecția mediului şi asigurarea bunei 
vecinătăți, precum şi la respectarea celorlalte sarcini care, potrivit legii ori obiceiu- 
lui, revin proprietarului [art. 44 alia st )]. Această dispoziție este preluată practic în 
termeni identici şi de art. 603 NCCI! 

În strânsă corelaţie cu protecţia acordată proprietăţii private, Constituţia, prin 
art. 46, garantează dreptul la moştenire. 

De asemenea, recunoscând importanţa dreptului de proprietate în general, deci şi 
aceea a dreptului de proprietate privată, legea fundamentală prevede că regimul pro- 
prietăţii, fără distincţie, este reglementat prin lege organică [art. 73 alin. (3) lit. m)]. 


52. Ca regulă generală, dreptul de proprietate privată poate aparține oricărui 
subiect de drept: statul, unitățile sale administrativ-teritoriale, subiectele de drept 
de tip asociativ, cultele religioase, persoanele fizice. 

Cu privire la obiect, ca regulă generală, ea poate avea ca obiect orice bun, cu 
excepția acelor bunuri care, numai prin natura lor, nu şi prin destinaţia legii, fac 
parte din domeniul public al statului sau al entităţilor sale teritoriale. Facem această 
precizare, deoarece considerăm că bunuri din categoria celor care, prin destinația 
legii, fac parte din domeniul public al statului sau al unităţilor sale administrativ- 
teritoriale pot forma şi obiect al dreptului de proprietate privată. Evident, nu avem în 
vedere același bun, ci bunuri din aceeaşi categorie. 

De altfel, art. 553 alin. (1) NCC precizează că pot forma obiect al dreptului de 
proprietate privată toate bunurile de uz ori de interes privat ce aparțin persoanelor 
fizice, persoanelor juridice de drept privat sau de drept public, inclusiv bunurile care 
alcătuiesc domeniul privat al statului şi al unităţilor sale administrativ-teritoriale. 

Din cele de mai sus şi cu luarea în considerare a dispoziţiilor art. 555 NCC, pe 
care le-am amintit anterior, rezultă că putem defini dreptul de proprietate privată ca 
fiind acel drept subiectiv ce aparține persoanelor fizice, persoanelor juridice, sta- 
tului sau unităților administrativ-teritoriale asupra oricărui bun, cu excepția celor 
aflate exclusiv în proprietate publică, bunuri asupra cărora titularul exercită pose- 
sia, folosința şi dlspaziția, în putere proprie şi în interes propriu, însă în limitele de- 
terminate de lege". 


I'] Din acest punct de vedere, credem că, dintr-o inadvertenţă, art. 603 NCC este enume- 
rat de art. 59 din Legea nr. 71/2011 pentru punerea în aplicare a Legii nr. 287/2009 privind 
Codul civii printre textele care nu se aplică situaţiilor juridice născute anterior intrării în 
vigoare a acestuia; în definitiv, norma cuprinsă în art. 44 alin. (7) din Constituţie poate fi con- 
iale ca fiind de aplicare directă. Oricum, această observaţie este de ordin pur teoretic. 

2] A se vedea şi O. UNGUREANU, C. MUNTEANU, Conţinutul şi definiția dreptului de proprie- 
tate privată în lumina noului Cod civil, în R.R.D.P. nr. 3/2013, p. 102 şi urm. 

Secţiunea a 2-a. Subiectele dreptului 
de proprietate privată 


53. Enumerare. Aşa după cum am arătat mai sus, pot fi subiecte ale dreptului 
de proprietate privată persoanele fizice, persoane juridice de drept privat şi alte 
asemenea subiecte colective, precum şi statul şi unităţile sale administrativ-teri- 
toriale. 

Se poate vedea cu uşurinţă că există subiecte colective ale dreptului de proprie- 
tate privată: persoanele juridice de drept privat şi entităţi juridice asemănătoare, 
cum ar fi cultele religioase şi altele asemenea!!!, statul şi unităţile sale administra- 
tiv-teritoriale, după cum acest drept poate aparține persoanelor fizice, ca subiecte 
individuale. 


$1. Persoanele fizice ca subiecte ale dreptului de proprietate privată 


54. Principii generale. Atunci când discutăm despre persoanele fizice ca su- 
biecte ale dreptului de proprietate privată, credem că se pot reține două principii 
generale. 

Un prim principiu este acela că în dreptul nostru civifprice persoană fizică este 
subiect al dreptului de proprietate privată, cu aptitudinea de a dobândi drepturi 
patrimoniale chiar din momentul concepției sale, potrivit cunoscutei reguli infans 
conceptus pro nato habetur. ) 

Un al doilea principiu priveşte obiectul dreptului de proprietate privată şi are a fi 
formulat în sensul că! Orice bun poate forma obiect al dreptului de proprietate 
privată: bunuri imobile, precum terenuri şi construcții de orice fel, bunuri mobile cor- 
porale, indiferent de valoarea lor, bunuri mobile incorporale, precum acțiuni ale so- 
cietăților, obligaţiuni ale acestora, titluri de credit, devize etc. 

| 55..Precizări. În stadiul actual al legislaţiei noastre în materie, legislaţie ce are 
în vedere atât dispoziţiile constituționale succesive pertinente, cât şi normele legale 
adoptate pe baza acestor dispoziţii, principiile mai sus expuse impun anumite pre- 
cizări. Astfel, în primul rând, de la principiul că orice bun poate forma obiect al 
dreptului de proprietate privată există o singură excepție şi ea priveşte bunurile 
care nu pot forma obiect al acestui drept. 

Într-adevăr, am arătat în mai multe rânduri că, din moment ce bunurile enume- 
rate în art. 136 alin. (3) din Constituţie pot forma exclusiv obiect al dreptului de pro- 
onietate publică, ele nu pot forma obiect al dreptului de proprietate privată. 

În al doilea rând, este de observat că o situație specială este dată de problema 
dobândirii dreptuiui de proprietate asupra terenurilor de către străini şi apatrizi în 
România, problemă privitor la care reglementările legale au cunoscut o anumită 
evoluție. 


"! Pentru unele subiecte colective ad-hoc ale dreptului de proprietate privată, a se vedea 
S. VĂCĂRUŞ, Obştile de moşneni, obştile de răzeşi, comunitățile grănicereşti de avere şi com- 
»osesoratele ca subiecte de drept, în lumina legislației fondului funciar, în Dreptul nr. 10/2000, 
3. 16 şi urm. 


54 Drepturile reale principale 


Într-adevăr, potrivit art. 41 alin. (2) teza a Il-a din Constituţia originară, cetățenii 
străini şi apatrizii nu puteau dobândi dreptul de proprietate asupra terenurilor, se 
subînțelege, în România. 

Aceeaşi interdicție era reluată în legea specială care reglementa regimul juridic 
al circulaţiei juridice a terenurilor, Legea nr. 54/1998, în art. 3 alin. (1); alin. (2) al 
aceluiaşi text preciza că „persoanele fizice care au cetățenie română şi domiciliul în 
străinătate pot dobândi, în România, prin acte juridice între vii şi prin moştenire, 
terenuri de orice fel”. 

Aşadar, atât textul constituţional originar, cât şi cel al art. 3 alin. (1) din Legea 
nr. 54/1998 instituiau o incapacitate specială în ceea ce îi priveşte pe străini şi pe 
apatrizi, cărora li se interzicea dobândirea de terenuri în România, oricare ar fi fost 
categoria de folosință a acestora!" Incapacitatea astfel instituită avea în vedere 
orice mijloc juridic de dobândire a terenurilor, fie că era vorba despre acte între vii 
sau pentru cauză de moarte, fie că era vorba despre uzucapiune sau accesiune 
naturală. 

Din moment ce interdicţia analizată se referea expres la dobândirea dreptului 
de proprietate asupra terenurilor, se deducea că cetățenii străini şi apatrizii puteau 
dobândi dezmembrăminte ale proprietăţii, precum uzufructul, uzul, servitutea şi 
superiicia. 

Această interdicție nu avea cum să pună în discuţie însăşi capacitatea succeso- 
rală a cetățenilor străini şi a apatrizilor în România, astfel că ei puteau avea calita- 
tea de moştenitori ai unui cetățean român. Dacă în moştenirea pe care acesta din 
urmă o lasă se afla şi un teren situat în România, iar, în calitate de moştenitor, era 
chemat la succesiune un apatrid sau un străin, din moment ce legea interzicea do- 
bândirea, şi pe această cale, a terenului, se punea problema de a se şti ce se în- 
tâmpla cu acest teren în lipsa unor moştenitori români. Controversată încă sub im- 
periul primei Constituţii moderne a României din timpul domnitorului Al.I. Cuza, 
soluția propusă sub imperiul dispozițiilor mai sus evocate a fost aceea ca, într-o 
asemenea situație, terenurile respective să fie dobândite în proprietatea privată a 
statului, cu plata unei despăgubiri care să reprezinte echivalentul vaiorii de piață a 
terenului. 

Din moment ce legea nu desemna vreo autoritate statală care să preia terenul şi 
să plătească despăgubirea, prin aplicarea normelor generale în materie, statul urma 
să fie reprezentat în toate aceste operațiuni juridice prin Ministerul de Finanţe!” 

În caz de litigiu între părţi, competenţa soluționării lui se considera a reveni in- 
stanțelor judecătoreşti de drept comun. 


[1] S-a observat că legea nu făcea nicio precizare privitoare la cetățenii români cu domici- 
liul în România; o asemenea precizare ar fi apărut ca fiind inutilă, considerându-se totuşi că 
acuratețea redactării unui text de principiu ar fi impus formularea ipotezei cuprinse în 
art. 3 alin. (2) din Legea nr. 54/1998, în prezent abrogată, în sensul că cetățenii români, indi- 
ferent dacă au domiciliul în țară sau în străinătate, pot dobândi terenuri de orice fel în Ro- 
mânia. A se vedea C.L. Popescu, Posibilitatea persoanelor fizice sau juridice care nu au 
cetățenia, respectiv naționalitatea română, de a fi titulare ale dreptului de proprietate asupra 
terenurilor în România, în Dreptul nr. 8/1998, p. 41. 

2! Cu privire la situaţia analizată, a se vedea FR. DEAK, Moştenirea legală, Ed. Actami, 
Bucureşti, 1994, p. 17-19; E. CHELARU, op. cit., p. 94-95. 

Dacă moştenirea era compusă numai din terenuri şi, pe lângă cetățeanul străin 
sau apatrid, aveau calitatea de moştenitor şi cetățeni români, aceştia urmau să do- 
bândească terenurile, dar aveau a fi obligați la despăgubirea corespunzătoare a 
cetățeanului străin sau a apatridului în cauză. 

Problema în discuţie a primit o cu totul altă reglementare, mai întâi prin dispozi- 
țiile cuprinse în Constituţia revizuită în anul 2003, apoi prin acte normative subsec- 
vente. Într-adevăr, în prezent, art. 44 alin. (2) teza a II-a din Constituția republicată 
prevede că „Cetăţenii străini şi apatrizii pot dobândi dreptul de proprietate privată 
asupra terenurilor numai în condiţiile rezultate din aderarea României la Uniunea 
Europeană şi din alte tratate internaţionale la care România este parte, pe bază de 
reciprocitate, în condiţiile prevăzute prin legea organică, precum şi prin moştenire 
legală”. 

În mod logic, prevederile restrictive în materie ce erau cuprinse în Legea 
nr. 54/1998 privind circulaţia juridică a terenurilor au fost abrogate împreună cu în- 
treaga lege, prin dispoziţiile art. 8 din Titiul X, intitulat „Circulaţia juridică a terenuri- 
lor”, al Legii nr. 247/2005, care, în art. 3 din acelaşi titlu, dispunea că „cetățenii 
străini şi apatrizii, precum şi persoanele juridice străine pot dobândi dreptul de 
proprietate asupra terenurilor în România, în condițiile legii speciale”. 

Legea specială despre care vorbesc atât prevederile art. 44 alin. (2) teza a Il-a 
din Constituție, cât şi cele ale art. 3 din Titlul X al Legii nr. 247/2005 mai sus evo- 
cate este Legea nr. 312 din 10 noiembrie 2005 privind dobândirea dreptului de pro- 
prietate privată asupra terenurilor de către cetățenii străini şi apatrizi, precum şi de 
către persoanele juridice străine!”.. 

Pentru a avea o vedere de ansamblu asupra materiei, vom analiza dispoziţiile 
acestei legi atunci când, mai jos, vom examina regimul juridic al circulaţiei terenuri- 
lor în ţara noastră. 

În sfârşit, menționăm şi o interdicţie legală care îi priveşte pe cetățenii români. 
Într-adevăr, potrivit art. 26 din O.U.G. nr. 88/1997, cu modificările ulterioare, în ca- 
drul procesului de privatizare a societăţilor la care statul ori o autoritate publică lo- 
cală este acționar majoritar, nu au dreptul să participe reprezentanții instituţiilor pu- 
Dlice implicate în adunările generale ale acţionarilor, membrii consiliului de admi- 
nistraţie şi directorii executivi ai societăţilor sau ai regiilor autonome vânzătoare. 


($2..persoanele juridice de drept privat 


56. Caracterizare generală. Persoanele juridice de drept privat reprezintă, atât 
în privința numărului lor, cât şi în privința conţinutului activităţii şi, pe cale de con- 
secință, a mărimii patrimoniului pus în valoare, o categorie deosebit de importantă 
pentru viața economică şi socială a ţării. Toate persoanele juridice de drept privat: 
societăți reglementate de Legea nr. 31/1990, forme de asociere cu scop lucrativ, 
'orme de asociere profesională, asociaţii cu scopuri nelucrative sau de binefacere, 
ate organizaţii caritabile, asociaţii culturale şi sportive, culte religioase, organizații 
neguvernamentale etc., sunt subiecte ale dreptului de proprietate privată. 

Obiectul acestui drept îl constituie bunurile din patrimoniul lor, oricare ar fi cu- 
prinderea lor valorică. 


"M.Of. nr. 1008 din 14 noiembrie 2005. 

În privința bunurilor care pot forma obiect al dreptului de proprietate privată al 
persoanelor juridice, trebuie să facem câteva precizări. 

O primă precizare este aceea că nu pot forma obiect al dreptului de proprietate 
privată al persoanelor juridice de drept privat bunurile care sunt exclusiv proprietate 
publică, astfel cum sunt ele prevăzute în art. 136 alin. (3) din Constituţie. 

O a doua precizare cu caracter istoric are a fi făcută în raport de dispoziția ce 
era cuprinsă în art. 3 alin. (3) din Legea nr. 54/1998 privind circulaţia juridică a tere- 
nurilor, potrivit cu care „persoanele juridice străine nu pot dobândi terenuri în Ro- 
mânia prin acte juridice între vii sau pentru cauză de moarte”, lege în prezent abro- 
gată. 

Şi această dispoziție era în deplină concordanţă cu cea conținută în art. 41 
alin. (2) partea finală din Constituţia originară din anul 1991, care interzicea străi- 
nilor şi apatrizilor să dobândească dreptul de proprietate asupra terenurilor în Ro- 
mânia. Sub acest regim constituțional în materie, Curtea Constituţională a decis în 
mai multe rânduri că, deşi persoanele juridice străine nu sunt nemijlocit desemnate 
prin reglementarea constituțională amintită, este neîndoielnic faptul că nici acestea, 
incident unde şi-ar avea sediul, nu pot dobândi, în proprietate, terenuri în Româ- 
nia! ”. 

O a treia precizare, de această dată de ordin general, este legată de capacita- 
tea de folosință a persoanelor juridice. Într-adevăr, dacă, potrivit art. 206 alin. (1) 
NCC, persoana juridică poate avea orice drepturi şi obligaţii civile, afară de cele care, 
prin natura lor sau potrivit legii, nu pot aparține decât persoanei fizice, cel de-al doi- 
lea alineat al aceluiaşi text dispune că persoanele juridice fără scop lucrativ nu pot 
avea decât acele drepturi şi obligaţii civile necesare pentru realizarea scopului sta- 
bilit prin lege, actul de constituire sau statut. Aşadar, în privința acestei din urmă 
categorii de persoane juridice, se aplică principiul specialități capacităţii lor de folo- 
sință. Aceasta înseamnă că ele pot avea în proprietate privată bunuri care servesc 
realizării scopului pentru care au fost înființate. 

În sfârşit, nu sunt de exclus anumite incapacități speciale privitoare la dobândi- 
rea unor bunuri chiar de către persoanele juridice de drept privat. 


57. Societăţile române reglementate de Legea nr. 31/1990. Acestea sunt 
cele mai importante persoane juridice cu scop lucrativ ca subiecte ale dreptului de 
proprietate privată. Ele pot fi cu capital de stat, cu capital privat sau cu capital de 
stat şi privat şi se pot organiza în oricare dintre formele prevăzute de lege: socie- 
tate în nume colectiv, societate în comandită simplă, societate pe acțiuni, societate 
în comandită pe acţiuni şi societate cu răspundere limitată (art. 2 din Legea 
nr. 31/1990 a societăților, republicată!”l, cu modificările ulterioare). În principiu, sunt 
formate din mai multe persoane fizice sau juridice, dar pot fi şi unipersonale. Astfel, 
art. 13 din Legea nr. 31/1990 permite înființarea de societăţi cu răspundere limitată 
cu un singur asociat, iar potrivit art. 14 alin. (1) din aceeaşi lege, o persoană fizică 
sau o persoană juridică nu poate fi asociat unic decât într-o singură societate cu 
răspundere limitată. 


"] A se vedea Decizia nr. 342/1997 (M. Of. nr. 333 din 27 noiembrie 1997); Decizia 
nr. 73/1997 (M. Of. nr. 75 din 29 aprilie 1997). 
(21 M. Of. nr. 1066 din 17 noiembrie 2004. 

58. Societăţile agricole. Legea nr. 36 din 30 aprilie 1991 privind societăţile agri- 
cole şi alte forme de asociere în agricultură!i, cu modificările ulterioare, după ce în 
art. 3 prevede că proprietarii de terenuri agricole pot constitui societăți, conform dis- 
poziţiilor cuprinse în legea generală în materie (Legea nr. 31/1990), prin art. 4 in- 
stituie posibilitatea asocierii lor în societăți agricole cu personalitate juridică. Acestea 
sunt societăți de tip privat, cu capital variabil, cu un număr nelimitat şi variabil de 
asociați, având ca obiect exploatarea pământului şi a mijloacelor de muncă folosite 
în agricultură!? 

De asemenea, ele pot realiza şi investiții de interes agricol. Societatea agricolă 
nu are caracter comercial (art. 5 din Legea nr. 36/1991). 

Ca persoane juridice de drept privat, societăţile agricole au, în proprietate priva- 
tă sau în folosință, utilaje, alte mijloace materiale şi băneşti, precum şi animale 
aduse de asociaţi şi numai în folosință terenurile agricole ale asociaţilor, care păs- 
trează dreptul de proprietate asupra acestora (art. 6). 


59. Organizațiile cooperatiste. Un alt subiect colectiv al dreptului de proprieta- 
te privată îl reprezintă organizațiile asociative economice de tip cooperatist. Coope- 
rația reprezintă un sector specific al economiei, care funcţionează prin societăți co- 
operative şi alte forme de asociere a acestora la nivel teritorial şi naţional, regle- 
mentate prin Legea nr. 1 din 21 februarie 2005 privind organizarea şi funcţionarea 
cooperaţiei!”. Societăţile cooperative sunt agenţi economici cu capital privat, fiind 
constituite ca asociaţi autonome de persoane fizice şi/sau juridice, în scopul pro- 
movării intereselor economice, sociale şi culturale ale membrilor cooperatori (art. 7 
din lege). De asemenea, cooperativele-instituţii de credit se constituie ca asociații 
autonome de persoane fizice unite voluntar în scopul îndeplinirii nevoilor şi aspi- 
rațiilor comune economice, sociale şi culturale, a căror e se desfăşoară cu 
precădere pe principiul într-ajutorării membrilor cooperatori! 

Societatea cooperativă este titulara dreptului de proprietate privată asupra bunu- 
rilor din patrimoniul ei (art. 64 din Legea nr. 1/2005) şi orice înstrăinare sau transmi- 
lere a folosinţei imobilizărilor corporale, care sunt proprietatea societății cooperative, 
se poate realiza numai cu plată, membrii cooperatori putând avea un drept de pre- 
empțiune, respectiv de preferință (art. da din Legea nr. 1/2005). 

Tributar reglementărilor anterioare!” şi adoptat înaintea Constituției din 1991, 
Decretul-lege nr. 66/1990 privind organizarea şi funcționarea cooperaţiei meşteşu- 
găreşti, prin art. 21-22, instituia un regim derogatoriu de la dreptul comun pentru 
Dunurile proprietatea cooperativelor meşteşugăreşti, declarându-le imprescriptibile 
și insesizabile. În mod judicios, Curtea Constituţională a statuat în sensul că aceste 
dispoziții au a fi considerate abrogate în temeiul art. 150 din Constituţia originară, 


1 M. Of. nr. 97 din 6 mai 1991. 
(2! Cu privire la alte forme de punere în valoare a bunurilor agricole, inclusiv terenurile, a 
se vedea O.U.G. nr. 108/2001 privind exploataţiile agricole (M. Of. nr. 352 din 30 iunie 2001), 
pata prin Legea nr. 166/2002 (M. Of. nr. 256 din 16 aprilie 2002). 
'% Republicată în M. Of. nr. 368 din 20 mai 2014. 
'%i A se vedea art. 333 şi urm. din O.U.G. nr. 99/2006 privind instituțiile de credit şi adec- 
Boa capitalului (M. Of. nr. 1027 din 27 decembrie 2006). 
] A se vedea Legea nr. 14/1968 privind organizarea şi funcționarea cooperaţiei meşte- 
rest. abrogată expres prin art. 36 din Decretul-lege nr. 66/1990. 


58 Drepturile reale principale 


în prezent art. 154 din Constituţia revizuită, cu motivarea că proprietatea organiza- 
țiilor cooperaţiei meşteşugăreşti este o proprietate privată, supusă regimului consti- 
tuţional general de ocrotire a proprietății private, astfel cum rezultă din art. 135 şi 
art. 41 alin. (2) din Legea fundamentală originară”. 


60. Asociaţiile şi fundaţiile. Potrivit O.G. nr. 26 din 30 ianuarie 2000, cu mo- 
dificările ulterioare; persoanele fizice şi persoanele juridice care urmăresc desfăşu- 
rarea unor activităţi de interes general sau în interesul unor colectivități ori, după 
caz, în interesul lor personal nepatrimonial pot i dare tata ori fundaţii, ca per- 
soane juridice de drept privat, fără scop lucrativ (art. 15, 

Ordonanţa prevede posibilitatea ca o asociaţie sau o fundaţie să poată fi recu- 
noscută de Guvernul României ca fiind de utilitate publică, cu întrunirea unor con- 
diții speciale. 

Asociațiile şi fundaţiile sunt - ca persoane juridice — titulare ale dreptului de 
proprietate asupra bunurilor din patrimoniul lor. De altfel, legea impune ca actul 
constitutiv al asociației, care, sub sancţiunea nulității absolute, trebuie încheiat în 
formă autentică, să cuprindă, sub aceeaşi sancţiune, patrimoniul inițial al asociaţiei. 

Activul patrimonial trebuie să fie în valoare de cel puţin un salariu minim brut pe 
economie la data constituirii asociației şi este alcătuit din aportul în natură şi/sau în 
bani al asociaților. Statutul asociației trebuie să cuprindă, în mod obligatoriu, sub 
sancţiunea nulităţii, categoriile de resurse patrimoniale ale asociaţiei şi destinația 
bunurilor în caz de dizolvare. 

Asociaţia îşi poate constitui filiale ca structuri teritoriale, titulare ale unui patri- 
moniu distinct de cel al asociaţiei (art. 13). 


61. La rândul ei, fundaţia este un subiect de drept ce se înființează de una sau 
mai multe persoane care, pe baza unui act juridic între vii ori pentru cauză de 
moarte, constituie un patrimoniu afectat, în mod permanent şi irevocabil, realizării 
unui scop de interes general sau, după caz, al unor colectivități (art. 15 din O.G. 
nr. 26/2000). Activul patrimonial iniţial al fundației trebuie să includă bunuri în natu- 
ră şi în numerar, a căror valoare totală să fie de cel puţin 100 de ori salariul minim 
brut pe economie, la data constituirii acesteia. 

Prin derogare, activul patrimonial inițial al fundației poate fi în valoare totală de 
cel puțin 20 de ori salariul minim brut pe economie, dacă scopul ei exclusiv, sub 
sancţiunea dizolvării pe cale judecătorească, este efectuarea operațiunilor de co- 
lectare de fonduri care să fie la dispoziția unor asociaţii sau fundaţii, în vederea 


('] A se vedea Decizia nr. 184/1998 (M. Of. nr. 35 din 28 ianuarie 1999). Deşi sesizarea 
Curţii a privit numai insesizabilitatea bunurilor cooperativelor meşteşugăreşti, considerăm că 
raționamentul jurisdicției constituționale priveşte, în egală măsură, pentru identitate de rațiu- 
ne, ŞI imprescriptibilitatea acestora. 

M. Of. nr. 39 din 31 ianuarie 2000. Menţionăm că prin această ordonanţă a fost abro- 
gată expres Legea nr. 21/1924 pentru persoanele juridice, cu modificările ulterioare. Recent, 
ordonanța a fost modificată prin Legea nr. 145 din 23 iulie 2012 (M. Of. nr. 517 din 26 iulie 
2012), prin Legea nr. 76 din 24 mai 2012 pentru punerea în aplicare a noului Cod de 
procedură civilă şi prin Legea nr. 22 din 13 martie 2014 (M. Of. nr. 188 din 17 martie 2014). 

Cu privire la aceste subiecte de drept, a se vedea R. DIMITRIL, Discuţii în legătură cu 
Ordonanţa Guvernului nr. 26/2000 cu privire la asociații și fundaţii, în Dreptul nr. 5/2000, p. 3 
şi urm. 

realizării de programe determinate (art. 15). Dacă fundația dobândeşte personalita- 
te juridică după decesul fondatorului, efectele liberalităților făcute de acesta în fa- 
voarea fundaţiei anterior constituirii ei se vor produce de la data actului constitutiv, 
pentru fundaţiile înființate prin acte între vii, şi de la data morţii testatorului, pentru 
fundațiile înființate prin testament [art. 19 alin. (3) din O.G. nr. 26/2000]. 


_62. Cultele religioase. Până în anul 2006, cadrul legislativ al organizării culte- 
lor religioase în România era dat de Decretul nr. 177 din 4 august 1948 privind re- 
gimul general al cultelor religioasel'!, în prezent abrogat. Potrivit art. 28 din acest 
act normativ, cultele religioase recunoscute erau persoane juridice. Aceeaşi cali- 
tate o aveau şi părţile lor componente locale, care aveau numărul legal de membri 
prevăzut de legea persoanelor juridice, precum şi aşezămintele, asociaţiile, ordi- 
nele şi congregaţiile prevăzute de statutele lor de organizare, dacă acestea din ur- 
mă s-au conformat legii persoanelor juridicel?. Din art. 29 din acelaşi act normativ 
rezulta că bunurile mobile şi imobile ale cultelor religioase, ale diferitelor lor părţi 
constitutive, ale aşezămintelor, ale asociaţiilor, ale ordinelor şi ale congregațiilor 
erau proprietatea privată a acestora şi erau puse în valoare potrivit dispozițiilor cu- 
prinse în statutul fiecărui asemenea subiect de drept privat. 

Prin Legea nr. 489/2006 privind libertatea religioasă şi regimul general al culte- 
lor” a fost definit cadrul legal al exercitării dreptului fundamental la libertatea de 
gândire, de conştiinţă şi religioasă în țara noastră, potrivit Constituţiei şi tratatelor 
internaţionale la care România este parte (art. 1 din lege). Potrivit art. 27 alin. (1) 
din Legea nr. 489/2006, cultele recunoscute şi unităţile lor de cult pot avea şi do- 
bândi, în proprietate sau în administrare, bunuri mobile şi imobile, asupra cărora 
pot exercita dreptul de dispoziție, în conformitate cu statutele proprii. De aseme- 
nea, legea prevede că asociațiile religioase, ca forme de manifestare a libertăţii de 
religie, dobândesc personalitate juridică prin înscrierea lor în Registrul asociaţiilor 
religioase instituit la grefa judecătoriei în a cărei circumscripție teritorială îşi au se- 
diul şi au un patrimoniu propriu, care este alcătuit din aportul în natură sau în bani 
al asociaţilor. Legea impune condiția ca valoarea patrimoniului iniția! al acestor 
asociații să fie cel puţin la nivelul a două salarii brute pe economie [art. 41 alin. (2) 
kt. a). 


$3. Statul şi unităţile sale administrativ-teritoriale ca subiecte ale drep- 
tului de proprietate privată 


___63. Statul şi unitățile administrativ-teritoriale au calitatea de subiecte ale 
dreptului de proprietate privată. 

Deşi art. 136 alin. (2) din Constituţia revizuită dispune că proprietatea publică 
aparține statului sau unităţilor administrativ-teritoriale, nu se poate spune că aceste 
subiecte de drept public nu pot fi şi titulare ale dreptului de proprietate privată. 


"! Publicat în M. Of. nr. 178 din 4 august 1948, corectat prin rectificarea apărută în 
M.Of. nr. 204 din 3 septembrie 1948. 

2 S.au avut în vedere dispoziţiile Legii nr. 21/1924 privitoare la persoanele juridice, în 
“goare la acea dată, în prezent abrogate prin O.G. nr. 26/2000. 

'* Republicată în M. Of. nr. 201 din 21 martie 2014. 

Aceasta, pe de o parte. Pe de altă parte, dispoziții cuprinse în legi organice se 
referă direct la domeniul privat al statului şi al unităţilor administrativ-teritoriale, deci 
la proprietatea privată a acestor subiecte de drept. 

Astfel, art. 6 din Legea nr. 18/1991 privitoare ia fondul funciar dispune că dome- 
niul privat al statului şi, respectiv, al comunelor, oraşelor, municipiilor şi al județelor 
este alcătuit din terenuri, altele decât cele care, prin natura lor sau prin destinația 
legii, fac parte din domeniul public al subiectelor de drept enumerate, aflate sau 
intrate în proprietatea lor prin căile şi modurile prevăzute de lege. El este supus 
dispoziţiilor de drept comun, dacă prin lege nu se prevede altfel. 

La rândul ei, Legea nr. 215/2001 a administraţiei publice locale, republicată, 
prevede că domeniul privat al unităților administrativ-teritoriale este alcătuit din 
bunuri mobile şi imobile, altele decât cele care apartin domeniului public, intrate în 
proprietatea acestora prin modalităţile prevăzute de lege. Ele sunt supuse dispozi- 
iilor de drept comun, dacă prin lege nu se prevede altfel (art. 121 din Legea 
nr. 215/2001). 

În sfârşit, menţionăm că, după ce art. 859 alin. (1) NCC enumeră bunurile ce 
constituie obiect exclusiv al dreptului de proprietate publică, alin. (2) al aceluiaşi 
text prevede că celelalte bunuri ce aparțin statului ori unităților sale administrativ- 
teritoriale fac parte, după caz, din domeniul public sau din domeniul privat al aces- 
tora, însă numai dacă au fost, la rândul lor, dobândite prin unul dintre modurile pre- 
văzute de lege. 


(64, Obiectul dreptului de proprietate privată al statului şi al unităților sale 
administrativ-teritoriale. Principiul general în această materie este înscris în art. 4 
din Legea nr. 213 din 17 noiembrie 1998 privind bunurile proprietate publică!" 
potrivit cu care domeniul privat al statului sau al entităților sale teritoriale este 
alcătuit din bunuri aflate în proprietatea lor şi care nu fac parte din domeniul public. 
Asupra acestor bunuri statul sau unităţile administrativ-teritoriale au drept de 
proprietate privată. 

Astfel, terenurile proprietatea statului care se aflau în exploatarea fostelor co- 
operative agricole de producţie, rămase neatribuite după încheierea procedurilor 
legale de reconstituire a dreptului de proprietate, trec în domeniul privat al comu- 
nei, al oraşului sau al municipiului [art. 31 alin. (2) din Legea nr. 18/1991]. Sau, po- 
trivit art. 33 din Legea nr. 18/1991, terenurile provenite din fostele izlazuri comuna- 
le — pajişti şi terenuri arabile — care s-au aflat în folosința fostelor cooperative agri- 
cole de producție trec în proprietatea privată a comunelor, oraşelor sau, după caz, 
a municipiilor şi în administrarea primăriilor, urmând a îi folosite ca păşuni comuna- 
le şi pentru producerea de furaje şi de seminţe pentru culturi furajere. 


65. Bunurile din patrimoniul regiilor autonome şi al societăţilor cu capital de stat 
sunt proprietatea acestora, astfel că ele nu pot face parte din proprietatea privată a 
statului sau a entităţilor sale teritoriale. 

Într-adevăr, am mai arătat că, potrivit art. 5 din Legea nr. 15/1990 privind reor- 
ganizarea unităţilor economice de stat ca regii autonome şi societăți comerciale, cu 
modificările ulterioare, regiile autonome sunt proprietare ale bunurilor din patrimo- 


] M. Of. nr. 448 din 24 noiembrie 1998. 

niul lor şi exercită asupra acestora posesia, folosința şi dispoziţia, în condiţiile sta- 
bilite de lege. De asemenea, art. 20 alin. (2) din aceeaşi lege dispune că societățile 
reglementate de Legea nr. 31/1990 sunt proprietare ale bunurilor din patrimoniul 
lor, cu excepția celor dobândite cu alt titlu. 

Aşa fiind, nu se poate vedea cum, asupra aceloraşi bunuri, ar putea exista şi 
dreptul de proprietate privată al regiilor autonome şi al societăților (comerciale) şi 
dreptul de proprietate privată al statului sau al entităţilor sale teritoriale, după cazi!i, 

De altfel, în mod judicios a reținut Curtea Supremă de Justiţie că, numai cu în- 
călcarea flagrantă a dreptului de proprietate, dobândit de reclamanta dintr-o acțiu- 
ne în baza art. 20 din Legea nr. 15/1990, şi cu depăşirea propriei competențe, Gu- 
vernul României a dispus transferul spaţiilor comerciale din patrimoniul acesteia în 
patrimoniul altei saalgiați iei capital majoritar de stat, astfel că respectiva hotărâre 
de Guvern a fost anulată? 

Tot astfel, Curtea Europeană a Drepturilor Omului a decis că o hotărâre a Gu- 
vernului României prin care s-a dispus trecerea unui teren din patrimoniul recla- 
mantei, societate pe acţiuni cu capital majoritar de stat, în proprietatea statului fără 
plata vreunei despăgubiri, „cu titlu de reparaţiune” şi „fără nicio explicaţie ori justifi- 
care suficientă din partea autorităţilor naţionale şi fără ca Guvernul să poată invoca 
o bază legală de natură a autoriza o eventuală «gestionare directă» a patrimoniului 
reclamantei, chiar dacă statul avea o participare majoritară la capitalul acesteia, 
reprezintă o încălcare a dreptului ei de proprietate, protejat de dispoziţiile art. 1 din 
Protocolul nr. 1 la Convenţie”. 


_66. Formarea domeniului privat. Deşi, în principal, subiecte de drept public în- 
vestite cu autoritatea necesară realizării organizării funcțiilor specifice de drept pu- 
bic, statul şi unitățile administrativ-teritoriale sunt, ca titulare ale dreptului de pro- 
orietate privată, şi subiecte de drept civil şi, în această calitate, participante la rapor- 
“uri juridice civile. Ca atare, în cadrul unor asemenea raporturi, pot dobândi dreptul 
de proprietate privată asupra unor bunuri: vânzare-cumpărare, donaţii, schimb, legat, 
uzucapiune, accesiune şi altele, cum ar putea fi contractele nenumite. 

În acelaşi timp, s-a arătat că există şi moduri specifice de dobândire a dreptului 
de E ietale privată a statului, care nu se întâlnesc în privința altor subiecte de 
drept privati“, cum ar fi dobândirea, în condițiile legii”, a bunurilor fără stăpân sau 
abandonate, a moştenirilor vacante (art. 1135-1140 NCC), prin dezafectarea unor 
Dunuri proprietate publică şi prin exercitarea, în anumite situaţii, a dreptului de pre- 
empțiune recunoscut statului, cum ar fi cel reglementat de art. 36 alin. (1) din Le- 


”! În sens contrar, a se vedea |. ADAM, Regimul juridic al dobândirii şi al înstrăinării imobi- 


sn 9 terenuri şi construcții, Ed. Europa Nova, Bucureşti, 1996, p. 10. 

| A se vedea C.S.J., s. cont. adm., dec. nr. 210 din 3 februarie 1999, în Dreptul 
“. [1999 p. 142. 

- A se vedea C.E.D.0O., Hotărârea din 22 martie 2011, cauza S.C. Granitul S.A. c. Ro- 
Daoiei, nepublicată, www.echr.coe.int. 

"A se vedea C. OPRIŞAN, Fegimul general al proprietății în România, în S.D.R. 
=, 1/1995, p. 26. 

9! A se vedea O.G. nr. 14/2007 pentru reglementarea modului şi condiţiilor de valorificare a 

onurilor intrate, potrivit legii, în proprietatea privată a statului, republicată (M. Of. nr. 694 din 
23 septembrie 2014). 


62 Drepturile reale principale 


gea nr. 182/2000 privind protejarea patrimoniului cultural național mobil, republica- 
tă, care instituie un drept de preempțiune în favoarea statului, în ipoteza vânzării 
unor bunuri culturale proprietate privată, clasate ca bunuri de tezaur. 

Din punctul de vedere al regimului juridic al bunurilor proprietate privată apari- 
nând statului ori unităților administrativ-teritoriale, în principiu nu există nicio deo- 
sebire față de cel de drept comun aplicabil dreptului de proprietate având ca titular 
persoane fizice sau persoane juridice de drept privat. În acest sens, reamintim că, 
potrivit art. 44 alin. (2) din Constituţie, proprietatea privată este garantată şi ocrotită 
în mod egal, indiferent de titular. După cum s-a observat în literatura noastră juri- 
dică de specialitate mai veche, cu referire la bunurile din domeniul privat al statului 
sau al „stabilimentelor publice şi comunale”, acestea „nu sunt afectate uzului pu- 
blic. Ele nu se deosebesc de bunurile particularilor decât prin aceea că proprietarul 
lor este statul, județul sau comuna în loc de a fi o persoană particulară”, ceea ce 
înseamnă că ele sunt supuse regimului juridic de drept comuni“. 

Totuşi, este de observat că prevederi exprese ale unor dispoziţii legale în mate- 
rie permit derogări de la această regulă generală. Bunăoară, art. 121 alin. (2) din 
Legea nr. 215/2001 a administraţiei publice locale, republicată, dispune că bunurile 
ce fac parte din patrimoniul privat al unităților administrativ-teritoriale sunt supuse 
dispozițiilor de drept comun, dacă prin lege nu se prevede altfel?l. 


Secţiunea a 3-a. Conţinutul şi limitele dreptului 
de proprietate privată 


$1. Consideraţii generale 


67. Dispoziţiile noului Cod civil privitoare la conținutul şi limitele dreptului 
de proprietate privată. Am arătat mai sus că, atunci când vorbim despre conținu- 
tul dreptului de proprietate, avem în vedere înseşi atributele, prerogativele pe care 
acest drept le conferă titularului său. Dar, pentru a determina pe deplin acest con- 
ținut, trebuie avute în vedere şi limitările ce pot fi concepute, în diverse feluri, pri- 
vitoare la acest drept. 

În sistemul Codului civil român de la 1864, în vigoare până la 1 octombrie 2011, 
prerogativele dreptului de proprietate erau evocate în art. 480, spunându-se, aşa 
după cum am mai menţionat, că proprietatea este dreptul ce are cineva de a „se 
bucura” şi de a dispune de un bun, în mod exclusiv şi absolut, însă în limitele de- 
terminate de lege. Sub regimul acestui cod au fost adoptate, de-a lungul aplicării 
sale, numeroase acte normative speciale prin care au fost aduse diverse limitări 
ale exerciţiului prerogativelor dreptului de proprietate, de regulă privitoare la exerci- 
tarea dispoziției materiale, dar mai ales a dispoziției juridice asupra bunurilor obiect 
al dreptului de proprietate, în special! al dreptului de proprietate privată. 

Alta este însă concepția noului Cod civil român în materia pusă în discuție. 
Într-adevăr, într-o sistematizare normativă ce poate fi discutată, primul capitol, de- 
numit „Dispoziţii generale”, din Titlul II al Cărţii a Ill-a consacrat dreptului de pro- 


[1] A se vedea C. HAMANGIU, |. ROSETTI-BĂLĂNESCU, AL. BĂICOIANU, op. cit., vol. |, p. 918. 
2 Pentru asemenea derogări, a se vedea E. CHELARU, op. cit., p. 106. 

pnetate privată cuprinde o primă secţiune, intitulată „Conţinutul, întinderea și stin- 
gerea dreptului de proprietate privată. Întâiul text al acestei secțiuni — art. 555 — 
determină conținutul dreptului de proprietate privată, dispunând, în primul său ali- 
neat, că acest drept conferă titularului său atributele cunoscute — posesia, folosința 
şi dispoziția —, prerogative ce se exercită de către acesta „în mod exclusiv, absolut 
Şi perpetuu”, însă „în limitele determinate de lege”. Nu vedem de ce legiuitorul a 
determinat astfel numai conţinutul dreptului de proprietate privată; în definitiv, ace- 
ași este şi conţinutul dreptului de proprietate publică. Că, aşa cum vom vedea 
atunci când vom cerceta dreptul de proprietate publică, regimul său juridic este 
d'ferit, aceasta este o altă problemă, ce se situează, în chip evident, pe un alt plan. 

În orice caz, potrivit art. 554 alin. (2) NCC, dacă prin lege nu se prevede altfel, 
dispozițiile aplicabile dreptului de proprietate privată se aplică şi dreptului de pro- 
prietate publică, însă numai în măsura în care sunt compatibile cu aceasta din urmă. 


68. Textele subsecvente ale aceleiaşi secțiuni cuprind reglementări de principiu 
ale unor materii privitoare la dreptul de proprietate privată, şi anume: limitele exer- 
citiului acestui drept (art. 556); moaurile lui de dobândire (art. 557); cine suportă 
"iscul lucrului (art. 558), textul instituind regula că proprietarul este cel care suportă 
acest risc, afară dacă riscul nu a fost asumat de o altă persoană sau dacă prin lege 
u se dispune altfel; întinderea dreptului de proprietate privată asupra terenurilor 
“art. 559) şi, legat de determinarea întinderii sale materiale, sunt reglementate obli- 
gatia de grăniţuire (art. 560) şi dreptul de îngrădire (art. 561). precum şi stingerea 
sreptului de proprietate (art. 562). Cea de-a doua secţiune a aceluiaşi capitol cu- 
ennde reglementarea apărării dreptului de proprietate privată prin acțiunea în 
"evendicare şi prin acţiunea negatorie (art. 563-566 NCC). 

Se poate observa cu uşurinţă faptul că acest capitol al! noului Cod civil conţine 
"eglementări variate, ce depăşesc cadrul stabilirii conținutului acestui drept, cum ar 
* cele privitoare la enumerarea modurilor sale de dobândire şi la apărarea sa prin 
actuni specifice de drept civil. 

Este rațiunea pentru care ambele aceste reglementări vor fi cercetate în lucra- 
"sa noastră în capitole distincte. În schimb, în cadrul acestui capitol, strâns legat de 
“onţinutul dreptului de proprietate, urmează a analiza limitele exercitiului său. 

De asemenea, vom discuta, într-o secțiune specială a acestui capitol, problema 
sengerii dreptului de proprietate privată. 


$2. Limitele exercitării dreptului de proprietate privată 


2.1. Reglementare. Precizări prealabile. Clasificări 


69. Sediul materiei. Principiile generale privitoare la limitele exercitării dreptului 
3e proprietate sunt cuprinse în dispoziţiile art. 556 NCC. Într-adevăr, în primul său 
a neat, textul dispune că dreptul de proprietate poate fi exercitat în limitele materia- 
e ale obiectului său, acestea fiind limitele corporale ale bunului ce formează obiec- 
3 dreptului în discuţie, cu îngrădirile stabilite de lege. De asemenea, cel de-al doi- 
ea alineat al aceluiaşi articol stabileşte principiul potrivit cu care legea poate limita 
zxercitarea atributelor dreptului de proprietate, de regulă acestea fiind folosința şi 
>spoziţia. În sfârşit, art. 556 alin. (3) NCC permite limitarea exercitării dreptului de 

proprietate prin voința proprietarului, cu excepţiile prevăzute de lege în materie. 
Aşadar, rezultă că limitările dreptului de proprietate pot fi materiale şi juridice. Con- 
secvent acestei idei cuprinse în textul evocat, noul Cod civil consacră întreg Ca- 
pitolul III din titlul privitor la dreptul de proprietate privată limitelor juridice ale aces- 
tui drept, care pot fi limite legale (art. 602-625), adică determinate de lege, limite 
convenționale (art. 626-629), ce sunt stabilite prin convenția părţilor, şi limite judi- 
ciare (art. 630), ceea ce înseamnă instituirea lor prin hotărâre judecătorească. 

Limitele materiale. privesc însăşi corporabilitatea bunului, mobil sau imobil, cu 
unele di distincții, p pe care le vom vedea mai departe. Aceasta nu înseamnă că voința 
legiuitorului nu poate interveni spre a îngrădi o parte din această „corporabilitate”. 
Bunăoară, potrivit art. 44 alin. (5) din Constituţia României, republicată, în scopul 
realizării unor lucrări de interes general, autoritatea publică va putea folosi subsolul 
oricărei proprietăți imobiliare, cu obligaţia corespunzătoare de a-l despăgubi pe 
proprietarul solului pentru daunele aduse acestuia, plantațiilor ori construcțiilor afla- 
te pe suprafaţa de teren respectivă, precum şi pentru daunele imputabile autorităţii 
înseşi, cauzate cu prilejul efectuării acelor lucrări. 

Ca principiu, limitele juridice privesc atributele dreptului de proprietate şi îşi au 
izvorul în voinţa juridică exprimată fie de legiuitor, fie de judecător, de regulă, cu 
prilejul soluționării unui litigiu între părțile în prezenţă, fie urmare a exprimării voin- 
tei proprietarului prin acte juridice care au ca scop constituirea unor limite ale exer- 
cițiului dreptului de proprietate. 


70. indiferent însă de natura lor, limitările dreptului de proprietate nu conduc la 
negarea acestuia!!l. Deşi drept absolut, opozabil erga omnes, dreptul de proprieta- 
te se exercită în cadrul unor raporturi sociale care presupun luarea în considerare 
atât a intereselor individuale, cât şi a intereselor de ordin general, ce țin de însăşi 
organizarea vieții de către autoritățile statale, în limitele competenţelor lor. 

Problema aceasta este departe de a avea caracter de noutate. Într-adevăr, sub 
regimul fostului Cod civil român de la 1864, în literatura juridică mai veche s-a ară- 
tat că, atunci când fostul art. 480 C. civ. dispunea că dreptul de proprietate se exer- 
cită în condițiile prevăzute de lege, prin aceste condiţii aveau a fi avute în vedere 
„limitele normale ale dreptului de proprietate”, care „cuprind toate îngrădirile, infinit 
de variate după timp şi loc, care se impun fie în privința obiectului dreptului, fie în 
privința unor atribute ale dreptului, spre apărarea intereselor obşteşti sau spre apă- 
rarea intereselor private ale altora”, 

Alteori s-a spus că, „pentru a cunoaşte (...) exercițiul însuşi al dreptului de pro- 
prietate, mai bine zis a şti ce poate face proprietarul cu lucrul asupra căruia are un 
asemenea drept, cel mai nimerit lucru este să arătăm ce nu îi este îngăduit să facă, 
adică să cercetăm limitele care îi îngrădesc exercițiul. Aceste restricțiuni sunt, în 
cea mai mare parte, inspirate de interesul public în înțelesul lui cel mai larg, căci, 
chiar atunci când, aparent, ele urmăresc protecția ML interes privat, deasupra lor 
nu e greu a găsi tot o preocupare de ordin generar!?. 


(1] A se vedea V. STOICA, op. cit. (2009), p. 107. 
(21 M.B. CANTACUZINO, 0p. cit., p. 141. 
5 G.N. Lurescu, op. cit., p. 295. 

71. Totuşi, corelația dintre interesul generali şi cel individual, de natură a concre- 
tiza limitele exercitiului dreptului de proprietate, nu are a fi privită în mod abstract, 
ci în funcţie de însăşi evoluția acestui drept şi de condiţiile social-economice în 
care el este exercitat. 

Cel mai adesea, această idee se reflectă în reglementările de ordin constituțional. 
Astfel, art. 135 din Constituţia României, revizuită, situat, aşa cum am mai amintit, în 
Titlul IV, intitulat „Economia şi finanțele publice”, dispune că economia României este 
o economie de piață, deci bazată pe libera inițiativă şi pe concurenţă, iar statul tre- 
buie să asigure, printre altele, libertatea comerțului, protecția concurenţei loiale, crea- 
ea cadrului favorabil pentru clasificarea tuturor factorilor de producţie, protejarea 
'ntereselor naţionale în activitatea economică, financiară şi valutară, exploatarea re- 
surselor naturale în concordanţă cu interesul național, refacerea şi ocrotirea mediului 
înconjurător, precum şi menţinerea echilibrului ecologic etc. 

De asemenea, am arătat că textul constituțional următer — art. 136 — consacră 
ocrotirea proprietății de către stat şi determină formele dreptului de proprietate în 
România: aceasta poate fi publică, atunci când aparține statului sau unităților admi- 
"strativ-teritoriale, şi privată, atunci când aparține tuturor celorialte subiecte de drept. 

- Proprietatea publică se bucură de un regim juridic de protecţie, în sensul că 
Dunurile care îi formează obiectul sunt inalienabile [art. 136 alin. (4)], iar proprieta- 
lea privată, la rândul ei, în condiţiile legii, este inviolabilă [art. 136 alin. (5)]. 

În acelaşi timp, am văzut că printre drepturile şi libertăţile fundamentale Consti- 
tuția României reglementează dreptul de proprietate privată, care este garantat şi 
ocrotit în mod egal de lege, indiferent de titular [art. 44 alin. (2)]. El este garantat, 
Dentru că la baza economiei de piață stă proprietatea privată, ca expresie econo- 
mică a libertății individului. Ea poate fi pusă în valoare de către individ ca persoană 
“zică sau în mod colectiv, prin exercitarea dreptului constituțional la asociere (art. 40 
an Constituţie), adică prin crearea de subiecte colective de drept privat. societăți, 
asociaţii cu scop lucrativ, asociaţii fără scop lucrativ etc. 

Asocierea şi, prin aceasta, crearea unor subiecte colective de drept nu schimbă 
esența dreptului de proprietate asupra bunurilor din patrimoniul unor asemenea su- 
mecte colective de drept; el rămâne un drept de proprietate privată, care are conținu- 
tul şi limitele stabilite prin actele de constituire şi statute, dar şi de lege, în general. 

Într-o economie de piaţă nu poate fi negat rolul statului, care trebuie să asigure, 
în esență, dezvoltarea economică a ţării prin punerea în valoare a bunurilor pro- 
pretatea sa, publică sau privată, şi prin asigurarea dezvoltării proprietăţii private 
aparținând celorlalte subiecte de drept. 

Desigur, aderarea României la Uniunea Europeană la 1 ianuarie 2007 a fost 
precedată de recunoaşterea economiei țării noastre ca o economie funcțională de 
Diață, cu toate caracteristicile acesteia, în specia! funcţionarea pe baza cererii şi 
aertei şi prin rolul predominant al sectorului privat în cadrul ei. 

Nu mai puţin, nu trebuie pierdut din vedere că statul a moştenit de la vechiul 
regim totalitar practic dreptul de proprietate asupra tuturor mijloacelor de producție, 
“ar procesul de privatizare, adică de trecere a bunurilor din proprietatea statului în 
proprietatea privată a altor subiecte de drept, nu s-a încheiat încă sau nu întot- 
geauna privatizarea unor societăţi cu capital de stat a fost un succes. 

În orice caz, statul va avea mereu în proprietate publică sau privată anumite 
categorii de bunuri, astfel cum dispune art. 136 alin. (3) din Constituţie. 


TI 

Sintagma „statul de drept” exprimă, printre altele, şi ideea că areptui de proprie- 
tate privată, cu regimul juridic ce îi corespunde şi care reprezintă regua într-o eco- 
nomie de piață, este garantat şi ocrotit de stat, aflându-se însă în inierdependență 
cu dreptul de proprietate publică. 

Statul trebuie să asigure armonizarea celor două forme de propretare. "nteresul 
individual având a fi îmbinat cu cel colectiv, pentru că, indiferent de forza e, pro- 
prietatea exprimă şi ideea de funcţie socială!” Aşa fiind, este firesc să existe diver- 
se limitări ale exerciţiului atributelor dreptului de proprietate, cuprinse în regiemen- 
tări legale de natură administrativă sau civilă. 

Pentru că, aşa după cum s-a spust?, unei percepții abstracte, untorme şi cu 
caracter ideologic trebuie preferată o analiză funcțională a dreptu de sroonetate, 
în care domeniul şi exercitarea dreptului nu pot fi nelimitate. 

Acestea sunt considerentele pentru care art. 602 alin. (1) NCC spune că le- 
gea poate limita exercitarea dreptului de proprietate, fie în interes pic, fe în in- 
teres privat. Dând expresie principiului libertăţii de voinţă, alin. (2) ai ace aşi text 
precizează că, dacă este vorba despre limitări ale dreptului de proonetate cu inte- 
res privat, acestea pot fi modificate ori chiar desființate prin acora pârilor, ur- 
mând a fi opozabile terţilor prin îndeplinirea formalităţilor de punctate prevăzute 
de iege. Deşi situat de legiuitor într-un capitol al codului care face pane drw-un ti- 
tlu consacrat dreptului de proprietate privată, ni se pare evident faptă că e! are o 
aplicație generală. 

Aşadar, dreptul de proprietate nu poate fi protejat decât în limte'e îmctior că- 
rora el trebuie să răspundă; dacă are a fi protejat, apoi dreptul de prozretaie impli- 
că limitări pe care le impun finalitățile sale morale, eficacitatea sa economică şi 
exigenţele interesului general. 


__72. Categorii de limitări ale dreptului de proprietate. Reven2 2 3 spoziţiile 
noului Cod civil în materie, sigur că cea mai importantă clasiticare 2 îmeor exer- 
cițiului dreptului de proprietate este în /imite materiale şi limte jomsce. cele din 
urmă putând fi limite legale, limite judiciare şi limite convenționa e ssezsta este 
clasificarea pe care o vom urma în analiza lor. Nu mai puțin, 2:3 37 asooziţiile 
noului Cod civil, cât şi din cele cuprinse în alte acte normative rămase 5 'goare, 
rezultă că pot fi avute în vedere şi alte categorii de asemenea 135 zare se pot 
interfera cu cele amintite mai sus. 

Astfel, în primul rând, există limitări care privesc exercițiul ap: 3sooziției 
juridice asupra bunurilor proprietatea unor subiecte de drept, fie persza”e *zce, fie 
persoane juridice, de drept public sau de drept privat. Avem în veoere 26 vunurile 
declarate de lege ca fiind inalienabile, definitiv sau temporar. sa. z'eable în 
condiţii restrictive. 

În al doilea rând, există limitări ale exerciţiului dreptului de preozez:e care de- 
curg din raporturile de vecinătate, cum sunt multe limitări regleme” zi 22 noul Cod 
civil. 


!' A se vedea FL. Balas, B. DUMITRACHE, Discuţii pe marginea Legi = 337534 privind 
exproprierea pentru cauză de utilitate publică, în Dreptul nr. 4/1995. 5 "3 22 2rwre la 


doctrina funcției sociale a proprietății, a se vedea J.-L. BERGEL, M Bas 5 DmamONTI, 
op. cit., p. 79-80. 
(2 /dem, p. 81. 

În al treilea rând, legea impune anumite limitări temporare sau definitive ale 
folosinţei bunurilor, cum ar fi în materia rechizițiilor. 

În al patrulea rând, după cum am arătat, există limitări ale exerciţiului dreptului 
de proprietate rezultate din folosirea subsolului oricărei proprietăți imobiliare pentru 
lucrări de interes general. 

În sfârşit, există limitări care conduc, în condiţiile legii, la pierderea dreptului de 
proprietate privată prin exproprierea pentru lucrări de interes public. 

Precizăm aici că ne vom ocupa separat, într-un alt capitol, de regimul juridic al 
realizării, transformării şi demolării construcţiilor şi de regimul juridic al bunurilor din 
patrimoniul cultural național mobil, care privesc şi anumite limitări ale dreptului de 
dispoziție, materială sau juridică, asupra acestor categorii de bunuri. 

Separat vom examina confiscarea, rechiziția şi exproprierea bunurilor proprieta- 
te privată. 


2.2. Limitele materiale ale exerciţiului dreptului de proprietate privată 


73. Precizări preliminare. Delimitări. Atunci când vorbim despre limitele mate- 
riale ale dreptului de proprietate privată asupra unui bun, este evident că avem în 
vedere „starea sa fizică”, adică însăşi corporabilitatea bunului respectiv, fie el mobi! 
sau imobil. Însă problema unor asemenea limite materiale priveşte numai bunurile 
mobile ori imobile corporale; bunurile incorporale ca valori patrimoniale pot forma, 
eventual, numai obiectul unor limite juridice ale exerciţiului dreptului de proprietatel"!. 

Dar, chiar şi atunci când avem în vedere limitări materiale ce privesc bunurile 
corporale, încă se impun anumite distincţii. Cum s-a spus, în Uli să Dunuiilor mo- 
bile corporale, corporabilitatea lor este, „de regulă, clară şi precisă”!?l, de natură a 
stabili înseşi limitele în care au a fi exercitate atributele dreptului de proprietate 
asupra bunului. Desigur, potrivit naturii şi destinaţiei bunului, proprietarul îi poate 
schimba configuraţia „fizică”, modificându-i astfel limitele corporabilității, prin exer- 
citarea dreptului de dispoziție materială ca atribut al dreptului de proprietate privitor 
ia un anumit bun corporabii. Dacă cel care antamează corporabilitatea bunului mo- 
bil este un terț, au a fi luate în discuţie posibilele raporturi juridice născute între pro- 
prietar şi terța persoană, raporturi ce au ca obiect material bunul în discuție; în 
absența unor asemenea raporturi, se va putea pune problema angajării răspunderii 
civile delictuale a terțului pentru atingerile aduse „corporabilității bunului”. 

Cu referire la bunurile imobile, din punctul de vedere al limitelor materiale ale 
exerciţiului dreptului de proprietate, trebuie să distingem între construcții şi terenuri. 
În privința construcțiilor, configurația „fizică” a acestora determină înseşi limitele 
materiale ale dreptului de proprietate asupra lor; o schimbare a acestor limite prin 
intervenţia proprietarului prin exercitarea prerogativei dispoziției materiale asupra 
construcţiei nu va putea fi făcută decât cu respectarea legislației speciale în mate- 
rie, cu precizarea că, într-o astfel de situație, schimbarea configurației materiale a 
bunului se va putea face numai prin respectarea unei limitări juridice a exerciţiului 
dreptului de proprietate asupra bunului, anume prin voinţa legiuitorului, care impu- 
ne respectarea unei anumite discipline în construcții, în interes general. De aseme- 
nea, dacă, prin ipoteză, obiectul dreptului de proprietate poartă asupra unui aparta- 


I'] A se vedea şi V. STOICA, op. cit. (2009), p. 108. 
(2! jpidern. 

ment situat într-un imobil cu mai multe apartamente cu proprietari diferiți şi apare 
un litigiu între proprietarii acestora privitor la limitele materiale ale dreptului lor, 
urmează ca acel litigiu să fie soluționat după regulile prevăzute de lege în materia 
coproprietăţii forțate. 

Mai complicată este problema limitelor materiale ale dreptului de proprietate 
asupra terenurilor, deoarece acesta cuprinde, cel puţin teoretic, nu numai suprafata 
terenului, ci şi spaţiul situat deasupra sa, precum şi subsolul său. Într-adevăr, 
potrivit art. 559 alin. (1) NCC, proprietatea terenului se întinde i 20 subsolului 
şi a spaţiului deasupra terenului, cu respectarea limitelor legale" 1 Formularea prin- 
cipiului este cel puțin seducătoare şi reflectă ideea „deplinătății” dreptului de pro- 
prietate. Precizarea finală este însă de natură să confere un anumit „realism” mo- 
dului în care legiuitorul a voit să definească limitele materiale ale dreptului de pro- 
prietate asupra terenurilor, aşa după cum vom arăta în cele ce urmează. În orice 
caz, în această materie legiuitorul român modern a fost mult mai „precaut” decât 
cel de la 1864, care scrisese în art. 489 fostul C. civ. că „Proprietatea pământului 
cuprinde în sine proprietatea suprafeţei şi subfeței lui”, fără nicio altă precizare. 


„74. Suprafaţa terenului. Firesc este ca orice proprietar al unui teren, indiferent 
care i-ar fi natura şi destinația, să cunoască suprafața acestuia, adică intinderea 
materială a dreptului său. În măsura în care proprietarul are un titlu în sensul de 
instrumentum asupra terenului său, de regulă acesta cuprinde mențiuni cu privire 
la întinderea suprafeței terenului, vecinătățile sale şi poate fi însoțit de planuri ca- 
dastrale. Dacă terenul este înscris în cartea funciară, această înscriere cupnnde şi 
O „descriere” a imobiluiui, astfel cum dispune art. 876 alin. (1) NCC, descriere ce 
are ca o componentă esenţială întinderea suprafeței terenului. Eventualele litigii 
dintre proprietarii vecini pentru determinarea exactă a întinderii matenale a supra- 
feţelor de teren asupra cărora poartă dreptul lor de proprietate imobiiară vor putea 
fi soluționate pe calea unei acțiuni în justiție specifice, anume acțiunea în grăni- 
țuire, pe temeiul art. 560 NCC (art. 584 din fostul cod). Vom analiza insă această 
acțiune atunci când vom pune în discuție mijloacele juridice de apărare a dreptului 
de proprietate, pentru că, aşa după cum vom vedea, ea poate fi concepută ca o 
acțiune în justiţie ce are ca scop apărarea acestui drept prin stab'vea cât mai 
exactă a limitelor materiale ale obiectului său, terenul asupra căruia poană dreptul. 
Nu mai puțin, potrivit art. 561 NCC, orice proprietar poate să își imgrădească 
proprietatea sa, suportând, în condiţiile legii, cheltuielile ocazionate (az. 535 fostul 
C. civ.). Precizăm că, de regulă, textul are în vedere ipoteza inexistente nu con- 
flict între proprietarii vecini cu privire !a limitele suprafeței de teren ce az2re pro- 
prietarului care purcede la îngrădirea proprietății sale; în fapt, această mz3re se 
face strict în limitele materiale ale obiectului dreptului. 


75. Spaţiul de deasupra terenului. Am arătat mai sus că, potrivi a. 559 aim. (1) 
NCC, dreptut de proprietate asupra terenului cuprinde şi spaţiul situzt? 9zzsupra lui. 
Aceasta înseamnă că, cel puţin teoretic, proprietarul terenul ese 3 zracvetarul 


"1 O dispoziție asemănătoare se regăseşte în art. 951 alin. (1) C. cr D-ezee Canada), 
potrivit cu care „la propriste du sol emporte celle du dessus et du o>ssas 2 zretatea 
asupra solului cuprinde şi pe aceea de deasupra şi dedesubtul ei). 

acestui spațiu. Formularea principiului ţine însă mai degrabă de „epoca romantică 
a absolutismului dreptului de proprietate”. Realităţile contemporane în materie sunt 
cu totul altele, fie numai prin raportare la deosebita dezvoltare a transporturilor 
aeriene. În orice caz, în determinarea limitei materiale a spațiului situat deasupra 
unui teren proprietate privată, trebuie să avem în vedere mai multe reglementări. 
Astfel,| potrivit art. 136 alin. (3) din Constituţia republicată, spațiul aerian al Romă- 
niei face obiectul exclusiv al proprietății publice a statului. Noţiunea de spatiu ae- 
rian nu este însă specifică numai dreptului intern; ea este cunoscută şi în dreptul 
internaţional. ) Din punctul de vedere al! dreptului intern român în materie, reținem 
că, potrivit art. 6 C. aerian civil", „spaţiul aerian naţional reprezintă coloana de aer 
situată deasupra teritoriului de suveranitate al României, până la limita inferioară a 
spaţiului extraatmosferic”. Observăm că textul determină limita superioară a spa- 
țiului aerian proprietate publică a statului. Dar care este limita inferioară a acestuia, 
determinând astfel limita superioară a dreptului de proprietate privată asupra spa- 
tiului de deasupra terenului ce formează obiectul acelui drept? Interpretarea unor 
dispoziţii din Codul pan ce par a da un răspuns la această întrebare nu credem 
că apare ca evidentă? 

Credem că răspunsul la problema discutată trebuie să fie unul de natură prag- 
matică, în funcție de modul cum înțelege proprietarul să pună în valoare spaţiul de 
deasupra terenului proprietatea sa. Or, din acest punct de vedere, art. 559 alin. (2) 
NCC dispune că proprietarul poate face deasupra terenului său toate construcțiile, 
plantațiile şi lucrările pe care le găseşte de cuviință, în afară de exceptiile stabilite 
de lege, „şi poate trage din ele toate foloasele pe care acestea le-ar produce”. Da- 
că este vorba despre plantaţii ori alte lucrări, desigur că trebuie avute în vedere 
normele administrative ce reglementează ocuparea solului, natura lucrărilor ce se 
pot face etc. Dacă proprietarul va edifica o construcție, pe lângă aceste norme, el 
va trebui să respecte, ca limită a folosinţei spaţiului de deasupra terenului său, nor- 
mele administrative de stabilire a înălțimii clădirilor în zona dată şi, în general, nor- 
mele de urbanism. De asemenea, pentru terenurile aflate în vecinătatea aeropor- 
turilor sau a altor instalaţii aeronautice, limita materială a folosinţei terenurilor pro- 
prietate privată este determinată de existența servituților aeronautice, ca servituți 
administrative, stabilite în cadrul unor raporturi de drept public şi decurgând din 
situația bunurilor. 

Astfel [Potrivit art. 3 pct. 3.38 C. aerian civil român, servituțile aeronautice cu- 
prind „condiţii, restricții (şi) obligații impuse de reglementările naţionale şi/sau inter- 
naţionale, în interesul siguranței zborurilor”. Articolul 76 din acelaşi cod prevede că, 
în scopul asigurării siguranţei zborului aeronavelor, în conformitate cu reglementă- 
rile specifice emise de organul centrali al administraţiei de stat în domeniul trans- 
porturilor, respectiv Ministerul Transporturilor, sunt stabilite zonele supuse servi- 
tuților „de aeronautică civilă” aferente aerodromurilor civile şi echipamentelor servi- 
ciilor civile de navigaţie aeriană. Or, în zonele supuse servituților de aeronautică 


UI A se vedea O.U.G. nr. 29 din 29 august 1997 privind Codul aerian civil al României, 
republicată în M. Of. nr. 45 din 26 ianuarie 2001 în temeiul art. Ill din Legea nr. 130 din 21 
ue! ta (M. Of. nr. 335 din 31 iulie 2000). 

] A se vedea art. 7, art. 10, art. 76 şi art. 78 C. aerian civil; în sensul că aceste texte ar 
permite stabilirea limitei materiale „aeriene” a dreptului de proprietate asupra unui teren, a 
se vedea V. STOICA, op. cit. (2009), p. 109. 

civilă pot fi amplasate şi realizate construcții numai cu avizul Ministerului Transpor- 
turilor, iar în cazul aerodromurilor exploatate în comun cu autoritățile militare, este 
necesar şi avizul Ministerului Apărării Naţionale (art. 77 C. aerian civil român). 

Este evident că asemenea limitări ca acelea arate mai sus sunt de drept public. 
Nimic nu se opune ca proprietarul să îşi asume obligaţia față de un vecin al său de 
a nu construi pe terenul unui raport juridic obligaţional ori să constituie o servitute 
cu acelaşi conținut juridic. 

Ca titular al dreptului de proprietate asupra spațiului aflat deasupra terenului 
său, proprietarul poate interzice oricărei persoane să îi încalce în vreun mod acest 
drept. 


„76. Subsolul terenului, Dacă am lua ad litteram dispoziţiile art. 559 alin. (1) 
NCC, ar însemna să afirmăm un principiu inexact nu numai din punct de vedere 
juridic, ci şi din punctul de vedere al ... fizicii planetei Pământ: dreptul de proprieta- 
te asupra unui teren cuprinde, în mod nelimitat, şi subsolul acelui teren, geologic şi 
fizic, până ... în centrul pământului! 

În realitate, problema exercitării dreptului de proprietate asupra subsolului tere- 
nului ca limită materială a acestui drept are a fi nuanţată. Astfel, nu trebuie să pier- 
dem din vedere călart. 136 alin. (3) din Constituţie dispune că bogățiile de interes 
public ale subsolului fac exclusiv obiect al dreptului de proprietate publică a sta- 
tului, per a contrario, se deduce că bogăţiile care nu sunt de interes public pot fi 
exploatate de către titularul dreptului de proprietate asupra terenului în subsolul 
căruia acestea s-ar putea găsi. De asemenea, arătam mai sus că, potrivit art. 44 
alin. (5) din Constituţie, în ipoteza efectuării unor lucrări de interes general, autori- 
tatea publică este îndrituită să folosească subsolul oricărei proprietăți imobiliare, cu 
obligația corespunzătoare de a-l despăgubi pe proprietarul acelui teren pentru 
eventualele daune aduse solului, plantațiilor ori construcțiilor ce se aflau pe terenul 
respectiv, precum şi pentru alte daune care sunt imputabile autorităţilor care au 
dispus sau/şi au efectuat lucrările. Cuantumul despăgubirilor poate fi stabilit prin 
acordul părţilor, iar dacă acestea nu se înțeleg, el urmează a fi determinat de 
instanța judecătorească [art. 44 alin. (6) din Constituţie]. 

Interesul general avut în vedere pentru realizarea lucrărilor are a fi dovedit de 
către autoritatea statală care solicită aceasta. Dacă proprietarul terenului se opune, 
credem că va decide instanta judecătorească. La rândul lor, despăgubirile ce pot fi 
acordate proprietarului terenului pentru daunele aduse solului, plantatiilor ori con- 
strucţiilor ce s-ar afla pe acel teren sunt de două categorii: o primă categorie este 
aceea a despăgubirilor ce trebuie acordate pentru pagubele rezultate, în mod 
obiectiv, prin însăşi folosința subsolului proprietății imobiliare; cea de-a doua cate- 
gorie de despăgubiri are în vedere eventualele pagube produse cu acelaşi prilej, 
„imputabile autorităţii” (publice), cum dispune textul constituțional. În această din 
urmă situaţie, urmează a fi angajată răspunderea civilă delictuală a autorităţii pu- 
blice, cu îndeplinirea tuturor condițiilor pe care ea le presupune, condiţii a căror 
îndeplinire urmează a fi probată de proprietarul solului". Într-o asemenea situație, 
realizarea acordului părţilor în privința cuantumului despăgubirilor acordate nu este 
de exclus. 


“] jdem, p. 181. 

În sfârşit, art. 559 alin. (2) NCC instituie, în a doua sa parte, norma potrivit cu care 
proprietarul unui teren „(...) este ținut să respecte, în condiţiile şi în limitele deter- 
minate de lege, drepturile terţilor asupra resurselor minerale ale subsolului, izvoarelor 


şi apelor subterane, lucrărilor şi instalaţiilor subterane şi altor asemenea”!!! 


77. Terenurile cu ape. Limitele materiale ale exerciţiului dreptului de proprieta- 
te au a fi înțelese şi prin raportare la dispoziţiile legale ce reglementează regimul! 
apelor. Pe acest plan, trebuie să amintim că, potrivit dispoziţiilor art. 136 alin. (3) 
din Constituţie, „(...) apele cu potenţial energetic valorificabil, de interes naţional 
(...)”, fac obiectul exclusiv al proprietății publice. 

În schimb, art. 559 alin. (3) NCC dispune că apele de suprafaţă şi albiile acesto- 
ra aparțin proprietarului terenului pe care se formează sau curg, în condiţiile pre- 
văzute de lege. De asemenea, potrivit tezei a Il-a a aceluiaşi text, proprietarul unui 
teren are dreptul de a-şi apropria şi utiliza, în condiţiile legii, apa izvoarelor şi a 
lacurilor aflate pe acel teren, apa freatică din subsolul lui, precum şi apele pluviale. 
Aceste dispoziţii au a fi completate cu cele cuprinse în art. 602-610 NCC privitoare 
a folosința apelor, subsumate însă materiei limitelor legale ale exerciţiului dreptului 
de proprietate, pe care le vom analiza imediat mai jos. 


2.3. Limitele juridice aie exerciţiului dreptului de proprietate privată 
2.3.1. Consideraţii generale. Clasificări 


78. Sediul materiei. Am arătat că Titlul II, Capitolul III al cărții despre bunuri din 
noul Cod civil este consacrat limitelor juridice ale dreptului de proprietate privată şi 
că, în concepţia noii legi fundamentale civile, aceste limite pot fi legale, convenţio- 
nale şi judiciare. Caracteristica lor comună, esenţială, este aceea că limitele juri- 
dice sunt impuse prin voinţa juridică exprimată fie de legiuitor, fie de titularul drep- 
tului de proprietate privată asupra unui bun, fie de judecător, cu prilejul soluționării 
unui conflict juridic privitor la exercițiul prerogativelor acestui drept şi, nefiind apli- 
cabile nici dispozițiile din materia limitelor legale şi nici cele despre limitele conven- 
ționale, având a tranşa litigiul, judecătorul stabileşte el însuşi prin hotărârea pe 
care o va pronunţa, în cadrul principiilor generale de drept aplicabile în materie, 
eventualele limitări ale exerciţiului dreptului de proprietate, de regulă între proprie- 
tarii unor fonduri învecinate; aceasta, în scopul asigurării unei bune conviețuiri, fiind 
„depăşite” astfel „inconvenientele normale ale vecinătăţii” (art. 630 NCC). 

Pe plan general, este de observat că reglementările legale cuprinse în acest ca- 
pitol asigură o bună sistematizare a materiei, cele privitoare la limitările juridice 
convenţionale şi judiciare ale dreptului de proprietate avâna caracter de noutate în 
cadrul legii civile fundamentale române. Cât priveşte limitările „legale”, în general, 
acestea erau cuprinse, în mod impropriu, în fostul Cod civil român de la 1864 în 
materia servituţilor naturale şi legale. Precizăm că „noutatea” de care vorbim are în 
vedere numai cuprinderea reglementărilor acestor limite în noul Cod civil, nu însăşi 


["] Mai sintetic, art. 951 C. civ. Qu&bec, care credem că a „inspirat” textul amintit, dispune 
că proprietarul terenului „este ținut să respecte, între altele, drepturile publice asupra mi- 
nelor, asupra napelor de apă şi asupra râurilor subterane” („es droits publics sur les mines, 
Sur les nappes d'eau et sur les rivieres souterraines”). 

existența lor în dreptul civil român ante noul cod. Într-adevăr, şi sub imperiul fos- 
tului Cod civil de la 1864, chiar dacă problema a format o vreme obiect de contro- 
versă în doctrină şi în practica judiciară, nu era de exclus stabilirea unor clauze de 
inalienabilitate a unor bunuri prin voința părților, pe baza principiului liberei auto- 
nomii de voință exprimate în acte juridice, câtă vreme asemenea clauze nu erau 
contrare ordinii publice şi regulilor de conviețuire socială. Tot astfel, sub „imperiul” 
aceluiaşi Cod civil, nu aveau a fi de neconceput situaţii în care judecătorul să fi fost 
chemat a aprecia eventualul abuz de drept comis de una dintre părţile unui litigiu 
ce avea ca obiect exercitarea anumitor atribute ale dreptului de proprietate asupra 
unui bun, de exemplu, folosința bunului, şi, astfel, să determine el, prin hotărâre, 
limitele exerciţiului dreptului, cum arătam mai sus. 

În orice caz, abordarea sistematizată şi, într-o anumită măsură, cu caracter de 
noutate a limitelor juridice ale exerciţiului dreptului de proprietate a impus inciude- 
rea în cadrul acestui capitol a unor norme de drept privitoare la aplicarea lor în 
timp, asupra cărora vom reveni mai jos. 


79. Clasificare. În analiza consacrată limitărilor puse în discuție, după criteriul 
voinței juridice, nu putem decât să urmăm sistematizarea prevăzută de noul Cod 
civil, astfel că vom cerceta mai întâi /imitările legale, apoi limitările convenţionale şi, 
în sfârşit, limitările judiciare. 


80. Precizări prealabile. Posibile distincții privitoare la limitele legale. Dis- 
poziţiile art. 602-625 NCC ce formează prima secțiune din capitolul amintit privitor — 
la limitele juridice ale exerciţiului dreptului de proprietate privată sunt consacrate 
limitelor legale ale exerciţiului acestui drept. Este de observat că primele două arti- 
cole ale acestei secţiuni — art. 602-603 — alcătuiesc un paragraf distinct, intitulat 
dispoziții comune. Articolul 602 alin. (1) NCC instituie un principiu general, potrivit 
cu care legea poate limita exercitarea dreptului de proprietate fie în interes public, 
fie în interes privat. Am încercat să demonstrăm anterior că acest principiu domină 
întreaga materie a exercitării prerogativelor conferite de dreptul de proprietate; nu 
se poate face abstracţie de acest principiu nici atunci când au a fi determinate /imi- 
tele materiale ale exerciţiului dreptului de proprietate. 

Cei de-al doilea alineat al aceluiaşi text dispune că limitele legale ale dreptului 
de proprietate stabilite în interes privat pot fi modificate ori desființate temporar prin 
acordul părților, precizând însă că, spre a fi opozabile terţilor, este necesar ca mo- 
dificarea sau desființarea astfel realizată să îndeplinească formalitățile de publici- 
tate prevăzute de lege. Bunăoară, art. 612 NCC impune, aşa după cum vom vedea 
imediat, o anumită „distanță minimă în construcții”, dar permite „orice derogare” de 
la aceasta, care se poate face „prin acordul părților, exprimat într-un înscris auten- 
tic”. Un asemenea acord poate avea ca obiect, de exemplu, constituirea unei ser- 
vituţi prin acordul părților de a nu zidi la o distanță mai mare decât cea de 60 de cm 
„față de linia de hotar, dacă nu se prevede altfel prin lege sau prin regulamentul de 
urbanism” pentru zona respectivă. Pentru a fi opozabil terţilor, actul autentic prin 
care proprietarii vecini au convenit altfel are a fi înscris în cartea funciară. 

Articolul 602 alin. (2) NCC permite chiar desfiintarea, tot prin acordul părților, a 
limitelor legale stabilite în interes privat, dar numai cu caracter temporar, cu înde- 
plinirea condiţiilor de formă şi de publicitate evocate. 

Preluând principiul din art. 44 alin. (7) din Constituţie, art. 603 NCC dispune că 
dreptul de proprietate obligă la respectarea sarcinilor privind protecția mediului şi 
asigurarea bunei vecinătăţi, precum şi la respectarea celorlalte sarcini care, potrivit 
legii sau obiceiului, revin proprietarului. 

Sarcinile privind protecția mediului înconjurător sunt deosebit de complexe, iar 
ansamblul de reglementări juridice în domeniu constituie un „obiectiv de interes pu- 
blic major”, ele fiind adoptate „pe baza principiilor şi elementelor strategice care 
conduc la dezvoltarea durabilă” [art. 1 alin. (1) din O.U.G. nr. 195 din 22 decem- 
brie 2005 privind protecția mediuluil"]]. Potrivit art. 6 din acest act normativ, pro- 
tecția mediului constituie obligația şi responsabilitatea autorităților administrative 
publice centrale şi locale, precum şi a tuturor persoanelor fizice şi juridice. O.U.G. 
nr. 195/2005 stabileşte obligaţiile ce revin persoanelor fizice şi juridice în legătură 
cu: regimul juridic al substanțelor şi al preparatelor periculoase; regimul îngrăşă- 
mintelor chimice şi al produselor de protecţie a plantelor; conservarea biodiversității 
şi a ariilor naturale protejate; protecția apelor şi a ecosistemelor acvatice; protecția 
atmosferei şi gestionarea zgomotului ambiental; protecţia solului, a subsolului şi a 
ecosistemelor terestre; protecția aşezărilor umane şi altele. 

Cât priveşte „asigurarea bunei vecinătăţi”, în anumite situaţii raporturile de veci- 
nătate pot constitui unele sarcini reale. Astfel, atunci când am analizat clasificarea 
drepturilor subiective patrimoniale în drepturi reale şi drepturi de creanţă, arătam 
că la limita dintre aceste două categorii se găsesc şi obligaţiile reale de a face — 
obligații propter rem —, care decurg din stăpânirea, cu orice titlu, a unor bunuri. Am 
văzut că ele pot rezulta din lege sau pot fi stabilite prin voința părților şi se transmit 
odată cu transmiterea acelor bunuri. Uneori, îndeplinirea acestor obligații presupu- 
ne luarea în considerare a raporturilor de vecinătate între fonduri. 

Bunăoară, potrivit art. 82-83 din Legea fondului funciar, terenurile care, prin de- 
gradare şi poluare, şi-au pierdut, total sau parţial, capacitatea de producție pentru 
culturi agricole sau silvice vor fi constituite în aşa-numite perimetre de ameliorare 
cu privire la care se vor elabora măsuri şi lucrări specifice, de natură să conducă la 
redarea potenţialului agricol sau silvic pentru aceste categorii de terenuri. Deţinăto- 
rii lor sunt obligaţi să le pună la dispoziția organelor chemate a executa lucrările 
prevăzute în proiectul de ameliorare întocmit. Or, este evident că executarea unor 
asemenea lucrări presupune cooperarea între deținătorii de terenuri vecine, cu 
sprijinul acordat de stat, expresie a realizării unui interes de ordin general, anume 
protecția fondului funciar”. 

Sunt de conceput şi raporturi de vecinătate constituite prin asumarea de obliga- 
ţii contractuale între proprietari învecinaţi. Asemenea obligaţii pot rezulta din con- 
venii încheiate între proprietarii învecinați, care, pe această cale, pot stabili între ei 
drepturi şi obligaţii similare în conţinutul lor cu cele care iau naştere în temeiul unor 


"1! M. Of. nr. 1196 din 30 decembrie 2005. O.U.G. nr. 195/2005 a fost modificată şi apro- 
bată prin Legea nr. 265 din 29 iunie 2006 (M. Of. nr. 586 din 6 iulie 2006); ulterior, ea a 
suferit şi alte modițicări. 

2 Reglementări asemănătoare referitoare la asigurarea protecției solului se găsesc şi în 
art. 68-69 din O.U.G. nr. 195/2005 privind protecția mediului. 

servituţi. Spre exemplu, proprietarul A se obligă faţă de vecinul său, proprietarul B, 
să nu sădească arbori înalți la o distanță mai mare decât cea legală, spre a nu 
umbri culturile realizate de acesta din urmă pe fondul său, fără ca un asemenea 
acord să conducă la constituirea servituţii de a nu planta. 


81. Categorii de limite legale ale exerciţiului dreptului de proprietate stabi- 
lite în interes privat. Textele „de substanţă” ale capitolului în discuție din noul Cod 
civil reglementează trei categorii de limite legale ale exerciţiului dreptului de pro- 
prietate privată: 

a) limitele privitoare la folosirea apelor, respectiv: reguli privind curgerea fireas- 
că a apelor (art. 604); reguli privind curgerea provocată a apelor (art. 605); chel- 
tuieli referitoare la irigații (art. 606); obligația proprietarului căruia îi prisoseşte apa 
(art. 607); întrebuințarea izvoarelor (art. 608); despăgubirile datorate proprietarului 
fondului pe care se află izvorul (art. 609). Toate aceste dispoziții au a fi completate 
cu reglementările speciale în materia regimului apelor (art. 610); 

b) limitele de natură a asigura, în privința imobilelor, bune raporturi de vecinăta- 
te: picătura streşinii (art. 611); distanța şi lucrările intermediare cerute pentru 
anumite construcții, lucrări şi plantaţii (art. 612-613); vederea asupra proprietății 
vecinului (art. 614-616); dreptul de trecere (art. 617-620); 

C) limitele aplicabile în situații speciale: dreptul de trecere pentru utilităţi şi pen- 
tru efectuarea unor lucrări (art. 621-622); dreptul de trecere pentru reintrarea în 
posesie (art. 623); dreptul proprietarului de a obține despăgubiri în ipoteza distru- 
gerii bunului său în situaţia generată de o stare de necesitate (art. 624). 

Este de observat că, practic, primele două categorii de limite evocate cuprind, 
cu unele excepții, dreptul de grănițuire (art. 584 fostul C. civ.) şi dreptul de îngrădi- 
re (art. 585 fostul C. civ.), despre zidul şi şanțul comun (art. 590-609), situaţiile pe 
care fostul Cod civil român de la 1864 le reglementa în materia servituţilor, cali- 
ficându-le ca fiind, cele din prima categorie, servituți naturale şi, cele din a doua ca- 
tegorie, sermvituți legale. În concepția fostului Cod civil, servituţile naturale erau 
considerate că luau naştere „din situaţia lucrurilor”. 

În realitate, întreaga doctrină română în materie a evidenţiat faptul că aşa-zisele 
servituţi naturale şi legale reglementate de fostul Cod civil de la 1864 reprezentau 
un mod de determinare a conținutului dreptului de proprietate şi a limitelor exerciţiului 
acestui drept prin luarea în considerare atât a „situaţiei lucrurilor”, cât şi i necesității 
asigurării raporturilor fireşti între proprietarii unor bunuri imobile învecinatel!]. 

Totuşi, dincolo de acest aspect, din punctul de vedere al dreptului Pee 
reglementările din fostul Cod civi! în materie nu pot fi ignorate. Într-adevăr, potrivit 
art. 59 din Legea nr. 71/2011 pentru punerea în aplicare a Legii nr. 287/2009 pri- 
vind Codul civil, dispozițiile art. 602-625 NCC nu se vor aplica situațiilor juridice 
născute anterior intrării sale în vigoare, adică anterior datei de 1 octombrie 2011. 
Aceasta înseamnă că toate raporturile juridice privitoare la aşa-numitele servituți 
naturale şi legale născute anterior intrării în vigoare a noului Cod civil vor fi supuse 
reglementărilor în domeniu din fostul Cod civil, dispoziţiile acestuia din urmă având 


"1 A se vedea, printre alte lucrări în domeniu, M.B. CANTACUZINO, 0p. cit., p. 152-153; 
TR. IONAŞCU, S. BRĂDEANU, 0p. cit., p. 132; C. SrĂTEScuU, C. BiRSAN, op. cit. (1988), p. 254 şi 
urm.; L. Por, op. cit. (2001), p. 202-203; V. SToicA, op. cit., vol. |, p. 524 şi urm. 

a se aplica şi eventualelor litigii între părţi privitoare la exercitarea drepturilor şi obli- 
gaţiilor generate de asemenea raporturi juridice. 

În sfârşit, categoriile de limite legale ale exerciţiului dreptului de proprietate re- 
glementate de noul Cod civil nu epuizează întreaga materie în discuție. Într-adevăr, 
art. 625 NCC precizează că aceste „îngrădiri” se completează cu dispoziţiile legilor 
speciale privind regimul juridic al anumitor bunuri, cum ar fi al terenurilor şi con- 
strucțiilor de orice fel, pădurilor, bunurilor din patrimoniu! naţional cultural, bunurilor 
sacre ale cultelor religioase, precum şi altor asemenea. 


A. Limite referitoare la folosirea apelor 


a ii 


_82. Reguli privitoare la curgerea firească a apelor, la curgerea provocată şi 

la irigaţii. Fără a adăuga ceva la „starea naturală” a fondurilor, art. 604 NCC dis- 
pune că proprietarul fondului inferior nu poate împiedica în niciun fel curgerea 
firească a apelor provenite de pe fondul superior; în măsura în care o asemenea 
curgere cauzează prejudicii fondului inferior, proprietarul acestuia poate cere 
instanţei de judecată competente să îl autorizeze să efectueze, pe fondul său, lu- 
crările necesare schimbării direcției apelor, cu suportarea cheltuielilor ocazionate 
de realizarea unor asemenea lucrări. Scopul lor nu poate fi altul decât acela al evi- 
tării unor distrugeri ale fondului inferior cauzate de curgerea naturală a apelor de 
pe fondul superior. La rândul său, proprietarul acestui din urmă fond este obligat să 
nu efectueze nicio lucrare de natură să agraveze situaţia fondului inferior. 

Aceleaşi reguli în materie erau cuprinse, sub denumirea dată în doctrină de 
servitutea de scurgere a apelor naturaie, în art. 578 fostul C. civ. Potrivit acestui 
text, locurile inferioare erau considerate a fi „supuse” apelor care curg în mod na- 
tural, fără intervenţia omului, de pe „locurile superioare”. Proprietarul fondului „in- 
ferior” nu avea dreptul să ridice stavile care să oprească această scurgere, după 
cum proprietarului fondului „superior” nu îi era îngăduit să facă nicio lucrare spre 
agravarea servituţii fondului inferior. 

Sub imperiul acestor reglementări, instanța supremă a decis că orice incidente 
între proprietari privitoare la exercitarea acestei servituți trebuie soluționate cu 
respectarea interesului cultivării terenurilor, cu luarea în considerare a intereselor 
proprietarilor, în sonlozagilale cu regulamentele particulare şi locale asupra curgerii 
Şi uzului apelor!']. Această jurisprudenţă rămâne valabilă şi sub regimul dispoziţiilor 
în materie din noul Cod civil. 

În schimb, dispoziţii cu caracter de noutate în legislaţia noastră civilă sunt cele 
cuprinse în art. 605 NCC, care instituie reguli speciale privitoare la curgerea pro- 
vocată a apelor. Textul dispune că proprietarul unui fond inferior nu poate împiedi- 
ca curgerea unor ape provocată de proprietarul fondului superior ori de alte per- 
soane, cum ar fi cele care „țâşnesc” (ies cu presiune) pe cel din urmă fond prin rea- 
lizarea de lucrări subterane de către proprietarul acestuia, după cum el nu poate 
împiedica nici curgerea apelor provenite din secarea terenurilor mlăştinoase, a 
apelor folosite în scop casnic, agricol ori industrial, însă numai dacă o asemenea 
curgere precedă vărsarea într-un curs de apă sau într-un şanţ. În acest caz, pro- 
prietarul fondului superior este obligat să aleagă calea şi mijloacele de curgere 


'] A se vedea C.S.J., s. civ., dec. nr. 1947/1992, în Dreptul nr. 11-12/1993, p. 123. 

care ar aduce prejudicii minime fondului inferior, de asemenea, chiar dacă alege o 
astfel de „cale lesnicioasă” de curgere a apelor, el rămâne „dator la plata unei des- 
păgubiri juste şi prealabile către proprietarul acestui din urmă fond”. in caz de neîn- 
țelegere între cei doi proprietari, deşi textul nu prevede, credem că eventualul litigiu 
dintre ei privitor la cuantumul despăgubirilor datorate de proprietarul fondului su- 
perior celuilalt proprietar urmează a fi decis de instanța de judecată. Articolul 605 
alin. (3) dispune însă că principiile privitoare ia curgerea provocată a apelor nu se 
vor aplica atunci când pe fondul inferior se află o construcție, împreună cu grădina 
şi curtea aferentă, ori un cimitir. 

Tot caracter de noutate au limitele legale ale exerciţiului dreptului de proprietate 
înscrise în art. 606 NCC privind repartizarea cheltuielilor între proprietarii riverani în 
caz de utilizare a irigațiilor. Ele prevăd că proprietarul care doreşte să folosească 
pentru irigarea terenului său apele naturale şi artificiale de care poate dispune în 
mod efectiv are dreptul ca, pe cheltuiala sa exclusivă, să facă „pe trenul riveranului 
opus lucrările necesare pentru captarea apei”, cu obligația de a alege în acest 
scop calea şi mijloacele de curgere care aduc prejudicii minime celuilalt riveran şi 
de a-i plăti acestuia „despăgubiri minime şi prealabile”. Dar asemenea lucrări nu 
pot fi făcute dacă pe fondul „riveranului opus” se află o construcție împreună cu 
grădina şi curtea aferentă ori un cimitir [art. 606 alin. (2) NCC]. 


_83, Obligaţia proprietarului căruia îi prisoseşte apa. Tot cu caracter de nou- 
tate în legislaţia civilă română apare a fi dispoziția cuprinsă în art. 607 NCC, care 
instituie o limită legală a exerciţiului dreptului de proprietate privată asupra unui 
teren ce dispune de o sursă ori o întindere de apă, naturală sau artificială, însă 
aceasta produce „un surplus de apă” față de întrebuințarea pe care proprietarul o 
dă acelei ape. Aşa fiind, textul instituie o obligaţie pentru proprietarul „căruia îi pri- 
soseşte apa” pentru necesitățile curente ca, „în schimbul unei juste şi prealabile 
compensaţii”, să ofere acest surplus proprietarului care nu şi-ar putea procura apa 
necesară punerii în valoare a fondului său, „decât cu o cheltuială excesivă” 
[art. 607 alin. (1) NCC]. Mai mult, potrivit art. 607 alin. (2), proprietarul nu poate fi 
scutit de această obligație sub pretext că ar putea utiliza surplusul de apă într-un 
alt scop „decât satisfacerea necesităților curente”, dar va putea cere „despăgubiri 
suplimentare proprietarului aflat în nevoie, cu condiţia de a dovedi existența reală a 
destinaţiei pretinse”. 

În ceea ce ne priveşte, mărturisim că avem unele îndoieli cu privire la aplicațiile 
practice ale dispoziţiilor cuprinse în textul evocat. Oricum, aplicarea lui presupune 
îndeplinirea a cel puţin trei condiţii. 

a) să existe un „surplus de apă” față de „necesităţile curente” pe fondul unui 
anumit proprietar; 

b) un alt proprietar să nu îşi poată procura apa necesară punerii în valoare a 
fondului său decât făcând cheltuieli excesive, situaţie în care primul proprietar este 
obligat de lege „să ofere” acestuia din urmă acel surplus; 

C) „oferta” poate fi făcută însă numai în schimbul unei juste şi prealabile com- 
pensații. Sigur, textul nu o spune, dar, dacă părțile nu se înțeleg asupra cuantumu- 
lui acestei compensaţii, urmează a decide instanța de judecată, care va aprecia şi 
asupra existenţei „surplusului de apă”, asupra necesităţilor proprietarilor în litigiu, a 
caracterului eventual excesiv al cheltuielilor amintite de text; toate acestea sunt 

chestiuni de fapt, ce trebuie lăsate la aprecierea judecătorului, la nevoie el putând 
recurge la expertize de specialitate. 


„84, Întrebuințarea izvoarelor. Preluând, practic, dispoziţiile art. 579 fostul C. civ., 
art. 608 NCC dispune că proprietarul unui izvor care se află pe fondul său poate da 
acestuia „orice întrebuințare” ce corespunde, evident, nevoilor sale, sub rezerva 
ca, procedând astfel, să nu aducă „atingere drepturilor dobândite de proprietarul 
fondului inferior”. În aplicarea dispoziţiilor art. 579 fostul C. civ., instanța supremă a 
decis că textul consacră dreptul absolut al proprietarului izvorului aflat pe proprieta- 
tea sa, drept însă „îngrădit şi cenzurabil de justiție ori de câte ori, prin exerciţiul 
său, vatămă dreptul proprietarului megieş — vecin (n.n. C.B.) — dobândit asupra 
izvorului, prin titlu sau prin uzucapiune"!l. Credem că principiul enunțat în această 
decizie de speță are aplicabilitate şi sub imperiul noului text. Mai mult, precizarea 
pe care acesta o cuprinde, potrivit cu care proprietarul izvorului „nu poate aduce 
atingere drepturilor dobândite de proprietarul fondului inferior”, este foarte impor- 
tantă din punctul de vedere al posibilității „supraviețuirii” legii vechi (art. 59 din Le- 
gea nr. 71/2011). Într-adevăr, concepută ca o servitute de izvor în regimul fostului 
Cod civil, fiind o servitute continuă şi aparentă, ea putea fi dobândită prin uzucapi- 
une (art. 580 vechiul C. civ.); aşa fiind, proprietarul izvorului rămâne obligat să 
respecte eventuala servitute de izvor dobândită de „megieşul” său prin uzucapiune 
sau chiar printr-un alt titlu. 

În orice caz, art. 608 alin. (2) NCC dispune că proprietarul fondului pe care se 
află izvorul nu poate să îi schimbe cursul, dacă printr-o asemenea schimbare i-ar 
lipsi pe locuitorii unei localități de apa necesară satisfacerii nevoilor lor curente. În 
ipoteza în care o terță persoană ar efectua lucrări ce ar conduce la secarea, mic- 
şorarea ori alterarea apelor sale, proprietarul fondului pe care se află izvorul va 
putea cere repararea prejudiciilor cauzate astfel de acea persoană, iar dacă starea 
de fapt o permite, proprietarul fondului cu izvor va putea pretinde „restabilirea situa- 
ției anterioare, atunci când apa este indispensabilă pentru exploatarea fondului 
său”. Dacă izvorul se întinde pe două fonduri învecinate, aceste principii se vor 
aplica „în mod corespunzător, ținând seama de întinderea izvorului pe fiecare fond” 
(art. 609 NCCO). 

În sfârşit, art. 610 precizează că toate dispoziţiile noului Cod civil privitoare la 
aceste limite legale ale exerciţiului dreptului de proprietate privată în materia folo- 
sirii apelor „se completează cu reglementările speciale în materia apelor”. Cele mai 
importante asemenea reglementări sunt cuprinse în Legea nr. 107 din 25 septem- 
brie 1996 a apelor?l, cu numeroasele ei modificări ulterioare, unele dintre acestea 
având ca scop introducerea reglementărilor Uniunii Europene prin care este stabilit 
cadrul de politică comunitară în domeniul apelor. 


"1! A se vedea I.C.C.J., s. civ. şi de propr. int., dec. nr. 1494 din 25 februarie 2005, în 
J.S.C. 2005, Ed. Hamangiu, Bucureşti, 2006, p. 57. 

!?! Legea apelor a fost publicată în M. Of. nr. 244 din 8 octombrie 1996 şi a suferit nume- 
roase modificări prin ordonanțe de urgenţă ale Guvernului şi alte legi succesive. 

B. Limite ținând de raporturile de vecinătate 
lut uses na ien aan ll 


85. Picătura streşinii. Articolul 611 NCC dispune că proprietarul „este obligat 
să 1şi tacă străăşina casei sale astfel încât apele provenind de la ploi să nu se 
scurgă pe fondul proprietarului vecin”. Textul este „tributar” vechii reglementări, cu 
precizarea că art. 615 fostul C. civ. permitea proprietarului să „conducă” apa prin 
streaşina casei sale şi... pe ulițe, adică pe străzi. Ni se pare însă că prevederea 
legală în materie are a fi interpretată într-un sens mai larg, ea urmând, credem, a-şi 
găsi aplicare pentru orice construcţie realizată de un proprietar — grajd distinct, 
„acareturi” gospodăreşti etc. - pe fondul său, prin raportare la situația fondului 
învecinat“. Sub regimul reglementării anterioare, în practica judecătorească s-a 
decis că aprecierea locului de scurgere a apelor de pe streşini se face ținând cont 
de linia de hotar între două proprietăți, dar că modul de aşezare a acestora poate 
determina existența „servituții naturale de scurgere a apelor'!?, în prezent suporta- 
rea limitei legale a exerciţiului dreptului de proprietate ce constă în asigurarea 
„curgerii fireşti a apelor”, astfel cum dispune art. 604 alin. (1) NCC. 


86. Distanţa minimă în construcții. În mod mult mai precis decât vechea re- 
glementare în materie”, art. 612 NCC instituie obligaţia potrivit cu care proprietarul 
unui fond poate realiza orice construcții, lucrări sau plantaţii numai cu respectarea 
unei distanțe minime de 60 de cm faţă de linia de hotar care desparte proprietatea 
sa de proprietatea sau proprietățile învecinate, dacă prin lege ori prin regulamentul 
de urbanism nu se prevede altfel; în orice caz, proprietarul unui fond este obligat 
să efectueze asemenea lucrări astfel încât să nu se aducă atingere drepturilor 
proprietarilor învecinaţi. Această normă legală este însă supletivă. Într-adevăr, în 
partea sa finală, textul dispune că orice derogare de la distanța minimă, oriunde ar 
fi prevăzută aceasta, se poate face prin acordul părților, un asemenea acord tre- 
buie însă exprimat în formă autentică. 

Cu respectarea acestei condiţii imperative, proprietarii fondurilor învecinate pot 
conveni ca unul dintre ei să realizeze o construcție, o plantație sau o altă lucrare la 
O distanță mai mare sau mai mică față de fondul vecin decât cea de 60 de cm sta- 
bilită de art. 612 NCC ori de regulamentul de urbanism al zonei respective. 


'] Din acest punct de vedere, observăm că dispoziția corespunzătoare din „modelul! 
canadian este mai precisă, deoarece art. 983 C. civ. Quebec dispune că „acoperișurile (s.n., 
C.B.) trebuie realizate în aşa fel încât apele, zăpezile şi ghețurile să cadă pe fondul proprie- 
tarului” („les toits doivent 6tre €tablis de maniere que les eaux, les neiges et les glaces tom- 
bent sur le fonds du proprigtaire”). 

2! A se vedea C.A. laşi, dec. nr. 1149 din 21 iulie 1999, în M. GAIȚĂ, M.M. PIWNICERU, 
Jurisprudența Curţii de Apel laşi în materie civilă pe anul 1999, Ed. Lumina Lex, Bucureşti, 
2000, p. 16. 

'5] A se vedea art. 610 fostul C. civ., care dispunea că „cel ce face un puț sau o privată 
lângă un zid comun sau nu; cel ce vrea să clădească un cămin ori o vatră, o fierărie, un 
cuptor sau o sobă, să-i alăture un ocol de vite, sau cel ce vrea să puie lângă zid un magazin 
de sare ori grămezi de materii corozive” este obligat „să lase depărtarea prescrisă de re- 
gulamente” — adică de reglementările speciale în materie — și de „obiceiuri particulare asu- 
pra unor asemenea obiecte, sau să facă lucrările prescrise de aceleaşi legi şi regulamente 
spre a nu aduce vătămare vecinului”. 

87. Distanța minimă pentru arbori. Raporturile de bună vecinătate presupun, 
printre altele, şi respectarea unei distanțe minime față de fondul vecin, distanţă la 
care unul dintre proprietari poate planta arbori pe fondul său. Articolul 613 alin. (1) 
NCC dispune că, în lipsa unor dispoziții contrare cuprinse în lege, în regulamentul 
de urbanism sau stabilite de obiceiul locului, arborii trebuie sădiţi la o distanță de 
cel puțin 2 metri față de linia de hotar, cu excepţia arborilor care ajung la o înălțime 
mai mică de 2 metri, a plantațiilor şi a gardurilor vii; în cazul acestor din urmă arbori, 
au a fi aplicate dispoziţiile art. 612 NCC amintite mai sus, care permit, pentru astfel 
de arbori, plantarea lor până la distanța de 60 de cm faţă de fondul învecinat. În 
caz de nerespectare a distanţei de 2 metri prevăzute pentru „arbori mari”, proprie- 
tarul vecin care constată aceasta este îndreptăţit să ceară scoaterea lor ori, după 
caz, să pretindă tăierea lor „la înălțimea cuvenită”, după cum este îndreptățit a face 
această operaţiune el însuşi, dar „pe cheltuiala proprietarului fondului pe care 
acestea sunt ridicate” [art. 613 alin. (2) NCC]. 

După cum s-a observat!!l, aceste norme au caracter supletiv, deoarece ele au a 
fi aplicate numai dacă legi speciale, regulamentul de urbanism al zonei ori chiar 
obiceiul locului nu dispun altfel. 

Sub regimul reglementării anterioare în materie, ce era cuprinsă în dispoziţiile 
art. 608 fostul C. civ., asemănătoare celei din textul în discuție, în practica judiciară 
s-a decis că proprietarul fondului vecin are dreptul să ceară scoaterea arborilor şi a 
gardurilor vii plantate la o distanță mai mică de hotar față de cea legală, chiar dacă 
el însuşi nu a respectat această distanță atunci când a realizat asemenea plantații 
pe terenul său?l. Tot asttel, fiind concepută în vechea reglementare ca o servitute 
legală ce avea caracterul de servitute continuă şi aparentă, susceptibilă a fi do- 
bândită prin uzucapiune, în jurisprudența mai veche a fostului Tribunal Suprem s-a 
decis că obligaţia de a respecta distanţa plantațiilor prevăzută de Codul civil dis- 
pare atunci când proprietarul fondului învecinat a dobândit servitutea contrară, 
adică dreptul de a avea plantaţii la o distanţă inferioară. O atare servitute, continuă 
şi aparentă, dobândită prin prescripția achizitivă (uzucapiunea) de 30 de ani, nu 
poate fi înlăturată prin actiunea pe care ar introduce-o proprietarul fondului aservit 
împotriva proprietarului fondului dominant, care „s-a prescris prin acel termen"”. ŞI 
într-o asemenea situație îşi găsesc aplicarea dispoziţiile art. 59 din Legea nr. 71/2011, 
după cum nu este de neconceput nici sub regimul noului Cod civil dobândirea unei 
servituți „prin fapta omului” cu acelaşi obiect: o distanță mai mare sau mai mică a 
construcțiilor, plantațiilor ori a altor lucrări față de fondul vecin. 

Dispoziţiile art. 613 alin. (3) NCC prevăd dreptul proprietarului fondului peste 
care, eventual, se întind rădăcinile sau ramurile arborilor ce se găsesc pe fondul 
proprietarului vecin şi aparțin acestuia de a le tăia şi — credem -a'ile preda!“ 


i A se vedea E. CHELARU, op. cit. (2009), p. 675. 
? A se vedea C.A. Galaţi, s. civ., dec. nr. 364/1994, în C. TURIANU, Dreptul de proprietate 
și “lua drepturi reale. Practică judiciară adnotată, Ed. All Beck, Bucureşti, 1998, p. 225. 
2] A se vedea Trib. Suprem, col. civ., dec. nr. 1504/1968, în C.D. 1968, p. 74. 
h Din nou „modelul” canadian este mai precis pentru situaţia discutată, deoarece art. 985 
C. civ. Qugbec dispune în partea sa finală că, dacă proprietarul vecin refuză să taie ramurile 
şi rădăcinile „cu pricina”, el este îndreptățit „să îl constrângă” — evident prin justiție — să le 
taie („en cas de refus, il peut le contraindre a les couper'); pentru alte discuții şi drept com- 

precum şi dreptul de a culege în proprietate — „a păstra” — fructele căzute în mod 
natural pe fondul său, per a contrario, nu şi pe cele a căror cădere o provoacă. 


_88, Vederea asupra proprietăţii vecinului. Concepută în sistemul fostului Cod 


civil ca o servitute „legală”, anume servitutea de vedere, art. 614-616 NCC aduc 
materia „la locul ei firesc”, anume ca o limită a exerciţiului dreptului de proprietate 
privată prevăzută de lege, prin raportare la relaţiile de vecinătate. Articolul 614 
înscrie principiul potrivit căruia nu este permis niciunui coproprietar să facă o 
fereastră ori să practice o „deschidere” în zidul comun decât cu acordul tuturor 
celorlalți coproprietari. Această dispoziţie trebuie raportată la cea cuprinsă în 
art. 660 NCC, care înscrie zidul ce desparte două fonduri printre despărțiturile pre- 
zumate a fi coproprietatea forțată a proprietarilor fondurilor învecinate astfel des- 
părțite. Acordul impus de prevederile art. 614 priveşte exercitarea dreptului de dis- 
poziție materială asupra acestui bun, astfel că toți coproprietarii trebuie să con- 
simtă la efectuarea unei ferestre ori despărțituri în zidul comun. Aceleaşi raporturi 
de bună vecinătate impun păstrarea unei distanțe minime pentru practicarea de 
ferestre de vedere pe unul dintre fondurile învecinate. 

Apoi, art. 615 NCC stabileşte principiile privitoare la distanta minimă pentru 
ferestrele de vedere spre fondurile învecinate. Astfel, potrivit primului alineat al 
acestui text, este obligatorie păstrarea unei distanțe de cel puțin 2 metri între 
fondul, îngrădit ori neîngrădit, ce aparţine proprietarului vecin şi fereastra pentru 
vedere, balconul ori alte asemenea lucrări care sunt orientate către acel fond. Dacă 
lucrările sunt dispuse materialmente neparalel!" cu linia de hotar spre fondul vecin, 
ele trebuie să fie executate la o distanță de până la un metru față de această linie; 
cum spune art. 615 alin. (2), astfel de lucrări „sunt interzise la o distanță mai mică 
de un metru”. Cât priveşte modul de stabilire a distanțelor prevăzute de text, ele se 
calculează de la punctul cel mai apropiat față de linia de hotar existent pe fața 
zidului în care s-a deschis vederea sau, după caz, pe linia exterioară a balconului, 
până la linia de hotar; în cazul lucrărilor neparalele, distanța se măsoară tot per- 
pendicular, de la punctul cel mai apropiat al lucrării de linia de hotar şi până la 
această linie [art. 615 aiin. (3) NCC]. 

Dimpotrivă, dispoziţiile art. 616 NCC permit unui proprietar să îşi deschidă, fără 
limită de distanţă, aşa-numite ferestre de lumină, dacă sunt astfel construite încât 
să împiedice vederea spre fondul învecinat. 

Concepută ca o servitute legală de vedere, limita analizată era reglementată de 
art. 611-613 fostul C. civ. şi obliga reciproc pe proprietarii imobilelor învecinate de 
a nu deschide ferestre, balcoane etc. la o distanță mai mică de 1,90 m, dacă ve- 
derea este directă asupra fondului vecin, sau de 0,60 m, când vederea este oblică 
față de acesta. 

Servitutea contrară, adică dreptul de a avea deschideri la distanţe mai mici față 
de fondul învecinat decât cele amintite, ca semvitute continuă şi aparentă, putea fi 
dobândită prin uzucapiune, dar şi prin titlu sau prin destinația proprietarului. 


parat în materie, a se vedea O. UNGUREANU, C. MUNTEANU, 0p. cit. (2008), p. 549, în special 
nota nr. 244. 

Asemenea lucrări „neparalele” erau considerate de art. 613 fostul C. civ. a procura 
„vederi piezişe” față de proprietatea vecinului. 

În măsura în care au fost dobândite asemenea servituţi sub regimul fostului Cod 
civil de la 1864, ele rămân supuse reglementărilor acestuia (art. 59 din Legea 
nr. 71/2011). 

Tot sub regimul vechiului Cod civil, practica judecătorească a decis însă că 
deschiderile care să servească numai pentru aerisire şi iluminatul natural al imo- 
bilului — aşa-numitele deschideri de aer şi lumină — pot fi practicate la orice înălțime 
şi distanță față de fondul vecin, deoarece ele constituie un atribut al dreptului de 
proprietate şi nu sunt de natură a-l prejudicia pe proprietarul vecini! 

Instanța poate stabili, în funcţie de dimensiunea şi tipul construcției, dacă des- 
chiderile practicate sunt numai pentru aerisire sau şi pentru vedere, caz în care 
poate dispune închiderea acestora din urmă!?. 

Este evident că redactorii noului Cod civil au ținut seama de această jurispru- 
dență şi au inclus principiul astfel formulat în noul cod. 


89. Dreptul de trecere. Sub această denumire, art. 617-620 NCC reglemen- 
tează, după părerea noastră, cea mai importantă limitare legală a exerciţiului 
dreptului de proprietate privată, cu numeroase aplicări practice. Potrivit art. 617 
alin. (1), proprietarul unui fond, adică al unui teren, care este lipsit de acces la 
calea publică are dreptul „să i se permită trecerea pe fondul vecinului său”, pentru 
exploatarea propriului său fond (teren). În termeni asemănători, prin folosirea 
sintagmei „loc înfundat”, şi nu a celei de „teren lipsit de acces la calea publică”, ele 
fiind în mod evident echivalente, art. 616 fostul C. civ. reglementa, printre alte ser- 
vituți legale amintite mai sus, aşa-numita servitute legală de trecere. Practic, în- 
treaga doctrină consacrată drepturilor reale a arătat întotdeauna că, la fel ca şi în 
situația celorlalte aşa-zise servituți naturale şi legale reglementate de vechiul Cod 
Civil, şi servitutea de trecere nu era altceva decât o limită a exercitării dreptului de 
proprietate, o obligaţie firească impusă proprietarilor unor fonduri învecinate, aflate 
în ipoteza prevăzută de lege. 

Noul Cod civil înlocuieşte în mod judicios servitutea legală de trecere cu dreptu/ 
de trecere ce poate fi exercitat de proprietarul locului fără acces la calea publică de 
a obține un asemenea acces prin utilizarea unei căi de trecere ce se situează, 
preexistând ori fiind constituită în acest scop, pe terenul proprietarului vecin care 
dispune de acest acces. Dincolo de starea obiectivă în care se află cele două fon- 
duri, în sensul că unul dintre ele are acces la calea publică, dar nu şi fondul înveci- 
nat, art. 617 NCC introduce o nuanţă sesizabilă privitoare la modul concret în care 
se naşte dreptul de trecere pentru proprietarul locului „înfundat”. Situaţia obiectivă 
în care se găseşte acesta din urmă face ca el să dobândească ex lege, prin ma- 
nifestarea sa unilaterală de voință, dreptul de a i se permite trecerea pe fondul 
vecinului său. Este rațiunea pentru care acest drept a fost calificat ca fiind un drept 
potestativ”. Punerea lui în valoare urmează a se realiza în anumite condiţii pre- 
văzute de art. 617 alin. (2) NCC, în una dintre modalităţile juridice reglementate de 


I'! A se vedea Trib. Suprem, s. civ., dec. nr. 1504/1976, în R.R.D. nr. 2/1977, p. 65; Trib. 
Suprem, s. civ., dec. nr. 1263/1973, în R.R.D. nr. 12/1973, p. 156. 

[2] C.S.J., s. civ,, dec. nr. 195/1992, în Dreptul nr. 2/1993, p. 76; a se vedea AL. GEAMĂNĂ, 
Servitutea de lumină în dreptul român actual şi consecinţele ei, în Dreptul nr. 93/2000, p. 31. 

'3] A se vedea V. STOICA, op. cit. (2009), p. 122. 

art. 619 NCC: înțelegerea părților, hotărârea judecătorească ori uzucapiunea 
specială de 10 ani instituită în materie. 

Trebuie însă să deosebim dreptul de trecere ca limită legală a exerciţiului drep- 
tului de proprietate privată de eventuala servitute de trecere constituită în condiţiile 
prevăzute de art. 755 şi urm. NCC. O asemenea servitute constituie un veritabil 
dezmembrământ ai dreptului de proprietate, pentru a cărui constituire nu mai este 
necesar a fi îndeplinite condiţiile prevăzute de legea fundamentală civilă pentru do- 
bândirea dreptului de trecere peste fondul învecinat. Nimic nu se opune constituirii 
unei servituți de trecere prin acordul părților privitoare la un teren ce are ieşire la 
calea publică, dacă cei doi proprietari consideră că trecerea pe fondul unuia dintre 
ei apare ca fiind mai lesnicioasă pentru proprietarul fondului dominant, după cum 
nu are a fi exclusă constituirea unei asemenea servituţi chiar în privința unor fon- 
duri care nu sunt învecinate. 

Cert este un lucru: aşa după cum s-a observat, fie că este vorba despre pune- 
rea în valoare a dreptului legal de trecere, fie de constituirea unei servituți de tre- 
cere prin fapta omului ca dezmembrământ al dreptului de proprietate, proprietarul 
fondului care suportă trecerea celuilalt proprietar îşi poate exercita toate prerogati- 
vele dreptului de proprietate asupra fondului său, inclusiv asupra porțiunii materiale 
pe care a dobândit dreptul de trecere celălalt proprietar, cu condiția de a nu împie- 
dica într-un fel oarecare această trecere. La rândul său, pe temeiul dreptului do- 
bândit în condiţiile legii ori prin fapta omului, proprietarul fondului „dominant” exer- 
cită practic anumite acte de folosință asupra terenului celuilalt proprietar. Apar, 
astfel, a fi exercitate în comun prerogative ale dreptului de proprietate privată asu- 
pra aceluiaşi bun, fără ca prin aceasta să putem vorbi de o coproprietate; izvorul 
acestui exercițiu „comun” este diferit: într-un caz legea, în celălait voința părţilor. 


90. Noţiunea de fond lipsit de acces la calea publică. Înainte de a delimita 
această noțiune, înțelegem a pune în discuţie o problemă ce ţine de titularul drep- 
tului legal de trecere. Articolul 617 NCC dispune că proprietarul unui fond fără ac- 
ces la calea publică poate cere să i se permită trecerea pe tondul vecinului său ce 
are un asemenea acces; aceasta înseamnă că, în primul rând, titular al dreptului în 
discuţie este proprietarul fondului „înfundat”, în terminologia fostului Cod civil ro- 
mân. În condițiile aplicării dispoziţiilor art. 616 din acest din urmă cod, care regle- 
mentau aşa-zisa servitute legală de trecere, ce avea, în consecință, acelaşi obiect, 
practica judecătorească a fost confruntată cu problema de a se şti dacă şi „alte 
persoane” ce stăpânesc un asemenea imobil cu un alt titlu, cum ar fi posesia ori 
detenţia precară, sunt îndreptățite să acționeze în justiție pentru recunoaşterea 
dreptului de trecere peste terenul învecinat cu ieşire la calea pubiică. Această 
problemă s-ar putea pune şi sub regimul noilor prevederi legale în materie. 

Răspunsul practicii judiciare anterioare a fost nuanțat. Astfel, o curte de apel a 
arătat că instituirea unui drept de servitute de trecere este legată în mod direct de 
situaţia unor fonduri învecinate, ea vizând asigurarea accesului la calea publică şi 
punerea în valoare a imobilului lipsit de această posibilitate. Plecând de la această 
premisă, instanța a considerat că „o restrângere a categoriei titularilor unor aseme- 
nea acțiuni în justiție la proprietarii fondurilor apare nejustificată”. Aşa fiind, ea a 
decis în sensul că este just a considera că o extindere a sferei titularilor unei ac- 
țiuni de stabilire a servituții de trecere are a fi îngăduită „câtă vreme esențială 

rămâne nevoia de a asigura accesul la un imobil fără ieşire la calea publică”! 
deoarece dintr-o astfel de perspectivă poate fi acceptată ideea că nu doar persoa- 
na care îşi poate dovedi în mod riguros calitatea de proprietar, ci şi un posesor al 
unui imobil fără ieşire la calea publică poate avea calitate procesuală activă într-o 
acţiune în justiție prin care să solicite recunoaşterea dreptului de trecere, câtă 
vreme acesta, deşi nu este încă proprietar, are animus domini, deci intenţia de a se 
comporta ca un veritabil proprietar, exercitând o stăpânire de fapt asupra bunului, 
specifică, ce îi oferă aparenţa unui veritabil drept de proprietate”. 

Dimpotrivă, aceeaşi instanţă a decis că această extindere nu poate merge până 
la a se considera că şi un detentor precar ar putea introduce acțiunea pentru 
recunoaşterea unui drept de servitute de trecere, deoarece el „nu posedă pentru 
sine şi nu se comportă ca un veritabil proprietar. El se află într-o poziție de depen- 
dență în raport cu proprietarul însuşi, puterile sale juridice fiind limitate în mod 
sever la ceea ce a convenit cu proprietarul prin actul juridic în temeiul căruia s-a 
născut detenţia precară”. 

De asemenea, trebuie precizat că de dreptul de trecere analizat poate beneficia 
nu numai proprietarul unui teren lipsit ag acces la calea publică, dar şi proprietarul 
unei construcții aflat în aceeaşi situaţie!“ însuşi noul Cod civil foloseşte termenul 
de „fond”, nu de teren. 

Prin fond lipsit de acces la calea publică („loc înfundat”) se înțelege acel teren 
care este înconjurat de alte diferite proprietăţi, fără ca titularul dreptului de proprie- 
tate asupra fondului dominant să aibă vreo altă posibilitate de ieşire la calea 
publică! a 

În practica judecătorească s-a decis că noțiunea de loc înfundat cuprinde nu 
numai acel imobil care se află într-o situaţie de imposibilitate absolută în privinta 
accesului la calea publică, ci şi pe acela pentru care acest acces ar prezenta 
inconveniente grave sau ar fi periculos: Dimpotrivă, ori de câte ori locul are ieşire la 
calea publică pe un drum care, în anumite împrejurări, este impracticabil, dar care 
poate deveni practicabil cu oarecare cheltuieli, dispoziţiile art. 616 fostul C. civ. nu 
îşi mai găsesc aplicarea. Rămâne la aprecierea suverană a instanței să hotărască, 
în iile de situația de fapt, asupra consecințelor unor astfel de inconveniente Şi 
greutăţi”. În orice caz, suprema instanță a decis că din dispoziţiile art. 618 şi 
art. 634 fostul C. civ. rezultă că la constituirea unui drept de servitute de trecere 
trebuie să se țină seama şi de interesul celui ce urmează să suporte consecințele 
ei, şi nu să se ia în considerare, în mod precumpănitor şi exclusiv, interesul celui 


"1 A se vedea C.A. Cluj, s. civ., mun. şi asig. soc., min. şi fam., dec. nr. 2426/R din 27 
PRoibrie 2006, în B.C.A. nr. 1/2007, p. 6. 
2] Ibidem. 
5 ipidem. 
i JA se vedea E. CHELARU, op. cit. (2012), p. 677. 
5 A se vedea I.C.C.J., s. civ. şi de propr. int., dec. nr. 1214 din 17 februarie 2005, în 
J. i 2005, p:55. 
îl A se vedea C.S.J., s. civ., dec. nr, 2275/1991, în Dreptul nr. 8/1992, p. 85 şi dec. 
nr. 572/1990, în Dreptul nr. 111991. A se vedea şi P. PERU, Sinteză teoretică a jurispru- 
denței instanțelor din circumscripția Curţii de Apel Suceava în materie civilă, în Dreptul 
nr. 5/1995, p. 44. 

ce urmează să beneficieze de dreptul de trecere!"), şi că, din moment ce proprieta- 
rul fondului are ieşire la drumul public, chiar în condiţii mai împovărătoare, cum ar fi 
lungimea drumului, nu se justifică recunoaşterea unei servituți de trecere pe un 
drum mai scurt, ce s-ar situa pe fondul proprietarului învecinati?]. Tot astfel, într-o 
altă situaţie, dar în aplicarea aceluiaşi principiu, suprema instanță a decis că „este 
de luat în considerare apărarea pârâţilor împotriva cărora se cere recunoaşterea 
dreptului de servitute de trecere asupra fondului lor, în sensul că trecerea unor 
autovehicule în imediata apropiere a casei lor, veche de peste 100 de ani, le-ar 
putea produce mari pagube"!?. 

Situaţia de fond lipsit de acces la calea publică nu trebuie să rezulte din fapta 
titularului dreptului de proprietate asupra acestuia; ea trebuie să rezulte dintr-un 
caz fortuit şi — chiar dacă mai rar de conceput în practică — dintr-un caz de forță 
majoră. 

Totuşi, art. 618 alin. (2) NCC dispune că, atunci când lipsa accesului la calea 
publică este imputabilă proprietarului care pretinde trecerea, aceasta poate fi sta- 
bilită numai cu consimțământul proprietarului fondului care are acces la calea pu- 
blică şi cu plata unei duble despăgubiri. 

În orice caz, nu mai este loc înfundat acel teren învecinat cu altul care are ac- 
ces la calea publică, iar proprietarul acestuia din urmă l-a dobândit şi pe primul. 

De asemenea, dacă lipsa accesului la calea publică este rezultatul unui contract 
de vânzare, al unui contract de schimb ori al unei operațiuni de partaj, precum şi al 
oricărui alt act juridic, trecerea nu va putea fi cerută decât acelor proprietari care, în 
urma încheierii unor asemenea acte juridice translative ori declarative de proprieta- 
te, au dobândit în proprietatea lor partea de teren pe care se făcea anterior tre- 
cerea. Altfel spus, urmare a încheierii unui act juridic, titularul dreptului de trecere 
nu poate schimba modul de exercitare a acestui drept. 

Noţiunea de „cale publică” la care se dobândeşte acces în condițiile art. 617- 
620 NCC nu este definită de niciunul dintre ele, astfel că ea urmează a fi raportată 
la ceea ce ordonanța Guvernului în materie stabileşte ca fiind „drum deschis circu- 
laţiei publice”, adică orice drum public, precum şi orice drum de utilitate privată ca- 
re asigură, de regulă, accesul nediscriminatoriu al vehiculelor şi al pietonilor [art. 4 
lit. a) din O.G. nr. 43 din 28 august 1997 privind regimul drumurilor]. Aşa fiind, 
chiar dacă sub regimul fostului Cod civil, în practica judiciară s-a decis în mod ju- 
dicios în sensul că nu este cale publică „un drum de țarină”, adică un drum căruia i 
se dă o întrebuințare limitată, cu caracter temporar, prin convenția mai multor pro- 
prietari, doar pentru transportul recoltelor, „drum" care, cu excepţia acestei perioa- 


('] A se vedea I.C.C.J., s. civ. şi de propr. int., dec. nr. 2154 din 18 martie 2005, în J.S.C. 
2005, p. 57-58. 

2] |.C.C.J., s. civ. şi de propr. int., dec. nr. 4886 din 6 iunie 2005, în J.S.C. 2005, p. 62. 

5] A se vedea I.C.C.J., s. civ. şi de propr. int., dec. nr. 2154 din 18 martie 2005, în B.C. 
nr. 1/2006, p. 20. 

“l A se vedea C.A. Bacău, dec. nr. 617/1996, în Jurisprudența Curţii de Apel Bacău pe 
anul 1996, p. 16. 

5) Republicată în M. Of. nr. 237 din 29 iunie 1998, modificată ulterior în mai multe rânduri. 

de precis determinate ca scop, este inexistent, fiind arat şi semănat, după culege- 
rea acelor recolte, cu culturi de toamnăl”.. 


„91. Întinderea-şi-modul de stabilire a dreptului de trecere. În concepția nou- 
lui Cod civil, din moment ce proprietarul fondului „înfundat” are dreptul „să i se per- 
mită” trecerea pe fondul vecinului său spre calea publică, punerea în valoare a 
acestui drept prin stabilirea atât a întinderii sale, cât şi a modului de exercitare are 
a fi determinată sau prin înțelegerea părților, sau prin hotărâre judecătorească, adi- 
că prin justiţie; de asemenea, el poate fi dobândit printr-o folosinţă continuă exer- 
citată timp de 10 ani, adică prin uzucapiune. 

Articolul 617 alin. (2) NCC stabileşte ca trecerea să se facă în condiții de natură 
a aduce o „minimă stânjenire' exercitării dreptului de proprietate asupra fondului cu 
acces la calea publică, iar dacă mai multe fonduri vecine dispun de un asemenea 
acces, „trecerea urmează a se face pe fondul căruia i s-ar aduce cele mai puţine 
prejudicii”. S-a observat însă că, dacă părţile convin asupra locului pe care va fi 
exercitat dreptul de trecere, nu mai este necesară îndeplinirea Galle rilor orientative 
enunțate de art. 617 alin. (2) pentru stabilirea conţinutului acestui drepti”. 

Numai în absenţa unui acord al părților în acest sens proprietarul locului fără 
acces la calea publică va putea cere instanței de judecată să stabilească atât 
însăşi existența dreptului de trecere, cât şi locul, întinderea şi condiţiile de exercita- 
re. Bunăoară, sub regimul aplicabil fostei servituți legale de trecere, în practica judi- 
ciară s-a decis că efectuarea unor lucrări precum înlăturarea câtorva pomi fructiferi 
tineri şi, eventual, refacerea traseului unei despărțituri nu sunt de natură să repre- 
zinte un impediment la afectarea unei suprafețe de teren la constituirea unui drept 
de trecere, proprietarul fondului „aservit” având a fi despăgubit de proprietarul fon- 
dului care cere recunoaşterea dreptului de trecere! 

Noul Cod civil prevede şi posibilitatea stabilirii dreptului legal de trecere prin 
uzucapiune, termenul acesteia fiind cel comun — în prezent — în materie, de 10 ani. 

Aceasta înseamnă că, prin ipoteză, cel care „stabileşte” astfel modul de exerci- 
tare a dreptului de trecere este însuşi proprietarul locului fără acces la calea 
publică, dincolo însă de voința proprietarului; pentru că, dacă proprietarul fondului 
aservit este de acord cu condițiile concrete de exercitare a trecerii pe fondul său, 
atunci există „înțelegerea părţilor”; dacă un asemenea acord nu s-a realizat, atunci 
proprietarul fondului lipsit de trecere la calea publică se va adresa, aşa cum am 
arătat mai sus, instanței de judecată. Dar poate el, prin actele de exercitare a 
dreptului de trecere, să stabilească prin propria-i voință „întinderea şi modul de 
exercitare a dreptului de trecere” în discuţie prin uzucapiune? În concepția noului 
Cod civil, răspunsul este afirmativ. Această soluție a fost criticată, ni se pare pe 
drept cuvânt, în doctrina recentă consacrată noului Cod civil, deoarece uzucapiu- 
nea este un mod de dobândire a dreptului de proprietate şi a altor drepturi reale, 


"I A se vedea C.A. Suceava, s. civ., dec. nr. 692/1994, publicată şi comentată în P. Pen, 
IOC. „git p. 44. 
. A se vedea V. STOICA, op. cit. (2009), p. 123. 
3 A se vedea C.A. Cluj, s. civ., mun. şi asig. soc., min. şi fam., dec. nr. 1694/R din 4 oc- 
tombrie 2004, în B.J. 2004, Ed. Lumina Lex, Bucureşti, 2005, p. 120. 

astfel că „nu se justifică aplicarea ei pentru stabilirea conținutului unei limitări legale 
a dreptului de proprietate”!". 


___92. Despăgubiri; stingerea dreptului de trecere. Spre deosebire de art. 616 
fostul C. civ., care prevedea în mod expres că aşa-zisa servitute legală de trecere 
se stabilea cu titlu oneros, proprietarul fondului „dominant” având îndatorirea de a 
despăgubi pe proprietarul fondului care o „suporta”, noul Cod civil nu mai prevede 
în mod expres acest caracter al dreptului legal de trecere; nu mai puţin, el rezultă 
atât din dispoziţiile art. 618, care vorbeşte despre obligaţiile de plată a „dublului 
despăgubiri”, dar mai ales, chiar dacă în mod indirect, din prevederile art. 620, 
care reglementează prescripția acțiunii în despăgubiri pe care o poate exercita pro- 
prietarul fondului ce suportă accesul la calea publică al proprietarului lipsit de un 
asemenea acces, precum şi de „restituirea despăgubirilor încasate”. Deşi noul cod 
nu dispune nimic în acest sens, despăgubirile vor putea fi stabilite prin acordul 
părților ori, în caz de litigiu, de către instanţa de judecată. Din acest punct de ve- 
dere, sub regimul vechiului Cod civil, instanța supremă a decis, în mod judicios, că 
acțiunea în despăgubiri prevăzută de textele în materie are ca obiect paguba pri- 
cinuită fondului aservit, şi nu folosul pe care calea de trecere îl aduce proprietarului 
fondului dominant, iar în ipoteza executării unor lucrări trebuincioase pentru exer- 
cițiul servituții, ele se impută proprietarului fondului dominant; însă, atunci când tre- 
cerea serveşte şi fondului aservit, cheltuielile au a fi suportate, „proporțional cu 
foloasele culese”, şi de proprietarul acestui fond”. 

Titularul dreptului de servitute trebuie să îşi exercite dreptul în limitele titlului 
său, înțelegând prin acest titlu temeiul juridic al dobândirii dreptului de trecere, 
respectiv convenţia părților, hotărârea judecătorească ori uzucapiunea, în această 
din urmă situaţie cu rezerva arătată mai sus, fără a putea face, nici pe fondul supus 
servituţii, nici pe fondul pentru care servitutea a fost înființată, vreo schimbare 
împovărătoare fondului aservit. La rândul lui, nici proprietarul acestuia din urmă nu 
va putea scădea sau face incomodă exercitarea servituții de către proprietarul 
fondului dominant”. 

De asemenea, nu vedem de ce nu s-ar aplica şi în prezent principiul potrivit cu 
care proprietarul fondului aservit, pentru care servitutea a devenit prea împovără- 
toare, va putea oferi proprietarului fondului dominant un alt loc de trecere, fără ca 
acesta din urmă să îl poată refuza (art. 634 teza a III-a fostul C. civ.). 

În practica judecătorească s-a decis în sensul că acest principiu trebuie inter- 
pretat raţional, fiind aplicabil atât în cazurile în care proprietarul fondului aservit, 
pentru care servitutea a devenit prea împovărătoare, a oferit proprietarului fondului 
dominant o altă trecere la calea publică, dar şi în cazul în care acestuia din urmă i 
se deschide o cale de natură să îi asigure trecerea în aceleaşi condiţii. Dacă o ser- 
vitute stabilită prin titlu în anul 1933 pentru trecere cu piciorul şi căruța, folosită în 
prezent pentru trecere cu un autovehicul, este de natură să slăbească o construc- 
ție a proprietarului fondului aservit, pretenţia proprietarului fondului dominant de a 


('] A se vedea E. CHELARU, 0p. Cit. (2012), p. 680. 

(2! A se vedea [.C.C.J., s. civ. şi de propr. int., dec. nr. 4081 din 17 mai 2005, în J.S.C. 
2005, p. 59-60. 

(3l A se vedea C.S.J., s. civ., dec. nr. 1123/1990, în Dreptul nr. 7-8/1991, p. 127. 

exercita în continuare dreptul de servitute inițial stabilit, dar cu autovehicule, deci 
peste limitele avute în vedere de părţi la constituirea servituţii, reprezintă o exerci- 
tare abuzivă a dreptului de servitute; ea justifică cererea proprietarului fondului 
aservit de închidere a dreptului de acces al proprietarului fondului dominant pe 
terenul proprietatea sall. 

Tot în practica judiciară s-a decis că despăgubirea trebuie să acopere echiva- 
lentul lipsei de folosinţă a terenului de către proprietarul fondului „aservit”, /a pretu! 
de circulaţie!. Ni se pare că soluția va putea fi reținută numai în situaţia în care 
proprietarul fondului ce suportă trecerea la calea publică în folosul proprietarului 
învecinat a „indisponibilizat” o parte din terenul său special în acest scop; dacă 
însă trecerea este folosită de ambii proprietari, nivelul despăgubirii va trebui să ia 
în considerare acest fapt. De asemenea, fosta instanță supremă a decis că pro- 
prietarul fondului pe care se va realiza trecerea nu poate avea pretenţia de a i se 
acorda teren în compensație, dar că părțile pot recurge la o asemenea modalitate 
de despăgubire, situaţie în care sunt ținute să îndeplinească formalitățile prevăzute 
de lege pentru schimbul de terenuri!” 

În orice caz, s-a apreciat că, sub regimul noului Cod civil, dacă dreptul de trece- 
re a fost dobândit prin uzucapiune, proprietarul locului înfundat nu va datora celui- 
lalt proprietar nicio despăgubire!“l. 

Articolul 620 NCC dispune că termenul de prescripţie pentru acțiunea în despă- 
gubiri „pe care o are proprietarul fondului aservit împotriva proprietarului fondului 
dominant începe să curgă din momentul stabilirii dreptului de trecere”. Textul este 
limpede; singura observaţie pe care o facem este că noțiunile de „fond dominant” şi 
de „fond aservit' specifice materiei servituților sunt utilizate şi pentru ceea ce re- 
prezintă, în concepţia noului Cod civil, nu o servitute legală, ci o limită legală a 
exerciţiului dreptului de proprietate privată. 

Dacă dintr-un motiv anume încetează dreptul de trecere, proprietarul fondului 
aservit este dator să restituie despăgubirea încasată, cu deducerea pagubei su- 
ferite în raport cu durata efectivă a exercitării dreptului de trecere. 

Nu trebuie confundată însă prescripția dreptului la despăgubiri cu o eventuală 
prescriere a însuşi dreptului de trecere. Articolul 617 alin. (3) NCC prevede in ter- 
minis că dreptul de trecere este imprescriptibil. Teza a |l-a a aceluiaşi alineat 
dispune însă că el se stinge în situația în care fondul dominant dobândeşte un alt 
acces la calea publică. După cum s-a decis în practica judiciară, nu mai este loc 
înfundat acel teren care se învecinează cu un altul, care are acces la calea publi- 
că, iar proprietarul său a dobândit şi proprietatea terenului învecinat, iniţial fără un 
asemenea acces. 


' A se vedea C.A. laşi, dec. nr. 1827 din 3 decembrie 1999, în M. GAIȚĂ, M.M. PIVNICERU, 
op. cit., p. 21. 

12l A se vedea C.S.J., s. civ., dec. nr. 136/1994, în Dreptul nr. 5/1995, p. 79. 

1% jpidem, precum şi Trib. Suprem, s. civ., dec. nr. 357/1970, în R.R.D. nr. 8/1970, p. 169. 

“ A se vedea V. STOICA, op. cit., p. 125. 

(5 A se vedea C.A. Bacău, dec. nr. 617/1996, în Jurisprudența Curţii de Apel Bacău pe 
anul 1996, p. 16. 

C. Alte limite legale . 


93. Precizări preliminare. Sub această titulatură, în ultimul paragraf al primei 
“secțiuni — limitele legale ale dreptului de proprietate privată — din capitolui consa- 
crat acestui drept, noul Cod civil reglementează „alte limite”, câteva situații speciale 
în care, pentru satisfacerea unor interese de ordin public sau de ordin privat, titu- 
larul dreptului de proprietate asupra unui teren sau asupra unui alt bun îşi vede 
restrânsă exercitarea prerogativelor dreptului său, cu posibilitatea corespunzătoare 
pentru alt proprietar de a „beneticia”, voit ori chiar fortuit, de acele restrângeri. Sunt 
reglementate astfel: dreptul de trecere pentru utilități (art. 621); dreptul de trecere 
pentru efectuarea unor lucrări (art. 622); dreptul de trecere pentru reintrarea în 
posesie (art. 623) şi starea de necesitate (art. 624). De asemenea, art. 625 NCC, 
sub titulatura de „reguli speciale”, dispune că toate îngrădirile dreptului de proprie- 
tate privată reglementate de secțiunea care le cuprinde se completează cu dispo- 
ziţiile legilor speciale privitoare la regimul juridic al anumitor categorii de bunuri, 
cum ar fi: terenurile şi construcţiile de orice fel, pădurile, bunurile din patrimoniul 
naţional-cultural, bunurile sacre ale cultelor religioase, precum şi alte asemenea. 
Este rațiunea pentru care vom evoca pe scurt, într-o secțiune aparte, regimul juri- 
dic al unora dintre aceste categorii de bunuri. 

Precizăm că, potrivit art. 59 din Legea nr. 71/2011 privind punerea în aplicare a 
noului Cod civil, toate aceste „alte limite” ale exerciţiului dreptului de proprietate 
privată au fi aplicate numai situaţiilor juridice născute ulterior intrării în vigoare a 
noului cod. 


„94, Dreptul de trecere pentru utilități. Potrivit art. 621 NCC, proprietarul unui 
fond este obligat să permită trecerea prin ori pe fondul său a rețelelor edilitare ce 
deservesc fonduri învecinate ori din aceeaşi zonă, cum ar fi conductele de apă, de 
gaz sau alte asemenea, a canalelor şi a cablurilor electrice, subterane ori aeriene, 
după caz, precum şi a oricăror alte instalaţii sau materiale ce au aceeaşi finalitate. 
Precizăm că, spre deosebire de dreptul de trecere recunoscut de art. 617 NCC 
proprietarului lipsit de acces la calea publică (dreptul de trecere pentru utilităţi este 
recunoscut în beneficiul celui care le realizează şi priveşte ori „fondurile învecina- 
te”, ori fonduri „din aceeaşi zonă”, fără a fi învecinate; proprietarul acestor fonduri 
este obligat să permită trecerea peste ori prin fondul său a oricăror instalaţii, con- 
ducte, materiale ori alte asemenea. Cel mai adesea, acest drept „special” de tre- 
cere este în interes public, pentru că lucrările pot fi realizate în beneficiul unor „co- 
munități” cu diferiţi proprietari de fonduri: străzi, cartiere, cvartale, sate, aşezări mai 
mici etc. Precizăm că nu interesează cine efectuează lucrările, în materialitatea lor, 
putând fi vorba despre societăți private ori regii autonome de stat. Ceea ce intere- 
sează în situația dată este raportul dintre două fonduri ce aparţin unor proprietari 
diferiți, proprietarul unuia dintre ele este obligat să permită efectuarea lucrărilor, 
celălalt ori ceilalți proprietari trebuie să permită aceasta. 

Aşa fiind, nu credem că acest drept „specia!” de trecere, chiar instituit de lege — 
art. 621 NCC —, este recunoscut numai în interes public, nu şi în interes privat". 


(!] A se vedea V. STOICA, op. cit. (2009), p. 120. 

Bunăoară, art. 646 NCC prevede, printre cazurile de coproprietate forțată, „bu- 
nurile comune afectate utilizării a două sau mai multor fonduri, cum ar fi o centrală 
termică sau alte instalații care deservesc două sau mai multe clădiri, un drum 
comun într-un cartier de locuințe sau alte asemenea bunuri”. Or, dacă ar trebui să 
fie efectuate alte lucrări ori instalaţii la aceste bunuri coproprietate forțată, pentru a 
căror realizare ar trebui să se treacă peste ori printr-un fond învecinat proprietatea 
altei persoane, este evident că asemenea lucrări s-ar realiza în interes privat. 

Articolul 621 alin. (2) NCC impune o condiţie restrictivă pentru realizarea lucrări- 
lor ori a instalațiilor prevăzute de primul său alineat: obligația de a permite trecerea 
pentru utilități subzistă numai în situaţia în care trecerea prin altă parte ar fi impo- 
sibilă, periculoasă sau foarte costisitoare. Sarcina probei existenţei acestor împre- 
jurări revine proprietarului fondului care va beneticia de acest drept „special” de 
trecere. 

Însă, în toate cazurile, proprietarul obligat să permită trecerea prin fondul său 
are dreptul la plata unei juste despăgubiri care, în ipoteza realizării unor utilități noi, 
trebuie să fie prealabilă [art. 621 alin. (3) NCC]. Părțile interesate pot să se înțelea- 
gă asupra cuantumului acestor despăgubiri; în caz de neînțelegere, deşi textul nu 
dispune, credem că urmează a decide instanţa de judecată. 

Din raţiuni economice, clădirile, curţile şi grădinile lor sunt exceptate de la insti- 
tuirea acestui drept de trecere pentru realizarea de utilități, dacă o asemenea tre- 
cere are ca obiect conducte şi canale subterane, în cazul în care acestea sunt uti- 
lităţi noi. 

In sfârşit, precizăm că acte normative speciale privitoare la regimul juridic al 
apelor, al producerii şi exploatării energiei electrice şi gazelor naturale, al minelor 
instituie, sub denumirea de „drept de trecere” ori de „drept de uz şi de servitute”, 
anumite obligații de natură administrativă ce revin proprietarilor ori deţinătorilor de 
terenuri riverane sau necesare exploatării bogățiilor naturale proprietate publică, 
obiect al acestor regiementări. Preferăm să le prezentăm pe scurt legate de dez- 
membrămintele dreptului de proprietate, chiar dacă ele nu constituie asemenea 
dezmembrăminte. 


„93, Dreptul de trecere pentru efectuarea unor lucrări. Sub această sintagmă 
aparent cuprinzătoare, art.-622-NCC reglementează-două- limitări ale dreptului de 
proprietate privată ce ţin tot de raporturile de bună vecinătate, şi anume: obligaţia 
unui proprietar de a permite folosirea fondului său pentru efectuarea unor lucrări 
necesare fondului învecinat, precum şi obligația de a permite accesul vecinului pe 
terenul său pentru tăierea crengilor şi culegerea fructelor, se înțelege, ale arborilor 
mari ori ale pomilor fructiferi aflați pe terenul vecinului „beneticiar” al dreptului co- 
respunzător, respectiv de a efectua lucrările şi de a tăia crengile şi culege fructele. 
Soluţia legiuitorului este înțeleaptă şi de natură a pune capăt unor conflicte care, 
până la această reglementare, puteau fi soluționate de instanță mai degrabă pe 
principiul echităţii şi al abuzului de drept, în caz de opoziţie, adeseori neîntemeiată, 
a proprietarului vecin de a consimţi la efectuarea lucrărilor de către un alt proprietar 
învecinat, prin folosirea fondului său. 

Credem însă că denumirea textului —,dreptul de trecere pentru efectuarea unor 
lucrări” (art. 622) — nu corespunde pe deplin primei sale ipoteze — permiterea folo- 
sirii fondului pentru efectuarea unor lucrări necesare fondului învecinat; în realitate, 

în practică este foarte posibil să nu fie vorba numai despre obligaţia de a consimți 
la trecerea peste fond, ci chiar la suportarea unor lucrări temporare realizării 
„lucrărilor necesare”, cum ar fi ridicarea unei schele ori a unui alt eşafodaj. Dreptul 
de trecere se „verifică” însă în cea de-a doua ipoteză a textului, anume folosirea 
terenului învecinat pentru tăierea crengilor şi culegerea fructelor. 

Subliniem însă că, pe de o parte, ambele ipoteze au în vedere un drept cu ca- 
racter temporar, iar, pe de altă parte, partea finală a art. 622 alin. (1) NCC dispune 
că acest drept poate conduce la acordarea de despăgubiri pentru titularul fondului 
care suportă trecerea ori efectuarea lucrărilor, însă numai „dacă este cazul”. 

De asemenea, prin trimiterea pe care o face la dispoziţiile art. 621 alin. (2) NCC 
amintite mai sus, art. 622 alin. (2) dispune că dreptul de trecere recunoscut în con- 
dițiile primului său alineat poate fi recunoscut numai dacă efectuarea lucrărilor, 
tăierea crengilor ori culegerea fructelor prin altă parte ar fi imposibilă, periculoasă 
ori foarte costisitoare. 


—96, Dreptul de trecere pentru reintrarea în posesie. Potrivit art. 623 alin. (1) 
NCC, proprietarul unui fond nu poate împiedica accesul altei persoane pentru a 
redobândi posesia unui bun al său, ajuns întâmplător pe fondul proprietatea sa, cu 
condiția de a fi fost înştiințat în prealabil! despre intenţia celui ce doreşte să îi folo- 
sească fondul în acest scop. Acest drept de trecere poate fi complet străin de 
raporturile de vecinătate, după cum le poate presupune. În definitiv, ne întrebăm 
dacă este chiar un drept subiectiv, limită a exerciţiului dreptului de proprietate 
privată, ori simplă toleranţă, impusă de existența unor raporturi sociale corecte şi 
civilizate. În orice caz, legiuitorul a înțeles a merge „până la capăt” cu „juridicizarea” 
ipotezei în discuție, deoarece art. 623 alin. (2) NCC dispune că, în toate cazurile, 
proprietarul fondului care permite trecerea pentru reintrarea în posesie „are dreptul 
la o justă despăgubire pentru prejudiciile ocazionate de reintrarea în posesie, pre- 
cum şi pentru cele pe care bunul („căutat” şi astfel „găsit” şi „recuperat”) le-a cauzat 
fondului” (său). Suntem tentaţi să spunem: în caz de neînțelegere, va decide instanța 
judecătorească. 


„—97,.Starea de necesitate. Situaţia reglementată de art. 624 NCC nu mai are în 
vedere un drept de trecere, ci o limită legală a exerciţiului dreptului de proprietate 
ce poate să apară într-o împrejurare complet străină de voința părților, anume în 
caz de stare de necesitate. Potrivit alin. (1) al textului menționat, în ipoteza în care 
o persoană a folosit ori a distrus un bun ce aparține unei alte persoane, însă într-un 
scop bine determinat, dar fortuit, anume „pentru a apăra pe sine ori pe altul de un 
pericol iminent”, proprietarul bunului folosit ori chiar distrus „are dreptul să ceară o 
despăgubire echitabilă de la cel care (astfel) a fost salvat” ori şi-a salvat propriul 
său bun. 

Aparent oarecum anodin, textul impune ce! puțin două precizări: mai întâi, per- 
soana care foloseşte bunul altuia pentru a se apăra pe sine ori pe altul trebuie să 
fie într-un pericol iminent, evident real şi serios, nu imaginar, pe cale să se producă 
ori în curs să se producă; în al doilea rând, cel al cărui bun a fost folosit ori distrus 
în acest scop are dreptul să ceară „o despăgubire echitabilă” de la cel salvat. În 

realitate, aşa după cum s-a observat!" în mod judicios, în ipoteza dată nu este vor- 
ba despre o „despăgubire”, „fapta” celui ce foloseşte bunul neavând caracter ilicit; 
starea de necesitate exclude caracterul ilicit al faptei; proprietarul bunului folosit va 
primi o indemnizaţie de la cel „salvat'. Dimpotrivă, proprietarul care a provocat ori a 
favorizat pericolul nu va mai fi indemnizat pentru folosirea ori chiar distrugerea 
bunului său [art. 624 alin. (2) NCC]. 


_2.3.3. Limitele conventionale 


_98. Precizări prealabile. Dreptul de proprietate conferă titularului său anumite 
prerogative, atribute sau puteri — posesia, folosința şi dispoziția —, pe care acesta le 
exercită în mod direct şi nemijlocit asupra bunului care formează obiectul dreptului 
său, aşa după cum se spune cu deplin temei, fără intervenţia unei alte persoane. 
Ca orice drept subiectiv însă, dreptul de proprietate se exercită în cadrul unor 
raporturi sociale, convertite adeseori în raporturi juridice: în exercițiul atributelor 
recunoscute titularului dreptului, acesta poate încheia diverse acte juridice care 
privesc obiectul material al dreptului său, bunul proprietatea sa. Poate proprietarul 
să îşi limiteze, prin voința sa, exercitarea unora dintre aceste prerogative? Răs- 
punsul la această întrebare este dat aparent limpede, pentru prima dată ca prin- 
cipiu general în legislația noastră civilă, de dispoziţiile art. 626 NCC, potrivit cu care 
„proprietarul poate consimțţi la limitarea dreptului său prin acte juridice, dacă nu 
încalcă (astfel) ordinea publică şi bunele moravuri”. Aşadar, proprietarul poate, prin 
propria-i manifestare de voinţă liber exprimată, să consimtă „la limitarea dreptului 
său”; or, aceasta înseamnă că proprietarul poate să încheie acte juridice prin care 
consimte la limitarea exerciţiului al înseşi atributelor pe care i le conferă dreptul de 
proprietate. Prin raportare la aceste atribute — posesia, folosința şi dispoziția —, 
este de observat că niciodată proprietarul nu va putea consimți la „limitarea” pose- 
siei sale, aceasta ar fi un non-sens juridic; ca stare de fapt, posesia semnifică, pen- 
tru proprietar, stăpânirea bunului cu animus sibi habendi corespunzător dreptului 
său de proprietate; iar dacă o altă persoană a intrat în stăpânirea bunului şi se con- 
sideră ea însăşi proprietar, aceasta înseamnă „negarea” dreptului adevăratului 
proprietar. De asemenea, privitor la prerogativa folosinţei bunului, încă trebuie să 
distingem. Într-adevăr, dacă proprietarul transmite folosința bunului său către o altă 
persoană în temeiul unui act juridic — de exemplu, un contract de închiriere —, pro- 
cedând astfel el nu face decât să pună în valoare posibilitatea conferită de prero- 
gativa folosinţei de a pune bunul în valoare în interesul său, culegând astfel fruc- 
tele civile produse de bun; într-o asemenea situație, proprietarul nu consimte nici- 
decum la „limitarea” dreptului său. Dimpotrivă, dacă proprietarul unui teren se 
obligă față de proprietarul învecinat să nu construiască pe terenul său la o distanță 
mai mare decât îi permit normele legale aplicabile în materie, fără ca prin aceasta 
să se constituie un drept de servitute de a nu zidi, prin manifestarea sa de voinţă el 
consimte la o limitare a deplinei folosințe a terenului proprietatea sa. 

În orice caz, trebuie să distingem această situaţie ce are ca temei juridic voința 
părților de împrejurarea în care s-ar crea o anumită îngăduință între proprietarii ve- 


(A se vedea M. NICOLAE, Codex luris Civilis, tomul |, Noul Cod civil. Ediţie critică, 
Ed. Universul Juridic, Bucureşti, 2012, p. 177, nota 3. 

cini, fără ca aceştia să se oblige la menţinerea ei cu vreun titlu; în această ipoteză, 
„titlul” este dat numai de starea de fapt astfel creată şi durează atât timp cât este 
permisă de cel ce o tolerează; beneficiarul ei nu o poate redobândi prin justiție!"I. 

Cel mai adesea însă problema limitării dreptului de proprietate se pune cu privi- 
re la exercitarea prerogativei dispoziţiei, în special aceea a dispoziției juridice. Din 
acest punct de vedere, în primul rând proprietarul poate consimţi la constituirea 
asupra bunului său a unui dezmembrământ al dreptului de proprietate — dreptul de 
uzufruct, de uz, de abitație, dreptul de superficie ori de servitute. Aceasta înseam- 
nă că titularul unui dezmembrământ al dreptului de proprietate va exercita anumite 
atribute ale acestui drept prin constituirea unui alt drept real, opozabil tuturor, in- 
clusiv adevăratului proprietar care a „despărțit” astfel exercițiul prerogativelor drep- 
tului său. Aşadar, în cazul dezmembrămintelor, ne aflăm, desigur, în prezenţa „limi- 
tării” dreptului de proprietate prin voința proprietarului, însă cu consecința constitui- 
rii unor drepturi reale distincte, cu obiect specific, drepturi reale ce poartă asupra 
aceluiaşi bun, coexistând privitor la acesta nuda proprietate şi dezmembrământul 
constituit de proprietar prin convenţie sau prin testament. 

O limitare specifică a exerciţiului prerogativei dispoziției juridice asupra unui bun 
o constituie inalienabilitatea sa, imposibilitatea de a-l înstrăina. Aceasta poate de- 
curge din lege — inalienabilitate legală —, astfel că o vom analiza separat, după cum 
ea poate rezulta din voinţa proprietarului, fiind vorba, în acest caz, de o inalienabili- 
tate voluntară, astfel cum vom vedea în cele ce urmează. 


99. Inalienabilitatea voluntară. Clauza de inalienabilitate. Precizând într-o 
materie specifică ideea cuprinsă în art. 626 NCC, potrivit cu care proprietarul poate 
consimți la limitarea dreptului său prin acte juridice, cu condiţia de a nu fi încălcate 
ordinea publică şi bunele moravuri, art. 627 NCC permite in terminis, pentru prima 
dată în legislația noastră civilă, includerea în actele juridice translative de proprieta- 
te a unei clauze de inalienabilitate. Într-adevăr, potrivit alin. (1) al acestui text, prin 
convenţie ori prin testament se poate interzice înstrăinarea unui bun, însă numai 
pentru o durată de cel mult 49 de ani, „dacă există un interes serios şi legitim” 
pentru a se proceda astfel. 

Din acest punct de vedere, este de reținut că, potrivit art. 12 NCC, oricine poate 
dispune de bunurile sale, dacă legea nu prevede în mod expres altfel; or, dispoziți- 
ile art. 626-629 NCC pe care le vom analiza în cele ce urmează prevăd în mod 
expres altfel. 

Sub regimul fostului Cod civil român, problema inalienabilităţii dreptului de pro- 
prietate a fost multă vreme controversată în doctrină!?l, admisă, în anumite circum- 
stanțe precise, în practica judecătorească!” Totuşi, s-a observat că, în ultima pe- 
rioadă de aplicare a fostului Cod civil, atât literatura juridică de specialitate, aproa- 
pe în unanimitate, cât şi practica judecătorească admiteau posibilitatea inserării 
unei clauze de inalienabilitate în actele juridice translative de proprietate, urmând a 


1 A se vedea C. BiRSAN, Nota I! decizia civilă nr. 30/1983 a Tribunalului Caraş-Severin, 
în R.R.D. nr. 4/1984, p. 49-53. 
(2! A se vedea, privitor la această controversă, în special O. UNGUREANU, C. MUNTEANU, 
op. GI. (2008), p. 172-174; E. CHELARU, 0p. cit. (2009), p. 42-44 şi autorii acolo citați. 
3 A se vedea Trib. Suprem, s. civ., dec. nr. 400/1978, în C.D. 1978, p. 22. 

se ajunge la consacrarea ei legislativă, realizată prin dispozițiile noului Cod civil pe 
care le discutămi!l. 

Revenind la dispozițiile art. 627 NCC, trebuie precizat că, pentru ca o clauză de 
inalienabilitate să fie valabilă, este necesară îndeplinirea mai multor condiții. 

În primul rând, ea poate fi dispusă numai prin convenţia părților ori prin testa- 
ment, obligația de a nu înstrăina bunul revine dobânditorului acestuia ca efect al 
contractului încheiat de părți sau impusă beneficiarului testamentului prin voința 
unilaterală exprimată de testator (de cuius). Aşa fiind, aceasta înseamnă că pro- 
prietarul unui bun nu va putea face niciodată o „declaraţie de inalienabilitate” cu 
privire la un anumit bun din patrimoniul său; o asemenea manifestare de voinţă ar 
fi lipsită de orice efect juridic. 

În al doilea rând, pentru validitatea clauzei de inalienabilitate, trebuie justificat 
„un interes serios şi legitim”; acesta ar putea fi: a/ dispunătorului, când, bunăoară, 
proprietarul constituie un uzufruct în beneficiul altei persoane, căreia îi interzice 
însă înstrăinarea uzufructului, voind astfel a avea tot timpul acelaşi uzufructuar pe 
durata uzutructului constituit prin convenţia părților; a/ dobânditorului bunului gra- 
tificat de proprietar, dar care este o persoană înclinată a nu fi foarte riguroasă cu 
administrarea patrimoniului ei; a/ unui terț, căruia proprietarul transmițător îi con- 
stituie o rentă viageră în sarcina dobânditorului cu titlu gratuit al bunuluil?. 

Preluând soluţia înscrisă atât în art. 900-1 C. civ. francez, astfel cum acesta a 
fost introdus în anul 1971, cât şi în art. 1213 C. civ. Quebec, art. 627 alin. (2) NCC 
român prevede că dobânditorul poate fi autorizat de instanța de judecată să dis- 
pună totuşi de bunul ce i-a fost transmis afectat de o asemenea clauză, „dacă inte- 
resul care a justificat clauza de inalienabilitate a bunului a dispărut sau dacă un 
interes superior o impune”. Un asemenea „interes superior” poate conduce la redo- 
bândirea dreptului de a înstrăina bunul de o parte ori de cealaltă, fără vreo altă 
limitare a exerciţiului dreptului de dispoziție juridică asupra acelui bun. De exemplu, 
presupunând că donatorul a făcut o donaţie unor membri ai familiei sale, iar inte- 
resul legitim al unei eventuale clauze de inalienabilitate a bunului donat a constat 
în menținerea lui în cadrul familiei, după moartea donatorului, s-ar putea ca acest 


| A se vedea O. UNGUREANU, C. MUNTEANU, Op. cit. (2008), p. 173. Este de reținut că, 
potrivit art. 1212 C. civ. Quebec, „Restricţia exercitării dreptului de a dispune de un bun nu 
poate fi stipulată decât prin donaţie sau (prin) testament” („La restriction ă /'exercice du droit 
de disposer dun bien ne peut 6tre stipulg que par donation ou testament”) şi că o asemenea 
clauză nu este validă decât dacă este temporară şi justițicată de un interes serios şi legitim 
(„Celtte stipulation n'est pas valide que si elle est temporaire et justifis par un intsrât serieux 
et legitime”). De asemenea, clauza de inalienabilitate este reglementată în prezent şi în 
Codul civil francez care, în art. 900-1, astfel cum a fost introdus prin Legea nr. 71-526 din 3 
iulie 1971, dispune: „Clauzele de inalienabilitate care afectează un bun donat sau transmis 
prin legat nu sunt valabile dacă nu sunt temporare şi justificate de un interes legitim. Dar, şi 
în acest caz, donatarul sau legatarul poate fi autorizat judiciar să dispună de un bun dacă 
interesul care a justificat clauza a dispărut sau a apărut un interes mai important de protejat” 
(„Les clauses d'inalisnabilite affectant un bien donne ou legu6 ne sont valables que si elles 
sont temporaires et justifises par un intgret serieux et legitime. Meme dans ce cas, le do- 
nataire ou le lsgataire peut 6tre judiciairement autorisg& ă disposer du bien si l'interet qui 
avait justifig la clause a disparu ou s'il advient qu'un intsret plus important lexige”); cu privire 
'a alte reglementări de drept comparat în materie, a se vedea idem, p. 173, nota nr. 212. 

'2] A se vedea E. CHELARU, 0p. cit. (2012), p. 688. 

interes să nu mai existe, cu consecința posibilității pentru donatari de a cere înce- 
tarea efectelor clauzei de inalienabilitate. 

În al treilea rând, în concepția noului Cod civil, o clauză de inalienabilitate a unui 
bun, indiferent de modul instituirii ei, este, prin esență, temporară; ea poate fi con- 
stituită pe un termen limitat, ce poate fi de „cel mult 49 de ani”. Acest termen în- 
cepe să curgă din momentul dobândirii bunului înstrăinat de către cel către care se 
face înstrăinarea [art. 627 alin. (1) teza finală NCC]. 

În sfârşit, în ipoteza în care o clauză de inalienabilitate este inserată într-un con- 
tract translativ de proprietate, art. 628 alin. (2) NCC impune ca, spre a fi opozabilă 
terţilor, aceasta să fie supusă formalităţilor de publicitate. Intr-adevăr, potrivit princi- 
piului relativităţii efectelor contractului, un contract ce conține o clauză de inalie- 
nabilitate, valabil încheiat, produce efecte între părți şi, în principiu, prin raportare la 
dispoziţiile art. 1282 NCC, față de succesorii părților, universali, cu titlu universal ori 
cu titlu particular. Dacă o clauză de inalienabilitate a fost prevăzută într-un tes- 
tament, terții nu au cum să o cunoască, deci aceasta nu le-ar fi opozabilă. 

Mai mult, art. 628 alin. (1) NCC dispune că o clauză de inalienabilitate nu va 
putea fi invocată împotriva dobânditoriior bunului cu privire la care există o aseme- 
nea clauză sau împotriva creditorilor proprietarului care s-a obligat să nu înstrăine- 
ze, decât dacă ea îndeplineşte toate condiţiile de validitate amintite mai sus şi au 
fost îndeplinite şi formalităţile de publicitate, după caz. Dacă o clauză de inalienabi- 
litate a fost prevăzută într-un contract cu titlu gratuit, ea este opozabilă nu numai 
creditorilor actuali ori celor viitori ai dobânditorului, dar şi celor anteriori actului de 
dobândire; în caz de îndeplinire a formalităţilor de publicitate, bunul astfel „grevat” 
nu va putea fi urmărit de toate aceste categorii de creditori ai proprietarului dobân- 
ditor al acelui bun. 


„100. Clauza de inalienabilitate în situaţii speciale. Este posibil ca părţile unui 
contract de înstrăinare a unui bun să se înțeleagă, printre altele, în sensul că do- 
bânditorul bunului se obligă a transmite dreptul de proprietate asupra acestuia în 
viitor, către o persoană determinată sau chiar determinabilă, de exemplu, primul 
copil care se va naşte în familia dobânditorului. Articolul 627 alin. (4) NCC dispune 
că, într-o asemenea situaţie, clauza de inalienabilitate este „subînţeleasă”, adică se 
prezumă existența ei. Soluţia legiuitorului este logică, de natură să conducă la 
îndeplinirea întocmai a obligaţiei asumate de dobânditorul bunului de a nu înstrăina 
în viitor acel bun decât către o persoană determinată ori determinabilă. Potrivit unei 
precizări ulterioare introduse de legiuitor!”i, în categoria convențiilor prevăzute de 
acest text prin care se naşte obligaţia menţionată au a fi cuprinse şi antecontrac- 
tele ce au ca obiect transmiterea, în viitor, prin încheierea de contracte, a dreptului 
de proprietate asupra unui bun mobil sau imobil, după caz, dacă prin lege nu se 
prevede altfel. 

Situaţia transmiterii succesorale a unui bun cu privire la care părțile au convenit 
asupra unei clauze de inalienabilitate este reglementată de dispozițiile art. 627 alin. (5) 


!'] A se vedea art. 60! din Legea nr. 71/2011 de punere în aplicare a Codului civil, astfel 
cum a fost introdus prin art. il pct. 8 din O.U.G. nr. 79/2011 pentru reglementarea unor mă- 
suri necesare intrării în vigoare a Legii nr. 287/2009 privind Codul civil (publicată în M. Of. 
nr. 696 din 30 septembrie 2011, aprobată cu modificări prin Legea nr. 60/2012 privind apro- 
barea O.U.G. nr. 79/2011, publicată în M. Of. nr. 225 din 17 aprilie 2012). 

NCC; potrivit acestui text, transmiterea bunului „pe cale de succesiune nu poate fi 
oprită prin stipularea inalienabilității” (sale). Aceasta înseamnă că, chiar dacă bunul 
a fost dobândit afectat de o clauză de inalienabilitate, dobânditorul rămâne liber ca, 
la decesul său, să îl transmită moştenitorilor legali ori celor instituiți prin voința sa, 
adică moştenitorilor testamentari. Dacă bunul formează obiectul unei substituții 
fideicomisare ce constă în obligația prevăzută în sarcina legatarului ori a donataru- 
lui gratificat cu acest bun de a-l administra şi a-l transmite, la decesul său, unei 
persoane desemnate de dispunător (art. 994 NCC), dobânditorul va fi ținut de 
această obligaţie, astfel că nu va putea transmite, la decesul său, decât substitutu- 
lui beneficiar desemnat de dispunători'!. 


191. Formalitățile_c de publicitate. În măsura în care, pentru anumite bunuri, 
s-a instituit un sistem de publicitate a transmisiunii ori a altor operațiuni juridice pri- 
vitoare la asemenea bunuri, clauza de inalienabilitate care are ca obiect un astfel 
de bun devine opozabilă terţilor numai prin îndeplinirea formalităţilor prevăzute de 
lege [art. 628 alin. (2) NCC]. 

Dacă actul de înstrăinare cu clauză de inalienabilitate are ca obiect un bun imo- 
bil, potrivit art. 902 alin. (2) pct. 8 NCC, această clauză va fi notată în cartea 
funciară; ea devine opozabilă terţilor numai prin notarea în registrul de publicitate 
imobiliară. Pentru ipoteza în care actul de înstrăinare cu aceeaşi clauză priveşte un 
bun mobil, art. 628 alin. (3) NCC dispune că se vor aplica, în mod corespunzător, „re- 
gulile prevăzute pentru dobândirea proprietăţii privind posesia de bună-credință”. 

Potrivit art. 936 NCC, cu excepția cazurilor prevăzute de lege, posesia de bună- 
credință a unui bun mobil „asigură opozabilitatea față de terți a actelor juridice 
constitutive sau translative de drepturi reale”. Or, potrivit art. 938 alin. (1) NCC, 
este posesor de bună-credință cel care nu cunoştea şi nici nu trebuia să cunoască, 
după împrejurări, lipsa calității de proprietar a înstrăinătorului bunului. Aceasta 
înseamnă că dobânditorul unui bun mobil care a cunoscut, pe orice cale, că bunul 
pe care îl dobândeşte era afectat de o clauză de inalienabilitate nu va putea să 
invoce Piata dreptului de proprietate asupra acelui bun prin posesia de bună- 
credinţăl? 


102, Dispoziţii speciale privitoare la sancțiunile de drept civil aplicabile. O 
primă sancţiune rezultă din dispozițiile art. 628 alin. (5) NCC, ăceasta fiind o %on- 
secință a neîndeplinirii unei obligații contractuale de către debitorul acesteia şi an- 
gajarea, în acest fel, a răspunderii sale. Într-adevăr, textul evocat dispune că, chiar 
dacă nu au fost îndeplinite condiţiile de opozabilitate a clauzei de inalienabilitate, 
beneficiarul ei poate pretinde daune.-interese de la proprietarul care nu se confor- 
mează obligaţiei asumate şi înstrăinează bunul. 

Apoi, ca sancțiune specifică actelor juridice civile, nulitatea operează şi în pri- 
vința clauzei de inalienabilitate. Este posibil ca o cauză de nulitate să lovească nu- 
mai clauza de inalienabilitate; într-o asemenea situaţie, contractul îşi va produce 
efectele sale, mai puţin această clauză; dimpotrivă, dacă întregul contract este lovit 
de nulitate, clauza de inalienabilitate nu va „supraviețui” acelui contract. Articolul 627 


"1 A se vedea E. CHELARU, op. cit. (2012), p. 689. 
(2! jdem, p. 690. 

alin. (3) prevede o regulă specială în această materie, şi anume, dacă o clauză de 
inalienabilitate a fost determinantă la încheierea unui contract, nulitatea clauzei de 
inalienabilitate va atrage nulitatea întregului contract. Mai mult, partea finală a 
acestui text instituie prezumția potrivit cu care, în contractele cu titlu oneros ce con- 
țin o clauză de inalienabilitate, caracterul ei determinant se prezumă până la proba 
contrarie, ce are a fi făcută de partea interesată să pună în discuţie validitatea 
acelui contract. 

Privitor la sancţiunile de drept civil aplicabile în materie, sub titulatura „sancțiuni 
pentru nerespectarea clauzei de inalienabilitate”, art. 629 NCC prevede unele re- 
guli speciale numai acesteia. Astfel, potrivit alin. (1), înstrăinătorul poate să ceară 
rezoluțiunea contractului în ipoteza încălcării clauzei Su inalienabilitate de către 
debitorul său. În realitate, aşa după cum s-a observat!!!, într-o asemenea ipoteză, 
înstrăinătorul poate să obțină rezoluțiunea contractului, deoarece aceasta operea- 
ză nu numai prin intentarea unei acțiuni în justiție cu acest obiect, ci poate opera şi 
prin declarație unilaterală de rezoluţie în condiţiile prevăzute de art. 1552 NCC, 
precum şi în temeiul unui pact comisoriu prevăzut de părţi în acest scop, în baza 
dispozițiilor art. 1553 NCC. 

Este de observat că sancţiunea rezoluțiunii contractului în cazul încălcării clau- 
zei de inalienabilitate a fost reţinută!?! în doctrina majoritară şi sub regimul fostului 
Cod civil român, în prezent abrogat, precizându-se că desființarea prin rezoluțiune 
a contractului inițial prevăzut cu clauza în discuție va conduce şi la desființarea 
eventualelor acte de înstrăinare subsecvente, potrivit principiului resoluto iure 
dantis, resolvitur ius accipientis. Soluţiile acestea au a fi reținute prin prisma dis- 
pozițiilor tranzitorii în materie cuprinse în art. 60 din Legea nr. 71/2011, la care ne 
vom referi imediat. 

Totuşi, sub regimul noului Cod civil se precizează mai limpede soarta actului 
subsecvent încheiat de dobânditorul bunului afectat de o clauză de inalienabilitate. 
Într-adevăr, art. 629 alin. (2) NCC prevede că atât înstrăinătorul, cât şi terțul în 
beneficiul căruia a fost inserată o asemenea clauză pot cere anularea actului de 
înstrăinare subsecvent încheiat cu nerespectarea ei. Aşadar, în această situație, 
legea prevede posibilitatea de a se cere anularea actului, ceea ce înseamnă că 
suntem în prezența unei nulităţi relative a actului subsecvent. S-a spus că sunt 
anulabile nu numai actele prin care s-a transmis dreptul de proprietate asupra unui 
bun cu nerespectarea clauzei de inalienabilitate, ci şi acelea prin care s-ar constitui 
un drept real de garanţie asupra acelui bun, cum ar fi ipoteca ori gajul, pentru că 
„aceste din urmă acte conţin în ele pericolul înstrăinării în caz de urmărire silită”? 

De altfel, art. 629 alin. (3) NCC dispune că, chiar dacă bunul înstrăinat cu clau- 
ză de inalienabilitate se află în patrimoniul debitorului acestei clauze, nu este po- 
sibilă urmărirea lui, atâta vreme cât clauza îşi produce efectele, dacă prin lege nu 
se prevede altfel. 


103. Observaţii finale. Dispoziţii tranzitorii. Fără îndoială că inserarea unei 
clauze de inalienabilitate într-un act juridic translativ de proprietate constituie o 


I"] A se vedea M. NICOLAE, op. cit. (2012), p. 179. 
12] A se vedea O. UNGUREANU, C. MUNTEANU, 0p. cit. (2008), p. 175. 
(3l A se vedea E. CHELARU, 0p. cit. (2012), p. 691. 

derogare de la principiul liberei circulații a bunurilor prin exercitarea atributului 
dispoziției juridice de către proprietarul lor. Discutată şi, în cele din urmă, admisă 
sub regimul vechiului Cod civil, prin luarea în considerare a principiului libertății de 
voință a părților în materia actelor juridice civile, ea este reglementată în prezent în 
noul Cod civil, care impune totuşi condiții relativ riguroase în materie. 

Am văzut că, temporară prin esenţa ei, clauza de inalienabilitate trebuie să fie 
justificată de „un interes serios şi legitim”. Aşa fiind, cel care înțelege să se preva- 
leze de această clauză va fi ținut să dovedească un asemenea interes. 

Cu o anumită remarcabilă prudenţă, legiuitorul a înscris o importantă dispoziție 
tranzitorie cu privire la aplicabilitatea clauzei analizate. Astfel, art. 60 din Legea 
nr. 71/2011 pentru punerea în aplicare a noului Cod civil dispune, în primul său 
alineat, că validitatea şi efectele juridice ale clauzei de inalienabilitate instituite prin 
convenția părţilor rămân „guvernate” de legea în vigoare la momentul încheierii 
convenției; este aplicarea cunoscutului principiu incident în caz de succesiune de 
reglementări — tempus regit actum. 

Dacă însă o clauză de inalienabilitate este prevăzută printr-un testament, art. 60 
alin. (2) din aceeaşi lege distinge între legea care se aplică în privința validității 
clauzei incluse în testament şi legea care va guverna efectele acelei clauze, prin 
ipoteză ea urmărind a-şi produce efecte la un moment ulterior încheierii testamen- 
tului ce cuprinde o astfel de clauză. Într-adevăr, textul dispune că validitatea clau- 
Zei de inalienabilitate înscrise în testament va fi guvernată de legea civilă în vi- 
goare la momentul încheierii testamentului, în timp ce efectele acestei clauze vor fi 
guvernate de legea în vigoare la data deschiderii succesiunii. Practic, aceasta 
înseamnă că efectele unei clauze de inalienabilitate prevăzute printr-un testament 
ce priveşte o succesiune deschisă ori care se va deschide după data de 1 octom- 
brie 2011, data intrării în vigoare a noului Cod civil, vor fi guvernate de dispoziţiile 
acestuia, în timp ce validitatea clauzei urmează a fi raportată la legea în vigoare la 
momentul întocmirii testamentului, adică sub regimul prevederilor fostului Cod civil. 


„2.3.4. Limitele iudiciare 


104. Precizări preliminare. Fondurile ce aparțin unor proprietari diferiți care se 
învecinează între ele semnifică existența unor împrejurări de fapt. Aşadar, în sine, 
vecinătatea este întotdeauna un fapt. 

Punerea în valoare a acestor fonduri de către proprietarii lor sau de către titularii 
altor drepturi asupra acestora conduce, adeseori, la crearea unor raporturi juridice 
sau raporturi de fapt între titulari, care, într-o formulă sintetică, sunt denumite ra- 
porturi de vecinătate. 

Potrivit art. 44 alin. (7) din Constituţie, dreptul de proprietate obligă la respecta- 
rea sarcinilor privind asigurarea bunei vecinătăţi, precum şi la respectarea celorlal- 
te sarcini care, potrivit legii sau obiceiului, revin proprietarului. Prin această for- 
mulare, legiuitorul constituant a înțeles să acopere întreaga gamă a raporturilor de 
vecinătate, indiferent de izvorul lor, deci indiferent dacă asemenea raporturi s-au 
stabilit prin lege, prin voința omului sau au rămas simple raporturi de fapt. În orice 
caz, textul constituţional voieşte să exprime ideea că aceste raporturi reprezintă o 
limitare a exercitiului dreptului de proprietate, cu finalitatea asigurării unei toleranțe 
paşnice comune. 

Am analizat anterior limitele legale prevăzute de dispozițiile noului Cod civil ro- 
mân în cadrul raporturilor de vecinătate; de asemenea, am arătat că pot fi stabilite 
anumite limite ale exerciţiului dreptului de proprietate asupra fondurilor învecinate 
prin convenţia părților. Intr-o secțiune specială consacrată limitelor juridice ale 
dreptului de proprietate privată, noul Cod civil reglementează /imitele judiciare pri- 
vitoare la exerciţiul acestui drept. Aceasta înseamnă că asemenea limite au ca 
izvor nu numai legea ori voința părților, ci şi Valaia judecătorului, a instanței de ju- 
decată. Desigur, aşa după cum s-a observatil, noțiunea de limite judiciare ale 
exerciţiului dreptului de proprietate privată ar putea genera o anumită confuzie. 
Într-adevăr, judecătorul poate interveni şi în situaţia în care s-ar crea un conflict 
între părţi privitor la modul în care sunt aplicate dispoziţiile legale privitoare la limi- 
tele legale ori convenţionale; or, într-o asemenea situaţie, el va aprecia, în funcție 
de fapta dedusă judecății, modul concret în care au a opera aceste limite: da mihi 
factum, dabo tibi ius. Dimpotrivă, limitele judiciare au a fi stabilite de judecător, în 
absenţa unei prevederi legale privitoare la conţinutul acestora, dar „într-o situație 
de fapt care face necesară o asemenea limită pentru a păstra echilibrul între 
sferele de exercitare ale dreptului de proprietate privată aparținând unor proprietari 
diferiţi”?l, 

Pe acest plan al discuţiei, se impune a sublinia că elementul de noutate adus 
prin recentul Cod civil român constă în aceea că, printr-un text special — art. 630 —, 
sunt prevăzute domeniul de aplicare a limitelor judiciare şi criteriul de evaluare 
necesar stabilirii lor. 


_105. Limitele judiciare ca posibilitate juridică de depăşire a inconveniente- 
lor normale ale vecinătății. Însăşi denumirea dată de art. 630 NCC permite 
identificarea elementelor arătate. Într-adevăr, domeniul de aplicare a limitelor judi- 
ciare este dat de raporturile de vecinătate, iar stabilirea lor se va face în scopul asi- 
gurării unor bune raporturi de vecinătate, după criteriul inconvenientelor normale ce 
pot să apară în cadrul acestor raporturi, inconveniente care vor putea fi depăşite 
prin voința judecătorului, prin raportare la principiul echităţii. 

Potrivit art. 630 NCC, dacă un proprietar cauzează, prin exercitarea dreptului 
său, anumite inconveniente mai mari decât cele normale în cadrul raporturilor de 
vecinătate, instanța de judecată va putea, „din considerente de echitate”, să îl obli- 
ge la „despăgubiri” î în folosul celui vătămat precum şi, atunci când este posibil, la 
restabilirea situaţiei anterioare producerii acestor inconveniente. Observăm că 
textul vorbeşte despre inconveniente create prin exercitarea dreptului de proprieta- 
te în general; în realitate, practic, astfel de inconveniente pot apărea ca urmare a 
exerciţiului atributului folosinţei de către unul dintre proprietarii vecini, efectele 
acestora resimțindu-se asupra fondului învecinat. Bunăoară, prin efectuarea unor 
lucrări de reparații mai importante la clădirea situată pe terenul său, proprietarul 
creează anumite dezagremente vecinului sau vecinilor săi. Caracterul „norma!” al 
inconvenientelor astfel create — „mai mari decât cele normale” — este la aprecierea 
suverană a judecătorului. Echitatea impune însă ca ele să nu fie suportate ca atare 
de către cel vătămat; art. 630 alin. (1) NCC prevede că echitatea impune ca pro- 


II A se vedea V. STOICA, op. cit. (2009), p. 126. 
(2! jpidem. 

prietarul care le creează să îl despăgubească pe cel vătămat. Precizăm că această 
situaţie trebuie distinsă net de aceea în care proprietarul depăşeşte limitele acestor 
„inconveniente normale” în exercițiul dreptului său; într-o asemenea situaţie, el 
comite un abuz de drept, sancţionat de judecător prin angajarea răspunderii civile 
delictuale a proprietarului care a acționat cu vinovăţie, în condiţiile art. 1357 NCC. 
Dimpotrivă, ipoteza reglementată de art. 630 alin. (1) NCC nu presupune vinovăția 
celui ce creează inconveniente normale vecinului său. Dincolo însă de lipsa vino- 
văţiei sale, principiul echităţii comandă obligarea sa la repararea prejudiciului astfel 
cauzat, eventual, dacă este posibil, cu restabilirea situaţiei anterioare producerii 
inconvenientelor în discuție. 

Articolul 630 alin. (2) prevede că, atunci când prejudiciul cauzat de asemenea 
inconveniente apare ca fiind minor în raport cu necesitatea sau cu utilitatea des- 
făşurării activității prejudiciabile de către proprietar, instanța de judecată va putea 
încuviința desfăşurarea acelei activităţi; cel astfel prejudiciat va avea însă dreptul la 
despăgubiri. În situația în care prejudiciul apare ca fiind „iminent sau foarte proba- 
bil”, instanța de judecată va putea să încuviințeze prin ordonanță preşedințială, 
specifică soluționării „situaţiilor de urgență”, măsurile necesare pentru prevenirea 
pagubei [art. 630 alin. (3) NCC]. 

În sfârşit, art. 61 din Legea de aplicare a noului Cod civil dispune că dispoziţiile 
art. 630 analizate mai sus se vor aplica numai inconvenientelor cauzate după in- 
trarea acestuia în vigoare. Eventualele litigii privitoare la asemenea inconveniente 
au a fi soluționate după principiile stabilite de literatura de specialitate şi de practica 
judecătorească sub regimul fostului Cod civil român de la 1864. 


—2.3.5. Alte limite ale exerciţiului dreptului de proprietate privată — 


106,. Precizări prealabile. Raţiuni de ordin social, caracteristicile anumitor ca- 
tegorii de bunuri, importanţa lor pentru economia naţională, natura şi destinaţia lor 
şi alte asemenea pot impune crearea prin lege a altor limite ale exerciţiului dreptu- 
lui de proprietate decât cele analizate anterior, prin legi speciale, aplicabile într-un 
anumit domeniu de reglementare. În orice caz, din moment ce Constituţia include 
dreptu! de proprietate printre drepturile fundamentale ale cetățenilor, îi sunt apli- 
cabile dispoziţiile art. 53, potrivit cu care exerciţiul unor drepturi poate fi restrâns 
numai prin lege şi numai dacă se impune, după caz, pentru: apărarea siguranţei 
naționale, a ordinii, a sănătăţii sau a moralei publice, a drepturilor şi libertăţilor ce- 
tățenilor, desfăşurarea instrucției penale, prevenirea unor calamități naturale ori a 
unui sinistru deosebit de grav; restrângerea trebuie să fie proporţională cu situația 
care a determinat-o şi nu poate atinge însăşi existența dreptului. 

De cele mai multe ori, restrângerea dreptului de proprietate privată prin legi 
speciale priveşte regimul juridic al înstrăinării lor. Confruntată cu problema de a se 
şti dacă legiuitorul poate adopta, în situaţii determinate, dispoziții prin care este 
"imitată circulația juridică a unor categorii de bunuri, Curtea Constituţională a admis 
că legiuitorul poate adopta asemenea reglementări, în măsura în care norma care 
'nterzice înstrăinarea unui bun este cuprinsă într-o lege organică; aceasta, deoare- 
ce prerogativa înstrăinării face parte din regimul juridic general al dreptului de 

proprietate; or, art. 73 alin. (3) lit. m) din Constituţie include regimul lega! al proprie- 
tății şi al moştenirii în categoria legilor organice!!.. 

În cele ce urmează vom menţiona anumite limitări legale temporare ale exerci- 
țiului prerogativei dispoziției juridice asupra unor bunuri proprietate privată, precum 
şi unele bunuri care au un regim legal special. Distinct, vom trata rechiziția bunuri- 
lor proprietate privată, precum şi exproprierea unor asemenea bunuri pentru cauză 
de utilitate publică. De asemenea, tot în mod distinct vom prezenta regimul juridic 
al realizării şi desființării construcțiilor şi vom face unele precizări privitoare la re- 
glementarea circulației juridice a terenurilor şi a construcțiilor, chiar dacă mai multe 
astfel de reglementări au, prin intrarea în vigoare a noului Cod civil, mai degrabă 
un caracter „istoric”, dar demn de interes, cel puţin sub aspectul aplicării legii civile 
în timp. 


„107. Bunuri proprietate privată declarate temporar inalienabile ori alienabi-_ 
le condiționat“. I. Prin legi speciale au fost instituite asemenea limite ale exerciţiului 
prerogativei dispoziției juridice privitor la bunuri proprietate privată dobândite în 
condiţiile prevăzute de aceste legi. Precizăm că dispozițiile legale pe care le vom 
evoca mai jos sunt în vigoare şi după intrarea în vigoare a noului Cod civil. Printre 
acestea, menţionăm: 

— locuințele care au fost realizate cu subvenții de la bugetul de stat nu pot fi în- 
străinate prin acte între vii decât după restituirea integrală a sumelor de bani actuali- 
zate şi pe baza dovezii de depunere integrală a contravalorii acestor sume actualiza- 
te, obținute ca subvenţii de la bugetul de stat în condiţiile PIEVEcEN Or li locuinţei 
(art. 19 din Legea nr. 114 din 11 octombrie 1996 a locuinţei, republicată!*)); 

— locuințele cumpărate cu credite C.E.C. pe temeiul dispozițiilor Decretului-lege 
nr. 61/1 990 privind vânzarea de locuințe construite din fondurile statului către 
populaţiel“l, care până la rambursarea integrală a creditului obținut în scopul do- 
bândirii unei asemenea locuinţe nu pot fi restructurate sau înstrăinate fără autoriza- 
rea prealabilă a C.E.C. (art. 12 din Decretul-lege nr. 61/1990); 

— investiţiile imobiliare constând în dobândirea dreptului de proprietate asupra 
unui imobil prin acte juridice cu titlu oneros, amenajarea, viabilizarea, reabilitarea, 
consolidarea sau extinderea acestuia, realizate prin acordarea de credite ipotecare 
grevate cu drept de ipotecă ce garantează restituirea creditelor obținute în acest 
scop, nu pot fi înstrăinate decât cu acordul scris şi prealabil dat de creditorul ipo- 
tecar, adică de instituția finanțatoare; acest acord este necesar cu privire la fiecare 
înstrăinare determinată, la înscrierea ipotecii aferente unui credit ipotecar pentru 
investiţii imobiliare; sancţiunea nerespectării acestor dispoziţii constă în nulitatea 
absolută a actului de înstrăinare. Biroul de carte funciară are obligaţia de a nota din 


('] A se vedea C.C., Decizia nr. 6 din 11 noiembrie 1992 cu privire la constituționalitatea 
unor prevederi ale Legii privind măsuri premergătoare reglementării situaţiei juridice a unor 
imobile trecute în proprietatea statului după 23 august 1944 (M. Of. nr. 48 din 4 martie 
1999) a se vedea şi V. STOICA, op. cit. (2009), p. 99. 

A se vedea M. NicoLAE, Discuţii privind interdicțiile legale de înstrăinare a unor bunuri 
dili în Dreptul nr. 7/2001, p. 57-58. 
2 M.Of. nr. 393 din 31 decembrie 1997. 
A M. Of. nr. 22 din 8 februarie 1990. 

oficiu această interdicție de înstrăinare (art. 5 din ie nr. 190 din 9 decembrie 
1999 privind creditul ipotecar pentru investiţii imobiliare! »; 

— terenurile atribuite în proprietate tinerilor din mediul rural pentru construirea de 
locuințe şi anexe gospodăreşti nu pot fi înstrăinate prin acte juridice între vii timp de 
10 ani socotiți de la data terminării construcției, sub sancţiunea nulităţii absolute a 
contractului de înstrăinare (art. 6 alin. (6) din Legea nr. 646 din 12 decembrie 2002 
privind sprijinul acordat de stat tinerilor din meniul rurall?]. 


108. Bunuri care nu pot circula decât în condiţii restrictive. Există anumite 
categorii de bunuri care, în principiu, sunt în circuitul civil, dar, din rațiuni de ordine 
publică sau din alte considerente, nu pot circula decât în condiții restrictive, adică 
nu pot fi dobândite, deținute sau înstrăinate decât cu respectarea unor norme în- 
scrise în legi speciale. Printre acestea pot fi enumeratel”! 


11 M. Of. nr. 611 din 14 decembrie 1999. 

'?! Menţionăm că, până la intrarea în vigoare a noului Cod civil, au existat şi următoarele 
interdicții de înstrăinare a unor imobile, terenuri şi construcții, dobândite în temeiul unor legi 
speciale: 

— locuinţele dobândite de chiriaşii titulari de contracte ai apartamentelor care nu se resti- 
tuie în natură foştilor proprietari sau moştenitorilor acestora, care nu au putut fi înstrăinate 
timp de 10 ani de la data cumpărării [art. 9 alin. (8) din Legea nr. 112/1995 pentru reglemen- 
tarea situației juridice a unor imobile cu destinaţia de locuinţe, trecute în proprietatea sta- 
tului, cu modificările ulterioare]; totuşi, potrivit art. 43 din Legea nr. 10/2001 privind regimul 
juridic a! unor imobile preluate în mod abuziv în perioada 6 martie 1945 - 22 decembrie 
1989, republicată, cu modificările ulterioare, chiriaşii ce dobândiseră locuințe pe temeiul pre- 
vederilor evocate din Legea nr. 112/1995 aveau dreptul să le înstrăineze înainte de împli- 
nirea termenului de 10 ani de la data cumpărării, dar numai foştilor proprietari ai locuințelor 
trecute în proprietatea statului, îndreptăţiți de lege la restituirea acestora; 

— terenurile atribuite în contormitate cu dispozițiile art. 19 alin. (1), art. 21 şi art. 43 din 
Legea fondului funciar, republicată, nu puteau fi înstrăinate prin acte juridice între vii timp de 
10 ani socotiți de la începutul anului următor celui în care s-a făcut înscrierea proprietății 
(art. 32 din Legea nr. 18/1991, republicată). 

in literatura de specialitate aceste două drepturi au fost caracterizate ca situații de: inali- 
enabilitate legală; indisponibilizare parţială, fiindcă nu vizau, în principiu, decât înstrăinarea 
prin acte între vii, nu şi transmiterea lor prin moştenire legală sau testamentară; indisponi- 
bilizare specială; situaţii cu caracter temporar, indisponibilizarea operând pe timp de 10 ani 
de la data dobândirii, cu excepţia locuinţelor care, în condiţiile art. 43 din Legea nr. 10/2001, 
puteau fi înstrăinate înainte de împlinirea acestui termen, dar numai foştilor proprietari, în- 
dreptăţiți de lege să le redobândească în proprietate. A se vedea M. NicoLaE, /oc. cit., p. 47-56; 

— bunurile imobile — terenuri şi construcţii cu destinația de locuință — care fac obiectul 
unei încunoştințări scrise, notificări sau cereri în constatarea sau realizarea dreptului de 
proprietate din partea persoanelor fizice sau juridice deposedate de aceste bunuri, care nu 
puteau fi înstrăinate sub nicio formă prin acte juridice între vii, concesionate, ipotecate, date 
in leasing, închiriate sau subinchiriate în beneficiul unui nou chiriaş (art. 44 din O.U.G. 
nr. 40/1999 privind protecţia chiriaşilor şi stabilirea chiriei pentru spaţiile cu destinaţie de 
'ocuință, publicată în M. Of. nr. 148 din 8 aprilie 1999, aprobată cu modificări şi completări 
prin Legea nr. 241/2001, cu modificările uiterioare). 

Or, aceste dispoziţii din legile speciale care le conțineau au fost abrogate expres prin 
art. 230 din Legea nr. 71/2011 pentru punerea în aplicare a Legii nr. 287/2009 privind Codul 
civil, respectiv: lit. t) — art. 32 din Legea fondului funciar, lit. ţ) — art. 9 alin. (8) din Legea 
nr. NE S9e; lit. v) — printre alte texte, şi art. 44 din O.U.G. nr. 40/1999. 

3] A se vedea M. NICOLAE, /oc. cit., p. 59. 

— armele şi muniţiile, pe temeiul dispoziţiilor cuprinse în Legea nr. 295 din 28 
iunie 2004 privind regimul armelor şi munițiilor"! 

— materialele explozive (Legea nr. 126 din 27 decembrie 1995 privind regimul 
materiilor explozive!”); 

— îngrăşămintele chimice şi produsele de protecţie a plantelor (art. 34-38 din 
O.U.G. nr. 195 din 22 decembrie 2005 privind protecția mediului); substanțele şi 
preparatele periculoase (art. 24-28); deşeurile toxice (art. 29-33); organismele 
modificate genetic (art. 39-44), texte din aceeaşi O.U.G. nr. 195/2005; 

— obiectele de cuit (art. 1 şi art. 2 din Legea nr. 103 din 22 septembrie 1992 pri- 
vind dreptul exclusiv al cultelor religioase pentru producerea obiectelor de cult”): 

— bunurile sacre şi cele afectate direct şi exclusiv unui cult religios, stabilite ca 
atare conform statutelor proprii, în conformitate cu tradiţia şi practicile fiecărui cult, 
dobândite cu titlu, sunt inalienabile şi imprescriptibile şi pot fi înstrăinate numai în 
condiţiile prevăzute de statutele fiecărui cult [art. 27 alin. (2) din Legea nr. 489/2006 
privind libertatea religioasă şi regimul general al cultelor, republicată]. 

În sfârşit, precizăm că, potrivit Legii nr. 95/2006 privind reforma în domeniul să- 
nătății, cu numeroasele ei modificări ulterioare, donarea şi transplantul de organe, 
tesuturi şi celule de origine umană se fac în scop terapeutic, cu asigurarea unor 
standarde de calitate şi de siguranţă, în vederea garantării unui nivel ridicat de pro- 
tecție a sănătăţii umane, în condiţiile stabilite de această lege, ale cărei prevederi 
se aplică şi donării, testării, evaluării, prelevării, conservării, distribuirii, transportului 
şi transplantului de organe, țesuturi şi celule de origine umană destinate transplan- 
tului (Titlul Vi din lege). 


„Secţiunea al4-a 4-a, Regimul juridic al unor categorii 
de bunuri proprietate privată 


$1. Consideraţii generale 


109. Am arătat că sfera proprietății private este deosebit de vastă, atât cu privi- 
re la obiectul acesteia, cât şi cu privire la subiectele ei. Într-adevăr, din punctul de 
vedere al bunurilor care pot face obiect al dreptului de proprietate privată, reamin- 
tim principiul potrivit cu care orice bun poate fi obiect al acestui drept, cu excepția 
bunurilor care pot fi exclusiv proprietate publică. Reamintim că, potrivit art. 553 
alin. (1) NCC, pot fi obiecte ale dreptului de proprietate privată toate bunurile de uz 


“'] Republicată în M. Of. nr. 425 din 10 iunie 2014. 

(2! Republicată în M. Of. nr. 177 din 12 martie 2014. 

3 M. Of. nr. 244 din 1 octombrie 1992. În aplicarea dispoziţiilor acestei legi, fosta Curte 
Supremă de Justiție a statuat în sensul că, din moment ce prin lege s-a acordat cultelor reli- 
gioase dreptul exclusiv privind producerea obiectelor de cult, refuzul unei arhiepiscopii 
(Tomis, Constanţa) la cererea formulată de o societate comercială de a fi autorizată să pro- 
ducă asemenea obiecte este întemeiat, şi nu un refuz nejustificat, întrucât, potrivit art. 1 
alin. (2) din Legea nr. 103/1992, printre obiectele de cult sunt prevăzute şi icoanele, iar lu- 
mânările sunt asimilate obiectelor de cult; or, aceste bunuri formau obiectul autorizaţiei refu- 
zate, contestată în instanţă; a se vedea C.S.J., s. cont. adm,, dec. nr. 18/1994, în Dreptul 
nr. 11/1994, p. 1î8. 

şi interes privat care aparţin persoanelor fizice, persoanelor juridice de drept privat 
sau de drept public, inclusiv bunurile ce alcătuiesc domeniul privat al statului şi al 
unităţilor sale administrativ-teritoriale. 

Cât priveşte subiectele dreptului de proprietate privată, am arătat că acestea 
pot fi persoanele fizice, persoanele juridice de drept privat — societățile reglementa- 
te de Legea nr. 31/1990, societățile agricole, alte asociaţii cu scop lucrativ, precum 
cooperativele meşteşugăreşti, de consum sau de credit, asociaţiile cu scop prepon- 
derent nelucrativ, alte categorii de persoane juridice, cum sunt cultele religioase —, 
precum şi statul şi unitățile administrativ-teritoriale. 

Datorită importanței lor, precum şi prin luarea în considerare a unor interese de 
ordin general, social, exercițiul dreptului de proprietate privată asupra unor catego- 
rii de bunuri poate fi supus de legiuitor unor reguli speciale. Avem în vedere anu- 
mite reglementări deosebite de limitele exerciţiului dreptului de proprietate privată 
analizate mai sus, cu care totuşi nu arareori se intersectează, dar care instituie un 
regim juridic special pentru unele categorii de bunuri. Nerespectarea lor poate atra- 
ge aplicarea anumitor sancțiuni, fie de ordin administrativ, spre exemplu, amenzi 
contravenţionale, fie civile, cum este nulitatea actului juridic care se încheie cu ne- 
respectarea condițiilor prevăzute de lege pentru încheierea lui. 

În cele ce urmează, ne vom referi, în special, la regimul juridic al construcțiilor şi 
dobândirea dreptului de proprietate asupra locuințelor, în condiţiile unor acte nor- 
mative speciale, la regimul juridic al terenurilor, cu privire specială asupra istoricului 
circulației lor, cu precizarea situației actuale a circulaţiei terenurilor şi a construcți- 
ilor, precum şi la regimul juridic al unor bunuri care fac parte din patrimoniul cultural 
național. 

Reamintim că, potrivit art. 625 NCC, toate limitările privitoare la dreptul de pro- 
prietate privată pe care le reglementează legea civilă fundamentală, analizate mai 
sus, se completează cu dispoziţiile legilor speciale privind regimul juridic al anumi- 
tor categorii de bunuri, cum ar fi construcțiile de orice fel, pădurile, bunurile din pa- 
trimoniul naţional-cultural, bunurile sacre ale cultelor religioase şi alte asemenea. 


$2. Regimul juridic al realizării şi al desființării construcţiilor 


110. Reglementare. În această materie interesează, cu deosebire, cadrul juri- 
rii construcțiilor, pentru că, din punctul de vedere al circulaţiei lor, ele sunt în cir- 
cuitul civil general, cu precizările pe care le vom face mai departe. 

Dispoziţiile cuprinse în Legea nr. 350 din 6 iulie 2001 privind amenajarea terito- 
riului şi urbanismull"!, cu modificările ulterioare, statornicesc principiile generale în 
materie şi conțin, în esență, reglementări de drept administrativ, ca, de altfel, şi ce- 
le cuprinse în Legea nr. 50 din 10 iulie 1991 privind autorizarea executării lucrărilor 
de construcţii şi unele măsuri pentru realizarea locuinţelor, care, în urma modifi- 
cărilor aduse prin Legea nr. 453 din 18 iulie 2001 şi a republicării ei în temeiul ace- 
leiaşi legi, are ca titlu Lege privind autorizarea executării lucrărilor de construcțif, 


(1 M. Of. nr. 373 din 10 iulie 2001. 
2! Legea nr. 50/1991 a fost modificată în mai multe rânduri, a fost republicată în M. Of. 
nr. 933 din 13 octombrie 2004, fiind modificată apoi prin: O.U.G. nr. 122/2004 (M. Of. nr. 1152 

111. Principii privind-amenajarea teritoriului. Fără a intra în amănunte care 
nu Înteresează materia, reținem că Legea nr. 350/2001 stabileşte obiectivele ame- 
najării teritoriului, şi anume: dezvoltarea economică şi socială echilibrată a regimu- 
rilor şi a zonelor, cu respectarea specificului acestora, îmbunătățirea calităţii vieții 
oamenilor şi a colectivităților umane în ansamblul lor, gestionarea în spiritul dez- 
voltării durabile a peisajului, componentă de bază a patrimoniului natura! şi cultural 
şi a resurselor naturale, utilizarea rațională a teritoriului țării, prin limitarea extinderii 
necontrolate a localităților şi conservarea terenurilor agricole fertile, conservarea şi 
dezvoltarea diversităţii culturale (art. 9). 

De asemenea, legea impune anumite obiective şi pentru activitatea de urba- 
nism, dintre care menţionăm: utilizarea eficientă a terenurilor, în acord cu funcțiile 
urbanistice adecvate, şi extinderea controlată a zonelor construite, precum şi pro- 
tejarea şi punerea în valoare a patrimoniului cultural construit şi natural (art. 13). 

Legea stabileşte atribuțiile administraţiei publice centrale, județene şi locale în 
privința amenajării teritoriului şi a urbanismului şi prevede că aplicarea documenta- 
ției specializate de amenajare a teritoriului şi de urbanism aprobate, potrivit preve- 
derilor sale, se asigură prin eliberarea certificatelor de urbanism. 


112. Certificatul de urbanism este actul administrativ de informare, cu caracter 
obligatoriu, prin care autoritatea administraţiei publice județene sau locale face cu- 
noscute regimul juridic, economic şi tehnic al imobilelor şi condiţiile necesare pen- 
tru realizarea unor investiţii, tranzacții imobiliare şi alte operaţiuni imobiliare, potrivit 
legii. 

Eliberarea certificatului de urbanism este obligatorie pentru adjudecarea, prin 
licitație, a lucrărilor de proiectare şi de execuție a lucrărilor publice, precum şi pen- 
tru întocmirea documentațiilor cadastrale de comasare, respectiv dezmembrare a 
terenurilor în cel puțin trei parcele, atunci când operațiunile respective au ca obiect 
împărțeli ori comasări de parcele solicitate în scopul realizării de lucrări de con- 
strucții şi de infrastructură, precum şi constituirea unei servituți de trecere cu privire 
la un imobil. 

În cazul vânzării sau al cumpărării de imobile, certificatul de urbanism trebuie să 
cuprindă informaţii privind consecinţele urbanistice ale operaţiunii juridice, solicita- 
rea lui fiind facultativă atunci când operațiunile de împărțeli ori comasări de parcele 
fac obiectul unei ieşiri din indiviziune, cu excepţia situației în care solicitarea este 


din 6 decembrie 2004), aprobată, cu modificări, prin Legea nr. 119/2005 (M. Of. nr. 412 din 
16 mai 2005), modificată și completată prin Legea nr. 52/2006 (M. Ot. nr. 238 din 16 martie 
2006), Legea nr. 376/2006 (M. Of. nr. 846 din 13 octombrie 2006), Legea nr. 117/2007 
(M. Of. nr. 303 din 7 mai 2007), Legea nr. 101/2008 (M. Of. nr. 371 din 15 mai 2008), 
O.U.G. nr. 228/2008 (M. Of. nr. 3 din 5 ianuarie 2009), O.U.G. nr. 214/2008 (M. Of. nr. 847 
din 16 decembrie 2008), Legea nr. 261/2009 (M. Of. nr. 493 din 16 iulie 2009), O.U.G. 
nr. 85/2011 (M. Of. nr. 716 din 11 octombrie 2011), Legea nr. 269/2011 (M. Of. nr. 870 din 9 
decembrie 2011), Legea nr. 125/2012 (M. Of. nr. 486 din 16 iulie 2012), Legea nr. 133/2012 
(M. Of. nr. 506 din 24 iulie 2012), Legea nr. 154/2012 (M. Of. nr. 680 din 1 octombrie 2012), 
Legea nr. 81/2013 (M. Of. nr. 199 din 9 aprilie 2013), Legea nr. 127/2013 (M. Of. nr. 246 din 
29 aprilie 2013), Legea nr. 187/2012 (M. Of. nr. 757 din 12 noiembrie 2012), Legea 
nr. 255/2013 (M. Of. nr. 515 din 14 august 2013), O.U.G. nr. 22/2014 (M. Of. nr. 353 din 14 
mai 2014) şi Legea nr. 82/2014 (M. Of. nr. 469 din 26 iunie 2014). 


IV. Dreptul de proprietate privată 105 


făcută în scopul realizării de lucrări de construcții şi/sau de lucrări de infrastructură 
[art. 29 alin. (1) şi (2) din Legea nr. 350/2001]. 

Din punctul de vedere al regimului juridic al imobilului, certificatul de urbanism 
trebuie să conţină mențiuni privitoare la: dreptul de proprietate asupra imobilului şi 
servituţile de utilitate publică de care acesta este grevat; situarea imobilului — teren 
şi/sau construcţiile aferente - în intravilan sau în extravilan; prevederi ale docu- 
mentațiilor de urbanism prin care se instituie un regim special asupra imobilului — 
zone protejate, interdicții definitive sau temporare de construire —, dacă acesta este 
înscris în Lista cuprinzând monumentele istorice din România şi asupra căruia, în 
cazul vânzării, este necesară exercitarea dreptului de preempțţiune al statului, potri- 
vit legii, precum şi alte menţiuni prevăzute de lege; informaţiile privitoare la dreptul 
de proprietate şi dezmembrămintele acestuia vor fi preluate din cartea funciară, 
conform extrasului de carte funciară [art. 31 lit. a) din Legea nr. 350/2001, astfel cum 
a fost modificat prin art. | pct. 9 din Legea nr. 190 din 26 iunie 20131]; de asemenea, 
certificatul de urbanism trebuie să precizeze regimul economic şi regimul tehnic al 
imobilului privitor la care se eliberează [art. 31 lit. b) şi c) din aceeaşi lege]. 


„1413, Executarea lucrărilor de construcții sau de desființare a acestora. 
Chiar în primul său articol în redactarea de după moditicărsa adusă prin O.U-G.— 
nr. 214/2008!2, în Legea nr. 50/1991 este înscris principiul potrivit cu care executa- 
rea lucrărilor de construcții este permisă numai pe baza unei autorizaţii de construi- 
re sau de desființare. Aceasta se emite la solicitarea titularului unui drept real 
asupra unui imobil — teren şi/sau construcție — identificat prin numărul cadastral al 
imobilului, afară de cazul în care legea dispune altfel. 

Observăm că, față de prevederea iniţială a Legii nr. 50/1991, care îndreptățea 
pe cel ce deţinea un titlu de proprietate asupra unui imobil - noțiune privită în 
sensul ei de operațiune juridică, negotium iuris — să solicite o autorizație de con- 
struire sau de desființare a unei construcții, textul actual dispune că poate solicita o 
asemenea operaţiune orice titular de drept real asupra unui astfel de bun: drept de 
proprietate, de superficie, de folosință. 

De asemenea, art. 1 alin. (2) din Legea nr. 50/1991 dispune că orice construcţie 
civilă, industrială, inclusiv cele necesare susținerii instalaţiilor şi utilajelor tehnologi- 
ce, agricole sau de orice altă natură, se poate realiza numai cu respectarea auto- 
rizaţiei de construire, emisă în condiţiile acestei legi, precum şi a reglementărilor 
privind proiectarea şi executarea construcțiilor. 

Autorizația de construire este un act al autorităţii publice locale pe baza căruia 
se asigură aplicarea măsurilor prevăzute de lege privitoare la amplasarea, conce- 
perea, realizarea, exploatarea şi postutilizarea construcțiilor. Ea se emite în baza 
documentației pentru autorizarea executării lucrărilor de construcții, elaborată în 
condiţiile legii, în temeiul şi cu respectarea prevederilor documentațiilor de urba- 
nism, avizate şi aprobate potrivit legii (art. 2 alin. (1) şi (2) din Legea nr. 50/1991]. 

Autorizaţiile de construire se emit de către preşedinţii consiliilor județene, de 
primarul general al municipiului Bucureşti sau de primari, după distincţiile făcute în 


(M.Of. nr. 418 din 10 iulie 2013. 
2! M. Of. nr. 847 din 16 decembrie 2008. 

art. 4 din lege. Cererea de eliberare a autorizaţiei de construire!!! va fi însoțită de 
certificatul de urbanism. 

Într-o sistematizare legislativă discutabilă, „rod” însă al numeroaselor modificări — 
nu întotdeauna corelate între ele — ale celor două acte normative esențiale în ma- 
terie — Legea nr. 350/2001 şi Legea nr. 50/1991 —, art. 6 din Legea nr. 50/1991 
prevede conţinutul certificatului de urbanism, fără ca textele corespunzătoare în 
materie din legea ulterioară — Legea nr. 350/2001 — evocate mai sus să facă refe- 
rire la acest conţinut. 

În orice caz, potrivit art. 6 din Legea nr. 50/1991, acesta este actul autorităților 
prin care: 

a) fac cunoscute solicitantului informaţiile privind regimul juridic, economic şi 
tehnic al terenurilor şi construcțiilor existente la data solicitării, în conformitate cu 
prevederile planurilor urbanistice şi ale regulamentelor aferente acestora ori ale 
planurilor de amenajare a teritoriului, după caz, avizate şi aprobate potrivit legii; 

b) stabilesc cerințele urbanistice care urmează să fie îndeplinite în funcţie de 
specificul amplasamentului; 

c) stabilesc lista cuprinzând avizele/acordurile necesare în vederea autorizării; 

d) încunoştințează investitorul/solicitantul cu privire la obligaţia de a contacta 
autoritatea competentă pentru protecţia mediului, în scopul obţinerii punctului de 
vedere şi, după caz, al actului administrativ al acesteia, necesare în vederea auto- 
rizării. 

La rândul lor, operaţiunile de demolare, dezafectare ori dezmembrare — parțială 
sau totală — a construcțiilor şi a instalațiilor aferente, precum şi a oricăror amenajări 
se fac numai pe baza autorizaţiei de desființare, obţinută în prealabil de la autorită- 
țile publice, ca şi în cazul autorizării şi al ridicării construcţiilor (art. 8). 

Autorizaţiile de construire sau de desființare, care au fost emise cu încălcarea 
prevederilor legale, pot fi anulate de către instanţele de contencios administrativ, iar 
anularea poate fi cerută şi de către prefect, inclusiv la sesizarea organului de spe- 
cialitate competent în materie, anume Inspectoratul de Stat în Construcții (art. 12). 

Totuşi, legea dispune că se pot executa fără autorizație de construire anumite 
lucrări ce nu modifică structura de rezistență şi/sau aspectul arhitectural al con- 
strucțiilor, precum: reparații de împrejmuiri, acoperişuri, învelitori şi terase, atunci 
când nu se schimbă forma acestora şi materialele din care sunt executate, reparații 
şi înlocuiri de tâmplărie interioară şi exterioară, cu păstrarea formei acestora; zu- 
grăveli şi vopsitorii interioare şi exterioare, acestea din urmă fără modificarea for- 
mei fațadei clădirilor; finisaje interioare şi exterioare, trotuare, ziduri de sprijin, scări 
de acces şi alte asemenea (art. 11 din Legea nr. 50/1991). 

Articolul 13 alin. (1) din Legea nr. 50/1991 dispune că terenurile ce aparțin do- 
meniului privat al statului sau al entităților sale teritoriale, destinate construirii, pot fi 
vândute, concesionate ori închiriate, prin licitație publică, potrivit legii, în condiţiile 


!' în practica judiciară s-a decis că, potrivit art. 489 fostul C. civ., proprietarul terenului 
este şi proprietarul construcției ridicate pe acel teren, chiar dacă nu a avut autorizaţie de 
construire; lipsa autorizaţiei de construire poate avea consecinţe pe planul raporturilor de 
natură administrativă, conform Legii nr. 50/1991, antrenând răspunderea contravenţională, 
iar nu inadmisibilitatea acțiunii în constatarea dreptului de proprietate; a se vedea I.C.C.,, 
s. civ. şi de propr. int., dec. nr. 3668 din 6 mai 2005, în J.S.C. 2005, p. 23. 

respectării documentaţiei de urbanism şi de amenajare a teritoriului, aprobate potri- 
vit legii, în vederea realizării construcției de către titular. 

În anumite situaţii, aceste terenuri destinate construirii se pot concesiona fără 
licitație publică, dar cu plata unei taxe de redeventă, potrivit legii, sau pot fi date în 
folosință, pe termen limitat. Persoanele fizice şi juridice care realizează lucrări de 
construcție au obligația de a executa integral lucrările, astfel cum acestea sunt 
prevăzute în autorizaţia de construire [art. 37 alin. (1)]. 

Facem precizarea că normele privitoare la autorizarea efectuării sau desființării 
construcțiilor se aplică tuturor executanţilor de asemenea lucrări, deci şi cu privire 
la construcțiile proprietate publică. 

De asemenea, trebuie reținut că, potrivit art. 3 din Legea nr. 114/1996, autoriza- 
rea executării construcţiilor de locuințe noi, indiferent de natura proprietăţii ori a 
amplasamentelor pe care acestea vor fi realizate, se va face pe baza satisfacerii 
unor exigențe minimale, prevăzute în anexa nr. 1 la lege, iar consiliile județene şi 
locale pot autoriza executarea etapizată a construcțiilor de locuințe, potrivit compe- 
tențelor acestor autorități administrative, stabilite de lege. 


83] Dobândirea de locuinţe şi alte spaţii în proprietate privată 


114. Precizări preliminare. Prin legi speciale, adoptate după schimbarea regi- 
mului politic în FHomânia, în special în prima jumătate a anilor 1990, a fost regle- 
mentată posibilitatea pentru persoanele fizice de a dobândi în proprietate persona- 
lă imobile locuite sau chiar spaţii cu altă destinație, fie prin cumpărarea acestora de 
la stat, fie prin construire de locuințe. Avem în vedere următoarele acte normative: 

a) Decretul-lege nr. 61/1990 privind vânzarea de locuințe construite din fonduri- 
le statului către populaţie; 

b) Legea nr. 85/1992 privind vânzarea de locuințe şi spaţii cu altă destinație 
construite din fondurile statului şi din fondurile unităţilor economice sau bugetare 
de stat, republicată!"i; 

Cc) Legea nr. 112/1995 privind reglementarea situaţiei unor imobile cu destinația 
de locuințe, trecute în proprietatea statului'?!, 

d) Legea nr. 114/1996 a locuinţei, republicată. 


115. Dobândirea de locuințe sau de alte spații de către persoanele fizice, 
în temeiul Decretului-lege nr. 61/1990 şi al Legii nr. 85/1992. Aceste legi au fost 
concepute ca legi de protecție socială, caracter concretizat în înlesnirile acordate 
celor ce pot cumpăra: prețul stabilit în conformitate cu dispoziţiile acestor acte 
normative era mult sub prețul de circulaţie al unor locuințe asemănătoare; posibili- 
tatea cumpărării locuinţelor în rate; rata mică a dobânzilor percepute la creditele 
acordate de stat pentru dobândirea acestor locuinţe. 

În general, credem că reglementările avute în vedere şi-au produs deja efectele 
juridice, având în prezent mai mult un caracter „istoric”, dar ele trebuie cunoscute, 
datorită problemelor ce pot apărea în practică privitoare la circulația acestor bunuri. 


"IM. Of. nr. 264 din 15 iulie 1998. 
2 M. Of. nr. 279 din 29 noiembrie 1995. 


108 Drepturile reale principale 


Potrivit reglementărilor cuprinse în aceste acte normative, se puteau şi se pot 
vinde către populaţie, în măsura în care mai există asemenea locuinţe „în portofo- 
liul de stat”: 

— locuintele construite din fondurile statului şi din fondurile unităților bugetare 
de stat, cu anumite excepții (art. 1 din Decretul-lege nr. 61/1990 şi din Legea 
nr. 85/1992); 

— locuințele care, înainte de 6 martie 1945, au aparținut instituţiilor de stat, regi- 
ilor autonome şi societăţilor cu capital de stat care şi-au încetat existența după 
această dată sau, după caz, au devenit, prin reorganizare, unități economice sau 
bugetare de stat [art. 7 alin. (2) din Legea nr. 85/1992); 

— construcțiile de locuinţe finanţate din fondurile statului, în curs de execuţie şi 
nerepartizate nominal până la data intrării în vigoare a Legii nr. 85/1992, care nu 
au putut fi terminate; acestea pot fi înstrăinate pe apartamente, pe paliere, pe scări, 
pe tronsoane de clădiri sau în întregime, prin licitație publică [art. 2 alin. (1) din 
Legea nr. 85/1992]; 

— de asemenea, prin licitație publică pot fi vândute spațiile destinate activităților 
de comerţ şi de prestări de servicii, de mică industrie şi oricăror alte activități simi- 
lare, situate în construcțiile de locuințe în curs de execuție şi aflate în proprietatea 
regiilor autonome specializate în administrarea locuinţelor sau ale consiliilor locale 
[art. 3 alin. (1) din Legea nr. 85/1992]. 

Potrivit ambelor acte normative, dacă locuințele ce se vând sunt ocupate de 


chiriaşi, dreptul de a cumpăra aceste locuinţe revine numai titularului contractului 


de închiriere. 

Nu pot fi vândute /ocuințele de intervenție construite din fondurile unităţilor eco- 
nomice sau bugetare, precum şi locuințele de serviciu din mediul rural, destinate 
personalului medical, didactic, altor specialişti sau personalului Ministerului de 
Interne (art. 7 alin. ultim din Legea nr. 85/1992). 


116. Din moment ce locuințele se vând numai celor care le ocupă în calitate de 
chiriaşi, rezultă două consecinţe: în primul rând, numai chiriaşii au posibilitatea să 
îşi manifeste opțiunea de a cumpăra locuința pe care o ocupă!!!; în al doilea rând, 
unitățile specializate de stat deținătoare ale locuinţelor nu vor putea refuza încheie- 
rea contractelor de vânzare-cumpărare a acelei locuințe. Cum s-a observat, este 
vorba despre o obligație legală de vânzare, adică o obligaţie de a face, a cărei în- 
deplinire poate fi cenzurată de instanța de judecată, care va pula pronunţa o ho- 
tărâre care să ţină loc de contract de vânzare- cumpărarel?! . De asemenea, în 


ni După cum s-a decis în practica judecătorească, este nul contractul încheiat de per- 
soana care a pierdut, cu puțin timp înainte de încheierea contractului, calitatea de chiriaş, ca 
urmare a unui schimb de locuinţă. A se vedea Trib. jud. Suceava, s. civ. şi cont. adm., dec. 
nr. 346/1993, în Dreptul nr. 10-11/1993, p. 112. 

7] A se vedea |. ALBU, Libertatea contractuală, în Dreptul nr. 3/1993, p. 36; |. LuLă, 
Executarea unei obligații de a face impuse printr-o dispoziție legală, în Dreptul nr. 8/1993, 
p. 38; E. CHELARU, op. cit., p. 160. În acelaşi sens, a se vedea Decizia nr. ll din 29 noiembrie 
1997, pronunţată, în Secţii Unite, de Curtea Supremă de Justiţie într-un recurs în interesul 
legii, în Dreptul nr. 2/1 998, p. 101 şi urm.; de asemenea, a se vedea şi Decizia nr. 3 din 
3 februarie 2013, pronunţată de Înalta Curte de Casaţie şi Justiţie într-un recurs în interesul 
legii (M. Of. nr. 188 din 3 aprilie 2013). 

practica supremei instanțe s-a decis că dispoziţiile Legii nr. 85/1992, prin care a 
fost reglementată vânzarea locuinţelor din fondurile statului şi din fondurile unităţi- 
lor economice sau bugetare de stat, nu condiționează vânzarea lor către cei care le 
ocupă în calitate de chiriaşi de obligaţia acestora de a contracta într-un termen 
stabilit de oferta unității vânzătoare!"!. 


_117. Cu privire la situația juridică a terenului pe care se află locuința dobândită 
de chiriaşi pe temeiul celor două acte normative, este de reținut că art. 3 alin. (2) 
din Decretul-lege nr. 61/1990 dispune că, odată cu locuința, se transmite cumpără- 
torului acesteia şi dreptul de folosință asupra terenului aferent, pe durata existenţei 
construcției. 

Uiterior, a fost adoptată Legea nr. 18/1991 — Legea fondului funciar — care, în 
art. 35 alin. (2), devenit, după renumerotarea şi republicarea legii, art. 36, dispune 
că terenurile proprietate de stat, situate în intravilanul localităţilor, atribuite, potrivit 
legii, în folosință veşnică sau în folosință pe durata existenței construcţiilor în ve- 
derea construirii de locuinţe proprietate personală sau cu ocazia cumpărării de la 
stat a unor asemenea locuinţe trec, la cererea proprietarilor actuali ai locuințelor, în 
proprietatea acestora, integral sau, după caz, proporţional cu cota deținută din 
construcție. 

La rândul său, art. 10 din Legea nr. 85/1992, republicată, prevede că, dacă într-o 
clădire sunt mai multe locuinţe şi spaţii cu o altă destinaţie care se vând, odată cu 
dreptul de proprietate asupra acestora se dobândeşte şi dreptul de proprietate 
asupra terenului aferent clădirii, aşa cum a fost determinat prin autorizaţia de con- 
struire sau prin fişele tehnice de măsurători ale terenului aferent clădirii. 

Atât persoanelor care dobândesc locuinţele în condițiile Decretului-lege nr. 61/1990, 
cât şi celor care le dobândesc în condiţiile Legii nr. 85/1 992, republicată, li se vor atribui 
terenurile potrivit dispoziţiilor art. 36 alin. (2) din Legea nr. 18/199172, 


_118. Dobândirea de locuinţe în temeiul Legii nr. 112/1995. Legea nr. 112 din 
25 noiembrie 1995 pentru reglementarea situaţiei juridice a unor imobile cu desti- 
naţia de locuinţe, trecute în proprietatea statului conţine unele măsuri reparatorii 
limitate pentru foştii proprietari — persoane fizice - ai imobilelor cu destinaţia de 
locuinţe trecute ca atare în proprietatea statului sau a altor persoane juridice, după 
6 martie 1945, cu titlu, şi care se pica în posesia titularului sau a altor persoane 
juridice la data de 22 decembrie 1989% 


VI |.C.C.J., s. civ. şi de propr. int., dec. nr. 668 din februarie 2005, în B.C. nr. 1/2006, 
p. 13-14. 

si: Cu privire la aplicarea acestor dispoziţii legale, a se vedea |. ROMOŞAN, Transformarea 
dreptului de folosință asupra terenurilor în drept de proprietate, în situațiile reglementate prin 
art. 36 alin. (2) din Legea nr. 18/1991 a fondului funciar, republicată la 5 ianuarie 1998, în 
Eeptul nr. 3/1999, p. 69 şi urm. 

“! Măsurile reparatorii dispuse de Legea nr. 112/1995 au fost completate cu cele care pot fi 
obținute în temeiul dispozițiilor Legii nr. 10/2001 privind regimul juridic al unor imobile preluate 
în mod abuziv în perioada de 6 martie 1945 - 22 decembrie 1989 (republicată în M. Of. nr. 798 
din 2 septembrie 2005), precum şi cu cele dispuse în temeiul Legii nr. 247/2005 sau al Legii 
nr. 165/2013. 

Trecerea locuinței în proprietatea statului trebuie să se fi făcut pe temeiul unui 
titlu valabil pentru stat sau alt dobânditor, iar validitatea titlului are a fi analizată în 
raport cu dispoziţiile legale în vigoare la data când ea a operat”. 

Aplicarea măsurilor reparatorii prevăzute de Legea nr. 112/1995 nu reprezintă, 
după părerea noastră, o modalitate de dobândire a dreptului de proprietate de 
către beneficiarii acestora, ci o redobândire a unui drept pe care titularul /-a avut 
anterior în patrimoniul său. Este adevărat că el /-a pierdut ca urmare a aplicării 
unor măsuri abuzive, o perioadă de timp, când titularul său a fost statul sau alt 
subiect de drept care a primit bunul respectiv. Nu mai puţin, pe temeiul perpetuității 
dreptului de proprietate, titularul măsurii reparatorii va dobândi; dreptul temporar 
pierdut. 


119. În schimb, legea dispune că acei chiriaşi din apartamentele care nu se 
restituie, din raţiunile prevăzute de lege, foştilor proprietari sau moştenitorilor aces- 
tora pot opta pentru cumpărarea acestor locuințe (art. 9). 

Legea a instituit un drept de opțiune de a cumpăra în favoarea chiriaşilor, care, 
odată exprimat, obligă întreprinderea de stat specializată în vânzarea locuințelor să 
încheie contractul de vânzare-cumpărare??. 

De acest drept beneficiază şi chiriaşii care ocupă spații locative realizate prin 
extinderea spaţiului inițial construit [art. 9 alin. (2)]. 

Cei care cumpără locuințele pe care le ocupă în calitate de chiriaşi beneficiază 
de anumite facilități privitoare la posibilitatea dobândirii lor în rate, nivelul redus al 
dobânzii etc. 

Nu pot cumpăra locuinţele respective chiriaşii titulari sau membrii familiilor lor — 
soț, soție, copii minori — care au dobândit sau au înstrăinat o locuință proprietate 
personală după 1 ianuarie 1990, în localitatea de domiciliu. 

Chiriaşii care nu dispun de posibilități materiale de cumpărare a locuinţei pot să 
rămână în continuare în spaţiul locativ pe care îl ocupă, cu plata chiriei stabilite de 
lege. 

Articolul 9 alin. (8) din Legea nr. 112/1995 instituia interdicția înstrăinării timp de 
10 ani a locuinţelor astfel dobândite; am amintit mai sus că acest text a fost abro- 
gat expres prin art. 230 lit. ţ) din Legea nr. 71/2011 pentru punerea în aplicare a 
noului Cod civil. 

În orice caz, privitor la această interdicţie, Curtea Constituţională a decis că ea 
nu încălca dispozițiile art. 41 alin. (1) teza | din Constituţia originară, întrucât intră 


('] A se vedea C. ZAMŞA, Cu privire la domeniul de aplicare a Legii nr. 112/1995, în Drep- 
tul nr. 10/1996, p. 56-73. A se vedea art. 2 din Normele metodologice privind aplicarea Legii 
nr. 112/1995, aprobate prin H.G. nr. 20/1996, modificată prin H.G. nr. 11/1997, republicată 
(M. Of. nr. 27 din 18 februarie 1997). 

7] Privitor la această dispoziţie legală, Curtea Constituţională a decis că ea nu este con- 
trară art. 41 alin. (1), (5) şi (7) şi art. 135 alin. (6) din Constituţia originară, întrucât posibilita- 
tea vânzării către chiriaşi a locuinţelor ce nu se restituie în natură foştilor proprietari con- 
stituie recunoaşterea prin lege a unui drept subiectiv, înlăturându-se astfel discriminarea 
anterioară, când un asemenea drept era recunoscut numai chiriaşilor din locuinţele construi- 
te din fondurile statului; a se vedea C.C., Decizia nr. 73 din 19 iulie 1995 (M. Of. nr. 177 din 
8 august 1995). 

în puterea Parlamentului, ca unică autoritate legiuitoare a țării, să decidă instituirea 
unei interdicții temporare de înstrăinare!". 

De asemenea, Curtea Constituţională a decis că prevederea cuprinsă la art. 9 
alin. (8) din Legea nr. 112/1995, care impunea interdicția vânzării timp de 10 ani a 
locuinţei dobândite potrivit acestei legi, nu contravenea nici art. 25 din Constituţie, 
care proclamă dreptul de liberă circulație, deoarece norma legală criticată prin in- 
vocarea excepţiei de neconstituționalitate nu are semnificația obligării cumpărăto- 
rului locuinţei de a locui în ea pe toată durata celor 10 ani de la cumpărare, fără a 
putea călători sau a-şi stabili domiciliul în orice altă localitate din țară sau în străi- 
nătatel?. 

De altfel, dacă legea interzicea înstrăinarea apartamentului timp de 10 ani, cre- 
dem că ea nu interzicea şi constituirea unor dezmembrăminte ale dreptului de 
proprietate asupra lui. 

Desigur că, în prezent, aceste interdicții au încetat să îşi mai producă efecte şi 
prin timpul scurs de la intrarea legii în vigoare, dar, mai ales, datorită abrogării 
acestui text care o impunea. 

Potrivit art. 10 alin. (1) din lege, sunt exceptate de la vânzare apartamentele 
care, la data intrării în vigoare a legii, beneficiază de dotări speciale, cum sunt: 
piscină, saună, seră, cramă, bar, vinotecă sau cameră frigorifică. 

De asemenea, sunt exceptate de la vânzare locuinţele care au avut destinaţie 
de casă de oaspeţi, de protocol, precum şi cele folosite ca reşedințe pentru foştii şi 
actualii demnitari (art. 10 alin. (2)]7. 


120. Dobândirea în proprietate de locuinţe în condiţiile Legii nr. 114/1996 a 
locuinței. Mai întâi, este de reținut că această lege defineşte noțiunea de locuință 
„ca fiind acea construcţie alcătuită din una sau mai multe camere de locuit, cu de- 
pendințele, dotările şi utilităţile necesare, care satisface cerințele de locuit ale unei 
persoane sau ale unei familii [art. 2 lit. a)). 

Trebuie să precizăm că, prin O.U.G. nr. 210/2008!., art. 2 din Legea nr. 114/1996 
a fost amplu întregit, prin definirea nu numai a locuinței propriu-zise, ci şi a altor 
categorii de locuințe, ce pot corespunde unor nevoi sociale determinate sau care 
țin de însăşi dezvoltarea construcției de locuințe proprietate privată a subiectelor 
de drept persoane fizice ori juridice de drept privat. Astfel, textul evocat dețineşte: 

— locuința convenabilă: acea locuință care, prin gradul de satisfacere a raportu- 
lui între cerinţele utilizatorului şi caracteristicile locuinţei, la un moment dat, acope- 


"! A se vedea C.C., Decizia nr. 169 din 2 noiembrie 1999 (M. Of. nr. 151 din 12 aprilie 
2000) şi Decizia nr. 238 din 21 noiembrie 2000 (M. Of. nr. 46 din 29 ianuarie 2001). 

“| A se vedea C.C., Decizia nr. 238/2000, supra cit. 

BI Cu privire la această dispoziţie a legii, Curtea Constituţională a decis că ea nu încalcă 
art. 16 din Constituţie, care instituie principiul egalității tuturor cetățenilor în faţa legii, deoa- 
rece chiriaşii locuințelor menţionate de textul pus în discuție, datorită naturii, caracteristicilor 
ori destinaţiei locuinţelor pe care le ocupă, se află într-o situaţie diferită față de ceilalți chi- 
"aşi, astfel că legiuitorul a putut opta pentru soluții diferite, fără a leza vreo normă constitu- 
vonală; a se vedea C.C., Decizia nr. 16 din 10 noiembrie 1998 (M. Of. nr. 502 din 28 decem- 
brie 1998). 

'*1 M. Of. nr. 835 din 11 decembrie 2008. 

ră necesitățile esenţiale de odihnă, prepararea hranei, educație şi igienă, asigu- 
rând minimul de exigențe privitoare la aceste elemente prevăzute de lege; 

— locuința socială: locuinţa care se atribuie cu chirie subvenţionată unor per- 
soane sau familii, a căror situaţie economică nu le permite accesul la o locuință în 
proprietate ori închirierea unei locuinţe în condiţiile pieţei; 

— locuința de serviciu: locuința destinată funcţionarilor publici, angajaţilor unor 
instituții ori unor agenţi economici, acordată în condiţiile contractului de muncă, 
potrivit prevederilor legale în materie; 

— locuința de intervenţie: acea locuință destinată cazării personalului unităţilor 
economice sau bugetare, care, prin contractul de muncă, îndeplineşte activități sau 
funcții ce necesită prezența permanentă ori în caz de urgenţă în cadrul acelor 
unităţi; 

— locuința de necesitate: locuința destinată cazării temporare a persoanelor şi 
familiilor ale căror locuinţe au devenit inutilizabile în urma unor catastrofe naturale 
ori ca urmare a producerii unor accidente sau ale căror locuințe sunt supuse de- 
molării în vederea realizării de lucrări de utilitate publică, precum şi pentru realiza- 
rea unor lucrări de reabilitare ce nu pot fi efectuate în clădirile ocupate de locatari; 

— locuința de protocol. acea locuință destinată utilizării de către persoanele care 
sunt alese sau numite în funcții ori demnități publice, exclusiv pe durata exercitării 
acestora; 

— casa de vacanță: locuinţa ocupată temporar, ca reşedinţă secundară, destina- 
tă odihnei şi recreerii; 

— condominiu: acel imobil format din teren cu una sau mai multe construcții, 
între care unele proprietăți sunt comune, iar restul sunt proprietăţi individuale, pen- 
tru care se întocmesc atât o carte funciară colectivă, cât şi o carte funciară indivi- 
duală pentru fiecare unitate individuală aflată în proprietate exclusivă, care poate fi 
reprezentată de locuințe şi de spaţii cu altă destinaţie, după caz; de asemenea, 
constituie condominiu şi un corp de clădire multietajat sau, în condiţiile în care se 
poate delimita proprietatea comună, fiecare tronson cu una sau mai multe scări din 
cadrul acestuia; un ansamblu rezidenţial format din locuinţe şi construcţii cu altă 
destinație, individuale, amplasate izolat, înşiruit ori cuplat, în care proprietăţile indi- 
viduale sunt interdependente printr-o proprietate comună forțată şi perpetuă; 

— unitatea individuală: acea unitate funcțională, componentă a unui condominiu, 
formată din una ori mai multe camere de locuit şi/sau spații cu altă destinație situa- 
te la acelaşi nivel al clădirii ori la niveluri diferite, cu dependinţele, dotările şi utili- 
tăţile necesare, având acces direct şi intrare separată, şi care a fost construită sau 
transformată în scopul de a fi folosită, de regulă, de o singură gospodărie; în cazul 
în care accesul la unitatea funcțională sau la un condominiu nu se face direct 
dintr-un drum public, acesta trebuie să fie asigurat printr-o cale de acces ori o 
servitute de trecere, menţionate obligatoriu în actele juridice şi înscrise în cartea 
funciară. 

În al doilea rând, potrivit legii, persoanele fizice sau juridice române pot realiza 
construcții de locuințe pentru folosință proprie sau în scopul valorificării lor (art. 4). 
Aşadar, este evident că legea înțelege să încurajeze construcţia de locuinţe, deoa- 
rece aceasta se poate face nu numai pentru asigurarea nevoilor proprii de locuit 
ale celui care construieşte, dar şi pentru a valorifica, în condiţiile legii, locuințele 
construite. 

În al treilea rând, legea prevede unele facilități de care beneficiază anumite ca- 
tegorii de persoane -— tinerii căsătoriți în vârstă de până la 35 de ani la data con- 
tractării locuinţei, persoanele calificate din agricultură, învățământ, sănătate, admi- 
nistrație publică şi culte care îşi stabilesc domiciliul în mediul rural, alte categorii de 
persoane stabilite de consiliile locale. Aceste categorii de persoane pot beneficiar 
de subvenţii de la bugetul de stat, în anumite limite, plata prețului locuinţei în rate 
lunare pe termen de 20 de ani etc. 

Până la restituirea sumelor datorate de către beneficiarii locuințelor, aceasta 
este grevată cu un drept de ipotecă legală în favoarea statului (art. 18). 

Locuinţa astfel construită este indisponibilizată, în sensul că titularul nu o poate 
înstrăina prin acte între vii decât după ce va face dovada restituirii sau depunerii 
integrale a contravalorii sumelor actualizate ce i-au fost acordate ca subvenții de la 
bugetul de stat (art. 19). 


84, Circulaţia juridică a construcţiilor 


121. Principiu. Construcţiile proprietate privată sunt în circuitul civil general. Ca 
urmare, ele pot fi înstrăinate, respectiv dobândite prin oricare dintre modurile pre- 
văzute de lege: convenție, testament, succesiune, uzucapiune, accesiune etc. 

Tot astfel, dreptul de proprietate asupra construcțiilor este compatibil cu institui- 
rea unor drepturi reale principale, dezmembrăminte ale proprietăţii — uzufruct, uz, 
abitație, servitute, superficie — asupra acestora, după cum dreptul de proprietate 
asupra lor poate fi grevat de ipotecă sau de un privilegiu imobiliar. 

De asemenea, persoanele fizice sau juridice străine pot dobândi dreptul de 
proprietate asupra construcțiilor. 

Am arătat că, în anumite situaţii determinate de lege, există unele interdicții 
temporare cu privire la exercitarea atributului dispoziției juridice prin înstrăinarea 
construcțiilor, ceea ce însă nu pune în discuție principiul general enunțat. 


_122. Precizăm că, chiar şi în perioada anterioară anului 1990, construcțiile au 
fost în circuitul civil general, numai că atât transmiterea dreptului de proprietate, cât 
şi constituirea de drepturi reale cu privire la aceste bunuri imobile erau condiţionate 
de obținerea unei autorizații administrative prealabile şi de încheierea actului de 
înstrăinare, respectiv de constituire a altui drept real în formă autentică. Neres- 
pectarea acestor cerințe legale era sancționată cu nulitatea absolută a actului 
juridic astfel încheiat. Părţile puteau încheia antecontracte de înstrăinare, ca promi- 
siuni bilaterale de a înstrăina, care, dacă nu erau executate, permiteau părții intere- 
sate să se adreseze instanței de judecată spre a obţine o hotărâre care să ţină loc 
de contract. 

Într-o anumită perioadă de timp, construcţiile situate în oraşele declarate de 
lege oraşe mari puteau fi dobândite prin acte între vii numai dacă dobânditorul 
avea domiciliul sau avea dreptul să îşi stabilească domiciliul în oraşul respectiv. De 

asemenea, alte regiementări prevedeau incapacități pentru anumite categorii de 
persoane fizice de a dobândi, prin acte între vii, construcţii". 


123. Spre deosebire de perioada anterioară menţionată, după anul 1990 şi pâ- 
nă la adoptarea noului Cod civil, chiar sub imperiul dispoziţiilor Legii nr. 247/2005 
în materie, în prezent abrogate expres, am considerat că nu se cerea îndeplinirea 
vreunei e Ul de formă a actului juridic de înstrăinare sau de dobândire a con- 
strucţiilori”. 

Aşa fiind, înseamnă că ele puteau fi înstrăinate prin simplul acord de voinţă al 
părților. Înscrierea unor asemenea acte de înstrăinare în cartea funciară avea ca 
efect numai opozabilitatea față de terți a actului de înstrăinare (art. 25 din Legea 
nr. 7/1996, în prezent abrogat). Între părți, efectul translativ al actului de înstrăinare 
se producea în momentul realizării acordului de voință. De la acest principiu 
existau unele excepții, spre exemplu, în materia donațiilor, când, pentru a fi valabil, 
actul juridic trebuie încheiat în formă autentică (art. 813 fostul C. civ.). 

S-a observat însă că înstrăinarea construcțiilor prin act sub semnătură privată 
nu putea conduce la dobândirea dreptului de proprietate asupra terenului aferent, 
ci numai la constituirea unui drept de superficie, având ca titular pe dobânditorul 
construcției!”l. Aceasta, deoarece, prin constituirea unui dezmembrământ al drep- 
tului de proprietate, nu se realiza o înstrăinare a terenului, iar construcția formează 
un tot indivizibil cu terenul, disocierea între ele putând a fi concepută numai din 
punct de vedere juridic, nu şi fizic. Apoi, nu exista o altă soluție juridică pentru a 
determina soarta terenului, pe de o parte, iar, pe de altă parte, nu se putea face în 
mod indirect înstrăinarea terenului, altfel decât impune legea, respectiv forma au- 
tentică a actului de înstrăinare a terenurilor, condiție imperativă pe care o im- 
puneau ea i art. 2 din Titlul X — „Circulaţia juridică a terenurilor” — din Legea 
nr. 247/2005!*l 


124. Regimul juridic actual al. circulaţiei construcțiilor. Printre multiplele 
elemente esențiale de noutate în diverse domenii ale dreptului civil român aduse 
de Codul civil intrat în vigoare la 1 octombrie 2011 este şi cel privitor la regimul 
juridic al circulaţiei imobilelor. Intr-adevăr, potrivit art. 885 NCC, sub rezerva unor 
dispoziţii legale contrare, drepturile reale asupra imobilelor cuprinse în cartea 
funciară se dobândesc, atât între părți, cât şi față de terţi, numai prin înscrierea lor 
în cartea funciară, pe baza actului sau a faptului juridic în sens restrâns care a jus- 
tificat înscrierea, iar art. 888 NCC dispune că înscrierea în cartea funciară a drep- 


" Cu privire la aplicarea în timp a legii civile în materia înstrăinărilor imobiliare, a se 
vedea L. Por, op. cit., p. 140-155, cu literatura juridică şi practica judecătorească acolo cita- 
te; îi asemenea, a se vedea E. CHELARU, op. cit. (2009), p. 208 şi urm. 

sm se vedea C. BiRsAN, op. cit. (2008), p. 140-141. 

3 A se vedea D. CHIRICĂ, Drept civil. Contracte speciale, Ed. Lumina Lex, Bucureşti, 
1997, p. 54-55; FR. DEAK, Tratat de drept civil. Contracte speciale, Ed. Actami, Bucureşti, 
198) p:12 

4) Pentru un alt punct de vedere în materie susținut pentru acea perioadă, a se vedea 
E. CHELARU, 0p. cit. (2009), p. 186-187; cu privire la regimul juridic al circulaţiei construcțiilor 
proprietate privată şi evoluţia reglementării acestuia până în anul 2005, a se vedea şi 
|. ADAM, Drept civil. Drepturile reale principale, Ed. All Beck, Bucureşti, 2005, p. 329 şi urm. 

turilor reale, deci şi a drepturilor reale asupra construcțiilor, se efectuează în baza 
înscrisului autentic notarial, a hotărârii judecătoreşti rămase definitivă, a certificatu- 
lui de moştenitor ori în baza unui alt act emis de autorităţile administrative, în 
cazurile în care legea prevede aceasta. 

De asemenea, art. 886 NCC dispune că modificarea unui drept real imobiliar se 
va face potrivit regulilor aplicabile dobândirii ori stingerii drepturilor reale, dacă prin 
lege nu se dispune altfel. 

De altfel, art. 1676 NCC prevede că, în materia vânzării de imobile, strămutarea 
dreptului de proprietate de ia vânzător la cumpărător este supusă dispozițiilor de 
carte funciară, ceea ce înseamnă că un asemenea transfer va opera, atât între 
părți, cât şi față de terți, numai prin înscrierea actului de transmitere, încheiat în 
formă autentică, în cartea funciară. Nerespectarea acestei condiții de formă este 
sancționată cu nulitatea absolută a actului de înstrăinare. În acest sens, art. 1244 
NCC dispune imperativ că, în afara cazurilor prevăzute de lege, convențiile consti- 
tutive sau translative de drepturi reale care urmează a fi înscrise în cartea funciară 
trebuie să fie încheiate prin înscris autentic, sub sancţiunea nulității absolute a 
actului de constituire ori de transmitere a acelui drept. 

Fără a intra într-o analiză detaliată în materie, se impun totuşi două observații. 
O primă observaţie este aceea că dispoziţiile noului Cod civil amintite au în vedere 
înstrăinarea de imobile în general, fără a distinge între terenuri şi construcţii. Deşi 
vom relua aceste dispoziții şi cu privire la circulaţia terenurilor, cu precizările pe 
care le vom face în privința acesteia, am considerat că este firesc a le evidenția şi 
în legătură cu regimul juridic al circulaţiei construcțiilor, deoarece am văzut că, în 
trecut, acesta era diferit de cel al circulaţiei terenurilor. 

Sub regimul noului Cod civil, acest regim juridic este unitar, el se aplică imobile- 
lor în general, terenuri ori construcții, terenuri cu sau fără construcții, indiferent de 
temeiul juridic al dreptului proprietarului construcției asupra terenului pe care 
aceasta se află, respectiv drept de proprietate, drept de superficie, de concesiune 
ori drept de folosinţă a terenului. 

O a doua observaţie ţine de aplicarea în timp a principiilor evocate. Din acest 
punct de vedere, trebuie să evidenţiem că, potrivit art. 56 alin. (1) din Legea 
nr. 71/2011 privind punerea în aplicare a noului Cod civil, printre altele, dispoziţiile 
art. 885 alin. (1) se aplică numai după finalizarea lucrărilor de cadastru pentru 
fiecare unitate administrativ-teritorială şi deschiderea, la cerere sau din oficiu, a 
cărților funciare pentru imobilele respective, în conformitate cu prevederile Legii ca- 
dastrului şi a publicităţii imobiliare nr. 7/1996, republicată, cu modificările şi comple- 
tările ulterioare. 

Până la data prevăzută de acest text, înscrierea în cartea funciară a dreptului 
de proprietate şi a altor drepturi reale pe baza actelor juridice prin care acestea 
s-au transmis, constituit ori modificat în mod valabil se face numai în scop de opo- 
zabilitate față de terţi [art. 56 alin. (2) din Legea nr. 71/2011]; aceasta înseamnă 
că, între părţi, transmiterea, constituirea şi modificarea unui drept real vor opera la 
momentul încheierii acestuia în formă autentică (art. 1244 NCC). 


125. Transmiterea dreptului de folosinţă sau de concesiune asupra terenu- 
lui. Este posibil ca înstrăinarea construcției să se facă de către proprietarul ei care 
nu este şi proprietar al terenului pe care aceasta se află sau, mai precis, asupra 

terenului aferent acesteia, ci are asupra lui un drept de folosință sau un drept de 
concesiune. 

Într-o astfel de situaţie, odată cu înstrăinarea construcției se va transmite în 
mod automat, ca efect al transmiterii dreptului de proprietate asupra acesteia, şi 
dreptul de folosință sau de concesiune asupra terenului aferent. 

Bunăoară, art. 15 din Decretul-lege nr. 61/1990 prevede că, în caz de înstrăina- 

re a locuinței dobândite în condiţiile pe care el le instituie, se transmite asupra do- 
Răagitorului şi dreptul de folosință asupra terenului, pe durata existenţei construc- 
ției! -. 
"De asemenea, potrivit art. 41 din Legea nr. 50/1991 privind autorizarea execu- 
tării lucrărilor de construcții, republicată, dreptul de concesiune asupra terenului pe 
care se găseşte o construcție se transmite în caz de succesiune sau de înstrăinare 
a construcției pentru realizarea căreia el a fost instituit; în aceleaşi condiții se 
transmite şi autorizația de construire eliberată celui care a realizat construcția. 


65. Regimul folosinţei terenurilor pentru producția agricolă şi silvică. 
Organizarea şi amenajarea teritoriului agricol 


126. Caracterizare generală. Legea fondului funciar instituie anumite obligaţii 
ce revin tuturor deţinătorilor de terenuri agricole care au drept scop raționala utili- 
zare a acestora, îmbunătăţirea şi refacerea terenurilor degradate, reintroducerea 
terenurilor degradate în circuitul productiv, amenajarea cât mai judicioasă a teri- 
toriului agricol. Astfel cum le-am caracterizat şi cu un alt prilej, sunt, în esență, obli- 
gații reale de a face — obligaţii propter rem, care privesc bunul deţinut cu orice titlu, 
în cazul discutat terenurile agricole şi silvice, şi revin oricărui deținător al acestora. 


127. Obligaţii care au în vedere folosirea terenurilor pentru producția agri- 
colă şi silvică. În primul rând, potrivit Legii nr. 18/1991, republicată, toţi deținătorii 
de terenuri agricole au obligația să asigure cultivarea acestora şi protecția solului 
(art. 74). Deţinătorii de terenuri care nu îşi îndeplinesc această obligaţie vor putea fi 
sancționați contravenţional, după procedura instituită prin art. 75 din Legea fon- 
dului funciar. 

În al doilea rând, schimbarea categoriei de folosință a terenurilor arabile ale 
persoanelor juridice în alte categorii de folosință agricolă se poate face numai cu 
avizul organelor de specialitate județene, în condiţiile impuse de lege (art. 77). 

Persoanele fizice sunt libere să schimbe categoria de folosință a terenurilor 
agricole pe care le deţin în proprietate, dar sunt obligate să anunţe schimbarea in- 
tervenită, în termen de 30 de zile de la data când au efectuat-o, la oficiul judeţean 
de cadastru agricol şi organizarea teritoriului agricol. Schimbarea folosinţei terenu- 
rilor agricole ce constituie zone de protecție a monumentelor se face cu acordul 
Comisiei naționale a monumentelor, a ansamblurilor şi a siturilor istorice (art. 78). 


"! Reamintim că, potrivit art. 36 alin. (2) din Legea nr. 18/1991, republicată, proprietarii 
construcțiilor care au dobândit în folosință veşnică sau pe durata existenţei construcției tere- 
nurile pe care acestea se află pot să ceară transformarea acestui drept în drept de proprie- 
tate. 

În al treilea rând, deţinătorii de terenuri agricole sunt obligati să execute, prin 
unități specializate, lucrările necesare pentru protecţia şi ameliorarea solului, sta- 
bilite de organele abilitate. Dacă este vorba despre terenuri degradate şi poluate 
care şi-au pierdut capacitatea de producție agricolă sau silvică, acestea vor fi 
constituite în perimetre de ameliorare, iar deținătorii lor sunt obligaţi să le pună la 
dispoziția entităților care execută lucrările prevăzute în proiectul de ameliorare a 
terenurilor respective (art. 82, art. 83). 

În sfârşit, deținătorii de terenuri degradate, chiar dacă nu sunt cuprinse într-un 
perimetru de ameliorare, individual sau asociaţi, pot să facă din proprie iniţiativă 
înierbări, împăduriri, corectare a reacției solului sau alte lucrări de ameliorare pe 
terenurile lor, cu sprijinul statului, care le va pune la dispoziție materialul necesar şi 
asistență tehnică la executarea lucrărilor (art. 87). 


128. Folosirea temporară sau definitivă a terenurilor în alte scopuri decât 
producția agricolă şi silvică. Ca principiu, amplasarea noilor construcții de orice 
fel se face în intravilanul localităților, cu excepția acelora care, prin natura lor, pot 
genera efecte poluante factorilor de mediu, care pot fi amplasate în extravilan 
(art. 91 din Legea nr. 18/1991). 

Scoaterea definitivă a terenurilor din circuitul agricol şi silvic se face, la propu- 
nerea consiliilor locale, prin ordin al directorului Direcţiei Agricole şi de Dezvoltare 
Rurală, cu avizul ministerului de resort. Dacă aceeaşi operaţiune priveşte terenuri si- 
tuate în extravilanul localităţilor, solicitantul, persoană fizică sau juridică, va plăti o 
taxă, care serveşte la alimentarea Fondului de ameliorare a fondului funciar (art. 92). 
Nu se datorează această taxă în ipoteza scoaterii definitive din circuitul agricol şi 
silvic a unor terenuri care se folosesc pentru realizarea de construcții ce deservesc 
activităţile agricole şi silvice sau se reconstituie sate ori cătune demolate. 

Folosirea definitivă sau temporară a terenurilor agricole, în alte scopuri decât 
producţia agricolă, se aprobă de organele agricole județene, de ministerul de spe- 
cialitate sau de Guvern, în funcţie de întinderea terenului astfe! utilizat (art. 94). 

Pentru scoaterea temporară a terenurilor din producţia agricolă şi silvică, titula- 
rul aprobării trebuie să depună o garanţie în bani egală cu taxa de scoatere defi- 
nitivă a terenurilor din producția agricolă, care i se restituie, cu dobândă, în măsura 
în care execută toate lucrările necesare redării lor pentru producţia agricolă. Dacă 
beneficiarul nu execută aceste lucrări, ele vor fi efectuate de către organele spe- 
cializate, cu reținerea cheltuielilor din garanția depusă (art. 93). 

De asemenea, legea dispune că titularii lucrărilor de investiții sau de producție 
care dețin terenuri pe care nu le mai folosesc în procesul de producție, cum sunt 
cele rămase în urma excavării de materii prime — cărbune, argilă, pietriş — de la 
sondele abandonate şi alte asemenea, sunt obligaţi să ia măsurile necesare de 
amenajare şi nivelare, dându-le o folosință agricolă, iar dacă acest lucru nu este 
posibil, o folosinţă piscicolă sau silvică, în termen de 2 ani de la încheierea proce- 
sului de producție (art. 101). 


129. Organizarea şi amenajarea teritoriului agricol. Potrivit art. 104 din Le- 
IP, & E . . a sp. 
gea fondului funciar nr. 18/1991, aceste operaţiuni au în vedere crearea condiţiilor 
pentru o mai bună folosire a terenurilor în scopul producției agricole şi se execută 

pe bază de studii şi de proiecte, /a cererea proprietarilor, urmărindu-se: 

a) corelarea dezvoltării agricole din zonă cu celelalte activităţi economice şi 
sociale, prin stabilirea de măsuri care să conducă la creşterea producției agricole, 
în ansamblul teritoriului; 

b) gruparea prin comasare a terenurilor pe proprietari şi destinaţii, în concor- 
danță cu structurile de proprietate şi cu formele de cultivare a pământului în urma 
asocierilor, stabilirea perimetrului fiecărei proprietăți, comasând terenurile dispersa- 
te şi rectificând hotarele neraţional amplasate; 

C) elaborarea de studii şi proiecte de organizare şi de funcţionare a exploatați- 
ilor agricole!'!; 

d) stabilirea rețelei de drumuri agricole, completarea rețelei de bunuri de interes 
general, integrate în organizarea şi în ameliorarea teritoriului, în scopul efectuării 
transportului, producţiei şi accesului maşinilor agricole necesare procesului de 
producție. 

Legea fondului funciar prevede că studiile şi proiectele de organizare şi de 
amenajare a teritoriului agricol se elaborează de unităţile centrale sau judeţene de 
specialitate şi se supun discuţiei proprietarilor de terenuri din zona interesată. În 
cazul adoptării lor cu majoritatea de voturi a proprietarilor care deţin 2/3 din supra- 
față şi al aprobării de către organele agricole județene, aplicarea măsurilor şi a 
lucrărilor prevăzute în proiecte devin obligatorii pentru toți proprietarii (art. 105). 


| $6.| Circulaţia juridică a terenurilor 


130. Precizări prealabile. Sub regimul Codului civil român de la 1864, în pre- 
zent abrogat, nu au existat dispoziţii speciale privitoare la circulaţia terenurilor pro- 
prietate privată. 

Aceasta înseamnă că aveau a fi aplicate principiile generale înscrise în diverse- 
le sale texte. Astfel, art. 475 dispunea că oricine poate dispune liber de bunurile ce 
sunt ale lui, cu modificările stabilite de lege. 

O normă generală era cuprinsă în art. 971 fostul C. civ., care prevedea că, în 
contractele ce au ca obiect translaţia proprietății sau a unui alt drept real, proprieta- 
tea sau dreptul se transmite prin efectul consimțământului părților. Prin aplicarea 
acestui lucru în privința contractului de vânzare-cumpărare, art. 1295 fostul C. civ. 
prevedea că vinderea este perfectă între părţi şi proprietatea este strămutată la 
cumpărător, în privinţa vânzătorului, îndată ce părțile s-au învoit asupra lucrului şi 
asupra preţului, deşi lucrul încă nu se va fi predat şi prețul nu se va fi numărat. 

Toate aceste dispoziții au condus la concluzia că, sub imperiul fostului Cod civil, 
principiul consensualismului actelor juridice se aplica şi în privinţa înstrăinărilor de 
terenuri, cu excepţia înstrăinărilor făcute prin donații sau testamente şi cu privire la 
constituirea de ipoteci, când condiţiile de formă erau cerute ad validitatern. 


131. Sub regimul totalitar din România, în perioada 1947-1989, prin diverse 
acte normative adoptate succesiv, s-a instituit un control administrativ prealabil al 
înstrăinărilor tuturor categoriilor de terenuri şi s-a impus condiţia formei autentice a 
actului de înstrăinare. 


'] A se vedea şi O.U.G. nr. 108/2001 privind exploataţiile agricole, astfel cum a fost apro- 
bată cu modificări şi completări prin Legea nr. 166 din 10 aprilie 2002. 

Mai târziu, în anul 1974, au fost adoptate Legea nr. 58 privind sistematizarea 
teritoriului şi a localităților urbane şi rurale, precum şi Legea nr. 59 privitoare la 
fondul funciar, prin care practic terenurile au fost scoase din circuitul civil general, 
singura lor modalitate de dobândire recunoscută fiind moştenirea legală. 

Mai mult, în caz de înstrăinare a construcţiei, terenul aferent acesteia trecea 
ope legis în proprietatea statului, iar dobânditorul construcţiei dobândea terenul pe 
care era situată în folosință, pe durata existenței acesteia, în Me stabilite prin 
detaliile de sistematizare, limite care nu puteau excede 250 mpiil 

S-a considerat, sub imperiul acestor legi, că, din moment ce , înstrăinarea tere- 
nurilor poate fi făcută numai prin moştenire legală, ele nu se puteau dobândi prin 
testament sau prin uzucapiune şi nici nu se puteau constitui dezmembrăminte râu 
pra lor, cu excepția unor situaţii speciale de constituire a dreptului de superficiel?. 2] 


_132. Imediat după decembrie 1989, prin Decretul-lege nr. 1/1989 a fost abroga- 
tă Legea nr. 58/1974, iar prin Decretul-lege nr. 9/1989 au fost abrogate alte dis- 
poziții restrictive în materie, printre care şi art. 44-50 din Legea nr. 59/1974, ceea 
ce a impus revenirea la principiul consensualismului cu privire la înstrăinările de te- 
renuri, menţinându-se totuşi unele restricții pentru circulaţia terenurilor din localită- 
țile prevăzute de Decretul nr. 144/1958, anume, în principiu, localităţi urbane!” 
abrogat expres prin Legea nr. 50/1991. Menţionăm că în mod tranzitoriu a fost 
adoptată Legea nr. 9/1990 privind interzicerea temporară a înstrăinărilor de tere- 
nuri între vii“, care, prin art. 1 alin. (1), a interzis înstrăinarea, prin acte juridice între 
vii, a terenurilor de orice fel, situate înăuntrul sau în afara localităţilor, până la 
adoptarea noilor reglementări ale fondului funciar. Prin excepție, legea permitea 
înstrăinarea terenurilor aferente construcțiilor care făceau obiectul unor acte trans- 
lative de proprietate — inclusiv curtea — în suprafață de cel mult 1000 mp. 

Ulterior, până la intrarea în vigoare a noului Cod civil la 1 octombrie 2011, regi- 
mul juridic al circulaţiei terenurilor a fost reglementat prin mai multe acte normative 
succesive, în prezent abrogate unele prin altele, iar ultimul în materie — Titlul X din 
Legea nr. 247/2005 — abrogat expres prin Legea nr. 71/2011. Totuşi, ni se pare 
utilă o evocare succintă a acestor dispoziții, fie numai şi prin raportarea la principiul 
tempus regit actum, efectele juridice ale actelor de dobândire ori înstrăinare a tere- 
nurilor s-au produs sub regimul acelor acte normative şi nu arareori ele pot fi invo- 
cate în prezent. 


"! Este raţiunea pentru care actualul art. 36 alin. (3) din Legea nr. 18/1991 dispune că 
terenurile atribuite în folosință, pe durata existenţei construcțiilor dobânditorilor acestora, ca 
efect al preluării terenurilor aferente construcțiilor, în condițiile dispoziţiilor art. 30 din Legea 
nr. 58/1974 cu privire la sistematizarea teritoriului şi a localităților urbane şi rurale, trec în 
proprietatea actualilor titulari ai dreptului de folosință a terenului, proprietari ai locuinţelor. 

2] Pentru regimul juridic al terenurilor în perioada amintită, a se vedea C. BiRSAN, Regi- 
mul juridic al bunurilor imobile, Ed. Ştiinţifică, Bucureşti, 1983; C. Srărescu, C. BIRSAN, Op. 
cit., p- 158 şi urm. 

Pentru amănunte privitoare la consecințele abrogării actelor normative menţionate, a 
se vedea C. BiRSAN, V. STOICA, Evoluţia legislației privind circulația imobilelor, în Dreptul 
nr. 6/1990, p. 45-49; D. Crinică, Consecințele modificărilor legislative post-revoluționare asu- 
pra circulatiei imobilelor proprietate particulară, în Dreptul nr. 6/1999, p. 25-27; E. CHELARU, 
Bi ulajia juridică a terenurilor, Ed. All Beck, Bucureşti, 1999, p. 37-45. 

+! Publicată în M. Of. nr. 95 din 1 septembrie 1990, apoi abrogată prin Legea nr. 18/1991. 

133. Regimul juridic al circulaţiei terenurilor instituit prin Legea nr. 18/1991. 
Noua Lege a fondului funciar, intrată în vigoare la 20 februarie 1991, republicată la 5 
ianuarie 1998, a liberalizat, în anumite condiții, circulaţia juridică a terenurilor prin 
instituirea următoarelor principii (art. 66-73): 

— terenurile de orice fel au fost introduse în circuitul civil general, fiind consacrat 
principiul liberei lor circulații; 

— înstrăinarea terenurilor prin acte juridice între vii se putea face numai cu res- 
pectarea formei autentice a actului; 

— se instituia interdicția dobândirii în proprietate privată, prin acte juridice între 
vii, a unor suprafeţe mai mari de 100 ha teren agricol în echivalent arabil de familie, 
sub sancţiunea nulității absolute, totală sau parțială, după caz, a actului de înstrăi- 
nare; 

— înstrăinarea prin vânzare a terenurilor agricole din extravilan se putea face 
numai cu respectarea unui drept de preempțiune, recunoscut anumitor categorii de 
persoane fizice sau juridice; 

— insesizabilitatea terenurilor agricole extravilane, cu excepţia cazurilor prevăzu- 
te de lege. 


_134. Legea nr. 54/1998 privitoare la circulația juridică a terenurilor. Un alt 
moment în evoluţia reglementărilor în materie a fost dat de această lege, în prezent, 
cum am mai spus, abrogată expres prin Legea nr. 247/2005. Legea nr. 54/1998 a 
abrogat expres dispoziţiile în materie cuprinse în Capitolul V din Legea fondului fun- 
ciar, pe care, în linii mari, le prelua, adăugând însă elemente noi, de natură să libe- 
ralizeze aproape total circulaţia juridică a terenurilor proprietate privată, devenite, pe 
temeiul prevederilor ei, alienabile, sesizabile şi prescriptibile achizitiv?. 


„135. Domeniul de aplicare a Legii nr. 54/1998. Aceasta privea terenurile şi 
persoanele cărora li se aplicau dispoziţiile legii. 

Cu privire la terenuri, potrivit art. 1, terenurile proprietate privată, indiferent de 
titularul lor, erau declarate că sunt şi rămân în circuitul civil, puteau fi înstrăinate 
sau dobândite în condiţiile pe care legea le stabilea. 

Legea interzicea, sub sancţiunea nulității absolute, înstrăinările, sub orice for- 
mă, ale terenurilor cu privire la titlul cărora există litigii la instanţele judecătoreşti, 
pe tot timpul soluționării lor (art. 15). 

De asemenea, legea preciza că dispoziţiile ei se întregesc cu prevederile gene- 
rale ale legislaţiei civile, în măsura în care nu contravin normelor pe care ea le 
impune (art. 18). 

Toate acestea ne-au condus la concluzia că, sub regimul dispoziţiilor acestei 
legi, terenurile proprietate privată de orice fel, agricole ori neagricole, situate în 
intravilan sau în extravilan, erau în circuitul civil general?l. 


1! A se vedea L. Pop, op. cit., p. 123-134; E. CHELARU, op. cit. (1999), p. 48-112; 
M. NicoLAE, Legea nr. 54 privind circulaţia juridică a terenurilor, în Dreptul nr. 8/1998, p. 3 şi 
urm. 
12! A se vedea M. NICOLAE, /Oc. cit., p. 4. 

3] A se vedea C. BinsAN, Drept civil. Drepturile reale principale, Ed. All Beck, Bucureşti, 
2001, p. 153. 

Chiar sub regimul Legii nr. 54/1998, nu se aflau în circuitul civil terenurile pro- 
prietate publică a statului sau a unităților administrativ-teritoriale, afară de ipoteza 
în care, prin dezafectare din domeniul public, intră în proprietatea privată a aceloraşi 
subiecte, cu regimul juridic corespunzător [art. 5 alin. (2) din Legea nr. 18/1991, 
republicată]. 

În privința persoanelor, Legea nr. 54/1998, în acord cu dispoziţiile cuprinse în 
art. 41 alin. (2) teza a Il-a din Constituţia originară din anul 1991, interzicea cetăţe- 
nilor străini şi apatrizilor să dobândească terenuri în proprietate în România. Aceeaşi 
interdicție se aplica şi în privința persoanelor juridice străine (art. 3 alin. (1) şi (3)]. 

Aşadar, Puiieau dobândi terenuri în proprietate privată următoarele categorii de 
subiecte de drepti?: 

a) persoanele fizice care au cetățenia română, indiferent de domiciliul lor, în 
țară sau în străinătate. În privința persoanelor fizice române cu domiciliul în străi- 
nătate, legea dispunea expres că acestea pot dobândi terenuri de orice fel în Ro- 
mânia, prin acte juridice între vii sau prin moştenire. Deşi legea nu se referea şi la 
uzucapiune, am considerat că ea putea fi invocată şi de aceste persoane ca mod 
de dobândire a Prephiatații asupra terenurilor în România, dacă sunt îndeplinite 
condiţiile prevăzute de lege!”; 

b) persoanele juridice române, cu respectarea principiului specialității capacităţii 
lor de folosință. Într-adevăr, art. 4 alin. (1) din Legea nr. 18/1991 prevede că tere- 
nurile pot face obiectul dreptului de proprietate privată sau ai altor drepturi reale, 
având ca titulari persoane fizice sau juridice, ori pot aparţine domeniului public sau 
domeniului privat. 

Potrivit art. 225 NCC, este persoană juridică de naționalitate română orice per- 
soană juridică ce îşi are sediul în România. 

Reamintim că în categoria persoanelor juridice titulare ale dreptului de proprie- 
tate privată asupra terenurilor intră şi statul şi unitățile administrativ-teritoriale, iar 
obiectul dreptuiui este dat de terenurile din domeniu! privat al acestora, supuse regi- 
mului de drept comun (art. 6 din Legea nr. 18/1991, art. 121 din Legea nr. 215/2001, 
art. 553 NCC); 

C) în sfârşit, precizăm că, şi sub regimul Legii nr. 54/1998, societăţile comerciale 
române cu capital integral sau parțial străin puteau deţine în proprietate terenuri în 
România, ca persoane juridice române. 

Prin excepție, nu aveau capacitatea de a dobândi dreptul de proprietate asupra 
terenurilor nu numai apatrizii, cetățenii străini şi persoanele juridice străine, ci şi 
membrii unei familii, astfel cum aceştia erau luaţi în considerare în art. 2 alin. (2) 


I'! Prin Decizia nr. 408/2004 (M. Of. nr. 1054 din 15 noiembrie 2004), Curtea Constituţio- 
nală a constatat că, în urma modificărilor intervenite prin revizuirea Constituţiei în privința 
dobândirii dreptului de proprietate privată de către cetățenii străini şi apatrizi, prevederile 
art. 3 alin. (1) din Legea nr. 54/1998 privind circulația juridică a terenurilor nu mai sunt în 
vigoare, în măsura în care interdicţia de a dobândi dreptul de proprietate asupra terenurilor 
operează şi în cazul cetățenilor străini şi apatrizilor care îndeplinesc condițiile prevăzute de 
noua normă constituțională. 

2 A se vedea M. NICOLAE, loc. cit., p. 5-6. 

î A se vedea C. BiRSAN, op. cit. (2001), p. 153; amintim că posesia se poate exercita şi 
corpore alieno, ceea ce constituie un suport juridic pentru afirmaţia noastră, chiar dacă 
persoana se află în străinătate. 

din Legea nr. 54/1998, potrivit cărora, în cazul dobândirii prin acte juridice între vii, 
proprietatea funciară a dobânditorului nu poate depăşi 200 ha teren agricol în echi- 
valent arabil, de familie, prin familie înțelegându-se, în sensul legii discutate, soții şi 
copiii necăsătoriți, indiferent de vârstă, dacă gospodăresc cu părinţii lor. încălcarea 
acestei dispoziţii se sancţiona cu reducţiunea actului juridic până la limita legală de 
200 de hal”, 


„136.Principiile regimului juridic al circulaţiei terenurilor instituite prin Le- 
gea nr. 54/1998. Legea instituia mai multe principii care precizau cadrul juridic 
privitor la circulaţia terenurilor în România. 

Un prim principiu l-am amintit deja: toate terenurile de orice fel, proprietate pri- 
vată, oriunde ar fi situate, sunt şi rămân în circuitul civil. 

Altfel spus, Legea nr. 54/1998 a reintrodus regula liberei circulații juridice a te- 
renurilor, potrivit cu care terenurile aflate în circuitul civil puteau fi înstrăinate şi/sau 
dobândite liber, prin oricare dintre modurile prevăzute de lege, acte juridice sau 
fapte juridice stricto sensul. 

Un al doilea principiu instituit de Legea nr. 54/1998 era acela potrivit căruia 
înstrăinarea şi dobândirea terenurilor de orice fel prin acte juridice între vii trebuia 
să fie făcute prin încheierea actului în formă autentică [art. 2 alin. (1)]. Aşadar, 
forma autentică a actului de înstrăinare şi/sau dobândire era creată ad validitatem. 

Pentru transmisiunile prin acte juridice mortis causa nu se cerea forma autenti- 
că a actului, ci aveau a se aplica regulile dreptului succesoral. 

De asemenea, din moment ce legea vorbea despre înstrăinarea terenurilor care 
era supusă condiției formei autentice a actului prin care aceasta se realiza, con- 
stituirea de drepturi reale, dezmembrăminte ale proprietăţii, era supusă principiului 
consensualismului actelor juridice. 

Un al treilea principiu era înscris în art. 5 din lege, care dispunea că „înstrăina- 
rea, prin vânzare, a terenurilor agricole situate în extravilan se face cu respectarea 
dreptului de preemţiune al coproprietarilor, al vecinilor ori al arendaşilor'F! (s.n., 
C.B.). 

Dreptul de preempțiune opera numai în privința terenurilor situate în extravilan. 
Articolul 4 din lege dispunea că „înstrăinarea terenurilor agricole situate în intravi- 
lan este liberă”, fără respectarea vreunui drept de preempțiune. 

Scopul instituirii dreptului de preempțiune, în ordinea prevăzută de lege, este 
acela al evitării împărțirii excesive a proprietăţilor funciare şi favorizarea, pe cât e 
sibil, a concentrării lor, pentru o mai bună punere în valoare a terenurilor agricole!“. 

Neexercitarea dreptului de preempțiune în termenul prevăzut de lege, după 
afişarea ofertei de vânzare, conducea la stingerea lui. Încheierea unui contract de 


"1 Precizăm că suprafața ce putea fi dobândită în reglementarea cuprinsă în Legea 
nr. 18/1998 era de 100 ha, iar sancţiunea adecvată şi precisă era nulitatea absolută a ac- 
ll pia sau totală, după caz. 

21 M. NICOLAE, IOc. cit., p. 8. 

A Pentru a evita orice confuzie, subliniem că Legea arendării nr. 16/1994 (M. Of. nr. 31 
din 7 aprilie 1994) a fost abrogată expres prin dispoziţiile art. 230 lit. r) din Legea nr. 71/2011 
privind punerea în aplicare a noului Cod civil. 

“ A se vedea E. CHELARU, Dreptul de preemţiune reglementat de Legea nr. 54/1998, în 
Dreptul nr. 8/1998, p. 19 şi urm. 

vânzare a unui teren agricol situat în extravilan, cu nerespectarea dreptului de 
preemptiune, se sancţiona cu nulitatea relativă a actului, cu regimul juridic specific 
acesteia: posibilitatea invocării ei de către titularii dreptului sau de avânzii lor cau- 
ză, prescriptibilitatea acţiunii în termenul general de prescripţie de 3 ani, care în- 
cepea să curgă de la data când cel îndreptățit a cunoscut ori trebuia să cunoască 
încheierea contractului de vânzare prin care i s-a nesocotit dreptul, terț față de 
contractul încheiat cu nesocotirea dreptului săul!l, şi posibilitatea confirmării actului, 
expres sau tacit. 


137. În sfârşit, în caz de nerespectare a dispoziţiilor sale, Legea nr. 54/1998 
instituia două sancțiuni: una cunoscută, anume nulitatea, cealaltă însă a constituit 
o inovaţie a acestei legi, anume reducțiunea. 

Am arătat mai sus că nerespectarea dreptului de preempţiune era sancționată 
cu nulitatea relativă a actului de înstrăinare. 

Nulitatea absolută, sancțiune mult mai energică, cu regimul juridic ce îi este 
specific, se aplica în cazul nerespectării unor dispoziţii de ordine publică cuprinse 
în Legea nr. 54/1998. Acestea erau: 

— nerespectarea formei autentice a actului de înstrăinare în cazul înstrăinării 
prin acte între vii a terenurilor de orice fel, proprietate privată, situate în intravilan 
sau în extravilan [art. 14 alin. (1) din lege); 

— dobândirea unor terenuri de către persoanele fizice străine sau de către per- 
soanele juridice străine care nu au calitatea de investitori în România; 

— nerespectarea interdicției temporare de înstrăinare a terenurilor cu privire la 
care există litigii pe rolurile instanţelor de judecată [art. 15 alin. (2)); 

— nerespectarea formei autentice a contractului de schimb de terenuri între per- 
soanele fizice, între persoanele juridice de drept privat sau între acestea din urmă 
şi persoanele fizice [art. 12 alin. (2)]. Legea a înțeles să prevadă expres sancţiunea 
nulităţii absolute a actului pentru această operaţiune care s-ar fi încheiat altfel 
decât în formă autentică, deşi şi schimbul de terenuri este un act de înstrăinare 
între vii ce cădea sub incidenţa art. 2 alin. (1) şi a art. 14 alin. (1). 

Cât priveşte reducțiunea, ea consta în desființarea totală sau parţială a actului 
juridic între vii încheiat cu nesocotirea interdicţiei de a dobândi o proprietate fun- 
ciară mai mare de 200 ha teren agricol în echivalent arabil de familie, prin familie 
înțelegându-se, în acest caz, soțul, soția şi copiii care gospodăresc împreună cu 
părinţii lor [art. 2 alin. (2) şi (3) din Legea nr. 54/1998]. 

Această noțiune nu avea însă a fi confundată cu reducțiunea liberalităților exce- 
sive, specifică dreptului succesoral, care îşi are cu totul alt domeniu de aplicare. 

În realitate, având în vedere scopul ei, anume limitarea suprafeței ce poate fi 
dobândită de o familie, în sensul Legii nr. 54/1998, la 200 ha, dar numai prin acte 
juridice între vii, nu şi prin acte juridice pentru cauză de moarte, am considerat că 
această sancțiune astfel denumită reprezintă numai o exprimare nedibace a legiui- 
torului, care a avut în vedere nulitatea absolută a actului încheiat cu nerespectarea 
condițiilor impuse de lege. De altfel, regimul juridic al „reducțiunii”, prevăzută de 


Ul Aşa fiind, din moment ce pentru e! contractul este un fapt juridic, consecințele vor fi 
importante şi din punctul de vedere al! probei, anume va putea dovedi contractul încheiat 
prin nerespectarea drepturilor sale cu orice mijloc de probă. 

art. 2 alin. (3) din lege, nu putea fi altul decât al nulității absolute, pentru că norma 
încălcată apărea ca fiind de ordine publică!"!. 


138. Regimul juridic al circulației terenurilor instituit prin Legea nr. 247/2005. 
În esenţă, acest regim era dat de dispoziţiile cuprinse în Titlul X a! Legii nr. 247/2005, 
intitulat „Circulația juridică a terenurilor”. intr-adevăr, abrogând expres şi în întregime 
Legea nr. 54/1998, prin dispoziţiile titlului amintit al Legii nr. 247/2005 a fost instituit 
un regim juridic al circulației terenurilor în dreptul nostru civil ce putea fi sintetizat în 
două principii esenţiale, pe care le vom prezenta în cele ce urmează. 

Un prim principiu este acela că toate terenurile proprietate privată erau considera- 
te a fi în circuitul civil general. Astiel, potrivit art. 1 din Titlul X al Legii nr. 247/2005, 
terenurile proprietate privată, indiferent de destinația şi titularul lor, sunt şi rămân în 
circuitul civil; ele puteau fi înstrăinate şi dobândite în mod liber, prin oricare dintre 
modurile drepturilor reale prevăzute de lege, cu respectarea unor dispoziții înscrise 
în cuprinsul aceluiaşi titlu al Legii nr. 247/2005. Prin această prevedere s-a ajuns, 
practic, după multă vreme, ia unificarea regimului circulaţiei terenurilor, fără a se face 
vreo deosebire după destinaţia sau locul în care ele sunt situate: terenuri agricole, 
terenuri construibile sau cu o altă destinaţie, situate în intravilanul sau extravilanul 
localităţilor, terenuri cu destinaţie forestieră, păşuni de orice categorie etc., iar în- 
străinarea şi dobândirea lor se puteau face prin oricare dintre modurile care erau 
prevăzute de art. 644-645 fostul C. civ. sau de alte dispoziţii legale. De asemenea, 
din moment ce toate terenurile erau în circuitul civil, aceasta însemna că ele pu- 
teau forma nu numai obiect al unor transmisiuni prin acte între vii ori prin acte pentru 
cauză de moarte, ci şi obiect al constituirii dezmembrămintelor dreptului de pro- 
prietate ce erau reglementate de legislația noastră civilă?! aplicabilă sub regimul fos- 
tului Cod civil şi care au rămas, în esență, aceleaşi şi sub regimul noului cod. 

S-a observat” însă că instituirea acestui principiu nu excludea aplicarea unor 
excepții prevăzute prin acte normative speciale, cum ar fi interdicția înstrăinării te- 
renurilor ce au făcut obiectul constituirii dreptului de proprietate în condiţiile art. 19 
alin. (1), art. 21 şi art. 43 din Legea nr. 18/1991 privitoare la fondul funciar, republi- 
cată, interdicţie instituită prin dispoziţiile art. 32 din această lege!“. De asemenea, 
acest principiu nu era infirmat nici de indisponibilizarea temporară a terenurilor 
supuse procedurilor de reconstituire a dreptului de proprietate privată în temeiul 
legilor funciare, pe durata existenței unui litigiu în cadrul unei asemenea proceduri. 

Însă, cu excepţia unui asemenea litigiu, existenţa altor litigii de altă natură privi- 
toare la un teren cu sau fără construcții nu împiedica înstrăinarea acestuia şi nici 
constituirea altor drepturi reale sau de creanță asupra unor astfel de terenuri, după 
caz (art. 4 din Titlul X al Legii nr. 247/2005). 

Precizăm însă că, aşa cum am arătat mai sus, dincolo de abrogarea Titlului X 
din Legea nr. 247/2005, dispozițiile legale ce instituiau aceste excepții, la rândul 
lor, au fost abrogate expres prin Legea nr. 71/2011. 


[1] În acelaşi sens, a se vedea M. NICOLAE, loc. cit., p. 16. 

(2! A se vedea şi E. CHELARU, 0p. cit., p. 144. 

3! jpidem. 

(4! Pentru analiza acestei interdicții, a se vedea L. Por, L.M. HARosSA, op. cit., p. 151 şi urm. 

Al doilea principiu instituit prin reglementările discutate privea forma actelor de 
înstrăinare sau de constituire a unor drepturi reale asupra terenurilor prin acte 
juridice între vii. Potrivit art. 2 alin. (1) din Titlul X al Legii nr. 247/2005, terenurile cu 
sau fără construcții, situate în intravilanul sau extravilanul localităților, indiferent de 
destinaţia sau de întinderea lor, puteau fi înstrăinate şi dobândite prin acte juridice 
între vii încheiate în formă autentică, sancţiunea nerespectării acestei condiții era 
prevăzută expres de acelaşi text: nulitatea absolută a actului. Aşadar, condiția în- 
cheierii unui act de înstrăinare de terenuri în formă autentică era impusă pentru în- 
săşi validitatea actului (ad validitatem). De asemenea, spre deosebire de regle- 
mentarea anterioară a formei actelor de înstrăinare a terenurilor prevăzută de Le- 
gea nr. 54/1998, care impunea forma autentică numai pentru actele juridice prin 
care se transmitea dreptul de proprietate, nu şi pentru cele prin care se constituiau 
dezmembrăminte ale dreptului de proprietate privitoare la terenuri, reglementarea 
cuprinsă în Legea nr. 247/2005 instituia, în mod expres, sub aceeaşi sancțiune — 
nulitatea absolută a actului —, condiţia formei autentice ad validitatem şi în privința 
constituirii, prin acte juridice între vii, a drepturilor reale dezmembrăminte ale drep- 
tului de proprietate: dreptul de uzufruct, dreptul de uz, dreptul de servitute stabilită 
prin fapta omului, dreptul de superficie, repetăm, reglementate sub regimul fostului 
Cod civil. 

Cu privire la această dispoziție, în literatura juridică s-a observat în mod perti- 
nent că redactarea textului era deficitară, deoarece el se referea în mod expres la 
obligația încheierii în formă autentică numai a actului de constituire a unui drept 
real, dezmembrământ al dreptului de proprietate privitor la terenuri, nu şi la înstrăi- 
narea unor asemenea drepturi reale deja constituite sub imperiul vechilor regle- 
mentări!']. De asemenea, s-a apreciat că această obligaţie „constituia un regres” de 
natură să creeze mari dificultăți în practică, mai ales în situaţiile în care proprietarul 
unui teren a consimţit ca o altă persoană să construiască pe terenul său ori în 
ipoteza în care ambii soți ridică împreună o construcţie pe terenul proprietatea 
exclusivă a unuia dintre ei, ştiut fiind că, până la adoptarea acestei reglementări, în 
general, literatura şi practica judiciară au recunoscut în favoarea constructorului 
neproprietar al terenului dobândirea unui drept de superficie asupra acelui terenl?. 

Este posibil însă ca părţile să fi încheiat un antecontract prin care să se oblige 
la încheierea în viitor a unui contract de înstrăinare a unui teren. Oricare i-ar fi fost 
denumirea acestui antecontract utilizată în practică de părți — promisiune de 
vânzare-cumpărare, contract provizoriu, contract prealabil, precontract etc. —, e! nu 
era translativ de proprietate; pe temeiul lui, nu putea opera transmisiunea dreptului 
de proprietate sau constituirea unui dezmembrământ al unui asemenea drept. 
Altfel spus, el nu privea îndeplinirea unei obligaţii de a da, ci a unei obligaţii de a 
face: încheierea în viitor a unui contract valabil. Teoria antecontractului în materia 
transmisiunilor imobiliare a avut o largă aplicaţie în practica noastră judiciară încă 
din momentul instituirii unor dispoziţii legale restrictive în materie, iar aplicaţiile sale 


practice au format obiectul unor temeinice analize în literatura noastră juridică”. 


"1 jdern, p. 156. 

[2] A se vedea E. CHELARU, 0p. cit., p. 145. 

5 Cu privire la analiza antecontractului de înstrăinare a terenurilor şi Ia literatura juridică 
în materie, a se vedea E. CHELARU, op. cit., p. 146 şi urm. 


126 Drepturile reale principale 


Această teorie a putut fi aplicată şi în privinta regimului circulaţiei terenurilor instituit 
prin dispoziţiile Legii nr. 247/2005. Într-adevăr, art. 5 alin. (2) din Titlul X din aceas- 
tă lege dispunea că, în situația în care, după încheierea unui antecontract de înstrăi- 
nare privitor la un teren, cu sau fără construcţii, una dintre părți refuză să încheie 
contractul valabil de înstrăinare în formă autentică, partea care şi-a îndeplinit obili- 
gaţiile sale va putea sesiza instanța competentă, care va pronunța o hotărâre ce va 
ține loc de contract. Aşadar, în condiţiile prevăzute de text, consimțământul părţii în 
culpă în executarea obligaţiilor ce îi revin din antecontractul încheiat de părţi, esen- 
țial, din acest punct de vedere, fiind faptul ca cealaltă parte care solicita pronunța- 
rea unei hotărâri judecătoreşti să îşi fi executat propria-i obligație, va fi suplinit prin 
acea hotărâre pronunțată de instanţa de judecată'"!. 

În orice caz, este de reținut că nicio altă condiție privitoare la înstrăinarea tere- 
nurilor prin acte între vii, cum ar fi condiţia de întindere a suprafeței dobândite sau 
aceea a unei autorizări administrative prealabile, nu mai era impusă de reglemen- 
tările prezentate. 


139. Regimul juridic actual ai circulației terenurilor. Pentru rațiuni asupra 
căroră hu vom stărui în cele ce urmează, atât în perioada totalitară, cât şi după 
evoluțiile politice de după 1989, până la intrarea în vigoare a noului Cod civil român 
ia 1 octombrie 2011, regimul juridic al imobilelor era reglementat de acte normative 
distincte: unele se refereau la terenuri, cu sau fără construcții, altele la terenurile 
agricole — cum a fost, bunăoară, Decretul nr. 151/1950 privitor la circulaţia terenuri- 
lor agricole; aceasta, cel puțin până la scoaterea, practic, din circuitul civil a tere- 
nurilor de orice fel prin Legea nr. 59/1974. Am arătat că, după 1990, terenurile au 
fost reintroduse, în anumite condiții, în circuitul civil general, Legea nr. 247/2005 
instituind chiar un regim juridic unitar al circulaţiei juridice a tuturor categoriilor de 
terenuri. Totuşi, şi sub imperiul acestei legi, până la intrarea în vigoare a noului 
Cod civil, vorbeam în mod distinct de regimul juridic al circulaţiei construcțiilor şi de 
cel al circulaţiei terenurilor. 

Or, noul Cod civil instituie, după mulţi ani, un regim juridic unitar al circulaţiei 
imobilelor în dreptul nostru civil, fără a mai face vreo distincţie între terenuri şi con- 
strucții, chiar dacă, în privința terenurilor, prevede şi unele reglementări speciale ce 
țin de categoria acestora, fără a deroga însă de la principiile generale ce guvernea- 
ză materia discutată. Aşadar, în cele ce urmează nu vom face altceva decât să 
reluăm pe scurt principiile generale pe care le-am evidenţiat atunci când am evocat 
regimul juridic actual al circulației construcțiilor, însă cu folosirea unei terminologii 
unitare, respectiv cea utilizată de noul Cod civil — imobilele aflate în circuitul civil 
general. Într-adevăr, potrivit art. 885 NCC, sub rezerva unor dispoziții legale con- 
trare, drepturile reale asupra imobilelor cuprinse în cartea funciară se dobândesc, 
atât între părți, cât şi lată de terţi, numai prin înscrierea lor în cartea funciară, pe 
baza actului sau faptului juridic în sens restrâns care a justificat înscrierea; de 
asemenea, art. 886 NCC dispune că modificarea unui drept real! imobiliar se face 
potrivit regulilor aplicabile dobândirii sau stingerii de drepturi reale, dacă prin lege 
nu se dispune altfel. În acelaşi timp, potrivit art. 888 NCC, înscrierea în cartea 


! Pentru condițiile de aplicare a textului art. 5 alin. (2) din Legea nr. 247/2005, a se 
vedea, pe larg, E. CHELARU, 0p. cit., p. 147 şi urm. 

funciară a drepturilor reale asupra tuturor categoriilor de bunuri imobile se efec- 
tuează în baza înscrisului autentic notarial, a unei hotărâri judecătoreşti rămase 
definitivă, a certificatului de moştenitor ori în baza unui act emis de autoritățile 
administrative, în cazurile în care legea prevede aceasta. De asemenea, reamintim 
şi dispozițiile art. 1244 NCC, care prevăd că, în afara cazurilor prevăzute de lege, 
convențiile constitutive sau translative de drepturi reale ce urmează a fi înscrise în 
cartea funciară trebuie să fie încheiate prin înscris autentic, sub sancţiunea nulităţii 
absolute a actului prin care se realizează aceste operațiuni juridice. 

Aşadar, în prezent, în dreptul civil român, transmiterea dreptului de proprietate 
asupra bunurilor imobile ori constituirea de drepturi reale dezmembrăminte ale 
acestui drept privitoare la asemenea bunuri prin acte juridice pot fi realizate numai 
prin încheierea actului în formă autentică şi înscrierea transmisiunii ori a constituirii 
dreptului în cartea funciară; ambele condiții trebuie îndeplinite imperativ, sub sanc- 
țiunea nulității absolute a actului juridic, transmiterea dreptului de proprietate, con- 
stituirea oricărui alt drept real dezmembrământ al proprietății vor opera, atât între 
părți, cât şi față de terți, în momentul înscrierii operaţiunii juridice în cartea funciară. 

Totuşi, regimul juridic actual al circulației bunurilor imobile în dreptul nostru civil 
are a fi întregit cu dispoziţiile tranzitorii cuprinse în art. 56 din Legea nr. 71/2011, 
potrivit cu care efectul translativ de proprietate ori constitutiv de dezmembrăminte 
ale proprietăţii ori modificator al unui drept real imobiliar, astfel cum acesta este 
reglementat de art. 885 şi art. 886 NCC, anume că el urmează a se produce, atât 
între părți, cât şi față de terţi, numai din momentul înscrierii în cartea funciară, se 
aplică numai după finalizarea lucrărilor de cadastru pentru fiecare unitate adminis- 
trativ-teritorială şi deschiderea, la cerere ori din oficiu, a cărţilor funciare pentru 
imobilele respective, în conformitate cu dispoziţiile Legii cadastrului şi a publicității 
imobiliare nr. 7/1996, republicată, cu modificările şi completările ulterioare. 

Până la această dată, înscrierea în cartea funciară a dreptului de proprietate ori 
a altor drepturi reale, pe baza actelor juridice prin care acestea au fost transmise, 
constituite ori modificate în mod valabil, se face numai pentru a fi opozabile terţilor, 
între părți, aceste efecte se vor produce la momentul încheierii actului în formă 
autentică". 


140. Problema dobândirii dreptului de proprietate asupra terenurilor de 
către cetățenii străini, apatrizi şi de persoanele juridice străine. Am arătat mai 
sus că, sub regimul constituțional dat de Constituţia originară din anul 1991, a fost 
impusă, prin dispoziţiile art. 41 alin. (2) teza a II-a din legea fundamentală, interdic- 
ția pentru cetățenii străini şi apatrizi de a dobândi dreptul de proprietate asupra 
terenurilor în România. Această interdictie a fost preluată şi de Legea nr. 54/1998 


!l Fără a intra în detalii, vom menționa doar că pentru anumite înstrăinări de imobile 
legea poate impune şi alte condiţii; bunăoară, art. 1746 NCC reglementează vânzarea tere- 
nurilor forestiere şi dispune că terenurile din fondul forestier proprietate privată vor putea fi 
vândute cu respectarea unui drept de preemptțiune, instituit, în ordine, în favoarea copro- 
prietarilor asupra aceloraşi terenuri, respectiv a vecinilor; art. 123' din Legea nr. 71/2011 de 
punere în aplicare a noului Cod civil, astfel cum a fost introdus prin art. II pct. 18 din O.U.G. 
nr. 79/2011, aprobată cu modificări şi completări prin Legea nr. 60/2012, precizează că 
numai vecinii care sunt proprietari de fond forestier beneficiază de acest drept de preempțiu- 
ne, nu şi proprietarii vecini de terenuri agricole. 

privitoare la circulaţia juridică a terenurilor, în prezent abrogată, care dispunea în 
art. 3 că cetățenii străini şi apatrizii, precum şi persoanele juridice străine nu pot 
dobândi terenuri în România prin acte juridice între vii sau pentru cauză de moarte. 
A fost astfel instituită pentru aceste subiecte de drept o incapacitate de a dobândi 
dreptul de proprietate asupra terenurilor prin orice act juridic, fie el între vii sau pen- 
tru cauză de moarte, ori prin fapte juridice, cum sunt accesiunea şi uzucapiunea. 

Constituţia revizuită din anul 2003, precum şi acte normative subsecvente au 
modificat însă în chip esenţial reglementarea materiei supuse discuţiei. Astfel, mai 
întâi, în prezent, art. 44 alin. (2) teza a li-a din Constituţie dispune că cetățenii 
străini şi apatrizii pot dobândi dreptul de proprietate privată asupra terenurilor 
numai în condițiile ce rezultă din aderarea României ia Uniunea Europeană şi din 
alte tratate internaţionale la care România este parte, pe bază de reciprocitate, 
potrivit dispoziţiilor prevăzute de legea organică, precum şi prin moştenire legală. 
Se observă că noua prevedere constituțională nu mai formulează negativ principiul 
fundamental în materie; ea pune accentul pe cazurile şi condiţiile în care aceste 
persoane fizice pot dobândi dreptul de proprietate asupra terenurilor. Sau, după 
cum s-a spus în literatura juridică de specialitate, incapacitatea cetățenilor străini şi 
a apatrizilor de a dobândi acest drept a devenit relativă şi parţială”. în orice caz, 
din moment ce textul constituțional dispune că cetăţenii străini şi apatrizii pot 
dobândi terenuri numai prin moştenire legală, aceasta înseamnă că ei nu vor putea 
dobândi astfel de bunuri prin moştenire testamentară. 

Se poate însă afirma că ei pot dobândi dezmembrăminte ale dreptului de pro- 
prietate asupra terenurilori?. 

Mergând însă mai departe cu analiza noastră, se impune a aminti că, potrivit 
dispoziţiilor art. 3 din Titlul X a! Legii nr. 247/2005, în prezent abrogate, „cetățenii 
străini şi apatrizii, precum şi persoanele juridice străine pot dobândi dreptul de 
proprietate asupra terenurilor în România, în condiţiile prevăzute de legea specia- 
lă”. Pe aceste baze a fost adoptată Legea nr. 312 din 10 noiembrie 2005 privind 
dobândirea dreptului de proprietate privată asupra terenurilor de către cetăţenii 
străini şi apatrizi, precum şi de către persoanele juridice străinel“. Abrogarea 
Titlului X din Legea nr. 247/2005 nu pune în discuție menținerea în vigoare a regle- 
mentărilor introduse prin această lege specială. Potrivit art. 3 din acest act norma- 
tiv, cetățenii unui stat membru al Uniunii Europene, apatrizii cu domiciliul într-un 
asemenea stat sau cu domiciliul în România, precum şi persoanele juridice străine 
constituite în conformitate cu legislația naţională a unui stat membru al Uniunii pot 
dobândi dreptul de proprietate asupra terenurilor, în aceleaşi condiții prevăzute de 
lege pentru cetățenii români şi pentru persoanele juridice române. Aşadar, în pri- 
vința dobândirii dreptului de proprietate asupra terenurilor în România, textul evo- 
cat asimilează cetățenii străini, apatrizii şi persoanele juridice străine cu persoanele 
fizice şi juridice române. Această asimilare nu s-a produs însă în mod automat, ci 
într-un termen diferențiat, prevăzut de art. 4 şi art. 5 din Legea nr. 312/2005. Astfel, 
potrivit art. 4, cetățenii unui stat membru al Uniunii Europene, nerezidenți în Ro- 
mânia, apatrizii nerezidenţi în România, dar având domiciliul într-un stat membru al 


I'] A se vedea |. ADAM, 0p. cit., p. 148. 
[2] A se vedea E. CHELARU, Op. Cit. (2009), p. 155. 
5 M. Of. nr. 1008 din 14 noiembrie 2005. 

Uniunii, precum şi persoanele juridice nerezidente în țara noastră, dar constituite în 
conformitate cu legislația naţională a unui stat membru al Uniunii, pot dobândi 
dreptul de proprietate asupra unor terenuri pentru „reşedințe secundare”, respectiv 
„sedii secundare”, la împlinirea a 5 ani de la data aderării României la Uniunea 
Europeană, adică la împlinirea acestui termen ce a început să curgă de la data de 
1 ianuarie 2007. De asemenea, art. 5 din lege dispune că aceleaşi categorii de 
persoane — cetățeni ai statelor membre şi apatrizi, dar cu domiciliul într-un stat 
membru al Uniunii sau în România, precum şi persoanele juridice constituite în 
conformitate cu legislația unui stat membru al Uniunii — pot dobândi dreptul de 
proprietate asupra terenurilor agricole, pădurilor şi asupra terenurilor forestiere la 
împlinirea unui termen de 7 ani de la data aderării României la Uniunea Europea- 
nă, respectiv 1 ianuarie 2007. Aceste dispoziții nu se aplică însă fermierilor care 
bre ale Uniunii ori apatrizi cu domiciliul într-un asemenea stat şi îşi stabilesc reşe- 
dința în România, sau sunt apatrizi cu domiciliul în România. Aceste categorii de 
persoane dobândesc dreptul de proprietate asupra terenurilor agricole, pădurilor şi 
terenurilor forestiere în aceleaşi condiţii cu cele aplicabile cetățenilor români, chiar 
de la data aderării României la Uniunea Europeană [art. 5 alin. (2) şi (4) din lege]. 
Aceasta înseamnă că, de la data intrării în vigoare a noului Cod civil, aceste cate- 
gorii de persoane vor putea dobândi terenurile respective numai în condiţiile regle- 
mentate de textele din noul cod aplicabile în materie, la fel ca şi cetățenii români: 
forma autentică a actului şi înscrierea dobândirii în cartea funciară, după distincțţiile 
arătate mai sus privitoare la aplicarea în timp a acestor dispoziții. De asemenea, 
art. 5 alin. (5) din Legea nr. 312/2005 dispune că aceste persoane nu pot schimba 
destinaţia terenurilor agricole, a pădurilor şi a terenurilor forestiere pe durata pe- 
rioadei de tranziție, care a început la data de 1 ianuarie 2007, data aderării Româ- 
niei la Uniunea Europeană. 

Netăgăduit, dispoziţiile evocate au ca scop aplicarea în România a principiului 
liberei circulații a tuturor bunurilor şi serviciilor în cadrul Uniunii Europene!”. 

În sfârşit, art. 6 din Legea nr. 312/2005 dispune că cetățenii străini, apatrizii şi 
persoanele juridice aparținând statelor terțe vor putea dobândi drept de proprietate 
asupra terenurilor în condițiile ce vor fi reglementate prin tratate internaţionale, pe 
bază de reciprocitate, aceste persoane însă nu vor putea dobândi dreptul de pro- 
prietate asupra terenurilor în condiții mai favorabile decât cele aplicabile cetăţenilor 
statelor membre ale Uniunii Europene şi persoanelor juridice constituie în conformi- 
tate cu legislaţia națională a unui asemenea stat. 


187. Regimul juridic al bunurilor din patrimoniul cultural naţional 


_141. Consideraţii generale. Orice stat înțelege să protejeze de o manieră mai 
mult sau mai puţin restrictivă anumite bunuri care, indiferent în proprietatea cărui 
subiect de drept se află — public sau privat —, constituie valori deosebite, mărturie a 
dezvoltării sale istorice, de multe ori contribuții la crearea valorilor culturii universa- 
le. Din păcate, România a reacționat târziu la imperativul protecţiei valorilor sale 


(1] A se vedea E. CHELARU, 0p. cit. (2008), p. 157. 


130 Drepturile reale principale 


culturale, iar atunci când a făcut-o, în anul 1974!, reglementarea în materie, pe 
lângă norme de protecţie a acestora, conţinea unele dispoziții abuzive, specifice 
unui stat totalitar. 

Aceasta însă nu a justificat cu nimic, spunem noi, abrogarea imediată şi totală, 
în martie 1990, prin Decretul Consiliului Frontului Salvării Naţionale nr. 90/1990, a 
Legii nr. 63/1974 care reglementa materia. Până în anul 1992, practic bunurile din 
patrimoniul cultural al țării au rămas fără niciun fel de protecție, cu consecințe care 
nu ştim dacă vor putea fi cuantificate vreodată. 


142. Reglementarea actuală este dispersată şi inegală. Este dispersată, pen- 
tru că este cuprinsă în trei acte normative distincte, dintre care cel de-al treilea şi 
ultimul, până în prezent, abrogă unele dispoziții din primele două. 

Astfel, după cum se prevede chiar în primul său articol, până la adoptarea prin 
lege a unor reglementări speciale privind protejarea patrimoniului cultural național, 
a fost adoptată O.G. nr. 27 din 26 august 1992 privind unele măsuri pentru protec- 
ţia patrimoniului cultural naţional”, definit de manieră sumară, instituind unele 
obligaţii pentru deținătorii unor asemenea bunuri şi prevăzând anumite sancțiuni. 

În acelaşi scop şi tot până la adoptarea unei reglementări speciale în materie, în 
anul 1994 Guvernul a adoptat O.G. nr. 68 din 26 august 1994Fl, prin care sunt 
completate prevederile ordonanţei anterioare. 

Reglementarea cuprinsă în acest act normativ este mai amplă şi mai precisă, 
dar a rămas fragmentară. 

În sfârşit, la 25 octombrie 2000, Parlamentul României a adoptat Legea nr. 182 
privitoare la protejarea patrimoniului cultural național mobil, care, într-adevăr, con- 
ține o reglementare unitară, precisă şi detaliată, dar numai a regimului juridic al bu- 
nurilor mobile ce fac parte din patrimoniul cultural național, dar, aşa cum rezultă şi 
din titlul ei, legea lasă bunurile imobile din acelaşi patrimoniu reglementării re- 
gimului lor prin ordonanţele amintite!“!. 

Tehnica legislativă, în ansamblul ei, ni se pare defectuoasă. În ceea ce ne pri- 
veşte, nu reuşim a vedea motivele pentru care nu s-a adoptat o lege care să con- 
țină dispoziţii privitoare la regimul juridic al tuturor bunurilor din patrimoniul cultural, 
mobile sau imobile. 


143. Regimul bunurilor imobile din patrimoniul cultural național. Potrivit 
art. î din O.G. nr. 68/1994, patrimoniul culturai național cuprinde bunurile mobile şi 
imobile cu valoare deosebită, de interes public, mărturii de neînlocuit ale potentia- 


!] A se vedea Legea nr. 63/1974 privitoare la ocrotirea patrimoniului cultural naţional al 
R.S.R. (B. Of. nr. 137 din 2 noiembrie 1974), abrogată expres prin Decretul nr. 90 din 5 
februarie 1990 al Consiliului Frontului Salvării Naţionale privind înființarea şi organizarea 
Comisiei Muzeelor şi Colecţiilor (M. Of. nr. 20 din 6 februarie 1990), la rândul lui abrogat prin 
O.G. nr. 68 din 26 august 1994. 

2! Publicată în M. Of. nr. 215 din 28 august 1992, aprobată prin Legea nr. 11/1994 
(M. Of. nr. 65 din 14 martie 1994). 

5 Publicată în M. Of. nr. 247 din 31 august 1994, aprobată prin Legea nr. 41/1995 
(M. Of. nr. 105 din 30 mai 1995). 

'% Prin art. 86 alin. (2) din lege (în prezent, art. 939), sunt abrogate expres reglementările 
din ordonanțele evocate privitoare la regimul bunurilor mobile din patrimoniul cultural națio- 
nal. 

lului creator uman în relația sa cu mediul natural şi cu mediul istoriceşte constituit 
pe teritoriul țării noastre, ale istoriei şi civilizaţiei naționale şi universale. 

Bunurile imobile sau ansamblurile de bunuri imobile care prezintă valoare din 
punct de vedere arheologic, istoric, arhitectural, artistic, religios, urbanistic, peisa- 
gistic sau tehnico-ştiinţific sunt monumente istorice, clasate pe categorii (art. 2). 

Procedura de clasare se declanşează /a solicitarea persoanelor fizice sau juri- 
dice de drept privat, titulari ai dreptului de proprietate sau ai altor drepturi reale 
asupra unor bunuri culturale imobile, ori din oficiu. 

Monumentele istorice care aparţin statului sau unităţilor sale administrativ-teri- 
toriale se declară, potrivit legii, ca făcând parte din domeniul public sau domeniul 
privat al statului, respectiv al unităţilor administrativ-teritoriale, prin iege, la propu- 
nerea ministerului de specialitate [art. 7 alin. (1)]. 

Deţinătorii cu orice titlu ai monumentelor istorice, precum şi ai bunurilor cultura- 
le mobile clasate pot fi: instituții publice specializate, precum muzee!!!, arhive, case 
memoriale, colecții“, biblioteci; instituții publice nespecializate; instituții cu caracter 
militar ori de apărare a țării; instituțiile de cult; persoane juridice specializate î în Co- 
merțul cu astfel de bunuri, precum anticariate, consignații, agenţii de intermediere, 
case de licitaţii şi altele; alte persoane juridice; persoane fizice [art. 7 alin. (2) din 
O.G. nr. 68/1994). 

Monumentele istorice se bucură de o protecție specială, care se realizează prin 
instituirea, pentru ele, a unei zone de protecție, cu scopurile determinate de lege 
(art. 17-18). 

Potrivit art. 29 din ordonanţă, monumentele istorice clasate, aflate în proprietate 
publică, sunt inalienabile; înstrăinarea acestora cu orice titlu şi pe orice cale va fi 
lovită de nulitate absolută. 

Textul nu face altceva decât să reia principiul inalienabilităţii bunurilor proprieta- 
te publică. În orice caz, din moment ce ea nu prevede nimic în privința celor pro- 
prietate privată, tragem concluzia că acesta este cel de drept comun, cu respecta- 
rea obligațiilor specifice rezultate din clasarea lor. 


144. Regimul juridic ai bunurilor din patrimoniul cultural național mobil. 
Acest regim este cuprinzător reglementat prin Legea nr. 182/2000, republicată. 
Preluând aproape în aceiaşi termeni textul art. 1 din O.G. nr. 68/1994 evocat mai 
sus, art. 1 din Legea nr. 182/2000 determină bunurile care fac parte din acest patri- 
moniu, iar în art. 2 este reluat principiul constituțional ai garantării dreptului de pro- 
prietate asupra bunurilor cuprinse în patrimoniul naţional, de către stat, cu preciza- 
rea că exercitarea lui, precum şi a altor drepturi reale asupra acestor bunuri se face 
în condiţiile prevăzute de lege. 

Articolul 3 din lege face o enumerare aproape exhaustivă a bunurilor mobile ce 
fac parte din patrimoniul cultural național, care începe cu bunuri arheologice, opere 
de artă etc. şi se încheie cu matrițe de compact discuri, de CD-ROM şi DVD etc. 

După importanţa lor, aceste bunuri sunt împărţite în două categorii: 


11 A se vedea Legea nr. 311 din 8 iulie 2003 a muzeelor şi a colecţiilor publice, republi- 
cată (M. Of. nr. 207 din 24 martie 2014). 
2] /pidern. 

a) fondul patrimoniului cultural național, alcătuit din bunuri culturale cu valoare 
deosebită pentru România; 

b) tezaurul patrimoniului cultural national, alcătuit din bunuri culturale cu valoare 
excepțională pentru umanitate (art. 4). 

Bunurile culturale mobile pot fi proprietatea publică sau privată a statului ori a 
unităților administrativ-teritoriale, asupra lor putându-se constitui, potrivit formei de 
proprietate, în condiţiile legii, un drept de administrare sau alte drepturi reale, sau 
proprietatea privată a persoanelor fizice şi a persoanelor juridice de drept privat 
(art. 5). 

Autorităţile publice, proprietarii, titularii altor drepturi reale, precum şi titularii 
dreptului de administrare asupra bunurilor culturale au obligația de a le proteja îm- 
potriva oricăror acte comisive sau omisive care pot duce la degradarea, distruge- 
rea, pierderea, sustragerea sau exportul lor ilegal (art. 8). 

Aceste bunuri sunt supuse cercetării de către cercetători specializați, în princi- 
pal pentru cele deținute de instituții, clasării în fond şi tezaur, după distincția arătată 
mai Sus, şi evidenţei (art. 9-21). 

Dreptul proprietarului bunului de a cere clasarea acestuia este imprescriptibil 
(art. 18 alin. (1)]. 

În anumite situaţii, se poate face şi declasarea bunului, la cererea proprietarului 
sau din oficiu (art. 19), caz în care el va intra în regimul de drept comun. 

Proprietarii, titularii altor drepturi reale sau ai dreptului de administrare, precum 
şi deținătorii cu orice titlu ai bunurilor culturale mobile clasate au obligaţiile prevă- 
zute de lege privitoare la păstrarea, depozitarea şi asigurarea securităţii lor (art. 23- 
27); 

Menţionăm că, în cazul bunurilor mobile culturale proprietate privată, pentru 
efectuarea de studii şi lucrări de specialitate asupra lor este necesar acordul pro- 
prietarului. 

În sfârşit, bunurile culturale mobile clasate pot fi supuse restaurării, în condiţiile 
legii (art. 28-32 din Legea nr. 182/2000). 


145. Circulaţia bunurilor culturale mobile. Bunurile culturale mobile clasate, 
aflate în proprietatea publică a statului sau a unităților sale teritoriale, au regimu/ 
juridic general al bunurilor proprietate publică, adică sunt inalienabile, imprescripti- 
bile şi insesizabile (art. 33 din Legea nr. 182/2000). 

Instituțiile publice deținătoare de bunuri culturale mobile pot să le împrumute, 
pentru organizarea unor expoziții sau realizarea de alte proiecte culturale, altor 
instituţii publice sau unor persoane juridice de drept privat din țară, în condițiile 
dreptului comun, cu avizul de specialitate al Comisiei Naţionale a Muzeelor şi Co- 
lecţiilor şi cu aprobarea Ministerului Culturii. 

La rândul lor, în aceleaşi condiţii ale dreptului comun, persoanele fizice şi cele 
juridice de drept privat pot împrumuta instituţiilor publice specializate bunurile 
mobile clasate din proprietatea lor. 

Dacă bunurile în discuţie aparțin cultelor religioase, împrumutul se face tot în 
condițiile dreptului comun, dar cu aprobarea şefilor de cult. 

Organizatorul expoziției sau inițiatorul ori autorul proiectului cultura! răspunde 
Civil, material, disciplinar, contravenţional sau penal, după caz, de integritatea bunu- 

rilor expuse şi este obligat să ia toate măsurile necesare de securitate, de conser- 
vare, de asigurare şi de menținere a cotei valorice a bunului împrumutat (art. 34). 


146. Potrivit art. 35 din Legea nr. 182/2000, bunurile culturale pot fi înstrăinate 
prin vânzare publică. Aceasta, ca şi intermedierea ei, se efectuează numai prin 
operatori economici autorizaţi, cu respectarea următoarelor obligații: 

a) afişarea la loc vizibil a normelor privind comerțul cu bunuri culturale mobile; 

b) deținerea unui registru în care să fie menţionate, corect şi complet, numele şi 
adresa ofertantului, descrierea şi prețul fiecărui bun; informaţiile cuprinse în re- 
gistru au caracter confidențial, 

c) înştiințarea în scris, în termen de 5 zile de la data ofertei, a direcțiilor județe- 
ne pentru cultură şi patrimoniu cultural național despre existența unor bunuri sus- 
ceptibile a fi clasate; 

d) înştiințarea în scris, în acelaşi termen, a proprietarului bunului cu privire la 
posibilitatea declanşării procedurii de clasare; 

e) pentru bunurile culturale mobile de tezaur, comunicarea în scris, în termen 
de 3 zile de la data înregistrării acestora în registrul propriu, direcţiei județene pen- 
tru cultură şi patrimoniu cultural naţional despre punerea în vânzare a bunului, în 
condiţiile art. 36 din Legea nr. 182/2000, în vederea exercitării dreptului de pre- 
empțiune instituit de lege în favoarea statului. 

Bunurile proprietate privată a persoanelor fizice şi a persoanelor juridice de 
drept privat, clasate bunuri culturale mobile de tezaur, pot face obiectul unei vân- 
zări publice numai în condiţiile exercitării dreptului de preempțiune de către statul 
român, prin Ministerul Culturii (art. 36). Termenul exercitării dreptului de preempțiu- 
ne este de 30 de zile de la data primirii comunicării scrise cu intenţia de vânzare, 
de către agentul economic specializat. Valoarea de achiziționare a bunului este 
cea negociată cu vânzătorul sau cu agentul economic specializat ori cea rezultată 
din licitația publică [art. 36 alin. (3)]. 

Vânzarea acestor bunuri cu nerespectarea dreptului de preempţiune al statului 
este sancţionată cu nulitatea absolută a actului [art. 36 alin. (5)]. 


_147. Potrivit Legii nr. 182/2000, scoaterea peste frontieră a bunurilor culturale 
mobile este considerată operațiune de export, care poate fi temporar sau definitiv. 
Exportul temporar sau definitiv al bunurilor culturale mobile clasate sau neclasate 
se poate efectua pe baza unui certificat de export, emis de direcţiile județene de 
specialitate. 

Bunurile culturale mobile clasate bunuri de tezaur, proprietatea persoanelor 
fizice sau a persoanelor juridice de drept privat, pot fi exportate numai temporar, cu 
avizul comisiei de specialitate din minister şi cu aprobarea ministrului culturii. 

De asemenea, temporar, pot fi exportate bunurile mobile clasate aflate în pro- 
prietatea statului sau a unităţilor sale teritoriale şi numai pentru organizarea de 
expoziții în străinătate, pentru investigații de laborator, pentru restaurare sau pentru 
expertizare [art. 38 alin. (1) şi (2)]. 

Totuşi, în anumite situaţii, bunurile culturale mobile clasate în fond, proprietatea 
privată a statului sau a unităților sale teritoriale, pot fi exportate definitiv numai în 
cadrul unui schimb de bunuri culturale de aceeaşi importanță şi semnificaţie 

culturală şi numai în cazuri cu totul excepționale, atunci când prevalează interesul 
istoric, ştiinţific sau cultural. 

Acest schimb se aprobă prin hotărâre a Guvernului, respectiv a consiliului jude- 
țean sau local, după caz, cu avizul Comisiei Naţionale a Muzeelor şi Colecţiilor, ca 
organ administrativ central de specialitate, iar bunul cultural obținut prin schimbul 
astfel efectuat va urma regimul juridic al bunului dat în schimb (art. 40 din Legea 
nr, 182/2000). 

Potrivit art. 43 din Legea nr. 182/2000, persoanele fizice sau juridice de drept 
privat care au în proprietatea lor bunuri culturale mobile clasate au obligaţia de a 
anunța în scris serviciile publice descentralizate ale Ministerului Culturii despre 
orice transfer al unui asemenea bun în proprietatea altei persoane în termen de 15 
zile de la data efectuării unui asemenea transfer, aceeaşi obligaţie, în acelaşi ter- 
men, revine şi oricărei persoane fizice ori juridice de drept privat care constituie un 
alt drept real asupra unui astfel de bun. De asemenea, în cazul pierderii sau furtului 
bunurilor culturale mobile clasate, proprietarii sau titularii de alte drepturi reale, titu- 
larii dreptului de administrare, precum şi deținătorii cu orice titlu ai unor asemenea 
bunuri au obligația de a anunţa în scris organul de poliţie din raza teritorială despre 
un astfei de eveniment, în termen de 24 de ore de la constatarea producerii lui. 


148. Regimul juridic al bunurilor arheologice mobile descoperite întâmplă- 
tor sau prin cercetări sistematice. Potrivit art. 46 din Legea nr. 182/2000, bu- 
nurile arheologice de orice fel, descoperite întâmplător sau în urma unor cercetări 
sistematice, prin lucrări de orice natură, efectuate în locuri care fac obiectul exclu- 
siv al proprietăţii publice, contorm art. 136 alin. (3) din Constituţia României, repu- 
blicată, intră în proprietate publică, potrivit dispozițiilor legale. Legea nu face altce- 
va decât să aplice cunoscutul principiu accesorium sequitur principale. Din mo- 
mentul descoperirii lor, aceste bunuri sunt supuse procedurii de clasare şi intră, ca 
principiu, în administrarea instituției care finanţează cercetările. 

Cât priveşte cercetările arheologice efectuate pe terenurile proprietate privată 
ce aparțin persoanelor fizice, persoanelor juridice de drept privat sau cultelor reli- 
gioase, art. 48 dispune că acestea se fac numai cu acordul proprietarului sau, 
după caz, al şefului cultului. 

Dacă proprietarul terenului nu îşi dă acordul pentru efectuarea cercetărilor ar- 
heologice, acestea vor putea fi autorizate de instanța judecătorească competentă, 
la cererea autorităţii publice sau a instituției publice, după caz, în subordinea căreia 
se află inițiatorul cercetării arheologice. 

Legea îl îndreptățeşte pe proprietarul terenului să solicite negocierea unui ter- 
men maxim pentru efectuarea lucrărilor şi să primească despăgubiri, anterior înce- 
perii lucrărilor, de la autoritățile publice sau de la instituțiile publice în subordinea 
cărora se află iniţiatorul cercetării arheologice pentru daune aduse solului, plantaţi- 
ilor sau construcțiilor, precum şi pentru orice alte prejudicii cauzate prin efectuarea 
cercetărilor solicitate. 

Despăgubirile se stabilesc de comun acord cu proprietarul sau, în caz de neîn- 
țelegere, de către instanţele judecătoreşti competente. 

Persoanele fizice care au descoperit în mod întâmplător bunuri arheologice sunt 
obligate să le predea, în termen de 72 de ore de la descoperire, primarului unităţii 
administrativ-teritoriale în a cărei rază a fost făcută descoperirea, care, la rândul 

lui, este obligat să înştiințeze, tot în 72 de ore, despre aceasta, direcția județeană 
de cultură şi patrimoniu cultural naţional şi să ia toate măsurile de protecţie şi de 
conservare a bunurilor descoperite. În termen de 10 zile de la data descoperirii lor, 
primarul este obligat să le predea direcţiei județene de specialitate (art. 49 din 
Legea nr. 182/2000). 

Autorii descoperirilor întâmplătoare, care au predat bunurile autorităților publice 
locale, au dreptul la o recompensă bănească de 30% din valoarea bunului, calcu- 
lată în momentul acordării recompensei, iar, în cazul descoperirii unor bunuri cul- 
turale de valoare excepțională, se poate acorda şi o bonificație suplimentară de 
până la 15% din valoarea bunului. Valoarea bunurilor astfel descoperite se stabi- 
leşte de experţi acreditați, de regulă, pe iângă organele județene de specialitate. 

În cazul neprimirii recompensei, autorul descoperirii se poate adresa instanței 
de judecată competente cu o acţiune scutită de taxă de timbru (art. 49). 


sa. Limitări temporare sau definitive ale folosinţei unor bunuri în situa- 
ţii speciale. Rechiziţia unor bunuri 


149. Definiţie şi bunurile la care se aplică. Rechiziţia reprezintă o măsură 
excepțională, prin care organele autorității publice împuternicite prin lege obligă 
operatorii economici, instituțiile publice, precum şi alte persoane juridice şi fizice la 
cedarea temporară a unor bunuri mobile sau imobile forțelor destinate apărării 
naţionale sau autorităților publice în situații speciale, şi anume: declararea mobili- 
zării generale sau parţiale ori a stării de război, instituirea stării de urgență sau de 
asediu, prevenirea, localizarea, înlăturarea urmărilor unor dezastre, cât şi pe timpul 
acestor situaţii. Sediul materiei este dat de dispozițiile Legii nr. 132 din 15 iulie 
1997 privind rechiziţiile de bunuri şi prestările de servicii în interes public!" Pot fi 
rechiziționate: mijloace de transport de orice fel, instalaţii portuare, sisteme de ae- 
rodromuri, de comunicaţii şi de telecomunicații, surse de alimentare energetice, 
tehnică de calcul, materiale tipografice şi audiovizuale, materiale de construcții, 
clădiri, terenuri, utilaje, animale, furaje, materiale veterinare etc. (art. 5 din Legea 
nr. 132/1997). 

De asemenea, legea prevede şi posibilitatea rechiziționării de bunuri con- 
sumptibile şi perisabile, care va fi însă definitivă, cu plata despăgubirilor prevăzute 
de lege [art. 2 alin. (2)]. Odată cu bunurile rechiziționate urmează a se preda şi 
echipamentele aferente, fără de care ele nu pot fi utilizate [art. 5 alin. (5)). 

Proprietarii sau deținătorii cu orice titlu de imobile supuse rechiziţionării sunt 
obligați să le pună la dispoziția beneficiarilor cu utilităţile existente ia data rechiziți- 
onării [art. 7 alin. (2)). 


150. Caractere juridice. Mai întâi, este de observat că rechiziția priveşte, ca 
principiu, bunuri neconsumptibile prevăzute de lege, indiferent dacă acestea se 
află în proprietate publică sau în proprietate privată; de asemenea, ea se poate 
aplica şi celor care sunt simpli deținători, cu orice titlu, ai bunurilor supuse rechizi- 
ționării. 


"! Republicată în M. Of. nr. 261 din 10 aprilie 2014. 

În a! doilea rând, rechiziţia este, tot ca principiu, o măsură temporară, care va 
înceta la încetarea situaţiei excepționale ce a impus-o, când bunurile rechiziționate 
urmează a fi restituite celui de la care au fost preluate. De aceea, la data predării 
bunurilor rechiziționate către beneficiarul rechiziției urmează a se consemna, pe 
lângă datele de identificare, starea şi valoarea bunurilor la data când aceasta se 
efectuează (art. 14 din Legea nr. 132/1997). Totuşi, când operează asupra unor 
bunuri consumptibile sau perisabile, ea va fi definitivă. 

În al treilea rând, rechiziția este o măsură obligatorie, dispusă de organele pu- 
blice în situațiile menţionate. 

În sfârşit, rechiziția presupune acordarea de despăgubiri atât în ipoteza rechizi- 
ției temporare, pentru degradările sau devalorizările suferite de bunurile rechizi- 
ționate pe perioada folosirii lor în scopul pentru care ea a operat, cât şi în situația 
rechiziției definitive, pentru valoarea bunurilor consumptibile sau perisabile astfel 
preluate [art. 18 şi art. 2 alin. (2) din Legea nr. 132/1997]. 

Legea prevede o procedură specială privitoare la stabilirea şi plata acestor des- 
păgubiri, iar în caz de litigiu între părți, după parcurgerea unei etape administrative 
prealabile, hotărârea organului administrativ special instituit - Comisia centrală de 
rechiziţii — poate fi atacată în justiție. 

Aşadar, rechiziția reprezintă o limitare legală a exerciţiului dreptului de proprie- 
tate, fie prin afectarea temporară a atributului folosinţei bunului, fie prin însăşi înce- 
tarea dreptului de proprietate asupra bunurilor mobile consumptibile sau perisabile, 
dar, în ambele situaţii, cu plata de despăgubiri, în condiţiile legii. 


Secţiunea a 5-a. Stingerea dreptului de proprietate privată. 
Exproprierea pentru cauză de utilitate publică 


$1. Principii generale 


151. Precizări prealabile. Am arătat că printre caracterele juridice ale dreptului 
de proprietate este şi acela al perpetuității sale, cu excepția bunurilor consumptibile 
în materialitatea lor; de aceea, art. 562 alin. (1) NCC dispune că dreptul de proprie- 
tate privată nu se stinge prin neuz, dar se stinge prin pieirea bunului. Desigur, dacă 
bunul ce piere era asigurat, proprietarul va primi o sumă de bani ca indemnizaţie 
de asigurare. De asemenea, dacă bunul piere prin distrugerea sa de către un terț, 
va fi angajată, în condiţiile art. 1357 şi urm. NCC, răspunderea civilă delictuală a 
acestuia, repararea prejudiciului astfel suferit putând fi făcută în natură sau, cel mai 
adesea, prin plata de despăgubiri. 

În a doua sa parte, art. 562 alin. (1) NCC arată că un bun proprietate privată 
poate fi dobândit, în proprietate, de o altă persoană prin uzucapiune sau într-un alt 
mod, în condiţiile anume determinate de lege. În principiu, printr-un asemenea „alt 
mod” trebuie să înțelegem dobândirea dreptului de proprietate asupra unor catego- 
rii de bunuri mobile prin posesie de bună-credinţă pe temeiul dispoziţiilor art. 937- 
938 NCC; dacă nu sunt întrunite condițiile prevăzute de aceste texte, în regimul ac- 
tual al modurilor de dobândire a dreptului de proprietate privată, acesta poate fi 
dobândit și asupra bunurilor mobile prin uzucapiune. 

De altfel, se poate observa cu uşurinţă că art. 562 alin. (1) NCC vorbeşte des- 
pre dobândirea dreptului de proprietate privată de către altul, prin uzucapiune, fără 
a face vreo distincție între bunurile imobile şi bunurile mobile. 

Asupra tuturor acestor probleme vom reveni atunci când vom examina uzucapi- 
unea, ca mod de dobândire a drepturilor reale. Ceea ce trebuie reţinut este împre- 
jurarea că uzucapiunea, ca fapt juridic, semnifică pierderea dreptului de proprietate 
asupra bunului uzucapat de către adevăratul proprietar şi dobândirea acestui drept 
de către uzucapant, adică cel care îl stăpâneşte în tot timpul prevăzut de lege, 
anume, în prezent, 10 ani. 


152. Abandonarea bunului de către proprietar. Puterile conferite de dreptul 
de proprietate asupra unui bun permit titularului acestuia ca, în condițiile prevăzute 
de lege, să abandoneze bunul proprietatea sa. Astfel, potrivit art. 562 alin. (2) 
NCC, proprietarul poate abandona bunul său mobil sau poate renunţa la dreptul de 
proprietate asupra unui bun imobil printr-o declaraţie expresă, ce trebuie să îm- 
brace forma autentică. În ipoteza unui bun mobil abandonat, dreptul de proprietate 
asupra acestuia se va stinge la momentul părăsirii bunului, problemă de fapt, astfel 
că o asemenea împrejurare va putea fi dovedită, la nevoie, prin orice mijloc de 
probă. Dimpotrivă, un bun imobil nu poate fi „abandonat”, dar proprietarul său are 
posibilitatea să renunțe la dreptul său prin declarație autentică; numai că, potrivit 
art. 562 NCC, momentul la care această declaraţie îşi va produce efectele sale 
este cel al înscrierii ei în cartea funciară, în condiţiile legii. 


153. Confiscarea bunurilor proprietate privată. Dreptul de proprietate asupra 
unui bun poate fi pierdut de către titular şi prin confiscarea acestuia de către auto- 
ritățile publice. Articolul 44 alin. (9) din Constituţie instituie principiul potrivit cu care 
bunurile destinate, folosite sau rezultate din infracțiuni ori contravenţii pot fi confis- 
cate numai în condițiile legii, acelaşi principiu a fost preluat, practic in terminis, şi de 
dispoziţiile art. 562 alin. (4) NCC, care priveşte confiscarea ca un mod de stingere a 
dreptului de proprietate privată. În dreptul penal, confiscarea este o măsură de 
siguranţă aplicabilă în condiţiile art. 112 şi art. 112! C. pen. în vigoare!!; de aseme- 
nea, în dreptul contravenţional, confiscarea este o sancțiune complementară ce 
priveşte bunurile destinate, folosite sau rezultate din contravenţii [art. 5 alin. (3) 
lit. a) din O.G. nr. 2 din 2 iulie 2001 privind regimul juridic al contravenţiilor”, cu 
modificările ulterioare]. 

Este de discutat dacă această măsură de siguranță ori sancțiune complementară 
poate fi privită ca un veritabil mod de stingere a dreptului de proprietate privată”. 
Într-adevăr, potrivit art. 3 din O.G. nr. 14 din 31 ianuarie 2007 privind reglementa- 
rea modului şi condiţiilor de valorificare a bunurilor intrate, potrivit legii, în proprieta- 
tea privată a statului“, bunurile confiscate sau neridicate, conform legii, în orice 
procedură judiciară vor trece în proprietatea privată a statului, în temeiul unei în- 
cheieri emise de judecătorul de cameră preliminară sau al unei hotărâri judecăto- 


'] Codul penal adoptat prin Legea nr. 286/2009 (M. Of. nr. 510 din 24 iulie 2009). 

(2! Publicată în M. Of. nr. 410 din 25 iulie 2001, aprobată cu modificări prin Legea nr. 180 
din 11 aprilie 2002 (M. Of. nr. 268 din 28 aprilie 2002). 

(3! A se vedea E. CHELARU, op. cit. (2012), p. 625-626. 

“ Republicată în M. Of. nr. 694 din 23 septembrie 2014. 

reşti definitive, prin care se dispune valorificarea acestora. Aşadar, într-o aseme- 
nea situație, operează mai degrabă o cedare forțată a bunului către un alt titular — 
statul —, fără însă a-i schimba regimul juridic, deoarece el rămâne un bun proprieta- 
te privată, aparținând, uneori numai temporar, noului proprietar. Într-adevăr, potrivit 
art. 3 alin. (3) din aceeaşi ordonanță, bunurile confiscate pot fi restituite, în anumite 
condiții asupra cărora nu insistăm, tot printr-un act de autoritate — încheiere emisă 
de judecătorul de cameră preliminară ori hotărâre judecătorească —, persoanei 
îndreptăţite, cheltuielile restituirii fiind în sarcina organelor care au dispus măsura 
confiscării. 


$2. Exproprierea pentru cauză de utilitate publică 


154. Consideraţii generale. Interesul social poate conduce, în anumite situații, 
nu numai la limitarea exerciţiului unor atribute ale dreptului de proprietate, dar chiar 
la pierderea dreptului de proprietate privată cu privire la imobile — terenuri şi con- 
strucţii —, care pot fi expropriate şi trecute astfel în proprietatea publică a statului 
sau a unităților administrativ-teritoriale, cu plata de despăgubiri către proprietar. 

Reamintim că, potrivit art. 44 alin. (3) din Constituţie, „Nimeni nu poate fi expro- 
priat decât pentru cauză de utilitate publică, stabilită potrivit legii, cu dreaptă şi 
prealabilă despăgubire”. Preluând aceste dispoziţii constituționale, art. 562 alin. (3) 
NCC dispune că exproprierea se poate face numai pentru o cauză de utilitate pu- 
blică, ce este stabilită potrivit legii, cu o justă şi prealabilă despăgubire, fixată de 
comun acord între proprietar şi expropriator; în caz de divergență asupra cuantu- 
mului despăgubirilor, acestea vor fi stabilite pe cale judecătorească. 

De asemenea, este de reținut că art. 1 din Protocolul nr. 1 adiţional la Conven- 
ţia europeană a drepturilor omului din 1950 prevede că „nimeni nu poate fi lipsit de 
proprietatea sa decât pentru o cauză de utilitate publică, în condiţiile prevăzute de 
lege şi de principiile generale ale dreptului internaţional”, esenţial printre acestea 
fiind cel potrivit cu care „privarea” unei persoane de proprietatea sa poate fi făcută 
numai cu o justă şi prealabilă despăgubire!”. 

Reglementările specifice în materie sunt cuprinse în Legea nr. 33 din 27 mai 1994 
privind exproprierea pentru cauză de utilitate publică, republicată!?, în preambulul 
căreia se arată că, în vederea realizării de lucrări ce servesc unor utilităţi publice şi 
avându-se în vedere tocmai caracterul de excepție conferit de Constituţia țării şi de 
Codul civil cedării, prin expropriere, a dreptului de proprietate privată, drept a cărui 
protecţie se realizează prin garantarea şi ocrotirea sa de către lege în mod egal şi 
indiferent de titular, a tost concepută o reglementare unitară în materie, de natură 
să asigure atât cadrul legal adecvat procedurilor de expropriere şi de stabilire a 
despăgubirilor, cât şi apărarea dreptului de proprietate privată. 

De aceea, legiuitorul a prevăzut și prin legea organică în materie că exproprie- 
rea de imobile, în tot sau în parte, se poate face numai pentru cauză de utilitate 
publică, după o dreaptă şi prealabilă despăgubire, prin hotărâre judecătorească. 


“ Pentru amănunte, a se vedea C. BiRSAN, Convenţia europeană... (2010), p. 1716 şi 
urm. 
(2! A se vedea şi Legea nr. 255 din 14 decembrie 2010 privind exproprierea pentru cauză 
de utilitate publică, necesară realizării unor obiective de interes național, județean şi local 
(M. Of. nr. 853 din 20 decembrie 2010). 

Din punct de vedere juridic, exproprierea poate fi definită ca actul puterii de stat 
competente, prin care se realizează trecerea în proprietate publică a unor bunuri 
imobile proprietate privată, necesare executării unor lucrări de interes public, în 
schimbul unei despăgubiri!!. 


155. Obiectul exproprierii. Potrivit art. 2 din Legea nr. 33/1994, pot fi expro- 
priate bunurile imobile proprietatea persoanelor fizice sau juridice, cu sau fără scop 
lucrativ, precum şi cele aflate în proprietatea privată a comunelor, oraşelor, muni- 
cipiilor şi județelor. 

Din motive lesne de înțeles, nu pot fi supuse exproprierii terenurile proprietate 
publică ce aparțin statului sau unităților administrativ-teritoriale. 

De asemenea, nu pot fi supuse exproprierii nici bunurile imobile aflate în pro- 
prietatea privată a statului, deoarece statul, în calitatea sa de proprietar, poate să 
afecteze, prin organele sale competente, utilității publice oricare dintre bunurile 
imobile pe care le are în proprietatea sa privată. Cum a observat, pe drept cuvânt, 
judecătorul constituant, statul nu se „autoexpropriază"!2. 

În orice caz, este de reținut că în această din urmă situaţie se va schimba regi- 
mul juridic al imobilelor respective, proprietatea statului, prin trecerea lor din pro- 
prietatea sa privată în proprietatea sa publică. 

Cât priveşte bunurile imobile aflate în proprietatea privată a unităţilor adminis- 
trativ-teritoriale, ele pot forma obiectul exproprierii, dacă utilitatea publică pentru 
care aceasta a fost decisă este de interes național (art. 2 din Legea nr. 33/1994). 

Dacă utilitatea publică este numai de interes local, o decizie a organului compe- 
tent de trecere a bunului imobil din proprietatea privată în proprietatea publică a 
aceleiaşi unităţi administrative va fi suficientă pentru realizarea obiectivului avut în 
vedere, cu aceleaşi consecințe mai sus precizate privitoare la regimul juridic al bu- 
nurilor imobile supuse acestei operațiuni. 


156. Transferul amiabil al bunului care ar urma să fie expropriat. Aşa cum 
vom arăta imediat, legea reglementează strict şi pe anumite etape procedura de 
urmat în cazul exproprierii. 

Totuşi, cei interesaţi, adică organul îndreptăţit să dispună exproprierea şi pro- 
prietarul care urmează a-i suferi efectele, pot evita parcurgerea acestei proceduri 
pe calea unui transfer amiabil al dreptului de proprietate privată către stat [art. 4 
alin. (1) din Legea nr. 33/1994). 

Într-o asemenea situaţie, suntem în prezenţa unei convenții încheiate între părţi, 
cu toate consecințele ce decurg dintr-o astfel de calificare a operaţiunii juridice 
realizate de acesteal”, 


“IA se vedea FL. BAiAS, B. DUMITRACHE, loc. cit., p. 20. Practica judecătorească a reținut 
că utilitatea publică a exproprierii poate consta nu numai în folosirea terenului expropriat 
pentru construcții, dar şi în amplasarea pe acest teren a unor utilităţi aferente blocurilor de 
locuințe pe o parte din terenul respectiv (a se vedea C.S.J., s. civ., dec. nr. 3811/1998, în 
Bzeptul nr. 771999, p. 144). 

2] A se vedea C.C,, Decizia nr. 115 din 21 mai 1997 (M. Of. nr. 141 din 7 iulie 1997). 

121 Făcând aplicarea acestui principiu într-o cauză în care a constatat că trecerea terenu- 
lui din proprietate privată în proprietate publică, deşi s-a făcut în scop de utilitate publică, nu 
a operat în temeiul unui act unilateral de putere al autorității publice, ci în temeiul unui con- 

Convenţia poate interveni în orice fază a procedurii de expropriere, până în 
momentul soluționării cererii de expropriere de către instanţa de judecată compe- 
tentă şi chiar şi în această fază a procedurii, pe calea tranzacţiei încheiate de părţi 
şi constatate de instanță. 

Este posibil însă ca părțile să convină numai asupra modalităților de transfer al 
bunului către stat, dar nu şi asupra naturii sau cuantumului despăgubirilor pe care 
urmează a le primi proprietarul. În această ipoteză, instanța de judecată competen- 
tă va lua act de înțelegerea părţilor şi va stabili numai cuantumul sau natura des- 
păgubirii [art. 4 alin. (2) din Legea nr. 33/1994]. 


157. Procedura exproprierii. Legea organică în materie instituie o procedură a 
exproprierii care se derulează în trei etape reglementate distinct de lege: 

a) declararea de utilitate publică a exproprierii; 

b) măsuri pregătitoare exproprierii; 

Cc) exproprierea propriu-zisă şi stabilirea despăgubirilori!. 


58) Utilitatea publică şi declararea ei. Prima etapă din procedura exproprierii 
este declararea ei de utilitate publică. Menţionăm că primele două etape sunt ad- 
ministrative, iar cea de-a treia este judiciară, cu toate consecințele care decurg de 
aici. Articolul 3 din Legea nr. 33/1994 prevede că exproprierea va putea fi hotărâtă 
de instanţele de judecată după ce s-a făcut declarația de utilitate publică a expro- 
prierii în condiţiile prevăzute în această lege. 

Utilitatea publică se declară pentru lucrări de interes naţional sau de interes 
local (art. 5 din Legea nr. 33/1994). 

Categoria lucrărilor pentru a căror realizare este necesară exproprierea este 
prevăzută în art. 6 din lege”. Utilitatea publică a exproprierii se declară de către 


tract civil, în care ambele părți sunt egale, deoarece reclamantul a consimţit ca, în schimbul 
unui preţ, o parte din proprietatea lui privată să devină proprietate publică, fosta Curte Su- 
premă de Justiţie a statuat că, din moment ce trecerea în proprietate publică s-a realizat pe 
cale consensuală, în temeiul unui contract sinalagmatic ce şi-a produs efectele juridice ur- 
mărite de părţi la încheierea lui, tot aşa şi revenirea bunului sau a unei porţiuni din el în pro- 
prietatea privată a vânzătorului trebuie realizată pe aceeaşi cale, chiar şi în situaţia când 
„proprietarul” nu a folosit în scopul de utilitate publică pentru care a dobândit terenul întrea- 
ga sa suprafaţă; a se vedea C.S.J., s. civ., dec. nr. 973/1999, în Dreptul nr. 2/2000, p. 183. 

'! Menţionăm că, potrivit art. 4 din Legea nr. 255/2010 privind exproprierea pentru cauză 
de utilitate publică, necesară realizării unor obiective de interes naţional, județean şi local, 
etapele procedurii de expropriere sunt: aprobarea indicatorilor tehnico-economici ai lucrărilor 
de interes naţional, județean sau local; consemnarea sumei individuale aferente reprezen- 
tând plata despăgubirii pentru imobilele care fac parte din coridorul de expropriere şi afi- 
şarea listei proprietarilor imobilelor; transferul dreptului de proprietate; finalizarea formalităţi- 
lor aferente procedurii de expropriere. 

(2! Art. 6 din Legea nr. 33/1994 dispune: „Sunt de utilitate publică lucrările privind: pro- 
specţiunile şi explorările geologice; extracția şi prelucrarea substanțelor minerale utile; insta- 
laţii pentru producerea energiei electrice; căile de comunicații, deschiderea, alinierea şi lărgi- 
rea străzilor, sistemele de alimentare cu energie electrică, telecomunicaţii, gaze, termoțica- 
re, apă, canalizare; instalații pentru protecţia mediului; îndiguiri şi regularizări de râuri, lacuri 
de acumulare pentru surse de apă şi atenuarea viiturilor; derivații de debite pentru alimentări 
cu apă şi pentru devierea viiturilor, stații hidrometeorologice, seismice şi sisteme de aver- 
tizare şi prevenire a fenomenelor naturale periculoase şi de alarmare a populaţiei, sisteme 

Guvern pentru lucrările de interes naţional şi de consiliile județene sau Consiliul 
General al Municipiului Bucureşti pentru lucrările de interes local [art. 7 alin. (1) din 
lege]. 

Pentru multe situaţii speciale din categoria celor prevăzute la art. 7 alin. (3) din 
Legea nr. 33/1 994! utilitatea publică se declară, pentru fiecare caz în parte, prin 
lege. 

Declaraţia de utilitate publică se face numai după o cercetare prealabilă efec- 
tuată de către comisii numite de Guvern pentru lucrări de interes naţional şi de că- 
tre delegaţia permanentă”! a consiliului judeţean sau de primarul general al muni- 
cipiului Bucureşti pentru lucrările de interes local (art. 9 din Legea nr. 33/1994). 

Alcătuirea acestor comisii este prevăzută în art. 9 alin. (2) şi (3) din Legea 
nr. 33/1994 şi de Regulamentul adoptat prin H.G. nr. 583/1994, care stabileşte pro- 
cedura de lucru a comisiilor!” 

Potrivit art. 10 din lege, cercetarea prealabilă va stabili dacă există elemente 
care să justifice interesul național sau local, avantajele economico-sociale, ecologi- 
ce sau de orice altă natură care susțin necesitatea lucrărilor şi nu pot fi realizate pe 
alte căi decât prin expropriere, precum şi încadrarea în planurile de urbanism şi de 
amenajare a teritoriului, aprobate potrivit legii. 

Rezultatul cercetării prealabile va fi consemnat într-un proces-verbal ce se va 
înainta Guvernului sau, după caz, consiliul județean, respectiv Consiliul General al 
Municipiului Bucureşti. 

(Pe baza rezultatelor cercetării prealabile, Guvernul sau, după caz, consiliul ju- 
detean, respectiv Consiliul General al Municipiului Bucureşti va adopta actul de de- 
Clarație a utilității publice, care se aduce la cunoştinţa publică prin afişare la sediul 
consiliului local în a cărui rază se află situat imobilul şi prin publicare în Monitorul 
Oficial al României (pentru utilitate publică de interes naţional) sau în presa locală 
(pentru cea de interes local). Potrivit art. 11 alin. (2) din lege, sunt exceptate de la 
publicitate actele prin care se declară utilitatea publică pentru lucrări privind apă- 
rarea ţării şi siguranța naţională. 


de irigaţii şi desecări; lucrări de combatere a eroziunii de adâncime; clădirile şi terenurile ne- 
cesare construcţiilor de locuințe sociale şi altor obiective sociale de învățământ, sănătate, 
cultură, sport, protecţie şi asistență socială, precum şi de administraţie publică şi pentru 
autoritățile judecătoreşti; salvarea, protejarea şi punerea în valoare a monumentelor, an- 
samblurilor şi siturilor istorice, precum şi a parcurilor naționale, rezervațiilor naturale şi a 
monumentelor naturii; prevenirea şi înlăturarea urmărilor dezastrelor naturale — cutremure, 
inundaţii, alunecări de terenuri; apărarea țării, ordinea publică şi siguranța naţională”; a se 
vedea şi art. 2 din Legea nr. 255/2010 care stabileşte, la rându-i, 8 categorii de lucrări de 
Bu iate publică, de interes național sau de interes local. 

"] Art. 7 alin. (4) din Legea nr. 33/1994 prevede: „Tot prin lege se poate declara utilitatea 
publică în situaţii excepţionale, în cazul în care — indiferent de natura lucrărilor — sunt supu- 
se exproprierii lăcaşuri de cult, monumente, ansambluri şi situri istorice, cimitire, alte aşeză- 
ate de valoare națională deosebită ori localități urbane sau rurale în întregime”. 

2! Facem precizarea că delegația permanentă era prevăzută în Legea administrației pu- 
blice locale nr. 69/1991, în vigoare la data elaborării Legii nr. 33/1994, însă Legea adminis- 
traţiei publice locale nr. 215/2001, republicată, nu mai prevede această structură a consiliu- 
lui județean. 

] A se vedea art. 5-20 din Regulamentul aprobat prin H.G. nr. 583/1994. 


n 

Odată adusă la cunoştinţa publică, declaraţia întruneşte toate elementele unui 
act-condiție care declanşează procedura exproprierii. 

Calificându-l astfel, literatura de specialitate a ajuns, pe drept cuvânt credem 
noi, la concluzia că este supus controlului legalităţii sale în această etapă de către 
Curtea Constituţională, în situația în care utilitatea publică a fost declarată prin 
lege, respectiv de instanța de contencios administrativ, dacă utilitatea publică a fost 
declarată prin hotărâre de Guvern sau prin act al organelor locale e administraţiei 
de stat, tără a se putea examina oportunitatea actului administrativi"! 


159. Măsuri premergătoare exproprierii. În etapa următoare | expropriatorul”| 
întocmeşte planul imobilelor expropriate, cu indicarea numelui proprietarilor şi a 
ofertelor de despăgubiri, care se depun la consiliul local al localităţii în care sunt si- 
tuate imobilele respective, în vederea consultării de către cei interesaţi Este ex- 
ceptată de la această formă de publicitate documentația lucrărilor privind apărarea 
țării şi siguranța națională, situație în care se depune doar oferta de despăgubiri 
[art. 12 alin. (1)]. 

| Propunerile de expropriere, împreună cu procesul-verbal care încheie cerceta- 
rea prealabilă declarării utilității publice, se notifică titularilor drepturilor reale asu- 
pra imobilelor, în termen de 15 zile de la publicare (art. 13)| Aceştia pot face întâm- 
pinare împotriva actelor respective în termen de 45 de zile de la primirea notificării 
[arţ. 14 alin. (1)]. 

Întâmpinarea se depune /a primarul localității unde se află imobilul expropriabil 
[art. 14 alin. (2)] şi se soluţionează în termen de 30 de zile de către o comisie ale 
cărei componență, mod de funcționare şi procedură sunt prevăzute în art. 15-17 
din lege”, | 

Comisia, în urma deliberării, poate să accepte punctul de vedere al expropriato- 
rului sau îl poate respinge. Ea dă o hotărâre motivată, care se comunică părților în 
termen de 15 zile de la adoptare! 


['] A se vedea L. GiuRGIU, Consideraţii în legătură cu Legea nr. 33/1994 privind exproprie- 
rea pentru cauză de utilitate publică, în Dreptul nr. 2/1995, p. 20; FL. BArAs, B. DUMITRACHE, /OC. 
Cit;+P323. 

(2) Art. 12 alin. (2) din Legea nr. 33/1994 determină expropriatorul, anume statul, prin or- 
ganismele desemnate de Guvern, pentru lucrările de interes naţional, şi judeţele, municipiile, 
Orâggi şi comunele, pentru lucrările de interes local. 

Comisia de soluționare a întâmpinărilor va fi constituită prin hotărâre a Guvernului, 
pentru lucrările de interes naţional, şi prin decizie a consiliului județean sau prin dispoziție a 
primarului municipiului Bucureşti, pentru cele de interes iocal. Comisia este alcătuită din 3 
specialişti din domeniul de activitate în care se realizează lucrarea de utilitate publică, 3 
proprietari de imobile din municipiul, oraşul sau comuna în care sunt situate imobile propuse 
pentru expropriere, aleşi prin tragere la sorți dintr-o listă de minimum 25 de proprietari, şi 
primarul localităţii şi lucrează sub conducerea unui delegat al Guvernului sau al consiliului 
județean ori al Consiliului General al Municipiului Bucureşti, în calitate de preşedinte. Comi- 
sia lucrează valabil în prezenţa a cel puțin 5 membri şi ia decizii prin vot secret. Preşedintele 
comisiei nu are drept de vot, el asigurând cadrul organizatoric al activității comisiei. In caz 
de paritate a voturilor, votul primarului este preponderent. Din comisie nu vor putea face par- 
te proprietarii imobilelor care sunt în cauză, rudele şi afinii lor până la gradul patru inclusiv, 
persoanele care dețin funcții în administraţia publică locală sau centrală şi care au interes în 
executarea lucrărilor şi nici membrii comisiei care au declarat utilitatea publică. 


— >. — — 

Este posibil ca încă din această fază a procedurii părțile cuprinse în operațiunea 
de expropriere să se înțeleagă asupra tuturor problemelor pe care aceasta le im- 
plică, inclusiv cuantumul despăgubirilor, situație în care Comisia consemnează în- 
voiala părților, sub semnătura acestora [art. 18 alin. (2) din lege]. 

Lin situația în care comisia respinge propunerile expropriatorului, acesta are 
posibilitatea să revină cu noi propuneri, cu refacerea corespunzătoare a planurilor, 
care vor urma aceeaşi procedură (art. 19).| 

Hotărârea comisiei este supusă căii de atac a contestaţiei, care poate fi promo- 
vată de partea interesată (expropriatorul, proprietarul sau titularii altor drepturi reale 
asupra imobilului propus spre expropriere) în termen de 15 zile de la comunicare. 

(Contestaţia se introduce la curtea de apel în raza căreia este situat imobilul, iar 
procedura de judecată este cea stabilită de Legea nr. 554/2004 a contenciosului 
administrativ. 

Aşa după cum a decis cu valoare de principiu instanța noastră supremă, față de 
caracterul excepțional conferit, prin Constituţie şi prin Codul civil, cedării dreptului de 
proprietate privată ca urmare a exproprierii pentru cauză de utilitate publică, toate 
măsurile premergătoare exproprierii instituite prin art. 12-18 din Legea nr. 33/1994 
sunt imperative. Aşa fiind, bunăoară, cerința motivării hotărârii comisiei de analizare 
a întâmpinărilor ce au fost formulate faţă de propunerile de expropriere constituie o 
condiţie sine qua non a legalității acesteia, prin care se garantează atât transparența 
actului decizional, cât şi posibilitatea cenzurării lui de către instanța de judecată, în 
conformitate cu dispoziţiile art. 20 din aceeaşi lege. În aceste condiţii, obligativitatea 
motivării hotărârii amintite nu mai poate fi apreciată doar ca o condiţie de formă; ea 
poate fi privită ca o condiție de legalitate ce vizează fondul actului administrativ, de a 
cărei îndeplinire depinde însăşi validitatea sal'l. 


160. Exproprierea propriu-zisă şi stabilirea despăgubirilor. Potrivit art. 21 
din Legea nr. 33/1994, soluționarea cererilor privitoare la expropriere este dată în 
competenţa tribunalelor, respectiv a Tribunalului Bucureşti în raza căruia este si- 
tuat imobilul propus pentru expropriere.| 

Întinderea competenţei materiale a tribunalului este circumscrisă de dispozițiile 
art. 23 alin. (2), potrivit cu care instanța verifică numai dacă sunt întrunite toate 
condițiile cerute de lege pentru expropriere şi stabileşte despăgubirile. 

Aşadar, ca principiu, instanța nu poate intra în problemele de fond privitoare la 
expropriere, cum ar fi necesitatea acesteia, întinderea etc. De la această regulă 
există o excepție, şi anume cazul în care expropriatorul cere exproprierea numai a 
unei părți de teren sau din construcție, iar proprietarul cere instantei exproprierea 
totală. Într-o asemenea ipoteză, instanța va aprecia, în raport de situaţia reală, da- 
că este posibilă exproprierea pro parte, urmând ca, în ipoteza contrară, să dispună 
exproprierea totală [art. 24 alin. (4) din Legea nr. 33/1994]. Dacă părțile se învoiesc 
în fața instanței asupra exproprierii şi asupra despăgubirii, aceasta ia act de în- 
voială şi pronunţă o hotărâre definitivă [art. 24 alin. (1)]. Dacă părţile sau numai 
unele dintre acestea se învoiesc doar cu privire la expropriere, dar nu şi asupra 


' A se vedea I.C.C.J., s. cont. adm. şi fisc., dec. nr. 274/2006, în Dreptul nr. 12/2006, 
p. 260. 

despăgubirii, instanța ia act de învoială şi stabileşte ea despăgubirea [art. 24 
alin. (2)). 

L Despăgubirea se stabileşte de o comisie de experţi (un expert numit de instan- 
tă, „Unul desemnat de expropriator şi unul din partea persoanelor supuse exproprie- 
ii) şi se compune atât din valoarea reală a imobilului, adică, astfel cum dispune 
art. 26 alin. (2) din Legea nr. 33/1994, prețul cu care se vând, în mod obişnuit, imo- 
bilele de acelaşi fel în unitatea administrativ-teritorială în care este situat imobilul, 
la data întocmirii raportului de experliga precum şi din prejudiciul cauzat proprieta- 
rului sau altor persoane îndreptățite!”!. .| Dacă, dimpotrivă, o expropriere parțială ar 
face ca partea de imobil neexpropriabilă să dobândească un spor de valoare ca ur- 
mare a lucrărilor preconizate, art. 26 alin. (4) prevede că experţii vor putea propune 
instanței o eventuală reducere numai a daunelor. 

Despăgubirile ce se cuvin proprietarului se evaluează separat de cele ce ur- 
mează a fi acordate titularilor de alte drepturi reale asupra bunurilor expropriate 
(art. 26 alin. (3)], cum ar fi titularii dreptului de concesiune sau ai altor drepturi reale 
de folosință asupra terenurilor expropriate. 

Instanța de judecată va compara rezultatul expertizei cu oferta părților şi va 
hotări în aşa fel încât despăgubirea să se situeze între o limită minimă dată de 
suma oferită de expropriator şi o limită maximă dată de suma solicitată de expro- 
priat sau de altă persoană interesată. 


161. Momentul transferului dreptului de proprietate. Potrivit art. 28 alin. (1) 
din Legea nr. 33/1994, transferul dreptului de proprietate de ia expropriat la expro- 
priator are loc la momentul la care expropriatorul şi-a executat obligația de plată a 
despăgubirilor. 

Legea permite ca plata despăgubirilor să se facă în modul convenit de părți. În 
lipsa unui acord în acest sens, modul de plată va fi stabilit de instanță. De aseme- 


(1 în practica judecătorească s-a decis că efectuarea actului de numire a membrilor 
comisiei de experți cu încălcarea dispoziţiilor de fond prevăzute de lege atrage după sine 
sancţiunea anulării lui, precum şi sancţiunea anulării hotărârii care s-a pronunţat în faza 
raportului de expertiză astfel efectuat (în speţă, în comisie nu fusese numit şi un expert din 
partea instanţei — n.n., C.B.); a se vedea C.A. Piteşti, s. civ., mun. şi asig. soc., min. şi fam., 
dec. nr. 306/A din 10 septembrie 2007, în B.C.A. nr. 4/2007, p. 10; de asemenea, cu privire 
la aplicarea acestei dispoziții, instanța supremă a decis în sensul că la calcularea despăgu- 
birilor în discuție trebuie ținut seama de două criterii legale: prețul cu care se vând în mod 
obişnuit imobilele asemănătoare celui expropriat şi, respectiv, daunele aduse proprietarului 
(sau altor persoane îndreptățite), scop în care vor fi aduse şi alte dovezi. În raport cu aceste 
criterii, instanța supremă a precizat că sintagma „prețul cu care se vând, în mod obişnuit, 
imobilele” are semnificaţia de preț plătit efectiv şi consemnat ca atare în contractele de 
vânzare-cumpărare privind terenurile de acelaşi fel din zonele locale situate în aceeaşi uni- 
tate administrativ-teritorială. Aşa fiind, constatările raportului de expertiză întocmit în speța 
dedusă judecății, în sensul că poziţionarea terenurilor la liziera unei păduri, de-a lungul unui 
drum de pământ ce asigură accesul în linie dreaptă din drumul naţional, ar fi de natură să 
conducă la concluzia că cea mai bună utilizare a terenului poate fi aceea de zonă de servicii 
ca bază de agrement, stabilind astfel un preţ excesiv, constituie elemente dincolo de crite- 
riile legale evocate, astfel că nu se impunea majorarea despăgubirilor solicitate de persoana 
expropriată; a se vedea I.C.C.J., s. civ. şi de propr. int., dec. nr. 535 din 26 ianuarie 2011, 
nepublicată. 

nea, tot instanţa va decide şi cu privire la termenul plăţii, care nu poate depăşi 30 
de zile de la data rămânerii definitive a hotărârii de expropriere (art. 30). 

Legea precizează că eliberarea titlului executoriu şi punerea în posesie a ex- 
propriatorului vor putea fi făcute numai pe baza unui act procedural distinct, anume 
încheierea dată de instanța de judecată, prin care se constată îndeplinirea obligați- 
ilor privind plata despăgubirilor, nu mai târziu de 30 de zile de la data plăţii efective 
a acesteia [art. 31 alin. (1)]. Evident că expropriatorul va avea tot interesul ca, după 
ce a plătit despăgubirile, să ceară imediat instanței eliberarea titlului executoriu şi 
punerea sa în posesia bunului expropriat. 

Dacă punerea în posesie priveşte terenuri cultivate sau pe care se află plantaţii, 
legea precizează!!! că ea are a fi efectuată după ce recolta a fost culeasă, cu ex- 
cepţia situaţiei când în valoarea despăgubirii a fost cuprinsă şi valoarea estimativă 
a recoltelor neculese din diverse raţiuni: neajungerea la maturitate, interesul părți- 
lor etc. 

În caz de extremă urgenţă, care poate fi impusă de unele situații speciale, pre- 
cum executarea imediată a unor lucrări ce interesează apărarea țării, ordinea pu- 
blică şi siguranța națională sau în caz de calamităţi naturale, instanța de judecată, 
luând act că utilitatea publică este declarată potrivit legii, poate dispune, prin hotă- 
râre judecătorească, punerea de îndată în posesie a expropriatorului, cu obligaţia 
pentru acesta de a consemna, în termenul de 30 de zile, pe numele expropriaţilor, 
sumele stabilite ca despăgubire (art. 32). 


162. Efectele exproprierii| Efectul esențial al exproprierii este acela al trecerii 
imobilului expropriat din proprietate privată în proprietate publică, prin hotărâre jude- 
cătorească, liber de orice sarcină!?.. |intr-adevăr,| potrivit art. 28 alin. (3) din Legea 
nr. 33/1994, drepturile reale principale — uzufructul, uzul, abitaţia şi superficia —, pre- 
cum şi orice alte drepturi reale, cât şi concesionarea şi atribuirea în folosinţă se sting 
prin efectul exproprierii, titularii acestora având dreptul la despăgubiri.| 

Ipoteca şi privilegiile constituite asupra imobilului expropriat se strămută, de 
opt prin subrogație reală cu titlu particular, asupra despăgubirilor stabilite potrivit 
legii”. 

| Cât priveşte servituţile stabilite prin fapta omului, acestea se sting în măsura în 
care devin incompatibile cu situația naturală şi juridică a obiectivului urmărit prin 
expropriere. 

Dacă imobilul expropriat forma obiectul unei /ocaţiuni, aceasta încetează de 
drept la data rămănerii definitive a hotărârii judecătoreşti de expropriere. 

(_In situația în care se expropriază clădiri cu destinație de locuință, evacuarea 
persoanelor care le ocupă în mod legal în calitate de proprietari şi a chiriaşilor al 
căror contract de închiriere a fost legal încheiat, înainte de înscrierea lucrării în 
planurile urbanistice şi de amenajare a teritoriului, nu se va putea face decât după 


"A se vedea art. 31 alin. (2) din Legea nr. 33/1994. 

Eigu privire la efectele exproprierii, a se vedea şi V. SToicaA, op. cit. (2009), p. 164 şi 
urm.; E. CHELARU, op. cit. (2012), p. 624-625. 

5] Potrivit art. 33 din Legea nr. 33/1994, în situaţia în care există creditori privilegiați sau 
alți creditori stabiliţi prin hotărâre judecătorească, aceştia vor fi plătiți din despăgubire. Pen- 
tru plata lor suma se va consemna de către expropriator, urmând a fi împărțită potrivit legii 
civile. 

ce expropriatorul asigură spaţiul de locuit, potrivit legii, la cererea acestor persoa- 
ne. Modalitatea de rezolvare a cererilor privitoare la asigurarea spațiului de locuit 
pentru persoanele îndreptăţite trebuie cuprinsă în hotărârea judecătorească de 
expropriere, iar evaluarea despăgubiri trebuie să cuprindă şi prejudiciul cauzat 
proprietarului sau chiriaşilor, prin obligarea lor la mutarea din clădirea expropriată. 

De altfel, ca măsură de protecţie, este de reținut că, potrivit Legii nr. 33/1994, la 
judecarea cererii de expropriere sunt citați nu numai proprietarii sau posesorii 
imobilului supus exproprierii, ci orice titular al unor drepturi reale asupra aceluiaşi 
imobil, precum şi orice persoană cunoscută care ar putea justițica un interes legitim 
asupra acestuia (art. 22)", 


163. Măsuri suplimentare de protecție a proprietarului imobilului expro- 
priat. Legea exproprierii prevede unele măsuri menite să întregească regimul de 
protecţie a interesului privat.| Astfel, în primul rând dacă imobilui expropriat este 
oferit spre închiriere înainte de utilizarea lui în scopul pentru care a fost expropriat, 
iar expropriatul este în situaţia de a-l utiliza, e/ are un drept prioritar pentru a-i fi 
închiriat în condiţiile legii (art. 34). | 

În al doilea rând, dacă imobilele expropriate nu au fost utilizate timp de un an. 
pentru scopul pentru care au fost preluate de la cei expropriaţi, respectiv în decurs 
de un an lucrările de interes public nu au fost începute şi nici nu s-a făcut o nouă 
declaraţie de utilitate publică, foştii proprietari pot cere retrocedarea lor] (art. 35). 
Cererea de retrocedare se adresează tribunalului în raza căruia se află imobilul, 
care, după verificarea temeiurilor acesteia, dispune retrocedarea. Aşadar, retro- 
cedarea se face prin hotărâre judecătorească. Într-o asemenea situaţie, prețul imo- 
bilului retrocedat care va trebui restituit expropriatorului se va stabili ca în situaţia 
exproprierii şi nu va putea fi mai mare decât despăgubirea de expropriere actuali- 
zată (art. 36)... 

In sfârşit, în cazul în care lucrările pentru care s-a făcut exproprierea nu s-au 
realizat, iar expropriatorul doreşte să înstrăineze imobilul dobândit prin expropriere, 
fostul proprietar are un drept prioritar la dobândirea acestuia |(drept de preempțiu- 
ne). Preţul dobândirii nu poate fi mai mare decât despăgubirea primită, actualizată. 


Il Toate aceste etape prevăzute de dispoziţiile Legii nr. 33/1994 au o configuraţie diferi- 
tă, inclusiv privitor la transmiterea dreptului de proprietate asupra bunului expropriat, cu une- 
le cerințe suplimentare, în Legea nr. 255/2010, cum ar fi obligația expropriatorului de a 
întocmi documentele cadastrale ale imobilului expropriat, dar preferăm evocarea prevederi- 
lor legii generale în materie; de altfel, art. 34 din Legea nr. 255/2010 dispune că dispoziţiile 
sale se completează în mod corespunzător cu cele ale Legii nr. 33/1994. 

[2] S-a observat însă că acest termen apare ca „nerealist”, cel puţin din rațiuni bugetare, 
şi că instituirea unui termen mai lung, bunăoară de 3 ani, ar apărea ca fiind o soluție mai 
rezonabilă — a se vedea E. CHELARU, op. cit., p. 51. 

5! în jurisprudență s-a decis că exproprierea contestată printr-o acţiune de retrocedare a 
imobilului formulată pe temeiul art. 35 din Legea nr. 33/1994 şi-a produs efectele juridice, de 
vreme ce terenul expropriat pe care nu s-a edițicat blocul de locuințe avut în vedere a se 
construi pe el este afectat de rețeaua de termoficare destinată altor blocuri de locuințe, 
astfel că acțiunea reclamantului a fost respinsă; a se vedea C.A. Suceava, s. civ., dec. 
nr. 210 din 20 septembrie 2006, în B.C.A. nr. 2/2007, p. 15. 


.————— 

Expropriatorul este obligat să se adreseze în scris fostului proprietar, iar dacă 
acesta nu optează pentru cumpărare sau nu răspunde expropriatorului în termen 
de două luni de la primirea notificării, el poate dispune liber de imobil (art. 37). 

Fiind vorba despre o dispoziție legală prin care se urmăreşte protecția unui 
interes particular al fostului proprietar, încheierea actului de înstrăinare a imobilului 
expropriat cu o altă persoană decât expropriatul prin încălcarea dreptului prioritar la 
Cumpărare prevăzut de lege în favoarea sa este sancționată cu nulitatea relativă a 
acestui act — cu regimul juridic ce corespunde unei asemenea nulități!”!. 


164. Natura juridică a dreptului de retrocedare reglementat de art. 35-36 
din Legea nr. 33/1994. Netăgăduit, dreptul de retrocedare prevăzut în favoarea 
expropriatului de către Legea nr. 33/1994 este o măsură de favoare în folosul 
acestuia. Problema este însă aceea de a se şti care îi este natura juridică?!. 

Este acesta un grept real, cu regimul juridic corespunzător, adică opozabil erga 
omnes şi care ar conferi — cel puţin în concepția clasică în materie — dreptul de 
urmărire şi dreptul de preferință? 

Mai departe, are el a fi apărat în justiţie printr-o actiune, dacă nu imprescriptibi- 
lă, cel puțin prescriptibilă în termenul de 30 de ani care era prevăzut de art. 1890 
fostul C. civ., respectiv în termenul de 10 ani prevăzut de art. 2518 pct. 1 NCC, 
pentru drepturile reale care nu sunt declarate de lege imprescriptibile, ori este 
supus unui alt termen de prescripţie? 

Sau este vorba despre un drept de creanță, cu regimul juridic aferent, adică 
opozabil numai expropriatorului, prescriptibil în termenul general de prescripţie de 
3 ani ce era prevăzut de Decretul nr. 167/1958, respectiv de art. 2517 NCC? Desi- 
gur, nu pierdem din vedere dreptul prioritar la dobândire al expropriatului, regle- 
mentat de art. 37 din Legea nr. 33/1994, în ipoteza în care, nerealizându-se lucră- 
rile pentru care s-a făcut exproprierea, expropriatorul doreşte să înstrăineze bunul 
expropriat. 

După părerea noastră, rezolvarea problemei este foarte simplă. Când am definit 
dreptul real, am spus, aşa cum spune toată doctrina, că acest drept permite titula- 
rului său exercitarea anumitor atribute, prerogative, direct şi nemijlocit asupra unui 
lucru, fără intervenţia unei alte persoane. Or, ce asemenea prerogative exercită 
titularul dreptului de retrocedare — expropriatul — asupra bunului a cărui retrocedare 
o poate cere? Legea îi recunoaşte un drept subiectiv, o facultate pe care el o poate 
exercita, anume să solicite instanței să dispună retrocedarea, cu plata prețului, ca- 
re nu poate fi mai mare decât valoarea despăgubirii inițial acordate, reactualizată. 

Şi apoi, nu trebuie pierdut din vedere un lucru esenţial: prin ipoteză, în situaţia 
discutată, dreptul de proprietate asupra bunului expropriat s-a transmis către ex- 
propriatorul care a plătit despăgubirea; noul proprietar al bunului este expropriato- 
rul, iar expropriatul nu mai are un drept real asupra bunului expropriat. 

După cum s-a observat în mod judicios în literatura de specialitate, dreptu/ de 
retrocedare al cărui titular este expropriatul apare ca „un drept nou, distinct, res- 
pectiv un simplu drept de creanță, în virtutea căruia titularul său poate pretinde 


1 A se vedea şi V. STOICA, op. cit. (2009), p. 166. 
Cu privire la natura juridică a acestui drept, a se vedea şi |. DocARu, S. CERCEL, Op. 
cit., p. 90-91. 

debitorul (în speță expropriatorul) să dea ceva, adică să revândă imobilul expro- 
priat (.. ), lar dreptul de retrocedare nu îşi are izvorul într-un act juridic, „ci într-un 
fapt juridic stricto sensu, şi anume din faptul că expropriatorul nu utilizează imobile- 
le expropriate potrivit scopului pentru care au fost preluate de la expropriat şi nici 
nu a făcut, în termen de un an de la preluarea lor, o nouă declaraţie de utilitate 
publică'?. 

Rezultă, aşadar, că dreptul de retrocedare este un drept de creanță împotriva 
expropriatorului, ce aparține expropriatului şi care se naşte în patrimoniul acestuia 
la împlinirea unui an din momentul în care imobilele expropriate nu au fost utilizate 
pentru scopul avut în vedere la preluarea lor de la expropriat şi, în cadrul aceluiaşi 
interval de timp, nu s-a făcut o nouă declarație de utilitate publică. Pe cale de con- 
secință, înseamnă că dreptul de retrocedare trebuie exercitat în termenul general 
de prescripţie de 3 ani ce era prevăzut de Decretul nr. 167/1958, respectiv de 
art. 2517 NCCE. 

Cât priveşte realizarea dreptului, dacă sunt întrunite condițiile prevăzute de 
lege, am arătat că expropriatul va adresa cererea de retrocedare instanţei, care va 
putea dispune o atare măsură. 

Nimic nu împiedică părţile să realizeze retrocedarea pe cale amiabilă, cel puțin 
pentru rațiunea că o asemenea cale poate fi utilizată şi la realizarea operaţiunii ini- 
țiale, respectiv trecerea bunului avut în vedere pentru expropriere, pe cale amiabi- 
lă, în proprietatea statului, în condiţiile art. 4 din Legea nr. 33/1994, mai sus 
amintite!“ 


165. Aplicarea în timp a dispoziţiilor art. 35-36 din Legea nr. 33/1994. Prac- 
tica judecătorească şi literatura de specialitate au fost confruntate cu problema de 
a se şti dacă dispoziţiile legale amintite, de favoare pentru expropriat, au a fi apli- 
cate şi exproprierilor efectuate sub imperiul legislaţiei vechi în materie, abrogate 
expres prin Legea nr. 33/1994, sau numai celor care s-au efectuat şi se efectuează 
după data de 2 iunie 1994, data intrării în vigoare a noii legi. Răspunsul la această 
întrebare este controversat, iar practica este de-a dreptul contradictorie. 


"1! A se vedea M. NICOLAE, Discuţii cu privire la aplicarea în timp a art. 35-36 din Legea 
nr. 33/1994 privind exproprierea pentru cauză de utilitate publică, în Dreptul nr. 11/2000, 
p25. 

(2! jbidemn. 

(3) O altă calitate dată acestei retrocedări în doctrină a fost aceea de cesiune cu titlu one- 
ros a dreptului de proprietate asupra imobilului expropriat, realizată prin mijlocirea instanței, 
ale cărei efecte se produc ex nunc; a se vedea E. CHELARU, op. cit. (2006), p. 52; s-a spus 
însă şi că „operaţia juridică a retrocedării are o natură juridică proprie, neputând fi asimilată 
altor figuri juridice” — a se vedea V. SToicA, op. cit., vol. |, p. 395. 

in acelaşi sens, a se vedea M. NicoLae, foc. cit., p. 25, nota 4 de subsol. Menţionăm 
că, dacă dobândirea bunuiui avut în vedere pentru realizarea scopului de utilitate publică s-a 
realizat pe cale amiabilă, în condițiile art. 4 din Legea nr. 33/1994, în practica instanţei su- 
preme s-a decis că reclamantul care a pierdut proprietatea în mod voluntar nu are deschisă 
calea retrocedării bazată pe art. 35 din Legea nr. 33/1994, ci, pentru repunerea totală sau 
parţială în situația anterioară vânzării, el are la îndemână doar acțiunile ce izvorăsc din 
contract, de care beneficiază orice alt vânzător; a se vedea C.S.J., s. civ., dec. nr. 973/1999, 
în Dreptul nr. 2/2000, p. 183. 

Astfel, inițial, într-un litigiu în care reclamanții au solicitat, prin acţiunea lor, restitui- 
rea unui teren expropriat în anul 1988, cu aplicarea art. 35 din Legea nr. 33/1994, în- 
trucât până la data litigiului nu a fost executat obiectivul pentru care s-a dispus expro- 
prierea, Curtea Supremă de Justiție a statuat în sensul că „art. 35 din Legea 
nr. 33/1994 privind exproprierea pentru cauză de utilitate publică prevede, într- 
adevăr, că, dacă bunurile imobile expropriate nu au fost utilizate în termen de un an 
în scopul pentru care au fost preluate de la expropriat, foştii proprietari pot cere 
retrocedarea lor, dacă nu s-a făcut o nouă declarare de utilitate publică. 

Textul enunțat se referă la exproprierile efectuate în baza acestei legi, potrivit 
procedurii prevăzute de art. 21-23, precedată de declararea utilității publice. 

Principiile ce guvernează aplicarea legilor în timp nu permit extinderea aplicării 
prevederilor art. 35 privind posibilitatea retrocedării imobilelor la exproprierile efec- 
tuate anterior intrării în vigoare a acestei legi (s.n., C.B.)”, aşa cum hotărâseră in- 
stanțele de fond". Aceeaşi soluție a fost dată de instanța supremă chiar şi în îm- 
prejurarea, susținută de reclamanții dintr-o altă acțiune, în sensul că, şi după 
exproprierea pe temeiul Decretului nr. 467/1979, care a reglementat anterior mate- 
ria, terenul expropriat a rămas în posesia lor, deoarece nici aceasta nu poate 
conduce la desființarea dreptului de proprietate al statului şi reîntoarcerea imobilu- 
lui în patrimoniul reclamanților. 

Aceasta, cu atât mai mult cu cât, reţine fosta Curte Supremă de Justiţie, art. 25 
din Legea nr. 112/1995 stabileşte că situaţia juridică a imobilelor trecute în proprie- 
tatea statului înainte de 22 decembrie 1989, altele decât cele care fac obiectul 
acestei legi, va fi reglementată prin legi speciale, competenţa rezolvării ei revenind 
astfel puterii legislativel?l. 

Dimpotrivă, prin Decizia nr. VI/1999, fosta Curte Supremă de Justiţie, în Secţii 
Unite, în cadrul soluționării unui recurs în interesul legii pe teneiul art. 329 C. proc. civ. 
(de la 1865), a statuat că „dispoziţiile art. 35 din Legea nr. 33/1994 (...) sunt aplica- 
bile şi în cazul cererilor având ca obiect retrocedarea unor bunuri imobile expro- 
priate anterior intrării în vigoare a acestei legi, dacă nu s-a realizat scopul expro- 
prierii”. În motivarea soluției prin care se revine asupra jurisprudenţei anterioare, 
instanța supremă a statuat că nu am fi în prezenţa aplicării retroactive a legii noi, ci 
ar fi vorba despre aplicarea imediată a ei. Aceasta, deoarece „situaţia reglementată 
prin art. 35 din Legea nr. 33/1994 are în vedere tocmai efecte nefinalizate după 
emiterea actului de expropriere întemeiat pe dispoziţiile legale anterioare, aşa 
încât, cu privire la aceste efecte nerealizate încă, se impune a acţiona dispoziţiile 
legii noi”. De asemenea, se argumentează că, „dacă legiuitorul ar fi avut în vedere 
supraviețuirea posibilității de a cere retrocedarea imobilului neutilizat în termen de un 
an în scopul pentru care a fost expropriat, ar fi reglementat această interdicție prin 
noua lege”. Nereglementând-o, se impune concluzia că dispoziţia nouă se aplică şi 
în ipoteza bunurilor expropriate anterior intrării în vigoare a Legii nr. 33/1994, evident 
numai în cazul în care nu s-a realizat scopul exproprierii. 


'! A se vedea C.S.J., s. civ., dec. nr. 2255/1996, în Dreptul nr. 6/1997, p. 111-112; 
C.S.J., s. cont. adm,., dec. nr. 102/1998, în Dreptul nr. 11/1998, p. 147. 

(2! A se vedea C.S.J., s. civ., dec. nr. 2159/1996, în Dreptul nr. 6/1997, p. 113. 

5! M. Of. nr. 636 din 27 decembrie 1999. 

În primul rând, observăm că argumentarea este contradictorie. Cum se poate 
spune că unei situaţii nereglementate de noua lege intrată în vigoare urmează 
totuşi a i se aplica dispoziţiile acesteia? 

În al doilea rând, aşa după cum s-a spus!!!, problema aplicării art. 35 din legea 
nouă şi la exproprierile efectuate înainte de data de 2 iunie 1994 este o problemă 
de retroactivitate sau de neretroactivitate a legii noi, care are a fi rezolvată în lumi- 
na principiilor generale în materie. Or, din acest punct de vedere, art. 15 alin. (2) 
din Constituţie prevede că legea dispune numai pentru viitor, iar art. 1 fostul C. civ. 
instituia principiul potrivit cu care legea nouă urmează a fi interpretată în sensul 
neaplicării ei şi unor fapte trecute, definitiv consumate sub imperiul legii vechi. Țre- 
buie avut în vedere că exproprierea este o situație juridică specială, complexă, ce 
constă într-un ansamblu de acte şi fapte juridice de drept administrativ şi de drept 
civil, derulate pe etape precis determinate de lege şi care se finalizează prin trans- 
ferul dreptului de proprietate din patrimoniul expropriatului în patrimoniul expro- 
priatorului, în schimbul unei juste şi prealabile despăgubiri]. Or, în sistemul ante- 
rior Legii nr. 33/1994 în materie, imobilele expropriate treceau în proprietatea sta- 
tului pe data exproprierii sau, după caz, a preluării efective a acestora în vederea 
demolării, indiferent dacă se plătiseră sau nu despăgubirile stabilite de lege ori se 
realizaseră lucrările în vederea cărora ea fusese dispusă”. La acea dată se con- 
sumau toate efectele exproprierii, iar statul dobândea dreptul de proprietate asupra 
bunului expropriat. 

În al treilea rând, nimeni nu poate nega evidența, anume că în perioada 1945- 
1989 multe exproprieri au fost făcute abuziv şi întotdeauna cu despăgubiri mult mai 
mici decât valoarea de circulaţie a bunurilor. Dar, după anul 1990, prin mai multe 
alte normative adoptate succesiv au fost prevăzute măsuri reparatorii şi cu privire 
la bunurile expropriate în acea perioadă!“.. 

Sunt raţiunile pentru care conchidem că, sub aspectul aplicării în timp a dispozi- 
țiilor art. 35-36 şi, pentru identitate de rațiune, a art. 37, acestea sunt aplicabile 
numai imobilelor expropriate după data de 2 iunie 1994 şi, eventual, cel puţin teo- 
retic, celor în curs de expropriere la aceeaşi dată”. Aşa cum am mai menționat, 
este vorba despre data intrării în vigoare a Legii nr. 33/1994. 

În orice caz, că alta a fost intenţia legiuitorului, şi nu cea avută în vedere de 
fosta Curte Supremă de Justiție prin decizia dată în recursul în interesul legii 
amintit, ne-o demonstrează din plin dispoziţiile art. 2 alin. (1) lit. h) din Legea 
nr. 10/2001 privind regimul juridic al unor imobile preluate în mod abuziv în perioa- 
da 6 martie 1945 - 22 decembrie 1989, republicată, potrivit cu care sunt imobile 
preluate în mod abuziv orice imobile preluate de stat cu titlu valabil, astfel cum 
acesta este definit în art. 6 alin. (1) din Legea nr. 213/1998. Or, exproprierea pre- 
supunea existența unui asemenea titlu. De altfel, în cele 8 alineate ale art. 11 din 


I'] A se vedea M. NICOLAE, loc. cit., p. 29. 

(2! /pidem. 

2! A se vedea, spre exemplu, art. 4 din Decretul nr. 467/1979 privind evaluarea construc- 
ţiilor, terenurilor şi plantațiilor, ce se preiau, cu plată, în proprietatea statului prin expropriere 
sau în alte cazuri prevăzute de lege, abrogat prin art. 41 din Legea nr. 33/1994. 

(| A se vedea, de exemplu, art. 25 din Legea nr. 112/1995, art. 36 alin. (3) din Legea 
nr. 18/1991, republicată. Pentru alte exemple, a se vedea M. NiCoLAE, /oc. cit., p. 31-32. 

5! A se vedea, în același sens, M. NICOLAE, loc. cit., p. 33. 

Legea nr. 10/2001, cu modificările ulterioare, sunt reglementate măsurile repa- 
ratorii pentru situația imobilelor expropriate, alin. (2) stabilind că, pentru situația în 
care construcțiile expropriate au fost demolate parțial! sau total, dar nu s-au execu- 
tat lucrările pentru care s-a dispus exproprierea, terenul liber se restituie în natură 
cu construcțiile rămase, iar pentru construcțiile demolate măsurile reparatorii se 
stabilesc prin echivalent. 

Aşa fiind, îndrăznim a spune că discuţia aplicării în timp a dispoziţiilor art. 35-37 
din Legea nr. 33/1994 rămâne mai degrabă un bun exercițiu pentru problema 
aplicării legii civile în timp. 


Secţiunea a 6-a. Abuzul de drept în materia dreptului 
de proprietate privată 


166. Precizări preliminare.(Dreptul de proprietate este un drept subiectiv, re- 
cunoscut şi garantat de lege, având caracterele juridice pe care le-am analizat şi 
conferind titularului său prerogativele cunoscute. | 

Am văzut, de asemenea, că dreptul de proprietate este compatibil cu existența 
unor limite ale exerciţiului prerogativelor sale, care pot consta în unele limite ma- 
teriale, precum şi limite juridice, reglementate atât de dispoziţiile noului Cod civil, 
cât şi de cele cuprinse în legi speciale. De asemenea, în anumite condiţii prevăzute 
de Constituţie, de noul Cod civil şi de acte normative speciale, se poate ajunge la 
pierderea dreptului, contra unei juste despăgubiri, ca în cazul exproprierii, pentru 
că, aşa cum dispunea art. 480 fostul C. civ. şi cum prevede, în prezent, art. 555 
alin. (1) NCC, dreptul de proprietate trebuie exercitat în limitele prevăzute de lege. 

Există însă un aspect distinct privitor la exercițiul dreptului de proprietate, în an- 
samblul prerogativelor sale; ca drept subiectiv, dreptul de proprietate este exercitat 
de către titularul său în cadrul unor relaţii sociale, într-un cadru social. De aceea, 
este posibil să apară şi o limită a exerciţiului dreptului, anume în aşa fel încât, prin 
exercițiul atribuțiilor sale, să nu fie aduse atingeri drepturilor subiective ce aparţin 
altor persoane. Dacă exercițiul dreptului de proprietate se concretizează în aseme- 
nea atingeri, proprietarul comite ceea ce se numeşte abuz de drept. Aşa după cum 
se arată în literatura juridică interbelică, evident sub regimul fostului Cod civil ro- 
mân, „orice drept trebuie exercitat numai în conformitate cu menirea sa naturală şi 
în limitele sale normale, adică în armonie cu starea contemporană a relaţiilor şi a 
uzurilor sociale; când un proprietar exercită dreptul său în aceste limite, el se află 
la adăpostul oricărei responsabilități pentru prejudiciile pe care le-ar cauza şi nu se 
pot admite restricții dincolo de aceste limite. Când însă cineva uzează de dreptul 
său în mod anormal şi întoarce dreptul de la menirea sa normală şi obişnuită, e/ 
comite un abuz de drept (...)!"! (s.n., C.B.). 

La rândul său, profesorul M. Cantacuzino arăta, în sintetica, dar monumentala 
sa carte „Elementele dreptului civil” din anul 1921, că, din cauza tendinței exclusi- 
viste, mai mult psihologică decât juridică, a dreptului de proprietate, determinarea 
exactă a hotarului dintre atributele cuprinse în dreptul subiectiv al unei persoane şi 
punctul unde începe dreptul subiectiv al altei persoane „dă loc Ia dificultăți şi la 


"1 C. HAMANGIU, |. ROSETTI-BĂLĂNESCU, AL. BĂICOIANU, op. cit., vol. II, p. 35. 

multe şi variate conflicte”, iar pentru soluţionarea acestora „s-a introdus în limbajul 
juridic expresia de abuz de drept, care nu poate să aibă alt înțeles decât acela de 
depăşire a hotarului dreptului subiectiv”!"!. 

De regulă, se vorbeşte despre abuzul de drept în materia dreptului de proprieta- 
te atunci când sunt amintite limitările lui date de raporturile de vecinătate, ceea ce 
am arătat şi noi când am analizat aceste raporturi!?. 

Totuşi, dacă în jurisprudență cel mai adesea abuzul de drept în materia proprie- 
tății priveşte într-adevăr raporturile de vecinătate, nu credem că problema se poate 
pune exclusiv în cadrul acestor raporturi. Dimpotrivă, ni se pare că este o problemă 
care priveşte dreptul de proprietate în general şi are a fi legată tot de limitele 
exerciţiului său. 


167. Dispoziţii legale care interesează materia abuzului de drept. Până la 
intrarea în vigoare a noului Cod civil la 1 octombrie 2011, în legislația noastră civi- 
lă, spre deosebire de alte legislații europene, cum ar fi Codul civil german (art. 206 
şi art. 906) sau Codul civil elvețian (art. 684-685), nu existau referiri directe la abu- 
zul de drept în exercițiul dreptului de proprietate. Nu mai puțin, atât dispoziții consti- 
tuţionale, cât şi unele referiri generale ce erau cuprinse în Decretul nr. 31/1954 pri- 
vitor la persoanele fizice şi juridice, în prezent abrogat”, printr-o interpretare siste- 
matică, se considera că puteau constitui suport legal! în materie. 

Astfel, art. 57 din Constituţie prevede că „cetățenii români, cetăţenii străini şi 
apatrizii trebuie să-şi exercite drepturile şi libertăţile constituționale cu bună-credin- 
ță, fără să încalce drepturile şi libertăţile celorlalţi”. Într-o lucrare anterioară consa- 
crată materiei drepturilor reale!“!, elaborată sub regimul fostului Cod civil român de 
la 1864, arătam că, situat la sfârşitul capitolului consacrat drepturilor şi libertăţilor 
fundamentale prevăzute de Constituţie, printre care figurează şi dreptul de proprie- 
tate, textul evocat determină modul! cum au a fi exercitate aceste drepturi de către 
toate persoanele fizice, anume cu bună-credință şi fără să încalce drepturile şi 
libertăţile celorlalți. Consideram în aceeaşi lucrare că exercitarea cu bună-credință 
a drepturilor şi libertăților garantate de Constituţie semnifică punerea lor în valoare 
în conformitate cu scopul lor, şi anume, pe de o parte, asigurarea participării depli- 
ne a tuturor membrilor societăţii la viaţa socială, iar, pe de altă parte, nedeturnarea 
lor de la această finalitate. 

În acelaşi timp, precizam că acest text mai evocă o limită a exerciţiului drepturi- 
lor şi libertăților fundamentale de care beneficiază toate persoanele, anume că ele 
trebuie să fie exercitate în aşa fel încât să nu încalce drepturile şi libertățile celor- 
lalți membri ai societății. Dacă nu sunt exercitate în conformitate cu aceste exigen- 
țe, înseamnă că ele au fost deturnate de la scopurile avute în vedere de constitu- 
ant, ajungându-se astfel la abuzul de drept. Cum am văzut că însuşi dreptul de 
proprietate este un drept fundamental, înseamnă că şi el este susceptibil de exer- 
citare abuzivă. 


I'] M.B. CANTACUZINO, Op. Cit., p. 145. 

(2! A se vedea supra, nr. 69 şi urm. 

5! Abrogat expres prin lit. n) a art. 230 din Legea nr. 71/2011 de punere în aplicare a 
noului Cod civil. 

(1 A se vedea C. BinsAN, Drept civil. Drepturile reale principale, ed. a 3-a, revăzută şi 
adăugită, Ed. Hamangiu, Bucureşti, 2008, p. 72-73. 

Adoptat în contextul altor realități social-istorice, Decretul nr. 31/1954 dispunea 
chiar în art. 1 că „drepturile civile ale persoanelor fizice sunt recunoscute în scopul 
de a satisface interesele personale, materiale şi culturale, în acord cu interesul 
obştesc, potrivit legii şi regulilor de conviețuire socialistă”, adică în conformitate cu 
regulile de conviețuire socială, cum observă îngrijitorii uneia dintre edițiile Codului 
civil şi a altor acte normative civile!" iar art. 3 din acelaşi act normativ prevedea că 
„drepturile civile sunt ocrotite de lege. Ele pot fi exercitate numai potrivit cu scopul 
lor economic şi social”. 

Spuneam că formularea textului avea a fi adaptată unor realități în care dreptu- 
rile subiective trebuie exercitate pentru asigurarea realizării intereselor tuturor 
membrilor societății, în acord cu interesul social, şi nu numai potrivit cu scopul lor 
economic şi social. Însă, dincolo de luarea în considerare a unor asemenea dis- 
poziții care, oricum, nu mai sunt în vigoare, este afară de îndoială că, în exerciţiul 
tuturor drepturilor subiective, deci şi în al dreptului de proprietate, nu se poate face 
abstracţie de scopul lor economic şi social. Dar nu putem avea în vedere numai 
acest scop. Oricum, deturnarea exerciţiului dreptului de la finalităţile evocate poate 
conduce la existența unui abuz de drept. 


168. Premise pentru încercarea de definire a abuzului de drept în mate- 
ria proprietății. Apărută în jurisprudenta franceză încă de la mijlocul secolului 
al XIX-lea, problema abuzului de drept în materia proprietăţii a fost legată, mai 
întâi, de raporturile de vecinătate, apoi s-a extins cu privire la exercițiul dreptu- 
lui de proprietate în general. 

instanţele franceze au considerat că proprietarul care construieşte un fals coş 
de fum numai pentru a întuneca vederea vecinului său, instalează un izvor numai 
pentru a seca izvoarele vecinilor săi sau construieşte pe proprietatea sa, dar în fața 
unui hangar pentru dirijabile al vecinului său cu care era în conflict, numai pentru a 
jena activitatea aeronautică a acestuia din urmă, Gane un abuz de drept, astfel că 
el a fost obligat să îndepărteze lucrările astfel făcute(? 

Confirmată ulterior, această jurisprudenţă a fost sintetizată de Curtea de Casa- 
ție franceză, care a decis că „exercițiul dreptului de proprietate, care are ca limite 
satisfacerea unui interes serios şi legitim, nu ar putea autoriza comiterea unor acte 
răuvoitoare, care nu s-ar justifica prin nicio utilitate şi ar fi de natură să cauzeze un 
prejudiciu altuia”? 

În literatura noastră juridică mai veche s-a observat că există legislații moderne 
care au introdus un criteriu subiectiv de determinare a existenței unui abuz de 
drept, anume exercițiul dreptului AL, ii abuziv când el e dictat exclusiv numai prin 
intenţia de a cauza altuia O pagubă”!“! 

S-a observat însă că acest criteriu este nesigur, pentru că „atribuirea unui ele- 
ment intern de intenţie e neapărat arbitrară şi prea îngustă, pentru că limitele nor- 
male ale dreptului subiectiv nu depind numai de un element de intenție, ci de ele- 


z A se vedea Codul civil, ed. a 4-a, Ed. All, Bucureşti, 1997, p. 378, nota 1 de subsol. 
2] A se vedea J.-L. BERGEL, M. BRUSCHI, S. CIMAMONTI, op. cit., p. 113 şi jurisprudența 
. citată. 
(5! dem, p. 114, nota nr. 249 de subsol. 
(1 M.B. CANTACUZINO, Op. Cit., p. 145. 

mentul mult mai cuprinzător de culpă în sensul cel mai larg al cuvântului”!!!. De 
aceea, se arată că „în noțiunea generală de culpă trebuie căutat criteriul (...) carac- 
terului abuziv al exerciţiului unui drept, adică al depăşirii hotarelor dreptului, şi este 
culpă şi, prin urmare, îngrădire normală a dreptului” atunci când „exercițiul unui 
atribut al dreptului cauzează altuia o daună” şi „nu corespunde cu scopul economic 
şi cu funcția normală a dreptului (...) respectiv? 

Alți autori au observat că, aşa fiind, „regula romană neminem laedit qui suo iure 
utitur trebuie astăzi tradusă în sensul că cel care îşi exercită drepturile cu băgare de 
seamă, fără a comite imprudenţe sau neglijențe, nu va fi răspunzător de pagubele 
cauzate terţilor'*!, cum, de altfel, s-a decis şi în practica fostei Curți de Casaţie!”. 

Pe baza celor de mai sus, afirmam în ediția din 2008 a lucrării noastre consa- 
crate drepturilor reale că există abuz de drept în situația în care titularul dreptului 
de proprietate, prin exercitarea atributelor pe care acesta i le conferă, cauzează, 
din vina sa, un prejudiciu altei persoane”. Consecința ce decurge dintr-o aseme- 
nea împrejurare va fi angajarea răspunderii civile delictuale a proprietarului pentru 
prejudiciul astfel cauzat. 


169. Se poate susține că un asemenea punct de vedere are a fi amendat în 
condiţiile vieții moderne. Într-adevăr, dezvoltarea exploatărilor industriale impune 
din ce în ce mai mult luarea în considerare a imperativului protecției mediului, în 
înțelesul cel mai larg al cuvântului, indiferent de sursele de poluare a acestuia. De 
altfel, în viața socială din contemporaneitate înseşi raporturile de vecinătate au a fi 


“] ibidern. 

(2! M,B. CANTACUZINO, Op. Cit., p. 145. 

[5 C. HAMANGIU, |. ROSETTI-BĂLĂNESCU, AL. BĂICOIANU, 0p. cit. p. 469. 

'% A se vedea Cas., dec. din 17 octombrie 1907, în B.C. 1907, p. 1617. 

*! Bunăoară, în practica judiciară, în motivarea proprietăţii comune pe cote-părți stabile şi 
forțate, s-a decis că efectuarea unui act în scopul normalei utilizări a bunului obiect al copro- 
prietății de către un singur coproprietar poate îmbrăca forma abuzului de drept atunci când, 
prevalându-se de calitatea sa, acesta săvârşeşte acte ce vizează bunul în integralitatea lui, 
„provocând o lezare a intereselor sau aducând o atingere drepturilor celorlalți coproprietari”; 
pe de altă parte însă, şi refuzul celorlalți coproprietari de a efectua un act sau de a consimți 
la efectuarea lui, în condiţiile în care un asemenea act urmăreşte asigurarea normalei folo- 
siri a bunului, se poate constitui într-un abuz de drept, dacă atitudinea respectivilor copropri- 
etari depăşeşte fireasca exercitare a dreptului lor recunoscut de art. 480 fostul C. civ.; a se 
vedea C.A. Timişoara, s. civ., dec. civ. nr. 689 din 21 iunie 2007, în B.C.A. nr. 3/2007, p. 17- 
18; sau, după cum a decis o altă curte de apel, „în condițiile în care nu există niciun motiv de 
împiedicare legală a dreptului exclusiv şi absolut al reclamanților de a dispune de bunul 
proprietatea lor, inclusiv în ceea ce priveşte exercitarea folosinţei acestuia, simpla dorință a 
pârâţilor de a se opune schimbării folosinţei bunului nu poate conduce la limitarea dreptului 
de proprietate al reclamanților, astfel că refuzul pârâţilor la schimbarea acestei folosințe 
constituie un abuz de drept" (s.n., C.B.); a se vedea C.A. Piteşti, s. civ., mun. şi asig. soc,, 
min. şi fam., dec. nr. 533/R din 27 octombrie 2007, în B.C.A. nr. 1/2008, p. 10; de ase- 
menea, o curte de apel a decis că instalarea unui atelier de tinichigerie, împreună cu rampa 
de reparaţii auto, în imediata apropriere a locuinței vecinului şi exploatarea acestora cu 
efectul producerii de zgomote, de gaze şi de mirosuri neplăcute sunt fapte care depăşesc 
limitele unei vecinătăți tolerabile; reținând, astfel, existența abuzului de drept, instanţele au 
obligat, în mod justificat, pârătul la desființarea construcțiilor în litigiu; C.A. Suceava, s. civ., 
dec. nr. 541/1998, în P. PERU, Jurisprudența Inaltei Curți de Casaţie şi Justiţie şi a altor 
instanţe judecătoreşti, Ed. C.H. Beck, Bucureşti, 2007, p. 29-30. 

relativizate. De poluare sonoră se pot plânge nu numai vecinii fondului pe care 
aceasta se produce, ci şi cei aflaţi, eventual, pe o arie mult mai întinsă. 

Observaţia este cu atât mai pertinentă pentru emanaţiile industriale. 

De aceea, s-a spus că, atunci când în cadrul unor activităţi licite şi normale se 
ajunge la producerea unui prejudiciu față de terțe persoane, de natură să exceadă 
unor inconveniente normale ale unei activităţi, se va angaja răspunderea celui care 
le-a produs faţă de cei care le suferă!!! 


170. În ceea ce ne priveşte, sub regimul fostului Cod civil român de la 1864, 
înțelegeam să distingem între abuzul de drept care presupune, în concepția noas- 
tră, exercitarea prerogativelor dreptului de proprietate în aşa fel încât, din vina pro- 
prietarului, sunt cauzate prejudicii altor persoane, cu consecința angajării răspun- 
derii sale civile delictuale, şi cauzarea unor dezagremente altora, în mod obiectiv, 
prin utilizarea bunurilor asupra cărora poartă obiectul dreptului său. Şi în această 
din urmă situaţie se poate angaja răspunderea civilă delictuală a proprietarului, dar 
pe un alt temei juridic, anume răspunderea obiectivă, pentru prejudiciile cauzate de 
lucruri. 

Aşadar, consideram că, atunci când vorbim despre abuzul de drept în materia 
proprietăţii, concepţia clasică rămâne edificatoare. 

Pentru a exista abuz de drept, spuneam că trebuie să existe: a) exercitarea 
anormală a atributelor dreptului prin deturnare de la scopul lor, b) vina celui care 
acţionează astfel; c) un prejudiciu suferit de terțe persoanef”.. 

În orice caz, consideramE că judecătorul va fi acela care, aplecându-se cu grijă 
la datele fiecărei cauze în parte, va determina, prin folosirea unor asemenea crite- 
rii, dacă dreptul de proprietate este exercitat dincolo de limitele sale, în mod cul- 
pabil, în aşa fel încât să constate existența unui abuz de drept, cu toate consecin- 
tele ce pot decurge dintr-o asemenea împrejurare. Pentru că, în măsura în care va 
exista un prejudiciu, va fi angajată răspunderea civilă delictuală pentru fapta pro- 
prie a proprietarului, ca autor al faptei prejudiciabile. 


n7i, Abuzul de drept în materia proprietății sub regimul noului Cod civil 
român. În abordarea, fie şi în mod sintetic, a acestei probleme, credem că două 
sunt coordonatele ce trebuie avute în vedere. Mai întâi, este de reținut că, în cel 
de-a! treilea capitol, denumit „Interpretarea şi efectele legii civile”, din Titlul său pre- 
liminar intitulat „Despre legea civilă”, noul Cod civil consacră pentru prima dată în 
dreptul civil român, în mod expres, un text abuzului de drept. Într-adevăr, potrivit 
art. 15, „Niciun drept nu poate fi exercitat în scopul de a vătăma sau păgubi pe altul 
ori într-un mod eds şi nerezonabil, contrar bunei-credințe”. După modelul Co- 
dului civil din Qu6bec(l, acest text înscrie principiul general al modului în care au a 
fi exercitate drepturile subiective civile, deci şi dreptul de proprietate privată; legea 
fundamentală civilă impune exercitarea tuturor drepturilor subiective civile de către 


I"] A se vedea G. CORNU, Op. cit., p. 1096; a se vedea şi V. STOICA, op. cit. (2009), p. 128. 
(2! A se vedea C. BiRSAN, Op. cit. (2008), p. 91. 
(3! dem, p. 92. 
!%] Art. 7 din acest cod are următoarea formulare: „Aucun droit ne peult 6tre exercs en vue 
de nuire ă autrui ou d'un maniere excessive et dgraisonnable, allant ainsi ă l'encontre des 
exigences de la bonne foi. 

titularul lor în raport de scopurile pentru care acestea sunt recunoscute şi apărate 
de lege. În orice caz, textul interzice în mod limpede exercitarea acestor drepturi în 
scopul de a vătăma sau păgubi alte persoane „ori într-un mod excesiv şi nerezo- 
nabil”, contrar principiului bunei-credințe; pentru că art. 14 alin. (1) NCC dispune că 
orice persoană fizică sau juridică trebuie să îşi exercite drepturile şi să îşi asume 
obligaţiile civile cu bună-credinţă, în acord cu ordinea publică şi bunele moravuri. 
Aşadar, „obstacolele” ce nu pot fi depăşite pentru a nu se ajunge la exercitarea în 
mod abuziv a unui drept subiectiv civil, deci şi dreptul de proprietate privată, sunt: 
a) aceste drepturi nu pot fi exercitate în scopul de a vătăma sau păgubi o altă per- 
soană, adică în scopul de a-i crea acesteia un prejudiciu; b) ele nu trebuie exercitate 
dincolo de limitele normale recunoscute exerciţiului lor, adică „într-un mod excesiv şi 
nerezonabil, contrar bunei-credințe”. Cel care depăşeşte aceste limite în exercițiul 
drepturilor sale subiective civile o face în mod abuziv, comite un abuz de drept. 

Ajungem astfel la cea de-a doua coordonată care, strâns legată de cea de ordin 
general înscrisă în art. 15 NCC, este de natură să determine conținutul noțiunii de 
abuz de drept, de această dată în domeniul exerciţiului dreptului de proprietate 
privată: limitele juridice ale exercitiului acestui drept, astfel cum sunt reglementate 
de dispoziţiile art. 602-630 analizate mai sus, în special cele care privesc raporturi- 
le de vecinătate. Bunăoară, reamintim că, potrivit art. 630 NCC, care reglementea- 
ză limitele judiciare ale exerciţiului dreptului de proprietate privată, un proprietar nu 
poate, prin folosirea fondului său, să creeze proprietarului fondului învecinat „incon- 
veniente mai mari decât cele normale”; dacă o face totuşi, instanța de judecată va 
putea, din considerente de echitate, să îl oblige la piata de despăgubiri, precum şi, 
atunci când aceasta este cu putință, la restabilirea situaţiei anterioare. În orice caz, 
prin raportare la dispozițiile art. 15 NCC, putem spune că proprietarul care creează 
vecinilor săi „inconveniente mai mari decât cele normale în raporturile de vecinăta- 
te” exercită dreptul său de proprietate privată „într-un mod excesiv şi nerezonabi!”, 
ceea ce înseamnă că el comite un abuz de drept, sancționat prin angajarea răs- 
punderii sale civile delictuale pentru prejudiciul astfel cauzat proprietarului fondului 
învecinat. 

Raţionând pe exemplul unei limite legale a exerciţiului dreptului de proprietate 
privată cum este cea privitoare la întrebuințarea izvoarelor, reamintim că, potrivit 
art. 608 NCC, un proprietar poate da orice întrebuințare izvorului ce ar exista pe 
fondul său, sub rezerva de a nu aduce atingere drepturilor dobândite de proprieta- 
rul fondului inferior, cum ar fi dreptul de a utiliza apa ce prisoseşte proprietarului pe 
al cărui fond se află izvorul pentru irigarea grădinii sale. Dacă proprietarul izvorului 
dă un alt curs apei din izvor, în aşa fel încât aceasta să nu mai poată fi folosită de 
proprietarul fondului inferior, el îşi exercită dreptul său, până la proba contrarie, „în 
scopul de a păgubi pe altul”, comițând astfel un abuz de drept. Şi exemplele ar 
putea continua. 

Aşadar, în prezent, dispoziţiile noului Cod civil român stabilesc criteriile după 
care are a fi determinată existența unui eventual abuz de drept în materia exercițiu- 
lui dreptului de proprietate privată: exercitarea acestuia „în scopul de a vătăma ori 
păgubi pe altul” ori „în mod excesiv şi nerezonabil, contrar bunei-credințe”, în ca- 
drul limitelor speciale - legale, convenționale şi judiciare — stabilite de legea civilă 
fundamentală. Rămâne ca judecătorul să aprecieze, în fiecare cauză dedusă 


7. - 7 SD n 7 > 


23. wW 


-— -„ 1 


IV. Dreptul de proprietate privată 157 


judecății, prin folosirea criteriilor prevăzute de lege, dacă exercitarea dreptului de 
proprietate se concretizează, eventual, într-un abuz de drept. 


172. Nu putem încheia totuşi această discuţie fără a pune în evidență faptul că 
preocuparea pentru exercitarea atributelor dreptului de proprietate în aşa fel încât 
să nu fie aduse atingeri drepturilor aparținând altor persoane nu este străină nici 
jurisprudenţei Curţii Europene a Drepturilor Omului de la Strasbourg. 

Astfel, într-un litigiu în care reclamanta se plângea că o staţie de epurare, pro- 
prietatea unei municipalități din Spania, a fost amplasată foarte aproape de locuin- 
ţa sa, astfei că exploatarea ei, prin emanaţii rău mirositoare şi alte dezagremente, 
este de natură să îi aducă atingere dreptului la domiciliu, viață privată şi familială, 
apărat prin art. 8 din Convenţia europeană a drepturilor omului, jurisdicția euro- 
peană a admis că atingerile grave aduse mediului înconjurător pot afecta bunăsta- 
rea unei persoane şi o pot priva de dreptul de folosire a domiciliului ei, în aşa fel 
încât să dăuneze asupra vieții sale private şi familiale, fără ca, prin aceasta, să fie 
pusă în pericol grav însăşi sănătatea persoanei. 

Fie că această problemă este abordată din punctul de vedere al existenței unei 
obligații pozitive ce incumbă statului, anume de a adopta măsuri rezonabile şi 
adecvate pentru a protegui dreptul la viață privată, familială şi domiciliu, aşa cum 
dispune art. 8 parag. 1 din Convenție, fie că este vorba despre o ingerinţă justifica- 
tă în exercițiul acestui drept, cum îngăduie art. 8 parag. 2 din acelaşi tratat interna- 
ționall"!, principiile aplicabile sunt asemănătoare. În ambele situaţii, trebuie avut în 
vedere justul echilibru care se impune a fi prezervat între interesele concurente ale 
individului şi cele ale societăţii, în ansamblul său, iar statul se bucură, în oricare 
dintre aceste ipoteze, de o marjă de apreciere care îi este recunoscută de jurisdic- 
ţia europeanăl”. 

În speță, Curtea a constatat că municipalitatea nu a luat toate măsurile necesa- 
re pentru încetarea inconvenientelor ce rezultau, pentru reclamantă, din exploata- 
rea stației de epurare, ceea ce a condus-o la concluzia că statul în cauză nu a ştiut 
să asigure justul echilibru între interesele economice ale municipalității şi asigura- 
rea protecţiei efective a dreptului reclamantei la respectul domiciliului, vieţii ei pri- 
vate şi familiale, astfel că au fost încălcate dispoziţiile art. 8 din Convenţia europea- 
nă. Curtea a obligat statul spaniol la plata unei substanţiale all de bani pentru 
acoperirea prejudiciului material şi moral suferit de reclamantă!?) . Aşadar, pentru 
jurisdicţia europeană, proprietarul unei instalaţii, în speță o autoritate publică, tre- 
buie să asigure exploatarea ei în aşa fel încât aceasta să nu producă dezagremen- 
te de natură a atinge dreptul la viață privată şi domiciliu protejat de Convenţie. În 


"! Art. 8 parag. 2 din Convenţie dispune că nu există ingerință a autorităţii publice în 


exerciţiul dreptului la domiciliu, viață privată şi familială atunci când o asemenea ingerință 
este prevăzută de lege şi constituie o măsură care, într-o societate democratică, este nece- 
sară securității naționale, siguranţei publice, bunăstării economice a țării, apărării ordinii şi 
prevenirii săvârşirii unor fapte penale, protecției sănătăţii şi moralei sau protecţiei drepturilor 
ŞI răţilor altuia. 

2] A se vedea C.E.D. O., cauza Lopez Ostra c. Spaniei, Hotărârea din 9 decembrie 1994, 
sere A nr. 303, $ 51, p. 54-55. 

măsura în care o asemenea atingere s-a produs, va fi angajată răspunderea 
statului, care va fi obligat şi la plata de despăgubiri!!! 

Dimpotrivă, o cameră a Secției a II-a a Curţii a decis, într-un litigiu care opunea 
78 de persoane fizice statului Luxemburg, privitor la acordarea autorizaţiei de func- 
ționare unei societăți producătoare de oțel pentru instalaţii care emanau praf şi 
gaze toxice şi produceau un zgomot foarte puternic, toate acestea constituind ele- 
mente foarte nocive pentru ele, că simpla invocare a riscurilor poluării inerente 
producției de oțel nu este suficientă pentru ca reclamanții să se pretindă victime ale 
încălcării dispozițiilor art. 8 din Convenţie. Pentru a putea să invoce acest text, tre- 
buie ca reclamanțţii să demonstreze de o manieră circumstanțiată că, în lipsa unor 
precauțiuni suficiente din partea autorităților statale, gradul de probabilitate a pro- 
ducerii unei pagube pentru ei este atât de ridicat, încât să se ajungă la constatarea 
unei încălcări a Convenției, cu condiția ca actele autorităților să nu aibă consecințe 
foarte îndepărtate, care nu sunt în măsură să constituie o atingere gravă a princi- 
piului precauţiei, operabil în materie. 

Curtea a constatat că autorităţile statale luxemburgheze au luat toate măsurile 
pentru a impune societății în cauză norme stricte de funcţionare privitoare la po- 
luarea mediului. Mai mult, reclamanții nu au făcut uz de mijloacele puse la dispozi- 
ţia lor de legislația naţională civilă şi penală pentru a se plânge de consecinţele 
asupra calităţii vieții lor prin isiploatareu instalaţiilor incriminate. Ca atare, acțiunea 
a fost declarată inadmisibilă!? 

În această decizie, ca şi în alte decizii în acelaşi sens*i, Curtea pare să accepte 
ideea existenței unor posibile inconveniente rezultate din folosirea unor exploatări 
industriale, neimputabile autorităților statale chemate să autorizeze funcţionarea 
lor, dacă acestea s-au asigurat că ele corespund normelor de protecţie a mediului, 
potrivit principiului precauțiunii. Oricum însă, în asemenea situaţii, reclamanții tre- 
buie să uzeze mai întâi, aşa cum impun dispoziţiile Convenţiei, de căile interne pe 
care le au la dispoziţie pentru a obliga statele să pună capăt, în ordinea internă, 
pretinselor încălcări ale Convenţiei. 


!'! În acelaşi sens, a se vedea C.E.D.O., cauza Guerra şi alții c. Italiei, Hotărârea din 19 
fetitele 1998, Recueil, 1998, vol. î, p. 210 şi urm. 

“l A se vedea Decizia privitoare la admisibilitate în cauza Asselbourg şi alții c. Luxem- 
mi din 29 iunie 1999, www.echr.coe.int. 

7 A se vedea, spre exemplu, Decizia cu privire la admisibilitate în cauza Noack și alții c. 
Germaniei, din 25 mai 2000, pronunțată de o cameră a Secţiei a IV-a a Curţii, precum şi 
Decizia cu privire la admisibilitate în cauza Bernard şi alții c. Luxemburgului, din 29 iunie 
1999, pronunţată de o cameră a Secţiei a ill-a a Curţii, ambele disponibile pe site-ul 
www.echr.coe.int, pentru alte detalii în materie, a se vedea C. BinsAN, Convenția europea- 
nă... (2010), p. 639 şi urm. 


Capitolul al V-lea. Dreptul 
de proprietate publică 


Secţiunea 1. Consideraţii generale. Reglementare 


173. Schimbările social-economice care au avut loc în România, cu evidente 
consecințe privitoare la reglementarea raporturilor juridice şi care se mai produc 
încă, au condus la apariția sau, mai exact, la reapariția unei forme de proprietate 
cunoscute de toate sistemele de drept, care reflectă, pe de o parte, o organizare 
democratică a societăţii, asigurată de stat, organismele sale, partidele politice, sin- 
dicate, societatea civilă etc., iar, pe de altă parte, existența unei economii bazate 
pe cerere şi ofertă, cu prezența mai mult sau mai puțin circumstanţiată a statului în 
organizarea şi desfăşurarea vieții economice, în funcţie de orientările politicii eco- 
nomice determinate în chip democratic de puterea legislativă şi transpuse în prac- 
tică de puterea executivă. 

Avem în vedere dreptul de proprietate publică, drept existent şi reglementat în 
perioada dezvoltării moderne a României, început încă din a doua jumătate a se- 
colului al XIX-lea, înlocuit în perioada regimului totalitar pe care l-a cunoscut statul 
român între 1945-1989 cu dreptul de proprietate socialistă de stat. După anul 
1990, odată cu trecerea la organizarea democratică a societății româneşti, a reapă- 
rut, mai întâi, noțiunea de domeniu public, în Legea nr. 18/1991, modificată şi repu- 
blicată, şi apoi cea de proprietate publică, în Constituţia adoptată în anul 1991, în 
Constituția revizuită în anul 2003, în prezent în vigoare, precum şi în alte acte nor- 
mative adoptate după anul 1990; consacrarea sa legislativă mai completă se 
regăseşte în prezent în noul Cod civil român, intrat în vigoare la 1 octombrie 2011. 


174. Sediul materiei. De regulă, atunci când are a fi cercetată o instituție juridi- 
că, mai ales una deosebit de importantă ca aceea care face obiectul de analiză al 
prezentului capitol, punctul de plecare este dat de dispoziţiile constituționale. în 
materie. 

De această dată, vom face o excepţie de la acest principiu, spre a sublinia im- 
portanța deosebită, din punctul de vedere care ne interesează, a Legii nr. 18 din 19 
februarie 1991, republicată, prin care, pentru prima dată după anul 1990, au fost 
reintroduse în România dispoziţiile legale privitoare la domeniul public. Chiar dacă 
obiectul ei de reglementare este dat de terenuri, nu mai puțin, legea amintită dispu- 
ne că acestea pot aparține domeniului public care, la rându-i, poate fi de interes 
național, când proprietatea asupra sa, în regim de drept public, aparține statului, 
sau de interes local, când proprietatea, de asemenea în regim de drept public, 
aparține comunelor, oraşelor, municipiilor şi judetelor (art. 4). 

Legea nr. 18/1991 prevede, în art. 4 alin. (4), că terenurile din domeniul public 
sunt cele afectate unei utilități publice, iar textul următor enumeră anumite categorii 
de terenuri care aparțin domeniului public (art. 5), pentru ca în alin. (2) acelaşi 

articol să dispună că terenurile care fac parte din domeniul public sunt inalienabile, 
insesizabile şi imprescriptibile şi nu pot fi introduse în circuitul civil decât dacă, 
potrivit legii, sunt dezafectate din domeniul public. 

În ordine cronologică, dacă cercetările noastre au ajuns la o concluzie corectă, 
un alt important act normativ adoptat după anul 1990, care a avut, în cuprinsul său, 
dispoziţii privitoare la domeniul public, a fost Legea nr. 69 din 26 noiembrie 1991 
privitoare la administraţia publică locală, abrogată expres prin Legea nr. 215 din 23 
aprilie 2001, cu acelaşi obiect de reglementare. Într-adevăr, art. 4 alin. (2) din 
Legea nr. 69/1991 dispunea că unităţile administrativ-teritoriale — comuna, oraşul, 
județul —, ca persoane juridice de drept public, sunt proprietare ale bunurilor din 
domeniul public de interes local, potrivit legii. 


175. Constituţia adoptată prin referendum naţional la 8 decembrie 1991 consfin- 
țea existența a două forme fundamentale de proprietate în România, anume pro- 
prietatea publică şi proprietatea privată [art. 135 alin. (2)]. 

Articolui 135 alin. (3) dispunea că proprietatea publică aparţine statului sau uni- 
tăților administrativ-teritoriale, pentru ca în alineatul următor să fie arătate categorii- 
le de bunuri ce fac obiectul exclusiv al proprietăţii publice. De asemenea, legiuitorul 
constituant a înţeles să determine, cel puţin în esenţă, şi elemente ale regimului 
juridic al proprietăţii publice. Astfel, art. 135 alin. (5) prevedea că bunurile proprieta- 
te publică sunt inalienabile şi că, în condiţiile legii, ele pot fi date în administrare 
regiilor autonome ori instituţiilor publice sau pot fi concesionate ori închiriate. 

Observăm că în Constituţie era folosită noțiunea de proprietate publică, fiind 
vorba, evident, despre dreptul de proprietate publică, şi nu aceea de domeniu pu- 
blic, ca în legislația amintită mai sus. 

Este o remarcă ce va fi folosită în dezvoltările ulterioare privitoare la dreptul de 
proprietate publică. 

Aceste dispoziţii au fost practic preluate cu acelaşi conținut de art. 136 din Con- 
stituția revizuită în anul 2003. 


176. Felurite acte normative adoptate de legiuitorul român, în sens larg, oricare 
va fi fost acesta — de regulă Parlamentul sau Guvernul —, fac menţiuni despre pro- 
prietatea publică. 

Astfel, Legea nr. 50 din 29 iulie 1991 privind autorizarea executării lucrărilor de 
construcții, republicată, cu numeroasele ei modificări ulterioare, dispune, în art. 13 
alin. (2), că terenurile aparținând domeniului public al statului sau al unităţilor 
administrativ-teritoriale se pot concesiona numai în vederea realizării de construcții 
sau de obiective de uz şi/sau de interes public, cu respectarea documentațiilor de 
urbanism aprobate potrivit legii. Sau, în timp ce Legea apelor nr. 107 din 25 sep- 
tembrie 1996 determină, în art. 3, apele care aparțin domeniului public, art. 1 din 
Legea nr. 85 din 27 martie 2003 a minelori"! dispune că resursele minerale situate 
pe teritoriul şi în subsolul ţării şi al platoului continental în zona economică a Ro- 
mâniei din Marea Neagră, delimitate conform principiilor dreptului internaţional şi 
reglementărilor din convențiile internaţionale la care România este parte, fac obiec- 
tul exclusiv al proprietății publice şi aparțin statului român. 


1 M. Of. nr. 197 din 27 martie 2003. 

Tot astfel, Legea petrolului nr. 238 din 7 iunie 2004! dispune că resursele de 
petrol situate în subsolul țării şi al platoului continental românesc al Mării Negre, 
delimitat conform principiilor dreptului internaţional şi convențiilor internaționale la 
care România este parte, fac obiectul exclusiv al proprietății publice şi aparțin 
statului român (art. 1). 

În acte normative întâlnim adesea referiri la proprietatea publică a statului. Ast- 
fel, de exemplu, art. 7 C. silvic enumeră printre formele de proprietate asupra fon- 
dului forestier național fondul forestier proprietate publică a statului şi fondul fo- 
restier proprietate publică a unităţilor administrativ-teritoriale. Şi exemplele ar putea 
continua. 

Până la intrarea în vigoare a noului Cod civil, cel mai cuprinzător act normativ în 
materie a fost Legea nr. 213 din 17 noiembrie 1998 privind bunurile proprietate publi- 
că”, rămasă încă în vigoare, dar cu multe texte abrogate prin Legea nr. 71/2011, ca- 
re constituia reglementarea unitară, dezvoltătoare a principiilor constituționale, apli- 
cabilă proprietăţii publice a statului şi a unităţilor administrativ-teritoriale. 

Pentru prima dată însă în sistemul dreptului civil român, legea civilă fundamen- 
tală a ţării conţine o reglementare completă, chiar dacă numai uneori de principiu, 
a dreptului de proprietate publică. Într-adevăr, după ce art. 552 precizează că în 
dreptul nostru civil proprietatea este publică şi privată, Titlul VI al Cărţii a Iil-a a 
noului Cod civil — „Despre bunuri” — este consacrat dreptului de proprietate publică. 
Primul capitol al acestui titlu, intitulat „Dispoziţii generale”, defineşte şi reglemen- 
tează regimul juridic al dreptului de proprietate publică, modurile sale de dobândire 
şi de apărare; cel de-al doilea capitol al aceluiaşi titlu stabileşte modul de exercita- 
re a dreptului de proprietate publică prin drepturile reale ce îi corespund şi regimul 
juridic al acestor drepturi, inclusiv apărarea lor. Acesta este şi planul nostru de stu- 
diu în materie, cu excepția apărării sale şi a drepturilor reale corespunzătoare, care 
va fi analizată la capitolul consacrat apărării dreptului de proprietate. 


Secțiunea a 2-a. Definiţia dreptului de proprietate 
publică. Subiectele, conţinutul şi obiectul său 


177. Precizări preliminare. Până la intrarea în vigoare a noului Cod civil, atât 
în dispozițiile constituționale, cât şi în diferite acte normative care interesează 
materia au fost folosite două noțiuni: domeniul public şi proprietatea publică. Deşi 
s-ar putea susţine că ele sunt echivalente“, am arătat în cartea noastră anterioară 
consacrată drepturilor reale că noțiunea de domeniu public nu face altceva decât 
să determine bunurile care fac obiectul proprietăţii publice“. 


VI M.Of. nr. 535 din 15 iunie 2004. 

12! Titiul legii este dat, în prezent, de art. 89 din Legea nr. 71/2011 pentru punerea în apli- 
care a noului Cod civil. 

5! A se vedea C. BiRSAN, op. cit. (2008), p. 100; în acelaşi sens, E. CHELARU, op. cit. 
(2009), p. 66. 

] jbidem. 

Cum s-a spus, domeniul public este un ansamblu de bunuri, iar proprietatea 
publică nu este altceva decât dreptul ce poartă asupra acestor bunuri. 

Din acest punct de vedere, este de reținut că „Sub denumirea sa definiţia drep- 
tului de proprietate publică, art. 858 NCC dispune că acesta este dreptul de pro- 
_Prietate ce aparține statului sau unei unități administrativ-teritoriale asupra bunurifor 
care, prin natura lor sau prin, dectarația-egii, sunt de uz'ori de interes public, cu” 

“condiția să fie dobândite prin unul dintre modurile prevăzute de lege:În' primul său -— 

“ alineat, art. 859 NCC determină bunurile ce pot forma obiectul'exciusiv al proprie- 
tății publice, pentru ca, în al doilea alineat al său, să precizeze că celelalte bunuri 
care aparţin statului ori unităţilor sale administrativ-teritoriale fac parte, după caz, 
din domeniul public ori din domeniul privat al acestora, cu aceeaşi precizare: să fi 
fost dobândite, la rândul lor, prin unul dintre modurile prevăzute de lege. 

Aşadar, dreptul subiectiv este dreptul de proprietate publică ce are ca titulari 
statul sau unităţile sale administrativ-teritoriale.. Obiectul acestui drept este, dat. de. 
domeniul public, format din totalitatea bunurilor, determinate potrivit unor criterii 
legale, ce aparțin subiectelor amintite? 

i Noţiunea-de domeniu public şi chiar 'de domenialitate!”!, amintită de unii autori, 
are mai degrabă o anumită conotaţie de ordin istoric. Într-adevăr, urmare a revoluți- 
ilor burgheze din țările europene care au avut loc în secolele XVII-XVIII, bunurile 
care în orânduirea feudală aparțineau coroanei sau prințului, alcătuind domeniul 
acestuia, au fost trecute în proprietatea naţiunii, constituind domeniul public al sta- 
tului, expresie a naţiunii. În prezent, astfel cum este ea utilizată în unele acte nor- 
mative, credem că această noțiune evocă ideea de totalitate de bunuri ce aparțin 
subiectelor de drept public determinate ca atare de lege: statul şi unitățile adminis- 
trativ-teritoriale“l. 

De altfel, în literatura noastră juridică s-a arătat că bunurile mobile sau imobile 
ce aparțin statului şi unităților sale administrativ-teritoriale, fie că sunt în proprieta- 
tea publică, fie că sunt în proprietatea privată a acestor entități juridice, alcătuiesc 
categoria juridică a bunurilor domeniale, noțiune care însă nu are a fi confundată 
cu noțiunea de patrimoniul“. Într-adevăr, noţiunea de patrimoniu include, pe lângă 
drepturile de proprietate asupra bunurilor, alte drepturi reale şi drepturi de creanţă, 
precum şi datoriile corespunzătoare. De altfel, art. 119 din Legea nr. 215/2001 pri- 
vitoare la administrația publică locală delimitează patrimoniul unităţilor administra- 
tiv-teritoriale, arătând că acesta se compune din bunurile mobile şi imobile ce 
aparțin domeniului public al unei asemenea unităţi, domeniul privat al acesteia, 
adică bunurile mobile şi imobile ce intră în alcătuirea domeniului lor privat, precum 


"1 A se vedea FL.A. BA!As, în FL.A. BAlAS, E. CHELARU, R. CONSTANTINOVICI, |. MACOVEI 
(coord.), op. cit., p. 879. 

2! După cum a decis o curte de apel, domeniul public este un concept care individuali- 
zează o masă de bunuri cu un regim juridic ocrotit în mod preferenţial de lege, în timp ce 
proprietatea publică se referă la dreptul subiectiv având ca obiect bunurile ce alcătuiesc 
domeniul public; a se vedea C.A. Bucureşti, s. a IV-a civ., dec. nr. 305/1999, în C.P.J. 1999, 
Ed. Rosetti, Bucureşti, 2001, p. 106. 

5! A se vedea A. IORGOVAN, Tratat de drept administrativ, ed. a 2-a revăzută şi adăugită, 
vol. II, Ed. Nemira, Bucureşti, 1996, p. 58. 

(l A se vedea şi G.N. LUTESCU, op. cit., p. 153-154, 

'5l A se vedea V. STOICA, 0p. cit. (2009), p. 170-171. 

şi drepturile şi obligaţiile cu caracter patrimonial ale căror titulare sunt aceste uni- 
tăți. 

Aşa după cum vom vedea în cele ce urmează, esențial este regimul juridic al 
bunurilor ce alcătuiesc domeniul public al statului ori al unităților sale administrativ- 
teritoriale şi cel al bunurilor care alcătuiesc domeniul privat al acestora. Asupra 
bunurilor din domeniul public, statul şi unitățile administrativ-teritoriale exercită 
dreptul de proprietate publică, drept ce are un regim juridic distinct de cel de drept 
comun; asupra bunurilor ce alcătuiesc domeniul privat al entităţilor juridice amintite, 
acestea exercită dreptul de proprietate privată, în principiu, cu regimul juridic 
analizat mai sus, în capitolul consacrat acestui drept. 


178. Criteriul de determinare a bunurilor ce formează obiect al dreptului de 
proprietate publică. Am văzut că, potrivit art. 858 NCC, roprietatea publică 
cuprinde acele bunuri care, fie prin natura lor, fie prin declarația legii, sunt de uzori 
de interes public, cu condiția să fi fost dobândite prin unul dintre modurile prevăzu- 
te de lege. 

De asemenea, legea organică în materie, Legea nr. 213/1998 privind bunurile 
proprietate publică, dispune că domeniul public este alcătuit din bunurile prevăzute 
de art. 136 alin. (3) din Constituţie, revizuită, din bunurile stabilite ca atare prin 
anexa care face parte integrantă din lege, precum şi „din orice alte bunuri care, po- 
trivit legii sau prin natura lor, sunt de uz sau de interes public" şi au fost dobândite 
de stat sau de unitățile sale administrativ-teritoriale prin modurile prevăzute de lege 
(art. 3). Rezultă, aşadar, că domeniul public cuprinde dreptul de proprietate al sta- 
tului sau al unităţilor administrativ-teritoriale asupra bunurilor care, prin natura lor 
sau prin destinaţia legii, sunt de uz şi de utilitate publică”!. 

De aceea, chiar înainte de adoptarea Legii nr. 213/1998, în practica jurisdictio- 
nală constituțională, cu referire la criteriile de determinare a bunurilor care formea- 
ză obiect al proprietăţii publice, s-a decis că, pe de o parte, fac obiectul exclusiv al 
acesteia bunurile enumerate expres în art. 135 alin. (4) — în prezent art. 136 
alin. (3) — din Constituţie, iar, pe de alta, cele stabilite de a/te legi decât Constituția, 
la care acelaşi text constituțional face trimitere. La rândul lor, aceste alte legi folo- 
sesc două metode — în realitate două criterii (n.n., C.B.) — spre a determina bunu- 
rile care formează obiectul proprietăţii publice: enumerarea unor asemenea bunuri, 
adică determinarea lor prin lege, sau recurgerea la criteriul destinaţiei acelor bu- 
nuri, care nu poate fi alta decât uzul sau utilitatea publică!?.. 


! În acest sens, într-o decizie de speță a Curţii Supreme de Justiție se arată că, „în prin- 
cipiu, toate bunurile destinate folosinţei publice fac parte din domeniul public”; a se vedea 
C.S.J., s. cont. adm., dec. nr. 152/1994, în Dreptul nr. 6/1995, p. 93; în acelaşi sens, pentru bu- 
nuri de interes local, a se vedea C.S.J., s. cont. adm., dec. nr. 393/1994, în Dreptul nr. 6/1995, 
p. 92-93. 

?! A se vedea C.C., Decizia nr. 31 din 26 mai 1993 şi Decizia nr. 33 din 26 mai 1993, în 
Curtea Constituţională. Culegere de decizii 1992-1993, p. 203-204, respectiv p. 211-212. 
Este de observat că în literatura noastră juridică uneori se face distincţia între bunurile de 
„uz public” şi bunurile de „interes public”; astfel, sunt bunuri de „uz public” acele bunuri care, 
prin natura lor, sunt de folosință generală, cum ar fi piețele, drumurile, podurile, la care au 
acces toți membrii societăţii, iar bunurile „de interes public” sunt acele bunuri care, prin na- 
tura lor, sunt destinate a fi folosite ori exploatate în cadrul unui serviciu public, pentru desfă- 
şurarea unor activități care interesează întreaga societate sau o anumită colectivitate, fără a 

Atât dispoziţiile art. 858 NCC, cât şi cele cuprinse în alte acte normative ce inte- 
resează materia, precum şi practica jurisdicțională constituțională ne permit să 
determinăm criteriul de determinare a apartenenţei unui bun la proprietatea pu- 
blică; acesta este criteriul destinaţiei ori al afectațiunii bunului, uzului ori interesului 
publicl!!. Această destinaţie poate rezulta fie din natura bunului, fie din declarația 
expresă a legii, în sensul că un anumit bun este de uz ori de interes public. 

Destinația bunului uzului ori interesului public este condiția necesară, esenţială, 
dar nu suficientă, pentru ca un bun mobil sau imobil să poată forma obiectul pro- 
prietăţii publice; într-adevăr, numai un bun care a intrat în proprietatea publică a 
statului ori a unităţilor sale administrativ-teritoriale prin unul dintre modurile prevă- 
zute de lege pentru dobândirea acestui drept va avea calitatea în discuţie. 

Aşa cum vom vedea imediat, art. 863 NCC reglementează modurile specifice 
de dobândire a dreptului de proprietate publică, acestea fiind moaurile prevăzute 
de lege. În acelaşi timp, art. 554 alin. (1) NCC, intitulat proprietatea publică, preve- 
de că aceasta aparţine statului şi unităţilor sale administrativ-teritoriale asupra bu- 
nurilor care, prin natura lor ori prin declaraţia legii, sunt de uz sau de interes public, 
însă numai dacă au fost legal dobândite de aceste entităţi juridice. Aceasta, deoa- 
rece legile speciale au putut sau pot să constituie un temei juridic pentru dobândi- 
rea dreptului de proprietate publică asupra unor categorii de bunuri. Spre exemplu, 
art. 6 alin. (1) din Legea nr. 213/1998 privind bunurile proprietate publică dispune 
că fac parte din domeniul public sau privat al statului sau al unităţilor sale adminis- 
trativ-teritoriale — pe noi interesându-ne aici numai bunurile ce pot intra în domeniul 
public al acestor subiecte de drept — bunurile dobândite de stat în perioada 6 
martie 1945 - 22 decembrie 1989, dacă au intrat în proprietatea statului în temeiul 
unui titlu valabil, cu respectarea Constituţiei, a tratatelor pia popa la care 
România este parte şi a legilor în vigoare la data preluării lor de către stat?! 

Acele bunuri care au fost preluate de stat fără titlu valabil, inclusiv cele obținute 
prin vicierea consimțământului celui de la care au fost trecute în proprietatea sta- 
tuiui, pot fi revendicate de către foştii proprietari ori de succesorii acestora, dacă nu 
fac obiectul unor legi speciale de reparație; valabilitatea titlului are a fi stabilită de 
instanța de judecată competentă [art. 6 alin. (2) şi (3) din Legea nr. 213/1998]. 


179. Definiția dreptului de proprietate publică. Plecând de la dispoziţiile 
art. 858 NCC şi pe baza criteriului care credem că trebuie avut în vedere pentru 
determinarea cuprinsului domeniului public şi, pe cale de consecință, a însuşi 


avea acces la folosinţa lor concretă şi nemijlocită orice persoană sau toate persoanele, cum 
sunt dotările tehnico-edilitare, clădirile şcolilor şi spitalelor, teatrele, muzeele statului etc.; a 
se vedea L. Pop, L.M. HAROSA, op. cit., p. 25; în acelaşi sens, a se vedea V. STOICA, 0p. cit. 
(2009), p. 172. De asemenea, cu privire la criteriile cuprinderii unui bun în domeniul public, 
în practica judiciară s-a decis că apartenenţa unui teren, calificat ca fiind „loc de joacă pen- 
tru copii”, în întregime la domeniul public, cu consecințele juridice ce ar rezulta din aceasta, 
ar putea fi acceptată doar atunci când, prin felul şi măsura în care este amenajat, conjugate 
cu destinaţia şi uzul său obişnuite, apare ca neîndoielnică o atare situație a acelui teren; a 
se vedea C. A. Cluj, dec. civ. nr. 1733 din 31 septembrie 2001, în C.J. nr. 1/2003, p. 80. 
'] A se vedea V. STOICA, op. cit. (2009), p. 172. 

A Privitor la noţiunea de titlu valabil prevăzută de acest text, a se vedea FL. BAIAS, 
B. DUMITRACHE, M. NICOLAE, Ftegimul juridic al imobilelor preluate abuziv. Legea nr. 10/2001 
comentată şi adnotată, vol. |, Ed. Rosetti, Bucureşti, 2001, p. 69-91. 

dreptului de proprietate publică asupra acestuia, | dreptul de proprietate publică 

poate fi definit ca fiind acel drept subiectiv de proprietate ce aparține statului sau 
“unităților sale administrativ-teritoriala asupra bunurilor care, fie prin natura lor, fie 
-printr-o dispoziție specială a legii, sunt de uz şi de utilitate publică, cu condiția ca 
„acestea să fi fost dobândite prin unul dintre modurile prevăzute de lege. | 


180. În primul rând, după cum se poate lesne observa, definiția pe care am 
încercat a o da dreptului de proprietate publică nu se îndepărtează de cea dată de 
art. 858 NCC; de altfel, s-a observat că definiţia legală a dreptului de proprietate 
publică este „formulată într-o manieră doctrinară”!". În al doilea rând, în definiţia 
dată nu am pus accentul pe atributele dreptului de proprietate - posesia, folosința 
şi dispoziția —, atribute pe care orice titular al dreptului le exercită asupra bunurilor 
care formează obiectul acestuia!?. 

Nu am făcut-o în mod deliberat, deoarece considerăm că în cazul proprietăţii 
publice atributele dreptului de proprietate sunt exercitate, în esenţă, în conditii 
specifice. 

Mai întâi, nu împărtăşim opinia exprimată în doctrina mai vechel?, potrivit cu 
care asupra bunurilor din domeniul public nu se regăseşte exercițiul prerogativelor 
conferite de dreptul de proprietate, pentru că ele servesc folosinţei publice, pentru 
că bunurile din domeniul public nu se pot înstrăina, fiind inalienabile, şi pentru că, 
în principiu, ele nu produc niciun venit; că, aşa fiind, titularul domeniului public nu 
ar avea decât un drept „de conservare şi supraveghere a bunurilor afectate folo- 
sinței publice”. 

De altfel, am arătat că art. 555 NCC dispune că proprietatea privată este dreptul 
titularului de a poseda, folosi şi dispune de un bun în mod exclusiv, absolut şi 
perpetuu, în limitele prevăzute de iege, iar potrivit art. 554 alin. (2) NCC, dacă prin 
lege nu se prevede altfel, dispoziţiile aplicabile dreptului de proprietate privată se 
aplică şi dreptului de prop Sală publică, însă numai în măsura în care sunt com- 
patibile cu acest drept“l. 

De aceea, considerăm îndreptățită afirmaţia potrivit cu care exercițiul prerogati- 
velor dreptului de dd dl ina se regăseşte, într-o formă specifică, chiar şi în cazul 
proprietății publice a 

În al doilea rând, astfel cum am arătat cu un alt prilej, alături de alți autori, referi- 
tor la aceeaşi problemă şi pe aceeaşi linie de gândire mai sus exprimată, am 
considerat că se poate distinge între bunurile proprietate publică prin natura lor şi 
cele aflate în proprietate publică prin destinaţia legii. 

În privința bunurilor aflate în domeniul public prin natura lor, adesea statul nu se 
poate spune că le posedă, le stăpâneşte în mod direct şi nemijlocit, pentru că 
multe dintre ele sunt în folosință publică: parcurile naționale, drumurile naţionale, 


1 A se vedea FL.A. BAiAS, op. cit. (2012), p. 875. 

(2 în sens contrar, a se vedea FL.A. BAIAS, op. cit. (2012), p. 876-877. 

Il A se vedea G.N. LuȚEscu, op. cit., p. 166-167. 

4] Ca simplă observaţie de ordin istoric, amintim că art. 2 din Legea nr. 213/1998, text 
abrogat însă expres prin art. 89 din Legea nr. 71/2011 privind punerea în aplicare a noului 
Cod civil, prevedea că statul sau unităţile administrativ-teritoriale exercită posesia, folosința 
şi dispoziția asupra bunurilor care alcătuiesc domeniul public, în limitele legii. 

(5! A se vedea C. OPRIŞAN, /OC. cit, p. 7. 

canalele navigabile, digurile de apărare împotriva inundaţiilor etc. Nu este mai puțin 
adevărat că statul poate concesiona asemenea bunuri şi obține, astfel, venituri din 
exploatarea lor. Aceasta nu infirmă însă principiul mai sus expus. Sau este limpede 
că statul nu poate să posede spaţiul aerian, dar veghează, prin organele sale spe- 
cializate, la respectarea lui pe ideea de suveranitate, după cum, potrivit reglemen- 
tărilor interne şi internaţionale, ar putea obţine venituri prin acordarea autorizaţiilor 
de survolare. Asemănător se poate raţiona şi pentru apele de suprafață, apele 
subterane sau apele maritime interioare. 

Cu referire la bunurile proprietate publică prin destinaţia legii, considerăm că, de 
asemenea, problema pusă în discuţie poate fi nuanțată. Intr-adevăr, asemenea bu- 
nuri, de regulă, pot fi atât proprietate privată, cât şi proprietate publică. Dacă sunt 
proprietate publică, ele sunt destinate, cel mai adesea, folosinţei publice sau pune- 
rii în valoare pentru public: o colecție de artă, o colecție numismatică, alte obiecte 
aflate în muzee pe plan central sau județean. 

În privința unor asemenea bunuri, credem că statul sau unitățile administrativ- 
teritoriale exercită atributul posesiei, chiar şi pe cel al folosinţei, pentru că se pot 
percepe — spre exemplu — taxe de la vizitatori, iar „folosința” publică apare adeseori 
ca pur intelectuală, ca o delectare a spiritului. 

Alteori, legiuitorul le-a declarat ca fiind proprietate publică din raţiuni care pot 
ține de buna funcţionare a organelor statului, prin asigurarea, spre exemplu, a unor 
spaţii corespunzătoare de locuit conducătorilor acestora, de un anumit nivel, sau 
pentru activități de reprezentare şi protocol. Este situația /ocuințelor de protocol 
care, spre exemplu, pe temeiul art. 57 din Legea nr. 114/1996 a locuinţei, republi- 
cată, sunt proprietate publică a statului, administrate de Regia Autonomă „Adminis- 
trația Patrimoniului Protocolului de Stat”, care asigură evidenţa, întreținerea, repa- 
rarea şi conservarea acestora, precum şi încasarea chiriei, dar sunt destinate a fi 
folosite de către înalți demnitari ai statului ca reşedințe oficiale, în condiţiile prevă- 
zute de aceeaşi lege (art. 58). 

Ca o concluzie la discuția pe care am făcut-o, vom reține o decizie a Curţii Con- 
stituționale în care s-a statuat în chip judicios în sensul că regimul juridic general al 
proprietăţii, publică sau privată, vizează, ca soenţă, cele trei elemente ale dreptului 
de proprietate: posesia, folosinţa şi dispoziţial”!. 2] 

Jurisdicția constituţională nu a voit să pună astfel semnul egalităţii între regimul 
juridic al proprietăţii publice şi cel al proprietăţii private, ci a voit să exprime o idee 
fundamentală: oricare ar fi forma proprietăţii, pe conţinut vom găsi întotdeauna 
exercițiul celor trei atribute, chiar dacă acesta se va face în modalităţi specifice. 


181. Subiectele dreptului de proprietate publică. Din dispozițiile constituţio- 
nale şi ale altor acte normative care interesează materia, din prevederile art. 858 
NCC, cât şi din definiţia pe care am dat-o dreptului de proprietate publică rezultă că 
_Subiectele acestui drept suni.statul — asupra bunurilor.din domeniul-public, de. inte- 
res naţional — şi unităţile administrativ-teritoriale (comuna, oraşul, „municipiul, jude- 


'] Am arătat mai sus (a se vedea nr. 120) că, potrivit art. 2 lit. g) din Legea nr. 114/1996, 
modificată şi republicată, prin locuință de protocol se înțelege acea locuință destinată utili- 
zării de către persoanele care sunt alese sau numite în unele funcții sau demnități publice, 
exclusiv pe durata exercitării acestora. 

2] A se vedea Decizia nr. 4/1992 (M. Of. nr. 182 din 30 iulie 1992). 

țul) — asupra bunurilor din domeniul public de interes local. Niciun alt subiect de 
drept public sau de drept privat nu poate fi titular al dreptului de proprietate asupra 
bunurilor din domeniul public.) Este o idee care trebuie subliniată spre a se evita 
orice confuzie. Imprejurarea că persoane juridice de drept public primesc, în admi- 
nistrare, bunuri din domeniul public sau că altor persoane juridice le sunt conce- 
sionate asemenea bunuri nu trebuie să ne ducă la o altă concluzie!” 

Cu privire la dispozițiile constituționale aplicabile noțiunii puse în discuție, sunt 
de reținut anumite deosebiri?! între prevederile cuprinse în Constituţia din anul 
1991 şi forma ei revizuită din anul 2003. Astfel, art. 135 alin. (4) din Constituţia ori- 
ginară prevedea că „Bogăţiile de orice natură ale subsolului, căile de comunicație, 
spaţiul aerian, apele cu potenţial energetic valoriticabil şi acelea ce pot fi folosite în 
interes public, plajele, marea teritorială, resursele naturale ale zonei economice şi 
ale platoului continental, precum şi alte bunuri stabilite de lege, fac obiectul exclu- 
siv al proprietăţii publice”. În prezent, urmare a modificării şi revizuirii constituționa- 
le din anul 2003, art. 136 alin. (3) din Constituţie dispune că „Bogăţiile de interes 
public ale subsolului, spațiul aerian, apele cu potențial energetic valorificabil, de in- 
teres național, plajele, marea teritorială, resursele naturale ale zonei economice şi 
ale platoului continental, precum şi alte bunuri stabilite de legea organică, fac 
obiectul exclusiv al proprietăţii publice”. 

Se poate observa că noul text constituțional include în categoria bunurilor ce fac 
obiect exclusiv al proprietăţii publice numai bogățiile de interes public ale subso- 
lului, iar nu bogăţiile de orice natură ale subsolului, cum prevedea fostul art. 135 
alin. (4) din Constituția originară. De asemenea, potrivit noii prevederi constituțio- 
nale în materie, numai apele cu potențial energetic valorificabil, de interes naţional, 
constituie obiect exclusiv al proprietății publice, spre deosebire de reglementarea 
anterioară, care includea în această categorie de proprietate toate apele cu po- 
tențial energetic valorificabil şi acelea ce puteau fi folosite în interes public, iar căile 
de comunicaţii nu mai sunt enumerate printre bunurile ce pot face obiect exclusiv al 
proprietății publice. 

Deosebirile constituţionale evocate nu sunt întâmplătoare; noile prevederi re- 
flectă concepția mai largă a constituantului român privitoare la dezvoltarea proprie- 
tății private, nu a celei publice. Într-adevăr, este de conceput trecerea unor căi de 
comunicaţie în proprietate privată, după cum pot forma obiect al acestei proprietăți 
orice bogății ale subsolului ce nu sunt de interes public ori apele cu potenţial ener- 
getic valorificabil de interes local sau cele care nu prezintă un asemenea interes. 

Este rațiunea pentru care, credem noi, determinând obiectul exclusiv al dreptu- 
lui de proprietate publică, art. 859 alin. (1) NCC reia in terminis dispoziţiile art. 136 
alin. (3) din Constituţie. 

_În orice caz, bunurile ce formează exclusiv obiect al proprietății publice sunt, în 
primul rând, cele enumerate de dispoziţiile art. 136 alin. (3) din Constituţia revizuită 
şi de art. 859 alin. (1) NCC, la care pot fi adăugate, prin lege organică, alte catego- 
rii de bunuri. De altfel, potrivit art. 73 alin. (3) din Constituţie, printre alte multiple 


('] în sens contrar, a se vedea J. MAnoLiu, GH. DURAC, Drept civil. Drepturile reale princi- 
pale, Ed. Fundaţiei „Chemarea”, laşi, 1994, p. 48-49. 
Cu privire la aceste deosebiri, a se vedea şi E. CHELARU, op. cit., p. 60-61; privitor la 
interpretarea dispoziţiilor art. 136 alin. (3) din Constituţie, a se vedea V. SToicA, op. cit., 
vol. |, p. 417-419. 

domenii de reglementare ale legii organice, este cuprins şi „regimul general ai pro- 
prietății şi al moştenirii” (lit. m) din acest text]. De asemenea, deşi textul constituțio- 
nal nu prevede aceasta în mod expres, bunurile enumerate de art. 136 alin. (3) din 
Constituţie pot forma numai obiectul dreptului de proprietate publică a statului, nu 
şi al dreptului de proprietate publică ce are ca titular unitățile administrativ-teri- 
toriale. Acestea din urmă pot fi titulare ale dreptului de proprietate publică numai 
asupra acelor bunuri în privința cărora, în temeiul unei legi organice, li se recu- 
noaşte calitatea de proprietar". Aceste subiecte de drept dobândesc, la rândul lor, 
un drept real propriu de administrare sau de concesiune asupra bunurilor astfel 
primite, care nu se confundă cu dreptul de proprietate, ci reprezintă o moaalitate 
specifică de exercitare a dreptului de proprietate publică, în condiţiile art. 866 şi 
urm. NCC. 


182. Bunurile care formează obiectul proprietăţii publice. Prin aplicarea 
criteriului amintit mai sus, anume natura bunurilor sau destinația acestora stabilită 
de lege, precum şi prin raportare la dispozițiile constituționale, ale noului Cod civil 
şi ale altor legi în materie, putem determina bunurile asupra cărora subiectele drep- 
tului de proprietate publică exercită acest drept. 

Deşi suntem în prezența unor dispoziţii legale adoptate anterior modificărilor con- 
stituționale în materie din anul 2003, trebuie să reținem că, potrivit art. 3 alin. (1) din 
Legea nr. 213/1998 privind bunurile proprietate publică, domeniul public este 
alcătuit din bunurile prevăzute de art. 135 alin. (4) — în prezent art. 136 alin. (3) — 
din Constituţie, din cele stabilite prin anexa care face parte integrantă din lege şi 
din orice alte bunuri care, potrivit legii sau prin natura lor, sunt de uz sau de interes 
public şi sunt dobândite de stat sau de unitățile administrativ-teritoriale prin moduri- 
le prevăzute de lege. 

Anexa de care vorbeşte art. 3 din Legea nr. 213/1998 cuprinde liste separate de 
bunuri care fac parte din domeniul public a! statului (1), din domeniul public jude- 
țean (Il) şi din domeniul public local (1ll), acesta din urmă aparținând comunelor, 
oraşelor şi municipiitori?l. 

În anexă sunt enumerate bunurile prevăzute de Constituţia din 1991, bunuri 
cuprinse în unele reglementări speciale, precum şi alte categorii de bunuri. Oricum, 
enumerarea din anexă privitoare la bunurile din domeniul public, de interes naţio- 
nai, județean sau local, nu poate fi exhaustivă, ci numai exemplificativă, oricât de 
cuprinzătoare ar fi ea. 

Mai mult, în termen de 9 luni de la data intrării în vigoare a Legii nr. 213/1998, 
toate bunurile aparținând domeniului public au fost supuse inventarierii; această 
obligație a fost impusă de lege atât statului, cât şi unităților sale administrativ-teri- 
toriale, după procedura prevăzută de art. 19-21 din Legea nr. 213/1998, precum şi 
de Norme metodologice adoptate în baza acestor dispoziţii. De asemenea, art. 122 
din Legea administraţiei publice locale nr. 215/2001 dispune că toate bunurile ce 
aparțin unităților administrativ-teritoriale, deci şi cele din domeniul public al acesto- 


(' A se vedea E. CHELARU, op. cit., p. 61; V. STOICA, 0p. cit., vol. |, p. 419. 
(? Aceste liste au fost moditicate succesiv prin mai multe ordonanțe de urgenţă ale Gu- 
vernului, cât şi prin Legea nr. 241/2003 pentru modificarea anexei la Legea nr. 213/1998. 

ra, sunt supuse inventarierii anuale. În orice caz, după cum s-a observati, înscrie- 
rea unui bun într-un asemenea inventar face să se prezume apartenenţa bunului 
respectiv la domeniul public al entității juridice titulare a acestui domeniu. 

Am arătat mai sus că, la rândul său, art. 859 NCC determină obiectul proprie- 
tății publice, delimitând-o de domeniul privat. Am văzut că, reluând dispozițiile 
art. 136 alin. (3) din Constituţie, art. 859 alin. (1) precizează care sunt bunurile 
obiect exclusiv al proprietății publice, respectiv bogăţiile de interes public ale sub- 
solului, spațiul aerian, apele cu potenţial energetic valorificabil, de interes naţional, 
plajele, marea teritorială, resursele naturale ale platoului continental, precum şi alte 
bunuri stabilite prin lege organică. Cel de-al doilea alineat al aceluiaşi text dispune 
că celelalte bunuri, care aparţin statului ori unităţilor sale administrativ-teritoriale, 
fac parte, după caz, din domeniul public sau din domeniul privat al acestora, însă 
numai (că au fost dobândite, la rândul lor, prin unul dintre mijloacele prevăzute 
de lege 


183. Din cele mai sus arătate putem să tragem mai multe concluzii. 

O primă concluzie este aceea că. există bunuri care fac parte exclusiv,din do-. 
meniul public al statului sau al unităţilor administrativ-teritoriale, după caz. Acestea 
sunt bunurile prevăzute de art. 136 alin. (3) din Constituţie, pentru domeniul public 
al statului, şi bunurile prevăzute ca aparţinând acestuia sau unităţilor administrativ- 
teritoriale prin legi organice”, | 

O a doua concluzie este aceea că,lîn măsura în care anumite bunuri nu fac 

parte exclusiv din domeniul public, e/e se pot regăsi atât în cadrul acestuia, cât şi, 
în elo/ȚIenIu! privat, care poate avea ca titular statul sau unitățile sale administrativ- 
teritoriale, De asemenea,Lele pot fi şi în proprietate privată, aparținând oricărui alt 
subiect de drept, în condiţiile legii. 
Aşa fiind, se impune şi o a treia concluzie, de ordin general, în sensul că, spre a 
vedea în ce măsură unui bun, care nu este exclusiv proprietate publică şi cu privire 
la care nu există nicio dispoziție legală prin care să fie declarat ca atare, urmează a 
i se aplica criteriul general în materie oferit de lege, anume acel bun să fie, prin 
natura lui, de uz şi de utilitate publică. _ 

Totuşi, pentru ca un bun.să fie în proprietate publică, mai trebuie îndeplinită-o 
condiție, anume el să fi intrat în proprietatea statului cu respectarea prevederilor. 
p legale privitoare la dobândirea bunului în cauză, în vigoare la data când aceasta a 
avut loc. După cum s-a observat, simpla existenţă a unui bun în patrimoniul statului 
sau al Unităţii administrativ-teritoriale nu este de natură să conducă, în mod auto- 
mat, la concluzia că acel bun aparține domeniului public, chiar prin aplicarea crite- 


(11 A se vedea V. STOICA, Op. cit. (2009), p. 173. 
eu privire la obiectul dreptului de proprietate publică, a se vedea FL.A. BaiAs, Comen- 
li IE art. 859 NCC, op. cit. (2012), p. 878-880. 

3 A se vedea, printre alte numeroase exemple, multe deja amintite, O.U.G. nr. 105/2001 
privind frontiera de stat a României (M. Of. nr. 352 din 30 iunie 2001), aprobată prin Legea 
nr. 243/2002 (M. Of. 302 din 8 mai 2002), care, după ce în art. 4 determină fâşia de pro- 
tecție a frontierei de stat, dispune, la art. 7, că aceasta face parte din domeniul public de 
interes naţional, care se administrează de către Ministerul de Interne, prin Poliţia de Fron- 
tieră Română. 

riilor cunoscute, cu excepția bunurilor prevăzute de art. 136 alin. (3) din Constituţie, 
care fac exclusiv obiectul proprietăţii publice". 

În aplicarea acestui principiu, cu referire la terenuri agricole, în practica judecă- 
torească s-a decis în sensul că, în măsura în care un asemenea teren a fost pre- 
luat de stat cu nerespectarea dispozițiilor legale privitoare la modul de efectuare a 
schimburilor de terenuri, în vigoare la data când operaţiunea juridică a avut loc, 
statul nu a dobândit dreptul de proprietate asupra acelui bun, ci este un simplu de- 
tentor precar, cu toate consecințele juridice care decurg din această situaţiei”. 


184. Delimitări față de alte noțiuni. După ce am încercat a evidenția criteriile 
potrivit cărora poate fi stabilită apartenenţa unui bun la proprietatea publică, am dat 
definiția acesteia şi am văzut, în principiu, concret din ce bunuri se compune ea, ni 
se pare util a discuta o altă problemă, anume aceea a delimitării noțiunii de pro- 
prietate publică de alte noțiuni utilizate în legislația noastră. 

Într-adevăr, acte normative adoptate după anul 1990 în diverse materii, cum ar 
fi regimul juridic al pădurilor, cel al apelor, al arhivelor naționale, al protecției bunu- 
rilor din patrimoniul cultural şi altele, folosesc noțiuni care ni se pare că necesită 
anumite precizări, prin raportare atât la criteriile de stabilire a bunurilor care pot for- 
ma obiect al proprietăţii publice, cât şi la determinarea concretă a acestor categorii 
de bunuri. 

Bunăoară, potrivit art. 1 din Legea Arhivelor Naţionale”, constituie izvoare isto- 
rice ce alcătuiesc Fondul Arhivistic Naţional al României documentele create de-a 
lungul timpului de către organele de stat, organizațiile publice sau private economi- 
ce, sociale, culturale, militare şi religioase, de către persoane fizice autorizate, pro- 
fesionişti care îşi desfăşoară activitatea în baza unei legi speciale şi persoane 
fizice. 

Administrarea, supravegherea şi protecția specială a documentelor care fac 
parte din Fondul Arhivistic Naţional al României se realizează de către un organism 
public de specialitate, Arhivele Naţionale. 

Persoanele fizice şi persoanele juridice creatoare şi deținătoare de documente 
care fac parte din Fondul Arhivistic Naţional al României răspund de evidenţa, in- 
ventarierea, selecţionarea, păstrarea şi folosirea acestor documente, în condiţiile 
prevăzute de Legea Arhivelor Naţionale (art. 4). 

De asemenea, Codul silvic din anul 2008 dispune că totalitatea pădurilor, a te- 
renurilor destinate împăduririi, a celor care servesc nevoilor de cultură, producție 
sau amenajare silvică, a iazuritor, a albiilor pâraielor, a altor terenuri cu destinaţie 
forestieră şi neproductive, cuprinse în amenajările silvice la data de 1 ianuarie 
1990 sau incluse în acestea ulterior în condiţiile legii, constituie, indiferent de na- 
tura dreptului de proprietate, fondul forestier naţional [art. 1 alin. (1)]. 

Acest fond este supus regimului silvic, astfei cum acesta este determinat prin 
dispozițiile Codului silvic. 

Administrarea fondului forestier proprietate publică a statului se face prin Regia 
Naţională a Pădurilor —- Romsilva, ca regie autonomă de interes național, aflată sub 


('] A se vedea E. CHELARU, 0p. cit., p. 40. 
(2! A se vedea C.S.J., s. cont. adm., dec. nr. 232/1994, în Dreptul nr. 1/1995, p. 94. 
Il Legea nr. 16 din 2 aprilie 1996 (republicată în M. Of. nr. 293 din 22 aprilie 2014). 

autoritatea statului prin autoritatea publică centrală care răspunde de silvicultură 
art. 11 alin. (1) C. silvic], iar fondul forestier proprietate publică a unităților adminis- 
trativ-teritoriale este administrat de ocoale silvice private, care funcționează ca regii 
autonome de interes local cu specific silvic sau pe bază de contracte încheiate cu 
ocoalele silvice din cadrul Regiei Naţionale a Pădurilor — Romsilva (art. 12 din 
acelaşi cod). 

Cât priveşte fondul forestier proprietate privată aparținând persoanelor fizice şi 
juridice, Codul silvic dispune că acesta este administrat prin ocoale silvice private, 
care funcționează similar asociaţiilor şi fundațiilor sau pe temeiul unor contracte de 
administrare încheiate cu alte ocoale silvice (art. 13). 

În privința apelor, art. 1 alin. (2) din Legea apelor nr. 107 din 25 septembrie 
1996, astfel cum a fost modificată şi completată prin Legea nr. 310 din 28 iunie 
2004!'!, precum şi prin alte acte normative subsecvente, dispune că acestea fac 
parte din domeniul public al statului, iar cunoaşterea, protecția, punerea în valoare 
şi utilizarea durabilă a resurselor de apă sunt acțiuni de interes general. Mai mult, 
în acelaşi text se precizează că apa nu este un produs comercial oarecare, ci este 
un patrimoniu natural, ce trebuie protejat, tratat şi apărat ca atare [art. 1 alin. (11) 
din lege]. 

În redactarea actuală, art. 4 alin. (1) din Legea apelor dispune că resursele de 
apă, de suprafață şi subterane sunt monopol natural de interes strategic, iar sta- 
bilirea regimului de folosire a resurselor de apă, ingiferent de forma de proprietate, 
este un drept exclusiv al Guvernului României, exercitat prin autoritatea publică 
centrală din domeniul apelor, iar apele din domeniul public se dau în administrarea 
Regiei Autonome „Apele Române”, de către ministerul de resort [art. 4 alin. (2)]. 
Dacă este vorba despre căi navigabile, reglementarea navigației şi a activităţilor 
conexe acesteia se face de către autoritatea publică centrală din domeniul trans- 
porturilor, prin unități de profil [art. 4 alin. (3)]. 

De asemenea, am arătat mai sus că prin Legea nr. 182 din 25 octombrie 2000 
privind protejarea patrimoniului cultural național mobil se instituie un regim juridic 
unitar pentru bunurile din patrimoniul cultural național mobil, ca parte a patrimoniu- 
lui cultural național, bunuri care, indiferent de regimul de proprietate, sunt supuse 
reglementărilor specițice de protejare a acestora (art. 1 din lege). 

Existența Fondului Arhivistic Naţional, a fondului forestier naţionai, a apelor care 
fac parte integrantă din domeniul public, a bunurilor mobile şi imobile cuprinse în 
patrimoniul cultural național al României este de natură să ne conducă la concluzia 
că toate asemenea bunuri fac parte din domeniul public al statului ori al unităţilor 
administrativ-teritoriale? 

Răspunsul nostru este categoric negativ. 

Aceste fonduri sunt alcătuite — astfel cum actele normative organice în materie 
o arată — din bunuri supuse unui anumit regim juridic privitor la păstrarea, conser- 
varea, gospodărirea şi administrarea lor, indiferent de titularul dreptului de proprie- 
tate. Impunerea unor asemenea obligații prin lege nu este de natură a schimba 
forma dreptului de proprietate privitoare la asemenea bunuri. Ele pot fi în proprieta- 
te publică sau privată, după criteriile pe care le-am analizat. 


(M.Of. nr. 584 din 30 iunie 2004. 

lată de ce nu credem că ar exista un domeniu public lato sensu, care să cuprin- 
dă toate bunurile care, proprietate publică sau privată, prin natura lor sau în temeiul 
unei dispoziții speciale a legii, trebuie păstrate şi transmise generațiilor viitoare, şi 
un domeniu public stricto sensu, care are ca obiect bunurile proprietate publică a 


statului şi a unităților administrativ-teritoriale!”!. 


185. Delimitarea domeniului public de interes național de cel de interes 
local. Încă înainte de intrarea în vigoare a noului Cod civil, actele normative pri- 
vitoare la domeniul public delimitau proprietatea publică a statului de cea a unităţi- 
lor administrativ-teritoriale. Astfel, potrivit art. 3 alin. (2) din Legea nr. 213/1998, do- 
meniul public al statului este alcătuit din bunurile prevăzute de art. 135 alin. (4) — în 
prezent art. 136 alin. (3) — din Constituţie, din cele stabilite prin lista anexă cuprin- 
zând unele bunuri care alcătuiesc domeniul public al statului şi al unităţilor adminis- 
trativ-teritoriale de la pct. |, precum şi din alte bunuri de uz sau de interes public 
național, declarate ca atare prin lege. 

Domeniul public al unităţilor administrativ-teritoriale se compune, dacă este vor- 
ba despre cel ce aparține județelor, din bunurile enumerate la pct. II în lista anexă 
la Legea nr. 213/1998 şi din alte bunuri de uz sau de interes județean, declarate ca 
atare prin hotărâre a consiliului local, dacă nu sunt declarate prin lege bunuri de uz 
sau de interes public naţional. 

La rândul lui, domeniul public al comunelor, al oraşelor şi al municipiilor cuprin- 
de bunurile prevăzute la pct. ill din anexa amintită şi din alte bunuri de uz sau de 
interes public locall?l, declarate ca atare prin hotărâre a consiliului local, dacă nu 
sunt declarate prin lege bunuri de uz sau de interese public naţional ori județean. 

De asemenea, în privința terenurilor, art. 4 alin. (2) din Legea fondului funciar 
nr. 18/1991 dispune că, în măsura în care acestea fac parte din domeniul public 
naţional, proprietatea asupra lor aparține statului, în regim de drept public, iar dacă 
fac parte din domeniul public „de interes local”, proprietatea asupra lor aparţine, tot 
în regim de drept public, comunelor, oraşelor, municipiilor sau judeţelor. 

Precizăm că aceste reglementări au rămas în vigoare şi sub regimul noului Cod 
civil, completând dispoziţiile acestuia în materie. 

La rândul său, noul Cod civil dispune în art. 860 alin. (1) că bunurile proprietate 
publică fac parte din domeniul public naţional, județean sau, după caz, local. Chiar 
dacă prevederea amintită nu arată cine sunt titularii acestor categorii ale dome- 
niului public, ea are a fi citită în lumina dispoziţiilor art. 3 alin. (2)-(4) din Legea 
nr. 213/1998, potrivit cu care domeniul public de interes naţional aparține statului, 
cel de interes județean are ca titular înseşi județele, iar domeniul public de interes 


I'! Pentru un punct de vedere contrar, a se vedea A. IORGOVAN, op. cit., p. 57; L. GIURGIU, 
loc. cit., p. 40-42; L. Pop, op. cit., p. 59-60. 

2 în practica supremei instanţe s-a decis că este nelegală includerea în domeniul public 
local a unor terenuri pentru care nu s-a justificat utilitatea publică în sensul dispozițiilor cu- 
prinse în art. 3 alin. (3) din Legea nr. 213/1998, terenuri ce constituie obiect al unor cereri de 
constituire a dreptului de proprietate în baza Legii fondului funciar nr. 18/1991, republicată, 
pentru care solicitanții au dovedit vocaţia la reconstituirea dreptului lor de proprietate pe ve- 
chiul amplasament; a se vedea I.C.C.J., s. cont. adm. şi fisc., dec. nr. 4016 din 15 noiembrie 
2006, redată de G.V. BinsAn, L. SânBu, B. GEORGESCU, În Jurisprudența Sectiei de contencios 
administrativ şi fiscal pe anul 2006, Semestrul II, Ed. Hamangiu, Bucureşti, 2007, p. 105. 

local aparţine comunelor, oraşelor şi municipiilori"!. Cât priveşte delimitarea între 
domeniul public naţional, cel județean şi cel locali, art. 860 alin. (2) NCC dispune că 
aceasta se face „în condițiile legii”, adică potrivit prevederilor reglementărilor cuprinse 
în legile organice aplicabile în materie, respectiv pentru terenuri Legea nr. 18/1991 a 
fondului funciar, iar pentru celelalte categorii de bunuri Legea nr. 213/1998 privind 
bunurile proprietate publică, precum şi Legea nr. 215/2001 a administraţiei publice 
locale. 

Cât priveşte criteriul de determinare între apartenența la domeniul public de 
interes naţional ori la cel de interes local, prin includerea, în această ultimă cate- 
gorie, şi a judeţelor, textele de lege evocate mai sus, respectiv art. 4 din Legea 
nr. 18/1991 şi art. 3 din Legea nr. 213/1998, dispun că acesta este dat de interesul 
privitor la domeniul public în discuţie: domeniul public de interes naţional aparține 
statului, cel de interes local aparține unităţilor administrativ-teritoriale. În caz de 
litigiu privitor la apartenenţa unui bun la domeniul public de interes naţional ori de 
interes local, va decide instanța de judecată. Astfel, art. 23 din Legea nr. 213/1998 
dispune că litigiile privitoare la delimitarea domeniului public al statului, al judeţelor, 
al comunelor, al oraşelor sau al municipiilor sunt de competenţa instanţei de con- 
tencios administrativ. 

În sfârşit, diverse raţiuni de ordin social-economic pot conduce la schimbarea 
apartenenţei unui bun ce face parte din unul dintre domeniile evocate în altul. Din 
acest punct de vedere, art. 860 NCC distinge între bunurile ce formează obiectul 
exclusiv al proprietăţii publice a statului sau a unităţilor administrativ-teritoriale po- 
trivit unei legi organice şi celelalte categorii de bunuri ce fac parte din domeniul pu- 
blic al acestor entităţi juridice. Astfel, bunurile din prima categorie, adică cele decla- 
rate de o lege organică bunuri proprietate exclusivă a statului ori a unităţilor sale 
administrativ-teritoriale, pot trece din domeniul public al statului în cel al entităților 
sale juridice teritoriale sau invers numai printr-o modificare a legii organice, lege 
care le-a declarat ca atare. 

În toate celelalte cazuri, trecerea unui bun din domeniul public al statului în cel 
al unei unități administrativ-teritoriale se va face potrivit legii. Astfel, art. 9 din Le- 
gea nr. 213/1998 dispune că trecerea unui bun din domeniul public al statului în 
domeniul public al unei unităţi administrativ-teritoriale se face la cererea consiliului 
judeţean, respectiv a Consiliului General al Municipiului Bucureşti sau a consiliului 
local, după caz, prin hotărâre a Guvernului; trecerea unui bun din domeniul public 
al unei unități administrativ-teritoriale în domeniul public al statului se face, la cere- 
rea Guvernului, prin hotărâre a consiliului județean, respectiv a Consiliului General 
al Municipiului Bucureşti sau a consiliului local. 


186. Dobândirea dreptului de proprietate publică. Articolul 863 NCC, sub 
titulatura „cazurile de dobândire a dreptului de proprietate publică”, dispune că 
acest drept se dobândeşte prin: 

a) achiziții publice, efectuate în condiţiile legii; 

b) expropriere pentru cauză de utilitate publică, în condiţiile legii; 


! A se vedea M. NicoLAE, Consideraţii asupra calității de subiect de drept civil a unităţilor 
administrativ-teritoriale, în Dreptul nr. 5/2002, p. 33; FL.A. Bas, op. cit. (2012), p. 880. 

C) donaţie sau legat, acceptat în condiţiile legii, dacă bunul, prin natura lui sau 
prin voinţa dispunătorului, devine de uz ori de interes public; 

d) convenţie cu titlu oneros, dacă bunul, prin natura lui ori prin voința dobândito- 
rului, devine de uz ori de interes public; 

e) transferul unui bun din domeniul privat al statului în domeniul public al aces- 
tuia sau din domeniul privat al unei unități administrativ-teritoriale în domeniul 
public al acesteia, în condițiile legii: 

f) alte moduri stabilite de lege”. | 

Fără a intra în amănunte, vom face numai câteva observaţii privitoare la aceste 
moduri de dobândire a proprietăţii publice enumerate de textul evocat. Astfel, „achi- 
ziția publică efectuată în condiţiile legi! urmează a fi făcută potrivit reglementării 
speciale în materie, anume O.U.G. nr. 34 din 19 aprilie 2006". însă, aşa după cum 
s-a observat!” cu deplin temei, achiziția publică poate constitui un mod de dobân- 
dire a proprietăţii publice numai dacă bunurile astfel dobândite ar urma să fie de uz 
ori de interes public, după cum precizează art. 863 lit. c) şi d) NCC, pentru moduri- 
le de dobândire pe care aceste texte le reglementează, nu şi art. 863 lit. a); desi- 
gur, bunul respectiv urmează a intra în domeniul public de interes naţional ori de 
interes local, după caz. 

Cât priveşte donația sau legatul, precum şi convenția cu titlu oneros, acestea sunt 
acte juridice supuse condiţiilor de validitate prevăzute de dispoziţiile noului Cod civil 
în materie, la care se adaugă prevederile din legile speciale aplicabile, cum ar fi, 
bunăoară, cele cuprinse în Legea administraţiei publice locale nr. 215/2001, prin 
care se precizează modul de acceptare a donațiilor şi legatelor. Astfel, potrivit 
art. 121 alin. (3) din această lege, donațiile şi legatele cu sarcini pot fi acceptate de 
unitățile administrativ-teritoriale numai cu aprobarea consiliului local! sau, după caz, 
a consiliului județean, cu votul majorităţii simple a consilierilor locali ori judeţeni, 
după caz; dacă o asemenea liberalitate este făcută fără sarcini, acceptarea aces- 
teia intră în competența primarului unității administrativ-teritoriale beneficiare pe 
temeiul art. 62 din Legea nr. 215/2001, potrivit cu care primarul reprezintă această 
unitate în raporturile cu alte autorităţi publice, cu persoanele fizice ori juridice ro- 
mâne sau străine. 

În sfârşit, pentru ca bunul obiect al donaţiei ori legatului să intre în domeniul 
public, acesta trebuie să fie, sau prin natura lui, sau prin voinţa dispunătorului, de 
uz ori de interes public. 

O altă observație se impune cu privire la art. 863 lit. e) NCC. Acest text permite 
ca anumite bunuri proprietate publică să fie dobândite prin trecerea lor din proprie- 
tatea privată a statului sau a unităților sale administrativ-teritoriale în proprietatea pu- 
blică a aceloraşi subiecte de drept public, pe temeiul prevederilor Legii nr. 213/1998. 
Astfel, într-o asemenea situaţie, trecerea operează pe baza unui act juridic de 
drept public, anume hotărârea Guvernului, pentru bunurile aflate în proprietatea 
privată a statului, sau hotărârea consiliului județean, respectiv a Consiliului General 


1] Până la intrarea în vigoare a noului Cod civil, art. 7 din Legea nr. 213/1998, text abro- 
gat expres prin art. 89 pct. 2 din Legea nr. 71/2011, prevedea, în principiu, aceleaşi moduri 
de dobândire a dreptului de proprietate publică; art. 863 NCC nu a mai preluat dobândirea 
acestui drept „pe cale naturală”, dar a inclus dobândirea lui prin convenție. 

(2 M. Of. nr. 418 din 15 mai 2006. 

SI A se vedea FL.A. BAIAS, op. cit. (2012), p. 886. 

al Municipiului Bucureşti ori a consiliului local, pentru cele aflate în proprietatea 
privată a acestora (art. 8 alin. (1) din lege]. 

Fiind vorba despre un act administrativ, hotărârea de trecere a bunului dintr-un 
domeniu în altul, în patrimoniul aceluiaşi proprietar, poate fi atacată, în condiţiile 
legii, la instanța de contencios administrativ competentă în a cărei rază teritorială 
se află bunul [art. 8 alin. (2)]. 

Dacă bunul care urmează a fi trecut în domeniul public aparține unor societăţi la 
care statul sau o unitate administrativ-teritorială, oricare ar fi aceasta — județ, mu- 
nicipiu, oraş, comună —, este acționar, operaţiunea de trecere în domeniul public se 
poate face numai cu titlu oneros şi cu acordul adunării generale a actionarilor so- 
cietății respective. În lipsa acestui acord, trecerea bunurilor societăţii în domeniul 
public se va putea face numai prin procedura exproprierii pentru cauză de utilitate 
publică şi după o justă şi prealabilă despăgubire [art. 8 alin. (3)). 

În practica jurisdicțională constituțională s-a decis, pe drept cuvânt, că, în cazul 
unor imobile intrate legal, pe calea privatizării, în proprietatea exclusivă a unor per- 
soane juridice de drept privat, singura modalitate în care se poate dispune trecerea 
lor în proprietate publică o constituie exproprierea, în condiţiile legii”. 

Înalta instanță constituțională nu a făcut decât să aplice principiul garantării 
proprietăţii private, indiferent de titular (art. 41 — în prezent art. 44 — din Consti- 
tuție), şi pe acela ai inviolabilităţii acestuia [art. 135 alin. (6) — în prezent art. 136 
alin. (5) — din Constituţie]. 


Secţiunea a 3-a. Caracterele juridice ale dreptului 
de proprietate publică şi limitele exercitării sale 


$1. Caractere juridice 


187. Precizări preliminare. Deosebirea esențială dintre dreptul de proprietate 
publică şi dreptul de proprietate privată constă în regimul juridic diferit pe care îl au 
cele două forme ale dreptului de proprietate. Într-adevăr, atât Constituția, în 
art. 136 alin. (4), cât şi reglementări deosebit de importante în materie, respectiv 
art. 5 alin. (2) din Legea nr. 18/1991 privitoare la fondul funciar, republicată, dispun 
că bunurile care formează obiect al proprietăţii publice sunt inalienabile, impre- 
scriptibile şi insesizabile. O prevedere asemănătoare se găsea şi în art. 11 din 
Legea nr. 213/1998, text în prezent abrogat expres prin art. 89 pct. 2 din Legea 
nr. 71/2011 privind punerea în aplicare a noului Cod civil. 

De asemenea, art. 120 alin. (2) din Legea nr. 215/2001 a administraţiei publice 
locale, după ce în alin. (1) prevede că aparțin domeniului public de interes locai 
sau județean bunurile care, potrivit legii sau prin natura lor, sunt de uz sau de inte- 
res public şi nu sunt declarate prin lege de uz sau de interes naţional, dispune că 
„bunurile ce fac parte din domeniul public sunt inalienabile, imprescriptibile şi inse- 
sizabile”. 

O prevedere de principiu în materie se regăsea şi în dispozițiile art. 1844 fostul 
C. civ., în prezent abrogat, potrivit cărora „nu se poate prescrie domeniul lucrurilor 


('] A se vedea C.C., Decizia nr. 121/1996 (M. Of. nr. 101 din 27 mai 1997). 

care, din natura lor proprie, sau printr-o declaraţie a legii, nu pot fi obiect de pro- 
prietate privată, ci sunt scoase afară din comerț!”. 

Reglementând unitar dreptul de proprietate publică, noul Cod civil consacră un 
text speciai caracterelor juridice ale acestui drept. Astfel, art. 861 înscrie principiul 
cuprins şi în actele normative speciale adoptate înainte de intrarea sa în vigoare, 
anume că bunurile proprietate publică sunt inalienabile, imprescriptibile şi insesiza- 
bile. Acest text determină regimul juridic al dreptului de proprietate publică, drept 
ce are caracterele juridice specifice enumerate, pe care le vom analiza în cele ce 
urmează. 

Înainte de aceasta însă, trebuie să reamintim că, potrivit art. 554 alin. (2) NCC, 
dacă prin lege nu se prevede altfel, dispoziţiile aplicabile dreptului de proprietate 
privată se aplică şi în privința dreptului de proprietate publică, în măsura în care ele 
sunt compatibile cu acesta din urmă. Or, determinând atât conţinutul, cât şi carac- 
terele juridice generale ale dreptului de proprietate privată, art. 555 NCC prevede 
că dreptul de proprietate privată conferă titularului său prerogativele cunoscute — 
posesia, folosința şi dispoziția —, prerogative care se exercită în mod exclusiv, 
absolut şi perpetuu, însă în limiteie stabilite de lege. 

Am arătat mai sus unele specificităţi ale exerciţiului atributelor dreptului de pro- 
prietate în privința dreptului de proprietate publică. Ceea ce vrem să subliniem 
acum este faptui că aceste prerogative se exercită și de către titularii dreptului de 
proprietate publică, oricare ar fi aceştia, în mod exclusiv, absolut și perpetuu, în 
condițiile legii, în funcţie de natura şi destinaţia bunurilor care fac obiectul acestui 
drept. Ca drept perpetuu, dreptul de proprietate publică nu se stinge prin neuz, ast- 
fel cum dispune prima parte a art. 861 alin. (2) NCC, dar caracterul perpetuității 
ține de însăşi durata existenței materiale a bunului proprietate publică, exact ca şi 
în cazul dreptului de proprietate privată. De exemplu, chiar dacă dreptul de pro- 
prietate publică este un drept exclusiv, multe dintre bunurile din domeniul public, fie 
de interes naţional, fie de interes local, sunt, prin natura lor, destinate uzului public: 
drumurile publice, muzeele, parcurile etc. 

În cele ce urmează, vom discuta însă despre caracterele juridice specifice ale 
dreptului de proprietate publică. 


188. Dreptul de proprietate publică este inalienabil; / | Articolul 136 alin. (4) din 
Constituția revizuită, art. 5 alin. (2) din Legea nr. privitoare la fondul fun- 
ciar, art. 120 din Legea nr. 215/2001 a administraţiei publice locale, precum şi, în 
prezent, art. 861 alin. (1) NCCF! dispun că bunurile proprietate publică nu pot fi 


1! Sub regimul acestor reglementări, instanța supremă a statuat, printr-o decizie de speţă 
cu valoare de principiu, că imobilele proprietate publică nu pot reveni în proprietatea privată 
a unei societăți comerciale în temeiul Legii nr. 15/1990 şi al H.G. nr. 834/1991, deoarece 
prin aceste norme nu se derogă de la regimul juridic prescris proprietăţii publice de a fi 
inalienabilă, insesizabilă şi imprescriptibilă [în speţă, o hală industrială dintr-un municipiu re- 
şedinţă de județ, construită în anul 1899, aflată în proprietatea publică a statului, fusese 
trecută ilegal în proprietatea unei societăți comerciale cu capita! de stat (|.C.C.J., s. civ. şi de 
propr. int., dec. nr. 5669 din 18 octombrie 2004, în Dreptul nr. 7/2005, p. 259)]. 

Il Aceeaşi caracteristică a dreptului de proprietate publică era prevăzută de dispoziţiile 
art. 11 alin. (1) din Legea nr. 213/1998, text abrogat expres prin art. 89 pct. 2 din Legea 
nr. 71/2011. 

înstrăinate; aceasta semnifică imposibilitatea înstrăinării lor prin mijloace juridice de 
drept privat, ele fiind scoase din circuitul civil general”. | 

Avându-se în vedere inalienabilitatea dreptului de proprietate publică, practica 
judecătorească a decis în mod constant că terenurile agricole proprietate publică 
nu pot fi cuprinse în procedura de reconstituire a dreptului de proprietate instituită 
prin Legea nr. 18/1991, modificată şi republicatăl?l. 

Facem precizarea căl_inalienabilitatea bunurilor proprietate publică operează 
numai atât timp cât bunul aparține domeniului public; 'De îndată ce un bun proprie- 
tate publică, prin decizia autorităţii competente, în condiţiile legii, este dezafectat 
din domeniul public şi trecut în domeniul privat al statului sau al unităţilor sale 
administrativ-teritoriale, e! va urma regimul juridic al bunurilor din acest domeniu, 
astfel că va putea fi înstrăinat, în condiţiile legii, sau se va „reconstitui” dreptul de 
proprietate privată asupra unui asemenea bun, în condiţiile legilor speciale adopta- 
te în materie!”. 

Aşa cum vom vedea mai jos, bunurile proprietate publică pot fi date în adminis- 
trarea regiilor autonome ori instituţiilor publice sau pot fi concesionate ori închiriate, 
în condiţiile determinate de lege. Aceasta nu înseamnă că bunurile respective ar 
înceta să mai aparțină domeniului public sau că ele ar putea fi înstrăinate. Aceste 
posibilități juridice au în vedere, aşa cum am mai spus, moaalităţile specifice de 
punere în valoare, de exploatare a bunurilor ce aparțin domeniului public, 


!! instanța supremă a decis, cu valoare de principiu, că inalienabilitatea bunurilor pro- 
prietate publică impune nu numai interdicția înstrăinării lor, ci şi imposibilitatea dobândirii 
acestora de către terți prin orice alt mod de dobândire reglementat de lege, actele juridice 
încheiate cu încălcarea acestui principiu fiind lovite de nulitate absolută. Aşa fiind, într-o 
speţă, ea a statuat în sensul că, din moment ce o societate comercială cu capital de stat 
avea doar în administrare bunuri imobile proprietate publică în vederea efectuării serviciilor 
publice cuprinse în obiectul său de activitate, ea nu putea vinde către terțe persoane acele 
bunuri, ele nefiind în proprietatea exclusivă a societăţii vânzătoare; a se vedea I.C.C.J., 
s. com., dec. nr. 1273 din 23 martie 2011, nepublicată. 

2! A se vedea, spre exemplu, C.S.J., s. cont. adm., dec. nr. 790/1994 şi dec. nr. 1036/1994, 
în Dreptul nr. 9/1995, p. 88-89; C.S.J,, dec. nr. 181/1995, în Dreptul nr. 4/1996, p. 121. 

2] Astfel, art. 45 din Legea nr. 18/1991 privitoare la fondul funciar şi art. 24-26 din Legea 
nr. 1/2000 privind reconstituirea dreptului de proprietate asupra terenurilor agricole şi forestiere 
prevăd condiţiile în care asemenea terenuri aflate în proprietatea publică a statului pot fi 
restituite foştilor proprietari. Aceasta presupune, mai întâi, trecerea terenurilor forestiere res- 
pective din proprietatea publică în proprietatea privată a statului şi apoi reconstituirea dreptului 
de proprietate al foştilor proprietari. In acest sens, art. 24 alin. (5) din Legea nr. 1/2000 dispune 
că „autoritatea publică centrală care răspunde de silvicultură va lua măsuri ca fiecare ocol 
Silvic să delimiteze perimetrele cu terenuri ce rămân în proprietatea statului de terenurile care 
fac obiectul reconstituirii dreptului de proprietate privată”. 

De asemenea, potrivit art. 1 alin. (7) din O.U.G. nr. 94/2000 privind retrocedarea unor 
bunuri imobile care au aparținut cultelor religioase din România, republicată (M. Of. nr. 797 
din 1 septembrie 2005), în situaţia în care imobilul retrocedat prin decizia Comisiei speciale 
de retrocedare instituite prin acest act normativ se află în domeniul public al statului ori al 
unei unități administrativ-teritoriale, acesta urmează a fi scos din domeniul public, în condi- 
țiile prevederilor cuprinse în Legea nr. 213/1998, în termen de 30 de zile de la data rămâne- 
rii definitive a deciziei comisiei. 

4] După cum a statuat în mod judicios Curtea Supremă de Justiţie, „Unul dintre cele mai 
semnificative caractere ale dreptului de proprietate în regim de drept public este, pe lângă 

După cum s-a observat în literatura juridică de specialitate, din moment ce ina- 
lienabilitatea bunurilor din domeniul public este prevăzută de Constituţie, aceasta 
înseamnă că orice lege prin care s-ar înfrânge acest caracter juridic ar fi neconsti- 
tuțională!”. 

Din caracterul inalienabil al dreptului de proprietate publică rezultă şi celelalte 
caracteristici specifice ale sale, anume imprescriptibilitatea şi insesizabilitatea. 


189. Bunurile proprietate publică sunt imprescriptibilej Deşi fostul Cod civil 
nu conținea reglementări precise privitoare la dom&Riul PUBIIE”o dispoziţie înscrisă 
în materia prescripției declara bunurile care fac parte din acesta imprescriptibile, 
deoarece erau scoase din circuitul civil general. Într-adevăr, potrivit art. 1844 fostul 
C. civ., „nu se poate prescrie domeniul lucrurilor care, din natura lor proprie, sau 
printr-o declaraţie a legii, nu pot fi obiecte de proprietate privată, ci sunt scoase 
afară din comerț”. 

Acelaşi caracter juridic al bunurilor din domeniul public este prevăzut de ari. 5 
alin, (2) din Legea nr. 18/1991 privitoare la fondul funciar şi era înscris în art. 11 din 
Legea nr. 213/1998 privind bunurile proprietate publică, în prezent abrogat; el a 
fost însă preluat in terminis în art. 861 alin. (1) NCC. 

De altfel, art. 563 alin. (2) NCC dispune că acţiunea în revendicare privitoare la 
un bun proprietate privată este, în principiu, imprescriptibilă, text aplicabil, în te- 
meiul art. 865 alin. (3) NCC, şi dreptului de proprietate publică. 

Din moment ce art. 861 alin. (1) dispune că dreptul de proprietate publică este 
imprescriptibil în general, aceasta înseamnă că el apare ca imprescriptibil atât 
extinctiv, cât şi achizitiv. 

Extinctiv imprescriptibilitatea semnifică faptul că acţiunea în revendicare privi- 
toare la un bun proprietate publică poate fi exercitată oricând, nestingându-se prin 
neexercitarea ei într-un anumit termen. 

Adevărata specificitate constând în caracterul imprescriptibil al dreptului de pro- 
prietate publică priveşte însă, spre deosebire de dreptul de proprietate privată, im- 
prescriptibilitatea sa sub aspect lachizitiv.) Într-adevăr, potrivit art. 861 alin. (2) 
partea a Il-a NCC, dreptul de proprietate asupra bunurilor proprietate publică nu 
poate fi dobândit de un terț prin uzucapiune, în condiţiile art. 930-934 NCC, sau, 


caracterul de drept absolut, opozabil erga omnes, şi caracterul de drept exclusiv, nesus- 
ceptibi! de dezmembrare" (s.n., C.B.). 

Faptul că, potrivit art. 135 alin. (5) — în prezent art. 136 alin. (4) — din Constituţie, bunurile 
proprietate publică pot fi scoase din administrarea organelor statului şi date în administrarea 
regiilor ori instituţiilor publice sau pot fi concesionate ori închiriate nu înseamnă că bunurile 
îşi pierd apartenenţa la domeniul pubiic, întrucât ceea ce se înstrăinează este numai dreptul 
de exploatare, fără ca aceasta să schimbe destinația bunurilor. 

Guvernul României, în calitate de autoritate administrativă centrală, deținătoare a puterii 
executive, învestită cu dreptul de a administra domeniul public, cu atribuţii privind reorganiza- 
rea activităţii economice potrivit cerințelor economiei de piaţă, are dreptul de a înființa, reor- 
ganiza şi desființa regii autonome cu capital de stat (C.S.J., s. cont. adm., dec. nr. 152/1994, în 
Dreptul nr. 6/1995, p. 93). A se vedea, în același timp, C.S.J., s. cont. adm., dec. nr. 393/1994, 
în Dreptul nr. 6/1995, p. 92. 

1] A se vedea V, STOICA, 0p. cit. (2009), p. 170. 

după caz, prin posesia de bună-credinţă a bunurilor mobile!!., în condiţiile art. 935- 
940 NCC. De asemenea, bunurile proprietate publică nu pot fi dobândite prin ocu- 
pațiune (art. 941-947 NCC), iar fructele pe care acestea le-ar putea produce nu pot 
fi dobândite de către posesorul de bună-credinţă al bunului frugifer (art. 948 NCC). 


astfel cum dispune art. 861 alin. (1) NCC, adică nu pot fi urmărite de către creditorii 
titularilor dreptului de proprietate asupra acestor bunuri: statul şi unitățile adminis- 
trativ-teritoriale.| Simpla referire la criteriile de apartenenţă la domeniul public ilus- 
trează această idee: bunurile care, prin natura lor, sunt proprietate publică nu au 
cum să fie urmărite de creditori, iar cele care sunt, prin destinaţia legii, proprietate 
publică înseamnă că interesează colectivitatea, astfel că nu se poate pune proble- 
ma urmăririi lor. | 

De altfel, acelaşi caracter juridic al dreptului de proprietate publică este prevă- 
zut şi de art. 5 alin. (2) din Legea fondului funciar nr. 18/1991, care, cu referire la 
terenuri, dispune că terenurile din domeniul public sunt insesizabile. La rândul său, 
art. 120 alin. (2) din Legea nr. 215/2001 prevede că bunurile din domeniul public 
sunt insesizabile. 

Într-adevăr, dacă asupra lor s-ar putea constitui garanţii reale, cum ar fi gajul 
sau ipoteca, sau ar putea forma obiect al executării silite, s-ar ajunge, fie prin valo- 
rificarea drepturilor reale accesorii, fie în urma executării silite, la înstrăinarea lor 
către terţi, ceea ce legea nu permite”. 


(Ș2.)Limitele exercitării dreptului de proprietate publică 


191. Precizare prealabilă. Am arătat în mai multe rânduri că, potrivit art. 554 
alin. (2) NCC, dacă prin lege nu se prevede altfel, toate dispoziţiile aplicabile drep- 
tului de proprietate privată se aplică şi în privința dreptului de proprietate publică, 
însă numai în măsura în care sunt compatibile cu regimul juridic al acestuia din 
urmă. 


Practic, „transpunând” acest principiu în materia limitelor exercitării dreptului de 
proprietate publică, art. 862 alin. (1) NCC dispune că acest drept este susceptibil 


SI Jurisprudența franceză a făcut aplicarea acestui principiu într-o speţă interesantă, în 
care problema s-a pus în următorii termeni: o persoană fizică a făcut un legat verbal în 
favoarea Muzeului Luvru asupra unui tablou al pictorului francez Seurat. In dreptul francez, 
legatul verbal este nul. După decesul acestei persoane, moştenitorii săi au declarat muzeu- 
lui că doresc executarea legatului. Dar, înainte ca tabloul să fie remis muzeului, unul dintre 
moştenitori a fost internat pentru alienaţie mintală, astfel că administratorul provizoriu al 
acestuia, numit între timp, a vândut tabloul unui anticar, care, la rândul său, l-a vândut la un 
târg unui terț. Curtea de Casaţie franceză a decis că organismul public — Asociația Muzeelor 
Naţionale — avea calitatea să revendice tabloul, care, prin voința moştenitorilor, a trecut în 
domeniul public, devenind astfel inalienabil şi imprescriptibil. A se vedea Cass., Camera civi- 
lă |, decizia din 2 aprilie 1963, în revista Actualitatea juridică, drept administrativ, 63. II. 486, 
cu notă de J. DUFAU. 

2! Art. 11 alin. (1) lit. b) din Legea nr. 213/1998, în prezent abrogat, prevedea, în mod 
expres, că bunurile din domeniul public nu pot fi supuse executării silite şi asupra lor nu se 
pot constitui garanții reale. 

de orice limite reglementate de lege ori de noul Cod civil pentru dreptul de proprie- 
tate privată, dar numai în măsura în care asemenea limitări sunt compatibile cu 
uzul ori cu interesul public căruia îi sunt destinate bunurile afectate acestui scop. 


192. Aplicarea acestui principiu; limitele materiale. Am văzut că] potrivit 
art. 556 alin. (1) NCC, dreptul de proprietate-poate fi exerGitat în limitele materiale 
ale obiectului său, acestea fiind, în fapt, limitele corporale ale bunului ce formează 
obiectul dreptului de proprietate, cu eventualele îngrădiri prevăzute de lege, cu 
deosebiri după cum obiectul dreptului de proprietate publică este dat de un bun 
mobil ori de un bun imobil, neconsumptibil şi, mult mai rar, consumptibil.. ICredem 
însă că orice transformare materială a unui bun proprietate publică poate fi făcută 
de către titular numai cu respectarea destinaţiei bunului, anume folosirea lui pentru 
uzul ori pentru interesul public, de interes naţional ori de interes locai, după caz. De 
asemenea, au a fi respectate cerințele actelor normative speciale care reglemen- 
tează diversele materii, precum autorizația administrativă de construire, autorizația 
de mediu etc. 


193. Aplicarea acestui principiu — continuare; ]i limitele juridi ice, Am arătat că 
art. 602-630 NCC reglementează mai multe categorii de” asemenea limite, anume 
limite legale, limite convenționale şi limite judiciare. La rândul lor(_limitele legale au 
în vedere respectarea anumitor reguli privitoare la curgerea apelor, asigurarea în 
privința proprietăţii imobiliare, buna desfăşurare a raporturilor de vecinătate, pre- 
cum şi anumite limitări rezultate din unele situaţii speciale: dreptul de trecere pen- 
tru efectuarea unor lucrări, dreptul de trecere pentru reintrarea în posesie şi dreptul 
proprietarului unui bun de a obține despăgubiri, în situaţia în care acesta a fost 
distrus din stare de necesitate. Or, de regulă, limitările din categoriile enunțate au 
la bază situația obiectivă privitoare la situarea unor fonduri asupra cărora poartă 
asemenea limitări. Aşa fiind, în principiu, ele nu sunt incompatibile cu dreptul de 
proprietate publică; bunăoară, nu s-ar putea vedea de ce acest drept nu ar putea fi 
grevat de limitările privind raporturile de vecinătate!". Acelaşi raționament este 
valabil şi pentru limitele judiciare. Într-adevăr, în exercitarea folosinţei unui bun pro- 
prietate publică, fie direct de către titularul său, fie de către titularul unui drept ce îi 
corespunde, cum ar fi dreptul de administrare, este posibilă crearea unor dezagre- 
mente proprietarului fondului învecinat, în condiţiile prevăzute de art. 630 NCC; or, 
într-o asemenea situaţie, nu este de neconceput ca instanța de judecată să aplice 
în (auoaiaa pt iar fondului astfel prejudiciat „remediile” stabilite de dispozițiile 
acestui text!” 

Cât priveşte! "limitele convenționale ale dreptului de proprietate reglementate 
de art. 626-629 Rec, ne alăturăm punctului de vedere exprimat în doctrină, po- 
iat căruia acestea apar ca fiind incompatibile cu dreptul de proprietate publi- 
că. Într-adevăr, nu se poate admite cum ar putea titularul dreptului de proprieta- 
te “publică să renunţe, prin încheierea unei convenții, la exercitarea atributelor 


('] În acelaşi sens, a se vedea V. Sroica, op. cit. (2009), p. 178-179; FL.A. BAIAS, op. cit. 
(2012), p. 866. 
k "A se vedea FL.A. BAiAS, 0p. cit. (2012), p. 886. 
%I jpidem. 

dreptului său, exercitare care se face pentru uzul ori interesul public; implicit, s-ar 
ajunge la deturnarea, prin voinţa titularului, a scopului pentru care este conceput 
şi reglementat însuşi dreptul de proprietate publică. 


194. Aplicarea acestui principiu — continuare; situații de incompatibilitate. 
Am arătat că, potrivit art. 862 alin. (1) NCC, limitările prevăzute de legea civilă 
fundamentală pentru dreptul de proprietate privată se aplică şi în privința dreptului 
de proprietate publică, numai în măsura în care acestea sunt compatibile cu uzul 
sau interesul public căruia îi sunt destinate bunurile astfel afectate. 

În general, dacă avem în vedere limitele legale şi judiciare, cu excluderea limite- 
lor convenționale, situaţii de incompatibilitate a acestor limite cu dreptul de proprie- 
tate publică, prin raportare la scopul acesteia, anume utilizarea bunurilor pentru uz 
ori pentru un interes public, pot fi mai greu concepute, dar nici nu sunt de exclus. 
Important este faptul că dispoziţiile art. 862 alin. (2) şi (3) NCC reglementează mo- 
dul de soluţionare a unei posibile situații „conflictuale” legate de incompatibilitatea 
în discuție. Astfel, art. 862 alin. (2) dispune că o asemenea incompatibilitate se 
constată prin acordul între titularul proprietății publice şi persoana interesată sau, în 
caz de divergență, de către instanta de judecată. În ambele ipoteze, persoana inte- 
resată are dreptul la o justă şi promptă despăgubire din partea titularului proprietății 
publice [art. 862 alin. (3) NCC]. 

Soluţia legiuitorului în materie ni se pare a fi practică şi inteligentă. Este practi- 
că, deoarece ţine seama de realități; este evident că, bunăoară, nu s-ar vedea de 
ce ar apărea ca fiind incompatibilă cu dreptul de proprietate publică /imita legală le- 
gată de raporturile de vecinătate care prevede regulile privitoare la curgerea fireas- 
că a apelor, reglementată de art. 604 NCC. În schimb, este mai greu de admis, 
dacă nu chiar, în cele mai multe situații, imposibilă, compatibilitatea între limita le- 
gală din acelaşi domeniu — raporturile de vecinătate — ce constă în distanța minimă 
pentru ferestre de vedere (art. 615 NCC) şi situarea unui obiectiv militar, ca bun de 
interes public; într-o asemenea ipoteză, credem că îşi vor găsi din plin aplicarea 
regulile prevăzute de art. 862 alin. (2) şi (3) NCC, menite a rezolva juridic situația 
astfel creată. 

Soluţia legiuitorului este inteligentă, pentru că ni se pare că este de natură să 
asigure echilibrul necesar între dreptul de proprietate publică şi dreptul de proprie- 
tate privată privitor la punerea în valoare a atributelor conferite de aceste drepturi, 
în fapt a înseşi bunurilor al căror obiect îl pot forma. 


Secţiunea a 4-a. Exercitarea dreptului 
de proprietate publică 


$1. Precizări preliminare 


195. Principii generale. Exercitarea dreptului de proprietate publică prezintă 
anumite particularități, care țin atât de natura şi destinaţia sa, cât şi de natura 
juridică a titularilor acestui drept.; 

Chiar dacă în prezent nu mai este preponderent în economia României, dreptul 
de proprietate publică are o importanţă deosebită în asigurarea dezvoltării sociale, 

pentru că, pe de o parte, el aparține unor subiecte de drept care organizează în- 
săşi viața socială dintr-un stat, iar, pe de altă parte, poartă asupra unor bunuri care, 
în principiu, interesează societatea, chiar dacă la nivele diferite: statal, județean 
sau local. De aceea, modul de exercitare a dreptului de proprietate publică trebuie 
să corespundă finalităţii sale, anume asigurarea realizării intereselor societăţii în 
ansamblu, în vederea dezvoltării ei echilibrate. Apoi, titularii dreptului de proprietate 
publică — statul şi entitățile sale administrativ-teritoriale — sunt, în primul rând, su- 
biecte de drept public şi, în această calitate, apar ca purtătoare ale unor prerogati- 
ve de putere în exercitarea funcțiilor statale cu care sunt învestite, potrivit Constitu- 
ției şi legilor care le organizează activitatea. 

(în acelaşi timp, titularii dreptului de proprietate publică, autorități publice centra- 
le sau teritoriale, au un patrimoniu propriu, distinct de acela al altor subiecte de 
drept, şi, în această calitate, realizează nu numai exercitarea autorității statale în 
domeniile proprii de competență, dar sunt persoane juridice care pot participa şi la 
raporturi de drept civil, în condiţiile determinate de lege. i 

De aceea, în literatura juridică de specialitate consacrată analizei dreptului de 
proprietate publică se vorbeşte despre dubla calitate a titularilor acestui drept; pe 
de o parte, dreptul de proprietate publică aparține numai statului şi unităților sale 
administrativ-teritoriale, care sunt subiect de drept public; pe de altă parte, aceste 
entități juridice au şi calitatea de subiecte de drept civil, participante, în această ca- 
litate, la circuitul civil generali. Or, în exercitarea dreptului de proprietate publică, 
statul şi unitățile sale administrativ-teritoriale se manifestă în această dublă calitate — 
şi subiecte de drept public, şi subiecte de drept privat. 

Toate acestea constituie principii de ordin general care trebuie avute în vedere 
atunci când are a fi analizată exercitarea dreptului de proprietate publicăl"). 


196. De asemenea, această analiză trebuie să aibă ca punct de plecare dispo- 
zițiile constituționale în materie, prevederile noului Cod civil şi cele ale altor acte 
normative care determină regimul juridic al exerciţiului dreptului de proprietate pu- 
blică rămase în vigoare şi după adoptarea şi intrarea în vigoare a noii legi funda- 
mentale civile. 

Astfel, potrivit art. 136 alin. (4) din Constituţie, în condiţiile legii organice, bunuri- 
le proprietate publică pot fi date în administrare regiilor autonome ori instituțiilor 
publice sau pot fi concesionate ori închiriate; de asemenea, acelaşi text prevede că 
ele pot fi date în folosinţă gratuită instituțiilor de utilitate publică. 

Această prevedere este reluată în art. 861 alin. (3) NCC, care dispune că, în 
condiţiile legii, bunurile proprietate publică pot fi date în administrare sau în folosin- 
ță şi pot fi concesionate ori închiriatel”. De asemenea, art. 866 NCC dispune că 
drepturile reale corespunzătoare proprietăţii publice sunt dreptul de administrare, 
dreptul de concesiune şi dreptul de folosință cu titlu gratuit. 


'! Cu privire la exercitarea dreptului de proprietate publică, a se vedea, pe larg, V. Sro.- 
CA, 0p. cit., vol. |, p. 430 şi urm.; idem, op. cit. (2009), p. 182 şi urm.; E. CHELARU, op. cit. 
(2009), p. 83 şi urm. 

(2! Art. 12 alin. (1) din Legea nr. 213/1998, în prezent abrogat expres prin Legea nr. 71/2011 
pentru punerea în aplicare a noului Cod civil, prevedea că bunurile din domeniul public pot fi 
date, după caz, în administrarea regiilor autonome, a prefecturilor, a autorităților administraţiei 
publice centrale şi locale, a altor instituții publice de interes național, judeţean sau local. 

Dispoziţiile din Constituţie şi cele ale legii fundamentale civile au a fi completate 
şi corelate cu cele cuprinse în alte acte normative care interesează materia, apli- 
cabile şi după intrarea în vigoare a noului Cod civil la 1 octombrie 2011. Astfel, pri- 
vitor la situația bunurilor din domeniul public aparținând unităților administrativ-teri- 
toriale, art. 123 alin. (1) din Legea nr. 215/2001 a administrației publice locale pre- 
vede ca atribuție a consiliilor judeţene şi a celor locale aceea de a hotări ca bu- 
nurile ce aparţin domeniului lor public, de interes locai ori județean, după caz, să fie 
date în administrarea regiilor autonome şi instituţiilor publice, să fie concesionate 
ori să fie închiriate. De asemenea, potrivit art. 124 din aceeaşi lege, consiliile locale 
şi consiliile județene pot da în folosință gratuită, pe termen limitat, bunuri mobile şi 
imobile proprietate publică locală ori judeteană, după caz, persoanelor juridice fără 
scop lucrativ care desfăşoară activitate de binefacere sau de utilitate publică ori 
serviciilor publice de interes local, înțelegându-l, în acest caz, şi pe cel judeţean. 

Aşadar, încredințarea unor bunuri proprietate publică unor regii autonome, pre- 
cum şi autorităților statale la nivel central sau la nivel local şi constituirea, în folosul 
acestora, a unui drept propriu asupra bunurilor încredințate, dreptul de administrare, 
constituie o formă specifică de exercitare a însuşi dreptului de proprietate publică. 

Însă ea nu este singura modalitate de exercitare a acestui drept. 

Bunurile proprietate publică pot fi concesionate, închiriate sau date în folosință 
altor subiecte de drept, în condiţiile prevăzute de lege. Şi aceste operaţiuni juridice 
constituie forme specifice de exercitare a dreptului de proprietate publică!!.. 


$2. Dreptul de administrare 


197. Reglementare. Am arătat că dreptul de administrare este prevăzut, în 
primul rând, de art. 136 alin. (4) din Constituţie. 

Cu privire la acest drept real au existat reglementări cuprinse în Legea adminis- 
trației publice locale nr. 69/1991, republicată, în prezent abrogată şi înlocuită prin 
Legea nr. 215/2001, cu acelaşi obiect de reglementare, precum şi în art. 12 din 
Legea nr. 213/1998, text în parte abrogat, în parte modificat prin Legea nr. 71/2011. 
Noul Cod civil reglementează dreptul de administrare într-o întreagă secțiune a 
Titlului VI, consacrat dreptului de proprietate publică (art. 867-870). 

În analiza regimului juridic a! dreptului de administrare trebuie avute în vedere Şi 
dispozițiile cuprinse în alte acte normative speciale, rămase în vigoare şi după 
adoptarea noului Cod civil, cum ar fi O.G. nr. 15/1993 privind unele măsuri pentru 
restructurarea activităţii regiilor autonome!” şi O.U.G. nr. 30/1997 privind reorgani- 
zarea regiilor autonome!?. 


198. Constituirea şi subiectele dreptului de administrare. Potrivit reglemen- 
tărilor mai sus amintite bunurile proprietate publică sunt încredințate, prin acte aa- 


I'] Uneori, în doctrină s-a spus că dreptul de administrare, dreptul de concesiune şi drep- 
tul de folosință reprezintă expresia modalităţilor practice de exercitare indirectă a dreptului 
de proprietate publică de către titularii săi, statul şi unitățile sale administrativ-teritoriale; a se 
vedea E. CHELARU, Administrarea domeniului public şi a domeniului privat, Ed. All Beck, 
Bucureşti, 2005, p. 81-83. 

EI M. Of. nr. 202 din 23 august 1993, 

3 M.Of. nr. 125 din 19 iunie 1997. 

ministrative, regiilor autonome, prefecturilor, autorităților publice centrale şi locale, 
precum şi instituțiilor publice de interes naţional, județean, orăşenesc sau comunal. ] 

„Astfel, art. 867 alin. (1) NCC dispune că dreptul de administrare se constituie 
prin hotărâre a Guvernului, a consiliului județean sau, după caz, a consiliului local, 
iar art. 868 alin. (1) desemnează titularii acestui drept, anume el poate aparține re- 
giilor autonome sau, după caz, autorităților administraţiei publice centrale sau lo- 
cale şi altor instituţii publice de interes naţional, judeţean ori local. 

Înainte de intrarea în vigoare a noului Cod civil, Legea nr. 213/1998 dispunea 
că darea în administrare se realizează, după caz, prin hotărâre a Guvernului, prin 
hotărâre a consiliului județean, respectiv a Consiliului General al Municipiului Bucu- 
reşti sau prin hotărâre a consiliului local. 

| Din punctul de vedere al naturii juridice a raporturilor care se stabilesc între stat 
şi beneficiarii dreptului de administrare, reținem că acestea sunt raporturi de subor- 
donare, iar darea în administrare a bunurilor proprietate publică beneficiarilor se 
face, de regulă, prin acte administrative cu caracter individual, şi nu pe baza unor 
raporturi juridice de drept privat. 

Înseşi subiectele dreptului de administrare sunt înființate prin acte individuale 
ale autorităților publice competente, potrivit legii, a le crea, la nivei central sau la 
nivel local, în scopul realizării unor interese publice sau în scopul îndeplinirii unor 
servicii publicel". 

_Încredinţarea, prin acte juridice de drept administrativ în cadrul unor raporturi de 
subordonare, a bunurilor proprietate publică regiilor autonome, organelor centrale 
şi locale ale administraţiei de stat şi altor subiecte de drept public, la nive! central 
sau la nivel local, permite acestora să aibă un patrimoniu propriu, distinct de acela 
al altor subiecte de drept,| pe baza căruia, pe de o parte, îşi vor realiza scopurile 
pentru care au fost înființate, iar, pe de alta, vor putea să participe la circuitul civil, 
potrivit capacităţii lor de folosinţă şi de exerciţiu ca persoane juridice, aşa cum am 
mai arătat. 

Din acest punct de vedere, art. 868 alin. (2) NCC dispune că titularul dreptului 
de administrare poate folosi şi dispune de bunul dat în administrare în condiţiile 
stabilite de lege şi, dacă este cazul, de însuşi actul de constituire a acestui subiect 
de drept. 

De asemenea, având în vedere tocmai natura raporturilor de subordonare prin 
care ia naştere dreptul de administrare, art. 867 alin. (2) NCC prevede dreptul de 
control al organelor care au dispus constituirea lui asupra modului în care titularii 
exercită dreptul de administrare. 


199. Natura juridică a dreptului de administrare. Constituit pe temeiul pro- 
prietății publice, ca natură juridică, dreptul de administrare este un drept real, opo- 
zabil, ca orice drept real, erga omnes în raporturile de drept civil. În acelaşi timp, nu 
se poate face abstracţie de natura juridică specifică a raporturilor pe temeiul cărora 
el a fost constituit, astfel că, în principiu, cu delimitările pe care le vom face mai 
departe, el nu poate fi opus autorităţilor publice care l-au constituit. 


"] A se vedea E. CHELARU, op. cit. (2006), p. 76-77; M. NICOLAE, Nota II la decizia 
nr. 1899/2000 a Curţii Supreme de Justiție, Secţia de contencios administrativ, în Dreptul 
nr. 6/2001, p. 137-138. 

) Dreptul de administrare, indiferent de modalitatea prin care a fost dobândit, 
poate, în anumite condiţii, să fie retras de autoritatea publică îndrituită să o facă, 
pentru îndeplinirea unor scopuri diferite. După cum s-a decis, cu valoare de prin- 
cipiu, în practica instanței supreme, sub. regimul aplicabil dreptului de administrare 
înainte de intrarea în vigoare a noului Cod civil, statul, prin Guvern, cu aprobarea 
ministerului de resort, poate, în exercitarea dreptului său de proprietate publică, să 
transfere, în interes public, bunurile sale proprietate publică, acest transfer fiind un 
drept exclusiv al proprietarului!!. 

Aşa după cum vom arăta imediat, este foarte adevărat că, reglementând stinge- 
rea dreptului de administrare, art. 869 partea finală NCC reglementează numai posi- 
bilitatea ca, în condiţiile legii şi dacă interesul public o impune, organul care a decis 
constituirea dreptului de administrare în favoarea unui anumit titular să dispună şi 
revocarea acestui drept. Practic însă, ni se pare că nu este imposibil de admis ca, în 
anumite situaţii, Guvernul sau organele administraţiei publice locale să nu procedeze 
la redistribuirea unor bunuri aflate în administrarea unei anumite regii autonome ori a 
altui subiect de drept, instituţie publică de interes naţional ori local”. 

Aşa după cum s-a spus, într-o asemenea situație, mai întâi se va revoca dreptul 
de administrare aparţinând unităţii care deţine bunul şi apoi se va dispune trecerea 
acestuia în patrimoniul unui alt titular, regie autonomă ori instituţie de stat, de 
interes naţional sau de interes local”. 

În orice caz, măsurilor de redistribuire dispuse de organele competente în con- 
dițiile prevăzute de lege titularii de drepturi de administrare, în orice formă s-ar 
realiza acestea, nu le pot opune mijloacele juridice de drept civil de apărare a drep- 
tului lor, cum ar fi acțiunea în revendicare sau acţiunile posesorii. 

Potrivit art. 12 alin. (5) din Legea nr. 213/1998, în litigiile privitoare la dreptul de 
administrare, statul este reprezentat de Ministerul Finanţelor Publice, iar unităţile 
administrativ-teritoriale de către consiliile județene, de Consiliul General al Munici- 
piului Bucureşti sau de consiliile locale, care dau mandat scris, în fiecare caz, pre- 
şedintelui consiliului județean ori primarului. Acesta poate desemna un alt funcțio- 
nar de stat sau un avocat care să îl reprezinte în fața instanţei. Este vorba despre 
situațiile în care problema apărării dreptului se pune în raport cu toate celelalte 
subiecte de drept, altele decât ce! care, prin actul său de autoritate, l-a constituit. 


200. Caracterele juridice ale dreptului de administrare. Din moment ce drep- 
tul de administrare îşi are sorgintea în dreptul de proprietate publică, e! va avea 
aceleaşi caractere juridice ca şi acesta, anume este un drept inalienabil, impre- 
scriptibil şi insesizabil“, ) 

Diverse acte normative pun în evidență caracterul inalienabil al bunurilor care 
formează obiectul dreptului de administrare pe care îl analizăm. Astfel, potrivit 
art. 4 alin. (2) din O.U.G. nr. 30/1997 privind reorganizarea regiilor autonome, în 
capitalul social al societăţilor ce rezultă în urma operaţiunii de reorganizare a regiilor 
autonome nu se pot include bunuri de natura celor prevăzute de art. 136 alin. (3) din 


y „A se vedea C.S.J., s. cont. adm., dec. nr. 1899/2000, în Dreptul nr. 6/2001, p. 137-138. 


2] A se vedea V. STOICA, op. cit. (2009), p. 187-189. 
A se vedea FL.A. BAIAs, op. cit. (2012), p. 870. 
1 A se vedea E. CHELARU, op. cit., p. 88-89; V. SToicA, op. cit. (2009), p. 187. 


186 Drepturile reale principale 


Constituţie. Aceste bunuri pot fi însă concesionate societăţilor astfel rezultate, pe 
un termen stabilit prin actul individual de reorganizare a regiei autonome în cauză. 

” Dreptul de administrare nu este susceptibil de dezmembrare, dezmembrămin- 
tele dreptului de proprietate nefiind, ca principiu, compatibile nici cu dreptul de pro- 
prietate publică pe care el se întemeiază şi, cu atât mai puțin, cu dreptul de ad- 
ministrare însuşi, 

În sfârşit, _dreptul de administrare este un drept insesizabil. În acest sens, reţi- 
nem că O.G. nr. 15/1993 privind unele măsuri pentru restructurarea activităţii re- 
giilor autonome dispune că regia autonomă nu poate constitui niciun fel de garanţie 
cu privire la bunurile proprietate publică aflate în administrarea sa, iar creditorii nu 
pot cere executarea silită asupra unor asemenea bunuri. | 


201. Conţinutul dreptului de administrare Conţinutul dreptului de administra- 
re este asemănător, dar nu identic cu cel al dreptului de proprietate publică pe 
baza căruia s-a format. 

Înainte de intrarea în vigoare a noului Cod civil, o dispoziţie de principiu era 
înscrisă în art. 12 alin. (3) din Legea nr. 213/1998, text în prezent abrogat; potrivit 
cu care titularul dreptului de administrare poate să posede, să folosească bunul şi 
să dispună de acesta, în condițiile în care i-a fost dat în administrare.| Aşa după 
cum am arătat mai sus, art. 868 alin. (2) NCC dispune că titularul dreptului de ad- 
ministrare poate folosi şi dispune de bunul dat în administrare, în condiţiile stabilite 
de lege şi, dacă este cazul, de actul de constituire. 

_Posesia semnițică elementul material al stăpânirii bunului aflat în administrarea 
titularului său şi nu diferă de cel al titularului dreptului de proprietate publică ce 
aparține statului sau entităților sale teritoriale. Cât priveşte elementul psihologic al 
atributului posesiei, acesta este corespunzător dreptului de administrare, şi nu 
dreptului de proprietate publică pe baza căruia s-a format. 

Atributul folosinţei formează substanța dreptului de administrare. El permite 
titularului bunurilor astfel primite să îşi realizeze scopurile pentru care îşi desfăşoa- 
ră activitatea, ținând seama de uzul şi de utilitatea publică a bunurilor încredințate. e.| 

| Dacă bunurile obiect al dreptului de administrare sunt frugifere, titularii lui vor 
putea culege fructele produse, în chip diferit, după cum sunt regii autonome sau 
instituţii publice; Astfel, în timp ce regiile autonome care funcţionează ca întreprin- 
deri economice vor folosi fructele pentru acoperirea cheltuielilor necesare activităţii 
lor şi pentru realizarea de eventuale beneficii, instituțiile publice, fiind finanţate de 
la buget, vor vărsa la buget veniturile realizate. Nu este exclusă posibilitatea ca 
actul de înființare să le permită, în mod excepțional, utilizarea unor venituri realiza- 
te prin folosirea bunurilor aflate în administrarea lor, ca surse extrabugetare de 
finanțare. 

_Cât priveşte atributul dispoziţiei, art. 868 alin. (2) NCC trebuie interpretat în 
sensul că el are în vedere dispoziţia materială asupra bunurilor ce constituie obiect 
al dreptului de administrare, utilizate conform destinaţiei lor. În anumite condiţii, dis- 
poziția materială poate fi exercitată şi prin culegerea unor producte derivate ale 

bunului aflat în administrarea unei regii autonome sau a unei unităţi de stat, dacă 
natura bunului şi actul de constituire permit aceasta! | 

În orice caz, titularii dreptului de administrare nu au drept de dispoziție juridică 
asupra bunurilor astfel încredințate. $ 


202. Revocarea dreptului de administrare.|Dacă dreptul de administrare se 
constituie prin acte de drept public, emise de organele de stat competente, în ca- 
drul atribuțiilor reglementate de lege, aceasta înseamnă că el este opozabil tuturor 
celorlalte subiecte de drept, dar nu și organului de stat care l-a constituit] După 
cum s-a spusl?, dreptul de administrare are un regim specific, alcătuit preponde- 
rent din norme de drept public, şi nu de drept civil. Am arătat că darea bunurilor în 
administrarea unor entităţi de stat centrale sau locale se face pentru realizarea 
diverselor scopuri social-economice. Organizarea desfăşurării vieții sociale poate 
impune, adeseori cu necesitate, transferul unui bun proprietate publică din adminis- 
trarea unui subiect de drept public în administrarea altuia, care are nevoie de el. 

Statul şi unităţile administrativ-teritoriale, prin Guvern, respectiv prin organele 
județene sau locale, sunt în măsură să aprecieze modul de utilizare a bunurilor 
date în administrarea regiilor autonome, instituțiilor publice sau altor subiecte de 
drept public şi, eventual, să dispună redistribuirea lor. Şi atunci, poate fi revocat 
dreptul de administrare de către cel care l-a constituit? 

Este de reținut că, sub regimul juridic al dreptului de proprietate publică iniţial 
instituit prin Legea nr. 213/1998, dreptul de administrare putea fi revocat numai 
dacă titularul nu îşi exercita drepturile şi nu îşi executa obligaţiile născute din actul 
de transmitere, act care arătam”! că trebuie înțeles că include şi pe cel de constitu- 
ire a dreptului de administrare. 

Drept urmare,(sub regimul dispoziţiilor acestei legi, ca principiu, nu mai era po- 
sibilă revocarea ad nutum a dreptului de administrare, chiar când interesul public 
reclama aceasta.| În afară de cazul neîndeplinirii obligaţiilor şi al neexercitării drep- 
turilor născute din actul de constituire a dreptului de administrare, când revocarea 
era posibilă şi, mai mult, aceasta putea fi privită ca o sancțiune specială pentru titu- 
larul său, întotdeauna revocarea dreptului de administrare presupunea acordul 
titularului său. 

O asemenea sancţiune era prevăzută de art. 12 alin. (4) din Legea nr. 213/1998 
pentru situaţia în care, în litigiile privitoare la dreptu! de proprietate asupra bunului, 
titularul dreptului de administrare nu îşi îndeplinea obligaţia de a arăta instanţei pe 
titularul dreptului de proprietate, potrivit dispozițiilor Codului de procedură civilă; 
neîndeplinirea acestei obligaţii putea atrage revocarea dreptului de administrare. 

Am exprimat serioase rezerve față de această soluție reținută de legiuitor în 
materia supusă discuţiei. Ea apărea cel puţin stânjenitoare pentru buna administra- 
re şi punere în valoare a bunurilor proprietate publică, în raport cu destinaţia lor 
economică şi socială!“l. Arătam că, decât să fie ignorată această dispoziţie legală şi 
să continue practica anterioară, aşa cum se întâmpla sub imperiul dispozițiilor Legii 


(1! A se vedea L. PoP, op. cit., p. 79; E. CHELARU, op. cit. (2006), p. 51. 
(2 A se vedea M. NICOLAE, loc. cit., p. 137. 

5 A se vedea C. BiRSAN, op. cit. (2008), p. 128. 

'*! jbidem. 


188 Drepturile reale principale 


nr. 218/1998, mai degrabă legiuitorul ar fi trebuit să revină asupra soluției adop- 
tatel?l. 

În prezent, problema a fost soluționată cât se poate de limpede prin reglemen- 
tarea cuprinsă în art. 869 NCC, care, sub denumirea marginală „stingerea dreptului 
de administrare”, dispune că acest drept încetează odată cu încetarea dreptului de 
proprietate publică asupra unui anumit bun sau prin actul de revocare emis, în con- 
dițiile legii, dacă interesul public o impune, de organul care l-a constituit. Aşadar, 
spre deosebire de dreptul de proprietate publică, dreptul de administrare nu este 
un drept perpetuu, chiar dacă el încetează atunci când încetează însuşi dreptul de 
proprietate publică privitor la bunul dat în administrare unui anumit titular. Indepen- 
dent de această, art. 869 prevede posibilitatea juridică a revocării dreptului de ad- 
ministrare, în condițiile legii, dar numai dacă interesul public impune această solu- 
ție. După cum s-a arătat recent în literatura de specialitate“!, sintagma „interes pu- 
blic” la care face referire textul citat este de natură să acopere variate situații prac- 
tice, cum ar fi revocarea dreptului de administrare asupra unui bun pentru transfe- 
rul acestuia către un alt subiect de drept din aceeaşi categorie juridică, folosirea 
bunului în mod necorespunzător de către titular etc. 

În sfârşit, privitor la revocarea dreptului de administrare, se impun încă două 
precizări: 

a) prin aplicarea principiului simetriei juridice, art. 869 NCC dispune că revoca- 
rea acestui drept se dispune de către organul de stat care l-a constituit; 

b) revocarea este un act administrativ unilateral al organului de stat competent, 
astfel că nu presupune acordul titularului dreptului de administrare, aşa cum pre- 
vedeau dispoziţiile corespunzătoare din Legea nr. 213/1998, în prezent abrogate. | 


$3! Concesionarea bunurilor proprietate publică 


203. Precizări preliminare. Atât Constituţia, cât şi noul Cod civil, precum şi alte 
acte normative, ca Legea nr. 15/1990 privind reorganizarea unităţilor economice de 
stat ca regii autonome şi societăți comerciale, Legea nr. 215/2001 a administraţiei 
publice locale, O.U.G. nr. 34/2006 privind atribuirea contractelor de achiziţie publi- 
că, a contractelor de concesiune de lucrări publice şi a contractelor de concesiune 
de servicii şi O.U.G. nr. 54/2006 privind regimul contractelor de concesiune de 


"! A se vedea E. POPA, Regimul juridic al dreptului de administrare asupra bunurilor ce 
fac parte din domeniul public, în Dreptul nr. 3/2000, p. 90-93 şi hotărârile de Guvern acolo 
citate: nr. 478/1999, nr. 513/1999, nr. 292/1999. 

(2! în literatura juridică s-a observat că, în potida acestei critici pe care am formulat-o încă 
din anul 2001 şi, mai grav, în pofida dispozițiilor legale, în practică au continuat să fie adop- 
tate hotărâri ale Guvernului de revocare a dreptului de administrare, tocmai în vederea 
redistribuirii bunurilor proprietate publică, ceea ce demonstra necesitatea unei modificări co- 
respunzătoare a dispoziţiilor art. 12 alin. (4) din Legea nr. 213/1998; a se vedea E. CHELARU, 
op. cit., p. 80. In prezent, aceste dispoziţii au fost abrogate prin art. 89 pct. 3 din Legea 
nr. 71/2011 de punere în aplicare a noului Cod civil. 

E! A se vedea FL.A. BA!AS, op. cit. (2012), p. 870. 

bunuri proprietate publică!"!, reglementează posibilitatea concesionării bunurilor 
proprietate publică a statului sau a entităţilor sale teritoriale!?l. 

Articolul 866 NCC enumeră dreptul de concesiune printre drepturile reale cores- 
punzătoare dreptului de proprietate publică, iar art. 871-873 reglementează regimul 
său juridic. Aceste dispoziții au însă a fi corelate cu cele cuprinse în două dintre 
actele normative citate, anume O.U.G. nr. 34/2006 şi O.U.G. nr. 54/2006, rămase 
în vigoare şi sub regimul noului Cod civil. Astfel, în expunerea de motive a O.U.G. 
nr. 54/2006, se arată că, avându-se în vedere necesitatea şi urgenţa compatibili- 
zării depline a legislației naţionale în domeniul concesiunilor cu reglementările şi cu 
practica Uniunii Europene, cât şi recomandarea executivului european — Comisia — 
de abrogare totală şi expresă a Legii nr. 219/1998 privind regimul concesiunilor, cu 
modificările şi completările ulterioare!”, odată cu intrarea în vigoare a O.U.G. 
nr. 34/2006 privind atribuirea contractelor de achiziție publică, a contractelor de 
concesiune de lucrări publice şi a contractelor de concesiune de servicii, precum şi 
prevederile art. 136 alin. (4) din Constituţia României, republicată, s-a impus adop- 
tarea acestei ordonanţe de urgență, ce reglementează regimul concesiunilor de 
bunuri proprietate publică“. 

Aşadar, în prezent, avem a distinge între regimul juridic al concesiunii bunurilor 
proprietate publică, astfel cum este el determinat de dispoziţiile O.U.G. nr. 54/2006, 
pe de o parte, şi cel al contractelor de concesiune de lucrări publice şi al contractelor 
de concesiune de servicii publice, reglementat de prevederile O.U.G. nr. 34/2006, pe 
de altă parte. 

Din acest punct de vedere, art. 2 din O.U.G. nr. 54/2006 precizează că dispozi- 
țiile acestui act normativ nu se aplică acelor contracte care sunt cârmuite de regle- 
mentările cuprinse în O.U.G. nr. 34/2006 privind atribuirea contractelor de achiziție 
publică, a contractelor de concesiune de lucrări publice şi a contractelor de con- 
cesiune de servicii, în cazul unui contract a cărui atribuire intră sub incidența 
prevederilor O.U.G. nr. 34/2006, pentru a cărui executare este necesară exploata- 
rea unui bun proprietate publică, dreptul de exploatare a unui asemenea bun se va 
transmite însă „în cadrul şi potrivit procedurii aplicate pentru atribuirea contractului 
în cauză”, situație în care autoritatea contractantă va încheia un singur contract 


"! Publicată în M. Of. nr. 569 din 30 iunie 2006, aprobată cu modificări prin Legea 
nr. 22/2007 (M. Of. nr. 35 din 18 ianuarie 2007). 

[21 Alte acte normative care prevăd posibilitatea concesionării unor bunuri proprietate 
publică a statului sunt: Legea nr. 50/1991 privind autorizarea executării lucrărilor de con- 
strucții, republicată; Legea nr. 84/1992 privind regimul zonelor libere (M. Of. nr. 182 din 30 
iulie 1992) şi Normele metodoiogice pentru concesionarea bunurilor proprietate publică sau 
privată a statului ori a unităților administrativ-teritoriale, precum şi a activităților/serviciilor 
publice de interes naţional sau local, aflate în administrarea zonelor libere, aprobate prin 
H.G. nr. 1998/2004 (M. Of. nr. 1166 din 9 decembrie 2004); Legea petrolului nr. 238/2004; 
Legea minelor nr. 85/2003; Legea nr. 123 din 10 iulie 2012 a energiei electrice şi a gazelor 
naturale (M. Of. nr. 485 din 16 iulie 2012). 

5! Legea nr. 219/1998 a fost abrogată expres prin O.U.G. nr. 34/2006 privind atribuirea 
contractelor de achiziție publică, a contractelor de concesiune de lucrări publice şi a con- 
tractelor de concesiune de servicii. 

'% Expunerea de motive precizează că acest regim trebuie să intre în vigoare începând 
cu data de 30 iunie 2006, cum s-a şi realizat, aceasta având data publicării ei în Monitorul 
Oficial. 

generat de O.U.G. nr. 34/2006. De asemenea, art. 220 lit. c) din acest din urmă act 
normativ dispune că prevederile sale nu au a se aplica în cazul în care contractul 
de concesiune are ca scop concesionarea bunurilor publice, dar numai în cazul în 
care prin obiectul respectivului contract autoritatea contractantă nu urmăreşte do- 
bândirea execuţiei unei lucrări sau a unui serviciu, fapt ce ar încadra acel contract 
fie în categoria contractelor de achiziție publică, fie în categoria contractelor de 
concesiune a căror atribuire este reglementată de prevederile sale, adică de cele 
cuprinse în O.U.G. nr. 34/2006. 

Cele două ordonanțe au, în esenţă, ca scop asigurarea desfăşurării operaţiuni- 
lor economice, administrative şi juridice privitoare la concesiune într-un cadru con- 
curențţial, nediscriminativ şi transparent specific Uniunii Europene. 

Fără a intra în amănunte, în cele ce urmează vom face câteva precizări numai 
cu privire la contractul de concesiune de bunuri proprietate publică, prin raportare 
la dispoziţiile cuprinse în aceste acte normative speciale, precum şi la reglementă- 
rile de ordin general în materie din art. 871-872 NCCI!. 


204. Noţiunea şi efectele contractului de concesiune de bunuri proprietate 
publică. Articolul 871 NCC nu conţine o definiţie a contractului de concesiune; 
textul dispune, în primul său alineat, că un concesionar are dreptul şi, în acelaşi 
timp, obligația de exploatare a bunului concesionat, în schimbul unei redevenţe şi 
pentru o durată determinată, cu respectarea condițiilor prevăzute de lege şi a clau- 
zelor contractului de concesiune. În schimb[-art. 1 alin. (2) din O.U.G. nr. 54/2006 
defineşte contractul în discuţie ca fiind acel contract încheiat în formă scrisă, prin 
care o autoritate publică, denumită concedent, transmite, pe o perioadă determina- 
tă, unei alte persoane, denumită concesionar, care acționează pe riscul şi pe răs- 
punderea sa, dreptul şi obligația de exploatare a unui bun proprietate publică, în 
schimbul unei sume de bani, numită redevență. Articolul 3 din ordonanţă dispune 
că pot forma obiect al acestui contract bunurile care sunt proprietate publică a 
statului sau a unităţilor administrativ- ielitoriale, potrivit Constituţiei şi reglementări- 
lor legale privitoare la proprietatea publicăl?, 

Chiar dacă art. 871 NCC nu precizează, atunci când contractul de concesiune are 
ca obiect bunuri proprietate publică a statului, calitatea de concedent o au ministere- 
le sau alte organe de specialitate ale administrației publice centrale; când are ca 
obiect bunuri proprietate publică a județului, a oraşului sau a comunei, această cali- 
tate o vor avea, în mod corespunzător, consiliile județene, consiliile locale, Consiliul 
General al Municipiului Bucureşti sau instituţiile publice de interes local (art. 5). Arti- 
colul 871 NCC dispune că poate avea calitatea de concesionar orice persoană fizică 
sau persoană juridică. La rândul său, art. 6 din O.U.G. nr. 54/2006 prevede că poate 
fi concesionar orice persoană fizică sau juridică română şi străină. Ordonanţa preci- 
zează că, indiferent de naționalitatea sau cetățenia concesionarului, contractul de 
concesiune se va încheia în conformitate cu legea română (art. 7). 


(!l Precizăm că apărarea dreptului de concesiune reglementată de art. 873 NCC va fi 
cesiplată la capitolul consacrat apărării dreptului de proprietate publică. 
2] Pentru o analiză detaliată a dreptului de concesiune, a se vedea V. SToicA, op. cit. 
(2009), p. 190-195. 

Cât priveşte redevența, modul de calcul şi de plată se stabileşte de către minis- 
terele de resort sau de alte organe de specialitate ale administraţiei publice cen- 
trale ori de către autorităţile administrației publice locale şi se face venit la bugetul 
de stat sau la bugetele locale, după caz (art. 4 din O.U.G. nr. 54/2006). Aşadar, 
concesiunea este un contract cu titlu oneros. 

_O altă caracteristică a contractului discutat este aceea că el se încheie pe o 
durată determinată.| Într-adevăr, potrivit art. 7 alin. (1) partea finală din ordonanță, 
durata contractului de concesiune nu va putea depăşi 49 de ani calculaţi de la data 
semnării lui; această durată poate fi prelungită cel mult cu jumătate din perioada sa 
inițială, prin simplul acord de voință a! părţilor. Durata concesiunii se stabileşte de 
concedent pe baza studiului de operativitate a concesiunii. În principiu, subconce- 
siunea este interzisă, cu excepția situaţiilor expres prevăzute de ordonanță (art. 8). 
Contractul de concesiune trebuie încheiat în formă scrisă [art. 1 alin. (2) din O.U.G. 
nr. 54/2006). Credem că această formă este cerută ad validitatem, şi nu ad pro- 
bationem. 


205. Procedura încheierii şi conținutul contractului de concesiune. Articolul 
871 alin. (3) NCC dispune că procedura de concesionare, precum şi încheierea, 
executarea şi încetarea contractului de concesiune sunt supuse condițiilor prevăzu- 
te de lege. Această dispoziţie de principiu este dezvoltată de prevederile cuprinse 
în O.U.G. nr. 54/2006 şi în Normele metodologice elaborate în aplicarea ei. Astfel, 
O.U.G. nr. 54/2006 cuprinde reglementări privitoare la procedura administrativă 
prealabilă încheierii contractului de concesiune, „atribuirea” contractului de conce- 
siune, care poate fi făcută în urma unei licitații sau prin negociere directă, conținu- 
tul contractului de concesiune, modul în care se întocmeşte „dosarul concesiunii”, 
precum şi dispozițiile aplicabile în materia controlului desfăşurării tuturor operaţiuni- 
lor legate de încheierea contractului de concesiune şi soluționarea litigiilor privind 
concesiunea!"!. 


Pe noi ne interesează normele ordonanţei care sunt de natură a determina re- 
gimul juridic al bunurilor proprietate publică ce fac obiect al concesiunii. Din acest 


! Privitor la natura juridică a contractului de concesiune, instanța supremă a hotărât că, 
în conformitate cu dispoziţiile art. 2 alin. (1) lit. c) fraza a II-a din Legea contenciosului ad- 
ministrativ nr. 554/2004, un contract de concesiune va fi asimilat unui act administrativ şi va 
fi supus unui regim juridic de drept administrativ numai în măsura în care obiectul său vi- 
zează exclusiv punerea în valoare a unor bunuri proprietate publică, per a contrario, un con- 
tract de concesiune ce are ca obiect punerea în valoare a unor bunuri proprietate privată a 
statului sau a unităţilor sale administrativ-teritoriale nu va fi supus regimului juridic de drept 
administrativ; a se vedea I.C.C.J., s. cont. adm. şi fisc., dec. nr. 6 din 6 ianuarie 2011, nepu- 
blicată. De asemenea, Inalta Curte a decis în sensul că, în conformitate cu aceleaşi dispo- 
ziții ale Legii nr. 554/2004, instanța de contencios administrativ este competentă să soluțio- 
neze numai acele litigii legate de contractele administrative, respectiv acele contracte ce au 
ca obiect punerea în valoare, prin concesiune, a bunurilor proprietate publică sau privitoare 
la alte categorii de contracte administrative reglementate expres prin legi speciale; prin ur- 
mare, cererea ce are ca obiect încheierea unui contract de concesiune cu privire la un teren 
proprietate privată a statului ori a unei unităţi administrativ-teritoriale nu se încadrează în 
categoria actelor juridice arătate, astfel că soluționarea unor litigii privitoare la asemenea 
contracte revine instanțelor de drept comun; a se vedea I.C.C.J., s. cont. adm. şi fisc., dec. 
nr. 3681 din 17 septembrie 2010, nepublicată. 

punct de vedere, art. 52 din O.U.G. nr. 54/2006 din capitolul privitor la conținutul 
contractului de concesiune dispune că în contract trebuie precizate în mod distinct 
categoriile de bunuri ce pot fi utilizate de concesionar în derularea concesiunii, 
respectiv: 

'a) aşa-numitele bunuri de retur, ce au făcut obiectul concesiunii şi care, la înce- 
tarea contractului, vor reveni, de plin drept, gratuit şi libere de orice sarcini, con- 
cedentului; 

) bunurile proprii ale concesionarului, ce au fost utilizate de el pe durata con- 
cesiunii şi care, în mod firesc, la încetarea contractului, vor rămâne în proprietatea 
sa. 

În privința exercitării dreptului de concesiune, art. 872 NCC prevede că titularul 
acestui drept poate efectua orice acte materiale sau juridice necesare asigurării 
exploatării bunului concesionat.|Cu toate acestea, sub sancţiunea nulităţii absolute, 
concesionarul nu poate înstrăina şi nici nu poate greva bunul dat în concesiune 
sau, după caz, bunurile destinate ori rezultate din realizarea concesiunii, bunuri 
care, potrivit legii sau actului constitutiv, trebuie să fie înapoiate concedentului la 
încetarea, din orice motive, a concesiuni. 

În schimb art. 872 alin. (2) NCC permite concesionarului să dobândească în 
proprietatea sa fructele, precum şi, în limitele prevăzute de lege și de actul de con- 
stituire, productele bunului concesionat. 

La rândul său, art. 47 alin. (2) din Normele metodologice de aplicare a O.U.G. 
nr. 54/2006 privind regimul contractelor de concesiune a bunurilor proprietate publi- 
căl'! arată că, pe durata contractului, concesionarul are dreptul de a folosi bunul 
concesionat şi de a-i culege fructele, potrivit naturii acestuia şi scopului stabilit de 
părți prin contract. El are însă obligaţia să asigure exploatarea eficientă, în regim 
de continuitate şi permanenţă, a bunurilor proprietate publică ce fac obiectul con- 
cesiunii [art. 48 alin. (1) din norme]. Din aceste dispoziţii legale rezultă că, pe te- 
meiul contractului de concesiune, concesionarul va dobândi asupra bunului con- 
cesionat un drept real, opozabil erga omnes; în limitele respectării clauzelor 
contractuale, acest drept va fi opozabil şi concedentului. 

Însă, din moment ce concesionarul este obligat ca la încetarea contractului să 
restituie „bunurile de retur” proprietate publică, obiect al concesiunii, înseamnă că 
titularul acestuia nu are drept de dispozitie juridică asupra bunurilor concesionate, 
astfel cum dispune imperativ, sub sancţiunea nulității absolute a actului încheiat cu 
nerespectarea acestui principiu, art. 872 alin. (1) NCC. 


206. Delimitarea dreptului de concesiune a unor bunuri proprietate publică 
față de dreptul de administrare corespunzător proprietăţii fii ase Între cele 
două drepturi găsim unele asemănări, dar şi importante deosebiri? 

Din punctul de vedere al asemănărilor, se poate reține că ambele sunt drepturi 
reale care îşi au sorgintea în dreptul de proprietate publică şi constituie modalități 
specifice de exercitare a acestui drept. 


= , Aprobate prin H.G. nr. 168/2007 (M. Of. nr. 146 din 28 februarie 2007). 
2! Cu privire la această delimitare, a se vedea A. SEBENI, Noţiunea contractului de conce- 
siune şi încheierea acestuia, în Dreptul nr. 8/1999, p. 12-13. 

De asemenea, niciunul dintre cele două drepturi nu constituie o dezmembrare a 
dreptului de proprietate publică. 

Între ele există însă importante deosebiri. Astfel, în primul rând, dreptul de ad- 
ministrare poate aparține numai unor subiecte de drept public — regii autonome, 
prefecturi, autorități publice centrale şi locale [art. 868 alin. (1) NCC] -, pe când 
dreptul de concesiune poate aparține numai unor subiecte de drept privat, persoa- 
ne fizice sau persoane juridice române ori străine (art. 6 din O.U.G. nr. 54/2006). 

În al doilea rând, dreptul de administrare se naşte numai pe calea unui act ad- 
ministrativ de autoritate emis de organul de stat competent — Guvernul, consiliul ju- 
dețean, respectiv Consiliul General al Municipiului Bucureşti, consiliul local [art. 867 
alin. (1) NCC] —, pe când dreptul de concesiune se naşte exclusiv pe baza unui con- 
tract încheiat între concedent, titular al dreptului de proprietate publică, şi concesio- 
nar, beneficiarul concesiunii [art. 1 alin. (2) din O.U.G. nr. 54/2006]. 

În al treilea rând, sub aspectul prerogativelor, titularul dreptului de administrare 
poate să posede, să folosească şi, în anumite limite, chiar să dispună de bunul 
primit, pe când dreptul de concesiune conferă concesionarului numai dreptul de a 
poseda bunul, de a-l folosi în scopul stabilit de părți prin contract şi de a-i culege 
fructele, precum şi, în limitele prevăzute de lege şi în actul de concesionare, chiar 
şi productele bunului concesionat. 

În sfârşit, dreptul de administrare este un drept real, în principiu, perpetuu şi ina- 
lienabil, pe când dreptul de concesiune este un drept real, temporar şi inalienabil. 


207. Încetarea contractului de concesiune. Potrivit art. 871 alin. (3) NCC, 
procedura de încetare a contractului de concesiune este supusă condiţiilor prevă- 
zute de lege, adică de normele speciale în materie. Contractul de concesiune poa- 
te să înceteze în mai multe moduri prevăzute de O.U.G. nr. 54/2006. Astfel, mai 
întâi el poate să înceteze prin ajungerea la termen. Într-adevăr, la expirarea ter- 
menului pentru care a fost încheiat, contractul de concesiune încetează de drept, 
afară de situația prelungiri lui prin acordul părţilor pentru o perioadă de cel mult 
jumătate din durata sa iniţială [art. 57 lit. a) din ordonanţă]. | 

Apoi, art. 57 lit. b) din ordonanță dispune că, în cazul când interesul naţional 
sau local o impune, contractul de concesiune poate înceta prin denunțarea lui uni- 
laterală de către concedent, în acest caz însă, el va fi obligat la plata unei juste şi 
prealabile despăgubiri concesionarului, despăgubire ce poate fi stabilită prin în- 
țelegerea părţilor, iar în caz de dezacord, aceasta urmează a fi stabilită de instanța 
de judecată. | 

În măsura în care concesionarul nu îşi îndeplineşte obligaţiile contractuale, 
art. 57 lit. c) din O.U.G. nr. 54/2006 îl îndreptățeşte pe concedent să rezilieze uni- 
lateral contractul, iar, dacă este cazul, cu obligarea concesionarului la plata de des- 
păgubiri pentru prejudiciul astfel suferit de concedent. La rândul său, aceeaşi posi- 
bilitate, cu aceleaşi consecințe, este pusă de ordonanţă şi la îndemâna concesio- 
narului, în măsura în care concedentul nu îşi îndeplineşte obligaţiile sale contrac- 
tuale (art. 57 lit. d)]. 

În sfârşit, (contractul încetează prin dispariția obiectului concesiunii dintr-o cauză 
de forță majoră sau prin renunțare, în cazul imposibilității obiective de exploatare a 
bunului de către concesionar, situaţii în care nu se datorează despăgubiri art. 7 
lit. e) din O.U.G. nr. 54/2006]. 

_ŞA, Închirierea bunurilor proprietate publică 


208. Chiar dacă noul Cod civil nu conţine dispoziții speciale în materie, posibi- 
litatea închirierii bunurilor proprietate publică este recunoscută atât de art. 136 
alin. (4) din Constituţie, cât şi de aite acte normative. Astfel, potrivit art. 14 alin. (1) 
din Legea nr. 213/1998, bunurile proprietate publică a statului sau a unităţilor sale 
administrativ-teritoriale pot fi închiriate cu aprobarea Guvernului sau, după caz, a 
consiliului județean, a Consiliului General al Municipiului Bucureşti sau a consiliului 
local. 

De asemenea, potrivit art. 123 din Legea nr. 215/2001 a administraţiei publice 
locale, consiliile locale şi județene pot hotări ca bunurile ce aparţin domeniului pu- 
blic de interes local ori județean, după caz, să fie închiriate, operaţiune juridică ce 
urmează a fi făcută, în afara unor derogări permise de lege, prin licitație publică. 

| Contractul de închiriere a bunurilor proprietate publică trebuie să cuprindă clau- 
ze de natură să asigure exploatarea bunului închiriat, potrivit specificului acestuia 
[art. 14 alin. (1) din Legea nr. 213/1998]. | 

| Contractul de închiriere poate fi încheiat, după caz, cu orice persoană fizică sau 
juridică, română sau străină, de către titularul dreptului de proprietate sau de către 
tiţularul dreptului de administrare (art. 14 alin. (2)]. ! 

1 Închirierea bunurilor proprietate publică se face prin licitație publică, în condiţiile 
legii (art. 15). | 

Sumele încasate din închiriere se fac venit, după caz, la bugetul de stat sau la 
bugetele locale [art. 16 alin. (1)]. 

În ipoteza în care contractul de închiriere se încheie de către titularul dreptului 
de administrare, acesta are dreptul să încaseze din chirie o cotă-parte între 20- 
50%, stabilită, după caz, prin hotărâre a Guvernului, a consiliului judeţean, a Consi- 
liului General al Municipiului Bucureşti sau a consiliului local prin care s-a aprobat 
închirierea. 


209. Se poate observa că, spre deosebire de contractul de concesiune, care 
conduce la naşterea unui drept real asupra bunului concedat, avându-l ca titular pe 
concesionar, contractul de inchiriere duce la naşterea unui raport juridic obligaţio- 
nai"! 

De asemenea, dacă ambele contracte sunt cu titlu oneros, concesionarul va 
plăti totuşi o redevenţă proporțională cu beneficiile obținute din exploatarea bunului 
concesionat, pe când cel care a închiriat bunul plăteşte o sumă de bani drept chi- 
rie, stabilită prin acordul părților, în urma câştigării licitaţiei organizate în vederea 
închirierii acelui bun. 

Este evident că litigiile privitoare la închirierea bunurilor proprietate publică sunt 
de competenţa instanţelor de drept comun. 


!'! Această deosebire față de contractul de concesiune şi, cu atât mai mult, faţă de drep- 
tul de administrare care se naşte în cadrul unor raporturi juridice de subordonare pare a fi 
opțiunea legii fundamentale civile de a nu menționa contractul de închiriere printre modurile 
de punere în valoare a dreptului de proprietate publică; a se vedea V. Sroica (Il), Corelația 
dintre dreptul public şi dreptul privat în reglementarea dreptului de proprietate publică în 
Codul civil, în P.R. nr. 1/2012, p. 285. 

În orice caz, şi închirierea de bunuri proprietate publică constituie un mod de 
exercitare a acestui drept. 


$5. Darea în folosinţă cu titlu gratuit a unor bunuri proprietate publică 


210. Reamintim că, potrivit art. 136 alin. (4) din Constituție, în condiţiile legii 
organice| bunurile proprietate publică a statului ori a unităților administrativ-terito- 
riale nu numai că pot fi date în administrare regiilor autonome ori instituţiilor publice 
sau pot fi concesionate, dar ele pot fi date în folosință gratuită instituțiilor de utilitate 
publică. În dezvoltarea acestei prevederi constituționale, art. 866 NCC enumeră 
dreptul de folosinţă cu titlu gratuit, alături de dreptul de administrare şi dreptul de 
concesiune, ca fiind un drept real corespunzător dreptului de proprietate publică. 
De asemenea, art. 874-875 NCC reglementează regimul juridic al acestui drept, ca 
mod speciţic de exercitare a însuşi dreptului de proprietate publică. 


211. Naştere. Conţinut juridic. Modul de naştere a dreptului de folosință exa- 
minat este prevăzut de art. 874 alin. (1) NCC, potrivit cu care acest drept se acor- 
dă, cu titlu gratuit, pe termen limitat, în favoarea instituţiilor de utilitate publică) 

De asemenea, este de reținut că, potrivit art. 124 din Legea nr. 215/2001, repu- 
blicată, autoritățile publice județene şi locale pot da în folosință gratuită, pe termen 
limitat, bunuri imobile sau mobile proprietate publică din patrimoniul lor persoanelor 
juridice fără scop lucrativ care desfăşoară activități de binefacere sau de utilitate 
publică ori serviciilor publice de interes local. 

Aşadar, dreptul de folosință gratuită se naşte prin acte ale autorităților publice 
asemănător dreptului de administrare, fiind un drept real, deoarece permite titula- 
rului exercitarea unor prerogative asupra bunurilor primite în folosință, este un 
drept temporar, poartă asupra unor bunuri mobile şi imobile proprietate publică a 
statului sau bunuri imobile şi mobile proprietate publică a entităţilor sale teritoriale 
şi are ca beneficiari numai persoane juridice fără scop lucrativ care desfăşoară 
activitate de binefacere sau de utilitate publică ori servicii publice. 

De altfel, art. 874 alin. (2) NCC precizează că, în lipsa unor dispoziții contrare, 
titularul dreptului de folosinţă nu beneficiază de fructele civile produse de bunul pe 
care l-a primit cu acest titlu. 

Cât priveşte regimul juridic al dreptului de folosință, art. 874 alin. (3) NCC dispune 
că dispoziţiile privind constituirea şi încetarea dreptului de administrare se aplică în 
mod corespunzător şi dreptului de folosință, cu precizarea că, spre deosebire de 
dreptul de administrare, dreptul de folosință gratuită este temporar, el acordându-se 
beneficiarului pe termen limitat”!. 

La rândul lui, şi dreptul real de folosință constituie o modalitate specifică de 
exercitare a dreptului de proprietate publică, mai degrabă în cadrul unor raporturi 
publice decât în cadrul unor raporturi de drept civil. 


1 pe larg cu privire la dreptul de folosință cu titlul gratuit, a se vedea V. SToicA, op. cit. 
(2009), p. 195-198. 

Secţiunea a 5-a. Încetarea dreptului 
de proprietate publică 


212. Reglementare. Înainte de intrarea în vigoare a noului Cod civil la 1 octom- 
brie 2011, reglementarea cu caracter general a încetării dreptului de proprietate 
publică era dată de dispoziţiile art. 10 din Legea nr. 213/1998, potrivit cu care drep- 
tul de proprietate publică încetează dacă bunul a pierit sau a fost trecut în dome- 
niul privat, text în prezent abrogat expres prin Legea nr. 71/2011. 

De asemenea, art. 5 alin. (2) partea finală din Legea nr. 18/1991 privitoare la 
fondul funciar, modificată şi republicată, text în vigoare şi sub regimul noului Cod 
civil, dispune că terenurile care fac parte din domeniul public, oricare ar fi titularul 
dreptului de proprietate asupra lor, statul sau unitățile sale administrativ-teritoriale, 
pot fi introduse în circuitul civil numai dacă, potrivit legii, sunt dezafectate din do- 
meniul public. | 

Precizăm că prin Legea nr. 47 din 13 martie 2007 pentru completarea art. 5 din 
Legea fondului funciar nr. 18/1991!! a fost introdusă o nouă dispoziţie în materie, 
anume că terenurile pe care sunt amplasate rețele stradale şi parcuri publice, tere- 
nurile pentru rezervaţii naturale şi parcuri naţionale, monumente, ansambluri şi si- 
turi arheologice şi istorice, monumente ale naturii nu pot fi dezafectate din dome- 
niul public decât în cazuri de excepție, pentru lucrări de interes național. 

Trecerea bunurilor din domeniul public în domeniul privat se face, după caz, 
prin hotărâre a Guvernului, a consiliului județean, respectiv a Consiliului General a! 
Municipiului Bucureşti sau a consiliului local, dacă prin Constituţie sau prin lege nu 
se dispune altfel [art. 10 alin. (2) din Legea nr. 213/1998], text rămas în vigoare şi 
după adoptarea noului Cod civil. 

Hotărârea de trecere a bunului în domeniul privat poate fi atacată, în condiţiile 
legii, la instanța de contencios administrativ competentă în a cărei rază teritorială 
se află bunul [art. 10 alin. (3) raportat la art. 8 alin. (2) din Legea nr. 213/1998]. 

La rândul săul art. 864 NCC, sub denumirea marginală „stingerea dreptului de 
proprietate publică”, dispune că acest drept se stinge dacă bunul a pierit ori a fost 
trecut în domeniul privat, dacă a încetat uzul sau interesul public privitor la un ase- 
menea bun, cu respectarea condiţiilor prevăzute de lege. Or, trecerea bunului pro- 
prietate publică în domeniul privat şi, prin aceasta, intrarea lui în circuitul civil ge- 
neral au a se face în condiţiile Legii nr. 18/1991, dacă este vorba despre terenuri 
agricole, şi cele ale Legii nr. 213/1998, dacă această trecere se referă la alte cate- 
gorii de bunuri. 

Noul Cod civil a înțeles să menţioneze printre modurile de stingere a dreptului 
de proprietate publică pieirea bunului şi încetarea uzului ori interesului public. 

În definitiv, aşa după cum s-a observat”, pieirea bunului proprietate publică, în 
materialitatea lui, ca urmare a producerii unui eveniment natural — inundaţii, cu- 
tremur, trăsnet etc. — sau unei acțiuni a omului, acțiune ce poate fi licită ori ilicită, 
nu este specifică dreptului de proprietate publică; exact în acelaşi mod operează, 
ca urmare a aceloraşi evenimente ori acțiuni umane, şi stingerea dreptului de pro- 
prietate privată. Dacă bunul era asigurat, potrivit normelor legale din materia asigu- 


11 M. Of. nr. 194 din 21 martie 2007. 
(2! A se vedea FL.A. BAIAS, op. cit. (2012), p. 890. 

rărilor, indemnizaţia de asigurare ori despăgubirea va urma regimul juridic al bu- 
nului asigurat, adică va intra în domeniul public aparținând titularului acestuia. 

Cât priveşte încetarea uzului ori a interesului public, la stadiul actual al legislaţi- 
ei noastre civile în materie, art. 864 NCC o prevede numai ca posibilitate juridică, 
fără a o detalia şi fără a avea dispoziţii aplicabile nici în Legea nr. 213/1998 privind 
bunurile proprietate publică. 

Principiul simetriei juridice impune însă ca, dacă bunul a fost declarat de uz ori 
de interes public prin lege, tot legiuitorul să intervină, printr-un act individual, şi să 
constate încetarea uzului ori a interesului public privitor la bunul în discuţie, cu 
consecința trecerii sale în domeniul privat aparținând titularului său ori, eventual, cu 
posibilitatea transferului său în folosință gratuită către un alt subiect de drept, în 
condiţiile art. 874 NCC. Considerăm că în acelaşi fel ar trebui să se procedeze şi 
privitor la un bun proprietate publică aparținând unei unități a La luă teritoriale, 
în măsura în care acel bun nu mai este de uz ori de interes public!'!, 1 


213. Caracterele juridice ale încetării dreptului de proprietate publică. Mai 
întâi, este de observat că, în mod firesc,.dreptul de proprietate publică încetează 
atunci când bunul piere în orice mod, în materialitatea lui. Dacă bunul proprietate 
publică este asigurat, indemnizaţia de asigurare va avea acelaşi regim juridic. | 

În al doilea rânddreptul de proprietate publică încetează prin trecerea buăului, 
obiect al acestui drept, în proprietatea privată a aceluiaşi subiect de drept sau a 
altui subiect de drept privat, dacă prin Constituţie sau prin lege nu se dispune altfel. ) 
Este de reținut că nicio dispoziţie din Constituţia în vigoare nu interzice o aseme- 
nea trecere a unor bunuri din proprietatea publică în proprietatea privată a statului 
sau a entităților sale teritoriale. 

În orice caz, trecerea pe care o discutăm se face sau prin hotărâre a Guvernu- 
lui, pentru bunurile proprietate publică a statului, sau prin hotărâre a consiliului ju- 
dețean, respectiv a Consiliului General al Municipiului Bucureşti ori a consiliului 
local, pentru bunurile proprietatea publică a acestor unități administrativ-teritoriale, 
dacă prin lege nu se dispune altfel. 

Un exemplu de trecere, în temeiul legii, a unor bunuri din domeniul public al sta- 
tului în proprietate privată este dat de dispoziţiile art. 45-46 din Legea nr. 18/1991, 
republicată, privitoare la reconstituirea dreptului de proprietate privată în folosul 
unor persoane fizice sau al altor subiecte colective de drept, cu privire la terenuri 
cu vegetaţie forestieră sau altă vegetaţie, trecute în proprietatea statului ca efect al 
unor acte normative speciale. Limita reconstituiri este stabilită la 30 de ha de fa- 
milie ori pentru alte entităţi juridice îndreptăţite la a cere reconstituirea dreptului de 
proprietate privitor la aceste categorii de bunuri [art. 45 alin. (1), art. 47 alin. (1) din 
Legea nr. 18/1991). 


 jdem, p. 891. 


Capitolul al VI-lea. Modalităţile juridice 
ale dreptului de proprietate 


Secţiunea 1. Noţiuni generale. Enumerare 


214. Precizări prealabile. Dreptul de proprietate se prezintă, de regulă, pur şi 
simplu, aparținând în exclusivitate unui singur titular. 

Este posibil însă ca proprietatea asupra unui bun privit ut singuli sau asupra 
unei mase de bunuri, ca universalitate, să aparțină concomitent mai multor titulari, 
mai multor subiecte de drept. Sau este posibil ca titularul actual al dreptului de pro- 
prietate asupra unui bun să îl fi dobândit printr-un act juridic lovit de nulitate relativă 
ori afectat de o condiţie rezolutorie. 

În asemenea situaţii, dreptul de proprietate este afectat de modalităţi". 

Din acest punct de vedere, art. 555 alin. (2) NCC dispune că, în condiţiile legii, 
dreptul de proprietate privată este susceptibil de modalităţi, ceea ce înseamnă 
exercitarea atributelor sale în situaţii specifice. 

În SICRIU civil român sunt cunoscute următoarele modalități ale dreptului de 
proprietatel?: 

|- proprietatea rezolubilă; 

i=]proprietatea anulabilă; 

(Iproprietatea comună. 

Considerăm că se impune o observaţie, înainte de a trece la analiza acestor 
forme: în cazul proprietății rezolubile şi al celei anulabile, în concepția noastră, 
practic, nu se ajunge la exercițiul concomitent, de către mai multe persoane, al atri- 
butelor dreptului de proprietate asupra unuia şi aceluiaşi bun, mai degrabă se poa- 
te spune că există vocația unui asemenea exercițiu. De aceea, le-am numi moaali- 
tăți teoretice ale dreptului de proprietatel?l. Dimpotrivă, în ipoteza proprietăţii co- 


"1 Cu privire la modalităţile dreptului de proprietate, a se vedea TR. IONAŞCU, S. BRĂDEANU, 
op. cit., p. 155 şi urm.; C. SrăĂTEscu, C. BiRSAN, op. Cit., p. 174 şi urm.; |. DOGARU, S. CERCEL, 
op. cit, p. 144 şi urm.; C. BiRSAN, M. GAIȚĂ, M.M. Piwnicenu, Drept civil. Drepturile reale, 
Editura Institutul European, laşi, 1997, p. 92 şi urm.; |. LuLĂ, Drept civil. Drepturile reale, 
Ed. Presa Universitară Română, Timişoara, 2000, p. 109 şi urm.; L. Pop, Dreptul de proprieta- 
te şi dezmembrămintele sale, Ed. Lumina Lex, Bucureşti, 2001, p. 127 şi urm.; V. STOICA, op. 
cit., vol. |, p. 25 şi urm.; E. CHELARU, op. cit. (2006), p. 188 şi urm.; O. UNGUREANU, C. MUNTEA- 
NU, 0p. Cit. (2005), p. 187 şi urm.; L. Pop, L.M. HAROSA, op. cit., p. 182 şi urm.; |. ADAM, op. cit., 
p. 358 şi urm.; A. CALOTĂ PONEA, Drept civil. Drepturile reale, Ed. Didactică şi Pedagogică R.A., 
Eyeuraști 2007, p. 157 şi urm.; O. UNGUREANU, C. MUNTEANU, Op. cit. (2008), p. 290 şi urm. 

! Pentru un alt punct de vedere cu privire la modalităţile dreptului de proprietate în drep- 
tul civil român, a se vedea T. SÂMBRIAN, Proprietatea în sistem „time sharing” — proprietatea 
Ap Odică —, O nouă moaalitate a dreptului de proprietate, în Dreptul nr. 5/1997, p. 35 şi urm. 

?! Nu este de exclus o anumită desocotire între cei cu o asemenea „Vocaţie”, dar aceas- 
ta nu pune în discuţie observaţia noastră. În literatura juridică de specialitate, proprietatea 
rezolubilă şi cea anulabilă sunt analizate ca forme ale unei modalităţi a dreptului de proprie- 

une, prerogativele dreptului de proprietate se exercită concomitent de către mai 
mulți titulari asupra aceluiaşi bun sau asupra aceleiaşi mase de bunuri. 


215. Proprietatea rezolubilă. Dreptul de proprietate poate fi înstrăinat printr-un 
act juridic încheiat sub condiție rezolutorie sau transmiterea lui poate apărea astfel 
în temeiul legii... 

Potrivit art. 1401 NCC, condiția este rezolutorie atunci când îndeplinirea ei de- 
termină desființarea obligaţiei. 

Ea nu suspendă executarea obligaţiei, ci numai obligă pe creditor a restitui ceea 
ce a primit, în caz de neîndeplinire a evenimentului prevăzut în condiție. 

Dreptul de proprietate transmis sub condiție rezolutorie are o existență nesigură 
în patrimoniul dobânditorului, pentru că, dacă nu se îndeplineşte condiţia, el va 
trebui să restituie bunul transmițătorului. . 

_De aceea, pendente conditione, adică până la îndeplinirea condiţiei, teoretic, 
Dunul care a format obiectul actului de înstrăinare afectat de condiţie rezolutorie 
aparține la doi Sopot) transmițătorul are un drept de proprietate supus însă 
conditiei suspensive", iar dreptul dobânditorului este supus condiției rezolutorii._ 

Dacă se îndeplineşte condiţia, obligația transmițătorului dispare şi el redevine 
proprietarul bunului. Dacă aceasta nu se îndeplineşte, dreptul de proprietate al do- 
bânditorului se consolidează retroactiv. Spunem că se consolidează, pentru că, 
până atunci, oricum el! se comportă ca un proprietar pur şi simplu. 

Pot exista situaţii în care proprietatea apare ca rezolubilă în temeiul legii. Astfel, 
potrivit art. 1031 NCC, orice donaţie încheiată între soţi este revocabilă numai în 
timpul căsătoriei. Aceasta înseamnă că soțul donator poate revoca donația, iar 
dreptul de proprietate al soțului donatar asupra bunului donat depinde de împreju- 
rarea dacă soțul donator va revoca sau nu donația. 

Dacă dobânditorul dreptului de proprietate sub condiție rezolutorie a constituit 
drepturi reale asupra bunului astfel dobândit către terţi, în caz de îndeplinire a con- 
diţiei, şi aceste drepturi se desființează cu efect retroactiv, prin aplicarea principiu- 
lui cunoscut în materie, potrivit cu care resoluto iure dantis, resolvitur ius acci- 
pientis. 


216. Proprietatea anulabilă. Proprietatea este anulabilă atunci când dreptul de 
proprietate asupra unui bun a fost dobândit printr-un act juridic translativ de pro- 
prietate lovit de nulitate relativă. Ge ştie că acțiunea în nulitate relativă este pres- 
criptibilă în termenul general de prescripţie de 3 ani 

Actul nul relativ poate fi confirmat de către cel care poate invoca nulitatea sa, fie 
prin executare, fie prin neinvocarea nulităţii în termenul de prescripţie extinctivă a 


tate denumite proprietate condițională; a se vedea V. SToica, op. cit., vol. II, p. 33 şi urm.; 
pentru alți autori însă, numai proprietatea rezolubilă este condițională, nu şi cea anulabilă; a 
se vedea, în acest sens, O. UNGUREANU, C. MUNTEANU, 0p. cit. (2005), p. 188-192; de ase- 
menea, este de reținut şi punctul de vedere potrivit cu care proprietatea anulabilă şi proprie- 
tatea rezolubilă ar forma împreună o singură modalitate a dreptului de proprietate, anume 
proprietatea conditională, care constă în exercitarea atributelor acestui drept de către doi 
titulari concomitent, dar diferențiat, a se vedea V. Sroica, op. cit. (2009), p. 253. 

'] Pentru transmiţător, condiţia suspensivă constă în realizarea condiției rezolutorii. Dreptul 
său este suspendat până la realizarea acesteia. 

acțiunii în anulabilitate| Prin confirmarea actului, fie expres, fie tacit, dreptul de pro- 
prietate al dobânditoruiui „se consolidează” cu efect retroactiv. .JPână la „consolida- 
rea” lui, în patrimoniul dobânditorului există vocația exerciţiului său atât pentru 
acesta din urmă, cât şi pentru transmițător. Sau, după cum s-a spus foarte exacti!l, 
pe durata cât există incertitudinea legată de posibilitatea invocării de către cel în- 
dreptăţit a nulității relative, respectiv posibilitatea confirmării actului juridic, suntem 
în prezența a doi titulari ai dreptului de proprietate asupra aceluiaşi bun, având 
însă calități diferite. 


217. Proprietatea comună. Până la adoptarea şi intrarea în vigoare a noului 
Cod civil la 1 octombrie 2011, în legislaţia noastră civilă nu a existat o reglementa- 
re unitară şi coerentă a proprietăţii comune, ci numai unele referiri disparate în 
diverse materii ori în acte normative speciale; de asemenea, nu a existat o definiţie 
legală a acesteia. Dimpotrivă, noul Cod civil consacră un capitol — Capitolul IV din 
Titlul II privind dreptul de proprietate privată al Cărţii a lil-a „Despre bunuri” 
proprietății comune. Denumirea art. 631 NCC ca prim text ai acestui capitol este 
„noțiune”, ceea ce ar semnifica definirea în cuprinsul textului a proprietății comune; 
în realitate, art. 631 dispune că „dispoziţiile prezentului capitol se aplică ori de câte 
ori, în temeiul unui act juridic sau al unui alt mod de dobândire prevăzut de lege, 
dreptul de proprietate privată are doi sau mai mulți titulari”. Aşadar, textul determi- 
nă domeniul său de aplicare”, fără a defini proprietatea comună; nu mai puţin, el 
ne permite să deducem caracteristica esenţială a proprietăţii comune: din moment 
ce dreptul de proprietate privată poate avea, în anumite situații, ma; mulți titulari, 
aceasta înseamnă că ei exercită concomitent atributele dreptului de proprietate 
asupra unui anumit bun. 

Aşadar,| proprietatea comună este modalitatea dreptului de proprietate ce se 
caracterizează prin aceea că dreptul de proprietate aparține concomitent asupra 
aceluiaşi bun sau asupra aceleiaşi mase de bunuri mai multor titulari. Ei exercită, 
tot concomitent, atribuţiile conferite de dreptul de proprietate asupra bunului sau 
asupra bunurilor care formează obiectul drepturilor Veze 


218. Formele proprietății comune. Înainte de intrarea în vigoare a noului Cod 
civil se considera că, în dreptul civil român, proprietatea comună se prezintă sub 
două forme: proprietatea comună pe cote-părți şi proprietatea comună în devălmă- 
şie. Această situaţie juridică oarecum „de fapt” a fost practic „validată” de art. 632 
NCC, de această dată precis intitulat/, „formele proprietății comune”) care dispune 
că acestea sunt: 

a) proprietatea pe cote-părţi (coproprietatea); 

«b)proprietatea în devălmăşie (devălmăşia). 

Proprietatea comună pe cote-părţi se caracterizează prin aceea că un bun ne- 
fracționat în materialitatea sa aparţine concomitent mai multor proprietari, fiecare 
dintre ei având o cotă-parte ideală şi abstractă din dreptul de proprietate asupra 
acelui bun. Dimpotrivă, la proprietatea comună în devălmăşie, bunul aparține în 
comun mai multor titulari, tără a se preciza nici măcar o asemenea cotă.) 


"1 A se vedea V. STOICA, op. cit., vol. II, p. 41. 
2 A se vedea M. NICOLAE, op. cit. (2012), p. 179, nota nr. 3. 

219. Aplicabilitate. Ambele forme ale proprietăţii comune au avut şi au o largă 
aplicabilitate practică. Trebuie totuşi să observăm că proprietatea comună în de- 
vălmăşie este compatibilă numai cu proprietatea privată ce are ca titulari persoane 
fizice. Într-adevăr, ea este întâlnită numai în raporturile de familie şi are ca obiect 
bunurile comune dobândite de soți în timpul căsătoriei. Nu este însă de exclus pre- 
zenţa ei şi în alte situaţii, aşa cum vom arăta mai departe., 

Proprietatea comună pe cote-părți este compatibilă cu proprietatea privată ce 
poate aparține oricărui titular — statul, unitățile administrativ-teritoriale, persoane 
juridice, persoane fizice etc. — şi nu are a fi înlăturată de plano în privința proprietă- 
ţii publice. 

De asemenea, potrivit art. 645 NCC, nu numai dreptul de proprietate poate face 
obiect al coproprietății, ci poate avea ca obiect şi alte drepturi reale principale, caz 
în care se vor aplica regulile privitoare la proprietatea comună pe cote-pări. 


Secţiunea a 2-a. Proprietatea comună pe cote-părţi 


$1. Consideraţii generale 


220. Noţiune. Terminologie. Observam în lucrarea noastră anterioară consa- 
crată materiei că, sub aspect terminologic, dreptul de proprietate comună pe cote- 
părți este exprimat în literatura juridică, uneori, şi sub termenul de coproprietate. 
Pentru a evita orice confuzie posibilă cu proprietatea comună în devălmăşie, care 
este şi ea o coproprietate, am utilizat, pe cât posibil, fără însă a putea evita, fie şi 
din punct de vedere stilistic, spre a nu avea repetări supărătoare, termenul de pro- 
prietate comună pe cote-părţii!]. 

Preocuparea noastră de ordin stilistic poate rămâne, dar nu se poate să nu ob- 
servăm că, arătând care sunt formele proprietății comune în dreptul nostru civil, re- 
dactorii noului Cod civil au simţit nevoia ca la art. 632 să precizeze că proprietatea 
comună pe cote-părţi este denumită, chiar dacă între paranteze, şi „coproprietate”, 
în timp ce proprietatea comună în devălmăşie poate îi denumită mai simplu şi 
direct „devălmăşia”. 

Ceea ce este specific acestei forme a proprietății comune este faptul că același 
bun, nefracţionat în materialitatea sa, aparține concomitent mai multor titulari, fie- 
care dintre aceştia având numai o cotă-parte ideală şi abstractă din dreptul de pro- 
prietate asupra bunului respectiv. Drepturile tuturor coproprietarilor sau, mai bine 
spus, fracțiunile din dreptul de proprietate asupra bunului se întâlnesc pe ultima 
particulă din cele ce compun acel bun. 

|Niciunul dintre coproprietari nu este titular exclusiv al unei fracțiuni materiale din 
bun. Dacă bunul ar fi fracţionat în materialitatea lui şi fiecare parte (fracțiune) 
materială ar aparţine în exclusivitate unui proprietar, ar fi vorba despre o proprieta- 
te exclusivă, şi nu despre o proprietate comună pe cote-părți. 

În acelaşi timp, /iecare coproprietar este titular exclusiv asupra cotei-părți ideale, 
abstracte din dreptul de proprietate asupra bunului. Cum s-a spus adeseori într-o 


(1 A se vedea C. BiRSAN, op. cit. (2008), p. 200 şi urm. 

formulă sintetică şi precisă, dreptul asupra bunului este fracționat, şi nu însuşi 
bunul, luat în materialitatea lui. 

Astfel, potrivit art. 634 alin. (1) NCC, fiecare coproprietar este titularul exclusiv 
al unei cote-părți din dreptul de proprietate asupra bunului respectiv şi poate dis- 
pune în mod liber de această cotă-parte, în lipsă de stipulație contrară. 

Cota-parte din dreptul fiecăruia dintre coproprietari poate fi exprimată printr-o 
fracție: 1/2, 3/4, 12/17 sau printr-un procent: 50%, 28% etc. 

Chiar dacă, în principiu, nimic nu se opune ca părţile coproprietarilor să nu fie 
egale, trebuie precizat că, potrivit art. 634 alin. (2) NCC, cotele-părţi aparținând co- 
proprietarilor „sunt prezumate a fi egale, până la proba contrară”. Aşadar, în prima 
sa parte, acest text instituie o prezumție relativă de egalitate a cotelor-părți ce au 
ca titulari pe coproprietarii bunului asupra căruia poartă drepturile lor. Fiind relativă, 
această prezumție poate fi răsturnată prin orice mijloc de probă; numai că, în par- 
tea sa finală, art. 634 alin. (2) NCC dispune că, dacă bunul aflat în proprietate pe 
cote-părți a fost dobândit printr-un act juridic, proba contrară a întinderii diferite a 
cotelor-părţi ale coproprietarilor nu va putea fi făcută decât prin înscrisuri. 

Însă, în situația în care actul juridic de dobândire a coproprietăţii asupra unui 
bun conţine menţiuni privitoare la determinarea cotelor-părți aparținând fiecărui 
coproprietar, prezumția î în discuție rămâne inutilă şi inoperantă!'!. 1] 


221. Prezumția de coproprietate. Pentru prima dată în sistemul dreptului civil 
în materie, art. 633 NCC reglementează aşa-numita prezumție de coproprietate. 
Potrivit acestui text, dacă un bun este stăpânit în comun de mai multe persoane, 
coproprietatea asupra acestui bun se prezumă, până la proba contrară, ceea ce 
înseamnă că şi această prezumție astfel instituită este relativă. În concepția legii 
civile fundamentale, este suficient ca două sau mai multe persoane să exercite 
împreună şi concomitent prerogativele dreptului de proprietate privitor ia un anumit 
bun, pentru a se prezuma existența unei coproprietăţi asupra acelui bun, iar în 
lumina dispoziţiilor art. 634 alin. (2) NCC, cotele-părţi au a fi prezumate egale, tot 
până la proba contrară. 

S-a spusl” că prezumția de coproprietate prevăzută de art. 633 NCC îşi găseşte 
fundamentarea în dispoziţiile art. 919 NCC, potrivit cu care, până la proba contrară, 
posesorul unui bun este prezumat a fi proprietarul acestuia, astfel că, prin „exten- 
sie”, în ipoteza în care mai multe persoane exercită în comun posesia asupra 
aceluiaşi bun, ele au a fi prezumate a fi coproprietarii bunului respectiv. În orice 
caz, „stăpânirea” bunului în comun prevăzută de text trebuie să fie făcută în con- 
formitate cu dispoziţiile art. 916 NCC, adică cei care o exercită în comun să se 
comporte ca adevăraţi coproprietari ai bunului, şi nu ca persoane care exercită 
stăpânirea „pentru altul”, adică în calitate de detentori precari. 

În sens invers, dacă bunul comun este stăpânit numai de către unul dintre co- 
proprietarii lui, nu mai operează |ppezurnţla în discuție, coproprietatea având a fi do- 
vedită prin orice mijloc de probăti, Precizarea este importantă, având în vedere că, 
potrivit art. 918 alin. (1) lit. c) NCC, fiecare coproprietar este considerat a fi detentor 


I'] A se vedea E. CHELARU, op. cit. (2012), p. 695-696. 
(2! jdem, p. 695. 
(2l E. CHELARU, op. cit. (2012), p. 695. 

precar față de cotele-părți din bun ce revin celorlalți coproprietari, dar el poate 
interverti această detenţie precară în posesie utilă, aptă să conducă la dobândirea 
dreptului de proprietate asupra întregului bun prin uzucapiune. 


222. Proprietatea comună pe cote-părţi şi indiviziunea. Între proprietatea 
comună pe cote-părţi şi indiviziune există apropieri esenţiale cât priveşte regimul 
juridic. Deosebirea o găsim în privința obiectului. Pe câtă vreme proprietatea co- 
mună pe cote-părți are ca obiect un bun individual, indiviziunea are ca obiect o uni- 
versalitate de bunuri. Cum s-a spus, proprietatea comună pe cote-părți este o mo- 
dalitate a dreptului de proprietate, pe când indiviziunea este o modalitate a patri- 
moniului. 

În ambele cazuri, ceea ce este esenţial este tot faptul că asupra lucrurilor ce 
aparțin mai multor persoane fiecare copărtaş sau coindivizar are o cotă-parte 
abstractă din drept, fără a avea în exclusivitate o porțiune determinată materialmente 
din lucru sau un anumit bun ce face parte din obiectul indiviziunii. 


223. Reglementare. Fostul Cod civil de la 1864 nu cuprindea o reglementare 
generală de ansamblu a proprietății comune pe cote-părţi sau a indiviziunii. Privitor 
'a indiviziune existau unele mențiuni incidentale, în partea consacrată împărelii 
succesorale (art. 728 şi urm. fostul C. civ.). 

Este însă de observat că nici proprietatea comună pe cote-părți şi nici indiviziu- 
nea nu reprezintă stări juridice specifice materiei succesiunii. Ele pot apărea şi 
direct, în virtutea legii, ori ca urmare a unei convenţii — un contract de societate, un 
contract de vânzare-cumpărare etc. —, ca urmare a desfacerii căsătoriei, când co- 
munitatea devălmaşă a soților se preface într-o indiviziune pe cote-părti, ori ca 
urmare a prescripţiei achizitive ce profită în comun mai multor persoane. 

Până la elaborarea şi intrarea în vigoare a noului Cod civil, noțiunile generale 
de proprietate comună şi de indiviziune, astfel cum ele au fost precizate, au fost, 
mai degrabă, opera practicii judiciare şi a literaturii de specialitate, care s-au înte- 
meiat pe principiile enunțate în cuprinsul reglementărilor speciale date materiei în 
primul rând cu prilejul reglementărilor din materia succesiunilor, unde erau întâlnite 
cele mai frecvente cazuri de proprietate comună pe cote-părţi ori de indiviziune. 

Alta este situația în materie în prezent, în sistemul noului Cod civil. Într-adevăr, 
prin preluarea, precizarea ori dezvoltarea principiilor stabilite de jurisprudență şi de Ii- 
teratura de specialitate, dispozitiile acestuia instituie un regim juridic unitar şi coerent 
al proprietății comune în dreptul nostru civil, sub formele sale cunoscute sub regle- 
mentările, fie ele şi fragmentare, ale legislaţiei civile anterioare datei de 1 octombrie 
2011. 

În cele ce urmează, vom analiza, în esenţa lor, noile reglementări privitoare la 
proprietatea comună cuprinse în legea civilă fundamentală, cu folosirea, acolo un- 
de vom considera necesar, a practicii judiciare anterioare acestora, dar încă per- 
tinentă şi sub imperiul noilor reglementări ale unei instituţii dintre cele mai impor- 
tante din domeniul drepturilor reale. 


224. Felurile proprietății comune pe cote-părţi. Din punctul de vedere al du- 
ratei coproprietăţii, aceasta poate fi de două feluri: 
a) proprietatea comună pe cote-părţi (coproprietate) obişnuită sau temporară şi 

proprietatea comună pe cote-părți (coproprietatea) forțată. Astfel cum indică 
art. 632 alin. (2) şi (3) NCC, coproprietatea poate fi obişnuită sau forțată, iar co- 
proprietatea forțată nu poate înceta prin partajul [udiciar. 

După cum rezultă şi din terminologia folosită,; în primul caz coproprietatea poate 
fi făcută să înceteze, calea juridică pentru aceasta fiind împărțeala sau partajul 
bunului ori al bunurilor care formează obiectul coproprietăţii,_; 

bis cel de-al doilea caz, dată fiind destinaţia pe care o are bunul aflat în copro- 
prietate, în principiu, această stare nu poate fi făcută să înceteze decât în mod 
excepțional prin partaj judiciar; art. 671 alin. (3) NCC.„dispune însă că partajul 
coproprietății forțate este posibil numai prin bună învoială., 


$2. Coproprietatea obişnuită 


225. Generalități. Regula este că dreptul de proprietate comună pe cote-părți 
are un caracter temporar, proprietatea comună pe cote-părţi stabilă şi forțată având 
un.Garacter excepțional. 

De obicei, proprietatea comună pe cote-părți sau temporară obişnuită apare ca 
o consecință a moştenirii, atunci când defunctul lasă mai mulți moştenitori, fiecare 
dobândind numai o cotă-parte din dreptul asupra bunurilor ce intră în masa suc- 
cesorală. 

Ea mai ai poate rezulta, de asemenea, dintr-un contract de dobândire în comun a 
unui lucrul"! ori dintr-o coposesiune al cărei efect a fost dobândirea, de către mai 
multe persoane, prin uzucapiune, a unui bun. 


226. Drepturile copărtaşilor. Reamintim că, potrivit art. 634 alin. (1) NCC, 
fiecare coproprietar este titularul exclusiv al cotei-părți din dreptul de proprietate 
asupra bunului şi, în lipsa unei stipulații contrare, poate dispune liber de această 
cotă-parte proprietatea sa exclusivă | De aceea, se poate spune că două principii 

caracterizează proprietatea pe cofe-p -părţi obişnuită sau temporară: niciunul dintre 
copărtaşi nu are un drept exclusiv asupra unei părți determinate din bun, privit în 
materialitatea sa, şi fiecare copărtaş are un drept exclusiv numai asupra cotei-părți 
ideale din drept, fiind vorba, aşadar, de o divizare intelectuală a dreptului de pro- 
prietate asupra bunului comun. 

Pornind de la aceste două principii, se pot deduce drepturile care revin fiecărui 
copărtaş. 


227. Din primul principiu rezultă consecința că niciun fel de act nu poate fi înfăp- 
tuit cu privire la bun, privit în ale ral a lui, fără acordul unanim al copărtaşilor. 
Pentru că, aşa după cum s-a observati, din moment ce niciunul dintre coproprie- 


!' în practica judecătorească s-a decis în sensul că, în principiu, dreptul de proprietate 
comună pe cote-părți se poate dobândi prin modurile generale de dobândire a proprietății 
prevăzute de Codul civil. De aceea, convenţia poate constitui un mod de dobândire a pro- 
prietății comune pe cote-părţi; când bunul este cumpărat de mai multe persoane, cota-parte 
ideală a fiecărui coproprietar-cumpărător se determină în funcție de suma cu care a contribuit 
la PAG did a se vedea C.A. laşi, dec. civ. nr. 759/1994, în M. GAIȚĂ, M.M. PIVNICERU, 0p. 


cit., 
LN i A se vedea V. STOICA, op. cit. (2009), p. 262. 

tari nu stăpâneşte în exclusivitate o parte din bun, exercitarea atributelor dreptului 
de proprietate asupra bunului astfel stăpânit trebuie să fie colectivă, prin aplicarea 
regulii unanimității. 

Sub regimul fostului Cod civil de la 1864, s-a reținut că, pentru a înțelege conţi- 
nutul acestei reguli, este necesar să distingem între actele materiale şi actele juri- 
dice. Distincția rămâne valabilă şi sub regimul juridic al coproprietății prevăzut de 
noul Cod civil, dar regula unanimităţii a fost mult atenuată, în general, prin prelua- 
rea corectivelor ce i s-au adus în practica judecătorească şi în literatura de specia- 
litate în materie. 

În ceea ce priveşte actele materiale, principiul potrivit căruia niciunul dintre co- 
părtaşi nu are un drept exclusiv asupra unei porțiuni materiale din lucru ar trebui să 
ducă la concluzia că niciunul dintre ei nu ar avea dreptul de folosință materială a 
bunului în lipsa acordului unanim. Mult înainte de intrarea în vigoare a noului Cod 
Civil, în practica judecătorească s-a admis însă, pe drept cuvânt, că în privinţa ac- 
telor de folosință materială fiecare dintre copărtaşi are folosința bunului, cu condiția 
însă ca în exercitarea acestei folosințe să fie respectate drepturile celorlalți. Prin 
această folosință materială nu se va putea schimba destinaţia bunului şi nici nu se 
va putea transforma utilizarea lui obişnuită fără acordul unanim al celorlalți copăr- 
taşi!!]. 

Chiar dacă sistematizarea reglementărilor este discutabilă, art. 635-639 NCC 
stabilesc reguli mult mai precise privitoare la exercitarea actelor de folosință asupra 
bunului comun. Astfel, preluând ideea dezvoltată în jurisprudența anterioară, evo- 
cată mai sus, art. 636 alin. (1) NCC dispune că fiecare coproprietar are dreptul de 
a folosi bunul comun, în măsura în care nu schimbă destinaţia bunului şi nu aduce 
atingere drepturilor celorlalți coproprietari. Aceste două condiţii sunt necesare şi 
suficiente pentru a permite folosirea unui bun chiar şi numai de către unul dintre 
coproprietari, prin toleranța din partea celorlalţi care, la rândul lor, în mod succesiv, 
vor putea exercita acte de folosință cu privire la întregul bun. Precizăm că, în prin- 
cipiu, această modalitate de exercitare a folosinţei bunului apare ca simplă situaţie 
de fapt, nefiind precedată de vreo înțelegere a coproprietarilor în acest sens, situa- 
ție reglementată, aşa după cum vom vedea imediat, de art. 639 NCC. 

De aceea, potrivit art. 636 alin. (2) NCC, în măsura în care unul dintre copro- 
prietari ar exercita acte de folosinţă exclusivă a bunului comun împotriva voinţei ce- 
lorlalți coproprietari, el va putea fi obligat la plata de despăgubiri. Refuzul celorlalți 
coproprietari de a permite exercitarea actelor de folosință exclusivă asupra bunului 
aflat în coproprietatea lor se poate exprima pe orice cale; el trebuie adus la cunoş- 
tința coproprietarului „în culpă”. Spunem „în culpă”, pentru că, date fiind raporturile 
„de fapt” care generează situaţia în discuţie şi împrejurarea că art. 636 alin. (2) 
NCC foloseşte termenul de „despăgubire”, înseamnă că obligaţia plăţii acestora se 
naşte din angajarea răspunderii civile delictuale a coproprietarului „întreprinzător”, 
dar „recalcitrant” în raporturile cu ceilalți coproprietari, raporturi privitoare la exer- 


!'] În acest sens, în practica judecătorească s-a decis că un coproprietar nu are „dreptul 
să transforme modul de folosinţă (...) chiar în folosul comun decât cu acordul tuturor copro- 
prietarilor, deoarece, prin executarea unor asemenea lucrări, s-ar aduce o ştirbire a dreptului 
de proprietate al celorlalți” (Trib. Suprem, s. civ., dec. nr. 549 din 30 martie 1978, în C.D. 
1978, p. 10). 

citarea actelor în discuţie. În definitiv, el săvârşeşte, prin comportamentul său, un 
delict civil", 

Sub regimul juridic al coproprietății aplicabil înaintea intrării în vigoare a noului 
Cod civil, ne puneam!” următoarea întrebare: ce se va întâmpla în ipoteza în care 
coproprietarii nu se înțeleg între ei cu privire la folosirea materială a bunului? Poate 
instanța de judecată să soluţioneze un eventual litigiu între coproprietari ce ar avea 
ca obiect numai folosința bunului? Altfel spus, era posibil ca instanţa de judecată 
să decidă cu privire la un partaj de folosință? 

Evocam, cu acelaşi prilej, o decizie mai veche de speţă a fostei instanțe supre- 
me, în care aceasta statuase în sensul că, „în caz de neînțelegere între coproprie- 
tari cu privire la folosința bunului în indiviziune, instanțele nu pot să formeze loturi 
pe care să le atribuie în folosinţă exclusivă fiecărui coproprietar fără consimțămân- 
tul lor, deoarece caracteristic stării de indiviziune (coproprietate) este că dreptul fie- 
cărui coproprietar atinge fiecare parte din bunul respectiv pentru porțiunea (de 
drept) a fiecăruia”? 


228. Totuşi, în acea perioadă au existat decizii de practică judecătorească prin 
care a fost adoptată o altă soluție, pe care am considerat-o preferabilă, anume 
admiterea într-o astfel de ipoteză a partajului de folosință“! Precizăm că obiectul 
unei asemenea acțiuni nu erau nicidecum partajarea dreptului de proprietate pe 
cote-părţi şi prefacerea lui într-un drept exclusiv al fiecărui coproprietar, ci numai 
partajarea — între coproprietarii care rămân în aceeaşi situație juridică privitoare la 
dreptul de proprietate asupra bunului — folosinţei acelui bun. Nu vedeam niciun 
obstacol juridic ce s-ar fi opus unei asemenea soluţii. Dimpotrivă, partajul de folo- 
sință nu era interzis de lege. Din moment ce nu era interzis expres de lege, tră- 
geam concluzia că poate fi permis. Aceasta, pe de o parte. Pe de altă parte, o ase- 
menea rezolvare mi se părea a fi preferabilă pentru evitarea unor situații gene- 
ratoare de conflicte între coproprietari. 


[1] A se vedea V. STOICA, op. cit. (2009), p. 264; E. CHELARU, op. cit. (2012), p. 697. 

[2] A se vedea C. BiRSAN, Op. Cit. (2008), p. 204. 

3] A se vedea TTrib. Suprem, col. civ., dec. nr. 819 din 11 mai 1968, în R.R.D. nr. 11/1968, 
p. 168. 

[“] În acelaşi sens, a se vedea L. Pop, L.M. HAROSA, op. cit, p. 190; V. STOICA, op. cit., 
vol. II, p. 66-67. Totuşi, observăm că în practica judiciară mai recentă încă se preferă soluția 
ca, în caz de neînțelegeri între coproprietari în privința exercitării actelor de folosință asupra 
bunului comun, ei să fie „îndrumaţi” spre partajarea acestui bun. Astfel, după ce instanţa su- 
premă a reținut foarte exact că dreptul de folosinţă poate fi exercitat de către toți coproprie- 
tarii, ceea ce presupune atât exercitarea folosinţei materiale a bunului care face obiectul 
dreptului de proprietate comună, cât şi posibilitatea culegerii fructelor produse de bun, ea a 
considerat că, „atunci când sunt neînțelegeri între coproprietari cu privire la folosința ma- 
terială a bunului, cum este (era) cazul în speţă, pentru imobilul în care reclamanții nu au 
locuit anterior formulării acțiunii, aceştia au la îndemână calea încetării coproprietății prin 
partaj, fără ca dreptul de folosinţă să poată fi valorificat pe calea acțiunii în reintegrare" (s.n., 
C.B.); a se vedea I.C.C.., s. civ. şi de propr. int., dec. nr. 6954 din 9 decembrie 2004, în 
Dreptul nr. 3/2006. Nu avem la dispoziție datele dosarului, dar ne întrebăm: să nu fi fost po- 
sibilă reintegrarea reclamanților în imobilul a cărui folosință era în dispută între părţi tocmai 
pe calea partajului de folosință? Evident, problema ar putea fi discutată numai în măsura în 
care reclamanții ar fi solicitat, în principal sau în subsidiar, un asemenea partaj. 

De aceea, am considerat că o soluție de speţă din practica fostului tribunal su- 
prem prin care s-a admis partajarea folosinţei unei curți proprietate comună pe 
cote-părți, dintr-un teren pe care erau ridicate mai mult locuințe proprietate perso- 
nală!'!, putea căpăta valoare de principiu. 

În prezent, această problemă şi-a găsit rezolvarea corespunzătoare necesități- 
lor practice în noul Cod civil. Într-adevăr, plecând de la un principiu mai general 
privitor la moaul de folosire a bunului comun, art. 639 NCC a prevăzut expres 
posibilitatea partajării folosinţei bunului comun pe cale judiciară. Într-adevăr, potrivit 
acestui text, modul de folosire a bunului comun se stabileşte prin acordul copro- 
prietarilor, iar în caz de neînțelegere între aceştia, pe cale judecătorească. Stabili- 
rea modului de folosință presupune nu numai exercitarea actelor materiale de uti- 
izare a bunului comun, dar şi culegerea fructelor pe care acesta le produce, su- 
portarea cheltuielilor privitoare la întreținerea, conservarea şi administrarea bunului 
etc., acte pentru care se cere respectarea regulii unanimităţii. Or, soluționarea 
eventualelor neînțelegeri între coproprietari privitoare la asemenea acte se poate 
face şi pe cale judecătorească, prin partajul de folosință, care poate presupune sau 
împărțirea utilizării bunului pe anumite părţi din bun, fără a se ajunge la fracționa- 
rea materială a acestuia, sau eşalonarea folosinţei lui în timp, în mod succesiv, de 
către coproprietaril?. 


229. Culegerea fructelor bunului comun. Preluând principiul care se regăsea 
în practica judecătorească!”l şi în literatura de specialitate!“ în materie, art. 637 
NCC dispune că fructele produse de bunul comun se cuvin tuturor coproprietarilor, 
proporțional cu cota lor parte din dreptul de proprietate asupra acelui bun. Însă, din 
moment ce art. 550 alin. (1) NCC prevede că fructele şi productele bunului se cuvin 
proprietarului acestuia, concluzia care se impune este că principiul înscris în 
art. 637 NCC se aplică nu numai în privința fructelor, ci şi în privința productelor 
bunului; şi acestea vor fi dobândite de coproprietari proporțional cu cota lor parte 
din dreptul asupra bunului comun. Regula enunțată de art. 637 NCC se aplică în 
privința tuturor categoriilor de fructe produse de un bun, indiferent dacă acestea 
sunt naturale, civile ori industriale. 

Legat de regimul juridic a! fructelor produse de bunul comun, sub denumirea 
marginală incompletă şi nu în deplină concordanţă cu conținutul său — dreptul la 
restituirea cheltuielilor —, art. 638 NCC reglementează două situații distincte. 

Prima situaţie este aceea în care un coproprietar suportă singur cheltuielile pri- 
vitoare la producerea şi culegerea fructelor; într-o asemenea ipoteză, textul dis- 
pune că el are dreptul la restituirea acestor cheltuieli de către ceilalți coproprietari, 
în proporţie cu cotele lor părți din bun, proporție în care ei pot culege şi fructele 
bunului aflat în coproprietate. 

Cea de-a doua situație este aceea în care fructele naturale sau fructele indus- 
triale produse de bunul comun sunt însuşite numai de către unul dintre coproprie- 
tari, art. 638 alin. (2) NCC prevede că, atâta vreme cât acestea nu au fost consu- 


('] A se vedea Trib. Suprem, s. civ., dec. nr. 2626/1985, în C.D. 1985, p. 110-112. 

(2! A se vedea V. STOICA, op. cit. (2009), p. 265; E. CHELARU, op. cit. (2012), p. 699. 

5] A se vedea I.C.C.J., s. civ. şi de propr. int., dec. nr. 654/2004, în B.C. nr. 3/2005, 
p. 29. 

'] A se vedea C. BIRSAN, Op. cit. (2008), p. 203-204. 

mate ori înstrăinate sau nu au pierit şi, în orice caz, pot fi identificate în mod dis- 
tinct, ele vor face parte din masa partajabilă, fiind considerate că aparțin, ca bunuri 
comune, tuturor coproprietarilor, cu îndeplinirea a două condiţii: 

a) fructele naturale ori industriale să existe în patrimoniul coproprietarului care 
şi le-a însuşit; 

b) aceste fructe să poată fi identificate în mod distinct în patrimoniul acestuia. 

În cazul în care aceste condiţii nu sunt îndeplinite, bunăoară, fie prin faptul că 
fructele au fost consumate de coproprietarul care le-a cules ori nu mai pot fi iden- 
tificate în patrimoniul acestuia, art. 638 alin. (2) NCC dă dreptul celorlalţi coproprie- 
tari /a despăgubiri, ceea ce înseamnă că ei vor putea cere contravaloarea acelor 
fructe în dispută, proporțional cu cota-parte a fiecăruia dintre ei. Textul precizează 
însă că acest drept la despăgubiri se naşte numai dacă fructele respective nu au 
pierit „în mod fortuit', adică fără culpa coproprietarului care şi le-a însuşit. Dacă 
obiectul unei asemenea „dispute” între coproprietari este dat de fructele civile pro- 
duse de bun, acestea constau în sume de bani, considerate a exista întotdeauna, 
fără a fi de conceput un alt posibil echivalent al lor. Pornind de la această premisă, 
art. 638 alin. (3) NCC prevede că dreptul de a reclama fructele civile produse de 
bunul aflat în coproprietate, însuşite de un coproprietar, este supus prescripției 
potrivit normelor de drept comun în materie, adică în termenul general de prescrip- 
ție de 3 ani prevăzut de art. 2517 NCC. 


230. Repartizarea beneficiilor şi a sarcinilor între coproprietari. Coproprie- 
tarii au nu numai dreptul de a folosi bunul comun şi de a-i culege fructele în con- 
dițiile arătate, ci şi alte drepturi, precum şi anumite obligaţii. Este ceea ce dispune 
art. 635 NCC, potrivit cu care coproprietarii vor împărţi beneficiile şi vor suporta 
sarcinile coproprietăţii proporțional cu cota lor parte din drept. Avem îndoieli față de 
utilitatea acestui text, prin raportare la cuprinsul celorlalte dispoziții ce reglementea- 
ză regimul juridic al folosinţei bunului comun de către coproprietari, astfel cum 
acesta este conturat de dispozițiile noului Cod civil analizate mai sus. Beneficiile 
amintite de text nu pot privi altceva decât exercitarea atributelor dreptului de pro- 
prietate asupra bunului comun. Cât priveşte „sarcinile” coproprietăţii, acestea pot 
avea în vedere unele situaţii specifice în care, privitor la bunul comun, ar exista 
dezmembrăminte ale dreptului de proprietate, obligaţii propter rem sau obligații 
scriptae in rem. 

S-a observati? că norma cuprinsă în acest text are caracter supletiv, astfel că 
părţile pot deroga de la principiul pe care îl evocă. 


231. Situaţia actelor juridice privitoare la bunul comun sub regimul fostu- 
lui Cod civil. Regula unanimităţii prezentă, ce rezultă şi din dispoziţiile noului Cod 
civil privitoare la proprietatea comună pe cote-părţi, ar trebui să se aplice şi în pri- 
vința actelor juridice. 

Sub regimul fostului Cod civil român de la 1864, apreciam că aplicarea regulii 
unanimităţii în materia cercetată, fără nicio distincţie, nu poate fi primită. Respecta- 
rea riguroasă, în practică, a acestei reguli la îndeplinirea oricărui act ce are a fi 


I!] A se vedea E. CHELARU, op. cit. (2012), p. 699. 
(2 jder, p. 696. 

efectuat cu privire la bunul comun poate să se dovedească atât greoaie, cât şi 
contraproductivă. Într-adevăr, dacă ar fi aşa, ar însemna că întotdeauna, pentru 
orice act juridic, trebuie obținut acordul (consimțământul) tuturor coproprietarilor şi 
că oricare dintre ei ar putea bloca, prin opunere, orice act juridic necesar şi util 
pentru păstrarea bunului în patrimoniul coproprietarilor sau pentru punerea lui în 
valoare. 

De aceea, arătam că, atât în practica judiciară, cât şi în literatura de specialita- 
te, s-a făcut şi se face o distincție după cum este vorba de acte de conservare şi 
de administrare a bunului comun, pe de o parte, şi acte de dispoziție, pe de altă 
parte!'!. 

„Actele _de_conşervare erau considerate acele acte juridice care aveau drept 
scop păstrarea, conservarea unui bun în patrimoniul titularului, cum ar fi întrerupe- 
rea cursului unei prescripţii care curge, transcrierea unui contract de vânzare- 
cumpărare a bunului, cererea de efectuare a unui inventar, transcrierea ipotecii şi 
alte asemenea. 

„Actele de adminiştrare erau acele acte juridice care se încheiau pentru a pune 
bunul în valoare prin închiriere, încasare de venituri etc. sau menținerea lui în sta- 
rea de a fi exploatat, cum ar fi încheierea unui contract care are drept obiect repa- 
rarea bunului. 

Se admitea că, din moment ce actele de conservare şi de administrare pot fi 
indispensabile păstrării bunului în patrimoniile coproprietarilor şi sunt profitabile 
tuturor, ele puteau fi făcute chiar numai de către unul dintre coproprietari, cu privire 
la întregul bun. 

După cum se spunea în nota critică a unei decizii pronunţate de Înalta Curte de 
Casaţie şi Justiţie prin care aceasta statuase în sensul că un coproprietar, din mo- 
ment ce nu are un drept exclusiv de proprietate, nu poate face acte de administrare 
cu privire la întregul bun, cum ar fi închirierea acestuia, fără acordul tuturor copro- 
prietarilor, „principiul enunțat (...) este formulat într-un sens prea absolut şi nu ține 
seama de complexitatea raporturilor juridice care iau naştere în această ipoteză”, 
pentru că locatarul trebuie să fie apărat cu privire la dreptul astfel dobândit, dispo- 
zițiile aplicabile contractului în general (art. 962 şi art. 965 fostul C. civ.) şi celui de 
locaţiune în special (art. 1420 fostul C. civ.) fiind în acest sens!?. 

Ulterior însă, în practica judiciară au fost validate unele acte juridice, atenuân- 
du-se în acest fel unele dintre consecințele nefavorabile ale regulii unanimităţii, 
spre a se facilita administrarea bunului. Au fost validate, astfel, unele convenţii de 
societate intervenite între copărtaşi, pe baza patrimoniului comun alcătuit din bunu- 
rile indivize, ceea ce a permis aplicarea în aceste cazuri a textelor referitoare la so- 
cietate din fostul Cod civil (art. 1491 şi urm.). Tot astfel, au fost considerate ca 
valabile unele acte încheiate numai de către unul dintre copărtaşi în temeiul unui 
mandat, chiar tacit, sau în virtutea unei gestiuni de afaceri. Făcând aplicarea ges- 
tiunii de afaceri prevăzute în Codul civil, Tribunalul Suprem a decis, într-un caz de 
speţă, că actul de administrare sau de conservare făcut numai de către unul dintre 
copărtaşi, cu privire la un imobil, profită şi celorialți copărtaşi, în sensul că înlătură 


1 A se vedea C. BiRSAN, op. cit. (2008), p. 168. 
2] A se vedea AL. CERBAN, Notă critică la decizia Înaltei Curți de Casaţie şi Justiție nr. 70 
din 28 ianuarie 1946, în P.R., serie nouă, Din arhiva Pandectelor, nr. 1/2001, p. 181-182. 

caracterul de imobil abandonat al bunului, care este scos astfel de sub incidența 
Decretului nr. 111/195111, care, la data respectivă, impunea trecerea lui, ca bun 
abandonat, în proprietatea statului. 

S-a decis, de asemenea, că oricare dintre proprietari poate să ceară remedie- 
rea degradărilor aduse bunului comun, desființarea lucrărilor noi sau despăgubiri, 
în temeiul art. 998-999 fostul C. civ., fără a avea nevoie de consimțământul celor- 
lalți coproprietari sau de o împărțeală a bunului!” 

Referitor la acţiunea în revendicare, s-a decis însă că introducerea ei presupu- 
ne acordul tuturor copărtaşilor, pe motiv că această acţiune are drept scop recu- 
noaşterea dreptului de proprietate al reclamantului asupra bunului în litigiu şi re- 
aducerea lui în patrimoniul acestuia, iar nu simpla recunoaştere a unei cote ideale, 
nedeterminată în materialitatea eil” 


232. Cu privire la această ultimă jurisprudență privitoare la imposibilitatea intro- 
ducerii unei acţiuni în revendicare ce are ca obiect un bun aflat în coproprietate 
numai de către unul sau unii dintre coproprietari, în lucrarea noastră în materie din 
anul 2008, la care ne-am mai referit, am făcut două precizări. 

În primul rând, am reţinut că în literatura noastră juridică de specialitate s-a 
exprimat şi punctul de vedere contrar. Astfel, s-a spus că acțiunea în revendicare 
este un act de conservare şi poate fi introdusă numai de un coproprietar împotriva 
unui terț, întrucât este vorba despre un act de întrerupere a prescripției achizitive, 
iar nerecunoaşterea acestei posibilităţi ar duce la dobândirea bunului prin uzucapi- 
une de către terți 1, Mai mult, s-a apreciat că „necesitatea şi urgenţa Meuțică re- 
vendicarea bunului indiviz de la terțul care îl stăpâneşte fără niciun drept”5 şi că 
această soluție se impune a fi adoptată de practica judiciară, iar, de lege ferenaa, 
va trebui consacrat dreptul unui singur coproprietar de a introduce o acţiune în re- 
vendicare împotriva unui terț deţinător al bunului“. De asemenea, s-a susţinut că, 
chiar dacă acţiunea în revendicare ar fi considerată ca având caracterul unui act de 
dispoziție, ea poate fi intentată şi numai de către unul dintre coproprietari, deoare- 
ce teza contrară acordă preeminență caracterului cantitativ al dreptului de proprie- 


(1 În decizia pronunţată în cauză se spune, printre altele: „Prin bunuri părăsite, în sensul 
art. 1 lit. d) din Decretul nr. 111/1951 (...), se înțeleg acelea asupra cărora nu s-au făcut, în 
termen de un an, acte de administrare sau de conservare. În situaţia în care un bun aparține 
în indiviziune ori devălmăşie mai multor proprietari şi numai unul sau unii dintre ei fac acte 
de administrare sau conservare asupra lui, acestea profită şi sunt opozabile şi celorlalţi, în 
condițiile gestiunii de interese prevăzute la art. 987 şi urm. C. civ. Aşa fiind, din împrejurarea 
că nu toți coproprietarii bunului exercită astfel de acte, din orice cauză, nu poate să se tragă 
concluzia că părțile lor indivize nu se află în administrarea nimănui şi că ar putea fi conside- 
rate cotele lor de proprietate din bunul comun ca bunuri părăsite şi trecute în proprietatea 
Statului, (Trib. Suprem, col. civ., dec. nr. 884 din 24 mai 1968, nepublicată). 

2 Trib. Suprem, s. civ., dec. nr. 106 din 25 ianuarie 1969, în R.R.D. nr. 5/1969, p. 175. 

a i Trib. Suprem, col. civ., dec. nr. 662 din 8 aprilie 1960, în C.D. 1960, p. 356. 

“ A se vedea D. CHIRICĂ, Posibilitatea exercitării acțiunii în revendicare de către un sin- 
gur coindivizar, în Dreptul nr. 11/1998, p. 28-29. 

5] A se vedea O. UNGUREANU, C. MUNTEANU, 0p. cit. (2005), p. 270. 

(SI A se vedea L. PoP, op. cit. (2001), p. 255; în acelaşi sens, a se vedea şi |. LuLă, Opinii 
privitoare la posibilitatea exercitării acțiunii în revendicare de către un singur coproprietar, în 
Dreptul nr. 4/2002, p. 78-79. 

tate, dat de cumulul cotelor-părţi ideale şi abstracte asupra bunului ce formează 
obiect al coproprietății, şi nu caracterul lui calitativ, dat de caracteristicile esenţiale 
ale acestui drept, anume de a rămâne absolut şi exclusiv, cu consecința exercitării 
„dreptului de urmărire şi de putere directă şi imediată asupra bunului”!"!. De altfel, 
cu referire la acțiunea în revendicare având ca obiect un bun imobil trecut fără titlu 
în proprietatea statului în perioada 6 martie 1945 - 22 decembrie 1989, după ce a 
amintit că introducerea unei asemenea acțiuni cu privire la un bun aflat în proprie- 
tate comună pe cote-părţi trebuie să respecte regula unanimităţii, fosta Curte 
Supremă de Justiţie a statuat în sensul că situaţia juridică a unor astfel de imobile 
şi a persoanelor care susțin că naţionalizarea s-a făcut în mod eronat este „esențial 
diferită de cea clasică”. In asemenea cazuri sui generis, acțiunea în revendicare 
prezintă un caracter complex şi depăşeşte „modelul clasic” al acestei acţiuni; unul 
sau mai mulți coproprietari, unul sau mai mulţi moştenitori, dar nu în mod necesar toți 
aceştia, pot introduce o acţiune prin care să urmărească a demonstra că statul nu 
deţine un titlu de proprietate valabil şi, în consecință, obținerea „confirmării” dreptului 
lor de proprietate asupra bunului din patrimoniul proprietarului autor al lor naționalizat 
ilegal. Apoi, ei vor putea cere partajarea acelui buni? 

În al doilea rând, practica judiciară română în sensul imposibilității introducerii 
acțiunii în revendicare asupra unui bun indiviz numai de către unul sau de către 
unii dintre copărtaşi a fost cenzurată de Curtea Europeană a Drepturilor Omului. 
Astfel, într-o cauză, reclamanţii s-au plâns de încălcarea dreptului lor de acces la 
un tribunal, garantat de art. 6 parag. 1 din Convenţia europeană a drepturilor omu- 
lui, prin aceea că, prin aplicarea principiului unanimităţii cerut pentru a putea reven- 
dica mai multe bunuri indivize, instanțele române le-au respins acţiunea în revendi- 
care ce avea ca obiect acele bunuri!”. Reclamanţii au susținut că acţiunea în re- 
vendicare trebuie considerată ca un act de conservare a unui bun, ce poate fi exer- 
citat de oricare dintre coproprietari, care profită tuturor coproprietarilor. Guvernul s-a 
apărat arătând că, date fiind consecințele importante ale soluției pronunţate într-o 
asemenea acţiune, atunci când ea priveşte revendicarea unui bun, are a fi consi- 
derată act de dispoziţie, CA impune ca, pentru a putea fi introdusă, să existe acor- 
dul tuturor coproprietarilori“. 

Curtea Europeană nu a considerat necesar să ia poziție în această controversă 
care ţine de teoria şi de practica dreptului civil intern, nefiind acesta rolul ei. În 
schimb, a constatat că regula unanimității din materia discutată a împiedicat exa- 
minarea temeiniciei acţiunii reclamanţilor, dovedindu-se a fi un „obstacol insurmon- 
tabil pentru orice tentativă viitoare de revendicare a bunurilor indivize"?. 


"! A se vedea R. SAs, Din nou despre posibilitatea exercitării acţiunii în revendicare de 
către un singur coindivizar, în Dreptul nr. 939/2006, p. 86 şi urm. 

(2! A se vedea C.S.J., dec. din 29 septembrie 2000. 

5] A se vedea CE. D. O., Hotărârea din 14 decembrie 2006, Lupaş şi alții c. României, 
nepublicată, www.echr.coe.int, $ 47; traducerea în limba română a acestei hotărâri a 
jurisdicției europene a fost publicată în M. Of. nr. 464 din 10 iulie 2007, p. 10-16; autorul 
prezentei cărți, judecător pentru România la Curtea Europeană la data judecării acestei 
cauze, a preferat să se abțină de la soluționarea ei, situație în care, pe temeiul dispoziţiilor 
art. 27 parag. 2 din Convenţie şi ale art. 299! din Regulamentul Curţii, a desemnat ca ju- 
decător ad-hoc un alt judecător al instanţei europene; a se vedea $ 4 din hotărâre. 

(%! Jdem, $ 71. 

(5! jdem, $ 73. 

Aceasta înseamnă că acțiunea în revendicare asupra unui bun indiviz introdusă 
numai de către unul sau unii dintre coproprietari nu poate fi respinsă ca inadmisibi- 
lĂ, deoarece astfel s-ar încălca dreptul acestora la un tribunal, componentă a drep- 
tului la un proces echitabil, garantat de art. 6 din Convenţie. De altfei, Curtea a re- 
marcat „cu interes” că proiectul de Cod civil aflat în dezbaterea Parlamentului „înlă- 


tură în mod expres regula unanimităţii” în materia discutată!"!. 


233. Tot sub regimul fostului Cod civil român, am arătat că din principiul potrivit 
căruia fiecare copărtaş are un drept propriu exclusiv asupra cotei-părţi ideale din 
dreptul asupra bunului comun decurge consecința că fiecare copărtaş poate să 
dispună liber şi neîngrădit de cota sa parte ideală de drept. Înstrăinarea acestei 
cote-părţi nu schimbă cu nimic situația anterioară a bunului, privit în materialitatea 
sa, cu deosebirea că, în locul copărtaşului dispunător, se substituie succesorul în 
drepturi al acestuia. 

De asemenea, am considerat că nimic nu se opunea ca oricare dintre ei să 
poată greva cu sarcini reale cota lor parte ideală şi abstractă din dreptul de pro- 
prietate asupra bunului comun. 

Jurisprudenţa a fost confruntată şi cu problema de a se şti ce se va întâmpla 
însă atunci când, fără a avea dreptul de a dispune de întregul bun sau, mai precis, 
cu privire la dreptul de proprietate asupra întregului bun, numai unul dintre copro- 
prietari îl înstrăinează în întregime? În practica judecătorească, într-o asemenea 
situaţie, de regulă se distingea după cum cumpărătorul a cunoscut sau nu a cu- 
noscut, la momentul încheierii actului, împrejurarea că înstrăinătorul nu era pro- 
prietarul exclusiv al bunului. Dacă respectivul cumpărător a cunoscut calitatea de 
coproprietar a vânzătorului, s-a decis că vânzarea nu este nulă, ci supusă numai 
condiției rezolutorii ca bunul vândut să nu cadă, cu prilejul partajului, în lotul altui 
coproprietar, ci în acela al coproprietarului vânzător. Ca urmare a efectului declara- 
tiv al partajului, acesta va fi considerat că a fost proprietar exclusiv în mod retroac- 
tiv? şi vânzarea va fi considerată valabilă, iar până la efectuarea partajului, dreptul 
de proprietate este afectat de condiţia rezolutorie a căderii bunului în lotul copro- 
prietarului înstrăinător”.. 

De asemenea, se considera că nimic nu se opune ca actul astfel încheiat să 
poată fi ratificat de coproprietarii care nu şi-au dat consimțământul ia încheierea lui, 


('] dem, $ 75. 

(2! Eţect la care s-a renunțat în sistemul noului Cod civil în materie; a se vedea art. 680 
NCC. 

SI După cum s-a decis în practica supremei instanțe, dreptul de dispoziție asupra unui 
bun se poate exercita, printre altele, prin înstrăinarea bunului, operațiune care, în cazul 
coproprietarului unic, depinde numai de manifestarea de voinţă a acestuia. 

În cazul proprietății comune pe cote-părţi însă, pentru ca înstrăinarea să producă efecte 
depline, este necesar acordul tuturor coproprietarilor, deoarece fiecare dintre ei, având nu- 
mai un drept limitat asupra bunului, exprimat numai într-o cotă-parte care nu este determina- 
tă în materialitatea ei, ci doar idea!, nu poate dispune valabil decât în limitele dreptului său. 

Vânzarea bunului proprietate comună pe cote-părţi, făcută numai de către unul dintre 
coproprietari, este supusă condiției ca, la efectuarea partajului, bunul să cadă în lotul vân- 
zătorului; a se vedea C.S.J., s. civ., dec. nr. 1336/1992, în Dreptul nr. 2/1993, p. 71; C.S.,, 
s. civ., dec. nr. 322/1993, în Dreptul nr. 12/1993, p. 87; C.S.J., s. civ., dec. nr. 2057/1993, în 
Dreptul nr. 93/1994, p. 84. 


VU O ere wm 


a 


VI. Modalităţile juridice ale dreptului de proprietate 213 


fapt ce echivalează cu renunțarea la orice acţiune față de terțul dobânditor al bu- 
nului în discuție, urmând a se face desocotirea cu coproprietarul înstrăinători”!. 

Este de reținut că, pentru ipoteza analizată, raționamentul Prof. Fr. Deak era în 
sensul că ea are a fi asimilată cu vânzarea lucrului altuia, sancționată cu nulitatea 
relativă!”. În orice caz, în practica judecătorească mai veche s-a decis că, dacă la 
încheierea actului cumpărătorul nu a cunoscut calitatea de coproprietar a vânzăto- 
rului, actul este anulabil, fiind, aşadar, lovit de nulitate relativă”. 


234. Situaţia actelor juridice privitoare la bunul comun în reglementarea 
noului Cod civil. Înainte de a preciza regimul juridic al actelor juridice privitoare la 
bunul comun, astfel cum acesta este reglementat de dispoziţiile art. 640-645 NCC, 
considerăm că sunt necesare două precizări. O primă precizare ține de împrejura- 
rea că nu întâmplător am înţeles să prezentăm regimul juridic al acestor acte şi sub 
'mperiul fostului Cod civil, în prezent abrogat prin intrarea în vigoare la 1 octombrie 
2011 a noului Cod civil. Într-adevăr, din punctul de vedere al dreptului tranzitoriu, 
principiile privitoare la actele de administrare şi de dispoziţie reglementate de noul 
cod se vor aplica, în temeiul art. 62 din Legea nr. 71/2011, numai actelor juridice 
incheiate după intrarea în vigoare a acestuia, adică după 1 octombrie 2011; pentru 
actele juridice încheiate înainte de această dată, continuă a fi aplicabile principiile 
analizate mai sus. De asemenea, art. 63 din Legea nr. 71/2011 determină şi aplica- 
rea în timp a dispoziţiilor art. 643 NCC referitoare la regimul juridic al acţiunilor în 
justiție privitoare la bunul comun, asupra cărora vom reveni mai jos. 

O a doua precizare are în vedere natura actelor juridice în discuţie, anume acte 
de conservare, acte de administrare şi acte de dispoziţie. În principiu, ele nu erau 
definite în legislația noastră civilă anterioară intrării în vigoare a noului Cod civil. 
Definiţii ca atare nu sunt date nici de acesta, dar referirile care se fac la astfel de 
categorii în diverse materii, în special în Titlul V al Cărţii a Ill-a consacrat adminis- 
trării bunurilor altuia, permit o circumscriere mai exactă a cuprinsului acestor acte. 

Şi sub regimul noului Cod civil, „actele de conservare sunt acele acte juridice 
prin care se înlătură primejdia pierderii unui bun sau a unui drept dintr-un anumit 
patrimoniu, cum ar fi: întreruperea unei prescripții (art. 2537 NCC); îndeplinirea for- 
malității de publicitate pentru înscrierea unui drept ori a unui act juridic în condiţiile 
prevăzute de art. 19 alin. (2) NCC; efectuarea de cheltuieli pentru lucrările necesa- 
re, în lipsa cărora un imobil ar pieri ori s-ar deteriora, cum ar fi unele acte prevăzu- 
te de art. 654 alin. (1) NCC. 


I'! În acelaşi sens, a se vedea C.S.J., s. civ., dec. nr. 1336/1992, supra cit. A se vedea şi 
C. BinsAN, M. GAIȚĂ, M.M. PivNICERu, 0p. Cit., p. 101. 

I2! A se vedea FR. DEAK, Tratat de drept civil. Contracte speciale, Ed. Actami, Bucureşti, 
1991, p. 62. 

[3 A se vedea TTrib. Suprem, s. civ., dec. nr. 2257/1955, în C.D. 1955, vol. |, p. 99. De 
altfel, este de observat că instanța supremă a decis, într-o formulare uşor contradictorie, în 
sensul că, atunci când vânzătorul este proprietar pro parte, nu se aplică regulile privitoare la 
vânzarea bunului altuia, ci regulile proprii stării de indiviziune; aşa fiind, dacă bunul este atri- 
buit copărtaşului înstrăinător, contractul de vânzare-cumpărare devine perfect valabil, prin 
efectul art. 786 fostul C. civ.; dimpotrivă, dacă bunul este atribuit altui copărtaş, actul de în- 
străinare va fi desființat retroactiv, pentru lipsa calității de proprietar a vânzătorului, urmând 
a fi aplicate regulile care guvernează vânzarea bunului altuia; a se vedea I.C.C.J., s. civ. şi 
de propr. int., dec. nr. 965/2005, în Dreptul nr. 4/2006, p. 280. 

Efectuarea actelor de conservare în materia proprietăţii pe cote-părți nu necesi- 
tă explicaţii deosebite; art. 640 NCC dispune că fiecare coproprietar poate face 
asemenea acte cu privire la bunul comun, fără acordul celorlalți coproprietari, ade- 
seori urgenţa şi faptul că, oricum, ele profită tuturor coproprietarilor justifică din plin 
această soluție, admisă în practica judiciară şi de doctrină şi sub regimul anterior al 
coproprietăţii examinate. 


_235. Actele-de administrare. Aşa după cum am mai arătat, aceste acte, denu- 
mite uneori şi acte de gestiune, sunt actele juridice prin care se urmăreşte punerea 
în valoare a unui bun, în conformitate cu natura ori cu destinaţia sa obişnuită. 
Bunăoară, art. 795 NCC care reglementează aşa-numita administrare simplă a'bu- 
nurilor altuia dispune că persoana împuternicită cu o asemenea administrare este 
ținută să efectueze, printre altele, actele „utile” pentru ca bunurile date în adminis- 
trare „să poată fi folosite conform destinaţiei lor obişnuite”. 

Privitor la coproprietatea examinată, art. 641 NCC prevede că actele de admi- 
nistrare, precum închirierea sau denunţarea unor contracte de locaţiune (art. 1777 
NCO), cesiunea de venituri imobiliare (art. 1815 NCC) şi alte asemenea, privitoare 
la bunul comun, pot fi făcute numai cu acordul coproprietarilor ce dețin majoritatea 
cotelor-părți din dreptul de proprietate asupra bunului respectiv. Aşadar, regula 
unanimității în materie, atenuată, aşa după cum am văzut, în practica judiciară an- 
terioară intrării în vigoare a noului Cod civil, a fost înlocuită de acesta prin regula, 
mult mai lesnicioasă, a majorităţii, este vorba despre coproprietarii care dețin majo- 
ritatea cotelor-părţi din bun, şi nu de majoritatea coproprietarilor, chiar dacă, nu 
arareori, aceste „majorități” pot coincide. Totuşi, căutând a menţine un echilibru în- 
tre interesele tuturor coproprietarilor, art. 641 NCC dispune că acele acte de ad- 
ministrare care ar fi de natură să limiteze „în mod substanţial” posibilitatea unui 
coproprietar de a folosi bunul comun în raport cu cota sa parte ori care sunt de 
natură să impună acestuia „o sarcină” excesivă, prin raportare la cota sa parte sau 
la cheltuielile suportate de către ceilalți coproprietari, nu vor putea fi făcute decât 
cu acordul acestuia. Pentru o şi mai bună „organizare” a exercitării actelor în dis- 
cuție de către unul sau mai mulți coproprietari cu privire la întregul bun, art. 641 
alin. (3) NCC permite coproprietarului ori coproprietarilor interesaţi să ceară instan- 
ței de judecată să suplinească acordul coproprietarului aflat în imposibilitate de a-şi 
exprima voința sau care se opune în mod abuziv la efectuarea unui act de admi- 
nistrare indispensabil menținerii utilității ori valorii bunului, cum ar fi o reparație a 
bunului sau alte asemenea acte. 


__236. Actele de dispoziție. Reamintim că prin asemenea acte se urmăreşte 
înstrăinarea unui bun ori a unui drept asupra bunului, grevarea sa cu drepturi reale 
care conferă o anumită folosință asupra bunului, cum ar fi dezmembrămintele pro- 
prietăţii ori constituirea de garanții reale (gajul şi ipoteca) cu privire la un anumit 
bun comun. 

Articolul 641 alin. (4) NCC prevede că actele juridice de dispoziție cu privire la 
bunul comun, precum şi actele de folosință cu titlul gratuit, cesiunile de venituri 
imobiliare şi locaţiunile încheiate pe termen mai mare de 3 ani, precum şi actele 
prin care se urmăreşte exclusiv „înfrumusețarea” bunului nu pot fi încheiate decât 
cu acordul tuturor coproprietarilor. De asemenea, în partea sa finală, textul impune 

aceeaşi unanimitate a manifestării de voinţă a coproprietarilor în privința efectuării 
oricărui act juridic cu titlu gratuit, deoarece un asemenea act este considerat a fi 
act de dispoziție. 

Aşadar, în privința efectuării actelor de dispoziție privitoare la întregul bun co- 
mun, regula unanimității îşi găseşte aplicare; mai mult, legea civilă fundamentală a 
înțeles să asimileze unele acte de administrare care depăşesc o anumită durată, 
respectiv 3 ani, cum ar fi cesiunea de venituri imobiliare ori închirierea, cu actele de 
dispoziție, asimilare ce se va întinde şi asupra oricărui act juridic cu titlu gratuit 
privitor la bunul comun. 

Care va fi sancţiunea de drept civil aplicată în ipoteza încheierii unui act juridic 
de dispoziție numai de către unul dintre coproprietari privitor la întregul bun? Am 
arătat mai sus că, în practică, problema unei asemenea sancţiuni s-a pus cel mai 
adesea în ipoteza înstrăinării întregului bun numai de către unul dintre coindivizari, 
în special în cazul indiviziunilor succesorale, considerându-se că soarta actului 
urma a fi decisă de soluția dată partajării bunului; dacă bunul înstrăinat „cădea” în 
lotul coindivizarului înstrăinător, actul de înstrăinare era „consolidat” retroactiv pe 
temeiul caracterului declarativ şi retroactiv al partajului; în caz contrar, actul se des- 
ființa retroactiv. Or, în concepția noului Cod civil, partajul nu mai are efect retroac- 
tiv, el îşi va produce efectele din momentul realizării sale pe cale voluntară sau la 
data rămânerii definitive a hotărârii judecătoreşti prin care s-a efectuat partajul în 
cazul imobilelor şi cu respectarea regulilor de publicitate imobiliară (art. 680 NCC). 
Aşa fiind, art. 642 NCC dispune că actele juridice efectuate cu nerespectarea regu- 
lilor prevăzute de art. 641 analizate mai sus vor fi inopozabile coproprietarului care 
nu a consimțit, expres ori tacit, la încheierea actului. față de acesta, actul astfel 
încheiat nu îşi va putea produce efectele sale, pur şi simplu, el este un terț față de 
acel act şi îl va putea ignora. Nefiind vorba de nulitate, ci de inopozabilitate, între 
părțile care l-au încheiat, actul în discuţie rămâne valabil. Inopozabilitatea actului 
de administrare ori de dispoziție astfel încheiat va putea fi invocată numai de co- 
proprietarul care nu şi-a dat acordul, în mod expres sau tacit, la încheierea actului 
respectiv. 

Articolul 642 alin. (2) NCC recunoaşte coproprietarului vătămat dreptul ca, înainte 
de efectuarea partajului, să exercite acţiunile posesorii împotriva terțului dobânditor 
al bunului în posesia căruia acesta s-ar afla; într-o asemenea situaţie, textul dispune 
că restituirea posesiei se va face în folosul tuturor coproprietarilor, cu daune-interese, 
dacă este cazul, în sarcina celor care au „participat” la încheierea actului de înstrăi- 
nare a bunului comun, ceea ce presupune dovedirea prejudiciului de către coproprie- 
tarul lipsit astfel de folosința bunului comun. Dacă a expirat însă termenul de 1 an în 
care poate fi introdusă o acţiune posesorie pe temeiul art. 951 alin. (1) NCC, copro- 
prietarul vătămat prin încheierea actului contestat va putea introduce împotriva celui 
la care se găseşte bunul o acțiune în revendicare"!. 


237. 37. Acţiunile î în justiție „„Am arătat mai sus care era regimul juridic al acțiuni- 
ori în justiţie privitoare la un bun aflat în coproprietate, acțiuni introduse numai de 
către unul sau mai mulți coproprietari; dintre acestea, cea mai controversată, dar, 
în acelaşi timp, şi cea mai importantă este acțiunea în revendicare. 


'! A se vedea V. STOICA, 0p. cit. (2009), p. 271. 


i DI 


216 Drepturile reaie principale 


Am văzut că, anterior adoptării noului Cod civil, Curtea Europeană a Drepturilor 
Omului a cenzurat soluţia din acea vreme a practicii judiciare române în sensul că, 
pentru introducerea unei acţiuni în revendicare cu privire la bunul comun, prin 
aplicarea regulii unanimităţii, este necesar acordul tuturor coproprietarilor, conside- 
rând că se ajunge astfel la încălcarea dreptului de acces la un tribunal, componen- 
tă esenţială a dreptului la un proces echitabil garantat de art. 6 parag. 1 din Con- 
venția europeană a drepturilor omului!". Este de reținut că, pe baza principiului 
aplicabilităţii directe a dispozițiilor Convenţiei şi a jurisprudenţei instanței europene 
de contencios al drepturilor omului, într-o decizie de speță, Înalta Curte de Casaţie 
şi Justiție a arătat că, în soluționarea unei acţiuni în revendicare introduse numai 
de către unul dintre coproprietari, „instanţele trebuie să analizeze regula unanimită- 
ţii în funcție de circumstanțele concrete ale cauzei şi să se stabilească (pe) deplin 
situația de fapt, în funcţie de care să se poată reţine că persoana îndreptățită poate 
formula singură sau nu acţiunea în revendicare, şi nu să se limiteze doar să con- 
state că impunerea regulii unanimității reprezintă o negare a dreptului de acces la o 
instanță de judecată”. 

1. Articolul 643 NCC tranşează problema tuturor acţiunilor în justiție privitoare la 
bunul comun într-un mod clar şi precis. ntradevări primul alineat al acestui text 
dispune că fiecare coproprietar poate sta singur în justiție, indiferent de calitatea 
procesuală, în orice acţiune privitoare la coproprietate, inclusiv în cazul unei acțiuni 
în revendicare. 

Legiuitorul a ţinut seama de controversele anterioare privitoare la posibilitatea 
introducerii unei acţiuni în revendicare numai de către un coproprietar şi s-a referit, 
în mod expres în textul de principiu în materia acțiunilor în justiție privitoare la 
bunul comun, la acțiunea în revendicare. S-ar putea spune că, procedând astfel, în 
concepţia noului Cod civil, această acţiune poate fi privită ca un act de conservare 
a bunului, deoarece se urmăreşte „reîntoarcerea” lui în patrimoniul coproprietarilor, 
evident în proporţia dreptului fiecăruia asupra bunului respectiv. 

În măsura în care un coproprietar poate introduce orice acţiune în justiţie privi- 
toare la bunul comun, simetric, în aceeaşi măsură, un coproprietar poate avea cali- 
tatea de pârât în orice asemenea acțiune: art. 643 alin. (1) NCC dispune că orice 
coproprietar „poate sta singur în justiție”, fără nicio altă distincție. 

Totuşi, legiuitorul a manifestat o anumită prudență privitoare la efectele unei 
asemenea acțiuni. Astfel, art. 643 alin. (2) NCC dispune că hotărârile judecătoreşti 
pronunţate în folosul coproprietăţii într-o acțiune în justiție introdusă numai de către 
unul dintre coproprietari vor profita tuturor coproprietarilor, cele potrivnice copro- 
prietarului care a acționat în justiție nu vor fi opozabile celorlalți coproprietari. Tot 
ca o măsură de prudenţă, art. 643 alin. (3) NCC prevede că, în situația în care 
acțiunea în justiție privitoare la bunul comun nu este introdusă de toți coproprietarii, 
pârâtul din acea acţiune, adică cel împotriva căruia acțiunea a fost formulată, poate 
cere instanței de judecată introducerea în cauză a celorlalți coproprietari, în calitate 
de reclamanți, adică de persoane care ar putea să pretindă aceleaşi drepturi ca şi 


I'! A se vedea C.E.D.O., Hotărârea din 14 decembrie 2006, cauza Lupaș şi alții c. Româ- 
niei (M. Of. nr. 464 din 10 iulie 2007). 

II A se vedea I.C.C.J., s. civ. şi de propr. int., dec. nr. 4442/2009, în Dreptul nr. 2/2010, 
p. 265. 

reclamantul din acțiunea intentată împotriva sa, în termenul şi în condițiile prevăzu- 
te de Codul de procedură civilă pentru chemarea în judecată a altor persoane. 

În sfârşit, este de reținut că, sub aspectul aplicării în timp a principiilor înscrise 
în art. 643 NCC în materia discutată, art. 63 din Legea nr. 71/2011 privind punerea 
în aplicare a noului Cod civil dispune că cele privitoare la posibilitatea introducerii 
oricărei acțiuni în justiție numai de către unul dintre coproprietari [art. 643 alin. (1)] 
şi la opozabilitatea, după caz, a hotărârilor astfel obținute (art. 643 alin. (2)] se apli- 
că şi în cazurile în care hotărârea judecătorească privitoare la bunul comun nu a 
rămas definitivă până la data intrării în vigoare a noului Cod civil, respectiv până la 
1 octombrie 2011; acelaşi text prevede că posibilitatea pentru pârâtul dintr-o ase- 
menea acțiune de a introduce în cauză şi pe ceilalți coproprietari [art. 643 alin. (3)] 
se va aplica şi în situaţiile în care pricina nu a fost soluționată în primă instanţă 
până la intrarea în vigoare a noului Cod civil. 


238. Contractele de administrare a coproprietății. În principiu, normele care 
reglementează regimul juridic al proprietăţii pe cote-părţi în noul Cod civil au 
caracter supletiv, aceasta înseamnă posibilitatea recunoscută coproprietarilor de a 
deroga de la ele. Numai că legiuitorul a voit să dea un caracter „organizat” acestei 
posibilități, anume ea poate fi exprimată printr-un contract de administrare a co- 
proprietăţii. Astfel, potrivit art. 644 NCC, coproprietarii pot deroga de la dispoziţiile 
art. 635 — repartizarea beneficiilor şi a sarcinilor coproprietăţii, art. 636 — modul de 
exercitare a folosinţei bunului comun, art. 641 — regimul juridic al actelor de admi- 
nistrare şi de dispoziţie privitoare la bunul comun, art. 642 alin. (1) — aplicarea 
sancţiunii inopozabilității în privința actelor juridice încheiate fără consimțământul 
expres ori tacit al unui coproprietar; o asemenea derogare se poate face numai 
printr-un contract de administrare a coproprietăţii, încheiat cu acordul tuturor copro- 
prietarilor. 

Legiuitorul a acordat o importanță deosebită manifestării de voință a tuturor 
coproprietarilor în sensul realizării unei asemenea derogări de la dispoziţiile legale 
evocate în materie, aspect ce reiese şi din prevederea înscrisă în art. 644 alin. (2) 
NCC: în cazul în care oricare dintre coproprietari denunţă contractul de administra- 
re, acesta işi încetează existența, rămânând a fi aplicabile regulile prevăzute de 
textele de la care s-a derogat. Dacă printre bunurile aflate în coproprietate se află 
şi bunuri imobile, contractul de administrare a coproprietăţii şi declaraţiile de de- 
nunțare a acestora vor fi notate în cartea funciară, la cererea oricăruia dintre co- 
proprietari [art. 644 alin. (3)]. Pin aceasta s-a urmărit ca modul în care coproprieta- 
rii au convenit să administreze, prin derogare de la regulile generale în materie, 
bunul ori bunurile comune să poată fi cunoscut şi de terţii care încheie un act juridic 
privitor la un asemenea bun. 

În sfârşit, precizăm că, potrivit art. 645 NCC, regulile privitoare la proprietatea 
pe cote-părți se aplică nu numai în privința dreptului de proprietate, ci şi în situația 
în care mai mulți titulari exercită împreună alte drepturi reale principale, dezmem- 
brăminte ale proprietății. 

$3. Coproprietatea forțată 


239. Noţiune. Cea de-a doua formă a proprietății comune pe cote-pări în drep- 
tul civil român este coproprietatea forțată. Această coproprietate apare ca existând 
dincolo de voința coproprietarilor. De regulă, ea are ca obiect bunuri care, prin 
natura ori prin destinaţia lor, pot fi folosite de mai mulţi coproprietari; mai degrabă, 
destinația acestor bunuri este stabilă şi forțată; ca principiu, ele nu pot avea o altă 
destinaţie decât aceea de a fi utilizate de către coproprietari pentru normala folo- 
sire a altor bunuri. Avându-se în vedere această destinaţie, sub regimul juridic apli- 
cabil înainte de intrarea în vigoare a noului Cod civil, se considera că, în regula 
generală, coproprietatea forțată nu putea înceta prin partaj. În prezent însă, aşa 
după cum vom arăta mai jos, dispozițiile noului Cod civil în materie permit nu 
numai încetarea coproprietăţii obişnuite prin partaj, dar, în condiții strict determina- 
te, şi încetarea coproprietăţii forțate prin aceeaşi operaţiune juridică a partajului, 
dar numai prin partajul voluntar (art. 671 NCC). 

De asemenea, ca principiu, bunurile obiect al coproprietăţii forțate sunt bunuri 
accesorii pe lângă alte bunuri considerate ca principale, acestea din urmă fiind în 
proprietate exclusivă. De aceea, nu se poate vorbi despre proprietatea comună pe 
cote-părţi forțată fără a avea în vedere proprietatea exclusivă asupra bunurilor pe 
lângă care cele aflate în coproprietate forțată sunt accesorii. Altfel spus, suntem în 
prezența a două drepturi de proprietate distincte: dreptu/ de proprietate exclusivă 
ce aparține fiecărui proprietar (titular) asupra bunului principal şi dreptul de proprie- 
tate comună pe cote-părți stabilă şi forțată asupra bunurilor considerate ca acceso- 
rii pe lângă bunurile principale, drept ce aparține tuturor coproprietarilor. Desigur, 
fiecare coproprietar este titular exclusiv asupra cotei-părți ideale şi abstracte din 
dreptul său. Dar, spre deosebire de proprietatea comună pe cote-părți obişnuită 
sau temporară, niciodată un coproprietar nu va putea înstrăina cota sa parte ideală 
şi abstractă din acest drept în mod separat, ci numai odată cu înstrăinarea bunului 
principal, aflat în proprietate exclusivă. 

Sau, aşa cum s-a decis în practica judecătorească, din moment ce dreptul de 
coproprietate forțată are un caracter accesoriu, el nu se poate transmite, ipoteca 
sau valorifica într-un alt mod decât împreună şi nemijlocit cu dreptul de proprietate 
asupra bunului principal!'l. 

În sfârşit, mai este de observat că, spre deosebire de proprietatea comună pe 
cote-părți obişnuită sau temporară, proprietatea comună pe cote-părţi stabilă şi for- 
țată, din considerente practice, a făcut obiect de reglementare fie în fostul Cod civil, 
chiar dacă într-o materie oarecum improprie, cum este cea a servitutilor, fie în ca- 
drul unor legi speciale, rămase în vigoare şi după adoptarea noului Cod civil. În ori- 
ce caz, în prezent, legea fundamentală civilă conține, în art. 646-666, reglementări 
concrete privitoare la coproprietatea forțată. 


240. Cazurile de coproprietate forțată. Înainte de intrarea în vigoare a noului 
Cod civil, în dreptul civil român erau reținute următoarele cazuri de proprietate co- 
mună pe cote-părţi stabilă şi forțată, fără ca acestea să fie enumerate ca atare în 
vreo dispoziție legală: 


I'] A se vedea Trib. Suprem, s. civ., dec. nr. 507/1974, în C.D. 1974, p. 56-57. 

a) coproprietatea forțată asupra părților şi dotărilor comune din clădirile cu mai 
multe apartamente de locuit sau alte spaţii decât locuinţa, aflate în proprietate ex- 
clusivă sau în proprietate comună pe cote-părţi obişnuită ori temporară; 

b) coproprietatea lucrurilor comune necesare sau utile pentru folosirea a două 
imobile vecine (drumuri, fântâni, izvoare, poteci); 

c) coproprietatea forțată a despărțiturilor comune; 

d) coproprietatea forțată asupra unor bunuri considerate ca bunuri de familie 
(hârtii de familie, tablouri de familie, morminte sau construcții funerare etc.); 

e) coproprietatea forțată asupra bunurilor care au aparținut composesoratelor, 
obştilor de moşneni sau de răzeşi ori aitor forme asimilate acestora, prin reconstitu- 
irea dreptului de proprietate pe temeiul actelor normative speciale în materie. 

În prezent, preluând, cu unele dezvoltări, aceste situaţii, art. 646 NCC dispune 
că/se află în coproprietate forțată următoarele categorii de bunuri: 

a) părțile comune ale unor imobile (art. 649 NCC); 

b)idespărțiturile comune (art. 660 NCO); 

Cc) bunurile asupra cărora se exercită proprietatea periodică (art. 687 NCC); 

d) bunurile care constituie amintiri de familie (art. 1141 NCC); 

&)bunurile comune necesare sau utile pentru folosirea a două imobile vecine, 
situate pe linia de hotar între acestea, cum sunt potecile, fântânile, drumurile şi iz- 
voarele; 

î) bunurile comune afectate utilizării a două sau a mai multor fonduri, cum ar fi o 
centrală termică sau alte instalaţii care deservesc două sau mai multe clădiri, un 
drum comun într-un cartier de locuințe sau alte asemenea bunuri. 

Această enumerare nu este exhaustivă; art. 646 pct. 4 prevede că pot fi în co- 
proprietate forțată şi alte categorii de bunuri, categorie în care pot fi incluse, cu titlu 
de exemplu, terenurile cu destinaţie forestieră şi construcțiile situate pe acestea, 
asupra cărora a fost reconstituit dreptul de proprietate în favoarea membrilor for- 
melor asociative de tipul obştilor de moşneni şi de răzeşi, composesoratelor sau al- 
tor forme asimilate acestora, în condiţiile Legii nr. 1 din 11 martie 2000 pentru re- 
constituirea dreptului de proprietate asupra terenurilor agricole şi celor forestiere, 
solicitate potrivit Legii fondului funciar nr. 18/1991 şi Legii nr. 169/1997. 


241. Drepturile şi obligațiile coproprietarilor. Ca o deosebire între proprieta- 
tea comună pe cote-părţi obişnuită şi proprietatea comună pe cote-părți stabilă şi 
forțată, anterior intrării în vigoare a noului Cod civil, în cazul acesteia din urmă se 
admitea existența unor drepturi mai largi ale coproprietarilor, în sensul că adesea 
ei aveau a se comporta față de bunul comun ca şi cum ar apărea ca proprietari 
exclusivi. Aceasta semnifica împrejurarea că ei puteau exercita acte de folosință 
asupra tuturor bunurilor care formează obiectul dreptului de proprietate pe cote- 
părți stabilă şi forțată, chiar în integralitatea lor, cu respectarea a două limite: 

a) folosința astfel exercitată nu trebuia să aducă atingere dreptului egal şi reci- 
proc al celorlalți coproprietari. Observăm că se vorbeşte despre dreptul egal şi reci- 
proc al coproprietarilor, fără a interesa mărimea cotei-părţi ideale şi abstracte din 
bunul sau din bunurile comune. Într-adevăr, prin ipoteză, proprietarul unei garso- 
niere, într-un imobil ce mai cuprinde câteva apartamente cu mai multe camere, are 
o cotă-parte mai mică din dotările comune, dar nu se poate pune problema limitării, 
în vreun fel, a folosirii, spre exemplu, a scării sau a intrării comune. Astfel, după 

cum s-a decis în mod judicios în practica judiciară înainte de intrarea în vigoare a 
noului Cod civil, în cadrul coproprietății forțate, fiecare coproprietar are obligația 
exercitării dreptului său fără a aduce atingere drepturilor „simultane şi concurente” 
de aceeaşi natură ale celorlalţi coproprietaril"!; 

b) folosinţa trebuia exercitată numai în interesul utilizării fondului căruia i-a fost 
afectat bunul comun accesoriu. 

Astfel, cu privire la podul unui imobil aflat în coproprietate forțată, s-a decis că 
acesta nu putea fi mansardat fără acordul celorlalți coproprietari, deoarece, dacă 
s-ar proceda astfel, s-ar aduce atingere drepturilor coproprietarilor care nu au con- 
simţit la efectuarea unei asemenea lucrări care ar avea ca efect soli stării de 
coproprietate forțată asupra acelui bun accesoriu al imobilului în discuţie! șI; 

Coproprietarii aveau obligaţia de a suporta, proporțional cu partea i le de 
această dată, cheltuielile de întreţinere şi de conservare a bunului comun. Ei se 
puteau elibera de această obligaţie numai dacă nu mai aveau niciun drept asupra 
bunului ce le-a aparținut în proprietate exclusivă. 

În prezent, aceste idei se regăsesc în art. 647 NCC, intitulat regimul juridic ge- 
neral al coproprietății forțate. Într-adevăr, textul evocat determină drepturile şi obli- 
gațiile coproprietarilor, şi anume: 

— fiecare coproprietar poate exercita acte de folosință asupra bunului comun, cu 
cele două condiţii arătate, respectiv aceste acte să fie exercitate în aşa fel încât să 
se respecte destinația bunului şi să permită exercitarea folosinţei şi de către ceilalți 
coproprietari [art. 647 alin. (1) NCC]; 

— în situaţia în care bunul comun are caracter accesoriu față de bunul conside- 
rat ca principal, fiecare coproprietar poate să dispună cu privire la cota sa parte din 
dreptul de proprietate asupra bunului comun, dar numai odată cu exercitarea drep- 
tului de dispoziție asupra bunului principal, potrivit principiului cunoscut accesorium 
sequitur principale [art. 647 alin. (2) NCC); 

— cheltuielile pentru întreţinerea şi conservarea bunului comun au a fi suportate 
în mod proporțional cu cota-parte din drept aparținând fiecărui coproprietar, iar 
când bunul comun are caracter accesoriu, în absenţa unei convenții contrare, cota- 
parte din drept a fiecărui coproprietar se stabileşte în funcţie de întinderea bunului 
principal ce aparține în mod exclusiv fiecărui coproprietar [art. 647 alin. (3) NCC]; 
nu mai puţin, într-o asemenea situaţie, proprietarii principali pot decide şi o altă 
modalitate de suportare a cheltuielilor privitoare la bunul comun accesoriu. 


242. Coproprietatea asupra părților comune din clădirile cu mai muite eta- 
je sau apartamente. Cu largă aplicaţie practică, această formă de coproprietate 
forțată a cunoscut prima reglementare în dreptul nostru civil prin Legea din 3 mai 


I'! A se vedea C.A. Cluj, s. civ. şi asig. soc., min. şi fam., dec. nr. 332/A din 13 februarie 
2004, în B.J. 2004, p. 25; de asemenea, a se vedea C.A. Timişoara, s. civ., dec. nr. 689 din 
22 iunie 2007, în B.C.A. nr. 3/2007, p. 17-18; C.A. Oradea, dec. civ. nr. 81/R din 10 ianuarie 
2013, în P.R. nr. 9/2014. 

2] Jbidemn. 

! A se vedea Trib. Suprem, s. civ., dec. nr. 247/1980, în C.D. 1980, p. 12. În acelaşi 
sens, a se vedea C.A. laşi, dec. civ. nr. 717 din 11 mai 1999, în M. GAIȚĂ, M.M. PIvNICERU, 
op. cit., p. 19-20. 

1927 privitoare la încurajarea construcției de locuințe!" Ea a fost preluată apoi în legi 
privitoare la construirea de locuințe proprietate personală - Legea nr. 9/1968, înlo- 
cuită de Legea nr. 4/1973 —, astăzi abrogate. În prezent, dispoziţii privitoare la pro- 
prietatea comună pe cote-părţi stabilă şi forțată asupra părţilor comune din clădirile 
cu mai multe etaje sau apartamente găsim atât în unele acte normative speciale 
adoptate după anul 1990, dar înainte de intrarea în vigoare a noului Cod civil, pre- 
cum art. 14 din Decretul-lege nr. 61/1990 privind vânzarea de locuințe construite din 
fondurile statului către populaţie; art. 10 din Legea nr. 85/1992 privind vânzarea de 
locuinţe şi spaţii cu altă destinaţie construite din fondurile statului şi din fondurile uni- 
tăţilor economice sau bugetare de stat, republicată”, Legea nr. 114/1996 a locuinţei, 
republicată, Legea nr. 230/2007 privind înființarea, organizarea şi funcţionarea aso- 
ciaţiilor de proprietari”! şi Normele metodologice privind organizarea şi funcţionarea 
asociaţiilor de proprietari, aprobate prin H.G. nr. 1588/20071%. 

După intrarea în vigoare a noului Cod civil la 1 octombrie 2011, dispozițiile 
art. 648-659 ale acestuia constituie cadrul juridic general al coproprietăţii forțate în 
dreptul nostru civil. Desigur, normele cuprinse în aceste texte se vor întregi, acolo 
unde este necesar, cu reglementările speciale din actele normative amintite. 


243. Noţiune. Potrivit art. 648 alin. (1) NCC, dacă într-o clădire sau într-un an- 
samblu rezidențial există spații cu destinație de locuinţă ori cu altă destinaţie, spaţii 
ce au proprietari diferiți, părțile din clădire care sunt destinate întrebuinţări spaţiilor 
respective şi nu pot fi folosite decât în comun formează obiectul unui drept de co- 
proprietate forțată. De asemenea, cel de-al doilea alineat al aceluiaşi text precizea- 
ză că părțile comune sunt bunuri accesorii în raport cu spaţiile locative, considerate 
a fi bunuri principale. 

Se poate observa cu uşurinţă că definiţia legală a coproprietăţii în discuție con- 
ține trăsăturile sale caracteristice, şi anume: 

a) bunurile „părți comune” asupra cărora poartă coproprietatea forțată din clădi- 
rile cu mai multe etaje sau apartamente sunt desinate folosirii spaţiilor ce constituie 
locuinţe ori spații cu o altă întrebuințare ce aparțin unor proprietari diferiţi; 

b) aceste bunuri, ca „părți comune” dintr-o clădire ori dintr-un ansamblu reziden- 
țial, nu pot fi folosite decât în comun de proprietarii spaţiilor aflate în proprietatea 
lor exclusivă; 


(1 Art. 57 din acea lege prevedea că dreptul de proprietate asupra unui etaj sau aparta- 
ment situat într-un imobi! ce cuprindea mai multe asemenea unități locative avea ca acce- 
soriu şi dreptul de coproprietate forțată asupra tuturor părților comune din imobil aftătoare, 
prin natura lor, în folosința comună a tuturor celor ce locuiesc în imobil, ca: terenul, fațada, 
fundația, acoperişul, intrările, instalaţiile comune. 

21 Astfel, art. 10 din Legea nr. 85/1 992, republicată, dispune că, în cazul în care într-o 
clădire sunt mai multe locuințe şi spaţii cu altă destinație, odată cu dreptul de proprietate 
asupra acestora se dobândeşte şi dreptul de proprietate pe cote-părți de construcții şi 
instalații, precum şi asupra dotărilor care, prin natura lor, nu se pot folosi decât în comun. 
Acest drept se dobândeşte indiferent de tronsonul, scara sau etajul la care este situată 
locuința sau spațiul cu altă destinaţie. 

3! Publicată în M. Of. nr. 490 din 23 iulie 2007, a intrat în vigoare în termen de 30 de zile 
de fi jel ee (art. 60). 

“M.Of. nr. 43 din 18 ianuarie 2008. 

c) ele au un caracter accesoriu, prin raportare la spațiile locative, obiect al pro- 
prietăţii exclusive aparţinând „proprietarilor-coproprietari” din acea clădire sau an- 
samblu rezidențial. 

Este de reținut că Legea nr. 230/2007 privind înființarea, organizarea şi funcțio- 
narea asociaţiilor de proprietari dă o definiție specifică imobilului clădire ce consti- 
tuie un bloc de locuințe, anume aceea de condominiu. Potrivit art. 3 lit. a) din lege, 
condominiul reprezintă acea proprietate imobiliară formată din proprietăți individua- 
le, apartamente sau spaţii cu o altă destinaţie decât aceea de locuinţe, şi proprieta- 
tea comună indiviză. De asemenea, în sensul aceleiaşi legi, poate fi definit condo- 
miniu şi un tronson cu una sau mai multe scări, din cadrul unei clădiri de locuit, în 
condițiile în care se poate delimita proprietatea comună. 

Cât priveşte proprietatea individuală dintr-un condominiu, aceasta este definită 
ca fiind apartamentul sau spațiul cu o altă destinaţie decât aceea de locuinţă, parte 
dintr-o clădire, destinată locuirii ori altor activităţi, care împreună cu cota-parte indivi- 
ză din proprietatea comună constituie o unitate de proprietate imobiliară (art. 3 lit. b) 
din Legea nr. 230/2007]. 

Articolul 3 lit. c) din Legea nr. 230/2007 defineşte proprietatea comună ca fiind 
toate părţile dintr-un condominiu care nu sunt apartamente sau spaţii cu altă des- 
tinație decât aceea de locuinţă. La rândul ei, în sensul aceleiaşi legi, cota-parte in- 
diviză reprezintă acea cotă-parte de proprietate ce revine fiecărei proprietăți indi- 
viduale din proprietatea comună şi este egală cu raportul dintre suprafata utilă a 
proprietății individuale şi totalul suprafețelor utile ale tuturor suprafeţelor individuale 
[art. 3 lit. e)]. 


244. Părţile comune din clădirile cu mai multe etaje sau apartamente. Arti- 
colul 649 NCC conţine o enumerare cuprinzătoare, dar nu exhaustivă a bunurilor 
ce sunt considerate părți comune din asemenea clădiri, în măsura în care prin lege 
ori prin act juridic nu se prevede altfel. Potrivit art. 649 alin. (1) lit. a), terenul pe ca- 
re se află clădirea, compus atât din suprafața construită, cât şi din cea neconstrui- 
tă, dar necesară, potrivit destinaţiei construcției, asigurării normalei exploatări a 
acesteia, constituie „parte comună”, aflată în coproprietatea forțată a tuturor pro- 
prietarilor de unități locative individuale din acea clădire; pentru eventuala suprafa- 
ță de teren pe care se află clădirea, teren ce excede „normala exploatare a aces- 
teia”, proprietarii sunt titularii unei coproprietăţi obişnuite. 

De asemenea, sunt considerate părți comune fundaţia, curtea interioară, struc- 
tura şi structura de rezistență, pereţii despărțitori dintre proprietăți şi/sau spaţiile 
comune, acoperişul, terasele, scările şi casa scărilor, holurile, pivnițele şi subsoluri- 
le necompartimentate, rezervoarele de apă, centralele termice proprii şi ascensoa- 
rele aceleiaşi clădiri, instalațiile electrice, de apă şi canalizare, de telecomunicații, 
de încălzire şi de gaze de la branşament/racord până la punctul de distribuție către 
părțile din aceste instalaţii aflate în proprietate exclusivă, canalele pluviale, para- 
trăsnetele, antenele colective şi alte asemenea părți (art. 649 alin. (1) lit. b) şi c)]. 
Articolul 649 lit. d) prevede că pot fi considerate părți comune ale clădirii cu mai 
multe etaje sau apartamente aflate în proprietate exclusivă şi alte bunuri care, 
potrivit legii sau voinţei părților, sunt în folosință comună. Aşadar, pe de o parte, 
art. 649 NCC permite ca, prin lege sau prin voința părților, anumite bunuri conside- 
rate „părți comune” să nu fie cuprinse în coproprietatea forțată aparținând proprie- 


— Oa o — ——. 

tarilor individuali [art. 649 alin. (1) partea introductivă], iar, pe de altă parte, prevede 
posibilitatea includerii tot prin lege sau prin vointa părților a altor bunuri în categoria 
părților comune aflate în coproprietate forțată [art. 649 alin. (1) lit. d)]. 

Totodată, art. 649 alin. (2) NCC reglementează unele situaţii speciale de copro- 
prietate forțată, ce poate avea ca obiect anumite bunuri aferente aceleiaşi clădiri cu 
mai multe etaje sau apartamente, dar care nu sunt folosite de către toți proprietarii 
individuali ai spațiilor de locuit ori cu o altă destinaţie din acea clădire. Astfel, po- 
trivit acestui text, coşurile de fum şi de aerisire, precum şi spațiile pentru spălătorii 
şi uscătorii au a fi considerate părți comune exclusiv pentru coproprietarii care utili- 
zează aceste utilități în conformitate cu proiectul clădirii. Desigur, interpretarea per 
a contrario a acestei dispoziții conduce la concluzia că ceilalți proprietari individuali 
ai spaţiilor locative din acea clădire nu vor fi titulari ai coproprietăţii forțate asupra 
unor asemenea părți comune, dacă prin proiectul clădirii acestea nu au fost des- 
tinate a servi şi pentru folosirea spaţiilor aflate în proprietatea lor individualăl". Cre- 
dem însă că nimic nu împiedică realizarea unei înțelegeri între coproprietari în ve- 
derea „extinderii” categoriei coproprietarilor din clădire ce pot folosi astfel de bu- 
nuri, cu condiția neafectării structurii de rezistenţă ori a altor elemente constructive 
esenţiale ale acelei clădiri. 

Deşi am văzut că una dintre caracteristicile esenţiale ale coproprietăţii forțate 
este aceea că fiecare coproprietar are dreptul de a exercita acte de folosință asu- 
pra tuturor bunurilor comune independent de mărimea cotei sale părţi din bunul co- 
mun, art. 650 NCC conţine o derogare de la această regulă, în sensul că textul 
permite atribuirea în folosință exclusivă a părților comune, cu îndeplinirea a două 
condiții: 

a) o asemenea atribuire a unor bunuri în folosința exclusivă a unuia sau mai 
multor coproprietari să nu conducă la lezarea drepturilor celorlalți coproprietari 
asupra aceloraşi bunuri; 

b) decizia de atribuire în folosință exclusivă trebuie să fie adoptată cu o dublă 
majoritate de două treimi, adică atât două treimi din numărul coproprietarilor, cât şi 
însumarea a două treimi din cotele-părți aparținând coproprietarilor care iau o ase- 
menea decizie. Dacă în acea clădire există o asociație de proprietari, decizia de 
atribuire în discuție va trebui adoptată de către adunarea generală a coproprietari- 
lor, cu aceeaşi dublă majoritate [art. 650 alin. (2) NCC]. 

Pornind de la caracterul accesoriu al coproprietăţii forțate asupra părţilor comu- 
ne din clădirile cu mai multe etaje sau apartamente față de dreptul de proprietate 
exclusivă asupra spațiului din clădire ce constituie bunul principal, art. 651 NCC 
dispune imperativ că înstrăinarea ori ipotecarea unei cote-părţi din bunurile aflate 
în coproprietate forțată nu se va putea face decât odată cu dreptul asupra spatiului 
ce constituie bunul principal din acea clădire. 

În sfârşit, art. 652 determină modul de stabilire a nivelului cotelor-părți din co- 
proprietatea stabilă şi forțată în discuţie, în sensul că, în lipsa unei stipulaţii con- 
trare existente în titlurile de proprietate asupra bunurilor principale, cotele-părți se 
stabilesc prin raportarea suprafeţei utile a fiecărui spațiu locativ la totalul suprafeței 
utile a spaţiilor locative din clădire. 


1! A se vedea E. CHELARU, 0p. cit. (2012), p. 710-711. 

245. Drepturile şi obligațiile coproprietarilor. Esenţială pentru coproprietatea 
forțată asupra părţilor comune din clădirile cu mai multe etaje ori apartamente este 
exercitarea actelor de folosință asupra bunurilor comune obiect al acestei copro- 
prietăţi. De aceea, pe lângă dispoziţiile generale privitoare la coproprietatea forțată, 
oricum aplicabile în materie, redactorii noului Cod civil au simţit nevoia să precize- 
ze că, în cazul coproprietăţii forțate în discuţie, fiecare coproprietar poate folosi, în 
condiţiile acordului de asociere, atât spaţiul care constituie bunul principal, cât şi 
părţile comune fără a aduce atingere drepturilor celorlalţi proprietari şi fără a-schim- 
ba destinaţia clădirii şi că, în lipsa unui acord de asociere între proprietari, urmează 
a se aplica dispozițiile generale amintite. Credem că s-a voit astfel a se evidenția 
importanța acordului de asociere între coproprietari, concretizată în constituirea, pe 
această bază, a asociaţiilor de proprietari, pe temeiul dispoziţiilor Legii nr. 230/2007 
şi ale H.G. nr. 1588/2007 prin care au fost adoptate Normele metodologice de apli- 
care a dispoziţiilor acestei legi amintite mai sus. Aşadar, de regulă, folosirea păr- 
ților comune se face în condiţiile stabilite prin acordul de asociere, după cum, în 
măsura în care proprietarii individuali dintr-o clădire cu mai multe etaje sau aparta- 
mente nu constituie o asociație de proprietari, pot să determine printr-o înțelegere 
încheiată între ei modul de folosire a părților comune, cu respectarea principiilor 
generale care guvernează această materie. În orice caz, nici prin acordul de aso- 
ciere şi nici pe calea unor înțelegeri separate privitoare la folosirea bunurilor co- 
mune aflate în coproprietate forțată, proprietarii individuali nu pot schimba destina- 
ția clădirii, asttel cum dispune în mod expres art. 653 NCC. 

Privitor la suportarea cheltuielilor de întreținere, de reparare şi de exploatare a 
părților comune, art. 654 alin. (1) NCC dispune că, în lipsa unor prevederi legale ori 
a unei înțelegeri contrare, acestea se suportă de către fiecare coproprietar în pro- 
portie cu cota sa parte din bunul comun; coproprietarii sunt îndreptăţiţi să realizeze 
o înțelegere privitoare la o altă repartizare a acestor cheltuieli. De asemenea, dacă 
într-o clădire cu mai multe etaje sau apartamente s-a constituit o asociaţie de pro- 
prietari, organul executiv al acesteia va dispune modul de repartizare a cheltuielilor 
în discuţie, decizia acestuia fiind obligatorie şi pentru coproprietarii care nu sunt 
membri ai asociaţiei. În măsura în care, în condiţiile arătate mai sus, anumite părți 
comune sunt folosite exclusiv de către unii dintre coproprietari, în mod firesc, 
art. 654 alin. (2) NCC dispune că cheltuielile legate de aceste părți comune vor fi 
suportate numai de către coproprietarii care le folosesc. 

În acelaşi timp, legea fundamentală civilă a instituit în sarcina proprietarilor spa- 
țiilor individuale obligația de conservare a clădirii, în temeiul căreia aceştia sunt 
ținuți să asigure întreținerea spațiului ce constituie bunul principal aflat în proprieta- 
tea lor exclusivă, astfel încât clădirea cu mai multe etaje sau apartamente să fie 
păstrată „în stare bună” (art. 655 NCC). După cum s-a observat, această îndatorire 
constituie o obligaţie propter rem şi, din moment ce priveşte un bun proprietate 
exclusivă, cheltuielile privitoare la asigurarea întreținerii lui corespunzătoare au a fi 
suportate exclusiv de fiecare titular al dreptului de proprietate asupra acelui spațiu 
privatl!!. 

Noul Cod civil [art. 656 alin. (1)] prevede obligaţia coproprietarilor de a permite 
accesul în spaţiile care constituie bunurile principale nu numai pentru normala 


'! dem, p. 714. 

folosință a acestora, dar şi pentru efectuarea lucrărilor necesare conservării clădirii 
şi întreţinerii părților comune. În acest sens, au a fi reţinute şi dispoziţiile art. 15 din 
Legea nr. 230/2007, potrivit cu care, după un preaviz de 5 zile, „proprietarul este 
obligat să accepte accesul în apartamentul sau în spaţiul său al unui delegat al 
asociaţiei — de locatari (n.n., C.B.) —, atunci când este necesar să se inspecteze, să 
se repare sau să se înlocuiască elemente din proprietatea comună la care se 
poate avea acces numai din respectivul apartament sau spaţiu. Fac excepţie 
situaţiile de urgenţă, când accesul se poate face fără preaviz”. Este posibil însă ca 
e) astfel de intervenție să fie de natură a cauza un prejudiciu proprietarului spațiului 
privat prin care s-a efectuat o asemenea „intervenție”. În această situație, art. 656 
alin. (2) NCC dispune că acest proprietar urmează a fi despăgubit de către aso- 
ciaţia de proprietari ori, după caz, de către proprietarul în interesul căruia au fost 
efectuate lucrările. 

Mergând mai departe cu reglementarea cât mai precisă şi mai lesnicioasă a 
raporturilor dintre „proprietarii-coproprietari” din clădirile cu mai multe etaje sau 
apartamente, noul Cod civil stabileşte anumite reguli aplicabile în cazul distrugerii 
unei asemenea clădiri. 

Astfel, potrivit art. 657 alin. (1) NCC, în cazul în care clădirea a fost distrusă în 
întregime ori în proporție mai mare de jumătate din valoarea ei, şi nu din clădire ca 
atare, oricare dintre coproprietari va putea, în lipsa unei înțelegeri contrare, să 
solicite vânzarea /a licitaţie publică a terenului şi a materialelor de construcție aflate 
în stare de a fi valorificate. Deşi textul nu prevede modul de distribuire a prețului 
astfel obținut, este în afara oricărei îndoieli că aceasta urmează a se face propor- 
țional cu mărimea cotei-părţi aparținând fiecărui coproprietar. În cazul distrugerii 
unei părți mai mici de jumătate din valoarea clădirii, coproprietarii urmează a contri- 
bui la refacerea părților comune proporționa! cu cota lor parte din acestea, iar dacă 
unul sau mai mulți coproprietari refuză să participe la refacerea clădirii, ei sunt 
obligaţi să cedeze celorlalți coproprietari cotele lor părţi din dreptul de proprietate 
comună; prețul pentru o asemenea „cedare” se stabileşte prin înțelegerea părţilor 
interesate, iar, în caz de neînțelegere, urmează ca acesta să fie stabilit de către in- 
stanța de judecată [art. 657 alin. (2) NCC]. Textul evocat priveşte numai „cedarea” 
cotelor-părți din coproprietatea forțată a bunurilor comune, fără a face vreo referin- 
ță la situaţia bunului principal aflat ip "proprialalea exclusivă a coproprietarului 
„recalcitrant. Soluţia oferită în doctrină!!! pentru o asemenea situaţie este aceea a 
cedării către ceilalţi coproprietari nu numai a cotei-părţi din bunurile comune, ci şi a 
dreptului de proprietate asupra bunului principal, textul instituind astfel o „vânzare 
forțată” a acestuia, prețul vânzării urmând a fi stabilit prin acordul părţilor, probabil 
mai greu de obţinut, sau, în caz de neînțelegere, uşor de presupus, de către 
instanța judecătorească. 


246. Încetarea destinaţiei folosinţei comune. În una dintre lucrările noastre 
anterioare consacrate materiei drepturilor reale principale, ne întrebam dacă poate 
totuşi înceta proprietatea pe cote-părţi forțată sau, cum spuneam atunci, sub regi- 


1] A se vedea V. SToicA, op. cit. (2009), p. 299; pentru critica soluției în discuţie, a se 
vedea şi E. CHELARU, op. cit. (2012), p. 716. 

mul fostului Cod civil, proprietatea comună pe cote-părți stabilă şi forțatăl!I. Dacă 
ne puneam atunci o asemenea întrebare, nu însemna că pierdeam din vedere 
caracteristica esențială a acestei forme de proprietate comună, anume că niciunul 
dintre coproprietari nu poate cere încetarea ei prin partaj. 

Spuneam totuşi că există anumite situaţii în care proprietatea comună stabilă şi 
forțată poate înceta, cum ar fi dispariția imobilului obiect al acestei coproprietăți, 
exproprierea lui pentru cauză de utilitate publică, dobândirea tuturor apartamente- 
lor din acel imobil de către o Sign persoană etc., situații care rămân de actualita- 
te şi sub regimul noului Cod civil?! 

De asemenea, în practica judecătorească s-a decis că, în mod excepțional, 
proprietatea forțată poate să înceteze când nu se mai impune cu necesitate a fi 
menţinută, iar natura şi destinaţia funcţională a lucrului — în speță podul construcției 
în care se aflau două Lead proprietatea exclusivă a doi proprietari diferiți — dau 
posibilitatea împărțirii lui!” 

Tot astfel, fosta instanță supremă a decis că, dacă terenul, care prin natura lui 
este afectat folosinţei în comun de către coproprietarii locuințelor situate pe acesta, 
depăşeşte suprafața normală a unei curți, Selis respectivă de teren nu mai 
constituie proprietate forțată şi poate fi împărțită!“ 

Am considerat că acestea constituie cazuri izolate de încetare, prin partaj, a 
proprietății comune pe cote-părţi stabile şi forțate. Examinarea lor ne-a condus la 
concluzia că, prin admiterea unor asemenea acțiuni, instanţele nu au înfrânt prin- 
cipiile general aplicabile în materie, ci au căutat soluții practice de natură a evita, 
pe cât posibil, raporturi tensionate între coproprietari. 

Noul Cod civil instituie posibilitatea încetării coproprietăţii forțate asupra părților 
comune din clădirile cu mai multe etaje sau apartamente prin încetarea destinaţiei 
folosinţei comune; practic, aceasta înseamnă încetarea scopului esenţial care a 
condus la stabilirea acestei coproprietăți. Însă, potrivit art. 658 NCC, încetarea des- 
tinației de folosință comună pentru părțile comune din clădirile cu mai multe etaje 


I'] A se vedea C. BiRSAN, op. cit. (2008), p. 187-188. 

[2] Este de reținut că, sub regimul juridic al dispozițiilor cuprinse în nou! Cod civil în mate- 
rie, practica judecătorească a validat un act de înstrăinare numai a unui bun dintre cele afla- 
te în coproprietate stabilă şi forțată, respectiv terasa unui bloc cu apartamente ce aparţineau 
mai multor proprietari exclusivi, în schimbul efectuării de mansardare şi izolare a blocului, 
înlocuirii conductei de gaz, precum şi a altor lucrări. Mai mult, dincolo de unele impreciziuni 
terminologice, instanța a decis că refuzul numai al unuia dintre cei 40 de coproprietari de a 
consimți la înstrăinarea cotei sale indivize de 2,3% din terasa acoperişului blocului respectiv 
nu se bazează pe „un interes serios şi legitim”, apărând, mai degrabă, ca fiind expresia unui 
abuz de drept. Ca urmare, instanța a obligat pârâtul „să-şi dea consimțământul la mansar- 
darea şi reabilitarea blocului, în schimbul înstrăinării terasei acoperişului clădirii, în modalita- 
tea convenită de către ceilalți coproprietari”; a se vedea Jud. Timişoara, sent. civ. nr. 24566 
din 11 decembrie 2012, publicată pe site-ul www.juridice.ro la data de 5 aprilie 2013, cu notă 
apiealyă de A. PAP. 

| A se vedea TTib. Suprem, în compunerea prevăzută de art. 39 alin. (2) şi (3) din 
Legea de organizare judecătorească nr. 58/1968, în prezent abrogată, dec. nr. 31/1977, în 
I.G. MIHUȚĂ, Flepertoriu de practică judiciară în materie civilă a Tribunalului Suprem şi a altor 
instanțe judecătoreşti pe anii 1975-1980, Ed. Ştiinţifică şi Enciclopedică, Bucureşti, 1982, 
p. 65. 

!! A se vedea TTib. Suprem, s. civ., dec. nr. 376/1969, în C.D. 1969, p. 76-77; Trib. Su- 
prem, s. civ., dec. nr. 1877/1974, în C.D. 1974, p. 60. 

sau apartamente se poate hotărî cu acordul tuturor coproprietarilor"!, situaţie în 
care devin aplicabile dispozițiile privitoare la coproprietatea obişnuită, cu regimul 
juridic corespunzător aplicabil acestei forme a proprietăţii comune. In acelaşi timp, 
textul prevede că imobilul, respectiv partea din imobil care rezultă din încetarea 
destinaţiei comune se înscrie în mod corespunzător în cartea funciară, pe baza 
documentației cadastrale întocmite în acest scop. 


247. Asociația de proprietari. Ultimul text din paragraful secțiunii pe care noul 
Cod civil îl consacră coproprietății forțate asupra părților comune din clădirile cu 
mai multe etaje sau apartamente priveşte asociația de proprietari. Potrivit art. 659 
NCC, în cazul unor asemenea clădiri ori în cazul ansamblurilor rezidențiale formate 
din locuințe individuale, amplasate izolat, înşiruit sau cuplat, în care există proprie- 
tăţi comune şi proprietăţi individuale, se constituie asociaţii de proprietari, care se 
organizează şi funcționează în condiţiile stabilite prin lege. 

Am arătat că legea specială în materie este Legea nr. 230/2007 privind înființa- 
rea, organizarea şi funcționarea asociaţiilor de proprietari, cu modificările ulterioa- 
re, la care au a fi adăugate Normele metodologice privind organizarea şi funcționa- 
rea asociaţiilor de proprietari, aprobate prin H.G. nr. 1588/2007. 

Asociaţia de proprietari are drept scop administrarea şi gestionarea proprietății 
comune care, pe lângă drepturi, impune obligații pentru toți proprietarii (art. 4 
alin. (1) din Legea nr. 230/2007]. 

Ea reprezintă forma de asociere autonomă şi nonprofit a majorităţii proprietarilor 
unui condominiu [art. 3 alin. (1) lit. g)). Asociația de proprietari are personalitate ju- 
ridică [art. 35 din Legea nr. 114/1996, cu modificările ulterioare]. 

Asociațiile de proprietari se pot constitui şi pe tronsoane sau scări, în condițiile 
legii, prin hotărârea adunării generale şi cu acordul expres al coproprietarilor cu pri- 
vire la delimitarea efectivă a părţilor de proprietate comună care se preiau în 
administrare de respectiva asociație de proprietari şi cu privire la obligațiile şi drep- 
turile legale care vor continua să rămână în sarcina, respectiv beneficiul tuturor co- 
proprietarilor. Dacă este cazul, asociațiile de proprietari înființate pe scări sau tron- 
soane de clădire îşi reglementează între ele raporturile juridice cu privire la aspec- 
tele tehnice comune acestora, printr-o anexă la acordul de asociere [art. 5 alin. (3)). 

Legea prevede că asociaţia de proprietari, prin comitetul său executiv, regle- 
mentează folosirea, întreținerea, repararea, înlocuirea şi modificarea părților pro- 
prietății comune, inclusiv cu privire la consumurile aferente proprietății comune 
[art. 30 alin. (1) lit. d)], iar în ceea ce priveşte acoperirea cheltuielilor, stabilirea şi 
repartizarea sumelor care privesc proprietatea comună ce revine fiecărui proprietar 
din cadrul condominiului, acestea se fac proporțional cu cota-parte indiviză din 
proprietatea comună (art. 48 alin. (1)]. 

Asociaţia de proprietari este condusă de adunarea generală a proprietarilor, 
care este alcătuită din toți proprietarii membri ai asociaţiei [art. 23 alin. (2)]. La rân- 


!! Textul art. 658 NCC apare în prezent astfel cum a fost modificat prin Legea 
nr. 60/2012 privind aprobarea O.U.G. nr. 79/2011 pentru reglementarea unor măsuri nece- 
sare intrării în vigoare a Legii nr. 287/2009 privind Codul civil; pentru comentariul textului în 
forma sa anterioară, care nu prezintă decât interes de ordin istoric, a se vedea E. CHELARU, 
op. cit. (2012), p. 716-718; a se vedea şi M. NicoLAE, op. cit. (2012), p. 185-186. 


228 Drepturile reale principale 


dul ei, adunarea generală a proprietarilor alege dintre membrii săi un comitet exe- 
cutiv, din care unul va fi desemnat preşedinte. 

Cu excepţia atribuţiilor rezervate exclusiv proprietarilor cu privire la proprietăţile 
individuale, apartamente sau spaţii cu altă destinație decât aceea de locuință, co- 
mitetul executiv reprezintă asociaţia de proprietari în administrarea şi exploatarea 
clădirii. Pentru îndeplinirea atribuţiilor ce îi revin, comitetul poate angaja personal 
specializat (art. 29). 

Pentru activitatea de administrare care include activități de administrare tehnică, 
de contabilitate şi casierie, asociaţia de proprietari poate angaja fie persoane fizice 
atestate pentru funcţia de administrator de imobile, fie poate încheia contract de 
administrare cu persoane juridice specializate şi autorizate, care au ca obiect de 
activitate numai domeniul asociațiilor de proprietari ori care au ca activitate princi- 
pală administrarea imobilelor pe bază de tarife sau contract. Persoanele fizice pot fi 
angajate prin încheierea unui contract individual de muncă, conform celor stabilite 
prin negociere directă [art. 35 alin. (1) şi (2)]. 

Atunci când este necesară realizarea unor lucrări de reparaţii sau a altor activi- 
tăţi de întreținere, administratorul, ținând seama de preț, durată de execuţie şi de 
calitate, supune spre analiză şi aprobare comitetului executiv al asociației de pro- 
prietari ofertele operatorilor economici care sunt corespunzătoare exercitării lu- 
crărilor, conform legisiației în vigoare (art. 37). 

Proprietatea comună poate fi utilizată de către terţi, persoane fizice sau juridice, 
de drept public ori de drept privat, numai cu acordul majorității proprietarilor membri 
ai asociației şi ai proprietarilor direct afectaţi de vecinătate, în baza unui contract de 
închiriere, de folosință sau de concesiune (art. 39). 

De asemenea, proprietarul nu poate schimba aspectul sau destinaţia proprietății 
comune fără a obține mai întâi acceptul din partea asociaţiei de proprietari [art. 11 
alin. (2)]. Legea prevede că zidurile dintre apartamente sau spaţiile alăturate şi pro- 
prietatea comună care nu fac parte din structura de rezistență a clădirii pot fi re- 
amplasate numai prin modificarea acordului de asociere, în baza hotărârii majorită- 
ţii proprietarilor şi autorizaţiei de moditicare a construcției, eliberată de autoritatea 
locală (art. 12). 

Tot astfel, modificările constructive şi utilizarea în alte scopuri a unor părți sau 
elemente de construcţie ale clădirii, cum ar fi ancorare de reclame, suspendări de 
stâlpi, pereți sau scări interioare şi altele asemenea, se vor putea face numai pe 
baza deciziei comitetului executiv, cu acordul proprietarilor direct afectați şi, după 
caz, pe baza unui proiect tehnic întocmit de instituții de specialitate, verificat de un 
expert autorizat, şi cu autorizaţia pentru efectuare de lucrări, eliberată în condiţiile 
legii (art. 41). 

Toate aceste dispoziții au drept scop să asigure normala conviețuire între pro- 
prietarii care alcătuiesc asociaţia de proprietari, ținând, într-un anume sens, şi de 
limitele exerciţiului normal al dreptului de proprietate. 

În acelaşi timp, eventuala opunere nejustificată a unuia dintre cei interesați, 
care poate merge la a îmbrăca forma unui abuz de drept, credem că poate fi cen- 
zurată de instanța de judecată. 

Legea mai prevede obligația proprietarilor care îşi înstrăinează apartamentele 
sau spațiile cu altă destinaţie ca, la întocmirea actelor de înstrăinare, să facă do- 

vada achitării la zi a cheltuielilor care le-au revenit în cadrul asociaţiei de proprie- 
tari, după cum datoria mai poate fi preluată de cumpărător (art. 20). 

În sfârşit, menţionăm că, potrivit art. 18 din lege, în cazurile în care în clădirile 
de locuinţe unul dintre proprietari sau chiriaşi împiedică cu bună ştiinţă şi sub orice 
formă folosirea normală a clădirii de locuit, creând prejudicii celorlalți proprietari 
sau chiriaşi, după caz, la solicitarea proprietarilor clădirilor sau a reprezentantului 
legal al acestora, instanța va lua măsurile pentru folosirea normală a imobilului, 
ceea ce însă nu credem că exclude răspunderea civilă delictuală a proprietarului 
sau a chiriaşului în culpă, în temeiul art. 1357 şi urm. NCC. 


248. Coproprietatea forțată asupra lucrurilor comune necesare sau utile 
pentru folosirea a două fonduri învecinate (art. 646 pct. 2 NCC). Ca şi sub 
regimul fostului Cod civil român de la 1864, şi sub regimul noului Cod civil potecile, 
fântânile, izvoarele care servesc pentru folosirea a două imobile învecinate, în 
măsura în care se află chiar pe linia despărțitoare dintre cele două proprietăţi, se 
află în proprietatea comună stabilă şi forțată pe cote-părţi ce îi are ca titulari pe 
proprietarii exclusivi ai imobilelor învecinate. 

Dacă aceste bunuri s-ar afla situate pe unul dintre fonduri şi ar servi pentru 
utilitatea celuilalt fond, nu mai suntem în situația unei coproprietăţi, ci în situația 
unei servituţi, cu toate consecințele ce decurg de aici!". 


249. Coproprietatea asupra despărțiturilor comune. Un alt caz de coproprie- 
tate fortată este acela al despărțiturilor comune, înțelegându-se prin acestea acele 
lucrări ce separă două sau mai multe fonduri aparținând unor proprietari diferiți. 

În noul Cod civil, regimul juridic al acestor despărțituri este dat de art. 660- 666. 

Privitor la această formă a coproprietății forțate, este de reținut că, deşi „plasa- 
tă” în mod impropriu în rândul aşa-ziselor servituți legale, despărțiturile comune 
erau tratate relativ amănunțit şi în fostul Cod civil. Observaţia este importantă prin 
prisma dreptului tranzitoriu aplicabil în materie. Altfel spus, potrivit art. 64 din Legea 
nr. 71/2011 de punere în aplicare a Legii nr. 287/2009 privind Codul civil, dispozi- 
țiile art. 660-666 ale acestuia se aplică situațiilor juridice născute după intrarea sa 
în vigoare, adică după data de 1 octombrie 2011. 

Aceasta înseamnă că regimul juridic al despărţiturilor comune existente la 
această dată rămân supuse normelor din fostul Cod civil ca situaţii juridic născute 
sub imperiul reglementărilor sale. De aceea, este necesară cunoaşterea, fie şi su- 
mară, a acestor reglementări. Împrejurarea că, de multe ori, noile reglementări în 
materie cuprinse în art. 660-666 NCC nu se deosebesc întotdeauna de cele vechi 
nu schimbă datele problemei. De aceea, preferăm prezentarea separată a acestor 
reglementări; o asemenea prezentare ni se pare a fi mai uşor de înțeles. 


1] De aceea, am apreciat ca fiind greşită soluția pronunţată sub imperiul reglementărilor 
în materie din fostul Cod civil, prin care s-a decis că, din moment ce reclamantul a luat apă 
din fântâna în litigiu, situată pe linia despărţitoare dintre două proprietăți timp de peste 30 de 
ani, el a dobândit prin uzucapiune dreptul de servitute, în conformitate cu dispoziţiile art. 623 
şi art. 579 fostul C. civ. În realitate, ni se pare că este vorba despre dobândirea coproprietății 
stabile şi forțate asupra unui bun de folosință comună pentru două fonduri învecinate; a se 
vedea Trib. jud. Caraş-Severin, dec. civ. nr. 30/1983, cu notă de V. CaisTi (1), C. BinsAnN (||), 
în R.R.D. nr. 4/1984, p. 48 şi urm. 

250. Coproprietatea forțată asupra despărțiturilor comune în sistemul fos- 
tului Cod civil. Prin expresia „despărţituri comune” aveau a fi înțelese zidul, şanţul 
sau gardul care separă două proprietăți. Asupra lor, cei doi proprietari învecinați 
aveau, în principiu, un drept egal, aflându-se într-o coproprietate forțată şi perpe- 
tuă, accesorie față de dreptul de proprietate asupra imobilului. 

Sediul materiei îl constituiau art. 590-609 fostul C. civ. 

În caz de litigiu, dovada coproprietăţii semnului despărțitor se putea face în trei 
moduri: 

(—prin înscris (titlu) care determina situația exactă; 

/— prin dovedirea dobândirii coproprietății pe cale de uzucapiune, dacă se dove- 
dea că a avut loc o stăpânire comună a despărțiturii în termenul prevăzut pentru 
preşcripția achizitivă; 

— bacă nu existau nici titlu şi nici posesie prelungită, se putea apela la unele 
prezumții legale din care rezulta coproprietatea asupra despărțiturii. O condiţie ce- 
rută pentru a opera aceste prezumții era aceea ca despărțitura să fie aşezată chiar 
pe hotarul dintre cele două imobile. Aceste prezumțiile legale la care ne referim 
erau considerate ca având caracter relativ; ele puteau fi deci răsturnate prin proba 
contrară. 

Fostul Cod civil stabilea aceste prezumţii şi determina efectele coproprietăţii în 
această materie. 

A) Zidul despărțitor. În art. 590 fostul C. civ. se prevedea că „orice zid care ser- 
veşte de despărțire între clădiri sau între curte şi grădină, şi între ograde la ţară, se 
socoteşte comun, dacă nu există titlu sau semn care ar proba contrariul”. 

Articolul 591 din acelaşi cod arăta că existența unui semn de necomunitate 
înlătura această prezumție. „Este semn de necomunitate când culmea zidului este 
dreaptă şi perpendiculară despre peretele de o parte, iar despre cealaltă parte în- 
fățişează un plan înclinat; în acest caz, zidul se presupune că aparţine exclusiv 
proprietarului despre care există planul înclinat”, dispunea textul arătat. 

Caracterul forțat al coproprietăţii zidului comun rezulta, printre altele, din preve- 
derea art. 598 fostul C. civ., conform căreia orice vecin poate să facă zidul comun, 
în tot sau în parte, plătind celuilalt jumătate din valoarea sa sau a părții pe care 
vrea să o facă comună, precum şi jumătate din valoarea locului pe care este clădit 
zidul. 

Cât priveşte drepturile şi obligaţiile coproprietarilor, este de remarcat că fiecare 
dintre aceştia avea dreptul să folosească zidul fără prejudicierea dreptului celuilalt 
(art. 594 fostul C. civ.). Ambii coproprietari erau obligaţi a contribui la repararea şi 
întreţinerea zidului comun (art. 592 fostul C. civ.). Renunţând la dreptul său, fiecare 
coproprietar putea fi scutit de această obligație (art. 593 fostul C. civ.). 

8) Şanţul comun. În art. 602 fostul C. civ. se arăta că „toate şanţurile între două 
proprietăți se socotesc comune de nu va fi titlu sau semn contrariu”. Între semnele 
de necomunitate era menţionat faptul că pământul este înălțat sau aruncat numai 
pe o parte a şanţului, caz în care se considera că şanțul aparține exclusiv proprie- 
tarului imobilului unde a fost aruncat sau înălțat pământul (art. 603 şi art. 604 fostul 
C. civ.). 

C) Gardul comun. Un alt caz de coproprietate forțată şi perpetuă asupra unei 
despărţituri comune era cel prevăzut în art. 606 fostul C. civ., conform căruia „orice 
gard care desparte două proprietăți se socoteşte comun, afară dacă numai una 

singură din două proprietăţi va fi îngrădită, sau de nu va fi un titlu sau posesiune 
îndestulătoare care să constate din contră”. 


251. Coproprietatea forțată asupra despărțiturilor comune în sistemul nou- 
lui Cod civil. Fără a „inova” în mod deosebit prin raportare la dispoziţiile fostului 
Cod civil, art. 660 alin. (1) NCC dispune că zidul, şanțul, precum şi orice altă des- 
părțitură între două fonduri sunt prezumate a fi în proprietatea comună a vecinilor, 
afară dacă nu rezultă contrariul din titlul de proprietate, dintr-un semn de necomu- 
nitate ori dacă proprietatea comună nu a devenit proprietate exclusivă prin uzuca- 
piune, în condiţiile legii. În noțiunea de „orice altă despărțitură” intră gardul, indi- 
ferent din ce materiale ar fi confecționat, inclusiv un gard „viu”, ori alte asemenea. 
Esenţială în materie ni se pare a fi ca „despărțitura” să marcheze limitele fondurilor 
învecinate. Textul evocat instituie o prezumție relativă de comunitate în privința 
tuturor despărțiturilor ce pot fi întâlnite în practică. Delimitând două sau mai multe 
fonduri, despărțiturile au caracterul unor bunuri accesorii pe lângă acestea, impu- 
nându-se astfel coproprietatea forțată asupra lor, coproprietate ce are ca titulari pe 
proprietarii exclusivi ai fondurilor învecinate. De asemenea, caracterul accesoriu al 
dreptului de proprietate asupra despărțiturilor comune conduce la imposibilitatea 
înstrăinării ori ipotecării lor altfel decât odată cu înstrăinarea sau ipotecarea fon- 
dului principal [art. 660 alin. (2) NCC, text care face trimitere la acest principiu 
general prevăzut de art. 651 NCC]. 

Se impune a sublinia că ipoteza de la care porneşte textul art. 660 NCC în a 
prezuma relativ existența coproprietăţii forțate asupra despărțiturilor comune este 
aceea ce are în vedere situarea lor în teren pe hotarul dintre fondurile învecinate; 
în măsura în care ar fi plasate pe unul dintre aceste fonduri, despărțiturile vor fi în 
proprietatea exclusivă a titularului acelui fond. 

În orice caz, după modelul fostului Cod civil, şi noua lege fundamentală civilă 
prevede anumite semne de necomunitate a despărțiturilor dintre cele două fonduri. 
Astfel, potrivit art. 661 alin. (1) NCC, în privința zidului despărțitor se consideră a fi 
semn de necomunitate a acestuia situația în care culmea zidului este dreaptă şi 
perpendiculară spre un fond şi înclinată spre celălalt fond, împrejurare ce conduce 
la a se prezuma că zidul respectiv se află în proprietatea exclusivă a proprietarului 
fondului către care este înclinată coama zidului. De asemenea, potrivit art. 661 
alin. (3), vor fi considerate semne de necomunitate orice alte semne de natură a 
prezuma că zidul a fost construit exclusiv de unul dintre proprietarii învecinați. 

Privitor la şanțul comun, art. 661 alin. (2) NCC dispune că există semn de ne- 
comunitate a acestuia atunci când pământul rezultat din săparea şanţului este 
aruncat ori înălțat exclusiv pe o parte a lui, situaţie în care şanţul este prezumat a fi 
în proprietatea exclusivă a proprietarului fondului pe care este aruncat pământul. 

Toate prezumţiile prevăzute de art. 661 NCC sunt relative, astfel că ele pot fi 
răsturnate prin proba contrară făcută prin orice împrejurări de fapt de natură a con- 
duce la o altă concluzie privitoare la apartenența despărţiturii comune în discuţie. 

Articolul 662 alin. (1) NCC instituie obligația de realizare a despărțiturilor comu- 
ne, în sensul că oricare dintre vecini îi poate obliga pe proprietarii fondurilor înveci- 
nate să contribuie la construirea unei despărțituri comune. Această dispoziție are a 
fi corelată cu cea înscrisă sub denumirea marginală „dreptul de îngrădire” în art. 561 
NCC, potrivit cu care orice proprietar poate să îşi îngrădească proprietatea, supor- 

tând, în condiţiile legii, cheltuielile ocazionate. Din combinarea acestor două texte, 
în doctrină s-a tras concluzia că, în realitate, suntem în prezenţa nu numai a drep- 
tului de îngrădire, ci şi a obligaţiei ca aceasta să fie realizată între proprietarii ve- 
cini, numai astfel putându-se explica de ce oricare dintre proprietarii fondurilor în- 
vecinate care are inițiativa realizării unei despărțituri comune poate obliga pe 
ceilalţi proprietari vecini să contribuie la construirea acesteia!!!, 

Dacă despărțitura ce urmează a fi realizată constă într-un zid, potrivit art. 662 
alin. (2) NCC, în lipsa unor dispoziţii legale, a unor reguli de urbanism ori a obiceiu- 
lui locului, înă/țimea zidului comun se stabileşte prin înţelegerea părților, fără a de- 
păşi 2 metri, în care intră şi coama zidului. 


252. Cheltuielile de întreținere şi reparare a despărțiturilor comune; do- 
bândirea coproprietății asupra despărțiturilor. Făcând aplicarea dispoziţiilor 
generale în materie cuprinse în art. 647 alin. (3) NCC, art. 663 alin. (1) dispune că 
toți coproprietarii sunt obligați să suporte cheltuielile de întreținere şi de reparare a 
despărțiturilor comune, proporțional cu dreptul fiecăruia din acestea. Însă, potrivit 
celui de-al doiiea alineat al aceluiaşi text, fiecare coproprietar poate să nu participe 
la efectuarea acestor cheltuieli, prin renunțarea la dreptul său de proprietate 
asupra despărțiturii, cu aplicarea dispozițiilor în materie de carte funciară. 

După cum s-a observat, această situație reprezintă practic un caz particular de 
încetare a coproprietăţii forțate, ce îşi va produce efectele din momentul radierii 
dreptului renunţătorului din cartea funciară, pe temeiul dispozițiilor art. 885 alin. (2) 
NCC; o asemenea renunțare este un act juridic unilateral cu titlu gratuit, ce trebuie 
încheiat în formă autentică, în condiţiile art. 888 NCCY. Totuşi, în partea sa finală, 
art. 663 alin. (2) NCC dispune că această renunțare nu este posibilă — „coproprie- 
tarul nu va putea fi apărat de a participa la cheltuieli” — în situația în care un co- 
proprietar are o construcţie ce se sprijină pe zidul comun ori în cazul în care trage 
un alt folos din exploatarea despărțiturii comune. De altfel, art. 664 instituie în 
folosul oricărui coproprietar dreptul de a sprijini construcții ori să instaleze grinzi în 
zidul comun, cu obligaţia de a lăsa 6 centimetri spre celălalt coproprietar şi fără a 
afecta dreptul acestuia de a sprijini construcţiile sale de zidul comun ori de a instala 
propriile grinzi în acelaşi zid. De asemenea, art. 665 NCC permite oricăruia dintre 
coproprietari să înalțe zidul comun, cu îndatorirea de a suporta singur cheltuielile 
ocazionate de o asemenea operaţiune, precum şi cheltuielile de reparare a părții 
comune a zidului astfel rezultat. Mergând până la cea mai amănunţită reglementa- 
re în materie, art. 665 alin. (2) dispune că, în situaţia în care zidul existent nu este 
de natură să reziste operaţiunii de înălțare voite de unul dintre coproprietari, acesta 
va fi dator să reconstruiască zidul în întregime, luând însă din fondul său de teren 
suprafața care va asigura grosimea necesară pentru zidul nou-ridicat. Proprietarul 
vecin care nu a contribuit la înălțare poate totuşi dobândi coproprietatea asupra 
acestuia prin plata a jumătate din valoarea actualizată a materialelor şi a manope- 
rei folosite, precum şi, dacă este cazul, a jumătate din valoarea terenului întrebuin- 
tat pentru îngroşarea zidului [art. 665 alin. (3) NCC]. Textul instituie astfel o vân- 
zare forțată în sarcina proprietarului care a înălțat zidul, în beneficiul celuilalt pro- 


1 A se vedea V. STOICA, op. cit. (2009), p. 113. 
(2! A se vedea E. CHELARU, Op. cit. (2012), p. 721. 

prietar învecinat, păstrându-se, astfel, distincția zidului de despărțitura aflată în 
coproprietate forțată. 

Această dispoziție constituie un caz de aplicare particulară a reglementării ge- 
nerale în materie prevăzute de art. 666 NCC, potrivit cu care proprietarul vecin 
care nu a contribuit la realizarea despărțiturii comune, oricare ar fi aceasta, res- 
pectiv zidul, şanțul, gardul ori o altă asemenea despărțitură, poate dobândi dreptul 
de coproprietate asupra despărțiturii, plătind proprietarului învecinat care a realizat-o 
jumătate din valoarea actualizată a materialelor şi a manoperei folosite şi, după 
caz, jumătate din valoarea terenului pe care despărțitura a fost construită, cu apli- 
carea dispozițiilor în materie privitoare la cartea funciară. Aceasta înseamnă că o 
astfel de operațiune constituie o vânzare fonată ce trebuie încheiată în formă 
autentică, tocmai pentru ca dreptul coproprietarului dobânditor să poată fi înscris în 


cartea funciară!'|, 


253. Coproprietatea forțată asupra bunurilor comune afectate utilizării a 
două sau mai multor fonduri. Printre cazurile de coproprietate forțată, art. 646 
pct. 3 prevede şi pe acela al unor bunuri comune ce sunt afectate utilizării a două 
sau mai multor fonduri, cum ar fi o centrală termică sau alte instalaţii care deser- 
vesc două sau mai multe clădiri, un drum comun într-un cartier de locuinţe ori alte 
asemenea bunuri. Textul se referă, aşadar, la acele bunuri şi instalaţii destinate a fi 
utilizate în folosul proprietarilor individuali ai clădirilor ori ai fondurilor astfel! deservi- 
te. Ele au caracter accesoriu pe lângă fondurile ori clădirile astfel „deservite”, for- 
mând obiectul coproprietăţii forțate ce are ca titulari pe proprietarii individuali ai 
acelor clădiri sau fonduri. Regimul juridic al acestei coproprietăți forțate este cel 
general, cu eventuala aplicare prin asemănare şi a dispoziţiilor legale privitoare la 
coproprietatea forțată asupra părților comune din clădirile cu mai multe etaje sau 
apartamente. 


254. Coproprietatea forțată asupra bunurilor ce constituie amintiri de fami- 
lie. Potrivit art. 1141 NCC, sunt incluse în această categorie bunurile care au apar- 
ținut ori aparțin membrilor unei familii şi stau mărturie istoriei acesteia, precum co- 
respondenţa purtată de membrii familiei între ei ori cu alte persoane, arhivele fami- 
liale, decoraţiile, armele de colecţie, portretele de familie, documentele privitoare la 
anumite evenimente petrecute în familie şi orice alte bunuri cu semnificație morală 
deosebită pentru respectiva familie. 

De regulă, în practică se discută despre situația juridică a acestor bunuri cu 
ocazia deschiderii unei succesiuni. De aceea, prin noua reglementare a materiei, 
art. 1142 NCC dispune că moştenitorii pot ieşi din indiviziune cu privire la aceste 
bunuri numai prin partaj voluntar, în caz contrar, ele rămân în indiviziune, pe durata 
căreia moştenitorii se pot înțelege cu privire la locul şi modul lor de păstrare. Dacă 
moştenitorii nu se înțeleg, urmează a decide instanța de judecată. Moştenitorul 
desemnat ca depozitar al bunurilor amintiri de familie le poate revendica de la cel 
care le-ar deţine fără vreun temei juridic, dar nu le va putea înstrăina, împrumuta 


'] jder, p. 724. 

ori da în locaţiune fără acordul unanim al tuturor coindivizarilor [art. 1142 alin. (4) 
NCCI!. 


255. Proprietatea comună stabilă şi forțată asupra bunurilor care au apar- 
ținut composesoratelor, obştilor de moşneni sau de răzeşi ori altor forme 
asociative asimilate acestora. Am arătat că enumerarea cazurilor de coproprieta- 
te forțată făcută de art. 646 NCC nu este exhaustivă, textul însuşi dispunând în 
partea sa finală că această coproprietate poate avea ca obiect orice bun comun 
prevăzut de lege. De asemenea, deşi, după cum se poate lesne observa, în aceas- 
tă lucrare nu am pus în discuție problemele deosebit de importante, cu multiple 
implicaţii social-economice, ale reconstituirii dreptului de proprietate asupra unor 
bunuri pe temeiul unor acte normative speciale în această materie, în cele ce ur- 
mează vom evidenția una dintre aplicaţiile ei practice, prin care ia naştere în drep- 
tul nostru civi! o formă oarecum atipică — şi se va vedea imediat de ce — a proprie- 
tăţii comune pe cote-părţi forțate, anume cea asupra unor bunuri imobile asupra 
cărora s-a reconstituit dreptul de proprietate în beneficiul unor subiecte colective de 
drept specifice: composesoratele, obştile de moşneni sau de răzeşi ori alte forme 
asociative ale lor“l. Această coproprietate stabilă şi forțată este reglementată prin 
art. 46 din Legea nr. 18/1991 privitoare la fondul funciar, republicată, cu modificări- 
le ulterioare, art. 26-27 din Legea nr. 1/2000 cu privire la reconstituirea dreptului de 
proprietate asupra terenurilor agricole, cu modificările ulterioare, şi art. 63 din H.G. 
nr. 890 din 4 august 2005 pentru aprobarea Regulamentului privind procedura de 
constituire, atribuţiile şi funcționarea comisiilor pentru stabilirea dreptului de pro- 
prietate privată asupra terenurilor, a modelului şi modului de atribuire a titlurilor de 
proprietate, precum şi punerea în posesie a proprietarilor”, cu modificările ulte- 
rioare. Textele legale evocate reglementează dreptul foştilor composesori, moşneni 
sau răzeşi ori moştenitorilor acestora de a cere reconstituirea dreptului de proprie- 
tate asupra unor terenuri cu vegetaţie forestieră, păşuni, fânețe şi alte asemenea 
terenuri, care au avut ca titulari ai dreptului de proprietate composesorate, obşti de 
moşneni, obşti de răzeşi, „păduri grănicereşti”, „păduri urbariale” şi alte forme aso- 
ciative asimilate acestora [art. 26 alin. (1) din Legea nr. 1/2000). 

Formelor asociative specifice prevăzute de lege li se va restitui în întregime 
suprafața pe care au avut-o în proprietate şi li se va elibera un singur titlu de pro- 
prietate asupra terenurilor astfel restituite. Ceea ce interesează materia noastră 
este faptul că, potrivit art. 28 alin. (5) din Legea nr. 1/2000, suprafețele forestiere 
aflate în proprietate comună, conform naturii acestora, rămân în „proprietatea 
indiviză” a subiectelor colective cărora |i s-a reconstituit dreptul de proprietate, „pe 


"1 Sub regimul fostului Cod civil, în practica judiciară s-a decis că dreptul de concesiune 
asupra locaşurilor de înmormântare din cimitire este un drept real, iar când e! are mai mulţi 
titulari, ei se află „într-o indiviziune forțată şi perpetuă” ce are ca obiect acest bun, nefiind 
admisibilă acţiunea în revendicare a unui titular pentru o parte a construcției funerare, în 
speță a unei cripte; a se vedea I.C.C.J., s. civ. şi de propr. int., dec. nr. 4328/2005, în 
Dreptul nr. 6/2006, p. 237; credem că această soluție este aplicabilă fără nicio dificultate şi 
prin raportare la dispozițiile în materie ale noului Cod civil. 

2) Cu privire la această formă a proprietății comune pe cote-părţi stabiie şi forțate, a se 
vedea V. STOICA, op. cit., vol. |, p. 157 şi urm. 

5 M. Of. nr. 732 din 11 august 2005. 

toată durata existenţei lor”, deşi suprafețele restituite se împart în cote-părți egale 
între membrii formelor asociative!"l. 

De altfel, art. 26 alin. (2') din aceeaşi lege dispune că, în cazul în care forma 
asociativă a fost în devălmăşie, fără specificarea cotei-părţi pentru fiecare asociat 
deposedat, suprafaţa ce se restituie se stabileşte în cote-părţi egale. 

După cum s-a arătat în literatura juridică de specialitate, în ipoteza discutată se 
regăsesc elementele definitorii ale proprietății comune pe cote-părți forțate, anume 
pluralitatea titularilor, unitatea materială a bunului, divizarea „intelectuală” a drep- 
tului asupra acestui bun şi caracterul ei forțat”?, dar bunul care formează obiectul 
coproprietăţii forțate „nu mai este accesoriu pe lângă alt bun, ci are o existență 
autonomă. 

În acest sens, art. 28 alin. (8) din Legea nr. 1/2000 dispune că, în caz de dizol- 
vare a formelor asociative, „proprietatea indiviză a acestora va trece în proprietatea 
publică a consiliilor locale în raza cărora se află terenurile respective”. Cât priveşte 
exercitarea folosinţei acestor terenuri, ea trebuie să fie făcută întotdeauna cu res- 
pectarea regimului silvic impus de reglementările legale în materie, „ceea ce de- 
termină unitatea indisolubilă” între teren şi vegetația forestieră care se găseşte pe 
suprafața luil“. 

lată de ce se poate spune că suntem în prezenţa unei forme atipice de proprie- 
tate comună pe cote-părți stabilă şi forțată. 

Se poate observa că bunurile care formează obiectul acestei proprietăți comune 
pe cote-părţi forțate pot fi divizate în materialitatea lor, ceea ce înseamnă că ele ar 
putea, practic, forma obiectul unei împărțeli; totuşi, spre a |i se asigura destinația 
lor economică de terenuri forestiere, legiuitorul le-a declarat nepartajabile, iar trans- 
miterea cotelor-părţi ale formei asociative prin acte între vii se poate face numai 
către alți membri ai acesteia. Legiuitorul a înțeles să lege însăşi existența acestei 
coproprietăţi de menţinerea formei asociative căreia i s-a reconstituit dreptul de 
proprietate asupra bunurilor ce au format obiect al reconstituirii. 


Secţiunea a 3-a. Proprietatea comună în devălmăşie 


256. Noţiune. Aplicabilitate. Proprietatea comună în devălmăşie este forma 
proprietăţii comune ce se caracterizează prin aceea că bunul aparține tuturor 
coproprietarilor, fără ca aceştia să aibă precizată vreo cotă-parte ideală din dreptul 
de proprietate asupra acelui bun. Aşadar, nu numai că bunul nu este fracționat în 
materialitatea sa, ca la proprietatea comună pe cote-părți, dar, spre deosebire de 
aceasta din urmă, nici dreptul de proprietate asupra acelui bun -— privit în chip 
abstract desprins de acesta — nu este fractionat. 


'] Astfel, în practica judiciară s-a decis că, din moment ce, potrivit art. 28 alin. (5), (6) şi 
(7) din Legea nr. 1/2000, suprafețele forestiere aflate în proprietate comună, inclusiv în com- 
posesorat, rămân în indiviziune pe durata existenței asociaţiei, pe durata composesoratului 
este inadmisibilă acțiunea de ieşire din indiviziune în condițiile art. 728 fostui C. civ., preva- 
lând dispoziţiile legii speciale; a se vedea C.A. Cluj, s. civ., mun. şi asig. soc., min. şi fam., 
dec. nr. 1574/R din 29 noiembrie 2004, în B.J. 2004, p. 39. 

2 A se vedea V. STOICA, 0p. cit. vol. II, p. 158. 

(3 pidermn. 

(] A se vedea V. STOICA, op. cit. vol. Il, p. 159. 

Şi dreptul de proprietate asupra bunului şi bunul privit în materialitatea sa apar- 
țin tuturor coproprietarilor, împreună. Toți sunt titulari ai dreptului de proprietate 
asupra aceluiaşi bun şi toți stăpânesc bunul. 

Într-adevăr, potrivit art. 667 NCC, există proprietate comună în devălmăşie 
atunci când dreptul de proprietate asupra unui bun aparține concomitent mai mul- 
tor persoane, fără ca vreuna dintre acestea să fie titularul unei cote-părți determi- 
nate din dreptul de proprietate asupra bunului sau asupra bunurilor comune. Ace- 
lași text dispune că (proprietatea comună în devălmăşie poate lua naştere prin 
două moduri: 

(ay prin efectul legii şi 

6) în temeiul unui act juridic, adică prin voinţa părților”. 

Spre deosebire de noul Cod civil, vechiul Cod civil, astăzi abrogat, nu conținea 
dispoziţii generale ori specifice privitoare la proprietatea comună în devălmăşie. Se 
considera însă că există o singură formă de proprietate comună în devălmăşie 
reglementată de fostul Cod al familiei, în prezent abrogat expres prin dispoziţiile 
Legii nr. 71/2011, respectiv dreptul de proprietate ce aparținea soților, având ca 
obiect bunurile dobândite de oricare dintre ei în timpul căsătoriei. De altfel, această 
proprietate devălmaşă era unica formă de regim matrimonial reglementată de drep- 
tul familiei. 

Deocamdată, aceeaşi unică formă a proprietăţii în devălmăşie a soţilor asupra 
bunurilor dobândite de oricare dintre ei în timpul căsătoriei o regăsim şi în prezent, 
sub regimul noului Cod civil, dar plasată într-un „context juridic mult diferit față de 
reglementările anterioare. Într-adevăr, potrivit art. 312 NCC, viitorii soți pot alege ca 
regim matrimonial sau comunitatea legală, sau separaţia de bunuri, sau comunita- 
tea convenţională. 

În măsura în care viitorii soți aleg ca regim matrimonia! regimul comunității lega- 
le, art. 339 NCC dispune că, în această situație, bunurile dobândite în timpul apli- 
cării regimului comunităţii legale de oricare dintre soţi vor fi, de la data dobânăirii 
lor, bunuri comune aflate în devălmăşie. 


257. Regulile privitoare la proprietatea comună în devălmăşie. Potrivit 
art. 668 alin. (1) NCC, dacă se naşte prin efectul legii, proprietatea comună în de- 
vălmăşie va fi supusă dispozițiilor acelei legi pe temeiul căreia a luat naştere, dis- 
poziţii care se vor completa, în mod corespunzător, cu cele privind regimul comuni- 
tăţii legale. Aceasta înseamnă că prevederile art. 339-359 NCC, care reglemen- 
tează regimul juridic al comunității legale de bunuri aparținând soţilor, constituie, în 
prezent, dreptul comun în materia proprietății devălmaşe. Aşadar, dacă prin lege 
s-ar dispune în viitor naşterea unei alte forme de proprietate comună în devălmă- 
şie, regimul juridic aplicabil acesteia va fi cel socotit general în materie, anume re- 
gimul comunității legale. 

De asemenea, potrivit art. 668 alin. (2) NCC, chiar şi atunci când proprietatea 
devălmaşă s-ar naşte prin act juridic, dispoziţiile privitoare la comunitatea legală de 


I'! Este de observat că sub regimul fostului Cod civil problema posibilității naşterii dreptu- 
lui de proprietate comună în devălmăşie prin voința părţilor era controversată; a se vedea, în 
acest sens, C. BiRSAN, Op. Cit. (2008), p. 188; E. CneAnu, op. cit. (2012), p. 725; V. STOICA, 
op. cit. (2009), p. 299-300; în prezent, față de dispoziția expresă din art. 667 NCC, această 
controversă a rămas fără obiect. 

bunuri a soților urmează a fi aplicate în mod corespunzător, cu precizarea făcută 
de art. 65 din Legea nr. 71/2011, în sensul că prevederile art. 667 şi art. 668 NCC 
se vor aplica numai situațiilor juridice născute după intrarea acestuia în vigoare, 
deci după 1 octombrie 2011. 

Fără a intra în amănunte „, reținem că art. 343 alin. (1) NCC instituie prezumția 
de comunitate privitoare la bunurile dobândite de oricare dintre soți în timpul că- 
sătoriei, deoarece, potrivit acestui text, calitatea de bun comun nu trebuie dovedită. 
Cât priveşte actele de folosinţă privitoare la bunurile comune, art. 345 NCC pre- 
vede că fiecare soț are dreptul de a folosi oricare dintre bunurile comune fără con- 
simțământul expres al celuilalt soț, dar schimbarea destinaţiei unui bun comun nu 
se poate face decât prin acordul soților. În privința actelor juridice, textul dispune că 
fiecare soț poate încheia singur acte de conservare şi de administrare a bunurilor 
comune, precum şi acte de dobândire a unor asemenea bunuri. Totuşi, în măsura 
în care interesele sale legate de comunitatea de bunuri au fost prejudiciate printr-un 
act juridic, soțul care nu a participat la încheierea acelui act nu va putea pretinde 
decât despăgubiri de la celălalt soț, fără a putea fi afectate drepturile dobândite de 
terții de bună-credinţă cu care a fost încheiat un asemenea act. Dimpotrivă, potrivit 
art. 346 NCC, actele de înstrăinare sau de grevare cu drepturi reale ce au ca 
obiect bunurile comune nu pot fi încheiate decât cu acordul ambilor soți, cu excep- 
ţia „darurilor obişnuite”. De asemenea, oricare dintre soți poate dispune singur, cu 
titlu oneros, de bunurile mobile comune a căror înstrăinare nu este supusă, potrivit 
legii, anumitor formalităţi de publicitate. Actul juridic încheiat fără consimțământul 
expres prevăzut de lege a! celuilalt soț va fi lovit de nulitate relativă (art. 347 NCC). 

Dacă regimul comunităţii de bunuri încetează prin desfacerea căsătoriei, foştii 
soți rămân coproprietari în devălmăşie asupra bunurilor comune până la stabilirea 
cotei-părți din bunuri ce revine fiecăruia dintre ei (art. 356 NCC). 


[1] 


Secţiunea a 4-a. Încetarea proprietății comune 


258. Precizări preliminare. Din modul în care era reglementată coproprietatea 
sub regimul fostului Cod civil şi, în primul rând, din instituirea regulii unanimităţii se 
considera că ea era concepută ca o stare vremelnică şi neorganizată. Acesta este 
motivul pentru care, prin art. 728 fostul C. civ., se instituia regula imprescriptibilității 
dreptului de a cere încetarea indiviziunii. Regulile prevăzute de fostul Cod civil refe- 
ritoare la indiviziune erau aplicabile şi în cazul proprietății comune pe cote-părți 
obişnuitel?. 

Imprescriptibilitatea sub aspect extinctiv a dreptului de a cere împărteala putea 
fi paralizată prin uzucapiune, în cazul excepțional în care unul dintre copărtaşi, prin 
manifestarea sa exterioară, a înțeles să transforme posesia din comună în exclusi- 
vă şi a exercitat timp de 30 de ani o asemenea posesie pentru sine asupra bunului 


I') Precizăm că materia regimurilor matrimoniale, deci şi regimul comunităţii legale de 
bunuri ale soților, urmează a fi studiată la dreptul familiei. 

?] Referindu-se la împărțeala succesiunii — regulile sunt însă de aplicaţie generală -—, 
art. 728 prevedea, în primul alineat, că „nimeni nu poate fi obligat a rămâne în indiviziune. 
Un coerede poate oricând cere împărțeala succesiunii, chiar când ar exista convenții sau 
prohibiţii contrarii”. 

indiviz, situaţie în care va putea opune Eelorali dobândirea proprietăţii asupra 
acestui bun de către el (art. 729 fostul C. civ. Ul. 

Deşi principiul că nimeni nu poate fi obligat să rămână în stare de indiviziune 
avea caracter imperativ, alin. (2) al art. 728 permitea copărtaşilor să încheie con- 
venții de menţinere a acelei stări, pe o durată de cel mult cinci ani, cu posibilitatea 
ca, la expirarea acestui termen, convenţia să fie reînnoită. Cât priveşte încetarea 
coproprietăţii, se admitea că aceasta putea lua sfârşit dacă unul dintre copărtaşi 
devenea, într-un mod sau altul — de exempiu, prin succesiune, prin cumpărare, prin 
donaţie etc. —, titular al tuturor cotelor-părți. Practic, într-o asemenea situaţie, co- 
proprietatea se prefăcea în proprietate exclusivă aparținând unui singur titular. 

Modul specific de încetare a coproprietății este însă împărțeala, cunoscută şi 

denumirea de partaj.| 

Prin împărțeală se înțelege operaţiunea juridică prin care se pune capăt stării 
de coproprietate ori de indiviziune, în sensul că bunul sau bunurile stăpânite în co- 
mun pe cote-părți sunt împărțite materialmente între copărtaşi, fiecare dintre aceş- 
tia devenind proprietarul exclusiv asupra unui anume bun sau părți materiale din 
bun dintre cele ce formau obiectul coproprietății. Dreptul indiviz este prefăcut, cu 
alte cuvinte, într-un drept diviz şi exclusiv asupra unui bun sau unei părți materiale 
determinate din bun. 

Trebuie reţinut însă că împărțirea materială a bunurilor ce formează obiectul 
ps Alia comune este numai una dintre modalitățile în care se poate realiza par- 
tajul?l; el se poate finaliza Şi prin atribuirea întregului bun unuia dintre coproprietari, 
cu plata contravalorii în bani a cotelor-părți către ceilalți coproprietari. 

Esenţial pentru operaţiunea juridică a partajului este însă faptul că el va condu- 
ce la încetarea stării de coproprietate asupra bunurilor supuse partajării. După cum 
dispune în prezent art. 680 NCC, ca urmare a partajului, fiecare coproprietar de- 
vine proprietarul exclusiv al bunurilor ori, după caz, al sumelor de bani ce i-au fost 
astfel atribuite. 


259. Partajul în noul Cod civil. Secţiunea a 5-a din Capitolul IV a! celui 
de-ai II-lea Titlu — „Proprietatea privată” — al Cărţii a III-a a noului Cod civil consa- 
crate bunurilor reglementează operațiunea juridică a partajului şi efectele acestuia. 
Din moment ce partajul este subsumat normelor noului Cod civil privitoare la 
proprietatea comună în general, aceasta înseamnă că, spre deosebire de situația 
existentă sub regimul juridic al fostului Cod civil, sub rezerva precizărilor pe care le 
vom face imediat, în prezent aplicabilitatea partajului este mai largă, depăşind do- 
meniul oarecum strict reținut anterior al proprietăţii comune pe cote-părți obişnuite. 
Dincolo însă de acest aspect, actuala reglementare a partajului în legea fundamen- 
tală civilă este, sub aspectele de fond, completă şi coerentă; ea priveşte domeniul 
de aplicare, imprescriptibilitatea acțiunii de partaj, posibilitatea suspendării partaju- 
lui, regulile privitoare la modalităţile de împărțire, efectele şi desființarea partajului 
şi altele. În cele ce urmează, ne vom opri numai asupra unor principii generale pri- 
vitoare la partaj. 


'] A se vedea, în acest sens, Trib. Suprem, s. civ., dec. nr. 786 din 21 aprilie 1977, în 
C. D, a, p. 24-26; Trib. Suprem, s. civ., dec. nr. 946/1979, în R.R.D. nr. 11/1979, p. 69. 
2] A se vedea, în acelaşi sens, V. Sroica, op. cit. (2009), p. 277. 

Articolui 669 instituie regula fundamentală în materie potrivit cu care încetarea 
coproprietăţii, oricare ar fi forma acesteia, prin partaj poate fi cerută oricând, afară 
de cazul când partajul a fost suspendat prin lege, prin act juridic ori prin hotărâre 
judecătorească; textul citat consacră astfel imprescriptibilitatea partajului: acesta 
poate fi cerut oricând, indiferent de durata coproprietății asupra bunului sau bunu- 
rilor supuse partajării. De la această regulă se poate însă deroga, derogările fiind 
date de situația suspendării partajului prin lege, prin voința părților ori ca urmare a 
unei hotărâri judecătoreşti prin care s-a dispus o asemenea suspendare. 

Partajul poate fi cerut de oricare dintre coproprietari sau de creditorii acestora şi 
are ca obiect bunul ori bunurile asupra cărora poartă coproprietatea, precum şi 
fructele naturale, civile sau industriale produse de acestea, afară de situaţia în ca- 
re, până la partajul definitiv, coproprietarii au realizat între ei un partaj de folosință 
în condiţiile art. 639 NCC. 

Potrivit art. 670 NCC, partajul poate fi făcut prin bună învoială sau prin hotărâre 
judecătorească, în condițiile legii. Aşadar, partajul poate fi voluntar, cât şi judiciar. 
Partajul voluntar necesită acordul tuturor copărtaşilor, materializat în convenția de 
partaj, ce trebuie să îndeplinească toate condiţiile de validitate a unui act juridici!l. 
Dacă unul dintre coproprietari este lipsit de capacitate de exercițiu ori are capacita- 
te de exercițiu restrânsă, partajul voluntar va putea fi făcut numai cu autorizarea in- 
stanței de tutelă, precum şi cu autorizarea, dacă este cazul, a ocrotitorului legal 
(art. 674 NCC). Cât priveşte partajul judiciar, acesta urmează a fi făcut potrivit 
regulilor în materie prevăzute de Codul de procedură civilă. 

Sub aspectul aplicării în timp a normelor noului Cod civil privitoare la partaj, 
potrivit art. 66 alin. (1) din Legea nr. 71/2011, acestea se aplică numai convențiilor 
de partaj încheiate după intrarea în vigoare a noului Cod civil, iar privitor la partajul 
judiciar, aceleaşi reguli se vor aplica numai atunci când cererea de chemare în 
judecată ce are ca obiect un partaj a fost introdusă după intrarea în vigoare a 
noului Cod civil. 


260. Domeniul de aplicare a partajului. Atât „plasarea” dispozițiilor noului Cod 
civil privitoare la partaj în capitolul consacrat proprietății comune, cât şi formularea 
generală cuprinsă în art. 669 NCC, care dispune că încetarea coproprietății, fără 
nicio distincție, se poate face oricând, ar putea conduce la concluzia că partajul 
şi-ar găsi aplicarea, nediferențiat, în privința oricărei forme de coproprietate. Proba- 
bil conştientizând această „primejdie”, legiuitorul a considerat că se impune a face 
unele precizări privitoare la domeniul de aplicare a partajului, precizări cuprinse în 
art. 671 NCC, cu o denumire marginală ... „pertect” inadecvată conținutului textului, 
respectiv „impărțeala părţilor comune ale clădirilor”. Într-adevăr, în primul său ali- 
neat, art. 671 dispune că partajul este inadmisibil în privința coproprietăţii forțate 
(Secţiunea a 3-a), precum şi în privința proprietății comune în devălmăşie (Sectiu- 
nea a 4-a din capitolul ce reglementează proprietatea comună). Referirea făcută la 
imposibilitatea încetării coproprietății forțate prin partaj apare ca inutilă, atâta vreme 
cât, aşa cum am arătat mai sus, bunurile ce formează obiectul acesteia sunt desti- 
nate, de regulă, prin natura lor, unei folosințe comune. Or, câtă vreme ele îşi men- 
țin o asemenea destinație, este evident că nu se poate pune problema partajării 


!!] A se vedea C.S.J., s. civ., dec. nr. 1173/1991, în Dreptul nr. 1/1992, p. 109. 

lor. Nici referirea la inadmisibilitatea partajului în privința proprietăţii comune în de- 
vălmăşie nu este exactăl!l, deoarece art. 358 NCC prevede, în mod expres, că în 
timpul comunităţii, deci în timpul existenţei proprietății comune în devălmăşie, bu- 
nurile comune pot fi împărţite, în tot sau în parte, prin act încheiat în formă autenti- 
că notarială, în caz de bună învoială, ori, în caz de neînțelegere, prin hotărâre ju- 
decătorească. 

Că partajul poate fi interzis prin lege în alte cazuri în care aceasta ar înscrie o 
asemenea interdicţie [art. 671 alin. (1) partea finală], aceasta este o altă problemă 
ce ţine de ... viitorul rămas „deschis” în materie. 

Apoi, art. 671 alin. (2) NCC dispune că partajul poate fi cerut în cazul părților 
comune din clădirile cu mai multe etaje sau apartamente atunci când aceste părți 
încetează a mai fi destinate folosinţei comune. Numai că, aşa după cum am arătat 
mai sus, art. 658 NCC reglementează modul în care se poate ajunge la încetarea 
destinaţiei comune a părţilor comune din clădirile cu mai multe etaje sau aparta- 
mente, arătând că, dacă s-a decis astfel în condiţiile prevăzute de text, privitor la 
aceste bunuri urmează a se aplica dispoziţiile referitoare la coproprietatea obişnui- 
tă şi temporară, ceea ce înseamnă, într-o asemenea situaţie, că partajul va deveni 
pe deplin posibil. Concluzia? Cum s-a spus”, textul art. 671 alin. (2) este ... perfect 
inutil. 

În sfârşit, potrivit art. 671 alin. (3) NCC, în cazul proprietăţii periodice şi în cele- 
lalte cazuri de coproprietate forțată, partajul este posibil numai prin bună învoială, 
în aceste materii fiind exclus partajul judiciar. De această dată, textul în discuţie 
este clar şi precis, determinând domeniul de aplicare a regulii pe care o conține, 
anume partajarea numai prin convenția părților a proprietăţii periodice şi a bunurilor 
aflate în coproprietate forțată, atunci când o asemenea partajare apare ca posibilă. 

Am văzut că partajul poate fi suspendat prin lege, prin convenţia părților ori pe 
cale judecătorească. Potrivit art. 672 NCC, convențiile privitoare la suspendarea 
partajului încheiate între coproprietari nu pot avea o durată mai mare de 5 ani; în 
cazul imobilelor, textul impune încheierea lor în formă autentică şi respectarea 
formalităţilor de publicitate prevăzute de lege, adică notarea lor în cartea funciară, 
devenind astfel opozabile terţilor. De asemenea, instanța sesizată cu o acțiune de 
partaj poate dispune suspendarea pronunțării partajului pentru cel mult un an, 
„pentru a nu se aduce prejudicii grave intereselor celorlalți coproprietari”, iar dacă 
pericolul producerii unor astfel de prejudicii este înlăturat înainte de împlinirea ter- 
menului acordat de instanță, aceasta, la cererea părții interesate, va putea reveni 
asupra măsurii suspendării, continuând judecata pricinii. 


261. Reguli privitoare la modul de împărțire; efectele partajului. Articolul 
676 NCC stabileşte regulile aplicabile operaţiunii juridice de împărțire a bunurilor 
prin partaj. Textul dispune că partajarea bunurilor aflate în coproprietate se va face, 
în primul rând, în natură, proporţional cu cota-parte a fiecărui coproprietar, dacă 


'] Sau, cum s-a spus, referirea art. 671 alin. (1) la proprietatea comună în devălmăşie 
este, cel puţin în parte, eronată, deoarece, potrivit art. 358, partajul în timpul existenţei 
comunității legale este, în principiu, posibil; a se vedea M. NicoLAE, op. cit. (2012), p. 188, 
nota nr. 1. 

12! A se vedea E. CHELARU, op. cit. (2012), p. 728. 

bunul este indivizibil ori nu este comod partajabil în naturăspartajul se va face în 
unuj.dintre următoarele două moduri: 
aybunul va putea fi atribuit în întregul său, în schimbul unei sume de bani, nu- 
mită i sultă, în favoarea unuia ori a mai multor coproprietari, la cererea acestora; 
B)ibunul va putea fi vândut în modul stabilit de coproprietari ori, în caz de neîn- 
țelegere între aceştia, la licitație publică, în condiţiile legii, vânzare urmată de dis- 
tribuirea prețului către coproprietari proporțional cu cota-parte din drept ce aparține 


fiecăruia dintre iul, 

Cât priveşte efectele partajului, „dispoziţiile noului Cod civil se îndepărtează de 
la soluția anterioară potrivit cu card partajul se considera a avea efect declarativ de 
drepturi, instituind regula efectului translativ de proprietate al partajului.i "Sub regi- 
mul juridic al fostului Cod civil în materie, efectul declarativ de drepturi al partajului 
era consacrat de art. 786, primul text din secțiunea ce reglementa, printre altele, 
efectele împărțirii, care dispunea că fiecare coerede este prezumat că a moştenit 
singur şi imediat toate bunurile care compun „partea sa” sau care le-a primit în 
urma licitației, dacă astfel se finaliza partajul, şi că nu a fost niciodată proprietar pe 
celelalte bunuri. 

Dimpotrivă, art. 680 alin. (1) NCC dispune că fiecare coproprietar devine pro- 
prietarul exclusiv al bunurilor sau, după caz, al sumelor de bani ce i-au fost atri- 
buite ca urmare a partajuluil"! numai cu începere de la data stabilită în actul de par- 
taj, dacă acesta s-a făcut în mod voluntar, dar nu mai devreme de data încheierii 
actului, sau, dacă partajul s-a realizat pe cale judiciară, de /a data rămânerii defi- 
nitive a hotărârii judecătoreşti pronunțate în cauză. 

Totuşi, potrivit art. 680 alin. (2) NCC, în cazul imobilelor, efectele juridice ale 
partajului se vor produce numai dacă actul de partaj încheiat în formă autentică 
sau hotărârea judecătorească rămasă definitivă, după caz, au fost înscrise în car- 
tea funciară. În acelaşi timp, legea fundamentală civilă prevede că actele încheiate, 
în condiţiile legii, de un coproprietar cu privire la bunul comun rămân valabile şi 
sunt opozabile celui căruia i-a fost atribuit bunul în urma partajului. Sintagma „în 
condițiile legii” are a fi raportată la dispoziţiile art. 640-641 NCC analizate mai sus, 
care reglementează condițiile în care pot fi efectuate actele juridice de conservare, 
de administrare şi de dispoziție privitoare la bunul comun. 


262. Desființarea partajului. Articolul 684 NCC reglementează „desființarea” 
partajului voluntar JReamintim că acest partaj este un act juridic, mai precis un con- 
tract, astfel că, şi sub regimul fostului Cod civil, în practica judiciară s-a decis că, 
pentru a fi valabil, un asemenea contract trebuie să îndeplinească toate condițiile 
de validitate a unui act juridic?! Aceeaşi este şi soluţia noului Cod civil în materie, 
astfel că, potrivit art. 684 alin. (1), partajul prin bună învoială poate fi desființat 
pentru aceleaşi cauze ca şi contractele, respectiv pentru cauze de nulitate absolută 
ori de nulitate relativă. 


1] După cum s-a observat, în măsura în care aceste sume de bani nu au fost încasate în 
mod efectiv la momentul realizării partajului, coproprietarul căruia i-au fost atribuite este un 
proprietar „nominal”, respectiv un simplu creditor al acestor sume; a se vedea M. NICoLAE, 
Op. a (2012), p. 190, nota nr. 3. 

(2! A se vedea C.S.J., s. civ., dec. nr. 1173/1991, în Dreptul nr. 1/1992, p. 109. 

Prin raportare la dispoziţiile art. 680 NCC, atunci când partajul voluntar are ca 
obiect un bun ori bunuri imobile, el trebuie încheiat în formă autentică; nerespec- 
tarea acestei forme va fi sancționată cu nulitatea absolută a convenției de partaj, 
cu consecința desființării ei. Dimpotrivă, dacă partajul se referă la bunuri mobile, 
partajul voluntar poate fi consensual, ceea ce înseamnă că el va putea fi dovedit 
cu orice mijloc de, probă. 

De asemenea, art. 684 alin. (2) NCC impune participarea tuturor coproprietarilor 
la partajul voluntar; textul dispune că partajul făcut numai cu participarea unora 
dintre aceştia va fi lovit de nulitate absolută. 

În schimb, legiuitorul admite şi posibilitatea încheierii unui act de partaj voluntar 
parțial. Într-adevăr, potrivit art. 684 alin. (3) NCC, partajul este valabil chiar şi atunci 
când nu cuprinde toate bunurile comune; pentru bunurile omise se poate face 
oricând un partaj suplimentar. 

În situaţia în care actul de partaj voluntar este lovit de nulitate relativă, copro- 
prietarul care, deşi cunoaşte cauza de nulitate relativă, înstrăinează în tot ori în 
parte bunurile ce i-au fost atribuite prin partaj nu poate invoca nulitatea relativă a 
acestuia (art. 685 NCC). Altfel spus, o asemenea înstrăinare în condiţiile arătate 
capătă semnificaţia unei confirmări tacite a nulităţii relative ce afecta actul de partaj 
prin bună învoială. 

În sfârşit, art. 686 NCC precizează că dispoziţiile cuprinse în secțiunea consa- 
crată partajului din capitolul privitor la proprietatea comună sunt aplicabile bunurilor 
aflate în coproprietate, indiferent de izvorul acesteia, precum şi bunurilor aflate în 
proprietate devălmaşă. Suntem tentaţi să punem la îndoială utilitatea acestui text, 
având în vedere că art. 669 NCC prevede, fără nicio distincție, că încetarea copro- 
prietăţii prin partaj poate fi cerută oricând. Poate că totuşi, uneori, quod abundat 
non nocelt. 


Secţiunea a 5-a. Comparaţie între proprietatea comună 
pe cote-părţi şi proprietatea comună în devălmăşie 


263. Asemănări. Între cele două feluri de proprietate comună există unele 
asemănări. Astfel: 

(a) ambele sunt modalități ale dreptului de proprietate ce implică prezența con- 
comitentă a cel puţin doi titulari asupra aceluiaşi bun sau asupra aceleiaşi mase de 
bunuri; 

'b) în ambele cazuri, deşi sunt mai multe subiecte de drept între care, în special! 
sub regimul noului Cod civil, există chiar o anumită organizare a modului de exer- 
citare a dreptului de proprietate, aceste subiecte nu formează o persoană juridică, 
subiect unic, ci rămân, fiecare în parte, subiecte de sine stătătoare; 

C) în ambele cazuri, actul final de încetare a proprietăţii comune îl constituie 
partajul, care, practic, aşa după cum am arătat, se desfăşoară după reguli identice. 


264. Deosebiri. Ca deosebiri între proprietatea comună pe cote-părți şi proprie- 
tatea comună în devălmăşie menţionăm: 

a) pe câtă vreme la proprietatea comună pe cote-părți fiecare coproprietar are 
determinată o cotă-parte abstractă din drept, la proprietatea în devălmăşie nu sunt 

determinate în niciun fel astfel de cote. Numai cu prilejul împărțelii bunurilor devăl- 
maşe, când deci devălmăşia încetează, se vor preciza cotele cuvenite fiecăruia 
dintre titulari; 

b))având determinate cotele lor părţi din drept, fiecare coproprietar poate să 
dispună de partea care i se cuvine, putând deci să o înstrăineze; o asemenea po- 
sibilitate nu există în cazul proprietăţii comune în devălmăşie, tocmai datorită fap- 
tului că nu sunt determinate cotele-părţi ale fiecărui titular; 

)) proprietatea comună pe cote-părţi poate exista independent de anumite cali- 
tăți juridice ale coproprietarilor sau de anumite raporturi preexistente între aceştia; 
proprietatea comună în devălmăşie are, într-un anumit sens, cel putin până în 
prezent, respectiv chiar şi sub regimul noului Cod civil, un caracter intuitu perso- 
nae; existența ei depinde de calitatea subiectelor dreptului. Ea se prezintă sub 
forma comunității legale a soților ce are ca obiect bunurile dobândite de ei în timpul 
căsătoriei şi este determinată de existența raporturilor rezultate din căsătoria titu- 
larilor acestei comunități. Încetarea raporturilor menționate are drept consecinţă în- 
cetarea a înseşi proprietăţii comune în devălmăşie, a cărei rațiune de a fi dispare. 

Împrejurarea că, potrivit art. 667 NCC, proprietatea comună în devăimăşie ia 
naştere nu numai prin efectul legii, dar şi prin act juridic, nu este de natură să 
schimbe această concluzie; 

'd) există, de asemenea, deosebiri de izvor între cele două forme ale proprietăţii 
comune. Pe când proprietatea comună pe cote-părți se poate naşte din contract, 
lege, succesiune, uzucapiune etc., proprietatea comună în devălmăşie apare ca ur- 
mare a alegerii de către soți a regimului matrimonial al comunităţii legale; desigur, 
nu se poate pierde din vedere că, în prezent, „calea” către alte situaţii de proprieta- 
te devălmaşă rămâne „deschisă” (art. 667 NCC); 

[ e) kat priveşte actele care pot fi încheiate cu privire la bunurile comune, regimul 
lor juridic este diferit în cadrul celor două forme de proprietate comună, chiar dacă, 
spre deosebire de regimul juridic anterior intrării în vigoare a noului Cod civil, în pri- 
vința proprietăţii comune obişnuite regula unanimității a fost mult atenuată prin dis- 
poziţiile art. 640-641 NCC; în orice caz, la proprietatea devălmaşă, bunăoară, am 
arătat că fiecare dintre soți poate încheia singur acte de conservare, acte de admi- 
nistrare cu privire la oricare dintre bunurile comune, precum şi acte de dobândire a 
unor asemenea bunuri, pe când actele de înstrăinare sau de grevare cu drepturi 
reale a bunurilor comune nu vor putea fi încheiate decât cu acordul ambilor soți. 


Secţiunea a 6-a. Proprietatea periodică 


265. Precizări preliminare. Cu aproape un deceniu şi jumătate înainte de 
adoptarea noului Cod civil, în literatura noastră juridică de specialitate a fost lan- 
sată ideea existenţei unei noi modalități juridice a dreptului de proprietate, anume 
proprietatea periodică. 

Noţiunea de periodic evocă elementul timp, perioadă de timp etc., ceea ce în- 
seamnă că se poate discuta, înainte de proprietatea periodică, problema existenţei 
unei proprietăţi temporare”!, mai ales că, dacă s-ar admite existența unui astfel de 


1 Cu privire la proprietatea temporară, a se vedea H. et L. MAzEAUD, J. MAZEAUD, 
FR. CHABAs, op. cit., p. 106-107; FR. TERRE, PH. SIMLER, op. cit., p. 99-100. 

drept de proprietate, s-ar pune în discuţie o trăsătură fundamentală a acesteia, 
anume perpetuitatea sa. 

Raportată la caracteristica perpetuităţii dreptului de proprietate, noțiunea de 
proprietate temporară pare un non-sens. 

Totuşi, sunt de făcut unele nuanțări. 

Este posibil ca transferul dreptului de proprietate de la un titular la altul să nu se 
facă în momentul încheierii actului juridic sau chiar în acela al îndeplinirii unor for- 
malități prevăzute de lege, ci, prin voința părților sau din alte cauze legale, el să fie 
amânat. Spre exemplu, părţile convin astfel sau actul juridic al transmisiunii este 
afectat de o condiţie ori de un termen. În asemenea situaţii, nu se poate vorbi de 
proprietate temporară, bunăoară, pentru cel care s-a obligat să transmită dreptul 
de proprietate la un an de la încheierea contractului de vânzare sau pentru dobân- 
ditorul sub condiție rezolutorie pendente conditione, ci de faptul că însăşi transmi- 
terea dreptului este afectată de diverse împrejurări care ţin de voința părţilor sau de 
dispoziţii legale aplicabile în materie!" Această împrejurare poate avea drept 
consecință existența unei proprietăți rezolubile, dar nu existența unei proprietăţi 
temporare. Chiar şi în cazul exproprierii pentru cauză de utilitate publică se schim- 
bă titularul dreptului şi regimul juridic al bunului expropriat; dreptul de proprietate 
asupra bunului există atât timp cât bunul subzistă în materialitatea lui. De la acest 
principiu există cel puţin o excepție în materia proprietăţii intelectuale!”. Astfel, 
potrivit dispoziţiilor cuprinse în Capitolul IV, art. 24-32 din Legea nr. 8/1996 privind 
dreptul de autor şi drepturile conexe, cu modificările ulterioare, durata drepturilor 
patrimoniale rezultate din valorificarea unei opere literare, artistice sau ştiinţifice, 
asupra operelor de artă etc., individuale sau colective, este limitată în timp la viaţa 
autorului şi după moartea acestuia se transmit prin moştenire, potrivit legislației 
civile, pe o perioadă de 70 de ani, oricare ar fi data la care opera a fost adusă la 
cunoştinţă publică în mod legal [art. 25 alin. (1)]. Drepturile patrimoniale asupra 
programelor de caiculator durează şi ele pe tot timpul vieţii autorului, iar după 
moartea acestuia se transmit prin moştenire, potrivit legii civile, pe o perioadă de 
70 de ani (art. 30). La expirarea acestei perioade, creaţia va putea fi exploatată fă- 
ră plata unor drepturi de autor. Nu mai puțin, au a fi apărate alte drepturi personal- 
nepatrimoniale ce rezultă din realizarea creaţiei în discuţie, care sunt imprescrip- 
tibile. 


266. Problema proprietății periodice. Într-un studiu publicat în anul 1997 în 
revista Dreptul” se susținea, de o manieră am zice peremptorie, că „modalitățile 
juridice ale dreptului de proprietate sunt următoarele: i 

'a) proprietatea revocabilă, cu cele două forme: proprietatea rezolubilă şi pro- 
prietatea anulabilă; 

b) proprietatea comună, cu cele două forme: proprietatea comună pe cote-părți 
(care, la rândul ei, este de două feluri: obişnuită sau temporară, respectiv forțată şi 


perpetuă) şi proprietatea periodică“. 


1 A se vedea FR. TERRE, PH. SIMLER, op. cit., p. 99. 

(2! dem, p. 100. 

- A se vedea T. SÂMBRIAN, /OC. cit. p. 35 şi urm. 

1 Nu se precizează dacă este vorba despre dreptul civil român sau, în general, de siste- 
mele de drept civi! european. 

Cât priveşte proprietatea periodică, după precizările terminologice de rigoare, 
dată fiind apariția ei în alte sisteme de drept, aceasta era definită ca o „modalitate a 
dreptului de proprietate, în cadrul căreia fiecare titular exercită în nume şi în interes 
propriu prerogativele dreptului său de proprietate pe perioade determinate, care se 
repetă succesiv şi perpetuu, la intervale regulate, presupunând cel puțin doi titulari 
care pot fi persoane fizice sau juridice (inclusiv statul), între care nu există niciun 
raport juridic"!!. 

În acelaşi studiu se reținea că sorgintea acestei forme de proprietate comună în 
România s-ar afla într-o emisiune de loz în plic intitulată „Vila de aur”, iniţiată de 
Regia Autonomă „L.oteria Naţională”, şi avea ca obiect apartamente echipate într-o 
celebră stațiune montană, iar lozurile câştigătoare aveau înscrise vilele, aparta- 
mentele şi „perioadele de proprietate”, dreptul de proprietate putând fi vândut, în- 
chiriat, cesionat sau transmis prin moştenire; întreținerea apartamentului era asi- 
gurată contra unei taxe anuale. 

Pe un plan mai generai, se afirma că proprietatea periodică se dobândeşte 
printr-o manifestare de voință sub forma unui act juridic sau printr-un fapt juridic, 
spre exemplu, uzucapiunea. 

Se considera că specificitatea acestei modalități juridice a dreptului de proprie- 
tate ar consta în faptul că fiecare proprietar exercită prerogativele dreptului său 
asupra unui bun, nefracționat în materialitatea sa, pe perioade determinate, care 
se repetă succesiv şi la intervale regulate. „Tranşele de timp constituie trăsătura 
esenţială care individualizează proprietatea periodică (...). Asupra lor (s.n., C.B.) 
titularul exercită exclusiv prerogativele dreptului său, putând efectua orice act de 
dispoziţie juridică (...). Actele de dispoziție trebuie să se refere la întregul bun în 
materialitatea lui şi să se limiteze la tranşa de timp care revine titularului, orice alt 
act de dispoziţie fiind lovit de nulitate”!”. 

Actele de conservare şi de administrare privesc numai pe fiecare proprietar în 
parte, iar actele materiale asupra bunului pot fi făcute nestingherit de către proprie- 
tar cu privire la întregul bun, dar numai pe perioada dreptului său. Cheltuielile de 
întreținere revin fiecărui proprietar proporțional tranşei sale de timp. 

În sfârşit, se reţinea că proprietatea periodică, odată constituită prin voinţa fie- 
cărui proprietar, devenea obligatorie şi partajarea ei nu mai este cu putință, dar 
este posibilă consolidarea, adică dobândirea tuturor tranşelor de timp iniţial con- 
venite, astfel că dreptul devine pur şi simplul”. | 

Deşi această teorie a făcut oarecare valuri în Europa occidentală după 1970, 
forma de proprietate discutată având, la un moment dat, aplicație, acum este în că- 
dere liberă, mai ales datorită constatării multor situaţii de publicitate fără suport real 
şi a. existenței unor societăţi-fantomă care au indus în eroare foarte multe persoa- 
ne *. 

Dar nu acestea sunt problemele de discutat, ci cele strict juridice. 


(] A se vedea T. SÂMBRIAN, /OC. cit., p. 42. 

(2! jder, p. 43. 

[5] T. SÂMBRIAN, IOc. Cit., p. 43. 

[4] Spre exemplu, în luna octombrie a anului 2001, două persoane au fost condamnate 
penal în Franța pentru înşelarea a peste 2500 de cumpărători de apartamente în proprietate 
periodică. 

267. Sub regimul fostului Cod civil, în privința reglementării proprietății periodi- 
ce, am emis serioase rezerve, împărtăşite apoi şi de alți autori, în sensul că aceas- 
ta ar putea să fie dată de o publicitate făcută de o regie autonomă, specializată în 
organizarea jocurilor de noroc!”.. 

Pe fond însă, considerăm că nu se întele Je care este obiectul dreptului? Bunul, 
în speță apartamentul, sau perioada de timpi? Perioada de timp convenită oricum 
nu poate constitui obiect al unui drept. Timpul nu poate forma nici măcar obiectul 
unui drept incorporal. Şi atunci rămâne cealaltă ipoteză, şi anume că obiectul! 
dreptului de proprietate periodică este bunul, în materialitatea lui, iar prerogativele 
dreptului se exercită anumite perioade de timp”. Dacă este aşa, bunul aparține 
mai multor proprietari, care şi-au partajat folosința, potrivit înțelegerii dintre ei, cu 
toate consecințele care decurg de aici în privința actelor ce pot fi făcute de către 
unul dintre ei cu privire la întregul bun. Pentru că, aşa cum s-a spus, „în definitiv, 
pretinsele proprietăți temporare (...) nu par deloc a se analiza altfel decât ca mo- 
dalități de transmisiune temporară a utilizării unor bunuri şi nu par a pune în dis- 
cuţie ideea perpetuităţii dreptului de proprietate"!“!. 

Într-adevăr, cu rarele excepții arătate, care țin de speciticitatea proprietăţii inte- 
lectuale, dreptul de proprietate este un drept perpetuu, fie el simplu sau afectat de 
modalităţi. Folosința obiectului dreptului poate fi temporară, dar dreptul ca atare nu 
vedem cum ar apărea ca fiind periodic. Şi apoi, cum s-ar ajunge la uzucaparea 
„perioadei'? Nu ne era foarte limpede cum cineva nu ar dori să uzucapeze bunul, 
ci O „perioadă” din dreptul asupra bunului folosit. Nu este aceasta, oare, în contra- 
dicție cu una dintre calitățile posesiei, aptă să ducă la dobândirea dreptului de pro- 
prietate prin uzucapiune, şi anume continuitatea? Poate fi imaginată o continuitate 
în discontinuitate? 

Oricum, încă din acea perioadă ni s-a părut că discuția era interesantă şi că 
merita a fi aprofundată. Ne-am exprimat numai opinia, fără a nega meritele unui 
punct de vedere care deschidea calea spre aprofundarea cercetărilor în materie. 


2, A Se vedea C. BiRSAN, Op. cit. (2008), p. 196. 
| Întrebarea ni se pare legitimă, din moment ce autorul afirmă că „asupra lor exercită 
praieigaliveleNţii .)”, cu referire la „tranşele de timp"; a se vedea T. SâÂMBRIAN, /0c. cit., p. 43. 
% A se vedea C. BiRSAN, op. cit. (2008), p. 196. 

'% J.L. BenGEL, M. BRUSCHI, S. CIMAMONTI, op. cit., p. 106. Menţionăm că în dreptul fran- 
cez, potrivit Legii nr. 579 din 16 iulie 1971, se permite asociaţilor unei societăţi civile consti- 
tuite în vederea atribuirii de imobile divizate pe fracțiuni divize să folosească succesiv 
aceeaşi locuință. S-a spus că această stare juridică, în vogă de mai multă vreme, este cu- 
noscută sub denumirea de multi-hotel sau multi-proprietate. Asociaţii nu sunt titularii unui 
drept real, ci ai unui drept de creanţă. Ei nu îşi pot partaja imobilul în natură. Societatea este 
cea care rămâne titulara dreptului de proprietate asupra întregului imobil, ceea ce nu este 
de natură a contrazice ideea perpetuităţii dreptului de proprietate. De altfel, legea interzice 
inițiatorilor asocierii să folosească termenul de „proprietate” pentru dobândirea calității de 
asociat, iar în actele de achiziție a folosinţei trebuie să apară clar „calitatea de asociat, şi nu 
aceea de proprietar al imobilului” (art. 33 din lege). Dreptul de folosință al asociatului nu 
poate fi ipotecat, dar părţile sociale în care se exprimă pot îi gajate. De aceea, s-a conchis 
că dreptul de folosință temporară al asociatului este un simplu drept personal mobiliar; a se 
vedea H. et L. MAZEAUD, J. MAZEAUD, FR. CHABAs, op. cit., p. 106-108. 

268. În mod firesc, de atunci şi până la adoptarea noului Cod civil discuţiile în 
materie au continuat, exprimându-se atât opinii care recunosc această nouă formă 
a proprietății comune, cât şi opinii contrare!']. Mai mult, în anul 2004, prin transpu- 
nerea unei directive europenell, a fost adoptată Legea nr. 282/2004 privind protec- 
ţia dobânditorilor cu privire la unele aspecte ale contractelor purtând asupra dobân- 
dirii unui drept de utilizare pe durată limitată a unor bunuri imobiliare!”. Arătam însă 
că, dincolo de titlul ei imposibil, care denota evidente carenţe în traducerea unor 
norme juridice comunitare, ne întrebam dacă reglementările cuprinse în această lege 
aveau semnificația recunoaşterii proprietăţii periodice în dreptul nostru civil“? Am 
continuat a avea serioase rezerve în a răspunde afirmativ la această întrebare. Fără 
a intra în analiza detaliată a dispoziţiilor ei“, rețineam că încă în primul său articol 
acest act normativ preciza că are ca scop reglementarea protecţiei dobânditorilor 
unui drept de folosință pe durată limitată a unor bunuri imobiliare, prin contracte ce 
au un asemenea obiect. De asemenea, art. 3 lit. a) din lege dispunea că dispoziţiile 
sale se aplică contractelor privind dobândirea unui drept de utilizare pe durată 
limitată a unor bunuri imobiliare, care se încheie pe o durată minimă de 3 ani, cu 
plata unui preț global, prin care, direct sau indirect, este constituit sau face obiect al 
unui transfer ori al unui angajament de transfer un drept real sau orice alt drept 
care priveşte folosința unuia sau mai multor bunuri imobiliare, pentru o perioadă 
determinată sau determinabilă a anului, perioadă ce nu poate fi mai mică de o 
săptămână. În concepția noastră, din coroborarea celor două dispoziţii legale 
evocate rezultă că ele au avut în vedere numai transmiterea dreptului de folosință 
asupra unui bun imobil pe o durată determinată sau determinabilă, adică a unui 
drept de creanță“.. Alături de alţi autori, am considerat că, prin conținutul ei, legea 
urmărea mai degrabă protecția consumatorului într-un anumit domeniu al activităţi- 
lor comerciale!”!, şi nu introducerea unei noi forme de proprietate — proprietatea 
periodică — în dreptul nostru civil. 


Ul Cu privire la diversele puncte de vedere exprimate în literatura juridică de specialitate, 
a se vedea: B.C. Sroica, S. STOICA, Investițiile imobiliare în regim de „time share” între miraj 
şi posibilități de implementare, în P.R. nr. 5/2004, p. 213 şi urm.; |. PopA, Coproprietatea 
spaţio-temporală, în P.R. nr. 5/2004, p. 227 şi urm.; L. SrăNciuLEscu, Particularitățile con- 
tractelor de „locaţiune sezonieră" reglementată de Legea nr. 282/2004 privind protecția 
dobânditorilor cu privire la unele aspecte ale contractelor purtând asupra dobândirii unui 
drept de utilizare pe durată limitată a unor bunuri imobiliare, în R.D.C. nr. 93/2004, p. 23 şi 
urm.; C. TOADER, Contractul de time-sharing, acum reglementat şi în România, în R.D.C. 
nr. 9/2004, p. 152 şi urm.; V. PĂTULEA, Legea nr. 282/2004 privind protecția dobânditorilor 
unui drept de utilizare limitată a unor bunuri imobile, în Dreptul nr. 1/2005, p. 5 şi urm; 
V. STOICA, op. cit., vol. Il, p. 111 şi urm.; L. Pop, L.M. HAROSA, op. cit., p. 217 şi urm;; 
O. UNGUREANU, C. MUNTEANU, 0p. Cit., p. 224 şi urm.; E. CHELARU, op. cit., p. 211-213. 

(2! Directiva nr. 94/47/CE privind protecţia dobânditorilor cu privire la unele aspecte ale 
contractelor purtând asupra dobândirii unui drept de utilizare pe timp parţial a unor bunuri 
imobiliare (J.0. nr. L 280 din 29 octombrie 1994); această precizare este făcută de art. 16 
din Legea nr. 282/2004. 

2 M. Of. nr. 580 din 30 iunie 2004. 

(| A se vedea C,. BiRSAN, 0p. Cit. (2008), p. 197. 

I5i Pentru o asemenea analiză, a se vedea V. SToicA, op. cit. (2006), p. 123 şi urm. 

În acelaşi sens, a se vedea E. CHELARU, op. cit., p. 213; L. Pop, L.M. HAROSA, Op. cit., 
p. 223; V. PĂTULEA, loc. cit., p. 7. 
7! A se vedea L. Pop, L.M. HAROSA, 0p. Cit., p. 222. 

De altfel, Legea nr. 282/2004 a fost abrogată prin O.U.G. nr. 14 din 16 februarie 
2011 pentru protecția consumatorilor la încheierea şi executarea contractelor 
privind dobândirea dreptului de folosință pe o perioadă determinată a unuia sau 
mai multor spații de cazare, a contractelor pe termen lung privind dobândirea unor 
beneficii pentru produsele de vacanță, a contractelor de revânzare, precum şi a 
contractelor de schimb!” 

Pe fondul ei, şi această nouă reglementare are în vedere dobândirea unui drept 
de folosință asupra unor spații de cazare în condiții determinate, şi nu a unui drept 
de proprietate privitoare la acestea. Ca şi reglementarea precedentă, abrogată, dis- 
poziţiile O.G. nr. 14/2011 au ca scop transpunerea şi implementarea în legislația 
română a normelor Uniunii Europene în materie, respectiv Directiva nr. 2008/122/CE 
a Parlamentului European şi a Consiliului din 14 ianuarie 2009 privind protecția 
consumatorilor în ceea ce priveşte anumite aspecte referitoare la contractele refe- 
ritoare la dreptul de folosință a bunurilor pe durată limitată, la contractele privind 
produse de vacanţă cu drept de folosință pe termen lung, precum şi la contractele 
de revânzare şi schimb!?. Aşadar, coordonatele noii reglementări sunt aceleaşi, ele 
se referă la contracte de folosință a unor bunuri într-un domeniu specific şi au ca 
scop asigurarea unei protecții adecvate a consumatorilor în acest domeniu. Este 
rațiunea pentru care, aşa cum vom arăta imediat, noul Cod civil reglementează 
proprietatea periodică; art. 67 din Legea nr. 71/2011 de punere a sa în aplicare dis- 
pune că dispoziţiile privitoare la acest tip de proprietate nu aduc atingere prevederi- 
lor cuprinse în O.U.G. nr. 14/2011. 

În orice caz, relativ recent în literatura juridică franceză s-a reţinut că este evi- 
dent că nu poate fi considerat ca având calitatea de coproprietar o persoană a 
cărei stăpânire şi folosință a unui bun sunt limitate la câteva zile pe an, cu atât mai 
mult cu cât, în cazul unui asemenea bun, interesul colectiv este mult mai accen- 
tuat, față de proprietatea unor clădiri pe etaje ori pe apartamente, astfel că aşa-zisa 
proprietate periodică FUS ca altceva decât un drept de creanță împotriva societății 
proprietare a imobiluluii”. Aceasta a fost caracterizarea proprietăţii periodice la 
care am subscris pe deplin înainte de intrarea în vigoare a noului Cod civil“. În 
cadrul acestuia, legiuitorul a considerat însă că se impune reglementarea proprie- 
tăţii periodice, astfel că, în prezent, controversa este închisă. Rămâne ca practica 
să confirme sau, eventual, să infirme aplicarea dreptului de proprietate periodică. 


1] M.Of. nr. 134 din 22 februarie 2011. 

[2] J.O. seria L, nr. 33 din 3 februarie 2009. 

3 A se vedea CH. LAROUMET, Droit civil. Les biens. Droits râels principaux, tome |l, 5* 
6d., Economica, Paris, 2006, p. 414. Extinderea folosinţei partajate în practică şi ia alte bu- 
nuri, precum avioane, iahturi sau alte asemenea, nu ne poate conduce însă la o altă con- 
cluzie; cu privire la acest fenomen sociai, a se vedea revista franceză Le Point nr. 1813 din 
14 iunie 2007, p. 100-102. 

1 A se vedea C. BiRsAN, op. cit. (2008), p. 198; totuși, aceiaşi alți autori au arătat că, 
„deşi imperfectă şi redusă, proprietatea periodică (atunci când nu există o societate care să 
aibă în proprietate imobilul, căci, în acest caz, este vorba despre folosință) este totuşi o pro- 
prietate; mai exact, o variantă a modalităţii proprietății comune; nu este deci vorba despre o 
nouă modalitate a dreptului de proprietate, cel puțin în starea actuală a textelor” (s.n., C.B.); 
a se vedea O. UNGUREANU, C. MUNTEANU, 0p. cit. (2008), p. 362. 

269. Proprietatea periodică în noul Cod civil. Capitolul V din Titlul |! al noii 
legi fundamentale civile este consacrat proprietăţii periodice, fără însă a o defini. 
Într-adevăr, deşi marginala art. 687 se intitulează „proprietatea periodică”, textul 
dispune că prevederile întregului capitol menționat se aplică, în absenţa unei regle- 
mentări speciale, ori de câte ori mai multe persoane exercită succesiv şi repetitiv 
atributul folosinţei specific dreptului de proprietate asupra unui bun mobil sau imo- 
bil, în intervale de timp determinate, egale ori inegale. Aşadar, trăsătura esențială a 
proprietăţii periodice constă în prezența mai multor titulari, care exercită succesiv şi 
repetitiv atributul folosinţei, corespunzător conținutului dreptului de proprietate asu- 
pra unui bun, mobil sau imobil, pe intervale de timp determinate, egale sau inegale. 
Deşi nu ni se pare că această trăsătură ar conduce la o astfel de concluzie, nu este 
mai puțin adevărat că, din punctul de vedere al naturii sale juridice, art. 646 pct. 1 
NCC califică în mod expres proprietatea periodică, enumerând-o între cazurile de 
coproprietate forțată. În concepția legiuitorului, proprietatea periodică este un nou 
caz de proprietate comună pe cote-părți forțată, deoarece dreptul de proprietate 
este împărțit între mai mulţi titulari, fără ca bunul să fie fracționat în materialitatea 
sa; de asemenea, dreptul de proprietate asupra bunului nu este împărțit între 
titulari în cote-părți ideale, ci folosința acestuia este împărțită în fracțiuni de timp, 
egale sau inegale, titularii având astfel dreptul de a stăpâni şi de a utiliza întregul 
bun, în materialitatea sa, dar numai pe o perioadă determinată dintr-un an calenda- 
ristic!!!. Ca principiu, această coproprietate nu poate înceta prin partaj. 

În privința izvoarelor sale, art. 688 NCC prevede că proprietatea periodică se 
naşte în temeiul unui act juridic, cu aplicarea corespunzătoare a dispozițiilor privi- 
toare la publicitatea imobiliară; actul juridic poate fi un contract sau un legat. Titula- 
rul dreptului de proprietate periodică poate încheia, în condiţiile legii, pentru inter- 
valul de timp ce îi revine, acte juridice precum închirierea, vânzarea, ipotecarea ori 
altele asemenea. Actele de administrare sau de dispoziţie privind cota-parte din 
dreptul de proprietate aferentă unui alt interval! de timp decât celui care le încheie 
sunt inopozabile titularului cotei-părţi respective (art. 689 NCC). 


270. Drepturile şi obligațiile coproprietarilor. Încetarea proprietății periodi- 
ce. Potrivit art. 690 alin. (1) NCC, fiecare coproprietar este obligat să facă toate 
actele de conservare, în aşa fel încât să nu împiedice ori să îngreuneze exercitarea 
drepturilor celorlalți coproprietari, iar pentru reparaţiile mari, coproprietarul care 
avansează cheltuielile necesare efectuării acestora are dreptul la despăgubiri, prin 
raportare la valoarea drepturilor celorlalți coproprietari. Cât priveşte actele de folo- 
sință materială care ar conduce la consumarea în tot ori în parte a substanței bu- 
nului, ele nu pot fi decât cu acordul celorlalți coproprietari [art. 690 alin. (2)]. La în- 
cetarea intervalului de timp la care este îndreptățit, coproprietarul titular al dreptului 
asupra acelui interval are îndatorirea de a preda bunul coproprietarului îndreptățit 
să îl folosească în următorul interval [art. 690 alin. (3)]. În măsura în care copro- 
prietarii au încheiat un contract de administrare a bunului cu acordul tuturor copro- 
prietarilor, în condiţiile art. 644 NCC, actele juridice şi operaţiunile de predare. -! 


bunului între coproprietari vor fi făcute potrivit prevederilor acestui contract. Jer- 
tute. 


1 A se vedea L. UȚĂ, Modalitățile dreptului de proprietate, în M. ULiESCU (coor 
Cod civil. Comentarii, Ed. Universul Juridic, Bucureşti, 2010, p. 157. 

Nu credem că punerea în valoare a dreptului fiecărui coproprietar pentru perioa- 
da al cărei titular este, trecerea folosinţei bunului de la un coproprietar la altul, păs- 
trarea bunului în starea corespunzătoare asigurării normalei sale folosințe etc. au a 
fi asigurate întotdeauna în modul cel mai lesnicios cu putință. Ni se pare că aceas- 
ta a fost raţiunea pentru care legiuitorul a înțeles să reglementeze strict raporturile 
dintre coproprietari şi consecinţele nerespectării obligaţiilor ce le revin privitoare la 
bunul comun. Astfel, potrivit noului Cod civil, nerespectarea de către unul ori de că- 
tre mai mulţi coproprietari a obligaţiilor privitoare la bunul comun, nerespectare ce 
se concretizează în producerea unui prejudiciu, va conduce la obligarea acestuia 
ori acestora la plata de despăgubiri către ceilalți coproprietari. De asemenea, în 
cazul în care unui dintre coproprietari tulbură în mod grav exercitarea drepturilor lor 
de către ceilalți coproprietari, acesta va putea fi exclus din coproprietate la cererea 
coproprietarului vătămat, prin hotărâre judecătorească, cu precizarea că o aseme- 
nea excludere va putea fi dispusă numai dacă unul dintre ceilalți coproprietari ori 
un terț cumpără cota-parte a coproprietarului exclus. Practic, această excludere 
este însoțită de o vânzare silită a cotei-părți de proprietate periodică aparținând 
titularului exclus, după procedura prevăzută de art. 691 alin. (4), (5), (6) NCC. 

Cât priveşte încetarea proprietății periodice, aceasta se poate realiza prin do- 
bândirea de către o singură persoană a tuturor cotelor-părți din drept! (art. 692 
NCC), care poate fi unul dintre ceilalți coproprietari ori un terț. Dacă dreptul de pro- 
prietate periodică are ca obiect un bun imobil, încetarea acesteia se va produce 
după radierea ei din cartea funciară. 

Reamintim că dreptul de proprietate periodică nu poate înceta prin partaj judi- 
ciar, dar poate înceta prin partaj voluntar. 

În sfârşit, acest drept va înceta ca urmare a pieirii bunului asupra căruia poartă 
proprietatea periodică. 


1) A se vedea E. CHELARU, op. cit. (2012), p. 746. 


Capitolul al VIl-lea. Dezmembrămintele 
dreptului de proprietate 


Secţiunea 1. Consideraţii generale 


271. Definiţie. Enumerare. Dreptul de proprietate este un drept complet: el 
cuprinde însumate cele trei atribute cunoscute — posesia, folosinţa şi dispoziția, 

Este posibil însă ca aceste atribute să aparţină, separat, mai multor titulari, for- 
mând prin această separare drepturi reale distincte. 

| Drepturile reale rezultate din separarea atributelor componente ale dreptului de 
proprietate poartă denumirea de dezmembrăminte ale dreptului de proprietate. 
| Acestea apar ca drepturi reale asupra bunurilor aparținând altor persoane iure in re 
aliena., La rândul său, prin constituirea unor dezmembrăminte ale dreptului de pro- 
prietate, proprietarul păstrează o parte din atributele conferite de acest drept, de 
regulă atributul dispoziţiei juridice asupra bunului; de aceea, el se mai numeşte şi 
nud proprietar. Cel mai adesea, titularii dezmembrămintelor dobândesc, pe temeiul 
acestora, dreptul de folosință — usus şi fructus — asupra bunului astfel transmis, cu 
precizarea că acest drept este un drept real opozabil erga omnes, inclusiv nudului 
proprietar. Aşadar, aceste dezmembrăminte nu desființează dreptul de proprietate, 
însă îi limitează atributele, proprietarul fiind lipsit de unele dintre ele. 

În literatura noastră juridică de specialitate, dezmembrămintele dreptului de pro- 
prietate au fost definite foarte exact, ca fiind acele drepturi reale principale derivate 
asupra unui bun proprietatea altei persoane, ce se constituie sau se dobândesc 
prin transferarea unor elemente ale conținutului juridic al dreptului de proprietate 
asupra bunului respectiv către o altă persoană „sau prin exercitarea concurentă a 
acestor elemente de către titularul bunului şi o altă persoană”!”. 

Fostul Cod civil român de la 1864 reglementa, ca dezmembrăminte ale dreptu- 
lui de proprietate, dreptul de uzufruct, dreptul de uz, dreptul de abitaţie şi dreptul 
de servitute. De asemenea, plecându-se de la dispoziția cuprinsă în art. 492 fostul 
C. civ., potrivit cu care „orice construcţie, plantație sau lucru în pământ sau asupra 
pământului, sunt prezumate a fi făcute de către proprietarul acelui pământ cu chel- 
tuiala sa şi că sunt ale lui”, până se face dovada contrară, precum şi de la menţio- 
narea sa în acte normative deosebit de importante pentru materia drepturilor reale, 
atât literatura de specialitate, cât şi practica judiciară au consacrat ca dezmem- 
brământ al dreptului de proprietate şi dreptul de superticie. 

La rândul său, noul Cod civil dispune, în art. 555 alin. (2), că, „în condițiile legii, 
dreptul de proprietate privată este susceptibil de (...) dezmembrăminte”, iar în enu- 
merarea drepturilor reale în dreptul nostru civil făcută de art. 551 NCC sunt cuprin- 
se toate aceste dezmembrăminte, respectiv, în ordinea textului, dreptul de super- 
ficie, dreptul de uzufruct, dreptul de uz, dreptul de abitație şi dreptul de servitute. 


(!] A se vedea V. STOICA, 0p. cit., vol. |, p. 467. 

Această enumerare conduce la concluzia că dezmembrămintele dreptului de 
proprietate, ca toate drepturile reale în general, sunt limitate, ca număr, prin lege. 


272. Domeniul de aplicare. Nu există nicio îndoială asupra faptului că dez- 
membrămintele dreptului de proprietate sunt compatibile cu dreptul de proprietate 
privată, oricare ar fi titularul acestui drept. Ele nu îşi găsesc însă aplicaţie în pri- 
vința dreptului de proprietate publică. Într-adevăr, reamintim că, potrivit art. 136 
alin. (4) din Constituţie, bunurile proprietate publică sunt inalienabile şi că, în con- 
dițiile legii organice, aceste bunuri pot fi date în administrare regiilor autonome ori 
instituțiilor publice, pot fi concesionate sau închiriate ori pot fi date în folosință gra- 
tuită instituțiilor de utilitate publică. 

Cu excepția închirierii, darea în administrare, în concesiune şi în folosință a 
bunurilor proprietate publică se face în cadrul unor raporturi juridice specifice de 
drept public, iar titularii lor dobândesc drepturile reale de administrare, de conce- 
siune şi de folosință opozabile tuturor, dar inopozabile statului, care le-a constituit. 
Textul constituțional evocat nu menţionează posibilitatea constituirii unor dezmem- 
brăminte ale dreptului de proprietate privitoare la bunurile proprietate publică, 
pentru că acestea conduc la constituirea unor drepturi reale opozabile şi ele erga 
omnes, inclusiv celui care le-a constituit, trăsătură inacceptabilă pentru dreptul de 
proprietate publică. Aceste dezmembrăminte iau naştere în cadrul unor raporturi 
juridice de drept privat, care presupun egalitatea juridică a părților. Or, ca principiu, 
din moment ce drepturile de administrare, de concesiune şi de folosinţă se nasc în 
cadrul unor raporturi de drept public, acestea presupun, ca principiu, subordonarea 
părților. De asemenea, am arătat mai sus că, determinând caracterele juridice ale 
dreptului de proprietate publică, art. 861 NCC dispune că bunurile proprietate pu- 
blică sunt inalienabile, imprescriptibile şi insesizabile şi că, în condiţiile legii, bunu- 
rile proprietate publică pot fi date în administrare sau în folosință ori pot fi concesio- 
nate sau închiriate. Caracterul lor inalienabil exclude posibilitatea „dezmembrării” 
unor atribute ale dreptului de proprietate asupra acestor bunuri, prin constituirea 
unor drepturi reale de sine stătătoare opozabile titularului lor, respectiv statul sau 
unităţile sale administrativ-teritoriale. 

Compatibilitatea dezmembrămintelor dreptului de proprietate cu dreptul de pro- 
prietate publică nu rezultă nici din dispoziţiile art. 862 NCC, potrivit cu care acest 
drept este susceptibil de orice limite reglementate de lege ori de noul Cod civil pen- 
tru dreptul de proprietate privată, în măsura în care acestea sunt compatibile cu uzul 
sau interesul public căruia îi sunt destinate bunurile astfel afectate. Într-adevăr, pe de 
o parte, în nicio situaţie de limitare a dreptului de proprietate privată prevăzută de 
noul Cod civil nu se ajunge la constituirea unor dezmembrăminte ale acestui drept; 
că, într-un anumit sens, însăşi constituirea unor asemenea dezmembrăminte con- 
stituie o limitare, prin lege sau prin voința părților ori printr-un alt mod de constitui- 
re, a dreptului de proprietate privată, aceasta este o altă problemă, ce ţine, reamin- 
tim, de esenţa raporturilor de drept privat pe baza cărora se nasc dezmembrămin- 
tele în discuţie. Pe de altă parte, art. 862 alin. (1) NCC precizează limpede că orice 
eventuală limitare, prin asemănare cu cele reglementate în privința dreptului de 
proprietate privată, a dreptului de proprietate publică este de conceput numai în 
măsura în care aceasta ar fi compatibilă cu ceea ce reprezintă trăsătura esențială 

a bunurilor ce formează obiectul său: destinaţia lor pentru uzul ori pentru interesul 
public. 

Vom trece la examinarea dezmembrămintelor dreptului de proprietate în ordi- 
nea în care sunt ele reglementate de dispoziţiile noului Cod civil în materie, respec- 
tiv cele cuprinse în Titlul III astfel intitulat din Cartea a Ill-a „Despre bunuri”. Aces- 
tea sunt: dreptul de superticie, dreptul de uzufruct, dreptul de uz, dreptul de abitație 
şi dreptul de servitute. 


| 
Secţiunea a 2-a. Dreptul de superficie 


273. Precizări preliminare. Arătam mai sus că dreptul de superficie nu era 
reglementat în fostul Cod civil român de la 1864, dar că era menționat in terminis 
de unele acte normative speciale, precum Decretul-lege nr. 115/1938 pentru unifi- 
carea dispoziţiilor privitoare la cărţile funciare, care îl enumeră printre drepturile 
reale imobiliare supuse intabulării, art. 22 din Decretul nr. 167/1958 privitor la pres- 
cripția extinctivă, ambele aceste acte normative fiind în prezent abrogate expres 
prin Legea nr. 71/2011 privind punerea în aplicare a noului Cod civil, precum şi de 
art. 19 din Legea nr. 7/1996 privind publicitatea imobiliară, republicată, cu modițică- 
rile ulterioare. La rândul lor, doctrina şi practica judecătorească au conturat regimul 
juridic aplicabil dreptului de supericie. 

Nu ştim dacă redactorii noului Cod civil au avut în vedere acordarea unei anumite 
„revanşe istorice” acestui drept ori numai aplicabilitatea sa practică; cert este faptul 
că dreptul de superfticie este reglementat primul în titlul consacrat dezmembră- 
mintelor dreptului de proprietate. În orice caz, potrivit art. 68 din Legea nr. 71/2011, 
dispoziţiile art. 693-702 NCC privitoare la dreptul de superțicie nu se aplică acestor 
drepturi constituite înainte de intrarea sa în vigoare, 1 octombrie 2011. Aşa fiind, ni 
se pare că se impune mai întâi o prezentare a regimului juridic aplicabil dreptului de 
superficie în sistemul anterior intrării în vigoare a noului Cod civil. 


$1. Dreptul de superficie în sistemul anterior intrării în vigoare a noului 
Cod civil 


274. Definiţie şi caractere juridice. Dreptul de superficie era definit ca acel 
drept ce constă în dreptul de proprietate pe care îl are o persoană, denumită 
superticiar, asupra construcțiilor, plantațiilor sau altor lucrări care se află pe o 
suprafață de teren ce aparține unei alte persoane, teren asupra căruia superticiarul 
va avea un drept de folosință. 

În cazul dreptului de superficie, se considera că se „suprapun” două drepturi de 
proprietate ce aparțin la doi proprietari deosebiți. dreptul proprietarului asupra tere- 
nului şi dreptul de proprietate al superficiarului asupra construcțiilor, plantațiilor şi 
altor lucrări pe care el le-a făcut pe acel teren, la care se adaugă un element în 
plus: dreptul superticiarului de a folosi terenul proprietatea altuia, pe baza căruia el 
a construit, a plantat sau a efectuat o anumită construcție, plantație sau lucrare 
proprietatea lui. 

Netăgăduit, dreptul de superficie „dezmembra” proprietatea asupra terenului, 
pentru că atributul folosinţei acestuia trece la superficiar. Sau, cum a spus foarte 

exact Curtea Supremă de Justiție într-o decizie de speță, cu valoare de principiu, 
existența dreptului de proprietate asupra construcției, plantației sau asupra altor 
lucrări situate pe terenul proprietatea altei persoane atrage după sine un drept de 
folosință asupra terenului respectiv, aceste drepturi concretizând dreptul real de 
superticie!".. 

Din această „configuraţie”, în literatura de specialitate au fost reținute următoa- 
rele > caractere juridice ale dreptului de superficie: 

'ajlera calificat ca fiind un drept real! imobiliar, dezmembrământ al dreptului de 
proprietate asupra unui teren; 

'b) era considerat un drept perpetuu”, care durează atât timp cât există con- 
strucția sau lucrarea ce se află pe terenul proprietatea altei persoane, fără a putea 
fi stins prin neuz; împrejurarea că el poate să se retere şi la plantaţii nu este de 
natură să ne conducă la o altă concluzie, pentru că plantațiile pot fi regenerate sau 
înlocuite, esenţial rămâne atributul folosinţei terenului de către superficiar; 

'c) era calificat ca fiind un drept imprescriptibil, caracter ce derivă din perpetuita- 
tea sa; acțiunea confesorie de servitute, asemănătoare acțiunii în revendicare a 
proprietarului, putea fi formulată oricând de superficiar, câtă vreme dreptul său era 
valabil constituit. 


275. Constituirea dreptului de superficie în sistemul anterior intrării în 
vigoare a noului Cod civil“. Dreptul de superficie putea fi constituit prin convenţia 
părților, prin legat, prin uzucapiune (cel puțin teoretic) sau prin lege. 

Cel mai adesea, dreptul de superficie se constituia prin acordul părților, obiectul 
acestuia fiind dreptul pe care îl constituie proprietarul unui teren pentru superficiar de 
a construi, planta sau executa alte lucrări pe acel teren, care să fie proprietatea 
superticiarului. | 

pia rd să ze 34 

Până la adoptarea reglementărilor privitoare la circulaţia terenurilor prevăzute 
de Legea nr. 247/2005, atât în doctrină, cât şi în jurisprudenţă se considera că, din 
moment ce convenţia părților de constituire a dreptului de superficie nu are ca 
obiect însăşi înstrăinarea terenului, ea nu trebuia încheiată în formă autentică; cu 
privire la forma sa se aplica, aşadar, principiul consensualismului actelor juridicet. 
Eventualul înscris sub semnătură privată era redactat ad probationem. 

Faţă de dispozițiile exprese ale art. 2 alin. (2) din Titlul X al Legii nr. 247/2005, 
titlu în prezent abrogat expres prin art. 230 lit. aa) din Legea nr. 71/2011, după in- 
trarea ei în vigoare, convenţia de constituire a dreptului de superficie trebuia în- 
cheiată în formă autentică, condiție cerută ad validitatem. Această condiţie are a fi 


I'] A se vedea C.S.J., s. civ., dec. nr. 893/1994, în Dreptul nr. 12/1994, p. 62. 

2! După cum se reține foarte exact într-o decizie a Curţii de Apel laşi, dreptul de superti- 
cie nu este un drept temporar. Dacă se referă la o construcție — în speță era vorba de un 
garaj —, durează atât timp cât durează construcţia, iar lipsa de folosință a garajului nu duce 
la stingerea dreptului, deoarece superticia nu se stinge prin neuz. A se vedea C.A. laşi, dec. 
nr. 649/1999, în M. GAIȚĂ. M.M. PIVNICERU, 0p. Cit., p. 225. 

3 Cu privire la constituirea dreptului de superiicie, a se vedea L. Pop, L.M. HAROSA, 0p. 
cit., p. 262-263; E. CheLARu, op. cit., p. 277-278; V. STOICA, op. cit., vol. |, p. 560-561; 
G. ALUNARU, Noi aspecte teoretice și practice ale dreptului de superticie, în Dreptul nr. 5- 
6/1995, p. 65-73. 

*] A se vedea C.A. laşi, dec. nr. 649/1999, supra cit. 

considerată că a fost aplicabilă în timp între data intrării în vigoare a Legii 
nr. 247/2005 şi data intrării în vigoare a noului Cod civil, care, aşa cum vom vedea, 
conţine prevederi exprese cu privire la condiţiile în care poate lua naştere dreptul 
de superficie (art. 693 NCC). 

În practică, adeseori se considera că superficia lua naştere în cadrul unor rapor- 
turi de familie, atunci când, de regulă, părinții permit copilului (copiilor) să construias- 
că pe terenul proprietatea lor. 

După cum s-a spus, într-o asemenea situație poate fi vorba despre o imposibili- 
tate morală de preconstituire a unui înscris, astfel că se va putea face dovada 
convenției de superticie cu orice mijloc de probă!”. 

| Prin legat, superficia putea fi constituită de o persoană care, prin testament, 
„desparte” dreptul de proprietate asupra unei construcții sau plantaţii, situată pe un 
anumit teren, în sensul că instituie ca legatar asupra terenului pe un beneficiar, iar 
ca legatar asupra construcției sau plantaţiei aflate pe acel teren pe altcineva. | 

În ceea ce ne priveşte, am susținut, la un moment dat, că dobândirea dreptului de 
superțicie prin uzucapiune putea fi concepută teoretic, cu aplicarea regulilor uzuca- 
pării proprietății, dar că ar fi mai greu de întâlnit în practicăt?, | 

Rezerva noastră privitoare la uzucapiune ca mod de dobândire a dreptului de 
superficie a fost însă infirmată în jurisprudenţa instanţei noastre supreme, care, într-o 
decizie de speță ce poate fi considerată că are valoare de principiu, a statuat în 
sensul că, în condițiile prevăzute de art. 1846-1847 fostul C. civ., ce reglementau 
dobândirea dreptului de proprietate prin uzucapiune, şi prin unirea (joncţiunea) 
posesiilor, recunoscută de art. 1860 fostul C. civ., o persoană fizică sau juridică 
poate dobândi dreptul de superficie — dezmembrământ ai dreptului de proprietate — 
prin prescripţie achizitivă (uzucapiune)!?. 

În sfârşit, în temeiul legii, se considera că dreptul de superticie se naşte atunci . 
când soții construiesc împreună pe terenul proprietatea exclusivă a unuia dintre ei._| 
Potrivit art. 30 C. fam., în prezent abrogat, bunurile dobândite de oricare dintre soți 
în timpul căsătoriei sunt bunuri comune, ceea ce înseamnă că aceeaşi va fi şi soar- 
ta construcției ridicate de soți pe terenul proprietatea unuia dintre ei, soțului nepro- 
prietar urmând a-i fi recunoscut asupra terenului celuilalt soț un drept de superfi- 
cie!“. În schimb, soluția posibilității dobândirii dreptului de superficie prin hotărâre 
judecătorească reţinută în practica judiciară înainte de intrarea în vigoare a noului 
Cod civil a fost cenzurată de Curtea Europeană a Drepturilor Omului. Astfel, într-o 
cauză în care reclamanții au susținut că recunoaşterea de către instanțele naţiona- 
le a dobândirii dreptului de superficie în favoarea unui terț, asupra terenului pro- 


(!] A se vedea E. CHELARU, 0p. cit., p. 277. 

2] A se vedea C. BiRSAN, 0p. Cit. (2001), p. 299. 

5 A se vedea I.C.C.J., s. civ. şi de propr. int., dec. nr. 379 din 21 ianuarie 2005, în J.S.C. 
2005, p. 62-63; în acelaşi sens, C.A. Cluj, s. civ., dec. nr. 240 din 10 februarie 1998, ne- 
publicată. 

(1 A se vedea Plenul Trib. Suprem, dec. de îndrum. nr. 19/1960, în C.D. 1960, p. 26. 
Această construcție juridică a fost menţionată şi sub regimul Legii nr. 58 şi al Legii nr. 59/1974, 
prin care se interzicea înstrăinarea terenurilor de orice fel prin acte juridice. A se vedea 
Trib. Suprem, s. civ., dec. nr. 913/1983, în R.R.D. nr. 5/1983, p. 73; Trib. Suprem, s. civ., dec. 
nr. 1261/1982, în R.R.D. nr. 7/1983, p. 58. A se vedea, în acelaşi sens, C. BinsAN, Regimul ju- 
ridic al bunurilor imobile, Ed. Şhtiinţifică şi Enciclopedică, Bucureşti, 1983, p. 65-66. 

prietatea lor, este de natură să constituie o încălcare a dispoziţiilor art. 1 din Pro- 
tocolul nr. 1, care garantează protecția dreptului de proprietate, Curtea a reținut că 
autorii reclamanților erau proprietarii unui teren cu construcții în municipiul Arad, că 
în anul 1944, în timpul războiului, construcțiile situate pe acel teren au fost distruse 
în proporţie de peste 83% ca urmare a unor bombardamente aeriene şi că, după 
război, imobilul a fost naționalizat, iar autorităţile locale l-au reconstruit în întregime 
sub forma unui bloc de locuințe, închiriind unor terțe persoane apartamentele astfel 
realizate; în anul 1994, în calitate de moştenitori, reclamanții au obținut înscrierea 
dreptului lor de proprietate asupra întregului imobil — teren şi construcții — în cartea 
funciară, soluție contestată în justiție de autoritatea publică localăl". Având a se 
pronunţa în ultimă instanţă în speță, după ce, în prealabil, Curtea de Apel Timişoa- 
ra recunoscuse în favoarea consiliului municipal constructor un drept de superficie 
compus din dreptul de proprietate asupra locuinţelor şi dreptul de folosință asupra 
unei cote-părţi stabile şi forțate din terenul proprietatea reclamanților, soluţie criti- 
cată în recurs de aceştia, fosta Curte Supremă de Justiție a considerat că dreptul 
de superficie nu se întemeiază numai pe convenția părților, aşa cum au pretins 
reclamanții, dar poate, de asemenea, lua naştere pe baza legii sau printr-o „situaţie 
de fapt' ca aceea din speță, în care consiliul local care a construit un bloc de apar- 
tamente pe terenul proprietatea reclamanților „a acționat cu credința că este pro- 
prietarul întregului bun”, aşa că negarea dreptului de superficie astfel dobândit şi 
recunoscut prin hotărârea curţii de apel ar avea semnificaţia refuzului recunoaşterii 
efectelor aparenţei de drept, întemeiată pe buna-credință a constructorului!?.. 

Instanța europeană a constatat că, în speță, în mod netăgăduit, Curtea Supre- 
mă de Justiţie a stabilit că autoritatea publică locală „a dobândit dreptul de superi- 
cie pe temeiul unei situaţii de fapt ce nu a fost voită sau cunoscută de către cei 
interesați şi care permite astfel să se dea efecte juridice aparenței de drept! (subl. 
Curţii Europene în text — n.n., C.8.). Or, din examinarea jurisprudenţei tribunalelor 
române, jurisdicția europeană de contencios al drepturilor omului a reținut că „drep- 
tul de superficie poate fi dobândit numai (s.n., C.B.) prin lege, prin prescripția 
achizitivă sau prin convenția părților” şi că simplul fapt de a ridica o construcţie pe 
terenul altuia, chiar cu totală bună-credinţă, constructorul având astfel convingerea 
că este proprietarul terenului pe care construieşte, nu ar fi de natură să conducă la 
recunoaşterea unui drept de superficie în favoarea celui ce construieşte pe terenul 
care nu este proprietatea sa, în absenţa posibilităţii aplicării unuia dintre modurile 
de dobândire a acestui drept amintite; „aparenţa de drept la care se referă Curtea 
Supremă de Justiţie nu intră în aleea actelor şi faptelor juridice prin care se 
poate dobândi dreptul de superficie”E. De aceea, ea a considerat că, în speță, 
recunoaşterea dobândirii dreptului de superficie pe cale judiciară a reprezentat o 
încălcare a dispoziţiilor art. 1 din Protocolul nr. 1 la Convenţie!“l. 


276. Exercitarea dreptului de superticie. Din moment ce superficiarul era 
proprietarul construcțiilor, al plantațiilor sau al lucrărilor ridicate pe temeiul dreptului 


1 A se vedea C.E.D.O., Hotărârea din 15 februarie 2007, cauza Bock şi Palade c. Ro- 
pd nepublicată, $$ 6- 21, www.echr.coe.int. 
2] jdem, $ 22. 
2] jdem, $ 63. 
(*! /dem, $$ 64-65. 

de superțicie, înseamnă că asupra lor el exercita posesia, folosinţa şi dispoziția, ca 
orice proprietar. Asupra terenului el avea dreptul de folosință, care trebuia exercitat 
în conformitate cu scopul constituirii dreptului de supericie: executarea construc- 
ției, efectuarea unor lucrări, plantarea unor arbori fructiferi etc. Superficiarul putea 
înstrăina construcția, plantaţia sau lucrările proprietatea sa şi, pe cale de consecin- 
ță, transmitea către dobânditor şi dreptul de folosință asupra terenului. Aşadar, 
dreptui de superficie era considerat ca fiind transmisibil prin orice act juridic. De 
asemenea, el putea fi grevat cu alte dezmembrăminte, cum ar fi uzufructul sau abi- 
taia, servitutea, sau, ca drept real imobiliar, grevat cu sarcini reale!"!. 


277. Stingerea dreptului de superțicie. Nu aveau a fi excluse situaţii practice 
în care dreptul de superficie să se stingă. Astfel, se aprecia că el va înceta atunci 
când construcţia, plantația sau lucrările au pierit sau au fost desființate de superfi- 
ciar.|Dacă a fost constituit prin act juridic, desființarea actului de constituire va du- 
ce, pe cale de consecință, la încetarea dreptului de superficie. De asemenea, drep- 
tul de superficie putea înceta în urma confuziunii, atunci când fie proprietarul tere- 
nului dobândea în proprietate şi construcțiile, plantațiile sau lucrările superficiarului, 
fie acesta din urmă dobândea dreptul de proprietate asupra terenului. Tot astfel, un 
terț putea dobândi concomitent atât dreptul de proprietate asupra terenului, de la 
proprietarul acestuia, cât şi dreptul de proprietate asupra construcțiilor, plantațiilor 
sau lucrărilor proprietatea superțiciarului, de la acesta dinsurmă. 

În sfârşit, alături de uzufruct, uz, abitaţie, servitute, ee stingea prin 
exproprierea terenului pentru cauză de utilitate publică, tari, adică atât 
cel al terenului, cât şi cel al constructiilor, al plantațiilor sau al altor lucrări, adică su- 
perficiarul, având dreptul la despăgubiri | potrivit art. 28 alin. (3) din Legea nr. 33/1994 
privitoare la exproprierea pentru cauză de utilitate publică. 


$2. Dreptul de superficie în noul Cod civil 


278. Noţiune. Conţinut. Formele dreptului de superticie. Sub denumirea 
marginală „noţiune”, art. 693 alin. pi dispune că superficia reprezintă dreptul 
de a avea sau de a edifica o construcţie pe terenul altuia, deasupra ori în subsolu 
acelui teren. asupră căruia superliciatut obăndeşte un drept de. folosință. Pentru a 
avea imaginea exactă a configurației prezente a superficiei în dreptul nostru civil, 
trebuie avute în vedere şi dispozițiile art. 702 NCC, potrivit cu care normele cuprin- 
se în capitolul consacrat dreptului de superficie sunt aplicabile şi în cazul planta- 
țiilor, precum şi al altor lucrări autonome cu caracter durabil”l, realizate pe terenul 
proprietatea altei persoane. Din formularea art. 693 alin. (1) şi a art. 702 NCC re- 
zultă, fără echivoc, trăsătura esențială a dreptului de superficie, anume că el con- 
duce, prin definiţie, la suprapunerea a două drepturi. dreptul de proprietate asupra 
terenului, ce aparţine unui anumit titular — „altuia” —, şi dreptul pe care îl dobândeş- 
te o altă persoană, superficiarul, de a avea sau de a edifica o construcție, o plan- 


(!] A se vedea L. Pop, op. cit. (2001), p. 238 şi urm. Reamintim că, potrivit art. 812 alin. (2) 
NCPC [art. 488 alin. (2) fostul C. proc civ.], alături de uzufruct, dreptul de superficie poate 
forma obiectul urmăririi silite imobiliare. 

2] Potrivit art. 578 NCC, sunt lucrări autonome construcțiile, plantațiile şi orice alte lucrări 
cu caracter de sine stătător realizate asupra unui imobil. 

tație sau orice altă lucrare cu caracter durabil pe acest teren ori în subsolul acestu- 
ia, teren asupra căruia superficiarul dobândeşte, pe temeiul superficiei, un drept de 
folosință. La rândul său, superficiarul devine titularul dreptului de proprietate asu- 
pra construcției, plantaţiei ori lucrării astfel realizate. Situaţia astfel creată semnifică 
dezmembrarea dreptului de proprietate asupra terenului între dreptul de folosință 
asupra acestuia dobândit de superficiar şi însuşi dreptul de proprietate privitor la 
acelaşi teren, care continuă a avea ca titular pe cel ce l-a avut în proprietate şi 
înaintea constituirii superficiei în calitate de nud proprietar, numai că, prin constitui- 
rea dreptului de superficie, terenul va fi grevat de dreptul de folosință asupra lui, 
drept ce are ca titular pe superficiar, la rândul lui, titular a! dreptului de proprietate 
asupra construcției, plantației ori lucrării realizate pe acel teren. 

Pe conținutul dreptului de superficie se găsesc atribute ale dreptului de proprie- 
tate care continuă să aparţină proprietarului terenului şi atribute ale aceluiaşi drept, 
asupra aceluiaşi teren, ce sunt exercitate de către superficiar. Astfel, prin constitui- 
rea superficiei, proprietarul terenului continuă a avea animus sibi habendi ca ele- 
ment psihologic al posesiei acelui teren, precum şi dreptul de dispoziţie juridică 
asupra acestuia; proprietarul va putea înstrăina terenul său, însă în starea juridică 
în care terenul se află în patrimoniul său, anume grevat de existența dreptului de 
superficie. La rândul său, superficiarul dobândeşte dreptul de a stăpâni acel teren 
cu elementul psihologic al posesiei specific dezmembrămintelor dreptului de pro- 
prietate; sau, după cum s-a spus!!l, el exercită o posesie „specifică” asupra tere- 
nului, corespunzătoare dreptului său de superticie. De asemenea, superficiarul do- 
bândeşte dreptul de folosinţă a terenului pentru realizarea unei construcții, a unei 
plantații sau a unei alte lucrări autonome cu caracter durabil, precum şi elemente 
ce ţin de dreptul de dispoziție asupra acelui teren. Astfel, dacă superficia se dobân- 
deşte spre a se construi ori planta, superficiarul poate efectua anumite lucrări 
materiale pe acel teren în vederea realizării construcției sau plantaţiei respective, 
situație ce are semnificația exercitării unei anumite dispoziţii materiale asupra 
terenului. 

Odată realizate construcțiile ori plantațiile şi dobândind drept de proprietate 
asupra acestora, superficiarul le poate înstrăina sau greva în favoarea unor terțe 
persoane, exercitând astfel şi un drept de dispoziţie juridică asupra terenului, drept 
rezultat din însăşi posibilitatea folosirii terenului pentru realizarea constructiei ori 
plantaţiei, obiect al înstrăinării sau al grevării cu garanții reale imobiliare. 

Cât priveşte formele sale, dispozițiile noului Cod civil consacră ceea ce se dis- 
tingea în doctrină încă înainte de intrarea acestuia în vigoare”, între forma prin- 
cipală” a superficiei, pe care am mai putea-o denumi şi completă, ce constă în 
dreptul superficiarului de a dobândi — „de a avea” — dreptul de proprietate asupra 
unei construcții, plantaţii ori a altor lucrări aflate pe terenul proprietatea altei per- 
soane, denumită şi forma „deplină” a acestui drept, şi forma secundară, incompletă 
a superficiei, ce constă în dreptul superficiarului „de a edifica o construcție pe te- 
renul altuia, deasupra ori în subsolul acelui teren”, denumită şi forma „incipientă” a 


('] A se vedea V. STOICA, op. cit. (2009), p. 238. 

(2! /dem, p. 238-239. 

3! A se vedea S. CenceL, Dezmembrămintele dreptului de proprietate, în FL.A. BA'As, 
E. CHELARU, R. CONSTANTINOVICI, |. MACOVEI (coord.), op. cit., p. 749. 

dreptului de superficie. Aşadar, în această ultimă ipoteză, la momentul constituirii 
superficiei, construcția, plantaţia ori orice altă lucrare avută în vedere de părţile 
interesate nu există, cu unele consecințe juridice diferite faţă de prima situație. 


__279. Caractere juridice.. Din dispozițiile art. 693 alin. (1) NCC rezultă că, în 
primul rând, dreptul de superficie, atât în forma sa principală, cât şi în forma sa se- 
cundară, ca drept real principal, se poate constitui numai cu privire la bunuri imo- 
bile; ; superficia este un drept real imobiliar. În forma sa secundară, dreptul de 
superficie poartă asupra terenului, în sensul că, pe temeiul lui, superficiarul dobân- 
deşte dreptul de folosință privitor la teren în scopul realizării unei construcții, plan- 
taţii ori a altei lucrări pe acel teren sau în subsolul lui; pe măsura edificării acestora, 
dreptul de superticie „se întregeşte” cu dreptul de proprietate al superficiarului 
asupra bunurilor imobile astfel! realizate. 

În al doilea rând, dreptul de superiicie, în oricare dintre cele două forme ale 
sale, constituie un dezmembrământ al dreptului de proprietate. Prin constituirea su- 
perticiei, dreptul de proprietate asupra unui teren se „desparte” între nuda proprie- 
tate, ce continuă a avea ca titular pe proprietarul terenului, şi dreptul de folosință a 
acestui teren, dobândit de către superficiar, acesta dobândeşte dreptul de proprie- 
tate asupra construcției ori plantației sau asupra altei lucrări deja existente pe acel 
teren sau dreptul de a realiza asemenea bunuri imobile pe temeiul dreptului de 
folosință dobândit privitor la teren. 

În al treilea rând, în funcţie de forma sa, dreptul de superțicie are un conținut 
juridic variabil. Astfel, dacă avem în vedere forma secundară ori incompletă sau 
incipientă a dreptului de superficie, respectiv situația în care superficiarul dobân- 
deşte dreptul de folosință asupra terenului spre a edifica ori a planta, la constituirea 
sa superficia se concretizează numai în dezmembrarea dreptului de proprietate pri- 
vitor la teren între nuda proprietate şi însuşi dreptul de folosință dobândit de super- 
ficiar. În forma sa principală, completă ori deplină, dreptul de superficie include şi 
dreptul de proprietate al superficiarului asupra construcției ori piantaţiei existente 
sau realizate ulterior, pornindu-se de la forma incompletă a superficiei pe acel 
teren. 

În al patrulea rând, în concepția noului Cod civil, dreptul de superticie are un. 
caracter tempora ar, Într-adevăr, potrivit art. 694, dreptul de superticie se e se poate con- 
Stitui pe o durată de cel mul e ani. Textul permite însă ca, Ja împlinirea terme- 

__nului, jdreptul de superticie săi poată fi reînnoit. hceasta înseamnă că, spre deose- 
bire de situația anterioară intrării în vigoare a noului Cod civil, când dreptul de 
superficie era calificat ca perpetuu, de lege lata, el este conceput ca un drept tem- 
porar; numai că, prin posibilitatea reînnoiri lui ad infinitum, reînnoire care nu se 
poate face de fiecare dată pe o perioadă mai are idle 99 de ani, ne întrebăm dacă, 
cel puțin teoretic, nu s-ar ajunge la acelaşi rezultat] 

În orice caz, nimic nu se opune ca părţile interesate să dispună prin actul juridic 
de constituire a superficiei că aceasta va avea o durată mai mică de 99 de ani, 
după cum, în lipsa unei stipulaţii privitoare la termen, se poate prezuma că acesta 
va fi de 99 de ani. 


'] Evident, avem în vedere eventualul caracter perpetuu care ar privi astfel dreptul de 
superiicie, caracter supus însă, în acest caz, unui alea — voința omului. 

Având în vedere toate aceste elemente, putem defini superficia ca fiind ace! 
drept real imobiliar cu caracter temporar, pe temeiul căruia o persoană, denumită 
superficiar, dobândeşte dreptul de folosință asupra unui teren ce aparține altei 
persoane, denumită nud proprietar, pe care se află o construcţie, o plantație sau o 
altă lucrare asupra căreia superticiarul dobândeşte dreptul de proprietate, ori drep- 
tul de a edifica ori realiza aceleaşi bunuri pe acel teren dobândit în folosință, care 
rămâne în proprietatea nudului proprietar. 


280. Dobândirea dreptului.de.- mere | Potrivit art. 693 alin. (2) NCC, drep- 
tul de superticie se poate dobândi: 

a) în temeiul unui act juridic; 

b) prin uzucapiune; 

C) printr-un alt mod prevăzut de lege. 

În toate aceste situaţii, au a fi aplicabile dispozițiile privitoare la cartea funciară. 

Vera aeciuig) «rep de superficie poate lua naştere, în ambele sale forme, 
prin convenţie ori prin testament. Pentru a fi valabilă, co de constituire s 
de transmitere a dreptului de superficie urmează a fi incheiată în formă autentică] 
aceasta, deoarece art. 693 alin. (2) NCC dispune că dobândirea dreptului de su- 
perficie este supusă dispoziţiilor privitoare la cartea funciară, iar potrivit art. 1244 
NCC, după cum am mai arătat, în afara cazurilor prevăzute de lege, convențiile 
prin care se strămută sau se constituie drepturi reale ce urmează a fi înscrise în 
cartea funciară trebuie încheiate, sub sancţiunea nulității absolute, în formă auten- 
tică. 
ât priveşte constituirea superficiei printestament,. aceasta presupune ca testa- 

torul să instituie un legat în favoarea unui moştenitor ce va avea ca obiect dreptul 
de __ cum poate institui două legate în favoarea a doi moştenitori 
diferiți, unul dintre ei primind, pe temeiul unui legat, nuda proprietate, iar celălalt, pe 
temeiul legațului al cărui beneficiar este, primind dreptul de superficie asupra ace- 
luiaşi teren. Tot astfel, este de reținut faptul că art. 693 alin. (3) NCC reglementea- 
ză două Cazuri speciale de constituire a dreptului de superficie: în primul caz, su- 
perțicia poate fi înscrisă în cartea funciară în temeiul unui act juridic prin care 
proprietarul terenului transmite către o altă persoană, ce devine astfel superficiar, 
exclusiv dreptul de proprietate asupra construcției situate pe acel teren, chiar dacă 
nu s-a stipulat expres constituirea superțiciei; în al doilea caz, dreptul de superficie 
se poate înscrie în temeiul unui act juridic prin care proprietarul întregului fond 
compus din teren şi construcții transmite, în mod separat, către două persoane, 
terenul şi construcţia, una dobândind astfel terenul, grevat însă de dreptul de folo- 
sinţă al celeilalte persoane, care dobândeşte construcția, cealaltă persoană dobân- 
dind construcția, chiar dacă nu s-a stipulat expres de către părți constituirea drep- 
tului de superficie. De asemenea, art. 693 alin. (4) NCC dispune că, în situaţia rea- 
lizării unei construcții pe terenul altuia, dreptul de superficie se poate înscrie pe 
baza renunțării proprietarului terenului la dreptul de a invoca accesiunea, în favoa- 
rea constructorului, după cum el poate fi înscris în favoarea unui terț, pe baza 
cesiunii — cedării — dreptului de a invoca accesiunea!!. 


("] A se vedea infra, nr. 421 şi urm. 

” Articolul 693 alin. (2) prevede posibilitatea dobândirii dreptului de superficie prin 
uziica iposibilitate admisă, aşa după cum am arătat mai sus, de jurisprudență 
<a ui Cod civil. În prezent, chiar dacă există o asemenea prevedere 
expresă în legea fundamentală civilă, dobândirea superficiei prin uzucapiune ră- 
mâne, mai degrabă, o problemă teoretică, deoarece o asemenea situaţie presupu- 
ne ca o persoană să stăpânească un bun imobil, pe intervalul stabilit de lege — 10 
ani —, nu cu intenția de a dobândi dreptul de proprietate asupra acestuia, ci dreptul 
de superficie; aceasta, pe de o parte; pe de altă parte, au a fi avute în vedere şi 
dispoziţiile noului Cod civil în materie de uzucapiune, dispoziţii care disting între 
uzucapiunea extratabulară, când se presupune că imobilul nu este înscris în cartea 
funciară (art. 930 alin. (1) lit. c) NCC] şi o terță persoană intră în stăpânirea lui, dar 
nu cu intenţia de a dobândi dreptul de proprietate asupra acestuia, ci dreptul de 
superficie, şi uzucapiunea tabuiară (art. 931 NCC), când dreptul de superficie ar 
putea fi uzucapat atunci când o persoană îl dobândeşte cu bună-credinţă de la un 
neproprietar şi îl înscrie în cartea funciară. 

În sfârşit, art. 693 NCG. dispune că dreptul de superficie poate fi dobândit printr-un 
alt mod prevăzut de lege. Potrivit unor puncte de vedere susţinute în literatura de 
specialitate!', pe care le împărtăşim, un asemenea mod poate fi întâlnit în cadrul 
raporturilor de familie, în situaţia în care soții au ales ca regim matrimonial regimul 
comunităţii legale de bunuri şi realizează împreună o construcție ori o plantație pe 
terenul proprietatea exclusivă a unuia dintre ei; exact ca în cazul reglementării 
materiei comunităţii de bunuri a soților de dispoziţiile art. 30 fostul C. fam., în pre- 
zent abrogat, soții vor dobândi în devălmăşie dreptul de superficie asupra construc- 
ției, plantației ori asupra lucrării astfel realizate pe terenul proprietatea exclusivă a 
unuia dintre ei. 


281. Exercitarea dreptului de superficie. Sub denumirea marginală „întinde- 
rea şi exercitarea dreptului de superficie”, art. 695 NCC conține mai multe dispoziții 
ce constituie principii privitoare la exercitarea acestui drept, care se alătură acelor 
principii ce rezultă din natura fiecăreia dintre formele sub care se prezintă superii- 
cia. Potrivit art. 695 alin. (1) NCC, principiul care domină această materie este ace- 
la al autonomiei de voință a părților, deoarece, în prima sa parte, textul dispune că 
dreptul de superțicie se exercită în limitele şi în condiţiile actului prin care acesta a 
fost constituit. În privința obiectului său, părțile pot conveni ca dreptul de superficie 
să poarte asupra unei suprafețe de teren ori asupra subsolului acestuia sau atât 
asupra suprafeței de teren, cât şi asupra subsolului acestuia; după cum superficia 
poate purta asupra unei întregi suprafețe de teren ori numai asupra unei părți din 
aceasta. 

De asemenea, art. 695 alin. (1) NCC conţine o precizare importantă privitoare la 
delimitarea suprafeţei de teren obiect al dreptului de superficie, în sensul că, în lip- 
sa unei stipulații contrare a părților, aceasta va cuprinde nu numai suprafața de 
teren pe care urmează să se construiască, ci şi cea necesară exploatării construc- 


!'] A se vedea V. STOICA, op. cit. (2009), p. 241-242; S. CERCEL, op. cit. (2012), p. 752. 

ției sau, după caz, supratața de teren aferentă construcției edificate pe acel teren, 
precum şi cea necesară exploatării construcţiei”!. 

Pornind de la forma superficiei secundare ori incipiente şi ajungând la ridicarea 
construcției ori a altei lucrări sau la realizarea plantației avute în vedere la constitui- 
rea superficiei, odată ce acestea au fost realizate în materialitatea lor, superficiarul 
va putea exercita toate atributele conferite de dreptul său, respectiv nu numai drep- 
tul de folosinţă privitor la terenul pe care aceste bunuri imobile se află, ci şi dreptul 
de proprietate asupra construcției, plantaţiei ori altei lucrări. 

Potrivit art. 695 alin. (2) NCC, în ipoteza în care construcția, plantaţia ori o altă 
lucrare existau pe teren sau în subsolul acestuia /a constituirea dreptului de super- 
ficie, în lipsa unei stipulaţii contrare a părților, superțiciarul nu va putea modifica 
structura construcției; el va putea însă să o demoleze, cu obligaţia de a o recon- 
strui în forma inițială. Dacă superticiarul modifică structura construcției, art. 695 
alin. (3) dispune că proprietarul terenului poate să ceară, în termen de 3 ani de la 
data la care s-a făcut această modificare, încetarea dreptului de superficie sau 
repunerea în situaţia anterioară efectuării ei; totuşi, în acest din urmă caz, textul 
prevede că termenul de 3 ani se suspendă până la expirarea duratei pe care s-a 
constituit dreptul de superficie. 

Titularul superficiei poate să dispună liber de dreptul său, iar cât timp există 
construcția, plantaţia sau orice altă lucrare realizată pe temeiul dreptului de super- 
ficie, dreptul de folosință asupra terenului se va putea înstrăina ori ipoteca de către 
superficiar „numai odată cu dreptul de proprietate asupra construcției” ori asupra 
altor imobile realizate, în temeiul superficiei, pe acel teren [art. 695 alin. (4) NCC]. 

În cazul în care dreptul de superficie s-a constituit cu titlu oneros, părțile pot 
conveni asupra modului în care superficiarul va executa prestația datorată nudului 
proprietar, oricare ar fi obiectul acesteia: o sumă de bani, procurarea unor bunuri 
etc. În lipsa unei asemenea înțelegeri, art. 697 NCC dispune că titularul dreptului 
de superticie datorează, sub formă de rate lunare, o chirie stabilită pe piaţa liberă, 
prin luarea în considerare a naturii terenului, a destinaţiei construcției, plantaţiei ori 
lucrării realizate pe temeiul superficiei în cazul în care aceasta există, a zonei în 
care se află terenul, precum şi a oricăror alte criterii ce permit determinarea valorii 
folosinţei terenului. 

În caz de neînțelegere între părţi, suma datorată proprietarului terenului se va 
stabili de către instanţa de judecată [art. 697 alin. (2) NCC]. 

Pentru apărarea dreptului de superficie, titularul său are la dispoziție o acțiune 
specițică, denumită acțiunea confesorie de superficie, al cărei regim juridic îl vom 
prezenta la capitolul consacrat apărării drepturilor reale principale. 


(282)jncetarea dreptului de superficie. Articolul 698 NCC dispune că dreptul 
de superficie se stinge prin radiere din cartea funciară, pentru una dintre următoa- 
rele cauze: 

(a) expirarea termenului; 


!! în orice caz, într-o jurisprudență mai veche, pe care o considerăm valabilă şi în pre- 
zent, s-a statuat că superticiarului trebuie să i se asigure, dacă părţile nu au convenit altfel, 
o porțiune de teren strict necesară a permite accesul la construcţie; a se vedea Trib. Su- 
prem, s. civ., dec. nr. 1515 din 14 iunie 1973, în R.R.D. nr. 5/1974, p. 73. 

b) consolidarea, dacă terenul şi construcția devin proprietatea aceleiaşi persoa- 
ne; 

'a) pieirea construcției, dacă există stipulație expresă în acest sens; 

/d) în alte cazuri prevăzute de lege. 

Aşa după cum rezultă în mod limpede din dispozițiile acestui text şi în deplină 
concordanţă cu noul principiu al efectului translativ, constitutiv, modificativ ori ex- 
tinctiv de drepturi reale al înscrierii lor în cartea funciară consacrat de dispoziţiile 
art. 885 NCC în materie, dreptul de superficie se stinge prin radierea sa din cartea 
funciară, fiind apoi enumerate cauzele care pot conduce la o asemenea radiere, cu 
efectul încetării existenţei sale. 

_Prima cauză ce poate conduce la stingerea superficiei este _expirarea-termenu- 

entru care ea a fost constituită, de cel mult 99 jie ani, aşa cum am arătat, cu 
posibilitatea reînnoirii, dar şi cu posibila stabilire pe un termen mai mic de 99 de 
ani, Dacă, potrivit art. 885 alin. (2) NCC, drepturile reale se pierd sau se sting 
numai prin radierea lor din cartea funciară, cu consimțământul titularului, consim- 
țământ ce trebuie exprimat printr-un înscris notarial, acelaşi text precizează că nu 
este necesar consimțământul titularului dacă dreptul se stinge la împlinirea terme- 
nului, cum este cazul superficiei. 

Cea de-a doua cauză de radiere a superficiei este consolidarea ea semnifică 
întrunirea calităţilor de superticiar şi de nud proprietar de către aceeaşi persoană 
aceasta putând fi un tert care dobândeşte atât dreptul de proprietate asupra tere- 
nului grevat cu dreptul de superticie de la nudul proprietar, cât şi dreptul de su- 
perțicie de la superficiar, nudul proprietar care dobândeşte dreptul de superțicie de 
la titularul său ori superficiarul, când va dobândi şi dreptul de proprietate asupra 
terenului de la titularul acestuia. Consolidarea se poate face printr-un contract sau 
pe cale succesorală. + 

A treia cauză de stingere prin radiere a superficiei este dată da, pieir - 

ar numai dacă părţile au convenit în mod expres în acest sensj per a 
contrario, în măsura în care nu există o asemenea convenție, pieirea construcției 
va permite superficiarului să reconstruiască, ] cu respectarea dispoziţiilor art. 695 
NCC, care, am văzut, impune respectarea formei iniţiale a construcției şi a întin- 
derii terenului aferent şi necesar exploatării acesteia, spre a nu se ajunge la împo- 
vărarea situaţiei nudului proprietar. După cum s-a observat!”!, pierirea construcției 
poate conduce la „degradarea” superficiei principale, deplină sau completă, într-o 
superficie secundară, incipientă ori incompletă, ce va continua să existe în condi- 
țiile actului constitutiv, ajungându-se practic la „reîntregirea” ei în drept de superfi- 
cie principal, deplin ori complet, pe măsura reconstruirii imobilului ce se găsea pe 
acel teren. 

În sfârşit, potrivit art. 698 NCC, radierea supericiei poate fi făcută şi „în alte cazuri 
prevăzute de lege": Unul dintre acestea este dat de stingerea superficiei ca efect al 
exproprierii. Într-adevăr, potrivit dispozițiilor art. 28 alin. (3) din Legea nr. 33/1994 
privind la exproprierea pentru cauză de utilitate publică, drepturile reale privitoare 
la bunurile expropriate existente la momentul exproprierii, printre care şi superficia, 
se sting ca efect al acesteia, titularii lor având dreptul la despăgubiri.__ 


('] A se vedea S. CERCEL, op. cit. (2012), p. 758. 

283. Efectele încetării dreptului de superficie. Noul Cod civil reglementează 
distinct efectele încetării superficiei, după modul în care aceasta s-a produs, res- 
pectiv expirarea termenului, consolidare sau pieirea construcției. 


284. Efectele încetării superficiei prin expirarea termenului! Potrivit dispozi- 
țiilor art. 699 alin. (1) NCC, în absenţa unei înțelegeri contrare a părților, proprieta- 
rul terenului dobândeşte i dreptul de proprietate asupra construcției edificate de 
superficiar prin accesiune!!, cu obligația de a plăti superficiarului valoarea de cir- 
culație a construcției pe care aceasta o avea la data expirării termenului Jin ipoteza 
în care construcţia nu exista la momentul constituirii dreptului de superficie, aceas- 
ta constituindu-se în forma sa incipientă sau incompletă, iar valoarea ei la expira- 
rea termenului este mai mare sau egală cu valoarea terenului, proprietarul terenu- 
lui va putea cere obligarea superficiarului-constructor să cumpere acel teren la 
valoarea de circulație pe care acesta ar fi avut-o dacă nu ar fi existat construcția; la 
rândul său, superficiarul-constructor va putea refuza să cumpere terenul, dar 
numai dacă va ridica, pe cheltuiala sa, construcția ori plantaţia realizată pe acel 
teren şi îl va repune în situaţia anterioară constituirii dreptului de supericie [art. 699 
alin. (2) NCC]. 

| De asemenea, dacă părţile nu au convenit altfel, la expirarea termenului super- 
ficiei, dezmembrămintele constituite de superțiciar privitoare la constructie se vor 
stinge la momentul încetării dreptului său de superficie. 

Cât priveşte ipotecile, dispoziţiile art. 699 alin. (3) şi (4) NCC disting după cum 
acestea au fost constituite de către superticiar asupra construcției sau de către 
nudul proprietar asupra terenului proprietatea acestuia. Astfel, la expirarea terme- 
nului superficiei, ipotecile care grevează dreptul de superficie: a) se strămută de 
drept asupra sumei primite de superficiar de la proprietarul terenului care a do- 
bândit construcția plătind superficiarului valoarea de circulație a acesteia (art. 699 
alin. (1) NCC]; b) se extind asupra terenului, când superticiarul cumpără terenul la 
expirarea superficiei în condiţiile art. 699 alin. (2) teza | NCC; c) se strămută de 
drept asupra materialelor rezultate din demolarea construcției, când superficiarul re- 
pune terenul în situația anterioară, în condiţiile aplicării dispoziţiilor art. 699 alin. (2) 
teza a |l-a NCC. Totuşi, în acest din urmă caz, ipoteca se va stinge dacă materialele 
rezultate din demolarea construcției vor fi lia într-o altă construcţie, în con- 
dițiile art. 2356 alin. (2) NCC din materia ipotecilori?. 

La rândul lor, ipotecile constituite cu privire la teren pe durata existenței superti- 
ciei: a) nu se vor extinde la întregul imobil, atunci când nudul proprietar dobândeş- 
te şi proprietatea asupra construcției, în condiţiile art. 699 alin. (1) NCC; b) se vor 
strămuta de drept asupra sumei de bani primite de proprietarul terenului de la 
superficiarul care îl cumpără în condițiile prevăzute de art. 699 alin. (2) teza | NCC; 
c) se extind de drept cu privire la întregul teren repus în situația anterioară de către 
superficiarul care a demolat construcția şi şi-a ridicat materialele rezultate din 
această demolare, în condiţiile art. 699 alin. (2) teza a l-a NCC. 


i Privitor la accesiune, a se vedea infra, nr. 421 şi urm. 

! Potrivit acestui text, ipoteca mobiliară continuă să greveze bunul chiar şi după ce 
acesta devine accesoriul unui imobil; ipoteca mobiliară se stinge însă cu privire la materiale- 
le de construcție sau la alte asemenea bunuri încorporate într-o construcție sau într-o altă 
amelioraţiune a unui teren. 

Din cele de mai sus arătate se poate observa că, în principiu, radierea superfi- 
ciei prin expirarea termenului pentru care aceasta a fost constituită nu conduce la 
stingerea ipotecilor, ceea ce apare ca fiind firesc, avându-se în vedere scopul con- 
stituirii oricărei ipoteci, anume protejarea intereselor creditorilor ipotecari, dându-se 
astfel eficiență juridică acestei garanții reale. Uneori, aşa după cum am văzut mai 
sus, ipoteca ce grevează dreptul de superficie poate să se transfere asupra unor 
bunuri mobile, sume de bani ori materiale rezultate din demolarea sonstisijel, ca 
efect al operării, într-o asemenea ipoteză, a subrogației reale cu titlu particular 


285. Efectele încetării superficiei _prin consolidare. ! Ca principiu, în primul 
rând [aceste efecte pot fi determinate prin acordul de voință al părților.) În al doilea 
rând (încetarea dreptului de superficie prin consolidare nu afectează nici dezmem- 
brămintele consimţite de superficiar asupra constructiei, plantaţiei ori asupra altei 
lucrări realizate pe terenul nudului proprietar şi nici ipotecile născute pe durata 
existenței acestui drept.jAsttel, potrivit art. 700 alin. (1) NCC, în cazul în care drep- 
tul de superticie s-a stins prin consolidare, în absenţa unei stipulaţii contrare, dez- 
membrămintele consimţite de superticiar se mențin pe durata constituirii lor, dar nu 
mai târziu de împlinirea termenului iniţial al superficiei. Aşadar, în ipoteza în care 
părţile nu prevăd altfel, dacă superficiarul a grevat dreptul său cu un dezmembră- 
mânt a! dreptului de proprietate — de exemplu, dreptul de abitaţie — şi transmite 
superficia către o altă persoană, dreptul de abitație se va menţine în sarcina noului 
superficiar pe durata constituirii acestuia, dar nu mai târziu de împlinirea termenului 
inițial al superficiei. 

_ Cât priveşte. ipoteci/e, consolidarea nu va produce nicio modificare privitoare la 
existența şi conţinutul acestora; cel care dobândeşte dreptul de proprietate atât 
asupra terenului, cât şi asupra construcției ridicate de superțiciar pe acel teren va 
dobândi dreptul „reîntregit” asupra acelui imobil, grevat însă cu ipotecile existente 
la momentul dobândirii (consolidării). | 


286. Efectele încetării superficiei prin pieirea. construcției, Potrivit art. 701 
alin. (1) NCC, (în cazul stingerii dreptului de superiicie prin pieirea construcției, 
drepturile ce grSvau dreptul de superficie se vor stinge, afară dacă legea nu pre- 
vede altfel. Numai că nu trebuie pierdută din vedere dispoziție cuprinsă în art. 698 
lit. c) NCC pe care am arătat-o mai sus, potrivit cu care pieirea construcției are ca 
efect stingerea supericiei numai dacă părțile au prevăzut astfel, cu consecinţa stin- 
gerii dezmembrămintelor constituite de superficiar, dacă legea nu dispune altfel. 
Or, bunăoară, art. 748 alin. (2) din materia uzufructului „dispune altfel”, în sensul 
că, potrivit acestei dispoziții, în caz de pieire a bunului obiect al dreptului de uzu- 
fruct, acesta va continua să existe asupra despăgubirilor plătite de un terţ ori asu- 
pra indemnizaţiei de asigurare. Aceasta va fi deci şi „soarta” uzufructului ce poartă 
asupra unui drept de superficie. 

Cât priveşte situaţia ipotecilor, în ipoteza stingerii superficiei prin pieirea con- 
strucției, art. 701 alin. (2) NCC prevede că ipotecile născute cu privire la nuda pro- 
prietate asupra terenului pe durata existenței dreptului de superficie se mențin 


('] A se vedea S. CERCEL, op. cit. (2012), p. 760. 

asupra dreptului de proprietate asupra terenului, astfel „reîntregit”, adică fără gre- 
varea lui cu dreptul de superficie stins prin pieirea construcției. 


Secţiunea a 3-a. Dreptul de uzufruct | 


51. Definiție. Caractere juridice. Constituire. Obiect 


287. Definiție. Dacă art. 517 fostul C. civ. român, în prezent abrogat, definea 
uzufructul ca fiind „dreptul de a se bucura cineva de bunurile ce sunt proprietatea 
altuia, întocmai ca însuşi proprietarul lor, însă cu îndatorirea de a le conserva 
substanţa”, definiția dată de noul Cod civil nu se îndepărtează — şi nici nu avea cum 
să o facă — de aceasta, fiind însă mai precisă şi mai limpede formulată, determinând 
însuşi conținutul dreptului „de a se bucura cineva” de bunurile proprietatea altei 
persoane. Astfel, potrivit art. 703 NCC, „uzufructul este dreptul de a folosi bunul altei 
persoane şi de a culege fructele acestuia, întocmai ca proprietarul, însă cu îndatori- 
rea de a-i conserva substanța”. 

(Dreptul de uzufruct ia naştere prin separarea atributelor dreptului de proprietate 
privitor la acelaşi bun, în sensul că o persoană, denumită uzufructuar, va stăpâni şi 
va folosi bunul, urmând a culege, în proprietate, şi fructele produse de acel buni; la 
rândul său, proprietarul bunului astfel grevat cu dreptul uzufructuarului va rămâne 
numai cu dreptul de dispoziție asupra acelui bun; el va avea nuaa proprietate asu- 
pra bunului, va fi un nud proprietar. ţȘe produce astfel, cum îndeobşte se denumeş- 
te a fi, o „dezmembrare” privitoare la exercițiul atributelor dreptului de proprietate. 
Esenţial este însă faptul că dreptul uzufructuarului de a stăpâni şi de a folosi bunul 
nu se confundă cu folosința ce poate decurge, de exemplu, dintr-un contract de 
închiriere; această din urmă folosinţă există în cadrul unui raport juridic obligaţional 
ca un drept de creanţă, pe când uzufructuarul este titularul unui drept real, care îi 
conferă atributele usus şi fructus asupra bunului care formează obiectul dreptului 
său, drept real, opozabil erga omnes, inclusiv nudului proprietar. De asemenea, pe 
de o parte, uzufructuarul are obligaţia de a conserva substanța bunului (de aceea, 
uzufructul este un ius alienis rebus utendi, fruendi, salva rerum substantia), bun pe 
care, în principiu, va trebui să îl restituie nudului proprietar la încetarea uzufructului, 
iar, pe de altă parte, uzufructuarul nu are drept de dispoziție asupra bunului, prero- 
gativa aceasta rămânând nudului proprietar. De asemenea, vom vedea mai jos că, 
în dreptul nostru civil, uzufructul este conceput ca un drept cu caracter temporar. 

Pe baza celor arătate mai Sus, € „dreptul de uzufruct poate fi definit ca acel drept 
real principal, dezmembrământ al dreptului de proprietate privată, cu caracter tem- 
porar, care conferă unei persoane, denumită uzufructuar, dreptul de a se folosi de 
un bun şi de a-i culege fructele întocmai ca şi proprietarul acestuia, cu îndatorirea 
de a conserva substanța acelui bun! 


288. Precizare privitoare la reglementarea dreptului de uzufruct. Redactat 


şi intrat în vigoare în perioada începuturilor dezvoltării capitalismului în România în 
a doua jumătate a secolului al XIX-lea, fostul Cod civil de la 1864, după modelul 


'! jdem, p. 763. 

său francez de la 1804, conţinea, în principiu, reglementări cuprinzătoare privitoare 
la dreptul de proprietate şi la dezmembrămintele acestuia, printre care şi dreptul de 
uzufruct. Având în vedere dezvoltarea sectorului particular în economia țării din 
acea perioadă, dreptul de uzufruct a avut o aplicație practică corespunzătoare. 
Instaurarea fostului regim totalitar în România începând cu anul 1945 a condus la 
restrângerea treptată, până la limita de neconceput în prezent, a dreptului de 
proprietate privată, fie că se vorbea de proprietatea personală asupra bunurilor de 
uz şi confort personal, fie că se avea în vedere proprietatea „individuală” asupra 
unor bunuri mijloace de producție aparținând puținilor meşteşugari particulari şi 
țăranilor din zonele necooperativizate. Se ştie că, din fericire, chiar în acea perioa- 
dă, cu excepția Cărții privitoare la persoane şi la relațiile de familie, fostul Cod civil 
a rămas în vigoare până la abrogarea sa prin intrarea în vigoare a noului Cod civil 
la 1 octombrie 2011. Aşa fiind, deşi în perioada regimului totalitar dreptul de uzu- 
fruct era reglementat pe larg în fostul Cod civil, aplicațiile sale practice erau extrem 
de restrânse; la limită, el putea avea ca obiect casa de locuit, uneori terenul pe 
care aceasta se afla, precum şi unele bunuri de folosință îndelungată. Schimbarea 
realităților social-economice în țara noastră după anii 1989-1990 a condus la creş- 
terea accentuată, până la a deveni dominant, a sectorului privat în economie şi la 
lărgirea considerabilă a aplicării instituţiilor juridice corespunzătoare, un loc central 
revenind astfel dreptului de proprietate privată. 

Este evident că aceasta este şi situația dreptului de uzufruct, ca dezmembră- 
mânt al dreptului de proprietate privată, căruia redactorii noului Cod civil i-au 
acordat o atenţie deosebită, sistematizând şi precizând mai clar normele în materie 
cuprinse în fostul Cod civil şi adăugând elemente noi privitoare la bunurile ce pot 
face obiect al dreptului de uzufruct, cum ar fi valorile mobiliare, fondul de comerţ şi 
altele, posibilitatea numirii unui administrator al imobilelor date în uzufruct etc. 

Plecând, probabil, de la aceste considerente, ca normă tranzitorie în materie, 
spre deosebire de alte situații, art. 69 din Legea nr. 71/2011 privitoare la punerea 
în aplicare a noului Cod civil dispune că drepturile de uzufruct în ființă şi după intra- 
rea acestuia în vigoare se vor exercita potrivit dispoziţiilor sale, dacă nu se prevede 
altfel prin Legea nr. 71/2011. Într-adevăr, numai pentru unele efecte „punctuale” 
privitoare la dreptul de uzufruct, art. 70-74 din aceeaşi lege prevăd „altfel”, adică 
impun aplicarea dispoziţiilor în materie din fostul Cod civil unor drepturi de uzuiruct 
constituite înainte de intrarea în vigoare a noului cod, respectând numai în anumite 
situaţii regula tempus regit actum, după cum impun aplicarea dispoziţiilor sale indi- 
ferent de data constituirii uzufructului (de exemplu, art. 70 prima parte din Legea 
nr. 71/2011). 


289. Caracterele dreptului de uzufruct. În primul rând, este de reținut că, prin 
„separarea” exerciţiului atributelor dreptului de PrOBHSlale între uzufructuar şi nudul 
proprietar în modul arătat de însăşi definiția sa, 'uzufructul apare ca un dezmem- 
brământ al dreptului de proprietate privată; de asemenea, uzufructul este un drept 
real principal, cu existență de sine stătătoare, cu un conținut juridic specific, dat de 
înseşi atributele pe care le conferă titularului său. 

În al doilea rând, ca şi în situaţia existentă în Sistemul fostului Cod civi! în mate- 
rie, uzufructul este un drept real esențialmente temporar, potrivit art. 708 alin. (1) 
NCC, uzufructul în favoarea unei persoane fizice este cel mult viager, uzutructul va 

dura atâta vreme cât uzufructuarul va fi în viață.| Dacă uzutructul este constituit în 
favoarea unei persoane juridice, el va putea avea o durată de ce! mult 30 de ani, 
chiar dacă ar fi constituit cu depăşirea acestui termen, uzufructul în favoarea unei 
persoane juridice se va reduce de drept la 30 de ani [art. 708 alin. (2) NCCJ, 
această normă fiind imperativă, de ordine publică. Dacă nu a fost prevăzută durata 
uzufructului, cel constituit în favoarea unei persoane fizice se prezumă că este 
viager, iar cel care are ca beneficiar o persoană juridică se prezumă că este con- 
stituit pe 30 de ani [art. 708 alin. (3) NCC]. Desigur, nimic nu se opune ca părțile să 
convină o anume durată a uzufructului, dar, dacă uzufructuarul moare înainte de 
termenul stabilit de părți, uzufructul se va stinge la moartea acestuia. Şi în situația 
persoanelor juridice, părțile pot conveni asupra unui termen mai mic de 30 de ani. 
În privința uzufructului ce are ca beneficiar o persoană fizică şi este constituit până 
la data la care aceasta va ajunge la o anumită vârstă, art. 708 alin. (4) NCC dis- 
pune că e! va dura până la acea dată, chiar dacă beneficiarul ar muri înainte de 
împlinirea vârstei stabilite de părţi ca durată a uzufructului. 


290. Constituirea uzufructului. Potrivit art. 704 NCC, uzufructul se poate con- 
stitui prin act juridic, prin uzucapiune ori în alte moduri prevăzute de lege, dar nu- 
mai în favoarea unei persoane fizice sau juridice existente la data constituirii sale. 

| „Uzufructul se poate naşte prin acte juridice între vii sau prin acte juridice aaalliș 

respectiv prin testament. Prin act juridic uzufructul poate fi cu titlu oneros ori 
cu titlu gratuit şi se poate constitui direct ori indirect. Uzufructul se constituie în mod 
direct (per translationem) atunci când proprietarul transmite unei alte persoane pre- 
rogativelg specifice acestui drept, respectiv usus şi fructus, constituentul rămânând 
nud proprietar, în sens invers, uzutructul se constituie în mod indirect (per deduc- 
tionem) atunci când proprietarul bunului transmite numai nuda proprietate către o 
Dau = i PR . a pe E 
altă persoană, el rămânând a exercita, ca uzufructuar, atributele specifice acestui 
drept, usus şi fructus. 

Din moment ce art. 704 alin. (1) NCC impune, la constituirea uzufructului, res- 
pectarea dispoziţiilor în materie de carte funciară, aceasta înseamnă că uzufructul 
ce are ca obiect bunuri imobile trebuie încheiat în formă autentică, pentru a se 
putea face astfel înscrierea sa în cartea funciară. 

De asemenea, şi PriTlâgiăsal zu ructul poate fi constituit în mod direct sau 
indirect; astfel, testatorul poate transmite nuda proprietate asupra unui bun unui anu- 
mit moştenitor şi dreptul de uzufruct privitor la acelaşi bun către un alt moştenitor. 

Articolul 704 NCC prevede posibilitatea constituirii uzufructului prin uzucâpiune. 
Deşi nu este de exclus, un asemenea mod de dobândire a dreptului de uzufruct 
este mai greu a-şi găsi aplicații practice, deoarece presupune, prin ipoteză, că cel 
care stăpâneşte bunul în calitate de posesor, pe timpul prevăzut de lege spre a-l 
uzucapa, trebuie să fi exercitat acea posesie în calitate de uzufructuar, adică să 
aibă reprezentarea subiectivă că este un uzufructuar, şi nu un proprietar al bunului 
astfel stăpânit. 

În prezent, în ipoteza rară a eventualei dobândiri a dreptului de uzufruct prin 
uzucapiune, în privința imobilelor vor trebui respectate normele privitoare la uzuca- 
piunea extratabulară (art. 930 NCC), precum şi cele privitoare la uzucapiunea tabu- 
lară (art. 931 NCC), după cum uzufructul imobilului astfel grevat era ori nu înscris 
în cartea funciară. Cu atât mai puțin vedem aplicarea practică a dobândirii prin 

uzucapiune a dreptului de uzufruct privitoare la un bun mobil, dar, teoretic, într-o 
asemenea ipoteză, au a fi respectate dispoziţiile art. 939 NCC privitoare la uzu- 
capiunea bunurilor mobile. 

Potrivit art. 704 alin. (1) NCC, uzufructul poate fi constituit nu numai prin act 
juridic ori dobândit prin uzucapiune, ci poate fi constituit şi „în orice alte moauri pre- 
văzute de lege”. Astiel, potrivit dispoziţiilor noului Cod civil din materia prestației 
compensatorii acordate soțului reclamant în urma pronunțării divorțului din culpa 
exclusivă a soțului pârât, prestație de natură a compensa, pe cât posibil, un dez- 
echilibru semnificativ pe care divorțul l-ar determina în condiţiile de viață ale soțului 
care o solicită (art. 390 NCC), această compensație poate fi acordată şi sub forma 
unui uzufruct asupra unor bunuri mobile ori imobile care aparţin, în proprietate, 
debitorului ei [art. 392 alin. (1) partea finală NCC]. 

În schimb, în practica judiciară s-a statuat, credem cu valoare de principiu, chiar 
în sistemul fostului Cod civil, dar considerăm soluția aplicabilă şi în prezent, că, în 
absenţa înțelegerii părţilor, nu s-ar putea decide de instanță încetarea stării de 
coproprietate sau de indiviziune prin atribuirea nudei proprietăți unui coproprietar 
ori coindivizar şi a uzufructului asupra aceluiaşi bun ori asupra aceloraşi bunuri 
unui alt coproprietar ori coindivizari'i, ceea ce înseamnă că este exclusă constitui- 
rea uzufructului prin hotărâre judecătorească. 

Per a contrario, ni se pare justificată soluția mai veche a practicii judiciare potri- 
vit cu care nimic nu se opune ca uzufructul să rezulte dintr-un partaj voluntar”. 

! Articolul 704 alin. (2) NCC precizează că dreptul de uzuitruct poate fi constituit 
„numai în favoarea unei persoane existente”, fără a distinge între persoanele fizice 
ori juridice.) După cum s-a spus, în privința persoanei fizice, această dispoziție poa- 
te fi corelată cu cea cuprinsă în art. 36 NCC, care recunoaşte posibilitatea dobândi- 
rii de drepturi de către copilul conceput, cu condiția ca acesta să se nască viu, po- 
trivit adagiului infans conceptus pro nato habetur quotiens de commodis eius 
agitur, dreptul de uzufruct se poate naşte în favoarea copilului conceput, cu con- 
diția ca acesta să se nască viu. În situația persoanei juridice, art. 704 alin. (2) NCC 
are a fi raportat la prevederile art. 205 alin. (3) NCC, potrivit cu care, chiar dacă 
persoanele juridice supuse înregistrării vor avea capacitatea de a avea drepturi şi 
obligaţii de la data înregistrării lor, ele vor putea să dobândească drepturi şi să îşi 
asume obligații chiar până la înregistrare, respectiv de la data actului de înființare, 
dar numai în măsura necesară pentru ca persoana juridică să ia ființă în mod 
valabil. Aceasta înseamnă că o persoană juridică supusă înregistrării va putea să 
dobândească dreptul de uzufruct asupra unui bun ori asupra unor bunuri chiar de 
la data actului de înfiinţare, pe parcursul procesului de constituire, când se afirmă 
că ea are o capacitate de folosință limitată, dacă o asemenea dobândire este ne- 
cesară pentru ca acea persoană juridică „să ia ființă în mod valabi!”. 


291. Obiectul dreptului de uzufruct. Într-o formulare generală şi sub denumi- 
rea marginală „obiectul uzufructului”Yârt. 706 NCC dispune că „pot fi date în uzu- 
fruct orice bunuri mobile sau imobile, corporale ori incorporale, inclusiv o masă 
patrimonială, o universalitate de fapt ori o cotă-parte din acestea”. Practic, dreptul 


I'] A se vedea Trib. jud. Cluj, dec. nr. 384/1980, în R.R.D. nr. 11/1980, p. 64. 
2! A se vedea Trib. Suprem, s. civ., dec. nr. 758/1976, în R.R.D. nr. 10/1976, p. 64. 

de uzufruct poate avea ca obiect orice bun aflat în circuitul civil general, o masă 
patrimonială, o universalițate de fapt ori chiar o cotă-parte din astfel de universali- 
tăţi de drept ori de fapt.| De asemenea, pot forma obiect al dreptului de uzufruct 
bunurile din domeniul privat al statului ori al unităţilor sale administrativ-teritoriale, 
dar nu şi cele din domeniul public, deoarece dreptul de proprietate publică este 
inalienabil, deci nesusceptibil de dezmembrare... 

Divizarea patrimoniului unei persoane fizice în mai multe mase patrimoniale cu 
regim juridic distinct ca universalități de drept, în situaţii cum ar fi regimul matrimo- 
nial al comunității legale ori convenționale, existența unui patrimoniu profesional 
etc., ar permite constituirea dreptului de uzufruct asupra unei asemenea mase pa- 
trimoniale ori asupra unei cote-părți din aceasta. De asemenea, potrivit art. 706 
NCC, dreptul de uzufruct se poate constitui şi asupra unor universalități de fapt ori 
asupra unei părți din acestea, adică asupra acelor mase de bunuri care aparțin 
aceleiaşi persoane şi au o destinație comună stabilită prin voința titularului ori în 
temeiul legii [art. 541 alin. (1) NCC]. 

Tot privitor la obiectul dreptului de uzufruct, este de reținut că, potrivit art. 707 
NCC, uzufructul va purta şi asupra tuturor accesoriilor bunului dat în uzufruct, pre- 
cum şi asupra a tot ce se uneşte sau se încorporează în acel bun. Aşadar, în pri- 
mul rând, pornindu-se de la corelația existentă între bunul principal dat în uzufruct 
şi accesoriile sale, dispoziția evocată nu reprezintă altceva decât o aplicaţie in ter- 
minis a principiului potrivit cu care bunul accesoriu urmează soarta juridică a bu- 
nului principal, pe lângă care acesta există: accesorium sequitur principale. 

În al doilea rând, textul instituie regula potrivit cu care, pe durata uzufructului, 
orice se alipeşte la bunul dat în uzufruct ori se încorporează în acesta prin acce- 
siune profită uzufructuarului, chiar dacă dreptul de proprietate asupra bunurilor 
alipite ori încorporate va aparține nudului proprietar al bunului dat în uzufruct, bun 
cu privire la care s-a produs alipirea ori încorporarea prevăzută în text. 

Dacă, în principiu, bunurile date în uzutruct sunt bunuri neconsumptibile, numai 
astfel explicându-se obligaţia uzufructuarului „de a conserva” substanţa lor, nu mai 
puțin, ca şi în sistemul fostului Cod civil, noua lege fundamentală civilă permite şi 
constituirea uzufructului cu privire ia bunuri consumptibile;, uzufructul asupra unor 
asemenea bunuri poartă denumirea de cvasiuzufruct. Într-adevăr, potrivit art. 712 
NCC, cu denumirea marginală „cvasiuzufructul”, dacă uzufructul cuprinde, printre 
altele, şi bunuri consumptibile, cum ar fi bani, grâne, băuturi, uzufructuarul are 
dreptul de a dispune de ele, însă cu obligația de a restitui bunuri de aceeaşi can- 
titate, calitate şi valoare sau, la alegerea proprietarului, contravaloarea lor la data 
stingerii uzufructului. Enumerarea făcută de text a bunurilor ce pot forma obiect al 
cvasiuzufructului nu este limitativă. Prin raportare la obligaţia esențială a uzufruc- 
tuarului de a conserva substanța bunului primit în uzufruct, cvasiuzufructul are un 
caracter excepțional, în măsura în care dreptul de uzutruct ar avea ca obiect o 
universalitate de bunuri ori o fracțiune din aceasta, universalitate ce ar cuprinde, 
printre altele, şi bunuri consumptibile".. 

Practic, pe temeiul cvasiuzufructului, cvasiuzufructuarul va putea exercita toate 
atributele dreptului de proprietate asupra bunurilor astfel primite, inclusiv dispoziția 
juridică, ceea ce semnifică faptul că, într-o asemenea situaţie, nu se mai poate 


[1] A se vedea S. CERCEL, op. cit. (2012), p. 771. 

vorbi despre o dezmembrare a dreptului de proprietate, ci de o adevărată transmi- 
siune a acestui drept asupra bunurilor consumptibile către cvasiuzufructuar. La mo- 
mentul stingerii cvasiuzufructului, art. 712 NCC permite proprietarului bunurilor să 
aleagă între două soluții: sau să ceară să i se restituie „bunuri în aceeaşi cantitate, 
calitate şi valoare”, sau să ceară „contravaloarea bunurilor” la data stingerii cvasi- 
uzufructului. 


$2. Drepturile şi obligațiile uzufructuarului şi ale nudului proprietar 


2.1. Drepturile uzufructuarului 


„292. Folosința bunului. Potrivit art. 709 NCC, în lipsa unei stipulaţii contrare, 
! uzufructuarul are folosința exclusivă a bunului şi dreptul de a culege — chiar dacă 
textul nu precizează -— în proprietate fructele acestuia. | Constituirea dreptului de 
uzufruct semnifică pentru uzufructuar dobândirea prerogativelor specifice acestui 
drept real, prima dintre ele fiind folosința bunului care, în lipsa unei înțelegeri con- 
trare a părților, va fi exercitată de către uzufructuar,, 

Totuşi, dreptul de a folosi bunul este numai de natura uzufructului, nu de esența 
sa, astfel că părțile, respectiv uzufructuarul şi nudul proprietar, pot conveni asupra 
faptului ca, pe durata uzufructului, folosința bunului să se exercite în comun de 
către ei sau împreună cu o terță persoană. În măsura în care însă folosința bunului 
este exclusivă, aceasta va purta asupra întregului bun, asupra tuturor accesoriilor 
bunului, precum şi, aşa după cum am văzut mai sus, asupra a tot ce se uneşte cu 
bunul ori se încorporează în acesta pe durata uzufructului. Dacă uzufructul are ca 
obiect bunuri consumptibile, uzufructuarul dobândeşte, privitor la acestea, nu nu- 
mai folosința lor, ci şi posibilitatea de a le consuma el însuşi ori de a le înstrăina, cu 
îndatorirea de a restitui, aşa după cum am arătat, la sfârşitul cvasiuzufructului, sau 
bunuri de aceeaşi cantitate, calitate şi valoare, sau, la alegerea proprietarului, 
contravaloarea lor la data stingerii uzufructului. 

Articolul 713 NCC dispune că, în ipoteza în care uzufructul are ca obiect bunuri 
care, fără a fi consumptibile, se uzează ca urmare a folosinţei lor, uzutructuarul are 
dreptul de a le utiliza ca un bun proprietar, potrivit destinaţiei lor, caz în care el nu 
va fi obligat să le restituie la expirarea uzufructului decât în starea în care se vor 
afla la acea dată. Desigur, într-o asemenea situație, legiuitorul a avut în vedere 
uzura rezultată dintr-o folosință normală a bunului, potrivit destinaţiei sale, pe de o 
parte, pe de alta, din moment ce uzufructuarul trebuie să utilizeze bunul „ca un bun 
proprietar”, aceasta înseamnă că el trebuie să manifeste, în exercitarea actelor de 
folosință asupra acelui bun, grija specifică, raportată la obligația conservării substan- 
ței bunului, chiar dacă va fi vorba despre o „substanță” în starea dată de folosinta 
în discuţie. Tot ca un bun proprietar, uzufructuarul va putea dispune de acele bu- 
nuri care, fără a fi consumptibile, se deteriorează „rapid” prin utilizare; aceasta 
semnifică împrejurarea că, într-o asemenea ipoteză, uzufructuarul exercită dreptul 
de dispoziţie privitor la bunurile supuse „deteriorării rapide”, cu îndatorirea de a 
restitui nudului proprietar, la sfârşitul uzufructului, valoarea pe care ar fi avut-o 
bunurile la acea dată [art. 713 alin. (3) NCC]. 

Pe temeiul dreptului de uzufruct, uzufructuarul are dreptul să culeagă în proprie- 
tate fructele bunului ce formează obiectul dreptului său. Privitor la culegerea fruc- 


272 Drepturile reale principale 


telor, ca şi în sistemul fostului Cod civil român, noul Cod civil distinge între fructele 
naturale şi industriale şi fructele civile. Astfel, potrivit art. 710 NCC, fructele natura- 
le şi industriale neculese de nudul proprietar la momentul constituirii uzufructului, 
culese însă de uzufructuar după constituirea acestuia, vor aparține uzufructuarului. 
În sens invers, aceleaşi categorii de fructe neculese de uzutructuar până la stinge- 
rea uzufructului, dar percepute de nudul proprietar după această dată, se vor cu- 
veni acestuia; în ambele situaţii, niciuna dintre părţi nu este îndreptăţită să pretindă 
celeilalte despăgubiri pentru cheltuielile ocazionate de producerea lor. Cât priveşte 
fructele civile, art. 711 NCC dispune că acestea se cuvin uzufructuarului proporțio- 
nal cu durata uzufructului, „dreptul de a le putea pretinde dobândindu-se zi cu zi”. 
Aceasta înseamnă că fructele civile produse de bun până la momentul începerii 
uzufructului, dar nepercepute de nudul proprietar, i se vor cuveni, după cum, la 
încetarea uzufructului, fructele civile produse de bun, dar nepercepute de uzufruc- 
tuar, se vor cuveni acestuia. 

Tot privitor la dreptul uzufructuarului de a folosi bunul, art. 717-722 NCC conţin 
o serie de dispoziţii speciale care au în vedere modul în care uzufructuarul poate 
să facă acte de folosință asupra unor categorii speciale de bunuri date în uzutruct, 
respectiv modul de exploatare a pădurilor tinere, a pădurilor înalte şi alte drepturi 
ale uzufructuarului asupra pădurilor ce fac obiectul uzufructului, dreptul asupra 
pomilor fructiferi aflaţi pe terenul dat în uzufruct, dreptul asupra carierelor de piatră 
şi de nisip aflate în exploatare la momentul constituirii uzufructului, precum şi situa- 
ţia unor asemenea cariere ce nu au fost deschise la acea dată şi cea a comorilor 
ce s-ar putea descoperi în timpul uzufructului. Fără a intra în amănunte, trebuie să 
precizăm că, în privința exploatării pădurilor, inclusiv a arborilor ce se scot din 
pepiniere, uzufructuarul este ținut să respecte, întocmai ca şi proprietarul, normele 
legislației speciale în materid!!, pe de o parte; pe de altă parte, uzufructuarul este 
obligat să ţină seama de regulile pe care însuşi proprietarul le-a stabilit, tot prin lua- 
rea în considerare a normelor speciale privitoare la exercitarea folosinţei pădurilor — 
obiect al dreptului de uzufruct. Cât priveşte pomii fructiferi ce se usucă şi cei căzuți 
accidental, aceştia îi revin uzufructuarului, cu îndatorirea de a-i înlocui cu alții 
(art. 720 NCC). 

De asemenea, uzufructuarul are dreptul ca, în condiţiile legii, să folosească 
acele cariere de piatră şi de nisip aflate în exploatare la constituirea dreptului său, 
în aceleaşi condiţii în care erau folosite de către nudul proprietar; în schimb, uzu- 
fructuarul nu va avea niciun drept asupra carierelor nedeschise şi nici asupra 
comorii ce s-ar putea descoperi pe sau în bunul dat în uzufruct, pe timpul existenţei 
acestui drept. 


__293. Dreptul de cesiune a uzufructului. În sistemul noului Cod civil s-a renun- 
țat la caracterul intuitu personae, Incesibil al uzufructului. Într-adevăr, art. 714 NCC 
dispune că, în absenţa unei stipulaţii contrare, uzufructuarul va putea ceda dreptul 
său unei alte persoane fără acordul nudului proprietar, rămânând aplicabile dispo- 
zițiile în materie de carte funciară. Într-o asemenea situaţie, uzufructuarul va rămâ- 
ne dator față de nudul proprietar numai pentru obligaţiile ce îi reveneau pe temeiul 
uzufructului, născute înainte de cesiune, până la notificarea cesiunii nudului pro- 


I'] A se vedea dispozițiile în materie cuprinse în Codul silvic (Legea nr. 46/2008). 

prietar, uzufructuarul şi cesionarul vor răspunde solidar pentru îndeplinirea tuturor 
obligaţiilor față de nudul proprietar [art. 714 aiin. (2) NCC]. După notificarea cesiu- 
nii, cesionarul va fi ținut față de nudul proprietar de toate obligaţiile născute după 
notificarea ei, caz în care uzufructuarul nu va fi „descărcat”, ci va rămâne un fideiu- 
sor, adică un garant personal al nudului proprietar pentru îndeplinirea obligaţiilor 
asumate de cesionar ulterior notificării cesiunii uzufructului. După cesiune, dreptul 
de uzutruct va continua, după caz, până la împlinirea termenului iniţial pe care a 
fost constituit ori până la decesul uzufructuarului [art. 714 alin. (4) NCC). 

Potrivit art. 70 din Legea nr. 71/2011, toate dispoziţiile art. 714 NCC privitoare la 
cesiunea uzufructului se vor aplica indiferent de data constituirii sale; totuşi, în 
situația uzufructului constituit prin convenția părților încheiată anterior datei intrării 
în vigoare a noului Cod civil, uzufructul „este şi rămâne incesibil, mai puţin în cazul 
în care părțile convin altfel. 


294. Dreptul uzufructuarului de a închiria ori de a arenda bunurile primite 
în uzufruct. Deşi conceput ca incesibil în sistemul fostului Cod civil, dispoziţiile 
acestuia permiteau uzufructuarului să cedeze beneficiul (emolumentul) acestui 
drept către o terță persoană, uzufructuarul continuând a fi titularul dreptului de uzu- 
fruct, răspunzător în această calitate față de nudul proprietar privitor la soarta bu- 
nului dat în uzufruct. Dincolo de posibilitatea cesiunii uzufructului arătată mai sus, 
art. 715 alin. (1) NCC dispune că uzufructuarul are dreptul de a închiria sau, după 
caz, de a arenda bunul primit în uzufruct. Într-adevăr, prerogativa folosinţei bunului 
conferită uzufructuarului de dreptul de uzufruct poate fi exercitată de acesta în mod 
direct sau în mod indirect, prin intermediul unei alte persoane; această din urmă 
situație presupune posibilitatea pentru uzufructuar de a închiria ori a arenda, după 
caz, bunul dat în uzufruct. În definitiv, numai aşa se înţelege de ce dispozițiile co- 
dului reglementează modul de percepere a fructelor civile; acestea sunt veniturile 
produse de un anumit bun tocmai prin închirierea ori arendarea lui. Asemenea acte 
juridice civile se vor încheia de către uzufructuar fără a fi necesară obținerea con- 
simțământului nudului proprietar. În acelaşi timp, din moment ce uzufructul este un 
drept esențialmente temporar, uzufructuarul nu poate încheia astfel de acte decât 
pe durata existenței dreptului său; la încetarea uzufructului urmează să înceteze şi 
drepturile consimțite de uzufructuar pe temeiul unor acte juridice de închiriere ori 
de arendare a bunului în favoarea unor terțe persoane, nudul proprietar urmând a 
redobândi dreptul de folosință a bunului. Totuşi, art. 715 alin. (2) NCC precizează 
că locaţiunile privitoare la bunurile imobile încheiate de uzufructuar şi înscrise în 
cartea funciară vor fi opozabile proprietarului ori moştenitorilor acestuia, în situația 
stingerii uzufructului prin decesul său ori, după caz, după încetarea existenței per- 
soanei juridice titulare a unui uzufruct, până /a împlinirea termenului lor, dar nu mai 
mult de 3 ani de la momentul încetării uzufructului. În acelaşi timp, potrivit art. 715 
alin. (3) NCC, reînnoirile de închirieri de imobile sau de arendări făcute de uzufruc- 
tuar şi înscrise în cartea funciară înainte de expirarea termenului contractelor 
inițiale vor fi opozabile nudului proprietar şi moştenitorilor săi pe o perioadă de cel 
mult 6 luni în cazul închirierii ori, după caz, de un an în cazul arendării, dacă la da- 
ta stingerii uzufructului nu au fost puse în executare. În niciun caz însă închirierea 
Ori arendarea nu va putea dura mai mult de 3 ani de la data stingerii uzufructului. 

În sfârşit, art. 715 alin. (4) NCC dispune că, în cazul în care uzufructul s-a stins 
prin expirarea termenului, „Iocaţiunile încetează, în toate cazurile, odată cu stinge- 
rea uzufructului”. 

Privitor la aplicarea în timp a dispoziţiilor art. 715 alin. (2), (3) şi (4) NCC, art. 71 
din Legea nr. 71/2011 prevede că acestea se vor aplica numai în cazurile în care 
încheierea sau reînnoirea contractelor de locaţiune ori de arendare privitoare la 
bunurile date în uzufruct are loc după intrarea în vigoare a noului Cod civil. Aceasta 
înseamnă, per a contrario, că, pentru contractele de locațiune încheiate de uzu- 
fructuar în sistemul fostului Cod civil, se vor aplica dispoziţiile acestuia, respectiv 
art. 534 din acest cod, care prevedea posibilitatea pentru uzufructuar de a închiria 
bunul primit în uzufruct. 


295. Apărarea dreptului de uzufruct. Uzufructuarului i se recunoaşte dreptul 
de a-şi apăra dreptul de uzufruct împotriva oricărei persoane, inclusiv împotriva 
nudului proprietar, pe calea unei acţiuni denumite acțiunea confesorie de uzufruct, 
al cărei regim juridic urmează să îl precizăm la capitolul privitor la apărarea drep- 
turilor reale prin acțiuni de drept civil. 


2.2. Drepturile nudului proprietar 


296. Dreptul de a poseda bunul. Ca principiu general, drepturile nudului pro- 
prietar reprezintă concretizarea punerii în valoare a prerogativelor dreptului de pro- 
prietate ce rămân asupra sa, după constituirea uzufructului. Din acest punct de ve- 
dere, urmare a acestei operațiuni juridice privitoare la bunul dat în uzufruct, însăşi 
posesia acelui bun va fi „fragmentată” între nudul proprietar, acesta având, în mod 
evident, reprezentarea subiectivă că el continuă a stăpâni bunul corpore alieno, în 
calitate de nud proprietar, şi uzufructuar, care va stăpâni bunul, dar va avea o po- 
sesie cu elementul subiectiv corespunzător dreptului său de uzufruct. 


297. Dreptul de a dispune de bun. Urmare a constituirii uzufructului, nudul 
proprietar rămâne totuşi titularul unei prerogative esențiale a dreptului de proprieta- 
te, anume aceea a dispoziției, atât materială, cât şi juridică. În privința actelor de 
dispoziție materială, este de reținut că, din moment ce uzufructuarul este îndreptățit 
să culeagă numai fructele produse de bun, aceasta înseamnă că productele se 
cuvin nudului proprietar. Însă dreptul lui de a face eventuale acte de transformare 
privitoare la bunul dat în uzufruct este limitat de obligația de a respecta drepturile 
uzufructuarului, de a nu stânjeni cu nimic exerciţiul prerogativelor conferite uzufruc- 
tuarului de dreptul său real, opozabil erga omnes, inclusiv nudului proprietar. 

În schimb, nudul proprietar păstrează „în întregime” dreptul de dispoziție juridică 
asupra bunului dat în uzufruct, el poate să îl înstrăineze, să îl greveze cu drepturi 
reale de garanţie ori cu alte sarcini, dar, în caz de înstrăinare a bunului, aceasta se 
va face prin respectarea dreptului uzufructuarului; proprietarul va putea înstrăina 
ori greva numai nuda proprietate, al cărei titular rămâne prin constituirea uzufructu- 
lui. 


298. Dreptul de a-şi asigura apărarea nudei sale proprietăți. Nudul proprie- 
tar va putea să asigure apărarea acesteia pe calea unei acțiuni în revendicare, în 

ipoteza în care bunul dat în uzufruct a intrat fără drept în stăpânirea altei persoane; 
într-o asemenea situaţie, obiectul acţiunii în revendicare va privi nuda proprietate 
ca atare. Tot astfel, posesia pe care el o exercită asupra bunului în calitate de nud 
proprietar va putea fi apărată prin acțiunile posesorii îndreptate împotriva terţilor 
care i-o tulbură, iar nu împotriva uzufructuarului!'!. 


2.3. Obligaţiile uzufructuarului 


299. Obligaţia de a „conserva” substanța bunului. Conceput ca un drept 
esențialmente temporar şi conțerind uzufructuarului numai atributele usus şi fruc- 
tus, prin defținiţie uzufructuarul are obligația de a salva substanța bunului (sa/va 
rerum substantia), pentru a-l putea restitui nudului proprietar la încetarea uzufructu- 
lui. Împrejurarea că legea fundamentală civilă reglementează şi cvasiuzufructul, 
care conferă titularului acestuia dreptul de a „consuma” bunurile astfel primite, sau 
faptul că uzufructuarul poate, ca un bun proprietar, să înstrăineze bunurile care se 
deteriorează „rapid” nu pun în discuție obligația specifică ce revine uzufructuarului 
de păstrare a substanţei bunului. Chiar dacă, aşa după cum am văzut, art. 713 
NCC se referă la calitatea necesară de „bun proprietar” în unele situaţii speciale, în 
realitate credem că se poate vorbi de obligaţia uzufructuarului de a asigura folo- 
sința bunului „ca un bun proprietar” pe toată perioada existenţei dreptului de uzu- 
fruct. După cum s-a spus, această obligație apare ca prezentând fundamentul 
criteriului abstract sau obiectiv de apreciere a eventualei culpe a uzufructuarului „în 
cazul în care nudul proprietar ar pretinde despăgubiri pentru daunele pe care le-a 
suferit în timpul uzufructului”!?l. 


300. Obligaţia de a respecta destinația bunurilor. Reamintim că, potrivit 
art. 703 NCC, uzufructuarul are dreptul de a folosi bunul dat în uzufruct şi de a-i 
culege fructele, întocmai ca proprietarul acestuia. Deşi subînțeleasă de această 
formulare, art. 724 NCC impune uzufructuarului obligaţia de a folosi bunurile ce for- 
mează obiectul dreptului de uzufruct în aşa fel încât să asigure respectarea des- 
tinației date lor de către nudul proprietar, uzufructuarul nu va putea să transforme 
bunurile astfel primite ori să le schimbe destinaţia. De la această regulă există 
două excepții prevăzute de partea finală a textului citat, în sensul că uzufructuarul 
va putea schimba destinația dată de proprietar bunului asupra căruia poartă uzu- 
fructul atunci când: 

a) printr-o asemenea schimbare de destinaţie se asigură o creştere a valorii 
bunului. 

b) printr-o asemenea schimbare „cel puţin nu se prejudiciază în niciun fel inte- 
resele proprietarului (nudului proprietar). 

Aplicarea practică a acestor excepții va privi situații de fapt, ale căror realitate şi 
oportunitate urmează a fi determinate în fiecare caz în parte. 

Prin raportare la obligaţia esențială a uzufructuarului de a păstra substanţa bu- 
nului, noul Cod civil prevede şi alte obligații ale acestuia, /a momentul constituirii 
uzufructului, pe parcursul exercitării acestui drept, respectiv la stingerea sa. 


('] A se vedea V. STOICA, op. Cit. (2009), p. 220. 
2) jdem, p. 217. 

(801,Obligaţiile uzufructuarului la momentul naşterii uzufructului. Potrivit 
art. 723 NCC, uzufructuarul preia bunurile în starea în care acestea se află la data 
constituirii uzufructului; el nu va putea intra însă în posesia lor decât după inventa- 
rierea bunurilor mobile şi constatarea stării în care se află imobilele, cu excepția 
cazului în care uzufructul unui bun mobil este dobândit prin uzucapiune. Inventarul 
se întocmeşte în prezența nudului proprietar ori după notificarea lui cu privire la 
întocmirea acestuia. 

Îndatorirea impusă uzufructuarului de textul evocat, de inventariere a bunurilor 
mobile şi de a constata starea bunurilor imobile ce formează obiectul dreptului de 
uzufruct, trebuie privită prin prisma obligaţiei sale de restituire a bunului la înceta- 
rea uzufructului. Întocmirea actelor de inventariere a bunurilor mobile şi de consta- 
tare a stării imobilelor va fi de natură să permită părților să constate dacă uzufruc- 
tuarul a folosit bunurile în aşa fel încât să se asigure restituirea lor în starea nor- 
mală de folosință. Mai mult, legea prevede că această „obligaţie” a uzufructuarului 
are a fi îndeplinită în prezența nudului proprietar, iar dacă, din diverse motive, deşi 
„notificat” privitor la întocmirea inventarului, acesta nu va fi prezent, i se va notifica 
inventarul bunurilor mobile întocmit de uzufructuar. Acest inventar va cuprinde enu- 
merarea şi descrierea bunurilor mobile, cu menţionarea cantităţii, calităţii, gradului 
de uzură şi a oricărui alt element necesar determinării cât mai complete a stării în 
care acestea se prezintă la momentul constituirii uzufructului. La cvasiuzufruct va fi 
necesară şi menţionarea valorii bunurilor consumptibile primite de uzutructuar. 

inventarul poate fi întocmit sub forma unui înscris sub semnătură privată ori prin 
înscris autentic. Tot la fel se va proceda şi cu privire la constatarea stării imobilelor. 
Toate cheltuielile ocazionate de efectuarea acestor acte vor fi în sarcina uzufruc- 
tuarului, deoarece el este ținut de îndeplinirea obligaţiei impuse de lege. Cât timp 
această obligaţie nu este îndeplinită de către uzufructuar, nudu/ proprietar poate 
refuza predarea bunurilor asupra cărora s-a constituit uzufructul, considerându-se 
că va avea chiar un drept de retenție cu privire la predarea acelor bunuri, pe te- 
meiul art. 2495 NCC, chiar dacă uzufructuarul l-ar acționa în justiție, spre a-l obliga 
astfel la predarea bunurilor asupra cărora s-a constituit uzufructul, fără a se ajunge 


însă la pierderea dreptului de uzufruct sau la pierderea dreptului asupra fructelor 


ce i se cuveneau pe timpul „rezistenţei” sale la isi obligaţiilor de efectuare 
a inventarului şi/sau de constatare a stării imobilelor”. 

O a doua obligaţie ce revine uzufructuarului la momentul constituirii uzufructului 
este aceea de a constitui o garanție pentru îndeplinirea obligațiilor sale. Articolul 
726 alin. (1) NCC dispune că, în lipsa unei stipulații contrare, uzufructuarul este 
obligat să depună o garanție de natură a asigura îndeplinirea celorlalte obligaţii ce 


îi revin pe parcursul existenței uzufructului şi, mai ales, la încetarea acestuia. Din 


moment ce legea nu distinge, spre deosebire de reglementarea din fostul Cod civil, 
care obliga uzufructuarul „la a aduce cauțiune”, adică la constituirea unei garanții 
personale (fideiusiunea), în sistemul noului Cod civil garanţia poate fi atât reală — 
ipotecă imobiliară ori mobiliară —, cât şi personală, sub forma fideiusiunii. Nu vor fi 
obligaţi să constituie o asemenea garanţie vânzătorul şi donatorul care au vândut 
ori au donat un anumit bun, rezervându-şi pentru ei dreptul de uzufruct. Totuşi, 
chiar în situaţia în care uzufructuarul este scutit de aducerea garanţiei, instanța de 


('] A se vedea S. CERCEL, op. cit. (2012), p. 782. 


VII. Dezmembrămintele dreptului de proprietate 277 


judecată va putea dispune depunerea ei ori luarea unei alte măsuri conservatorii, 
dacă uzufructuarul, prin fapta sa ori prin starea de insolvabilitate în care se află, ar 
pune în pericol drepturile nudului proprietar (art. 726 alin. (2) şi (3) NCC]. 

Atent la protejarea drepturilor nuduiui proprietar, legiuitorul a prevăzut că, în 
situația în care uzufructuarul nu poate oferi o garanție, instanța de judecată va 
numi, la cererea nudului proprietar, un administrator al imobilelor şi va dispune ca 
fructele civile încasate şi sumele ce reprezintă contravaloarea fructelor naturale şi 
industriale percepute de uzufructuar să fie depuse la o instituție de credit aleasă de 
părți, caz în care uzufructuarul va fi îndreptățit să încaseze numai dobânda pro- 
dusă de acele sume [art. 727 alin. (1) NCC]. În aceeaşi situaţie, a inexistenţei unei 
garanții, nudul proprietar poate cere vânzarea bunurilor ce se uzează prin folosință 
şi depunerea sumelor astfel obţinute la o instituție de credit aleasă de părți, dobân- 
zile acestor sume urmând a reveni uzufructuarului. Cu toate acestea, uzufructuarul 
va putea cere să îi fie lăsate o parte din bunurile mobile necesare folosinţei sale şi 
familiei sale, cu obligaţia de a le restitui la stingerea uzufructului [art. 727 alin. (2) şi 
(3) NCC]; practic, într-o asemenea situație, uzufructuarul apare ca fiind scutit de 
obligația de garanție. 

Legiuitorul a mers chiar mai departe cu protejarea intereselor uzufructuarului în 
privința acestei obligații, dispunând că întârzierea în depunerea garanţiei nu va 
afecta dreptul uzufructuarului de a percepe fructele care i se cuvin la data constitui- 
rii uzufructului (art. 728 NCC). 

În orice caz, aşa după cum s-a observat, obligaţiile uzufructuarului la momentul 
constituirii uzufructului ţin de naşterea acestuia prin act juridic; ele sunt incompati- 
bile cu eventuala dobândire a uzufructului prin uzucapiune, oricât de teoretică ar fi 
această posibilitate. 


(302.J)Obligaţiile uzufructuarului pe timpul uzufructului. Asemenea obligaţii 
au îîf vedere asigurarea păstrării substanţei bunului, uzufructuarul urmând a-l! folo- 
si, aşa după cum am mai arătat, cu grija unui bun proprietar. Astfel, art. 729 NCC 
dispune că uzufructuarul este obligat să efectueze reparaţiile de întreținere a bu- 
nului; „reparațiile mari” vor fi în sarcina nudului proprietar, cu excepția situaţiei în 
care ele au fost determinate de neefectuarea la timp şi în mod corespunzător a re- 
parațiilor de întreținere, situaţie în care vor fi în sarcina uzufructuarului. 

Uzufructuarul este obligat să îl înştiințeze pe nudul proprietar despre necesita- 
tea efectuării reparațiilor mari [art. 730 alin. (1) NCC]. 

De asemenea, uzufructuarul va suporta toate sarcinile şi cheltuielile ocazionate 
de litigiile privitoare la folosința bunului, culegerea fructelor ori încasarea veniturilor 
acestuia, iar dacă bunul este asigurat, plata primelor de asigurare se va face de 
uzufructuar, pe toată durata uzufructului (art. 733 NCC). 

În sfârşit, legea îl obligă pe uzufructuar să aducă de îndată la cunoştinţa nudului 
proprietar orice uzurpare a fondului şi orice contestare a dreptuiui de proprietate, 
sub sancţiunea obligării saie „la plata de daune-interese”, adică la repararea preju- 
diciului rezultat din neanunţarea „de îndată” a nudului proprietar despre uzurpările 
ori contestările dreptului său ce provin de la un terț. 


( 303, Obligațiile uzufructuarului la încetarea uzufructului. La momentul înce- 
tănt uzufructului, uzufructuarul va fi ținut de obligaţia de restituire a bunului; de 

asemenea, el va trebui să îl despăgubească pe nudul proprietar dacă bunul dat în 
uzufruct a pierit ori s-a deteriorat din culpa sa. Astfel, potrivit art. 725 NCC, uzufruc- 
tuarul este obligat să îl despăgubească pe nudul proprietar pentru orice prejudiciu 
cauzat prin folosirea necorespunzătoare a bunurilor date în uzufruct, urmând a fi 
aplicate, într-o asemenea situație, principiile răspunderii civile delictuale (art. 1349 
NCC). 

În schimb, art. 731 NCC dispune că nici uzufructuarul şi nici nudul proprietar nu 
vor fi obligaţi „să reconstruiască ceea ce s-a distrus datorită vechimii ori dintr-un 
caz fortuit”. 

Articolul 736 NCC instituie o obligaţie distinctă în sarcina uzufructuarului în ipo- 
teza în care uzufructul poartă asupra unei turme şi aceasta piere. Precizăm că 
turma de animale, oricare ar fi aceasta, apare ca o universalitate de fapt, cu regi- 
mul juridic corespunzător. Potrivit art. 736 NCC, dacă turma dată în uzufruct a pierit 
în întregime din cauze neimputabile uzufructuarului, acesta va fi ținut să restituie 
numai pieile animalelor ori valoarea acestora!" iar dacă turma nu a pierit în între- 
gime, uzufructuarul va fi obligat să înlocuiască animalele pierite cu cele de prăsilă. 
Aşadar, în această din urmă ipoteză, deşi prăsiia animalelor s-ar cuveni uzufruc- 
tuarului, el va trebui să introducă în turmă prăsila necesară „reconstituirii” turmei, 
pentru că obiectul uzufructului este dat de un ansamblu de animale domestice ce 
constituie turma, ca universalitate de fapt, şi uzufructuarul are obligația să o men- 
țină în „starea” în care a primit-o, spre a o putea restitui nudului proprietar la în- 
cetarea uzufructului. 


304. Situația lucrărilor şi îmbunătățirilor făcute de uzufructuar pe timpul 
uzufructului. Articolul 716 NCC instituie o serie de reguli ce privesc soluționarea, 
la sfârşitul uzufructului, a raporturilor dintre uzufructuar şi nudul proprietar privitoare 
la lucrările şi îmbunătățirile pe care le-a făcut uzufructuarul, pe timpul uzufructuiui, 
cu privire la bunul pe care l-a avut în folosință, pe temeiul acestui drept. 

Astfel, textul dispune că, în primul rând, la încetarea uzufructului, uzufructuarul 
nu va putea pretinde vreo despăgubire pentru lucrările adăugate unui bun imobil, 
cu excepția situaţiei în care asemenea lucrări au fost necesare, adică acele lucrări 
care dacă nu ar fi fost făcute, s-ar fi ajuns la pieirea ori la deteriorarea bunului. De 
asemenea, uzufructuarul nu va putea pretinde nici contravaloarea îmbunătățirilor 
aduse unui bun mobil, chiar dacă, prin efectuarea lor, a sporit valoarea bunului. 
Mai mult, dacă lucrările ori îmbunătățirile privitoare la bunul dat în uzufruct au fost 
făcute fără încuviințarea nudului proprietar, dispoziţiile art. 716 alin. (2) permit 
acestuia să ceară obligarea uzufructuarului la ridicarea lor şi la readucerea bunului 
în starea în care i-a fost încredinţat la constituirea uzufructului. 

Totuşi, uzufructuarul va putea cere o indemnizaţie echitabilă pentru lucrările 
necesare adăugate, după cum va putea cere o asemenea indemnizație şi pentru 
celelalte lucrări adăugate sau pentru îmbunătățirile făcute cu încuviințarea proprie- 
tarului, dacă prin efectuarea lor a sporit valoarea bunului [art. 716 alin. (3) NCC]. 

În cazul în care uzutructuarul a făcut asupra bunului imobil lucrări autonome, în 
lipsa unei stipulaţii contrare a părţilor sau a unei dispoziții contrare a legii, urmează 


] Precizarea tăcută de text are în vedere împrejurarea că pielea animalului nu este un 
fruct al bunului, ci o parte a acelui bun. 

a fi aplicate normele legale din materia accesiunii imobiliare artificiale [art. 716 
alin. (4) NCCI. 


__2.4..Obligaţiile nudului proprietar 


305. Obligația de a suporta sarcinile şi cheltuielile proprietății. Articolul 735 
NCC dispune că cheltuielile şi sarcinile proprietăţii sunt suportate de nudul proprie- 
tar, iar atunci când acestea au fost suportate de către uzufructuar, nudul proprietar 
va fi obligat la rambursarea lor; când uzufructul a fost constituit cu titlu oneros, 
nudu! proprietar va datora uzufructuarului dobânda legală pentru sumele achitate 
de uzufructuar cu titlu de cheltuieli ori sarcini ale proprietății. Aceste dispoziții nu 
sunt de ordine publică, astfel că, prin acordul lor, chiar şi tacit, părţile pot stabili şi 
un alt mod de „repartizare” a acestor cheltuieli şi sarcini, fie- în sensul „preluării” lor 
de către uzufructuar, fie în sensul partajării lor între nudul proprietar şi uzufructuar. 


306. Obligaţia de a efectua reparațiile mari. Dacă reparațiile de întreţinere a 
bunului sunt în sarcina uzufructuarului, art. 729 alin. (2) NCC dispune că reparațiile 
mari trebuie să fie efectuate de către nudul proprietar. Potrivit art. 729 alin. (3) 
NCC, sunt reparații mari acelea care au ca obiect o parte importantă din bun, care 
implică o cheltuială excepțională, cum ar fi cele referitoare la consolidarea ori re- 
abilitarea construcțiilor în privința structurii de rezistenţă, zidurile interioare şi/sau 
exterioare, acoperişul, instalațiile electrice, termice ori sanitare aferente constructi- 
ilor, înlocuirea sau repararea motorului ori a caroseriei unui automobil ori a unui 
sistem electronic în ansamblul acestuia. Nimic nu se opune însă ca părțile să se 
înțeleagă să suporte împreună asemenea reparaţii ori ca ele să fie suportate de 
către uzufructuar. 

Atunci când, deşi înştiințat de uzufructuar [art. 730 alin. (1) NCC], nudul proprie- 
tar nu efectuează la timp reparațiile mari şi părţile nu au convenit asupra suportării 
lor împreună ori numai de către uzufructuar, acesta le va putea face pe cheltuiala 
sa, iar nudul proprietar va fi obligat să restituie contravaloarea lor până la sfârşitul 
anului în curs, contravaloare actualizată la data efectuării plăţii [art. 730 alin. (2) 
NCC]. Credem că părțile vor putea conveni şi asupra altui termen privitor la efec- 
tuarea acestei plăţi, norma nefiind de ordine publică. 


2.5, Drepturile şi obligaţiile uzufructuarului şi ale nudului proprietar în unele 
situaţii speciale 


“307. Precizări preliminare. Varietatea bunurilor ce pot forma obiect al uzufruc- 
tului şi, în special, posibilitatea ca uzufructul să poarte asupra unor valori mobiliare, 
cum sunt acțiunile şi obligațiunile societăţilor ori asupra unui fond de comerţ, nece- 
sitatea protejării drepturilor creditorilor atunci când uzufructul poartă asupra unor 
creanţe au determinat legiuitorul să prevadă ca fiind aplicabile în asemenea ipo- 
teze, într-un paragraf distinct al capitolului consacrat dreptului de uzufruct, anumite 
dispoziții speciale. În cele ce urmează, vom evidenția, în mod sintetic, aceste dis- 
poziții. 


('] Cu privire la aceste norme, a se vedea infra, nr. 433 şi urm. 

308. Opozabilitatea uzufructului asupra creanţelor; drepturile şi obligaţiile 
uzufructuarului în cazul uzufructului asupra creanţelor. Potrivit art. 737 NCC, 
când uzufructul va avea ca obiect o creanţă, acesta va fi opozabil terţilor în ace- 
leaşi condiții ca şi cesiunea de creanţă, cu îndeplinirea formalităţilor de publicitate 
prevăzute de lege. Constituirea unui uzufruct asupra unei creanţe are loc atunci 
când titularul ei, în calitate de cedent, constituie un uzufruct asupra acestei creanţe 
în favoarea altei persoane, denumită cesionar, creditorul cedent va îi nudul proprie- 
tar al creanţei, iar cesionarul care a primit creanţa în uzufruct va dobândi calitatea 
de uzufructuar cesionar, debitorul rămânând un debitor cedat. Practic, pe temeiul 
unei asemenea operațiuni juridice, uzufructuarul va dobândi usus şi fructus asupra 
creanței. Părţile convenției de cesiune sunt creditorul constituent al uzufructului şi 
uzufructuarul; debitorul cedat, prin esenţă „cedat” în mod temporar, deoarece drep- 
tul de uzufruct este un drept temporar, este un terţ față de acest act juridic. Pentru 
a fi opozabil terţilor, deci inclusiv debitorului cedat, textul citat impune îndeplinirea 
formalităţilor de publicitate din materia cesiunii de creanţă, respectiv dispoziţiile 
art. 1578 şi urm. NCC. 

Dacă debitorul acceptă constituirea uzuțructului asupra creanţei printr-un înscris 
sub semnătură privată, dar cu dată certă, aceasta semnifică împrejurarea că el a 
luat la cunoştinţă despre constituirea uzufructului şi va trebui să execute obligaţiile 
corespunzătoare existenţei acelei creanţe pe durata uzufructului, către uzufructuar, 
situație în care dreptul de uzufruct asupra creanţei va fi opozabil numai debitorului 
cedat. Aceeaşi va fi situaţia şi în ipoteza în care debitorul cedat primeşte o comuni- 
care scrisă a cesiunii creanţei făcute de către „nudul proprietar” cesionarului, co- 
municare ce se poate concretiza pe suport de hârtie ori în format electronic, prin 
care se va arăta identitatea cesionarului uzufructuar, va fi identificată în mod rezo- 
nabil creanța cedată şi se va solicita debitorului să plătească cesionarului uzufruc- 
tuar; în caz de cesiune parţială, va trebui indicată şi întinderea cesiunii (art. 1578 
NCC). 

Cât priveşte drepturile şi obligaţiile părților în cazul uzufructului asupra creanțe- 
lor, art. 738 NCC dispune că uzufructuarul are dreptul să încaseze capitalul şi să 
perceapă dobânzile creanței, cu obligaţia de a îndeplini toate actele necesare pen- 
tru conservarea ori încasarea dobânzilor. La rândul său, titularul dreptului de 
creanţă va putea face toate actele de dispoziție care nu sunt de natură a aduce 
atingere drepturilor uzufructuarului. După plata creanței, uzufructul va continua 
asupra capitalului rămas, cu obligaţia pentru uzufructuar de a-i restitui creditorului 
la stingerea uzufructului. Uzufructuarul este cel care suportă toate cheltuielile şi 
sarcinile referitoare la dobânzile produse de sumele de bani ce constituie capitalul 
dat în uzufruct. 


309. Uzufructul rentei viagere. Potrivit art. 739 NCC, când prin constituirea uzu- 
fructului uzufructuarul devine titularul unei rente viagere, e! are dreptul de a percepe, 
pe durata uzufructului său, veniturile produse de acea rentă, dobândite zi cu zi, 
obiectul rentei viagere fiind dat de sume de bani. Totuşi, la expirarea dreptului de 
uzufruct, uzufructuarul va fi obligat să restituie credirentierului constituent al uzufruc- 
tului veniturile încasate cu anticipație. Pentru a înțelege această dispoziție cuprinsă 
în partea finală a art. 739 NCC, trebuie să arătăm că, în lipsa unei stipulații exprese 
în actul de constituire a uzufructului sau în contractul de rentă viageră, art. 2248 

NCC permite uzufructuarului să primească ratele de rentă trimestrial, în avans şi 
indexate în funcţie de rata inflaţiei. Din moment ce, la încetarea dreptului său, uzu- 
fructuarul este obligat să restituie veniturile încasate cu anticipație, aceasta în- 
seamnă că, dacă el a primit plata în avans pe un trimestru, aşa cum legea îi per- 
mite, dar dreptul său de uzufruct încetează după prima lună a acelui trimestru, de 
exemplu, prin decesul său, moştenitorii săi vor fi obligaţi să restituie veniturile înca- 
sate anticipat pe celelalte două luni ale trimestrului respectiv. Dacă renta viageră 
se stinge din cauze proprii în cursul dreptului de uzufruct, uzufructuarul nu va avea 
nimic de restituit”! 


(310) Dreptul de a spori capitalul. Articolul 740 NCC dispune că dreptul de a 
spori capitalul ce constituie obiect al uzufructului, cum ar fi dreptul de a dobândi 
valori mobiliare, aparține nudului proprietar, iar uzutructuarul are numai dreptul de 
a exercita uzufructul asupra bunurilor astfel dobândite. Valorile mobiliare la care se 
referă textul citat sunt cele prevăzute de art. 2 alin. (1) pct. 33 din Legea nr. 297/2004 
privind piața de capital”, respectiv: acțiuni emise de societăţile reglementate de 
Legea nr. 31/1990 şi alte valori mobiliare echivalente ale acestora, negociate pe pia- 
ţa de capital; obligaţiuni şi alte titluri de creanţă, inclusiv titluri de stat, negociabile pe 
piața de capital; orice alte titluri negociate în mod obişnuit, care dau dreptul de a 
achiziţiona respectivele valori mobiliare prin subscriere ori prin schimb, dând loc la o 
decontare în bani, cu excepţia instrumentelor de plată. 


-311.)Dreptul de vot conferit de bunuri date în uzufruct. Acţiunile unei socie- 
tăți dau deținătorului lor drept de vot în adunarea generală a acţionarilor; cota-parte 
din dreptul de proprietate asupra unui bun dă dreptul de vot în adunarea generală 
a coproprietarilor etc. Ce se va întâmpla cu dreptul de vot aferent acestor bunuri, 
atunci când ele formează obiectul unui drept de uzutfruct? Răspunsul la această 
întrebare este dat de dispoziţiile art. 741 NCC, care distinge după cum dreptul de 
vot se exercită privitor la activitatea „obişnuită” a entităților juridice care dau un 
asemenea drept sau acesta se exercită în condiţii de natură a modifica „substanţa” 
bunului principal. Astfel, dreptul de vot aferent unei acțiuni sau valori mobiliare ori 
unei părţi indivize, unei cote-părţi dintr-o coproprietate sau dintr-un alt bun va apar- 
ține uzufructuarului, cu toate acestea, aparține nudului proprietar votul ce are ca 
efect modificarea substanței bunului principal, cum ar fi capitalul social sau bunul 
deţinut în coproprietate, ori schimbarea destinatiei acestui bun sau încetarea socie- 
tății, reorganizarea persoanei juridice ori, după caz, a unei întreprinderi cu privire la 
care există un drept de vot. Altfel spus, dacă dreptul de vot priveşte acte de con- 
servare ori de administrare privitoare la bunul dat în uzufruct, acesta va aparține 
uzufructuarului dacă dreptul de vot aferent bunului dat în uzutruct priveşte acte de 
dispoziție asupra bunului, dreptul de vot urmează a fi exercitat de nudul proprietar. 

Ca măsură de protecţie a terţilor, art. 741 alin. (3) NCC dispune că „repartiza- 
rea” exercitării dreptului de vot în alte condiţii decât cele arătate mai sus nu este 


(!] A se vedea S. CERCEL, op. cit. (2012), p. 713. 
2! M. Of. nr. 571 din 29 iunie 2004. 

opozabilă terţilor, afară dacă ei au cunoscut acea „altă repartizare” în mod 
1] 
pres 


7 312. Dreptul la dividende. Bunăoară, se ştie că acţiunile unei societăți dau 
dreptul la dividende. Cine le va încasa în ipoteza în care aceste acțiuni sunt date în 
uzufruct? Articolul 742 NCC prevede că dividendele a căror distribuire a fost apro- 
bată, în condițiile legii, de adunarea generală a acţionarilor în timpul uzufructului se 
vor cuveni uzufructuarului de la data stabilită de adunarea generală pentru distribu- 
irea lor, din acest moment, dividendele vor intra în patrimoniul uzufructuarului „ac- 
ționar” al societății. 


/313))Obligaţia nudului proprietar de a restitui sumele avansate de uzufruc- 
tuar. Potrivit art. 743 NCC, dacă uzufructuarul universal ori cu titlu universal 
plăteşte datoriile aferente masei patrimoniale dobândite în uzufruct sau aferente 
părții dintr-o masă patrimonială astfel dobândită, nudu/ proprietar va fi obligat să 
restituie, la stingerea uzufructului, sumele avansate, fără nicio dobândă. Dacă uzu- 
fructuarul nu plăteşte aceste datorii, nudul proprietar va putea, la alegerea sa, sau 
să le plătească el însuşi, sau să vândă o parte „suficientă” din bunurile date în 
uzufruct pentru a plăti datoria. Dacă nudul proprietar plăteşte aceste datorii, uzu- 
fructuarul îi va datora dobânzile aferente sumelor plătite pe toata durata uzufructu- 
lui [art. 743 alin. (2) ultima parte NCC]. 

Potrivit art. 743 alin. (3) NCC, legatarul uzufructului universal! ori cu titlu univer- 
sal va fi obligat să achite, în proporție cu obiectul uzufructului şi fără niciun drept la 
restituire, legatele cu titlu particular ce au ca obiect obligaţii de întreținere ori, după 
caz, rente viagere. Această obligaţie are în vedere situația în care atât uzufructul, 
cât şi obligaţiile de întreținere ori de rentă viageră au fost constituite prin testament. 
Dacă uzufructuarul nu îşi îndeplineşte obligația de plată a întreținerii ori a rentei 
viagere, creditorii au dreptul să urmărească bunurile date în uzufruct (art. 744 
NCC), ceea ce presupune posibilitatea pentru aceşti creditori de a vinde bunuri 
date în uzufruct şi îndestularea lor din prețul astfel obținut, cu Sil ai mal 
pentru partea de bunuri astfel înstrăinate, a însuşi dreptului de uzufructi?! 


“314, Uzufructul fondului de comerț. Fără a intra în amănunte, trebuie să reţi- 
nefii că, instituție specifică dreptului comercial, fondul de comerţ reprezintă un 
ansamblu de bunuri mobile şi imobile, corporale şi incorporale, cum sunt mărcile, 
brevetele de invenţii, vadul comercial şi alte asemenea, bunuri utilizate de un pro- 
fesionist pentru desfăşurarea activităţii sale, în scopul atragerii unei clientele şi al 
obținerii unui profit. Potrivit art. 745 NCC, în lipsa unei stipulaţii contrare, uzufructu- 
arul unui fond de comerț nu poate să dispună cu privire la bunurile ce compun 
fondul de comerţ în situaţia în care uzufructuarul ar dispune de aceste bunuri, el 
are obligaţia de a le înlocui cu bunuri similare şi de valoare egală. 

Fondul de comerț constituie o universalitate de fapt, astfel că această universa- 
litate, ca masă patrimonială de afectaţiune, poate fi dată în uzufruct. Aşa fiind, obli- 
gația uzufructuarului de a păstra substanța bunului fond de comerţ priveşte uni- 


Il A se vedea S. CERCEL, op. cit. (2012), p. 796. 
(2! jder, p. 798. 

versalitatea ca atare, principiu care explică pe deplin dispoziția legală evocată. Prin 
folosirea tuturor bunurilor care intră în componenţa fondului de comerţ, adică a 
însuşi fondului de comerţ, uzufructuarul urmăreşte obținerea unui profit, pe care îl 
va dobândi în proprietate, afară de o altă înțelegere încheiată cu nudul proprietar, 
pe temeiul căreia şi acesta va putea primi o parte din profit. Uzufructuarul rămâne 
liber să exercite activitatea comercială în aşa fel încât să mărească acest profit prin 
sporirea numărului de clienţi, deci a clientelei, şi prin organizarea cât mai eficientă 
a activității sale. El va putea să acţioneze împotriva celor care ar aduce atingere 
firmei ori emblemei comerciale, ca elemente ale fondului de comerț asupra căruia 
poartă uzufructul său. După cum, cedând uzufructuarului fondul său de comer, 
nudul proprietar se poate obliga față de acesta să nu instaleze un comerț având un 
obiect asemănător în aproprierea geografică a locului unde este situat fondul inițial, 
spre a nu face concurenţă noului titular al acestuia, în calitate de uzufructuar. 


ii 
* . 


$3. Stingerea uzufructului — 


315. Precizări preliminare. Pornind de la caracterul esențialmente temporar al 
dreptului de uzufruct, art. 746 alin. (1) NCC prevede modurile specifice de stingere 
a acestui drept, respectiv prin: 

„a)'moartea uzufructuarului ori, după caz, încetarea personalității juridice; 

b) ajungerea la termen; 

C), consolidarea, atunci când calitatea de uzufructuar şi de nud proprietar se 
întrunesc în aceeaşi persoană; 

d) renunţarea la uzufruct; 

e) neuzul timp de 10 de ani sau, după caz, timp de 2 ani în cazul uzufructului 
asupra unei creanţe. 

„Articolul 746 alin. (2) NCC precizează că uzufructul se va stinge prin decesul ori 
prin încetarea existenței juridice a uzutructuarului în cazul persoanelor juridice, 
chiar dacă termenul său nu s-a împlinit. De asemenea, dreptul de uzufruct se 
poate stinge şi ca urmare a efectelor produse prin aplicarea unor principii generale 
ale dreptului civil, cum este principiul potrivit cu care, desființtându-se cu efect retro- 
activ actul juridic ce constituie titlul de proprietate asupra unui bun al constituentului 
uzufructului, va conduce la desființarea uzufructului privitor la acel bun (resoluto 
iure dantis, resolvitur ius accipientis). Tot astfel, însuşi actul juridic de constituire a 
uzufructului poate fi desființat din anumite cauze, cu consecința repunerii în situația 
anterioară și a stingerii uzufructului astfel constituit, după cum stingerea uzufructu- 
lui poate rezulta şi din uzucaparea sau dobândirea proprietăţii bunului mobil asupra 
căruia se exercită uzufructul prin posesie de bună-credinţă de către un terţ. 

Dacă obiectul dreptului de uzufruct este un bun imobil, la stingerea sa urmează 
a fi avute în vedere şi dispozițiile în materie de carte funciară. 

În sfârşit, uzufructul se mai poate stinge prin abuzul de folosinţă din partea uzu- 
fructuarului şi prin pierirea bunului dat în uzufruct,_ 


316. Modurile specifice de încetare a uzufructului. Conceput atât în sistemul 
fostului Cod civil, cât şi în sistemul noului Cod civil ca un drept viager, uzuiructul se 
stinge la moarea uzufructuarului, din orice cauze şi la orice moment al vieţii s-ar 
produce aceasta, chiar şi dacă ar surveni imediat după constituirea uzufructului. 

Dacă uzufructuarul este o persoană juridică, dreptul de uzufruct va înceta /a data 
încetării personalităţii juridice a acesteia, produsă înaintea împlinirii celor 30 de ani 
pe cât poate fi constituit uzufructul în favoarea unei persoane juridice. Dacă uzu- 
fructul a fost constituit pe un termen determinat (ad diem), se va stinge /a împlini- 
rea acelui termen, afară de situaţia în care s-a stins anterior din alte cauze, precum 
renunțarea uzufructuarului, abuzul de folosință, moartea ori încetarea personalității 
juridice a uzufructuarului etc. 

Consolidarea presupune stingerea uzufructului în situația în care se întrunesc în 
ac&eaşi persoană atât calitatea de nud proprietar, cât şi cea de uzufructuar. Aceas- 
ta poate să se facă în privința nudului proprietar care „reprimeşte” bunurile date în 
uzufruct, privitor la uzufructuarul care primeşte şi nuda proprietate ori privitor la o 
terță persoană, care va primi atât nuda proprietate, cât şi uzufructul unui bun de la 
nudul proprietar şi de la uzufructuar. 

De asemenea, uzufructuarul poate renunța la dreptul său._Este posibil ca re- 
nunțarea să apară ca expresie a ufiei manifestări unilaterale de voinţă din partea 
uzufructuarului, exprimată în acest sens, uzufructuar care trebuie să aibă capacita- 
tea deplină de exerciţiu, renunțarea fiind irevocabilă, sau ca urmare a încheierii 
unui contract între părţi ce are un asemenea obiect, contractul de renunțare la uzu- 
fruct poate fi cu titlu gratuit, când apare ca o donaţie indirectă, ori cu titlu oneros. 
Dacă priveşte un bun imobil, renunțarea la uzufruct trebuie să fie făcută în formă 
autentică, spre a putea fi înscrisă în cartea funciară. În orice caz, în toate situaţiile, 
voinţa de a renunţa la dreptul de uzufruct trebuie să fie exprimată în mod clar şi 
neîndoielnic, deoarece, astfel cum dispune art. 13 NCC, renunțarea la un drept nu 
se prezumă. 

În sfârşit, pe cale principală, uzufructul se poate stinge prin neuz; pentru ca 
acest mod de stingere să opereze, uzufructuarul trebuie să nu facă acte de folo- 
sință asupra bunului pe care îl are în uzufruct timp de 10 ani, indiferent dacă acest 
bun este un mobi! ori imobil. Nu se cere ca uzufructuarul să uzeze personal de 
bun, el poate exercita actele de folosinţă şi prin intermediul unui terț, detentor pre- 
car, care ştie că exercită folosința pentru uzufructuar. 

Termenul de 10 ani este un termen de prescripţie extinctivă, astfel că va fi cal- 
culat potrivit regulilor generale în materie; el începe să curgă de la ultimul act de 
folosință făcut de uzufructuar asupra bunului, chiar şi când uzufructul nu este 
susceptibil decât de acte intermitente de folosință, cum ar fi uzufructul unei livezi 
de pomi fructiferi. Când uzufructul poartă asupra unei creanţe, termenul de neuz ce 
conduce la stingerea sa este de 2 ani. Desigur, existența neuzului va fi apreciată 
prin raportare la drepturile şi obligaţiile specifice acestui uzufruct; de exemplu, 
neîncasarea dobânzilor creanţei timp de 2 ani va conduce la stingerea uzutructului. 

Este de reținut că, potrivit art. 72 din Legea nr. 71/2011, dispoziţiile art. 746 
alin. (1) lit. e) privitoare la stingerea uzufructului prin neuz se vor aplica numai pri- 
vitor la drepturile de uzufruct constituite ulterior intrării în vigoare a noului Cod civil, 
respectiv după data de 1 octombrie 2011. 


317. Stingerea uzufructului în caz de abuz de folosință. Obligaţia de a con- 
serva substanța bunului şi aceea de a folosi bunul întocmai ca un bun proprietar 
exclud, prin ele însele, orice comportament al uzufructuarului de natură a reprezen- 
ta o folosință abuzivă a bunului sau de natură să conducă la degradarea acestuia. 


| 
| 

Dacă uzufructuarul exercită acte de folosinţă abuzivă a bunului, îi provoacă strică- 
ciuni ori îl lasă să se degradeze, intervenția nudului proprietar spre a pune capăt 
unei asemenea situații apare cât se poate de necesară. Aceasta este raţiunea 
pentru care art. 747 alin. (1) NCC dispune că uzufructul poate înceta la cererea 
nudului proprietar, atunci când uzufructuarul abuzează de folosința bunului, aduce 
stricăciuni acestuia ori îl lasă să se degradeze. Aşadar, un asemenea comporta- 
ment al uzufructuarului față de bun, în totală contradicţie cu obligaţiile ce îi revin 
pentru a asigura salvarea substanţei acestuia, dă dreptul nudului proprietar să 
ceară încetarea uzufructului pentru ceea ce se poate numi generic abuzul de folo- 
sință a bunului. Un astfel de abuz se poate concretiza atât în acțiuni ale uzufructu- 
arului, spre exemplu, prin producerea de stricăciuni bunului, cât şi în pasivitatea sa, 
cum ar fi întârzierea ori neefectuarea reparațiilor de întreţinere a bunului, reparații 
ce cad în sarcina sa [art. 729 alin. (1) şi (4) NCC], ori neinformarea nudului proprietar 
despre necesitatea efectuării reparațiilor mari, aşa cum îl obligă dispoziţiile art. 730 
alin. (1) NCC. De asemenea, poate avea semnificația unui abuz de folosință şi 
schimbarea destinaţiei bunului date de nudul proprietar, fără ca prin aceasta să se 
asigure o creştere a valorii sale (art. 724 NCC). Menţionăm faptul că, în situația 
unui Cvasiuzufruct, nu poate exista abuz de folosință a bunului, deoarece, aşa 
după cum am arătat, cvasiuzufructuarul dobândeşte dreptul de dispoziție asupra 
bunurilor astfel dobândite şi le poate consuma. 

Pornind de la faptul că stingerea dreptului de uzufruct prin abuz de folosinţă a 
bunului conduce la micşorarea patrimoniului uzufructuarului, cu consecinţa afectării 
intereselor creditorilor acestuia, art. 747 alin. (2) NCC dă posibilitatea creditorilor 
uzufructuarului să intervină în procesul ce are ca obiect încetarea uzufructului pen- 
tru abuz de folosință, pentru conservarea drepturilor lor. Mai mult, acelaşi text le 
permite să se angajeze la a repara ei stricăciunile produse bunului, după cum „pot 
oferi garanţii pentru viitor”. Aceste garanții pot fi reale ori personale. 

Încetarea uzufructului ca urmare a abuzului de folosință nu se produce de drept, 
ci prin hotărâre judecătorească. Potrivit art. 747 alin. (3) NCC, dacă instanţa, con- 
statând existența abuzului de folosință, va admite acţiunea nudului proprietar, va 
putea dispune, după împrejurări, fie stingerea uzufructului, fie preluarea folosinţei 
bunului de către nudul proprietar, cu obligația acestuia de a plăti uzufructuarului o 
rentă pe durata uzufructului. Dacă bunul dat în uzufruct este un imobil, pentru ga- 
rantarea plăţii acestei rente, instanţa va putea dispune înscrierea în cartea funciară 
a unei ipoteci asupra acelui imobil. 

În sfârşit, potrivit art. 73 din Legea nr. 71/2011 de punere în aplicare a noului 
Cod civil, prevederile art. 747 privitoare la încetarea uzufructului ca urmare a abu- 
zului de folosință a bunului sunt aplicabile şi în cazul unui uzufruct constituit înainte 
de intrarea în vigoare a noului Cod civil — 1 octombrie 2011 —, dacă abuzul de 
folosință a fost săvârşit ulterior acestei date. 


318. Stingerea uzufructului în caz de pieire a bunului. Pieirea bunului care 
formează obiectul dreptului de uzufruct, fără culpa uzufructuarului sau a nudului 
proprietar, va duce la stingerea uzufructului. În acest sens, art. 748 NCC dispune 
că uzufructul se stinge în cazul în care bunul a fost distrus în întregime dintr-un caz 
fortuit; când bunul a fost distrus numai în parte, uzufructul continuă asupra părții 
rămase din acesta. În toate cazurile, uzufructul va continua asupra despăgubiri 

plătite de terț, dacă bunul a pierit din culpa acestuia, sau, dacă bunul a fost asigu- 
rat, asupra indemnizaţiei de asigurare, afară de ipoteza în care această indemniza- 
ție este folosită pentru repararea bunului. 

Transferul uzufructului asupra despăgubirilor ori asupra indemnizaţiei de asi- 
gurare are semnificația unei subrogații cu titlu particular. Potrivit art. 74 din Legea 
nr. 71/2011, dispozițiile art. 748 alin. (2) NCC se aplică în toate cazurile în care 
bunul dat în folosință a fost distrus u/terior datei intrării în vigoare a noului Cod civil, 
respectiv 1 octombrie 2011. 


Secţiunea a 4-a. Dreptul de uz şi dreptul de abitaţie 


319. Precizări preliminare. Dreptul de uz şi dreptul de abitație sunt varietăţi ale 
dreptului de uzufruct. În ambele cazuri, titularul dobândeşte dreptul de a folosi 
lucrul şi de a-i culege fructele numai pentru nevoile lui şi ale familiei sale. 

Deosebirea dintre dreptul de uz şi cel de abitaţie derivă din obiectul lor: atunci 
când acest obiect este o casă de locuit, avem de-a face cu un drept de abitaţie. 
Dacă dreptul de abitație are aplicații practice, opțiunea legiuitorului de a menţine 
reglementarea dreptului de uz în noul Cod civil ni se pare discutabilă. Practic, până 
în prezent, nu am întâlnit veritabile aplicaţii ale acestui drept. 

În orice caz, dincolo de această observaţie, esenţială rămâne împrejurarea că 
atât dreptul de uz, cât şi cel de abitație constituie drepturi reale principale, dez- 
membrăminte ale dreptului de proprietate, opozabile erga omnes, inclusiv celui 
care a consimțit la constituirea lor. 

Dreptul de uz şi cel de abitaţie se constituie, se exercită şi se sting după regulile 
aplicabile uzufructului (art. 754 NCC). De asemenea, ele vor putea fi apărate pe 
calea acțiunilor confesorii de uz ori de abitaţie. 


320. Dreptul de uz. Articolul 749 NCC defineşte uzul ca fiind ace! drept rea! în 
virluteă căruia titularul său se poate folosi de lucru şi îi poate culege fructele 
naturale şi industriale numai pentru nevoile lui şi ale familiei, 

! El poate avea ca obiect bunuri mobile ori bunuri imobile, Pe temeiul dreptului de 
uz, uzuarul va exercita usus şi fructus asupra bunului primit şi va exercita posesia 
asupra acestui bun cu elementul psihologic specific exerciţiului dreptului său, în 
calitate de uzuar, şi nu de proprietar al acelui bun... 

|_Titularul dreptului de uz poate fi numai o persoană fizică, iar atributele pe care 
acesta le conferă sunt exercitate în limita nevoilor uzuarului și ale familiei sale. De 
asemenea, art. 749 NCC precizează că, pe temeiul dreptului de uz, uzuarul va 
putea culege în proprietate numai fructele naturale şi industriale produse de bunul 
dat în uz, ceea ce înseamnă că el nu va dobândi şi fructele civile. De altfel, art. 752 
NCC dispune, în mod expres, că bunul dat în uz nu poate fi închiriat ori, după caz, 
arendat, aşa încât uzuarul nu are cum să dobândească fructele civile ce ar putea fi, 
eventual, produse de acel bun. 


_321. Dreptul de abitație. Abitaţia este o variantă a uzufructului ori a uzului, 
care se deosebeşte de acestâa numai prin obiectul său, circumstanțiat, precis: o 
casă de locuit. Potrivit art. 750 NCC, titularul dreptului de abitaţie are dreptul de a 

locui în locuința nudului proprietar împreună cu soțul şi copiii săi, chiar dacă nu era 
căsătorit sau nu avea copii la data la care s-a constituit abitația, precum şi cu 
părinţii şi cu alte persoane aflate în întreținerea sa. | 


322. Constituirea dreptului de uz şi a-dreptului.de.abitație. Potrivit art. 751 
NCC, uzul şi abitația se pot constitui în temeiul unui act juridic sau prin alte moduri 
prevăzute de lege. Aşadar, aceste drepturi reale, dezmembrăminte ale dreptului de 
proprietate, se pot constitui atât prin acte juridice încheiate inter vivos, cu titlu gra- 
tuit sau cu titiu oneros, cât şi prin acte juridice mortis causa, respectiv prin testa- 
ment. 

| Constituirea lor se poate face atât direct, uzuarul ori titularul dreptului de abitaţie 
primind folosința bunului în limitele specițice fiecăruia dintre aceste drepturi, ori 
indirect, prin reținerea dreptului de folosință de către proprietar şi înstrăinarea 
nudei proprietăţi, grevată de dreptul de uz ori de abitaţie, către o terță persoană, În 
sistemul noului Cod civil, dacă uzul va avea ca obiect un bun imobil şi în cazul 
dreptului de abitație care, prin esenţa lui, priveşte un imobil, pentru a se constitui în 
mod valabil, actul juridic va trebui încheiat în formă autentică, pentru a putea fi 
înscris în cartea funciară (art. 888 şi art. 1244 NCC). 

Pentru situaţiile în care aceste drepturi s-au născut anterior intrării în vigoare a 
noului Cod civil, forma actului de constituire rămâne cea impusă de lege la momen- 
tul în care ele s-au născut, potrivit regulii generale în materie tempus regit actum. 

"Dreptul de uz şi dreptul de abitaţie se pot constitui şi prin testament în acest 
caz urmând a fi aplicate regulile prevăzute de lege în materia moştenirii testamen- 
tare, respectiv art. 1034 şi urm. NCC. 

„Privitor la constituirea dreptului de abitaţie prin convenţia părților, în practică, 
uneori, o asemenea constituire poate fi cuprinsă într-o convenţie a părților care are 
şi un alt obiect. De aceea, instanțele trebuie să cerceteze cu atenţie voința expri- 
mată de parte în actul încheiat, prin utilizarea regulilor de interpretare a actului 
juridic!'!, pentru a determina natura exactă a raporturilor dintre ele. Făcând o ase- 
menea judicioasă interpretare a voinţei părților, într-o speță soluționată sub regimul 
fostului Cod civil, în prezent abrogat, ale cărei coordonate însă au a fi aplicate şi în 
prezent, Curtea Supremă de Justiție, din examinarea termenilor unui contract de 
vânzare-cumpărare, a constatat că acesta cuprindea „două acte juridice distincte, 
încorporate în acelaşi înscris, şi anume, pe de o parte, contractul de vânzare-cum- 
părare, act translativ, având ca obiect proprietatea asupra unei case, celelalte con- 
strucții şi prețul, iar, pe de altă parte, convenția prin care părțile au constituit un 
drept de abitaţie viageră asupra unei camere, care este «titlul» abitației «prin voin- 
ța omului», ca act constitutiv al acestuia” (s.n., C.B.). Nerespectarea de către părți 
a celui de-al doilea act juridic cuprins în contractul încheiat prin care s-a constituit, 
în favoarea reclamantei, un drept imobiliar de abitație, chiar în cazul în care culpa 
cumpărătorilor ar fi fost dovedită, nu justifica soluţia instanțelor (inferioare) care au 
dispus rezoluțiunea contractului de vânzare-cumpărare, pentru că, spunem noi, 
cele două acte sunt, pe fondul lor, distincte, fiecare având un obiect propriu. De 


('! Cu privire la regulile de interpretare a actului juridic civil, a se vedea Gh. BELEIU, op. 
cit., p. 180-181; cu privire la interpretarea contractului, a se vedea C. SrăTEscu, C. BiRSAN, 
Teoria generală a obligaţiilor, Ed. All Beck, Bucureşti, 2000, p. 55 şi urm. 

aceea, mai departe, fosta instanță supremă a reținut exact că, „în vederea valorifi- 
cării dreptului său ce derivă din actul juridic având caracter constitutiv (al dreptului 
de abitaţie), încorporat în contractul încheiat în formă autentică, reclamanta avea la 
dispoziție, la alegerea sa, pentru a reintra în spaţiul locativ a cărui folosinţă şi-a re- 
zervat-o, fie o acțiune reală (confesorie), care îndeplineşte, pentru titularul unui drept 
de abitaţie, acelaşi rol pe care îl are acțiunea în revendicare pentru proprietar (s.n., 
C.B.), fie o acţiune personală, fondată pe actul juridic ce constituie titlul abitaţiei”!!]. 

În schimb, printr-o soluţie criticabilă, o curte de apel a respins acţiunea de eva- 
cuare a titularului dreptului de abitație pe care acesta şi-l rezervase cu privire la o 
locuinţă înstrăinată pârâtului, cu motivarea că acesta devenise proprietarul imobilu- 
lui ca urmare a contractului de vânzare-cumpărare încheiat cu vânzătorul devenit 
titularul dreptului de abitaţie”I. În nota critică ce însoţeşte decizia se arată, în mod 
judicios, că dreptul de abitație se caracteriza — şi se caracterizează şi în prezent — 
prin aceea că dă posibilitatea titularului să folosească, în calitate de titular al unui 
drept real, locuinţa care aparţine altei persoane. Acest drept poate fi constituit şi 
indirect, prin înstrăinarea de către proprietar a nudei proprietăţi, cu reținerea, pen- 
tru el, a dreptului de abitaţie. Ca atare, pe durata dreptului de abitaţie, nudul pro- 
prietar nu are dreptul să folosească locuința fără acordul titularului dreptului de abi- 
taţie, singurul îndreptățit să exercite atributul folosinţei locuințeil”. 

Privitor la dobândirea dreptului de uz şi de abitație prin uzucapiune, urmează a 
fi aplicabile dispozițiile în materie privitoare la dreptul de uzufruct. Dacă o aseme- 
nea dobândire ar putea fi concepută, ce! puțin teoretic, în privința dreptului de uz, 
este, practic, imposibilă în privința dreptului de abitaţie, deoarece aceasta ar în- 
semna ca o persoană să stăpânească o casă de locuit pe tot timpul necesar uzu- 
capiunii, dar să nu voiască a dobândi dreptul de proprietate asupra acesteia, ci nu- 
mai dreptul de abitaţie pentru el şi pentru familia sa, în sensul dispozițiilor art. 750 
NCC. 

În orice caz, la dobândirea prin uzucapiune a bunurilor imobile urmează a fi 
avute în vedere dispoziţiile noului Cod civil privitoare la uzucapiunea tabulară şi 
extratabulară, iar în privința bunurilor mobile pot fi aplicabile prevederile art. 939 
NCC privitoare la dobândirea proprietății lor prin posesie de bună-credință. 


323. Având în vedere posibilitatea întâlnirii lui în practică, menţionăm că, până 
la intrarea în vigoare a noului Cod civil, în sistemul dreptului nostru civil era recu- 
noscut un drept special de abitaţie în favoarea soțului supraviețuitor care nu avea o 
locuință proprie, drept ce a fost menţinut şi în noul Cod civil” 


[1] A se vedea C.S.J., s. civ., dec. nr. 1767/1992, în Dreptul nr. 10-11/1992, p. 114. 

'2] A se vedea C.A. laşi, dec. civ. nr. 656 din 30 aprilie 1999, în M. GAIŢĂ, M.M. PIVNICERU, 
OBugili, 8:23, 

5] jpidern. 

1] Potrivit art. 973 NCC, „(1) Soțul supravieţuitor care nu este titular al niciunui drept real 
de a folosi o altă locuință corespunzătoare nevoilor sale beneficiază de un drept de abitație 
asupra casei în care a locuit până la data deschiderii moştenirii, dacă această casă face 
parte din bunurile moştenirii. (2) Dreptul de abitaţie este gratuit, inalienabil şi insesizabil. (3) 
Oricare dintre moştenitori poate cere fie restrângerea dreptului de abitaţie, dacă locuința nu 
este necesară în întregime soțului supraviețuitor, fie schimbarea obiectului abitației, dacă 
pune la dispoziția soțului supraviețuitor o altă locuință corespunzătoare. (4) Dreptul de abi- 
tație se stinge la partaj, dar nu mai devreme de un an de la data deschiderii moştenirii. Acest 

Astfel, prin Legea nr. 319 din 10 iunie 1944!'! ce privea dreptul de moştenire al 
soțului supraviețuitor (art. 4), se recunoştea acestuia un drept de abitație asupra 
locuinței ce a aparținut soțului decedat, în următoarele condiţii: 

a) casa de locuit să facă parte din moştenire; 

b) soțul supraviețuitor să nu aibă o altă locuinţă proprie; 

c) dreptul putea fi menținut până la ieşirea din indiviziune şi, în orice caz, cel 
puţin un an de la decesul soțului său; 

d) dreptul de abitaţie înceta dacă soțul supraviețuitor se recăsătorea înainte de 
ieşirea din indiviziune. 

Soțul supraviețuitor nu era obligat să dea cauţiune pentru dreptul de abitație. 
Dreptul său nu putea fi nici cedat, nici închiriat. 

Ceilalţi comoştenitori puteau să ceară restrângerea dreptului de. abitație dacă 
locuința nu era necesară în întregime. De asemenea, ei puteau procura soțului 
supraviețuitor locuinţă în altă parte. 

Soțul supraviețuitor nu trebuia să devină, prin moştenire, proprietarul exclusiv al 
locuinţei, pentru că proprietarul nu poate avea un dezmembrământ asupra propriu- 
lui său bun, ceea ce înseamnă că, prin ipoteză, pentru a beneficia de acest drept 


legal de abitaţie, soțul supravieţuitor trebuia să vină în concurs cu alți moştenitorii? 


„324, Limitele dreptului de uz şi ale dreptului de abitație; obligația uzuarului 
şi a titularului dreptului de abitație. Potrivit art. 752 NCC, dreptul de uz şi dreptul 
de abitaţie nu pot fi cedate, iar bunul ce face obiectul acestor drepturi nu va putea 
fi închiriat sau, după caz, dat în arendă. (Declararea ca necesibile a dreptului de uz 
şi a dreptului de abitație apare cât se poate de logică, în perfectă concordanţă cu 
ceea ce reprezintă caracteristica esenţială a acestor dezmembrăminte ale dreptului 
de proprietate, anume exercitarea prerogativelor. pe care ele le conferă în limita 
asigurării necesităților titularilor şi ale familiilor lor. | 

În privința închirierii, respectiv, după caz, a arendării bunurilor ce formează obiec- 
tul drepturilor de uz şi de abitație, deşi art. 572 alin. (2) fostul C. civ. prevedea posi- 
bilitatea pentru titularul dreptului de abitație de a închiria partea de casă pe care nu 
o folosea, noul Cod civil a renunţat la această soluție, impunând in terminis nu 
numai imposibilitatea cedării lor, dar şi a închirierii ori arendării bunurilor cu privire 
la care s-a constituit un drept de uz ori un drept de abitație. 

Îndreptăţit a culege toate fructele naturale ori industriale produse de bunul primit 
pe temeiul dreptului de uz şi, respectiv, să ocupe întreaga locuință în cazul dreptu- 
lui de abitație, art. 753 NCC obligă pe titularul acestor drepturi „să plătească toate 
cheltuielile de cultură şi reparaţiile de întreținere întocmai ca şi uzufructuarul”. Prin 
cheltuieli „de cultură” au a fi înțelese acele cheltuieli făcute spre a se obţine fructele 
industriale produse de bun. În ipoteza în care titularul dreptului de uz sau al drep- 
tului de abitație este îndreptăţit să perceapă numai o parte din fructe ori să ocupe 


drept încetează, chiar înainte de împlinirea termenului de un an, în caz de recăsătorire a so- 
țului supraviețuitor. (5) Toate litigiile cu privire la dreptul de abitație reglementat prin pre- 
zentul articol se soluţionează de către instanța competentă să judece partajul moştenirii, 
care va hotărî de urgenţă, în camera de consiliu”. 

! Legea nr. 319/1944 a fost abrogată în mod expres prin dispoziţiile art. 230 lit. j) din 
Legea nr. 71/2011 privind punerea în aplicare a noului Cod civil. 

(2! A se vedea FR. DEAK, op. cit., p. 149-150. 

numai o parte din locuință, el urmează a suporta cheltuielile de cultură sau de 
întreținere proporțional cu partea de care se foloseşte. 

În rest, potrivit art. 754 NCC, regimul juridic al dreptului de uz şi al dreptului de 
abitaţie va fi dat de dispoziţiile art. 703-748 NCC privitoare la dreptul de uzufruct. 


— 


Secţiunea a 5-a, Dreptul de servitute | 


$1. Consideraţii generale 


325. Definiţie. Reglementat în prezent de art. 755-772 NCC, dreptul de servitu- 
te, ca drept real de sine stătător, dezmembrământ al dreptului de proprietate, are 
drept caracteristică esenţială împrejurarea că el este conceput ca servind „uzului şi 
utilității” unui fond, unui imobil. i 

Articolul 755 alin. (1) NCC defineşte servitutea ca fiind o sarcină „care grevează 
un imobil, pentru uzul sau utilitatea imobilului unui alt proprietar”. Această utilitate 
rezultă din destinaţia economică a fondului dominant sau constă într-o sporire a 
confortului acestuia [art. 755 alin. (2) NCC], ceea ce semnifică, în principiu, exploa- 
tarea sa, punerea sa în condiții mai bune prin instituirea unei servituţi, oricare ar fi 
aceasta. 

Spre deosebire de celelalte dezmembrăminte, care semnifică desprinderea 
unor atribute ale proprietății din „mâna proprietarului”, urmând ca ele să fie exerci- 
tate de alte persoane, servitutea este o simplă sarcină ce se impune ca o limitare a 
exerciţiului atributelor dreptului de proprietate de Sura titularul inițial, care, practic, 
nu pierde niciunul dintre ele prin instituirea servituțiii'! 


_328, Caracterele juridice ale dreptului de servitute. Ca drept real de sine 
stătător, servitutea are mai multe caractere juridice. 

'a) Servitutea este un arept real! imobiliar, caracter ce rezultă din faptul că ea se 
constituie numai în folosul şi, respectiv, sarcina unor imobile prin natura lor. Nici 
imobilele prin destinaţie şi nici cele prin obiectul la care se aplică nu sunt suscepti- 
bile de a forma obiectul dreptului de servitute. 

* b) Servitutea presupune, prin definiţie, existența a două imobile ce aparțin la doi 
proprietari diferiţi. 

Servitutea este constituită în profitul unui imobil pentru a asigura utilitatea aces- 
tuia, punerea lui în valoare. Imobilul în favoarea căruia se constituie se numeşte 
fond dominant, iar imobilul în sarcina căruia servitutea se constituie este denumit 
fand aservit. 

Cele două fonduri trebuie să aparțină unor proprietari diferiți, pentru că, dacă 
ele : aparţin aceluiaşi proprietar, acesta este liber să dea bunurilor destinaţia pe care 
O doreşte | Orice lucrare ar face proprietarul celor două fonduri, cu aparenţa de ser- 
vitute, constituie un mod de exercitare a dreptului său de proprietate, şi nu un dez- 
membrământ al acestuia. Pentru constituirea servituţii, legea nu impune ca cele 
două fonduri să fie neapărat învecinate, după cum este posibil ca servitutea să 
privească mai multe fonduri dominante şi mai multe fonduri aservite.| De aseme- 


I!] A se vedea E. CHELARU, op. cit. (2006), p. 264. 

nea, art. 758 NCC permite constituirea unei servituţi în vederea unei utilităţi viitoare 
a fondului dominant. O asemenea constituire se poate face prin act juridic, respec- 
tiv prin convenţia părților încheiată cu titlu oneros ori cu titlu gratuit sau prin tes- 
tament. Bunăoară, proprietarii vecini pot conveni ca unul dintre ei să nu planteze 
arbori mari la o distanță mai mare decât cea legală, pentru ca, în viitor, să nu fie 
umbrită cultura pe care o va realiza celălalt proprietar, devenit proprietar al unui 
i, = domina. pe terenul său. 
) Servitutea este un accesoriu al fondului căruia îi profită, urmând soarta aces- 
iul m drept real principal, dezmembrământ a! dreptului de proprietate, datorită 
caracterului său accesoriu prin raportare la dreptul de proprietate asupra fondului 
dominant, servitutea nu poate fi înstrăinată, urmărită sau ipotecată separat, ci nu- 
mai odată cu fondul dominant căruia îi profită. Ea rămâne ca o sarcină pentru 
utilitatea acestui fond, impusă fondului aservit, care, de asemenea, trebuie să su- 
porte servituţile ce îl grevează, indiferent cine ar fi proprietarul lui. 

Servitutea are un caracter perpetuu, care este o consecinţă a caracterului ei 
accesoriu. Ea are aceeaşi durată ca şi dreptul de proprietate. Perpetuitatea este 
însă de natura servituţii, şi nu de esența ei, pentru că părțile pot stabili prin con- 
venţie un termen limitat de exercitare a servituţii, dacă acest lucru este posibil 
„după natura lucrurilor”. De altfel, printre modurile de stingere a servituților, art. 770 
alin. (1) NCC enumeră ajungerea ei la termen. Pe de altă parte, proprietarul fon- 
dului dominant poate să renunțe la servitute. 

(e) Servitutea este indivizibilă, înțelegând prin aceasta că ea grevează întregul 
fond aservit şi profită întregului fond dominant. Dacă imobilul fond aservit aparține 
mai multor coproprietari, nu se poate constitui o servitute decât cu acordul tuturor 
coproprietarilor. În sistemul fostului Cod civil, în practica judecătorească s-a admis 
însă constituirea servituţii în favoarea unui imobil, fond dominant, coproprietatea 
mai multor persoane, cu acordul numai al unuia dintre coproprietarii acestuia, întru- 
cât actul de constituire le profită tuturori!l, Dimpotrivă, s-a decis că, faţă de caracte- 
rul indivizibil al servituții, ea nu poate fi constituită atunci când terenul pentru care 
se cere constituirea servituții ÎN nea obiectul coproprietăţii obişnuite a părților în 
dispută, care cer constituirea ei2l. Orice act prin care servitutea s-ar limita sau s-ar 
stinge nu poate însă emana de la unul dintre coproprietarii fondului dominant, 
pentru că servitutea priveşte întregul fond şi nu se poate stinge în parte. 


$2. Clasificarea servituţilor 


327. Criterii de clasificare. În sistemul noului Cod civil! român, clasificarea este 
făcută după mai multe criterii. 

'a)/După modul de exercitare, servituțile se împart în_continue şi necontinue 
(art. 761 NCC). Servituţile continue sunt acelea al căror exerciţiu este ori poate fi 
continuu, fără ca pentru aceasta să fie nevoie de un fapt actual al omului, cum ar fi 
servitutea de vedere ori servitutea de a nu construi, iar servituțile necontinue sunt 


1 A se vedea Trib. jud. Năsăud, dec. civ. nr. 423/1971, în R.R.D. nr. 6/1972, p. 165; 
Trib. Suprem, s. civ., dec. nr. 1168/1982, în R.R.D. nr. 18/1983, p. 60; Trib. Suprem, s. civ., 
dec. il 385/1989, în Dreptul nr. 1-2/1990, p. 127. 

21 A se vedea C.A. Cluj, s. civ., mun. şi asig. soc., min. şi fam., dec. nr. 909/A din 16 
aprilie 2004, în B.J. 2004, p. 120-122. 

acelea pentru exercitarea cărora este necesar un fapt actual al omului, cum ar fi 
servitutea de trecere cu piciorul ori cu un mijloc de transport. Aceasta înseamnă 
că, în cazul servituţilor necontinue, exercitarea dreptului de servitute trebuie să fie 
făcută prin acte succesive îndeplinite de proprietarul fondului dominant. Prin conti- 
nuitatea servituții nu trebuie să se înțeleagă exercițiul ei neîntrerupt, ci faptul că 
servitutea se exercită fără ca omul să fie obligat la acte succesive şi repetate de 
folosire a dreptului. Astfel, servitutea de vedere este o servitute continuă, dar 
aceasta nu înseamnă că titularul ei trebuie să stea tot timpul la fereastră, spre a 
demonstra continuitatea actelor sale. Tot la fel şi servituţile necontinue presupun 
exerciţiul lor normal după natura servituții. 


Ie felul de a se manifesta în exterior, servituţile se împart în aparente şi 

neăparente (art. 760 NCC). Cele aparente sunt recunoscute prin diferite lucrări 

“exterioare, iar cele neaparente nu impun, pentru existența lor, efectuarea unor lu- 
crări vizibile exiBrIST SUNTSSTTIuți aparente servitutea de vedere, cea de apeduct, 
iar neaparente interdicția de a planta sau de a zidi la o anumită distanță de fondul 
vecin sau cu depăşirea unei anumite înălțimi. Servituţile negative, prin însăşi na- 
tura lor, sunt neaparente. În acest sens, art. 760 NCC dispune că servituțile apa- 
rente sunt acelea a căror existență este atestată de un semn vizibil de servitute, 
cum ar fi o uşă, o fereastră, un apeduct, pe când servituţile neaparente sunt acelea 
a căror existență nu este atestată de vreun semn vizibil de servitute, cum ar fi ser- 
vitutea de a nu construi ori de a nu construi peste o anumită înălțime. 

Între clasificările menţionate există interferenţe, care permit asocierea lor. Ast- 
fel, pot exista: sermvituți continue şi aparente, cum este servitutea de vedere; servi- 
tuți continue şi neaparente, cum ar fi servitutea de a nu construi mai sus de înăl- 
țimea permisă de reglementările legale, în raport cu fondul învecinat; servituți ne- 
continue şi aparente, cum ar fi servitutea de trecere, atunci când ea se exercită pe 
un drum ori pe o potecă vizibilă; servituți necontinue şi neaparente, cum ar îi ser- 
vitutea de păşunat, servitutea de trecere când nu există drum sau potecă pentru 
exercitarea ei. 

Această combinare a celor două clasificări a fost utilă în dreptul nostru civil, 
deoarece, potrivit art. 623 C. civ. de la 1864, în prezent lil numai servituțile 
continue şi aparente puteau fi dobândite prin pzueagivieli şi numai pentru acestea 
se admitea că nu se pierd prin neutilizare. 

(ch După modul de exercitare a prerogativelor dreptului de proprietate de către 
cei doi proprietari — criteriu care, practic, exista, dar nu era pus în evidență în sis- 
temul fostului Cod civi! —, art. 762 NCC distinge între. servituțile poziti ve şi cele me= 

_gative. Astfel, sunt servituți pozitive acelea prin care proprietarul fondului dominant 
exercită o parte din prerogativele dreptului de proprietate asupra fondului aservit, 
cum ar fi în cazul instituirii unei servituți de trecere. În schimb, servituțile negative 
sunt cele prin care proprietarul fondului aservit este obligat să se abțină de la exer- 
citarea unora dintre prerogativele dreptului de proprietate asupra fondului său, în 
calitate de fond aservit, cum ar fi servitutea de a nu construi. Această clasificare 
prezintă importanță, deoarece, spre deosebire de sistemul fostului Cod civil în 
materie arătat mai sus, potrivit art. 763 NCC, prin uzucapiunea tabulară poate fi 


(1! A se vedea Trib. Suprem, s. civ., dec. nr. 1504/1976, în C.D. 1976, p. 57 şi urm. 

dobândit orice fel de servitute, pe când prin uzucapiunea extratabulară pot fi do- 
bândite numai servituţile pozitive. 


328. Fost criteriu de constituire. Din punctul de vedere al modului de consti- 
tuire, fostul Cod civil român de la 1864 clasifica servituțile în: 

— servituți naturale, adică acelea care se nasc din „situaţia naturală a locurilor”, 
cum sunt: servitutea de scurgere a apelor naturale, servitutea izvorului; servitutea 
de grănițuire, servitutea de îngrădire şi altele; 

— servituţi legale, adică cele care se stabilesc prin lege, pentru considerente de 
asigurare a posibilităţii de utilizare a unor fonduri sau în interesul comun al proprie- 
tarilor unor fonduri învecinate, cum sunt: servitutea privitoare la despărțiturile co- 
mune, adică zidul comun, şantul comun, gardul comun, servitutea privitoare la dis- 
tanta plantațiilor, servitutea de trecere; 

— servituți stabilite prin fapta omului, adică servituţile stabilite prin convenție, 
testament ori prin prescripţie achizitivă (uzucapiune). 

Această clasificare a fost practic unanim criticată în literatura română de specia- 
litate!]. Mai întâi, se observa că împărţirea în servituți naturale şi servituți legale 
este nejustificată, având în vedere că, în ambele cazuri, izvorul servituţii îl consti- 
tuia legea. Simpla situare a imobilelor nu este suficientă, prin ea însăşi, să dea 
naştere servituţii, decât dacă legea o prevede. Rezultă deci că şi aşa-zisele ser- 
vituți naturale sunt, în fond, tot servituți legale. 

În al doilea rând, se arăta că aşa-zisele servituți naturale şi servituți legale nu 
sunt, în fond, servituți propriu-zise. Ele nu sunt cu adevărat dezmembrăminte ale 
dreptului de proprietate, ci sunt, în ultimă analiză, un mod de determinare a însuşi 
conținutului dreptului de proprietate şi a limitelor de exercitare a acestui drept”. Ele 
apar ca obligații fireşti, care se impun proprietarilor unor bunuri imobile ca reguli 
aplicabile raporturilor de vecinătate, corespunzătoare cel puțin unor anumite nece- 
sități de ordin social. 

În realitate, servituți în adevăratul înțeles al cuvântului, ca dezmembrăminte ale 
dreptului de proprietate, erau considerate numai servituțile stabilite prin fapta omu- 
lui, în măsura în care nu sunt simple limitări ale exerciţiului dreptului de proprietate 
rezultate din raporturile de vecinătate”. Aşa după cum s-a precizat în literatura 
noastră juridică de specialitate, numai în măsura în care servituţile permit titularului 
fondului dominant să exercite prerogative ce țin de conținutul juridic al dreptului de 
proprietate asupra fondului aservit, ele constituie veritabile dezmembrăminte ale 
dreptului de proprietate privată”). 


1] A se vedea M.B. CANTACUZINO, Op. cit., p. 152-153; TR. LONAŞCU, S. BRĂDEANU, 0p. Cit., 
p. 132; C. STăĂTESCuU, C. BiRSAN, 0p. Cit. (1988), p. 254 şi urm.; L. Pop, op. cit. (2001), p. 202- 
203 Şi altele. 

După cum a decis în mod judicios o curte de apel în aplicarea dispoziţiilor art. 578 
fostul C. civ. în materie, servitutea de scurgere a apelor naturale ce era reglementată de 
acest text nu este o servitute propriu-zisă, ci o îngrădire a exerciţiului dreptului de proprieta- 
te, prin impunerea unui număr de obligaţii normale cu titlu de „reguli de bună vecinătate”, 
corespunzătoare unei necesități de ordin social, motiv pentru care rămâne o cvasiservitute 
cârmuită de lege; a se vedea C.A. Timişoara, s. | civ., dec. nr. 1174 din 25 septembrie 2013, 
în B.C.A. nr. 1/2014,p.9. 

%] A se vedea supra, nr. 81; a se vedea, de asemenea, V. STOICA, op. cit., vol. |, p. 524. 

'% A se vedea V. STOICA, 0p. cit., vol. |, p. 524. 

Toate acestea sunt raţiunile pentru care, în principiu, ceea ce se considera a fi 
în fostul Cod civil servituți naturale şi legale, dispoziţiile noului Cod civil le califică, 
în mod judicios, limite ale exerciţiului dreptului de proprietate privată, reglementân- 
du-le, aşa după cum am arătat, ca atare!” 


4 “s3. Constituirea servituților 


329. Precizare. În sistemul noului Cod civil, servituţile se pot constitui în temeiul 
unui act juridic ori prin uzucapiune, rămânând aplicabile dispozițiile în materie de 
carte funciară. Noul Cod civil nu mai reglementează un mod de dobândire ce era 
aplicabil în sistemul fostului cod, respectiv constituirea servituților prin destinația 
proprietarului. 


330. Constituirea servituților prin act juridic. Acesta este modul de constitui- 
re cu cea mai largă aplicație practică şi cuprinde stăbilirea servituților prin conven- 
ție sau prin testament. Convenţia poate fi cu titlu oneros ori cu titlu gratuit. 

În sistemul fostului Cod civil, până la intrarea în vigoare a Legii nr. 247/2005 
privind reforma în domeniile proprietăţii şi justiției, precum şi unele măsuri adiacen- 
te, forma actului juridic pe temeiul căruia servitutea se constituia era cea prevăzută 
de lege pentru validitatea acestuia. Astfel, dacă servitutea se constituia printr-un 
contract de donaţie, acesta trebuia încheiat în formă autentică; dacă se instituia 
printr-un act juridic între vii, cu titlu oneros, consensual, nu se cerea nicio condiţie 
de formă. 

Din moment ce forma actelor de înstrăinare a imobilelor şi de grevare a acesto- 
ra instituită de Legea nr. 247/2005, dispozițiile ei în materie fiind în prezent abroga- 
te expres prin art. 230 lit. aa) din Legea nr. 71/2011, era cea autentică, aceasta 
înseamnă că şi convențiile de constituire a dreptului de servitute trebuiau încheiate 
în formă autentică. Prin adoptarea prin noul Cod civil a sistemului caracterului 
constitutiv de drepturi al înscrierilor în cartea funciară şi împrejurarea că asemenea 
înscrieri se pot face numai pe baza încheierii actului supus înscrierii în formă 
autentică sub sancţiunea nulităţii absolute, după intrarea în vigoare a acestuia la 1 
octombrie 2011, convențiile de constituire a dreptului de servitute trebuie încheiate 
în formă autentică. 

Pentru convențiile încheiate anterior acestei date, în privința formei lor se vor 
aplica normele în vigoare la data încheierii (tempus regit actum), după distincțiile 
pe care le-am arătat. 

Privitor la dobândirea dreptului de servitute prin uzucapiune, este de reținut că 
în sistemul noului Cod civil s-a renunţat la caracterul „selectiv” al servituţilor care 
puteau fi dobândite astfel, respectiv numai cele continue şi aparente (art. 623 fostul 
C. civ.), art. 763 NCC dispunând că orice servitute poate fi dobândită prin uzucapi- 
une tabulară, adică deja înscrisă în cartea funciară, este adevărat, limitând totuşi 
dobândirea dreptului de servitute prin uzucapiune extratabulară, adică neînscrisă 
în cartea funciară, /a servituţile pozitive. În privința aplicării în timp a acestor dis- 
poziţii, art. 82 din Legea nr. 71/2011 privind punerea în aplicare a noului Cod civil 
prevede regula potrivit căreia ele se vor aplica numai dacă posesia aptă să con- 


('] A se vedea supra, nr. 69 şi urm. 

ducă la dobândirea dreptului de servitute prin uzucapiune a început după intrarea 
lui în vigoare. Aceasta înseamnă că, pentru posesia servituții începute înainte de 
această dată — 1 octombrie 2011 —, rămân aplicabile prevederile art. 623 fostul 
C. civ., potrivit cu care pot fi dobândite prin uzucapiune numai servituţile continue şi 
aparente. 

Odată constituit, dreptul de servitute va putea fi apărat printr-o acțiune specifică, 
numită acțiunea confesorie de servitute (art. 757 NCC), al cărei regim juridic îl vom 
analiza la capitolul consacrat apărării drepturilor reale principale. 


$4. Exercitarea servituților. Drepturile şi obligaţiile proprietarilor 


331. Exercitarea dreptului de servitute. Articolul 764 NCC dispune că modul 
de exercitare a servituții se dobândeşte în aceleaşi condiții ca şi dreptul de servitu- 
te. Această dispoziţie trebuie înțeleasă în sensul că nu există moduri generale de 
exercitare a dreptului de servitute; prin actul de constituire a servituţii, convenția 
părților ori testamentul, nu numai că ia naştere dreptul de servitute; acelaşi act 
trebuie să determine şi modul în care are a fi exercitată servitutea, exercitare ce 
urmează a se face în concordanţă cu ceea ce au prevăzut părţile în actul de con- 
stituire a servituţii. Dacă servitutea va fi dobândită prin uzucapiune, drepturile şi 
obligaţiile celor doi proprietari vor fi în concordanță cu modul în care proprietarul 
fondului dominant a exercitat posesia corespunzătoare servituţii asupra fondului 
aservit pe tot timpul prevăzut de lege, posesie aptă să ducă la dobândirea acelei 
servituți. Desigur, în privința ambelor moduri de dobândire urmează a fi aplicate şi 
dispozițiile specifice în materie ale legii fundamentale civile privitoare la drepturile 
şi obligaţiile proprietarilor. 


332. Obligaţiile în sarcina proprietarului fondului aservit. Articolul 759 
alin. (1) NCC precizează că prin actul de constituire se pot impune în sarcina 
proprietarului fondului aservit anumite obligaţii de natură a asigura uzul şi utilitatea 
fondului dominant, caz în care, sub condiția notării lor în cartea funciară, aceste 
obligaţii se transmit şi dobânditorilor subsecvenți ai fondului aservit. Este vorba 
despre obligaţiile ce exced modalităţilor de exercitare a dreptului de servitute!!!, prin 
raportate la natura servituții şi la bunul imobil cu privire la care se constituie ser- 
vitutea. Bunăoară, în cazul unei servituți de trecere, proprietarul fondului aservit se 
poate obliga față de proprietarul fondului dominant să efectueze lucrările de între- 
ținere a căii de trecere pe care o foloseşte numai acesta din urmă. Prin notarea ei 
în cartea funciară, obligația astfel asumată devine o obligație propter rem, de înde- 
plinirea căreia vor fi ținuți şi dobânditorii subsecvenți ai fondului aservit. Raţionând 
pe acelaşi exemplu, nu este de exclus ca aceeaşi obligație să fie asumată printr-o 
convenție încheiată între cei doi proprietari, în sensul că proprietarul fondului aser- 
vit se obligă numai față de proprietarul fondului dominant ca, pe o anumită perioadă 
de timp -— raportată la perpetuitatea de principiu a servituţii —, să asigure întreținerea 
căii de trecere. Obligaţia astfel asumată ține de un raport juridic obligațional stabilit 
între cele două părți, cu toate consecințele ce decurg din această calificare: opozabi- 
litate inter partes, răspundere pentru neexecutare, stingerea ei etc. 


["] A se vedea S. CERCEL, op. cit. (2012), p. 812. 

Cu privire la asumarea unor asemenea obligaţii propter rem privitoare la dreptul 
de servitute, în literatura de specialitate a fost criticată, pe drept cuvânt credem noi, 
o soluție de respingere a unei acțiuni în constatarea înstrăinării unui teren, cu moti- 
varea că în actul încheiat era inserată obligația respectării unei sermvituți de adăpare 
a animalelor, recunoscută anterior de vânzător în beneficiul unui terț, cumpărătorul 
opunându-se la exercițiul ei. Fiind vorba despre o obligaţie propter rem legată de 
dreptul de servitute amintit, în realitate ea s-a transmis noului dobânditor al fondului 
aservit, care era ţinut să o respecte!'!. 


333. Reguli privind exercitarea şi conservarea servituților. Sub această 
denumire marginală, art. 765 NCC dispune că, în lipsa vreunei prevederi contrare, 
proprietarul fondului dominant poate lua toate măsurile şi poate face, pe cheltuiala 
sa, toate lucrările necesare exercitării şi conservării servituţii. Aşadar, regula, de 
altfel supletivă, este aceea că suportarea acestor cheltuieli cade în sarcina proprie- 
tarului fondului dominant, care este îndreptățit, de asemenea, să ia toate măsurile 
necesare realizării aceluiaşi scop: exercitarea şi conservarea servituții. Dacă lucră- 
rile astfel efectuate sunt necesare şi profită atât fondului dominant, cât şi fondului 
aservit, textul dispune că cheltuielile legate de conservarea acestor lucrări au a fi 
suportate de către cei doi proprietari, proporțional cu avantajele obținute de fiecare 
dintre ei. 

În toate cazurile în care cheltuielile necesare pentru exercitarea şi conservarea 
servituţilor revin proprietarului fondului aservit, acesta se va putea exonera de în- 
deplinirea ei prin renunţarea la dreptul de proprietate asupra fondului aservit în în- 
tregime sau a părții din fondul aservit necesare exercitării servituții, în favoarea pro- 
prietarului fondului dominant, cu respectarea dispoziţiilor privitoare la cartea fun- 
ciară în materie (art. 766 NCC). Aşadar, apreciind că cheltuielile privind exercitarea 
şi conservarea servituţii la care s-a obligat au devenit împovărătoare pentru el, pro- 
prietarul fondului aservit va renunţa la dreptul său de proprietate asupra acestuia. 
Respectarea dispoziţiilor în materie privitoare la cartea funciară impune ca declara- 
ţia de renunțare să fie dată în formă autentică, spre a putea fi operată radierea 
dreptului de servitute în cartea funciară. 


334. Schimbarea locuiui exercitării servituții. Ca obligație generală, proprie- 
tarul fondului aservit trebuie să se abțină de la orice act ce ar limita ori ar împiedica 
exercițiul servituţii de către proprietarul fondului dominant. Astfel, el nu va putea 
schimba starea lucrurilor asupra cărora poartă servitutea, după cum nu va putea 
strămuta exercițiul acesteia în alt loc decât cel stabilit prin actul de constituire a 
servituţii sau după cum rezultă din eventuala ei dobândire prin uzucapiune [art. 767 
alin. (1) NCC]. Însă, dacă are un interes serios şi legitim de natură a justifica o ase- 
menea operaţiune, proprietarul fondului aservit va putea schimba locul prin care se 
exercită servitutea, în măsura în care exercitarea servituţii rămâne la fel de comodă 
pentru proprietarul fondului dominant (art. 767 alin. (2) NCC]). 


'] A se vedea Trib. Suceava, s. civ., dec. nr. 2167/1998, nepublicată şi critica acestei deci- 
zii, în P. PERU, Sinteză teoretică a jurisprudenţei Curţii de Apel Suceava în domeniul dreptului 
Civil şi al celui procedural civil (semestrul 1/1999), în Dreptul nr. 2/1999, p. 158. 

La rândul său, potrivit art. 768 NCC, proprietarul fondului dominant nu poate 
agrava situația fondului aservit şi nu poate produce prejudicii proprietarului fondului 
aservit prin exercitarea servituții. Bunăoară, în cazul în care fondul dominant se 
află în coproprietate, nu este de conceput ca fiecare coproprietar să pretindă o ser- 
vitute numai pentru el; ei trebuie să exercite aceeaşi servitute, cum ar fi cea de tre- 
cere, respectiv să folosească aceeaşi cale pentru a trece peste terenul ce consti- 
tuie fondul aservit. 

Cât priveşte obligaţia proprietarului fondului dominant de a nu produce prejudi- 
cii, prin exercitarea servituţii, proprietarului fondului aservit, cuprinsă în ultima parte 
a art. 768 NCC, ea ni se pare inutilă; în ipoteza cauzării unui prejudiciu prin exer- 
citarea servituţii, şi în lipsa prevederii evocate s-ar fi ajuns la obligarea acestuia la 
repararea prejudiciului astfel cauzat proprietarului fondului dominant, pe baza 
regulilor generale ale răspunderii civile delictuale, potrivit art. 1349 şi urm. NCC, 


335. Consecințele partajării fondului dominant sau a fondului aservit asu- 
pra servituților. Pornind de la caracterul indivizibil al dreptului de servitute, dar 
având a ţine seama de unele realităţi juridice, art. 769 NCC dispune că, în situaţia 
partajării fondului dominant, servitutea va putea fi exercitată pentru uzul şi utilitatea 
fiecărei părţi, fără însă ca prin aceasta să se agraveze situația fondului aservit. 
Dacă se împarte fondul aservit, servitutea va putea fi exercitată, pentru uzul şi 
utilitatea fondului dominant, pe toate părțile rezultate din împărțire, afară dacă un 
asemenea mod de exercitare ar fi de natură să agraveze situaţia fondului aservit 
sau să cauzeze prejudicii proprietarului fondului aservit. 

Cu toate acestea, în caz de partajare a fondului dominant, dacă servitutea este 
exercitată pentru uzul şi utilitatea exclusivă a uneia dintre părțile despărțite din 
fondul dominant, servitutea pentru celelalte părţi se va stinge. De asemenea, dacă 
în urma partajării fondului aservit servitutea nu se va putea exercita decât pe una 
dintre părțile desprinse din acest fond, servitutea asupra celorlalte părţi se stinge. 
Ambele situații reglementate de dispoziţiile art. 769 alin. (3) NCC reprezintă excep- 
ții de la principiul indivizibilităţii servituților. 


Ş5. Stingerea servituţilor 


336. Cauzele de stingere a servituţilor — enumerare. Având această denumi- 
re marginală, art. 770 alin. (1) NCC dispune că servituțile se sting pe cale principa- 
lă prin radierea lor din cartea funciară pentru una dintre următoarele cauze: 

consolidarea, produsă atunci când ambele fonduri ajung să aibă acelaşi pro- 
priețar; 
renunțarea proprietarului fondului dominant la dreptul său de servitute; 
C) ajungerea la termen, în ipoteza în care acesta a fost prevăzut în actul juridic 
de constituire a servituții; 
răscumpărarea, în cazul şi condițiile stabilite de dispoziţiile art. 772 NCC; 
'e) imposibilitatea definitivă de exercitare a dreptului de servitute; 
'f)'neuzul timp de 10 de ani; 
dispariția utilității acestora. 
otrivit art. 770 alin. (2) NCC, servitutea se va stinge prin exproprierea fondului 
aservit, dacă este contrară utilității publice căreia îi va fi afectat bunul expropriat. 

În afara acestor cauze de stingere expres prevăzute de lege, dreptul de servitu- 
te se va stinge şi ca urmare a rezoluţiunii, anulării ori revocării actului juridic pe 
baza căruia a fost constituit dreptul de servitute ori a fost dobândit bunul în folosul 
căruia este exercitat acest drept. 


337. Cauzele de stingere a servituţilor — continuare. Dacă ambele fonduri, 
respectiv atât fondul dominant, cât şi fondul aservit, ajung să fie, urmare a unei 
operațiuni juridice având acest efect, în proprietatea aceleiaşi persoane, dreptul de 
servitute se va stinge prin consolidare. Aceasta poate avea loc fie prin dobândirea 
proprietății fondului dominant de cătră proprietarul fondului aservit, fie invers, prin 
dobândirea proprietăţii fondului aservit de către proprietarul fondului dominant, fie, 
în sfârşit, când o altă persoană dobândeşte dreptul de proprietate asupra ambelor 
fonduri. 

| Stingerea dreptului de servitute are loc şi prin renunțarea titularului la acest 
drept. Renunțarea trebuie să fie expresă şi fără echivac, ea nu se poate prezuma.. 
Comportamentul proprietarului fondului dominant în sensul de a lăsa ca proprieta- 
rul fondului aservit să execute anumite lucrări pe acest fond de natură a îngreuna 
exercițiul dreptului de servitute nu semnifică renunțarea la dreptul său de servitute, 
el având posibilitatea apărării acestuia prin acţiunea confesorie de servitute. 

” Stingerea dreptului de servitute prin ajungere la termen presupune că prin actul 
juridic de constituire a servituţii cei doi proprietari au prevăzut un termen pe durata 
căruia va exista servitutea, JL a implinirea acestui termen, servitutea se va stinge, 
fără a mai fi necesar consimţământul titularului servituţii pentru radierea ei din 
cartea funciară, astfel cum prevăd dispoziţiile art. 885 alin. (2) NCC. 

„ Privitor la servitutea de trecere, noul Cod civil prevede un mod de stingere apli- 
cabil numai acesteia, anume răscumpărarea. Potrivit art. 772, servitutea de trecere 
va putea fi răscumpărată de către proprietarul fondului aservit dacă există o dispro- 
porție vădită între utilitatea pe care servitutea o procură fondului dominant şi incon- 
venientele ori deprecierea provocată fondului aservit. În caz de neînțelegere între 
părți privitoare la existența unei asemenea stări de fapt, instanța de judecată va 
putea suplini consimțământul proprietarului fondului dominant. La stabilirea prețului 
de răscumpărare, instanța de judecată va ţine cont de vechimea servituţii şi de 
schimbarea valorii celor două fonduri, evident, dacă aceasta s-a produs. 

Este posibil ca, pe parcursul existenței servituţii, să intervină o împrejurare de 
natură să împiedice exercitarea ei, dacă această împrejurare va avea caracter 
definitiv, astfel cum impune art. 770 alin. (1) lit. e) NCC, servitutea se va stinge 
pentru imposibilitatea definitivă de executare. Bunăoară, în practica judiciară au 
fost considerate îi fi asemenea împrejurări secarea fântânii spre care se trecea 
pentru a lua apă '' sau demolarea morii al cărei canal de scurgere a apei utilizate 
pentru funcționarea ei trecea pe terenul unei alte persoane!”. 

_Servitutea se stinge şi prin neuz, adică prin neexercitarea ei pe timpul prevăzut 
de le lege, respectiv 10 ani. Acest termen este un termen de prescripţie extinctivă 
care, potrivit art. 771 alin. (1), începe să curgă de la data ultimului act de exercitiu 


'] A se vedea Trib. Suprem, s. civ., dec. nr. 817 din 30 aprilie 1985, în C.D. 1985, p. 16-17. 
(2! A se vedea C.S.J., s. civ., dec. nr. 830 din 30 aprilie 1992, în Probleme de drept din 
deciziile Curţii Supreme de Justiție pe anii 1990-1992, p. 37. 

al servituților necontinue ori de la data săvârșirii primului act contrar servituții conti- 
nue. |Spre exemplu, în cazul servituții de trecere „cu piciorul ori cu mijloace de 
transport”, care este o servitute calificată chiar de art. 761 alin. (3) NCC ca necon- 
tinuă, termenul de 10 ani se va calcula de la data ultimului act de folosință, situație 
de fapt ce va putea fi dovedită cu orice mijloc de probă. Sau, în cazul servituții de a 
nu construi, calificată de art. 761 alin. (2) NCC ca servitute continuă, termenul de 
10 ani se va calcula din momentul în care proprietarul fondului aservit face primul 
„act contrar” acestei servituți, în sensul că ridică o construcție la o distanță mai 
mică decât cea pe care s-a angajat să o respecte față de fondul vecin. 

În cazul acestor servituți, de regulă, proba încălcării obligaţiilor asumate este 
mai lesnicioasă, având în vedere „manifestarea” lor prin semne exterioare, contrare 
conţinutului servituții. În orice caz, potrivit art. 771 alin. (2) NCC, exercitarea servi- 
tuții de către un coproprietar ori de către uzufructuar profită şi celorlalți coproprie- 
tari, respectiv nudului proprietar. 

Este de reţinut că, în privința aplicării în timp, potrivit art. 75 din Legea nr. 71/2011, 
dispoziţiile art. 770 alin. (1) lit. f) NCC privitoare la stingerea servituților prin neuz se 
aplică numai drepturilor de servitute constituite u/terior datei intrării acestuia în vigoare, 
respectiv 1 octombrie 2011. 

Dispariţia utilității servituții conduce la stingerea acesteia. O asemenea dispari- 
ție a utilității servituţii este dată tot de împrejurări de fapt, ce constau în modificări 
ale situaţiei celor două fonduri care a impus constituirea servituții în favoarea unuia 
dintre ele. Spre exemplu, introducerea alimentării comunale cu apă face inutilă 
menţinerea servituţii de a lua apă de la fântâna situată pe fondul vecin. 

De asemenea, am arătat că, potrivit art. 770 alin. (2) NCC, dreptul de servitute 
se stinge prin exproprierea fondului aservit, dacă servitutea apare ca fiind contrară 
utilității publice căreia îi va fi afectat bunul expropriat. Prin interpretarea per a con- 
trario a acestei dispoziții, în măsura în care servitutea va fi conformă utilității 
publice date fondului aservit, ea nu se va stinge. Potrivit art. 28 alin. (3) din Legea 
nr. 33/1994 privind exproprierea pentru cauză de utilitate publică, titularul dreptului 
de servitute expropriat are dreptulla despăgubiri. - 

Capitolul al VIli-lea. Apărarea dreptului 
de proprietate şi a celorlalte drepturi reale principale 


Secţiunea 1. Consideraţii generale 


338. Precizări prealabile. Dreptul de proprietate publică sau privată, precum şi 
celelalte drepturi reale principale reglementate în dreptul civil român sunt drepturi 
subiective care, ca oricare drept subiectiv, pot fi apărate prin diferite mijloace regle- 
mentate de diversele ramuri ce compun un sistem de drept. 

Cu referire la sistemul nostru de drept, reamintim că, potrivit art. 44 alin. (1) din 
Constituţie, dreptul de proprietate, precum şi creanțele asupra statului sunt garan- 
tate, iar cel de-al doilea alineat al aceluiaşi text al Constituţiei dispune în prima sa 
parte că „proprietatea privată este ocrotită în mod egal de lege, indiferent de titu- 
lar”. De asemenea, art. 136 alin. (5) din Constituţie proclamă principiul inviolabilită- 
ţii proprietății private, în condiţiile legii organice. 

Desigur, aceste dispoziţii constituționale alcătuiesc cadrul juridic de drept public 
de apărare a drepturilor reale principale, cu relevanţă în raporturile juridice „pe 
verticală, adică în raporturile între titularii acestor drepturi şi autoritățile publice”. 
După cum s-a subliniat în literatura juridică, alături de normele constituţionale 
există un ansamblu de norme de drept public, interne şi externe, ce au ca scop fie 
împiedicarea, fie înlăturarea încălcărilor acestor drepturi, în special cele care pun la 
dispoziţia titularilor lor anumite mijloace pentru apărarea lor, precum excepția de 
neconstituționalitate, acţiunea în contencios administrativ, procedurile de urmărire 
penală, procedurile penale desfăşurate în fața instanțelor de judecată, procedurile 
desfăşurate în fața unor autorități naţionale de control şi de reglementare a activi- 
tăților din diverse domenii ale vieții social-economice, procedurile desfăşurate în 
faţa unei Sia Tele zi [eg cum sunt Curtea Europeană a Drepturilor Omului 
de la Strasbourg?! ori Tribunalul de Primă Instanță şi Curtea de Justiție a Uniunii 
Europene. 

În dreptul civil interesează însă, în primul rând, acele mijloace de apărare a 
drepturilor reale principale care pornesc de ia trăsătura esenţială a raporturilor juri- 
dice civile, inclusiv cele procesuale, de egalitate juridică a părților. Într-o asemenea 
poziție poate apărea şi o autoritate publică, în ipoteza în care o persoană fizică sau 
o altă persoană juridică pretinde, pe calea unei acțiuni civile, restituirea unui bun 
luat fără temei juridic ori repararea unui prejudiciu produs bunurilor ce formează 
obiectul drepturilor reale principale. 

De asemenea, pe o poziţie de perfectă egalitate juridică se află şi „particularii”, 
anume persoanele fizice, persoanele juridice altele decât cele „guvernamentale” şi 
chiar, în anumite situații, grupuri de particulari, cu statul, în procedurile intentate în 


II A se vedea V. STOICA, op. cit. (2009), p. 456. 
(2 /bidem. 

fața Curţii de la Strasbourg privitoare la încălcări ale drepturilor reale principale 
săvârşite de autoritățile acestuia. 


339. Mijloace de drept civil de apărare a drepturilor reale principale. Atunci 
când ne referim la mijloacele de apărare a drepturilor reale principale, avem în 
vedere acele acţiuni prin care titularul acestor drepturi tinde să înlăture atingerile ce 
sunt aduse dreptului său şi să ajungă la restabilirea lui. 

Mijloacele juridice de apărare a drepturilor reale principale sunt variate şi nume- 
roase. Ele ar putea fi cuprinse în două mari categorii: 

a) mijloacele- juridica nespecifice de apărare a acestor drepturi. Astfel sunt, de 
exemplu: acțiunile născute din contracte — în legătură cu executarea lor, cu răs- 
punderea pentru neexecutare etc.; acțiunea în repararea prejudiciilor cauzate prin 
fapte ilicite; acţiunea rezultată din îmbogățirea fără justă cauză; acțiunile în anulare 
şi nulitate a actelor juridice etc. Direct sau indirect, în măsura în care prin aceste 
acțiuni sunt înlăturate anumite atingeri ale drepturilor reale principale, ele constituie 
mijloace de apărare a acestor drepturi. Întrucât acţiunile menţionate nu se înteme- 
iază direct şi nemijlocit pe drepturile reale principale, ci pe anumite drepturi de 
creanță, ele se încadrează în teoria generală a obligaţiilor civile, depăşind sfera 
teoriei drepturilor reale; 

ț b) mijloace jucidiee-specitice-de-apărara a. drepturilor reala principale. În această 
categorie intră acele acțiuni care se întemeiază direct pe drepturile reale principale, 
fiind însoțitoare nemijlocite ale lor. Având ca temei juridic înseşi aceste drepturi, ca 
drepturi reale principale, acțiunile din această categorie sunt acţiuni reale, înte- 
meiate pe dreptul de proprietate privată ori pe dreptul de nudă proprietate privată; 
acțiunea în revendicare întemeiată pe dreptul de proprietate publică, acțiunea con- 
fesorie prin care se apără dezmembrămintele dreptului de proprietate privată, res- 
pectiv dreptul de superficie, dreptul de uzufruct, dreptul de uz, dreptul de abitaţie, 
dreptul de servitute; acțiunea negatorie, acţiunea în grăniţuire!”. 

De asemenea, titulari pot apăra posesia conferită de aceste drepturi pe calea 
acțiunilor posesorii. 

În rândul tuturor acestor acţiuni, rolul central revine acțiunii în revendicare. 

În sfârşit, drepturile reale principale pot i apărate şi prin acţiunile specifice pu- 
lară, acțiunea în justificare tabulară şi acţiunea în rectificarea înscrierilor în cartea 
funciară. 


Secţiunea a 2-a. Acţiunea în revendicare întemeiată 
pe dreptul de proprietate privată 


61. Definiție. Caracterizare generală 


' 
340. Definiție. Acţiunea în revendicare este acea acțiune reală prin care pro- 
prietarul, care a pierdut stăpânirea bunului său, cere restituirea acestui bun de la 


"! A se vedea, pentru jurisprudența în materie, E. Roşu, Acţiunea în revendicare. Practi- 
că judiciară, Ed. Hamangiu, Bucureşti, 2006. 

cel care îl deţine fără temei juridic. Este adevărat că, adeseori, acțiunea în reven- 
dicare este acțiunea prin care proprietarul neposesor pretinde restituirea bunului 
său de la posesorul neproprietar. 

Totuşi, este de observat că această definiție nu îşi regăseşte termenii în cazul 
acţiunii în revendicare pe care se recunoaşte că o poate intenta proprietarul împotri- 
va detentorului precar a! unui bun aflat în stăpânirea acestuia. Într-adevăr, prin ipo- 
teză, detentorul precar deține bunul pentru proprietar, în temeiul unui act juridic 
încheiat cu el; el nu are animus sibi habendi şi totuşi refuză restituirea bunului. 
Deşi, în mod firesc, într-o asemenea situaţie, proprietarul are la dispoziţie o acţiune 
personală, izvorâtă din contractul pe care l-a încheiat cu detentorul precar, i se re- 
cunoaşte şi posibilitatea intentării împotriva acestuia a unei acţiuni în revendicare. 
Aşa fiind, într-o astfel de ipoteză, se verifică numai primul termen al definiției sin- 
tetice a acțiunii în revendicare, în sensul că ea este intentată de proprietarul nepo- 
sesor, dar nu împotriva posesorului neproprietar, ci împotriva detentorului precar. 

Aceasta este raţiunea pentru care, mult mai exact, art. 563 alin. (1) NCC preve- 
de că proprietarul unui bun poate intenta acţiunea în revendicare atât împotriva 
posesorului, cât şi împotriva unei alte persoane care stăpâneşte bunul revendicat 
şi că el are dreptul, dacă este cazul, la despăgubiri. 

În schimb, ni se pare mai greu de înțeles „precizarea” pe care a ţinut să o facă 
legiuitorul în art. 563 alin. (3) NCC, potrivit cu care dreptul de proprietate dobândit 
cu bună-credinţă, în condiţiile legii, este pe deplin recunoscut. După cum s-a ob- 
servat!!, în mod judicios credem, această dispoziție este inutilă şi inexactă. Este 
inutilă, deoarece, în măsura în care, prin aplicarea dispoziţiilor legale în materie, 
cum ar fi cele ale art. 937 NCC privitoare la dobândirea proprietăţii unui bun mobil 
prin posesia de bună-credință, a fost dobândit dreptul de proprietate asupra unui 
bun, acele dispoziții sunt suficiente prin ele însele spre a se constata că şi-au pro- 
dus efectele avute în vedere de lege. Dispoziţia cuprinsă în art. 563 alin. (3) NCC 
este şi inexactă, deoarece dreptul de proprietate se bucură de protecţie indiferent 
dacă, în condiţiile legii, el a fost dobândit chiar cu rea-credință, cum este cazul uzu- 
capiunii extratabulare, aplicabilă dobândirii proprietăţii unui imobil neînscris în car- 
tea funciară. 

În doctrină s-a spus că inserarea acestei prevederi în cuprinsul unui text consa- 
crat acţiunii în revendicare nu face altceva decât să sublinieze faptul că acțiunea în 
revendicare formulată împotriva unei persoane care a dobândit dreptul de proprie- 
tate asupra unui bun ca efect al posesiei de bună-credinţă urmează a fi respinsă şi 
că, pe de altă parte, acest posesor poate intenta o acţiune în revendicare chiar şi 
împotriva fostului proprietar al bunului? 

Acţiunea în revendicare este cel mai energic mijloc de apărare a dreptului de 
proprietate, pentru că ea apare ca posibilitatea juridică ce îi permite titularului să îşi 
apere dreptul său real asupra bunului şi să pretindă restituirea iui de la cel care îl 
stăpâneşte fără temei. 


('] A se vedea E. CHELARU, 0p. cit. (2012), p. 628. 
(2 jbidem. 

341. Caracterele juridice ale acțiunii în revendicare. Din însăşi definiţia ei re- 
zultă că acțiunea în revendicare este o acțiune reală, petitorie şi imprescriptibilă!"!. 

Acţiunea în revendicare este o acţiune. reală, deoarece ea însoţeşte, apără şi se 
întemeiază pe însuşi dreptul real d8 proprietate. Prin aceasta, ea se deosebeşte, 
de exemplu, de o simplă acțiune contractuală în restituirea unui bun încredințat 
unei persoane, acțiune al cărei temei îl constituie nu dreptul de proprietate, ci obli- 
gaţia de restituire născută din contractul intervenit între cele două persoane. 
Această din urmă acţiune are ca temei un drept de creanță şi deci face parte nu din 
categoria acțiunilor reale, ci din aceea a acțiunilor personale. 

Acţiunea în revendicare este o' acțiune petitorie/ Prin aceasta ea se deosebeşte 
de acțiunile posesorii. Pe când acțiunea posesorie tinde numai la păstrarea sau 
redobândirea posesiei materiale, fără a se preocupa de existența dreptului de pro- 
prietate al posesorului, revendicarea, ca acţiune petitorie, tinde să stabilească 
direct existența dreptului de proprietate al reclamantului, redobândirea posesiei ca 
urmare a revendicării este numai un efect accesoriu al acestei acțiuni. Sau, aşa 
cum s-a decis de instanța supremă, acțiunea în revendicare fiind acea acțiune prin 
care proprietarul neposesor cere restituirea bunului de la posesorul neproprietar, 
ea priveşte, soluționarea unui conflict între părți care poartă asupra dreptului de 
proprietate!?. 

Acţiunea în revendicare este, în principiu, limprescriptibilă.| Această trăsătură 
rezultă din caracterul perpetuu ai dreptului de proprietate; din moment ce însuşi 
dreptul subiectiv este perpetuu, în mod logic acțiunea specifică prin care el este 
apărat are a fi considerată imprescriptibilă sub aspect extinctiv. Dreptul proprietaru- 
lui de a cere restituirea bunului său de la cel care îl deţine fără temei nu se stinge, 
oricât ar dura pasivitatea sal?l. 

În prezent, art. 563 NCC dispune limpede că dreptul la acțiunea în revendicare 
este imprescriptibil, cu excepția cazurilor în care legea dispune altfel. 

Împrejurarea că, în condițiile prevăzute de lege, posesorul unui bun poate do- 
bândi dreptul de proprietate asupra acelui bun nu poate conduce la o altă conclu- 
zie; achizitiv, dreptul de proprietate este prescriptibil. 

la caracterul imprescriptibil al acțiunii în revendicare există două exceptii 

za art. 859 alin. (2) NCPC (art. 520 fostul C. proc. civ.), acțiunea în re- 

vendicare a unui bun imobil dobândit prin adjudecare, în urma executării silite imo- 
biliare, prin licitație publică se prescrie în termen de 3 ani de la data înscrierii 
actului în cartea funciară; 

art. 572 NCC prevede că proprietarul unui teren smuls „brusc” de o apă curgă- 
toare şi alipit la un teren riveran poate să îl revendice de la proprietarul riveran la 
care s- ; sl alipirea în termen de un an de la data „faptului”, după expresia textu- 
lui citat“! 


['! A se vedea L. Pop, L.M. HAROSA, op. cit., p. 310; O. UNGUREANU, C. MUNTEANU, op. cit. 
(2005), p. 271. 

'2] A se vedea C.S.J., s. civ., dec. nr. 1976/2000, în Dreptul nr. 11/2001, p. 192. 

3! A se vedea L. PoP, L.M. HAROSA, op. cit., p. 311-312; O. UNGUREANU, C. MUNTEANU, Op. 
cit. (2008). p. 431; V. Sroica, op. cit. (2009), p. 461. 

In realitate, termenul de 1 an prevăzut de art. 572 NCC este un termen de decădere — 

a se vedea infra, nr. 428; situația juridică prevăzută de text, prin ea însăşi, rămâne o excep- 
ție de la caracterul imprescriptibil al acțiunii în revendicare. 

342. Condiţii de exercitare 'joțunea în revendicare poate fi exercitată de 
către titularul dreptului de proprietate asupra bunului revendicat. Privitor la această 
condiție, multă vreme practica judecătorească corespunzătoare sistemului fostului 
Cod civil a precizat faptul că reclamantul într-o asemenea acțiune trebuie să fie 
proprietar exclusiv al acestui bun, ceea ce înseamnă că acțiunea în revendicare nu 
ar putea fi intentată de către un proprietar aflat în indiviziune. După cum se arată 
într-o decizie a Tribunalului Suprem, „atât timp cât durează starea de indiviziune, 
drepturile coproprietarilor asupra bunului respectiv fiind nedeterminate, ei nu pot să 
pretindă un drept exclusiv asupra părţilor ce li se cuvin, decât numai după înfăptui- 
rea partajului, când fiecare va primi în exclusiva sa proprietate partea ce i se 
cuvine. De aici rezultă că un coindivizar nu poate revendica un bun indiviz mai 
înainte de înfăptuirea partajului, deoarece acțiunea în revendicare presupune un 
drept exclusiv şi determinat, drept pe care nu îl poate avea un coindivizar decât 
prin efectul partajului”!? 

Încă înainte de adoptarea noului Cod civil, această practică a fost pusă în discu- 
ție atât în literatura noastră juridică de specialitate, cât şi în jurisprudența Curţii 
Europene a Drepturilor Omului, instanța europeană considerând că o asemenea 
jurisprudenţă naţională este de natură să încalce dreptul reclamantului la un pro- 
ces echitabil, garantat de art. 6 parag. 1 din Convenţie, sub aspectul accesului la 
justiție. De altfel, chiar înaintea cenzurării soluției jurisprudenţei instanţelor noastre 
judecătoreşti de către Curtea Europeană de la Strasbourg, în doctrină s-a susținut 
convingător necesitatea unui reviriment jurisprudenţial, în sensul recunoaşterii 
posibilității introducerii acțiunii în revendicare a unui bun aflat în indiviziune împotri- 
va unu tert numai de către unul dintre coindivizarit?. 

Aşa după cum am arătat însă la materia coproprietăţii, în prezent această con- 
troversă a fost tranşată de dispoziţiile art. 643 NCC, potrivit cu care fiecare dintre 
coproprietari poate formula acțiune în revendicare privitoare la bunul comun“. 


''! Cu privire la aceste condiții, a se vedea şi E. POPA, Actiunea în revendicare, Ed. Lumina 
Lex, Bucureşti, 1998, p. 66 şi urm. 

2) ! Trib. Suprem, s. civ., dec. nr. 2241 din 24 noiembrie 1972, în C.D. 1972, p. 85; în 
acelaşi sens, C.S.J., s. civ., dec. nr. 1467/1992, în Dreptul nr. 7/1993, p. 91; C.A. Bucureşti, 
s. a IV-a civ., dec. nr. 285 din 18 februarie 1998, în C.P.J.C. 1993-1998, Ed. All Beck, Bucu- 
reşti 1999, p. 172. Cu privire la această problemă, a se vedea D. CHiRICĂ, Posibilitatea exer- 
citării acțiunii în revendicare de către un singur coindivizar, în Dreptul nr. 11/1999, p. 23 şi 
urm. 

3] A se vedea D. CHIRICĂ, loc. cit., p. 29-30; L. Pop, L.M. HAROSA, 0p. cit., p. 312; |. LULĂ, 
loc. cit., p. 75-84: O. UNGUREANU, C. MUNTEANU, 0p. cit. (2005), p. 269-270; a se vedea şi 
I.C.C.J., s. | civ., dec nr. 956 din 15 februarie 2012, pronunţată într-o cauză privind revizui- 
rea unei hotărâri judecătoreşti care a tăcut obiectul dezbaterii Curţii Europene a Drepturilor 
Omului. 

'% Sub aspectul aplicării în timp a reglementărilor în materie cuprinse în noul Cod civil, 
Înalta Curte de Casaţie şi Justiţie a hotărât în sensul că trebuie avute în vedere dispoziţiile 
art. 223 din Legea nr. 71/2011 de punere în aplicare a noului Cod civil, potrivit cărora proce- 
sele şi cererile în materie civilă sau comercială în curs de solutionare la data intrării lui în 
vigoare se soluţionează de către instanțele legal învestite, în conformitate cu normele lega- 
le, materiale şi procesuale în vigoare la data introducerii cererii de chemare în judecată, afa- 
ră de situaţiile în care în Legea nr. 71/2011 există dispoziții ce prevăd altfel. O astfel de ex- 
cepție este cea cuprinsă în art. 63 din Legea nr. 71/2011, potrivit cu care art. 643 alin. (1) şi 
(2) NCC, prin care a fost înlăturată regula unanimităţii în materia acţiunii în revendicare, se 

În orice caz, aşa după cum s-a decis în practica judecătorească, acțiunea în 
ella a unui proprietar în indiviziune asupra celorlalți proprietari nu poate fi 
primită], deoarece e li „au drepturi concurente şi simultane asupra bunului 
aflat în coproprietate”! 


343. Trecerea în proprietatea statului a unor bunuri în perioada 1945-1989, pe 
baza unor acte normative care reglementau naţționalizări, confiscări, rechiziții, pre- 
luări sub diverse forme sau prin deposedări abuzive, a confruntat practica judecă- 
torească de după anul 1990 cu multe probleme privitoare la condițiile exercitării 
acțiunii în revendicare. 

O primă problemă a fost aceea de a se şti dacă, după anul 1990, fără adopta- 
rea unor reglementări speciale, ci numai prin redobândirea accesului la justiţie, 
instanțele judecătoreşti sunt competente să examineze mocul în care au fost apli- 
cate de către autoritățile statale diversele dispoziţii legale privitoare la trecerea 
unor bunuri în proprietatea statului. 

În general, răspunsul instanțelor a fost afirmativ, mai ales în materia determină- 
rii domeniului de aplicare a dispoziţiilor Decretului nr. 92/1950 pentru naţionalizarea 
unor imobile!?, care, după ce îşi determina acest domeniu, excepta de la naţionaliza- 
re anumite categorii de persoane. Mai mult, decretul a fost însoțit de o /istă anexă, 
care cuprindea atât persoanele supuse naţionalizării, cât şi imobilele ce se naţiona- 
lizează. Confirmând soluţiile mai multor jurisdicții inferioare — judecătorii şi tribunale 
județene, potrivit organizării judecătoreşti în vigoare la momentul respectiv —, Secția 
civilă a Curţii Supreme de Justiţie a decis, în câteva decizii de speță, că instanţele 
sunt competente să soluţioneze litigiile privitoare la aplicarea dispozițiilor Decretului 
nr. 92/1950, deoarece ele au competenţa generală de a soluţiona orice litigii civile 
şi, în măsura în care au constatat că prevederile acestui act normativ au fost 
aplicate abuziv sau eronat, spre exemplu, au fost aplicate unor persoane care nu 
intrau în categoria celor sola naționalizării, aveau a admite acţiunea în reven- 
dicare formulată de reclamant”. 

Ulterior, Curtea Supremă de Justiţie a revenit asupra acestei jurisprudenţe şi a 
statuat, în Secţii Unite, că instanțele nu sunt competente să cenzureze aplicarea 
prevederilor decretului în discuție şi, implicit, ale oricăror acte normative asemănă- 


aplică şi în cazurile în care hotărârea judecătorească pronunţată într-o asemenea cauză nu 
a rămas definitivă până la data intrării sale în vigoare. Înalta Curte a statuat că această 
normă constituie o excepție de la principiul tempus regit actum şi confirmă faptul că anumite 
norme din noul Cod civil sunt de imediată aplicare, acestea aplicându-se şi în procesele 
declanşate anterior intrării sale în vigoare; a se vedea I.C.C.J., s. | civ., dec. nr. 357 din 30 
fauarie 2013, nepublicată. 

, Trib. Suprem, s. civ., dec. nr. 1335 din 12 septembrie 1978, în C.D. 1978, p. 32. 

7] A se vedea D. LUPULESCU, Dreptul de proprietate comună pe cote-părți şi aplicaţiile 
sale pi Ed. Ştiinţifică, Bucureşti, 1973, p. 222. 

B. Of. nr. 36 din 20 aprilie 1950. 

1] A se vedea, spre exemplu, C.S.J., s. civ., dec. nr. 518 din 9 martie 1993, citată în 
cauza Brumărescu, Hotărârea C.E.D.O. din 28 octombrie 1999, $ 36 (M. Of. nr. 414 din 31 
august 2000). 

În acelaşi sens, în materia unor monede de aur şi bijuterii contiscate ilegal, a se vedea C.A. 
Ploieşti, dec. din 22 februarie 1994, citată în cauza Vasilescu, Hotărârea C.E.D.O. din 22 mai 
1998 (M. Of. nr. 637 din 27 decembrie 1999). 

toare, dispunând restituirea bunurilor naționalizate sau trecute în orice mod în pro- 
prietatea statului, deoarece îşi depăşesc astfel atribuţiile conferite prin lege; că pu- 
nerea de acord a actelor normative de preluare a unor bunuri în proprietatea 
statului cu dispoziţiile Constituţiei privitoare ia dreptul de proprietate se va face pe 
calea unor acte normative speciale, care vor prevedea măsuri reparatorii pentru cei 
privaţi pe nedrept de bunurile lor. 


344. În temeiul art. 330 pct. 1 fostul C. proc. civ., în redactarea în vigoare la 
acea dată, procurorul general a introdus numeroase recursuri în anulare împotriva 
hotărârilor instanţelor judecătoreşti prin care acţiunile în revendicare ale reclaman- 
ților fuseseră admise pentru greşita aplicare a dispoziţiilor actelor normative privi- 
toare la trecerea unor bunuri în proprietatea statului, cu motivarea că, procedând 
astfel, instanțele au depăşit atribuţiile puterii judecătoreşti. Mai mult, la acea dată, 
recursul în anulare putea fi formulat de procurorul general oricând. Au fost astfel 
desființate numeroase hotărâri judecătoreşti de admitere a unor acțiuni în revendi- 
care, imobilele revenind în proprietatea statului, în aşteptarea unor măsuri repara- 
torii care urmau a fi adoptate pe cale legislativă. 

Este, de altfel, ceea ce s-a şi făcut, prin adoptarea Legii nr. 112/1995, a Legii 
nr. 10/2001 şi prin Legea nr. 247/2005, cu modificările ulterioare, precum şi prin 
alte acte normative adoptate în acelaşi scop, nefinalizate însă nici în prezent!!!. 

Rămânea totuşi problema competenţei instanţelor de judecată de a soluţiona 
acțiunea în revendicare într-o situație de greşită aplicare a actelor normative de 
preluare a unor bunuri de către stat. 


345. Persoane din categoria celor care şi-au văzut desființate hotărârile jude- 
cătoreşti de admitere a acţiunii în revendicare prin hotărâri ale Curţii Supreme de 
Justiție, ca urmare a promovării recursului în anulare formulat de procurorul gene- 
ral, s-au adresat Curţii Europene a Drepturilor Omului, piângându-se, printre altele, 
că, procedând astfel, statul român le-a încălcat dreptul de proprietate apărat prin 
dispozițiile art. 1 din Protocolul nr. 1 adițional la Convenţia europeană a drepturilor 
omului. Prin Hotărârea sa din 28 octombrie 1999, jurisdicția europeană a reținut că 
reclamantul a redobândit bunul proprietatea sa ca urmare a admiterii unei acţiuni în 
revendicare?! prin hotărâre judecătorească definitivă şi irevocabilă, pusă în exe- 
cutare de autoritățile administrative. Aşa fiind, hotărârea Curţii Supreme de Justiție 
de admitere a recursului în anulare şi, implicit, de desființare a hotărârii inițiale a 
fost de natură să îl priveze pe reclamant de dreptul său de proprietate redobândit 


(!] Privitor la corelaţia între acţiunea în revendicare imobiliară şi acțiunile de apărare a 
dreptului de proprietate imobiliară prevăzute în legi speciale, a se vedea V. Sroica, op. cit. 
(2009), p. 470 şi urm.; a se vedea, de asemenea, M.S. CnaoiTonu, Retrocedarea terenurilor. 
Legea nr. 18/1991. Comentarii, practică judiciară, jurisprudență CEDO, Ed. Hamangiu, Bu- 
cureşti, 2010; M.S. CROITORU, Retrocedarea terenurilor. Legea nr. 1/2000. Comentarii, 
practică judiciară, jurisprudență CEDO, Ed. Hamangiu, Bucureşti, 2010. A se vedea şi Le- 
gea nr. 165 din 16 mai 2013 privind măsurile pentru finalizarea procesului de restituire, în 
natură sau prin echivalent, a imobilelor preluate în mod abuziv în perioada regimului 
sai La în România (M. Of. nr. 278 din 17 mai 2013). 

2] În hotărârea sa, instanța de judecată constatase greşita aplicare, în privința autorului 
reclamantului, a dispoziţiilor Decretului nr. 92/1950, deoarece tatăl său făcea parte din cate- 
goria persoanelor exceptate de la naționalizare. 

prin hotărâre judecătorească. Or, o asemenea privare nu poate să se justifice 
decât pentru cauză de utilitate publică şi în condiţiile prevăzute de lege, ceea ce nu 
s-a demonstrat în speţă. Aceasta a condus Curtea Europeană la constatarea în- 
călcării în cauză, de către statul român, a dispoziţiilor art. 1 din Protocolul nr. 1, 
astfel că, prin hotărârea sa privitoare la aplicarea art. 41 din Convenţie, acesta a 
fost aril alternativ, sau la restituirea bunului în natură, sau la plata unor despă- 
gubiri!". 

Este de reținut că, la 28 septembrie 1998, Curtea Supremă de Justiție, statuând 
în Secţii Unite, a hotărât să revină asupra Deciziei sale din 2 februarie 1995, în 
sensul că „tribunalele sunt competente să judece orice acțiune privitoare la ale- 
garea unor atingeri aduse dreptului de proprietate sau altor drepturi reale comise 
între anii 1944-1989", astfel că, în prezent, problema discutată are un pur carac- 
ter istoric. Mai mult, dispozițiile privitoare la recursul în anulare din fostul Cod de 
procedură civilă au fost abrogate în anul 20031”. 


346. După această schimbare a poziţiei instanței supreme în materie, întru totul 
conformă principiului competenţei generale de judecată a instanțelor în materie 
civilă, practica judecătorească a fost confruntată cu o altă problemă, şi anume 
aceea de a se şti dacă, urmare a desființării hotărârilor judecătoreşti de admitere a 
acțiunii în revendicare, ca etect al promovării şi al admiterii, la rândul lui, a recursu- 
lui în anulare, proprietarii au la dispoziție o novă acțiune în revendicare sau la 
aceasta se opune autoritatea de lucru judecat a celei din urmă hotărâri a Curţii Su- 
preme de Justiție. Într-adevăr, prin deciziile anterioare schimbării sale de practică 
din 1998, Curtea Supremă de Justiție nu numai că a admis recursul în anulare for- 
mulat de procurorul general, dar a examinat acțiunile în revendicare pe fond, res- 
pingându-le. Aşa fiind, iniţial, unele instanțe au decis că sunt împiedicate să judece 
O a doua acțiune în revendicare promovată de reclamantul proprietar, deoarece, prin 
aplicarea art. 1201 fostul C. civ., potrivit cu care există autoritate de lucru judecat 
atunci când o a doua cerere în justiție are acelaşi obiect, este întemeiată pe aceeaşi 
cauză şi priveşte aceleaşi părți, în aceeaşi calitate, au constatat că acelaşi imobil fă- 
cuse obiectul acţiunii soluționate, pe fond, de Curtea Supremă de Justiție“. 

Uiterior, a fost generalizată o altă practică, în sensul recunoaşterii posibilității 
pentru cel care pretinde greşita aplicare a dispoziţiilor legale de trecere a unor 
bunuri în proprietatea statului de a intenta o a doua acțiune în revendicare, fără a 
se mai reține autoritatea de lucru judecat a hotărârii instanței supreme de desființa- 
re a primei (primelor) hotărâri. Este rațiunea pentru care mai mulţi reclamanţi care 
sesizaseră Curtea Europeană a Drepturilor Omului cu cereri prin care pretindeau 
că, urmare a admiterii acțiunii în anulare şi respingerii primei (primelor) acțiuni în 
revendicare, le-a fost încălcat, printre altele, dreptul de proprietate, au făcut cunos- 
cut Curţii că şi-au redobândit dreptul prin intentarea şi admiterea unei noi acțiuni în 
revendicare, fără a li se mai opune autoritatea de lucru judecat a hotărârii Curţii 


! A se vedea C.E.D.O., cauza Brumărescu c. României, Recueil des arrâts et decisions, 
Lida VII, p. 245 şi urm. 
2 A se vedea C.S.J., S.U., dec. din 28 septembrie 1998, în Dreptul nr. 12/1998, p. 133. 
: A se vedea art. | pct. 17 din O.U.G. nr. 58/2003. 
“| A se vedea, spre exemplu, Jud. sect. 2 Bucureşti, sent. nr. 5626 din 16 mai 1997, 
agil de Curtea Europeană în cauza Brumărescu, supra cit., $ 43. 

Supreme de Justiţie. De aceea, în aplicarea dispoziţiilor art. 37 parag. 1 din Con- 
venţie, luând act de declaraţiile reclamanților că nu înțeleg să îşi mai menţină ce- 
rerea şi că nu se impune, din oficiu, continuarea examinării ei, Curtea Europeană a 
decis scoaterea acestora de pe rolul eil”l. 


347. În sfârşit, privitor tot la condiţiile intentării unei acțiuni în revendicare, con- 
siderăm că trebuie să avem în vedere şi dispoziţiile art. 6 din Legea nr. 213/1998 
privind bunurile proprietate publică, prin care se instituie principiul potrivit cu care 
fac parte din domeniul public sau privat al statului sau al unităţilor sale administra- 
tiv-teritoriale bunurile dobândite de stat în perioada 6 martie 1945 - 22 decembrie 
1989, dacă ele au intrat în proprietatea statului în temeiul unui titlu valabil, cu 
respectarea Constituţiei, a tratatelor internaţionale la care România era parte şi a 
legilor în vigoare la data preluării lor de către stat [alin. (1)). 

Dimpotrivă, dacă bunurile au fost preluate de către stat fără titlu valabil, inclusiv 
prin vicierea consimțământului proprietarului, ele pot fi revendicate, de foştii pro- 
prietari sau de succesorii acestora, dacă nu fac obiectul unei legi speciale de repa- 
raţie [art. 6 alin. (2)]. 

De altfel, Normele metodologice de aplicare a Legii nr. 112/1995 privind regle- 
mentarea situaţiei juridice a unor imobile cu destigația de locuinţă, trecute în pro- 
prietatea statului, republicate la 18 februarie 19977 „dispun că sunt preluate cu titlu 
de către stat şi astfel supuse dispoziţiilor Legii nr. 11274 995 acele imobile care au fost 
preluate în proprietatea statului cu respectarea legilor şi a decretelor în vigoare la 
data respectivă [art. 1 alin. (2)]. Aşa fiind, Curtea Supremă de Justiţie a reținut cu 
valoare de principiu că interpretarea corectă a art. 6 din Legea nr. 213/1998 şi a 
art. 1 din H.G. nr. 11/1997 este în sensul că are a fi admisă o acțiune în revendicare 
formulată de reclamant în situaţia în care aplicarea, spre exemplu, a dispozițiilor 
Decretului nr. 92/1950 privitor la naţionalizarea unor imobile s-a făcut cu privire la o 
persoană care era cuprinsă în categoriile celor exceptate de la naţionalizare, pe de 
o parte, iar, pe de alta, nici individualizarea imobilului nu se făcuse în mod cores- 
punzător? 

În schimb, s-a admis în mod discutabil! o acţiune în revendicare privitoare la un 
teren expropriat pe baza aplicării normelor în vigoare la data la care aceasta a fost 
făcută, cu motivarea că terenul în cauză nu a primit destinaţia de utilitate publică şi 
nu a fost inclus într-un detaliu de sistematizare actualizat, împrejurări care nu con- 
diționau dobândirea dreptului de proprietate de către stat, la data exproprierii:”. 


('] A se vedea, printre altele, deciziile în dosarele nr. 31162/1996, nr. 31041/1996, nr. 29969/ 
1996, nr. 33349/1996, nr. 32920/1996, nr. 29970/1996, nr. 35420/1997, nr. 32919/1996; pentru 
amănunte privitoare la jurisprudența instanței europene în materia examinată, a se vedea 
C. BiRSAN, Convenţia europeană a drepturilor omului. Cornentariu pe articole. Vol. |. Drepturi şi 
libertăţi, Ed. All Beck, Bucureşti, 2005, p. 990 şi urm. 

2 'A se vedea M. Of. nr. 27 din 18 februarie 1997. Normele au fost emise în temeiul 
art. 28 din Legea nr. 112/1995, au fost aprobate prin H.G. nr. 20/1996 şi modificate apoi, 
succesiv, prin H.G. nr. 632/1996, decizia nr. 1011/1996 şi H.G. nr. 11/1997. 

5l A se vedea C.S.J., s. civ., dec. nr. 1334 din 14 aprilie 2000, dec. nr. 1184 din 5 aprilie 
2000, în P.R. nr. 1/2001, p. 122-124, respectiv p. 121-122. 

(1! A se vedea C.A. Bucureşti, s. a IV-a civ., dec. nr. 173/1997, în C.P.J.C. 1993-1998, 
p. 176-177 şi critica acestei soluţii, M. NicoLAE, /oc. cit., în Dreptul nr. 11/2000, p. 33, nota 
24 de subsol. 

Evident că o eventuală respingere a acțiunii în revendicare ar fi dat dreptul fostului 
proprietar la măsuri reparatorii, potrivit legii. 


| 
82. Categorii ale acţiunii în revendicare 


348. Fostul Cod civil nu numai că nu definea acțiunea în revendicare, dar nu 
conținea practic nicio dispoziţie care să o privească în mod direct. Textele sale 
care făceau referiri la revendicarea bunurilor mobile se găseau plasate în materia 
prescripției, iar pentru revendicarea imobiliară nu exista nicio prevedere, nici expli- 
cită şi nici implicită. 

Practica judiciară şi literatura de specialitate, întemeiate pe principiile generale 
ale dreptului civil şi pe unele dispoziţii legale cuprinse în diferite materii, au conturat 
regimul juridic al acțiunii în revendicare. Numai că acest regim juridic era aplicabil 
diferențiat după cum era vorba despre revendicarea unui bun proprietate privată 
sau despre revendicarea unui bun proprietate publică. Concluzia se impunea şi se 
impune şi în prezent, deoarece bunurile proprietate publică sunt imprescriptibile, 
atât extinctiv, cât şi achizitiv. Aşa fiind, considerăm că putem vorbi despre un regim 
de drept comun al acţiunii în revendicare pentru bunurile proprietate privată, 
indiferent de titular, şi despre un regim derogatoriu pentru acțiunea în revendicare 
a bunurilor proprietate publică. 

Fără a fi foarte „generos” în materie, noul Cod civil prevede totuşi trei articole 
într-o secțiune specială în capitolul privitor la dispoziţiile generale din Titlul II al 
cărţii despre bunuri, titlu consacrat dreptului de proprietate privată. Astfel, art. 563 
defineşte acțiunea în revendicare, subliniindu-i caracterul imprescriptibil, art. 565 
stabileşte regula potrivit cu care dovada dreptului de proprietate privată înscris în 
cartea funciară se face cu extrasul de carte funciară, iar art. 566 reglementează 
efectele admiterii acțiunii în revendicare. De asemenea, au a fi menţionate dispozi- 
ţiile art. 865 NCC privitor la apărarea dreptului de proprietate publică, text ce face 
trimitere şi la art. 563 NCC, definitoriu pentru actiunea în revendicare. 

Această diferenţiere se impune şi în prezent, având în vedere reglementarea 
dobândirii dreptului de proprietate mobiliară prin posesia de bună-credință cuprinsă 
în art. 935-938 NCC. De asemenea, regimul juridic al acţiunii în revendicare imo- 
biliară are a se aplica, mutatis mutandis, şi acțiunii în revendicare întemeiate pe 
nuda proprietate, în cazul dezmembrămintelor acestui drepti". 


Secţiunea a 3-a. Regimul juridic comun 
al acţiunii în revendicare 


$1. Precizări prealabile 


349. Diferenţiere necesară. În sistemul fostului Cod civil, în general, regimul 
juridic comun a! acţiunii în revendicare se aplica în privința bunurilor proprietate 
privată, indiferent de titular, dar se distingea după cum se revendică un bun imobil 
sau un bun mobil. Într-adevăr, pe de o parte, aceasta era cea mai generală clasifi- 


('] A se vedea V. STOICA, 0p. cit. (2009), p. 462. 

care a bunurilor în fostul Cod civil român; pe de altă parte, în materia revendicării 
mobiliare se aplicau două texte din fostul Cod civil — art. 1909 şi art. 1910 — care 
determinau existenţa unui regim juridic diferențiat privitor la revendicarea mobiliară 
față de cel aplicabil revendicării imobiliare. 


$2. Acţiunea în revendicare imobiliară 


350. Precizare. În general, în sistemul fostului Cod civil, literatura noastră juri- 
dică de specialitate reţinea că regimul juridic al acțiunii în revendicare imobiliară 
priveşte două probleme: imprescriptibilitatea acestei acțiuni sub aspect extinctiv îi 
proba dreptului de proprietate asupra bunului revendicat. În ceea ce ne priveşte!" 1 
am considerat că imprescriptibilitatea acţiunii în revendicare are a fi discutată şi în 
această materie, prin raportare la domeniul ei de aplicare, în limitele care depăşesc 
cadrul dat de art. 1909-1910 fostul C. civ. 

Problema efectelor acțiunii în revendicare este comună atât revendicării imobi- 
liare, cât şi celei mobiliare, astfel că o vom trata mai departe. 


351. imprescriptibilitatea acţiunii în revendicare sub aspect extinctiv; con- 
troversa în materie în sistemul fostului Cod civil. Potrivit art. 1890 fostul C. civ., 
toate acţiunile, atât cele reale, cât şi cele personale, pe care legea nu le-a declarat 
imprescriptibile şi pentru care nu a fost „defipt” (stabilit) un termen special de pres- 
cripție se prescriau în termen de 30 de ani. Ca acțiune reală, se putea susține că 
acțiunea în revendicare putea fi considerată prescriptibilă în termen de 30 de ani. 
Cu toate acestea, pornindu-se de la ideea perpetuităţii dreptului de proprietate şi 
de la faptul că acest drept nu se pierde prin neuz, în majoritatea ei, literatura de 
specialitate şi practica judiciară în materie au admis că acţiunea în revendicare 
imobiliară este imprescriptibilă. S-a decis astfel că, „oricât ar fi durat pasivitatea 
proprietarului, acesta nu este decăzut din dreptul său de a revendica bunul, chiar 
dacă a lăsat să treacă mai mult de 30 de ani. Dacă însă proprietarul nu pierde drep- 
tul de revendicare prin prescripția extinctivă prevăzută de art. 1890 fostul C. civ., el 
poate pierde totuşi proprietatea, dacă un altul a dobândit-o prin uzucapiune (pres- 
cripțiune achizitivă)"?l. 

De la principiul imprescriptibilității acțiunii în revendicare a imobilelor existau, ca 
şi în prezent, două excepții; prima, dedusă din art. 520 fostul C. proc. civ.El, în con- 


p A Se vedea C. BiRSAN, 0p. cit. (2008), p. 208. 

(2] A se vedea Trib. Suprem, col. civ., dec. nr. 539 din 4 iulie 1953, în C.D. 1952-1954, 
p. 43. 

(51 Contorm art. 520 fostul C. proc. civ., „(1) Orice cerere de evicţiune, totală sau parţială, 
privind imobilul adjudecat este stinsă, dacă imobilul adjudecat era înscris în cartea funciară 
şi dacă, de la data înregistrării cererii de înscriere formulate de dobânditorul anterior al drep- 
tului înscris în folosul terțului adjudecatar, au trecut cel puţin 3 ani. (2) În cazul imobilelor 
înscrise pentru prima dată în cartea funciară, în temeiul actului de adjudecare, cererea de 
evicțiune se va prescrie în termen de 3 ani de la data înscrierii actului de adjudecare în 
cartea funciară. Această prescripţie curge şi împotriva dispăruților, minorilor şi persoanelor 
puse sub interdicţie”. În prezent, art. 859 alin. (2) NCPC prevede, la rândul său, că, „în cazul 
imobilelor înscrise pentru prima dată în cartea funciară, în condițiile art. 828 alin. (2), cererea 
de evicțiune se va prescrie în termen de 3 ani de la data înscrierii actului de adjudecare în 


— 

formitate cu care, în cazul vânzării la licitație publică a unui imobil supus urmăririi 
silite, acel bun nu va mai fi revendicat de către cel care pretinde a fi proprietar, 
dacă au trecut 3 ani de la data înscrierii actului de adjudecare în cartea funciară; a 
doua era dată de art. 498 fostul C. civ., care reglementa avulsiunea, text ce pre- 
vedea un termen de 1 an pentru revendicarea porțiunii de pământ smulse prin forța 
apelor din terenul unui proprietar şi alipite la terenul ce aparţine altui proprietar. 

Subliniem încă o dată că era vorba, ca şi în sistemul noului Cod civil, despre 
imprescriptibilitatea sub aspect extinctiv a acţiunii în revendicare, în sensul că în- 
suşi dreptul material ia acțiune este imprescriptibil, ceea ce nu excludea posibilita- 
tea paralizării ei prin invocarea de către posesorul actual a dobândirii dreptului de 
proprietate asupra bunului în discuție prin uzucapiune (prescripţie achizitivă). În 
sprijinul acestei soluţii, în literatura noastră juridică de specialitate au fost aduse, la 
acea vreme, şi alte argumente. Bunăoară, s-a observat că sintagma „acțiunile reale 
şi personale” din art. 1890 fostul C. civ. avea în vedere drepturile reale şi personale 
susceptibile de a se stinge prin neexercitarea lor în timpul prevăzut de lege, res- 
pectiv 30 de ani; dimpotrivă, am arătat că o caracteristică esențială a dreptului de 
proprietate este aceea de a nu se stinge prin neuz, ceea ce înseamnă că el este 
imprescriptibil, la fel ca şi acţiunea menită să îl apere!'. De asemenea, s-a arătat 
că, dacă s-ar admite ideea prescriptibilității acţiunii în revendicare, s-ar ajunge la 
situația ca uzurpatorul, pârât într-o asemenea acţiune, să continue a poseda bunul 
nestingherit, chiar dacă nu este în măsură să invoce dobândirea lui prin uzucapiu- 
ne, când nu întruneşte condițiile impuse de lege pentru a uzucapal”. Aceeaşi idee a 
imprescriptibilității acțiunii în revendicare se considera a fi fost subînțeleasă atât de 
dispoziţiile art. 6 alin. (2) din Legea nr. 213/1998, potrivit cu care bunurile preluate 
de stat fără titlu valabil, inclusiv cele obţinute prin vicierea consimțământului, pot fi 
revendicate de foştii proprietari sau de succesorii acestora dacă nu fac obiectul 
unor legi speciale de reparație, cât şi de prevederile art. 2 alin. (2) din Legea 
nr. 10/2001 (în prezent abrogat), ce dispuneau că persoanele ale căror imobile au 
fost preluate fără titlu paiaoi îşi păstrează calitatea de proprietari avută la data 
preluării lor de către stati?! 


352. Soluția prescriptibilității acțiunii în revendicare susţinută de o parte a doc- 
trinei noastre de drept civil se socotea a fi întemeiată, în principiu, pe dispoziţiile 
art. 1890 fostul C. civ., potrivit cărora toate acțiunile, atât reale, cât şi personale, 
nedeclarate de lege ca imprescriptibile şi pentru care nu există un termen special 
de prescripţie stabilit prin norme specifice se vor prescrie în 30 de ani. Pornindu-se 
de la aceste prevederi, s-a spus că, în lipsa unui text de lege expres, caracterul 
perpetuu al dreptului de proprietate nu este suficient pentru a justifica imprescripti- 
bilitatea acţiunii în revendicare, deoarece consecvenţa ar impune ca acţiunea în 
revendicare să nu poată fi paralizată prin invocarea uzucapiunii, însă legiuitorul nu 


cartea funciară. Această prescripţie curge şi împotriva minorilor şi persoanelor puse sub 
Ii tRilaţie judecătorească”. 
:, „Ase vedea M. NICOLAE, Prescripția extinctivă, Ed. Rosetti, Bucureşti, 2004, p. 384. 
7! A se vedea M. NICOLAE, Joc. cit., p. 383; O. UNGUREANU, C. MUNTEANU, 0p. Cit. (2005), 
p. ia 
5! în acelaşi sens, a se vedea E. CHELARU, op. cit., p. 220. 

s-a oprit la această soluţie!"l. Răspunsul nostru la acest argument a fost simplu: nu, 
legiuitorul nu s-a oprit la această soluție; dimpotrivă, el a reglementat posibilitatea 
dobândirii dreptului de proprietate ca efect al posesiei bunului prelungite în timp 
prin uzucapiune. Într-o asemenea ipoteză, va opera prescripția achizitivă; proprie- 
tatea este prescriptibilă achizitiv/?. 

Pe de altă parte, s-a afirmat că, din moment ce dispoziţiile art. 1890 fostul C. civ. 
nu făceau nicio distincţie între acțiunile reale, declarându-le, ca principiu, prescrip- 
tibile în termen de 30 de ani, nici interpretul nu trebuia să distingă; este adevărat 
că s-ar putea reproşa legiuitorului caracterul neştiinţific al soluţiei la care s-a oprit 
prin includerea în aceeaşi categorie a tuturor actiunilor reale, deci şi a acţiunii în 
revendicare, ignorând astfel caracterul perpetuu al dreptului de proprietate, care ar 
fi trebuit să îl conducă la a recunoaşte in terminis imprescriptibilitatea actiunii în 
revendicare, dar aceasta a fost voința sa, voință peste care interpretul nu poate 
trecel”. Numai că ni se părea că „Voința legiuitorului” a avut în vedere, aşa după 
cum arătam mai sus, acțiunile privitoare la drepturile rele şi personale ce se pot 
stinge, ceea ce nu este şi cazul dreptului de proprietate, care nu se poate stinge 
prin neuz. 

În sfârşit, consideram că dispozițiile din art. 6 alin. (2) din Legea nr. 213/1998 şi cele 
din art. 2 alin. (2) din Legea nr. 10/2001, amintite mai sus, nu erau de natură a întări 
ideea prescriptibilității acţiunii în revendicare imobiliară, constituind o adevărată 
repunere în termenul de prescriptie de 30 de ani pentru proprietarii ce ar fi pierdut 
acest termeni“. Nouă aceste dispoziţii nu ni s-au părut a fi inutile; ele pleacă tocmai 
de la a recunoaşte implicit caracterul imprescriptibil ai acțiunii în revendicare. 
Aşadar, la acea vreme, argumentele tezei prescriptibilității acțiunii în revendicare 
nu ne-au convins; am continuat a susține, alături de alți rd în materie, că acţiu- 
nea în revendicare imobiliară este imprescriptibilă extinctivi5! 

Am arătat însă că, în prezent, față de dispoziţia cuprinsă în art. 563 alin. (2) 
NCC, potrivit cu care dreptul la acțiunea în revendicare este imprescriptibil, cu ex- 
cepția cazurilor în care prin lege se dispune altfel, această controversă este în- 
chisă. 


1] A se vedea G. Bonoi, Drept civil. Partea generală. Persoanele, Ed. All Beck, Bucu- 
reşti, 2001, p. 266. 

21 A se vedea C. BiRSAN, Op. cit (2008), p. 209. 

3] A se vedea E. CHELARU, op. cit, p. 220. 

'%! jdem, p. 221. 

(5 Este de reţinut că, în Hotărârea sa din 1 decembrie 2005, pronunțată în cauza Pădu- 
raru c. României, nepublicată, www.echr.coe.int, cauză ce avea ca obiect imposibilitatea 
pentru reclamant de a obține restituirea bunului său trecut ilegal în proprietatea statului, 
restituire dispusă printr-o hotărâre judecătorească internă definitivă şi irevocabilă, pronunța- 
tă în acţiunea sa în revendicare îndreptată împotriva statului, Curtea Europeană a Drepturi- 
lor Omului a reținut că „doctrina şi jurisprudenţa (română - n.n., C.B.) definesc acţiunea în 
revendicare, ce nu este reglementată de norme legale, ca acțiunea prin care proprietarul 
unui bun individual determinat, care a pierdut posesia acestora în favoarea unui terț, cere să 
i se recunoască dreptul său de proprietate asupra bunului şi să obțină restituirea lui de la 
neproprietar. Revendicarea, ca acţiune petitorie imprescriptibilă (s.n., C.B.), urmăreşte a 
stabili în mod direct existența dreptului de proprietate a! reclamantului (...)”; a se vedea $ 39 
din hotărâre; desigur, argumentul calificării de către instanța europeană a imprescriptibilității 
acțiunii în revendicare în dreptul nostru civil este departe de a fi decisiv. 

353. Proba dreptului de proprietate în cadrul acţiunii în revendicare imobi- 
liară. Mai întâi, trebuie să remarcăm faptul că regula potrivit cu care cel care face o 
propunere, adică cel care pretinde ceva înaintea judecății — în fața instanţei —, 
trebuie să o dovedească era şi este aplicabilă şi în materia dovedirii dreptului de 
proprietate în cadrul unei acțiuni în revendicare. Reclamantul este cel care trebuie 
să facă dovada pozitivă, în sensul că el este titularul dreptului de proprietate 
asupra bunului revendicati': actori incumbit probatio. Asttel, într-o decizie de speță 
adoptată în sistemul fostului Cod civil, dar care îşi păstrează actualitatea, instanța 
supremă a stabilit cu valoare de principiu că într-o acțiune prin care se cere „retro- 
cedarea imobilului” şi „restabilirea situației anterioare” existente în cartea funciară 
în favoarea fostului proprietar, ce semniţică o acțiune în revendicare, este necesar, 
în primul rând, ca reclamantul să facă dovada dreptului său de proprietate? 

Pârâtul posesor are o situație pur pasivă, de aşteptare, în favoarea lui operând o 
prezumție de proprietate dedusă din simplul fapt al posesiei. FI este, după cum s-a 
spus, un beatus possidensl?.. Această susținere se verifică numai la începutul pro- 
cesului; pe măsură ce reclamantul va produce anumite dovezi privitoare la pretinsa 
existență a dreptului său de proprietate, pârâtul va trebui să iasă din pasivitate şi, 
eventual, să combată, prin probe pertinente, susținerile reclamantului. 

În ceea ce priveşte proba propriu-zisă a proprietății imobiliare, se considera că 
ea întâmpina — sub regimul fostului Cod civil — şi întâmpină -— şi sub regimul noului 
Cod civil — în dreptul nostru serioase dificultăți. Aceste dificultăți provin din urmă- 
toarele motive: 

— în foarte multe cazuri, mai ales în trecut, nu s-au redactat înscrisuri doveditoa- 
re ale transmisiunii dreptului de proprietate; 

— în multe cazuri, înscrisurile întocmite nu erau însoţite de planuri topograțice 
precise pentru delimitarea bunului imobil dobândit; din acest punct de vedere însă, 
alta va fi situația după ce se va realiza întocmirea cadastrului României, ca sistem 
unitar şi obligatoriu de evidenţă tehnică, economică şi juridică a bunurilor imobile 
de pe întreg teritoriul ţării [art. 1 alin. (1) din Legea nr. 7/1996 a cadastrului şi publi- 
cității imobiliare]; dar chiar şi după realizarea cadastrului general, pentru stabilirea 
exactă a situaţiei unui imobil, art. 914 NCC permite proprietarului înscris în cartea 
funciară să ceară oricând modificarea mențţiunilor din cartea funciară privitoare la 
descrierea, destinația sau suprafata acestuia, în condiţiile legii; or, modificarea 
înscrierii suprafeței imobilului se poate concretiza lesne într-o acţiune în revendica- 
re privitoare la o anumită suprafaţă a acelui imobil; 


] A se vedea Trib. Suprem, s. civ., dec. nr. 1287 din 24 iulie 1971, cu notă de T. PETRES- 
CU, în R.R.D. nr. 7/1972, p. 114. 

2] A se vedea C.S.J., s. civ., dec. nr. 2359/2000, în P.R. nr. 4/2001, p. 44-45. 

5] Astfel, în practica judecătorească s-a decis, pe drept cuvânt, că în cadrul acţiunii în 
revendicare „reclamantul are obligația să dovedească existența dreptului său de proprietate 
pe care îl pretinde. În lipsa acestei dovezi, pârâtul nu poate fi obligat să îşi dovedească el 
titlul său de proprietate, deoarece legea ocroteşte posesia, independent de vreo dovadă a 
dreptului ce pretinde a se manifesta prin ea. Prin urmare, atât timp cât reclamantul nu face 
dovada dreptului de proprietate, acțiunea în revendicare trebuie să fie respinsă (art. 1169 
C. civ.)” (Trib. Suprem, s. civ., dec. nr. 397 din 9 martie 1971, în |.G. MIHUȚĂ, Repertoriu de 
practică judiciară în materie civilă a Tribunalului Suprem şi a altor instanțe judecătoreşti pe 
anii 1969-1975, Ed. Ştiinţifică, Bucureşti, 1976, p. 95). 

— insuficiența probatorie a titlurilor prin care se încearcă a se face dovada pro- 
prietății. Într-adevăr, în sistemul legislaţiei noastre, înscrisul translativ de proprieta- 
te nu poate să facă dovada deplină şi inatacabilă a dreptului de proprietate decât 
dacă emană de la adevăratul proprietar. Or, pentru ca o persoană să poată fi con- 
siderată că este adevărat proprietar, trebuie ca şi ea să fi dobândit bunul de la un 
adevărat proprietar şi aşa mai departe, pe scara tuturor transmițătorilor succesivi. Ar 
trebui, aşadar, ca înscrisul prezentat să fie completat cu dovezi că toți autorii care 
anterior au înstrăinat lucrul au fost ei înşişi adevăraţi proprietari, numai astfel ultimul 
act de dobândire putând fi considerat pe deplin valabil. Numai că o astfel de probă 
este imposibil de făcut; ea este, cum s-a spus, o adevărată probatio diabolica. 

O altă insuficiență a probei cu înscrisuri ar putea decurge, în sistemul legislaţiei 
noastre, dintr-o anumită interpretare dată principiului relativităţii actelor juridice. 
Este cunoscut că actele produc efecte numai între părțile care le-au încheiat, aces- 
te acte nefiind opozabile terţilor: res inter alios acta aliis neque nocere, neque pro- 
desse potest. Dacă reclamantul, care se pretinde proprietar, va prezenta pârâtului 
posesor un înscris constatator al actului translativ de proprietate privind bunul re- 
vendicat, pârâtul ar putea să îi răspundă că acel act nu îi este opozabil, fiind un res 
inter alios acta. 

Această insuficienţă a probei prin înscrisuri nu a fost înlăturată nici prin Legea 
nr. 7/1996, care dispunea că înscrierile în registrul de publicitate imobiliară aveau 
ca efect numai a face actul de transmitere ori de constituire a unui drept rea! opo- 
zabil terţilor. Abia art. 885 NCC dispune că înscrierea în cartea funciară produce 
efecte constitutive ori translative şi între părțile actului juridic supus acestei opera- 
țiuni juridice, înscrierea nemaifiind făcută numai pentru a face transmiterea ori 
dobândirea drepturilor reale opozabilă terţilor. 

Singurele cazuri în care se poate vorbi de o probă certă sunt acelea în care se 
face dovada că dreptul de proprietate a fost dobândit prin uzucapiune ori prin 
ocupațiune!!!. 

Față de inconvenientele arătate în materia probei, sub regimul fostului Cod civil 
practica judecătorească a ajuns să concretizeze câteva principii care se aplică în 
soluționarea cazurilor de speță, pornind de la existența mai multor situații, principii 
pe care înțelegem a le evoca în cele ce urmează. 

În ce măsură îşi găsesc ele aplicarea în sistemul noului Cod civil, vom arăta 
ulterior. 


354. Prima situaţie este aceea în care ambele părți, atât reclamantul, cât şi 
pârâtul, au titluri scrise privind dreptul de proprietate asupra bunului reven- 
dicat. În acest caz, se distinge după cum titlurile provin de la acelaşi autor sau 
provin de la autori deosebiți. 


1] A se vedea Trib. Bucureşti, s. a V-a civ., dec. nr. 1462/R din 5 octombrie 2007, în 
A.C. BODEA, Dreptul de proprietate I!l. Mijloace de apărare. Practică judiciară, Ed. Haman- 
giu, Bucureşti, 2010, p. 254 şi urm. 

a) Dacă ambele titluri provin de la același autor"! — de exemplu, şi reclamantul 
şi pârâtul au cumpărat bunul de la acelaşi vânzător —, urmează a se distinge după 
cum părţile au îndeplinit sau nu formalitățile de publicitate imobiliară. 

Dacă niciuna dintre părți nu a înscris titlul său, din confruntarea celor două titluri 
mai puternic va fi acela care are data cea mai veche. 

Dacă s-a efectuat înscrierea, va avea câştig de cauză partea care a înscris mai 
întâi, potrivit principiului qui prior tempore, potior iure; aceasta, chiar dacă actul 
înscris mai întâi fusese încheiat ulterior celuilalt act. 

În toate cazurile, nu se mai consideră necesar ca proba să se facă din autor în 
autor, spre a se dovedi valabilitatea dobândirii dreptului de proprietate. 

b) Dacă titlurile provin de la autori deosebiți”, problema este mai complicată. 
Mai multe soluţii au fost propuse: . 

— o primă soluţie propune ca, în această situaţie, să se dea preferință posesoru- 
lui, conform regulii in pari causa, melior est causa possidentis; 

— o altă soluție propune să se dea preferință celui care invocă titlul cu data cea 
mai veche; 

— ultima soluţie, care pare a fi cea mai rațională, propune să se compare între 
ele drepturile autorilor de la care provin cele două titluri: va câştiga acea parte care 
a dobândit de la autorul al cărui drept este preferabil. Soluţia apare ca fiind o 
aplicaţie a principiului nemo plus iuris ad alium transferre potest, quam ipse habet. 
Astfei, în practica judecătorească s-a statuat că, în situaţia în care ambele părţi — 
atât reclamantul, cât şi pârâtul — se prevalează de existența unor titluri de proprie- 
tate asupra bunului revendicat ce provin de la autori diferiți, instanța învestită cu 
soluționarea acțiunii trebuie să procedeze la compararea acestora, urmând a da 
câştig de cauză părții al cărei titlu este mai bine caracterizat şi al cărei drept este 
preferabil”. Sarcina probei că autorul său a avut un drept preferabil revine recla- 
mantului. 


355. A doua ipoteză este aceea în care numai o parte are titlu privind pro- 
prietatea bunului revendicat şi atunci se distinge după cum: 

a) pârâtul este cel care are titlu. În acest caz, acţiunea reclamantului va fi res- 
pinsă; 

b) reclamantul este cel care are titlul. În acest caz, reclamantul câştigă, cu două 
condiții: titlul să emane de la un terț, şi nu de la reclamant însuşi; data titlului să fie 
anterioară posesiei pârâtului. 


1 A se vedea C.A. Oradea, s. civ. mixtă, dec. nr. 381/R din 11 martie 2008, în G. FLo- 
RESCU, Acţiunea în revendicare (2). Practică judiciară, Ed. Hamangiu, Bucureşti, 2011, p. 14 
şi urm. 

(2! Pentru o asemenea situație, în contextul aplicării normelor privitoare la restituirea unor 
imobile preluate fără temei de stat, a se vedea, spre exemplu, C.A. Bucureşti, s. a IV-a civ., 
dec. nr. 22 din 14 ianuarie 2003, în P.R. nr. 4/2003, p. 129-132. 

[3] A se vedea C.A. Craiova, s. civ., dec. nr. 449 din 22 martie 2007, în B.C.A. nr. 2/2007, 
p. 7; în acelaşi sens, a se vedea C.A. Braşov, dec. civ. nr. 1109/R din 2 octombrie 2003, în 
C.P.J.C. 2003-2004, Ed. Al! Beck, Bucureşti, 2005, p. 22-23; în acelaşi sens, C.A. Ploieşti, 
s. civ., min. şi fam., dec. nr. 685 din 25 iunie 2008, în G. FLonEscu, op. cit., p. 25 şi urm. 

356. A treia ipoteză este aceea în care niciuna dintre părţile în conflict nu 
are titlu şi nici nu poate invoca dobândirea bunului prin uzucapiune sau ocu- 
pațiune!'!. Într-o asemenea situație, s-ar putea ajunge la soluția ca acțiunea recla- 
mantului să fie respinsă de plano, dându-se câştig de cauză posesorului, pe baza 
principiului in pari causa, melior est causa possidentis. 

Cu toate acestea, în practica judecătorească pare a se contura soluţia ca acțiu- 
nea să nu fie respinsă de plano, mai înainte de a se fi comparat cele două posesii 
în conflict: cea a reclamantului şi cea a pârâtului. Ar urma să câştige ce! care va 
invoca o posesie mai caracterizată. Astiel, va câştiga cel care invocă o posesie mai 
îndelungată, o posesie de bună-credință, o posesie neviciată etc. 


357. În toate cele trei ipoteze la care ne-am referit până aici s-a pus problema 
existenţei sau a inexistenţei unui titlu — a unui înscris — ca mijloc de probă. Câteva 
precizări sunt necesare. 

Ce trebuie înțeles prin titlu în această materie? 

În practica judecătorească s-a arătat că prin titlu trebuie să înțelegem aici nu 
numai titlurile translative de proprietate, dar şi cele declarative, cum ar fi o hotărâre 
judecătorească, o tranzacţie etc. 

S-a pus întrebarea dacă invocarea de către o parte a unui titlu provenit de la o 
altă persoană decât cea cu care se află în conflict nu reprezintă o abatere de la 
principiul relativității actelor juridice instituit prin art. 973 fostul C. civ.? 

Răspunsul este negativ. Într-adevăr, atunci când o parte opune adversarului 
său un titlu de proprietate, ea nu invocă, în realitate, caracterul absolut al titlului — 
titlul nici nu are acest caracter —, ci invocă, în ultimă analiză, o prezumție de 
proprietate în favoarea sa, decurgând din faptul existenţei titlului. 

Aşa fiind, titlul invocat în sprijinul unei acțiuni în revendicare nu trebuie să fie 
neapărat un titlu translativ, ci poate fi şi un titlu declarativ, cum ar fi o hotărâre jude- 
cătorească, pentru că orice titlu, cu excepția dobândirii dreptului de proprietate prin 
uzucapiune sau prin ocupațiune, nu face dovada absolută a dreptului de proprieta- 
te, ci creează numai o prezumție simplă de existenţă a acestui drept în patrimoniul 
celui sale îl invocă şi îl dovedeşte. Această prezumție poate fi răsturnată prin proba 
contrară”. 


('] Cele trei ipoteze au fost sintetizate clar şi precis în literatura noastră juridică astfel: titlu 
contra titlu, titlu contra posesie, respectiv posesie contra posesie; a se vedea O. UNGu- 
REANU, C. MUNTEANU, 0p. cit. (2005), p. 273. 

I2l Curtea Europeană a Drepturilor Omului a decis că admiterea unei acțiuni în revendica- 
re de către instanţele naţionale în care reclamantul şi-a dovedit dreptul său de proprietate 
asupra terenului în litigiu printr-un contract de schimb de terenuri încheiat cu statul, proprie- 
tar lega! al bunului la data efectuării schimbului, prin înlăturarea apărărilor pârâților, recla- 
manţi în procedura deschisă în fața instanței europene, apărări ce au constat în invocarea 
unor hotărâri judecătoreşti interne obținute în cadrul unor acţiuni în constatare îndreptate 
împotriva statului român la care reclamantul nu a fost parte, socotite inopozabile acestuia, 
nu reprezintă o încălcare a dreptului de proprietate garantat de art. 1 din Protocolul nr. 1 la 
Convenţia europeană a drepturilor omului; Curtea a considerat că, prin constatarea inopo- 
zabilităţii hotărârilor judecătoreşti invocate de pârâţi în acțiunea internă, instanțele naționale 
nu au tăcut decât să decidă asupra unor pretenţii contradictorii ale părților asupra bunului 
revendicat; în definitiv, a spus jurisdicția europeană, prin constatarea inopozabilităţii acelor 
hotărâri, instanțele naționale nu au făcut decât să deducă toate consecințele decurgând din 

Precizăm că prin titlu, de regulă, trebuie înţeles înscrisul doveditor al temeiu- 
lui juridic de dobândire a dreptului de proprietate: legea, convenția de orice fel cu 
un astfel de obiect etc. 


358. Practica judecătorească de aplicare a dispoziţiilor Legii nr. 18/1991, repu- 
blicată, privitoare la procedura reconstituirii sau a constituirii dreptului de proprieta- 
te asupra terenurilor agricole a adus unele precizări care interesează direct proba 
dreptului de proprietate în cadrul unei acțiuni în revendicare. 

Această procedură se desfăşoară pe anumite etape, concretizate în acte de na- 
tură diversă, şi este finalizată prin emiterea titlului de proprietate de către comisia 
judeţeană de aplicare a legii. Până la emiterea acestui titlu în condiţiile art. 116 din 
lege, comisiile de aplicare a legii eliberează adeverințe provizorii de proprietate. 
S-a pus problema de a se şti dacă aceste adeverințe provizorii, care nu reprezintă 
încă titlul de proprietate asupra terenului solicitat, pot fi invocate ca titlu, în sens 
larg, în cadrul unei acțiuni în revendicare. 

Într-o opinie, s-a considerat că aceste acte administrative nu pot servi ca titlu 
într-o acțiune în revendicare, pentru că ele sunt acte provizorii supuse revocării. 

Ca urmare, numai un titlu valabil eliberat în condiţiile Legii nr. 18/1991 poate fi in- 
vocat ca temei al dobândirii dreptului de proprietate asupra terenului în discuție!” 

Instanța supremă a decis că, în cazul terenurilor pentru care s-a făcut reconsti- 
tuirea dreptului de proprietate după procedura instituită prin legile speciale — Legea 
nr. 18/1991, Legea nr. 169/1997 şi Legea nr. 1/2000 —, reclamantul poate să redo- 
bândească posesia numai pentru suprafețele de teren atribuite în cadrul procedurii 
de reconstituire, iar dovada dreptului de proprietate pentru terenul care face obiec- 
tul revendicării se face cu titlul de proprietate emis în condiţiile art. 116 din Legea 
nr. 18/1991. Adeverința de proprietate, care atestă doar faptul reconstituirii, fără 
stabilirea amplasamentului terenului atribuit, nu constituie titlu de proprietate care 
să poată fi examinat în cadrul soluționării acţiunii în revendicare!”. 

Într-o altă opinie pe care, alături de alţi autori, am sustinut-o şi noi &I, se arată că 
adeverințele de proprietate înlocuiesc provizoriu titlurile de proprietate, astfel încât, 
până la emiterea acestora, ele au aceeaşi forță juridică. Aceste adeverințe, unite 
cu ceea ce cuprinde procesul-verbal de punere în posesie a terenului care a făcut 
obiectul constituirii sau al reconstituirii dreptului de proprietate, în condițiile Legii 


împrejurarea că reclamanții nu au înțeles să îl acționeze şi pe deținătorul terenului în cererile 
îndreptate împotriva statului; a se vedea C.E.D.0O., Hotărârea din 8 iulie 2008, cauza Creţu 
şi i, sd României, nepublicată, www.echr.coe.int. 

A se vedea C. TURIANU, Discuţii în legătură cu forta juridică a adeverințelor de proprie- 
tate (II), în Dreptul nr. 8/1993, p. 42- 45; P. PER, Discuţii asupra unor probleme controver- 
sate de drept procesual civil şi de drept civil, în Dreptul nr. 10-11/1995, p. 56; a se vedea şi 
C.S.J., s. civ., dec. nr. 398/1994, în Dreptul nr. 12/1994, p. 66; în acelaşi sens, C.A. Timi- 
lu dec. civ. nr. 1264/1965, în Dreptul nr. 6/1996, p. 112. 

2] A se vedea |.C.C.J., s. civ. şi de propr. int., dec. nr. 165/2005, în Dreptul nr. 10/2005, 
p. 218. 

5 A se vedea E. CHELARU, 0p. cit., p. 283. A se vedea GH. DOBRICAN, Valoarea juridică a 
adeverințelor de proprietate eliberate de comisiile pentru aplicarea Legii nr. 18/1991, în Dreptul 
nr. 7/1994, p. 34-35; V. PĂTULEA, Nota |! la decizia Tribunalului județean Sibiu nr. 186/1995, în 
Dreptul nr. 7/1995, p. 74-75. 

nr. 18/1991, sunt de natură să facă dovada dreptului de proprietate în cadrul unei 
acțiuni în revendicare. 

De altfel, fostul art. 60 din Legea nr. 18/1991, republicată, dădea dreptul per- 
soanelor cărora li s-a eliberat titlul de proprietate asupra unui teren sau li s-a recu- 
noscut un asemenea drept, potrivit legii, recunoaştere care nu are a fi făcută altfel 
decât prin eliberarea adeverințelor provizorii, să folosească numai calea acțiunilor 
de drept comun petitorii sau, după caz, posesorii, în special acțiunea în revendica- 
re, şi nu procedura contestaţiei administrative la comisia județeană de aplicare a 
legii, împotriva măsurilor stabilite de comisia locală. 

Este adevărat că acest text a fost abrogat expres prin Legea nr. 247/2005, dar 
nu înseamnă imposibilitatea pentru persoanele la care el făcea referire de a for- 
mula acțiuni în revendicare, deoarece ar însemna astfel să li se nege dreptul de 
acces în justiție, garantat de art. 6 parag. 1 din Convenţia europeană a drepturilor 
omului; aceasta, pe de o parte. Pe de altă parte, art. 2 alin. (2) din Legea nr. 1/2000 
dispune că drepturile dobândite cu respectarea prevederilor Legii fondului funciar 
nr. 18/1991, pentru care au fost eliberate adeverințe de proprietate, proces-verbal 
de punere în posesie sau titlu de proprietate, rămân valabile fără nicio altă confir- 
mare. Aşadar, este limpede că textul pune pe acelaşi plan atât adeverinţa de pro- 
prietate, cât şi titlul de proprietate, eliberate în condiţiile legii”. 

O persoană căreia i s-a eliberat titlul de proprietate după procedura stabilită de 
Legea nr. 18/1991 cu privire la o anumită supratață de teren nu poate pretinde, pe 
calea unei acţiuni în revendicare, o suprafață mai mare, chiar dacă ar face dovada 
că, anterior cooperativizării, a avut în proprietate o asemenea suprafață. Aceasta, 
deoarece, urmare a cooperativizării, dreptul său de proprietate sau a! autorului că- 
ruia îi succede s-a stins prin actul cooperativizării. Principiul perpetuității dreptului 
de proprietate i-a permis să redobândească un drept în condițiile Legii nr. 18/1991, 
în limitele stabilite de dispoziţiile acesteia, a căror aplicare a trebuit să ia în consi- 
derare şi interesele altor persoane, pentru a se găsi cele mai adecvate soluții 
pentru toți cei interesați. 

Dacă persoanele cărora li s-a stabilit dreptul de proprietate în condiţiile Legii 
nr. 18/1991 se consideră nedreptăţite, ele au deschise doar căile de atac prevăzu- 
te de această lege(?. 

În situaţiile în care comisiile județene de aplicare a Legii nr. 18/1991 au emis 
titluri de proprietate unor persoane diferite asupra aceluiaşi teren, cu privire la în- 
treaga lui suprafață sau numai cu privire la o parte din aceasta, persoana interesa- 
tă va putea ca, în temeiul art. Il! din Legea nr. 169/1997 şi al art. 63 din Legea 
nr. 18/1991, să ceară pronunţarea nulității absolute, totală sau parţială, după caz, a 
titlului eliberat unei terțe persoane. S-a arătat că, într-o astfel de împrejurare, este 
posibilă intentarea unei actiuni în revendicare, iar instanța astfel învestită, prin 
compararea titlurilor, va verifica în ce măsură, la eliberarea lor, au fost respectate 
dispozițiile legale privitoare la constituirea sau reconstituirea dreptului de proprieta- 
te asupra terenului în litigiu şi să dea câştig de cauză celui al cărui titlu îndeplineşte 
condiţiile legii”. 


(Il A se vedea E. CHELARU, op. Cit., p. 224. 
2] A se vedea C.S.J., s. civ., dec. nr. 467/1993, în Dreptul nr. 7/1994, p. 92. 
Sl A se vedea E. CHELARU, 0p. cit., p. 224. 

359. Proba dreptului de proprietate în acţiunea în revendicare imobiliară 
după intrarea în vigoare a noului Cod civil. S-a schimbat regimul probei dreptu- 
lui de proprietate într-o acţiune în revendicare după intrarea în vigoare a noului 
Cod civil la 1 octombrie 2011? Răspunsul la această întrebare este, în bună 
măsură, afirmativ. Astfel, trebuie reținut că, potrivit art. 565 NCC, în cazul imobile- 
lor înscrise în cartea funciară, dovada dreptului de proprietate se va face cu ex- 
trasul de carte funciară. Soluţia se justifică prin prisma dispoziţiilor art. 885 din 
acelaşi cod, prin care, aşa după cum am mai precizat anterior în mai multe rânduri, 
a fost instituit efectul translativ ori constitutiv de drepturi al înscrierilor în cartea 
funciară; dreptul de proprietate se transmite ori se constituie, atât între părţi, cât şi 
față de terţi, numai prin efectuarea înscrierii în cartea funciară a actului de dobândi- 
re ori de constituire a dreptului, act încheiat în formă autentică. 

De asemenea, art. 9300 NCC dispune că, dacă în cartea funciară a fost înscris un 
drept real în folosul unei persoane -— ne interesează aici dreptul de proprietate —, se 
prezumă că dreptul există în folosul acesteia, după cum, dacă dreptul de proprieta- 
te a fost radiat din registrul de publicitate imobiliară, se prezumă că acel drept nu 
există. Dovada contrară se poate face însă numai în cazurile prevăzute de art. 887 
NCC, adică pentru situaţiile în care dreptul de proprietate se poate dobândi fără 
înscriere în cartea funciară, anume el a fost dobândit prin moştenire, prin accesiu- 
ne naturală, în urma vânzării silite, în caz de expropriere pentru cauză de utilitate 
publică, precum şi în orice alte cazuri prevăzute expres de lege prin care s-ar 
admite o astfel de dobândire, adică fără înscrierea ei în cartea funciară. De ase- 
menea, dovada contrară poate fi făcută şi pe calea acțiunii în rectificare, acțiune 
prin care se pretinde că înscrierea făcută în cartea funciară nu corespunde situaţiei 
juridice reale, rectificare ce are a fi făcută în condiţiile art. 907 NCC. 

Desigur, poziția avantajoasă în care se află reclamantul înscris în cartea funcia- 
ră în procesul intentat împotriva deținătorului imobilului revendicat este evidentă, 
dar această situație nu este de natură să îl împiedice pe pârât ori pe un terţ să cea- 
ră fie modificarea drepturilor reale asupra imobilelor înscrise în cartea funciară în 
condiţiile prevăzute de art. 886 NCC, modificare ce se poate face potrivit regulilor 
stabilite pentru dobândirea ori stingerea drepturilor reale, dacă prin lege nu s-a dis- 
pus altfel, fie să solicite efectuarea operațiunii tehnice de modificare a descrierii 
imobilului, prevăzută de art. 914 NCC; aceasta, pe de o parte; pe de altă parte, în 
privința aplicării în timp a tuturor acestor noi dispoziţii legale, potrivit art. 56 din 
Legea nr. 71/2011 privind punerea în aplicarea a noului Cod civil, dispoziţiile 
art. 565 privitoare la proba dreptului de proprietate asupra imobilelor înscrise în 
cartea funciară, ale art. 885 referitoare la dobândirea şi stingerea drepturilor reale 
imobiliare şi ale art. 886 privitoare la modificarea acestor drepturi se aplică numai 
după finalizarea lucrărilor de cadastru pentru fiecare unitate administrativ-teritorială 
şi deschiderea, la cerere sau din oficiu, a cărţilor funciare pentru imobilele respecti- 
blicată, cu modificările ulterioare. Până la data prevăzută de text, înscrierea în car- 
tea funciară a dreptului de proprietate şi a altor drepturi reale, pe baza actelor prin 
care s-au transmis, constituit ori modificat, în mod valabil, asemenea drepturi, se 
face numai în scopul de a le face opozabile terţilor. 

Aşa fiind, aceasta înseamnă că, pentru imobilele neînscrise în cartea funciară, 
în orice acţiune în revendicare imobiliară urmează a fi aplicate regulile privitoare la 

proba dreptului de proprietate stabilite de practica judecătorească şi de literatura 
de specialitate în sistemul fostului Cod civil român, pe care le-am expus mai sus. 


$3. Acţiunea în revendicare mobiliară 


360. Când va putea fi admisă acțiunea în revendicare mobiliară. În sistemul 
fostului Cod civil român, actiunea în revendicare a bunurilor mobile se deosebea 
radical de acţiunea în revendicare a bunurilor imobile. În anumite condiții, prevăzu- 
te de fostul art. 1909 alin. (1) C. civ., se considera că se crea în favoarea poseso- 
rului bunului mobil o prezumție absolută — iuris et de iure — de proprietate. 

Modul în care era reglementată dovada proprietăţii în materia bunurilor mobile 
făcea ca, practic, revendicarea acestora de către cel care se pretinde proprietar să 
fi fost aproape cu neputinţă. 

Regula pe care o formula art. 1909 C. civ. era aceea că, în materia bunurilor 
mobile, posesiunea de bună-credință valorează titlu de proprietate. Aceasta însem- 
na că, în fața unei astfel de posesiuni, cel care se pretindea proprietar şi invoca 
chiar unele probe în acest sens urma să se încline. 

Termenii în care art. 1909 fostul C. civ. exprima regula menţionată nu erau, 
desigur, în afara oricăror obiecţii. După cum se exprima acest articol în alineatul 
prim, „lucrurile mişcătoare se prescriu prin faptul posesiunii lor, fără să fie trebuință 
de vreo curgere de timp”. 

Textul era, în mod evident, contradictoriu: pe de o parte, vorbea de dobândirea 
proprietății prin prescripţie a bunului posedat — prescripţie a cărei esenţă este 
scurgerea timpului —, iar, pe de altă parte, se arăta că această prescripţie se rea- 
liza fără nicio curgere de timp. 

În realitate, se considera că art. 1909 alin. (1) fostul C. civ. conferea posesiei de 
bună-credinţă a bunurilor mobile o forță probantă cu totul specială, simplul fapt al 
unei astfel de posesii exercitate în condiţiile prevăzute de text şi întrunind calităţile 
specifice aplicării lui echivala cu existența unui titlu de proprietate asupra acelui 
bun dobândit cu bună-credință de /a o altă persoană decât adevăratul proprietar. 

În schimb, se aprecia, atât în literatura de specialitate!'!, cât şi în jurisprudenţă, 
că în sistemul fostului Cod civil se putea intenta cu posibil succes acţiunea în re- 
vendicare mobiliară împotriva fostului dobânditor de rea-credinţă al bunului, deci a 
celui ce ştia că nu dobândeşte de la adevăratul proprietar, împotriva celui ce a 
găsit bunul ori l-a furat. 

Noul Cod civil român nu schimbă, practic, regimul juridic al revendicării mobilia- 
re; dispoziţiile acestuia plasează însă dobândirea proprietăţii bunurilor mobile prin 
posesia de bună-credinţă (art. 937-938) printre modurile de dobândire a dreptului 
de proprietate privată, astfel că le vom cerceta în capitolul corespunzător al lucrării, 
consacrat examinării acestor moduri. Evocăm totuşi aici principiul înscris în art. 937 
NCC, potrivit căruia cel care, cu bună-credință, încheie cu un neproprietar un act 
translativ de proprietate cu titlu oneros, act ce are ca obiect un bun mobil, devine 
proprietarul acelui bun din momentul în care a intrat în posesia lui efectivă. 

Potrivit art. 938 NCC, este de bună-credință cel care, la data intrării în posesia 
efectivă a bunului, nu cunoştea şi nu trebuia să cunoască, după împrejurări, lipsa 


(1 A se vedea Trib. Suprem, s. civ., dec. nr. 144/1982, în C.D. 1982, p. 13. 

calității de proprietar a înstrăinătorului. Aceasta înseamnă că, dacă nu sunt înde- 
plinite condiţiile prevăzute de aceste dispoziţii, proprietarul bunului va putea intenta 
acțiunea în revendicare împotriva pârâtului de rea-credință, deținător al acestuia. 

Acţiunea în revendicare mobiliară este imprescriptibilă extinctiv, afară de cazuri- 
le în care prin lege se dispune altfel, art. 563 nefăcând nicio distincţie între actțiu- 
nea în revendicare imobiliară şi acțiunea în revendicare mobiliară. 

În ipoteza în care bunul mobil a fost furat de la adevăratul proprietar ori acesta 
I-a pierdut, intrând, în ambele ipoteze, în stăpânirea unui terț de bună-credinţă care 
l-a dobândit de la hoţ ori de la găsitor, adevăratul proprietar va putea intenta ac- 
țiunea în revendicare împotriva terțului de bună-credinţă într-un termen prefix, de 
decădere, de 3 ani de la data pierderii în aceste condiții a stăpânirii materiale a 
bunului. 


$4. Efectele acţiunii în revendicare 


361. Efectele acţiunii în revendicare în sistemul fostului Cod civil. Enume- 
rare. Dacă acțiunea în revendicare era admisă, trei probleme urmau a fi reținute 
pentru a înţelege efectele acțiunii în revendicare: restituirea lucrului, restituirea 
fructelor şi acoperirea cheltuielilor făcute de către posesorul pârât cu lucrul pe care 
trebuie să îl restituie. 


362. Restituirea lucrului. Ca urmare a admiterii acțiunii în revendicare, pose- 
sorul pârât era obligat să restituie lucrul către adevăratul proprietari". 


! Este de reținut că, începând cu Hotărârea sa din 21 iulie 2005, pronunţată în cauza 
Străin c. României (nepublicată, www.echr.coe.int), într-un mare număr de cauze, Curtea 
Europeană a Drepturilor Omului a sancționat statul român pentru încălcarea dispozițiilor 
art. 1 din Protocolul nr. 1 la Convenţie, care garantează protecţia dreptului de proprietate, 
prin aceea că instanțele române au admis acţiuni în revendicare împotriva statului în ipoteza 
constatării preluării lor fără temei legal în stăpânirea acestuia, dar nu au dispus şi restituirea 
bunului, deoarece, între timp, uneori chiar după introducerea acţiunii în revendicare de către 
reclamanți, acesta fusese înstrăinat către un terț. Astfel, în cauza Păduraru c. României 
(Hotărârea din 1 decembrie 2005, nepublicată, www.echr.coe.int), Curtea a constatat că, ur- 
mare a intentării unei acţiuni în revendicare împotriva statului de către reclamant, instanța 
națională a constatat ilegalitatea naționalizării bunului şi a obligat statul la restituirea acestuia; 
or, 6 zile după data acestei hotărâri, statul a vândut bunul celui care îl deținea în calitate de 
chiriaş. Curtea a considerat că, aşa fiind, în speţă nu este vorba despre o simplă vânzare a 
bunului altuia, ci de o vânzare ce a intervenit prin nesocotirea flagrantă a unei decizii judiciare 
pronunțate în favoarea reclamantului ($ 68 din hotărâre — s.n., C.B.). De asemenea, ea a 
reținut că reclamantul nu mai are la dispoziţie nicio posibilitate juridică spre a obține resti- 
tuirea în natură a imobilului, aşa cum s-a dispus prin hotărârea judecătorească internă 
detinitivă şi irevocabilă ($$ 67-71), el fiind astiel privat ilegal de bunul său, contrar prevederi- 
lor art. 1 din Protocolul nr. 1 la Convenţie ($$ 110-113); totuşi, este de observat că, prin lua- 
rea în considerare şi prin aplicarea directă a jurisprudenţei europene, o curte de apei a decis 
în mod judicios că principalul efect a! acţiunii în revendicare îl constituie readucerea bunului 
în natură şi liber de orice sarcini în patrimoniul proprietarului şi, în ipoteza în care acest lucru 
a devenit imposibil, ca urmare a exproprierii pentru cauză de utilitate publică sau pentru 
situația în care bunul a fost înstrăinat, iar validitatea titlului subdobânditorului a fost confir- 
mată prin hotărâre judecătorească irevocabilă, restituirea se face prin echivalent, „statul are 
obligația de a-l dezdăuna pe proprietar printr-o indemnizare valorică acceptabilă, stabilită în 
echitate, pe bază de probe, prin raportare la valoarea bunului”, în asemenea situații, „juris- 

Lucrul se restituia liber de orice sarcini cu care ar fi fost grevat prin voința pose- 
sorului neproprietar, în virtutea regulii resoluto iure dantis, resolvitur ius accipientis. 
Restituirea se făcea, în principiu, în natură, iar dacă această restituire în natură nu 
mai era cu putinţă, fie pentru că lucrul a fost dobândit de un terţ de bună-credinţă, 
fie pentru că lucrul a pierit dintr-un caz fortuit sau de forță majoră, fie pentru că în 
timpul posesiei bunul a fost expropriat pentru interes obştesc, obligația de restituire 
era înlocuită printr-o restituire prin echivalent, mai exact printr-o obligație de dez- 
dăunare. Dacă bunul pierit fusese asigurat, posesorul urma să restituie indemniza- 
ţia de asigurare, iar dacă fusese expropriat, el trebuia să restituie indemnizaţia de 
expropriere pe care a primit-o. 


363. Problema restituirii fructelor. Cât priveşte restituirea fructelor produse de 
bunul revendicat, se făcea distincție după cum posesorul pârât a fost de bună sau 
de rea-credinţă în privința dreptului pe care l-a pretins asupra bunului. 

Posesorul de bună-credință, adică cel care nu a cunoscut viciul titlului său, 
putea, ca o răsplată a bunei sale credințe, să rețină fructele încasate sau percepu- 
te până la data intentării acțiunii în revendicare de către adevăratul proprietar. El 
trebuia să restituie însă fructele pe care le-a încasat sau perceput, după perioada 
intentării acțiunii în revendicare, deoarece se considera că buna sa credință a 
încetat odată cu introducerea acțiunii”. 

Posesorul de rea-credință era obligat să restituie toate fructele lucrului, per- 
cepute sau nepercepute, ori valoarea lor, dacă le consumase sau neglijase să le 
perceapă. El avea dreptul să reţină cheltuielile pe care le-a făcut pentru per- 
ceperea fructelor, deoarece aceste cheltuieli ar fi trebuit să fie făcute şi de către 
adevăratul proprietar. 


364. Situația cheltuielilor făcute de posesor cu lucrul pe care îl restituie. 
Privitor la acest efect al acţiunii în revendicare, se distingea între trei categorii de 
cheltuieli: necesare, utile şi voluptuare. 

Cheltuielile necesare sunt acelea care trebuie făcute neapărat, pentru însăşi 
conservarea lucrului. Se admitea unanim că posesorul, fie de bună, fie de rea-cre- 
dință, avea dreptul să ceară de la proprietar restituirea lor integrală, deoarece şi 
acesta din urmă ar fi trebuit să le facă dacă ar fi fost în posesia lucrului, pentru că 
numai în acest fel ar fi putut să îl conserve. 

Cheltuielile utile sau ameliorările sunt acelea care, fără a fi fost necesare, aduc 
totuşi un folos prin faptul că sporesc valoarea lucrului!?. În privința lor, posesorul de 
orice fel avea dreptul numai la o restituire parțială, şi anume în măsura sporului de 
valoare pe care aceste cheltuieli le-ar fi adus lucrului, socotit la momentul restituirii. 
Astfel, după cum a decis suprema instanţă, fostul deținător al imobilului are dreptul 


prudența C.E.D.O. este de imediată şi directă aplicare”; a se vedea C.A. Constanţa, s. civ., 
min. Și asig. soc., dec. nr. 520/C din 3 decembrie 2007, în B.C.A. nr. 1/2008,p.5. 

IT A se vedea I.C.C.J., s. | civ., dec. nr. 1801 din 1 aprilie 2013, www,scj.ro. 

(2! În practica judiciară au fost socotite, de exemplu, ca utile cheltuielile făcute cu introdu- 
cerea gazelor naturale, pentru asigurarea încălzirii unui imobil. A se vedea, în acest sens, 
Trib. Suprem, col. civ., dec. nr. 1174 din 11 noiembrie 1965, nepublicată; Trib. Suprem, 
s. civ., dec. nr. 938 din 5 iunie 1967, nepublicată; Trib. Suprem, s. civ., dec. nr. 1794 din 21 
decembrie 1968, nepublicată. 

să ceară proprietarului, față de care este obligat prin hotărârea judecătorească pro- 
nunțată în acțiunea sa în revendicare, plata lucrărilor de transformare a ti con- 
strucții, deoarece, în caz contrar, s-ar produce o îmbogăţire fără just temeil']. 

Cheltuielile voluptuare sau de simplă plăcere sunt acelea pe care posesorul le-a 
făcut pentru plăcerea lui personală şi care nu măresc valoarea lucrului. Posesorul 
nu avea niciun drept de a cere restituirea lor de către adevăratul proprietar care, 
prin admiterea acțiunii în revendicare, urma să reia stăpânirea bunului, dar putea 
să le ridice, însă numai dacă prin această operaţiune nu s-ar fi produs deteriorarea 
bunului, Patul îi în situaţia contrară, el putea fi obligat la plata de despăgubiri 
către proprietari? 


365. Efectele acţiunii în revendicare în sistemul noului Cod civil. Noul Cod 
civil reglementează, este adevărat, într-un singur articol, mai precis şi în mod ex- 
tensiv, practic, aceleaşi trei efecte — restituirea bunului, situația fructelor şi resti- 
tuirea cheltuielilor făcute de pârât —, în privinta restituirii fructelor adăugând un 
element nou ce constă în recunoaşterea unui drept de retenție asupra fructelor sau 
asupra productelor culese în favoarea pârâtului, în ipoteza în care adevăratul 
proprietar are a-i restitui acestuia cheltuielile ocazionate de producerea lor. 

Desigur că, deşi nemenţionat în textul citat, principalul efect al acțiunii în reven- 
dicare este recunoaşterea dreptului de proprietate al reclamantului asupra bunului 
revendicat, toate celelalte efecte prevăzute de text reprezentând consecințele 
acestei recunoaşteri. 


366. Restituirea bunului. Potrivit art. 566 alin. (1) NCC, ca urmare a admiterii 
acţiunii în revendicare, părâtul va fi obligat să restituie reclamantului bunul revendi- 
cat; dacă bunul a pierit din culpa sa ori l-a înstrăinat, va fi obligat la plata de des- 
păgubiri corespunzătoare valorii bunului de la momentul restituirii efective. Temeiul 
acestei obligații rezidă în angajarea răspunderii civile delictuale a pârâtului, în con- 
diţiile art. 1349 şi urm. NCC. Restituirea bunuiui se va face în natură; bunul va re- 
veni în patrimoniul reclamantului liber de eventualele sarcini pe care, pe timpul cât 
l-a stăpânit, pârâtul le-ar fi instituit asupra acelui bun (resoluto iure dantis, resolvitur 
jus accipientis). Din moment ce textul citat precizează că pârâtul datorează 
despăgubiri reclamantului dacă bunul a pierit din culpa sa, aceasta înseamnă că 
despăgubirile nu vor mai fi datorate în ipoteza pieirii bunului fără culpa sa, anume 
din caz fortuit ori în caz de forță majoră”. 


367. Restituirea fructelor. Articolul 566 alin. (2) NCC dispune că, în cazul ad- 
miterii acțiunii în revendicare, posesorul de rea-credință sau detentorul precar va fi 
obligat să restituie, /a cererea proprietarului, fructele naturale, civile ori industriale 
produse de bun până la înapoierea acestuia către proprietar; el va fi ținut să res- 


I"] A se vedea [.C.C.J., s. civ., dec. nr. 2195/2004, în Dreptul nr. 3/2005, p. 257. 
(2! În acelaşi sens, a se vedea L. Pop, L.M. HAROSA, op. cit. p. 314; E. CHELARU, op. cit,, 
p. i O. UNGUREANU, C. MUNTEANU, 0p. Cit. (2005), p. 298. 
Cu privire la distincţia între posesorul de bună-credință şi cel de rea-credinţă în 
această ipoteză, a se vedea V. STOICA, op. cit. (2009), p. 484-485; E. CHELARU, op. cit. 
(2012), p. 631. 

tituie nu numai fructele pe care le-a cules, ci şi pe cele pe care, din neglijența sa, a 
omis să le culeagă. 

În condiţiile prevăzute de art. 948 NCC, posesorul de bună-credință culege în 
proprietate fructele bunului pe care, ca urmare a admiterii acțiunii în revendicare, 
va trebui să îl restituie reclamantului proprietar. Posesorul încetează a mai fi de 
bună-credință la momentul chemării în judecată de reclamant, dată la care el 
trebuie să se întrebe privitor la validitatea deţinerii bunului revendicat. Din moment 
ce art. 566 alin. (2) precizează că posesorul de rea-credinţă sau detentorul precar 
trebuie să restituie fructele produse de bun până la înapoierea acestuia către 
proprietar, înseamnă că el va fi obligat să restituie şi acele fructe care au fost 
produse de bun între momentul pronunțării hotărârii judecătoreşti prin care s-a 
admis acțiunea în revendicare şi momentul înapoierii efective a bunului revendicat. 

Fructele naturale şi industriale, în măsura în care nu au fost consumate de pâ- 
rât şi există în materialitatea lor în patrimoniul acestuia, urmează a fi restituite în 
natură; dacă ele nu mai există, se va restitui contravaloarea lor, calculată la acelaşi 
moment: cel al restituirii efective. 

Cât priveşte productele, acestea se cuvin proprietarului, deoarece prin produce- 
rea lor se consumă substanța materială a bunului, astfel că perceperea lor intră pe 
conţinutul dreptului de dispoziție materială a bunului. Or, acest drept aparţine întot- 
deauna proprietarului, noțiune pentru care teza a Il-a a alin. (1) al art. 566 dispune 
că pârâtul va fi obligat ca, odată cu restituirea bunului, să restituie şi productele ori 
contravaloarea acestora, la momentul restituirii. 


368. Restituirea cheltuielilor făcute de pârât. În trei alineate distincte, art. 566 
NCC reglementează situaţia cheltuielilor făcute de pârât pe timpul cât a deținut bu- 
nul supus restituirii, după distincţia „clasică” în materie: cheltuieli necesare, chel- 
tuieli utile şi cheltuieli voluptuare. 

Articolul 566 alin. (3) dispune că proprietarul va fi obligat, /a cererea pârâtului, 
să restituie acestuia cheltuielile necesare pe care le-a efectuat asupra bunului; de 
asemenea, potrivit art. 566 alin. (4), în aceleaşi condiții, proprietarul va fi obligat la 
restituirea cheltuielilor utile, în măsura în care acestea au sporit valoarea bunului, 
dacă prin lege nu se prevede altfel. 

Potrivit art. 566 alin. (9), astfel cum a fost introdus prin art. 83 pct. 4 din Legea 
nr. 71/2011 de punere în aplicare a noului Cod civil, aceste două dispoziţii au a se 
aplica numai în cazurile în care cheltuielile necesare şi cele utile nu se concreti- 
zează într-o lucrare nouă; în caz contrar, urmează a se aplica dispoziţiile cores- 
punzătoare din materia accesiunii imobiliare artificiale. 

De asemenea, în aceste situații, proprietarul va putea fi obligat, /a cererea pârâ- 
tului, să restituie cheltuielile pe care acesta le-a făcut pentru producerea şi perce- 
perea fructelor ce urmează a fi restituite proprietarului. 

Cât priveşte cheltuielile voluptuare, art. 566 alin. (8) dispune că proprietarul nu 
va fi dator să le restituie, dar că posesorul are dreptul să ridice bunurile în care 
s-au concretizat aceste cheltuieli, cu condiția ca, urmare a acestei operaţiuni, să nu 
fie provocată deteriorarea bunului supus restituirii. Dacă asemenea lucrări volup- 
tuare reprezintă o lucrare nouă, potrivit art. 566 alin. (9), urmează a fi aplicate regu- 
lile de la accesiunea imobiliară artificială. 

369. Dreptul de retenţie al pârâtului. Dispoziţiile art. 566 alin. (6) NCC recu- 
nosc pârâtului un drept de retenţie asupra produselor bunului revendicat până la 
restituirea cheltuielilor făcute de posesor cu producerea şi culegerea acestora, cu 
excepția situaţiei în care proprietarul furnizează pârâtului „o garanţie îndestulătoa- 
re”, care să asigure restituirea acestor cheltuieli. Din moment de legea nu distinge, 
înseamnă că o asemenea garanție poate fi personală ori reală, supusă condițiilor 
în care ea poate fi constituită, după natura şi obiectul ei. 

De asemenea, art. 566 alin. (7) NCC prevede cazurile în care pârâtul posesor 
nu poate exercita acest drept de retenție, anume: 

a) dacă bunul în legătură cu care au fost efectuate cheltuielile necesare ori cele 
utile este un bun frugifer, 

b) dacă intrarea în stăpânirea materială a bunului s-a făcut prin violență ori prin 
fraudă; 

c) dacă produsele asupra cărora s-ar exercita o retenţie sunt bunuri perisabile; 

d) dacă produsele asupra cărora ar urma să se exercite retenţia sunt supuse, 
ca urmare a trecerii unei scurte perioade de timp, unei scăderi semnificative a valo- 
rii lor. 


Secțiunea a 4-a. Alte acţiuni reale de apărare a dreptului 
de proprietate privată şi a dezmembrămintelor sale 


$1. Acţiunea negatorie 


370. Precizare. Pe lângă acțiunea în revendicare, indubitabil cea mai importan- 
tă acţiune în justiție prin care este apărat dreptul de proprietate privată, dreptul civil 
român admite, atât în sistemul fostului Cod civil, cât şi în sistemul noului Cod civil, 
în cadrul acestuia din urmă chiar prin reglementări precise, existența altor acțiuni 
reale de care poate dispune fie titularul dreptului de proprietate, cum este acțiunea 
negatorie, fie titularul unui dezmembrământ al dreptului de proprietate, cum este 
acțiunea confesorie, precum şi acțiunea în grănituire. 


371. Acțiunea negatorie în noul Cod civil. Deşi nereglementată de fostul Cod 
civil român, doctrina definea acţiunea negatorie ca acea acţiune reală prin care 
titularul dreptului de proprietate asupra unui bun cere instanței de judecată să 
stabilească prin hotărârea sa că părâtul din acţiune nu este titularul unui drept real, 
dezmembrământ al proprietății — uzufruct, uz, abitaţie, servitute, superticie —, asu- 
pra bunului său şi să îl oblige la încetarea exerciţiului nelegitim al unuia dintre 
aceste drepturi. Deținitia este pe deplin valabilă şi în prezent, art. 564 NCC dispu- 
nând că proprietarul poate intenta acțiunea negatorie împotriva oricărei persoane 
care pretinde că este titularul vreunui drept real, altul decât cel de proprietate, asu- 
pra bunului său. 

Aşadar, în cazul acțiunii negatorii, conflictul apare între titularul dreptului de pro- 
prietate asupra unui bun şi cel care pretinde că este îndreptățit să exercite preroga- 
tive ce ţin de un dezmembrământ al dreptului de proprietate asupra aceluiaşi bun. 

Pare paradoxal, dar pârâtul nu neagă dreptul de proprietate al reclamantului 
asupra bunului respectiv, ci doar susține că el este titularul altui drept real asupra 

bunului. La rândul său, proprietarul nu are interes să intenteze o acțiune în reven- 
dicare, cu toate dificultățile pe care aceasta le presupune, căci, de regulă, suntem 
în materie imobiliară, pe de o parte, iar, pe de altă parte, acest drept nu îi este ne- 
gat de către adversarul său. Dimpotrivă, proprietarul neagă dreptul pretins de pâ- 
rât, pe calea acţiunii negatorii. Ca şi acţiunea în revendicare, este o acțiune reală şi 
petitorie, ea se întemeiază pe dreptul de proprietate al reclamantului. 

Dat fiind obiectul ei, acțiunea este imprescriptibilă extinctiv, astfel cum, în pre- 
zent, dispune art. 564 alin. (2) NCC, dar prescriptibilă achizitiv, căci pârâtul poate 
invoca dobândirea dezmembrământului dreptului de proprietate prin uzucapiune, 
dacă aceasta este compatibilă cu dreptul în discuție. 


$2. Acţiunile confesorii 


372. Noţiune. Acţiunile confesorii sunt acele acţiuni care au ca obiect recu- 
noaşterea de către pârât a existenței unui drept real, dezmembrământ al dreptului 
de proprietate, asupra unui bun proprietatea altei persoane şi obligarea pârâtului la 
respectarea acestui drept. Acţiunile confesorii sunt asemănătoare acțiunii în re- 
vendicare prin aceea că ele tind la recunoaşterea unui drept subiectiv, dar nu de 
proprietate, ci a unuia dintre dezmembrămintele sale. De aceea, o asemenea 
acţiune poate fi intentată şi împotriva proprietarului bunului!". 

În sfârşit, în sistemul fostului Cod civil român, în prezent abrogat, se admitea 
că, spre deosebire de acțiunea în revendicare, acţiunea confesorie era prescrip- 
tibilă în termenul general de prescripţie pentru drepturile reale, de 30 de ani. 
Într-adevăr, potrivit art. 557 fostul C. civ., dreptul de uzufruct se stingea prin ne- 
exercitarea lui timp de 30 de ani, ceea ce însemna că în acelaşi termen se stingea 
şi acțiunea prin care el era apărat. Aceeaşi era situația acțiunii confesorii prin care 
se apărau dreptul de uz şi de abitaţie, cărora li se aplicau dispozițiile din materia 
uzufructului (art. 565 fostul C. civ.), cât şi a dreptului de servitute care, în temeiul 
art. 639 fostul C. civ., se stingea prin neexercitarea ei (neuz) timp de 30 de ani. 


373. Acţiunile confesorii în noul Cod civil. Sistematizarea adecvată şi com- 
pletă a dezmembrămintelor dreptului de proprietate în noul Cod civil român este 
ilustrată, printre altele, de faptul că, în principiu, dispoziţiile acestuia au consacrat 
câte un text special acţiunii confesorii menite să apere dreptul de superlicie (art. 696), 
dreptul de uzufruct (art. 705) şi dreptul de servitute (art. 757). Este foarte adevărat 
că noul Cod civil nu reglementează -— şi nici nu era necesar să o facă — acțiunile 
confesorii de uz şi de abitaţie, urmând a se aplica, prin asemănare, regulile privi- 
toare la acțiunea confesorie de uzufruct, aceste două dezmembrăminte nefiind alt- 
ceva decât, astfel cum erau concepute şi în fostul Cod civil, variante ale uzufructu- 
lui, limitat atât în privinţa titularilor, cât şi privitor la obiectul acestor drepturi. 


374. Acţiunea confesorie de superticie. În temeiul acestei acțiuni, reclaman- 
tul, care a pierdut stăpânirea materială a bunului ce face obiectul dreptului său, 
terenul pe care se află construcția, plantația ori alte lucrări, pretinde pârâtului care 


I"] A se vedea C.S.J., s. civ., dec. nr. 1767/1992, în Dreptul nr. 10-11/1992, p. 114. 

a intrat în stăpânirea lor să îi recunoască dreptul pe care îl are asupra acestor 
imobile şi să îi restituie stăpânirea lor materială. 

Din punctul de vedere al caracterelor sale juridice, acțiunea confesorie de su- 
perficie este o acţiune petitorie, deoarece, pe calea ei, reclamantul pune în discuție 
însuşi dreptul său de superficie asupra bunurilor intrate în stăpânirea pârâtului, nu 
simpla lor posesie, astfel că el va fi obligat să facă dovada dreptului pe care îl invo- 
că. Apoi, acțiunea confesorie de superficie este o acțiune reală, care se întemeiază 
pe însuşi dreptul real invocat — dreptul de superficie, indiferent de izvorul acesteia. 
Faptul că ea se întemeiază pe dreptul rea! constituit în favoarea sa, drept real 
opozabil erga omnes, îndreptățeşte pe proprietar să o poată intenta împotriva ori- 
cărei persoane, inclusiv împotriva nudului proprietar [art. 696 alin. (1) NCC]. În 
sfârşit, potrivit art. 696 alin. (2) NCC, acţiunea confesorie de superficie este im- 
prescriptibilă. Soluţia legiuitorului ar putea surprinde, dacă avem în vedere că prin 
dispoziţiile art. 694 NCC s-a renunţat la soluția anterioară a perpetuității superficiei, 
în prezent ea fiind limitată la cel mult 99 de ani. În realitate, nu trebuie să pierdem 
din vedere că, prin punerea în valoare a dreptului de folosință asupra terenului 
dobândit, pe temeiul superficiei, de la nudul proprietar, superficiarul va ridica o 
construcție pe acel teren, iar acțiunea în revendicare imobiliară este imprescriptibi- 
lă. Legiuitorul nu a făcut decât să evidenţieze consecinţele juridice ale acestei si- 
tuaţii, prin raportare la posibilitatea apărării acestui drept. 


375. Acţiunea confesorie de uzufruct. Acţiunea confesorie de uzufruct este 
acea acțiune prin care reclamantul uzufructuar, care a pierdut stăpânirea materială 
a bunului ce formează obiectul dreptului său, cheamă în judecată pe pârât, cerând 
instanței să îl oblige pe acesta să îi recunoască dreptul său de uzutruct asupra 
acelui bun şi să dispună restituirea lui. 

Potrivit art. 705 NCC, dispozițiile art. 696 alin. (1) privitoare la acțiunea confesorie 
de superficie se vor aplica, în mod corespunzător, şi în privința acțiunii confesorii de 
uzufruct. Aşa fiind, înseamnă că şi această acțiune are a fi caracterizată ca fiind 
petitorie şi reală. Este o acțiune petitorie, pentru că, în cadrul ei, uzufructuarul pune 
în discuție însuşi dreptul său, dezmembrământ al dreptului de proprietate, indiferent 
de modul în care acesta s-a născut; ea nu se întemeiază pe simpla posesie a bu- 
nului. Acţiunea confesorie de uzufruct este o acțiune reală, pentru că se întemeiază 
pe dreptul real de uzufruct, opozabil erga omnes, inclusiv nudului proprietar, acest 
caracter permite uzufructuarului să intenteze acțiunea chiar şi împotriva nudului 
proprietar, dacă acesta îi contestă dreptul valabil constituit. 

În sfârşit, în timp ce acţiunea confesorie de superficie este imprescriptibilă, soluția 
nu putea fi reținută în privința acțiunii confesorii de uzufruct, acesta fiind un drept 
esențialmente temporar; astfel, această acțiune este prescriptibilă în termenul de 10 
ani prevăzut de dispoziţiile art. 2518 pct. 1 NCC, potrivit cu care se prescrie în 10 ani 
dreptul la acțiune privitor la drepturile reale care nu sunt declarate prin lege ca fiind 
imprescriptibile ori nu sunt supuse unui alt termen de prescripţie. 


376. Acțiunea confesorie de uz şi acțiunea confesorie de abitaţie. Deşi 
dispozițiile noului Cod civil privitoare la dreptul de uz şi dreptul de abitaţie nu pre- 
văd în mod direct posibilitatea apărării acestor drepturi pe calea unor acţiuni con- 
fesorii specifice, este în afara oricărei îndoieli că, fiind drepturi reale principale, de 

sine stătătoare, dezmembrăminte ale dreptului de proprietate, ele au a fi apărate 
pe calea unei acţiuni în care să se pună în discuție însăşi existența acestor drep- 
turi, ca acțiuni petitorii şi reale, întemeiate pe caracteristica lor esenţială de drepturi 
reale opozabile tuturor, inclusiv nudului proprietar. Regimul lor juridic va fi cel al 
acțiunii confesorii de uzufruct; aceasta, deoarece, ca variante ale uzufructului, po- 
trivit art. 754 NCC, dispoziţiile privitoare la dreptul de uz şi dreptul de abitaţie se 
completează cu cele privitoare la dreptul de uzufruct, inclusiv cu cele privitoare la 
acţiunea confesorie de uzufruct. Asemănător acesteia, acțiunile confesorii de uz şi 
de abitaţie vor fi prescriptibile în termenul de 10 ani prevăzut de art. 2518 pct. 1 
NCC. 


377. Acţiunea confesorie de servitute. Aceasta este acea acţiune prin care 
reclamantul, titularul fondului dominant, cheamă în judecată pe pârât, titularul fon- 
dului aservit ori o altă persoană, cerând instanţei să oblige pârâtul la recunoaşterea 
calității sale de titular al dreptului de servitute şi să îi permită exercitarea acesteia în 
mod deplin şi netulburat. Potrivit art. 757 NCC, dispoziţiile art. 696 alin. (1) privitoare 
la acțiunea confesorie de superficie se aplică, în mod corespunzător, şi în privința 
acțiunii confesorii de servitute. Ca şi celelalte acţiuni confesorii prezentate, acţiunea 
confesorie de servitute este o acțiune petitorie, în cadrul ei punându-se în discuție 
însuşi dreptul de servitute, oricare ar fi acesta; de asemenea, este o acțiune reală, 
întemeiată pe dreptul real apărat în cadrul ei, indiferent de modul în care acest drept 
s-a născut. 

Considerăm că acțiunea confesorie de servitute este prescriptibilă extinctiv în 
termenul de prescripţie de 10 ani prevăzut de art. 2518 pct. 1 NCC. 


$3. Acțiunea în grăniţuire 


378. Definiţie. Articolul 584 fostul C. civ. dispunea că „orice proprietar poate 
îndatora pe vecinul său la grănițuirea proprietăţii lipite cu a sa; cheltuielile grănițuirii 
se vor face pe jumătate”. 

Într-o formulare mai clară, art. 560 NCC, situat în cadrul dispoziţiilor generale 
aplicabile dreptului de proprietate privată, prevede că proprietarii terenurilor înve- 
cinate sunt obligaţi să contribuie la grănițuire prin reconstituirea hotarului şi fixarea 
semnelor corespunzătoare şi să suporte, în mod egali, cheltuielile ocazionate de 
această operaţiune materială. 

Grăniţuirea ca atare nu trebuie confundată cu acțiunea în grănițuire!”I. 

Grăniţuirea reprezintă o operațiune de delimitare prin semne exterioare a două 
proprietăţi vecine, ce aparțin unor titulari diferiți. Dacă între aceştia nu există con- 
flict, ea este o simplă operaţiune materială realizată prin acordul părților. În caz de 
conflict însă, prin acţiunea în grănițuire se urmăreşte determinarea, prin hotărâre 
judecătorească, a limitelor dintre proprietăți şi stabilirea traseului real pe care tre- 
buie să îl urmeze titularul. 

În regimul fostului Cod civil, literatura juridică şi practica judecătorească au ară- 
tat că grănițuirea, în raport cu titularii dreptului real asupra celor două fonduri, este, 
pe de o parte, o obligaţie reală de a face (propter rem), iar, pe de altă parte, privită 

exclusiv din punct de vedere al celui care o solicită, este un atribut al dreptului 
real]. Această construcție juridică alcătuită dintr-un drept şi o obligație este un 
atribut esenţial al dreptului de proprietate”. 

Chiar dacă art. 560 NCC vorbeşte despre obligaţia de grănițuire, acesta este 
plasat după textul care delimitează întinderea dreptului de proprietate asupra 
terenurilor, acestea neputând rămâne fără conturi”, astfel că dreptul de proprietate 
conferă titularului său şi dreptul de a pretinde proprietarilor vecini delimitarea 
materială a întinderii drepturilor lor. Aşadar, există atât dreptul la grănițuire, cât şi 
obligaţia de a o efectua. 

Acţiunea în grăniţuire este acea acţiune prin care reclamantul pretinde ca, în 
contradictoriu cu pârâtul, instanța să determine, prin semne exterioare, întinderea 
celor două fonduri învecinatel“l. 

Acţiunea în grănițuire îşi justifică rațiunea atât în cazul inexistenţei unei delimi- 
tări între proprietăți, cât şi în situaţia în care astfel de semne există, dar nu au fost 
stabilite prin înțelegerea părților sau prin hotărâre judecătorească şi sunt contesta- 
te de părţi”. 


379. Caractere juridice. Acţiunea în grănițuire este privită ca o acţiune petito- 
5, imobiliară şi imprescriptibilă. 

În literatura de specialitate!”! s-a susţinut că această acțiune se situează la limita 
dintre acțiunile petitorii şi cele posesorii, întrucât ea nu pune în discuţie existenţa a 
însuşi dreptului real, în general, pe de o parte, iar, pe de altă parte, prin ea nu se 
apără posesia, ca în cazul strămutării de hotare. 

Grăniţuirea este o acţiune imobiliară, întrucât prin ea se delimitează două fon- 
duri (terenuri). Caracterul imprescriptibil al acestei acțiuni rezultă din faptul că ea 
este un atribut al dreptului de proprietate imobiliară, imprescriptibil şi perpetuu. 
Exercitarea acestui drept constituie o facultate ce nu se stinge prin neuzi”. 

În cadrul acțiunii în grănițuire, părţile trebuie să producă dovezi pentru stabilirea 
traseului pe care urmează să se fixeze semnele exterioare dintre fondurile înveci- 
nate, fără a fi însă obligate a dovedi însăşi existența dreptului asupra porțiunilor de 
teren pentru care se stabileşte hotărnicia!”. Astfel, în practica noastră judiciară 


rie 


1] A se vedea C. BiRSAN, Acţiunea în grănițuire, în R.R.D. nr. 8/1984, p. 34; a se vedea şi 
Trib. Suprem, s. civ., dec. nr. 200/1982, în R.R.D. nr. 11/1982, p. 60. 

21 A se vedea P. PERU, Probleme privind acţiunea în grănițuire, în Dreptul nr. 6/1991, 
p. 32; V. TERZEA, Acţiunea în grănițuire, în Dreptul nr. 12/2006, p. 55 şi urm. 

(3! A se vedea P. PERJU, loc. cit., p. 33. 

'%! C. Binsan, loc. cit., p. 34; Trib. Suprem, s. civ., dec. nr. 1989/1987, în R.R.D. nr. 3/1988, 
p. 59; Trib. Suprem, s. civ., dec. nr. 1303/1982, în R.R.D. nr. 8/1983, p. 60; Trib. Suprem, 
S. civ., dec. nr. 255/1982, în R.R.D. nr. 12/1982, p. 59; C.A. Cluj, s. | civ., dec. nr. 4032 din 17 
octombrie 2013, în P.R. nr. 6/2014. 

i C.S.J., s. civ., dec. nr. 1330 din 5 mai 1995, în Dreptul nr. 3/1996, p. 79-80. 

'$! A se vedea Trib. Suprem, s. civ., dec. nr. 15/1970, în Repertoriu 1969-1975, p. 9%; 
Trib. Suprem, s. civ., dec. nr. 1448/1971, în C.D. 1971, p. 181; Trib. Suprem, s. civ., dec. 
nr. 255/1992, supra cit. 

!7] A se vedea C. OPRIȘAN, /0c. cit. p. 112. 

5! A se vedea Trib. Suprem, s. civ., dec. nr. 200 din 3 februarie 1982, în R.RD. 
nr. 11/1982, p. 60. 

9] A se vedea Trib. Suprem, s. civ., dec. nr. 15/1970 şi dec. nr. 1448/1971, supra cit. 

dezvoltată în materie în sistemul fostului Cod civil, dar care îşi păstrează pe deplin 
aplicabilitatea şi în prezent, s-a decis în mod constant că dreptul la acțiunea în 
grănițuire semnifică posibilitatea pentru proprietar sau orice altă persoană ce este 
titularul unui drept real asupra unui fond limitrof de a pretinde vecinului său, printr-o 
asemenea acţiune în justiție, restabilirea hotarului ce separă fondurile învecinate şi 
marcarea acestora prin semne materiale vizibile. Într-o astfel de acţiune, judecăto- 
rul nu are a se pronunţa asupra întinderii dreptului de proprietate, ci asupra formei 
terenului, în partea din litigiu al cărei contur este fixat decisiv, prin linia hotarului 
despărțitor, determinată prin semne vizibile!!!. 

Dacă prin acţiunea în grănițuire se cere şi o parte determinată din terenul limi- 
trof, deţinută fără drept de pârât, fosta instanță supremă a decis că ea implică şi o 
revendicare, iar reclamantul trebuie să îşi dovedească dreptul său.de proprietate!?, 
potrivit principiilor aplicabile în materie. În practica judecătorească mai veche s-a 
statuat în sensul că, atunci când grănițuirea implică desființarea unor lucrări ce 
s-au efectuat pe traseul dintre proprietăți, nu se poate dispune desființarea lor, 
chiar dacă au fost efectuate fără autorizație, decât cu autorizație administrativă 
prealabilă”. Considerăm că soluția se impune şi în prezent, din moment ce, aşa 
după cum am arătat, Legea nr. 50/1991, republicată, cu modificările ulterioare, 
impune autorizarea administrativă prealabilă pentru orice desființare de construcții 
(art. 1). 

Deoarece acțiunea în grănițuire are ca finalitate delimitarea unor proprietăţi 
exclusiv limitrofe, este inadmisibilă între coproprietari cu privire la fondul ce formea- 
ză obiectul coproprietății”!. Într-o jurisprudenţă din sistemul fostului Cod civil s-a 
decis că, dacă terenul pentru care se cere grănițuirea este proprietate pe cote-părţi 
atât a reclamantului, cât şi a altor coindivizari care nu sunt părţi în proces, acțiunea 
în grănițuire formulată doar de un coproprietar este prematură. Acesta trebuie mai 
întâi să introducă acţiune de ieşire din indiviziune şi, numai după aceea, dacă în lo- 
tul ce i s-a atribuit este cuprinsă şi suprafața de teren în litigiu, poate cere grăni- 
țuireal%. 

Această soluție este în prezent depăşită. Într-adevăr, am arătat că, potrivit 
art. 643 NCC, fiecare coproprietar poate sta singur în justiție, indiferent de calitatea 
sa procesuală, în orice acţiune privitoare la coproprietate, inclusiv în cazul acțiunii 
în revendicare, deci cu atât mai mult atunci când este vorba despre o acţiune în 
grănițuire. 


1! A se vedea [.C.C.J., s. civ. şi de propr. int., dec. nr. 2526 din 31 martie 2005, în Drep- 
tul nr. 4/2006, p. 273-274; |.C.C.J., s. civ. şi de propr. int., dec. nr. 2153 din 18 martie 2005, 
în Dreptul nr. 8/2006, p. 213-214. 

(2! A se vedea Trib. Suprem, s. civ., dec. nr. 255 din 11 februarie 1982, dec. nr. 918/1971, 
dec, nr. 15/1970 şi dec. nr. 1448/1971, supra cit. 

'3I A se vedea Trib. Suprem, s. civ., dec. nr. 2024 din 12 decembrie 1981, în C.D. 1981, 
p. 26, pronunțată în timp ce era în vigoare Legea nr. 58/1974, şi dec. nr. 144/1958. 

(| A se vedea supra, nr. 113. 

'5! A se vedea Trib. Suprem, s. civ., dec. nr. 2522 din 24 noiembrie 1989, în Dreptul 
nr. 8/1990, p. 78. 

(5 A se vedea C.S.J., s. civ., dec. nr. 571 din 29 martie 1990, în Dreptul nr. 9-12/1990, 
p. 220. 

Dacă terenul este bun comun, acțiunea trebuie formulată de ambii soţii!l. 

Grănițuirea poate fi cerută de nudul proprietar, precum şi de titularii altor drep- 
turi reale principale — uzufructuar, superficiar —, dar nu poate fi promovată de 
chiriaş sau arendaş. Instanța noastră supremă a decis în sensul că acțiunea în 
grănițuire poate fi promovată şi împotriva chiriaşului sau iile dar cu 
introducerea în cauză şi a proprietarului fondului deținut de acesta!?. 


380. Efectele acțiunii în grănițuire. Hotărnicia produce efecte numai cu privire 
la delimitarea fondurilor ce aparțin părților, nu şi cu privire la însuşi dreptul real, 
astfel că oricare dintre ele poate introduce, ulterior, o acțiune în revendicare privind 
suprafața determinată de teren, fără a i se putea opune autoritatea de lucru judecat 
a hotărârii pronunţate în acțiunea de grăniţuire. 

Trasarea limitelor dintre cele două fonduri are însă autoritate de lucru judecat 
între părțile care au participat la proces. O nouă acţiune poate fi introdusă numai 
dacă limitele au dispărut. 

Dacă grănițuirea s-a făcut prin convenţia părților, poate fi contestată doar 
printr-o acțiune în anulare”. Potrivit dispoziţiilor art. 560 NCC, cheltuielile grănițuirii 
urmează a fi suportate deopotrivă de ambele părți ori în mod egal de toate părțile 
în proces, atunci când grănițuirea se face între mai mulți proprietari învecinați. 
Acestea vor fi cheltuieli necesare prin trasarea limitelor în modul decis de instanța 
de judecată, şi nu cheltuielile de judecată, ce au a fi suportate potrivit normelor de 
procedură civilă în materie. 

Niciunul dintre proprietarii terenurilor învecinate nu este însă îndreptăţit să ridice 
un gard despărțitor a cărui valoare să fie împovărătoare pentru celălalt vecin, dacă 
acesta nu a consimțit, pentru că dreptul unui vecin de a-l obliga pe pt la 
grănițuire nu poate să constituie o exercitare abuzivă a propriului său drepti“. 


Secţiunea a 5-a. Acţiunea în revendicare a dreptului 
de proprietate publică şi a drepturilor reale 
corespunzătoare proprietății publice 


$1. Acțiunea în revendicare a dreptului de proprietate publică 


381. Precizări preliminare. Datorită importanţei şi destinaţiei lor, anume aceea 
de a satisface interese de ordin general, sociali, la nivel naţional sau la nivelul 
unităților administrativ-teritoriale, am arătat la momentul potrivit că bunurile proprie- 


'] A se vedea Trib. jud. Bacău, dec. civ. nr. 403 din 17 aprilie 1981, în R.R.D. nr. 3/1982, 


PI. 

2] A se vedea I.C.C.J., s. civ. şi de propr. int., dec. nr. 123 din 13 ianuarie 2005, în J.S.C. 
2005, p.7 

i A se vedea C. BIRSAN, loc. Cit., p. 37-38. 

(4! A se vedea Trib. Suprem, s. civ., dec. nr. 529 din 9 martie 1982, în l.G. MIHUȚĂ, Reper- 
toriu de practică judiciară în materie civilă a Tribunalului Suprem şi a altor instanțe judecăto- 
rești pe anii 1980-1985, Ed. Şhtiinţifică şi Enciclopedică, Bucureşti, 1986, p. 247. 

tate publică au un regim juridic deosebit. Dreptul de proprietate publică este ina- 
lienabil, imprescriptibil şi insesizabil. 

Ca orice drept subiectiv, am văzut că dreptul de proprietate publică are un titu- 
lar — statul sau unităţile administrativ-teritoriale. Titularii acestui drept îl pot apăra 
prin mijloace nespecifice de drept civil, cum ar fi acțiunile în răspundere civilă 
delictuală ori contractuală sau izvorâte dintr-o îmbogăţire fără justă cauză. Astfel, 
art. 865 alin. (1) NCC dispune că titularii dreptului de proprietate publică au obli- 
gația apărării ei prin justiție, ceea ce presupune îndatorirea de a lua toate măsurile 
necesare pentru apărarea proprietății publice, mai întâi de ordin administrativ, prin 
cunoaşterea exactă a situaţiei bunurilor care formează obiectul acestui drept, şi 
apoi de ordin judiciar, prin intentarea acţiunilor în justiție prin care el este apărat. 

lar cea mai energică acţiune civilă de apărare a dreptului de proprietate publică 
este acțiunea în revendicare, atunci când bunul se găseşte la un terț care îi neagă 
dreptul şi refuză restituirea lui. Aceasta este, în definitiv, protecția acordată titularului 
oricărui drept real. Desigur, situația apare mai mult teoretică pentru bunurile care, 
prin natura lor, fac parte din domeniul public al statului sau a! unităților administra- 
tiv-teritoriale. Ne este greu să concepem că cineva ar putea intra în stăpânirea unei 
ape cu potenţial energetic valorificabil, spre exemplu, sau a unui alt bun prevăzut 
de art. 136 alin. (3) din Constituţie şi ar refuza restituirea acestuia. 

Problema se poate pune însă din plin cu privire la bunurile care sunt proprietate 
publică prin destinaţia legii. Asemenea bunuri pot fi și în proprietate privată. Deci, nu 
este de exclus ipoteza în care un bun proprietate publică prin destinaţia legii — un 
tablou dintr-o colecție de artă dintr-un muzeu naţional sau de interes local, o piesă 
numismatică, o clădire intrată legal în domeniul public de interes național sau local 
etc. — să iasă din sfera acestei proprietăți şi să intre, fără drept, în stăpânirea oricărui 
alt subiect de drept privat. Într-o asemenea situaţie, trebuie să se recunoască 
titularului dreptului de proprietate publică posibilitatea intentării unei acţiuni în re- 
vendicare, pentru a reintra în stăpânirea bunului său. 


382. Titularii acţiunii. În calitate de titulari ai dreptului de proprietate publică, 
statul şi unitățile sale administrativ-teritoriale vor avea calitatea de reclamant într-o 
acțiune în revendicare întemeiată pe acest drept. 

Anterior intrării în vigoare a noului Cod civil şi modificării Legii nr. 213/1998 prin 
art. 89 din Legea nr. 71/2011, art. 12 alin. (5) din Legea nr. 213/1998 dispunea că, 
în litigiile privitoare la dreptul de proprietate publică, statul este reprezentat de 
Ministerul Finanţelor, iar unitățile administrativ-teritoriale de către consiliile județe- 
ne, de Consiliul General a! Municipiului Bucureşti sau de consiliile locale, care dau 
mandat scris, în fiecare caz, preşedintelui consiliului județean sau primarului. 
Acesta poate desemna un alt funcționar sau un avocat spre a-l reprezenta în fața 
instanţei. 

Am considerat însă că textul are a fi aplicabil! şi în privinţa litigiilor care poartă 
asupra însuşi dreptului de proprietate publică!”.. Deşi prin art. 89 din Legea 
nr. 71/2011 art. 12 alin. (5) din Legea nr. 213/1998 a fost modificat, în sensul că, în 
prezent, el dispune că organele de stat menționate vor reprezenta statul în privința 


!' A se vedea C. BiRSAN, 0p. Cit. (2008), p. 231; în acelaşi sens, a se vedea V. STOICA, 
op. cit. (2009), p. 491. 

litigiilor privitoare la dreptul de administrare, credem că această dispoziţie are a fi 
aplicată nu numai la aceste litigii, ci şi la cele care au ca obiect însuşi dreptul de 
proprietate publică. 

Nu este de conceput ca în astfel de litigii să se aplice normele de drept comun 
de reprezentare a acestor organe în procesele civilel']. Această interpretare se im- 
pune şi prin prisma obligaţiei impuse de art. 865 alin. (2) NCC titularilor drepturilor 
reale corespunzătoare proprietăţii publice de a informa pe proprietar — statul ori 
unitățile sale administrativ-teritoriale — despre orice tulburare adusă dreptului de 
proprietate publică. 


383. Caractere juridice. Acţiunea în revendicare a dreptului de proprietate 
publică este o acţiune petitorie, reală şi imprescriptibilă. Este o acțiune petitorie, 
pentru că în cadrul ei se pune în discuţie însăşi existența acestui drept; în acelaşi 
timp, întemeindu-se pe dreptul real principal de proprietate publică, ea este o ac- 
țiune reală. Cât priveşte caracterul său imprescriptibil, în primul rând această ac- 
țiune, ca orice acțiune în revendicare, este imprescriptibilă. În acest sens, art. 865 
alin. (3) NCC prevede că dispozițiile art. 563, potrivit cu care dreptul la acţiunea în 
revendicare este imprescriptibil, se aplică în mod corespunzător şi atunci când o 
asemenea acțiune priveşte dreptul de proprietate publică. Aceasta înseamnă că 
titularul dreptului de proprietate publică nu numai că are dreptul de a-l revendica de 
la persoana care îl deţine pe nedrept, dar el va fi îndreptăţit să ceară, dacă este 
cazul, despăgubiri în condiţiile legii [art. 563 alin. (1) NCC]. 

În acelaşi timp, există o particularitate a caracterului imprescriptibil al dreptului 
de proprietate publică, în sensul că acestei acţiuni nu îi sunt aplicabile dispozițiile 
art. 859 alin. (2) NCPC (art. 520 fostul C. proc. civ.) privitoare la termenul de 3 ani 
în care poate fi intentată acțiunea în revendicare a unui bun imobil dobândit prin 
adjudecare în cadrul unei proceduri de executare silită imobiliară şi nici termenul 
de 1 an prevăzut de art. 572 NCC pentru revendicarea unei bucăţi de teren des- 
prinse prin avulsiune; şi în aceste două situații speciale, acțiunea în revendicare 
este imprescriptibilă extinctiv. 

De asemenea, această acțiune este imprescriptibilă şi achizitiv, ea nu ar putea 
fi paralizată prin invocarea de către pârât a dobândirii dreptului de proprietate asu- 
pra bunului revendicat prin uzucapiune, tabulară ori extratabulară (art. 930 şi urm. 
NCC), ori a dobândirii proprietății bunurilor mobile prin posesia de bună-credință, în 
condiţiile art. 937-938 NCC. 

Cât priveşte proba dreptului de proprietate publică în cadrul acestei acțiuni în 
revendicare, ea se va face potrivit dreptului comun în materie; reclamantul, res- 
pectiv statul ori unitățile sale administrativ-teritoriale, trebuie să facă proba dreptu- 
lui de proprietate. 


$2. Acţiunea în revendicare a drepturilor reale corespunzătoare drep- 
tului de proprietate publică 


384. Precizări prealabile. Am arătat că, atât potrivit dispozițiilor constituționale, 
cât şi celor cuprinse în Capitolul II din Titlul VI al noului Cod civil consacrat dreptu- 


('] În acelaşi sens, FL.A. BA!AS, op. cit. (2012), p. 891. 

lui de proprietate publică, bunurile ce formează obiectul acestui drept pot fi date în 
administrare, pot fi concesionate ori date în folosință, beneficiarii dobândind în 
patrimoniile lor drepturi reale principale, opozabile tuturor subiecților de drept, cu 
particularitatea că ele se constituie prin acte de drept public, şi nu prin acte juridice 
de drept privat. 

Ca drepturi subiective, dreptul de administrare, dreptul de concesiune şi dreptul 
de folosință pot fi apărate şi prin mijloace de drept civil, atât specifice, în cadrul că- 
rora este pusă în discuţie însăşi existența acestor drepturi, cât şi nespecifice; prin- 
tre acestea din urmă ar putea fi o acţiune în răspundere civilă delictuală sau con- 
tractuală ori o acţiune izvorând din îmbogățirea fără justă cauză. În acelaşi timp, 
trebuie subliniat faptul că apărarea acestor drepturi trebuie privită în contextul apă- 
rării a însuşi dreptului de proprietate publică. Într-adevăr, potrivit art. 865 alin. (2) 
NCC, titularii drepturilor reale corespunzătoare dreptului de proprietate publică au 
două obligații esenţiale: 

a) să informeze pe proprietar cu privire la orice tulburare adusă dreptului de 
proprietate publică; 

b) să introducă în proces pe titularul dreptului de proprietate publică, în condiți- 
ile prevăzute de Codul de procedură civilă. 

În acelaşi timp, ei au posibilitatea să îşi apere drepturile reale corespunzătoare 
proprietății publice ca titulari ai acestor drepturi, ori de câte ori s-ar produce încăl- 
carea lor. 


385. Apărarea dreptului de administrare. Potrivit art. 870 alin. (1) NCC, apă- 
rarea în justiție a dreptului de administrare revine titularului acestui drept. 

Dispoziţiile noului Cod civil califică, printr-o normă de trimitere, acțiunea prin 
care se pune în discuție dreptul de administrare ca fiind o actiune confesorie. 
Într-adevăr, potrivit art. 870 alin. (2) NCC privitor la apărarea dreptului de adminis- 
trare, acțiunii prin care se apără acest drept i se aplică, în mod corespunzător, 
dispozițiile art. 696 alin. (1) NCC privitoare la acţiunea confesorie de superficie. 
Această trimitere este de natură să dea răspuns la întrebarea dacă, având în vede- 
re natura de drept public a raporturilor juridice pe baza cărora s-a născut dreptul de 
administrare, acțiunea confesorie ar putea fi intentată şi împotriva titularului drep- 
tului de proprietate publică, „constituent” al dreptului de administrare, respectiv sta- 
tul ori o unitate administrativ-teritorială a acestuia. Răspunsul la această posibilă 
întrebare este afirmativ, deoarece, potrivit art. 696 alin. (1), acțiunea confesorie de 
superficie poate fi intentată chiar împotriva proprietarului terenului. Aceasta în- 
seamnă că acțiunea confesorie întemeiată pe dreptul de administrare poate fi in- 
tentată de titularul său chiar împotriva statului ori împotriva unității administrativ- 
teritoriale prin ale căror acte s-a născut! 

Privitor la regimul juridic al acestei acțiuni, ea este o acţiune petitorie, în cadrul 
ei discutându-se existența dreptului de administrare, este o acțiune reală, întemeia- 
tă pe acest drept real, şi este o acțiune imprescriptibilă. Ea este imprescriptibilă 
atât extinctiv, cât şi achizitiv, dreptul de administrare fiind constituit pe baza drep- 
tului de proprietate publică, la rându-i imprescriptibil extinctiv şi achizitiv. Deşi im- 
prescriptibilă, acțiunea confesorie de administrare va putea fi intentată de titular 


!'! A se vedea V. SToicA, op. cit. (2009), p. 493; FL.A. BAIAS, op. cit. (2012), p. 899. 

câtă vreme are un asemenea drept în patrimoniul său; ea nu are cum „supraviețui” 
stingerii acestuia. 

Sarcina probei dreptului de administrare revine reclamantului, iar dovada exis- 
tenței acestui drept în Pro ue său poate fi făcută numai cu actul de drept public 
prin care el s-a născuti'!. 


386. Apărarea dreptului de concesiune şi a dreptului de folosință. În două 
texte, practic similare — art. 873 privind apărarea dreptului de concesiune, respectiv 
art. 875 privind apărarea dreptului de folosință —, noul Cod civil determină regimul 
juridic al apărării în justiţie a acestor drepturi reale corespunzătoare dreptului de 
proprietate publică. Acest regim juridic este similar celui aplicabil apărării dreptului 
de administrare, pe care l-am arătat mai sus. Astfel, ca şi art. 870 alin. (1) NCC, 
art. 873 alin. (1) dispune că apărarea în justiție a dreptului de concesiune revine 
concesionarului, iar art. 875 alin. (1) prevede că apărarea în justiție a dreptului de 
folosință cu titlu gratuit revine titularului acestui drept. 

Cel de-al doilea alineat al ambelor acestor din urmă texte trimite la aplicarea, în 
mod corespunzător, a dispoziţiilor art. 696 alin. (1) NCC, ceea ce înseamnă că ac- 
țiunea în justiţie prin care s-ar putea pune în discuție însăşi existența dreptului de 
concesiune ori a dreptului de folosință cu titlu gratuit întemeiate pe dreptul de pro- 
prietate publică este o acţiune confesorie specifică, petitorie, reală şi imprescrip- 
tibilă atât extinctiv, cât Și achizitiv, întocmai ca şi acțiunea confesorie întemeiată pe 
dreptul de administrare”. 


(' /pidem. 
(2! A se vedea V. STOICA, 0p. cit. (2009), p. 493; FL.A. BAIAS, op. cit. (2012), p. 903-904. 


Capitolul al IX-lea. Posesia 


Secțiunea 1. Noţiuni generale 


387. Definiţia posesiei. Articolul 1846 alin. (2) fostul C. civ. defined posesia ca 
„deținerea unui lucru sau folosirea de un drept, exercitată, una sau alta, de noi 
înşine sau de altul în numele nostru”. 

Întreaga doctrină corespunzătoare sistemului fostului Cod civil arăta că definiția 
astfel formulată nu era suficient de limpede şi, în orice caz, nu era completă. Ea 
era criticabilă, mai întâi, pentru că definirea posesiei prin cuvântul „deţinere”, al 
cărui sens în sistemul nostru de drept este altul decât acela al posesiei, era de 
natură a produce confuziii!. În al doilea rând, definirea posesiei ca fiind „folosirea 
de un drept” putea, de asemenea, crea confuzii, întrucât în dreptul nostru între po- 
pt şi folosirea unui drept era şi o concordanță: posesiunea poate să existe şi să 

bucure de protecție legală, chiar dacă posesorul nu are un drept asupra lucrului. 

În prezent, art. 916 NCC dispune mult mai precis căbosesia este exercitarea în 
apt a prerogativelor dreptului de proprietate asupra.unui.bun de către o persoană 
care îl stăpâneşte şi care se > comportă ca un proprietar al acelui bun şi că posesor 
poate fi-cel-cs se comportă ca titular al unui alt drept real, cu-excepţia drepturilor 


român, posesia nu este concepută ca o stare de drept, ci ca o 
stare de fapt, constând în stăpânirea unui lucru, în exercitarea unei puteri de fapt, 
în cadrul căreia posesorul se comportă ca şi când el ar fi adevăratul titular al 
dreptului real asupra acelui lucru. 

Sau, altfel spus, posesia este stăpânirea de fapt a unui lucru, care, din punctul 
de doll ai iu cal i posesorului, apare ca fiind manifestarea exterioară a unui 
drept real? 


“9388. Posesia şi dreptul de proprietate. Distincție necesară. Delimitarea ni se 
pare că se impune, spre a înțelege mai bine locul şi rolul fiecăreia dintre cele două 
instituții în dreptul civil român în vigoare, evident, în concepţia pe care o sustinem, 
ca simplă opinie. 

Eşte un truism a spune că posesia nu are a fi confundată cu dreptul de proprie- 
tate;| posesia este o stare de fapt, proprietatea este o stare de drept. 

Proprietarul sau titularul unui alt drept real, dezmembrămâni al dreptului de 
proprietate, cum ar fi, bunăoară, dreptul de uzufruct, are anumite prerogative asu- 
pra unui bun, conferite de dreptul său, care îi sunt recunoscute tocmai pe temeiul 


] în literatura juridică s-a spus că, în măsura în care posesia este exercitată de noi înşi- 
ne sau de altul în numele nostru, rezultă în mod clar elementul intențional, psihologic a! po- 
sgelei: a se vedea V. SToicA, op. cit., vol. |, p. 147. 

l Cu privire la definiția posesiei, a se vedea şi C. DRĂGUŞIN, Comentariile Codului civil. 
Posesia. Uzucapiunea, Ed. Hamangiu, Bucureşti, 2012, p. 7 şi urm. 

dreptului pe care îl are. Cum s-a spus, proprietarul sau uzufructuarui are o putere 
de drept asupra bunului care formează obiectul dreptului său!'!. 

Dimpotrivă, este posibil ca o persoană, fără a avea puterea conferită de un 
drept, să exercite, în fapt, stăpânirea unui bun, stăpânire care se poate concretiza 
în acte materiale sau chiar acte juridice. 

Suntem în prezența a două situaţii distincte: pe de o parte, avem o situație de 
drept, care conferă posibilitatea exercitării unor „puteri” cu privire la un bun; pe de 
altă parte, avem o situaţie de fapt, care nu conferă dreptul de a exercita anumite 
puteri asupra unui bun, dar care, în fapt, din diverse rațiuni, sunt exercitate de cel 
care deține bunul „în mod nemijlocit, prin propria putere”, sau chiar „prin interme- 
diul altei persoane”, în condiţiile art. 917 NCC. 

Sigur că cel care are „puteri” pe temeiul unui drept exercită acte materiale de 
stăpânire, dar la baza exerciţiului lor stă însuşi dreptul său. Cel care are o putere 
de fapt exercită asemenea acie ca şi cum ar avea un drept, pe care însă nu îl are. 

Or, în dreptul civil român, această stare de fapt este protejată de lege şi produ- 
ce anumite efecte juridice. 


389. Sigur că posesia are a fi apărată, din punct de vedere juridic, prin aparenţa 
de drept pe care o creează, mai ales că posesorul nu numai că stăpâneşte bunul 
în fapt, dar o face cu intenţia de a se comporta ca titular al dreptului rea! asupra 
acelui bun”. Afirmația făcută de fosta instanță supremă“, potrivit cu care atunci 
„când posesia este conformă cu starea de drept este o posesie legitimă, în caz 
contrar fiind nelegitimă', noi o interpretăm în sensul că posesia legitimă reprezintă 
atributul dreptului de proprietate, pe când posesia nelegitimă, o expresie nu tocmai 
fericită, este posesia stare de fapt. Prin raportare la starea de drept, ea este „ne- 
legitimă”, pentru că, tocmai ca stare de fapt, nu se suprapune peste starea de 
drept. Cel care dobândeşte stăpânirea bunului pe temeiul unui act ale cărui vicii nu 
îi sunt cunoscute nu va fi titularul unui drept, el nu a dobândit însuşi dreptul de 
proprietate, spre exemplu, el rămâne un posesor. 

Dimpotrivă, cel care dobândeşte stăpânirea bunului pe temeiul unui act juridic 
de înstrăinare perfect valabil are dreptul să stăpânească bunul. Aşadar, nu numai 
că posesia se distinge de dreptul de proprietate, dar ea, ca stare de fapt, se dis- 
tinge şi de posesia atribut al dreptului de proprietate. Proprietarul posedă bunul în 
puterea dreptului său; starea de fapt se suprapune peste starea de drept. 

Posesorul posedă bunul ca putere de fapt, starea de drept nu se suprapune 
peste starea de fapt. Posesorul exercită în fapt stăpânirea, dar, din diverse raţiuni, 
altcineva este titularul dreptului asupra bunului stăpânit de posesor. 

Or, dreptul civil român înţelege să protejeze şi să dea efecte juridice acestei 
stări de fapt sau, altfel spus, posesia este o stare de fapt care nu îi este indiferentă 
dreptului, ca sistem de reglementare a vieţii sociale, dar nu ca drept subiectiv. Po- 
sesia nu este şi nu are cum să fie un drept subiectiv. 


['] A se vedea H. et L. MAZEAUD, J. MAZEAUD, FR. CHABAS, Op. cit, p. 188. 

2] A se vedea A. BOAR, Uzucapiunea. Prescripția, posesia și publicitatea drepturilor, Ed. Lu- 
mina Lex, Bucureşti, 1999, p. 35. 

(3! A se vedea Trib. Suprem, dec. nr. 1526/1984, în Repertoriu 1980-1985, p. 75. 

Împrejurarea că, uneori, producerea anumitor efecte cere îndeplinirea unei cali- 
tăți determinate a posesiei, bunăoară, să fie vorba despre o posesie de bună-cre- 
dință, nu schimbă cu nimic datele problemei. Posesorul de bună-credinţă al bunului 
stăpânit culege, ca efect al posesiei, în proprietate, fructele bunului posedat. 

Dimpotrivă, proprietarul culege fructele bunului pe care îl stăpâneşte pe temeiul 
dreptului său de proprietate, ca atribut al dreptului de proprietate. El nu are cum să 
fie de bună sau de rea-credinţă. £/ este proprietar, cu toate consecințele ce decurg 
din această stare de drept. Şi aşa putem continua pentru oricare dintre efectele 
posesiei. 

Că apărându-se posesia se apără uneori însuşi dreptul nu înseamnă nicidecum 
punerea semnului egalităţii cu privire la „ce se apără. Dreptul subiectiv reprezintă 
o anumită categorie juridică, iar posesia o cu totul alta. 


390. Posesia şi detenția precară. Nu numai posesorul poate să stăpânească 
un anumit bun. Potrivit art. 1853 fostul C. civ., „actele ce exercităm sau asupra unui 
lucru al altuia, sub nume precar, adică în calitate de locatari, depozitari, uzufruc- 
tuari etc., sau asupra unui lucru comun, în puterea destinaţiei legale a aceluia, nu 
constituie o posesiune sub nume de proprietar (s.n., C.B.). Tot asemenea este 
posesiunea ce am exercita asupra unui lucru al altuia, prin simpla îngăduință a 
proprietarului său”. Ce voia să spună, e drept, uşor confuz — căci uzufructuarul, 
chiar dacă deține pentru nudul proprietar, este totuşi titularul unui drept real de sine 
stătător — textul citat? El exprima o altă stare de stăpânire a unui bun, şi anume 
detenția precară. Detentorul precar este cel care deține bunul de la o altă persoa- 
nă, de regulă proprietarul, „în puterea” actului juridic pe care l-a încheiat cu acesta. 
EI stăpâneşte bunul nu pentru sine, ca posesorul, ci pentru altul. Dar o face întot- 
deauna pe baza unei situații juridice născute dintr-un act juridic, şi nu dintr-o situa- 
ție de fapt. Detentorul precar nu neagă, ci, dimpotrivă, recunoaşte dreptul celui de 
la care şi pentru care deține bunul, evident, fără a face abstracţie de propriul său 
interes. Mai mult, potrivit art. 918 alin. (2) NCC, detentorul precar poate invoca 
efecte recunoscute posesiei, dar numai în cazurile şi în limitele prevăzute de lege. 
De pildă, este limpede că locatarul care a închiriat bunul de la proprietar a avut 
propriul interes să o facă, dar el deţine bunul închiriat de la proprietar pe temeiul 
contractului de închiriere pe care l-a încheiat cu acesta. La fel arendaşul, depozita- 
rul, împrumutatul, cei ce a primit spre folosință un bun, ba chiar şi cel care stăpâ- 
neşte bunul prin simpla îngăduință a proprietaruluil"!. 


!'! În acest sens, într-o formulare de o impecabilă claritate juridică, având a statua asupra 
unei acțiuni în revendicare, instanța supremă a arătat că „din probele administrate a rezultat 
că pârâţii persoane fizice nu au contestat calitatea reclamantului de proprietar al imobilului 
(revendicat — n.n., C.B.) şi nici nu au invocat vreun titlu propriu de aceeaşi natură. Dimpotri- 
vă, (ei) au deținut parte din imobil în calitate de chiriaşi, în temeiul unui contract de închiriere 
(...). Aşa fiind, aceștia nu pot fi considerați că dețin posesia asupra bunului, definită ca o 
stare de fapt generatoare de efecte juridice care constă în stăpânirea materială sau exer- 
citarea unei puteri de fapt, cu intenția şi voința de a se comporta, față de ceilalți, ca proprie- 
tar sau (ca) titular al unui drept rea!” (s.n., C.B.). 

In speță, suprema instanță a constatat că „lipseşte elementul psihologic, intenționa!”, 
care constă în voinţa celui care posedă de a exercita stăpânirea lucrului pentru sine, adică 
sub nume de proprietar sau în calitate de titular al unui alt drept real. 

De asemenea, posesorul apare cu intenția de a deţine bunul pentru sine, pe 
când detentorul precar deține pentru altul, adică pentru proprietar sau pentru cel de 
la care a primit bunul. 

Acestea sunt rațiunile pentru care, într-o formulare mai exactă, lart. 918 NCC 
dispune că nu constituie posesie stăpânirea unui bun de către un detentor precar, 

precum. —.p- 

a) locatarul, comodatarul, depozitarul, creditorul gajist; 

b) titularul dezmembrămintelor dreptului.de proprietate — superțicia, uzufructul, 
uzul, abitaţia sau servitutea —, față de nuda proprietate; _ 

'C) fiecare coproprietar.-în-proporţie cu cotele-părți ce revin celorlalți coproprie- 
tari; 

| d) orice altă persoană care, deținând temporar.un-bun al altuia, este obligată să. 
„ÎI restituie sau care stăpâneşte bunul cu îngăduinţa celui ce i l-a încredinţat... 

ragem concluzia că, spre deosebire de posesie, care rămâne o stare de fapt, 
detenția precară este o stare de drepti. 


391. Sintetizând, iată, aşadar, trei situaţii juridice distincte privitoare la stăpâni- 
rea unui bun: proprietate, posesie, detenție precară. 

Proprietarul stăpâneşte bunul în puterea dreptului său de proprietate; posesia sa 
apare ca un atribut al acestui drept. Starea de fapt se suprapune perfect peste 
starea de drept. 

Posesorul stăpâneşte bunul în-puterea-sa-ca.şi cum ar fi proprietar, dar nu este; 
el are număi o putere de fapt asupra bunului, nu este nici titularul unui drept real, 
nici titularul unui drept de creanță. Starea de fapt se desparte de starea de drept. 


Detentorul precar stăpâneşte te bunul pentru proprietar, pe temeiul unui act înche- 


iat cu acesta. Cercul se închide; starea de fapt se suprapune din nou peste starea 
de drept. 

Calitatea de praprietar este incompatibilă cu cea de detentor precar Proprieta- 
rul nu poate fi niciodată detentor precar privitor la propriul său bun: din punct de 
vedere juridic, este vorba despre un non-sens. 

Calitatea de posesor al unui bun neagă pe aceea de proprietar al aceluiaşi bun. 
Atunci când posesorul stăpâneşte un bun, el este în conflict cu cel care este 
titularul dreptului de proprietate asupra aceluiaşi bun. 

Dimpotrivă, prezența detentorului precar, persoană care, din punct de vedere 
material, se interpune între proprietar şi bun, nu îl împiedică pe proprietar să con- 
tinue a poesia bunul, dar, aşa cum se spune într-o asemenea situaţie, el o face 
corpore alieno?.. 


Prin urmare, în mod corect s-a reținut în hotărârea recurată că „pârâţii (...) sunt detentori 
precari, în sensul art. 1853 C. civ. (în vigoare la epoca faptelor — n.n., C.B.), ei deținând bu- 
nul în lipsa elementului intenţional, psihologic al posesiei, stăpânirea materială fiind exer- 
citată pentru altul, şi nu pentru sine” (s.n., C.B.); a se vedea C.S.J., s. civ., dec. nr. 2646 din 
2 iulie 2002, în P.R. nr. 6/2003, p. 40; în acelaşi sens, a se vedea C.A. Cluj, s. civ., mun. şi 
asĂg soc., min. şi fam., dec. nr. 762/A din 26 martie 2004, în B.J. 2004, p. 137. 

LA se vedea H.etL. MAZEAUD, J. MAZEAUD, FR. CHABAS, op. cit., p. 189. 

12) jpidem. 

392. Efectele detenţiei precare. Este de reţinut că, dacă efectele posesiei sunt 
importante şi recunoscute ca atare, efectele detenţiei precare pot fi deduse din 
cele ale posesiei. Desigur, în primul rând, detentorul precar exercită stăpânirea 
materială a bunului. De asemenea, în sistemul fostului Cod civil, în prezent abro- 
gat, în anumite situaţii, însăşi detenţia precară putea fi apărată prin acţiunile pose- 
sorii, în special reintegranda, dar nici acțiunea posesorie generală nu era total 
exclusă. 

În prezent, art. 949 alin. (2) NCC dispune limpede că exercițiul acțiunilor pose- 
sorii este recunoscut şi detentorului precar. 

De asemenea, fostul Cod civil român reglementa mai multe cazuri în care de- 
tenţia precară se poate interverti, adică se poate transforma în posesie utilă. Ace- 
eaşi posibilitate juridică este reglementată de dispoziţiile art. 920 NCC, asupra 
cărora vom reveni imediat. ; 


393. Justificarea protecţiei posesiei ca stare de fapt. Spuneam mai sus că 
legislaţia noastră civilă acordă protecţie posesiei, protecție ce se manifestă sub di- 
ferite aspecte şi, în primul rând, prin recunoaşterea unor importante efecte juridice. 

Cum se explică această protecție ce se acordă posesiei, uneori chiar în detri- 
mentul celui care invocă un drept asupra lucrului posedat? 

Tradițional, o primă explicaţie — şi cea mai importantă — o găsim în faptul că, în 
covârşitoarea majoritate a cazurilor, posesia corespunde însuşi dreptului invocat 
de către titular. Protejând posesia, este protejat însuşi dreptul, adică starea de 
drept; este o uşurare a apărării dreptului însuşi, de îndată ce, aşa cum vom vedea, 
proba posesiei este mai lesnicioasă decât proba dreptului real. 

Aşadar, pe deplin conştientă că este titulara unui drept şi că stăpâneşte bunul 
în puterea dreptului său, o persoană înțelege să se apere sau să invoce efecte ale 
posesiei, numai pentru a evita dificultăţile de probă a dreptului. Ea nu „decade” din 
titular al dreptului în stăpânitor în fapt al bunului ca posesor, ci „preferă să profite” 
de efectele recunoscute de lege posesiei. Nu mai puțin, însăși posesia în sine, ca 
stare de fapt, are a fi protejată şi este producătoare de efecte juridice proprii. 

Aceasta, deoarece altă explicaţie care se dă protecţiei posesiei, mai ales pentru 
cazurile în care ea nu concordă cu dreptul real, constă în faptul că la baza existen- 
ței posesiei despărțite de dreptul real asupra lucrului se află o anumită neglijență 
din partea titularului dreptului, care, delăsând lucrul ce îi aparţinea, permițând şi 
tolerând exercitarea stăpânirii acestuia de către altcineva, lasă să se creeze o 
aparență de drept în favoarea unei alte persoane. Dacă avem în vedere faptul că, 
aşa cum am mai spus, de cele mai multe ori, această situație corespunde realității 
dreptului, este de înțeles pentru ce simpla posesie, ca stare de fapt, este îndreptă- 
țită la o anumită protecţie juridică. 


394. Elementele constitutive ale posesiei. Două elemente trebuie să fie 
întrunite, cumulativ, pentru ca stăpânirea unui lucru să poată fi calificată drept po- 
sesie: a) un element material — corpus şi b) un element psihologic, intenţional — 
animus. 

a) Elementul material — corpus — presupune un contact direct cu lucrul, concre- 
tizat în orice fel de acte materiale, cum ar fi: deținerea lucrului, săvârşirea de acte 


IX. Posesia 341 


de folosinţă, culegerea fructelor, efectuarea unor transformări, modificări sau comple- 
tări ale bunului etc. 

/b) Elementul psihologic sau intelectual — animus — constă în intenţia, în voința 
celui care stăpâneşte bunul de a efectua această stăpânire pentru sine, de a se 
comporta cu privire la lucru ca proprietar ori ca titular al altui drept real. Aceasta 
înseamnă că cel care deține lucrul are animus domini ori animus sibi habendi sau 
animus possidendi. 

Lipsa elementului psihologic face ca cel care deține lucrul să nu aibă calitatea 
de posesor, ci pe aceea de detentor precar, aşa cum am arătat mai sus. 


Secţiunea a 2-a. Dobândirea şi pierderea posesiei 


$1. Dobândirea posesiei 


395. Necesitatea întrunirii ambelor elemente ale posesiei, Pentru dobândi- 
rea posesiei este necesar să fie întrunite ambele sala elemente constitutive. Numai 
unul. dintre ele- nu asi sure Ai s-o com EEE ua 

stăpânirea material ă elementul subiectiv, adică-fără intenția deținătorului de-a 
mporta- ca propriatar- fără animus domini. De aceea, se spune că nu este 
posesor cel căruia, în vreme ce dormea, i se pune un obiect în mână, si quis 
dormienti aliquid in manu ponat. 

La fel, fără elementul material, simpla voinţă de a poseda._nu-este suficientă 
pentru a duce la dobândirea irea posesiei. 

“S-a pus problema dacă ambele elemente trebuie să fie exercitate de aceeaşi 
persoană. 

Răspunsul este diferențiat, după cum este vorba despre elementul intenţiona! 
sau despre elementul material al posesiei. 

Cât priveşte elementul intențional, el trebuie să fie întrunit chiar în persoana. 

_celui care pretinde că posedă; acest element nu.se. poate.exercita, de regulă, prin 
altcineva — animo alieno.|D singură rezervă putem face în privința unei persoane. 
lipsite de capacitate de exercițiu, când se admite că elementul intenţional se poate 
exercita prin reprezentantul său legal. Spre exemplu, într-o anumită împrejurare, 
un minor sub 14 ani apare ca moştenitor. El va exercita posesia asupra bunurilor 
primite prin reprezentantul său legal. Însuşindu-şi acest principiu stabilit anterior în 
doctrină, legiuitorul l-a înscris în art. 917 alin. (2) NCC, potrivit cu care persoanele 
lipsite de capacitate de exercițiu exercită posesia prin reprezentantul lor legal, 
textul extinde acest principiu şi la persoanele juridice. 

În privința elementului material, a puterii materiale asupra lucrului, este > posibil 
_ca această “putere : să fie exercitată-nu- numai. personal de către posesor, daP'şr— 
__ printr-un reprezentant al său, adică-să fie exercitată o_posesie corpore alieno. 
Astfel, posesorul care a închiriat lucrul exercită puterea materială prin intermediul 
chiriaşului; posesorul care a depozitat lucrul mobil exercită detenţia prin intermediul 
depozitarului etc. Rezultă deci că, de data aceasta, elementul intenţiona! există în 


!! Privitor la exercitarea de „acte materiale” ce constituie elementul corpus al posesiei, a 
se vedea C. DRĂGUȘIN, op. cit., p. 22 şi urm. 

persoana posesorului, iar elementul material se exercită printr-o altă persoană, dar 
tot pentru posesor. Această soluție este în prezent înscrisă, aşa cum am menționat 
mai sus, în art. 917 alin. (1) NCC, potrivit cu care posesorul poate exercita preroga- 
tivele dreptului de proprietate asupra bunului şi prin intermediul unei alte persoane, 
nu numai prin putere proprie. 


396. Dovada posesiei. A dovedi posesia înseamnă, în fond, a dovedi existența 
elementelor sale. Nu este însă acelaşi lucru a face dovada elementului material al 
posesiei cu a face dovada elementului ei intenţional. De aceea, în privința modului 
în care această dovadă poate fi făcută, trebuie să distingem după cum este vorba 
de elementul material ori de elementul intențional. 

a) elementul material al posesiei, ca element obiectiv, este da aul uşor de do-_ 
vedit, dat Tiind caracterul său aparent. Ca Tapt material, el poale Ti ii prin orice_ 
mijloc de probă; 


de “dovedit. Codul civil înțelege să înlesnească această dovadă prin ore a a 
prezumții ii legale, dintre care prima face din elementul material al posesiei dovada 
elementului intențional, pornind de la premisa că stăpânirea materială este o expri- 
mare a voinței ca această stăpânire să se facă animo sibi habendi. Astfel, art. 1854 
fostul C. civ. dispunea că „posesorul este presupus că posedă pentru sine, sub 
nume de proprietar, dacă nu este probat că a început a poseda pentru altul”. Cea 
de-a doua prezumție legală era instituită prin art. 1855 fostul C. civ., care prevedea 
că, ori de câte ori o persoană a început a deţine un lucru nu ca posesor, ci ca de- 
tentor precar, se presupunea că a continuat să rămână detentor precar până ce se 
va face dovada contrară. Acelaşi text arăta că, atunci când posesorul a început a 
poseda pentru altul, se presupunea că a conservat aceeaşi calitate, dacă nu este 
probă contrară. Este evident că termenul de „posesor” era luat aici în sensul de de- 
tentor precar. 

În prezent, art. 919 alin. (1) NCC dispune că, până la proba contrară, acela care — 
stăpâneşte bunul este prezumat posesor,|ceea ce înseamnă că se prezumă că el 
are anlmus sibi habendi, prezurhția est& relativă, ea poate fi răsturnată prin orice — 


„mijloc de probă. (pe asemenea, potrivit art. 919 alin. (2), detenţia precară, odată 


dovedită, este prezumată -— tot relativ — că se menține ca atare până la proba 
intervertirii, transformării sale în posesie, în condiţiile art. 920 NCC. 


$2. Pierderea posesiei 


397. Dispariția elementelor constitutive; consecințe. În sistemul fostului Cod 
civil se considera că, dacă dispare unul dintre elementele posesiei, oricare ar fi 
acesta, ori se pierd amândouă de către posesor, va înceta însăși posesia. Dacă 
posesorul abandonează bunul, aceasta înseamnă că el nu va mai avea niciunul 
dintre elementele posesiei; nu va mai avea posesie. 

De asemenea, se arăta că este posibil! însă să înceteze numai unul dintre cele 
două elemente. Efectul va fi acelaşi: pierderea posesiei. Aşa se va întâmpla, de 
exemplu, atunci când se pierde elementul material datorită faptului că lucrul a pierit 
ori a trecut în stăpânirea unui alt posesor. La fel, dacă încetează numai elementul 

intenționa, chiar dacă stăpânirea materială continuă; aşa vor sta lucrurile în cazul 
aşa-numitului constitut posesori". 
Noul Cod civil reglementează pierderea posesiei sub forma încetării acesteia. 
Astfel, potrivit art. 921, posesia încetează prin: 
_a) transformarea sa în detenţie precară; E 
b) înstrăinarea bunului.posedat,.__ 


_€) abandonarea bunului mobil sau înscrierea în cartea funciară a declaraţiei-de 
renunțare la dreptul de proprietate asupra unui bun imobil; 
d) pieirea bunului; 
e) trecerea bunului în.praprietate publică; 

1) înscrierea dreptului de proprietate al comunei, oraşului sau.municipiului,-după 
caz, conform art. 889 alin. (2) NCC, adică în ipoteza în care proprietarul unui bun 
imobil renunţă la dreptul său de proprietate asupra acelui bun printr-o declaraţie 
autentică notarială, înregistrată la biroul de cadastru şi publicitate imobiliară, pentru 
a se înscrie radierea dreptului celui care era înscris ca titular, respectiv renunţăto- 
rul, şi o altă persoană nu a solicitat înscrierea în temeiul uzucapiunii; 

9) deposedare, dacă posesorul rămâne lipsit de posesia bunului mai mult de un 


.— 


an. 

Se poate observa că textul reglementează cauze de „încetare”, de fapt de pier- 
dere a posesiei, care ţin fie de manifestarea de voință a titularului, cum ar îi aban- 
donarea bunului mobi! ori înscrierea în cartea funciară a declarației de renunțare la 
dreptul de proprietate asupra unui bun imobil, fie sunt independente de voința sa, 
cum ar fi pieirea bunului dintr-un caz fortuit ori de forță majoră sau deposedarea 
făcută de un terț, dacă aceasta are o durată mai mare de un an. De asemenea, 
unele cauze ţin de pierderea unui element al posesiei, cum este situația transfor- 
mării ei în detenţie precară, titularul pierzând, în această ipoteză, animus sibi 
habendi, el continuând a avea corpus, ori pot ține de pierderea ambelor elemente 
ale posesiei, cum ar fi situaţia înstrăinării bunului ori aceea a trecerii bunului în 
proprietate publică. 


Secţiunea a 3-a. Viciile posesiei 


$1. Consideraţii generale 


398. Calitățile pe care trebuie să le întrunească posesia. Pentru a produce 
efectele pe care legea le prevede, este necesar ca posesia să fie utilă, adică ne- 
viciată. Din acest punct de vedere, art. 922 alin. (1) NCC dispune că, în afara 
situațiilor prevăzute de lege, nu poate produce efecte juridice decât o posesie utilă. 
Aceasta înseamnă că nu este suficientă întrunirea celor două elemente constitutive 
ale posesiei pe care le-am examinat mai sus, ci trebuie ca posesia să fie însoțită 
de anumite calități. 


'! Constitutul posesor apare în situaţia în care un proprietar vinde lucrul său unui cumpă- 
rător. Acesta din urmă, deşi a devenit proprietar, lasă lucrul mai departe în detenţie vânzăto- 
rului, care devine, de exemplu, chiriaş al lucrului. Vânzătorul va fi, de data aceasta, un 
simplu detentor precar, deoarece e! nu mai stăpâneşte lucrul ca proprietar; el are corpus, 
dar nu mai are animus. 

Referindu-se la aceste calități cerute pentru a se produce unul dintre principale- 
le efecte ale posesiei, care este prescripția achizitivă (uzucapiunea), art. 1847 fos- 
tul C. civ. dispunea: „ca să se poată prescrie, se cere o posesie continuă, neîntre- 
ruptă, netulburată, publică şi sub nume de proprietar”. 

Deşi textul se referea la calitățile cerute pentru uzucapiune, în realitate se con- 
sidera că aceste calităţi erau necesare pentru producerea tuturor efectelor juridice 
ale posesiei. 

Se reținea că însuşirea pe care o cerea textul fostului Cod civil în art. 1847 ca 
posesia să fie neîntreruptă nu reprezenta o „calitate” a posesiei, ci o condiţie ce 
ținea de curgerea termenului de prescripţie, pentru a se putea dobândi prin uzu- 
capiune dreptul real asupra bunului. 

Cât priveşte celelalte calități menționate în art. 1847, se arăta că lipsa lor consti- 
tuie tot atâtea vicii ale posesiei, care o împiedică să producă efectele prevăzute de 
lege. 


399. Viciile posesiei în sistemul fostului Cod civil. Enumerare. Contrariul 
fiecăreia dintre calitățile pe care trebuie să le întrunească posesia constituie vicii ale 
acesteia. În consecinţă, viciile posesiei, aşa cum rezultă din art. 1847 fostul C. civ., 
erau considerate a fi: a) discontinuitatea; b) violența; c) clandestinitatea;, d) pre- 
caritatea. 

O remarcă specială era făcută în legătură cu precaritatea, care era şi este în 
realitate mai mult decât un viciu al posesiei; aşa cum am arătat mai sus, precarita- 
tea presupune lipsa elementului intențional, subiectiv al posesiei, deci presupune 
lipsa însăşi a posesiei. 

În schimb, doctrina şi jurisprudenţa au reținut că în fostul nostru Cod civil nu era 
reglementat un adevărat alt viciu, echivocul, posesia este echivocă atunci când 
actele de stăpânire exercitate de către posesor pot fi interpretate şi altfel decât ca 
fiind corespunzătoare elementului psihologic propriu posesiei. Cu alte cuvinte, 
posesia este echivocă atunci când nu se poate şti nici că există animus sibi haben- 
di, dar nici că acesta nu există. Echivocul nu se confundă deci cu precaritatea. El 
poate rezulta, de exemplu, din faptul comunității de locuință a două persoane, care 
folosesc şi stăpânesc lucrurile aflate în acea locuință. Poate rezulta, de asemenea, 
din starea de coproprietate: dacă unul dintre coproprietari face acte de folosință cu 
privire la întregul bun, aflat în coproprietate, nu se poate şti dacă acel act este făcut 
în calitate de titular pro parte al dreptului sau cu voința de a se comporta ca 
posesor exclusiv al întregului buni"). 

De aceea, în literatura de specialitate s-a considerat că, de lege ferenda, avea 
a fi reținut caracterul distinct al echivocului ca viciu al posesiei, alături de celelalte 
vicii ale posesieil?. 


(1) Aşa după cum se arată într-o decizie a fostului Tribunal Suprem, „moştenitorii sunt 
presupuşi că stăpânesc bunurile succesorale unii pentru alții, cât timp se găsesc în stare de 
indiviziune, motiv pentru care posesia lor, având un caracter echivoc (s.n., C.B.), nu poate 
fundamenta dobândirea dreptului de proprietate prin uzucapiune” (Trib. Suprem, s. civ., dec. 
nr. 769 din 21 aprilie 1979, în R.R.D. nr. 10/1979, p. 65). 

?! A se vedea TR. IONAŞCU, Ideea de aparență şi rolul său în dreptul civil modern, Bucu- 
reşti, 1943, p. 401; G.N. Lurescu, op. cit, p. 209; în sensul că „opțiunea legiuitorului român 

De altfel, este de reținut că şi practica judiciară pare să fi consacrat echivocul 
ca viciu al posesiei în dreptul nostru civil. Astfel, o curte de apel a decis că „din 
probele testimoniale administrate în cauză a rezultat că posesia reclamanților a 
fost echivocă, ceea ce reprezintă un viciu al posesiei, care nu poate duce la do- 
bândirea dreptului de proprietate prin uzucapiune"!"! (s.n., C.B.). 


400. Viciile posesiei în noul Cod civil. Enumerare. Potrivit art. 922 alin. (2) 
NCC, nu este utilă posesia discontinuă, tulburată ori clandestină; până la proba 
“contrară, posesiă &ste prezumată a fi utilă.[Textul impune cel puţin două observații. 
Mai întâi, art. 927 alin. (2) nu mai vorbeşte, ca în sistemul fostului Cod civil în mate- 
rie, de calităţile necesare posesiei, apte că conducă la dobândirea dreptului de pro- 
prietate prin uzucapiune, ci de posesia care nu este utilă, din moment ce apare ca 
fiind discontinuă, tulburată ori clandestină. Aceasta înseamnă că în sistemul noului 
Cod civil viciile posesiei sunt: discontinuitatea, violenta şi clandestinitatea. i 
In al doilea rând, legiuitorul nu şi-a însuşit „sugestia” doctrinei şi a jurisprudenţei 
şi nu a inclus echivocul printre viciile posesiei; de lege lata, în dreptul civil român 
echivocul nu este un viciu al posesiei. Dar, în mod judicios, noul Cod civil nu mai 
reține precaritatea ca viciu al posesiei, aceasta având semnificaţia lipsei posesiei, 
chiar dacă şi ea poate fi apărată prin acţiunile posesorii [art. 949 alin. (2) NCC]. 
În sfârşit, în partea sa finală, art. 922 alin. (2) NCC instituie prezumția relativă 
legală de utilitate a posesiei, deci inexistența viciilor acesteia. Proba contrară, a 
eventualei existențe a acestor vicii, se poate face cu orice mijloc de probă. 


n rome 


33 . . . ._. ) 
| 82. Discontinuitatea posesiei 


401. Noţiune. După cum se arăta în art. 1848 fostul C. civ., posesia „este dis- 

_continuă-când posesorul o exercită în mod neregulat, adică cu intărmităață anor- 
male”. Discontinuitatea nu se confundă cu întreruperea posesiei, aceasta din urmă 
fiind nu un simplu viciu, ci o cauză de încetare a posesiei. 

Desigur că, pentru ca posesia să fie continuă, nu se cere ca posesorul să se 
găsească în contact permanent cu lucrul şi să facă zilnic acte de folosință a 
acestuia. Există continuitate dacă actele de stăpânire se fac cu regularitatea pe 
care natura lucrului o impune. Deci continuitatea nu exciude intermitenţa în stă- 
pânirea lucrului, dacă natura lucrului o impune. Nu trebuie, spre exemplu, stăpânită 
o păşune în timpul iernii. 

Reglementarea discontinuităţii din noul Cod civil nu s-a îndepărtat de cea cu- 
prinsă în vechiul cod, în prezent abrogat. Într-adevăr, potrivit art. 923 NCC, posesia 
este discontinuă atât timp cât posesorul o exercită cu intermitențe anormale după 
natura lucrului; aşadar, textul este mai precis şi ne permite să definim discontinuita- 
tea ca acel viciu al posesiei ce constă în exercitarea ei cu intermitențe anormale în 
raport cu natura lucrului. 


este corectă”, considerându-se că echivocul nu este un viciu al posesiei, a se vedea V. SToicA, 
op. cit., vol. |, p. 174-177. 

IA se vedea C.A. Cluj, s. civ., mun. şi asig. soc., min. şi fam., dec. nr. 849/R din 25 
aprilie 2007, în B.C.A. nr. 3/2007, p. 9. 

În cele din urmă, continuitatea şi intermitența anormală reprezintă chestiuni de 
fapt, aflate la aprecierea instanţei, care va decide pornind de la situația concretă a 
naturii bunului posedat. 

___ În ceea ce priveşte sarcina probei discontinuități, aceasta incumbă celui care 
pretinde că posesia a fost lovită de acest viciu. 

În orice caz, viciul discontinuității nu are a fi confundat cu încetarea posesiei în 
cazul neexercitării ei timp de un an, prevăzută de art. 921 lit”9) NCC; pentru a pu- 
tea vorbi despre discontinuitate, şi nu de pierderea posesiei, se impune ca intermi- 
tența anormală a exercitării ei să fie mai mică de un an')./ 


_402. Caractere juridice. Viciul discontinuităţii are următoarele caractere juridi- 
ce: - 

a) este temporar, ceea ce înseamnă că încetează dacă actele de stăpânire 
devin regulate potrivit naturii lucrului; 

'b) este absolut, în sensul că poate fi invocat de către orice persoană interesată 
[art. 926 alin. (1) NCC]; 

Cc) se aplică, de regulă, în cazul posesiei nemișcătoarelar) de îndată ce în privin- 
ţa bunurilor mişcătoare operează regula înscrisă în art. 937 alin. (1) NCC, potrivit 
cu care posesorul de bună-credinţă al unui bun mobil pe care l-a dobândit printr-un 
act translativ de proprietate cu titlu oneros devine proprietarul acestuia din momen- 
tul în care a intrat în posesia efectivă a bunului. Totuşi, discontinuitatea posesiei 
bunurilor mobile nu este de exclus în situaţiile în care posesia nu conduce la do- 
bândirea dreptului de proprietate în condițiile acestor dispoziţii ale art. 937 alin. (1) 
NCC. 


N $3. violență, 


403. Noţiune. Articolul 1851 fostul C. civ. dispunea că posesia „este tulburată 
când este fundată sau conservată prin acte de violență în contra său din pânsa” 
adversarului”.)Din redactarea deficitară a acestui text rezulta că nu este suficient ca 
posesia să fie începută în mod paşnic, dar şi că ea trebuia să fie menţinută în 
continuare — conservată - tot astfel. Interpretată ad /itteram, dispoziția legală citată 
ar putea duce la concluzia că nu numai violenţa activă, cum ar fi normal, dar şi 
violența pasivă, în apărare a posesorului ar fi suficientă pentru a-i vicia posesia. 

În literatura de specialitate!” se admitea, pe drept cuvânt, că violenţa pasivă din 
partea posesorului, când atacul violent provine din partea unui terţ, nu era de na- 
tură a vicia posesia. O altă soluţie ar avea drept rezultat a oferi terțului interesat 
putinţa ca, pe calea exercitării unor acte violente, să determine vicierea posesiei, 
deşi posesorul, aflat într-o adevărată legitimă apărare, nu a avut nicio iniţiativă 
violentă, nici în dobândirea şi nici în conservarea posesiei. 


I!] A se vedea [.O. CĂLINESCU, în FL.A. BAIAS, E. CHELARU, R. CONSTANTINOVICI, |. MACOVEI 
(coord.), op. cit., p. 957. 
2 A se vedea G.N. LUȚESCU, op. cit., p. 202 şi doctrina acolo citată. 

404. Caractere juridice. Viciul violenţei prezintă următoarele caractere juridice: 
—a) este relativ, în sensul că poate fi invocat numai de către cel împotriva căruia 
—s-a exercitat. violența.-Față de celelalte persoane, posesia nu este afectată de 
_acest viciu (art. 926 alin. (2) NCC]; 
b) este temporar, ceea ce înseamnă că, de îndată ce violenţa a încetat, posesia 
_redevine utilă; — 
c) se aplică-atăt-în privința posesiei nemişcătoarelor, cât şi a bunurilor mişcă- 
toare. 


405. Noțiune. Articolul 1847 fostul C. civ. cerea ca posesia să fie publică, adică 
să se exercite pe faţă, aşa cum ar exercita-o proprietarul. Posesia „este clandesti- 
nă — spunea art. 1852 din acelaşi cod — când posesorul o exercită în ascuns de 

__adversarul-său, încât acesta nu este în-stare de-a puteă să o cunoască”. 

Articolul 925 NCC prevede că posesia este clandestină dacă este exercitată 
astfel încât nu poate fi cunoscută. 

Clandestinitatea se poate concepe Galla Isi în privința bunurilor mobile, ea 
fiind mai greu de imaginat în cazul imobilelor. 


406. Caractere juridice. Viciul clandestinităţii are următoarele caractere juridi- 
Ce; 
____a) este relativ, el putând fi invocat numai de către cel faţă de care posesia afost 
exercitată pe ascuns; numai persoana față de care posesia este clandestină poate 
invoca acest viciu, dispune art. 926 alin. (2) NCC; 

b) este temporar, deoarece încetează de îndată ce posesia a devenit publică. 


„ 85. Precaritatea | 


407. Noţiune. Deşi fostul Cod civil trata precaritatea în rândul viciilor posesiei, 
în realitate, aşa cum am arătat mai sus, precaritatea este mai mult decât atât, este 
lipsa însăşi a posesiei. 

Ceea ce este caracteristic pentru precaritate este faptul că stăpânirea lucrului 
este lipsită de animus sibi habendi, deci de elementul intenţionai, psihologic al po- 
sesiei. Aceasta înseamnă că actele sau faptele materiale de folosință ori de putere 
asupra lucrului sunt săvârşite nu pentru sine, ci pentru altcineva/?. 


'! în practica judiciară s-a decis în sensul că, dacă clandestinitatea se poate concepe cu 
uşurinţă în materia bunurilor mobile, care sunt susceptibile de posesie ascunsă, pentru imo- 
bile este mai greu de realizat, un exemplu mai mult teoretic fiind acela a! cazului proprietaru- 
lui care sapă o pivniță sub imobilul vecin sau cazul în care sapă o galerie necesară pentru 
exploatarea subsolului unei proprietăţi vecine; a se vedea C.A. Constanţa, dec. civ. nr. 1094/C 
din în octombrie 2004, în B.J. 2004, Ed. Lumina Lex, Bucureşti, 2005, p. 70. 

! Referindu-se la exercitarea numai a stăpânirii în fapt a lucrului de către detentorul 
precar, practica judecătorească foloseşte uneori termenul, impropriu, de posesie precară. 
Astfel, într-o decizie, se arată că chiriaşul, „exercitând o posesie precară, nu poate dobândi 
proprietatea prin uzucapiune, cât timp exercită posesia ca locatar, şi nu ca proprietar" (s.n., 
C.B.) (Trib. Suprem, s. civ., dec. nr. 1518 din 4 octombrie 1978, în R.R.D. nr. 3/1979, p. 57). 

În concepția fostului Cod civil, precaritatea era considerată ca un viciu absolut şi 
perpetuu al posesiei. 

Spre deosebire de vechea reglementare, am arătat că art. 918 NCC dispune 
clar şi precis că nu constituie posesie stăpânirea unui bun de către cel care îl de- 
ține pentru altui, precum IOatarut, comodatarul, titularul d&zmembrămintelor.drep- 
tului de proprietate față de nudul proprietar stc., şi că este, în general, detentor 
precar orice persoană ce deţine în moa temporar un bun al altuia şi are obligaţia să 
îl restituie acestuia, precum şi persoana care stăpâneşte un bun cu îngăduinţa pro- 
prietarului. 

Precaritatea putea totuşi să se transforme în posesie prin interveriire, în cazuri- 
le expres şi limitativ prevăzute de lege. Această posibilitate juridică este prevăzută 
şi de art. 920 NCC. a 


408. Intervertirea precarității. Transformarea precarităţii în posesie se putea 
produce în patru cazuri prevăzute de art. 1858 fostul C. civ. Articolul 920 NCC a 
preluat, cu formulări mai precise şi în mod justificat, numai primele trei cazuri de 
intervertire a precarităţii în posesie utilă reglementate de fostul Cod civil. Acestea 
erau şi sunt următoarele: 

a) „când deținătorul lucrului primeşte cu bună-credinţă de la o a treia persoană, 
alta decât adevăratul proprietar, un titlu translativ de proprietate în privinţa lucrului 
ce deține” [art. 1858 pct. 1 fostul C. civ.]. Articolul 920 alin. (1) lit. a) dispune că de- 
tenția precară se interverteşte în posesie utilă atunci când detentorul precar în- 
cheie cu bună-credinţă un act translativ de proprietate cu titlu particular cu altă per- 
soană decât cu adevăratul proprietar al bunului. De exemplu, locatarul unui imobil 
cumpără bunul închiriat de la cel pe care îl consideră că este moştenitor al proprie- 
tarului de la care închiriase bunul, deşi calitatea de moştenitor nu corespunde reali- 
tății. Din momentul cumpărării, locatarul începe a stăpâni lucrul animo sibi habendi, 
deci devine, din detentor precar, posesor. 

Intervertirea precarității în posesie utilă are loc ca urmare a faptei unui tert, care 
procură detentorului un titlu în privința bunului pe care îl deţine; 

b) „când deţinătorul lucrului neagă dreptul celui de la care ţine posesiunea prin 
acte de rezistență la exercițiul dreptului său” [art. 1858 pct. 2 fostul C. civ.]. În pre- 
zent, art. 920 alin. (1) lit. b) prevede că detenţia precară se transformă în posesie 
utilă în situaţia în care detentorul precar săvârşeşte împotriva posesorului acte de 
rezistență neechivoce în privința intenţiei sale de a începe să se comporte ca un 
proprietar; în acest caz, intervertirea nu se va produce însă mai înainte de împlini- 
rea termenului prevăzut pentru restituirea bunului, condiţie ce nu figura în regle- 
mentarea anterioară. Astfel, de exemplu, locatarul unui bun, socotind că are sufi- 
ciente motive să se considere pe sine drept proprietar al lucrului, refuză a mai plăti 
chirie celui care i l-a închiriat, notificându-i aceasta, precum şi faptul că se con- 
sideră el proprietar; astfel, încetează calitatea de detentor, fiind înlocuită cu aceea 
de posesor. Actele de rezistență din partea detentorului precar trebuie să fie cir- 
cumstanţiate şi să nu lase niciun fel de îndoială asupra schimbării intervenite în 
elementul de ordin psihologic al deţinerii!”. 


Ul Aşa după cum s-a decis în practica judecătorească, „posesia precară a locatarului se 
transformă în una utilă dacă el neagă — cu privire la obiectele închiriate — dreptul celui de la 

Un alt exemplu de intervertire a precarității prin acte de rezistenţă, oferit de 
practica judecătorească, a fost acela al unui moştenitor care, stăpânind un bun 
succesoral aflat în indiviziune, deci în coproprietate, printr-o manifestare exterioară 
a sa a demonstrat că a înțeles să transforme pospela din comună în exclusivă, 
adică „s-a produs o intervertire de fapt a posesiei!']. Este de reţinut că, în acest 
caz, detentorul interverteşte precaritatea în posesie utilă prin propria sa faptă; 

C) „când deţinătorul strămută posesiunea lucrului, printr-un act cu titlu particular 
translativ de proprietate, la altul care este de bună-credinţă” [art. 1858 pct. 3 fostul 
C. civ.]. Cumpărătorul de bună-credință al bunului începe a-l stăpâni în calitate de 
posesor, deşi cel care i l-a transmis avea numai calitatea de detentor precar. 

În acelaşi sens, art. 920 alin. (1) lit. c) NCC arată că se produce intervertirea 
unei detenții precare în posesie utilă şi în cazul în care detentorul precar înstrăi- 
nează bunul, printr-un act translativ de proprietate cu titlu particular, cu condiția ca 
cel ce dobândeşte bunul să fie de bună-credință, adică să creadă că a dobândit 
bunul de la adevăratul proprietar. Totuşi, art. 920 alin. (2) NCC precizează că, în 
cazul imobilelor înscrise în cartea funciară, dobânditorul este de bună- credință 
dacă înscrie dreptul în folosul său întemeindu-se pe cuprinsul cărții funciare. În 
celelalte cazuri, este de bună-credință dobânditorul care nu cunoştea şi nici nu 
trebuia, după împrejurări, să cunoască lipsa calității de proprietar a celui de la care 
a dobândit bunul. 

De această dată, însuşi deținătorul, prin fapta sa, procură terțului calitatea de 
posesor, datorită bunei-credinţe a acestuia din urmă. 

Ultimul caz de intervertire a precarităţii în posesie utilă reglementat de art. 1858 
fostul C. civ. era acela „când transmisiunea posesiunii din partea deținătorului la 
altul se face printr-un act cu titlu universal, dacă acest succesor universal este de 
bună-credință” (pct. 4). Este cazul moştenitorului care, primind o succesiune, con- 
sideră, de bună-credință fiind, că un bun asupra căruia defunctul avea numai o de- 
tenţie precară s-ar fi aflat în proprietatea acestuia. Prevederea art. 1858 pct. 4 a 
fost, pe bună dreptate, criticată în literatura de specialitate; spre deosebire de do- 
bândirea cu titlu particular, dobândirea universală operează o substituire totală a 
succesorului în toate drepturile şi obligaţiile autorului, indiferent de buna sau reaua 
sa credinţă. Având toate obligaţiile pe care le-a avut autorul, inclusiv pe aceea de a 
restitui bunul deținut de acesta cu titlu precar, este greu de admis solutia, adoptată 
în art. 1858 pct. 4, ca buna-credinţă a succesorului să modifice titlul precar cu care 
lucrul era stăpânit şi să prefacă simpla detenţie în posesie desăvârşită. În orice 
caz, moştenitorul devine posesor ca urmare a unei împrejurări exterioare voinţei 


care ține posesia, prin acte de rezistenţă la exercițiul dreptului său. O atare intervertire de 
posesie rezultă din art. 1858 C. civ., de exemplu, atunci când locatarul refuză plata chiriei 
pretinzând că este proprietar” (Trib. Suprem, col. civ., dec. nr. 69 din 16 ianuarie 1959, în 
I.G. MIHUȚĂ, AL. LESVIODAX, Repertoriu de practică judiciară în materie civilă a Tribunalului 
Suprem şi a altor instanțe judecătoreşti pe anii 1952-1969, Ed. Ştiinţitică, Bucureşti, 1970, 
p. 76). Observăm însă că, în realitate, este vorba despre intervertirea precarităţii, şi nu a 
posesiei; pe larg cu privire la intervertirea precarității în posesie utilă, a se vedea V. Sroica, 
0p. it vol. |, p. 178 şi urm. 

'l Trib. Suprem, s. civ., dec. nr. 769 din 21 aprilie 1979, în R.R.D. nr. 10/1979, p. 65; a se 
vedea, de asemenea, Trib. Suprem, s. civ., dec. nr. 1903 din 30 octombrie 1975, în R.R.D. 
nr. 5/1976, p. 64. 

sale şi credem că exterioare şi voinței autorului său, afară de împrejurarea în care i 
se poate reproşa acestuia din urmă că nu a precizat situația juridică a bunului în 
discuție. 

Aceasta este rațiunea pentru care, în mod judicios, legiuitorul nu a mai preluat 
acest caz în noua reglementare a intervertirii precarităţii în posesie utilă. 

În sfârşit, sub aspectul aplicării în timp a art. 920 NCC, art. 81 din Legea 
nr. 71/2011 privind aplicarea noului Cod civil arată că dispoziţiile acestuia se aplică 
numai cazurilor de intervertire apărute după intrarea lui în vigoare, deci după data 
de 1 octombrie 2011, ceea ce înseamnă că pentru cazurile de intervertire produse 
înainte de această dată continuă a fi aplicabile dispozițiile art. 1858 fostul C. civ., 
pe care le-am înfățişat, în comparație cu cele noi, mai sus. 


Secţiunea a 4-a. Efectele posesiei 


$1. Consideraţii generale 


409. Enumerarea efectelor în sistemul fostului Cod civil. Deşi posesia este 
o simplă stare de fapt, ea produce totuşi anumite efecte juridice. 

Justificarea recunoaşterii acestor efecte rezultă atât din considerente practice, 
precum şi din recunoaşterea, de către legiuitor, a faptului că, prin activitatea sa, 
posesorul pune în valoare bunul, iar adevăratul proprietar nu a fost diligent şi nu a 
acționat pentru a recupera stăpânirea bunului, obiect a! dreptului său. 

ectele posesiei pot fi rezumate în-drmătoarele reguli: 
Pe osesia creează o prezumție de proprietate (art. 1854 fostul C. civ. ); 

6) posesorul de bună-credință dobândeşte fructele lucrului asupra-căruia exerci- 
tă posesia (art. 485 fostul C. Giy.); 

'c) posesia este protejată prin acțiunile posesorii; 

d) posesia prelungită duce, prin-uzucapiune, la dobândirea dreptului de proprie- 
tate. 


410. Efectele posesiei în noul Cod civil. Ca număr, practic aceleaşi sunt efec- 
tele posesiei reglementate şi de noul Cod civil, respectiv: 

a) posesia creează o prezumție de proprietate în condiţiile art. 919-alin.-(3) 
NCC,; 

b) posesorul poate dobândi dreptul de proprietate asupra bunului posedat prin 
uzucapiune (art. 928-934 NCC); 

c) posesorul de bună- credinţă al unui bun mobil dobândeşte dreptu! de proprie- 
tate asupra acestuia, în condiţiile art. 937-938 NCC; 

d) posesorul de bună-credință dobândeşte în proprietate fructele bunului pose- 
dat (art. 948 NCO); 

e) posesia este protejată prin acțiunile posesorii (art. 949-952 NCC). 

Într-o sistematizare mai clară şi mai adecvată, uzucapiunea, dobândirea pro- 
prietății bunurilor mobile şi a fructelor prin posesie de bună-credinţă sunt enumera- 
te de art. 557 NCC printre modurile de dobândire a dreptului de proprietate privată, 
astfel că le vom trata la capitolul consacrat analizei acestor moduri. Aşa fiind, dintre 

efectele posesiei, în cadrul acestui capitol, urmează a analiza numai prezumția de 
proprietate şi apărarea posesiei prin acţiunile posesorii. 


$2. Posesia creează o prezumție de proprietate 


411. Regula şi domeniul ei de aplicare în fostul Cod civil. În sistemul fostului 
Cod civil, până la proba contrară, posesorul era prezumat că este proprietarul 
lucrului posedat. Într-adevăr, art. 1854 fostul C. civ. dispunea că „posesorul este 
presupus că posedă pentru sine, sub nume de proprietar, dacă nu este probat că a 
început a poseda pentru altul”. 

Prezumția de proprietate care opera în favoarea posesorului se întemeia, la 
rându-i, pe o altă prezumție, anume că adesea starea de fapt coincide cu dreptul de 
proprietate, adică cu starea de drept, astfel încât, pornindu-se de la această situație 
obişnuită, era normal să se tragă concluzia că posesia face să se presupună 
existența dreptului de proprietate. 

Avantajul acestei prezumţii era acela că posesorul, având calitatea de pârât, 
fiind presupus proprietar, era pe o poziție comodă, deoarece nu trebuia încă să 
aducă probe cu privire la dreptul său care, până la proba contrară, era prezumat. 

Se considera că această prezumție era mai puternică în cazul bunurilor mişcă- 
toare: în virtutea regulii instituite prin art. 1909 fostul C. civ., posesia de bună- 
credinţă echivalează cu însuşi titlul de proprietate, fără putință de probă contrară, 
evident, cu îndeplinirea tuturor condiţiilor pe care textul legii le presupune. 

Prezumția de proprietate era mai puțin puternică în cazul bunurilor nemişcătoa- 
re, când ea putea fi răsturnată prin proba contrară, aşa cum am arătat atunci când 
ne-am ocupat de revendicarea bunurilor imobile în sistemul fostului Cod civil. 


412. Regula şi domeniul ei de aplicare în sistemul noului Cod civil. Aşezat 
în cadrul dispozitiilor generale ale Capitolului | din titlul consacrat posesiei, şi nu în 
cel care reglementează efectele posesiei, art. 919 alin. (3) NCC dispune că, până 
__la praba-contrară, posesorul este considerat proprietar, cu excepția imobilelor 
înscrise în cartea funciară;per a contrario, pentru imobilele neînscrise, din diverse 
--motive,-în- cartea funciară,-prezumția de. proprietate. asupra acestora va opera, în 


Ca p principiu, instituind prezumția relativă de proprietate în favoarea posesorului, 
cu excepția arătată, legiuitorul a pornit de la aceeaşi idee, susținută şi în sistemul 
fostului Cod civil, şi anume că, de cele mai multe ori, starea de fapt a posesiei 
corespunde stării de drept, fiind corespunzătoare acesteia. Mai mult, în condiţiile 
art. 937 NCC, prezumția de proprietate este mult mai puternică; posesorul de 
bună-credinţă al bunului mobil corporal va dobândi chiar proprietatea bunului din 
momentul intrării în posesia acestuia. 

Rigoarea regimului juridic al dobândirii şi transmiterii dreptului de proprietate 
imobiliară în actualul sistem al cărții funciare instituit prin dispozițiile noului Cod civil 
în materie determină o aplicare limitată a prezumției de proprietate privitoare la 
bunurile imobile. Într-adevăr, potrivit art. 900 alin. (1) NCC, dacă în cartea funciară 
a fost înscris un drept real în folosul unei anumite persoane, se prezumă că acel 
drept există în folosul celui astfel înscris în registrul de publicitate imobiliară. 

Aşadar, privitor la imobilele înscrise în cartea funciară, nu se mai poate vorbi 
despre aplicarea prezumției de proprietate în favoarea posesorului acelui bun. 


$3. Protejarea posesiei prin acţiunile posesorii 


413. Definiţia acţiunii posesorii. Sediul materiei. Acţiunea posesorie este 
acea acțiune pusă la îndemâna posesorului, pentru a apăra posesia — ca stare-de-——— 
fapt — împotriva oricărei” tulburări, pentru. a_menţine-această sare ori. pentru a 
_ redobândi posesia atunci c “când e ea a fost pierdută!"!. 

Ceea ce este specific p pentru acțiunea posesorie este împrejurarea că prin ea se 
apără starea de fapt a posesiei, fără a se pune în discuţie însuşi dreptul asupra 
lucrului”. Prin aceasta se deosebeşte, de altfel, acţiunea posesorie de acţiunea 
petitorie — cum este acțiunea în revendicare —, deoarece aceasta din urmă pune în 
discuție însuşi dreptul rea! cu privire la bun. 

Acţiunea posesorie se justifică, printre altele, prin aceea că, de cele mai multe 
ori, posesia corespunde dreptului, astfel că prin apărarea posesiei este apărat, în 
realitate, dreptul însuşi. Pe de altă parte, într-un regim de ordine juridică în care 
nimeni nu este îndreptăţit să îşi facă dreptate singur, se justifică apărarea chiar a 
unei simple stări de fapt, cum este posesia, împotriva oricăror tulburări. 

În comparaţie cu acţiunea petitorie, acţiunea posesorie prezintă, neîndoielnic, 
avantaje: într-adevăr, acțiunea petitorie presupune neapărat dovedirea dreptului 
real, probă care, după cum am văzut, nu este deloc lesnicioasă; dimpotrivă, acțiu- 
nea posesorie presupune o dovadă relativ uşoară, nu a dreptului — care nu este 
pus în discuţie —, ci numai a stăpânirii de fapt, care este posesia. Totuşi, se admite 
că acţiunile posesorii sunt acţiuni reale, nu pentru că ar proteja un drept real, ci 
pentru că se întemeiază pe stăpânirea unui bun. De asemenea, ele se aplică atât 
în privința posesiei bunurilor mobile, cât şi privitor la posesia bunurilor imobile. 

Reglementarea acţiunii posesorii este cuprinsă în art. 949-952 NCC. 

eight ai 

414. Felurile acțiunii posesorii şi condiţiile de exercitare. În dreptul nostru 
erau şi credem că au a fi în continuare recunoscute două acțiuni posesorii: una 
generală, denumită şi acțiune în complângere, şi una specială, denumită acțiune în 
reintegrare (reintegranaa). 

a) Acţiunea posesorie generală (actiunea în complângere) este folosită pentru a 
face să înceteze orice fel de tulburare a posesiei, de natură a împiedica exercițiul 
liber şi efectele juridice ale.acegteia. 

Potrivit art. 949 NCC, cel care â posedat un bun cel puțin un an poate solicita 
instanței de judecată prevenirea ori înlăturarea oricărei tulburări a posesiei sale 
sau, după caz, restituirea bunului; de asemenea, posesorul este îndreptățit să pre- 


1! pe larg privitor la acțiunile posesorii, noțiune, caractere juridice, temei şi utilitatea lor, a 
se vedea V. SToica, op. cit., vol. |, p. 186 şi urm.; de asemenea, a se vedea şi G. TUDOR, 
i ia de posesie. Practică judiciară, Ed. Hamangiu, Bucureşti, 2006. 

7! Sau, cum s-a decis în practica judecătorească în sistemul fostului Cod civil, soluția 
1 pe deplin întemeiată şi în prezent, „posesorul poate să se plângă împotriva tulburătoru- 
lui pe calea acțiunii posesorii, deoarece pentru el nu prezintă importanță cum şi de cine a 
fost tulburat în posesie, ci doar faptul tulburării în sine” (Trib. Suprem, s. civ., dec. nr. 943 
din 10 iulie 1970, în Repertoriu 1969-1975, p. 105). 

tindă despăgubiri pentru prejudiciile cauzate bunului a cărui restituire o cere. De 
asemenea, acelaşi text recunoaşte dreptul de a exercita acțiunile posesorii şi 
detentorului precar, cu atât mai mult, o asemenea acțiune poate fi intentată de titu- 
larul dezmembrămintelor dreptului de proprietate, pentru apărarea posesiei sale, 
corespunzătoare dreptului real! principal pe care îl exercită: superficie, uzufruct, uz, 
abitaţie, servitute. 

Potrivit art. 950 NCC, acţiunile posesorii pot fi introduse şi împotriva proprietaru- 
lui, dar nu -pot-fi.introduse împotriva persoanei față de care există obligația de 
restituire a bunului posedat. Acţiunea pos&s6rie generală (în complângere) va 

” putea fi introdusă de către posesorul ori de către detentorul precar care a stăpânit 

bunul cel puțin-un.an) De asemenea, potrivit art. 951 NCC, termenul în care trebuie 
intentată acțiunea posesorie generală în caz de tulburare ori de deposedare, paş- 
nică sau violentă, este termenul de prescripţie de un an, care se calculează de la 
data tulburării sau deposedării. 

.b) Acţiunea posesorie specială (reintegranda). Această acţiune este specifică 
situaţiei în care tulburarea-sau-deposedarea posesorului s-a făcut prin violență. 

— Articolul 951 alin. (2) NCC dispune că, într-o asemenea situaţie, acțiunea poate fi 
introdusă şi de cel care exercită o posesie viciată, indiferent de durata posesiei 
sale, dar tot în termenulde 1 an de la data tulburării ori deposedării| Aşadar, în am- 
bele situații, termenul de un an de la data la care s-a produs tulburarea posesiei ori 
deposedarea posesorului este calificat de legea fundamentală civilă ca fiind un ter- 
men de prescripţie, cu toate consecinţele ce decurg din această calificare juridică. 


415. Luarea măsurilor pentru conservarea bunului posedat. Acţiunile pose- 
sorii apără posesia după ce s-a produs tulburarea ori deposedarea celui ce 
stăpâneşte bunul ca posesor ori ca detentor precar. Noul Cod civil a înțeles să 
pună la dispoziția posesorului soluţii pentru conservarea posesiei, înainte de a se 
produce vreo tulburare a acesteia ori deposedarea posesorului de bunui săul!l. 

Potrivit art. 952, dacă există motive temeinice să se considere că bunul posedat 
poate fi distrus ori deteriorat de un lucru aflat în posesia unei alte persoane ori ca 
urmare a efectuării unor lucrări, precum ridicarea unei construcții, tăierea unor 
arbori ori efectuarea unor săpături pe fondul învecinat, posesorul va putea cere 
instanței de judecată luarea măsurilor necesare pentru evitarea pericolului la care 
este astfel supus în privința bunului său ori, dacă este cazul, poate cere încetarea 
efectuării acelor lucrări. 

Până la soluționarea cererii, posesorul, în calitate de reclamant, ori, după caz, 
cealaltă persoană, în calitate de pârât, poate fi obligată de instanţă la depunerea 
unei cauțiuni, lăsată la aprecierea instanţei, numai în următoarele situații: 

a) dacă instanta dispune, în mod provizoriu, deplasarea lucrului ori încetarea 
lucrărilor, cauțiunea va fi stabilită în sarcina posesorului, astfel încât să se poată 
repara prejudiciul ce s-ar cauza pârâtului prin această măsură; 

b) dacă instanţa încuviințează menținerea lucrului în starea sa actuală ori conti- 
nuarea lucrărilor, cauțiunea se stabileşte în sarcina pârâtului, astfel încât să se 
asigure posesorului sumele necesare pentru restabilirea situației anterioare. 


!! Cu privire la această distincţie, a se vedea şi V. SToicA, op. cit. (2009), p. 79. 


Capitolul al X-lea. Modurile de dobândire 
a drepturilor reale principale 


Secţiunea 1. Consideraţii generale 


416. Fostul Cod civil despre modurile de dobândire a drepturilor reale. În 
general, prin modurile de dobândire a drepturilor reale principale au a fi înțelese 
de către un anumit subiect de drept, persoană fizică ori persoană juridică. 

Cartea a III-a a fostului Cod civi! era intitulată „Despre diferitele moduri prin care 
se dobândeşte proprietatea”. Sub acest titlu general erau cuprinse însă materii 
variate, de la succesiuni şi până la materia obligațiilor civile. 

În art. 644 şi art. 645 fostul C. civ. se arăta că dreptul de proprietate se putea 
dobândi prin succesiune, prin legate, prin convenție, prin predare (traditiune), prin 
accesiune sau încorporare, prin prescripţie, prin lege şi prin ocupare. La aceste 
moduri s-ar putea adăuga şi hotărârea judecătorească. 

Enumerarea nu era în afară de critică. Ea era imprecisă şi incompletă. Era im- 
precisă, pentru că, pe de o parte, textele vorbeau despre succesiune şi legate, or, 
succesiunea este noțiunea care cuprinde şi legatele, acestea reprezentând succe- 
siunea testamentară, alături de cea legală. De asemenea, unele dintre modurile de 
dobândire erau prezentate de sine stătător, deşi ele puteau fi cuprinse în alte mo- 
duri mai generale dintre cele prevăzute de lege. Este cazul, de exemplu, al acce- 
siunii şi al prescripției achizitive, care puteau fi cuprinse în modul general de do- 
bândire, care este legea. 

Enumerarea era incompletă, pentru că, pe de o parte, dată fiind, practic, lipsa 
unor reglementări specifice pentru dreptul de proprietate publică în fostul Cod civil 
român de la 1864, cele două texte evocate nu făceau vreo referire la modurile de 
dobândire a dreptului de proprietate publică. Pe de altă parte, nu erau menționate 
alte moduri de dobândire a proprietății, precum hotărârea judecătorească ori do- 
bândirea proprietăţii unui bun mobil sau a fructelor produse de un bun de către po- 
sesorul de bună-credință, după cum nu se făcea nicio mențiune privitoare la modu- 
rile de dobândire a drepturilor reale dezmembrăminte ale dreptului de proprietate. 


417. Modurile de dobândire a dreptului de proprietate în noul Cod civil. 
Într-o sistematizare mai riguroasă şi mai clară, art. 557 NCC, cu marginala intitulată 
„Dobândirea dreptului de proprietate”, dispune, în primul său alineat, fe 
__Proprietate se poate dobândi, în condițiile legii, prin conven ţie, moştenire legală. ori 

_moştenire e testamentară, accesiune, uzucapiune, ca etect al posesiei de bună-ere- 
dinţă în cazul bunurilor mobile şi al fructelor, prin ocupaţiune, tradițiune, precum şi 
prin hotărâre judecătorească, atunci când aceasta, prin ea însăşi, este trănislativă 
de proprietate. De asemenea, textul arată că, în condițiile prevăzute de lege, drep- 
tul de proprietate se poate dobândi prin efectul unui act administrativ [alin. (2)] şi 

că, prin lege, pot fi reglementate şi alte moduri de dobândire a acestui drept. În 
sfârşit, potrivit art. 557 alin. (4) NCC, cu excepţia anumitor situații prevăzute de 
lege, în cazul bunurilor imobile dreptul de proprietate se dobândeşte prin înscriere 
în cartea funciară, cu respectarea dispoziţiilor prevăzute la art. 888, care dispune 
că înscrierea dobândirii unui drept în registrul de publicitate imobiliară se efectuea- 
ză în baza înscrisului autentic notarial, a hotărârii judecătoreşti rămase definitivă, a 
certificatului de moştenitor sau în baza unui alt act emis de autoritățile administrati- 
ve, în cazurile în care legea prevede aceasta. Totuşi, potrivit art. 56 alin. (1) din 
Legea nr. 71/2011 privind punerea în aplicare a noului Cod civil, dispozițiile art. 557 
alin. (4) se vor aplica numai după finalizarea lucrărilor de cadastru pentru fiecare 
unitate administrativ-teritorială şi deschiderea, la cerere sau din oficiu, a cărților 
funciare pentru imobilele respective, în conformitate cu prevederile Legii nr. 7/1996 
a cadastrului şi a publicității imobiliare, republicată, cu modificările şi completările 
ulterioare. 


418. Dispoziţiile art. 557 NCC impun câteva precizări. Astfel, în primul rând, 
este de observat că textul este aşezat într-o secțiune distinctă a Capitolului | din 
Titlul !I al Cărţii a Ill-a a codului — „Despre bunuri” —, titlu consacrat dreptului de 
proprietate privată. Primul capitol al acestui titlu cuprinde dispoziții generale în 
materie, iar prima lui secțiune se intitulează „Conținutul, întinderea şi stingerea 
dreptului de proprietate privată. Or, nu se poate susține că modurile de dobândire 
a drepturilor reale enumerate de art. 557 NCC se aplică numai privitor la dobândi- 
rea dreptului de proprietate privată. Dimpotrivă, ele au a fi aplicate, în general, în 
mod corespunzător, şi în privința dreptului de proprietate publică, în măsura în 
care, prin punerea în valoare a vreunuia dintre ele, s-ar ajunge la dobândirea unui 
bun care ar fi destinat apoi uzului ori utilității publice. Nu este mai puţin adevărat 
însă că, aşa după cum am arătat atunci când am analizat dreptul de proprietate 
publică şi drepturile reale corespunzătoare acestui drept, în privința lor, noul Cod 
civil reglementează moduri specifice prin care pot fi dobândite. Însă, dacă este de 
conceput aplicarea circumstanţiată cel puțin a unora dintre modurile generale de 
dobândire a dreptului de proprietate enumerate de art. 557 NCC în privința dreptu- 
lui de proprietate publică, este de neconceput aplicarea lor referitor la drepturile 
reale corespunzătoare acestui drept, dată fiind natura juridică de drept public a 
modalităţilor pe baza cărora ele se pot naşte; astfel, nu ar fi de conceput dobândi- 
rea dreptului de administrare, a dreptului de concesiune ori a dreptului de folosință 
gratuită, de exemplu, prin succesiune legală ori testamentară, prin uzucapiune etc. 

În al doilea rând, modurile de dobândire prevăzute de art. 557 NCC se aplică în 
privința tuturor subiectelor de drept, persoane juridice de drept public ori de drept 
privat şi persoane fizice. 

Nu mai puţin, anumite discuţii au a fi făcute şi pe acest plan. Astfel, în privința 
persoanelor fizice, este evident că au aplicație numai aceste moduri de dobândire 
a proprietății private. 

Dar, dacă este vorba despre persoane juridice, lucrurile au a fi nuantate, în sen- 
sul că, într-adevăr, în principiu, modurile de dobândire a proprietăţii reglementate 
de noul Cod civil se aplică şi în privința lor. Ele trebuie însă corelate, în primul rând, 
cu principiul înscris în art. 187 NCC, potrivit cu care orice persoană juridică are o 
organizare de sine stătătoare şi un patrimoniu propriu, afectat realizării unui anumit 

scop licit şi moral, în acord cu interesul general. Este foarte adevărat însă că noul 
Cod civil are o concepție mult mai largă despre cuprinsul patrimoniului persoanelor 
juridice în raport cu reglementările anterioare, deoarece, potrivit art. 206 alin. (1) 
NCC, persoana juridică poate avea orice drepturi şi obligații civile, deci şi drepturi 
reale principale, afară de acelea care, prin natura lor ori potrivit legii, nu pot apar- 
ține decât persoanei fizice. Totuşi, art. 206 alin. (2) NCC dispune că persoanele 
juridice fără scop lucrativ nu pot avea în patrimoniu decât acele drepturi şi obligații 
civile care sunt necesare pentru realizarea scopului stabilit de lege, de actul de 
constituire ori de statutul acestora. Actul juridic încheiat cu încălcarea ambelor prin- 
cipii arătate este lovit de nulitate absolută [art. 206 alin. (3) NCC]. 

Totuşi, nu are a fi exclusă ideea existenţei, prin reglementările legale aplicabile 
categoriilor de persoane juridice, a unor moauri specifice de dobândire a dreptului 
de proprietate privată, după caz. Astfel, numai statul şi unitățile administrativ-terito- 
riale, ca subiecte de drept public, pot dobândi în proprietate privată bunuri din do- 
meniul public ce le aparține, prin dec/asarea acestora şi trecerea lor în proprietatea 
privată a aceloraşi subiecte. Subiectele colective de drept de tip asociativ pot do- 
bândi dreptul de proprietate asupra bunurilor din patrimoniul lor şi prin contribuţia, 
sub diferite forme, a celor care se asociază, ceea ce nu este cazul pentru persoa- 
nele fizice. Şi exemplele ar putea continua. 

În al treilea rând, modurile de dobândire a proprietăţii reglementate de noul Cod 
civil se aplică, în linii generale, nu numai în privința acesteia, dar și cu privire la ce- 
lelalte drepturi reale, cu excepția, aşa după cum arătam mai sus, a drepturilor reale 
ce derivă din proprietatea publică — dreptul de administrare, dreptul de concesiune, 
dreptul de folosință gratuită!'!. 

În sfârşit, este de reținut că art. 557 alin. (1) NCC nu enumeră printre modurile 
de dobândire a drepturilor reale şi tezaurul (comoara); acesta este reglementat, 
alături de ocupațiune, în materia efectelor posesiei. Or, ni se pare că ele nu au aa fi 
privite ca efecte ale posesiei. Este adevărat că ocupațiunea şi tezaurul pot fi puse în 
discuţie din momentul în care cel ce pretinde dobândirea unui bun mobil prin unul 
dintre ele poate să le invoce din momentul în care acea persoană a intrat în posesia, 
în stăpânirea bunului „ocupat” ori a comorii; totuşi, credem că legea este cea care 
conferă efectul dobândirii dreptului de proprietate în asemenea situații, pornind de la 
faptul juridic al ocupaţiunii ori al descoperirii tezaurului. Suntem în prezenţa „altor mo- 
duri” de dobândire a dreptului de proprietate menţionate de art. 557 alin. (3) NCC. 


419. Clasificarea modurilor generale de dobândire a drepturilor reale. În 
general, în literatura juridică de specialitate aceste moduri pot fi clasificate din mai 
mplte puncte de vedere. 

a) După întinderea dobândirii, trebuie deosebite: 


—.modurile de d dobânăire- universale sau cu tilu universal, când-dabânditorul pri- 


meşte o întreagă universălitate” Ori ori o fracțiune" din ac&asta, deci primeşte atât-activ, 
cât şi pasiv, cum este succesiunea universală ori cu titlu universal; 


1] Cu privire la modurile generale de dobândire a drepturilor reale, a se vedea L. Pop, 
L.M. HAROSA, op. cit., p. 265 şi urm.; E. CHELARU, op. cit. (2006), p. 292 şi urm.; |. DOGARU, 
S. CERCEL, op. cit., p. 239 şi urm.; V. STOICA, op. cit., vol. Îl, p. 169 şi urm.; O. UNGUREANU, 
C. MUNTEANU, 0p. Cit., p. 372 şi urm.; M. NicoLAE, Tratat de publicitate imobiliară. Vol. |. 
Introducere în publicitatea imobiliară, Ed. Universul Juridic, Bucureşti, 2006, p. 51 şi urm. 

_— modurile de dobândire cu titlu particular, când dobândirea poartă asupra.unui 
bun singular, cum sunt convenţia, tradițiunea etc. 
b)) După momentul când operează transmisiunea, există: 
— moduri de dobândire între vii, cum ar fi convenţia; .. 
_— moduri de dobândire pentru cauză de moarte-(mortis causa), cum este cazul _ 
succesiunii legale şi al legatului. 
“c)După situaţia juridică a bunului la data dobândirii, distingem: 
__— moduri de dobândira originare, caracterizate prin aceea că nu comportă o 
__ transmisiune juridică a dreptului de proprietate de la o persoană la alta. Putem cu- 
prinde aici ocupaţiunea, uzucapiunea, precum şi dobândirea proprietăţii unui bun 
mobil corporal prin posesia de bună-credinţă; 
— moduri de dobândire derivate, care presupun un transfer al dreptului real de la 
O persoană la alta. Este cazul, de exemplu, al convenției, al succesiunii legale şi al 
legatului. D 
'd) După caracterul transmisiunii, putem deosebi: 
—.-moduri-de dobândire cu titlu oneros; 
— moduri de dobândire cu titlu gratuit. 


420. Nu toate modurile de dobândire a dreptului de proprietate reglementate de 
fostul Cod civil, precum şi de noul Cod civil aveau şi au aceeaşi importanţă prac- 
tică. Aceasta, pe de o parte. Pe de altă parte, convenţia este cercetată, sub toate 
aspectele sale, /a teoria generală a obligaţiilor, iar succesiunea în cadrul dreptului 
succesoral. 

De asemenea, noul Cod civil consacră un întreg titlu al Cărţii a V-a „Despre 
obligaţii” contractelor speciale, reglementând, printre altele, contractul de vânzare, 
de schimb, de furnizare, de locaţiune, de antrepriză, contractul de societate, de de- 
pozit, de asigurare etc., iar Cartea a IV-a „Despre moştenire şi liberalităţi' regle- 
mentează moştenirea legală şi cea testamentară în dreptul nostru civil. Aceste 
materii vor fi cercetate în lucrările privitoare la contractele speciale, respectiv la 
dreptul succesoral. În cele ce urmează, vom analiza modurile de dobândire a drep- 
turilor reale în ordinea în care sunt ele menționate în art. 557 alin. (1) NCC. 


Secțiunea a 2-a. Accesiunea ca mod de dobândire 
a drepturilor reale 


$1. Consideraţii generale 


421. Definiţia accesiunii în sistemul fostului Cod civil. Reglementată şi în 
fostul Cod civil, accesiunea era definită în sistemul acestuia ca fiind încorporarea 
materială a unui lucru mai puţin important într-un lucru mai important. În ipoteza în 
care cele două lucruri au apartinut unor proprietari deosebiți, titularul dreptului asu- 
pra bunului mai important devenea şi titularul bunului mai puțin important. Accesiu- 
nea apărea astfel ca un mod de dobândire a proprietății asupra acestui din urmă 
bun. 

În doctrină se considera că accesiunea se concretiza în: 

a) faptul material al încorporării unui bun considerat accesoriu într-un bun con- 
siderat a fi principal; 

b) dreptul de accesiune ce rezulta, în condițiile legii, din această „încorpora- 
țiune” în favoarea proprietarului bunului principal, în ipoteza în care cele două bu- 
nuri aparţineau unor proprietari diferiţi; 

c) urmare a exercitării acestui drept, accesiunea apărea ca un mod de dobândli- 
re a dreptului de proprietate asupra bunului accesoriu de către proprietarul bunului 
principal!'!. Este adevărat însă că, în anumite condiții, titularul bunului care a fost 
încorporat este îndreptăţit a primi o despăgubire. 

Principiul accesiunii era înscris în art. 488 fostul C. civ., conform căruia „tot ce 
se uneşte şi se încorporează cu lucrul se cuvine proprietarului lucrului”. 

În art. 482 fostul C. civ. găseam o definiție mai largă a accesiunii, care însă, 
fiind prea generală, nu era considerată satisfăcătoare. Potrivit acestui text, „pro- 
prietatea unui lucru mobil sau imobil dă drept asupra tot ce produce lucrul şi asupra 
tot ce se uneşte, ca accesoriu, cu lucrul, într-un mod natural sau artificial. Acest 
drept se numeşte drept de accesiune”. În realitate, dobândirea fructelor nu era un 
efect al accesiunii, cum lasă să se înțeleagă textul citat, ci exercitarea unui atribut 
al dreptului de proprietate. 


422. Accesiunea în noul Cod civil. Noul Cod civil conţine o reglementare mult 
mai completă a accesiunii, ca mod de dobândire a dreptului de proprietate privată, 
într-un capitol distinct din Titlul il consacrat acestui drept. Potrivit art. 567, prin 
accesiune, proprietarul unui bun devine proprietarul a tot ce se alipeşte cu bunul. 
Ori se încorporează în acesta, dacă legea nu prevede altfel| Ca şi în sistemul fos- 
tului Cod civil, şi în prezenţaccesiunea apare ca un mod originar de dobândire a 
proprietății, deoarece ea nu presupune transferul dreptului de proprietate asupra 
unui bun prin voința părțilori proprietarul bunului la care se face alipirea sau încor- 
porarea unui alt bun dobândeşte, prin faptul juridic în înțeles restrâns al accesiunii, 
dreptul de proprietate şi asupra bunului încorporat ori alipit. 

Schimbând primul termen al accesiunii din „unire” în alipire, dar menţinându-l pe 
cel de „încorporare”, noul Cod civil păstrează diferenţierea lor privind modul în care 
operează din punct de vedere „material” în cele două situații: alipirea semnifică 
unirea unui bun accesoriu la un bun ce are a fi considerat ca principal; încorpora- 
rea presupune acelaşi raport de la accesoriu la principal între cele două bunuri, dar 
legătura materială care se creează astfel nu mai permite despărţirea celor două 
lucruri fără a se ajunge sau la distrugerea întregului lucru rezultat din încorporare, 
sau cel puţin a unuia dintre acestea. După cum s-a observat, prin alipirea sau prin 
încorporarea în discuţie se ajunge ca lucrul rezultat să formeze, de cele mai multe 
ori, un lucru nou ori un „ansamblu de lucruri pe baza unor legături materiale şi juri- 
dice specifice”?! Raportul de la principal la accesoriu sau raportul de accesorietate 
între cele două lucruri supuse procesului de alipire ori de încorporare se poate face 
după mai multe criterii“. Un prim criteriu poate fi ce! a! destinaţiei celor două bu- 
nuri, în sensul că bunul accesoriu este destinat să servească punerii în valoare a 
bunului principal. Un alt criteriu ar putea îi diferența de valoare economică între 
cele două bunuri, bunul principal având o valoare economică mai mare decât bunul 


'! A se vedea şi V. STOICA, op. cit., vol. II, p. 236-237. 
(2! A se vedea şi V. STOICA, op. cit. (2009), p. 317. 
2! jpidern. 

accesoriu. În sfârşit, în anumite situaţii, în materia accesiunii imobiliare, poate fi 
aplicat criteriul potrivit cu care ce s-a construit pe un teren urmează soarta acestu- 
ia: superficies solo cedit, ca formă particulară a aplicării principiului cunoscut potri- 
vit cu care accesorium sequitur principale; acest principiu este însă inaplicabil în 
privința dreptului de superficie, deoarece am văzut că, pe temeiul acestuia, super- 
ficiarul este cel ce dobândeşte un drept de folosință asupra terenului aparținând 
nudului proprietar şi dreptul de proprietate asupra lucrărilor ori construcțiilor efec- 
tuate pe acel teren. 

De asemenea, pentru a putea opera accesiunea, se impune ca bunurile care 
sunt cuprinse în această operațiune materială, cu importante consecinţe juridice, 
să aparțină unor proprietari diferiţi. proprietarul bunului principal va dobândi dreptul 
de proprietate şi asupra a ce s-a alipit ori s-a încorporat în fondul său, dar, în 
condiţiile prevăzute de lege, pe care le vom examina mai jos, în principiu, el va fi 
obligat să îl despăgubească pe proprietarul bunului alipit ori încorporat. 


423. Clasificare. Ca şi în sistemul fostului Cod civil, potrivit noului Cod civil, 
accesiunea este de două feluri: naturală şi artificială. Potrivit art. 568 NCC, acce- 
_“siun6a este rraturală atunci când unirea sau încorporarea este urmarea unui eveni- 
ment natural: ea va ti artificială, ease;-în sistemul vechiului-cod;-se-mai numea Şi — 
_—jndustrială?, ătunci când rezultă din fapta proprietarului ori a unei alte persoane. 
De asemenea, din textele consacrate accesiunii de noul Cod civil rezultă să ea 
poate privi bunuri imobile ori bunuri mobile, ceea ce înseamnă că accesiunea poa- 
_te fi imobiliară şi mobiliară. 


| $2. Accesiunea imobiliară naturală 


424. Definiţie Accesiunea imobiliară naturală constă în unirea a două bunuri, 
dintre care cel puţin bunul principal este un imobil. Bunurile care.se unesc aparţin. 
unor proprietari diferiţi, iar unirea se produce, 'aBtfel'oeerînsăşi SNA nni ra aaa 
fără intervenţia omului. 
Fostul Cod civil reglementa următoarele cazuri de accesiune imobiliară natura- __ 
__lă: aluviunea, avulsiunea, insulele şi prundişurile, accesiunea albiei părăsite şi ac- 
cesiunea animalelor. 
Noul Cad civil prevede următoarele cazuri de accesiune imobiliară naturală: 
aluviunile (art. 569)„terenul-lăsat de apele curgătoare (art. 570), terenul lăsat de 
apele stătătaare-(art-571),-avulsiunea (art, 572), albiile râurilor, insulele şi prun- 
dişurile (art. 573), insulele nou-formate (art. 574), albiile părăsite de apele curgă- 
toare (atit. 575), accesiunea naturală asupra animalelor (art. 576). 


425. Aluviunea, Articolul 495 fostul C. civ. definea aluviunile ca fiind „creşteri 
de pământ ce se fac succesiv şi pe nesimţite la malurile fluviilor sau ale râurilor”. 
Aluviunea este „în folosul proprietarului riveran, când e vorba de un fluviu sau râu 
navigabil, plutitor sau neplutitor, cu îndatorire însă pentru proprietar de a lăsa, pe 
pământul său, drumul trebuitor pentru conducerea vaselor”. 

Articolul 569 NCC dispune mult mai simplu că aluviunile reprezintă acele adău- 


giri de teren la malurile apelor curgătoare; aceste adăugiri revin, vor intra în pro- 
prietatea celui care este proprietar riveran, dar numai dacă ele se formează treptat, 

adică prin depuneri succesive ce constau în particule de pământ ori de pietriş 
aduse de ape. În orice caz, textul impune ca terenul la care se alipesc aluviunile să 
fie situat pe malul unei ape curgătoare; deci acest teren este „riveran” unui aseme- 
nea curs de apă. 

Aceste dispoziții cuprinse în noul Cod civil au a fi corelate cu cele ale Legii 
nr. 107/1996 a apelor, care, în art. 3 alin. (2), prevede că albiile minore mai mici de 
5 km şi cu bazine hidrografice ce nu depăşesc suprafața de 10 kmp, pe care apele 
nu curg permanent, aparțin deţinătorilor cu orice titlu ai terenurilor pe care acestea 
se formează sau curg. Aşa fiind, aceasta înseamnă că aluviunea poate primi 
aplicare numai în privința acestor ape, adică cele care sunt proprietate privată, nu 
şi în privința apelor care aparțin domeniului public; art. 3 alin. (1) din aceeaşi lege 
dispune că apele de suprafaţă cu albiile minore cu lungimi mai mari de 5 km şi cu 
bazine hidrografice ce depăşesc 10 kmp, malurile şi cuvetele lacurilor, precum şi 
apele subterane etc. aparțin domeniului public al statului. 

Aşadar, prin corelarea acestor dispoziţii cuprinse în legea specială în materie — 
Legea apelor — cu cele ale art. 569 NCC, rezultă că aluviunea, ca mod de dobândi- 
_re a dreptului de proprietate imobiliară, se va aplica numai in privința apelor aflate 
_în_proprietate privată, nu-şi în. privința celor_care_aparțin domeniului public al 

statului. 


E a ct 


426. Terenul lăsat de apele curgătoare. Potrivit art. 570 NCC, proprietarul 
fondului riveran dobândeşte, de asemenea, terenul lăsat de apele curgătoare care 
s-au retras treptat de la țărmul respectiv. Din moment ce proprietarul riveran do- 
bândeşte, de asemenea, terenurile astfel formate, înseamnă că această situație re- 
prezintă o variantă a aluviunii, expresia „de asemenea” folosită de art. 570 urmând 
a fi raportată la dispoziţiile art. 569 NCC privitoare la aluviune!"! 

Textul se aplică în ipoteza în care o persoană deține un teren pe malul unei ape 
curgătoare, aceasta se retrage treptat, eliberând astfel o suprafață de teren, iar 
proprietarul terenului situat pe malul apei curgătoare va dobândi în proprietate şi 
suprafața de teren astfel „apărută”. Nici acest text nu va putea fi invocat în situaţia 
în care fenomenul natural al retragerii apei, cu consecința arătată, priveşte albia 
minoră a unui râu care, pui dispoziţiilor art. 3 din Legea nr. 107/1996, este pro- 
prietatea publică a statului!?) 


427. Terenul lăsat de apele stătătoare. Potrivit art. 571 NCC, proprietarul unui 
teren care este înconjurat de heleşteie, iazuri, canale şi alte asemenea ape stătă- 
toare nu devine proprietarul terenurilor apărute prin scăderea temporară a acestor 
ape sub înălțimea de scurgere, după cum proprietarul acestor ape nu dobândeşte 
niciun drept asupra terenului acoperit ca urmare a unor revărsări sporadice ale 
apelor pe proprietatea sa. De această dată, suntem în prezența unor proprietari 


('] De altfel, art. 496 fostul C. civ. dispunea că „tot ale proprietarului riveran sunt şi pă- 
mânturile lăsate de apele curgătoare, când ele se retrag pe nesimţite de la unul din țărmuri 
şi se îndreaptă spre celălalt țărm; proprietarul țărmului de unde apa s-a retras profită de 
alune; fără ca proprietarul țărmului opus să poată reclama pământul cel pierdut”. 

2! Art. 496 alin. (2) fostul C. civ., inspirându-se din art. 557 care reprezintă sediul materiei 
în Codul civil francez, dispunea că pământul care rezultă din retragerea mării aparține întot- 
deauna domeniului public. 

diferiți, proprietarul heleşteielor, iazurilor, canalelor, el fiind şi proprietarul terenuri- 
lor pe care se găsesc aceste ape, şi proprietarul sau proprietarii terenurilor care le 
înconjoară. Spre deosebire de situația anterioară, textul evocat dispune că scăde- 
rea temporară a apelor din iazuri, heleşteie, canale şi apariția, astfel, a unei supra- 
fețe de teren nu conduc la mărirea terenului proprietarului ori proprietarilor riverani 
cu acea suprafaţă. În sens invers, dacă aceste ape se revarsă, proprietarul lor nu 
va putea pretinde că şi-a mărit astfel suprafața sa cu cea aflată temporar sub ape. 


428. Avulsiunea. Aceasta este reglementată de art. 572 NCC şi constă-in=pu= 
_perea unei bucăţi de teren, ca urmare a acţiunii apelor curgătoare, şi alipirea ei, la 
un „un tergn iv fiveran ce aparține altui propri rietarţ | intr-adevăr, textul dispune că proprie- 
tarul terenului de la care o apă curgătoare a smuls brusc o porțiune de mal din te- 
ren, alipind-o la terenul altui proprietar riveran, nu pierde dreptul de proprietate 
asupra părţii desprinse, dacă o revendică în termen de 1 an de la data faptului 
smulgerii. 

Spre deosebire de aluviune, care apare ca urmare a acțiunii apelor curgătoare 
în amonte față de locul unde ea se formează în mod succesiv prin diverse depu- 
neri, avulsiunea presupune ruperea ca atare a unei bucăţi semnificative de pământ 
şi alipirea ei, tot ca urmare a acțiunii apei curgătoare, de regulă în caz de viituri, la 
un fond riveran situat în aval, ce aparţine altui proprietar. 

Proprietarul terenului pierdut poate să îl revendice timp de 7 an. Dacă nu o fa- 
ce, terenul va deveni proprietatea celui unde el „s-a alipit”, chiar dacă acesta nu a 
intrat în posesia lui; dobândirea dreptului de proprietate asupra acestei suprafețe 
alipite operează ope legis. Cât priveşte natura juridică a termenului de un an în 
care adevăratul proprietar poate revendica suprafața de teren supusă avulsiunii, 
acesta este un termen de decădere, prefix, nesusceptibil deci de întrerupere ori 
suspendare!!! 

Avulsiunea nu poate opera în detrimentul proprietății publice, care este inaliena- 
bilă, iar acțiunea în revendicare a terenului proprietate publică smuls nu se prescrie 
într-un an, ci este imprescriptibilă. 


„429. Albiile-râurilor, insulele şi prundişurile. Articolul 573 NCC conţine mai 
multe prevederi care delimitează modul de apropriere a albiilor râurilor, a insulelor 
şi a prundişurilor formate în cadrul râurilor. Astfei, potrivit art. 573 alin. (1), albiile 
râurilor aparțin proprietarilor _riverani, cu excepția acelora care, potrivit legii, fac 
obiectul proprietăţii publice;.kşadar, în măsura în care, în condiţiile art. 3 din Legea 
nr. 107/1996, râurile fac parte din domeniul public, albiile lor vor avea acelaşi regim 
juridic, intrând tot în domeniul public. 

Articolul 573 alin. (2) NCC dispune că insulele şi prundişurile care nu sunt în 
legătură cu terenurile având malul la nivelul mediu al apei revin proprietarului albiei 
în cadrul căreia acestea s-au format nsula sau ostrovul reprezintă o porțiune de 
pământ înconjurată de apa râului în cadrul căreia (căruia) s-a format; la fel apare şi 
prundişul, cu deosebirea că acesta este format din pietriş, eventual exploatabil. Din 
moment ce insulele şi prundişurile se formează în cadrul apei râurilor, înseamnă că 


!'! În acelaşi sens, a se vedea V. Sroica, op. cit. (2009), p. 339; E. CHELARU, op. cit, 
(2012), p. 638. 

ele au caracter accesoriu față de acestea şi, prin accesiune, se cuvin proprietarului 
acelei ape. De asemenea, şi art. 3 alin. (3) din Legea nr. 107/1996 prevede că 
insulele care nu sunt în legătură cu terenurile cu ma! la nivelul mediu al apei 
aparțin proprietarului albiei apei. Însă, potrivit art. 573 alin. (3) NCC, dacă insula se 
formează în interiorul unei ape curgătoare ce are maluri cu proprietari diferiți şi 
trece peste jumătatea apei, fiecare dintre ei va avea dreptul de proprietate asupra 
părţii de insulă ce se întinde spre el pornind de la jumătatea apei, linia mediană a 
apei reprezentând astfel limita de demarcaţie între proprietăţile din insulă ce revin 
celor doi proprietari riverani. 


430. Dreptul de proprietate asupra insulelor nou-formate. Articolul 574 NCC 
reglementează situația dreptului de proprietate asupra insulelor care se formează 
prin desprinderea unui braţ nou al unei ape curgătoare; textul dispune că, în cazul 
în care o apă curgătoare, formându-şi un braț nou, înconjoară terenul unui proprie- 
tar riveran, el rămâne proprietar asupra insulei care s-a creat astfel. Se observă că 
această situație este total diferită de cea discutată anterior, în care am văzut că 
insulele şi prundişurile se formau „în interiorul” unei ape curgătoare, pe când textul 
art. 574 are în vedere împrejurarea în care dintr-o apă curgătoare se formează un 
braț al acesteia, care înconjoară o suprafaţă de teren ce apartin altei persoane; so- 
luţia firească nu poate fi decât cea prevăzută de text: dreptul de proprietate asupra 
acestei suprafeţe de teren înconjurate de ape, ce formează o insulă, va continua 
să aparțină proprietarului iniţial, tenomenul natural astfel produs nu va avea nicio 
influență asupra acestui drept; practic, într-o asemenea situaţie, nu suntem în pre- 
zența unei accesiuni naturale, ci a precizării consecințelor juridice ale unui feno- 
men natural. 


431. Albiile părăsite ale apelor curgătoare. Privitor la albia părăsită de o apă 
curgătoare care şi-a format un nou curs, art. 575 NCC dispune că aceasta va avea 
regimul juridic stabilit de legea specială. Or, potrivit art. 42 din Legea nr. 107/1996 
a apelor, în situația în care un curs de apă îşi formează o albie nouă, părăsind în 
mod natural pe cea veche, riveranii sau utilizatorii de apă pot să solicite, în termen 
de un an, aprobarea Administraţiei Naţionale „Apele Române” pentru aducerea 
apei pe albia veche; eventualele iigii legate de o asemenea operațiune vor fi solu- 
ționate de instanţele judecătoreşti '. "]. Dacă, în termen de un an de la sfârşitul anului 
în care apa a părăsit albia, nu se formulează o asemenea cerere, albia veche 
rămâne în proprietatea riveranilor, iar albia nouă va fi considerată albie naturală, ce 
va intra în domeniul public al statului, se va înregistra ca atare în Cadastrul apelor 
şi va fi dată în administrarea Administraţiei Naţionale „Apele Române”. 

Pentru interese publice, readucerea apei în albia veche se va realiza la propu- 
nerea Administraţiei Naţionale „Apele Române”, cu consultarea riveranilor, cu avi- 
zul comitetului de bazin pentru acele ape şi cu aprobarea autorităţii publice cen- 
trale din domeniul apelor, cheltuielile unei asemenea operaţiuni având a fi supor- 
tate din bugetul de stat. 


'] Referirea pe care o face art. 42 alin. (1) ta art. 496 fostul C. civ., în sensul că dispoziţi- 
ile art. 42 alin. (1) reprezintă o derogare de la această prevedere, trebuie să fie considerată 
abrogată implicit prin intrarea în vigoare, la 1 octombrie 2011, a noului Cod civil. 

432. Accesiunea naturală a „animalelor, Saţ> deosebire de vechea reglemen- 
tare ce era cuprinsă în art. “503 fostul C. civ.!!!, care se referea la accesiunea 
naturală a animalelor sălbatice şi, prin extensia doctrineit?, şi la cele semisălbatice, 
art. 576 NCC este mai extins şi mai precis, în sensul că, pe de o parte, reglemen- 
tează şi situația animalelor domestice „rătăcite” pe terenul altei persoane, dar, pe 
de altă parte, nu se mai referă la animalele sălbatice, aplicarea dispoziţiilor sale pri- 
vind numai animalele semisălbatice. Aceasta, deoarece regimul juridic al animale- 
lor sălbatice, care formează fauna de interes cinegetic, este reglementat de legea 
specială î ln materie, respectiv Legea nr. 407/2006 a vânătorii şi a protecției fondului 
cinegetic!?l, cu modificările ulterioare; or, potrivit art. 2 din această lege, fauna de 
interes cinegetic, astfel cum este ea definită de aceeaşi lege, adică totalitatea 
exemplarelor din populaţiile din speciile de faună sălbatică prevăzute în anexele 
sale, existente pe teritoriul României [art. 1 lit. h) din Legea nr. 407/2006], este re- 
sursă naturală regenerabilă, bun public de interes național şi internaţional, iar apro- 
prierea exemplarelor din această faună poate fi făcută numai în condiţiile prevăzu- 
te de legea specială. 

Potrivit art. 576 alin. (1) NCC, animalele domestice rătăcite pe terenul altuia îi 
revin acestuia din urmă, dacă proprietarul nu le revendică în termen de 30 de zile 
de la data declaraţiei făcute la primărie de către proprietarul terenului pe care aces- 
tea au fost găsite. Din această dispoziție rezultă că animalele domestice trebuie să 
intre pe terenul altei persoane din pură întâmplare, fără ca aceasta să fi provocat în 
vreun fel pătrunderea animalului pe terenul său. De asemenea, proprietarul tere- 
nului pe care a fost găsit animalul domestic rătăcit este ținut să facă o declaraţie 
despre această împrejurare la primăria localităţii pe raza căreia se află terenul. În 
sfârşit, proprietarul animalelor rătăcite poate cere restituirea lor într-un termen de 
decădere (prefix) de 30 de zile de la data declaraţiei făcute de proprietarul „găsi- 
tor”, fără a fi nevoie de introducerea unei acțiuni în justiție; simpla solicitare a resti- 
tuirii animalelor adresată de proprietarul acestora „găsitorului” este suficientă pen- 
tru a reintra în stăpânirea lor. 

Articolul 576 alin. (2) reglementează situația a ceea ce am putea denumi a fi 
aceea a animalelor semisălbatice. Astfel, textul dispune că porumbeii, iepurii, peştii 
şi alte asemenea animale care trec pe fondul altui proprietar aparțin acestuia cât 
timp rămân pe acel I0pă) cu excepția situației în care trecerea a fost provocată prin 
fraudă sau prin artificii!“!; aceste fraude ori artificii ar putea consta în aşezarea de 
capcane speciale pentru reținerea animalelor sau de hrană care să le ademeneas- 
că. Dacă este vorba despre roiuri de albine care trec pe terenul altuia, acestea 
revin proprietarului terenului numai dacă proprietarul roiurilor nu le urmăreşte sau 
încetează urmărirea lor după 2 zile de la acest moment; încetând urmărirea după 2 


"] Reproducem, pentru enunţul său pitoresc, acest text, care nu a avut aplicaţii practice: 
„Orice animale sau zburătoare sălbatice trec în cuprinsul nostru se fac ale noastre, pe cât 
timp rămân ia noi, atară numai dacă asemenea trecere s-a ocazionat prin fraude sau prin 
artificii”. 

'2! A se vedea C. BIRSAN, Op. cit. (2008), p. 315. 

5 M. Of. nr. 944 din 22 noiembrie 2006. 

(1 se pare că legiuitorul a rămas „fascinat” de pitorescul acestei expresii folosite de 
art. 503 fostul C. civ. 

zile, dreptul de proprietate asupra roiului va fi dobândit prin accesiune naturală de 
proprietarul terenului pe care acestea s-au „stabilit”. 

Este de reținut că, potrivit art. 57 din Legea nr. 71/2011, dispoziţiile art. 576 
NCC se aplică situaţiilor născute după intrarea acestuia în vigoare. 


(sa. Accesiunea imobiliară artificială 


433. Precizări prealabile. Accesiunea_ imobiliară artificială presupune, spre 
deosebire de cea naturală, intervenția omului, concretizată-în-asalizarea, de regulă, 
a unor construcții, plantaţii sau alte lucrări pe un anumit terende asemenea, are a 
fi luată în considerare situația în care se face o adăugire la o construcție existentă 
fără a se interveni asupra terenului pe care aceasta este situată. Accesiunea imo- 
biliară artificială era reglementată relativ cuprinzător, dar nu în modul cel mai clar 
cu putință, şi în fostul Cod civil. Literatura de specialitate şi practica judiciară dez- 
voltată în sistemul acestuia au adus însă numeroase contribuții la cristalizarea unor 
principii pertinente în materie. 

Noul Cod civil conţine o reglementare, după părerea noastră, mai cuprinzătoare 
şi, într-o anumită măsură, mai complexă a accesiunii imobiliare artificiale, regle- 
mentare ce ţine seama, printre altele, şi de consacrarea prin dispozițiile sale în 
materie a principiului constitutiv ori translativ de drepturi prin înscrierea în cartea 
funciară. 

Indiferent în ce formă sub care vom vedea că se prezintă această accesiune — 
efectuarea unor lucrări de către proprietarul terenului cu materialele altuia ori efec- 
tuarea de lucrări de către o persoană asupra imobilului ce aparţine altei persoane —, 
ea presupune, în anumite situaţii, recunoaşterea unui drept de opțiune în favoarea 
proprietarului terenului; acest drept era recunoscut şi în sistemul fostului Cod civil. 
Plecând de la această realitate juridică, ca normă tranzitorie, art. 58 din Legea 
nr. 71/2011 privitoare la punerea în aplicare a noului Cod civil dispune că, în toate 
cazurile în care accesiunea imobiliară presupune exercitarea unui drept de opțiune 
de către proprietarul imobilului, efectele accesiunii vor fi guvernate de /egea în 
vigoare la data începerii lucrării. Fiind vorba despre imobile a căror realizare se 
desfăşoară în timp, este foarte posibil ca în practică, uneori, privitor la acest drept 
de opţiune, să se pună problema supraviețuirii legii vechi. Or, credem că dreptul de 
opțiune în discuţie nu poate fi înțeles fără prezentarea, fie _Şi succintă, a materiei 
accesiunii imobiliare artificiale în sistemul fostului Cod civil. În definitiv, în acest fel, 
cine va fi interesat va putea face o comparaţie între reglementarea veche şi cea 
nouă în materie, având a trage propriile sale concluzii privitoare la cele două re- 
glementări. 


3.1. Accesiunea imobiliară artificială în fostul Cod civil 


434. Cazuri. Accesiunea imobiliară artificială, spre deosebire de cea naturală, 
presupune intervenţia omului. Tot spre deosebire de aceasta din urmă, accesiunea 
artificială implică obligația proprietarului care beneficiază de ea să plătească des- 
păgubiri celui în detrimentul căruia a operat. 

Potrivit art. 492 fostul C. civ., „orice construcție, plantație sau lucru făcut în pă- 
mânt sau asupra pământului, sunt prezumate a fi făcute de către proprietarul acelui 

pământ cu cheltuiala sa şi că sunt ale lui, până ce se dovedeşte din contra”; pre- 
zumția astfel instituită de text este relativă; a se dovedi „din contra” înseamnă sau 
că proprietarul construieşte pe terenul său cu materialele unui terț, sau că un terț 
construieşte pe un teren ce nu îi aparține. 

În fostul Cod civil erau reglementate două cazuri de accesiune artificială: 

a) construcţia sau plantaţia făcută de proprietar pe terenul său, însă cu materia- 
lele altcuiva; 

b) construcția sau plantaţia făcută de o persoană cu materialele sale, însă pe 
terenul altcuiva. 

Fostul Cod civil pornea de la ideea că lucrul principal este terenul şi că, prin 
accesiune, proprietarul terenului devine şi proprietar al construcției sau al plantați- 
ei: superticies solo cedit. 


435. Lucrările făcute de proprietar pe terenul său, dar cu materialele alt- 
cuiva. Situația era reglementată prin art. 493 fostul C. civ., care se întemeia pe 
principiul că lucrările astfel efectuate aparțineau proprietarului terenului pe temeiul 
accesiunii. În această ipoteză, accesiunea imobiliară artificială opera în mod direct, 
pe măsură ce materialele erau încorporate în teren, ca efect al încorporării, fără să 
mai fi fost necesară manifestarea expresă a proprietarului în sensul că înțelege să 
facă operantă accesiunea!'!. 

Spre a nu se îmbogăţi fără temei legitim în detrimentul proprietarului materiale- 
lor, proprietarul terenului care a făcut construcții, plantaţii sau lucrări cu materiale 
străine era dator să plătească valoarea materialelor, eventual şi daune-interese, 
însă proprietarul materialelor nu avea dreptul a le ridica. 


436. Lucrările făcute de o persoană cu materialele ei pe terenul altcuiva. 
Într-o asemenea situaţie, era vorba despre construcții, plantații sau alte lucrări 
făcute pe terenul altuia, problemă reglementată prin art. 494 fostul C. civ. şi care 
era adesea întâlnită în practica judiciarăl?. 

Ca principiu, proprietarul terenului pe care au fost făcute aceste construcții, 
plantaţii ori lucrări devenea, prin accesiune, proprietarul lor, cu obligaţia unei anu- 
mite dezdăunări față de constructor. 

În privința domeniului de aplicare a art. 494 C. civ., în practica judecătorească 
s-a decis că el cuprindea numai situațiile în care un terț ridica pe terenul altuia 
construcţii noi, nu atunci când lucrările efectuate reprezentau reparații sau îmbună- 
tăţiri aduse imobiluluit?!. De asemenea, jurisprudența noastră a decis în sensul că 
nu se aplicau dispoziţiile art. 494 fostul C. civ. dacă lucrările, plantațiile sau con- 
strucţiile au fost efectuate în temeiul unei convenții încheiate între proprietarul te- 
renului şi constructori“. 


„| A se vedea V. SToica, op. cit., vol. II, p. 253. 

7. Cu privire la aplicarea dispozițiilor art. 494 fostul C. civ., a se vedea M.D. BocşAn, O 
erai de reconsiderare a aplicării art. 494 din Codul civil, în Dreptul nr. 6/1998, p. 47 şi 
urm. 

A se vedea Trib. Suprem, col. civ., dec. nr. 1335/1956, în C.D. 1956, p. 69; în acelaşi 
Sena a se vedea C.A. laşi, dec. civ. nr. 623/1999, în M. GAIȚĂ, M.M. PIvNICERU, op. cit., p. 26. 

“ A se vedea C.S.J., s. civ., dec. nr. 893/1994, în Dreptul nr. 12/1994, p. 62; a se vedea 

şi Trib. Suprem, s. civ., dec. nr. 720/1989, în Dreptul nr. 1-2/1990, p. 125. 

Raporturile juridice dintre părţile implicate în această operaţiune erau diferite, 
după cum constructorul era de bună-credință sau de rea-credință. 


437. Situaţia constructorului de rea-credinţă pe terenul altuia. Era conside- 
rat constructor de rea-credinţă ce! care ridica o construcție sau făcea o plantație pe 
un teren despre care ştia că nu este proprietatea sa. În această situație se găseau 
detentorul precar al terenului, cel care pur şi simplu uzurpa terenul sau ce! care îl 
deținea pe baza unui titlu ale cărui vicii îi erau cunoscute. 

Articolul 494 fostul C. civ. permitea proprietarului terenului să aleagă una dintre 
următoarele două soluții: 

— să invoce accesiunea şi să dobândească astfel dreptul de proprietate asupra 
construcţiei, având obligația de a dezdăuna pe constructor cu valoarea materialelor 
încorporate şi prețul muncii efectuate, indiferent de sporul de valoare dobândit de 
teren prin realizarea construcției; 

— să îl oblige pe constructor să desființeze sau să ridice construcțiile, plantațiile 
sau lucrurile executate, pe cheltuiala sa, cu obligarea acestuia să îi plătească 
despăgubiri pentru lipsa de folosință a terenului”, 

În orice caz, demolarea construcției nu era posibilă fără autorizaţia administrati 
vă prealabilă, eliberată în condiţiile Legii nr. 50/1991, modificată şi republicată. 

Din raţiuni practice, se considera că proprietarul terenului urma să aleagă solu- 
ţia pe care o considera mai favorabilă intereselor sale. 

Despăgubirea putea consta, spre exemplu, în valoarea de circulaţie a terenului 
sau în sporul de valoare pe care terenul l-a dobândit prin efectuarea construcției, 
instanța urmând a decide pe bază de expertiză!” 


438. Situația constructorului de bună-credință pe terenul altuia. Fără ca 
art. 494 fostul C. civ. să precizeze, se admitea că posesorul este de bună-credinţă 
atunci când posedă terenul ca un proprietar, în puterea unui titlu translativ de pro- 
prietate, ale cărui vicii nu îi sunt cunoscute”. 

Sau, cum s-a spus!l, constructorul de bună-credință ridică o construcție sau 
face o plantație pe un teren proprietatea altuia, având convingerea eronată că acel 
teren este proprietatea sa. Uneori, practica judiciară a extins noţiunea de construc- 
tor de bună-credinţă în situaţii în care acesta, deşi ştia că nu este proprietarul tere- 
nului, spera să îl dobândească în viitor, pe baza unui antecontract de înstrăinare!?!. 
Buna-credință a constructorului trebuia să existe la momentul efectuării lucrărilor, 
reaua-credinţă intervenită ulterior nemaiavând nicio semnificaţie juridică, potrivit 
principiului mala fides superveniens non nocet. 


'] Suntem în prezența unui drept de opţiune prevăzut de legea sub care, eventual, au 
început lucrările, în sensul art. 58 din Legea nr. 71/2011. 

IF! în sensul posibilei aplicări nuanţate a acestor reguli, a se vedea L. Por, op. cit. (2001), 
p. 220. Pentru critica lor, a se vedea M.D. BocşAN, /oc. cit., p. 52 şi urm. 

5%! Pentru determinarea conținutului noțiunilor de rea-credință şi de bună-credință în ma- 
teria accesiunii imobiliare artificiale, a se vedea V. Sroica, op. cit., vol. II, p. 405. 

Il A se vedea L. PoP, op. cit. (2001), p. 220. 

I5 A se vedea R.R.D. nr. 9/1998, p. 46-55. În sens contrar, a se vedea C.A. laşi, dec. civ. 
nr. 659/1999, în M. GAITĂ, M.M. PIvNICERU, 0p. cit., p. 27. 

Atunci când constructorui era de bună-credință, în mod obligatoriu proprietarul 
terenului devenea şi proprietarul construcției, fără a putea cere dărâmarea acesteia 
sau ridicarea lucrărilor efectuate. 

În literatura noastră juridică s-a susţinut că dispoziţia cuprinsă în art. 494 fostul 
C. civ., care nu permitea proprietarului terenului să ceară ridicarea construcției sau 
plantaţiei efectuate de un constructor de bună-credinţă pe terenul său, era ne- 
constituțională, deoarece ar fi ella BI SpaSjis din legea fundamentală ce ga- 
rantează dreptul de proprietate privată! l. S-a răspuns, considerăm noi în mod judi- 
cios, că, într-o asemenea ipoteză, este vorba despre raporturi juridice „pe orizon- 
tală” între particulari, situaţie în care legiuitorul, la fel ca în cazul admiterii dobândirii 
dreptului de proprietate privată prin uzucapiune sau prin posesia de bună-credință 
a bunurilor mobile corporale, poate admite anumite restrângeri ale dreptului de pro- 
Pt e Aşa cum este şi situația proprietarului în raport cu constructorul de bună- 
credințăl?, 

Dar, pentru a nu se îmbogăţi pe seama constructorului, proprietarul terenului 
urma să îl despăgubească. Întinderea obligaţiei de despăgubire era determinată de 
partea finală a art. 494 fostul C. civ., care dădea posibilitatea proprietarului terenu- 
lui să opteze!?! între: 

— plata contravalorii materialelor şi a prețului muncii; 

— plata unei sume egale cu sporul de valoare dobândit de teren. 

Proprietarul terenului putea alege să plătească suma cea mai mică dintre cele 
două sume astfel arătate. 

Când dobândea proprietarul terenului şi dreptul de proprietate asupra construc- 
ției prin accesiune? 

Într-o opinie, se susținea că acest drept se dobândea atunci când proprietarul 
terenului îşi manifesta intenția de a deveni şi proprietarul construcției ridicate pe 
terenul său, deoarece până atunci SOD IUCLO de bună-credință era prezumat a fi 
atât proprietarul construcției, cât şi al terenuluil“.. 

Părea a fi fost însă majoritară opinia potrivit căreia, în concepția fostului Cod 
civil român, accesiunea se producea de plin drept, pe măsura ridicării construcției, 
fără E] fi necesară vreo manifestare de voință a proprietarului terenului în acest 
sens 


] A se vedea |. DELEANU, Problema constituționalităţii prevederilor art. 494 alin. ultim din 

Sa civil român, în Dreptul nr. 6/2002, p. 20 şi urm. 
2] A se vedea V. STOICA, op. cit., vol. ||, p. 258-259. 

A „Si acesta este un drept de opțiune, în sensul art. 58 din Legea nr. 71/2011. 

1 A se vedea D. GHERASIM, Buna- credință în raporturile civile, Ed. Academiei, Bucu- 
reşti, 1981, p. 175. 

5) A se vedea C. UscăTEscu, Regimul juridic şi valorificarea dreptului constructorului pe 
terenul unui terț, în R.R.D. nr. 5/1985, p. 30; D. CHIRICĂ, Natura juridică şi valorificarea drep- 
turilor constructorului pe terenul unui terț, în R.R.D. nr. 1/1987, p. 6-7; L. Pop, op. cit. (2001), 
p. 280; E. CHELARU, 0p. Cit., p. 304; a se vedea şi C.S.J., s. civ., dec. nr. 592/1994, în B.J. 
1994, p. 29; pentru o temeinică argumentare a opiniei contrare, a se vedea V. STOICA, op. 
cit., vol. II, p. 259 şi urm.; de asemenea, este de observat că o curte de apel a statuat în 
sensul acestei opinii, reținând că, „deşi în mod tradițional s-a considerat că proprietarul imo- 
bilului dobândeşte şi dreptul de proprietate asupra extinderilor şi îmbunătățirilor aduse bu- 
nului de către un terț, conform art. 494 C. civ., în literatura juridică s-a arătat că trebuie să se 
facă distincție între momentul naşterii dreptului de accesiune şi momentul dobândirii drep- 

439. Probleme ce erau considerate comune pentru constructorul de bună- 
credință şi pentru cel de rea-credință. În toate cazurile în care proprietarul tere- 
nului îşi însuşea construcția, constructorul de bună sau de rea-credință devenea 
un creditor, ce avea o creanţă în despăgubire împotriva proprietarului terenului. 

Această creanță era considerată prescriptibilă în termenul de prescripţie de 
drept comun aplicabil între persoanele fizice, de 3 ani, prevăzut de Decretul 
nr. 167/1958 privitor la prescripția extinctivă, în prezent abrogat. Problema care se 
punea era de a şti din ce moment începea să curgă acest termen. 

În practica judecătorească s-a considerat că e! începea să curgă din momentul 
în care DAIPAE an terenului ridica pretenții cu privire la construcții, în temeiul 
art. 494 fostul C. civ.!! 

Un alt principiu admis în practica judecătorească a fost acela că, până la achita- 
rea despăgubirilor cuvenite, copatrubtasfi avea un drept de retenție cu privire la 
construcțiile făcute pe terenul altuia!?. Contrar unor soluții anterioare”, fostul Tribu- 
nal Suprem a decis că, în aplicarea dispoziţiilor art. 494 fostul C. civ., constructorul 
era îndreptăţit să pretindă despăgubirile ce i se cuvin chiar şi de la proprietarul care 
dobândise construcția ulterior efectuării ei. Ipoteza era următoarea: o persoană 
ridica o construcţie pe terenul proprietatea altei persoane. Ulterior, acel teren fuse- 
se dobândit, în condiţiile legii, de un alt proprietar. Dreptul la despăgubire al con- 
structorilor era considerat opozabil noului dobânditor, deoarece acestui drept îi co- 
respundea o obligație strâns legată de posesia exercitată asupra bunului, o ade- 
vărată obligație in rem scriptaa“, care i se transmite odată cu bunul. În acest sens, 
o curte de apel a decis, socotim noi în mod judicios, că obligaţia proprietarului 
fondului (terenului) corelativă cu dreptul de creanţă al autorului lucrării se transmite 
odată cu dreptul de proprietate asupra terenului, astfel încât autorul lucrării îşi va 
putea realiza dreptul său de creanță împotriva proprietarului actual, iar nu împotriva 


tului de proprietate pur şi simplu asupra lucrărilor de către proprietarul imobilului. Dacă drep- 
tul de accesiune se naşte pe măsura încorporării materialelor în teren, dreptul de proprietate 
pur şi simplu asupra lucrărilor este dobândit de proprietarul imobilului numai în momentul 
exercitării dreptului de accesiune (s.n., C.B.). Cât priveşte exercitarea dreptului de accesiu- 
ne, actul unilateral de voinţă a! proprietarului imobilului poate să îmbrace mai multe forme, 
una dintre acestea fiind introducerea unei acţiuni în evacuare sau o notificare prin interme- 
diul executorului judecătoresc ori o acţiune în revendicare”; a se vedea C.A. Constanţa, 
S. civ., min. şi fam., mun. şi asig. soc., dec. nr. 10 din 10 ianuarie 2007, în B.C.A. nr. 2/2007, 
p. 14; dec. nr. 312/C din 6 iunie 2007, în B.C.A. nr. 3/2007, p. 3; cu privire la această con- 
troversă, a se vedea, pe larg, |. SFERDIAN, Discuţii referitoare la potestalivitatea în accesiu- 
Aaa mot aria artificială, în Dreptul nr. 12/2006, p. 33-54. 

'] Asttel, într-o decizie a Tribunalului Suprem se arată: „Constructorul poate să î îşi valori- 
fice dreptul la despăgubiri, ca orice drept patrimonial, în termen de 3 ani, care, în cazul con- 
structorului de rea-credință şi dacă proprietarul terenului a înţeles să își însuşească acea 
construcţie, începe să curgă din momentul în care proprietarul şi-a manifestat intenția de a 
şi-o însuşi. Această manifestare de voinţă trebuie să aibă un caracter neechivoc, ea putând 
să rezulte din împrejurări de fapt” (Trib. Suprem, s. civ., dec. nr. 236 din 26 ianuarie 1974, în 
C.D. 1974, p. 68). 

2] A se vedea TTrib. Suprem, col. civ., dec. nr. 1234 din 12 iulie 1956; dec. nr. 1257 din 31 
iulie 905 în C.D. 1956, p. 59-65. 

3 A se vedea Trib. Suprem, s. civ., dec. nr. 1965 din 6 septembrie 1974, în Repertoriu 
1969; 1975,p.97:98. 

%I. Cu privire la această obligaţie, a se vedea supra, nr. 27. 


X. Dobândirea drepturilor reale principale 369 


proprietarului terenului de la data executării lucrării!'!. Altfel, creditorul constructor 
ar fi ameninţat să nu îşi valorifice creanţa în toate acele situații în care proprietarul 
de la data edificării construcției ar fi insolvabil!?. 


3.2. Accesiunea imobiliară artificială în noul Cod civil 
3.2.1. Principii generale 


440. Dobândirea lucrării de către proprietarul imobilului; principiu. Articolul 
577 alin. (1) NCC înscrie principiul generai aplicabil în materia accesiunii imobiliare 
artificiale potrivit cu care construcțiile, plantațiile şi orice alte lucrări efectuate asu- 
pra unui imobil revin proprietarului acelui imobil, dacă prin lege ori prin act juridic 
nu se prevede altfel. Prin imobil, în sensul acestei dispoziţii, se înțelege fie terenul 
pe care se ridică o construcţie, se face o plantație ori se efectuează o altă lucrare, 
fie o construcţie preexistentă efectuării unor lucrări”. Un asemenea imobi/ este 
considerat ca fiind un bun principal, iar orice lucrare ce s-ar efectua asupra sa va 
reprezenta un bun accesoriu; urmare a accesiunii, proprietarul bunului principal va 
dobândi dreptul de proprietate şi asupra bunului accesoriu, astfel unit cu cel prin- 
cipall“l. 

Cât priveşte lucrările făcute asupra unui imobil teren ori construcție preexisten- 
tă, acestea pot fi plantaţii, alte lucrări efectuate pe un teren ori în subsolul acestuia 
ori construcţii propriu-zise. Articolul 577 alin. (1) NCC precizează că termenul 
lucrări apare ca fiind unul generic, el cuprinzând construcțiile, plantațiile şi orice 
alte lucrări efectuate asupra unui imobil, în sens generic înțelegând a-l folosi şi noi 
în cele ce urmează. 

În orice caz, în practica judiciară anterioară noului Cod civil, dar valabilă, cre- 
dem, şi în prezent, s-a decis că prin actul juridic încheiat de părţi ce are ca obiect 
constituirea unui drept de supericie este înlăturată aplicarea regulilor privitoare la 
accesiunea imobiliară artificialăl*. 


441. Momentul dobândirii dreptului de proprietate asupra lucrărilor. Ară- 
tam mai sus că în sistemul fostului Cod civil această problemă era controversată, 
dar că părea a se fi impus, atât în doctrină, cât şi în jurisprudenţă, punctul de vede- 
re potrivit cu care, din moment ce dreptul de proprietate asupra lucrărilor se do- 
bândeşte prin accesiune, aceasta se produce de plin drept, pe măsura efectuării 
lucrărilor, fără a mai fi necesară, în acest sens, vreo manifestare de voință din par- 
tea proprietarului terenului“. În forma sa inițială, art. 577 alin. (2) NCC reținuse 
acest principiu, deoarece el dispunea că dreptul de proprietate asupra lucrării se 


I"! A se vedea C.A. Constanţa, s. civ., min. şi fam., mun. şi asig. soc., dec. nr. 312/C din 
6 iunie 2007, supra cit. 

(2! A se vedea Trib. Suprem, s. civ., dec. nr. 2007 din 7 noiembrie 1979, în R.RD. 
nr. 3/1980, p. 64. 

(3! A se vedea V. STOICA, op. cit. (2009), p. 321. 

(4! A se vedea E. CHELARU, op. cit. (2012), p. 642. 

(5! Trib. Suprem, s. civ., dec. nr. 720/1989, în Dreptul nr. 1-2/1990, p. 125; C.S.J., s. civ., 
dec. nr. 893/1994, în Dreptul nr. 12/1994. 

(5) A se vedea C.S.J., dec. nr. 893/1994, supra cit. 

naşte în favoarea proprietarului imobilului din momentul începerii lucrării, pe 
măsura realizării ei, dacă prin lege ori prin act juridic nu se prevede altfel. Din pă- 
cate, prin art. 83 pct. 5 din Legea nr. 71/2011, acest text a fost modificat, în sensul 
că, în prezent, art. 577 alin. (2) dispune următoarele: „Când lucrarea este realizată 
de proprietarul imobilului cu materialele sale sau cu materialele altuia, dreptul de 
proprietate asupra lucrării se naşte în favoarea proprietarului imobilului din momen- 
tul începerii lucrării, pe măsura realizării ei, dacă prin lege sau (prin) act juridic nu 
se prevede altfel”. Lăsând la o parte supărătoarea repetare în text a cuvântului 
„lucrare”, modificarea pe care o aduce principiului inițial amintit restrânge conside- 
rabil aplicarea acestuia la situațiile în care proprietarul imobilului a realizat lucrarea 
cu materialele sale ori cu materialele aparținând altei persoane. Or, vom vedea că, 
şi în sistemul noului Cod civil, asemenea lucrări pot fi realizate asupra imobilului 
aparținând altei persoane. De aceea, în mod judicios s-a arătat că această modifi- 
care este inutilă şi inoportună!]. Ea este inutilă, pentru că, pe de o parte, din mo- 
ment ce proprietarul realizează lucrări asupra unui imobil cu materialele sale, 
această operaţiune nu mai semnifică aplicarea principiilor accesiunii, ci exercițiul 
dreptului de dispoziție materială de către proprietar asupra bunului său; pe de altă 
parte, textul modificat face referire şi la lucrările realizate de proprietarul imobilului 
cu materialele aparținând altei persoane, situație reglementată distinct, aşa cum 
vom vedea, de dispoziţiile art. 580 NCCI?. Modificarea este inoportună, pentru că 
prin ea a fost înlăturată o regulă cu aplicare generală, fără a o înlocui cu o altă re- 
gulă având aceeaşi aplicabilitate; dimpotrivă, ea restrânge regula, ce putea rămâ- 
ne ca fiind generală, la două situaţii particulare, într-un caz în mod inutil, în celălalt 
în mod inexact. 

Din examinarea dispoziţiilor legale aplicabile fiecărui caz de accesiune imobilia- 
ră artificială va reieşi că rămâne aplicabilă regula dobândirii dreptului de proprietate 
prin accesiune asupra lucrărilor executate din momentul efectuării acestora, dacă 
prin lege ori prin act juridic nu se prevede altfel”. 


442. Categorii de lucrări. Voind a fi mai precis în aplicarea principiilor accesiu- 
nii imobiliare artificiale, legiuitorul a înțeles să distingă între mai multe categorii de 
lucrări ce pot fi realizate asupra unui imobil. Astfel, potrivit art. 578 alin. (1) NCC, 
acestea pot fi autonome ori adăugate, ambele cu caracter durabil ori cu caracter 
provizoriu. Cel de-al doilea alineat al aceluiaşi text precizează că sunt lucrări auto- 
nome construcțiile, plantațiile şi orice alte lucrări cu caracter de sine stătător reali- 
zate asupra unui imobil. Cât priveşte lucrările adăugate, în concepția legiuitorului 
acestea nu au caracter de sine stătător şi pot fi: 

a) necesare, atunci când, în lipsa efectuării lor, imobilul ar pieri ori s-ar deterio- 
ra; 

b) utile, atunci când prin realizarea lor sporeşte valoarea economică a imobilu- 
lui; 

Cc) voluptuare, în situaţia în care ele sunt făcute pentru simpla plăcere a celui 
care le-a realizat, fără a spori valoarea economică a imobilului asupra căruia au 


I!] A se vedea E. CHELARU, 0p. cit. (2012), p. 643, 
'?] jpidem. 
9! E. CHELARU, 0p. cit. (2012), p. 643. 

fost făcute [art. 578 alin. (3) NCC]. Vom vedea că această clasificare prezintă im- 
portanță numai în cazul lucrărilor realizate asupra imobilului ce aparține altei per- 
soane, nu şi în acela în care proprietarul imobilului este cel ce realizează lucrarea 
cu materialele altuia. De asemenea, împărțirea lucrărilor efectuate asupra unui 
imobil în lucrări cu caracter durabil şi lucrări provizorii prezintă importanță, deoare- 
ce dobândirea dreptului de proprietate prin accesiune operează numai în privința 
lucrărilor cu caracter durabil, cele provizorii putând fi ridicate fără mari dificultăți de 
cel care le-a realizat. 

În sfârşit, se poate reține că distincţia între lucrări autonome şi lucrări adăugate 
are consecinţe cu privire la drepturile proprietarului imobilului, respectiv cele ale 
autorului acestora, precum şi asupra modului cum operează dobândirea dreptului 
de proprietate asupra acestor categorii de lucrări, anume cu sau fără înscrierea lor 
în cartea funciară”. 


443. Prezumţiile în favoarea proprietarului terenului în materia accesiunii. 
Preluând principiul ce era înscris în art. 492 fostul C. civ., art. 579 alin. (1) NCC 
dispune că „orice lucrare este prezumată a fi făcută de proprietarul imobilului, cu 
cheltuiala sa şi că este a lui, până la proba contrară”. Există totuşi o deosebire între 
cele două texte, legiuitorul fiind consecvent ideii exprimate în art. 577 alin. (1) 
NCC, potrivit cu care accesiunea poate privi un imobil, adică fie un teren, fie o con- 
strucţie, pe când art. 492 fostul C. civ. privea accesiunea ca efectuarea unei con- 
strucții, plantaţii ori a altei lucrări de către proprietarul pământului pe care acestea 
erau realizate, ceea ce înseamnă că vechea reglementare avea în vedere numai 
ipoteza efectuării de lucrări asupra unui bun imobil teren; prezumția de „aparte- 
nenţă” a lor opera în favoarea proprietarului terenului, de unde adagiul superficies 
solo cedit. 

Revenind la dispoziţiile art. 579 alin. (1) NCC, este de observat dubla prezumție 
stabilită de text, şi anume: 

a) o primă prezumție este aceea că orice lucrare — construcție, plantație ori o 
altă lucrare — este proprietatea titularului dreptului de proprietate a imobilului — 
teren ori construcție existentă — asupra căruia acestea au fost realizate; 

b) o a doua prezumție prevăzută de text este că acele lucrări au fost făcute cu 
cheltuiala proprietarului imobilului. 

În ambele situaţii însă poate fi făcută proba contrară, deci suntem în prezenta 
unor prezumții legale relative. 

Potrivit art. 579 alin. (2) NCC, această dovadă contrară poate fi făcută în trei 
situații: 

a) atunci când a fost constituit un drept de superficie, ceea ce poate duce la 
concluzia că lucrările au fost realizate pe temeiul acestui drept; 

b) când proprietarul imobilului nu şi-a intabulat dreptul de proprietate asupra 
lucrării efectuate asupra imobilului său; 

C) în orice alte cazuri prevăzute de lege. 

Proba contrară poate fi făcută şi în privința celei de-a doua prezumţii stabilite de 
art. 579 alin. (1) NCC, în sensul că lucrările nu au fost făcute cu cheltuiala proprie- 
tarului imobilului, fie că el a folosit la realizarea lor materiale aparținând altei per- 


“1 jder, p. 644. 

soane, fie că manopera a fost suportată de o altă persoană. Însă, în aceste ipo- 
teze, terțul care a suportat asemenea cheltuieli nu va avea decât un drept de 
creanță împotriva proprietarului imobilului". 


3.2.2. Realizarea de lucrări cu materialele altei persoane 


444. Regimul juridic a! lucrărilor făcute de proprietarul imobilului cu mate- 
rialele altei persoane. Din punctul de vedere al aplicării principiilor accesiunii 
imobiliare artificiale, situația pusă în discuţie este cea mai simplă. Într-adevăr, 
făcând aplicaţia regulii înscrise în art. 577 alin. (1) NCC, art. 580 dispune că, în 
cazul în care s-a realizat o lucrare cu materialele altuia, proprietarul imobilului de- 
vine şi proprietarul acelei lucrări, neputând fi obligat la desființarea ei şi nici la 
restituirea materialelor întrebuințate; imobilul cu privire la care s-a realizat lucrarea 
este considerat un bun principal, pe când lucrarea efectuată reprezintă un bun 
accesoriu, care se uneşte cu bunul principal, proprietarul acestuia dobândind şi 
dreptul de proprietate asupra bunului accesoriu, conform regulii accesorium 
sequitur principale. 

Mai mult, legea nu permite ca proprietarul imobilului să fie obligat la desființarea 
lucrării sau la restituirea „fizică”, chiar şi deteriorate prin întrebuințare, a materiale- 
lor utilizate la efectuarea lucrării, materiale care, prin ipoteză, aparțin altei persoa- 
ne. Nu mai puțin, proprietarul imobilului, urmare a faptului juridic în sens restrâns al 
operării accesiunii în folosul său, nu se poate îmbogăţi fără temei legitim în detri- 
mentul proprietarului materialelor, astfel că, potrivit art. 580 alin. (2) NCC, acesta 
din urmă are dreptul să pretindă de la cel dintâi contravaloarea materialelor sale; 
de asemenea, în măsura în care utilizarea lor de către proprietarul imobilului îm- 
bracă forma unui delict civil, adică a unui fapt cauzator de prejudicii, proprietarul 
materialelor va fi îndreptățit să ceară repararea acestui prejudiciu în condițiile 
art. 1357 şi urm. NCC. 


3.2.3. Realizarea de lucrări autonome cu caracter durabil asupra imobilului 
aparținând altei persoane 


445. Delimitări. Dacă în sistemul fostului Cod civil practica judiciară decisese în 
sensul că dispozițiile art. 494 care reglementau materia accesiunii imobiliare arti- 
ficiale aveau a se aplica numai situaţiilor în care un terț realiza o lucrare nouă pe 
terenul altuia, nu şi în situaţiile în care lucrările efectuate se concretizau în reparaţii 
ori îmbunătăţiri aduse imobiluluit?), !, noul Cod civil reglementează distinct situația lu- 
crărilor autonome față de cea a lucrărilor adăugate, constând, de regulă, în repa- 
raţii ori îmbunătăţiri aduse unui imobil. Însă, privitor la realizarea de lucrări asupra 
imobilului altuia, ca şi în sistemul fostului Cod civil, noul cod distinge între lucrările 
efectuate de către un terț de bună-credință şi cele efectuate de către un terț de 
rea-credinţă, chiar dacă soluţiile adoptate în cele două situaţii apar, aşa cum vom 
vedea imediat, ca fiind similare. Principiul de bază în ambele situaţii este însă ace- 
la că, indiferent dacă terțul autor al lucrării efectuate asupra imobilului aparținând 


(1] A se vedea E. CHELARU, op. cit. (2012), p. 649. 
I?] A se vedea Trib. Suprem, col. civ., dec. nr. 1335/1956, în C.D. 1956, p. 69. 

altei persoane este de bună sau de rea-credință, aceasta din urmă va dobândi 
dreptul de proprietate asupra lucrării efectuate numai dacă îşi manifestă voința de 
a prelua lucrarea; operarea accesiunii constituie una dintre opțiunile oferite de lege 
proprietarului imobilului asupra căruia s-a efectuat o anumită lucrare cu caracter 
durabil. 


A. Realizarea de lucrări autonome cu caracter durabil asupra imobilului altuia 
de către un terţ de bună-credinţă 


446. Soluţii în materie. Aceste soluții sunt date de dispoziţiile art. 581 NCC. 
Potrivit acestui text, în cazul în care autorul lucrării autonome cu caracter durabil 
realizate asupra imobilului altuia este de bună-credință, proprietarul acelui imobil 
are dreptul: . 

a) să ceară instanţei de judecată să dispună Înscrierea sa în cartea funciară ca 
proprietar al lucrării, dar cu obligaţia de a plăti, la alegerea sa, autorului lucrării fie 
valoarea materialelor utilizate şi a manoperei (prețul muncii), fie sporul de valoare 
adus imobilului prin efectuarea acelei lucrări; sau 

b) să ceară instanței obligarea autorului lucrării să cumpere imobilul la valoarea 
de circulație pe care acesta ar fi avut-o dacă lucrarea nu s-ar fi efectuat. 

Potrivit art. 586 NCC, în principiu, este terț de bună-credinţă cel ce realizează 
lucrarea autonomă cu caracter durabil şi care avea temeiuri serioase să creadă că 
el este proprietarul imobilului asupra căruia realizează lucrarea. 

Din aceste soluţii prevăzute de art. 581 pentru situația pusă în discuţie reiese că 
terțul de bună-credinţă nu va putea fi obligat să dărâme lucrarea autonomă cu 
caracter durabil asupra imobilului altei persoane; proprietarul imobilului va avea un 
drept de opțiune între a face să opereze accesiunea, preluând în proprietate lu- 
crarea efectuată de tert, sau să ceară obligarea acestuia la a cumpăra imobilului, 
fără a se ține seama însă, în această ultimă situaţie, de vreun spor de valoare adus 
imobilului prin efectuarea acelei lucrări. Preluarea imobilului se va face prin în- 
scrierea proprietarului imobilului în cartea funciară ca proprietar ai lucrării realizate 
asupra acestuia. 

Fiind în prezenţa unui drept de opțiune prevăzut de art. 581 NCC, înseamnă că 
îşi vor găsi aplicare dispoziţiile art. 58 din Legea nr. 71/2011, în sensul că, dacă lu- 
crările au început înainte de intrarea în vigoare a noului Cod civil, dreptul de pro- 
prietate asupra lucrării va fi dobândit fără a mai fi necesară înscrierea în cartea fun- 
ciară, chiar dacă proprietarul imobilului şi-a exercitat dreptul de a invoca acce- 
siunea după intrarea acestuia în vigoare. 

În ipoteza în care proprietarul imobilului optează pentru a reține pentru sine, în 
proprietate, lucrarea efectuată de terț, art. 581 lit. a) NCC face aplicarea principiului 
îmbogățirii fără justă cauză, deoarece textul dispune că proprietarul imobilului va 
trebui să îl despăgubească pe autorul lucrării, urmând a-i plăti, /a alegerea sa, fie 
contravaloarea materialelor şi a manoperei folosite la realizarea lucrării, fie sporul 
de valoare pe care imobilul l-a dobândit prin efectuarea acesteia. 


'] A se vedea E. CHELARU, op. Cit. (2012), p. 648. 

Autorul lucrării va dobândi astfel, aşa după cum s-a decis într-o jurisprudență 
mai veche!'!, dar pe deplin valabilă şi în prezent, un drept de creanță împotriva pro- 
prietarului imobilului în beneficiul căruia a operat accesiunea. 

În acelaşi timp, art. 581 lit. b) deschide proprietarului imobilului opțiunea obligă- 
rii autorului lucrării la cumpărarea imobilului, dar la valoarea de circulație pe care 
acesta ar fi avut-o dacă lucrarea nu ar fi fost efectuată. Evident că nu se pune pro- 
blema despăgubirii autorului lucrării, deoarece el nu este prejudiciat cu nimic de 
eventuala exercitare a acestei opțiuni de către proprietarul imobilului, care, la 
rându-i, va fi indemnizat în mod echitabil, fără a se ține seama de valoarea „adău- 
gată” imobilului său astfel înstrăinat către autorul lucrării. În acelaşi timp, nici nu se 
poate spune că, în această ultimă situaţie, ar opera accesiunea, pentru că autorul 
lucrării, bun accesoriu pe lângă imobil, va dobândi, ca urmare a opțiunii obligării lui 
la cumpărarea imobilului, şi dreptul de proprietate asupra acestuia, ca bun princi- 
pal. În patrimoniul autorului de bună-credinţă al lucrării va intra dreptul de proprie- 
tate asupra întregului bun imobil cu privire la care s-a efectuat o lucrare autonomă 
cu caracter durabil, în condițiile arătate. 


B. Realizarea de lucrări autonome cu caracter durabil asupra imobilului altuia 
de către un terţ de rea-credință 


447. Soluţii în materie. Potrivit art. 582 NCC, în cazul în care autorul unei lu- 
crări autonome cu caracter durabil asupra imobilului ce aparține altei persoane 
este de rea-credință, proprietarul imobilului are dreptul să opteze, /a alegerea sa, 
între una dintre următoarele trei soluții: 

a) să ceară instanței de judecată să dispună înscrierea sa în cartea funciară ca 
proprietar al lucrării, urmând a plăti autorului lucrării, tot la alegerea sa, fie jumătate 
din valoarea materialelor şi prețul manoperei folosite la realizarea lucrării, fie 
jumătate din sporul de valoare adus imobilului; 

b) să ceară obligarea autorului lucrării la desființarea ei; 

c) să ceară obligarea autorului lucrării să cumpere imobilul la valoarea de circu- 
lație pe care acesta ar fi avut-o dacă lucrarea nu ar fi fost efectuată. 

În ipoteza în care proprietarul imobilului optează pentru obligarea autorului lu- 
crării la desființarea ei, aceasta nu se poate face decât cu respectarea dispozițiilor 
legale privind autorizarea prealabilă a unei asemenea operațiuni, pe cheltuiala au- 
torului lucrării, care va putea fi obligat, totodată, să repare orice prejudicii cauzate 
proprietarului imobilului, inclusiv prin lipsa de folosință a acestuia [art. 582 alin. (2)]. 


448. După părerea noastră, dispoziţiile noului Cod civil privitoare la accesiunea 
imobiliară artificială ce constă în efectuarea de lucrări autonome cu caracter durabil 
asupra unui imobil aparținând altuia atenuează, într-un anume sens, deosebirile 
între autorul de bună-credință al acestor lucrări şi cel de rea-credință; aceasta, 
deoarece, potrivit art. 581 lit. a), respectiv art. 582 alin. (1) lit. a), în primul rând, fie 
că este vorba despre un autor de bună-credinţă, fie că acesta este de rea-credinţă, 
prima opțiune deschisă de ambele texte pentru proprietarul imobilului este să facă 


' A se vedea Trib. Suprem, s. civ., dec. nr. 386/1980, în R.R.D. nr. 10/1980, p. 64, pre- 
cum şi Trib. Suprem, s. civ., dec. nr. 2786/1988, în R.R.D. nr. 9-12/1989, p. 127. 

să opereze accesiunea în favoarea sa, prin aceea că va putea cere instanței să 
dispună înscrierea sa în cartea funciară ca proprietar al lucrării, cu aceeaşi obliga- 
ție ce îi revine în ambele situații față de constructorul de bună ori de rea-credinţă: 
indemnizarea acestuia. 

În al doilea rând, fie că este vorba de un autor de bună-credință care a efectuat 
O lucrare asupra imobilului altei persoane, fie că este un autor de rea-credință, po- 
trivit art. 581 lit. b) NCC, respectiv art. 582 alin. (1) lit. c), proprietarul imobilului are 
o altă opțiune, aceeași însă în ambele situații, anume să ceară obligarea autorului 
lucrării la a cumpăra imobilul asupra căruia aceasta a fost efectuată, la valoarea de 
circulaţie pe care imobilul ar fi avut-o dacă lucrarea nu s-ar fi efectuat. 

Totuşi, privitor la situația pusă în discuţie, pot fi reținute ce! putin două deosebiri 
între situația constructorului de rea-credinţă care a realizat o lucrare autonomă cu 
caracter durabil asupra imobilului proprietatea altei persoane şi aceea a construc- 
torului de bună-credinţă care a efectuat o asemenea lucrare. 

Astfel, o primă deosebire constă în acea că, în timp ce, potrivit art. 581 lit. a), în 
ipoteza în care proprietarul alege să ceară instanţei de judecată să dispună 
înscrierea sa în cartea funciară ca proprietar al lucrării, constructorul de bună- 
credință va putea fi indemnizat, este adevărat, /a alegerea proprietarului, fie cu 
întreaga valoare a materialelor şi a manoperei, fie cu întregul spor de valoare adus 
imobilului prin efectuarea lucrării, art. 582 alin. (1) lit. a) dispune că, în aceeaşi 
ipoteză, constructorul de rea-credinţă va putea primi, tot la alegerea proprietarului 
imobilului, numai jumătate, fie din valoarea materialelor şi a manoperei, fie din spo- 
rul de valoare adus acelui imobil. 

O a doua deosebire între autorul de bună-credinţă al lucrării şi cel de rea-cre- 
dință constă în opțiunea deschisă de prevederea cuprinsă în art. 582 alin. (1) lit. b) 
în favoarea proprietarului imobilului, dar numai dacă autorul lucrării este de rea- 
credință, de a cere obligarea acestuia la desființarea lucrării, este adevărat, în con- 
dițiile riguroase impuse, în asemenea ipoteză, de dispoziţiile art. 582 alin. (2), şi 
anume: 

a) desființarea lucrării nu se va putea face decât cu respectarea prevederilor 
legii speciale în materie, anume cele cuprinse în Legea nr. 50/1991 privind autori- 
zarea executării lucrărilor de construcții, care impune obținerea autorizaţiei admi- 
nistrative prealabile de desființare a unei construcții; 

b) urmare a desființării lucrării, autorul acesteia va putea fi obligat să repare 
orice prejudiciu cauzat astfel proprietarului imobilului, prejudiciu ce poate cuprinde 
şi lipsa de folosinţă datorată culpei autorului lucrării. 

Aşa după cum vom arăta mai jos, autorul lucrării va fi de rea-credinţă, în princi- 
piu, atunci când ştia că imobilul asupra căruia efectuează lucrările nu este proprie- 
tatea sa ori nu este titularul unui alt drept real pe temeiul căruia ar fi putut efectua 
acea lucrare. De asemenea, şi în situațiile reglementate de dispoziţiile art. 582 
NCC sunt incidente prevederile cuprinse în art. 58 din Legea nr. 71/2011, astfel că 
dreptul de proprietate asupra lucrărilor începute înainte de intrarea în vigoare a 
noului Cod civil va fi dobândit fără a mai fi necesară înscrierea în cartea funciară, 
indiferent de momentul la care proprietarul imobilului îşi va exercita dreptul de 
opţiune. 


-. 

3.2.4. Realizarea de lucrări adăugate cu caracter durabil asupra imobilului 
aparținând altei persoane 


449. Delimitări. Spre deosebire de concepţia cristalizată în practica judiciară în 
sistemul fostului Cod civil, în sensul că dispozițiile acestuia privind accesiunea 
imobiliară artificială ce erau cuprinse în art. 494 aveau a se aplica numai în ipoteza 
ridicării unei construcții, plantaţii ori a altei lucrări pe terenul altuia, nu şi în privința 
reparațiilor ori îmbunătățirilor făcute asupra unui imobil, de regulă privitor la o con- 
strucţie, dispozițiile noului Cod civil promovează o altă concepție, în sensul că ac- 
cesiunea imobiliară artificială poate opera şi în ipoteza efectuării unor lucrări adău- 
gate cu caracter durabil asupra unui imobil ce aparține altei persoane. Din acest 
punct de vedere, noua lege fundamentală civilă distinge între lucrările adăugate 
necesare, cele utile şi cele voluptuare. 


450. Lucrări adăugate necesare. Sunt considerate lucrări adăugate necesare, 
cu caracter durabil, cele pe care însuşi proprietarul imobilului ar fi trebuit să le efec- 
tueze pentru a asigura conservarea, păstrarea acestuia în starea normală de 
utilizare, potrivit destinaţiei sale. Articolul 583 alin. (1) NCC dispune că proprietarul 
imobilului dobândeşte dreptul de proprietate asupra lucrării adăugate necesare cu 
caracter durabil din momentul efectuării acesteia, urmând a plăti autorului lucrării 
cheltuielile „rezonabile” pe care le-a făcut pentru realizarea acelei lucrări, chiar 
dacă imobilul nu ar mai exista la momentul despăgubirii sale. Prin raportare la dis- 
poziția cuprinsă în art. 583 alin. (2), aceasta va fi situația efectuării lucrării de către 
un terț de bună-credinţă: într-adevăr, potrivit acestui din urmă text, în situaţia în 
care „lucrarea a fost efectuată cu rea-credință”, din suma datorată de proprietarul 
imobilului la care s-a făcut lucrarea necesară cu caracter durabil se va putea dedu- 
ce valoarea fructelor imobilului care se cuveneau proprietarului acestuia, sumă la 
rându-i diminuată cu costurile necesare obţinerii acestora, costuri ce ar fi trebuit 
suportate şi de proprietarul imobilului. Aşadar, este limpede că, în situaţia lucrărilor 
adăugate necesare cu caracter durabil, se aplică principiul accesorium sequitur 
principale, operând de plin drept accesiunea în favoarea proprietarului imobilului; 
totuşi, prin aplicarea principiilor din materia îmbogățirii fără justă cauză, proprietarul 
imobilului va fi ţinut să îl despăgubească pe autorul lucrării necesare, după distinc- 
ţia arătată, în funcţie de împrejurarea dacă a fost vorba despre un autor al lucrării 
de bună-credinţă ori de rea-credință. 


451. Lucrările adăugate utile. Lucrările adăugate utile cu caracter durabil sunt 
cele care, odată efectuate, conduc la sporirea valorii imobilului asupra cărora au 
fost făcute. Sediul materiei este dat de dispoziţiile art. 584 NCC, soluțiile fiind dife- 
rite după cum autorul lucrării a fost de bună-credință ori de rea-credință la efectua- 
rea lor. 

Potrivit art. 584 alin. (1) NCC, în cazul în care autorul lucrării utile cu caracter 
durabil a fost de bună-credință, proprietarul imobilului devine proprietarul lucrării 
din momentul efectuării ei, ceea ce înseamnă că accesiunea operează de plin 
drept în favoarea acestuia; numai că, spre a nu se îmbogăți fără temei legitim, 
textul precizează că proprietarul imobilului va trebui să îl despăgubească pe auto- 
rul lucrării utile cu caracter durabil, la alegerea sa, fie cu valoarea materialelor şi a 

manoperei, fie cu sporul de valoare adus imobilului prin efectuarea acelei lucrări 
utile. 

În situația în care autorul lucrării utile este de rea-credință, proprietarul imobilu- 
lui are un drept de opţiune între a cere [art. 584 alin. (2)]: 

a) să devină proprietarul lucrării, în funcţie de regimul acesteia, cu sau fără 
înscriere în cartea funciară, după caz, dar cu obligaţia de a plăti, /a alegerea sa, 
autorului lucrării fie jumătate din valoarea materialelor şi a manoperei, fie jumătate 
din sporul de valoare adus imobilului; 

b) să ceară obligarea autorului lucrării la desființarea acesteia, cu repunerea 
imobilului în situația anterioară şi plata de daune-interese. 

Totuşi, potrivit art. 584 alin. (3), în ambele cazuri, adică atât în situaţia în care 
autorul lucrării utile este de bună-credinţă, cât şi în situaţia în care acesta este de 
rea-credință, când valoarea lucrării este considerabilă, pentru ca situația proprieta- 
rului imobilului obligat la despăgubiri să nu devină împovărătoare, el va putea cere 
obligarea autorului să îl cumpere la valoarea de circulaţie pe care imobilul ar fi 
avut-o dacă acea lucrare utilă nu s-ar fi efectuat. 

Aşadar, dacă în ipoteza efectuării lucrărilor adăugate utile cu caracter durabil de 
către un terţ de bună-credinţă accesiunea în favoarea proprietarului operează ope 
legis, de plin drept, cu obligarea acestuia la plata de despăgubiri către autorul ară- 
tat, atunci când el este de rea-credință, accesiunea va opera numai dacă proprie- 
tarul imobilului va decide să rețină lucrarea, urmând a plăti, la alegerea sa, o des- 
păgubire diminuată cu jumătate, sau din valoarea materialelor şi a manoperei, sau 
a sporului de valoare dobândit de imobil. Obligarea autorului la a primi din partea 
proprietarului imobilului numai jumătate din valorile arătate reprezintă, după păre- 
rea noastră, aproape o „sancţiune” pentru autorul lucrării de rea-credinţă. În acelaşi 
timp, am văzut că proprietarul imobilului poate să decidă să nu facă să opereze 
accesiunea, cerând obligarea autorului la desființarea lucrării, dar numai în condiţi- 
ile legii speciale, anume după obținerea autorizaţiei administrative prealabile de 
desființare, precum şi la repunerea imobilului în situația anterioară şi la plata de 
despăgubiri, dacă va dovedi că a suferit un prejudiciu în situaţia dată. 


452. Lucrările adăugate cu caracter durabil voluptuare. Asemenea lucrări 
sunt făcute de autor pentru satisfacerea unor interese proprii, mai degrabă de ordin 
estetic; cum se spune adeseori despre aceste lucrări, ele sunt făcute din simpla 
plăcere a celui care le efectuează, tără a conduce la sporirea valorii economice a 
imobilului asupra căruia s-au făcut [art. 578 alin. (3) lit. c) NCC]. În cazul unor ase- 
menea lucrări cu caracter durabil, art. 585 NCC pare a distinge între situaţia auto- 
rului lor de bună-credinţă şi aceea a autorului lor de rea-credinţă. 

Într-adevăr, potrivit art. 585 alin. (1) NCC, în cazul lucrărilor voluptuare, proprie- 
tarul imobilului are dreptul: 

a) să devină proprietarul lucrării, fără înscriere în cartea funciară şi fără nicio 
obligaţie faţă de autorul acesteia; 

b) să ceară obligarea autorului de rea-credință la desființarea lucrării, cu readu- 
cerea imobilului în situaţia anterioară şi plata de despăgubiri. 

Însă art. 585 alin. (2) prevede că autorul lucrării care este de bună-credință va 
putea să o ridice înainte de restituirea imobilului către proprietar, cu condiția de a 

aduce imobilul în situația anterioară, adică cea dinaintea realizării lucrărilor volup- 
tuare. 

Fără a fi prea clar, art. 585 NCC lasă să se înțeleagă faptul că, dacă autorul 
lucrării este de bună-credinţă, proprietarul imobilului va dobândi lucrările voluptuare 
fără a avea vreo obligaţie de dezdăunare; totuşi, art. 585 alin. (2) recunoaşte aces- 
tui autor al lucrării dreptul de a o ridica, până la restituirea imobilului, cu obligația 
de a-l readuce în situaţia anterioară, adică, într-o asemenea ipoteză, nu mai ope- 
rează accesiunea. Aceasta înseamnă că, chiar în cazul în care autorul lucrării 
voluptuare este de bună-credinţă, proprietarul imobilului poate cere ridicarea ei, cu 
avantajul pentru autor de a o putea ridica înainte de restituirea imobilului, dar 
urmând a asigura repunerea lui în situaţia anterioară. 


3.2.5. Înţelesul unor termeni şi dispoziţii legale speciale privitoare la accesiunea 
imobiliară artificială 


453. Buna-credință a autorului lucrării. În sistemul fostului Cod civil nu exista 
o definiție specială dată bunei-credințe în materia accesiunii imobiliare artificiale. 
Aşa fiind, în principiu, doctrina şi jurisprudenţa au considerat că în privinţa accesiu- 
nii erau aplicabile dispoziţiile art. 486 fostul C. civ. care, privitor la dobândirea fruc- 
telor de către posesorul de bună-credință al unui bun ce trebuia restituit, dispunea 
că posesorul este de bună-credinţă când posedă un lucru ca proprietar, în puterea 
unui titlu translativ de proprietate, ale cărui vicii nu îi sunt cunoscutel!.. 

Plecând de la reglementarea mult mai completă a materiei publicității imobiliare 
şi de la efectul constitutiv de drepturi al înscrierilor în cartea funciară, dispoziţiile 
noului Cod civil definesc mult mai riguros buna-credință a autorului unei lucrări 
efectuate asupra imobilului aparținând altei persoane. Într-adevăr, potrivit art. 586 
NCC, autorul lucrării este de bună-credinţă dacă se întemeiază: 

a) fie pe cuprinsul cărţii funciare în care, /a data realizării lucrării, era înscris ca 
proprietar al imobilului; 

b) fie pe un mod de dobândire a imobilului nesupus înscrierii în cartea funciară, 

dacă, în ambele cazuri, nici nu rezulta din cartea funciară şi nici nu a cunoscut 
pe vreo altă cale viciul titlului său. Se poate observa că buna-credință a autorului 
lucrării nu poate fi reținută numai din simpla înscriere a dreptului pe baza căruia a 
efectuat lucrarea; este necesar ca din însăşi înscrierea în registrul de publicitate 
imobiliară să nu rezulte vreun viciu al titlului său, chiar înscris, şi nici să nu fi cu- 
noscut pe vreo altă cale existența acestui viciu. Totuşi, din moment ce şi în prezent 
art. 887 NCC reglementează moduri de dobândire a proprietăţii nesupuse înscrierii 
în cartea funciară, respectiv moştenirea, accesiunea naturală, vânzarea silită, ex- 
proprierea pentru cauză de utilitate publică şi alte cazuri expres prevăzute de lege, 
ultima parte a art. 586 alin. (1) NCC dispune că este de bună-credinţă şi autorul 
lucrării care se întemeiază pe unul dintre aceste moduri de dobândire a proprietății 
nesupuse înscrierii în cartea funciară, dacă din acestea nu rezultă existența vreu- 
nui viciu al titlului său şi nu a cunoscut pe vreo altă cale existența unui asemenea 
viciu. 


1] Pentru analiza acestei noțiuni în sistemul fostului Cod civil, a se vedea L. Pop, 
L.M. HAROSA, op. cit., p. 277; C. BinsAN, op. cit. (2008), p. 318. 

Potrivit regulii generale instituite de art. 14 alin. (2) NCC, buna-cregință a auto- 
rului lucrării se prezumă, astfel că, dacă în cartea funciară nu există menţiuni care 
să arate că titlul autorului lucrării este viciat, proprietarul reclamant va trebui să 
dovedească împrejurarea că autorul lucrării a cunoscut pe altă cale viciile titlului 
său. Din interpretarea per a contrario a dispoziţiilor art. 586 alin. (1) NCC rezultă că 
este de rea-credinţă terțul care efectuează o lucrare încorporată ori adăugată cu 
caracter durabil, deşi ştia că imobilul nu îi aparține, neavând niciun titlu asupra 
acestuia, chiar dacă, din diverse motive, el era cel înscris în cartea funciară ca 
proprietar al imobilului. 

Privitor la buna-credinţă a autorului lucrării, art. 586 alin. (2) NCC înscrie o dis- 
poziție severă: în nicio situaţie nu va putea invoca buna sa credinţă autorul care 
construieşte în lipsa ori cu nerespectarea autorizaţiei administrative impuse de lege 
în materie, ceea ce înseamnă că, într-o asemenea ipoteză, cel ce construieşte are 
a fi considerat ca fiind de rea-credință. După cum s-a reținut în mod judicios în 
doctrină, severitatea legiuitorului se explică prin aceea că, în procedura administra- 
tivă de eliberare a autorizaţiei de construire ori a altor autorizaţii prevăzute de lege, 
se face şi o verificare a titlului solicitantului privitor la imobilul asupra căruia se va 
efectua o anumită lucrare, iar prin nerespectarea obligaţiei de a cere eliberarea 
autorizaţiilor prevăzute de lege, în mod implicit autorul nu îşi respectă obligaţia de 
a verifica validitatea titlului săul'l. 

Dispoziţiile art. 586 alin. (2) NCC privesc însă numai situaţia ridicării unor lucrări 
autonome, nu şi cazul altor lucrări. 

În sfârşit, este de reţinut că, potrivit art. 586 alin. (3) NCC, buna ori reaua- 
credinţă a autorului lucrării se va determina după aceleaşi reguli şi în situația în 
care acesta, efectuând-o, se întemeiază pe un drept de superficie ori pe orice alt 
drept care, potrivit legii, îi permite ca, realizând o lucrare asupra imobilului aparţi- 
nând altuia, să devină proprietarul acesteia. Pe lângă dreptul de supericie există şi 
alte situaţii în care se poate acorda drept de folosință ori de concesiune asupra 
unor terenuri, cu posibilitatea pentru titularul acestor drepturi să ridice o lucrare pe 
acele terenuri, cum ar fi: dreptul de concesiune asupra unor terenuri pentru con- 
strucții prevăzut de dispoziţiile art. 13-23 din Legea nr. 50/1991 privind autorizarea 
executării lucrărilor de construcții, cu modificările ulterioare, dreptul de folosință 
asupra terenului pe care se găsesc locuințele cumpărate de la stat în condiţiile 
Decretului-lege nr. 61/1990 privind vânzarea de locuinţe construite din fondurile 
statului către populaţie etc. Prevederile art. 586 NCC îşi vor găsi aplicarea în toate 
situaţiile în care, în cadrul soluționării unui eventual litigiu dintre adevăratul proprie- 
tar sau adevăratul titular al unuia dintre drepturile reale de folosinţă ori al dreptului 
de superficie, pe de o parte, şi autorul lucrării, pe de altă parte, se dovedeşte că 
titlul acestuia din urmă nu a fost de natură a-i conferi dreptul de a efectua lucrarea 
în litigiu şi de a deveni proprietarul eil?. 

454. Situaţia lucrărilor realizate parţial asupra imobilului autorului lor. În 
practică s-a constatat existența unor situaţii care depăşesc cadrul realizării unor 
lucrări cu caracter durabil de către autorul de bună ori de rea-credință asupra unui 


1] A se vedea E. CHELARU, op. cit. (2012), p. 654. 
2! jdem, p. 655. 

imobil aparținând în întregime altei persoane, în sensul că acestea pot fi realizate 
asupra unui imobil — cel mai adesea un teren — ce aparţine, în parte, unui proprie- 
tar şi, parţial, autorului lucrării. Neexistând nicio reglementare aplicabilă unei ase- 
menea împrejurări, în practica judiciară corespunzătoare sistemului fostului Cod 
civil au fost date soluții mai degrabă de speță, chiar dacă sub forma unor „decizii 
de îndrumare” ale fostei instanțe supreme!!.. 

La rândul ei, doctrina a propus mai multe soluții în itenia; fără ca vreuna dintre 
ele să fie menținută în mod constant de jurisprudenţă??.. 

Noul Cod civil a adoptat soluţii adecvate pentru situația pusă în discuție. Astfel, 
potrivit art. 587 alin. (1), în cazul unor lucrări cu caracter durabil realizate cu bună- 
credință, parțial asupra imobilului autorului şi parţial asupra terenului proprietarului 
vecin, acesta din urmă poate cere înscrierea într-o nouă carte funciară a unui drept 
de coproprietate aparținând vecinilor asupra imobilului rezultat din efectuarea lu- 
crării, drept de coproprietate ce va cuprinde şi terenul aferent acestuia, în raport de 
valoarea contribuţiei fiecăruia dintre vecini. Aceasta înseamnă că, pentru deter- 
minarea contribuţiei autorului lucrării, urmează a fi luate în considerare valoarea 
terenului aferent imobilului al cărui proprietar este el însuşi şi valoarea materialelor 
şi a manoperei (prețul muncii) utilizate pentru realizarea acesteia; cât priveşte con- 
tribuția proprietarului terenului vecin, aceasta va fi dată de valoarea părții din pro- 
priul teren, devenită parte a terenului aferent lucrării cu caracter durabil ce a fost 
realizată de autorul de bună-credinţă în condiţiile arătate de text. 

În situația în care autorul lucrării este de rea-credință, art. 587 alin. (2) dispune 
că proprietarul terenului vecin va putea opta între a cere ridicarea lucrării de pe 
teren, cu obligarea autorului acesteia la plata, dacă este cazul, de despăgubiri, şi a 
cere înscrierea în cartea funciară a unui drept de coproprietate aparținând ambilor 
vecini; în această ultimă ipoteză, la stabilirea cotelor-părţi asupra imobilului se va 
ține seama de valoarea terenului proprietarului vecin şi de jumătate din valoarea 
contribuţiei autorului lucrării, adică de jumătate din valoarea terenului său aferent 
lucrării şi jumătate din valoarea materialelor şi a manoperei utilizate. 

Desigur că părţile se pot înțelege asupra contribuției fiecăruia dintre vecini la 
realizarea imobilului rezultat prin efectuarea lucrării în discuție. Potrivit art. 587 
alin. (3), în caz de neînțelegere între părți, instanța de judecată va fi cea care va 
stabili, pe baza unor probe pertinente, valoarea contribuţiei fiecăreia dintre ele la 
realizarea imobilul rezultat, respectiv a cotelor-părți din dreptul de proprietate asu- 
pra acelui imobil. 


455. Situaţia lucrărilor provizorii. În sistemul fostului Cod civil nu exista nicio 
dispoziţie privitoare la situaţia lucrărilor provizorii realizate asupra imobilului altei 
persoane. În doctrină s-a susţinut că asemenea lucrări puteau fi ridicate oricând? 
Noul Cod civil conţine o dispoziţie expresă aplicabilă în ipoteza pusă în discuție. 
Într-adevăr, art. 588 dispune că, atunci când o lucrare executată asupra unui imobil 
are caracter provizoriu, în absența unei înțelegeri contrare, autorul ei va fi obligat 


"| A se vedea Trib. Suprem, dec. de îndrum. nr. 13 din 6 august 1959, în C.D. 1959, 
p. 21 şi urm. 
(2! Pentru o analiză a acestor soluții, a se vedea O. UNGUREANU, C. MUNTEANU, Op. Cit. 
(2000) p. 626 şi urm. 
3 /demm, p. 618. 


X. Dobândirea drepturilor reale principale 381 


să o desființeze, cu respectarea dispoziţiilor legale în materie, şi, dacă este de rea- 
credinţă, va putea fi obligat să plătească proprietarului imobilului despăgubiri pen- 
tru prejudiciile cauzate, prejudicii care pot inciude şi lipsa de folosință a imobilului. 


456. Înscrierea dreptului de proprietate în cartea funciară. Potrivit art. 589 
NCC, ori de câte ori dobândirea dreptului de proprietate asupra imobilului în pri- 
vința căruia poate opera accesiunea, proprietate exclusivă ori pe cote-pări, este 
supusă condiției înscrierii în cartea funciară, înscrierea se face în temeiul convenți- 
ei părților, încheiată în formă autentică, sau, după caz, în temeiul unei hotărâri ju- 
decătoreşti. Această prevedere reprezintă o aplicaţie a dispoziției cuprinse în 
art. 888 NCC, potrivit cu care înscrierea în cartea funciară se efectuează pe baza 
unui înscris autentic notarial, a unei hotărâri judecătoreşti rămase definitivă, a certi- 
ficatului de moştenitor ori pe baza unui act emis de o autoritate administrativă, în 
cazurile în care legea prevede aceasta. 

Reamintim, în mod sintetic, situaţiile în care, în privința accesiunii, dobândirea 
dreptului de proprietate exclusivă se realizează prin înscrierea în cartea funciară, şi 
anume: 

a) executarea unor lucrări autonome cu caracter durabil asupra unui imobil al 
altuia, de către un autor de bună-credinţă, dacă proprietarul imobilului a optat pen- 
tru a deveni şi proprietarul lucrării, în condițiile art. 581 lit. a) NCC; 

b) executarea unor lucrări autonome cu caracter durabil asupra imobilului ce 
aparţine altei persoane, de către un autor de rea-credință, dacă proprietarul imobi- 
lului a optat pentru a deveni şi proprietarul lucrării, în condiţiile art. 582 alin. (1) 
lit. a) NCC; 

C) executarea unei lucrări adăugate utile de către un autor de rea-credinţă, dacă 
proprietarul imobilului a ales să devină şi proprietarul acestei lucrări, în condiţiile 
art. 584 alin. (2) lit. a) NCC. 

Cât priveşte dobândirea dreptului de proprietate comună pe cote-părți prin în- 
scrierea în cartea funciară, aceasta va opera în următoarele cazuri: 

a) când autorul realizează, cu bună-credinţă, o lucrare cu caracter durabil par- 
țial asupra terenului proprietatea sa şi parţial asupra imobilului proprietarului (pro- 
prietarilor) vecin (vecini), dacă acesta (aceştia) din urmă a optat (au optat) pentru 
dobândirea dreptului de proprietate pe cote-părţi asupra imobilului rezultat [art. 587 
alin. (1) NCC); 

b) când autorul realizează, cu rea-credinţă, o lucrare cu caracter durabil parţial 
asupra imobilului proprietatea sa şi parţial asupra terenului proprietarului (proprie- 
tarilor) vecin (vecini), dacă acesta (aceştia) din urmă alege (aleg) să dobândească 
dreptul de proprietate pe cote-părți asupra imobilului rezultat [art. 587 alin. (2) NCC]). 


457. Dreptul autorului lucrării la ridicarea materialelor. Potrivit art. 590 alin. (1) 
NCC, până la încheierea unei convenții între părţi sau până la introducerea acțiunii 
în justiție de către cel îndreptăţit la înscrierea în cartea funciară a dreptului de 
proprietate asupra lucrării efectuate de autor, acesta îşi va putea ridica materialele 
utilizate la realizarea lucrării. Aşadar, intenția proprietarului imobilului de a dobândi 
dreptul de proprietate asupra lucrării prin înscrierea acestei dobândiri în cartea 
funciară se poate materializa sau într-o convenție pe care o încheie cu autorul 

lucrării, convenţie având un asemenea obiect, sau în intentarea unei acțiuni în 
justiție, ce va avea acelaşi obiect. 

Articolul 590 alin. (2) dispune că, dacă lucrarea a fost efectuată cu rea-credință, 
în cazul obligării autorului la ridicarea materialelor, el va putea fi ținut să plătească 
proprietarului imobilului, dacă va fi cazul, despăgubiri reprezentând contravaloarea 
prejudiciului pe care acesta l-a suferit în situaţia dată. 

În măsura în care a operat accesiunea, iar autorul lucrării va trebui să fie des- 
păgubit de către proprietarul imobilului, fie cu contravaloarea materialelor şi a ma- 
noperei, fie cu sporul de valoare dobândit de imobil, în patrimoniul autorului se 
naşte un drept de creanță ce are a fi valorificat împotriva debitorului proprietar al 
imobilului. Ca drept de creanță, acesta este prescriptibil în termenul general de 3 
ani (art. 2517 NCC). Articolul 591 alin. (1) precizează că acest termen nu va începe 
să curgă atât timp cât autorul lucrării este lăsat de proprietar să dețină imobilul. 
Aşadar, chiar dacă, ca regulă generală, proprietarul imobilului asupra căruia s-a 
executat o lucrare dobândeşte dreptul de proprietate asupra acesteia pe măsura 
realizării ei, atâta vreme cât el nu îşi manifestă intenţia de a dobândi şi dreptul de 
proprietate asupra lucrării, dreptul de creanţă al autorului lucrării va fi afectat de 
condiția suspensivă a manifestării de voință a proprietarului de a prelua lucrareal”!. 
Sau, cum a decis fosta instanță supremă printr-o jurisprudență mai veche ce privea 
ridicarea unei construcții pe terenul altuia, proprietarul terenului nu poate fi obligat 
de constructor să îl despăgubească, atâta vreme cât el nu îşi valorifică dreptul de a 
dobândi proprietatea asupra construcțiilor prin accesiune şi îl lasă pe constructor 
să le folosească nestingherit”. Mai mult, art. 591 alin. (2) NCC dispune că autorul 
de bună-credinţă al lucrării realizate asupra imobilului altuia are un drept de ipotecă 
legală asupra imobilului pentru plata indemnizaţiei datorate de proprietarul imobilu- 
lui care beneficiază de accesiune şi poate cere înscrierea ipotecii în cartea funciară 
pe baza convenției încheiate în formă autentică ori pe baza unei hotărâri judecăto- 
reşti, potrivit dispoziţiilor art. 589 amintite mai sus. 


458. Regulile aplicabile situaţiei în care autorul lucrării va fi obligat la cum- 
părarea imobilului. Am văzut mai sus că, în anumite situații, proprietarul imobilului 
poate cere obligarea autorului lucrării la cumpărarea imobilului asupra căruia 
aceasta a fost realizată. Este vorba despre ipotezele prevăzute de dispozițiile 
art. 581 lit. b) şi de art. 582 alin. (1) lit. c) NCC, care permit proprietarului unui imo- 
bil asupra căruia au fost executate lucrări autonome cu caracter durabil, indiferent 
dacă autorul a fost de bună ori de rea-credințţă, să ceară obligarea lui la a cumpăra 
imobilul ia valoarea de circulaţie pe care acesta ar fi avut-o dacă lucrarea nu s-ar fi 
executat. De asemenea, art. 584 alin. (3) NCC prevede dreptul proprietarului imo- 
bilului de a cere obligarea autorului unei lucrări adăugate durabile utile efectuate cu 
bună-credinţă ori cu rea-credinţă să cumpere imobilul tot la valoarea de circulaţie 
pe care ar fi avut-o dacă acea lucrare nu s-ar fi realizat. Articolul 592 alin. (1) NCC 
dispune că, ori de câte ori proprietarul alege soluția obligării autorului lucrării la 
cumpărarea imobilului, în absenţa înțelegerii între părți, proprietarul va putea cere 
instanței de judecată să stabilească prețul şi să pronunţe o hotărâre care să ţină 


('] A se vedea L. PoP, L.M. HAROSA, op. cit., p. 281. 
!2] A se vedea Trib. Suprem, s. civ., dec. nr. 2768/1988, în R.R.D. nr. 9-12/1989, p. 127. 

loc de contract de vânzare-cumpărare. Suntem în prezența unei vânzări silite, 
realizată sub controlul instanţei judecătoreşti. Pentru garantarea plăţii prețului de 
către autorul lucrării, art. 592 alin. (2) instituie un drept de ipotecă legală în favoa- 
rea proprietarului inițial al imobilului, dobândit în condiţiile amintite de autorul 
lucrării. 


459. Pasivitatea proprietarului pe durata realizării lucrării. Contrar unei ju- 
risprudenţe elaborate în sistemul fostului Cod civil în materia accesiunii imobiliare 
artificiale, potrivit cu care pasivitatea proprietarului unui imobil față de realizarea 
unei construcţii pe terenul său, de către un terț, putea fi considerată că reprezintă 
un abuz de drepti'l, art. 593 NCC dispune că autorul unei lucrări care este de rea- 
credință nu va putea să opună proprietarului imobilului asupra căruia realizează 
lucrarea pasivitatea pe care ar fi dovedit-o pe parcursul efectuării acesteia. 


460. Situația autorului lucrării care foloseşte materialele altuia. Este posibil 
ca însuşi autorul lucrării efectuate asupra imobilului aparținând altui proprietar să 
nu folosească propriile materiale la realizarea acelei lucrări, ci materiale care, la 
rândul lor, aparțineau unui ter. Într-o asemenea ipoteză, art. 594 NCC prevede că, 
dacă nu sunt îndeplinite condiţiile legale pentru ca autorul lucrării să dobândească 
proprietatea asupra materialelor prin posesia de bună-credinţă exercitată în con- 
dițiile art. 937 NCC, acesta va fi obligat să îl despăgubească pe terțul proprietar al 
materialelor pe care el le-a utilizat la efectuarea lucrării, despăgubire ce va repre- 
zenta contravaloarea acelor materiale; în plus, autorul va fi ţinut să repare proprie- 
tarului materialelor, în condiţiile legii, orice prejudiciu ce i-ar fi fost astfel cauzat. 


461. Stabilirea indemnizării ori a despăgubirii. Problema care se pune în 
situația obligării proprietarului imobilului pentru care a operat accesiunea la plata 
către autorul lucrării a unei indemnizări ori a unei despăgubiri sau chiar a amându- 
rora este aceea de a se şti la ce moment va trebui să se raporteze instanța de 
judecată învestită cu soluţionarea unei pricini având un astfel de obiect, pentru 
stabilirea cât mai adecvată a cuantumului acestora. Două momente pot fi luate în 
considerare: fie acela al efectuării lucrării, fie acela al pronunțării hotărârii judecăto- 
reşti prin care s-a stabilit obligaţia de plată a indemnizaţiei ori a despăgubirii. 
Această din urmă soluție constituie, în prezent, regula în materie. Într-adevăr, po- 
trivit art. 595 NCC, ori de câte ori, în aplicarea dispoziţiilor noii legi fundamentale ci- 
vile privitoare la accesiune, instanța de judecată va trebui să determine întinderea 
indemnizaţiei ori a despăgubirii, ea va ţine seama de valoarea de circulație a bunu- 
lui ca/culată la data hotărârii judecătoreşti. 

Aşadar, fie că autorul lucrării urmează a fi indemnizat de către proprietarul imo- 
bilului, fie că el ar urma să plătească acestuia o despăgubire, dacă va fi obligat de 
către proprietarul imobilului la ridicarea lucrării efectuate, întinderea despăgubirilor 
va fi determinată de valoarea de circulaţie a bunului la momentul prevăzut de lege: 
data hotărârii judecătoreşti pronunţate de instanta învestită cu soluționarea unei 
asemenea cereri. 


!!] A se vedea Trib. Suprem, dec. de îndrum. nr. 13/1959, supra cit. 

462. Cazuri speciale de accesiune. Aşa cum am arătat mai sus, accesiunea 
poate să îşi găsească aplicație nu numai în privința dreptului de proprietate asupra 
unui imobil, ci şi în privința altor drepturi ce permit titularului să efectueze o lucrare 
asupra unui anumit imobil, aşa cum este situaţia titularului dreptului de superțicie 
ori a titularilor unor drepturi de folosință dobândite în condiţiile unor reglementări 
speciale în materie. Aşa fiind, art. 596 alin. (1) NCC prevede că titularii unor ase- 
menea drepturi, în temeiul cărora ei pot să dobândească dreptul de proprietate 
asupra lucrărilor realizate la imobilele ce formează obiectul drepturilor lor, vor avea, 
în caz de accesiune, în mod corespunzător, drepturile şi obligaţiile reglementate 
pentru proprietarii imobilelor, dacă nu s-a prevăzut altfel la momentul constituirii 
acelor drepturi reale. 

Articolul 596 alin. (2) NCC dispune că dispoziţiile privitoare la efectuarea unor 
lucrări autonome cu caracter durabil, prevăzute de art. 582 şi art. 587 alin. (2) 
NCC, se aplică, în mod corespunzător, şi lucrărilor autonome cu caracter durabil 
efectuate de titularul unui drept real asupra imobilului altei persoane, drept care nu 
îi permite să dobândească proprietatea lucrării realizate asupra acelui imobil. 
Aceasta înseamnă că legea îl asimilează pe titularul dreptului real care a înfrânt 
obligația de a nu realiza o lucrare asupra imobilului ce formează obiectul dreptului 
său cu autorul de rea-credință, cu efectele prevăzute de cele două texte citate în 
materie, respectiv art. 582 şi art. 587 alin. (2). Pentru lucrările adăugate efectuate 
de titularul unui drept real asupra imobilului aparținând altei persoane, drept ce nu 
îi permite acestui titular să dobândească proprietatea lucrării astfel realizate, ur- 
mează a se aplica, în mod corespunzător, în lipsa unei prevederi contrare, dispozi- 
țiile art. 716 NCC privitoare la situaţia lucrărilor şi îmbunătăţirilor efectuate de uzu- 
fructuar asupra bunului primit în uzufruct, dispoziții pe care le-am analizat mai sus. 


463. Situaţia lucrărilor efectuate de un detentor precar. Acesta este o per- 
soană care stăpâneşte bunul altuia cu acordul proprietarului bunului şi pentru pro- 
prietar. El nu are dreptul să facă nicio lucrare asupra unui imobil pe care îl deţine în 
această calitate, cu excepția anumitor situații, cum este aceea a locatarului de a 
face lucrări de întreținere a bunului deținut. De aceea, art. 597 NCC dispune fără 
nicio urmă de echivoc şi în mod ferm că lucrările făcute de un detentor precar 
asupra unui imobil sunt supuse, în mod corespunzător, regulilor aplicabile autorului 
de rea-credință care le-a efectuat. Aşa fiind, dacă proprietarul imobilului nu doreşte 
să reţină lucrarea, detentorul precar va fi obligat să o ridice şi să plătească despă- 
gubiri pentru prejudiciul suferit de proprietar prin efectuarea ei. În condiţiile art. 590 
NCC, detentorul precar va putea să îşi ridice materialele folosite la efectuarea 
lucrării. 

Dacă proprietarul imobilului înțelege să invoce accesiunea, detentorul precar va 
avea dreptul să primească o indemnizaţie egală cu jumătate din valoarea materia- 
lelor şi a manoperei ori jumătate din sporul de valoare dobândit de imobil. 

În ipoteza în care au fost efectuate lucrări adăugate necesare cu caracter dura- 
bil, detentorul precar va avea dreptul la restituirea cheltuielilor „rezonabile” pe care 
le-a suportat cu efectuarea acelor lucrări, pentru că, într-o asemenea ipoteză, am 
văzut că, potrivit art. 583 alin. (1) NCC, proprietarul imobilului dobândeşte dreptul 
de proprietate asupra unor asemenea lucrări din momentul efectuării lor. Totuşi, 
din suma datorată ca indemnizare de proprietarul imobilului detentorului precar, 

acesta va putea deduce valoarea fructelor imobilului ce i s-ar fi cuvenit lui, diminua- 
tă cu costurile necesare producerii acelor fructe, costuri pe care, oricum, şi el le-ar 
fi suportat. 


"sal Accesiunea mobiliară 


P Mi 05 


464. Noţiune. Accesiunea mobiliară semnifică unirea a două bunuri mobile ce, 
_aparțin unor proprietari diferiți ori confecționarea sau.produceraa-unui-bun.de Către 
i — - = i A N L m, 
__O persoană care, în cadrul unei asemenea operaţiuni, foloseşte. materialele apar: __ 
_ținând unei alte persoane. Problema care se pune într-o asemenea situaţie este 

aceea de â Şti cine va dobândi proprietatea asupra bunului astfel obținut. 


465. Principiu. Situaţie specială. Potrivit art. 598 alin. (1) NCC; bunul mobil 
care a fost produs cu materialele altei persoane va aparține aceluia care l-a con- 
fecționat sau, după caz, proprietarului materialelor, în funcţie de raportul dintre ma- 
nopera depusă şi valoarea materialelor, determinată la momentul când bunul în 
discuție a fost realizat. 

Aşadar, problema dreptului de proprietate în situaţia dată are a fi soluţionată 
prin luarea în considerare a raportului dintre valoarea manoperei utilizate la confec- 
ționarea bunului şi aceea a materialelor folosite, materiale ce aparțin, prin ipoteză, 
altei persoane decât cel ce a realizat noul bun. Dacă valoarea muncii va fi mai 
mare decât cea a materialelor, cel ce a depus munca va dobândi, prin accesiune, 
dreptul de proprietate asupra bunului obținut; invers, dacă valoarea materialelor ce 
| aparțin altei persoane este mai mare, aceasta din urmă va dobândi dreptul de 
proprietate asupra bunului în cauză. Bunăoară, o persoană înrămează artistic un 
tablou cu materialele ce aparţin altei persoane, un bijutier realizează o anumită 
bijuterie dintr-o piatră prețioasă proprietatea altei persoane etc. 

Oricare ar fi soluția într-o astfel de situație, spre a nu se ajunge la îmbogățirea 
fără justă cauză a unei persoane în detrimentul celeilalte, art. 598 alin. (2) NCC 
dispune că cel care devine proprietarul bunului va datora despăgubiri egale, după 
caz, cu valoarea manoperei sau cu valoarea materialelor. 

Ce se întâmplă în situaţia în care valoarea materialelor este egală cu cea a ma- 
* noperei sau diferența între aceste două valori apare ca fiind nesemnificativă? Răs- 

punsul la această întrebare este dat de dispoziţiile art. 599 NCC, care prevăd că, 
într-o asemenea ipoteză, nu va mai opera accesiunea, iar cele două persoane vor 
dobândi dreptul de proprietate comună obişnuită pe cote-părți asupra acelui bun. 
Suntem în prezenţa dobândirii proprietăţii comune pe cote-părţi prin efectul legii. 


466. Unirea a două bunuri mobile ce pot fi separate ulterior. Este posibil ca, 
în anumite situații, prin activitatea unei persoane să se ajungă la unirea unor bunuri 
mobile ce aparțin la doi proprietari diferiţi, realizându-se astfel un nou bun, dar cu 
posibilitatea separării celor două bunuri, fără să se ajungă la distrugerea vreunuia 
dintre ele. Potrivit art. 600 NCC, în cazul în care se unesc două bunuri mobile 
având proprietari diferiți, fiecare poate pretinde separarea bunurilor, dacă prin 


I' Acelaşi principiu era înscris în art. 504 fostul C. civ., situaţie în care se vorbea despre 
adjoncțiune. 

aceasta celălalt proprietar nu ar suferi un prejudiciu mai mare de o zecime din 
valoarea bunului său, practic, numai în această din urmă ipoteză va opera accesiu- 
nea în favoarea unuia dintre cei doi proprietari, cu obligația corespunzătoare de 
despăgubire a celuilalt. 


467. Situația imposibilității de separare a bunurilor mobile unite. Aceasta 
înseamnă că, practic, prin unirea celor două bunuri va rezulta un nou bun, pro- 
ducându-se, astfel, un amestec ori o confuziune între bunurile inițiale. De exemplu, 
pentru confecționarea unei bijuterii sunt topite două metale rare ce aparțin unor 
proprietari diferiți. Potrivit art. 601 NCC, dacă nu se poate obține separarea bunu- 
rilor mobile unite, urmează ca, fie prin luarea în considerare a valorii celor două bu- 
nuri bunul rezultat să aparțină proprietarului bunului mai important (art. 598 NCO), 
fie, dacă cele două bunuri sunt de valori între care nu există „o diferență semnifica- 
tivă”, noul bun să aparţină în proprietate comună pe cote-părţi obişnuită celor doi 
proprietari iniţiali (art. 599 NCC). 

[sectiunea a 3-a. Uzucapiunea |prescripția achizitivă) 
ca od de dobândire a drepturilor reale 


$1. Consideraţii generale 


468. Definiţie. Unul dintre efectele cele mai importante ale posesiei, când 

aceasta se prelungeşte în timp, este uzucapiunea sau prescripția achizitivă!". 

_Uzucapiunea este un mod de dobândire a proprietății sau a altor drepturi reale 
cu privire la un lucru, prin posedarea neîntreruptă a acestui lucru în tot timpul fixat 
de lege. 

Deşi în fostul Cod civil regulile cu privire la prescripția achizitivă erau cuprinse 
în acelaşi titlu (Titlul XX) cu cele reteritoare la prescripția extinctivă, cele două 
instituții nu se pot confunda; prescripția achizitivă are ca efect dobândirea unor 
drepturi, pe când prescripția extinctivă are ca efect încetarea posibilității de a 
obține realizarea, prin constrângere, a unor drepturi. Distincția dintre ele era cu atât 
mai evidentă, cu cât prin Decretul nr. 167/1958 prescripția extinctivă a primit o 
reglementare distinctă, abrogată însă prin intrarea în vigoare a noului Cod civil. 
Este adevărat că şi în sistemul fostului Cod civil se admitea că existau unele reguli 
comune în privința celor două feluri de prescripţie, în special regulile referitoare la 
calculul termenelor de prescripţie, dar această împrejurare nu contrazice cu nimic 
totala diferenţă de efecte juridice între cele două prescripții. 

De altfel, aşa după cum vom arăta ulterior, şi în prezent art. 934 NCC prevede 
că dispoziţiile privitoare la uzucapiune pe care acesta le conţine au a fi completate, 
în mod corespunzător, cu cele privitoare la prescripția extinctivă. 


1 Cu privire la uzucapiune, printre alte numeroase lucrări, a se vedea: L. Pop, 
L.M. HAROSA, 0p. cit, p. 285 şi urm.; E. CHELARU, op. cit. (2006), p. 307 şi urm;; 
O. UNGUREANU, C. MUNTEANU, 0p. Cit., p. 399 şi urm.; V. STOICA, op. cit., vol. II, p. 352 şi 
urm.; D. DiMA, Uzucapiunea. Studiu de doctrină şi jurisprudență, Ed. Hamangiu, Bucureşti, 
2006, p. 206; C. DaăGușin, op. cit., p. 86 şi urm. 

469. Utilitatea uzucapiunii în dreptul civil român. În sistemul fostului Cod 
civil român, uzucapiunea era concepută, alături de ocupaţiune, ca o probă absolută 
a dreptului de proprietate. Am văzut la materia revendicării imobiliare dificultăţile 
probei dreptului de proprietate imobiliară. Or, uzucapiunea înlătură aceste dificul- 
tăți, deoarece acela care reuşeşte să dovedească faptul că a dobândit dreptul de 
proprietate prin uzucapiune nu mai are a suferi rigorile impuse de probatio diaboli- 
ca. 

Uzucapiunea se justifică din mai multe puncte de vedere. 

Mai întâi, deşi posesia este o stare de fapt, este posibil ca, voind a-şi procura 
un titlu de dobândire care face dovada absolută a dreptului său, însuşi proprietarul 
bunului să aibă interes a despărți — în persoana sa — posesia pe care o exercită de 
dreptul de proprietate asupra bunului şi să invoce uzucapiunea. Prin aceasta sunt 
înlăturate dificultățile amintite ale probei dreptului de proprietate. 3 

În al doilea rând, nevoia de stabilitate a raporturilor juridice, mai ales în privința 
imobilelor, conduce la recunoaşterea de efecte juridice aparenței de proprietate 
create în persoana celui care se comportă timp îndelungat ca proprietar al bunului, 
deşi poate să fie numai un posesor. 

În sfârşit, uzucapiunea, în măsura în care apare ca un efect al posesiei prelun- 
gite în timp, despărțită de dreptul de proprietate, poate să reprezinte o sancțiune 
împotriva adevăratului proprietar, care, dând dovadă de o anumită neglijență, a 
delăsat bunul timp îndelungat. Curtea Europeană a Drepturilor Omului a statuat, 
într-o decizie de speţă, că, deşi dobândirea dreptului de proprietate de către po- 
sesor prin uzucapiune în detrimentul adevăratului proprietar constituie o ingerinţă 
în dreptul acestuia, ingerința este compatibilă cu dispoziţiile cuprinse în art. 1 din 
Protocolul nr. 1 la Convenţia europeană în materie, care guvernează protecția 
dreptului de proprietate, deoarece prescripția achizitivă de un anumit termen „ur- 
măreşte un scop legitim, de interes general”, de natură „a favoriza securitatea juri- 
dică”, prin paralizarea eventualei acțiuni în revendicare introduse de adevăratul 
proprietari”. 

Dincolo de mult mai stricta reglementare a regimului juridic al circulaţiei bunuri- 
lor imobile în sistemul de publicitate imobiliară al cărților funciare cuprinsă în noul 
Cod civil, uzucapiunea rămâne un mod de dobândire a drepturilor reale principale 
care va avea în continuare, pentru rațiunile expuse mai sus, aplicaţie practică. 

De altfel, privită ca unul dintre efectele posesiei, noua lege fundamentală civilă 
conține dispoziții mult mai precise privitoare la uzucapiune, dispoziții ce privesc 
domeniul ei de aplicare, felurile, curgerea termenului ei etc. Asupra tuturor acestor 


[1] Instanța europeană a arătat că dreptul de proprietate prezintă acea caracteristică 
potrivit cu care „uzul şi transmisiunea lui sunt reglementate diferit de la un stat la altul; dispo- 
ziţiile aplicabile în aceste materii reflectă politica socială a fiecărui stat, prin proiectarea 
conceptiei pe care o are fiecare stat privitoare la rolul şi importanța acestui drept. Chiar şi 
atunci când un drept real imobiliar este supus regimului de publicitate imobiliară, legislativul 
naţional este îndreptățit să acorde preponderență unei posesii de lungă durată şi necon- 
testate față de formalitatea înregistrării funciare”; într-o asemenea situaţie, stingerea drep- 
tului de proprietate pentru fostul proprietar nu are a fi considerată ca „lipsită de bază rezona- 
bilă”; a se vedea C.E.D.O., Marea Cameră, Hotărârea din 30 august 2007, cauza J.A. Pye 
(Oxford) Ltd şi J.A. Pye (Oxford) Land Ltd c. Regatului Unit, $ 74, nepublicată, www.echr. 
coe.int. 

prevederi vom stărui în cele ce urmează, fie în comparaţie cu prevederile cores- 
punzătoare din fostul Cod civil în materie, fie prin evocarea regimului juridic al 
uzucapiunii în sistemul fostului Cod civil, pentru ca apoi să îl analizăm pe cel 
reglementat de noul Cod civil. 


470. Domeniu de aplicare. În general, în sistemul fostului Cod civil se conside- 
ra că uzucapiunea se aplică în privința bunurilor imobile. De aceea, se afirma că 
pot fi dobândite prin uzucapiune bunuri imobile proprietate privată ori care făceau 
obiectul unor dezmembrăminte ale acestuia, respectiv uzufructul, uzul, abitația, 
servituțile, dacă sunt continue şi aparente, şi superficial!.. 

Ea nu se poate aplica în privința bunurilor imobile proprietate publică, pentru că 
atât Constituţia, cât şi dispoziţii cuprinse în alte legi, precum Legea nr. 18/1 991 
(art. 5), prevăd că acestea sunt inalienabile şi imprescriptibile. De asemenea, po- 
trivit art. 120 alin. (2) din Legea administrație! publice locale nr. 215/2001, republi- 
cată, bunurile care fac parte din domeniul public al unităţilor administrativ-teritoriale 


sunt inalienabile, imprescriptibile şi ins&sizabile. Nu trebuie pierdute din vettere-piei—. 


dispoziţiile art. 1844 fostul C. civ., potrivit cu care nu se putea prescrie „domeniul 
lucrurilor care, din natura lor proprie sau printr-o declaraţie a legii, nu pot fi obiecte 
de proprietate privată, ci sunt scoase afară din comerț”. 

Bunurile imobile proprietatea publică a statului sau a unităţilor sale administra- 
tiv-teritoriale sunt imprescriptibile atât extinctiv, cât şi achizitiv. 


471. Tot în sistemul fostului Cod civil am considerat că o problemă ce poate fi 
discutată este aceea a aplicării uzucapiunii cu privire la bunurile mobile?. Este 
adevărat că, potrivit art. 1909 fostul C. civ., bunurile mişcătoare „se prescriau” prin 
faptul posesiunii lor, fără să fie trebuință de vreo curgere de timp, cu îndeplinirea 
condițiilor impuse de acea dispoziţie legală. 

În acelaşi timp, am reținut că dreptul de proprietate este drept perpetuu, fără 
distincție între bunurile imobile şi cele mobile, ceea ce poate conduce la accepta- 
rea imprescriptibilității acțiunii în revendicare mobiliară de la terțul dobânditor de 
rea-credinţă, de la hoț sau de la găsitor; altfel spus, de la posesorul de rea-cre- 
dință. Evident că aceeaşi este situația când bunul mobil se găseşte la un detentor 
precar. Dacă este aşa, înseamnă că trebuie să mergem cu raționamentul astfel 
construit până la ultimele lui consecințe, anume să recunoaştem posibilitatea 
dobândirii proprietăţii bunurilor mobile prin uzucapiune chiar de către posesorul de 
rea-credință. Altfel, ar însemna să existe o inegalitate de tratament între posesorul 
de rea-credinţă al unui bun imobil care îl poate dobândi în proprietate ENI Vzupa- 
Piune, ceea ce nu ar putea face posesorul de rea-credință al unui-bun-mebill?-——. 


472. Domeniul de aplicare a uzucapiunii în sistemul noului Cod civil. Potri- 


vit art. 929 NCC, nu pot fi uzucapate bunurile care, înainte ori după. intrarea în 
posesie, au fost declarate de lege ca fiind inalienabile. Be poate observa că textul 


Cu privire la aplicarea uzucapiunii în materia servituților şi a superficiei, a se vedea 
A. tal op. cit., p. 99-103. 

2] A se vedea C. BIRSAN, op. cit. (2008), p. 324. 

(5 În acelaşi sens, a se vedea V. Sroica, op. cit., vol. Il, p. 366; A. BOAR, op. cit., p. 97- 
98. În sens contrar, a se vedea I.P. FiLipescu, op. Cit., p. 212. 

se referă la bunurile ce nu pot fi dobândite prin uzucapiune. În realitate, aşa după 
cum s-a reţinut în mod judicios în doctrină!"!, chiar în sistemul fostului Cod civil, 
asemenea bunuri formează obiectul unor drepturi reale principale, ceea ce în- 
seamnă că, în realitate, prin uzucapiune se dobândesc drepturi reale principale 
asupra unor bunuri. În detinitiv, uzucapiunea este unul dintre efectele posesiei, iar 
posesia semnifică stăpânirea unui bun de către o anumită persoană, stăpânire ce 
se poate exercita atât ca proprietar, dar şi ca titular al unui alt drept real principal 
asupra unui bun susceptibil de posesie. 
De aceea, pot fi dobândite prin uzucapiune drepturi reale principale, anume 
__dreptul de proprietate privată şi dezmembrămintele acestuia: dreptul de superiicie; 
dreptul de uzuiruct, dreptul de uz, dreptul de abitaţie.şi dreptul.de servitute„cu pre-_ 
cizările pe care le-am făcut atunci când am analizat fiecare dintre aceste dezmem- 
brăminte şi cu observaţia că dreptul de uzufruct, de uz şi de abitâţie nu pot fi 
dobândite prin uzucapiunea extratabulară. 
În schimb, nu pot fi dobândite prin uzucapiune drepturile subiective civile patri-. 
moniale ce nu sunt susceptibile de posesie, respectiv drepturile de creanţă, în ge- 
_neral, drepturile reale accesorii pe lângă drepturile de creanţă, precum şi drepturile _ 
_—de creaţie intelectuală. 

De asemenea, potrivit dispozițiilor constituţionale, ale celor cuprinse în noul Cod 
civil (art. 861 şi urm.), precum şi ale unor norme privitoare la regimul juridic al drep- 
tului de proprietate publică reglementat de unele legi speciale, nu pot fi dobândite 
prin uzucapiune atât dreptul de proprietate publică al statului ori al unităţilor sale 
administrativ-teritoriale, cât şi drepturile reale corespunzătoare acestui drept. drep- 
tul de administrare, dreptul de concesiune şi dreptul de folosință gratuită asupra 
unor bunuri proprietate publică. 

În privința dreptului de proprietate privată, acesta poate fi dobândit prin uzuca- 
piune indiferent de titularul său, o persoană fizică, o persoană juridică de drept 
privat, statul ori unităţile sale administrativ-teritoriale; aceasta, deoarece reamintim 
că, potrivit dispoziţiilor art. 44 alin. (2) din Constituţie, proprietatea privată este ga- 
rantată şi ocrotită în mod egal, indiferent de titularul ei. 

Prin raportare la bunurile ce pot fi dobândite. prin. uzucapiune, acestea trebuie 
să fie bunuri corporale, individual determinate, care se află. în circuitul civil, nu bu-_ 
nuri declarate de lege ca fiind inalienabile, bunuri generice,.universalităţi de fapt ori . 


—_de drept sau bunurile comune, nesusceptibile de apropriere. 

De asemenea, art. 939 NCC consacră posibilitatea dobândirii dreptului de pro- 
prietate asupra bunurilor mobile prin uzucapiune, în condițiile pe care le stabileşte 
acest text. 

În sfârşit, art. 929 NCC dispune că nu pot fi dobândite prin uzucapiune drepturi- 
le reale principale ce au ca obiect bunuri declarate prin lege ca fiind inalienabile, 
indiferent dacă interdicția înstrăinării a intervenit inainte ori după intrarea în posesia 
bunului ce formează obiectul unui drept real principal susceptibil de a fi dobândit 
prin uzucapiune. Declararea prin lege a unui bun ca fiind inalienabil nu pune 
probleme deosebite. Prin această interdicţie legiuitorul a voit să nu se ajungă în 
mod indirect la nerespectarea cauzei de inalienabilitate instituite printr-o dispoziție 


(1) A se vedea V. STOICA, op. cit. (2009), p. 348. 

specială cuprinsă într-un anumit act normativ ce reglementează regimul juridic al 
unor categorii de bunuri!” 


473. Posesia, condiție esențială a uzucapiunii. Concepută, ca şi în sistemul 
fostului Cod civil, ca unul dintre efectele posesiei, uzucapiunea presupune neapă- 
rat o posesie utilă,-adică-neatinsă, de. niciunul.dintre viciile acesteia.|Aşa fiind, în o 
„practica judecătorească s-a decis că „pentru dobândirea.proprietăţii prin uzucapiu: 
ne se cere doar ca posesia să se exercite public şi să îndeplinească totodată 
celelalte condiții prevăzute de art. 1847 C. civ., pentru ca proprietarul să poată afla Ta 

—de” pusesia re st Sxercită împotriva sa. Legea nu prevede însă şi condiția ca 
Testa rul să aibă efectiv cunoştinţă de împrejurarea că bunul său este posedat 
de altul. 

Simpla detenție precară ori posesia viciată, oricât ar dura în timp, nu poate duce 
niciodată la uzucapiune. De aceea, în jurisprudență s-a reţinut că chiriaşul, „exerci- 
tând o posesie precară — în realitate este vorba de o detenţie precară (n.n., C.B.) —, 
nu poate dobândi proprietatea prin uzucapiune, cât timp exercită stăpânirea ca 
locatar, şi nu ca proprietar””. Tot astfel, s-a decis că cel care a primit o procură de 
la proprietar spre a înstrăina un bun, chiar dacă a stăpânit acel bun, rămâne un 
detentor Bigear: astfel că el nu poate invoca dobândirea proprietăţii acelui bun prin 
uzucapiunel“! . De asemenea, fosta Curte Supremă de Justiție a decis, în cadrul 
soluționării unui recurs în interesul legii, că „detenţia locatarului, fiind viciată de 
precaritate, nu poate conduce, prin uzucapiune, la dobândirea proprietății asupra 
imobilului ce face obiectul locaţiunii”S. La rândul său, fostul Tribunal Suprem sta- 
tuase în sensul că stăpânirea unei constructii de către o persoană alta decât pro- 
prietarul acesteia, dar cu îngăduința lui, nu este aptă a duce la dobândirea, prin 
uzucapiune, a dreptului de proprietate asupra construcţiei respective, deoarece 
acea persoană nu exercită o posesie utilă, fiind numai un detentor precarsi. 

Cât priveşte noul Cod civil, acesta dispune în art. 928, cu denumirea marginală 
„uzucapiunea şi dobândirea fructelor”, că, în condițiile prevăzute în Capitolul lil 
privitor la efectele posesiei din Titlul VIII al Cărții a III-a, titlu consacrat posesiei, po- 
sesorul poate dobândi proprietatea bunului posedat sau, după caz, asupra fructelor 
produse de acesta. Aşadar, este limpede că dobândirea dreptului de proprietate 


1! Privitor la aplicarea uzucapiunii în ipoteza instituirii unor clauze convenţionale de inali- 
enabilitate, a se vedea E. CHELARU, op. cit. (2012), p. 962. 

7 A se vedea TTrib. Suprem, s. civ., dec. nr. 98/1971, în Repertoriu 1969-1975, p. 107; 
C.A. Constanţa, dec. civ. nr. 534/C din 19 mai 2004, dec. civ. nr. 982/C din 22 septembrie 
2098, în B.J. 2004, p. 49-50, respectiv p. 64-66. 

3 A se vedea Trib. Suprem, s. civ., dec. nr. 1518/1978, în R.R.D. nr. 3/1979, p. 57; în 
acelaşi sens, C.A. Constanţa, s. civ., dec. nr. 36/C din 11 februarie 2008, în BCA. 
nr. 2/2008, p. 15. 

(4 C.A. Constanţa, dec. civ. nr. 251/C din 19 septembrie 2004, în B.J. 2004, p. 45-46. 

5! A se vedea C.S.J., S.U,, dec. nr. VIII din 27 septembrie 1999, în Dreptul nr. 2/2000, 
p. 169. Că a decis astfel prima instanță a ţării este foarte bine. Ceea ce nu înțelegem este 
cum au putut instante inferioare să decidă altfel față de dispoziţiile clare ale art. 1853 fostul 
C. civ., care prevedeau că locatarul este un detentor precar. Problema nu mai este de 
IOTAalare a legii, ci de ignorare a ei. 

SI A se vedea Trib. Suprem, s. civ., dec. nr. 972/1976, în C.D. 1976, p. 52-54. 

privată ori a drepturilor reale principale dezmembrăminte ale acestui drept asupra 
unui bun prin uzucapiune este unul dintre efectele posesiei. 

De asemenea, şi în sistemul noului Cod civil posesia unui bun aptă să ducă la 
dobândirea dreptului real principal asupra acelui bun prin uzucapiune trebuie să fie 
o posesie utilă. Într-adevăr, reamintim că, potrivit art. 922 alin. (1) NCC, în afara si- 
tuaţiilor prevăzute de lege, nu poate produce efecte juridice, deci nu poate condu- 
ce, printre altele, la dobândirea unui drept real principal, decât o posesie utilă. 


474. Precizare privitoare la aplicarea legii civile în timp. Plan de studiu. 
Analiza cât mai precisă a uzucapiunii ca mod de dobândire a drepturilor reale în 
dreptul nostru civil trebuie să aibă în vedere şi normele de drept tranzitoriu adopta- 
te odată cu intrarea în vigoare a noului Cod civil, prin care se modifică în mod 
substanțial regimul juridic al acesteia. Astfel, potrivit art. 82 din Legea nr. 71/2011 
privitoare la punerea în aplicare a noului Cod civil, dispoziţiile art. 930-934 NCC 
referitoare la uzucapiunea imobiliară se aplică numai în cazurile în care posesia a 
început după data intrării lui în vigoare, adică după data de 1 octombrie 2011. 
Pentru cazurile în care posesia aptă să conducă la dobândirea unui drept real prin- 
cipal prin uzucapiune a început înainte de această dată, rămân aplicabile dispoziți- 
ile referitoare la uzucapiune în vigoare la data începerii posesiei. De asemenea, 
pentru imobilele pentru care, la data începerii posesiei, nu erau deschise cărți 
funciare, rămân aplicabile dispozițiile în materie de uzucapiune din fostul Cod civil 
român de la 1864. Aceste prevederi ale legii speciale sunt în deplină concordanță 
cu dispozițiile noului Cod civil privitoare la aplicarea legii civile în timp. Într-adevăr, 
art. 6 alin. (4) NCC dispune că prescripțiile (extinctive), decăderile şi uzucapiunile 
începute, dar neîmplinite la data intrării în vigoare a legii noi, sunt în întregime 
supuse dispoziţiilor legale care le-au instituit. 

Aşa fiind, înțelegem ca în cele ce urmează să prezentăm, aşa după cum am 
arătat şi mai sus, mai întâi regimul juridic a! uzucapiunii imobiliare în sistemul fos- 
tului Cod civil, pentru ca apoi să ne oprim asupra celui instituit prin dispoziţiile 
noului Cod civil în materie. 


$2. Uzucapiunea în sistemul fostului Cod civil de la 186411! 


2.1. Felurile uzucapiunii 


475. În sistemul fostului Cod civil român de la 1864, uzucapiunea poate fi de 
două feluri: 

a) uzucapiunea de 30 de ani (art. 1890 C. civ.); 

b) uzucapiunea de 10 până la 20 de ani, după distincțiile stabilite în art. 1895 
C. civ., când posesia a fost de bună-credinţă şi s-a întemeiat pe un just titlu. 


476. Uzucapiunea de 30 de ani. Această uzucapiune, întâlnită şi sub denu- 
mirea de uzucapiune /ongissimi temporis sau de lungă durată, este recunoscută de 


[1 Precizăm că, privitor la problemele juridice puse în discuţie, în prezentul paragraf 
reluăm analiza în materie cuprinsă în lucrarea noastră consacrată drepturilor reale ediția 
2008 şi că nu vom mai folosi timpul trecut, iar textele corespunzătoare sunt cele din fostul 
Cod civil, fără vreo altă menţiune. 

art. 1890 C. civ. în favoarea posesorului bunului care poate „prescrie prin 30 de ani 
(...) fără să fie obligat a produce vreun titlu şi fără să i se poată opune reaua- 
credință”. Rezultă că, spre a putea dobândi proprietatea bunului prin uzucapiune 
prelungită, posesorul trebuie să îndeplinească două condiții: 

a) să posede bunul în tot timpul prevăzut de lege, adică 30 de ani; 

b) posesia sa să fie utilă, adică neafectată de vreun viciu. Mai mult, regulari- 
tatea posesiei, adică faptul că ea este utilă, se prezumă. Urmează ca cel care afir- 
mă că posesia invocată este afectată de un viciu să facă această dovadă. 

Nu se mai cere nicio altă condiţie. Mai mult, rezultă limpede din textul citat că 
posesorul care invocă uzucapiunea de lungă durată nu trebuie să fie de bună- 
credință; chiar şi o posesie de rea-credință este aptă să ducă la dobândirea 
dreptului real la împlinirea termenului prescris de art. 1890 C. civ. 


477. Uzucapiunea de 10 până la 20 de ani. Noţiune. Domeniu de aplicare. 
Potrivit art. 1895 C. civ., „cel ce câştigă cu bună-credinţă şi printr-o justă cauză un 
nemişcător determinat va prescrie proprietatea aceluia prin zece ani, dacă adevă- 
ratul proprietar locuieşte în circumscripția tribunalului judeţean unde se află nemiş- 
cătorul, şi prin douăzeci de ani, dacă locuieşte afară din acea circumscripție”. În 
privința domeniului de aplicare a uzucapiunii prescurtate, textul vorbeşte despre 
„un nemișcător determinat”. Aceasta înseamnă că: 

a) uzucapiunea de 10 până la 20 de ani se aplică numai cu privire la bunurile 
imobile; 

b) ea se aplică numai privitor /a bunurile imobile privite ut singuli — individual de- 
terminate —, nu şi în privința unor universalități, cum ar fi un patrimoniu succesoral. 


478. Condiţiile uzucapiunii de 10 până la 20 de ani”. Acestea sunt urmă- 
toarele: 

a) posesia să se întemeieze pe un just titlu sau, după exprimarea art. 1895 
C. civ., pe o „justă cauză”; 

b) posesia să fie de bună-credință. 

a) Condiţia existenței unui just titlu. Articolul 1897 C. civ. defineşte justul titlu ca 
fiind orice titlu transiativ de proprietate, precum vânzarea, schimbul etc. Ceea ce 
este eseniial este faptul că acest titlu provine de la altcineva decât adevăratul 
proprietar, pentru că, dacă el ar proveni de la adevăratul proprietar, ar fi suficient 
prin el însuşi să ducă la dobândirea proprietăţii, fără să fie nevoie de vreo trecere a 
timpului; în acest caz, temeiul dobândirii l-ar constitui convenția, şi nu uzucapiunea. 
După cum s-a statuat în mod just în practica judecătorească, o uzucapiune pe 
baza unui titlu ce emană de la adevăratul proprietar nu este de conceput. De o 
dobândire a proprietăţii prin uzucapiunea prescurtată se poate vorbi numai atunci 
când posesia este bazată pe un titlu ce emană de la o altă persoană decât proprie- 
tarul, de aceea, se numeşte „just titlu”. Dacă ar proveni de la proprietar, ar repre- 
zenta un titlu suficient pentru dobândirea dreptului de proprietate prin el însuşil”. 


I'! Pe larg privitor la condiţiile uzucapiunii de 10 până la 20 de ani, a se vedea V. STOICA, 
op. 7 vol. II, p. 395 şi urm. 
„A se vedea Trib. Suprem, s. civ., dec. nr. 789/1972, în Repertoriu 1969-1975, p. 107. 
3! A se vedea Trib. Suprem, S. civ., dec. nr. 2128/1972, în Repertoriu 1969-1975, p. 107. 

Justul titlu trebuie să existe în realitate, şi nu numai în imaginația celui care 
invocă uzucapiunea: nu este deci suficient un simplu titlu putativ. El apare ca fiind 
separat de buna-credinţă, de aceea, trebuie să fie dovedit în mod separat, după 
regulile de probă a actelor juridice (art. 1899 C. civ.)!. 

În ceea ce priveşte condiţiile de validitate a justului titlu, legea distinge între fit/u/ 
nul şi titlul anulabil. Un titlu nul — adică lovit de nulitate absolută — nu poate servi ca 
bază a uzucapiunii de 10-20 de ani [art. 1897 alin. (2) C. civ.]”. Un titlu anulabil — 
adică lovit de nulitate relativă — va putea fi invocat drept just titlu împotriva unor per- 
soane, cu excepția persoanei care are dreptul să invoce nulitatea relativă [art. 1897 
alin. (3) C. civ.]. De îndată ce a expirat termenul de 3 ani în care se prescrie acțiunea 
în nulitate relativă, titlul anulabil, devenit perfect valid în urma prescripţiei, va putea fi 
invocat ca just titlu, chiar împotriva celui care ar fi putut cere anularea. 

Pornindu-se de la ideea că justul titlu este un titlu translativ de proprietate, în 
practica judiciară s-au făcut următoarele precizări: 

— convențiile de locaţiune, depozit, comodat etc. nu pot servi se just titlu; 

— hotărârile judecătoreşti declarative nu pot servi drept just titlul?! 

— convențiile de împărţeală, având caracter declarativ de drepturi, nu pot servi 
ca just titlu; 

-— certificatul de moştenitor, care nu constituie un titlu de proprietate, ci confirmă 
doar calitatea de moştenitor şi întinderea drepturilor succesorale, nu poate fi 
invocat ca just titlu pentru a opera uzucapiunea de 10 până la 20 de ani“ 

Se consideră însă că pot servi drept just titlu: 

— tranzacţia, care, deşi declarativă de drepturi, este asimilată actului translativ; 

— hotărârea judecătorească de adjudecare a unui bun şi cea care constată o 
convenție translativă dintre părțile unui proces. 

O problemă care s-a pus în practica judecătorească a fost dacă succesiunea ab 
intestat ori legatul universal poate să constituie just titlu. Ipoteza este următoarea: 
A decedează, bunurile sale trecând la succesorul B. Dacă în detenția lui A se afla 
un bun care nu era al său, se-pune problema dacă B va putea să dobândească 
acest bun prin prescripția de 10-20 de ani, dacă este de bună-credinţă şi consideră 
că bunul aparținea lui A. Cu alte cuvinte, tit/u/ pro herede poate fi considerat just 
titlu? În mod firesc, prin aplicarea principiilor transmisiunii succesorale, răspunsul 
ar trebui să fie negativ. Într-adevăr, succesorul nu poate avea mai multe drepturi 
decât autorul său, chiar dacă a fost de bună-credinţă. Transmisiunea succesorală 
nu poate să îi confere mai multe drepturi: nemo plus iuris ad alium transferre potest 
quam ipse habet. 

Acesta este punctul de vedere al literaturii juridice. Totuşi, soluția Codului civil, 
criticabilă fără îndoială, este în sensul că tit/ul pro herede poate fi considerat drept 
just titlu pentru a duce la o uzucapiune de 10-20 de ani. Aceasta, deoarece 
art. 1858 pct. 4 C. civ. admite că transmisiunea universală către un succesor de 
bună-credință este de natură a interverti precaritatea şi a o preface în posesie utilă, 


(!] A se vedea C.A. Constanţa, dec. civ. nr. 451/C din 4 mai 2004, în B.J. 2004, p. 47-48. 
(2! A se vedea Trib. Suprem, s. civ., dec. nr. 406/1967, în R.R.D. nr. 8/1967, p. 140. 
(31 A se vedea Trib. Suprem, s. civ., dec. nr. 139/1979, în R.R.D. nr. 6/1979, p. 48. 
(4 A se vedea Trib. Suprem, s. civ., dec. nr. 709/1974, în Repertoriu 1969-1975, p. 107. 

în persoana succesorului, care astfel invocă titlul său pro herede pentru a beneficia 
de uzucapiunea prescurtată. 

O ultimă condiţie a justului titlu este aceea ca el să aibă dată certă; numai aşa 
va putea fi opus celui care se pretinde proprietar şi care are calitatea de tert față de 
actul translativ de proprietate, care, prin ipoteză, a fost încheiat de posesorul uzu- 
capant cu o altă persoană!. Nu se cere ca justul titlu să fi fost transcris în registrul 
de transcripțiuni imobiliare. 

b) Buna-credinţă este cea de-a doua condiţie pentru uzucapiunea de 10-20 de 
ani. Prin bună-credinţă înțelegem credința greşită a posesorului că a dobândlit de la 
adevăratul proprietar [art. 1898 alin. (1) C. civ.]. Este suficient ca buna-credință să 
fi existat la momentul dobândirii imobilului [art. 1898 alin. (2) C. civ.]. Faptul că 
ulterior posesorul şi-a dat seama de greşeala sa nu are nicio IpoA dă mala 
fides superveniens non impedit usucapionem. 

Cât priveşte proba, buna-credință este prezumată (art. 1899 i (2) C. civ.]. De 
aceea, este important să reținem că justul titlu este un element separat de buna- 
credință: în timp ce buna-credință este prezumată, justul titlu trebuie să fie dovedit 
de către cel care îl invocă [art. 1899 alin. (1) C. civ.]. 


479. Uzucapiunea la care ne referim este de 10 până la 20 de ani, deci nu nea- 
părat de 10 ori de 20 de ani. Termenul va fi de 10 ani, dacă adevăratul proprietar 
locuieşte în circumscripția teritorială a aceluiaşi tribunal județean unde se află 
bunul imobil. Termenul va fi de 20 de ani, dacă adevăratul proprietar locuieşte în 
circumscripția teritorială a altui tribunal județean decât cel în raza căruia se află 
bunul. Care va fi termenul uzucapiunii dacă adevăratul proprietar a locuit un timp în 
circumscripția aceluiaşi tribunal județean unde este situat imobilul şi un timp în cir- 
cumscripția altui tribunal judeţean? De exemplu, imobilul este situat în circum- 
scripția Tribunalului Tulcea, unde locuieşte şi adevăratul proprietar timp de 6 ani. 
După acest timp, adevăratul proprietar se mută în județul Constanţa. Cât timp va 
trebui să aştepte spre a putea invoca uzucapiunea? 

Răspunsul îl dă art. 1896 C. civ., care precizează că la numărul anilor cât pro- 
prietarul a locuit în circumscripția aceluiaşi tribunal județean în care se află imobilul 
se adaugă un număr dublu de ani, din ceea ce rămăsese, cât el locuieşte în cir- 
cumscripția altui tribunal județean. În exemplul luat, la cei 6 ani cât proprietarul a 
locuit în județul Tulcea se vor mai adăuga încă 8 ani cât timp locuieşte în județul 
Constanţa. Rezultă deci că termenul pentru uzucapiune va fi, în exemplul luat, de 
14 ani. De aceea, legea vorbeşte de uzucapiunea de 10 până la 20 de ani, deoa- 
rece, în funcție de locul unde a domiciliat adevăratul proprietar, va varia şi termenul 
uzucapiunii. 


2.2. Modul de calcul al termenului uzucapiunii 


480. Începutul şi sfârşitul termenului. Indiferent de felul uzucapiunii, termenul 
se calculează în acelaşi fel: pe zile, şi nu pe ore. Ziua în care începe prescripția nu 
se ia în calcul (art. 1887 C. civ.). Ziua se socoteşte de 24 de ore şi începe la ora 


1] A se vedea C.A. Constanţa, dec. civ. nr. 451/C din 4 mai 2004, supra cit. 

zero, sfârşindu-se la miezul nopții următoare (art. 1888 C. civ.). Prescripția se so- 
coteşte încheiată la împlinirea ultimei zile a termenului (art. 1889 C. civ.). 


481. Întreruperea prescripției achizitive. Printre condiţiile cerute de lege pen- 
tru uzucapiune este enumerată şi aceea ca „posesia să fie neîntreruptă” (art. 1847 
C. civ.). Această cerinţă — distinctă de viciul discontinuității posesiei — se referă în 
realitate nu la posesie, ci la termenul prescripției achizitive. 

Întreruperea prescripției achizitive are ca efect înlăturarea oricăror efecte ale po- 
sesiei anterioare întreruperii. Este necesar, pentru a uzucapa, ca o nouă prescripţie 
integrală să înceapă să curgă, numai astfel fiind posibilă dobândirea dreptului real. 
Ca efecte, întreruperea prescripției achizitive ne aminteşte de efectele întreruperi 
prescripției extinctive (art. 1867 C. civ; art. 17 din Decretul nr. 167/1958). 

Întreruperea prescripției achizitive este de două feluri: naturală şi civilă. 


482. Întreruperea naturală a prescripției achizitive se realizează în următoa- 
rele cazuri: 

a) când posesorul este şi rămâne lipsit, în decurs de mai mult de un an, de folo- 
sința lucrului, fie de către adevăratul proprietar, fie de către o altă persoană; 

b) când lucrul era declarat imprescriptibil prin lege. În realitate, în această ipote- 
ză ne aflam mai mult decât în fața unei întreruperi: era vorba de o suprimare a 
prescriptibilităţii lucrului. 


483. În privința acestui caz de întrerupere naturală a cursului prescripției achizi- 
tive, este adevărat, cu ample consecințe practice, s-a pus problema de a se şti 
dacă dispoziţiile extrem de restrictive cuprinse în art. 30 din Legea nr. 58/1974, 
respectiv art. 44 din Legea nr. 59/1974, potrivit cu care terenurile de orice fel 
puteau fi dobândite numai prin moştenire legală, au fost de natură să întrerupă civil 
prescripțiile achizitive în curs la momentul intrării lor în vigoare. Precizăm că, 
pentru situaţiile în care termenul uzucapiunii s-a împlinit până /a intrarea în vigoare 
a acestor legi, s-a admis dobândirea dreptului de proprietate de către uzucapant 
potrivit principiilor generale examinate mai susi!l. 

Anterior anului 1989, întreaga literatură de specialitate şi practica judecăto- 
rească în materie au admis că, pentru uzucapiunile în curs la momentul intrării în 
vigoare a celor două legi, a operat întreruperea naturală a cursului prescripției prin 
declararea bunului în cauză neprescriptibil prin lege (art. 1864 pct. 2 C. civ)l. 

Este de reținut că, prin Decretul-lege nr. 1/1989, primul act normativ al noii pu- 
teri, au fost abrogate, în întregime, Legea nr. 58/1974 şi dispoziţiile art. 44-46 din 
Legea nr. 59/1974 care se refereau la circulația terenurilor agricole. 


484. După anul 1989, problema pusă în discuţie a devenit obiect de controversă 
atât în doctrină, cât şi în practica judecătorească. Astfel, într-o opinie, s-a susținut 
că intrarea în vigoare a amintitelor legi nu a determinat o întrerupere a prescripției 
achizitive, întrucât nu se poate susține că terenurile proprietate particulară au fost 


('] A se vedea C. SrĂTEscu, C. BiRSAN, op. Cit., p. 277. 
(2! jpidem. A se vedea, de asemenea, Trib. Suprem, s. civ., dec. nr. 2159/1980, în C.D. 
1980, p. 47. 


396 Drepturile reale principale 


transformate în natura sau destinaţia lor, cum prevede art. 1864 pct. 2 C. civ., şi că 
nici nu au fost scoase din circuitul civil general (art. 1844 C. civ. UI, 

Alt autor a susţinut că prin Legile nr. 58/1974 şi nr. 59/1974 a avut loc doar o 
severă restrângere a atributului dispoziției juridice din conținutul dreptului de pro- 
prietate asupra terenurilor, dar ele au continuat să fie în circuitul civil, deoarece 
puteau fi dobândite prin moştenire legală!“. De asemenea, s-a spus că uzucapiu- 
nea sli un fapt juridic, or, legile în discuţie nu prevedeau nimic în privința faptelor 
juridicel”!, adăugându-se că acest lucru nici nu era necesar, ri de dispoziția legii 
că dobândirea terenurilor se face numai prin moştenire legalăl“. 

Într-o a doua opinie, total opusă celei înfăţişate până acum, s-a pornit de la pre- 
misa că, prin intrarea în vigoare a Legii nr. 58/1974 şi a Legii nr. 59/1974, dreptul 
de proprietate nu a mai putut fi dobândit prin uzucapiune, întrucât terenurile au fost 
i din circuitul civil general, iar cursul prescripției achizitive a fost astfel între- 
rupt 

Chiar dacă ele nu au fost declarate în mod expres de lege imprescriptibile, prin 
transformarea naturii ori a destinaţiei lor, în sensul art. 1864 C. civ., este de necon- 
testat că Sail ca efect al dispoziţiilor restrictive din legile în discutie, au fost 
indisponibilizate!%. 

S-a adăugat că dispoziţiile art. 1864 C. civ. au în vedere situaţia în care un bun 
este scos din circuitul civil general, fiind declarat de lege inalienabil!”, iar impre- 

scriptibilitatea unui bun este corolarul inalienabilității sale, deoarece un iii în mă- 
sura în care este inalienabil, este şi imprescriptibil. Pentru cursul prescripţiilor achi- 
zitive deja începute, art. 30 din Legea nr. 58/1974 şi art. 44 din Legea nr. 59/1974 
au reprezentat veritabile cauze de întrerupere naturală speciale, ale căror efecte 
au fost reglementate, în lipsă de prevederi exprese contrare, tot de dispoziţiile 
art. 1866-1867 C. civ” 

Alt autor a considerat că nu i se poate recunoaşte posesiei exercitate în perioa- 
da în care legile în discuţie au fost în vigoare aptitudinea de a conduce la dobândi- 
rea dreptului de proprietate asupra terenurilor prin uzucapiune, indiferent dacă 
termenul necesar pentru a uzucapa s-a împlinit sub imperiul acestor două legi sau 
după abrogarea lori”. 


(A se vedea I.C. VURDEA, Evoluția legislației privind circulația imobilelor, în Dreptul 
nr. 6/1990, p. 45 şi urm. 

2 A se vedea |. POPA, |. LULĂ, Opinii în legătură cu dobândirea dreptului de proprietate 
asupra terenurilor pe calea prescripției achizitive prin posesiune exercitată şi în perioada cât 
au fost în vigoare Legile nr. 58/1974 şi nr. 59/1974, în Dreptul nr. 2/1994, p. 43 şi urm.; în 
acelaşi sens, a se vedea L. Pop, op. cit. (2001), p. 244. 

A se vedea M. ŞcHEAuA, Dobândirea dreptului de proprietate asupra terenurilor prin 
Presgiiniia achizitivă, în Dreptul nr. 5-6/1993, p. 63-65. 

4! |. PopA, |. LULĂ, loc. cit., p. 49. 

iC vedea C. BiRSAN, V. STOICA, loc. cit., p. 52. 

19] A se vedea C. BinsAN, M. GAIȚĂ, M.M. PIvNICERU, op. cit., p. 203. 

7] A se vedea E. SAFTA-ROMANO, Dreptul de proprietate privată şi publică în România, 
Ed. rapit, laşi, 1993, p. 290. 

3! A se vedea M. NICOLAE, Efectele Legii nr. 58/1974 şi ale Legii nr. 59/1974 asupra 
daia terenurilor prin prescriptia achizitivă, în Dreptul nr. 5/1996, p. 50. 

% A se vedea E. CHELARU, op. cit. p. 315. 

485. Aşa cum afirmam în prima ediție a acestei lucrări din anul 2001, nu avem 
niciun motiv să revenim asupra punctului nostru de vedere exprimat alături de alți 
autori, mai ales că, între timp, au fost adăugate în sprijinul acestei opinii şi alte 
argumente mai convingătoare. Astfel, s-a spus cu multă exactitate şi pertinență că, 
neîndoielnic, cele două acte normative au reflectat o anumită ideologie care, adău- 
găm noi, nega în mod vădit rolul proprietăţii private în viața economică şi socială; 
efectele lor au fost inechitabile şi de aceea au fost abrogate expres, imediat după 
schimbarea de putere în anul 1989. Dar, cu toată „dorinţa de a trece peste acea 
perioadă istorică, nu se poate totuşi nega că ea a existat şi că puterea politică de 
atunci a emis acte normative a căror forță obligatorie, pe timpul cât au fost în vi- 
goare, nu poate fi înlăturată decât cu prețul unei inechități şi mai mari, adică făcând 
să retroactiveze legile de abrogare a lori! 

Este foarte adevărat că între timp, prin Decizia nr. IV din 16 ianuarie 2006, 
pronunțată în Secţii Unitel“!, Înalta Curte de Casaţie şi Justiție a adoptat soluția 
contrară, stabilind că, „în cazul posesiilor începute înainte de adoptarea Legilor 
nr. 58/1974 şi nr. 59/1974, prescripția achizitivă asupra terenurilor nu a fost între- 
ruptă prin intrarea în vigoare a acestor legi (s.n., C.B.), astfel că, după abrogarea 
lor prin Decretul nr. 1/1989 şi Decretul-lege nr. 9/1989, posesorii acelor terenuri 
pot solicita instanțelor de judecată să constate că au dobândit dreptul de proprie- 
tate asupra terenurilor respective”. 

Fără a intra în analiza detaliată a argumentării Înaltei Curți, alături de alţi autori 
care s-au pronunțat în această fi SASI şi după ce suprema instanță a orientat 
practica judiciară în sensul arătati”!, continuăm a crede că posesia exercitată în 
perioada în care au fost în vigoare legile obiect al polemicii în materie este de 
natură să conducă la dobândirea dreptului de proprietate asupra terenurilor prin 
uzucapiune, indiferent dacă termenul necesar pentru a uzucapa s-a împlinit în timp 
ce ele erau în vigoare ori după abrogarea lor. A fost foarte limpede pentru toată 
literatura juridică de specialitate şi pentru practica judiciară dinainte de anul 1989 
că, sub regimul Legilor nr. 58/1974 şi nr. 59/1974, terenurile de orice fel au fost 
scoase din circuitul civil, având în vedere că ele puteau fi dobândite în proprietate 
printr-un singur mod, anume moştenirea legală. Că dispoziţiile lor în materie au fost 
complet nedrepte, ignorând principiile elementare ale circuitului civil, este o altă 
problemă. Sau, aşa cum s-a spus, ceea ce trebuie să se reproşeze acestor legi nu 
este atât înlăturarea posibilităţii aplicării uzucapiunii ca mod de dobândire a drep- 
tului de proprietate, ci interdicţia generală a înstrăinării terenurilor prin acte juridice 
Şi, implicit adăugăm noi, prin fapte juridice în sens restrâns, cum este şi uzucapiu- 
neal“. De asemenea, s-a observat în mod judicios că „schimbarea dramatică” a 
jurisprudenţei în materie prin decizia supremei instanțe, după peste 30 de ani de 
soluții defavorabile posibilităţii dobândirii dreptului de proprietate asupra terenurilor 
prin uzucapiune, este de natură să contravină principiului legalităţii, care impune, în 


Ul A, BOAR, op. cit. p. 153. 

2! M. Of. nr. 288 din 30 martie 2006. 

51 A se vedea V. STOICA, op. cit., vol. II, p. 446-447; E. CHELARU, op. cit., p. 315-316; 
pentiu o analiză a deciziei supremei instanţe, a se vedea şi D. DiMA, op. cit., p. 182-183. 

'% A se vedea V. STOICA, op. Cit., vol. II, p. 447. 

concepția Curţii Europene a Drepturilor Omului, accesibilitatea, precizia şi previzibi- 
litatea normelor juridice!".. 

Este de observat că, chiar şi după adoptarea acestei decizii a instanţei supre- 
me, O curte de apel a statuat în mod judicios că nu pot fi dobândite prin uzucapiune 
terenurile cooperativizate, care au aparținut fostelor cooperative agricole de pro- 
ducție, deoarece „în perioada cooperativizării agriculturii dreptul de proprietate co- 
operatistă era imprescriptibil, în sensul că nu se stingea prin neuz, oricât de înde- 
lungată ar fi fost starea de pasivitate a organizaţiei titulare”, iar Decizia nr. IV din 16 
ianuarie 2006 a Secțiilor Unite ale Înaltei Curți de Casaţie şi Justiție le recunoaşte 
„Calitatea de posesori (...) celor care au stăpânit şi folosit terenurile altor persoane 
fizice o perioadă (...) îndelungată de timp”, nicidecum celor care au stăpânit şi folo- 
sit terenuri proprietate cooperatistă, în speță temeiul uzucapiunii, nici înaintea co- 
operativizării şi nici după destiințarea cooperativelor agricole de producţie!?. 


486. Întreruperea civilă a prescripției achizitive. Cauzele de întrerupere a 
prescripției achizitive au a fi considerate comune cu cele aplicabile materiei pres- 
cripției extinctive!”. Nu există nicio rațiune ca într-o problemă cum este aceea a 
cursului termenelor de prescripţie să se dea soluții diferite după cum este vorba de 
prescripția achizitivă ori de prescripția extinctivă. Aceasta, cu atât mai mult cu cât 
Codul civil de la 1864 reglementa prescripția extinctivă aplicabilă dreptului la acţiu- 
ne privitor la drepturile reale principale (art. 21 din Decretul nr. 167/1958, în pre- 
zent abrogat expres prin Legea nr. 71/2011). 

Prescripția se întrerupe în următoarele cazuri: 

a) prin recunoaşterea dreptului a cărui acțiune se prescrie, făcută de către cel în 
folosul căruia curge prescripția; 

b) prin cererea de chemare în judecată ori de arbitrare, chiar dacă cererea a 
fost introdusă la o instanţă judecătorească ori la un organ arbitral necompetent; 

Cc) printr-un act începător de executare. 

Prescripția nu este întreruptă dacă s-a pronunţat încetarea procesului, dacă 
cererea de chemare în judecată sau executare a fost respinsă, anulată sau s-a 
perimat ori dacă cel care a făcut-o a renunțat la eal“. 


487. Suspendarea prescripției achizitive. Spre deosebire de întreruperea 
prescripției, suspendarea ei nu înlătură timpul scurs anterior cauzei de suspendare: 
după încetarea suspendării, prescripția îşi reia cursul, socotindu-se şi timpul scurs 
înainte de suspendare. În fostul Cod civil, cauzele de suspendare a prescripției 
erau cuprinse în art. 1874-1885. Pentru motivele arătate la întreruperea prescripți- 
ei, am considerat că în sistemul fostului Cod civil aceste articole au fost modificate 
implicit, astfel încât reglementarea suspendării o găsim cuprinsă în Decretul 
nr. 167/1958 — art. 13 şi art. 14. Potrivit acestui decret, prescripția se suspenda; 


I'] A se vedea E. CHELARU, op, cit., p. 316. 
A se vedea C.A. Cluj, s. civ., mun. şi asig. soc., min. şi fam., dec. nr. 849/R din 25 
ape 2007, în B.C.A. nr. 3/2007, p. 7. 
(3! A se vedea C. STĂTESCU, 0p. Cit., p. 852. 
4! A se vedea art. 16 din Decretul nr. 167/1958 în comparație cu art. 1865-1871 fostul 
C. civ. 

a) cât timp cel împotriva căruia curge prescripția este împiedicat de un caz de 
forță majoră să facă acte de întrerupere; 

b) cât timp cel care se pretinde proprietar ori cel care invocă uzucapiunea se 
află în rândurile forțelor armate ale României, iar acestea sunt puse pe picior de 
războil'!; 

c) între părinţi sau tutore şi cei care se află sub ocrotirea lor, între curator şi acei 
pe care îi reprezintă, precum şi între orice altă persoană care, în temeiul legii sau 
al hotărârii judecătoreşti, administrează bunurile altora şi cei ale căror bunuri sunt 
astfel administrate, prescripția nu curge cât timp socotelile nu au fost date şi 
aprobate; 

d) prescripţia nu curge împotriva celui lipsit de capacitate de exercițiu, cât timp 
nu are reprezentant legal, şi nici împotriva celui cu capacitate restrânsă, cât timp 
nu are cine să îi încuviințeze actele; 

e) prescripția nu curge între soți în timpul căsătoriei. 


488. Joncţțiunea posesiilor. Joncțiunea sau accesiunea posesiilor este adău- 
garea la termenul posesiei actuale a posesorului a timpului cât lucrul a fost posedat 
de autorul său. Dacă, de exemplu, A a început uzucapiunea şi, înainte de a o ter- 
mina, înstrăinează lucrul lui B, se pune problema dacă acesta din urmă va începe 
o nouă posesie integrală sau dacă el poate să unească propria sa posesie cu 
aceea a autorului anterior? 

Răspunsul este în sensul posibilității unirii celor două posesii, cu alte cuvinte, 
cel de-al doilea posesor poate profita de timpul cât a durat posesia autorului său, 
spre a uzucapa bunul. 

Joncțiunea posesiilor este totdeauna posibilă. Ea este însă numai facultativă, în 
sensul că posesorul actual are de ales între a începe o nouă posesie ori a invoca 
joncţiunea posesiilor (art. 1859 şi art. 1860 C. civ.). Dacă posesorul actual înțelege 
să se prevaleze de posesia autorului său, el este obligat să o continue cu toate 
viciile sau calitățile sale. Posesorul actual nu poate schimba, în avantajul său, natu- 
ra posesiei anterioare. 


489. În practica judecătorească s-au făcut unele precizări cu privire la situațiile 
în care se poate invoca joncțiunea posesiilor. 

Astfel, s-a decis că, în cazul în care posesia unui bun imobi! a fost transmisă 
printr-un act lovit de nulitate absolută, nu se creează un raport valabil pentru joncțiu- 
nea posesiilor în vederea invocării uzucapiuniil“. De asemenea, s-a hotărât că prin 
autor, în sensul art. 1860 C. civ., se înțelege persoana care, ca şi cel care invocă 
uzucapiunea, nu este titularul dreptului real, pentru că numai într-o asemenea 
situație are sens joncțiunea posesiilor, iar nu şi în cazul în care titularul dreptului îl 
transmite succesorului său. Aceasta, deoarece uzucapiunea operează şi ca o 
sancțiune civilă pe care o suportă titularul dreptului de proprietate şi se justifică prin 


1] Țextul art. 13 lit. b) avea următoare formulare: „pe timpul cât creditorul sau debitorul 
face parte din forțele armate (...)”. În cazul analizat al prescripției achizitive, cele două poziţii 
ale părților sunt reprezentate de cel care se pretinde proprietar şi cel care invocă prescripția 
achizitivă. 

(2! A se vedea Trib. Suprem, s. civ., dec. nr. 292/1970, în C.D. 1970, p. 108. 

pasivitatea sa timp îndelungat, deşi bunul se afla în posesia altuia. Or, dacă 
titularul dreptului are posesia o perioadă anumită, acest fapt pozitiv al său îi con- 
servă dreptul şi nu poate fi folosit împotriva sa, prin unirea duratei acelei posesii cu 
durata posesiei care, la un moment dat, începe să fie exercitată de un netitular al 
dreptului!”. Tot astfel, s-a decis că posesorul actual nu poate invoca joncțiunea 
posesiilor prin adăugarea la posesia sa pe aceea a autorului său, adevăratul pro- 
prietar al imobiluluil?. 

În orice caz, pentru a fi posibilă joncțiunea, sunt necesare următoarele condiții: 

a) să fie vorba de o posesie propriu-zisă. Detenţia precară nu poate fi unită cu o 
posesie; 

b) cel care invocă joncțiunea să fie un succesor în drepturi a! autorului. Cel care 
a uzurpat posesia altcuiva nu poate invoca joncțiunea posesiei sale cu aceea ce 
aparținuse celui pe care l-a înlăturat. Chiar dacă posesorul actual a obținut posesia 
printr-o acțiune în revendicare, el nu va putea să se servească de timpul cât a 
posedat cel de la care a revendicat lucrul. 

Posesorul actual va invoca joncțiunea ori de câte ori aceasta îi va fi favorabilă. 
Trei ipoteze se pot ivi în practică: 

a) posesia dobânditorului este de aceeaşi natură cu aceea a autorului, ambele 
posesii fiind de bună ori de rea-credință. În acest caz, este în interesul posesorului 
actual să adauge la posesia sa şi posesia autorului; 

b) dacă dobânditorul este de rea-credință, iar autorul său este un posesor de 
bună-credinţă şi cu just titlu, dobânditorul nu va putea uzucapa decât prin posesia 
de 30 de ani. El va putea însă ca, la calculul acestor 30 de ani, să includă şi timpul 
în care autorul său a posedat lucrul; 

Cc) dacă dobânditorul este de bună-credinţă şi are just titlu, iar autorul este de 
rea-credinţă, dobânditorul are două posibilităţi: 

— să înceapă o nouă prescripţie de 10-20 de ani, fără a putea beneficia de po- 
sesia autorului său; 

-— să beneficieze de posesia autorului său în cadrul unei prescripții de 30 de ani. 
Va proceda în acest fel când timpul care a mai rămas până la împlinirea termenului 
de 30 de ani este mai mic de 10 ani şi deci este preferabil să continue posesia 
anterioară. 


2.3. Efectele uzucapiunii 


490. Dobândirea proprietății. Principalul efect al uzucapiunii este acela că 
posesorul devine titular al dreptului de proprietate sau, după caz, al altui drept real 
asupra bunului posedat în tot timpul cerut de lege. 

Implicit deci, acțiunea în revendicare a vechiului proprietar va fi respinsă. 


1 A se vedea Trib. Suprem, s. civ., dec. nr. 1515/1979, în R.R.D. nr. 1/1980, p. 65; Trib. 
Suprem, s. civ., dec. nr. 2100/1979, în R.R.D. nr. 3/1980, p. 70; C.A. Constanţa, s. civ., dec. 
nr. 246/C din 13 septembrie 2004 şi dec. nr. 1034/C din 4 octombrie 2004, în B.J. 2004, 
p. 44, respectiv p. 58. 

2] A se vedea C.A. Bucureşti, s. a Ill-a civ., min. şi fam., dec. nr. 200 din 9 februarie 
2005, în C.P.yJ.C. 2005, Ed. Universul Juridic, Bucureşti, 2006, p. 328-329. 

Efectul uzucapiunii este retroactiv, în sensul că uzucapantul va fi considerat 
proprietar nu din momentul împlinirii termenului, ci chiar din ziua în care a început 
posesia. 

ae mea poate fi invocată atât pe cale de acţiune, cât şi pe cale de excep- 
ție. Suprema instanță a decis că, din moment ce uzucapiunea, ca mod de do- 
bândire a dreptului de proprietate asupra unui imobil, reprezintă în mod direct şi o 
sancţiune a fostului proprietar care, prin pasivitatea lui, a lăsat timp îndelungat ca 
bunul să se afle în posesia altei persoane ce s-a comportat ca un adevărat proprie- 
tar, este necesar ca acţiunea în constatarea dobândirii dreptului de Piu piare prin 
efectul uzucapiunii să fie soluționată în contradictoriu cu fostul proprietar? în fapt, 
este vorba despre fostul adevărat proprietar. 

Ea nu se poate invoca din oficiu, ci trebuie să fie cerută de către cel interesat 
(art. 1841 C. civ.); efectul uzucapiunii nu se produce de drepti”. De aceea, s-a 
spus că „uzucapiunea, ca mod de dobândire a drepturilor reale principale, are o 
structură complexă, în care se reunesc faptul juridic în sens restrâns al posesiei, cu 
toate determinările cerute de lege, şi un act juridic unilateral, adică manifestarea de 
voinţă a celui interesat de a dobândi un anumit drept rea! principaP!“ (s.n., C.B.). 

Dispoziţia cuprinsă în art. 1841 C. civ., care până la apariția Decretului nr. 167/ 
1958, în prezent abrogat, se aplica şi prescripției extinctive, se aplică numai în 
privinţa prescripției achizitive. 


491. Renunţarea la prescripția achizitivă. Beneficiarul prescripției achizitive 
poate să renunțe la efectele acesteia. 

Nu se poate însă renunţa la uzucapiune decât după împlinirea ei (art. 1838 
C. civ.). Renunţarea poate fi expresă sau tacită. Renunţarea tacită trebuie să rezul- 
te dintr-un fapt neechivoc, care presupune delăsarea dreptului câştigat (art. 1839 
C. civ.). Cel care renunţă la efectele uzucapiunii trebuie să aibă capacitatea de a 
înstrăina (art. 1840 C. civ.). Cu toate acestea, art. 1843 C. civ. prevede că creditorii 
sau orice altă persoană interesată pot să invoce prescripția câştigată de debitorul 
lor, chiar dacă acesta a renunţat la ea. 


!'! A se vedea C.A. Timişoara, dec. civ. nr. 140/1996, în Dreptul nr. 11/1996, p. 125. A se 
iale de asemenea, C. Srărescu, C. BiRSAN, op. cit., p. 286. 
2 A se vedea I.C.C.J., s. civ. şi de propr. int., dec. nr. 356 din 13 ianuarie 2006, în Drep- 
tul ri 1/2007, p. 162. 

3 Privitor la aplicarea acestui principiu, Înalta Curte de Casaţie şi Justiție a decis că 
acțiunea în constatarea dobândirii dreptului de proprietate prin uzucapiune nu este o simplă 
acțiune în constatarea existenței sau a inexistenței unui drept, în sensul art. 111 tostul 
C. proc. civ. (art. 35 NCPC), ci o acţiune cu caracter complex, care se înfăţişează ca o veri- 
tabilă acțiune în realizare, deoarece hotărârea judecătorească pronunțată în materie are 
efect constitutiv de drepturi, chiar dacă retroactiv, posesorul devenind titular al dreptului de 
proprietate asupra bunului posedat în tot timpul prevăzut de lege. Aşa fiind, Înalta Curte a 
statuat în sensul că o astfel de hotărâre are un caracter mixt, deoarece întruneşte atât ele- 
mente declarative, cât şi elemente constitutive, efectele sale producându-se atât pentru tre- 
cut, dând eficienţă juridică unei situații anterioare, cât şi pentru viitor, ca mod de dobândire a 
dreptului de proprietate; a se vedea I.C.C.J., s. | civ., dec. nr. 7086 din 12 octombrie 2011, 
nepublicată. 

(*] A se vedea V. STOICA, op. cit., vol. II, p. 371. 

2.4. Uzucapiunea în regimul de carte funciară reglementat de Decretul-lege 
nr, 115/1938 


492. Precizare. În unele provincii ale ţării, anume Transilvania, Banat şi Buco- 
vina de Nord, unde s-au aplicat dispozițiile Decretului-lege nr. 115/1938 privitoare 
la publicitatea imobiliară bazată pe cartea funciară, uzucapiunea avea o reglemen- 
tare specială. 

Aşadar, în aceste teritorii nu se aplică dispoziţiile Codului civil privitoare la uzu- 
capiune, pe care le-am analizat până în prezent, ci cele cuprinse în Decretul-lege 
nr. 115/1938!'!, act normativ abrogat expres prin dispozițiile art. 230 lit. g) din Le- 
gea nr. 71/2011 privind punerea în aplicare a noului Cod civil. 


493. Cazurile de aplicare a uzucapiunii în regimul de carte funciară regle- 
mentat de Decretul-lege nr. 115/1938!”. Acest decret-lege reglementa două cazuri 
excepționale de dobândire a dreptului de proprietate prin uzucapiune, în art. 27-28. 

Un prim caz este acela în care s-au înscris, fără cauză legitimă, adică pe baza 
unui titlu nevalabil, drepturi reale ce pot fi dobândite prin uzucapiune. Acestea vor 
rămâne valabil dobândite, dacă titularul astfel înscris le-a posedat cu bună-cre- 
dință, potrivit legii, timp de 10 ani (art. 27). Acest caz se mai numeşte uzucapiune 
tabulară, pentru că, prin bună-credinţă şi stăpânirea pe timpul prevăzut de lege, 
posesorul deja înscris, dar fără un titlu valabil, îşi consolidează dreptul”. 

Al doilea caz este acela în care posesorul unui imobil pe care l-a posedat în 
condiţiile legii, timp de 20 de ani de la moartea titularului dreptului de proprietate 
înscris în cartea funciară, poate cere intabularea dreptului în favoarea sa, în te- 
meiul uzucapiunii (art. 28). Aceasta este o uzucapiune extratabulară, pentru că, 
abia după ce posesorul l-a stăpânit pe timpul cerut de lege după moartea proprie- 
tarului tabular, poate cere înscrierea dreptului pe numele său, deoarece a devenit 
el proprietar, prin uzucapiunel“. 


494. Cu privire la uzucapiunea în regim de carte funciară, este de reținut că în 
anul 1996 a fost adoptată Legea nr. 7/1996 a cadastrului şi a publicităţii imobi- 
liare!”, care a instituit cadastrul general naţional şi cărţile funciare pe întreg teri- 
toriul țării. Noua lege nu a mai preluat cazurile speciale de uzucapiune din sistemul 
cărţilor funciare reglementat de Decretul-lege nr. 115/1938 (art. 27-28, amintite mai 


1! Cu privire la uzucapiunea în sistemul cărților funciare, a se vedea L. Por, L.M. HAROSA, 
op. cit., p. 230-296; V. Sroica, op. cit., vol. II, p. 459 şi urm.; E CHELARU, op. cit., p. 318-319; 
O. UNGUREANU, C. MUNTEANU, 0p. cit. (2005), p. 406-409; a se vedea, de asemenea, privitor 
la conflictul de legi în timp în materia uzucapiunii în sistem de carte funciară, C. BiRSAN, Notă 
la decizia civilă nr. 423/1984 a Tribunalului județean Braşov, în R.R.D. nr. 10/1985, p. 59-62. 

Facem această precizare spre a nu se confunda acest sistem cu cel al cărților funciare 
instituit prin Legea nr. 7/1996 a cadastrului şi publicității imobiliare. A se vedea infra, nr. 553 
şi urm. 

1%! A se vedea L. Pop, op. cit. (2001), p. 237. 

1 Cu privire la aceste două categorii de uzucapiune în sistemul Decretului-lege 
nr. 115/1938, a se vedea C.S.J., s. civ., dec. nr. 1264/1993, în Dreptul nr. 7/1994, p. 96. 

'5l Publicată în M. Of. nr. 61 din 26 martie 1996, intrată în vigoare la data de 26 iunie 
1996. Legea a fost ulterior republicată în M. Of. nr. 201 din 3 martie 2006 şi în M. Of. nr. 83 
din 7 februarie 2013. 

sus). Aceasta înseamnă că, de la intrarea în vigoare a Legii nr. 7/1996, uzucapiu- 
nea a fost reglementată pe întreg teritoriul țării de dispoziţiile Codului civil]. 

Pe de altă parte, noua reglementare nu conţine nici norme tranzitorii privitoare 
la uzucapiune, ceea ce conduce la consecința luării în considerare a principiilor 
generale ale aplicării legii civile în timp. Drept urmare, dacă este vorba despre 
uzucapiuni începute şi împlinite, în acea parte a ţării în care se aplicau dispoziţiile 
Decretului-lege nr. 115/1938, înainte de intrarea în vigoare a Legii nr. 7/1996, ele 
şi-au produs efectele potrivit acelor dispoziții. Uzucapiunile începute şi neîmplinite 
încă urmează să Îşi producă efectele numai în conditiile şi în termenele prevăzute 
de Codul civil, deoarece legea veche nu supravieţuieşte decât dacă există dispozi- 
ţia expresă în acest sens în legea nouă, ceea ce nu este cazul pentru materia 
discutată. ; 

Cât priveşte uzucapiunile care au început după intrarea în vigoare a Legii 
nr. 7/1996 şi nu s-au încheiat până la 1 octombrie 2011, data intrării în vigoare a noului 
Cod civil, este limpede că au a fi guvernate de dispoziţiile Codului civil de la 186412. 


$3. Uzucapiunea în noul Cod civil 


495. Precizare. Felurile uzucapiunii. Am arătat mai sus că, şi în sistemul nou- 
lui Cod civil român, uzucapiunea este unul dintre efectele posesiei prelungite în 
timpul prescris de lege. De asemenea, am determinat domeniul ei de aplicare, prin 


("1 A se vedea L. Pop, L.M. HAROSA, op. cit., p. 296; în sens contrar, a se vedea o decizie 
a Curţii de Apel Timişoara, care, cenzurând, în mod greşit după părerea noastră, deciziile 
instanțelor inferioare, a reţinut că, în speță, cele două instanțe au considerat greşit că dispo- 
zițiiie Decretului-lege nr. 115/1938, ce reglementa uzucapiunea în regim de carte funciară în 
cazurile prevăzute de art. 27 şi art. 28, au fost abrogate odată cu intrarea în vigoare a Legii 
nr. 7/1996, lege care nu reglementează uzucapiunea ca mod de dobândire a dreptului de 
proprietate şi care permite aplicarea art. 1890 fostul C. civ., ce constituia dreptul comun în 
materie. 

Astfel, potrivit art. 72 alin. (2) din Legea nr. 7/1996 — devenit, după republicarea Legii 
nr. 7/1996 pe temeiul art. Ii din Titlul XII din Legea nr. 247/2005, art. 69 alin. (2), în prezent 
abrogat prin Legea nr. 71/2011 (n.n., C.B.) —, numai la finalizarea lucrărilor cadastrale şi a 
registrelor de publicitate imobiliară pentru întreg teritoriul administrativ al unui județ îşi în- 
cetează aplicabilitatea, între altele, şi Decretul-lege nr. 115/1938, iar potrivit alin. (3) al ace- 
luiaşi articol, după definitivarea cadastrului la nivelul întregii ţări, se abrogă, printre alte dis- 
poziții, şi Decretul-lege nr. 115/1938. 

Ca urmare, până la finalizarea lucrărilor cadastrale şi a registrelor de publicitate imo- 
biliară, Legea nr. 7/1996 care reglementează noile cărţi funciare, ce au, ca bază tehnică, 
cadastrul, nu se aplică, voința legiuitorului, exprimată expres prin dispoziţiile arătate, fiind de 
a amâna intrarea ei în vigoare, cu consecinţa aplicării în continuare şi în materia uzucapiunii 
a vechilor dispoziții ale Decretului-lege nr. 115/1938, în regiunile cu sistem de publicitate 
imobiliară bazat pe cărţi funciare; a se vedea C.A. Timişoara, s. civ., dec. nr. 1588/2002, în 
Dreptul nr. 3/2003, p. 236; în acelaşi sens, C.A. Braşov, s. civ., dec. nr. 792/R din 5 sep- 
tembrie 2002, în A. Rusu, Publicitatea imobiliară. Cărţile funciare. Practică judiciară, Ed. Ha- 
mangiu, Bucureşti, 2006, p. 277-278; soluția acestor curți de apel nesocoteşte însă dispoziţi- 
ile tranzitorii ale Legii nr. 7/1996, care prevăd aplicarea ei imediată, chiar în privința opera- 
țiunilor de publicitate imobiliară ce au a fi efectuate în vechile cărţi funciare [art. 39, fost 
art. 58, fost 60 alin. (1) din Legea nr. 7/1996, modificată şi republicată; a se vedea şi infra, 
nr. 553 şi urm.]; în acelaşi sens, a se vedea M. NicoLAE, op. cit., vol. |., p. 79 şi nota nr. 2. 

2) M. NICOLAE, op. cit. vol. |., p. 79. 

raportare la dispoziţiile constituționale, cele cuprinse în noul Cod civil, precum şi în 
raport de alte reglementări din unele acte normative speciale cu incidenţă în materie. 

Prin luarea în considerare a domeniului de aplicare a uzucapiunii şi a clasificării 
bunurilor în bunuri imobile şi bunuri mobile, noul Cod civil distinge între uzucapiu- 
nea imobiliară (art. 930-934) şi uzucapiunea mobiliară (art. 939). De asemenea, 
plecând de la însemnătatea deosebită a publicității dobândirii şi transmiterii dreptu- 
rilor reale principale în regimul de carte funciară, noua lege fundamentală civilă 
distinge, în privința uzucapiunii imobiliare, între uzucapiunea imobiliară extratabu- 
lară şi uzucapiunea imobiliară tabulară. 


| 3.1, Uzucapiunea imobiliară extratabulară 


496. Noţiune. Condiţii. Articotui-830NCCJ et+-denumire-margirratăuzuzapit- 
nea extratabutătă”, dispune, îeprimul-său alineat; că ă dreptul de proprietate asupra 
unui imobil! şi dezmembrămintele sale pot fi înscrise în cartea funciară, /A temeiul 
uzucapiunii, în folosul celui care l-a posedat timp de 10 ani, dacă; = ă 

a) proprietarul însctis în cartea fanciară a decedat ori, dacă acesta gra o per- 
soană juridică, şi-a încetat existența; 

b) a fast înscrisă în cartea. funciără declaraţia de renuntare la proprietate; 

__c) imobilul nu-era înscris în nicio carte f făficlară-—— 

Potrivit celui de-al doilea alineat al aceluiaşi text, în toate cazurile, uzucapantul 
poate dobândi dreptul numai dacă şi-a înregistrat cererea de înscriere în cartea 
funciară înainte ca o terță persoană să îşi fi înregistrat propria. cerere-de înscilără a _ 
dreptului în folosul său, pe bază un&i cauze legitime, în cursul ori chiar după împli- 
nirea termenului uzucapiunii!"!. 

După cum se poate observa, uzucapiunea reglementată de dispoziţiile art. 930 
NCC se numeşte extratabulară, deoarece ea poate opera în favoarea unei persoa- 
ne care nu era înscrisă în cartea funciară, în condiţiile prevăzute de acest text. În 
acelaşi timp, ea va opera împotriva proprietarului înscris în cartea funciară, dacă 
acesta este o persoană fizică decedată ori o persoană juridică a cărei existenţă a 
încetat, în condiţiile legii. Facem însă precizarea că uzufructul, uzul şi abitaţia, ca 
drepturi viagere, se sting prin moartea titularului, cu efectul „reîntregirii” dreptului de 
proprietate al nudului proprietar, ceea ce înseamnă că ele nu pot fi dobândite prin 
uzucapiune extratabulară. De asemenea, dreptul de proprietate ori dezmembră- 
mintele sale pot fi dobândite prin uzucapiune extratabulară dacă proprietarul ori 
titularul unui alt drept real principal a renuntat la dreptul său, iar declarația de re- 
nunţare, la rândul ei, a fost înscrisă ca atare în cartea funciară. Reamintim că, 
potrivit art. 889 NCC, o asemenea declaraţie de renunțare trebuie să îmbrace for- 
ma autentică notarială şi să fie înregistrată la biroul de cadastru şi publicitate 
imobiliară. 

Tot astfel, potrivit art. 930 alin. (2) NCC, atât în situaţia în care uzucapantul stă- 
pâneşte bunul ce aparține unei persoane care avea dreptul său înscris în cartea 
funciară, cât şi în situaţia în care acest drept nu era intabulat, el va dobândi dreptul 
real principal asupra acelui bun numai dacă şi-a înregistrat cererea de înscriere a 
dobândirii acelui drept prin uzucapiune în cartea funciară, dar mai înainte ca o terță 


Il Pentru o analiză detaliată în materie, a se vedea V. STOICA, Dreptul potestativ de uzu- 
capiune imobiliară extratabulară, în R.R.D.P. nr. 3/2013, p. 9 şi urm. 

persoană să îşi fi înregistrat propria cerere de înscriere a dreptului în folosul său, 
pe baza unui cauze legitime, în cursul ori după împlinirea termenului uzucapiunii. 

Cât priveşte condițiile dobândirii unui drept real principal prin _uzucapiunea _ 
extratabulară, acestea sunt următoarele;... 

a) posesia bunului să fi duratitimp.de.1Q.ani;.. 

b) această posesie să fie o posesie utilă, adică o posesie neviciată, deoarece, 
aşa cum am mai arătat, potrivit art. 922 alin. (1) NCC, numai o posesie utilă este 
aptă să producă efecte juridice, deci, implicit, să conducă la dobândirea dreptului 
real principal prin uzucapiunea extratabulară. Ca atare, posesia viciată ori detenţia 
precară nu poate avea ca efect dobândirea prin uzucapiune a dreptului de proprie- 
tate ori a altui drept real principal. De asemenea, nu se cere ca posesorul să fi fost 
de bună-credinţă; în egală măsură, pot dobândi un drept rea! principal prin uzuca- 
piunea extratabulară atât posesorul de bună-credinţă al unui bun, câf şi cel de rea- 
credință: ubi lex non distinguit, nec nos distinguere debemus (acolo unde legea nu 
distinge, nici interpretul nu trebuie să o facă). 

În sfârşit, este de observat micşorarea aproape drastică a termenului uzucapiu- 
nii făcută de legiuitor pentru uzucapiunea extratabulară la 710 ani. 

Pe baza celor expuse mai sus, putem defini uzucapiunea extratabulară ca fiind 
acel mod de dobândire a dreptului de proprietate privată ori a unui dezmembră- 
mânt al acestui drept asupra unui bun imobil prin exercitarea unei posesii utile 
asupra unui asemenea bun timp de 10 ani, în condițiile stabilite de lege. 


497. Necesitatea cererii de înscriere în cartea funciară a dobândirii dreptu- 
lui real principal prin uzucapiunea extratabulară. Aşa după cum am mai arătat, 
potrivit art. 887 alin. (1) NCC, drepturile reale principale pot fi dobândite fără în- 
scriere în cartea funciară atunci când acestea provin din moştenire, legală ori testa- 
mentară, din accesiune naturală, din vânzare silită în urma executării silite imobilia- 
re, din expropriere pentru cauză de utilitate publică, precum şi în alte cazuri expres 
prevăzute de lege; cum uzucapiunea nu este prevăzută printre acestea, înseamnă 
că dobândirea unui drept real principal prin uzucapiunea extratabulară, spre a-şi 
produce efectele, trebuie înscrisă în cartea funciară. 

Aşadar, nu este suficient ca, pentru a dobândi dreptul real principal prin uzuca- 
piunea extratabulară, uzucapantul să fi exercitat posesia utilă asupra bunului ce 
formează obiectul unui asemenea drept timp de 10 ani; e! trebuie să ceară înscrie- 
rea în cartea funciară a dobândirii acelui drept prin uzucapiunea extratabulară. Mai 
mult, am arătat că, potrivit art. 930 alin. (2) NCC, înregistrarea cererii uzucapantului 
trebuie să fie anterioară înregistrării unei cereri de înscriere făcute de o terță per- 
soană, pe baza unei cauze legitime. Asemenea terțe persoane interesate ar putea 
fi moştenitorii persoanei fizice decedate înscrise în cartea funciară ori succesorii 
persoanei juridice, la rându-i înscrisă ca titular a! dreptului real principal în discuţie 
în cartea funciară, dar care şi-a încetat existența, ori comuna, oraşul sau munici- 
piul, după caz, în cazul renunțării titularului înscris în cartea funciară la dreptul său 
prin declaraţie autentică notarială înregistrată la biroul de cadastru şi publicitate 
imobiliară, în condiţiile art. 889 NCC. În orice caz, în aceste situaţii, uzucapantul nu 
va putea dobândi dreptul real principal prin uzucapiune dacă înregistrarea cererii 
terței persoane interesate este anterioară cererii sale, chiar dacă se împlinise ter- 
menul de 10 ani prevăzut de art. 930 alin. (1) NCC în favoarea sa. 

498. Modul în care operează uzucapiunea extratabulară. Dobândirea dreptu- 
lui de proprietate privată ori a unui alt drept real principal! prin uzucapiune extra- 
tabulară nu operează de drept, adică în puterea legii. Pe acest plan este de reținut 
că, potrivit art. 2512 alin. (1) NCC, prescripția poate fi „opusă” (invocată) numai de 
cel în folosul căruia aceasta curge, cel de-al doilea alineat al aceluiaşi text arătând 
că instanța de judecată (organul de jurisdicție competent) nu poate aplica prescrip- 
ţia din oficiu. Suntem în prezența unor dispoziţii care îşi găsesc aplicarea nu numai 
în materia prescripţiei extinctive, ci, aşa cum prevede art. 934 NCC, şi privitor la 
prescripția achizitivă, respectiv uzucapiunea. 

Aşadar, dobândirea dreptului de proprietate privată ori a oricărui alt drept real 
principal dezmembrământ al acestuia de către posesorul bunului ce formează 
obiectul unui asemenea drept constituie o facultate pentru posesor. Că este aşa 
rezultă şi din dispoziţiile art. 930 alin. (1) NCC, care prevăd că dreptul de proprieta- 
te asupra unui imobil şi dezmembrămintele sale pot fi înscrise în cartea funciară, în 
situaţiile şi în condiţiile arătate. După cum s-a subliniat în literatura noastră juridică, 
uzucapiunea, ca mod de dobândire a drepturilor reale principale, nu se reduce la 
faptul juridic în sens restrâns al posesiei, ci, pentru ca efectul achizitiv al acesteia 
să se producă, „este necesar ca uzucapiunea să fie invocată de (către) persoana 
interesată, adică de uzucapant, în mod direct sau prin reprezentanți, inclusiv prin 
creditorii chirogratari"!!. Acestea sunt raţiunile pentru care s-a spus că uzucapiu- 
nea, „ca mod de dobândire a drepturilor reale principale, are o structură complexă, 
în care se reunesc faptul juridic în sens restrâns al posesiei, cu toate determinările 
cerute de lege, şi un act juridic unilateral, adică manifestarea de voință a celui inte- 
resat — uzucapant (n.n., C.B.) — de a dobândi un anumit drept real principal). Aşa 
fiind, aceasta înseamnă că uzucapantul are un adevărat drept de opţiune între a 
invoca dobândirea dreptului real principal imobiliar prin uzucapiune extratabulară 
ori a renunța la acest drept, chiar dacă îndeplineşte toate condițiile prevăzute de 
lege pentru a-l dobândi, mai exact, numai dacă îndeplineşte toate aceste condiții, 
poate renunţa la dreptul de a invoca dobândirea dreptului prin uzucapiune extrata- 
bulară, altfel nu are la ce să renunțe; o asemenea „renunţare” nu ar produce niciun 
efect juridic. În măsura în care uzucapantul îşi exercită opțiunea, dreptul la opțiune 
se stinge. 


499. Efectele uzucapiunii extratabulare. Două sunt efectele esențiale ale uzu- 
capiunii extratabularej 1 un efect achizitiv produs pentru posesorul care > dobândeşte, 
ca urmare a uzucapiunii, dreptul r&ăl principal imobiliar asupra bunului ce formează 
obiectul unui asemenea drept stăpânit în.condiţiile legiişi-un efect a III 
mentul proprietarului ori al titularului altui drept real. principal înscris în cartea __ 
funciară, care a renunțat prin declaraţie autentică notarială la dreptul său, al titu- 
larului dreptului real imobiliar neînscris. în cartea. funciară [art.-930 alin. (1) lit. c) 
NCC] ori în detrimentul moştenitorilor, respectiv al succesorilor persoanei juridice, 
ai proprietarului înscris în cartea funciară decedat sau care şi-a încetat existenţa. 


Numai că, pentru ca aceste efecte să se producă, este necesar ca posesorul să îşi 
fi înregistrat cererea de înscriere a dreptului real principal în cartea funciară. Aşa 


(!] A se vedea V. STOICA, op. cit. (2009), p. 351. 
12] jpidem. 

fiind, înseamnă că, spre deosebire de soluția reținută în sistemul fostului Cod civil, 
când se considera că la implinirea termenului prescripției achizitive posesorul 
dobândea dreptul de proprietate retroactiv, din momentul intrării în posesie, în 
prezent, în sistemul noului Cod civil, dată fiind cerința expresă a legii în sensul că 
uzucapantul dobândeşte dreptul real principal numai prin înregistrarea cererii sale 
de înscriere a dobândirii dreptului în cartea funciară, acest fapt conduce la concilu- 
zia că înscrierea are efect constitutiv de drepturi, posesorul-uzucapant nu mai 
dobândeşte dreptul real principal asupra bunului ce formează obiectul unui ase- 
menea drept în mod retroactiv, ci numai din momentul înscrierii dreptului său în 
cartea funciară; la acest moment se produc efectul achizitiv şi, implicit, şi cel 
extinctiv al uzucapiunii extratabulare!"I. 


3.2. Uzucapiunea imobiliară tabuiară 


500. Noţiune. Am văzut mai sus că uzucapiunea extratabulară operează în 
favoarea posesorului bunului ce formează obiectul unui drept real imobiliar care nu 
era înscris în cartea funciară. Dimpotrivă, în cazul uzucapiunii imobiliare tabulare, 
aceasta operează în favoarea unei persoane care este înscrisă în cartea funciară 


_ca îitular al unui drept real principal imobiliar, numai că înscrierea sa a fost făcută 


ă” 


fără 0 „cauză legitimă”, ceea ce face ca o asemenea înscriere să poată fi contesta- 

_tă de orice persoană interesată. Pentru a pune capăt unei astfel de incertitudini ju- 
ridice, preluând o reglementare ce era cuprinsă în fostul Decret-lege nr. 115/1938 
privitor la cărţile funciare, în prezent abrogat expres prin Legea nr. 71/2011, art. 931 
alin. (1) NCC dispune că drepturile celui care a fost înscris, fără cauză legitimă, în 
cartea funciară, ca proprietar al unui imobil ori ca titular al unui alt drept real, nu 
mai pot fi contestate când cel înscris cu bună-credință a posedat imobilul timp de 5 
ani după momentul înregistrării cererii sale de înscriere, dacă posesia sa a fost 
neviciată. De asemenea, art. 931 alin. (2) precizează că este suficient ca buna- 
credinţă a celui înscris în cartea funciară să existe la momentul înregistrării cererii 
de înscriere şi la momentul intrării în posesia bunului. 

Putem defini uzucapiunea tabulară ca fiind ace! mod de dobândire a unui drept 
real principal asupra unui bun imobil prin exercitarea, de către persoana înscrisă 
fără cauză legitimă ca titular al dreptului în cartea funciară, a unei posesii neviciate 
şi de bună-credinţă timp de 5 ani. 


501. Condiţii. Articolul 931 NCC prevede următoarele condiții care, odată înde- 
plinite, Vor conduce la dobândirea dreptului real principal imobiliar prin uzucapiu- 
nea tabulară?!: 

a) să existe înscrierea unui drept real imobiliar în cartea funciară, fără ca pentru 
_această î înscriere să fi existat o cauză legitimă; 


!] în același sens, a se vedea V. SroicA, op. cit. (2009), p. 374; C. DRĂGUŞIN, op. cit., 
p. La 172. 
1 Cu privire la aceste condiții, a se vedea: E. CHeLAnu, op. cit. (2012), p. 966; 
C. DRĂGUŞIN, 0p. cit., p. 173 şi urm.; E. ROȘIORU, Comentariu la art. 931, în Noul Cod civil. 
Comentarii, doctrină şi jurisprudență. Vol. 1. Art. 1-952, Ed. Hamangiu, Bucureşti, 2012, 
p. 1328 şi urm. 

b) cel înscris astfel să fi exercitat asupra bunului ce formează obiectul dreptului 
aa 


_real imobiliar o posesie utilă, adică neviciată şi-de-bună-credință; 
„_C) posesia sa să fi durat cel puţin 5 ani. 

Privitor la prima condiţie, problema care se pune este aceea de a se şti ce tre- 
buie să întelegem prin efectuarea înscrierii unui drept real imobiliar în cartea fun- 
ciară „fără cauză legitimă”. Această sintagmă reprezintă concretizarea ideii că în- 
scrierea dreptului în registrul de publicitate imobiliară s-a făcut pe baza unui titlu ce 
nu îndeplineşte condițiile de validitate prevăzute de lege”. 

În condiţiile stricte ale dobândirii drepturilor reale imobiliare, cu efect constitutiv, 
din momentul înscrierii titlului de dobândire în cartea funciară, titlul la care se referă 
art. 931 alin. (1) NCC nu poate fi decât o convenţie nevalidă, adică afectată de o 
cauză de nulitate, absolută ori relativă, existentă la momentul efectuării înscrierii 
dreptului în cartea funciară. 

Cel mai adesea vom fi în prezența unei cauze de nulitate absolută a actului. 
După cum s-a spusi?l, privitor la titlul lovit de nulitate relativă, acesta se consolidea- 
ză prin împlinirea termenului de 3 ani de drept comun al prescripției acțiunii în 
nulitate relativă (art. 2517 NCC), astfel că interesul celui înscris în cartea funciară 
pentru a invoca uzucapiunea tabulară ar putea exista numai dacă curgerea terme- 
nului de prescripţie extinctivă ar fi afectată de cauze de întrerupere ori de suspen- 
dare, astfel că termenul de 5 ani prevăzut de lege pentru această uzucapiune 
depăşeşte durata termenului de prescripţie extinctivă a invocării nulităţii relative a 
titlului pe baza căruia s-a făcut înscrierea dreptului în cartea funciară. 

Referitor la cea de-a doua condiție a uzucapiunii în discuţie, în privința calităților 
posesiei apte să conducă la dobândirea dreptului prin uzucapiune, nu există 
deosebiri față de cele arătate la examinarea uzucapiunii extratabulare; posesia 
trebuie să fie neviciată, adică o posesie utilă. Articolul 931 alin. (2) impune însă o 
calitate suplimentară acestei posesii, anume ca ea să fie de bună-credință; pose- 
sorul trebuie să ignore viciile de care suferă titlul pe baza căruia s-a făcut înscrie- 
rea dreptului în cartea funciară. Potrivit principiilor generale în materie, buna- 
credință a posesorului se prezumă. La ce moment trebuie să existe această bună- 
credință? Acelaşi text impune existența bunei-credințe, cumulativ, la două momen- 
te: atât la momentul înregistrării cererii de înscriere a dreptului în cartea funciară, 
cât şi la momentul intrării în posesie. Reaua-credinţă intervenită ulterior celor două 
momente nu mai poate pune în discuţie îndeplinirea acestei condiţii: ma/a fides 
superveniens non impedit usucapionem. 

Cât priveşte termenul uzucapiunii, acesta este de 5 ani de la momentul înregis- 
trării cererii de înscriere a dreptului în cartea funciară pe baza titlului nevalid, în 
condiţiile arătate. 


502. Efectele uzucapiunii tabulare. Efectul esenţial al uzucapiunii_tabulare 
este acela al validării cauzei nelegitime c care a afectat titlul pe baza căruia s-a făcut 


I'] Pentru o analiză detaliată a acestei uzucapiuni, a se vedea M. NICOLAE, Uzucapiunea 
tabulară în noul Cod civil. Aspecte de drept material şi de drept tranzitoriu (intertemporal), în 
De BAL nr. 38/2013, p. 13-47. 

2] A se vedea 1.0. Căuinescu, Comentariu, în FL.A. BAiAS, E. CHELARU, R. CONSTANTINO- 
VICI, |. MACOVEI (coord.), op. cit., p. 966. 

înscrierea dreptului real principal imobiliar în cartea funciară, iar momentul la care 
“operează această validare este certa care ă fost înregistrată cererea de înscriere a._. 

dreptului în cartea funciară, neavând a fi luată în considerare daia la care poseso- 

rul a intrat în stăpânirea bunului obiect a! dreptului astfel înscris! . Aşadar, privitor 

la uzucapiunea tabulară, nu se mai poate vorbi despre un efect extinctiv şi un efect 
achizitiv al acesteia; temeiul dobândirii dreptului real imobiliar va fi chiar titlul 
nevalid care a fost deja înscris în cartea funciară, iar momentul dobândirii acestui 
drept va fi cel al înregistrării cererii de înscriere a titlului pe baza căruia el a fost 
dobândit“. 


3.3. Dispoziţii comune aplicabile uzucapiunii imobiliare extratabulare şi celei 
tabulare 


503. Curgerea termenului uzucapiunii. Potrivit art. 932 alin. (1) NCC, care are 
această denumire marginală, în cazurile prevăzute la art. 930 alin. (1) lit. a) şi b), 
„termenul de 10 ani al uzucapiunii nu va începe să curgă înainte de data decesului 

—parsaanei fizică Gr ari, după caz, â incetării existenței juridice a titularului dreptului 
înscris în cartea funciară, respectiv înainte de data înscrierii declaraţiei autentice 
notariale de rer renunțare Ta Proprietate, chiar dacă intrarea în posesie s-a produs la o 
dată anterioară. Practic, aceste dispoziții determină momentul începerii curgerii 
termenului de 10 ani al posesiei apte să conducă la dobândirea dreptului real imo- 
biliar prin uzucapiunea extratabulară, prin raportare la situaţiile şi condiţiile în care 
aceasta operează, cu distincțiile prevăzute de lege. 

Astfel, dacă este vorba despre uzucapiunea extratabulară care poate fi invocată 
de posesor în ipoteza decesului proprietarului înscris în cartea funciară ori a în- 
cetării existenţei persoanei juridice înscrise cu acelaşi titlu în registrul de publicitate 
imobiliară, termenul de 10 ani începe să curgă de la momentul decesului persoanei 
fizice, respectiv a! încetării existenței persoanei juridice, chiar dacă posesia exer- 
citată de cel ce urmează a dobândi dreptul de proprietate ori un dezmembrământ 
al acestuia a început înainte de producerea acestor evenimente [art. 930 alin. (1) 
lit. a)]. În ipoteza renunțării titularului înscris în cartea funciară la dreptul său 
(art. 930 alin. (1) lit. b)),_termenul de 10 ani urmează.a.fi.calculat din momentul... 
înscrierii în cartea funciară a declaraţiei autentice notariale .de.renunţare, cu Con-_ 
____diţia ca și posesia uzucapăntului e extratabular să fi început cel puţin la. acel MO- 

—__ment Cât priveşte ipoteza proprietarului ori titularului dreptului real imobiliar dez-” 
membrământ al proprietăţii neînscris în cartea funciară, termenul de 10 ani începe 
să curgă din momentul în care posesorul a intrat în posesia bunului obiect al 
dreptului real principal imobiliar în discuție. 

Pentru uzucapiunea tabulară, determinarea momentului la care începe să curgă 
termenul de 5 ani necesar a o face să opereze este mult mai simplă; acesta va 
începe să curgă după momentul înregistrării cererii de înscriere făcute de către cel 
ce şi-a înscris dreptul fără cauză legitimă [art. 931 alin. (1) NCC]. 

În sfârşit, art. 932 dispune că viciile posesiei suspendă uzucapiunea, ceea ce în- 
seamnă că, atât în privința uzucapiunii extratabulare, cât şi a celei tabulare, din mo- 


!'! /dem, p. 967. 
(2! Privitor la unele distincţii în această materie, a se vedea C. DRĂGUŞIN, 0p. Cit., p. 183 şi 
urm. 

ment ce numai exercitarea unei posesii utile, neviciate este aptă să determine pro- 
ducerea efectelor acestor moduri de dobândire a unui drept real principal imobiliar, 
perioada în care posesia necesară dobândirii dreptului este afectată de vreunul 
dintre viciile sale nu va putea fi luată în considerare. Această suspendare priveşte 
însă numai viciile relative ale posesiei, anume clandestinitatea şi violența. Dimpotri- 
vă, viciul discontinuități, ce constă în exercitarea posesiei cu intermitențe anormale 
(art. 923 NCC), va suspenda întotdeauna curgerea termenului uzucapiunii. 


504. Joncţiunea posesiilor. Atunci când se vorbeşte despre joncțiunea posesi- 
ilor, se are în vedere eventuala unire a două posesii: cea a autorului posesorului 
actual cu posesia exercitată de cel din urmă. Pe acest plan, art. 933 alin. (1) NCC 
dispune că fiecare posesor este considerat că începe în persoana sa o nouă 
posesie, indiferent dacă transmisiunea bunului de la un posesor la celălalt s-a făcut 
printr-o transmisiune universală ori printr-o transmisiune cu titlu particular. 

Însă art. 933 alin. (2) prevede totuşi că, pentru a invoca uzucapiunea, posesorul 
actual poate să unească propria sa posesie cu cea exercitată de autorul său. 
Aceasta înseamnă că, în materia pusă în discuție, noul Cod civil a păstrat concep- 
ţia fostului Cod civil potrivit cu care în privința uzucapiunii poate opera joncțiunea 
(unirea) între posesia exercitată de uzucapant cu cea pe care a exercitat-o autorul 
său. 

Din moment ce art. 933 alin. (2) NCC dispune că, pentru a invoca uzucapiunea, 
posesorul actual poate uni posesia sa cu cea exercitată de autorul său, înseamnă 
că, aşa cum prevedea şi art. 1860 fostul C. civ., joncțiunea posesiilor este facultati- 
vă, posesorul actual are a alege între a începe o nouă posesie, cu calitățile sale 
proprii, ori a continua posesia exercitată privitor la acelaşi bun de către autorul său, 
aceasta, la rându-i, cu aceleaşi calități ce îi erau proprii. În această din urmă situa- 
ție, posesorul actual va adăuga /a durata posesiei sale durata posesiei exercitate 
de autorul său, indiferent dacă este vorba despre uzucapiunea tabulară ori de uzu- 
capiunea extratabulară. Este limpede însă că joncţiunea poate opera între două 
sau mai multe posesii, nicicum între o posesie şi o detenţie precară. De asemenea, 
cel care invocă joncţiunea trebuie să fie succesor în drepturi al autorului său. 

Cât priveşte interesele care pot determina invocarea de către posesorul actual 
a joncţiunii posesiei sale cu cea a autorului său şi situațiile ce se pot ivi în practică 
pornind de la termenele necesare împlinirii uzucapiunii extratabulare şi a celei ta- 
bulare, precum şi de la natura şi calităţile posesiilor care se unesc, rămân pe deplin 
valabile cele arătate mai sus în privinţa joncțiunii posesiilor în sistemul fostului Cod 
civil, inclusiv practica judecătorească acolo arătată!!!. 


505. Alte dispoziții aplicabile celor două uzucapiuni. Articolul 934 NCC con- 
ține o prevedere de trimitere, potrivit cu care toate reglementările noului Cod civil 
privitoare la uzucapiunea extratabulară şi la cea tabulară au a fi completate, în mod 
corespunzător, cu cele privitoare la prescripția extinctivă; sau, altfel spus, dispoziţi- 
ile legale privitoare la prescripția achizitivă (uzucapiunea) se întregesc cu cele care 
guvernează prescripția extinctivă, stabilindu-se astfel ceea ce apare ca fiind „nu- 


'] A se vedea supra, nr. 488 şi urm. 

mitor comun” şi de esența celor două prescripţii, anume curgerea timpului, luarea 
în considerare a factorului timp, chiar dacă efectele lor sunt diametral opuse. 

Am văzut că art. 930-933 NCC reglementează aspectele de fond privitoare la 
uzucapiune, inclusiv cele care determină termenele uzucapiunii şi modul de calcul 
al acestora. De aceea, în esenţă, trimiterea făcută de art. 934 NCC are în vedere 
suspendarea (art. 2532-2536 NCC) şi întreruperea (art. 2537-2543 NCC) prescrip- 
ției extinctive, aceste texte urmând a fi aplicate în mod corespunzător şi în privința 
suspendării şi întreruperii prescripţiei achizitive (uzucapiunii). 

Singura observaţie pe care o facem este aceea că, spre deosebire de fosta 
lege fundamentală civilă, noul Cod civil nu mai reglementează ceea ce în fostul 
Cod civil constituia întreruperea naturală a uzucapiuniil'!. Rațiunea lipsei unei ase- 
menea reglementări în noul Cod civil este foarte simplă: cauzele de întrerupere 
naturală din fostul Cod civil au devenit, în concepţia noului cod, cauze de încetare 
a posesiei, respectiv: trecerea bunului în proprietate publică, ceea ce semnifică 
faptul că el a devenit imprescriptibil prin lege, şi deposedarea, adică lipsirea pose- 
sorului de un lucru mai mult de un an (art. 921 lit. e) şi 9)]. De asemenea, nu tre- 
buie să pierdem din vedere nici dispoziţiile art. 929 NCC, potrivit cu care nu pot fi 
uzucapate bunurile care, înainte ori după intrarea în posesie, au fost declarate de 
lege ca fiind inalienabile. 


3.4. Uzucapiunea bunurilor mobile 


506. Domeniu de aplicare. Aşa după cum vom arăta în secțiunea următoare a 
acestui capitol, în condiţiile prevăzute de art. 937 NCC, posesorul de bună-credință 
al unui bun mobil corporai pe care l-a dobândit printr-un act translativ de proprieta- 
te cu titlu oneros, încheiat cu o altă persoană decât cu adevăratul proprietar, do- 
bândeşte, prin simplul fapt al posesiei, dreptul de proprietate asupra acelui bun. În 
măsura în care nu sunt întrunite condițiile prevăzute de acest text, pentru că, bună- 
oară, posesorul este de rea-credință, adică ştie că a „tratat dobândirea bunului cu 
un neproprietar, el poate dobândi totuşi proprietatea acelui bun mobil prin uzucapi- 
une. Într-adevăr, potrivit art. 939 NCC, acela care posedă bunul altuia timp de 10 
ani, în alte condiții decât cele care permit dobândirea proprietății bunului prin pose- 
sie de bună-credință, poate dobândi dreptul de proprietate asupra acelui bun prin 
uzucapiune. Textul reglementează pentru prima dată posibilitatea dobândirii pro- 
prietății unui bun mobil prin uzucapiune, soluție susținută în literatura de specia- 
litate şi în sistemul fostului Cod civil. 


507. Condiţii. Dobândirea dreptului de Rapa oale asupra unui bun mobil prin 
uzucapiune presupune îndeplinirea a două condiții a 
__a). posesia exercitată de-posesor-să-fie-utilă; adică „Deviciată;.— 
_b) posesorul să stăpânească-bunul- în tot-timpul-prevăzut de lege, anume 10 
ani. 
Privitor la modul în care operează aceste condiţii, trebuie să avem în vedere 
faptul că art. 939 prevede în partea sa finală că, şi în privința uzucapiunii mobiliare, 


au a fi aplicate dispozițiile din materia uzucapiunii imobiliare privitoare la suspenaa- 


1 A se vedea supra, nr. 482 şi urm. 
(2] A se vedea C. BiRSAN, 0p. cit. (2008), p. 317; |.O. CĂLINESCU, 0p. cit. (2012), p. 978. 

rea cursului uzucapiunii pe timpul existenţei unui viciu al posesiei [art. 932 alin. (2)], 
joncțiunea posesiilor (art. 933) şi „întregirea” reglementărilor în materie cu cele pri- 
vitoare la prescripția extinctivă (art. 934). 

Ca atare, o posesie exercitată cu violenţă ori clandestină nu va fi aptă să ducă 
la dobândirea prin uzucapiune a dreptului de proprietate asupra bunului mobil 
astfel stăpânit, în timp ce discontinuitatea va conduce la întreruperea uzucapiunii, 
acesta fiind, aşa după cum am mai arătat, un viciu absolut al posesiei. În orice caz, 
regularitatea, adică inexistenţa viciilor posesiei, se prezumă. 

Cât priveşte durata posesiei, aceasta este de 70 ani, indiferent dacă posesorul 
este de bună sau de rea-credință. Trimiterea expresă făcută de art. 939 NCC la 
art. 933 privitor la joncțiunea posesiilor semnifică posibilitatea pentru posesorul 
actual al bunului mobil corporal ca, spre a ajunge la împlinirea termenului uzuca- 
piunii, să unească posesia sa cu cea exercitată de autorul său, în aceleaşi condiții 
în care aceasta operează şi în privința uzucapiunii imobiliare; invocarea jonctțiunii 
posesiilor rămâne o facultate pentru posesorul actual al bunului mobil corporal, în 
vederea dobândirii dreptului de proprietate asupra acelui bun prin uzucapiune. 

De asemenea, din moment ce art. 939 NCC dispune că dispoziţiile art. 934 din 
acelaşi cod au a fi aplicate în mod corespunzător şi în materia uzucapiunii mobilia- 
re, aceasta înseamnă că nici uzucapiunea în discuție nu operează de plin drept, ci 
posesorul trebuie să o invoce spre a dobândi dreptul de proprietate asupra bunului 
posedat pe timpul şi în condiţiile prevăzute de lege, invocarea ei fiind o facultate 
pentru posesor. Tot astfel, cauzele de întrerupere şi de suspendare a prescripției 
extinctive urmează a-şi găsi aplicare, în mod corespunzător, şi privitor la uzucapiu- 
nea mobiliară. 


508. Efectele uzucapiunii mobiliare. Efectul esențial al uzucapiunii în discuție 
este acela al dobândirii dreptului de proprietate asupra bunului mobi! stăpânit da 
posesor timp-de 10 ani, în condițiile legii Problema care se pune totuşi este aceea 
de a se şti la ce moment va fi “dobândit acest drept în temeiul uzucapiunii mobiliare. 
Am văzut mai sus că, în privința uzucapiunii imobiliare, necesitatea publicităţii 
transmisiunii şi a dobândirii drepturilor reale principale asupra bunurilor imobile pe 
baza cărților funciare, precum şi efectul constitutiv de drepturi al înscrierilor în car- 
tea funciară au determinat luarea în considerare, prin voinţa legiuitorului, în situația 
uzucapiunii extratabulare, ori pe cale de interpretare, în ipoteza uzucapiunii tabu- 
lare, ca moment al dobândirii dreptului real principa! asupra bunului uzucapat cel la 
care uzucapantul şi-a înscris dreptul astfel dobândit în cartea funciară. Din acest 
punct de vedere, situația bunurilor mobile este total diferită; pentru aceste bunuri, 
legea nu reglementează nicio modalitate de realizare a unei publicități formale a 
circulaţiei lor juridice. Aşa după cum se afirmă adeseori, publicitatea dobândirii unui 
bun mobil este realizată prin însăşi stăpânirea acelui bun. De altfel, art. 935 NCC dis- 
pune că oricine se află la un moment dat în posesia unui bun mobil este prezumat că 
are un titlu de dobândire a dreptului de proprietate asupra bunului respectiv. 

Şi atunci, care va fi momentul la care se dobândeşte dreptul de proprietate prin 
uzucapiunea mobiliară? Două momente pot fi luate în considerare: momentul 
intrării în posesia bunului de către uzucapant ori momentul împlinirii termenului po- 
sesiei de 10 ani, exercitată în condiţiile legii. Nu există nicio dispoziţie în noul Cod 
civil de natură a indica vreo preferință a legiuitorului privitoare la determinarea 

acestui moment. În ceea ce ne priveşte, considerăm că în situația discutată se 
impune a se recunoaşte caracterul retroactiv al dobândirii dreptului de proprietate 
asupra unui bun mobil prin uzucapiune, astfel că momentul la care acest drept a 
fost dobândit urmează a fi momentul la care uzucapantul a intrat în posesia bunului 
uzucapaf!l, cel puţin pentru două argumente. Un prim argument credem că este 
acela ce poate fi desprins din dispozițiile art. 935 NCC, text care poate fi considerat 
că asigură o adevărată publicitate posesiei bunurilor mobile, publicitate bazată pe 
prezumția de validitate a titlului cu care posesorul stăpâneşte un bun mobil. Un al 
doilea argument poate fi cel care constă în luarea în considerare a principiului 
echităţii: adevăratul proprietar s-a dezinteresat de bun timp de cel puțin 10 ani, 
perioadă în care acesta a fost pus în valoare de către posesor. De aceea, firesc 
pare a fi să i se recunoască acestuia însăşi calitatea de proprietar, în mod retroac- 
tiv, din momentul în care a intrat în posesia acelui bun. 


Secţiunea a 4-a. Dobândirea proprietăţii bunurilor 
mobile prin posesia de bună-credință 


$1. Consideraţii generale 


509. Precizări preliminare. În toate societăţile moderne, circulaţia juridică a 
bunurilor mobile este, adeseori, deosebit de rapidă, astfel că ea se realizează în 
condiţii care nu presupun, de regulă, impunerea unei publicităţi speciale a moduri- 
lor de dobândire ori de transmitere a drepturilor reale principale, de cele mai multe 
ori a dreptului de proprietate, asupra acestor bunuri. Aşa cum arătam şi mai sus, în 
principiu, cea mai adecvată publicitate a dobândirii dreptului de proprietate a unui 
bun mobil este dată de însăşi posesia bunului. La rândul lor, legile fundamentale 
civile adoptate de statele în curs de modernizare în secolul al XIX-lea şi la începu- 
tul secolului XX au trebuit să țină seama de aceste realități economice, astfel că 
ele conțin norme de drept mai mult sau mai puţin în concordanță cu aceste realități. 
Astfel, primul cod civil european modern - Codul civil francez de la 1804 — care, 
după cum se ştie, a servit apoi ca model pentru codurile civile adoptate de multe 
state, printre care şi România, dispune în art. 2276 alin. (1) [fost art. 2279 alin. (1)), 
text rămas nemodificat pe conținutul său până în zilele noastre, că en fait de 
meubles, possession vaut titre [în materia bunurilor mobile posesia valorează titlu 
(de proprietate)]. La rândul său, fostul Cod civil român dispunea, oarecum impro- 
priu, că „lucrurile mişcătoare se prescriu prin faptul posesiunii lor, fără să fie 
trebuință de vreo curgere de timp”. 

Trebuie spus că, în sistemul fostului Cod civil, dispoziţiile cuprinse în acest text 
erau analizate în legătură cu acțiunea în revendicarea bunurilor mobile. Se arăta 
că, în anumite condiții, prevăzute de art. 1909 alin. (1) C. civ., avea a fi creată în 
favoarea posesorului bunului mobil o prezumție absolută — iuris et de iure — de 
proprietate. 

Modul în care se considera a fi reglementată dovada proprietăţii în materia bu- 
nurilor mobile făcea ca, practic, revendicarea acestora de către cel care se pretin- 


!'] în acelaşi sens, a se vedea C. DRĂGUȘIN, op. Cit., p. 229-230. 

dea proprietar să fi fost aproape cu neputinţă, reținându-se că regula pe care o 
formula art. 1909 fostul C. civ. era aceea că, în materia bunurilor mobile, posesiu- 
nea de bună-credință valora titlu de proprietate!!. Aceasta înseamnă că, în fața 
unei astfel de posesiuni, cel care se pretindea proprietar şi invoca chiar unele 
probe în acest sens trebuia să se încline. 

Termenii în care art. 1909 fostul C. civ. exprima regula menționată nu erau, 
desigur, în afara oricăror obiecții. După cum se exprima acest articol în alineatul 
prim, „lucrurile mişcătoare se prescriu prin faptul posesiunii lor, fără să fie trebuință 
de vreo curgere de timp”. Textul era, în mod evident, contradictoriu: pe de o parte, 
vorbea de dobândirea proprietăţii prin prescripţie a bunului posedat — prescripţie a 
cărei esență este curgerea timpului —, iar, pe de altă parte, arăta că această pres- 
cripție se realiza fără nicio curgere de timp. În realitate, se spunea că art. 1909 
fostul C. civ. era de natură să confere posesiunii în materia bunurilor mişcătoare o 
tărie probatorie cu totul specială, considerându-se că simplul fapt al posesiei echi- 
vala cu un adevărat titlu de proprietate asupra bunului mobil, nicio altă probă ne- 
fiind în stare să înlăture această dovadă. 

Aşa fiind, se arăta că, spre deosebire de revendicarea bunurilor imobile, unde 
posesia instituia numai o simplă prezumție relativă de proprietate, ce putea fi 
răsturnată prin proba contrară, tăria deosebită dată posesiei de bunuri mobile, 
care, după unii autori, constituia o prezumție absolută — iuris et de iure — de pro- 
prietate, făcea ca, în cele mai multe cazuri, revendicarea bunurilor mobile să fi fost 
aproape imposibilă. 


510. Dobândirea proprietăţii bunurilor mobile prin posesia de bună-cre- 
dință în noul Cod civil. Articolul 928, situat în prima secţiune a Capitolului ll 
consacrat efectelor posesiei din Titlul VIII „Posesia” al Cărții a IIl-a a noului Cod 
civil „Despre bunuri”, secțiune ce conţine dispoziţii generale privitoare la efectele 
posesiei, dispune că, în condiţiile reglementate în întregul capitol, posesorul poate 
dobândi proprietatea asupra bunului posedat sau, după caz, asupra fructelor pro- 
duse de acesta. Denumirea marginală — „Uzucapiunea şi dobândirea fructelor” — 
nu este riguros exactă, deoarece nu corespunde conţinutului acestui text, care face 
mențiunea despre faptul că „posesorul poate dobândi proprietatea bunului pose- 
dat”. Desigur, am văzut mai sus că, într-adevăr, acelaşi capitol reglementează do- 
bândirea dreptului de proprietate prin uzucapiunea imobiliară şi prin uzucapiunea 
mobiliară, ca efect al posesiei. Totuşi, Secțiunea a 3-a a aceluiaşi capitol referitor 
la efectele posesiei conţine reglementări privitoare la dobândirea proprietății bunu- 
rilor mobile prin posesia de bună-credinţă. 

Dacă este în afara oricărei îndoieli că dobândirea proprietăţii unui bun mobil 
prin posesia de bună-credinţă este unul dintre efectele posesiei, aceasta nu are 
nicio legătură cu uzucapiunea; în condiţiile prevăzute de lege, un asemenea pose- 
sor devine proprietar al bunului stăpânit în această calitate prin simplul fapt al po- 
sesiei, aşa cum se exprima art. 1909 alin. (1) fostul C. civ., „fără să fie trebuință de 


!! Menţionăm că, în literatura noastră juridică, art. 1909-1910 au fost analizate şi sub 
regimul fostului Cod civil ca un mod de dobândire a drepturilor reale prin exercitarea 
posesiei de bună-credinţă asupra bunurilor mobile; pe larg, a se vedea V. SToicA, op. cit., 
vol. II, p. 493 şi urm. 

vreo curgere de timp”, „trebuință” absolut necesară în privința uzucapiunii, oricare 
ar fi formele acesteia. De altfel, mult mai exact, în enumerarea modurilor de dobân- 
dire a dreptului de proprietate privată cuprinsă în art. 557 alin. (1) NCC, este men- 
ționată şi dobândirea dreptului de proprietate ca efect al posesiei de bună-credință 
a bunurilor mobile. 

Înainte de a analiza condiţiile în care se dobândeşte dreptul de proprietate asu- 
pra unui bun mobil corporal prin posesia de bună-credinţă, trebuie să ne oprim 
asupra a două texte din secțiunea ce îi este consacrată, care conţin dispoziții 
aplicabile materiei posesiei acestor bunuri în general. Avem în vedere prevederile 
art. 935 NCC, prin care se instituie o prezumție de titlu de proprietate în materie, şi 
cele ale art. 936, ce dau efect de opozabilitate față de terți posesiei de bună-cre- 
dinţă a unui bun mobil. 


511. Prezumția de titlu de proprietate în favoarea posesorului. Am arătat că 
unul dintre efectele posesiei este acela că ea prezumă proprietatea. De asemenea, 
am văzut importanţa pe care o are această prezumție în privința acțiunii în revendi- 
care, în cadrul căreia posesorul are calitatea de pârât, iar cel ce se pretinde pro- 
prietar are calitatea de reclamant, urmând a încerca să dovedească primul existen- 
ța dreptului său de proprietate, această prezumție găsindu-şi cel mai adesea 
aplicarea în privința revendicării bunurilor mobile şi a celor imobile neînscrise în 
cartea funciară. Reamintim că, potrivit art. 919 alin. (1) NCC, până la proba con- 
trară, acela care stăpâneşte un bun este prezumat a fi posesorul său. Mergând mai 
departe în privinţa situaţiei juridice în care se găseşte posesorul unui bun raportat 
la modul în care acesta l-a dobândit, art. 935 NCC dispune că oricine se află la un 
moment dat în posesia unui bun mobil este prezumat că are un titlu de dobândire a 
dreptului de proprietate asupra bunului. Premisa de la care porneşte această 
dispoziție legală este cea pe care am mai arătat-o: circulația mult mai rapidă a bu- 
nurilor mobile, la care se adaugă împrejurarea că, cel mai adesea, cu precădere în 
raporturile între particulari, transmisiunile mobiliare nu sunt însoțite de redactarea 
unor înscrisuri care să consemneze şi să probeze actul juridic — negotium iuris — 
care a stat la baza unei astfel de transmisiuni. Aceasta înseamnă că, în situaţia 
unui conflict între posesorul unui bun mobil şi o altă persoană care pretinde că este 
proprietarul acelui bun, legiuitorul a instituit o prezumție de existență a titlului de 
dobândire a bunului în favoarea posesorului care îl stăpâneşte în această calitate. 

Prezumția prevăzută de art. 935 este o prezumție legală relativă a existenţei 
titlului, care poate fi răsturnată prin dovada contrară, pe care însă va trebui să o 
facă cel ce contestă atât posesia, cât şi existența titlului posesorului; acesta ar 
urma să probeze fie că acela ce se pretinde posesor este, în realitate, un detentor 
precar, fie că acesta nu are un titlu care să justifice posesia, producând el un titlu 
care să îi ateste propriul său drept asupra bunului în dispută, fie să dovedească 
faptul că posesia celui ce deține bunul este afectată de unul dintre viciile posesiei. 
Aşadar, prezumția existenţei unui titlu de proprietate asupra bunului posedat, 
instituită în favoarea celui ce „se află la un moment dat în posesia unui bun mobi?”, 
operează numai în favoarea unui posesor, nu şi în favoarea unui detentor precar, 
ținut de obligația de restituire a bunului către cel de la care îl deţine. 

De asemenea, posesia celui care beneficiază de prezumția în discuție trebuie 
să fie reală, adică acesta să stăpânească singur bunul, nu corpore alieno, prin 
intermediul unei alte persoane, iar posesia să fie utilă, neafectată de vreun viciul”). 


512. Opozabilitatea față de terți a posesiei de bună-credință a unui bun 
mobil. Potrivit art. 936 NCC, cu excepția cazurilor prevăzute de lege, posesia de 
bună-credinţă a unui bun mobil asigură opozabilitatea faţă de terţi a actelor juridice 
constitutive sau translative de drepturi reale privind acel bun. Raportând dispozițiile 
acestui text la cele cuprinse în art. 919 alin. (1), preluând din acesta numai aplica- 
ţia sa în materie mobiliară, şi art. 935 NCC, putem reține următoarele: 

__ a) până la proba contrară, cel ce stăpâneşte un bun. mobil este prezumat pose-__ 
__sorul acestuia; 
——b) oricine se află la un moment dat în posesia unui bun. mobil este e prezumat că. 
_are.unctitiu-de-dobândire a dreptului de proprietate asupra acelui-bun— 

c) cu excepţia acelor situații prevăzute de lege, exercitarea unei posesii de bu-__ 
nă-credință asupra unui bun mobil este _de natură să asigure însăşi £ opozabilitatea_— 
față „de terți a actelor juridice constitutive ori translative de drepturi re reale asupra 


_ acelui«hun- Asigurarea opozăbilltății față-de terți a unor âsemenea acte juridice 
privitoare la bunurile mobile are ca fundament tot circulația mai rapidă a acestor 
bunuri şi faptul că transmiterea ori dobândirea de drepturi reale asupra lor nu este 
supusă unor formalități deosebite de publicitate, cu anumite excepții, cum ar fi na- 
vele ori aeronavele cu privire la care există registre speciale de evidenţă a circula- 
ției lor. 

Principiul înscris în art. 936 NCC îşi va găsi aplicarea ori de câte ori proprietarul 
unui bun mobil îl înstrăinează succesiv către mai multe persoane, punând-o în 
posesie pe una dintre ele. Nu discutăm, într-o asemenea situație, nici „calităţile” 
morale ale celui ce procedează astfel şi nici raporturile juridice care se nasc între 
înstrăinător şi dobânditorii succesivi, cu excepţia celui pus în posesie. Interesează 
faptul că, prin aplicarea dispoziţiilor art. 936, dintre dobânditorii succesivi, cel care 
a fost pus în posesie va face opozabilă dobândirea dreptului de proprietate sau a 
oricărui drept real privitor la un bun mobil față de terţi, categorie care include, de 
această dată, şi pe ceilalți dobânditori subsecvenţi ai aceluiaşi bun, cu condiția ca 
cel pus în posesie să fi fost de bună-credință. Poziţia sa este întărită de faptul că, 
potrivit art. 14 alin. (2) NCC, buna sa credință se prezumă până la proba contrară, 
care însă trebuie făcută de cel ce contestă această calitate a posesiei opozabile 
terţilor. Posesia astfel opozabilă trebuie să fie reală, neexercitată corpore alieno? 
şi neviciată. 


$2. Condiţiile dobândirii dreptului de proprietate asupra bunurilor 
mobile prin posesia de bună-credinţă 


513. Sediul materiei. Dacă art. 1909 alin. (1) fostul C. civ. dispunea că lucrurile 
mişcătoare se „prescriau” prin faptul posesiunii lor, fără a mai fi nevoie de vreo 
„curgere de timp”, lăsând astfel pe seama doctrinei şi jurisprudenţei să determine 


('] A se vedea V. STOICA, op. cit. (2009), p. 378. 
(2! dem, p. 379. 

condiţiile în care se producea efectul energic al acestui text ce consta, odată aces- 
tea îndeplinite, în dobândirea dreptului de proprietate asupra bunului „mişcător” de 
către posesorul său, dispoziția corespunzătoare din noul Cod civil este, în principiu, 
mult mai clară şi mai precisă, fiind de natură, credem, să faciliteze sarcina judecă- 
torului chemat să îl aplice. 

Potrivit art. 937 alin. (1) NCC, „persoana care, cu bună-credinţă, încheie cu un 
neproprietar un act translativ de proprietate cu titlu oneros având ca obiect un bun 
mobil devine proprietarul acelui bun din momentul luării sale în posesie efectivă”. 
Observăm că acest text este „departe” atât față de imprecizia art. 1909 alin. (1) 
fostul C. civ., cât şi de „laconismul” dispoziţiei ce i-ar putea fi considerată corespun- 
zătoare din art. 2276 alin. (1) C. civ. francez: en fait de meubles, possession vaut 
titre. 

Din redactarea textului în discuţie, delimitarea condiţiilor în care poate fi dobân- 
dit dreptul de proprietate asupra unui bun mobil presupune analiza următoarelor 
probleme: 

a) cine poate invoca în favoarea sa dispoziţiiie acestui text; 

b) la ce bunuri mobile îşi găseşte aplicare; 

c) care sunt calitățile posesiei de natură a conduce, prin ea însăşi, la dobândi- 
rea dreptului de proprietate asupra bunului mobil posedat. 


514. Cine poate invoca în favoarea sa dispoziţiile art. 937 alin. (1) NCC. 
Problema care se pune este aceea de a se şti cine este „persoana” care devine 
proprietarul unui bun mobil chiar din momentul în care a intrat în posesia acestuia, 
în urma încheierii unui act translativ de proprietate cu titlu oneros cu un nepro- 
prietar. Cum a ajuns bunul în mâna acestui „neproprietar”? În realitate, această 
„persoană” este un terț dobânditor care, cu bună-credinţă, dobândeşte un bun mo- 
bil printr-un act translativ de proprietate cu titlu oneros, de /a un neproprietar, că- 
ruia adevăratul proprietar al bunului i l-a încredinţat, cu obligaţia ce îi revenea de a 
restitui bunul adevăratului proprietar; aşa fiind, „neproprietarul” este un detentor 
precar. 

Nesocotind această obligaţie, detentorul precar înstrăinează bunul către un terț 
de bună-credință, respectiv „persoana la care se referă dispoziţiile art. 937 alin. (1) 
NCC, urmând ca, la intrarea în posesia efectivă a bunului mobil, această „persoa- 
nă”, fiind de bună-credinţă, în sensul că a crezut că a încheiat acel act juridic cu 
adevăratul proprietar, să dobândească ea dreptul de proprietate asupra acelui bun. 
Această „persoană” este un terț față de actul juridic prin care adevăratul proprietar 
a încredințat bunul detentorului precar. 

Devenind, cu bună-credință, posesor al bunului, pentru că nu a „tratat” cu ade- 
văratul proprietar, terțului dobânditor îi vor fi aplicabile prevederile art. 937 alin. (1), 
în sensul că simpla această posesie valorează titlu de proprietate. Aşa cum se 
sublinia în doctrină, pentru situaţia în discuţie, au a fi subliniate cel puţin trei idei: 

-— ideea că terțul a dobândit bunul de la un detentor precar, şi nu de la adevăra- 
tul proprietar, dacă bunul ar fi fost dobândit de la adevăratul proprietar, nu ar fi fost 
aplicabile prevederile art. 937 alin. (1) NCC, ci temeiul dobândirii l-ar fi constituit 
contractul încheiat cu acest proprietar; 

- ideea că adevăratul proprietar s-a desesizat de bunăvoie de bun, încredin- 
țându-l detentorului precar, dacă bunul a fost pierdut sau a fost furat de la proprie- 
tar, aşa cum vom arăta mai jos, vor fi aplicabile prevederile art. 937 alin. (2) NCC; 

— ideea că detentorul precar nu poate să invoce împotriva proprietarului aplica- 
rea în favoarea sa a regulii amintite. Detentorul precar — depozitar, chiriaş, împru- 
mutat etc. — are obligația contractuală de a restitui bunul. Proprietarul are, în orice 
caz, o acțiune personală ex contractu împotriva detentorului precar pentru restitui- 
rea lucrului. Dacă detentorul precar a înstrăinat lucrul — deşi nu avea dreptul să o 
facă —, acțiunea în restituire se preface într-o acțiune în despăgubiri. Nimic nu s-ar 
opune — deşi problema poate fi discutată — ca proprietarul să intenteze împotriva 
detentorului precar o acţiune în revendicare, dacă bunul se află încă la acesta. 

Desigur că fapta detentorului precar de a înstrăina bunul ce i-a fost încredințat 
de proprietar va putea atrage după sine şi pedepsirea penală a făptuitorului care a 
comis infracțiunea de abuz de încredere. Terțul dobânditor nu va avea însă de 
suportat consecinţele faptei detentorului precar, în măsura în care a fost de bună- 
credință. Într- adevăr, ca şi în sistemul art. 1909 alin. (1) fostul C. civ., noua lege 
civilă fundamentală a avut de cântărit între interesele proprietarului care, de bună- 
voie, a încredinţat bunul său unui detentor precar şi ale terțului dobânditor care, cu 
bună-credință, s-a încrezut în calitatea aparentă de proprietar pe care o avea de- 
tentorul precar. Între buna- credinţă a terțului dobânditor şi fapta proprietarului, care 
nu a fost suficient de diligent atunci când a încredințat bunul unei persoane, 
legea -— art. 937 alin. (1) NCC - a dat prioritate bunei- credinţe întemeiate pe apa- 
rența de proprietate, pe care însuşi proprietarul a creat-o prin fapta sal". 


515. Bunurile în privința cărora se aplică regula înscrisă în art. 937 alin. (1) 
NCC. Regula amintită se aplică în privința bunurilor mobile care pot fi posedate, 
deci numai a bunurilor mobile corporale, căci numai acestea sunt susceptibile de 
detenţiune materială. 

Există o singură excepție, când şi bunuri incorporale pot fi obiect de posesie, 
deci pot să se încadreze în regula din art. 937 alin. (1) NCC: este vorba de titlurile 
la purtător, a căror valoare este atât de intim încorporată în titlu, încât însuşi titlul 
ajunge să constituie corporalitatea dreptului pe care îl reprezintă, apropiindu-se în 
acest fel de natura mobilelor corporale. De altfel, art. 940 NCC prevede că dispozi- 


I'! În acest sens, fostul Tribunal Suprem a făcut o aplicaţie de speță a prevederilor 
art. 1909 fostul C. civ., arătând, printre altele: „Posesia de bună-credinţă a unui bun mobil 
corporal valorează titlu de proprietate în toate cazurile în care adevăratul proprietar s-a de- 
sesizat voluntar de acel bun, iar detentorul, deşi nu avea calitatea de proprietar, l-a înstrăi- 
nat către un dobânditor de bună-credinţă. Astfel, ori de câte ori adevăratul proprietar al bu- 
nului mobil corporal I-a încredințat unei alte persoane cu titlu de împrumut, închiriere etc., iar 
aceasta din urmă l-a înstrăinat unui dobânditor de bună-credinţă, prin simpla intrare în pose- 
sia bunului, dobânditorul devine proprietar. 

În calitatea sa de proprietar, acest dobânditor va avea dreptul să îşi revendice bunul din 
mâna oricărui deținător tără drept, inclusiv din mâna celui care a fost proprietar anterior 
dobândirii, dar care, prin efectul art. 1909 C. civ., şi-a pierdut titlul. In conformitate cu prin- 
cipiul înscris în art. 1899 alin. (2) din acelaşi cod, buna-credinţă a dobânditorului este pre- 
zumată. Bineînţeles că proprietarul inițial va avea acțiune în daune împotriva persoanei că- 
reia i-a încredințat bunul şi care, înşelându.l, l-a înstrăinat. Această acţiune în daune nu este 
însă de natură să înlăture dreptul de proprietate al dobânditorului de bună-credință” (Trib. 
Suprem, col. civ., dec. nr. 1477/1966, în R.R.D. nr. 5/1967, p. 169). 

iile noului cod privitoare la dobândirea dreptului de proprietate asupra bunurilor 
mobile prin posesia de bună-credinţă se aplică titlurilor la purtător, în măsura în 
care prin legi speciale nu se dispune altfel. 

O a doua condiţie care trebuie să fie îndeplinită de bunul mobil este aceea ca el 
să fie privit în mod individual. Articolul 937 alin. (1) NCC nu se aplică în privința 
bunurilor mobile care formează o universalitate; de exemplu, nu se aplică unei 
succesiuni mobiliare. 

Există anumite bunuri mobile corporale cărora nu le este aplicabilă prevederea 
menționată, şi anume: 

a) bunurile mobile proprietate publică a statului sau a unităților sale adminis- 
trativ-teritoriale, ca bunuri imprescriptibile atât extinctiv, cât şi achizitiv, şi în privința 
navelor şi aeronavelor supuse unui regim special privitor la publicitatea dobândirii 
lor; i 

b) bunurile mobile care sunt considerate ca accesorii ale unui imobil. În acest 
sens, art. 937 alin. (4) NCC dispune că prevederile privitoare la dobândirea pro- 
prietății bunurilor mobile în condițiile discutate nu se aplică bunurilor mobile care 
sunt accesorii unui imobil. Nu este vorba de acele bunuri mobile care, prin destina- 
ție, servesc unui imobil, deoarece ele au devenit imobile prin destinaţie şi, ca atare, 
sunt sustrase aplicării art. 937 alin. (1). Avem în vedere aici acele bunuri care îşi 
păstrează calitatea de bunuri mobile, deşi ele servesc ca accesorii la un imobil; de 
exemplu, mobilierul dintr-un apartament. Cel care a dobândit de la un neproprietar 
apartamentul împreună cu mobilierul nu ar putea să opună proprietarului revendi- 
cant al acelui apartament prevederile art. 937 alin. (1) NCC în privința mobilierului, 
care este un accesoriu al bunului revendicat. El nu ar putea deci să restituie numai 
apartamentul şi să reţină mobilierul, pretinzând că s-ar aplica art. 937 alin. (1) 
NCC. 

De asemenea, art. 937 alin. (1) NCC nu se aplică în privința bunurilor culturale 
care au fost scoase în mod ilegal de pe teritoriul unui stat membru al Uniunii 
Europene!".. 


516. Calitățile pe care trebuie să le întrunească posesia bunului mobil, 
spre a fi aplicabile prevederile art. 937 alin. (1) NCC. Am arătat mai sus că 
prevederile menţionate pot fi invocate de către terțul dobânditor, care trebuie să 
aibă posesia lucrului mobil. Cum trebuie să fie această posesie? 

a) Posesia trebuie să fie reală, în sensul că terțul dobânditor trebuie să întru- 
nească cumulativ şi concomitent, în persoana sa, ambele elemente ale posesiei, 
animus şi corpus. Nu se va aplica art. 937 alin. (1) dacă terțul dobânditor are ani- 
mus sibi habendi, însă nu a căpătat încă şi detenţiunea materială a bunului, deci 
stăpâneşte lucrul corpore alieno. În acest sens, textul arată că terțul dobândeşte 
proprietatea bunului mobil la momentul /uării acestuia în posesie efectivă. 

b) Posesia trebuie să fie utilă. Aceasta înseamnă că, pentru a atrage beneficiul 
prevederilor art. 937 alin. (1), se cere ca posesia să fie neviciată, conformă ce- 
rințelor prescrise de art. 922 alin. (1) NCC, potrivit cu care, în afara situațiilor pre- 
văzute de lege, nu produce efecte juridice decât posesia utilă. 


"] A se vedea Legea nr. 182/2000 privind protejarea patrimoniului cultural național mobil, 
republicată. 

Observăm însă că problema continuității posesiei nu se poate pune în cadrul 
aplicării art. 937 alin. (1) NCC, deoarece textul nu cere o anumită durată a posesiei 
în discuție. În plus, de cele mai multe ori — în toate cazurile —, o posesie viciată de 
violenţă este în acelaşi timp şi o posesie de rea-credință, motiv pentru care preve- 
derile legale citate ar fi oricum inaplicabile!”). 

Regularitatea posesiei este prezumată până la proba contrară, care trebuie să 
fie făcută de către cel care afirmă neregularitatea ei. 

c) Articolul 937 alin. (1) NCC impune ca posesia să fie de bună-credință. Am 
arătat mai sus că terțul dobânditor trebuie să fie de bună-credință, adică să ignore 
viciul de care este afectat titlul celui de la care el a dobândit. Buna-credinţă a ter- 
țului dobânditor este, în realitate, nu numai o condiţie cerută în persoana acestuia, 
dar şi o calitate a posesiei pe care el o invocă. 

Potrivit art. 938 alin. (1) NCC, este de bună-credință posesorul care nu cunoş- 
tea şi nici nu trebuia, după împrejurări, să cunoască lipsa calității de proprietar a 
înstrăinătorului de la care a dobândit bunul. La ce moment trebuie să existe buna- 
credință a terțului dobânditor al bunului mobi! asupra căruia el va dobândi dreptul 
de proprietate? Articolul 938 alin. (2) NCC precizează că buna-credinţă trebuie să 
existe la data intrării în posesia efectivă a bunului. Dacă după această dată terțul 
realizează, pe orice cale, că, în realitate, a dobândit bunul de la un neproprietar, el 
nu va putea fi decăzut din dreptul pe care l-a dobândit „prin faptul posesiei”, la mo- 
mentul intrării în posesia bunului: ma/a fides superveniens non nocet |reaua-cre- 
dință „intervenită” ulterior nu impietează (asupra dobândirii proprietăţii bunului)]. Pe 
temeiul art. 14 alin. (2) NCC, buna-credință se prezumă până la proba contrară, 
care poate fi făcută cu orice mijloc de probă. 

O problemă nesoluționată de art. 937 alin. (1) NCC este aceea de a se şti dacă, 
separat de buna-credință, dobânditorul trebuie să se întemeieze pe un just titlu 
real, nu putativ, adică existent numai în imaginaţia sa. Vorbim despre just titlu, şi 
nu despre titlu, deoarece terțul a dobândit bunul de la un neproprietar pe baza unui 
just titlu; dacă ar fi dobândit bunul de la adevăratul proprietar, nu mai era nevoie 
„Să fie făcut proprietar” de art. 937 alin. (1) NCC, ci dobândea dreptul de proprieta- 
te pe temeiul titlului valabil de dobândire a bunului mobil. Distincția între justul titlu 
real şi cel putativ are importanţa ei, deoarece, prezumându-se buna-credinţă, se 
poate prezuma şi existenţa titlului putativ; dacă se cere un just titlu real, atunci nu 
mai este suficient ca posesorul să afirme că a crezut că a dobândit pe baza unui 
titlu (just titlu), ci va trebui să îi dovedească existența. 

Înclinăm spre această din urmă soluţiei?! deoarece termenii art. 937 alin. (1) NCC 
sunt mult mai riguroşi decât enunţul din art. 1909 alin. (1) fostul C. civ. Într-adevăr, 
poate invoca dobândirea dreptului de proprietate prin posesia de bună-credinţă a 
unui bun mobil persoana care, cu bună-credintă, a încheiat cu un neproprietar un 
act translativ de proprietate, nu şi-a imaginat că îl încheie; aceasta, pe de o parte. 
Pe de altă parte, spre deosebire de reglementarea anterioară, art. 937 alin. (1) 
NCC precizează că acest act trebuie să fi fost încheiat cu titlu oneros; numai terţul 


il/Gu privire ta unele cazuri în care violenţa nu anihilează buna-credință a posesorului, a 
se vedea TR. IONAȘCU, /deea de aparență şi rolul său în dreptul civil român modern, 1943, 
p. 389 şi urm. 
În acelaşi sens, a se vedea V. Sroica, op. cit. (2009), p. 288. 

dobânditor cu titlu oneros al unui bun mobil va dobândi dreptul de proprietate 
asupra acestuia prin posesia de bună-credință, nu şi cel care a dobândit bunul 
printr-un act cu titlu gratuit, acesta din urmă voieşte a păstra un avantaj (certat de 
lucro captando), pe când dobânditorul cu titlu oneros voieşte să nu sufere o pagu- 
bă (certat de damno vitando). 


$3. Situaţia dobândirii bunului mobil pierdut ori furat 


517. Sediul materiei. Potrivit art. 937 alin. (2) NCC, „cu toate acestea, bunul 
pierdut sau furat poate fi revendicat de la posesorul de bună-credinţă, dacă acțiu- 
nea este intentată, sub sancţiunea decăderii, în termen de 3 ani de la data la care 
proprietarul a pierdut stăpânirea materială a bunului”. Ipoteza de la care am văzut 
că a plecat legiuitorul în privința dobândirii proprietății bunului mobil prin posesia de 
bună-credință în condiţiile art. 937 alin. (1) NCC este aceea în care adevăratul 
proprietar s-a desesizat de bunăvoie de bun, încredințându-l detentorului precar, 
care l-a înstrăinat printr-un act translativ de proprietate cu titlu oneros terțului do- 
bânditor de bună-credință. Dimpotrivă, premisa de la care se pleacă în dispoziția 
cuprinsă în art. 937 alin. (2) NCC este aceea că, de această dată, adevăratul pro- 
prietar nu s-a mai desesizat de bunăvoie de bun: bunul i-a fost sustras, furat, însu- 
şit fără voia sa ori l-a pierdut el însuşi, dar a ajuns în stăpânirea unui terț dobândi- 
tor de bună-credință. Acesta va putea să dobândească dreptul de proprietate asu- 
pra bunului mobil în posesia căruia a intrat, dar numai după trecerea a 3 ani de la 
data la care adevăratul proprietar a pierdut stăpânirea materială a bunului, urmare 
a furtului ori pierderii sale, deoarece în această perioadă acțiunea în revendicare 
pe care ar intenta-o adevăratul proprietar împotriva sa ar urma să fie admisă, chiar 
dacă terțul dobânditor rămâne, în tot acest răstimp, prin ipoteză, un posesor de 
bună-credință. Ca atare, toate condiţiile privitoare ia bunurile ce pot fi dobândite 
prin posesia de bună-credinţă şi cele pe care trebuie să le îndeplinească însăşi 
posesia terțului dobânditor rămân cele discutate privitor la ipoteza prevăzută de 
art. 937 alin. (1) NCC. 

Singura deosebire între cele două situații are în vedere persoana care „se inter- 
pune” între adevăratul proprietar şi posesorul de la care acesta dobândeşte bunul; 
în prima situație [art. 937 alin. (1)], este vorba despre un detentor precar, în cea 
de-a doua [art. 937 alin. (2)], această persoană este un hoţ ori un găsitor. 


518. Domeniul de aplicare a art. 937 alin. (2) NCC. Mai întâi, este de observat 
că, aşa cum am mai spus, textul are drept premisă împrejurarea că bunul se află în 
posesia unui terț dobânditor de bună-credinţă, care a dobândit acest bun de la hoț 
sau găsitor. Nu se are în vedere ipoteza în care bunul se află chiar la găsitor sau 
chiar la hoț ori la un terț dobânditor de rea-credinţă. 

Ce se înțelege prin furt şi pierdere în termenii art. 937 alin. (2) NCC? În realita- 
te, atât pierderea, cât şi furtul se subsumează ideii că bunul a ieșit din patrimoniul 
proprietarului fără voia sa!'.. În acest înțeles cuprindem nu numai furtul propriu-zis, 
dar şi tâlhăria şi pirateria. Cuprindem, de asemenea, pierderea, în înțelesul obişnuit 


"1 Cu privire la această interpretare, a se vedea şi TA. IONAȘCU, S. BRĂDEANU, 0p. Cit., 
p. 277, nota 1 de subsol. 

al cuvântului, datorată chiar unei negiijențe, dar şi orice ieşire din patrimoniul pro- 
prietarului a unui bun, produsă sau determinată de un eveniment de forță majoră 
sau de un caz fortuit. 

Nu se încadrează în ipoteza avută în vedere de art. 937 alin. (2) NCC unele 
infracțiuni, cum sunt abuzul de încredere, înşelăciunea, gestiunea frauduloasă, 
deoarece în aceste cazuri proprietarul însuşi, de bunăvoie, s-a desesizat de lucrul 
său şi el, personal, iar nu terțul dobânditor de bună-credință, va trebui să suporte 
riscul lipsei sale de diligență de care a dat dovadă atunci când a ales persoana 
căreia i-a încredinţat lucrul!". 

Cel care revendică bunul mobil în temeiul art. 937 alin. (2) trebuie să dovedeas- 
că trei elemente: că el a fost posesor al lucrului, că acel lucru i-a ieşit din patrimo- 
niu fără voia sa şi că bunul revendicat este identic cu cel pierdut sau furat. 

Dacă acțiunea va fi intentată în decursul celor 3 ani de la data la care adevăra- 
tul proprietar a pierdut stăpânirea materială a bunului, acesta va redobândi stăpâ- 
nirea bunului revendicat. Punând capăt unei controverse!” privitoare la natura 
juridică a acestui termen în sistemul fostului Cod civil, în prezent abrogat, art. 937 
alin. (2) NCC precizează că adevăratul proprietar poate intenta acțiunea în reven- 
dicare împotriva terțului dobânditor de bună-credință a bunului mobil în termen de 
3 ani, sub sancţiunea decăderii. Aşadar, acest termen este un termen prefix. Pe de 
o parte, nu se cere ca terțul dobânditor să fi stăpânit bunul în tot acest timp, după 
cum, dacă în cuprinsul lui nu a fost intentată acțiunea în revendicare, se stinge 
însuşi dreptul de proprietate al celui care revendică. 


519. Situaţia specială a revendicării bunurilor pierdute sau furate prevăzu- 
tă de art. 937 alin. (3) NCC. Este posibil ca terțul dobânditor de bună-credință să 
dobândească un bun mobil corporal pierdut ori furat dintr-un loc în care se fac în 
mod obişnuit operațiuni comerciaie cu bunuri de acelaşi fel sau chiar să îl adjudece 
în cadrul unei licitații publice. Potrivit art. 937 alin. (3) NCC, dacă bunul pierdut sau 
furat a fost cumpărat dintr-un loc ori de la o persoană care vinde în mod obişnuit 
bunuri de acelaşi fel ori dacă a fost adjudecat la o licitație publică, iar acţiunea în 
revendicare a fost introdusă în cadrul termenului de 3 ani, posesorul de bună- 
credință poate reţine bunul până la indemnizarea sa integrală pentru prețul pe care 
I-a plătit vânzătorului. Într-o asemenea situaţie, buna-credință a posesorului se 
întemeiază pe o aparență mult mai puternică de proprietate în persoana înstrăină- 
torului de la care dobândeşte bunul; se poate spune că există o eroare comună 
privitoare la calitatea de proprietar a acestuia. 

Această eroare comună a determinat legiuitorul să îl oblige pe adevăratul pro- 
prietar care revendică bunul în decursul a 3 ani din momentul la care a pierdut 
stăpânirea lui materială să plătească terțului dobânditor prețul pe care acesta l-a 
plătit înstrăinătorului; mai mult, terțul dobânditor va beneficia şi de un drept de 
retenție instituit de lege, drept ce îi va permite să rețină bunul până la indemnizarea 
sa integrală de către adevăratul proprietar pentru prețul plătit înstrăinătorului. 
Aceasta înseamnă că o indemnizare parțială, adică plata unei părţi din prețul plătit, 
nu va conduce la stingerea dreptului de retenție; el subzistă până la plata lui inte- 


! În sens contrar, a se vedea V. SToiIcA, op. cit. (2009), p. 391. 
(2] Cu privire la această controversă, a se vedea C. BiRSAN, Op. Cit. (2008), p. 221. 

grală către posesorul de bună-credinţă, care nu va mai putea dobândi dreptul de 
proprietate asupra bunului în dispută. 


520. Revendicarea bunului mobil de la posesorul de rea-credinţă, de la hoț 
sau găsitor. Inaplicabilitatea art. 937 NCC. Articolul 937 NCC se aplică numai în 
cazurile şi în condiţiile pe care le-am expus mai înainte. 

Niciun considerent nu justifică aplicarea sa atunci când acţiunea în revendicare 
este intentată de adevăratul proprietar împotriva terțului dobânditor de rea-credință 
al bunului, deci a celui care cunoştea că nu dobândește de la adevăratul proprie- 
tar. Posesia de rea-credință a terțului dobânditor, a hoțului sau a găsitorului nu are 
valoarea unui titlu de proprietate. În consecință, o acțiune în revendicare împotriva 
acestora este perfect admisibilă. 

O asemenea acţiune în revendicare este imprescriptibilă, cu excepția unor 
eventuale situații speciale prevăzute de lege [art. 563 alin. (2) NCCJ. Nu mai puțin, 
oricare dintre aceste persoane va putea opune proprietarului revendicant dobândi- 
rea dreptului de proprietate asupra bunului mobil prin uzucapiunea de 10 ani, în 
condițiile art. 939 NCC, cu excepția detentorului precar. 


$4. Probleme comune privitoare la aplicarea art. 937 NCC 


521. Justificarea regulii înscrise în art. 937 NCC. După cum a rezultat, ca şi 
art. 1909 fostul C. civ., art. 937 NCC înscrie o regulă care, la prima vedere, poate 
ridica obiecţii. Într-adevăr, adevăratul proprietar se vede lipsit de acțiunea în reven- 
dicare împotriva terțului dobânditor de bună-credință, deşi acesta a dobândit bunul 
de la neproprietar. Este evidentă abaterea de la principiul conform căruia nemo 
plus iuris ad alium transferre potest quam ipse habet. 

Cum se justifică această abatere? „Justificările” sunt aceleaşi ca şi cele reținute 
în sistemul fostului Cod civil în materie. 

Mai întâi, pe criterii de echitate, terțul dobânditor a dobândit bunul fiind de bună- 
credinţă. El s-a întemeiat pe aparența de proprietate pe care însuşi proprietarul a 
creat-o atunci când, de bunăvoie, a încredinţat bunul său unei anumite persoane. 
Riscul relei alegeri, al lipsei de diligenţă din partea proprietarului trebuie să îl su- 
porte acesta, şi nu terța persoană care, cu bună-credinţă, a dobândit bunul de la 
cel care avea aparenţa că este proprietar. 

O altă justificare o găsim în modul în care, de obicei, circulă bunurile mobile. 
Numai în rare cazuri pentru circulaţia lor se încheie înscrisuri; de obicei simpla 
predare în posesie marchează transferul proprietăţii. Proba cea mai obişnuită a 
proprietății mobilelor o constituie posesia lucrului. În covârşitoarea majoritate a ca- 
zurilor, posesorul este şi proprietar. Această valoare pe care o are posesia bunuri- 
lor mobile a determinat includerea textului art. 937 NCC, care ridică posesia de 
bună-credință a unor astfel de bunuri la rangul de prezumție irefragabilă de pro- 
prietate. 

Recunoaşterea dobândirii proprietăţii bunurilor mobile prin posesia de bună- 
credință este şi în interesul siguranţei circuitului civit, deoarece posesorul de bună- 
credință se vede pus la adăpostul unor acţiuni în revendicare ce ar fi de natură să 
aducă incertitudini cu privire la dreptul de proprietate asupra lucrurilor mobile, a 

căror circulaţie rapidă face necesară şi o dovadă lesnicioasă a proprietăţii, dovadă 
pe care legea o consideră a fi faptul posesiei. 


522. Efectul extinctiv şi efectul achizitiv de proprietate produse pe temeiul 
dispozițiilor art. 937 NCC. Aşadar, art. 937 alin. (1) şi (2) are ca efect dobândirea 
dreptului de proprietate asupra unui bun mobili de către posesorul acestuia de 
bună-credință, care îndeplineşte toate condiţiile prevăzute ori care reies din aceste 
texte legale. În acest sens, putem vorbi despre efectul achizitiv de proprietate în 
persoana posesorului bunului, pe temeiul celor două dispoziții analizate mai sus. În 
acelaşi timp, prin faptul dobândirii dreptului de proprietate de către posesor se pro- 
duce stingerea aceluiaşi drept, privitor la acelaşi bun, în persoana adevăratului pro- 
prietar al său. Aceasta înseamnă că, pe temeiul aceloraşi dispoziţii, concomitent cu 
producerea efectului achizitiv de proprietate pentru posesor, se produce efectul 
extinctiv de proprietate pentru adevăratul proprietar al bunului. 

În patrimoniul posesorului va intra dreptul de proprietate cu privire la bunul asu- 
pra căruia el exercită o posesie efectivă, în condițiile legii; în mod corespunzător, 
din patrimoniul adevăratului proprietar va ieși dreptul de proprietate asupra acelu- 
iaşi bun. 

O problemă ce poate fi discutată este aceea de a se şti dacă, la fel ca în cazul 
uzucapiunii, fie ea imobiliară sau mobiliară, posesorul de bună-credință al bunului 
mobil corporal! dobândit în condiţiile art. 937 alin. (1) şi (2) NCC are un drept de 
opțiune între a invoca ori a nu invoca dobândirea dreptului de proprietate asupra 
acelui bun. Din acest punct de vedere, este adevărat că, în sistemul fostului Cod 
Civil, dincolo de exprimarea sa contradictorie, art. 1909, echivalentul dispoziţiilor 
cuprinse în art. 937 NCC, era aşezat în materia prescripției şi că art. 1841-1843 
fostul C. civ. reglementau dreptul de opțiune privitor la prescripţie; iar art. 1841 fos- 
tul C. civ., ca şi art. 2512 NCC, interzicea judecătorilor să invoce prescripția din ofi- 
ciu. De aceea, în literatura de specialitate s-a apreciat că „cel care posedă cu 
bună-credință un bun mobil poate invoca în favoarea sa beneficiul dreptului de pro- 
prietate, dar nu poate fi obligat, împotriva voinței sale, să dobândească un drept'.. 

În ceea ce ne priveşte, avem rezerve spre a reţine această soluție în sistemul 
noului Cod civil în materie, dincolo de faptul că art. 2512 dispune că prescripția 
poate fi opusă numai de cel în folosul căruia curge şi că organul de jurisdicție com- 
petent nu o poate aplica din oficiu. Într-adevăr, mai întâi este de observat că 
art. 937 NCC nu are nicio legătură cu prescripția, nici extinctivă şi nici achizitivă; el 
este aşezat în noua lege fundamentală civilă la locul său „firesc”, anume printre 
efectele posesiei, chiar dacă urmează reglementării prescripției achizitive (uzuca- 
piunii). 

În al doilea rând — şi acesta ni se pare a fi argumentul decisiv în sprijinul punc- 
tului de vedere pe care îl susţinem —, formularea cuprinsă de art. 937 alin. (1) NCC 
este în sensul că terțul dobânditor care încheie, cu bună-credinţă, un act translativ 
de proprietate cu titlu oneros cu un neproprietar devine proprietarul acelui bun din 
momentul luării acestuia în posesia efectivă. Aşadar, prin efectul legii, posesorul de 
bună-credință devine proprietarul bunului chiar din momentul intrării sale în pose- 
sie, în condiţiile arătate. Mai mult, în cazul uzucapiunii imobiliare, simplul fapt al 


' A se vedea V. STOICA, op. cit. (2009), p. 381. 

împlinirii termenului acesteia, chiar în condiţiile legii, nu este suficient spre a condu- 
ce la dobândirea dreptului de proprietate asupra bunului imobil; pentru a dobândi 
acest drept, uzucapantul trebuie să ceară înscrierea lui în cartea funciară, în cazul 
uzucapiunii extratabulare [art. 930 alin. (2) NCC], după cum el era deja înscris în 
cartea funciară, în cazul uzucapiunii tabulare (art. 931 NCC). 

Şi atunci, se pune întrebarea firească: terțul dobânditor de bună-credinţă al bu- 
nului mobil nu poate să renunțe la a invoca dobândirea dreptului de proprietate 
asupra acelui bun? Răspunsul nostru la această întrebare este în sensul că, în 
mod evident, o poate face, dar, prin aceasta, e!/ va renunța la un drept deja existent 
în patrimoniul său, prin efectul legii. 


523. Aplicarea dispozițiilor art. 937 NCC în privința unor dezmembrăminte 
ale dreptului de proprietate. Potrivit art. 937 alin. (5) NCC, dispozițiile sale privi- 
toare la dobândirea dreptului de proprietate asupra unui bun mobil prin posesia de 
bună-credință se vor aplica, în mod corespunzător, şi în legătură cu dobândirea 
dreptului de uzufruct şi a dreptului de uz asupra unui bun mobil. Precizarea făcută 
de text este în concordanţă cu obiectul celorlalte dezmembrăminte ale dreptului de 
proprietate, anume dreptul de superticie, dreptul de abitaţie şi dreptul de servitute, 
care privesc numai bunuri imobile. Ipoteza avută în vedere de text este aceea, mult 
mai rar întâlnită în practică, în care posesorul bunului mobil încheie cu detentorul 
precar un act juridic cu titlu oneros ce ar avea ca obiect nu dobândirea dreptului de 
proprietate asupra acelui bun, ci dobândirea dreptului de uzufruct ori a dreptului de 
uz; din momentul intrării sale efective în posesia bunului, terțul dobânditor de bună- 
credință va avea calitatea de uzufructuar ori de titular al dreptului de uz asupra 
acelui bun. 


Secţiunea a 5-a. Dobândirea proprietăţii fructelor 
de către posesorul de bună-credinţă 


$1. Consideraţii generale 


524. Precizări preliminare. Aşa după cum am arătat atunci când am examinat 
conţinutul juridic al dreptului de proprietate!!!, printre prerogativele conferite titula- 
rului acestui drept se găseşte şi acela al dobândirii fructelor produse de bunul său. 
În acest sens, art. 550 alin. (1) NCC arată că fructele şi productele se cuvin pro- 
prietarului bunului, dacă prin lege nu se dispune altfel. 

Ce se va întâmpla însă în ipoteza în care bunul a ieşit din stăpânirea proprieta- 
rului şi este în posesia altei persoane? Are posesorul posibilitatea să dobândească 
fructele bunului posedat? Dacă da, în ce condiţii? 

De regulă, câtă vreme durează starea de fapt a posesiei, din moment ce el 
exercită stăpânirea bunului cu intenţia de a se comporta ca adevăratul proprietar al 
acestuia, în fapt sigur că va culege fructele bunului posedat. 


1! A se vedea supra, nr. 42-46. 

Problema soartei fructelor se pune în ipoteza în care adevăratul proprietar iz- 
bândeşte în acțiunea în revendicare şi posesorul trebuie să restituie fructele bu- 
nului posedat. 


525. Principiu. Potrivit art. 948 alin. (1) NCC, „posesorul de bună-credinţă do- 
bândeşte dreptul de proprietate asupra fructelor bunului posedat”. O dispoziție ase- 
mănătoare era cea înscrisă în art. 485 fostul C. civ., care prevedea că „posesorul 
nu câştigă proprietatea fructelor decât când posedă cu bună-credință”. În general, 
în literatura juridică de specialitate consacrată posesiei în sistemul fostului Cod 
civil, dobândirea fructelor de către posesorul de bună-credință era examinată la 
efectele posesiei. De altfel, din punct de vedere strict juridic, această concepție 
este preluată şi de noul Cod civil care, aşa cum am arătat, în art. 928 prevede că, 
în condiţiile legii, posesorul poate dobândi proprietatea asupra lucrului posedat 
sau, după caz, asupra fructelor produse de acesta, iar art. 948 NCC, după ce în 
primul său alineat formulează principiul arătat mai sus, în alineatele subsecvente 
determină atât condițiile în care se produce acest efect al posesiei, cât şi situația 
posesorului de rea-credinţă, în raport cu eventuala culegere a fructelor bunului 
posedat. 

Aşadar, dispoziţiile art. 948 NCC constituie o excepție de la principiul înscris în 
art. 550 alin. (1), potrivit cu care fructele se cuvin proprietarului bunului, adăugând 
însă precizarea „dacă prin lege nu se dispune altfel”; or, art. 948 NCC „dispune 
altfel”, în favoarea posesorului de bună-credință al unui bun. Aceasta înseamnă că, 
chiar dacă proprietarul bunului frugifer a pierdut posesia bunului său şi, urmare a 
intentării unei acţiuni în revendicare, obţine restituirea lui de la cel în a cărui stă- 
pânire s-a aflat, acesta din urmă va putea să păstreze în proprietatea sa fructele 
bunului pe care le-a cules toată perioada cât a stăpânit bunul, dacă a fost un 
posesor de bună-credinţă. 

În acelaşi timp, art. 557 alin. (1) NCC enumeră dobândirea fructelor, în proprie- 
tate, de către posesorul de bună-credinţă printre modurile de dobândire a dreptului 
de proprietate privată. Includerea dobândirii fructelor, în condiţiile legii, printre mo- 
durile de dobândire a dreptului de proprietate privată este riguros exactă nu numai 
în sine, ci şi dintr-un alt punct de vedere, anume acela al domeniului de aplicare a 
art. 948 NCC. Într-adevăr, dacă potrivit art. 554 NCC privitor la proprietatea publică 
dispoziţiile referitoare la dreptul de proprietate privată se aplică, dacă prin lege nu 
se prevede altfel, şi dreptului de proprietate publică, este exclusă dobândirea prin 
posesia de bună-credință a fructelor produse de un bun proprietate publică, aceas- 
ta fiind, atât pe temeiul dispoziţiilor constituționale, cât şi pe temeiul art. 861 NCC, 
inalienabilă, imprescriptibilă şi insesizabilă. 


526. Categorii de fructe; productele bunului. Reamintim că, potrivit art. 548 
NCC, fructele reprezintă acele produse care derivă din punerea în valoare, folosi- 
rea unui bun, fără însă ca prin aceasta să se ajungă la diminuarea substanţei sale. 
În împărțirea lor „clasică”, fructele sunt de trei categorii: naturale, industriale şi 
civile; acestea din urmă mai poartă şi denumirea de venituri. 

Fructele naturale sunt produsele directe şi periodice ale unui bun, obținute fără 
intervenția omului, cum ar fi acelea produse de la sine de pământ, productia şi spo- 

rul animalelor etc.; producându-se „de la sine”, ele nu necesită intervenția omului 
[art. 548 alin. (2) NCC]. 

La rândul lor, fructele industriale reprezintă acele produse directe şi periodice 
ale unui bun, dar sunt obținute ca rezultat al „intervenției omului”, cum ar fi recoltele 
de orice fel [art. 548 alin. (3) NCC]; intervenţia omului se concretizează în munca 
pe care acesta o depune pentru producerea lor. 

Fructele civile sunt veniturile rezultate din folosirea bunului de către o altă 
persoană, pe temeiul unui act juridic încheiat de către proprietarul lucrului cu 
acea persoană, şi pot fi: chiriile, dobânzile, arenzile, veniturile rentelor şi dividen- 
dele [art. 548 alin. (4) NCC]. Definitoriu pentru fructele civile este împrejurarea că 
ele se concretizează în sume de bani, adică venituri băneşti rezultate din stabilirea 
unor raporturi contractuale între proprietar şi cel care foloseşte bunul. Ele constituie 
prestația echivalentă folosirii bunului datorată de acesta, contravaloarea unei ase- 
menea folosințe. Numai în acest sens venitul în bani poate fi considerat un „pro- 
dus” al unui lucru şi este un fruct civil, pentru că obținerea lui presupune raportul 
juridic contractual amintit mai sus!'. De aceea, fructele civile se vor dobândi con- 
form înțelegerii părților, iar în lipsa acesteia, astfel cum dispune art. 550 alin. (3), 
proprietarul le va dobândi zi cu zi. 

Legea precizează că fructele naturale şi industriale se dobândesc de către pro- 
prietar „la data separării de bunul care le-a produs” [art. 550 alin. (2) NCC]; până la 
această dată, ele fac „corp comun” cu bunul frugifer aparţinând proprietarului. 

Cât priveşte productele, art. 549 NCC le defineşte ca fiind produsele obținute 
dintr-un anumit bun, dar prin consumarea sau diminuarea substanței acestuia, cum 
sunt copacii dintr-o pădure, piatra dintr-o carieră şi altele asemenea. 

Articolul 550 alin. (4) NCC conţine o regulă ce semnifică aplicaţia principiilor din 
materia îmbogățirii fără justă cauză, în ipoteza în care, chiar fără acordul proprieta- 
rului bunului frugifer sau producător de producte, o altă persoană avansează chel- 
tuielile pentru producerea şi perceperea fructelor ori a productelor; textul dispune 
că această persoană poate cere restituirea cheltuielilor de la proprietarul care ar 
beneficia de derivatele bunului său. 

Mai mult, potrivit art. 550 alin. (5), într-o asemenea împrejurare, produsele sau 
contravaloarea acestora pot fi reținute de către cel care a avansat cheltuielile în 
discuție, până la restituirea lor; dacă proprietarul furnizează celui ce a avansat 
cheltuielile o garanţie îndestulătoare, oricare ar fi aceasta, în vederea restituirii lor, 
el poate cere obligarea posesorului la predarea derivatelor bunului, fără să îi poată 
fi opus acest drept de retenţie special, instituit prin lege în favoarea celui care a 
făcut asemenea cheltuieli, asupra acelor produse. 


$2. Condiţiile şi justificarea dobândirii fructelor de către posesorul de 
bună-credinţă. Situaţia posesorului de rea-credință 


527. Distincţii. Din enunţul cuprins în art. 948 alin. (1) NCC rezultă neîndoielnic 
faptul că numai un posesor poate dobândi, în proprietate, fructele bunului posedat, 
Nu şi un detentor precar, aceasta, în primul rând; în al doilea rând, pentru a 
dobândi proprietatea fructelor produse de bun, posesorul trebuie să fie de bună- 


'] A se vedea V. SroicA, op. cit. (2009), p. 80. 

credință. De asemenea, se impune să precizăm că posesorul de bună-credință 
poate dobândi numai fructele, nu şi productele bunului, acestea din urmă se cuvin 
întotdeauna proprietarului, chiar şi în prezența unui posesor de bună-credință, 
deoarece ele afectează însăşi substanța bunului din care derivă, reprezentând 
expresia dreptului de dispoziție materială asupra acestuia. 


528. Condiţia bunei-credințe a posesorului. Spre deosebire de concepția 
fostului Cod civil, care detinea, în general, buna-credință a posesorului în materia 
dobândirii fructelor arătând în art. 486 că posesorul era de bună-credință când 
posedă ca proprietar, în puterea unui titlu translativ de proprietate ale cărui vicii nu 
îi erau cunoscute, art. 948 NCC conține dispoziții diferențiate privitoare la posesia 
de bună-credință, după cum fructele sunt produse ale unui imobil înscris în cartea 
funciară sau sunt derivatele unor bunuri care fie sunt imobile neînscrise în cartea 
funciară, fie nu sunt supuse niciunui regim de publicitate, cum este cazul majorității 
bunurilor mobile. 

Potrivit art. 948 alin. (3) NCC, în cazul imobilelor înscrise în cartea funciară, 
buna-credinţă se apreciază în raport cu condiţiile cerute terţilor dobânditori pentru a 
respinge una dintre acţiunile specifice materiei publicităţii imobiliare bazate pe 
cărțile funciare, anume acțiunea în rectificare. 

Potrivit art. 901 alin. (1) NCC, sub rezerva unor dispoziţii legale contrare, oricine 
a dobândit cu bună-credinţă vreun drept real înscris în cartea funciară, în temeiul 
unui act juridic cu titlu oneros, va fi socotit titularul dreptului înscris în folosul său, 
chiar dacă, /a cererea adevăratului titular, dreptul autorului său este radiat din car- 
tea funciară. Cel de-al doilea alineat al aceluiaşi text dispune că terțul dobânditor 
este considerat de bună-credință numai dacă, la data înregistrării cererii de în- 
scriere a dreptului în folosul său, sunt îndeplinite următoarele condiţii: 

a) nu a fost înregistrată nicio acţiune prin care să se conteste cuprinsul cărții 
funciare; 

b) din cuprinsul acesteia nu rezultă vreo cauză care să justifice rectificarea cărţii 
funciare în favoarea altei persoane; 

C) nu a cunoscut, pe o altă cale, inexactitatea cuprinsului cărții funciare. 

Odată îndeplinite aceste condiţii, terțul dobânditor al imobilului înscris în cartea 
funciară va putea obține respingerea unei eventuale acțiuni în rectificare a unei 
intabulări întemeiate pe dispoziţiile art. 908 NCC. 

Cât priveşte celelalte situaţii, adică aceea a posesorului de bună-credinţă a 
unui bun imobil neînscris în cartea funciară sau aceea a posesorului unui bun 
mobil, art. 948 alin. (4) NCC dispune că acesta este de bună-credinţă atunci când 
are convingerea că este proprietarul bunului în temeiul unui act translativ de pro- 
prietate ale cărui cauze de ineficacitate nu le cunoaşte şi nici nu ar trebui, după îm- 
prejurări, să le cunoască; buna sa credință încetează în momentul în care cauzele 
de ineficacitate a actului de dobândire îi sunt cunoscute. 

Rezultă că, prin ipoteză, titlul pe temeiul căruia posesorul deţine bunul nu este 
valabil, pentru că, dacă ar fi valabil, însăşi calitatea deținătorului bunului s-ar 
schimba, anume din posesor în titular al dreptului de proprietate asupra bunului, 
caz în care ar dobândi fructele acestuia ca proprietar. 

Cel mai adesea, un titlu viciat poate fi acela care provine de la altcineva decât 
de la adevăratul proprietar sau provine de la acesta, dar este afectat de o cauză de 
nevaliditate, oricare ar fi aceasta, pe care posesorul o ignoră. 

Buna-credință a posesorului este un element de ordin subiectiv şi constă în 
convingerea sa greşită în validitatea titlului; convingerea este greşită, pentru că, 
prin ipoteză, titlul său este afectat de un „viciu”, iar convingerea lui greşită provine 
din aceea că el ignoră viciile titlului său; dimpotrivă, el crede că acesta este perfect 
valabil. Convingerea greşită îl dispensează pe posesor de a restitui fructele adevă- 
ratului proprietar şi îi permite să le culeagă în proprietate. 

În sistemul fostului Cod civil, atât doctrina, cât şi jurisprudența admiteau că, 
spre deosebire de uzucapiunea de 10 până la 20 de ani, art. 486 C. civ. nu pretin- 
dea ca titlul, mai exact justul titlu, invocat de posesor să alcătuiască un element 
separat de buna-credinţă, ci era numai un aspect al bunei-credinţe, un element 
intrinsec acesteia, o justificare a ei. Aşa fiind, este permis ca titlul să fie numai pu- 
tativ, adică este suficient ca, chiar iar Ri are o existență reală, să existe numai în 
imaginaţia, în convingerea posesorului!”!. De asemenea, se spunea că poate fi luat 
în considerare nu numai un titlu provenit de la un neproprietar, dar şi un titlu nul 
absolut ori relativ pentru vicii de fond ori de formă, afară dacă nulitatea absolută a 
actului nu se întemeia pe încălcarea gravă a unei norme privind ordinea publică; 
era suficient ca acest titlu să fi stat la baza convingerii subiective a posesorului că 
dobândirea a fost valabilă. Soluția era aceeaşi şi în situaţia în care ar fi operat 
rezoluțiunea ori rezilierea contractului”. Se aprecia că era indiferent faptul dacă 
eroarea în care s-a aflat posesorul, atunci când a luat în considerare titlul, ar fi fost 
o eroare de fapt sau o eroare de drept. 

În orice caz, consecința acestei concepții era aceea că, din moment ce art. 1899 
alin. (2) fostul C. civ. dispunea că buna-credinţă se prezumă, iar justul titlu era con- 
siderat a fi un element intrinsec al bunei-credinţe şi un element separat de aceasta, 
prezumându-se buna-credință, se prezuma şi existența justului titlu; existența aces- 
tuia nu mai trebuia să fie dovedită de posesor. De aceea, se admitea că justul titlu 
putea fi chiar putativ, existent deci numai în imaginația posesorului bunului frugifer. 


529. Condiţia bunei-credințe a posesorului. Continuare. Deşi am fost printre 
cei care, alături de profesorul nostru Constantin Stătescu, am susținut în mai multe 
rânduri această soluție, ni se pare că ea nu mai este de actualitate în reglementa- 
rea din noul Cod civil privitoare la dobândirea fructelor de către posesorul de bună- 
credință. 


[l Aşa după cum s-a arătat şi în practica judecătorească, „pentru dobândirea fructelor 
este suficient ca posesorul să fi avut numai credința în existenţa titlului de proprietate, chiar 
dacă acest titlu nu a existat în realitate, deoarece, în această materie, justul titlu este numai 
un element al bunei-credinţe, şi nu o condiţie de sine stătătoare, ca în cazul uzucapiunii a 
scurtă durată” (a se vedea Trib. Suprem, col. civ., dec. nr. 1328 din 2 decembrie 1961, 
Repertoriu 1952-1969, p. 174); în sens contrar, a se vedea V. Sroica, op. cit. (2009), p. si. 

2! După cum s-a arătat într-o decizie a Tribunalului Suprem, „în cazul în care convenția 
privitoare la transmiterea proprietății unui bun este lovită de nulitate (...), pronunțarea nulităţii 
nu produce nicio consecinţă în ceea ce priveşte reținerea fructelor de către cumpărător (...). 
Situaţia este similară, cu privire la fructe, şi în ipoteza în care operează rezoluțiunea 
convenției” (Trib. Suprem, s. civ., dec. nr. 1323/1978, în R.R.D. nr. 3/1979, p. 54). 

Problema ce are a fi discutată în cadrul acestei noi reglementări a materiei nu 
este nicidecum aceea a bunei-credințe; potrivit art. 14 alin. (2) NCC, buna-credință 
a posesorului va fi prezumată până la proba contrară. Rămâne să analizăm în ce 
măsură, în prezent, se mai poate susține că această prezumție s-ar putea „extinde” 
şi cu privire la existenţa titlului, adică a justului titlu al posesorului. Or, condiţiile în 
care dispozițiile art. 948 NCC prevăd că posesorul are a fi considerat de bună-cre- 
dință nu credem că mai justifică o asemenea soluție. Într-adevăr, mai întâi, privitor 
la dobândirea fructelor de către posesorul unui bun imobil înscris în cartea funcia- 
ră, este greu de imaginat o situaţie în care posesorul să creadă că dispune de un 
titlu aflat numai în imaginaţia sa; în realitate, am văzut că, potrivit art. 901 NCC, în 
anumite condiţii, el a fost înscris în cartea funciară în temeiul unui act juridic cu titlu 
oneros, pe care va trebui să îl dovedească. În al doilea rând, chiar şi în ipotezele 
prevăzute de art. 948 alin. (4), care au în vedere imobile neînscrise în cartea fun- 
ciară ori posesia unor bunuri mobile, posesorul va trebui să dovedească realitatea 
titlului său, act translativ de proprietate ale cărui cauze de ineficacitate nu numai că 
nu le cunoştea, dar nici nu ar fi trebuit, după împrejurări, să le cunoască. 

De aceea, fie că este vorba despre aprecierea bunei-credințe a posesorului în 
raport cu dispoziţiile art. 948 alin. (3) NCC, fie că aceasta se va face prin raportare 
la cele ale art. 948 alin. (4), posesorul va trebui să facă dovada justului titlu în sen- 
sul de negotium iuris. Numai după ce a făcut dovada justului său titlu, posesorul va 
putea beneficia de prezumția de bună-credinţă instituită de art. 14 alin. (2) NCCI!. 

În ce moment trebuie să existe buna-credință? Articolul 487 fostul C. civ. sta- 
bilea că posesorul înceta să mai fie de bună-credinţă în momentul în care lua 
cunoştinţă de viciile care îi afectau titlul. La rândul său, art. 948 alin. (4) teza finală 
NCC dispune că buna-credință a posesorului încetează din momentul în care îi 
sunt cunoscute cauzele de ineficacitate a titlului pe baza căruia a intrat în stăpâni- 
rea bunului. Aşadar, nu este suficient ca, pentru a dobândi fructele, buna-credință 
să existe în momentul dobândirii lucrului, este necesar ca ea să existe şi în mo- 
mentul fiecărei perceperi a fructelor. Posesorul nu va dobândi decât acele fructe pe 
care le-a perceput în momentul în care era de bună-credință. Rezultă că, de îndată 
ce a cunoscut viciile titlului, posesorul nu se mai bucură de beneficiul pe care legea 
i-l recunoştea în privința dobândirii fructelor, pentru că nu le mai ignoră şi, în 
consecinţă, nu mai este de bună-credință. 

Încetarea bunei-credințe este o chestiune de fapt, lăsată la aprecierea instanţei 
de judecată; ea poate fi dovedită prin orice mijloc de probă. 

Se admite că intentarea acțiunii în justiție împotriva posesorului, cum ar fi acțiu- 
nea în revendicare, face să înceteze buna sa credință; de la data acţiunii, el nu mai 
poate invoca dobândirea fructelor pe temeiul posesiei de bună-credință!”, deoare- 
ce la acel moment posesorul trebuie să examineze validitatea titlului său. 


I"I în acelaşi sens, V. STOICA, op. cit. (2009), p. 81. 

I2! Trib. Suprem, s. civ., dec. nr. 1422 din 28 octombrie 1970, în Repertoriu 1969-1975, 
p. 105; Trib. Suprem, s. civ., dec. nr. 1217 din 2 iulie 1975, nepublicată, citată de R. PETRESCU, 
Examen al practicii judiciare a Tribunalului Suprem în materie civilă, în R.R.D. nr. 9/1977, p. 38 
şi urm., unde sunt analizate şi alte probleme cu privire la dobândirea fructelor în proprietate de 
către posesorul de bună-credință (în sistemul fostului Cod civil). 

De asemenea, pe terenul aplicării dispozițiilor art. 1 din Protocolul nr. 1 privitor la protec- 
ţia dreptului de proprietate, Curtea Europeană a Drepturilor Omului a apreciat că „formu- 

530. Modul de dobândire a fructelor de către posesorul de bună-credinţă. 
Mai întâi precizăm din nou: dobândirea în temeiul posesiei de bună-credință 
priveşte numai fructele, nu şi productele. Acestea din urmă se cuvin întotdeauna 
proprietarului, chiar dacă posesorul lucrului a fost de bună-credință, pentru că ele 
afectează substanța bunului din care derivă. 

Am arătat mai sus că, referitor la fructe, de regulă se distinge după cum aces- 
tea sunt naturale, industriale sau civile, cu precizarea cuprinsă în art. 550 alin. (2) 
NCC, potrivit cu care dreptul de proprietate asupra fructelor naturale şi industriale 
se dobândeşte la data separării acestora de bunul care le-a produs. La rândul lor, 
fructele civile se dobândesc zi cu zi, pe măsura ajungerii lor la scadenţă [art. 550 
alin. (3) NCC]. 

Însă, privitor la dobândirea fructelor de către posesorul de bună-credință al unui 
bun, distincția între fructele naturale, industriale şi civile nu mai are niciun efect, 
toate aceste categorii de fructe se dobândesc în proprietate de către posesorul de 
bună-credință pe măsură ce au fost percepute, cu condiţia ca, astfel cum dispune 
in terminis art. 948 alin. (2) NCC, acesta să fi fost de bună-credinţă /a data perce- 
perii fructelor. Rezultă că, chiar dacă erau ajunse la scadenţă, în măsura în care nu 
au fost efectiv încasate, fructele civile nu pot fi considerate ca percepute de către 
posesorul de bună-credinţă. Totuşi, teza a Il-a a art. 948 alin. (2) prevede că fruc- 
tele civile percepute anticipat revin posesorului în măsura în care buna sa credință 
se menține la data scadenței acestora. 

Cât priveşte fructele naturale şi industriale, pentru a putea fi dobândite în pro- 
prietate de către posesorul de bună-credință, perceperea lor trebuie să aibă loc la 
timpul cuvenit, după natura lor; o percepere anticipată anormală nu îl va scuti pe 
posesor de obligația de restituire a fructelor astfel percepute. 


531. Justificarea dobândirii fructelor de către posesorul de bună-credinţă. 
În sistemul fostului Cod civil s-a încercat uneori să se fundamenteze dobândirea 
fructelor de către posesorul de bună-credință pe dispoziţiile art. 1909, în conformi- 
tate cu care posesia de bună-credință a unui bun mobil — fructele sunt bunuri mo- 
bile — valora titlu de proprietate. Explicaţia era greşită. Dacă ea ar fi fost reală, ar fi 
trebuit ca posesorul să dobândească nu numai fructele, dar şi productele, care, 
prin percepere, devin bunuri mobile. Posesorul, chiar de bună-credință fiind, nu do- 
bândea şi nu dobândeşte productele. 

Era greşită, în a! doilea rând, deoarece aplicarea art. 1909 fostul C. civ. presu- 
punea neapărat că posesorul a dobândit bunul de la altcineva decât adevăratul 
proprietar. Or, posesorul de bună-credință dobândeşte proprietatea fructelor chiar 
şi atunci când a dobândit lucrul pe baza unui titlu viciat ce provine de la adevăratul 
proprietar, de exemplu, atunci când proprietarul înstrăinător este lipsit de capacita- 
te, cu consecinţa că actul translativ este anulabil, adică lovit de nulitate relativă. 


larea art. 485, art. 486 şi art. 487 C. civ. este foarte clară şi nu lasă nicio îndoială asupra 
obligaţiei posesorului unui imobil de a restitui veritabilului proprietar — care a câştigat în 
acțiunea sa în revendicare (n.n., C.B.) — fructele civile produse de bunul imobil revendicat. 
Singura cauză de exonerare este dată de situația posesorului de bună-credinţă, care a stă- 
pânit bunul pe temeiul unui titlu translativ de proprietate, ale cărui vicii nu le-a cunoscut”; a 
se vedea Hotărârea din 24 mai 2006, cauza Weissman și alții c. României, nepublicată, 
www.echr.coe.int, $ 60. 


432 Drepturile reale principale 


În realitate, credem că dobândirea de către posesorul de bună-credinţă a fructe- 
lor este întemeiată pe ideea de echitate. Într-adevăr, posesorul a fost de bună-cre- 
dință şi a cules fructele considerându-se proprietar. A-l sili să le înapoieze ar în- 
semna să i se impună o sarcină prea oneroasă, cu atât mai mult cu cât, de obicei, 
fructele au fost consumate. Riguros este să admitem că, prin recunoaşterea do- 
bândirii fructelor unui bun de către posesorul de bună-credință, proprietarul va 
suferi o anumită pagubă. Însă între un proprietar neglijent cu lucrul său, care din 
orice cauză a ajuns să fie stăpânit de altcineva, şi un posesor de bună-credinţă, 
care deci ignoră viciile titlului său, în condiţiile art. 948 alin. (3) şi (4) NCC, este 
preferabil să se dea o primă de încurajare bunei-credințe, mai ales că buna sa 
credință a fost întărită de însăşi pasivitatea adevăratului proprietar. 

Acesta este temeiul regulii conform căreia posesorul de bună-credință, deşi 
poate fi obligat să restituie lucrul, nu poate fi obligat să restituie şi fructele bunului 
posedat, dacă îndeplineşte toate condițiile cerute de lege pentru producerea aces- 
tui efect al posesiei. 


532. Situația posesorului de rea-credință. Posesorul de rea-credință, adică 
acel posesor care cunoştea viciile titlului prin care a dobândit bunul pe care îl 
posedă, ştia că acesta nu este valid, va fi obligat să restituie proprietarului toate 
fructele, oricare ar fi ele: naturale, industriale sau civile. Mai mult, el va fi obligat să 
restituie nu numai fructele percepute, dar şi pe cele pe care, din neglijenţa sa, nu 
le-a perceput. Într-adevăr, potrivit art. 948 alin. (5) NCC, posesorul de rea-credință 
trebuie să restituie fructele percepute, precum şi contravaloarea acelora pe care a 
omis să le perceapă: malitiis non est indulgendum. Contravaloarea fructelor ne- 
percepute din neglijența posesorului de rea-credinţă va fi stabilită prin actualizarea 
celei avute de acele fructe la momentul la care ele ar fi trebuit să fie percepute. 
Chiar în lipsa unei trimiteri a art. 948 alin. (5) NCC la dispoziţiile art. 550 alin. (4), 
credem că, prin luarea în considerare a principiului îmbogățirii fără justă cauză, dis- 
pozitiile acestui din urmă text au a fi aplicate, în sensul că cheltuielile făcute de 
posesorul de rea-credință cu producerea şi perceperea fructelor trebuie să îi fie 
restituite de către proprietarul bunului care va primi şi fructele acestuia. De aseme- 
nea, se poate admite că, pe temeiul art. 550 alin. (5) NCC, până la restituirea 
acestor cheltuieli, posesorul de rea-credinţă are un drept de retenţie special instituit 
de dispozițiile acestui text, cu posibilitatea pentru proprietar de a cere obligarea 
posesorului de rea-credinţă la predarea fructelor ori a contravalorii acestora, după 
furnizarea unei garanții îndestulătoare, oricare ar fi aceasta, posesorului restituent 
al fructelor. Ni se pare judicioasă soluţia propusă în doctrină potrivit cu care, dacă a 
avut lor restituirea fructelor de către posesorul de rea-credință anterior restituirii 
cheltuielilor făcute de posesor cu producerea şi perceperea fructelor, se va stinge 
dreptul de retenţie al posesorului prin pierderea stăpânirii bunului, în fapt a fructelor 
restituite, fără însă ca astfel să îi fie afectată creanţa pe care el o are împotriva 


proprietarului privitoare la cheltuielile în discuţie!” 


1] Pentru amănunte, a se vedea S.I. ViDu, Stingerea dreptului de retenție, în Dreptul 
nr. 5/2007, p. 73-85. 

Secţiunea a 6-a. Ocupaţiunea, tradiţiunea 
şi hotărârea judecătorească 


[sa Ocupaţiunea __ 


533. Definiţie. Potrivit art. 941 alin. (1) NCC, posesorul unui lucru mobil care nu 
aparţine nimănui devine proprietarul acestuia, prin ocupațiune, de la data intrării în 
posesie, însă numai dacă aceasta se face în condiţiile.legii-Mşadar, ca mod de __ 
_dobândire a dreptului de proprietate, ocupaţiunea reprezintă luarea în posesie de 
către o persoană a lieu lucru care NU aparține nimănui, Cu „intenţia de a_deveni__ 
proprietarul acestuia! 

În lucrările noastre anterioare consacrate materiei drepturilor reale redactate în 
sistemul fostului Cod civil, am afirmat că ocupaţiunea, ca mod de dobândire a 
dreptului de proprietate, avea o aplicație redusă. Se pare însă că, în prezent, asis- 
tăm la o anumită „revigorare” a acesteia în domeniul discutat, datorată, pe de o 
parte, creşterii nivelului de trai al mai multor categorii de persoane, în special cele 
din „clasa de mijloc”, iar, pe de alta, dezvoltării fără precedent a industriei bunurilor 
de folosinţă individuală şi familială, cu consecința apariției pe piață a noi şi noi 
asemenea bunuri şi cu tendința firească a schimbării celor „depăşite”, dar încă în 
stare de a fi folosite. În acelaşi timp, în toate statele moderne există un număr 
însemnat de persoane lipsite de posibilități materiale care se află la limita nivelului 
minim de subzistență, astfel că acestea vor fi interesate să dobândească bunurile 
„abandonate” de cei care doresc şi pot să le schimbe pe cele pe care le deţin. Aşa 
se explică de ce, în multe țări occidentale şi nu numai, sunt organizate locuri spe- 
ciale în care sunt depuse bunuri de către proprietarii lor, spre a fi preluate de cei ce 
au nevoie de ele. Dar nu aspectele sociologice ale modului de dobândire a dreptu- 
lui de proprietate care este ocupaţiunea ne interesează aici, deşi nu sunt de ne- 
glijat, ci problemele juridice puse de el. Or, din acest punct de vedere, în doctrina 
recentă consacrată materiei!“ s-a observat în mod judicios că elementele definitorii 
ale noţiunii de ocupaţiune sunt următoarele: 

a) ocupațiunea presupune, prin ea însăşi, luarea în posesie a unui lucru; 

b) ocupațiunea priveşte o asemenea luare în posesie a unui lucru ce nu aparți- 
ne nimănui. 

Primul element pus în discuţie subliniază ideea că ocupaţiunea are ca punct de 
plecare intrarea în posesia unui lucru, ca posesie utilă, fără a fi necesar însă ca 
aceasta să aibă o anumită durată. Ocupaţiunea presupune intrarea în stăpânirea 
materială a lucrului, ca stare de fapt, stare pe care legea o ridică la nivelul dobândi- 
rii dreptului de proprietate asupra acelui lucru prin simpla lui luare în stăpânire. 

Pe acest plan, ocupațiunea este legată de posesie, dar nu este un efect al po- 
sesiei, efectul este generat de faptul juridic în înțeles restrâns al acestei însuşiri 
materiale a lucrului; pentru anumite categorii de lucruri fără stăpân, modul de 


2, A Se vedea V. SToicA, op. cit. (2009), p. 306-307. 
2 /dem, p. 307. 

intrare în stăpânirea lor presupune îndeplinirea unor condiţii prevăzute de legi 
speciale, cum este cazul vânatului şi pescuitului”. 

Cel de-al doilea element definitoriu al ocupațiunii subliniază împrejurarea că, la 
momentul luării bunului în stăpânire de către ocupant, acesta nu aparține nimănui, 
de aceea, s-a spus că în cazul ocupațiunii se produce aproprierea unui lucru în 
ordinea materială, iar urmare a acestei aproprieri lucrul intră în calitate de bun în 
ordinea juridică; cel ce şi-l aproprie în acest fel va deveni titularul dreptului de pro- 
prietate asupra acelui bun, drept opozabil tuturor, proprietarul urmând a exercita 
prerogativele cunoscute asupra acelui bun. 

De aceea, se afirmă în doctrină că ocupațiunea apare ca un mod originar de 
dobândire a proprietăţii, ea neavând semnificația unei transmisiuni a acestui drept 
de la un titular la un alt titular. Prin ocupaţiune se stinge „vechiul” drept de proprie- 
tate şi se naşte unul „nou” în persoana altui titular, chiar dacă, în cazul bunurilor 
abandonate, cele două momente vor fi diferite, nu simultane. 

Articolul 941 alin. (1) NCC dispune că ocupaţiunea priveşte „un lucru mobil care 
nu aparține nimănui”. Este adevărat că lucruri ce nu aparțin nimănui sunt, în primul 
rând, lucrurile comune (res communes, res communis omnium), cum sunt aerul, 
apa mării, apele din râurile proprietate publică, apa fluviilor etc.; numai că aceste 
lucruri nu sunt susceptibile de apropriere. Alături de acestea, există lucruri fără 
stăpân (res nullius), care nu aparţin nimănui, dar sunt susceptibile de apropriere. 
La rândul lor, lucrurile fără stăpân sunt acelea care nu au avut niciodată un stăpân 
(proprietar), cum ar fi vânatul şi peştii din fondurile de vânătoare, şi lucruri care au 
avut un stăpân (proprietar), dar au fost abandonate!?. Acestea din urmă au avut un 
anumit proprietar, dar fiind abandonate, înseamnă că au devenit susceptibile de o 
nouă apropriere, diferită de cea dinainte. Acestea sunt raţiunile pentru care art. 941 
alin. (2) NCC dispune că sunt lucruri fără stăpân bunurile mobile abandonate, 
precum şi bunurile care, prin natura lor, nu au un proprietar, cum sunt animalele 
sălbatice, peştele şi resursele acvatice vii din bazinele piscicole naturale, fructele 
de pădure, ciupercile comestibile din flora spontană (necultivată), plantele medici- 
nale şi aromatice şi altele asemenea. 

În sfârşit, bunurile abandonate nu se confunaă cu bunurile pierdute. Într-adevăr, 
potrivit art. 942 NCC, bunul mobil pierdut continuă să aparțină proprietarului său, 
iar găsitorul acestuia este obligat ca, în termen de 10 zile, să îl restituie proprietaru- 
lui ori, dacă acesta nu poate fi cunoscut, să îl predea organului de poliție din 
localitatea în care bunul a fost găsit, care, la rândul lui, este obligat a-l păstra timp 
de 6 luni, cu aplicarea dispoziţiilor privitoare la depozitul necesar reglementat de 
art. 2124-2126 NCC. De asemenea, organul de poliție va afişa la sediul său şi pe 
pagina de internet corespunzătoare un anunţ privitor la pierderea bunului, cu 
menţionarea tuturor elementelor de descriere a acestuia”. 


534. Domeniul de aplicare. Privitor la domeniul de aplicare a ocupațiunii ca mod 
de dobândire a dreptului de proprietate, trebuie subliniat faptul că ea se aplică numai 


'] A se vedea Legea nr. 407/2006 a vânătorii şi a protecției fondului cinegetic, cu modifi- 
cările ulterioare. 
[2] V. STOICA, op. cit. (2009), p. 308. 
Privitor la situația bunurilor găsite într-un loc public şi obligaţiile impuse de lege în 
privința acestora, a se vedea art. 942-945 NCC. 

în privința bunurilor mobile corporale. individual determinate; art. 941 alin. (1) NCC 
se referă la posesorul unui lucru mobil, ocupaţiunea nu se aplică în privința bunurilor 
mobile incorporale, cum ar fi dreptul de autor, şi nici privitor la bunurile imobile. 

O situaţie specială o au moştenirile vacante. Potrivit art. 553 alin. (2) şi (3) NCC, 
moştenirile vacante vor intra în domeniul privat al comunităţilor locale, iar dacă se 
află în străinătate, se vor cuveni statului român. Indiferent dacă bunurile din suc- 
cesiunile vacante sunt bunuri mobile ori imobile, ele vor fi dobândite de titularii 
arătaţi în momentul deschiderii succesiunii. 

Arătam mai sus că ocupaţiunea se aplică privitor la bunurile abandonate. 
Aceasta înseamnă că au a fi avute în vedere dispoziţiile art. 562 alin. (2) NCC, po- 
trivit cu care proprietarul poate abandona bunul său mobil sau poate renunța, prin 
declarație autentică, la dreptul de proprietate asupra bunului imobil înscris în cartea 
funciară. Dreptul de proprietate se va stinge în momentul părăsirii bunului mobil, iar 
dacă bunul este imobil, prin înscrierea în cartea funciară a declaraţiei autentice de 
renunțare. De asemenea, art. 889 alin. (1) şi (2) NCC arată că proprietarul poate 
renunţa la dreptul său printr-o declarație autentică notarială înregistrată la biroul de 
cadastru şi publicitate imobiliară pentru a se înscrie radierea dreptului; în acest 
caz, comuna, oraşul sau municipiul, după caz, va putea cere înscrierea dreptului 
de proprietate în folosul său, în baza hotărârii consiliului local, cu respectarea dis- 
pozițiilor legale privind transferul drepturilor reale imobiliare, dacă o altă persoană 
nu a solicitat înscrierea în temeiul uzucapiunii. 

Aceasta înseamnă că bunurile mobile abandonate, devenind bunuri fără stă- 
pân, vor putea fi dobândite prin ocupaţiune în măsura în care legea nu le excep- 
tează de la un asemenea mod de dobândire. De asemenea, au a fi reținute şi 
dispoziţiile art. 941 alin. (3) NCC, potrivit cu care lucrurile mobile cu valoare mică 
sau foarte deteriorate care sunt lăsate într-un loc public, inclusiv pe un drum public 
ori într-un mijloc de transport în comun, sunt considerate lucruri abandonate, astfel 
că şi acestea vor putea fi dobândite prin ocupațiune. Dimpotrivă, bunurile imobile 
abandonate vor fi dobândite de comunităţile locale, fără înscrierea în cartea fun- 
ciară, pe baza hotărârii consiliului local, în condiţiile art. 553 alin. (2) partea a Ii-a, 
şi vor intra în domeniul privat al acestor comunităţi. În măsura în care, în prezența 
unui asemenea bun imobil, comunitatea locală dobânditoare nu adoptă hotărârea 
de preluare sau nu îşi înscrie dreptul de proprietate asupra lui în cartea funciară 
[art. 889 alin. (2) NCC], bunul imobi/ va putea fi dobândit de o terță persoană prin 
uzucapiune, în condiţiile prevăzute de art. 930 alin. (1) lit. b) NCC. 


535. Drepturile asupra tezaurului găsit. Articolul 946 alin. (1) NCC defineşte 
tezaurul ca fiind orice bun mobil ascuns sau îngropat, chiar involuntar, în privința 
căruia nimeni nu poate dovedi că este proprietar. Aşadar, tezaurul este întotdeau- 
na un bun mobil, care prin detiniţie trebuie să fie corporal, individual determinat; 
tezaurul nu poate avea ca obiect universalități de bunuri. De asemenea, făcând 
aplicația principiului potrivit cu care dobândirea unui tezaur nu poate privi bunuri 
mobile obiect al dreptului de proprietate publică, acestea fiind inalienabile, impre- 
scriptibile şi insesizabile, art. 946 alin. (3) NCC dispune că dobândirea tezaurului 
nu se aplică bunurilor mobile culturale, calificate astfel potrivit legii, care sunt des- 

coperite fortuit sau ca urmare a unor cercetări arheologice sistematice, şi nici 
acelor bunuri care, potrivit legii, fac obiectul proprietăţii publice!" 

În privința modului de dobândire a tezaurului, art. 946 alin. (2) NCC prevede că 
dreptul de proprietate asupra acestuia, descoperit într-un bun imobil sau într-un bun 
mobil, va aparţine, în cote egale, proprietarului bunului imobil ori al bunului mobil în 
care a fost descoperit şi descoperitorului. Aşadar, în condițiile prevăzute de art. 946 
NCC, dobândirea dreptului de proprietate asupra tezaurului apare ca un efect al 
ocupațiunii bunului descoperit pentru descoperitor; pentru proprietarul bunului imobil 
ori mobil în care se găsea tezaurul descoperit de o altă persoană, se poate admite 
că, în privința jumătăţii ce i se cuvine din acesta, operează accesiunea. 


92 rradiţiunea (predarea materială) ca mod de dobândire a drepturi- 
lor reale 


536. Definiţie şi domeniu de aplicare. Prin expresia „tradițiune”, folosită de 
art. 557 alin. (1) NCC, trebuie să înțelegem predarea materială lă ă URUT BUN. Cu lar- 
gă aplicaţie în dreptul roman, când predarea lucrului semnifica însuşi transferul 
proprietății, aceasta a pierdut în dreptul modern importanța pe care a avut-o ca 
mod de dobândire a drepturilor reale. 

Într-adevăr, în dreptul modern, simpla încheiere a convenției, chiar neurmată de 
predarea lucrului, operează transferul dreptului real, astfel încât predarea efectivă 
nu mai are semnificaţia avută în trecut. Nu este însă mai puțin adevărat că tradiţiu- 
nea nu constă numai în faptul material al remiterii unui bun; această operaţiune 
materială trebuie să aibă un „suport juridic”, anume convenția părților ce are ca 
obiect transmiterea dreptului de proprietate asupra unui bun, urmată de remiterea 
acestuia către dobânditor. 

Se admite în prezent că tradițiunea operează transferul proprietăţii în cazul aşa- 
numitelor daruri manuale, adică al unor donații curente, care se execută imediat, 
prin predarea lucrului donat, fără a fi necesară vreo formă specială. Astfel, 
art. 1011 alin. (4) NCC prevede că bunurile mobile corporale cu o valoare de până 
la 25.000 lei”! pot face obiectul unui dar manual, cu excepția cazurilor prevăzute 
de lege; darul manual se încheie în mod valabil prin acordul de voinţă a! părților, 
însoţit de tradițiunea lucrului. 

În cazul titlurilor de valoare, tradițiunea operează transferul dreptului de proprie- 
tate numai când este vorba de cele „la purtător”, cum sunt obligațiunile şi acțiunile 
nenominative ale societăților, iar nu şi în ipoteza celor nominalizate, cum sunt ac- 
țiunile nominative ale aceloraşi societăţi. Bunăoară, art. 1588 alin. (3) NCC dispune 
că o creanţă încorporată într-un titlu la purtător se transmite prin remiterea materia- 
lă a titlului, iar orice stipulaţie contrară are a fi considerată nescrisă. De asemenea, 
art. 2481 alin. (2) NCC prevede că un gaj asupra titlurilor negociabile se constituie, 
în cazul titlurilor nominative sau la purtător, prin remiterea acestora. 


I'] Pentru o analiză atât a vechilor reglementări în materie, cât şi a celor cuprinse în noul 
Cod civil, a se vedea S. CenceL, Consideraţii privind interpretarea şi aplicarea dispoziţiilor 
art. 946 din noul Cod civil privind drepturile asupra tezaurului găsit, în R.R.D.P. nr. 2/2014, 
p. SE şi urm. 

2! Potrivit art. 94 din Legea nr. 71/2011, plafonul de 25.000 lei va fi actualizat periodic, 
prin hotărâre a Guvernului. 

$3. Hotărârea judecătorească, mod de dobândire a drepturilor reale 


537. Domeniu de aplicare. Printre modurile de dobândire a dreptului de pro- 
prietate privată, art. 557 alin. (1) NCC enumeră şi hotărârea judecătorească. Însă, 
atunci când ne referim la dobândirea drepturilor reale prin hotărâre judecătorească, 
nu avem în vedere hotărârile obişnuite, adică cele cu caracter declarativ de drep- 
turi, ci hotărârile. judecătoreşti constitutive _de_drepturi. _Bunăoară, prezintă acest 
caracter hotărârea judecătorească prin care se dispune exproprierea unui imobil 
proprietate privată pentru cauză de utilitate publică, cu observaţia că.se dobândeş- 
te astfel, asupra imobilului expropriat, dreptul de proprietate. publică având ca titular _ 
statul său „unitățile sale administrativ-teritoriale, drept ce va căpăta regimul juridic al 
_ acestei proprietăţi (art. 21 şi urm. din Legea nr. 33/1994 privind exproprierea pentru 
cauză de utilitat& publică, republicată). 

Pentru circuitul civil general poate avea caracter constitutiv de drepturi o hotărâ- 
re judecătorească pronunţată într-o cauză prin care se urmăreşte suplinirea con- 
simțământului uneia dintre părţi la încheierea unui act transiativ de proprietate, 
dacă părțile s-au obligat în acest sens printr-un antecontract de înstrăinare. Spre 
exemplu, în conformitate cu dispoziţiile art. 43 alin. (2) din Legea nr. 8/1996 privind 
dreptul de autor şi drepturile conexe, dacă părţile nu au prevăzut în actul de ce- 
siune a drepturilor de autor remuneraţia cuvenită autorului unei opere, instanţa de 
judecată poate pronunţa o hotărâre prin care să stabilească ea această remunera- 
ție. 

Tot astfel este şi cazul retrocedării dreptului de proprietate asupra imobilelor 
expropriate, retrocedare ce se face prin hotărâre judecătorească, în condiţiile 
art. 36 alin. (2) din Legea nr. 33/1994. 

Situaţii în care hotărârea judecătorească poate constitui un mod de dobândire a 
dreptului de proprietate sunt reglementate şi în noul Cod civil. De exemplu, reamin- 
tim că, potrivit art. 592 alin. (1) din materia accesiunii imobiliare, ori de câte ori pro- 
prietarul unui imobil cu privire la care s-a efectuat o anumită lucrare de către un terț 
optează pentru obligarea autorului lucrării la cumpărarea imobilului, în absența 
înțelegerii părţilor, proprietarul poate cere instanței judecătoreşti stabilirea prețului 
şi pronunțarea unei hotărâri care să ţină lor de contract de vânzare-cumpărare. 
Aşadar, într-o asemenea ipoteză, instanța nu numai că va pronunţa o hotărâre pe 
temeiul căreia autorul lucrării devine proprietarul întregului imobil, ci, prin aceeaşi 
hotărâre, va stabili şi prețul pe care acesta va trebui să îl plătească proprietarului 
imobilului iniţial. 


I!! Pentru alte situaţii în care hotărârea judecătorească apare ca mod de dobândire a 
drepturilor reale, a se vedea V. SToicA, op. cit., vol. Il, p. 183-189. 


Capitolul al XI-lea. Publicitatea dobândirii 
drepturilor reale imobiliare 


Secțiunea 1. Consideraţii generale 


538. Necesitatea publicității dobândirii drepturilor reale imobiliare. Ope- 
rațiunile juridice care au ca efect transmisiuni imobiliare sau constituirea unor drep- 
turi reale imobiliare au nevoie de certitudine juridică. Aceasta, daţorită nu numai, 
de regulă, intereselor economice considerabile pe care transmisiunile le presupun, 
dar şi pentru a le face opozabile terțelor persoane, spre a nu mai putea fi atacate 
prin diverse acțiuni în justiţie. 

Într-adevăr, în materia actelor juridice, deci şi a actelor juridice translative de 
proprietate imobiliară constitutive sau translative de alte drepturi reale imobiliare, 
operează principiul relativității efectelor actelor juridice, cu semnificația producerii 
acestora între părți şi succesorii lor. Toate celelalte persoane au calitatea de terți, 
cărora actul respectiv li se impune ca realitate juridică. Dar, din diverse motive, 
este posibil ca anumite categorii de persoane să aibă interes să desființeze un 
anumit act juridic sau, pur şi simplu, să îi ignore efectele. 

Pentru a preveni asemenea situații, au fost organizate sisteme de publicitate a 
transmisiunilor imobiliare şi a constituirii de drepturi reale imobiliare. 


539. Definiţie. Publicitatea imobiliară desemnează totalitatea mijloacelor juridi- 
ce prevăzute de lege prin care se determină situația materială şi juridică a bunurilor 
imobiliare, în mod public, prin registre special tinute de autoritățile statale, în ve- 
derea ocrotirii intereselor titularilor de drepturi reale imobiliare şi a celor legate de 
asigurarea circulaţiei lor în condiţiile legit".. 

Însuşi statul, prin autoritățile sale competente, are interesul de a cunoaşte situa- 
ţia circulației imobilelor, nu numai pentru perceperea taxelor şi a impozitelor cores- 
punzătoare, dar şi pentru faptul că indicele tranzacţiilor imobiliare în sens larg re- 
flectă forța şi dinamismul unei adevărate economii de tip concurențial. 


Secţiunea a 2-a. Problema sistemelor 
de publicitate imobiliară 


____540. Precizare. Titlul pe care l-am dat acestei secțiuni nu este întâmplător. 
Intr-adevăr, tradițional, în țara noastră au existat două sisteme de publicitate imo- 
biliară principale şi două sisteme intermediare. 


1 A se vedea |. ALBU, Curs de drept funciar, Bucureşti, 1957, p. 342; L. Pop, L.M. HAROSA, 
op. cit., p. 333; pentru o definiţie a noțiunii de publicitate în sens larg şi clasificarea formelor de 
publicitate în dreptul civil român, a se vedea M. NIcoLAE, op. cit. (2006), p. 127 şi urm. 

Acestea sunt următoarele: 

a) sistemul de publicitate al registrelor de transcripțiuni şi inscripțiuni, care era 
reglementat, în principal, de Codul de procedură civilă şi care s-a aplicat în Mun- 
tenia, Moldova, Oltenia şi Dobrogea (sistemul publicității personale); 

b) sistemul cărții funciare, care era reglementat prin Decretul-lege nr. 115 din 27 
aprilie 1938 pentru unificarea dispozițiilor privitoare la cărţile funciare, aplicabil în 
Transilvania, Banat şi nordul Moldovei, cu modificările ulterioare (sistemul publicită- 
ţii reale), abrogat expres prin dispoziţiile art. 230 lit. g) din Legea nr. 71/2011 pentru 
punerea în aplicare a noului Cod civil; 

C) un sistem intermediar a! cărţilor de publicitate funciară, reglementat prin Legea 
nr. 242 din 12 iulie 1947 pentru transformarea cărţilor funciare provizorii din Vechiul 
Regat în cărți de publicitate funciară, aplicabil într-un număr de localități din fostul 
județ ilfov, abrogată expres prin dispoziţiile art. 230 it. 1) din Legea nr. 71/2011; 

d) tot un sistem intermediar este cel al cărților de evidenţă funciară, care, în 
temeiul Legii nr. 163 din 14 martie 1946, s-au înființat la cererea persoanelor inte- 
resate în localitățile din Transilvania unde cărţile funciare au fost distruse, sustrase 
sau pierdute din cauza războiului, abrogată expres prin dispoziţiile art. 230 lit. k) 
din Legea nr. 71/2011. 


541. Legea nr. 7/1996. În luna februarie 1996 a fost adoptată Legea nr. 7 a ca- 


ramas . 


zent art. 51 alin. (1) —, a intrat în vigoare la 90 de zile de la data publicării, adică la 
24 iunie 1996. Alineatul (2) al aceluiaşi text prevedea că, la data finalizării lucrărilor 
cadastrale pe care le impune Legea nr. 7/1996 şi a registrelor de publicitate imo- 
biliară pentru întreg teritoriul administrativ al unui județ, îşi încetează aplicabilitatea 
vechile reglementări amintite mai sus, privitoare la publicitatea imobiliară. 

Această lege a fost ulterior modificată şi completată succesiv prin mai multe acte 
normative, cele mai importante modificări fiind cele care i-au fost aduse prin O.U.G. 
nr. 41 din 27 mai 20041", aprobată cu modificări de Parlamentul României prin Legea 
nr, 499 din 12 noiembrie 2004!2, precum şi prin amintita Lege nr. 247/2005; în te- 
meiul art. || din Titlul XII al acestei din urmă legi, s-a dispus şi republicarea Legii 
nr. 7/1996, dându-se textelor o nouă numerotare!” Ulterior însă, această lege a 


suferit succesiv şi alte modificări, ceea ce a determinat o nouă republicare a legii”. 


M.Of. nr. 509 din 7 iunie 2004. 

2! M. Of. nr. 1069 din 17 noiembrie 2004. 

3! Republicarea Legii nr. 7/1996 a fost făcută în M. Of. nr. 201 din 3 martie 2006. 

'! Republicarea a fost făcută în M. Of. nr. 83 din 7 februarie 2013, în temeiul prevederilor 
art. III din Legea nr. 133/2012 pentru aprobarea O.U.G. nr. 64/2010 privind modificarea şi 
completarea Legii cadastrului şi a publicităţii imobiliare nr. 7/1996 (M. Of. nr. 506 din 24 iulie 
2012), dându-se textelor o nouă numerotare. Menţionăm că în prezentarea regimului de pu- 
blicitate imobiliară instituit prin Legea nr. 7/1996 vom utiliza această nouă numerotare. 

Ulterior republicării, Legea nr. 7/1996 a mai fost modificată şi completată succesiv prin: 
Legea nr. 127 din 26 aprilie 2013 privind aprobarea O.U.G. nr. 121/2011 pentru modificarea 
Şi completarea unor acte normative (M. Of. nr. 246 din 29 aprilie 2013); Legea nr. 214 din 28 
iunie 2013 pentru aprobarea O.U.G. nr. 4/2013 privind modificarea Legii nr. 76/2012 pentru 
punerea în aplicare a Legii nr. 134/2010 privind Codul de procedura civilă, precum şi pentru 
modificarea şi completarea unor acte normative conexe (M. Of. 388 din 28 iunie 2013); Le- 
gea nr. 221 din 15 iulie 2013 privind aprobarea O.U.G. nr. 12/2013 pentru regiementarea 

Având în vedere dificultățile materiale ale realizării unor asemenea operaţiuni, 
prin Ordinul nr. 1330/C/1999, Ministerul Justiţiei a dispus înființarea cărților funciare 
nedefinitive, cu efectele reglementate de Legea nr. 7/1996. 


542. Noul Cod civil. Noua lege fundamentală civilă cuprinde atât norme privi- 
toare la publicitatea drepturilor, a actelor şi a faptelor juridice în general, cât şi nor- 
me privitoare la publicitatea imobiliară. Prima categorie de norme se găseşte în 
Capitolul iV, intitulat ca atare, din Titlul preliminar al codului. Acestea conţin dispo- 
ziții generale privitoare la obiectul publicității şi modalităţile de realizare, condițiile 
acesteia, efectele publicității, prezumțiile care operează în materie, consecinţele 
lipsei publicităţii şi sancţiunile aplicabile într-o asemenea situaţie, concursul dintre 
formele de publicitate şi modul de consultare a registrelor publice. . 

Cât priveşte publicitatea imobiliară, aceasta este reglementată în Titlul VII, inti- 
tulat „Cartea funciară” (art. 876-915) din Cartea a Ill-a „Despre bunuri”, în patru ca- 
pitole. Primul capitol, „Dispoziţii generale” (art. 876-884), este consacrat, în esenţă, 
unor norme privitoare la scopul şi obiectul cărții funciare, noţiunea de drepturi 
tabulare, obiectul acestora, felurile înscrierilor. Cel de-al doilea capitol, intitulat „În- 
scrierea drepturilor tabulare” (art. 885-901), cuprinde norme privitoare la dobândi- 
rea şi stingerea drepturilor reale imobiliare, modificarea acestora, dobândirea unor 
drepturi reale fără înscriere în cartea funciară, condiţiile înscrierii, renunțarea la 
dreptul de proprietate înscris în cartea funciară, data producerii efectelor acesteia, 
soluționarea eventualelor conflicte între terți şi autorul comun, persoanele împotriva 
cărora se poate face înscrierea drepturilor tabulare, acțiunea în prestație tabulară 
şi efectele ei, înscrierea provizorie şi efectele acesteia, precum şi principiile cărților 
funciare. 

Capitolul III (art. 902-906) cuprinde dispoziţii privind notarea în cartea funciară a 
unor drepturi, fapte şi raporturi juridice, iar Capitolul IV, denumit „Rectificarea în- 
scrierilor de carte funciară” (art. 907-915), cuprinde dispoziții prin care se determi- 
nă regimul juridic al rectificării înscrierilor în cartea funciară, respectiv al intabulării 
şi înscrierii provizorii, rectificarea hotărârilor, modificarea descrierii imobilului, pre- 
cum şi norme privitoare la răspunderea pentru ținerea defectuoasă a cărții funciare. 


543. Raportul între reglementările cuprinse în Legea nr. 7/1996 şi cele ale nou- 
lui Cod civil în materie. Aşa după cum vom arăta imediat, prin Legea nr. 7/1996 a 
cadastrului şi a publicităţii imobiliare, legiuitorul a urmărit instituirea unui sistem unic 


unor măsuri financiar-fiscale şi prorogarea unor termene şi de modificare şi completare a 
unor acte normative (M. Of. 434 din 17 iulie 2013); O.U.G. nr. 8 din 26 februarie 2014 pentru 
modificarea şi completarea unor acte normative şi alte măsuri fiscal-bugetare (M. Of. nr. 151 
din 28 februarie 2014), ale cărei dispoziții de modificare şi completare a Legii nr. 7/1996 
s-au aplicat începând cu data de 1 septembrie 2014; O.U.G. nr. 11 din 19 martie 2014 privind 
adoptarea unor măsuri de reorganizare la nivelul administrației publice centrale şi pentru 
modificarea şi completarea unor acte normative (M. Of. nr. 203 din 21 martie 2014) şi Legea 
nr. 68 din 12 mai 2014 pentru modificarea alin. (1) al art. 29 din Legea cadastrului şi a publi- 
cității imobiliare nr. 7/1996 şi a Legii nr. 17/2014 privind unele măsuri de reglementare a vân- 
zării-cumpărării terenurilor agricole situate în extravilan şi de modificare a Legii nr. 268/2001 
privind privatizarea societăților comerciale ce dețin în administrare terenuri proprietate publică 
şi privată a statului cu destinaţie agricolă şi înființarea Agenţiei Domeniilor Statului (M. Of. 
nr. 352 din 13 mai 2014). 

pentru toată țara al publicității cu caracter real! a transmisiunilor imobiliare, bazat pe 
registrul cadastral, dar s-a oprit „la jumătatea drumului” în privința efectelor înscrieri- 
lor, deoarece acestea erau efectuate numai pentru a da actelor de transmisiune 
imobiliară opozabilitate față de terți, între părți, efectul acestora se producea ca în 
sistemul de transcripțiuni şi inscripțiuni imobiliare, anume, în principiu, în momentul 
realizării acordului de voinţă ori la momentul încheierii actului juridic în forma prevă- 
Zută de lege, după caz. 

Abia prin dispoziţiile noului Cod civil se ajunge la instituirea unui regim riguros şi 
complet al publicităţii imobiliare, în sensul că acesta are caracter real, iar efectul 
înscrierilor în cartea funciară este constitutiv de drepturi între părți. Altfel spus, 
într-un sistem al evidenţei cadastrale bazate pe imobile, drepturile reale privitoare 
la acestea se dobândesc ori se transmit între părţi şi capătă opozabilitate față de 
terți prin înscrierea lor în cartea funciară. : 

Problema care se pune în această situație este aceea a evidențierii raportului 
între dispoziţiile cuprinse în Legea nr. 7/1996 şi cele din noul Cod civil privitoare la 
cărțile funciare. Din acest punct de vedere, este de observat, în primul rând, că 
noul Cod civil nu conţine dispoziții privitoare la cadastru, astfel că regimul general 
al acestuia rămâne cel stabilit prin Legea nr. 7/1996, republicată, cu modificările 
ulterioare. În al doilea rând, privitor la publicitatea imobiliară, art. 877 NCC dispune 
că drepturile reale înscrise în cartea funciară sunt drepturi tabulare, acestea putând 
fi dobândite, modificate ori stinse numai cu respectarea regulilor de carte funciară, 
iar potrivit art. 881 alin. (1) NCC, înscrierile sunt de 3 feluri: intabularea, înscrierea 
provizorie şi notarea. Cât priveşte procedura de înscriere, art. 884 instituie prin- 
cipiul potrivit cu care aceasta se va stabili prin lege specială. La rândul ei, Legea 
nr. 7/1996 dispunea şi dispune în prezent în art. 24 că înscrierile în cartea funciară 
sunt aceleaşi, adică intabularea, înscrierea provizorie şi notarea, însă cel de-al 
doilea alineat al aceluiaşi text prevede următoarele: „Cazurile, condițiile şi regimul 
juridic al acestor înscrieri sunt stabilite de Codul civil — noul Cod civil (n.n., C.B.) —, 
iar procedura de înscriere în cartea funciară, de prezenta lege — adică de Legea 
nr. 7/1996, republicată, cu modificările ulterioare (n.n., C.B.) — şi de regulamentul 
aprobat prin ordin cu caracter normativ al directorului general al Agenţiei Naţiona- 
le”. De asemenea, potrivit art. 24 alin. (3) şi (4) din lege, „dreptul de proprietate şi 
celelalte drepturi reale asupra unui imobil se vor înscrie în cartea funciară pe baza 
înscrisului autentic notarial sau a certificatului de moştenitor, încheiate de un notar 
public în funcție în România, a hotărârii judecătoreşti rămase definitivă sau pe baza 
unui act emis de autoritățile administrative, în cazurile în care legea prevede 
aceasta, prin care s-au constituit ori transmis în mod valabi!” [alin. (3)], iar drepturi- 
le reale imobiliare şi promisiunea de a încheia un contract având ca obiect dreptul 
de proprietate asupra imobilului sau un alt drept în legătură cu acesta, înscrise în 
baza unor acte juridice în care părțile au stipulat rezilierea sau rezoluțiunea în baza 
unor pacte comisorii, se radiază în baza unei declaraţii în formă autentică a părților, 
a unei încheieri de certificare fapte, prin care notarul public constată îndeplinirea 
ien la solicitarea părții interesate, sau a unei hotărâri judecătoreşti 
(alin. (4) ]. 


1 Alin. (4) este reprodus astfel cum a fost modificat prin art. VII” pct. 2 din O.U.G. 
nr. 121/2011, articol introdus prin art. | din Legea nr. 127/2013. 

Aşadar, se poate spune că noul Cod civil cuprinde, în esență, norme de drept 
substanţial privitoare la înscrierea în cartea funciară şi efectele acestora, pe când, 
în principiu, normele privitoare la procedura înscrierilor în cartea funciară sunt cele 
principiu, deoarece, în anumite situaţii, noul Cod civil cuprinde şi unele norme pro- 
cedurale în materie, fără ca prin aceasta să fie pus în vreun fel în discuţie principiul 
enunțat”. 


544. Norme tranzitorii; efectele lor. Formularea principiului expus mai sus nu 
este însă de natură să rezolve în întregime problema coexistenţei dintre cele două 
categorii de reglementări. Producerea efectului constitutiv de drepturi reale imo- 
biliare prevăzut de art. 885 alin. (1) şi art. 886 NCC are ca premisă obiectivă identi- 
ficarea imobilelor „parcele de teren” printr-un număr cadastral unic [art. 876 alin. (3) 
partea finală], ceea ce presupune terminarea lucrărilor cadastrale cel puţin la ni- 
velul unei unităţi administrativ-teritoriale, obiectiv, din păcate, încă departe de a fi 
realizat. De aceea, până la îndeplinirea lui, în privința efectelor înscrierilor transmi- 
siunilor imobiliare, îşi vor găsi în continuare aplicare și dispoziţiile Legii nr. 7/1996, 
pe baza normelor tranzitorii adoptate de legiuitor la intrarea în vigoare a noului Cod 
civil la 1 octombrie 2011. 

Într-adevăr, potrivit art. 76 din Legea nr. 71/2011 privind punerea în aplicare a 
noului Cod civil, dispoziţiile acestuia privitoare la cazurile, conditiile, efectele şi 
regimul înscrierilor în cartea funciară se vor aplica numai acelor acte şi fapte juri- 
dice încheiate sau, după caz, săvârşite ori produse după intrarea în vigoare a 
noului Cod civil, adică după data de 1 octombrie 2011. De asemenea, art. 77 din 
aceeaşi lege dispune că înscrierile în cartea funciară efectuate în temeiul unor acte 
ori fapte juridice încheiate sau, după caz, săvârşite ori produse anterior intrării în 
vigoare a noului Cod civil vor produce efectele prevăzute de legea care era în 
vigoare la data încheierii acestor acte ori, după caz, la data săvârşirii ori producerii 
acestor fapte, chiar dacă înscrierile sunt efectuate după data intrării în vigoare a 
noului Cod civil. Aceste dispoziţii nu reprezintă altceva decât aplicarea cunoscutu- 
lui principiu din materia dreptului tranzitoriu tempus regit actum: efectele actelor 
juridice, dar şi cele produse de faptele juridice în sens restrâns sunt supuse legii în 
vigoare la momentul încheierii, respectiv săvârşirii lor. În mod firesc, din aceste 
dispoziții ar rezulta că, în privința drepturilor reale imobiliare născute din acte şi 
fapte juridice în sens restrâns, încheiate, respectiv săvârşite sau produse înainte 
de intrarea în vigoare a noului Cod civil, intabularea acestora va avea numai efec- 


Precizăm că, prin art. VII? pct. 3 din O.U.G. nr. 121/2011, articol la rândul său introdus 
prin art. | din Legea nr. 127/2013, la art. 24 din Legea nr. 7/1996 a fost introdus alin. (5), 
care avea următorul cuprins: „Promisiunea de a încheia un contract având ca obiect dreptul 
de proprietate asupra imobilului sau un alt drept reali în legătură cu acesta şi actele de alipire 
şi dezlipire a imobilelor înscrise în cartea funciară se încheie în formă autentică, sub sanc- 
țiunea nulităţii absolute”. La scurt timp însă, prin art. |! din Legea nr. 221/2013, acest text a 
fost abrogat. 

"A se vedea şi A.-A. Chiş, Publicitatea imobiliară în concepția noului Cod civil, 
Ed. Hamangiu, Bucureşti, 2012, p. 10. 

2) Privitor la asemenea norme procedurale cuprinse în noul Cod civil, a se vedea 
M. NICOLAE, Tratat de publicitate imobiliară, vol. |, ed. a 2-a revăzută şi adăugită, Ed. Uni- 
versul Juridic, Bucureşti, 2011, p. 781. 

tul opozabilităţii lor faţă de terți, astfel cum dispune Legea nr. 7/1996, pe când, în 
situația înscrierilor de drepturi reale imobiliare născute din acte juridice ori din fapte 
juridice în sens restrâns, încheiate, respectiv săvârşite ori produse după intrarea în 
vigoare a noului cod, o asemenea înscriere ar urma să aibă efectul prevăzut de 
acesta, anume efectul constitutiv de drepturi. 

Totuşi, avându-se în vedere legarea producerii acestui efect de finalizarea lu- 
crărilor de cadastru pe unități administrativ-teritoriale, finalizare ce încă nu s-a 
realizat la nivelul întregii țări, art. 56 din Legea nr. 71/2011 prevede că dispoziţiile 
noului Cod civil privitoare la dobândirea drepturilor reale imobiliare prin efectul 
înscrierii acestora în cartea funciară se vor aplica numai după finalizarea lucrărilor 
de cadastru pentru fiecare unitate administrativ-teritorială şi deschiderea, la cerere 
sau din oficiu, a cărţilor funciare pentru imobilele respective, în conformitate cu 
şi completările ulterioare. Până la această dată, înscrierea în cartea funciară a 
dreptului de proprietate ori a altor drepturi reale imobiliare pe baza actelor prin care 
s-au transmis, constituit ori modificat, în mod valabil, asemenea drepturi se face 
numai în scop de opozabilitate faţă de terți. 

Deşi textul citat se referă la amânarea efectului constitutiv al înscrierii în cartea 
funciară al dobândirii ori modificării de drepturi reale imobiliare prin acte juridice, 
interpretarea sa nu poate fi decât în sensul că acelaşi principiu are a-şi găsi apli- 
care şi în cazul dobândirii unor asemenea drepturi prin fapte juridice în înțeles 
restrâns, cum ar fi, bunăoară, aşa cum am arătat, dobândirea de drepturi reale 
imobiliare prin uzucapiunea extratabulară!"!. 


545. Corelaţii. Din aceste dispoziții legale coroborate între ele, pentru stabilirea 
efectului înscrierilor în cartea funciară prin raportarea atât la momentul încheierii 
unui act juridic ori săvârşirii sau producerii unui fapt juridic în înţeles restrâns prin 
care se nasc ori se modifică drepturi reale imobiliare, cât şi la data la care se face 
înscrierea acestora în cartea funciară, în literatura de specialitate!” au fost identiti- 
cate mai multe posibile situaţii, cu soluții diferenţiate, după caz. O primă situaţie 
poate fi aceea privitoare la drepturi reale imobiliare care au fost dobândite pe te- 
meiul unor acte şi fapte juridice în înțeles restrâns încheiate, respectiv săvârşite 
înainte de intrarea în vigoare a noului Cod civil, înscrierea lor în cartea funciară va 
avea numai efect de opozabilitate față de terţi, chiar dacă ea s-a făcut după in- 
trarea în vigoare a noului cod şi după finalizarea lucrărilor de cadastru la nivelul 
unei unități administrativ-teritoriale: tempus regit actum. O a doua situaţie poate 
privi drepturi reale imobiliare dobândite prin acte şi fapte juridice în înțeles restrâns, 
încheiate, respectiv produse ulterior datei intrării în vigoare a noului cod, dar înscri- 
se în cartea funciară până la data finalizării lucrărilor de cadastru la nivelul unei 
unități administrativ-teritoriale; şi în cazul acestora, înscrierea va avea efect de 
opozabilitate față de terți, astfel cum dispun normele tranzitorii arătate. O a treia 
situaţie poate fi aceea a drepturilor reale imobiliare dobândite pe temeiul unor acte 
juridice ori fapte juridice în înțeles restrâns încheiate, respectiv săvârşite după fina- 
lizarea lucrărilor de cadastru la nivelul unei unități administrativ-teritoriale; în pri- 


"1 În acelaşi sens, a se vedea A.-A. CHiş, op. cit., p. 15. 
(2! dem, p. 15-16 şi bibliografia acolo citată. 

vința acestora, înscrierea va avea efect constitutiv de drepturi, asttel cum dispune 
art. 56 alin. (1) din Legea nr. 71/2011. 

Este foarte adevărat că prin art. 87 pct. 4 din Legea nr. 71/2011 au fost abroga- 
te expres art. 21-41 din Legea nr. 7/1996 a cadastrului şi a publicității imobiliare, 
care reglementau efectul de opozabilitate față de terţi al înscrierilor transferului, do- 
bândirii şi modificării drepturilor reale imobiliare în cartea funciară, ceea ce în- 
seamnă că art. 56 din Legea nr. 71/2011 face ca aceste dispoziţii să ultraactiveze 
până la definitivarea lucrărilor de cadastru la nivelul unei unități administrativ- 
teritoriaie, chiar dacă prin art. | pct. 6 din Legea nr. 133/2012, amintită mai sus, a 
fost introdus la art. 2 alin. (2) din Legea nr. 7/1996 o nouă literă, lit. d), potrivit cu 
care, printre altele, prin sistemul integrat de cadastru şi carte funciară se realizează 
„Publicitatea imobiliară, care asigură opozabilitatea drepturilor reale imobiliare (s.n., 
C.B.), a drepturilor personale, a actelor şi faptelor juridice, precum şi a oricăror ra- 
porturi juridice supuse publicităţii, referitoare la imobile”. 


546. Plan de studiu. Având în vedere că vechile sisteme principale de publici- 
tate imobiliară aplicabile până la intrarea în vigoare a Legii nr. 7/1996 prezintă, 
practic, numai un interes istoric, le vom evoca în mod sintetic. Dimpotrivă, am ară- 
tat mai sus că dispoziţiile Legii nr. 7/1996 privitoare la efectele înscrierilor în cartea 
funciară îşi vor găsi aplicarea încă o perioadă semnificativă de timp în țara noastră; 
în cele ce urmează, vom prezenta, în esenţă, reglementările acesteia, pentru ca 
apoi să ne oprim asupra dispoziţiilor privitoare la cartea funciară din noul Cod civil. 


$1. Sistemul de publicitate imobiliară al transcripţiunilor şi inscrip- 
ţiunilori!! 


547. Reglementare. Acest sistem a fost reglementat în Codul de procedură 
civilă de la 1865 în art. 710-720, devenite însă inaplicabile, împreună cu dispoziţiile 
corespunzătoare din fostul Cod civil privitoare la transcrierea unor acte juridice de 
drept civil — art. 818-819 privitoare la transcrierea donațiilor, art. 1295 alin. (2) 
privitor la transcrierea vânzărilor imobiliare, art. 1394 privitor la cesiunea chiriilor, 
art. 1738-1745 referitoare la conservarea privilegiilor imobiliare, art. 1801-1802 pri- 
vitoare la purga proprietăților grevate cu privilegii şi ipoteci şi art. 1816-1823 refe- 
ritoare la publicitatea registrelor şi despre responsabilitatea grefierilor de la judecă- 
torii, însărcinați cu ținerea registrelor. Spunem devenite inaplicabile, pentru că a 
fost instituit, din anul 1999, regimul cărților funciare cu caracter nedefinitiv, cu con- 
secința efectuării operațiunilor de publicitate imobiliară potrivit reglementărilor cu- 
prinse în Legea nr. 7/1996. 


548. Transcrierile şi înscrierile. Publicitatea imobiliară întemeiată pe sistemul 
transcripțiunilor şi al inscripțiunilor presupunea două feluri de înregistrări. Transcrie- 
rea actelor de transmisiune a imobilelor se făcea în aşa-numitele registre de trans- 
crieri şi consta în copierea integrală a actului prin care se transmitea dreptul de pro- 
prietate asupra unui imobil ce constituia un drept principal sau stingea un astfel de 
drept real. 


I'] Pentru analiza acestui sistem, a se vedea M. NICOLAE, op. cit., vol. |, p. 223 şi urm. 

Articolul 711 C. proc. civ. enumera actele care erau supuse transcrierii, precum 
şi pe cele care nu erau supuse acestei operaţiuni: succesiunile, partajul voluntar şi 
judiciar etc., precum şi dobândirea unor drepturi reale prin fapte juridice, adică uzu- 
capiunea şi accesiunea. Transcrierea se făcea în ordine cronologică. Practic, 
„registrele de transcripțiuni” constau în mape în care se depuneau copii după ac- 
tele menţionate, în ordinea efectuării lor. 

Înscrierile constau în consemnarea sau reproducerea unor părţi sau clauze din 
acte juridice privitoare, cu unele excepții, la privilegii imobiliare şi la ipoteci. 


549. Efectele transcrierii. Efectul esenţial al transcrierii era acela de a face 
opozabil actul juridic transcris terțelor persoane, în timp ce între părţi şi succesorii 
lor actul juridic producea efecte indiferent dacă era sau nu transcris. Mai mult, 
noțiunea de ter în această materie avea un înțeles foarte precis, în sensul că lipsa 
transcrierii putea fi invocată numai de acea persoană care dobândise ea însăşi un 
drept real, de la acelaşi autor, cu privire la acelaşi bun imobil; actul de dobândire a 
dreptului real era supus transcrieri, iar formalitatea acestuia fusese îndeplinită de 
către cel care se opunea actului. 

Aşadar, se aplica principiul cunoscut qui prior tempore, potior iure. Acest sistem 
se numea sistemul publicității personale, pentru că evidenţa înstrăinărilor imobiliare 
şi a constituirii de drepturi reale imobiliare se făcea pe persoane, nu pe imobile, 
ceea ce îl făcea incomplet, pentru că nu toate transmisiunile imobiliare erau su- 
puse acestei operaţiuni şi, în plus, nu garanta dreptul transmis, pentru că transcrie- 
rea nu presupunea verificarea legalităţii şi a valabilității actului prezentat de părți". 

$2. Sistemul de publicitate bazat pe cartea funciarăl?l 

550. Caracterizare generală. O caracteristică principală a sistemului de publici- 
tate imobiliară bazat pe cărţile funciare era aceea că evidența se ținea nu pe 
proprietari, ci pe imobile, fiecare imobil avându-şi cartea sa funciară, în care sunt 
trecute toate actele translative sau constitutive de drepturi. Aşa fiind, acest sistem 
de publicitate era denumit ca fiind acela al unei publicităţi reale (de Ia res). În acest 
fel, se admitea că se putea cunoaşte, cu putere probantă absolută, situaţia juridică 
a imobilului. 

Toate drepturile reale reglementate de legislaţia noastră civilă formau obiect de 
înscrieri funciare (art. 1 din Decretul-lege nr. 115/1938). 

Cărţile funciare erau întocmite şi numerotate pe localități. 

Dacă o comună avea mai multe sate, fiecare sat avea cartea sa funciară, ca 
localitate. 

După ce o vreme au fost ținute de fostele notariate de stat, ulterior ele au trecut 
la judecătoriile competente teritorial. 

Cartea funciară propriu-zisă era alcătuită dintr-un titlu şi trei părţi sau foi. 


1] A se vedea C. STĂTESCU, C. BIRSAN, 0p. Cit., p. 306. 

2] Pentru o prezentare a acestui sistem, a se vedea L. Pop, L.M. HARosA, op. cit., p. 338 
şi urm., precum şi lucrările acolo citate; a se vedea, de asemenea, M. NicoLAE, op. cit., 
p. 321 şi urm. 

Titlul cărții funciare cuprindea: numărul ei şi denumirea comunei, a oraşului sau 
a municipiului în care este situat imobilul. 

Partea | cuprindea descrierea imobilului, cu elementele sale componente. 

Partea II, denumită şi foaia de proprietate, cuprindea înscrierile privitoare la 
dreptul de proprietate asupra imobilului. Tot aici se notau diferite fapte juridice, ca 
minoritatea, interdicția, curatela persoanei titulare, precum şi diferite drepturi şi 
obligaţii de care se bucură sau este ţinut titularul, cum ar fi condiții care afectează 
proprietatea, acțiuni (rezoluțiuni, nulitate etc.). 

În Partea III — Înscrierile privitoare la sarcini, se înscriau drepturile reale care 
grevează imobilul, dreptul de superficie, uzufruct, uz, ipoteci etc.; la fel contractele 
care afectează fondul funciar etc. 

Înscrierile în cartea funciară erau de trei feluri: 

a) intabularea, adică înscrierea prin care se strămuta, se constituia, se greva, 
se restrângea ori se stingea un drept real; 

b) înscrierea provizorie (prenotarea), care consta într-o înscriere imperfectă, 
condiționată de justificarea ei. Atunci când era vorba de dobândirea, modificarea 
sau stingerea unui drept supus intabulării, pentru care înscrisul original nu întrunea 
condițiile de intabulare, se încuviința o asemenea intabulare provizorie, pentru a 
beneficia de prioritatea înscrierii. Înscrierea era condiționată de justificarea ei ulte- 
rioară (art. 48); 

Cc) notarea, care consta în înscrierea unor drepturi personale, fapte sau acte 
juridice care aveau legătură cu drepturile înscrise în cartea funciară (incapacitatea 
titularului, curatela, interdicția înstrăinării, contractul de locaţiune etc.) (art. 81 din 
Decretul-lege nr. 115/1938). 

Înscrierile neîntemeiate se puteau înlătura printr-o acțiune în rectificarea înscrie- 
ri”! 

551. Principiile publicității imobiliare în sistemul cărților funciare. Urmă- 
toarele principii au stat la baza acestui sistem de publicitate imobiliară: 

chiar acţiunile care priveau bunurile nemişcătoare trebuie aduse la cunoştinţa 
publică prin înscriere; 

b) principiul publicității absolute, potrivit căruia drepturile reale imobiliare nu se 
puteau strămuta, nu numai faţă de terţi, dar chiar şi în raporturile dintre părţi, decât 
dacă s-a efectuat intabularea. Acordul de voinţă era necesar, dar nu suficient pen- 
tru a transfera proprietatea, chiar în raporturile dintre părţi. /ntabularea avea, aşa- 
dar, un efect constitutiv de drept real (art. 17 din Decretul-lege nr. 115/1938). Nu- 
mai în caz de dobândire prin succesiune, accesiune, vânzare silită şi expropriere, 
dobândirea opera independent de înscriere. Şi în aceste cazuri, spre a putea trans- 
fera mai departe dreptul, dobânditorul trebuia mai întâi să îl intabuleze (art. 26); 

c) principiul legalității, potrivit căruia funcţionarul de stat era obligat ca, înainte 
de a face înscrierea, să verifice legalitatea titlului ce se înregistrează (art. 43, 
art. 44); 


' Cu privire la această acţiune, a se vedea L. Pop, L.M. HAROSA, Op. Cit., p. 353 şi urm.; 
M. NICOLAE, op. cit., vol. |, p. 424 şi urm. 

d) principiul oficialităţii, potrivit căruia funcţionarul care făcea înscrierea nu se 
putea sprijini decât pe cererea şi actele ce o însoțesc. Cererea, odată înregistrată, 
nu mai putea fi completată cu înscrisuri noi; 

e) principiul priorităţii, conform cu care înscrierea se făcea în ordinea înregistră- 
rii cererilor la judecătorie, ordine care conferea şi rangul înscrierii; 

î) principiul relativității, care însemna că înscrierea unui drept se putea face 
numai împotriva celui care, la înregistrarea cererii, era înscris ca titular al dreptului 
asupra căruia înscrierea urma a fi făcută; înscrierea putea fi făcută, de asemenea, 
împotriva celui care, înainte de a fi înscris, şi-a grevat dreptul, dacă amândouă 
înscrierile se cereau deodată (art. 19); 

g) principiul forței probante a înscrierii, potrivit căruia terțul care, întemeindu-se 
pe cuprinsul cărții funciare, dobândea, cu bună-credinţă şi cu titlu ongros, un drept 
real înscris în cartea funciară nu mai putea fi evins din cauza viciilor pe care le 
avea titlul autorului său. Dreptul real înscris în cartea funciară se prezuma a fi 
exact (art. 32 şi art. 33). 


552. Acţiunea în prestație tabulară. Am arătat că înscrierile în cartea funciară 
aveau efect constitutiv de drept pentru înseşi părțile actului juridic supus acestei 
operațiuni şi, în acelaşi timp, făceau actul opozabil terţilor. 

De aceea, potrivit art. 22-23 din Decretul-lege nr. 115/1938, cel care se obliga- 
se la constituirea, transmiterea sau modificarea unui drept real imobiliar era obligat 
să predea înscrisurile necesare pentru intabularea dreptului în cartea funciară, iar, 
în măsura în care era vorba despre stingerea unui asemenea drept, era ținut să 
predea actele necesare pentru radierea lui. În cazul în care refuza să îşi îndepli- 
nească această obligație, persoana îndreptățită se putea adresa instanței de ju- 
decată cu o acţiune în prestație tabulară, pentru ca aceasta să dispună, prin hotă- 
râre, intabularea sau, după caz, radierea dreptului acolo înscris. 

Practica judecătorească a recunoscut posibilitatea introducerii acțiunii în presta- 
ție tabulară şi împotriva terțului dobânditor înscris în cartea funciară, cu îndeplinirea 
următoarelor condiţii: 

a) cel care cerea prestația tabulară să fi fost în stăpânirea imobilului la data 
când terţul dobânditor a contractat; 

b) actul juridic în temeiul căruia se cerea prestaţia tabulară să aibă dată certă şi 
să fi fost încheiat anterior actului pe baza căruia terțul şi-a înscris dreptul în cartea 
funciară; 

c) terţul înscris în cartea funciară să fi dobândit dreptul cu titlu gratuit sau să fi 
fost de rea-credinţă. 

Dacă el dobândise dreptul cu titlu oneros şi cu bună-credinţă, acțiunea în pres- 
taţie tabulară avea a fi respinsăl". 


1 A se vedea Trib. Suprem, s. civ., dec. nr. 400/1978, în C.D. 1978, p. 19; a se vedea 
L. Pop, L.M. HARoSA, op. cit., p. 351. 

Secţiunea a 3-a. Publicitatea imobiliară 
în sistemul Legii nr. 7/1996 


553. Precizări preliminare. Prin Legea nr. 7/1996 a cadastrului şi a publicității 
imobiliare, republicată, cu modificările ulterioare, s-a urmărit introducerea unui sis- 
tem de publicitate unic pentru întreaga tară, destinat a înlocui toate sistemele exis- 
tente până la completa ei aplicarel"!. În fapt, practic, printr-o discutabilă, dar eficien- 
tă interpretare a dispoziţiilor legii, Ministerul Justiției a generalizat aplicarea noului 
sistem pentru întreaga ţarăl”. 

Întreaga publicitate funciară va fi realizată pe baza cadastrului şi a cărții funcia- 
re, ca sistem unitar şi obligatoriu de evidență tehnică, economică şi juridică, de 
importanță naţională, a tuturor imobilelor de pe întregul teritoriu al țării (art. 1). 

Legea este structurată în trei titluri. 

Titlul |, intitulat „Regimul! general al cadastrului şi publicității imobiliare”, cuprinde 
dispoziţii privitoare la cadastru, care se organizează la nivelul unităţilor administra- 
tiv-teritoriale, pe sectoare cadastrale, acesta reprezentând o unitate de suprafață 
delimitată de elemente liniare stabile în timp, precum şosele, ape, canale, diguri, 
căi ferate etc. [art. 2 alin. (1)]. De asemenea, Titlul | conține normele privitoare la 
organizarea activităţii de cadastru, precum şi la organizarea lucrărilor de înregistra- 
re sistematică în cadastru şi în cartea funciară. 

Titlul II, care se intitulează „Publicitatea imobiliară”, reglementează evidența 
cadastral-juridică şi procedura de înscriere în cartea funciară. 

Titlul III conţine dispoziții tranzitorii, sancțiuni şi dispoziţii finale şi se referă ia 
documentele de finalizare a lucrărilor de cadastru şi de carte funciară, faptele care 
constituie contravenţii şi infracțiuni în materie, precum şi la punerea în aplicare a 
legii, încetarea efectelor şi abrogarea unor acte normative. 

Reglementările legii se completează cu cele ale Regulamentului de avizare, 
recepție şi înscriere în evidențele de cadastru şi carte funciară!” şi cu cele cuprinse 


"1 Cu privire la noile cărţi funciare, a se vedea, în special, |. ALBu, Noile cărți funciare, 
Ed. Lumina Lex, Bucureşti, 1997; M. lonescu, Principiile de bază ale publicității imobiliare şi 
ale noului sistem de publicitate adoptat prin Legea nr. 7/1996, în Dreptul nr. 6/1997, p. 35- 
45; E. CHELARU, op. cit., p. 331 şi urm.; L. Pop, L.M. HAROSA, op. cit., p. 356 şi urm.; a se ve- 
dea, în special, cercetarea monografică în materie realizată de M. NicoLaE în volumul |! al 
Tratatului de publicitate imobiliară, precit.; de asemenea, a se vedea D.-M. Cosma, Cartea 
funciară. Procedura de lucru. Organizarea birourilor teritoriale, Ed. Hamangiu, Bucureşti, 
2007; A. Rusu, Publicitatea imobiliară. Cărţile funciare. Practică judiciară, Ed. Hamangiu, 
Bucureşti, 2006. 

(2! în acelaşi sens, a se vedea V. STOICA, 0p. cit. (2009), p. 422, nota nr. 15. 

5! Aprobat prin Ordinul directorului general al A.N.C.P.I. nr. 700 din 9 iulie 2014 (M. Of. 
nr. 571 şi nr. 571 bis din 31 iulie 2014). Menţionăm că prin Ordinul nr. 700/2014 au fost 
abrogate: Ordinul directorului general al A.N.C.P.!. nr. 633/2006 pentru aprobarea Regula- 
mentului de organizare şi funcționare a birourilor de cadastru şi publicitate imobiliară, Ordi- 
nul directorului general al A.N.C.P.]. nr. 634/2006 pentru aprobarea Regulamentului privind 
conţinutul, modul de întocmire şi recepție a documentațţiilor cadastrale în vederea înscrierii 
în cartea funciară, Ordinul directorului general al A.N.C.P.I. nr. 108/2010 privind aprobarea 
Regulamentului de avizare, verificare şi recepţie a lucrărilor de specialitate din domeniul 
cadastrului, al geodeziei, al topogratiei, al fotogrammetriei şi al cartografiei şi Ordinul di- 
rectorului general al A.N.C.P.|. nr. 186/2009 privind stabilirea termenelor de prestare a ser- 

în Ordinul ministrului justiției nr. De din 25 iunie 1999 privitor la înființarea căr- 
ților funciare cu caracter nedetinitiv!!! „ precum şi normele emise, pe baza legii, de 
organele de specialitate în domeniu, respectiv Agenţia Naţională de Cadastru şi 
Publicitate Imobiliară şi organismul căruia aceasta îi succede, respectiv fostul Ofi- 
ciu Naţional de Cadastru, Geodezie şi Cartograție!?. 


554. Scopurile cadastrului. Mai întâi, trebuie precizat că, în sistemul de evi- 
denţă funciară întemeiat pe Legea nr. 7/1996, dacă inițial entitățile sale de bază 
erau parcela, construcţia şi proprietarul [fostul art. 1 alin. (2), apoi fostul art. 1 
alin. (6)], în prezent, potrivit art. 1 alin. (7) din Legea nr. 7/1996, republicată în 
2013, entitățile de bază ale acestui sistem sunt imobilul şi proprietarul. 

În al doilea rând, deşi iniţial legea definea noțiunea de imobil ca reprezentând 
una sau mai multe parcele alăturate, cu sau fără construcții, care aparțin aceluiaşi 
proprietar [fostul art. 1 alin. (3)], în prezent, prin imobil, în sensul legii, se înțelege 
terenul, cu sau fără construcții, de pe teritoriul unei unități administrativ-teritoriale, 
aparținând unuia sau mai multor proprietari, care se identifică printr-un număr 
cadastral unic [art. 1 alin. (5)). 

Aşadar, întreg sistemul de evidenţă funciară a căpătat o puternică trăsătură 
realăl?l, pentru că entitatea sa de bază este imobilul. 

Prin sistemul integrat de cadastru şi carte funciară, la nivelul fiecărei unități 
administrativ-teritoriale — comună, oraş, municipiu, județ — şi la nivelul întregii ţări, 
se realizează [art. 2 alin. (2) din lege: 

a) identificarea, descrierea şi înregistrarea în documentele cadastrale a imobile- 
lor prin natura lor, măsurarea şi reprezentarea acestora pe hărţi şi planuri cadastra- 
le, precum şi stocarea datelor pe suporturi informatice; 

b) identificarea şi înregistrarea proprietarilor, a altor deținători legali de imobile 
şi a posesorilor; 

c) furnizarea datelor necesare sistemului de impozite şi taxe pentru stabilirea 
corectă a obligaţiilor fiscale ale contribuabililor, solicitate de instituţiile abilitate; 

d) publicitatea imobiliară, care asigură opozabilitatea drepturilor reale imobiliare, 
a drepturilor personale, a actelor şi faptelor juridice, precum şi a oricăror raporturi 
juridice supuse publicităţii, referitoare la imobile. 

Activitatea de cadastru şi carte funciară este organizată şi condusă de un organ 
administrativ central de specialitate, anume Agenţia Naţională de Cadastru şi Publi- 
citate Imobiliară, ca instituție publică, având personalitate juridică, aflată în subor- 
dinea Ministerului Dezvoltării Regionale şi Administraţiei Publice!“ [art. 3 alin. (1) din 


viciilor furnizate de Agenţia Naţională de Cadastru şi Publicitate Imobiliară şi unitățile sale 
subordonate. 

('] Nepublicat. 

2] A se vedea M. NICOLAE, 0p. cit., vol. II, p. 87-88. 

îl pe planul efectelor înscrierilor, legiuitorul nu a mers până la capăt cu consecințele 
publicității pe imobile, nici în redactarea inițială şi nici prin modificările aduse în materie prin 
Legea nr. 247/2005; a se vedea infra, nr. 565. 

1 Potrivit art. 7 alin. (1) din O.U.G. nr. 11/2014, „Agenţia Naţională de Cadastru şi Publi- 
citate Imobiliară, instituție publică cu personalitate juridică, trece din subordinea Guvernului 
şi din coordonarea secretarului general al Guvernului în subordinea Ministerului Dezvoltării 
Regionale şi Administrației Publice”. 

Legea nr. 7/1996, republicată]; la nivelul fiecărui județ şi al municipiului Bucureşti au 
fost înființate oficii teritoriale de cadastru şi publicitate imobiliară, iar la nivelul fiecărei 
circumscripții judecătoreşti funcționează cel puţin un birou teritorial de cadastru şi 
publicitate imobiliară, ambele categorii fiind subordonate ierarhic. 


555. Funcțiile cadastrului. Potrivit art. 10 din Legea nr. 7/1996, republicată, 
cadastrul îndeplineşte trei funcții: tehnică, economică şi juridică. 

Funcția tehnică a cadastrului se realizează prin determinarea, pe bază de mă- 
surători, a poziției limitelor dintre imobilele învecinate. Lucrările de măsurători se 
execută prin orice metodă grafică, numerică, fotogrammetrică sau combinate, iar 
documentaţiile cadastrale determină suprafața terenurilor şi construcțiilor, rezultată 
din măsurători [art. 10 alin. (1) şi (2)). Ş 

Funcţia economică a cadastrului constă în evidenţierea elementelor tehnice 
necesare stabilirii valorilor impozabile ale imobilelor sau, după caz, a impozitelor ori 
taxelor pentru aceste imobile, iar funcția juridică se realizează prin identificarea 
proprietarilor, respectiv a posesorilor imobilelor şi prin înscrierea acestora în evi- 
dențele cadastrale, în scopul înscrierii în cartea funciară [art. 10 alin. (3) şi (4)]. 

De asemenea, art. 12 din Legea nr. 7/1996 dispune, printre altele, că documen- 
tele tehnice ale cadastrului se întocmesc pentru fiecare sector cadastral şi eviden- 
țiază situația de fapt constatată de comisia care a desfăşurat lucrările de cadastru 
şi constituie temeiul înregistrării din oficiu a imobilelor în evidenţele de cadastru şi 
în cartea funciară; aceste documente sunt: 

a) planul cadastral; 

b) registrul cadastral al imobilelor; 

c) opisul alfabetic al titularilor drepturilor reale de proprietate, al posesorilor şi al 
altor deținători. 

Acelaşi text precizează că autoritățile şi instituțiile publice centrale şi locale au 
obligația de a pune la dispoziția Agenţiei Naţionale de Cadastru şi Publicitate Imo- 
biliară, gratuit, datele, informaţiile şi copiile certificate ale documentelor referitoare 
la sistemele informaţionale specifice domeniilor proprii de activitate, pentru lucrările 
sistematice de cadastru, în vederea înscrierii în cartea funciară. 


556. Organizarea evidenţei cadastral-juridice. Publicitatea imobiliară este 
întemeiată pe sistemul de evidență a cadastrului şi are ca obiect înscrierea în 
cartea funciară a actelor şi a faptelor juridice referitoare la imobilele din aceeaşi 
unitate administrativ-teritorială, în scopul transmiterii sau constituirii de drepturi 
reale imobiliare ori, după caz, al opozabilităţii față de terţi a acestor înscrieri [art. 21 
alin. (1) din Legea nr. 7/1996, republicată]; ea se realizează de către birourile de 
cadastru şi publicitate imobiliară, pentru imobilele situate în raza de activitate a 
acestora [art. 21 alin. (2) din Legea nr. 7/1996, republicată]. 

Prin imobil în sensul Legii nr. 7/1996 se înțelege terenul, cu sau fără construcții, 
de pe teritoriul unei unități administrativ-teritoriale, aparținând unuia sau mai multor 
proprietari, care se identifică printr-un număr cadastral unic (art. 1 alin. (5) din 
Legea nr. 7/1996, republicată]. 

Cât priveşte cărțile funciare, art. 21 alin. (3) din Legea nr. 7/1996 dispune că 
acestea sunt întocmite şi numerotate pe teritoriul administrativ al fiecărei localităţi; 
ele alcătuiesc, împreună, registrul cadastral de publicitate imobiliară al unui ase- 

menea teritoriu, acest registru se va ține de către biroul teritorial din cadrul oficiului 
teritorial în a cărui rază teritorială de activitate este situat imobilul respectiv. El se 
întregeşte cu registrul de intrare, cu planul cadastral, cu registrul cadastral al imo- 
bilelor şi va indica numărul cadastral al imobilelor şi numărul de ordine al cărților 
funciare în care se înscriu, cu un index alfabetic al proprietarilor şi cu o mapă în 
care sunt păstrate cererile de înscriere, împreună cu un exemplar al înscrisurilor 
constatatoare privind toate actele şi faptele juridice supuse înscrierii [art. 21 
alin. (4) din Legea nr. 7/1996, republicată]. 

Activitatea de publicitate imobiliară desfăşurată în cadrul oficiilor teritoriale este 
îndeplinită de registratorii de carte funciară, numiţi, ca urmare a unui concurs, de 
directorul genera! al Agenţiei Naţionale de Cadastru şi Publicitate Imobiliară; în 
cadrul acestor oficii lucrează şi asistenţi-registratori, ca personal de execuţie, ei 
efectuând înscrisurile în cartea funciară în baza dispoziţiilor date de registratori; de 
asemenea, asistenţii-registratori eliberează extrasele de carte funciară şi certifica- 
tele de sarcini şi îndeplinesc şi alte atribuţii stabilite prin reglementări specifice 
[art. 22 alin. (1) din Legea nr. 7/1996, republicată în 2013). 


557. Cuprinsul cărților funciare. Evidenţa cadastral-juridică instituită prin Le- 
gea nr. 7/1996 este realizată atât pe imobile, cât şi pe persoane. Cartea funciară 
propriu-zisă are un conţinut foarte asemănător cu cel reglementat prin Decretul- 
lege nr. 115/1938. Potrivit art. 23 din Legea nr. 7/1996, republicată în 2013, cartea 
funciară este alcătuită dintr-un titlu şi trei cărţi. 

Titlul cuprinde numărul cărţii funciare şi numele localităţii în care este situat 
imobilul. 

Partea | priveşte descrierea imobilului, care va cuprinde: 

a) numărul de ordine şi cel cadastral al imobilului; 

b) suprafața imobilului, reieşită din măsurători cadastrale, destinaţia, categoriile 
de folosință şi, după caz, construcțiile. Scoaterea definitivă şi temporară din circui- 
tul agricol a imobilelor situate în intravilanul aprobat potrivit legii se face prin auto- 
rizația de construire. Conţinutul documentaţiilor de scoatere definitivă/temporară 
din circuitul agricol, precum şi schimbarea categoriei de folosință a imobilelor situa- 
te în intravilan se stabilesc prin regulament aprobat prin ordin cu caracter normativ 
al directorului general al Agenţiei Naţionale, care se publică în Monitorul Oficial al 
României, Partea |. Scoaterea definitivă/temporară din circuitul agricol şi schimba- 
rea categoriei de folosință a imobilelor situate în extravilan se stabilesc prin regu- 
lament aprobat prin ordin comun al ministrului agriculturii şi dezvoltării rurale şi al 
directorului general al Agenţiei Naţionale, care se publică în Monitorul Oficial al 
României, Partea |; 

C) planul imobilului cu descrierea acestuia constituie anexa la partea | a cărții 
funciare, întocmită conform regulamentului aprobat prin ordin cu caracter normativ 
al directorului general al Agenţiei Naţionale, care se publică în Monitorul Oficial al 
României, Partea |. 

Partea a Il-a este cea referitoare la înscrierile privind dreptul de proprietate şi 
alte drepturi reale şi cuprinde: 

a) numele proprietarului; 

b) actul sau faptul juridic care constituie titlul dreptului de proprietate, precum şi 
menţionarea înscrisului pe care se întemeiază acest drept; 

c) strămutările proprietăţii; 

d) dreptul de administrare, dreptul de concesiune şi dreptul de folosinţă cu titlu 
gratuit, corespunzătoare proprietăţii publice; 

e) servituţile constituite în folosul imobilului; 

f) faptele juridice, drepturile personale sau alte raporturi juridice, precum şi ac- 
țiunile privitoare la proprietate; 

9) recepţia propunerii de dezmembrare ori de comasare şi respingerea aces- 
teia, respingerea cererii de recepţie şi/sau de înscriere, în cazul imobilelor cu carte 
funciară deschisă; 

h) obligaţii de a nu face; interdicțiile de înstrăinare, grevare, închiriere, dezmem- 
brare, comasare, construire, demolare, restructurare şi amenajare; 

i) clauza de inalienabilitate a imobilului, potrivit art. 628 alin. (2) NCC, şi clauza 
de insesizabilitate, potrivit art. 2329 alin. (3) NCC; . 

j) orice modificări, îndreptări sau însemnări ce s-ar face în titlu, în partea | sau 
a II-a a cărții funciare, cu privire la înscrierile făcute. 

Partea a Ill-a este cea referitoare la înscrierile privind dezmembrămintele drep- 
tului de proprietate, drepturile reale de garanţie şi sarcini şi cuprinde: 

a) dreptul de superficie, uzufruct, uz, abitație, servituţile în sarcina fondului aser- 
vit, ipoteca şi privilegiile imobiliare, precum şi locațiunea şi cesiunea de creanţă; 

b) faptele juridice, drepturile personale sau alte raporturi juridice, precum şi ac- 
țiunile privitoare la drepturile reale înscrise în această parte; 

C) sechestrul, urmărirea imobilului sau a veniturilor sale; 

d) orice modificări, îndreptări sau însemnări ce s-ar face cu privire la înscrierile 
făcute în această parte. 

Abrogarea fostului art. 41 din Legea nr. 7/1996 făcută prin art. 87 pct. 4 din 
Legea nr. 71/2011, text care era consacrat posibilităţii cercetării cuprinsului cărții 
funciare, semnifică faptul că, privitor la aceasta, au a fi aplicate dispoziţiile art. 883 
NCC, care au acelaşi obiect de reglementare. Potrivit acestui text, orice persoană, 
fără a fi ținută să justifice vreun interes, poate cerceta orice carte funciară, precum 
şi celelalte documente cu care aceasta se întregeşte, potrivit legii; la cerere, se vor 
elibera extrase sau copii certificate conform cu exemplarul original aflat în arhivă; 
nimeni nu va putea invoca faptul că nu a avut cunoştinţă de existenta vreunei 
înscrieri efectuate în cartea funciară sau, după caz, a unei cereri de înscriere 
înregistrate la biroul de cadastru şi publicitate imobiliară. 


sc... 


bazat pe noile cărți funciare reglementate de Legea nr. 7/1996 se întemeiază pe 
mai multe principii. Facem precizarea că unele dintre acestea rezultă din textele 
corespunzătoare din Legea nr. 7/1996, în forma republicată în anul 2006, abrogate 
prin art. 87 pct. 4 din Legea nr. 71/2011, dar care, aşa cum am arătat mai sus, 
ultraactivează, în condiţiile prevăzute de normele tranzitorii cuprinse în art. 56 din 
Legea nr. 71/2011. 


n! Cu privire la aceste principii, a se vedea M. lonescu, /oc. cit., p. 35-45; M. NICOLAE, 
op. cit., vol. Il, p. 182 şi urm.; L. Pop, L.M. HARosA, op. cit, p. 364 şi urm. 

559. Un prim principiu este acela al publicităţii integrale a cărților funciare, 
definit în literatura noastră juridică de specialitate ca reprezentând acea regulă 
potrivit căreia în cartea funciară au a fi înscrise toate drepturile reale imobiliare, 
numite şi drepturi tabulare, precum şi, în cazurile anume prevăzute de lege, drep- 
turile de creanţă, faptele sau alte raporturi juridice care au legătură cu imobilele 
înscrise în cartea funciară!'l. 

Principiul publicităţii integrale este ilustrat prin următoarele elemente/?l: 

a) potrivit art. 23 din lege, în forma sa actuală, în partea a l-a şi a Ill-a ale cărții 
funciare sunt înscrise, aşa după cum am arătat mai sus, atât numele proprietarului, 
cât şi actele şi faptele juridice care constituie titlul dreptului de proprietate, menţio- 
narea înscrisului pe care se întemeiază acest drept, precum şi transmisiunile 
proprietăţii, servituţile constituite în folosul proprietăţii, faptele juridice, drepturile 
personale sau alte raporturi juridice, acţiunile privitoare la proprietate, dezmembră- 
mintele proprietăţii, sechestrul etc.; 

b) art. 24 alin. (3) dispune în prezent că dreptul de proprietate şi celelalte drep- 
turi reale asupra unui imobil se vor înscrie în cartea funciară pe baza înscrisului 
autentic notarial sau a certificatului de moştenitor, încheiate de un notar public în 
funcție în România, a hotărârii judecătoreşti rămase definitivă sau pe baza unui act 
emis de autoritățile administrative, în cazurile în care legea prevede aceasta, prin 
care s-au constituit ori transmis în mod valabil, iar fostul art. 21, abrogat prin Legea 
nr. 71/2011, arăta că modificarea conţinutului unui drept ce grevează un drept real 
imobiliar se înscrie, dacă legea nu dispune altfel, potrivit regulilor aplicabile cu 
privire la dobândirea şi stingerea drepturilor reale; 

c) fostul art. 26, abrogat prin Legea nr. 71/2011, prevedea că dreptul de proprie- 
tate şi celelalte drepturi reale sunt opozabile față de terţi, fără înscriere în cartea 
funciară, când provin din succesiune, accesiune, vânzare silită sau uzucapiune, 
dar ele se vor înscrie, în prealabil, dacă titularul înțelege să îşi exercite atributul 
dispoziției asupra lor; în aceleaşi condiţii sunt opozabile faţă de terţi drepturile reale 
dobândite de stat prin expropriere, respectiv de stat şi de orice persoană prin 
efectul legii sau prin hotărâre judecătorească; 

d) în sfârşit, legea prevedea posibilitatea înscrierii, la cerere, a actelor şi faptelor 
juridice privitoare la drepturile personale, la starea şi capacitatea persoanelor, care 
au legătură cu imobilele înscrise în cartea funciară, „cu efect de opozabilitate pentru 
terțe persoane” (fostul art. 38 din Legea nr. 7/1996, abrogat prin Legea nr. 71/2011). 


560. Un al doilea principiu este acela al relativității înscrierii, definit ca acea 
regulă în temeiul căreia înscrierea unui drept în cartea funciară se poate face numai 
împotriva celui care, la data înregistrării cererii, este înscris sau, după caz, urmează 
a fi înscris în cartea funciară ca titular al dreptului asupra căruia înscrierea va fi 
făcută”. Într-adevăr, fostul art. 22 din lege, abrogat prin Legea nr. 71/2011, dispunea 
că înscrierea unui drept se poate face numai: 

a) împotriva celui care, la înregistrarea cererii sale, era înscris ca titular al drep- 
tului asupra căruia înscrierea urmează a fi făcută; 


('] A se vedea M. NICOLAE, op. cit., vol. Ii, p. 183. 
(2! ipidem. 
5] A se vedea M. NICOLAE, op. cit., vol. II, p. 188. 

b) împotriva aceluia care, înainte de a fi înscris, şi-a grevat dreptul, dacă amân- 
două înscrierile se fac deodată. 

În cazul în care dreptul real asupra unui imobil a fost înstrăinat succesiv mai 
multor persoane, iar înscrierile nu s-au făcut, cel din urmă îndreptățit putea cere 
înscrierea dobândirilor succesive odată cu aceea a dreptului său, dacă dovedeşte 
prin înscrisuri originale întreg şirul actelor juridice pe care se întemeiază înscrierile 
(fostul art. 23, abrogat prin Legea nr. 71/2011). 

Totuşi, potrivit fostului art. 24 din lege, şi el abrogat, înscrierile întemeiate pe 
obligațiile defunctului, titular al dreptului tabular, se puteau face, în principiu, şi du- 
pă înscrierea dreptului moştenitoruluil!l. 


561. Un al treilea principiu este acela al legalității înscrierilor î în cartea fun- 
ciară. Într-adevăr, publicitatea imobiliară prin cărțile funciare are, în esenţă, ca 
scop asigurarea exactităţii, corectitudinii şi certitudinii înscrierilor efectuate în 
aceste instrumente tehnico-juridice de evidență cadastrală. În literatura juridică de 
specialitate se deosebeşte între /egalitatea formală, potrivit cu care registratorul de 
carte funciară nu poate încuviința decât înscrierea actelor şi faptelor juridice anume 
prevăzute de lege ca fiind supuse acestei operațiuni juridice sau, după caz, per- 
mise şi nu se poate întemeia decât pe cererea ce îi este adresată de cel interesat 
şi actele ei însoțitoare, şi legalitatea materială, care semnifică cerința ca registrato- 
rul să cerceteze, pe de o parte, dacă înscrisul pe baza căruia se solicită înscrierea 
întruneşte condiţiile de fond şi de formă impuse de lege pentru înscrierea dreptului 
său şi, pe de altă parte, dacă în însuşi cuprinsul cărții funciare nu există vreo 
piedică la efectuarea înscrieriil?.. 

Principiul legalității se degajă şi din întreaga procedură a înscrierilor în cartea 
funciară. Într-adevăr, Legea nr. 7/1996 dispune că, verificând întrunirea tuturor 
acestor cerinţe, registratorul va admite cererea şi va dispune intabularea sau 
înscrierea provizorie, după caz, prin încheiere. Dacă el constată că cererea de 
înscriere în cartea funciară nu întruneşte condiţiile legale, urmează a o respinge, 
prin încheiere motivată (art. 30 din Legea nr. 7/1996, republicată în 2013). Încheie- 
rea se comunică celui care a cerut înscrierea ori radierea unui act sau fapt juridic, 
precum şi celorlalte persoane interesate potrivit menţiunilor din cartea funciară, cu 
privire la imobilul în cauză, în termen de 15 zile de la pronunţarea ei, dar nu mai 
târziu de 30 de zile de la data înregistrării cererii. Persoanele interesate sau notarul 
public pot formula cerere de reexaminare a încheierii de admitere sau de respinge- 
re, în termen de 15 zile de la comunicare, cerere ce se soluţionează în termen de 
20 de zile prin încheiere de către registratorul-şef din cadrul oficiului teritorial în 
raza căruia este situat imobilul. Împotriva acestei încheieri se poate formula plân- 
gere, în termen de 15 zile de la comunicare, care se depune la biroul teritorial şi se 
înscrie din oficiu în cartea funciară; oficiul teritorial este obligat să înainteze plân- 
gerea judecătoriei în a cărei rază de competenţă teritorială se află imobilul, însoțită 
de dosarul încheierii şi de copia cărţii funciare. Plângerea împotriva încheierii se 
poate depune de cei interesați sau notarul public şi direct la judecătoria în a cărei 


("1 Cu privire la analiza detaliată a conţinutului normelor subsumate acestui principiu, a se 
vedea M. NicoLAE, op. cit., vol. !l, p. 189 şi urm. 
(2! dem, p. 202. 

rază de competență teritorială se află imobilul, situație în care instanţa va solicita 
din oficiu biroului teritorial comunicarea dosarului încheierii şi copia cărții funciare, 
precum şi notarea plângerii în cartea funciară. Hotărârea pronunţată de judecătorie 
poate fi atacată numai cu apel, iar hotărârea judecătorească definitivă pronunțată 
în cauză se comunică, din oficiu, biroului teritorial de carte funciară de către 
instanța care s-a pronunţat ultima asupra fondului. Legea precizează că înscrierea 
făcută pe temeiul unei hotărâri judecătoreşti îşi va produce efectele de la data 
înregistrării cererii de înscriere la biroul teritorial, iar în cazul respingerii plângerii celui 
interesat prin hotărâre judecătorească definitivă, notările făcute se radiază din oficiu 
(art. 31)]. 


562. Un al patrulea principiu este acela al oficialității înscrierii, care semni- 
fică obligaţia notarului public ce a întocmit un act prin care se transmite, se modifi- 
că, se constituie sau se stinge un drept rea! imobiliar de a cere, din oficiu, înscrie- 
rea lui în cartea funciară la biroul teritorial în a cărui rază de activitate este situat 
imobilul. Legea impune a se face mențiune expresă despre executarea acestei 
obligaţii chiar în cuprinsul actului sau, după caz, în cuprinsul certificatului de moş- 
tenitor. De asemenea, la autentificarea actelor prin care se transmite, se constituie 
sau se modifică un drept real imobiliar, notarul public trebuie să solicite extras de 
carte funciară pentru autentificare sau, după caz, certificat de sarcini. La autentifi- 
carea actelor notariale prin care se stinge un drept real imobiliar, precum şi în 
cadrul procedurii succesorale, pentru imobilele înscrise în cartea funciară se va 
solicita extras de carte funciară pentru informare. Extrasul de carte funciară pentru 
autentificare este valabil 10 zile lucrătoare de la data înregistrării cererii şi în baza 
lui notarul public poate efectua toate operaţiunile notariale necesare întocmirii 
actului în vederea căruia acesta a fost solicitat. Pe perioada valabilității extrasului 
de carte funciară pentru autentificare, registratorul nu va efectua niciun fel de 
înscriere în cartea funciară, cu excepţia aceleia pentru care a fost eliberat extrasul. 
Valabilitatea extrasului încetează, prin împlinirea termenului, la momentul înregis- 
trării cererii de înscriere a actului notarial pentru care acesta a fost eliberat sau la 
cererea notarului public care a solicitat extrasul. Cererile depuse în perioada de 
valabilitate a extrasului de carte funciară pentru autentificare cu privire la imobilul 
pentru care acesta a fost eliberat se soluţionează după expirarea termenului de 
valabilitate a extrasului, în ordinea şi cu procedura prevăzute de lege [art. 35 
alin. (1)-(4) din Legea nr. 7/1996, republicată în 2013). 

De asemenea, instanţa de judecată va transmite, în termen de 3 zile, hotărârea 
rămasă definitivă, constitutivă sau declarativă asupra unui drept real imobiliar, la 
biroul teritorial în a cărui rază de activitate se află imobilul. De altfel, instanţa jude- 
cătorească nu poate trece la dezbaterea pe fond a unei acțiuni privind desființarea 
actului juridic supus înscrierii, dacă acesta nu a fost înscris, în prealabil, pentru 
informare, în cartea funciară [art. 35 alin. (5) şi (6) din Legea nr. 7/1996, republica- 
tă în 2013). 


'! Forma actuală a alin. (5), (6) şi (8) ale art. 31 [fostele alin. (3), (4) şi (6) ale art. 50 
înainte de republicarea din 2013] a fost dată prin art. 26 din Legea nr. 76/2012 pentru pu- 
nerea în aplicare a Legii nr. 134/2010 privind Codul de procedură civilă (M. Of. nr. 365 din 
30 mai 2012). 

563. Un al cincilea principiu al publicității pe baza Legii nr. 7/1996 este 
acela al opozabilității față de terți a drepturilor reale înscrise în cartea funcia- 
ră. În redactarea sa inițială, Legea nr. 7/1996 nu a preluat sistemul publicității reale 
reglementat în țara noastră de Decretul-lege nr. 115/1938, aplicabil în regiunile 
unde exista evidența cadastrală bazată pe cărțile funciare, ci a preferat să rețină 
sistemul publicității personale; înscrierile în cartea funciară nu au efect constitutiv 
de drepturi, ci numai de a face opozabilă terţilor înscrierea dobândirii, modificării 
sau stingerii drepturilor reale imobiliare. 

Într-adevăr, potrivit fostului art. 25 alin. (1) din Legea nr. 7/1996, abrogat prin 
Legea nr. 71/2011, înscrierile în cartea funciară îşi produc efectele de opozabilitate 
față de terţi de la data înregistrării cererilor, iar fostul art. 26 reglementa cazurile în 
care drepturile reale erau opozabile terţilor fără înscriere în cartea funciară, anume 
când ele provin din succesiune, accesiune, vânzare silită şi uzucapiune, cu pre- 
cizarea că aceste drepturi trebuiau să fie înscrise, în prealabil, atunci când titularul 
voia să dispună de ele; în aceleaşi condiţii puteau fi opuse terţilor drepturile reale 
dobândite de stat şi de orice persoană prin efectul legii, prin expropriere sau prin 
hotărâri judecătoreşti. 

Care este efectul efectuării înscrierilor în cartea funciară? Răspunsul la această 
întrebare este dat prin coroborarea dispoziţiilor cuprinse în fostul art. 20 alin. (1) cu 
cele din fostul art. 25 din Legea nr. 7/1996. Astfel, potrivit fostului art. 20 alin. (1) (în 
forma dinainte de modificarea prin Legea nr. 71/2011), dreptul de proprietate şi 
celelalte drepturi reale asupra unui imobil se înscriu în cartea funciară pe baza 
actului prin care ele s-au constituit ori s-au transmis în mod valabil. La rândul său, 
fostul art. 25, abrogat prin Legea nr. 71/2011, dispunea că înscrierile în cartea 
funciară îşi vor produce efectele de opozabilitate faţă de terţi de la data înregistrării 
cererilor, ordinea înregistrării cererilor va determina rangul înscrierilor. Dacă la 
biroul teritorial de carte funciară au fost depuse mai multe cereri de înscriere a 
drepturilor reale deodată, ele vor primi provizoriu acelaşi rang, urmând ca instanța 
să decidă asupra rangului fiecăreia dintre elel']. Dacă obiectul cererilor de înscriere 
depuse deodată priveşte drepturi de ipotecă sau privilegii, ele vor primi acelaşi 
rang. Aşadar, între părţi efectul translativ sau constitutiv de drepturi reale se va 
produce ca în sistemul de publicitate imobiliară bazat pe registrele de transcripțiuni 
şi inscripțiuni, adică la momentul realizării acordului de voință ori la încheierea 
actului în forma ad validitatem impusă de lege; înscrierea în cartea funciară este 
menită să facă actul opozabil terţilor?.. 

De la regula opozabilității față de terţi a drepturilor reale înscrise în cartea funci- 
ară pe baza actelor juridice prin care ele s-au constituit, au fost transmise ori 
modificate în mod valabil, fostul art. 26 din Legea nr. 7/1996, text abrogat prin 
Legea nr. 71/2011, prevedea o serie de excepții, şi anume: 

a) dreptul de proprietate şi celelalte drepturi reale sunt opozabile față de terţi, 
fără înscrierea în cartea funciară, când provin din succesiune, accesiune, vânzare 


I' A se vedea şi dispoziţiile în materie cuprinse în art. 21 din Regulamentul de avizare, 
recepție şi înscriere în evidențele de cadastru şi carte funciară, aprobat prin Ordinul 
nr. 700/2014. 

2] Pentru critica soluției legiuitorului în materie şi pentru multele ei nuanțări şi corelaţii cu 
alte dispoziții legale, pertinente, a se vedea M. NicoLaE, op. cit., vol. II, p. 230 şi urm. 

silită şi uzucapiune; drepturile reale imobiliare dobândite în aceste moduri au însă 
a fi înscrise, în prealabil, atunci când titularul înțelege a dispune de ele; 

b) în aceleaşi condiţii, adică fără înscriere în cartea funciară, sunt opozabile față 
de terți drepturile reale dobândite de stat şi de orice persoană, prin efectul legii, 
prin expropriere sau prin hotărâre judecătorească; titularii drepturilor dobândite prin 
aceste moduri nu pot dispune de ele decât după înscrierea lor, în prealabil, în 
cartea funciară. 

Potrivit fostului art. 32 din lege, de asemenea abrogat prin Legea nr. 71/2011, 
efectul de opozabilitate al înscrierilor în cartea funciară nu opera cu privire la: 

a) suprafața terenurilor, destinația, categoria de folosință, valoarea sau alte 
asemenea aspecte; 

b) restricții aduse dreptului de proprietate prin raporturile de vecinătate, expro- 
priere sau prin prevederi legale privind protecţia ecologică, sistematizarea localităţi- 
lor şi alte asemenea aspecte. 


564. În sfârşit, în materia noii publicități imobiliare operează principiul 
forței probante a înscrierilor de drepturi reale. Astfel, potrivit fostului art. 30 din 
lege, abrogat prin Legea nr. 71/2011, dacă în cartea funciară a fost înscris un drept 
real în folosul unei persoane, se prezuma că dreptul există, în folosul ei, dacă a 
fost constituit sau dobândit cu bună-credință, cât timp nu se dovedea contrariul; 
dacă un drept a fost radiat din cartea funciară, se prezuma că acel drept nu există. 

De asemenea, potrivit fostului art. 31 din lege, şi el abrogat prin Legea 
nr. 71/2011, cuprinsul cărţilor funciare, în afara îngrădirilor şi excepțiilor legale, se 
considera exact numai în folosul acelei persoane care a dobândit, cu bună- 
credință, pe temeiul unui act juridic valabil încheiat, un drept real înscris în cartea 
funciară. Dobânditorul era considerat de bună-credință dacă, la data înregistrării 
cererii de înscriere a dreptului în folosul său, nu a fost notată nicio acțiune prin care 
se contestă cuprinsul cărții funciare sau dacă din titlul transmițătorului şi din cu- 
prinsul cărţii funciare nu reieşea vreo neconcordanţă între aceasta şi situația 
juridică reală. 


565. Înscrierile în cartea funciară!" Am arătat că în sistemul de carte funciară 
reglementat prin Decretul-lege nr. 115/1938 existau, în redactarea sa inițială, trei 
categorii de înscrieri: intabularea, înscrierea provizorie şi notarea. Legea nr. 7/1996 
nu preluase această terminologie. Ea folosea noțiunea generică de înscriere, atât 
pentru înscrierea drepturilor reale imobiliare, cât şi pentru înscrierea actelor şi a 
faptelor juridice referitoare la drepturile personale, starea şi capacitatea persoane- 
lor titulare de drepturi tabulare etc. 

Prin modificările aduse Legii nr. 7/1996 de Legea nr. 247/2005, între altele, în 
privința categoriilor de înscrieri în cartea funciară a fost preluată terminologia 
folosită de Decretul-lege nr. 115/1938, deşi legiuitorul continuă a folosi noțiunea 
generică de „înscrieri”. Astfel, fostul art. 26 alin. (4) din Legea nr. 7/1996 dispunea 
că înscrierile în cartea funciară sunt de trei feluri: 

a) intabularea, ce are ca obiect înscrierea definitivă a drepturilor reale; 

b) înscrierea provizorie a drepturilor reale, sub condiţia justificării ulterioare; 


!'] A se vedea G. FLORESCU, Înscrierile în cartea funciară, în Juridica nr. 1/2000, p. 10-15. 

C) notarea, ce are ca obiect înscrierea drepturilor personale, a actelor şi faptelor 
juridice referitoare la starea şi capacitatea persoanelor, a acțiunilor şi căilor de atac 
în justiție, precum şi a măsurilor de indisponibilizare privitoare la imobilele înscrise 
în cartea funciară. 

În prezent, art. 24 alin. (1) din Legea nr. 7/1996, republicată în 2013, prevede 
că înscrierile în cartea funciară sunt: intabularea, înscrierea provizorie şi notarea. 


566. intabularea, în concepția Legii nr. 7/1996, era acea înscriere ce avea ca 
obiect drepturi reale imobiliare care produc efecte imediate şi definitive, de la data 
înregistrării cererii de înscrierel!.. Aşa după cum am arătat mai sus, potrivit fostului 
art. 20 din lege, în forma sa inițială, erau supuse intabulării în cartea funciară, ca 
înscriere definitivă, dreptul de proprietate şi celelalte drepturi reale asupra unui 
imobil; aceste drepturi se stingeau numai prin înscrierea radierii lor din cartea fun- 
ciară, cu consimțământul titularului dreptului, consimțământ ce nu se cerea dacă 
dreptul se stingea prin moartea titularului său ori prin împlinirea termenului arătat în 
înscriere. De asemenea, fostul art. 20 alin. (3) dispunea că hotărârea judecăto- 
rească definitivă şi irevocabilă sau, în cazurile prevăzute de lege, actul autorității 
administrative va înlocui acordul de voință cerut în vederea înscrierii drepturilor 
reale, dacă acestea sunt opozabile titularilor. 

Reamintim că nu erau supuse intabulării drepturile care provin din succesiune, 
accesiune, vânzare silită, uzucapiune, drepturile reale dobândite de stat şi de orice 
persoană prin efectul legii, prin expropriere sau prin hotărâre judecătorească, 
drepturi opozabile terţilor şi fără înscrierea lor în cartea funciară, numai că titularul 
lor nu putea dispune de ele decât după ce, în prealabil, le-a intabulat în cartea 
funciară (fostul art. 26 din lege, abrogat prin Legea nr. 71/2011). De asemenea, 
art. 46 din Regulamentul de organizare şi funcţionare a birourilor de cadastru şi 
publicitate imobiliară, în prezent abrogat, prevedea că sunt supuse intabulării cu 
titlu definitiv drepturile reale imobiliare ce fac obiectul actelor juridice, iar dacă ele 
necesită o justificare ulterioară, aceste acte se înscriu provizoriu. Efectul intabulării 
este acela de a face actul înscris în cartea funciară opozabi! terţilor, între părți şi 
succesorii lor (avânzii cauză) actul produce efecte fără intabularea sa; aşadar, în 
sistemul publicităţii imobiliare instituit prin Legea nr. 7/1996, intabularea nu este 
constitutivă de drepturi. În acest sens, art. 48 alin. (1) din regulament preciza că 
înscrierea în cartea funciară a actului juridic de dobândire, constituire, recunoaşte- 
re, stingere, modificare şi de transmisiune a unor drepturi reale imobiliare are ca 
efect opozabilitatea față de eventualii titulari de drepturi reale imobiliare cu acelaşi 
obiect, de la acelaşi autor, dar care nu au efectuat această operațiune ori au 
efectuat-o ulterior. 

Drepturile reale care dobândesc opozabilitate față de terți numai prin înscrierea 
lor în cartea funciară sunt denumite drepturi tabulare, iar cele care, potrivit legii, 
sunt opozabile terţilor fără a fi necesară înscrierea lor în cartea funciară sunt de- 
numite drepturi extratabulare. 


('] A se vedea M. NICOLAE, 0p. cit., vol. II, p. 470. 

567. Înscrierea provizorie. Aceasta reprezintă operațiunea prin care transmite- 
rea, constituirea, modificarea sau stingerea unui drept real imobiliar devine opoza- 
bilă față de terţi, sub condiția şi în măsura justificări el". 

Fostul art. 29 din lege, abrogat prin Legea nr. 71/2011, dispunea că înscrierea 
provizorie în cartea funciară se face atunci când dobândirea unor drepturi reale 
este afectată de o condiție suspensivă sau hotărârea judecătorească pe care se 
întemeiază dobândirea nu este definitivă şi irevocabilă ori dacă se dobândeşte un 
drept tabular care, anterior, a fost înscris provizoriu; de asemenea, atunci când 
debitorul a consemnat sumele pentru care a fost înscrisă ipoteca ori privilegiul 
imobiliar, precum şi atunci când, pentru soluționarea cererii de înscriere, sunt 
necesare înscrisuri suplimentare, care nu aduc însă atingere fondului dreptului ce 
se cere a fi înscris şi nu fundamentează noi capete de cerere. 

Potrivit fostului art. 29 alin. (1) din Legea nr. 7/1996 şi art. 50 alin. (1) din regu- 
lament (ambele abrogate în prezent), înscrierea provizorie devine opozabilă terţilor 
cu rangul determinat de cererea de înscriere, sub condiția şi în măsura justificării 
ei. 

De asemenea, art. 50 alin. (2) din regulament prevedea că înscrierea provizorie 
va avea eficiență atât timp cât nu s-a înregistrat o cerere de radiere a acesteia, 
întemeiată pe o hotărâre judecătorească definitivă, iar justificarea înscrierii provizo- 
rii se va face în temeiul consimțământului celui împotriva căruia s-a efectuat în- 
scrierea provizorie, a unei hotărâri judecătoreşti definitive ori a încheierii registrato- 
rului de carte funciară [art. 50 alin. (3) din regulament]. 


568. Notarea este acea înscriere în cartea funciară care are ca obiect menţio- 
narea existenței unor drepturi personale, fapte sau raporturi juridice strâns legate 
de drepturile intabulate şi de titularii lor, pentru a le face opozabile terţilor sau a le 
aduce la cunoştinţa acestora în scop de informarel?l. În acest sens, fostul art. 38 
din Legea nr. 7/1996, abrogat prin Legea nr. 71/2011, dispunea că actele şi faptele 
juridice privitoare la drepturile personale, la starea şi capacitatea persoanelor în 
legătură cu imobilele cuprinse în cartea funciară vor putea fi înscrise, la cerere, cu 
efect de opozabilitate față de terțele persoane. Articolul 42 din regulament conținea 
o listă cuprinzătoare a actelor şi faptelor juridice supuse notării: incapacitățile totale 
sau parțiale de exerciţiu ale titularului dreptului real înscris; instituirea curatelei 
sale; modalităţile juridice care afectează dreptul înscris în cartea funciară; arătarea 
raporturilor juridice cu o altă persoană, de natură să afecteze regimul juridic al 
bunului nemişcător înscris în cartea funciară; indicarea oricărei acțiuni care dă ca- 
racter de drept litigios unui drept real înscris în cartea funciară, a acțiunii de pre- 


A Idem, p. 480 şi urm. 

2 O curte de apel a decis, în mod judicios, în sensul că legalitatea unor măsuri asigură- 
torii luate de procuror în cursul urmăririi penale poate fi examinată numai pe calea contestă- 
rii ei potrivit dispozițiilor art. 168 fostul C. proc. pen. (art. 250 din noul Cod de procedură 
penală adoptat prin Legea nr. 135/2010 — n.n., C.B.), şi nu în cadrul procedurii de notare a 
lor în cartea funciară; în cadrul acestei proceduri, registratorul examinează numai dacă cere- 
rea întruneşte condițiile legale, iar dacă nu le întruneşte, o va respinge prin încheiere motivată 
(art. 49 din Legea nr. 7/1996 — art. 30 în prezent, n.n., C.B.); a se vedea C.A. Constanţa, s. 
civ., min. şi fam., mun. şi asig. soc., dec. nr. 416/C din 3 octombrie 2007, în B.C.A. nr. 1/2008, 
p. 6. 

dare a înscrisului translativ sau constitutiv al dreptului ce urmează a fi înscris, a 
unei eventuale acțiuni de ieşire din indiviziune etc.; arătarea eventualei acțiuni pen- 
tru anularea hotărârii judecătoreşti declarative de moarte a titularului de drept real 
înscris în cartea funciară; arătarea situaţiilor în care se face urmărirea silită a imo- 
bilului înscris în cartea funciară; existența unei eventuale interdicții de înstrăinare 
sau grevare a imobilului, precum şi modalitățile de care aceasta ar fi afectată; con- 
tractul de locaţiune sau de cesiune de venituri mai mari de 3 ani; dreptul de pre- 
empțiune asupra imobilului înscris în cartea funciară; promisiunea de a încheia un 
contract cu privire la bunul imobil şi termenul stabilit pentru încheierea contractului, 
cu condiția să nu fi trecut mai mult de 3 ani de ia împlinirea acestuia; intenția de 
înstrăinare sau ipotecare a bunului imobil; recepţia propunerii de dezmembrare ori 
de comasare, respingerea acesteia; suprapunerea imobilelor înregistrate în planul 
cadastral de carte funciară; revocarea procurii date în vederea încheierii unui act 
translativ de proprietate având ca obiect un imobil; sechestrul asigurător şi seches- 
trul judiciar asupra lui; schimbarea rangului unei ipoteci asupra imobilului; cererea 
de reexaminare a încheierii de carte funciară; plângerea împotriva încheierii de car- 
te funciară; respingerea cererii de recepție şi/sau de înscriere, în cazul imobilelor 
cu carte funciară deschisă; deschiderea procedurii insolvenţei şi sentința declarati- 
vă de faliment; lucrările de expropriere a imobilului; orice alte fapte, drepturi perso- 
nale sau acțiuni a căror notare este permisă de lege şi au legătură cu imobilul. 


569. Acţiunile de carte funciară. O primă acţiune este acțiunea în prestație 
tabulară. Într-adevăr, fostul art. 27 din Legea nr. 7/1996, abrogat prin Legea 
nr. 71/2011, dispunea că cel care s-a obligat să strămute sau să constituie, în 
folosul altuia, un drept real asupra unui imobil este obligat să îi predea toate 
înscrisurile necesare pentru înscrierea acelui drept, iar dacă un drept înscris în 
cartea funciară se stinge, titularul este obligat să predea celui îndreptăţit înscrisuri- 
le necesare radierii. 

În cazul în care cel obligat refuză predarea înscrisului, se va putea cere instan- 
ței judecătoreşti să dispună înscrierea în cartea funciară; hotărârea instanței va 
suplini consimțământul la înscriere al părţii care are obligația de a preda înscrisurile 
necesare înscrierii şi refuză aceasta. 

Aşadar, este vorba despre o acțiune în justiție care se deosebeşte de acțiunea 
în prestație tabulară reglementată de Decretul-iege nr. 115/1938, ce avea ca obiect 
suplinirea consimțământului la încheierea actului pentru cel care refuza predarea 
înscrisurilor necesare intabulării lui; de această dată, obiectul acţiunii îl constituie 
obligarea pârâtului să predea înscrisul necesar efectuării înscrierii, în caz de refuz, 
atunci când înscrisul există într-un singur exemplar, instanța va dispune intabu- 
larea. 

Aşadar, suntem în prezenţa neînde pg unei obligații de a tace, sancționată cu 
această acțiune în prestație tabularăl îndreptată împotriva celui care a constituit 
sau transmis un drept real, dar nu predă înscrisul trebuitor intabulării. Fostul art. 27 
alin. (5) din Legea nr. 7/1996 dispunea că acțiunea în prestație tabulară poate fi 
intentată şi împotriva terțului dobânditor înscris în cartea funciară, dacă sunt înde- 
plinite, cumulativ, următoarele condiții: 


Il A se vedea E. CHELARU, op. cit. (2006), p. 340. 

a) actul juridic pe temeiul căruia se solicită prestația tabulară a fost încheiat 
anterior celui în baza căruia a fost înscris dreptul terțului în cartea funciară; 

b) terțul să fi dobândit imobilul cu titlu gratuit sau, dacă l-a dobândit cu titlu one- 
ros, să fi fost de rea-credinţă. 

Fostul art. 27 alin. (4) din lege preciza că acțiunea în prestație tabulară este 
imprescriptibilă|. 


570. O a doua acţiune specifică materiei discutate era acțiunea în rectifica- 
rea înscrierilor în cartea funciară, regiementată de fostele art. 33-37 din Legea 
nr. 7/1996'7, texte abrogate prin Legea nr. 71/2011. Într-adevăr, art. 33 dispunea 
că, în cazul în care cuprinsul cărții funciare nu corespunde, în privința înscrierilor 
efectuate, cu situaţia juridică reală a imobilului înscris în cartea funciară, se poate 
cere rectificarea sau, după caz, modificarea acestora. 

Prin rectificare legea înțelegea radierea, îndreptarea ori menţionarea înscrierii 
oricărei operațiuni susceptibile a face obiectul unei înscrieri în cartea funciară, iar 
prin modificare se înțelegea orice schimbare privitoare la aspectele tehnice ale 
imobilului, schimbare ce nu afectează esența dreptului care poartă asupra acelui 
imobil; de altfel, legea preciza că modificarea înscrierii nu poate fi cerută decât de 
titularul dreptului de proprietate [fostul art. 33 alin. (3) partea finală]. 

În concepția Legii nr. 7/1996, rectificarea înscrierilor în cartea funciară se putea 
face fie pe cale amiabilă, prin declaraţie autentică, fie, în caz de litigiu, prin hotă- 
râre judecătorească definitivă şi irevocabilă [fostul art. 33 alin. (4)]. Cât priveşte 
eventualele erori materiale săvârşite cu prilejul înscrierilor în cartea funciară, 
acestea puteau fi îndreptate la cerere sau din oficiu [fostul art. 33 alin. (5)]. 

Fostul art. 34 din Legea nr. 7/1996 dispunea că rectificarea înscrierilor din car- 
tea funciară poate fi cerută de orice persoană interesată, dacă printr-o hotărâre 
judecătorească definitivă şi irevocabilă s-a constatat existența uneia dintre urmă- 
toarele împrejurări: 

a) înscrierea sau actul juridic pe temeiul căruia aceasta s-a efectuat nu a fost 
valabil; 

b) dreptul înscris în cartea funciară a fost greşit calificat; 

C) fie nu mai sunt întrunite condițiile de existență a dreptului înscris, fie au înce- 
tat efectele actului juridic în temeiul căruia înscrierea a fost făcută; 

d) înscrierea din cartea funciară nu mai este în concordanță cu situaţia reală 
actuală a imobilului. 

În aplicarea acestor dispoziții, practica judiciară a decis că, din moment ce sco- 
pul unei acţiuni în rectificare este stabilirea stării tabulare anterioare schimbării ei 
ilegale (restitutio in integrum), constatarea nulității absolute sau anularea actului 
care a generat înscrierea este prejudicială rectificării şi se exercită pe cale principa- 
lă, consecutiv, dar cu titlu accesoriu, ea poate fi cerută şi prin acțiune principală?! şi 
este admisibilă cererea de rectificare a cărţii funciare, dacă titlul care a stat la baza 


!! Pentru o analiză detaliată a acţiunii în prestație tabulară, a se vedea M. NICOLAE, 
op. cit., vol. Il, p. 611 şi urm. 
Pe larg privitor la acțiunea în rectificarea înscrierilor de carte funciară, a se vedea 
M. NICOLAE, 0p. cit., vol. |, p. 563 şi urm. 
5! A se vedea C.A. Timişoara, s. civ., dec. nr. 917 din 27 septembrie 2007, în B.C.A. 
nr. 4/2007, p. 23. 

înscrierii dreptului de proprietate, respectiv o hotărâre judecătorească, a fost 
ulterior desființat prin admiterea unui recurs în anulare declarat împotriva hotărârii 
judecătoreşti ce a reprezentat temeiul înscrierii de carte funciară!!l. 

În schimb, s-a decis că nu poate fi dispusă rectificarea cărții funciare în sensul 
radierii dreptului de proprietate acolo înscris, câtă vreme dreptul a fost dobândit, 
respectiv înscris în cartea funciară în baza unui contract de vânzare-cumpărare a 


cărui valabilitate nu a fost contestată!?l. 


571. Cu privire la prescriptibilitatea acţiunii în rectificare pe care o discu- 
tăm, legea făcea anumite distincții. 

Ca regulă generală, fostul art. 35 alin. (1) din Legea nr. 7/1996 dispunea că, 
sub rezerva prescripției dreptului material la acțiune pe fond, acțiunea de rectificare 
a înscrisurilor în cartea funciară este imprescriptibilă. 5 

Acţiunea de rectificare era prescriptibilă în termen de 10 ani, atunci când era 
introdusă împotriva terțelor persoane care au dobândit cu bună-credință un drept 
real cu titlu gratuit, prin donaţie sau legat, cu excepția cazului în care dreptul 
material la acțiunea pe fond s-a prescris mai înainte. Acest termen începea să 
curgă din ziua când s-a înregistrat cererea terţilor privitoare la înscrierea dreptului 
lor [fostul art. 35 alin. (2)). 

În sfârşit, fostul art. 36 dispunea că actiunea întemeiată pe nevaliditatea înscrierii, 
a titlului ce a stat la baza acesteia ori pe greşita calificare a dreptului înscris se va 
putea îndrepta şi împotriva terțelor persoane care şi-au înscris un drept real, dobân- 
dit cu bună-credință şi printr-un act juridic cu titlu oneros, bazându-se pe cuprinsul 
cărţii funciare, în termen de 3 ani de la data înregistrării cererii de înscriere formulată 
de dobânditorul nemijlocit al dreptului a cărui rectificare se cere, afară de situația în 
care însuşi dreptul material la acțiunea de fond nu s-a prescris mai înainte. 

Cât priveşte notările în cartea funciară, s-a admis că acțiunea în rectificarea 
acestora este imprescriptibilăl?. 


572. Punerea în aplicare a Legii nr. 7/1996. Precizăm că nu este vorba de- 
spre intrarea legii în vigoare, aceasta a avut loc în termen de 90 de zile de la data 
publicării ei — 26 martie 1996 —, adică la 24 iunie 1996. Problema este aceea de a 
se şti de când s-au aplicat dispoziţiile noii legi, având în vedere că prin articolul 
final din lege s-a prevăzut încetarea, respectiv abrogarea unor dispoziții legale în 
materie cuprinse fie în Codul civil, fie în legi speciale, după finalizarea lucrărilor 
cadastrale şi a registrelor de publicitate imobiliară de pe teritoriul administrativ al 
unui județ, respectiv după definitivarea cadastrului la nivelul întregii țări. 


573. Faţă de aceste prevederi ale legii, s-a susținut, într-o opinie, că reglemen- 
tările privind cărțile funciare, în funcție de momentul la care intră în vigoare, sunt: 


1! C.A. Timişoara, S. civ., dec. nr. 2702 din 7 decembrie 2006, în B.C.A. nr. 1/2007, 


p. 17. 

2! C.A. Timişoara, s. civ., dec. nr. 917 din 27 septembrie 2007, în B.C.A. nr. 4/2007, 
p. 12. 
'3] A se vedea L. Pop, L.M. HARosA, op. cit., p. 355. 

a) de aplicare imediată, de exemplu, cele privind înființarea birourilor de carte 
funciară în cadrul judecătoriilor; 

b) de aplicare eşalonată în timp, prin raportare la realizarea operaţiunilor cadas- 
tralel!]. 

Într-o a doua opinie, căreia ne-am alăturat fără nicio rezervăl?, se arăta că, de 
la data intrării în vigoare a Legii nr. 7/1996, sistemele de publicitate imobiliară 
aplicabile pe teritoriul țării şi-au încetat aplicabilitatea. Ele au fost înlocuite cu noul 
sistem de carte (atat, potrivit căruia înscrierea are ca efect esenţial opozabilita- 
tea actului față de terţi? . Aceasta, deoarece, potrivit art. 58 în redactarea inițială a 
Legii nr. 71996, înscrierile făcute în conformitate cu actele normative în vigoare, fie 
în registrele de transcripțiuni şi inscripțiuni imobiliare, fie în cărţile funciare, inainte 
de intrarea ei în vigoare, îşi vor produce efectele prevăzute. De asemenea, în 
conformitate cu art. 59 iniţial, actul juridic privind constituirea sau transmiterea unui 
drept real imobiliar, valabil, încheiat anterior intrării în vigoare a Legii nr. 7/1996, 
dar netranscris în vechile registre de publicitate imobiliară — cel de transcripțiuni şi 
inscripțiuni, respectiv cartea funciară —, își va produce efectele la data înscrierii lui 
în cartea funciară. 

Mai mult, art. 60, tot în forma iniţială a legii, dispunea că anumite acțiuni în justi- 
ție care au fost introduse pe temeiul unor dispoziţii cuprinse în Decretul-lege 
nr. 115/1938, aflate în curs de judecată, vor fi soluționate potrivit dispozițiilor aces- 
tuia, dar hotărârile judecătoreşti rămase definitive prin care au fost admise aseme- 
nea acțiuni trebuie să fie înscrise în cartea funciară. 


574. Toate aceste prevederi legale erau de natură să indice limpede şi indică 
limpede, după părerea noastră, intenţia legiuitorului de aplicare imediată a tuturor 
dispoziţiilor noii legi“. 

Pentru raţiuni practice, având în vedere că în regiunile din țară unde au existat 
cărți funciare acestea cuprind indicările cadastrale necesare, publicitatea imobiliară 
se va realiza prin înscrierea (intabularea) transmisiunilor sau constituirilor de drep- 
turi reale în cartea funciară existentă, dar numai pentru a da opozabilitate față de 
terți actului juridic respectiv, încetând efectul constitutiv al intabulării aplicabil în 
vechiul sistem de carte funciară sau, altfel! spus, vechile cărţi funciare nu constituie 
decât suportul material al înscrierii (intabulării) dobândirii, efectul! juridic fiind cel 
prevăzut de fostul art. 58 din Legea nr. 7/1996, de imediată aplicare. 

În unităţile administrativ-teritoriale ale zonelor ţării unde se aplica regimul de 
transcripțiuni şi inscripțiuni imobiliare, până la definitivarea lucrărilor cadastrale, ac- 
tele translative sau constitutive de drepturi reale imobiliare se înscriu (intabulează) 


('] A se vedea |. ALBU, op. cit., p. 46-47; M. IONESCU, loc. cit., p. 43-44; N. GREcu, Compe- 
tența judecătoriilor privind transcrierea actelor de strămutări și urmărirea proprietăţii, precum 
şi inscripția privilegiilor, ipotecilor şi amanetelor, în Dreptul nr. 7/1996, p. 77. 

2] A se vedea C. BIRSAN, op. cit. (2001), p. 356-357. 

A A se vedea Fa. DEAK, op. cit., p. 19-22; |.P. FiuipEscu, op. cit, p. 341-343; FL. Țuca, 
Legea locuinţei nr. 114/1996, temei al legislaţiei locative, Ed. All, Bucureşti, 1997, p. 108- 
1055 IM. NICOLAE, op. cit., vol. II, p. 23 şi urm. 

1 Pentru amănunte şi distincţii, a se vedea M. NIicoLAE, Publicitatea imobiliară şi noile 
cărți funciare, Ed. Press Mihaela SRL, Bucureşti, 2000, p. 208 şi urm.; L. Pop, L.M. HAROSA, 
op. cit., p. 380-383. 

tot în conformitate cu dispoziţiile Legii nr. 7/1996, dar cu caracter nedefinitiv, în 
câte o carte funciară, având acelaşi caracter, urmând ca înscrierea definitivă să se 
efectueze la punerea în aplicare a cadastrului general pentru acel judeţ (art. 61 
inițial). 

Este rațiunea pentru care, prin Ordinul ministrului justiției nr. 1330/C din 25 iunie 
1999, s-a dispus ca, începând cu data de 1 iulie 1999, toate birourile de carte 
funciară să treacă la înființarea cărților funciare cu caracter nedefinitiv. 


575. Această controversă a fost tranşată de legiuitor prin modificările succesive 
aduse dispoziţiilor Legii nr. 7/1996 privitoare la materia discutată. Astfel, din redac- 
tarea rezultată ca urmare a modificării legii prin Legea nr. 247/2005, art. 58 din 
legea republicată în 2006 dispunea că, în regiunile de carte funciară supusă De- 
cretului-lege nr. 115/1938 pentru unificarea dispozițiilor privitoare la cărţile funciare 
sau, după caz, Legii nr. 242/1947 pentru transformarea cărților funciare provizorii 
din Vechiul Regat în cărți de publicitate funciară, înscrierile privitoare la imobile, 
cuprinse în cărţile funciare ori, după caz, în cărțile de publicitate funciară, vor con- 
tinua să fie făcute în aceste cărți, însă cu respectarea şi în conditiile prevăzute de 
noua lege. Următoarele alineate ale aceluiaşi text prevedeau că, în regiunile de 
transcripțiuni şi inscripţiuni imobiliare, până la deschiderea cărților funciare, privile- 
giile şi ipotecile legale, sechestrul, urmărirea imobilului, a fructelor şi veniturilor 
sale, punerea în mişcare a acțiunii penale, precum şi acțiunile pentru apărarea 
drepturilor reale privitoare la imobilele neînscrise în cartea funciară vor continua să 
fie înscrise în vechile registre de publicitate imobiliară. În cazul înscrierii unei 
construcții, a dezmembrării sau alipirii unui corp funciar înscris într-o carte funciară 
întocmită în baza Decretului-lege nr. 115/1938, precum şi pentru înscrierea imo- 
bilelor dobândite în temeiul legilor funciare, pentru imobilul desprins se va deschide 
o nouă carte funciară, potrivit prevederilor Legii nr. 7/1 99gl'. 

În urma modificărilor aduse prin Legea nr. 71/2011 privitoare la intrarea în vi- 
goare a noului Cod civil, art. 58 din Legea nr. 7/1996, republicată în 2006, dispu- 
nea că, până la deschiderea noilor cărţi funciare, în regiunile de carte funciară 
supuse Decretului-lege nr. 115/1938 pentru unificarea dispoziţiunilor privitoare la 
cărţile funciare sau, după caz, Legii nr. 242/1947 pentru transformarea cărților 
funciare provizorii din Vechiul Regat în cărţi de publicitate funciară şi Decretului 


! În pofida acestor dispoziţii care, atât nouă, cât şi altor autori, ni se par a fi deosebit de 
clare, instanța noastră supremă, având a soluţiona un recurs în interesul legii introdus de 
către procurorul general al Parchetului de pe lângă Înalta Curte de Casaţie şi Justiţie, prin 
care se solicita a se stabili că, după intrarea în vigoare a Legii nr. 7/1996, sistemele ante- 
rioare de publicitate imobiliară şi-au încetat aplicabilitatea, fiind înlocuite de sistemul bazat 
pe evidenţa cadastrului general şi pe noile cărţi funciare, a decis exact contrariul, anume că 
„acțiunile de carte funciară (în prestație tabulară şi în rectificare tabulară), având ca obiect 
înscrierea în cartea funciară a unor drepturi reale imobiliare prevăzute în acte juridice valabil 
încheiate anterior intrării în vigoare a Legii nr. 7/1996, sunt guvernate de dispoziţiile legii vechi, 
respectiv Decretul-lege nr. 115/1938”. Însă, față de cuprinsul art. 58 din Legea nr. 7/1996 (în 
prezent, art. 39 — n.n., C.B.), potrivit căruia toate înscrierile au a fi făcute în cărţile funciare, cu 
respectarea şi în condițiile noii legi, decizia instanței supreme apare cel puţin de neînțeles, 
indiferent de motivarea ei; a se vedea, pe larg, pentru critica acestei decizii, M. NicoLAE, op. 
cit., vol. II, p. 39 şi urm.; A. Rusu, Notă /a decizia nr. 21 din 12 decembrie 2005 a Înaltei Curți 
de Casatie şi Justiție, în op. cit., p. 112-116. 

nr. 2142/1930 pentru funcţionarea cărților funduare centrale pentru căile ferate şi 
canaluri, cu excepția zonelor care fac obiectul legilor de restituire a proprietăților 
funciare, înscrierile privitoare la imobile, cuprinse în cărțile funciare sau, după caz, 
în cărțile de publicitate funciară, vor continua să fie făcute în aceste cărți, cu res- 
pectarea dispoziţiilor Codului civil şi ale Legii nr. 7/1996. În situaţia în care cărţile 
nu există, sunt inutilizabile sau nu sunt în arhiva Agenției Naţionale de Cadastru şi 
Publicitate imobiliară, sunt aplicabile dispoziţiile legale în vigoare referitoare la 
deschiderea unei noi cărţi funciare. 

În prezent, art. 39 din lege (fostul art. 58 înainte de republicarea din 2013) are 
următoarea redactare: „În cazul în care reconstituirea dreptului de proprietate fun- 
ciară se face pe baza planurilor parcelare care corespund vechilor hărţi topografi- 
ce, cu menţionarea numerelor topografice ale parcelelor în regiunile, de carte fun- 
ciară supuse Decretului-lege nr. 115/1938 pentru unificarea dispozițiunilor privi- 
toare la cărţile funciare şi Decretului nr. 2.142/1930 pentru funcționarea cărților 
funduare centrale pentru căile ferate şi canaluri, înscrierile privitoare la imobile, 
cuprinse în cărțile funciare, vor continua să fie făcute în aceste cărți, cu respecta- 
rea şi în condiţiile dispoziţiilor prezentei legi, ale legilor speciale de reconstituire a 
dreptului de proprietate funciară şi ale Codului civil, situație în care până la realiza- 
rea cadastrului se va înscrie doar dreptul de proprietate, fără reprezentarea grafică 
a acestuia. În cazul în care după verificările făcute de oficiul de cadastru având la 
bază planul de carte funciară şi ortofotoplanul se constată diferenţe, titlul de pro- 
prietate va fi înscris în cartea funciară în baza unei documentații cadastrale”. 

De asemenea, până la deschiderea noilor cărți funciare, în regiunile de transcrip- 
țiuni şi inscripțiuni imobiliare, privilegiile şi ipotecile legale, sechestrul, urmărirea imo- 
bilului, a fructelor şi veniturilor sale, punerea în mişcare a acţiunii penale, acțiunile 
pentru apărarea drepturilor reale privitoare la imobilele neînscrise în cartea funciară, 
precum şi actele şi faptele juridice privitoare la drepturile personale sau la alte ra- 
porturi juridice în legătură cu aceste imobile vor continua să fie transcrise ori, după 
caz, înscrise în vechile registre de publicitate imobiliară, cu respectarea dispozițiilor 
Codului civil şi ale Legii nr. 7/1996. 


Secțiunea a 4-a. Publicitatea imobiliară 
în sistemul noului Cod civil 


$1. Consideraţii generale 


576. Scopul cărţii funciare. În sistemul noului Cod civil, publicitatea imobiliară 
se realizează pe baza cărții funciare prin care, astfel cum dispune art. 876 alin. (1) 
NCC, sunt descrise imobilele şi sunt arătate drepturile reale ce au ca obiect astfel 
de bunuri, de asemenea, în cazurile prevăzute de lege, în cartea funciară pot fi 
înscrise şi alte drepturi, fapte sau raporturi juridice, dacă au legătură cu imobilele 
cuprinse în acest mijloc juridic de asigurare a publicității imobiliare. Toate aceste 
drepturi reale imobiliare, precum şi, după caz, anumite acte sau fapte juridice în 

înțeles restrâns generatoare de raporturi juridice care au ip cu imobilele 
supuse înscrierii în cartea funciară alcătuiesc obiectul acesteial 


577. Noţiunea de imobil. Din păcate, în privința noțiunii de imobil, art. 876 
alin. (3) NCC a preluat definiția din art. 1 alin. (5) din Legea nr. 7/1996 dinaintea 
modificării aduse prin Legea nr. 133/2012. De aceea, acest text dispune că prin 
imobil, în sensul titlului consacrat cărții funciare, „se înțelege una sau mai multe 
parcele de teren alăturate, indiferent de categoria de folosință, cu sau fără con- 
strucții, aparținând aceluiaşi proprietar, situate pe teritoriul unei unități administra- 
tiv-teritoriale şi care sunt identificate printr-un număr cadastral unic”. Deşi uneori în 
doctrină s-a arătat că, astfel definit, imobilul ar reprezenta unitatea materială funda- 
mentală a sistemului de publicitate imobiliară, în timp ce parcela ar, constitui „uni- 
tatea materială şi juridică fundamentală a cadastrului genera!"!?, ni se pare că are a 
prevala punctul de vedere potrivit cu care includerea termenului de „parcelă” în 
definiția legală a noțiunii de imobil în sensul propriu al! cărților funciare nu se dove- 
deşte a fi utilă!%. De aceea, detiniția amintită dată acestei noțiuni în actuala redac- 
tare a art. 1 alin. (5) din Legea nr. 7/1996, republicată în 2013, ni se pare mai clară 
şi mai precisă: prin imobil, în sensul acestei legi, „se înțelege terenul, cu sau fără 
construcţii, de pe teritoriul unei unități administrativ-teritoriale, apartinând unuia sau 
mai multor proprietari, care se identifică printr-un număr cadastral unic”. Aşadar, 
imobilul, ca obiect material al cărții funciare, are înțelesul de teren, cu sau fără con- 
strucții, şi nu acela de teren cu tot ceea ce este încorporat în el, astfel cum dispune 
art. 537 NCC. 

Drepturile reale imobiliare, oricare ar fi acestea, care sunt înscrise în cartea 
funciară sunt drepturi tabulare; ele nu se pot dobândi, modifica ori stinge decât cu 
respectarea normelor legale privitoare la cartea funciară (art. 877 NCC). Cât pri- 
veşte obiectul material al drepturilor tabulare, acesta este imobilul, care după în- 
scrierea în cartea funciară nu mai poate fi modificat decât cu respectarea regulilor 
pe care aceasta le impune în materie. 

Pentru fiecare imobil există o singură carte funciară, cu un singur proprietar; 
mai mulți proprietari pot fi înscrişi în aceeaşi carte funciară numai dacă stăpânesc 
imobilul în proprietate comună pe cote-părţi ori în devălmăşie (art. 878 NCC). 
Potrivit art. 879-880, un imobil înscris în cartea funciară se poate modifica prin 
alipiri, în ipoteza în care mai multe imobile alăturate se unesc într-un singur imobil 
sau dacă se adaugă o parte dintr-un imobil la un alt imobil ori, după caz, se mă- 
reşte întinderea acestuia, sau PAR „eziipiei dacă se desparte o parte din imobii ori 
se micşorează întinderea acestuia!“. În caz de alipire sau de dezlipire, imobilele re- 
zultate se vor transcrie în cărți funciare noi, cu menționarea noului număr cadastral 


1] A se vedea M. NICOLAE, op. cit. (2011), vol. II, p. 149; pentru o prezentare a dispozi- 
țiilor privitoare la cartea funciară din noul Cod civil în comparație cu cele din Legea 
nr. 7/1996, a se vedea V. SToicA, op. cit. (2009), p. 421 şi urm. 

2] A se vedea V. STOICA, op. cit. (2009), p. 428. 

i JA se vedea A.-A. Chiş, op. cit., p. 23-24. 

* Potrivit alin. (2) al art. 25 din Legea nr. 7/1996, republicată, text ce a fost introdus prin 
art. XII din O.U.G. nr. 4/2013, articol introdus prin art. unic pct. 5 din Legea nr. 214/2013, 
actele de alipire şi dezlipire a imobilelor înscrise în cartea funciară se încheie în formă 
autentică. 


XI. Publicitatea dobândirii drepturilor reale imobiliare 467 


pentru fiecare imobil, cu consecința închiderii vechii, respectiv vechilor cărți fun- 
ciare. 


578. Felurile înscrierilor. Acestea au rămas cele prevăzute şi de legislația 
anterioară în materie. Într-adevăr, potrivit art. 881 NCC, înscrierile sunt de trei fe- 
luri: intabularea, înscrierea provizorie şi notarea; intabularea şi înscrierea provizorie 
au ca obiect drepturile tabulare, pe când notarea se referă la înscrierea altor drep- 
turi, acte, fapte sau raporturi juridice privitoare la imobilele care sunt deja înscrise 
în cartea funciară; înscrierea provizorie şi notarea se fac numai în cazurile anume 
prevăzute de lege. Articolul 882 dispune că drepturile reale sub condiție suspensi- 
vă sau sub condiţie rezolutorie nu se intabulează, dar ele pot fi înscrise provizoriu; 
cât priveşte termenul extinctiv sau sarcina unei liberalităţi, acestea .se vor putea 
arăta atât în cuprinsul intabulării, cât şi în acela al înscrierii provizorii. 


$2. Înscrierea drepturilor tabulare 


579. Dobândirea şi stingerea drepturilor reale asupra imobilelor. Plecând 
de la premisa potrivit cu care realizarea unei evidențe cadastrale riguroase a imo- 
bilelor situate pe teritoriul unei unităţi administrativ-teritoriale trebuie să fie reflecta- 
tă şi în regimul juridic al dobândirii şi transmiterii dreptului de proprietate asupra 
acestora, noul Cod civil a instituit principiul efectului constitutiv de drepturi al în- 
scrierii (intabulării) în cartea funciară. 

Într-adevăr, potrivit art. 885 NCC, sub rezerva unor dispoziţii legale contrare, 
drepturile reale asupra imobilelor care sunt cuprinse în cartea funciară, ca drepturi 
tabulare, se dobândesc, atât între părți, cât şi față de terți, numai prin înscrierea lor 
în cartea funciară, pe baza actului sau faptului juridic în sens restrâns care a jus- 
tificat înscrierea. Tot astfel, drepturile reale asupra imobilelor înscrise în cartea fun- 
ciară se vor pierde sau se vor stinge numai prin radierea lor, cu consimțământul 
titularului, care trebuie să fie dat prin înscris autentic notarial, acest consimțământ 
nu este necesar dacă dreptul se stinge prin împlinirea termenului arătat în înscrie- 
rea deja făcută în cartea funciară sau prin decesul ori, după caz, prin încetarea 
existenței juridice a titularului, dacă acesta era o persoană juridică. În cazul în care 
dreptul ce urmează să fie radiat din cartea funciară este grevat în folosul unei terțe 
persoane, radierea se va face cu păstrarea dreptului acestei persoane, cu excepția 
cazurilor anume prevăzute de lege ce ar permite contrariul; hotărârea judecăto- 
rească definitivă sau, în cazurile prevăzute de lege, actul autorității administrative 
va înlocui acordul de voinţă ori, după caz, consimțământul titularului. Reamintim 
că, de exemplu, potrivit art. 698 lit. a) NCC, dreptul de superficie, în prezent esen- 
țialmente temporar, se stinge la expirarea termenului şi că, astfel cum dispune 
art. 746 alin. (1) lit. a) NCC, uzufructul se stinge, pe cale principală, prin moartea 
uzufructuarului ori, după caz, prin încetarea existenţei persoanei juridice titulare a 
acestui drept. 

În acelaşi timp, în mod logic, art. 886 NCC prevede că modificarea unui drept 
real imobiliar înscris în cartea funciară se va face, dacă legea nu dispune altfel, 
potrivit regulilor stabilite pentru dobândirea sau stingerea acestora, evident, cu 
aceleaşi efecte juridice, atât între părți, cât şi față de terți. 

580. Dobândirea unor drepturi reale fără înscrierea în cartea funciară. Noul 
Cod civil a prevăzut anumite situații, precum şi o posibilitate generică, în care 
drepturile reale se dobândesc fără a fi necesară înscrierea unei astfel de dobândiri 
în cartea funciară. Articolul 887 alin. (1) NCC dispune că drepturile reale imobiliare, 
ca drepturi extratabulare, se dobândesc fără înscrierea lor în cartea funciară atunci 
când provin din: 

a) moştenire; 

b) accesiune naturală; 

Cc) vânzare silită; 

d) expropriere pentru cauză de utilitate publică; 

e) în alte cazuri expres prevăzute de lege. 

Cel de-al doilea alineat al aceluiaşi text precizează că, în cazul .vânzării silite, 
care se realizează în cadrul procedurii executării silite imobiliare, dacă urmărirea 
bunului imobil supus executării nu a fost în prealabil notată în cartea funciară, drep- 
turile reale dobândite asupra acelui imobil nu vor putea fi opuse terţilor dobânditori 
de bună-credinţă, aceştia necunoscând situația juridică exactă a bunului dobândit. 

Dacă art. 887 alin. (1) permite dobândirea de drepturi reale imobiliare, în situa- 
țiile arătate, fără înscrierea în cartea funciară, nu mai puţin, în ultimul său alineat, 
textul dispune că titularul drepturilor astfel dobândite nu va putea dispune de ele 
prin cartea funciară decât după ce s-a făcut înscrierea; din drepturi extratabulare, 
prin înscrierea lor în cartea funciară, şi drepturile dobândite în modurile arătate vor 
deveni drepturi reale imobiliare tabulare. 


581. Înscrisurile pe baza cărora se fac înscrierile în cartea funciară. Sub 
denumirea marginală, oarecum improprie, „condiţii de înscriere”, art. 888 NCC 
enumeră înscrisurile în baza cărora se pot efectua înscrierile în cartea funciară; 
acestea sunt: înscrisul autentic notarial, hotărârea judecătorească rămasă defi- 
nitivă, certificatul de moştenitor sau un act emis de către autoritățile administrative, 
în cazurile în care legea prevede aceasta. Aşadar, orice înscriere în cartea funciară 
trebuie să fie făcută pe baza unui înscris constatator al unei operațiuni juridice, el 
fiind un instrumentum probationis ce justifică efectuarea ei pe numele titularului 
solicitant. 


582. Renunţarea la dreptul de proprietate privată înscris în cartea funciară. 
Reamintim că, potrivit art. 562 alin. (2) NCC, proprietarul poate renunța, prin 
declarație autentică, la dreptul său de proprietate asupra unui bun imobil înscris în 
cartea funciară; declarația de renunțare, înscrisă în cartea funciară, are ca efect 
stingerea acelui drept de proprietate imobiliară. Reluând acest principiu, art. 889 
NCC dispune că proprietarul unui bun imobil! poate renunţa la dreptul său printr-o 
declaraţie autentică notarială, care se înregistrează la biroul de cadastru şi publici- 
tate imobiliară, pentru înscrierea radierii acelui drept, situaţie în care comuna, ora- 
Şul sau municipiul, după caz, poate cere înscrierea dreptului de proprietate privată 
în folosul său, în baza hotărârii consiliului local, cu respectarea dispoziţiilor legale 
privind transferul drepturilor reale imobiliare, dacă o altă persoană nu a solicitat 
înscrierea dreptului de proprietate privitor la acel bun dobândit prin uzucapiune 
extratabulară. În situaţia în care asemenea bunuri ar fi grevate cu sarcini reale, 
respectiv dezmembrăminte ale dreptului de proprietate ori ipoteci imobiliare legale 

sau convenţionale, unitatea administrativ-teritorială care a preluat bunul este ţinută 
de respectarea acestor sarcini numai în limita valorii bunului astfel preluat. 


583. Data producerii efectelor înscrierilor în cartea funciară. În condiţiile 
moderne ale dezvoltării mijloacelor de comunicare între persoane, ale rapidităţii 
unora dintre acestea, pe de o parte, şi ale multiplicării operaţiunilor juridice privitoa- 
re la acelaşi bun imobil, cum ar fi constituirea unor ipoteci imobiliare, pe de altă 
parte, se pune problema determinării cu precizie a datei efectuării unei înscrieri 
prin raportare la principiul cunoscut în materie de publicitate imobiliară: qui prior 
tempore, potior iure (cel mai rapid în timp va avea dreptul mai puternic). 

Răspunsul la această problemă pusă în discuție este dat de dispoziţiile art. 890 
NCC, care, în primul său alineat, dispune că, dacă prin lege nu se prevede altfel, 
înscrierile în cartea funciară îşi vor produce efectele de la data înregistrării cereri- 
lor, ţinându-se cont de data, ora şi minutul înregistrării lor în toate cazurile în care 
cererea a fost depusă personal, prin mandatar ori prin notar public sau, după caz, 
comunicată prin teiefax, poştă electronică ori prin alte mijloace care asigură trans- 
miterea textului şi confirmarea primirii cererii de înscriere cu toate documentele 
justificative. 

Este formulat astfel principiul priorității înscrierilor, prin luarea în considerare, în 
stabilirea acestei priorităţi, nu a datei la care s-a efectuat înscrierea dobândirii 
dreptului real imobiliar în cartea funciară, ci a datei la care a fost înregistrată, inclu- 
siv cu menţionarea orei şi minutului efectuării operaţiunii materiale a înregistrării 
cererii de înscriere. 

Articolul 890 NCC conţine dispoziții speciale privitoare şi la efectuarea înscrieri- 
lor ipotecilor imobiliare. Astfel, în mod firesc, textul prevede că, în cazul drepturilor 
de ipotecă, ordinea înregistrării cererilor va determina și rangul acestora; dacă au 
fost primite mai multe cereri de înregistrare a unor ipoteci privitoare la acelaşi imo- 
bil în aceeaşi zi, prin poştă ori prin curier, drepturile de ipotecă vor avea acelaşi 
rang; dacă cererile astfel primite privesc alte drepturi reale imobiliare, acestea vor 
dobândi numai în mod provizoriu rang egal, urmând ca, la cererea oricărei persoa- 
ne interesate, instanţa să se pronunţe asupra rangului dreptului în discuţie şi, dacă 
va fi cazul, asupra radierii înscrierii nevalabile. În cazul în care două sau mai multe 
drepturi reale imobiliare au primit provizoriu rang egal, în condițiile primirii cererilor 
de înscriere prin poştă ori prin curier în aceeaşi zi, va fi preferat, indiferent de data 
certă a titlurilor în concurs, cel care a fost pus în posesia bunului sau, după caz, cel 
față de care debitorul şi-a executat cel dintâi obligaţiile ce îi incumbă, cu excepția 
drepturilor de ipotecă, ce vor avea acelaşi rang; în situația în care niciunul dintre 
dobânditori nu a fost pus în posesia bunului sau, după caz, debitorul nu şi-a exe- 
cutat obligațiile față de niciunul dintre ei, va fi preferat cel care a sesizat cel dintâi 
instanța de judecată pe temeiul acestor dispoziţii legale. Aceste norme privitoare la 
soluționarea situației depunerii mai multor cereri în aceeaşi zi prin poştă sau prin 
curier se vor aplica şi în ipoteza în care, în aceeaşi zi, o cerere de înscriere a fost 
depusă personali, prin mandatar ori prin notar public sau, după caz, comunicată 
prin telefax, prin poştă electronică ori prin alte mijloace care asigură transmiterea 
textului şi confirmarea primirii cererii de înscriere cu toate documentele justificative, 
iar o altă cerere a fost primită prin poştă ori prin curier. 

Efectul priorităţii înscrierilor în cartea funciară în condiţiile arătate mai sus este 
ilustrat şi de dispoziţiile art. 891 NCC, ce prevăd că, în ipoteza în care două sau 
mai multe persoane au fost îndreptăţite să dobândească, prin acte încheiate cu 
acelaşi autor, drepturi asupra aceluiaşi imobil care se exclud reciproc, cel care şi-a 
înscris primul dreptul va fi considerat titularul dreptului tabular, indiferent de data 
titlului în temeiul căruia s-a efectuat înscrierea în cartea funciară. 


584. Excepţia de la principiul priorității înscrierii în cartea funciară. Articolul 
892 NCC reglementează o excepţie de la principiul priorităţii înscrierii în cartea 
funciară, pentru ipoteza în care o asemenea înscriere a fost făcută de un ter 
dobânditor de rea-credință al bunului imobil ce formează obiectul dreptului astfel 
înscris. Textul dispune că cel care a fost îndreptăţit, printr-un act juridic valabil în- 
cheiat, să înscrie un drept real în folosul său poate cere radierea din cartea fun- 
ciară a unui drept concurent sau, după caz, acordarea de rang preferențial față de 
înscrierea efectuată de altă persoană, însă numai cu întrunirea cumulativă a ur- 
mătoarelor trei condiții: 

a) actul juridic în temeiul căruia se solicită radierea ori acordarea rangului prefe- 
rențial să fie anterior aceluia în baza căruia terțul şi-a înscris dreptul; 

b) dreptul reclamantului şi cel al terțului dobânditor să provină de la un autor 
comun; 

C) înscrierea dreptului în folosul reclamantului să fi fost împiedicată de terțul 
dobânditor prin violență sau prin viclenie, după caz. 

Radierea sau acordarea rangului preferenţial poate fi cerută şi dacă violenţa ori 
viclenia a provenit de la o altă persoană decât terțul dobânditor, dar numai dacă 
acesta din urmă a cunoscut sau, după caz, trebuia să cunoască această împrejura- 
re la data încheierii contractului în baza căruia a dobândit dreptul intabulat în 
folosul său. Potrivit art. 892 alin. (3) NCC, acest drept la acţiune pentru a cere 
radierea înscrierii unui drept în cartea funciară în condiţiile arătate se prescrie în 
termen de 3 ani de la data la care terțul a înscris în folosul său dreptul a cărui 
radiere se cere. 


585. Persoanele împotriva cărora se poate face înscrierea drepturilor tabu- 
lare. Formulată astfel, denumirea marginală a art. 893 NCC care constituie sediul 
reglementării materiei în discuţie poate deruta; a face o operaţiune juridică de drept 
civil „împotriva” unei persoane poate avea semnificaţia încercării de a angaja even- 
tuala răspundere civilă a acesteia sau a pune în discuție, sub o altă formă, un com- 
portament nu tocmai loial. În realitate, sintagma evocată are cu totul altă semnifica- 
ție, specifică materiei publicității imobiliare realizate prin cartea funciară. Într-ade- 
văr, potrivit art. 893 lit. a), înscrierea unui drept real imobiliar se poate face numai 
împotriva aceluia care, la data înregistrării cererii, este deja înscris ca titular al 
dreptului asupra căruia urmează să fie făcută înscrierea. Aşadar, textul instituie 
regula potrivit cu care o înscriere în cartea funciară se face numai „împotriva” 
persoanei care este deja înscrisă în cartea funciară, adică împotriva antecesorului 
tabular al celui care cere înscrierea dreptului dobândit de la acesta. Este formulat 


..a.. 


în literatura de specialitate, în materia cărţilor funciare principiul relativităţii înscrieri- 

lor voieşte a evidenția continuitatea acestora, în sensul că el pune în lumină ca- 
racterul neîntrerupt al „lanţului” de dobânditori ai aceloraşi drepturi reale imobilia- 
rel!l. Dacă raţionăm pe exemplul dreptului de proprietate, în condiţiile în care 
fiecare dobânditor succesiv al acestui drept asupra aceluiaşi imobil şi-a înscris 
dreptul său „împotriva” celui de la care l-a dobândit deja înscris în cartea funciară, 
care, la rându-i, l-a dobândit de la antecesorul său proprietar înscris etc., vom fi în 
prezența acelui „lanț” neîntrerupt de dobândiri succesive, expresie a principiului 
evocat. Din moment ce înscrierea dreptului noului titular ca succesor tabular se 
cere „împotriva” aceluia care, la data înregistrării noii cereri, era deja înscris ca 
titular al dreptului asupra căruia urmează a fi făcută înscrierea, înseamnă că se 
înlătură riscul dobândirii acelui drept de la un neproprietari?. 

Noul Cod civil prevede anumite excepții de la principiul relativității înscrierilor în 
cartea funciară. Astfel, o primă excepție este cuprinsă în art. 893 lit. b), potrivit cu 
care înscrierea unui drept real imobiliar se poate efectua împotriva aceluia care, 
înainte de a fi fost înscris, şi-a grevat dreptul, dacă amândouă înscrierile se cer 
deodată. Bunăoară, dobânditorul dreptului de proprietate asupra unui imobil înscris 
în cartea funciară consimte la constituirea unei ipoteci asupra acelui bun, înainte 
de a-şi înscrie dreptul său de proprietate; el va putea cere înscrierea ambelor 
drepturi în cartea funciară, adică atât înscrierea dreptului de proprietate, cât şi a 
celui de ipotecă, cu condiţia ca ambele înscrieri să fie cerute deodată. 

Concret, dreptul de proprietate al noului dobânditor va fi înscris „împotriva” 
transmițătorului tabular, pe când dreptul de ipotecă va fi înscris împotriva dobândi- 
torului, care a consimțit la constituirea ipotecii, dacă ambele înscrieri se cer 
deodată. 

O a doua excepţie este prevăzută de art. 894 NCC pentru situația în care un 
drept real supus înscrierii în cartea funciară a făcut obiectul unor transmisiuni suc- 
cesive, fără ca înscrierile să fi fost efectuate; în această ipoteză, cel din urmă 
îndreptăţit nu va putea cere înscrierea dreptului în folosul său decât dacă solicită, 
odată cu înscrierea acestuia, şi înscrierea dobândirilor succesive anterioare, pe 
care le va putea dovedi cu înscrisuri originale sau cu copii legalizate ale actelor de 
transmisiune a acelui imobil, după caz. Această excepţie nu face altceva decât să 
conducă la refacerea „lanţului” de transmisiuni, ce devin, astfel, tabulare. 

O a treia excepţie este dată de dispozițiile art. 895 NCC, potrivit cu care înscrie- 
rile ce se întemeiază pe obligațiile ce reveneau unei persoane care a decedat se 
vor putea cere şi după ce dreptul transmis către moştenitor a fost înscris pe nu- 
mele moştenitorului, însă numai în măsura în care însuşi moştenitorul este tinut de 
îndeplinirea acestor obligaţii. De exemplu, potrivit art. 2345 NCC, dreptul de 
ipotecă asupra bunurilor grevate se menţine, „în orice mână ar trece” acest bun; 
presupunând că defunctul a consimțit la constituirea unui drept de ipotecă asupra 
unui imobil succesoral, dar nu l-a înscris în cartea funciară, înscrierea va putea fi 
cerută chiar şi după înscrierea moştenitorului care a dobândit acel bun, el fiind ținut 
de obligațiile asumate de defunct cu privire la bunul pe care l-a dobândit. 


I'] A se vedea M. NICOLAE, 0p. Cit. (2011), vol. |, p. 189 şi 191. 
2! A se vedea V. STOICA, op. cit. (2009), p. 433-434. 

586. Prezumția existenţei sau a inexistenţei unui drept tabular. Această 
prezumție constituie expresia principiului publicității materiale a cărții funciare. 
Potrivit art. 900 NCC, dacă în cartea funciară a fost înscris un drept real în folosul 
unei persoane, se prezumă că dreptul există în folosul ei; dacă un drept real a fost 
radiat din cartea funciară, se prezumă că acel drept nu există. Aceste două 
prezumţii au în vedere forța probantă a înscrierilor în cartea funciară. Ele sunt 
prezumții relative, care pot fi combătute în condiţiile art. 900 alin. (3) NCC, care 
dispune că dovada contrară se poate face numai în cazurile prevăzute la art. 887 
NCC, adică în situaţiile în care se dobândesc drepturi reale fără înscriere în cartea 
funciară, precum şi pe calea unei acțiuni în rectificare, specifică materiei, respectiv 
în ipoteza în care înscrierea făcută în cartea funciară nu corespunde cu situația 
juridică reală a imobilului înscris, astfel că se poate cere rectificarea ei. 

În acelaşi timp, art. 901 NCC reglementează situația dobândirii cu bună-cre- 
dință a unui drept tabular. Astfel, textul dispune că, sub rezerva unor dispoziţii le- 
gale contrare, oricine a dobândit cu bună-credinţă vreun drept real înscris în cartea 
funciară, în temeiul unui act juridic cu titlu oneros, va fi socotit titularul dreptului 
înscris în folosul său, chiar dacă, la cererea adevăratului titular, dreptul autorului 
său este radiat din cartea funciară. Terţul dobânditor are a fi considerat de bună- 
credință numai dacă, la data înregistrării cererii de înscriere a dreptului în folosul 
său, sunt îndeplinite următoarele condiții: 

a) nu a fost înregistrată nicio acţiune prin care se contestă cuprinsul cărţii fun- 
ciare; 

b) din cuprinsul acesteia nu rezultă existența vreunei cauze care să justifice 
rectificarea ei în favoarea altei persoane; 

C) nu a cunoscut, pe vreo altă cale, inexactitatea cuprinsului cărții funciare. 

Aceste dispoziţii se aplică şi terțului care a dobândit cu bună-credință un drept 
de ipotecă în temeiul unui act juridic încheiat cu titularul de carte funciară ori cu 
succesorul său în drepturi, după caz. Totuşi, ele nu vor putea fi opuse de o parte 
contractantă celeilalte şi nici de succesorii lor universali sau cu titlu universal, după 
caz. 


587. Acțiunea în prestație tabulară. Toate înscrierile în cartea funciară sunt 
operate pe baza unor înscrisuri doveditoare ale actelor juridice şi ale faptelor juri- 
dice în înțeles restrâns care au stat la baza dobândirii ori constituirii drepturilor 
reale privitoare la imobile supuse înscrierii, ceea ce presupune îndeplinirea anu- 
mitor obligaţii de către transmiţătorul ori constituentul unor astfel de drepturi. Ce se 
va întâmpla însă în ipoteza în care transmițătorul refuză să predea dobânditorului 
înscrisurile necesare efectuării înscrierii operațiunii juridice convenite între părţi, de 
exemplu, un contract de vânzare-cumpărare a imobilului aparținând vânzătorului 
înscris în cartea funciară? Răspunsul la această întrebare este dat de dispoziţiile 
art. 896 NCC, care prevăd că, în cazurile în care cel obligat să transmită, să con- 
stituie ori să modifice în folosul altei persoane un drept real asupra unui imobil nu 
îşi execută obligaţiile necesare pentru efectuarea înscrierii în cartea funciară, 
aceasta va putea cere instanţei judecătoreşti să dispună înscrierea; dreptul la 
acţiune este prescriptibil în condiţiile legii. Suntem în prezenţa unui drept la acțiune 
specific materiei cărţilor funciare, cunoscut atât în sistemul fostului Decret-lege 
nr. 115/1938, cât şi în acela a! Legii nr. 7/1996, sub forma acțiunii în prestație 

tabulară. Ea este definită în literatura de specialitate ca fiind acea acţiune prin care 
dobânditorul unui drept real imobiliar solicită instanței obligarea pârâtului să îi 
predea înscrisul necesar intabulării dobândirii dreptului în cartea funciară, iar, în 
caz contrar, să dispună ea înscrierea în cartea funciară!!!. Dacă acţiunea în pres- 
taţie tabulară a fost notată în cartea funciară, hotărârea judecătorească obținută în 
cauză se va înscrie, din oficiu, şi împotriva acelora care au dobândit vreun drept 
tabular după notare. 

Cât priveşte termenul în care se prescrie actiunea în prestație tabulară, având 
în vedere împrejurarea că ea priveşte îndeplinirea unei obligaţii de a face, adică de 
predare a înscrisurilor necesare efectuării operațiunii juridice a înscrierii dobândirii, 
constituirii ori modificării dreptului de către antecesorul tabular, înseamnă că aces- 
ta va fi termenul general de prescripţie de 3 ani, prevăzut de art. 2517 NCC. 

Potrivit art. 897 NCC, acţiunea în prestație tabulară se va putea îndrepta şi îm- 
potriva tertului dobânditor înscris anterior în cartea funciară, dacă actul juridic 
invocat de reclamant este anterior celui în temeiul căruia a fost înscris dreptul ter- 
țului dobânditor, iar acesta a fost de rea-credinţă la data încheierii actului. Reaua- 
credință a terțului dobânditor înscris în cartea funciară este cea definită de art. 892 
NCC evocat mai sus; ea constă în împiedicarea reclamantului „prin violență sau 
viclenie” să îşi înscrie dreptul său în cartea funciară, ştiind deci despre existența 
acestuia, chiar dacă asemenea manopere dolosive ar interveni din partea altei per- 
soane decât terțul dobânditor, dar numai dacă, în această din urmă ipoteză, el a 
cunoscut ori, după caz, trebuia să cunoască această împrejurare la data încheierii 
contractului în baza căruia a dobândit dreptul intabulat în folosul său. Articolul 897 
alin. (2) dispune că dreptul la acțiune împotriva terțului dobânditor de rea-credință 
se prescrie în termen de 3 ani de la data înscrierii de către acesta a dreptului în 
folosul său, cu excepția cazului în care dreptul la acțiune al reclamantului împotriva 
antecesorului tabular s-a prescris mai înainte. 


588. Înscrierea provizorie. Este posibil ca, la momentul dobândirii unui drept 
real imobiliar supus înscrierii în cartea funciară, să existe o anumită incertitudine 
juridică privitoare la existența acestuia; până la înlăturarea unei asemenea incerti- 
tudini, legiuitorul a prevăzut totuşi posibilitatea efectuării înscrierii dobândirii dreptu- 
lui, dar sub forma înscrierii provizorii, ce are acelaşi obiect cu înscrierea sau inta- 
bularea propriu-zisă, păstrându-şi acest caracter până la înlăturarea incertitudinii 
care afectează dobândirea dreptului în discuţie. Însă, odată ce aceasta a fost înlă- 
turată, înscrierea provizorie dobândeşte caracter definitiv. 

Articolul 898 NCC dispune că, în afara altor cazuri prevăzute de lege, înscrierea 
provizorie în cartea funciară va putea fi cerută în următoarele situaţii: 

a) dacă dreptul real dobândit este afectat de o conditie suspensivă ori rezoluto- 
rie sau dacă priveşte ori grevează o construcție viitoare; în cazul înscrierii provizorii 
a unei construcție viitoare, justificarea acesteia se va face în condiţiile legii specia- 
le; 

b) dacă, în temeiul unei hotărâri judecătoreşti care nu este încă definitivă, par- 
tea căzută în pretenții a fost obligată la strămutarea, constituirea ori la stingerea 


(1 A se vedea M. NICOLAE, op. cit. (2011), vol. II, p. 612. 

unui drept real tabular sau cel care administrează bunurile unei alte persoane a 
fost obligat să dea o garanție ipotecară; 

c) dacă debitorul a consemnat sumele pentru care a fost înscrisă ipoteca; 

d) dacă se dobândeşte un drept real tabular înscris provizoriu; 

e) dacă ambele părți ale unui contract ce are ca obiect transmiterea unui drept 
tabular consimt doar la efectuarea unei înscrieri provizorii. 

Cât priveşte efectele înscrierii provizorii, art. 899 NCC instituie principiul potrivit 
cu care înscrierea provizorie are ca efect dobândirea, modificarea sau stingerea 
unui drept tabular de /a data înregistrării cererii, sub condiția şi în măsura justificării 
ei. Aşa fiind, înseamnă că această dată asigură prioritatea rangului dobândirii drep- 
tului față de terţi. 

Justificarea unei înscrieri provizorii se face cu consimțământul celui împotriva 
căruia s-a efectuat înscrierea provizorie, dat în formă autentică, sau în temeiul unei 
hotărâri judecătoreşti de validare definitive. Dacă se obține consimțământul arătat, 
justificarea înscrierii provizorii se face pe cale amiabilă. În ipoteza contrară, adică 
în situaţia în care titularul dreptului tabular nu este de acord cu această înscriere, 
dobânditorul dreptului are la dispoziție o acțiune specifică, denumită acțiunea în 
justificare tabulară, ce poate fi introdusă şi după ce s-a făcut înscrierea provizorie, 
dacă proprietarul tabular nu mai consimte la efectuarea înscrierii definitive a do- 
bândirii dreptului de către reclamantul înscris provizoriu în cartea funciară. Această 
acțiune va avea regimul juridic al acţiunii în prestație tabulară arătat mai sus. 

Articolul 899 alin. (3) NCC conține o normă specială privitoare la justificarea 
radierii dreptului de ipotecă înscris provizoriu, radiere ce urmează a se face în te- 
meiul hotărârii judecătoreşti rămase definitivă, al consimțământului creditorului, dat 
în formă autentică, al procesului-verbal întocmit de executorul judecătoresc prin 
care se constată acceptarea plăţii sau, după caz, al încheierii întocmite de acesta 
prin care se constată efectuarea plăţii, încheiere rămasă definitivă. 

Justificarea unei înscrieri provizorii îşi va produce efectul cu privire la toate în- 
scrierile care au fost făcute condiționat de justificarea ei; nejustificarea unei în- 
scrieri provizorii atrage, la cererea celui interesat, radierea ei, precum şi a tuturor 
înscrierilor care au fost făcute condiționat de justificarea ei [art. 899 alin. (4) NCC]. 


$3. Notarea unor drepturi, fapte şi raporturi juridice în cartea funciară 


589. Noţiune; actele şi faptele juridice supuse notării. Am arătat, în mai 
multe rânduri, că notarea este una dintre înscrierile prevăzute de lege ce poate fi 
efectuată în cartea funciară. Ea se deosebeşte față de intabulare şi înscrierea pro- 
vizorie, deoarece, pe când acestea au ca obiect drepturi reale imobiliare, notarea 
are ca obiect alte drepturi, acte, fapte ori raporturi juridice care au legătură cu imo- 
bilu! înscris în cartea funciară şi care, spre a se da cât mai multă siguranţă circuitu- 
lui civil, trebuie să fie cunoscute de persoanele interesate. Potrivit art. 902 NCC, 
drepturile, faptele sau alte raporturi juridice care au legătură cu un imobil devin 
opozabile față de terțele persoane exclusiv prin notare, dacă nu se face dovada că 
acestea au fost cunoscute pe altă cale, în afara cazului în care din lege rezultă că 
simpla lor cunoaştere nu este suficientă pentru a suplini lipsa de publicitate; în caz 
de conflict de drepturi ce provin de la un autor comun, se vor aplica în mod cores- 
punzător dispozițiile art. 890-892 privitoare la data producerii efectelor înscrierilor, 

precum şi cele ale art. 896 şi art. 897 privitoare la acţiunea în prestație tabulară. 
Aşadar, efectele notării constau în informarea terţilor asupra unor fapte sau situații 
juridice care au legătură cu drepturile înscrise în cartea funciară. În afara altor 
cazuri prevăzute de lege, art. 902 alin. (2) dispune că sunt supuse notării în cartea 
funciară unele acte şi fapte juridice în înțeles restrâns ce au legătură cu capacita- 
tea civilă a persoanelor fizice ori juridice titulare de drepturi tabulare, precum 
punerea sub interdicţie judecătorească şi ridicarea acestei măsuri, cererea de 
declarare a morții unei persoane fizice, hotărârea judecătorească de declarare a 
morții şi cererea de anulare sau de rectificare a hotărârii judecătoreşti, deschiderea 
procedurii insolvenţei. Alte fapte sau situații juridice pot privi anumite însuşiri 
juridice ale bunurilor imobile înscrise în cartea funciară, cum ar fi calitatea de bun 
comun a unui imobil ori destinația acestuia ca locuinţă a familiei. De asemenea, 
sunt supuse notării unele acte juridice prin care se nasc drepturi personale patri- 
moniale ce au ca izvor raporturi juridice obligaționale privitoare la imobilele înscrise 
în cartea funciară, precum notarea locațiunii şi a cesiunii de venituri, antecontractul 
şi pactul de opțiune, dreptul de preempţiune ce se naşte dintr-o convenție, intenția 
de a înstrăina ori de a ipoteca, schimbarea rangului ipotecii, poprirea, gajul sau 
constituirea altei garanţii reale asupra unei creanţe ipotecare. Tot astfel, alte notări 
pun în evidență anumite restricţii privitoare la exercitarea drepturilor tabulare, 
precum interdicția convenţională de înstrăinare sau de grevare a unui drept înscris 
în cartea funciară, sechestrul, urmărirea imobilului, a fructelor ori venițurilor produ- 
se de acesta. Sunt supuse notării în cartea funciară şi litigiile aflate pe rolul instan- 
telor de judecată ce au ca obiect drepturi tabulare, precum acțiunea în prestație 
tabulară, acțiunea în justificarea înscrierii şi acțiunea în rectificarea acesteia, acțiu- 
nile pentru apărarea drepturilor tabulare, acțiunea de partaj, acțiunile în desființa- 
rea actului juridic pentru motive de nulitate, rezoluțiune ori pentru alte cauze de 
ineficacitate, acțiunea revocatorie, precum şi orice alte acțiuni privitoare la alte 
drepturi, fapte, raporturi juridice aflate în legătură cu imobilele înscrise în cartea 
funciară. De asemenea, are a fi notată punerea în mişcare a acțiunii penale pentru 
o înscriere în cartea funciară săvârşită printr-o faptă prevăzută de legea penală 
[art. 902 alin. (2) pct. 20 NCC]. 

Legea dispune că sunt terți în materie de notare acele persoane care au do- 
bândit un drept real ori un alt drept în legătură cu imobilul înscris în cartea funciară 
(art. 902 alin. (3) NCC]. 

Potrivit art. 903, pot fi notate în cartea funciară, fără însă ca opozabilitatea față 
de terți să depindă de această înscriere: incapacitatea sau restrângerea, prin efec- 
tul legii, a capacității de exerciţiu ori de folosință a unui subiect de drept; declarația 
de utilitate publică în vederea exproprierii unui imobil; orice alte fapte sau raporturi 
juridice care au legătură cu imobilul înscris în cartea funciară şi care sunt prevăzu- 
te în acest scop de lege. 


590. Notarea în unele situații speciale. Astfel, poate fi notată intenția de a 
înstrăina sau de a ipoteca un imobil înscris în cartea funciară. O asemenea notare 
trebuie să arate persoana în folosul căreia urmează a se constitui ipoteca, precum 
şi suma ce corespunde obligaţiei garantate, iar dacă înstrăinarea ori ipotecarea se 
realizează în termen de 3 luni de la notarea acestei intenţii, dreptul înscris va avea 
rangul notării (art. 904 NCC); după trecerea acestui termen de 3 luni, notarea in- 

tenţiei de a înstrăina sau ipoteca îşi pierde efectul, iar anul, luna şi ziua pierderii 
efectului notării vor fi menţionate atât în notare, cât şi în încheierea prin care 
fusese dispusă (art. 905). 

De asemenea, art. 906 NCC conţine dispoziţii speciale privitoare la notarea 
antecontractelor ce au ca obiect dreptul de proprietate asupra unui imobil ori un alt 
drept în legătură cu acesta, precum şi a pactelor de opțiune. Pentru a se putea 
face notarea unei astfel de operaţiuni juridice avute în vedere de părţi, este 
necesar ca promitentul să fie înscris în cartea funciară ca titular al dreptului ce face 
obiectul promisiunii şi al pactului de opţiune, iar acestea să prevadă termenul în 
care urmează a se încheia contractul avut în vedere de părţi. Notarea se poate 
efectua oricând în cadrul termenului stipulat în antecontract pentru executarea sa, 
dar nu mai târziu de 6 luni de la expirarea lui. Promisiunea ori pactul de opţiune se 
va putea radia, dacă cel îndreptăţit nu a cerut instanței pronunțarea unei hotărâri 
care să țină loc de contract, în termen de 6 iuni de la trecerea termenului fixat 
pentru încheierea lui sau dacă, între timp, imobilui a fost adjudecat definitiv în 
cadrul vânzării silite de un terţ care nu este ținut să răspundă de obligaţiile asuma- 
te de promitent. În anumite situaţii prevăzute de art. 906 alin. (3) NCC, radierea 
promisiunii ori a pactului de opțiune poate fi dispusă din oficiu. 


$4. Rectificarea înscrierilor de carte funciară 


591. Noţiune. Este posibil ca, din diverse motive, o înscriere existentă în cartea 
funciară să nu mai reflecte situația juridică reală a imobilului înscris. Potrivit art. 907 
alin. (1) NCC, când o înscriere făcută în cartea funciară nu mai corespunde cu si- 
tuația juridică reală, se poate cere rectificarea înscrierii, operaţiune juridică definită 
în cel de-al doilea alineat al aceluiaşi text ca reprezentând radierea, îndreptarea 
sau corectarea oricărei înscrieri inexacte efectuate în cartea funciară. Articolul 907 
alin. (3) precizează că situaţia juridică reală trebuie să rezulte fie dintr-o recunoaş- 
tere făcută de titularul înscrierii a cărei rectificare se solicită, recunoaștere ce se 
face prin declarație în formă autentică notarială, fie dintr-o hotărâre judecătorească 
definitivă pronunţată împotriva acestuia, prin care a fost admisă acţiunea de fond; o 
asemenea acțiune de fond poate fi, după caz, o acţiune în anulare, rezoluțiune, 
redmatiune sau orice altă acțiune întemeiată pe o cauză de ineficacitate a actului 
juridic! ”. 


592. Situaţiile în care se poate cere rectificarea. Potrivit art. 908, orice per- 
soană interesată poate cere rectificarea unei intabulări sau a unei înscrieri provizo- 
rii, în una dintre următoarele situații: 

a) înscrierea sau încheierea nu este valabilă ori actul în temeiul căruia aceasta 
a fost efectuată a fost desființat, în condiţiile legii, pentru cauze ori din motive ante- 
rioare sau concomitente încheierii ori, după caz, emiterii sale; 

b) dreptul înscris a fost greşit calificat; 


'] Pentru evoluția reglementărilor în timp în materie şi pentru analiza celor cuprinse în 
noul Cod civil, a se vedea O. PuiE, Aspecte privitoare la acţiunile în rectificarea înscrierilor 
din cartea funciară şi la practica judiciară în materia soluționării litigiilor privitoare la acestea, 
în contextul noului Cod civil, în R.R.D.J. nr. 4/2014, p. 171 şi urm. 

c) nu mai sunt întrunite condiţiile de existență a dreptului înscris sau au încetat 
efectele actului juridic în temeiul căruia a fost făcută înscrierea; 

d) înscrierea în cartea funciară nu mai este, din orice alte motive, în concordan- 
ță cu situaţia juridică reală a imobilului. 

Cererea de rectificare a unei intabulări ori a unui înscrieri provizorii existente în 
cartea funciară presupune o dispută juridică între persoana interesată ce se consi- 
deră îndreptăţită să stabilească situația juridică reală a dreptului asupra imobilului 
înscris în cartea funciară şi cel ce se găseşte deja înscris, până la proba contrară, 
ca titular tabular. Potrivit art. 908 alin. (2), soluționarea acestei „dispute” prin efec- 
tuarea rectificării solicitate se poate face fie pe cale amiabilă, prin declarația auten- 
tică notarială dată de titularul dreptului tabular ce urmează a fi radiat ori modificat, 
fie, în caz de litigiu, prin hotărâre judecătorească definitivă prin care se dispune 
rectificarea intabulării ori a înscrierii provizorii solicitată de reclamant. De aceea, 
când dreptul tabular urmează a fi rectiticat în condiţiile arătate, titularul lui este obli- 
gat să predea celui îndreptăţit a obţine rectificarea, odată cu consimțământul expri- 
mat în formă autentică notarială pentru efectuarea rectificării, şi înscrisurile necesa- 
re pentru realizarea efectivă a acesteia; în caz contrar, persoana interesată va 
putea cere instanței să dispună înscrierea în cartea funciară, situaţie în care 
hotărârea instanţei de judecată va suplini consimțământul la înscriere al părţii care 
are obligația de a preda înscrisurile necesare rectificării [art. 908 alin. (3) NCC], ca 
obligație de a face. Din punct de vedere procedural, art. 908 alin. (4) dispune că 
acțiunea în rectificare poate fi introdusă concomitent sau separat, după ce a fost 
admisă acțiunea de fond, când este cazul. Altfel spus, presupunând că acțiunea în 
rectificare priveşte situaţia înscrierii unui drept dobândit pe temeiul unui act juridic 
lovit de nulitate absolută, ea poate fi introdusă concomitent cu acțiunea de fond 
prin care se cere constatarea nulității absolute a actului de dobândire; dar ea va 
putea fi promovată şi separat, după ce s-a obţinut hotărârea de fond prin care s-a 
constatat nulitatea actului juridic pe temeiul căruia dreptul în discuţie fusese înscris 
în cartea funciară. Acţiunea în rectificare poate fi formulată atât împotriva dobândi- 
torului nemijlocit al unui drept, cât şi împotriva terţilor dobânditori, cu titlu oneros ori 
cu titiu gratuit. Totuşi, ea nu va mai putea fi pornită împotriva unui terț dobânditor 
care şi-a înscris vreun drept real imobiliar, dobândit cu bună-credință printr-un act 
juridic cu titiu oneros sau, după caz, în temeiul unui contract de ipotecă, terț dobân- 
ditor de bună-credinţă ce s-a întemeiat pe cuprinsul cărţii funciare [art. 908 alin. (4) 
NCC]. 


593. Termenele de exercitare a acțiunii în rectificare. Chiar dacă o acțiune 
ce priveşte fondul dreptului înscris în cartea funciară ar fi prescriptibilă într-un 
anumit termen, de regulă, în termenul general de prescripţie de 3 ani, art. 909 
NCC dispune că acțiunea în rectificare este imprescriptibilă față de dobânditorul 
nemijlocit al acelui drept, precum şi față de terțul care a dobândit cu rea-credinţă 
dreptul înscris în folosul său. În ipoteza în care acţiunea de fond introdusă pe cale 
separată a fost admisă, acțiunea în rectificare este, de asemenea, imprescriptibilă 
atât împotriva celor care au fost chemaţi în judecată, cât şi împotriva terţilor care 
au dobândit un drept real după ce acțiunea de fond a fost notată în cartea funciară. 

Faţă de terțele persoane care au dobândit cu bună-credinţă un drept real prin 
donaţie ori printr-un legat cu titlu particular, acțiunea în rectificare, sub rezerva 

prescripției dreptului la acțiunea de fond, nu se va putea introduce decât în termen 
de 5 ani, calculaţi de la înregistrarea cererii lor de înscriere a dreptului astfel do- 
bândit. De asemenea, tot sub rezerva prescripției dreptului la acțiunea în fond, 
acțiunea în rectificare întemeiată exclusiv pe nevaliditatea înscrierii ori a încheierii 
prin care s-a dispus înscrierea sau pe desființarea actului pe temeiul căruia 
înscrierea a fost efectuată pentru cauze ori motive concomitente încheierii actului 
sau, după caz, emiterii lui ori pe împrejurarea calificării greşite a dreptului înscris se 
va putea îndrepta şi împotriva terțelor persoane care şi-au înscris vreun drept real, 
dobândit cu bună-credință printr-un act juridic cu titlu oneros sau, după caz, în 
baza unui contract de ipotecă, întemeindu-se pe cuprinsul cărții funciare. 

În toate aceste ultime situații, termenul în care va putea fi formulată acţiunea în 
rectificare va fi de 3 ani, socotiți de la data înregistrării cererii de înscţiere formulate 
de către dobânditorul nemijlocit al dreptului a cărui rectificare se cere, cu excepția 
cazului când încheierea prin care s-a dispus înscrierea ce face obiectul acțiunii în 
rectificare a fost comunicată celui îndreptățit, caz în care termenul în care va putea 
fi introdusă acțiunea în rectificare va fi de un an de la comunicarea acelei încheieri. 

Toate aceste termene menționate mai sus, respectiv de 5 ani, de 3 ani şi de un 
an, sunt termene de decădere [art. 909 alin. (4)], adică prefixe, nesusceptibile de 
suspendare ori de întrerupere. 


594. Efectele acțiunii în rectificare. Potrivit art. 910 NCC, hotărârea judecăto- 
rească prin care a fost admisă o acțiune în rectificare nu va putea aduce atingere 
drepturilor înscrise în folosul celor care nu au fost părți în cauză. Dacă însă acţiu- 
nea în rectificare, care este supusă notării, a fost notată în cartea funciară, hotărâ- 
rea judecătorească de admitere a rectiticării se va înscrie, din oficiu, şi împotriva 
acelora care au dobândit vreun drept tabular după notare, care se va radia odată 
cu dreptul autorului lor. 


595. Rectificarea notării în cartea funciară. Nu numai intabulările ori înscrieri- 
le provizorii de drepturi în cartea funciară pot fi rectificate, ci şi notările. Pe acest 
plan, art. 911 NCC dispune că, în lipsa consimțământului titularului, orice persoană 
interesată va putea cere rectificarea unei notări în cazurile prevăzute la art. 908 
pentru rectificarea intabulării ori a înscrierii în cartea funciară, precum și ori de câte 
ori, din alte cauze, notarea nu este ori a încetat a mai fi exactă. Rectificarea se va 
încuviința pe temeiul unei hotărâri judecătoreşti definitive prin care aceasta a fost 
dispusă, iar dreptul la acţiunea în rectificarea notării este imprescriptibil. 


596. Radierea drepturilor condiționale. Am arătat mai sus că, potrivit art. 898 
pct. 1, în ipoteza dobândirii unui drept real imobiliar printr-un act juridic afectat de o 
condiție suspensivă ori de o condiție rezolutorie, se poate cere înscrierea provizo- 
rie în cartea funciară a dreptului astfel dobândit. Dispoziţiile art. 912 NCC prevăd 
posibilitatea radierii drepturilor condiționale. Astfel, dacă dreptul reai imobiliar a fost 
afectat de o condiție suspensivă, radierea se va dispune din oficiu, dacă nu se do- 
vedeşte îndeplinirea condiției care afecta dreptul, în termen de 5 ani de /a înscrie- 
re. Tot astfel va fi radiată din oficiu şi condiția rezolutorie, dacă nu s-a cerut, în 
temeiul ei, timp de 70 ani de ia înscriere, radierea dreptului înscris sub o asemenea 
modalitate. 

Radierea acestei modalităţi, fie ea condiție suspensivă, fie rezolutorie, va con- 
duce la a avea un drept pur şi simplu, adică neafectat de modalitatea inițial 
existentă, sub una dintre formele arătate. 


597. îndreptarea erorilor materiale. Cu prilejul efectuării operaţiunilor materia- 
le ale intabulărilor, înscrierilor provizorii ori ale notării în cartea funciară se pot pro- 
duce anumite erori materiale, ce constau în inadvertenţe ce nu pun însă în discuţie 
în vreun fel însăşi existența ori conținutul drepturilor tabulare. Astfel de erori pot 
consta în menţionarea greşită a numelui titularului dreptului tabular, a adresei la 
care este situat imobilul etc. În orice caz, asemenea erori materiale nu au a fi con- 
fundate cu situaţiile în care se impune rectificarea înscrierilor. Producerea lor im- 
pune totuşi îndreptarea necesară, concretizată în înlăturarea acelei erori materiale. 
Potrivit art. 913 NCC, erorile materiale săvârşite cu prilejul înscrierilor efectuate în 
cărțile funciare, altele decât cele care constituie cazuri de rectificare, vor putea fi 
îndreptate, la cerere sau din oficiu, de către biroul de cadastru şi publicitate imo- 
biliară. 


598. Modificarea descrierii imobilului. Potrivit art. 1 alin. (3) din Legea 
nr. 7/1996, cartea funciară cuprinde descrierea imobilelor înscrise în aceasta. O 
asemenea descriere are la bază măsurători tehnice şi alte elemente privitoare la 
descrierea imobilelor. De altfel, art. 12 alin. (10) din aceeaşi lege arată că repre- 
zentanții persoanei autorizate să execute lucrări de cadastru efectuează lucrarea 
de cadastru, ce constă în identificarea şi măsurarea imobilelor şi prelucrarea da- 
telor astfel obținute. Oricât de riguroase ar fi aceste lucrări, este posibilă produce- 
rea unor inexactităţi privitoare la datele materiale ale imobilelor înscrise în cartea 
funciară. De aceea, legiuitorul a prevăzut posibilitatea juridică a modificării descrie- 
rii imobilelor înscrise în cartea funciară. Într-adevăr, art. 914 NCC dispune că 
proprietarul imobilului înscris în cartea funciară va putea cere oricând modificarea 
mențţiunilor din aceasta privitoare la descrierea, destinaţia ori la suprafața imobilu- 
lui, în condiţiile legii. Aşadar, cel care poate cere efectuarea unei astfel de modifi- 
cări este proprietarul înscris în cartea funciară, prin aceasta el urmărind numai sta- 
bilirea unei concordanțe depline între descrierea şi întinderea suprafeței imobilului 
existente în cartea funciară şi situaţia reală, de fapt a lor. În această situație nu 
suntem în prezenţa vreunei acțiuni în justiție; este vorba de o simplă cerere pe care 
proprietarul imobilului înscris în cartea funciară o poate adresa pe cale administra- 
tivă, oricând, biroului de cadastru şi publicitate imobiliară, cerere ce are a fi însoțită 
de documente justificative pe care să se întemeieze o eventuală modificare a men- 
țiunilor materiale solicitate de către proprietarul tabular!". 


599. Răspunderea pentru ținerea defectuoasă a cărții funciare. Desfăşura- 
rea activităţilor deosebit de complexe din punct de vedere tehnic, economic şi juri- 
dic menite a conduce la o riguroasă evidenţă de cadastru şi de publicitate imobilia- 


("1 Procedura îndreptării inexactităților măsurătorilor privitoare la imobilele înscrise în 
cartea funciară este prevăzută în prezent de Regulamentul de avizare, recepție şi înscriere 
în evidenţele de cadastru şi carte funciară, aprobat prin Ordinul nr. 700 din 9 iulie 2014 al 
directorului general al Agenţiei Naţionale de Cadastru şi Publicitate Imobiliară. 

ră presupune munca deosebită a unui personal specializat, competent şi eficient. 
Importanța deosebită a tuturor acestor activități este ilustrată, printre altele, şi de 
răspunderea pe care legea o instituie în caz de ținere defectuoasă a cărții funciare. 
Potrivit art. 915 NCC, cel care este prejudiciat printr-o faptă săvârşită, chiar din 
culpă, în păstrarea şi administrarea cărții funciare va putea cere obligarea, în soli- 
dar, la plata de despăgubiri a oficiului teritorial de cadastru şi publicitate imobiliară 
de la locul situării imobilului şi a persoanei răspunzătoare de prejudiciul astfel 
cauzat, dacă un asemenea prejudiciu nu a putut fi înlăturat, în tot sau în parte, prin 
exercitarea acțiunilor în justiţie şi a căilor de atac prevăzute de lege în materie. 
Aşadar, legea instituie o răspundere civilă delictuală solidară a persoanei răspun- 
Zătoare de săvârşirea unei fapte cauzatoare de prejudicii în cadrul activității de 
păstrare şi de administrare a cărții funciare, precum şi a oficiului specializat în 
cadrul căruia îşi desfăşoară activitatea acea persoană. Răspunderea va putea fi 
angajată însă numai în situația în care prejudiciul suferit de către cel ce reclamă 
producerea lui nu a putut fi înlăturat, în tot sau în parte, prin exercitarea acțiunilor şi 
a căilor de atac prevăzute de lege în materie, ceea ce înseamnă că reclamantul va 
trebui, în prealabil, să uzeze de aceste mijloace juridice şi, dacă ele nu îşi vor 
dovedi eficiența, în sensul că nu au fost de natură să conducă la repararea, în tot 
sau în parte, a prejudiciului suferit, el va avea la îndemână calea acțiunii în răs- 
pundere civilă delictuală solidară instituită de art. 915 alin. (1) NCC, în condiţiile 
arătate. 

Acest drept la acțiune se prescrie într-un termen de un an, calculat din ziua în 
care cel vătămat a cunoscut faptul păgubitor, însă nu mai târziu de 3 ani, ca 
termen de decădere, de la data săvârşirii faptei prejudiciabile de către funcţionarul 
de carte funciară. Prescripția termenului de un an este suspendată prin exercitarea 
acțiunilor ori a căilor de atac prevăzute de lege pentru înlăturarea efectelor faptei 
păgubitoare [art. 915 alin. (2) NCC]. 

565, 566, 569, 574, 578 


Inchiriere. Bunuri proprietate 
publică 208-209 

Înscriere provizorie 542, 543, 550, 561, 
565, 567, 578, 588 

Locuinţe. Dobândire 114-120 Partaj 8, 14, 90, 224, 227, 228, 233, 
Lucrări 236, 239, 246, 254, 258-262 
- adăugate 442 Pasiv patrimonial 4 
- necesare 450 Patrimoniu 1-18, 46, 56, 59, 66, 118, 
- utile 451 177, 186, 195, 211, 216, 222, 229, 
- voluptuare 452 231, 235, 312, 317, 357, 366, 385 
- autonome 442, 445-448 - caractere juridice 5 
- provizorii 455 - comun al umanității 1 
- cultural național 1, 81, 93, 109, 142- 
Mase patrimoniale 145, MĂ 
—.. - de afectațiune 9 
fiduciare 9 N alea 
Modalităţi ale dreptului de 
proprietate 214 şi urm. fi ad . 
Moduri de dobândire a drepturilor pilda 
ş - funcţii 12-16 
reale 416 şi urm. 
- muzeal 1 
- noţiune 1, 2 
Notare în cartea funciară 260, 332, - propriu 62 
543, 550, 565, 568, 578, 587, 589, - social 2 
590, 594 - unic 7 
- noțiune 589 Persoană juridică străină. 
- situaţii speciale 590 Dobândirea dreptului de 
Nud proprietar proprietate 140 
- drepturi 296-298 Picătura streşinii 85 
- obligaţii 305-306 Posesie 38, 42, 43, 44, 48, 52, 65, 67, 
Nulitate absolută 61, 107, 122, 124, 90, 98, 161, 180, 187, 201, 221, 236, 
133, 135, 137, 138, 139, 143, 146, 250, 339, 356, 360, 379, 387-415 
205, 262, 280, 330, 358, 418, 478, - apărare v. Acţiune posesorie 
501 - bunuri mobile 509-523 
Nulitate relativă 102, 136, 137, 163, - conservarea bunului 
214, 216, 233, 257, 262, 478, 501, posedat 415 
531 - definiție 387 
- dobândire 395 
Obiigatie - dovadă 396 
i - efecte 409-412 
- de a face 4, 26, 27, 80, 116, 126, - elemente constitutive 394 
138, 378 - pierdere 397 
- propter rem 27 - vicii 
- Scriptae in rem 27 - Clandestinitatea 405, 406 
Ocupaţiune 533-535 - discontinuitatea 401, 402 
Organizaţii cooperatiste 59 - violenta 403, 404 


Precaritate 407-408 
- intervertire 408 


Producte 45, 526 
Proprietate 34-41 
- caractere juridice 47-50 
Proprietate anulabilă 216 
Proprietate comună 217 şi urm. 
- forme 218 
- în devălmăşie v. Devălmăşie 
- pe cote-părţi 220 şi urm. 

- limitele exercitării 69-108 
- convenţionale 938-103 
- judiciare 69, 72, 78, 79, 104-105 
- legale 69, 72, 73, 78, 79, 80, 81, 
84, 85, 93-103 
- materiale 69, 72, 73-77, 80, 166, 
192 
- noțiune 51-52 
- subiecte 53-66 
- persoane fizice 54-55 
- persoane juridice 56-62 
- statul 63-66 
- unităţile 
administrativ-teritoriale 63-66 
Proprietate publică 
- caractere juridice 187-190 
- definiţie 179-180 
- dobândire 186 
- exercitare 195-211 
- încetare 212-213 
- limitele exercitării 
- juridice 193 
- materiale 192 
- obiect 178, 182, 183 
- sediul materiei 174 
- subiecte 181 
Proprietate rezolubilă 215 
Publicitate imobiliară 538 şi urm. 


Raporturi de vecinătate. Limite 85-93 
Rea-credință 340, 360, 363, 364, 367, 
389, 436, 437, 438, 439, 445, 447, 

448, 450, 451, 452, 453, 458, 459, 
462, 463, 471, 476, 489, 506 
Rechiziție 72, 106, 149-150 
Rectificarea înscrierilor în cartea 
funciară 591 şi urm. 
Reducţiune 135, 137 


Servitute 23, 30, 46, 55, 75, 84, 87-92, 
94, 98, 121, 271 
- caractere juridice 326 
- clasificare 327 
- constituire 328 
- definiție 325 
- de vedere 88 
- exercitare 331-335 
- stingere 336-337 
Societăți agricole 58 
Societăți comerciale 57 
Stare de necesitate 97 
Stat. Proprietate privată 63-66 
Subrogaţie 
- cu titlu particular 15, 162, 284, 318 
- cu titlu universal 14 
Superficie 4, 23, 30, 55, 98, 113, 121, 
131, 138, 162, 271, 272, 273-286 
- caractere 274, 279 
- dobândire 280 
- exercitare 276, 281 
- forme 278 
- încetare 282-286 
- stingere 277 


Terenuri 

- agricole şi silvice 126-129 

- circulaţie juridică 130-140 
Tezaur găsit 535 
Tradițiune 536 
Transcripțiuni şi inscripţiuni 547-549 
Transfer intrapatrimonial 10 
Transmisiune 

Unitate administrativ-teritorială 2, 30, 
35, 54, 63-66, 144, 148, 155, 160, 
177, 178, 186, 188, 291, 383 

Universalitate 
- de fapt 5 
- juridică 5 

Uz 319, 320, 322, 324 

Uzucapiune 
- bunuri mobile 506-508 
- definiție 468 
- domeniu de aplicare 470-472 
- efecte 490, 499, 502, 508 
- feluri 475-479, 492-494, 495-508 
- întrerupere 481-486, 505 
- suspendare 487, 505 

Uzufruct 
- capital 310 
- caractere 289 
- constituire 290 
- creanţe 308 


- definiție 287 

- dividende 312 

- drept de vot 311 

- fond de comerţ 314 

- obiect 231 

- reglementare 288 

- rentă viageră 309 

- stingere 315-318 
Uzufructuar 24, 38, 99, 287, 289, 290, 

231 

- drepturi 292-295 

- obligaţii 299-304 


Vederea asupra proprietăţii 
vecinului 88 

Venituri. Activ patrimonial 4 

Violenţa 403-404 


Drept procesual civil 
Gabriel Boroi, Mirela Stancu 


a i 
Cabcl Mamei 7) 
Mirela Sreneu 


Drept procesual civil 


apariţie: ianuarie 2015 
ISBN 978-606-678-818-2 
180 lei, 1080 pag. 


„[...) formele sunt o necesitate permanentă a vieţii sociale, iar reglementarea 
lor constituie o parte esenţială a oricărei legislații. Ele sunt școala ordinei și a 
disciplinei, zice lhering. O bună procedură, într-o țară, e un element de forță și 
de vitalitate, zice Tissier. Și oricine poate recunoaște, că acolo unde justiția civilă 
funcționează bine, e întotdeauna mai puțină represiune penală.” 

Convinși de adevărul acestor cuvinte, cu care Profesorul Eugen Herovanu des- 
chidea, în anul 1914, prefața Tratatului teoretic şi practic de procedură civilă, am 
început și noi în vara anului 2013 elaborarea lucrării de față, la câteva luni după 
intrarea în vigoare a noului Cod de procedură civilă. 

Desigur, chiar dacă a implicat un efort pentru care s-a dovedit a fi necesar un 
interval de timp de peste un an și jumătate pentru elaborarea ei, lucrarea este 
perfectibilă, însă ne exprimăm speranţa că am reușit să oferim destinatarilor 
acesteia un curs care, așa cum spunea același profesor Eugen Herovanu, să se 
ridice la înălțimea năzuinţei din care s-a născut. 


București, ianuarie 2015 Autorii 


Curs de drept financiar 
ediția a 2-a 
loana Maria Costea 


lasaa Mana Lastea 


Curs de drept financiar 


e a Dau e dal poti 


ISBN 978-606-27-0201-4 
45 lei, 332 p. 


Juriști sau nu, cei mai mulţi dintre noi suntem aproape zilnic parte în raporturi 
juridice de drept fiscal. De aceea, este foarte important să înțelegem cât mai bine 
regimul aplicabil impozitelor, taxelor și contribuţiilor pe care noi, cetățenii, le plătim 
statului prin bunurile pe care le achiziționăm sau le consumăm, pentru serviciile 
publice pe care ni le oferă, respectiv, pe proprietăţile sau veniturile noastre. 

E adevărat, pentru majoritatea oamenilor, lectura Codului fiscal și a Codului de 
procedură fiscală nu a fost niciodată o lectură plăcută. După studierea acestei 
cărți, va fi, însă, o lectură mult mai ușoară. Cursul acesta reprezintă o introducere 
în Dreptul financiar și fiscal, în care noțiuni fundamentale și elemente cheie pentru 
înţelegerea regulilor și a mecanismelor fiscalităţii sunt prezentate într-o manieră 
limpede, accesibilă chiar și cititorilor fără studii de specialitate. 

Prima parte este dedicată instituţiilor de bază ale dreptului financiar public ra- 
portul de drept financiar, autoritățile competente, sistemul bugetar, procedurile 
de elaborare, aprobare şi execuţie a bugetelor publice. Dar, părţile cu adevărat 
interesante ale acestei cărți sunt cele care trațează obligațiile fiscale ale persoa- 
nelor fizice și juridice, procedurile de stabilire, evidenţiere și stingere a obligaţiilor 
fiscale, precum şi modalitățile de contestare a actelor emise de organele fiscale. 
Veţi vedea cum mecanisme și concepte dificile, aparent inaccesibile, pot fi explicate 
clar și succint, prin coroborarea și interpretarea sistematizată a dispoziţiilor legale 
incidente și prin numeroase exemple practice extrase din speţe reale, soluționate 
recent de instanţele naţionale și europene. 


Drept comercial 
ediția a 2-a revizuită și adăugită 


Vasile Nemeş 


DREPT COMERCIAL - 


Ea o 2-0 remzuită i odâvgiă 


ISBN 978-606-27-0112-3 
576 p., 75 lei 


În contextul prefacerilor legislative aduse de noul Cod civil, de Legea nr. 85/2014 
privind procedurile de prevenire a insolvenţei și de insolvenţă, dar și a abrogării 
substanţiale a Codului comercial, temelia dreptului comercial este restructurată. 
Cursul de față este elaborat în noua matcă a principiilor Codului civil actual, fi- 
ind abordate și dezvoltate conceptele clasice ale dreptului comercial (fondul de 
comerţ, auxiliarii comercianților, societăţile astfel cum au fost modificate prin 
Legea de punere în aplicare a noului Cod de procedură civilă , titlurile comerciale, 
procedura insolvenţei etc.), dar și noţiuni relativ noi în peisajul juridic actual, pre- 
cum conceptele de „întreprindere comercială” și „profesionist”, fiducie, concordat 
preventiv și mandat ad-hoc etc. 

Autorul este conferenţiar universitar doctor la Facultatea de Drept, Universitatea 
„Nicolae Titulescu” din București și avocat în Baroul București. Dubla sa experiență 
de teoretician și practician oferă o abordare completă, cursul fiind indispensabil 
deopotrivă studenților în drept, dar și specialiștilor juriști, și, nu în ultimul rând, 
persoanelor fizice sau juridice ce desfăşoară activităţi comerciale. 


Dreptul comerţului internaţional 
Contracte de comerț internațional 


Carmen Tamara Ungureanu 


DREPTUL COMERȚULUI 
INTERNAȚIONAL 


Contracte de comer] internoționol 


ISBN 978-606-27-0133-8 
45 lei, 272 p. 


Această lucrare a fost scrisă cu intenţia de a fi un „ghid” al principalelor aspecte 
pe care le implică elaborarea, negocierea, încheierea și executarea contractelor 
în domeniul comerțului internaţional. 

Sunt analizate c/auzele specifice contractelor de comerţ internaţional, cu accen- 
tuarea unora impuse de evoluția tehnicii. 

Sunt prezentate, pe scurt, în toată diversitatea lor, contractele de comerț interna- 
țional. Debutând cu influența comerțului electronic asupra tuturor contractelor 
de comerț internațional se analizează contractele clasice: contractul de vânzare 
internaţională de mărfuri, contractele de comercializare, contractele de transport, 
contractele de transfer de tehnologie, contractele de finanţare, insistându-se 
succint asupra unor contracte „de ultimă generaţie”, puţin analizate în literatura 
de specialitate. 

Un spațiu considerabil a fost alocat soluționării litigiilor care au legătură cu 
contractele de comerț internaţional. Problematica a fost abordată folosind o 
succesiune logică în trei pași: cine soluţionează litigiul, care sunt regulile sau legea 
de soluţionare și, pasul final, cel mai important, cum va fi pusă în executare soluția 
dată litigiului. 

Cartea se adresează atât studenţilor facultăților de drept din anii terminali, cât 
și masteranzilor, precum și practicienilor interesaţi de specificul și evoluţia con- 
tractelor de comerț internaţional, iar bibliografia de ultimă oră indicată, în parte 
disponibilă și online, dă posibilitatea celor interesați să aprofundeze materia în 
domeniile lor de specialitate. 


Drept civil. Familia 
Marieta Avram 


MARIEIA AVEAM 


DREPT CIVIL 
FAMILIA 


ISBN 978-606-678-572-3 
75 lei, 544 p. 


Cartea de față prezintă în detaliu dispoziţiile din noul Cod civil cuprinse în Cartea 
a |l-a „Despre familie”, organizând informaţia oferită după structura reglementării 
intrate în vigoare la 1 octombrie 2011 și luând în considerare modificările la zi ale 
legislației în domeniu. 

Sunt analizate instituțiile clasice ale dreptului familiei — căsătoria, rudenia, filiația, 
adopțţia, obligația de întreţinere —, dar și instituţii noi, precum logodna și autori- 
tatea părintească. În acest sens, este de subliniat analiza extensivă a regimurilor 
matrimoniale, element de noutate pe planul raporturilor patrimoniale dintre soți 
și de o importanţă practică deosebită. Reglementarea actuală este explicată și 
analizată prin comparaţie cu cea anterioară, evidenţiindu-se atât avantajele, cât și 
posibilele probleme care pot apărea sau au apărut deja în practică prin aplicarea 
acestora. Totodată, se fac conexiuni cu alte instituții de drept civil care au legătură 
cu materia analizată, precum bunurile, obligaţiile sau succesiunile. În considerarea 
intrării în vigoare a noului Cod de procedură civilă, sunt relevate judicios normele 
de procedură pertinente domeniului familiei. 

Lucrarea se adresează în primul rând studenților, dar poate fi utilă tuturor celor 
preocupaţi de domeniul raporturilor de familie. 

Autoarea este titularul cursurilor de Dreptul familiei, Regimuri matrimoniale la 
Facultatea de Drept a Universităţii din București și a făcut parte din Comisia de 
redactare a Proiectului noului Cod civil. 


Introducere în dreptul civil 
lonel Reghini, Şerban Diaconescu, Paul Vasilescu 


VONEL REGHINI 
ŞERBAN DIACONESCU 
PAUL VASILESCU 


Cast DT Py 


_ INTRODUCERE 
ÎN DREPTUL CIVIL : 


ISBN 978-606-678-802-1 
135 lei, 808 p. 


Aplicarea unui nou Cod civil impune o revizuire a materiilor și instituțiilor juridice, 
astfel cum au fost ele imaginate de legiuitor. Din această perspectivă, cartea de 
faţă constituie proba autorilor ei de a surprinde elementele de noutate legislativă, 
de a marca diferenţele faţă de vechiul drept civil și de a incita la dezbatere. Orice 
soluție juridică este una logică, discursivă și întemeiată pe texte actuale, dar aceasta 
nu înseamnă că alternativele nu ar exista. În fond, dreptul civil are specificul și de 
a genera dispute, inclusiv unde adevărul juridic ar părea manifest. Toate acestea 
poate și pentru că el are tăria să își manifeste spiritul normativ dincolo de legea 
pozitivă și uneori chiar împotriva ei. Aventura dreptului civil e pe cât de incitantă, 
pe atât de revelatoare: ne provoacă să scrutăm profunzimea spiritului epocii pe 
care o trăim. 


== 


DREPT CIVIL. DREPTURILE REALE PRINCIPALE 


Sub semnătura bine cunoscută a Profesorului Corneliu Bîrsan, lucrarea de 
față analizează în detaliu regimul juridic al bunurilor, reglementat de Cartea 


a III-a din noul Codcivil. 
In succesiunea indicată de Codul civil, sunt tratate toate aspectele impor- 


tante privind drepturile reale: noțiune și clasificare, delimitarea faţă de drep- 
turile de creanță, dobândirea drepturilor reale, regimul juridic al proprietăţii 
private și cel al proprietăţii publice, modalităţile juridice și apărarea dreptului 
de proprietate, superficia, uzufructul, uzul și abitaţia, servituţile, posesia și 


publicitatea drepturilor reale. 
Pentru a sublinia continuitatea, dar și pentru a sesiza mai ușor elementele 


de noutate, prezentarea tuturor instituțiilor este realizată prin compararea 
dispoziţiilor anterioare cu cele ale noului cod, iar comentariile și opiniile 
autorului sunt însoţite de numeroase trimiteri la literatura de specialitate și la 


soluţii din jurisprudenţa naţională și a Curţii Europene a Drepturilor Omului. 
Această a 2-a ediţie a fost revizuită și actualizată la nivelul anului 2015, 


fiind avute în vedere ultimele modificări ale legislaţiei speciale menţionate în 
cuprinsul cursului, precum și doctrina și soluţiile recente din practica judi- 
Ciară. 


Pret: 79 lei 
ISBN 978-606-27-0212-0 

